
A  PACZKA-MŰVÉSZPÁR 


őst  tizenkét  esztendeje,  hogy  a 
Paczka-művészpárral  megismer¬ 
kedtem.  De  nem  ám  valami  ka¬ 
landos  módon  azAbruzzók  közt, 
vagy  holmi  regényes  körülmé¬ 
nyek  közt  a  Svájcban,  hanem 
egészen  egyszerűen  és  prózaiasan  a  berlini 
West  egyik  társaságában.  A  sok  tucat-ábrázat 
között,  az  úr  és  az  asszony  is,  hamarosan 
magára  vonta  a  figyelmemet  egyszerű,  ter¬ 
mészetes  és  rokonszenves  lényével.  És  mikor 
kevéssel  ezután  alkalmam  nyílt  mindkettő¬ 
jüket  művészi  nyilatkozataikból  is  megismerni, 
tisztában  voltam  vele,  hogy  az  életben  megint 
egyszer  a  szerencse  kegyeltje  voltam.  Mint 
jellemek,  az  évek  folyamán  a  legnagyobb  tisz¬ 
teletet  váltották  ki  belőlem,  mint  művészek 
pedig  öntudatos  törekvésük,  vasszorgalmuk, 
bár  egymástól  elütő,  de  egymást  mégis  oly 
pompásan  kiegészítő  gazdag  talentumuk,  de 
legelsősorban  alkotásaik  teljessége,  sokoldalú¬ 
sága,  ragyogása  és  magas  színvonala  révén, 
mindig  újra  meg  újra  mély  benyomást  tettek 
rám.  így  azután  készségesen  és  a  legnagyobb 
örömmel  engedtem  annak  a  szeretetreméltó 
felszólításnak,  amelyet  e  folyóirat  szerkesztője 
intézett  hozzám,  hogy  a  két  Paczkáról  cikket 
írjak  a  magyar  közönség  számára.  Engedtem, 
bár  mind  jobban  és  jobban  tisztába  jöttem 


vele,  mennyire  kétes  vállalkozás  az,  még  élő 
egyéniségekkel  szemben  valóban  igazságosnak 
lenni  akarni. 

Előrebocsátom  mindkettőjüknek  legszüksé¬ 
gesebb  életrajzi  adatait. 

Paczka  Ferenc  tekintélyes  budapesti  polgár¬ 
családból  származik.  1856  július  31-ikén  szü¬ 
letett  és  Paczka  Jakab  monori  körorvosnak  és 
Schlick  Karolinának  volt  a  fia.  Szülei,  hogy 
számos  gyermeküket  neveltethessék,  csak¬ 
hamar  beköltöztek  Budapestre.  P'erenc  három 
esztendeig  a  kegyesrendiek  gimnáziumába  járt, 
majd  a  fővárosi  reáliskolát  látogatta.  Ő  maga 
örömmel  gondol  vissza  azokra  a  boldog  időkre, 
viszont  az  utóbbi  intézetben  ünnepélyes  alkal¬ 
makkor  ő  róla  is  szívesen  megemlékeznek. 
Első  rendszeres  oktatását  Strobmayer  Máté 
szabadkézi  rajztanárnak  köszönhette,  aki  Rahl- 
nak  volt  a  tanítványa.  Ugyancsak  ő  volt  az,  aki 
őt  a  művészpályára  ösztönözte.  Az  ő  tanácsára 
egyezett  bele  az  apa  abba,  hogy  a  fia,  ki 
akkor  még  serdülő  ifjú  volt,  a  müncheni 
akadémiára  beiratkozzék,  miután  mint  alig 
tizenöt  éves  fiú,  egy  önállóan  tervezett  és  festett 
asztallapra  valamelyik  szegedi  kiállításon  kitün¬ 
tetést  kapott.  Tizenhatodik  évében  tehát,  szűkös 
anyagi  viszonyok  közt  és  tört  németséggel 
bevonult  a  müncheni  antik-osztályba,  ahol 
a  derék,  korrekt  és  szigorú  Stráhuber  volt  az 
úr.  Egy,  a  túlságos  megerőltetésből  származó 
súlyos  betegségen  hamarosan  átesvén,  már  a 
második  évben  megkapta  a  már  alig  remélt 

ösztöndíjat  és  még  mindig  meglehetősen  gyer¬ 
mekes  kinézése  ellenére  is  bekerült  előbb  Seitz, 
majd  Diez  osztályába,  az  idősebb  növendékek 
közé.  Most  pedig  inkább  átadom  a  szót  magá¬ 
nak  a  művésznek:  „Diez  akkoriban  a  leg¬ 
modernebb  volt  Münchenben,  s  a  munkáim 
a  budapesti  urak  szemében,  akik  az  ösztöndíj 
odaítélésére  hivatva  voltak,  túlságosan  moder¬ 
neknek  tűntek  föl.  Az  anyagi  támogatást  meg¬ 
tagadták  tőlem,  édes  apám  pedig  semmit  se 
tehetett  értem.  így  tehát  gyermekes  naivsá- 
gomban  fölkerestem  Munkácsyt,  aki  akkor 
Magyarországon  járt  s  egy  budapesti  fogadó¬ 
ban  lakott.  U  lenézett  munkáimat  olyan  jóknak 
találta,  hogy  meghívott,  menjek  vele  Párisba 

és  legyek  az  ő  tanítványa.  Erre  persze  szűkös 
anyagi  viszonyaim  között  nem  is  gondolhat¬ 
tam.  Egy  véletlen  sugallatnak  engedve,  fel¬ 
kerestem  Simor  akkori  hercegprímást,  hogy 
valami  munkát  kérjek  tőle,  amelynek  gyümöl¬ 
cséből  azután  Münchenben  tovább  dolgoz¬ 
hassam.  Simor,  akinek  éppen  akkor  szüksége 
volt  egy  arcképre,  megbízott,  hogy  fessem  le 
őt  teljes  ornátusban  — -  még  pedig  (Dankó 
kanonok  javaslatára)  anélkül,  hogy  nekem 
ülne,  úgyszólván  fejből :  természetes,  hogy 
a  kép  nem  is  lehetett  volna  más,  mint  amilyen 
lett.  Nyolc  hónapot  töltöttem  Esztergomban 
az  általam  nagyrabecsült  és  irántam  a  legjobb 
indulattal  viseltetett  egyházfejedelem  mellett, 
folytonos  munkában,  azután  pedig  1874  nyarán, 
nem  éppen  bőséges  kincsekkel  megrakodva, 
s  egy  Apponyi  grófnak  szóló  ajánlólevéllel 
ellátva,  elindultam  Párisba.  Munkácsy,  sajnos, 
nem  volt  ott.  Elmentem  hát  Zichy  Mihályhoz, 
aki  akkoriban  Párisban  lakott.  Zichvnek  meg¬ 
tetszettem  és  rábírt,  hogy  nála  dolgozzam. 
0,  aki  Waldmüllernek  volt  a  tanítványa,  mes¬ 
terének  a  módszere  szerint  tanított  engem. 
Egy  koponyát  kellett  rajzolnom,  a  legrészle- 
tezőbb  modorban.  A  körvonalat  tetszés  szerint 
bármely  ponton  elkezdhettem,  de  azután  körös- 
körül  minden  vonást,  minden  görbületet  olyan 
pontosan  oda  kellett  raknom,  hogy  az  utolsó 
vonás  szabatosan  belefolyjék  a  kiindulási 
pontba.  Pokolian  nehéz  módszer!  Festenem 
is  szakasztott  így  kellett :  a  koponyát  jól  be¬ 
állították,  akkor  ki  kellett  keresnem  a  legsöté¬ 
tebb  árnyékot  és  odaraknom,  köröskörül 
azonban  mindent  foltonkint  megfestenem,  de 
úgy,  hogy  másodszor  ne  nyúljak  hozzá ; 
mindent  abból  az  első,  legsötétebb  foltból 
kellett  lefokoznom.  Mikor  később  egyszer  Böck- 
linnel  beszéltem,  ő  is  ugyanazt  a  tanácsot 
adta,  csak  azt  az  egyet  engedte  meg,  hogy 
mindjárt  az  elején  a  legvilágosabb  foltot  is 
felrakhassam.  így  dolgoztam  rövid  ideig  Zichy- 
nél,  majd  egyedül  a  Rue  Duperré-n  levő  mű¬ 
termemben.  Miután  fogytán  volt  a  pénzem, 
egy  kombinált  koponya-csendéletbe  fogtam 
bele.  Ezt  a  kicsinyes,  de  a  fiatalság  lelkesedé¬ 
sével  megfestett  művet  Cadar  műkereskedőnél 
állítottam  ki,  aki  1000  frankért  túl  is  adott 
rajta.  Később  ráakadtam  Saint  Germain  ko- 

mikusnál,  akinek  az  ágya  fölött  lógott.  Háló¬ 
szobájának  a  többi  képei  is  ehhez  hasonló 
tárgyúnk  voltak.  Új  kedvvel  fogtam  hozzá  egy 
másik  vászonhoz,  „A  koldusok  “-hoz,  amelyen 
kilenc  nagy  alak  volt  egy  templom  fala  előtt. 
A  képet  az  1876-ik  évi  Salon-ra  el  akartam 
készíteni,  s  így  a  kép,  az  idő  rövidsége  révén 
szabadabban  és  könnyebben  sült  el,  voltak 
ugyan  kvalitásai,  de  kissé  csirizesnek  hatott. 
Zichy  hónapokon  keresztül  beteg  volt,  nem 
láthatta  a  képemet,  s  mire  meggyógyult,  a 
javarésze  már  készen  volt,  úgy  hogy  ennek 
a  képnek  a  megfestésénél  csak  lényegtelenül 
befolyásolhatott.  De  azért  azt  hiszem,  azt  a 
keveset,  ami  a  képben  az  ő  modorára  emlé¬ 
keztet  (a  kép  jobb  oldalán),  valamelyest  mégis 
föl  lehet  ismerni.  A  „Koldusok" -at  még  a 
Sálon  megnyitása  előtt  eladtam  Marsden  angol 
műkereskedőnek  10,000  frankért.  Mikor  az 
óriási  vásznat  bevitettem  a  Szalonba,  sokat 
beszéltek  róla,  de  nem  igen  hitték,  hogy  a 
zsűri  elfogadja.  De  azért  mégis  bejutott  és 
szinte  végtelen  keresés  után  végtelen  magas¬ 
ságban  akadtam  rá.  A  koponya-csendélet  ellen¬ 
ben  nagyon  jó  helyet  kapott.  Zichy  azt  hitte, 
hogy  miután  azt  a  modort,  amely  a  termé¬ 
szetet  imádja  —  mint  azt  Waldmüllernél  ta¬ 
pasztalta  —  elsajátíttatta  velem,  a  hazug 
udvari-festő-modort  is  kell  hogy  megismerjem. 
De  én  azt  nem  akartam  és  nem  is  tudtam 
elsajátítani.  De  emellett  fiatalos  fejlődésemben 
soha  pihenést  nem  engedett  és  más,  már  teljes 
férfias  érettségükben  dolgozó  művészekkel 
szemben  játszott  engem,  a  tanítványt,  ki. 
Szinte  agyondolgoztam  magamat  és  csaknem 
képtelenné  váltam  a  munkára."  Paczkának  a 
párisi  időből  származó  igazán  jó  alkotásai, 
mint  A  Montmartre  hegedűsei  (Hecht  Jenőnél 
Párisban),  Pablo  de  Sarasaié  két  arcképe 
(az  egyik  Szarvadynál  Párisban,  a  másik  magá¬ 
nál  a  művésznél  ugyanott)  és  mások,  mind 
olyan  időszakokban  készültek,  mikor  Zichy 
nem  volt  ott  s  ő  teljesen  szabadon  és  önállóan 
dolgozhatott. 

Néhány,  ezekben  a  kezdő  években  készült 
jeles  munkája  Amerikába  került.  Egy,  ugyan¬ 
csak  a  legszigorúbb  Waldmüller-szellemben 
festett  koponya-csendélete  Louis  Ulbach  fran¬ 
cia  író  tulajdonában  volt. 


Paczkának  Párisba  utazása  előtt  még  Ön¬ 
kéntesnek  kellett  fölesküdnie,  avval  a  kedvez¬ 
ménynyel,  hogy  önkéntesi  évét  tanulmányai  be¬ 
fejezése  után  szolgálhatta  le.  A  bosnyák  okku- 
páció  következtében  behívták  az  ezredéhez 
Esztergomba.  De  annyira  el  volt  gyengülve, 
hogy  újra  eleresztették  és  végleges  elbocsát- 
tatásáig,  hat  hónapon  keresztül  megint  a  jó¬ 
ságos  és  bölcs  hercegprímás  vendégszeretetét 
élvezte. 

Paczkára  nézve,  aki  ezalatt  állandóan  és 
megfeszített  szorgalommal  dolgozott,  ekkor  a 
jelentős  utazások  korszaka  kezdődik,  amelyek 
őt  Veneziába,  Madridba,  sőt  szint’  Tangerbe, 
majd  később  hosszú  évekre  Rómába  vezették. 
Időközben  egy-egy  rövid  időre  hazájába  is 
visszatért.  Vándoréveinek  az  elején  egyszer 
egy  nyarat  Szolnokon  töltött  Pettenkofen  mel¬ 
lett,  akit  még  Párisból  ismert,  vagy  amint  ő 
maga  mondja:  „aki  ott  szívesen  tűrte  őt  maga 
mellett".  Az  ebből  az  időből  származó  kisebb¬ 
méretű  képeit  Palásthy  Pál  esztergomi  kanonok 
szerezte  meg.  Esztergomban  festett  még  egy 
különben  meglehetősen  gyenge  Szent  Erzsé¬ 
betet  (mint  gyermek),  Veneziában  pedig  egy 
„Magdolna  és  Lázár"  című  képet.  Madridban 
egy  Ribera-féle  öreg  szent  annyira  megtet¬ 
szett  neki,  hogy  lemásolta  (Esztergom)  és  ez 
a  kép,  „megfoghatatlan  módon"  - — -  mint  ő 
szokta  sóhajtva  mondani  —  első  madridi  tar¬ 
tózkodása  alkalmával  a  Velazquez-benyomá- 
sokat  egészen  megzavarta.  De  annál  szebb 
Velazquez-másolatot  készített  később.  Külö¬ 
nös  szorgalmat  fejtett  ki  Rómában,  ahol  a 
Palazzo  di  Veneziában  kapott  műtermet  és 
ahol  a  most  Esztergomban  levő  Rafael, 
Tiziano  és  egyéb  másolatok  mellett  a  „Tékozló 
fiú-"t,  „Attila  halálá“-t  is  megfestette  és  külö¬ 
nösen  sokarisztokrata-arcképet  festett.  1889-ben 
festette  a  nagy  amerikai  maecenás,  Mrs.  Cold- 
well  nagy  arcképét  a  washingtoni  katholikus 
egyetem  számára  s  kevés  híja,  hogy  ugyan¬ 
akkor  XIII.  Leó  pápa  arcképét  is  meg  nem 
festette  az  amerikaiak  számára.  Az,  hogy  a 
pápa  ülni  fog  neki,  legalább  is  már  biztosítva 
volt  a  számára.  Paczka  Görgey-arcképe,  mely 
egyike  a  művész  legsikerültebb,  legátérzettebb 
és  legjellegzetesebb  arcképeinek,  akkor  szintén 
ki  volt  állítva  Rómában.  Ennek  híre  ment  és 

mérvadó  helyen  tudvalevőleg  az  ábrázolás¬ 
nak  éppen  ezért  a  modoráért  nem  igen  lel¬ 
kesedtek.  Hiszen  még  Lenbach  műve  is  ugyan¬ 
ilyen  okokból  határozott  nemtetszéssel  talál¬ 
kozott  ottan.  így  azután  az  amerikaiak  kény¬ 
telenek  voltak  egy  gyakorlatiasabb  gondolko¬ 
záséi  és  ennek  a  révén  sok  oldalról  pártfogolt 
vetélytársnak  édeskés  fércmunkájával  beérni, 
amelyért,  bár  ajándékba  kapták,  éppenséggel 
nem  tudtak  fölmelegedni.  Ugyancsak  az  ame¬ 
rikaiak  akkor  a  tengeren  túlra  is  át  akarták 
csábítani  a  művészt,  de,  mint  ő  maga  mondja : 
„akkor  épp  oly  kevés  érzékem  volt  az  ő  nagy 
országuk  iránt,  akárcsak  ma8. 

1 888-ban  Paczka  hosszú  időt  töltött  Szilé¬ 
ziában,  Maltzan  gróf  militschi  kastélyában.  Sok 
képe  közül,  melyek  a  kastély  falait  díszítik, 
említsünk  fel  egy  számos  alakkal  ékes  halász¬ 
képet,  továbbá  a  római  tartózkodás  utolsó 
idejében  befejezett  „Meretlein"  című  képet, 
(Keller  Gottfried  „Dér  grüne  Heinrich"  című 

regénye  után).  1890-re  esik  Paczkának,  felesé¬ 
gével,  a  szeretett  és  csodált  művésznővel  való 
házassága,  aki  ettől  az  időtől  fogva  élet-  és 
munkatársává  kellett  hogy  legyen.  Néhány 
művet  a  művészpár  közösen  is  festett,  így  a 
kalocsai  érseki  palotában  lévő  „Menekülés 
Egyiptomba"  címűt,  úgyszintén  egy  a  primitív 
művészek  modorában  készült  „Angyali  Üd- 
vözlet“-et,  mely  a  szántói  templomba  készült. 
A  művészpár  nagyon  sajnálja,  hogy  ilyen, 
templomokba  szánt,  vallásos  irányú  megren¬ 
delésekben  nem  igen  volt  része.  A  nyarat  a 
művészpár  rendesen  a  Sabin-hegyek  közt  töl¬ 
tötte,  ahol  az  Ádám  és  Éva"  című  festmény¬ 
hez,  a  „Bibliai  táj  “-hoz  (Budapesti  Szépművé¬ 
szeti  Múzeum)  és  a  „Klastrom  nyári  eső  után"- 
hoz  a  tanulmányok  és  vázlatok  egész  serege 
készült. 

Azok  a  megbízások,  amelyeket  Paczkáné 
kapott,  azok  a  képek,  amelyeket  Paczkának 
Németországban  kellett  megfestenie,  valamint 

az  a  csábító  műterem,  amelyben  még  ma  is 
dolgoznak,  arra  indították  őket,  hogy  Berlin¬ 
ben  telepedjenek  meg.  Egyébiránt  abban  az 
elhatározásukban,  hogy  Rómát  elhagyják,  az 
a  nagyon  is  érthető  óhajtás  is  közremű¬ 
ködött,  hogy  a  művészet  legújabb  fejlődésé¬ 
vel  szoros  érintkezésben  maradjanak.  1895 
óta  tehát  Berlinben  élnek.  De  hét  év  óta  min¬ 
den  nyarat  az  ő  szeretett  Tolna-Szántójukon 
töltenek.  Paczka  festői  munkássága  Berlinben 
indult  legpazarabb  fejlődésnek.  Az  ottani,  éven- 
kint  ismétlődő  kiállítások  nemcsak  az  ő  eré- 
lyének,  hanem  sokoldalú  tehetségének  és  érett 
tudásának  a  gyümölcseit  mutatják  be  nekünk. 
Egyszersmind  megismertetnek  bennünket  az  ő 
fegyvertársnőjének  ritka,  sajátszerű  és  a  sike¬ 
rek  által  igazolt  törekvéseivel  is. 

A  művész  berlini  idejéből  származó  művei 
közül  csak  a  legjellegezetesebbekből  sorolok 
fel  néhányat:  a  „Tánclegendá“-t  (Keller  Gott- 
fried  bájos,  prózába  írt  költeménye  után),  a 
„ Birkanyírás" -t,  mely  szinte  duzzad  a  nyers 
erőtől,  az  üde  „Három  magyar  paraszt - 
leány "-t  a  szoba  szögletében,  melyek  mellé 
később  a  tolnaszántói  menyecskék  egész  se¬ 
rege  sorakozik  egészen  a  „Két  menyecskédig, 
amelyekben  mindannyiban  a  téma  kolorisz- 
tikus  tekintetben  is  folyton  fokozódó  virtuozi¬ 
tással  van  megoldva;  itt  van  a  boszorkány¬ 
szerű  „Guggoló  asszony",  tűzvörös  fáty ólával. 
Továbbá  a  Velazquez  re  emlékeztető,  de  amel¬ 
lett  teljesen  önállóan  megkoncipiált  gyerek¬ 
arckép,  mely  a  kis  von  Waldovv  és  Reitzen- 
stein  Erzsébetet  ábrázolja  (boldog  szülők,  akik 
kedvencüket  örök  időkön  át  maguk  előtt  lát¬ 
hatják  a  bimbónyílás  korszakából!)  Sok  más 
női  arckép  mellett  Jászai  Mari  megragadó 
pathetikus  és  a  konvenciótól  oly  messze  eső 
arcképe;  a  férfi-képmások  közül  a  mi  tisztelt 
renaissance-kutatónk,  dr.  Fabriczy  Kornél  mély¬ 
séges  hatású,  és  a  művész  apósának,  Wag¬ 
ner  tanárnak  a  hasonlatosság  tekintetében 
utolérhetetlen  arcképe.  Nem  hagyhatjuk  em¬ 
lítés  nélkül  végre  a  szinte  önálló  képekként 
ható  nagyszabású,  sokszor  életnagyságú,  re¬ 
mek  kivitelű  és  a  lehető  legízlésesebben  be¬ 
állított  női  aktokat  sem. 

Paczka  Ferenc  mint  művész,  festő,  csak 
festő,  ízről-ízre  festő.  Es  az  ő  festése  egész¬ 


séges,  férfias,  erőteljes  és  életörömmel  teljes 
művészet.  Ha  olykor  kivételesen  az  irónhoz 
nyúl,  mintáz  itt  reprodukált  alvó  leányaktban 
is,  úgy  színes  kőnyomat  lesz  belőle:  csak 
hozzá  kell  gondolni  a  hústónusokhoz  és  a 
barna  hajhoz  a  pamlag  frisses  zöldjét  és  a 
párna  sötétebb  vörösesbarna  színét.  Az  élet 
kemény  iskolájában  fölcseperedve,  anélkül, 
hogy  a  szív  optimizmusának  gyerekes  derült¬ 
ségét  valaha  is  elvesztette  volna,  megelége¬ 
déssel  nézhet  vissza  Paczka  eddigi  útjára  — 
bárha  nem  is  érett  gyümölcsösé  virágálmainak 
mindenike,  ami  egyébiránt  minden  embernél 
csak  magától  érthető.  A  XIX.  században  az 
európai  festészet  fejlődése  olyan  irányt  vett, 
mely  mind  viharosabbra  válva,  olykor  még  a 
legünnepeltebb  neveken  is  vasléptekkel  és  kér¬ 
lelhetetlenül  keresztülgázolt.  Azok  a  nevek 
irányokat  képviseltek.  De  voltaképpen  az  irá¬ 
nyok  azok,  amelyek  minden  alkalommal  ve¬ 
reséget  szenvedtek  és  változtak,  még  pedig 
sokkal  inkább,  mint  képviselőik  akik,  bár  a 
történelem  és  kritika  által  a  háttérbe  szorítva, 
mégis  csak  ösmertek  maradtak.  De  jaj  a 
puszta  párthíveknek,  akik  egyszerűen  csak 
velük  tartottak.  Éjtszaka  és  feledés  jutott 
nekik  osztályrészül.  Valóságosan  a  sors  és  a 
szerencse  dolga,  vájjon  egy-egy  tehetség  ho¬ 
gyan,  mikor  és  hol  képes  az  általános  fejlő¬ 
désbe  beleilleszkedni.  Számításból,  öntudato¬ 
san,  tiszta  tudattal  erre  tán  senki  se  képes. 
„Azt  hiszed,  hogy  tolsz,  pedig  tolatok4  —  ez 
a  fejlődés  alaptörvénye,  bárha  kissé  gúnyo¬ 
san  is  kifejezve.  Zavarba  jönnék,  ha  meg 
kellene  mondanom,  hogy  Paczka  melyik  „irány¬ 
hoz"  csatlakozott  pályájának  mindjárt  a  kez¬ 
detén.  Seitz  és  Dietz  jó  nevek,  mindenekelőtt 
tanítómesterek  voltak  s  az  ő  iskolájukban  sok 
volt  a  jövő,  mely  még  a  mai  napig  is  mű¬ 
ködik.  Akkoriban  ő  mellettük  gonosz  tévutak  is 
kínálkoztak.  Páris  úgy  a  múltban,  mint  a  jelen¬ 
ben  is  művészi  dolgokban  a  világ  magas  isko¬ 
lája.  Zichy  tanításának  Paczka  fejlődésében 
nem  nagy  a  jelentősége.  De  ott  állnak  mö¬ 
götte  Waldmüllernek  megbecsülhetetlen  hagyo¬ 
mányai.  Es  Pettenkofen  —  ez  már  beszéd! 
Én  azt  hiszem,  a  legjobb  Keletnek  ezek  az 
elemei  voltak  talán  azok,  amelyek  Paczkánál 
természetes  ellensúlyozói  voltak  annak,  nehogy 

—  amint  az  oly  sokszor  megesik  —  testestől- 
lelkestől  belevesszen  a  csábító  Nyugatba.  Ha 
ezekhez  hozzászámítom  a  régi  művészetnek 
utazásai  alkalmával  magábaszítt  benyomásait, 
úgy  azt  hiszem,  hozzávetőleg  magam  elé  va¬ 
rázsolhatom,  hogy  ment  végbe  Paczka  fejlő¬ 
dése  és  hogy  tudott  e  fejlődés  folyamán  is 
ura  maradni  a  maga  saját  lényének. 

Ő  mint  művész  is  se  nem  érdes,  sem  pedig 
lágyan  alkalmazkodó  természet.  Voltaképen 
sohase  volt  történelmi,  de  mégkevésbbé  adoma¬ 
festő.  Nyilvánvaló,  hogy  alkotásaiban  őt  kez¬ 
dettől  fogva  elsősorban  a  természet  szemlélete 
és  az  ebbe  való  festői  beleolvadás  vezérelte. 
És  ha  egyik-másik  alkotásában,  mint  a  „Me- 
retlein“-ban  vagy  a  „Tánclegendá“-ban  a  kép¬ 
zeletet  választotta  kiindulási  pontul,  úgy  ezzel 
csak  még  inkább  festői  érzékéről  tett  tanúságot, 
amennyiben  azt  a  fonalat  vette  fel,  amelyet 
számára  egy  igazi  festő,  aki  azonban  később 
puszta  véletlenségből  költővé  lett,  Keller  Gott- 
fried  szőtt.  Ellenben  mindig  gondosan  óva¬ 
kodott  attól,  hogy  költői  műveket  illusztráljon. 
És  így  éppen  ez  a  két  kép  legeslegjobb  al¬ 
kotásai  közé  tartozik. 

Az  ember  szinte  hajlandó  volna  azt  állí¬ 
tani,  hogy  minden  igazán  festői  tehetségű, 
vagyis  a  természethez  alkalmazkodó  ember 
elsősorban  az  arcképfestésre  van  hivatva 
Paczkánál  ez  az  állítás  teljesen  beválik.  Ter¬ 
mészetes,  hogy  itt  is  figyelembe  kell  venni 
egyet  és  mást.  A  múlt  minden  igazán  nagy 
művészi  korszakában  úgy  volt,  hogy  a  meg¬ 
rendelők  a  festői  kvalitásokon  kívül  még  azt 
is  feltételül  tűzték  a  művész  elé,  hogy  arc¬ 
képeikről  az  ő  becses  személyük  is  fölismer¬ 
hető  legyen,  vagy  jobban  mondva,  az  magá¬ 
tól  értendő  volt.  Ma  persze  másfajta  arckép¬ 
festők  is  vannak.  Köztük  nagy  és  rendkívüli 
festők  is,  persze!  Mindamellett,  hogy  ők  az 
arckép  hasonlatosságát  mint  quantité  négli- 
geable-t  fogják  föl  (ami  pedig  sem  Velazquez- 
nek,  sem  Halsnak,  akikre  különös  előszere¬ 
tettel  szoktak  hivatkozni,  soha  eszük  ágában 
se  volt),  vannak  közöttük  megdöbbentően 
kiváló  alkotások.  De  hogy  éppen  arcképek 
volnának,  ahhoz  mégis  csak  sok  kétség  tér. 
Azt  azonban  tudom,  hogy  Paczka  arcképei, 
úgy  a  férfi-,  mint  a  női  arcképek,  festői  szem¬ 


pontból  derék  alkotások  és  amellett  az  ember 
a  hasonlatosságot  is  felismeri  és  ebben  a  föl¬ 
ismerésben  örömét  leli.  Még  ha  nem  ismeri 
is  az  ember  az  illetőket,  mégis  megvan  az 
a  biztos  érzése :  ilyeneknek  kell  lenniök.  Paczka 
sohasem  pózol  az  arcképeiben,  amelyeken  min¬ 
den  a  maga  természetes  nyelvén  beszél.  Édes¬ 
kevés  divat  van  bennük;  a  legjobban:  Görgeyé- 
ben  pedig  teljességgel  semmi.  Ez  a  finom, 
vérbeli  öreg  fej,  az  a  csodásán  boltozott  hom¬ 
lok,  azok  a  cizelált  vonások  és  az  a  tekintet, 
melyet  nem  egyhamar  felejthet  el  az  ember, 
legott  elvesztenék  minden  hatásukat,  ha  őket 
a  festő  puszta  levegő-  és  fényfogónak  hasz¬ 
nálná  fel  és  „szín-szimfóniát/1  bitorolna  belőle, 
de  ennek  a  fejnek  nincs  is  szüksége  rá,  hogy 
esetleg  a  Lenbach  modorában  körülteremtet- 
téztessék  és  fokoztassék.  Az  a  csöndes,  egy¬ 
szerű,  intim,  de  amellett  az  egész  embert 
áthatóan  megfigyelő  és  teljes  biztossággal 
megértő  modor,  amelyben  Paczka  alkotása 
ezt  a  férfiút  előttünk  ábrázolja,  jól  esik  nekünk 
és  azt  mondjuk:  ez  aztán  az  arckép.  Volta  - 
képen  olyan  tiszta,  mint  a  nap,  hogy:  egy 
arckép,  mely  az  egész  embert  ábrázolja,  min¬ 
dig  műalkotás,  míg  egy  személyiségnek  festői 
ábrázolása  lehet  ugyan  művészi  alkotás  anél¬ 
kül,  hogy  azért  jó  arcképnek  vagy  egyálta¬ 
lában  arcképnek  kellene  lennie. 

A  korszellem  mindent  átleng.  Es  így  ter¬ 
mészetes,  hogy  Paczka  későbbi  munkái  egé¬ 
szen  mások,  mint  a  régebbiek,  bárha  mögöttük 
az  alkotó  ugyanazonosságát  lehetetlen  félre¬ 
ismerni.  Egy  koponya-csendélettel,  egy  mc- 
mento  móri  tárggyal  kezdte,  és  viruló  termé¬ 
szet,  egy  „Emauzba  menet J  az  utolsó  műve, 
mely  a  festőállványon  van.  Ez  persze  jókora 
út!  E  kép  színes  vázlatát  képben  is  bemutat¬ 
juk  olvasóinknak.  A  táj  Tolna-Szántóról  való. 
A  hatalmas  tölgy,  egy  jellegzetes  egyéniség, 
egy  benső  és  külső  nagysággal  ékes  fa,  tele 
zöklelő  lombbal  (de  sokkal  derűsebb,  mint  a 
fénykép),  illatban  és  párázatban  elpengő  hegy¬ 
gerinc,  kellemes  napfényben  csillogó  levegő, 
széna  és  mezei  virágok  illata,  három  ala- 
kocska,  a  legszerencsésebb  arányokban  oda¬ 
rakva  a  tájba,  három  alakocska,  mely  igazán 
mozog:  két  szomorúan  maga  elé  meredő  ta¬ 
nítvány  és  Krisztus,  akit  nem  ismertek  fel, 

jobb  kezében  bot,  a  fején  kalap,  a  mint  hoz¬ 
zájuk  csatlakozik.  Adja  Isten,  hogy  a  művész¬ 
nek,  aki  oly  elszántan  és  üdén  áll  a  legmo¬ 
dernebb  élet  közepette,  sikerüljön  beletennie 
a  kepbe  azt,  amit  a  vázlat  iger,  —  vagyis 
inkább  amit  ad. 

Paczka,  született  Wagner  Kornélia  asszony, 
hercegnők  és  művésznők  nem  titkolhatják 
el  születési  évüket,  de  nincs  is  szükségük 
rá  —  1864  augusztus  9-ikén  jött  a  világra 
Göttingen-ben,  mely  tudvalevőleg  a  legalapo¬ 
sabb  és  legmeg foghatatlanabb  tudományosság 
székhelye.  De  az  ő  könnyed  röptű  psyché-je 

csakhamar  a  szellemi  életnek  és  alkotásnak 
egészen  más  tájaira  ragadta  őt  magával.  Apja, 
dr.  Wagner  Adolf,  a  nagy  szaktekintély,  nagyra 
tartott  nemzetgazda,  1870  óta  a  berlini  egye¬ 
tem  rendes  tanára.  Anyját,  aki  Buse -leány 
volt,  három  éves  korában  elvesztette.  Az  a 
finom  rajz-talentum,  mely  az  anyának  meg¬ 
maradt  arckép-rajzaiból  nyilvánvalóan  kisugár¬ 
zik,  olyan,  mint  a  csíra,  mely  csak  a  leányá¬ 
ban  kellett,  hogy  kifejlődjék  és  virágot  hozzon. 

Fiatalkorában,  anélkül,  hogy  rajzolni  tanult 
volna,  mindig  a  képzeletéből  merített  dolgo¬ 
kat,  jobbára  gyermekjeleneteket,  képeskönyv- 

tárgyakat  és  elvétve  nagyobb  kompozíciókhoz 
való  tervezeteket  rajzolgatott.  1885/86  telén 
a  berlini  festőnő-iskolában  Stauffer-Bern  Ká¬ 
roly  tanítványa  volt  Schmidt  Káthe-vel  (ké¬ 
sőbb  Kollwitz)  együtt.  Paczka  Kornélia  és 
Kollwitz  Káthe  ma  a  legkiválóbb  két  modern 
német,  és  különösen  berlini,  grafikus  tehetség 
hírében  áll.  De  míg  az  utóbbi  teljesen  Lieber- 
mann  nyomán  fejlődött  és  állandóan  —  igaz 
hogy  nagy  tudással  —  a  legdurvább  proletár¬ 
nyomorúság  ábrázolásában  merül  ki,  —  még 
azután  is,  hogy  ez  a  tárgy  teljesen  kiment  a 
divatból,  —  addig  Paczka  Kornéliát  tisztán 
talentumának  a  lényege  vezette  abba  az 
irányba,  amelyet  legtalálóbban  inkább  Kiinger 
Max,  mit  Böcklin  nevével  jellemezhetünk. 
Paczka  Kornélia  egyébiránt  leplezetlenül  be- 
ösmeri,  hogy  a  Stauffer-féle  iskolában,  még 
teljességgel  semmiféle  valóságos  művészi  tö¬ 
rekvésnek  nem  volt  a  tudatában.  Schmidt 
Káthe  ellenben  már  akkor  teljesen  tervszerűen 
dolgozott  s  a  jövőt  s  annak  követelményeit 


tisztán  látta  maga  előtt.  Mikor  Paczka  Kor¬ 
nélia  kevéssel  ezután  egy  ideig  a  müncheni 
Herterich-iskolában  akarta  magát  tovább  ké¬ 
pezni,  olyan  nagynak  tűnt  föl  előtte  a  két 
iskola  közt  való  ellentét,  hogy  teljességgel 
nem  tudta  magát  beletalálni.  1888-ban  Ró¬ 
mába  ment,  s  ez  volt  az  a  hely,  mely  belőle 
az  első  önálló  művészi  megnyilatkozást  ki¬ 
váltotta.  Ez  a  „Maria  mater  consolatrix“  című 
nagy  rézkarc  volt.  Ennek  a  lapnak,  mely 
annak  idején  mint  valami  meteor  tűnt  föl  a 
német  művészetben,  az  elemeit,  sőt  modhat- 
nám  annak  tudattalan  koncepcióját  a  fiatal 
művésznő  lelkében  még  a  hazájából  hozta 
magával,  de  azért  Olaszország,  az  ő  misztiku¬ 
san  hangulatos  templomaival  adta  meg  az  utolsó 
lökést  a  tényleges  megvalósításhoz.  Sikere 
is  persze  teljes  volt,  bár  nem  lehetett  félre- 
ösmerni,  hogy  itt  inkább  arról  volt  szó,  hogy 
egy  nagy,  merész,  hatalmas,  de  a  mellett 
nőiesen  finom  alkotó  képzelet  elementáris 
erejű  rohamban  diadalmaskodott  a  grafikus 

kifejezési  modor  eszközein,  mintsem  arról, 
hogy  feladatát  a  mesterség  szempontjából  meg¬ 
tudta  oldani.  És  csakugyan,  Paczka  Kornélia 
minden  útmutatás  nélkül  vette  munkába  ezt 
a  nagyméretű  lapot  s  főképpen  Lalanne 
„Traité  de  la  gravure  á  l’eau  forte11  című 
művéből  tanulta  meg  a  legszükségesebb  tek- 
nikai  tudnivalókat  (1.  Gronau  Georg-nak  a 
„Graphische  Künste“  című  folyóirat  XXI.  év¬ 
folyamába  a  művésznőről  írt  tanulmányát  a 
104.  oldalon).  Németország  legelső  metszet¬ 
gyűjteményei  is  megszerezték  ezt  a  lapot, 
míg  a  hozzávaló,  persze  még  kissé  sajátszerű 
rajzvázlatok,  melyek  egy  drezdai  kiállításon 
voltak  láthatók,  az  ottani  állami  gyűjteménybe 
jutottak  be.  Nagyon  jól  emlékszem  még  a 
napra,  amikor  az  ottani  igazgató  a  lapot  ün¬ 
nepélyes  ábrázattal  megmutatta  nekem,  aki 
Berlinből  jöttem  és  akit  tudatlanságom  miatt 

ugyancsak  megbámult.  Mert  bevallom,  akkor 
hallottam  először  a  művésznő  nevét  Lehrs 
Max  ajkairól  (1.  ennek  tanulmányát  a  „Pan“ 
című  folyóiratban,  II.  kötet,  55.  oldal). 

1890-ben,  amikor  Wagner  Kornélia  ezt  a 
rézkarcot  befejezte,  mint  már  említettük,  Ró¬ 
mában  férjhez  ment  Paczka  Ferenchez. 

Paczka  Cornelia  művészi  pályája  ettől  fogva 
bár  emelkedő  vonalban,  de  nem  egységes 
úton  fejlődik.  Eleinte  inkább  grafikával,  ké¬ 
sőbb  inkább  festéssel  foglalkozott,  sőt  az 
utóbbi  években  a  plasztikával  is  megpróbál¬ 
kozott.  De  azért  törekvését  és  alkotását  a 
maga  egészében  egy  közös  alaphajlandóság 
tartja  össze.  A  grafika,  a  festés  és  a  plasztika 
úgyszólván  csak  azok  a  szervek,  amelyeknek 
a  segítségével  iparkodik  művészi  hatalmába 
keríteni  azt  a  kincset,  amely  ifjúságától  fogva 
szorongva  és  a  napvilágra  kívánkozva  él  a 
lelkében.  „Én  —  mondja  a  művésznő  szen¬ 
vedélyes  hangsúllyal  magáról  —  erős  (és 
nem  gyengécske)  forma-tartalmat  hordozok 
magamban  és  azért  küzdők,  hogy  életet  önt¬ 
sek  bele,  amit  majd  rajzolással  (grafikusan), 
majd  festéssel  (képben),  majd  plasztikusan 
próbálok  meg ;  alapjában  véve  ez  mindig 
ugyanaz  :  egy  lelki  forma- tartalom,  egy  nekem 
látható  neme  az  igazságnak,  de  nem  „gon¬ 
dolat-művészet",  nem  alakokba  áttett  szó¬ 
gondolat.  Ezek  kifejezési  dolgok,  kifejezése 
egv  színről-színre  látott  igazságnak,  amely 
után  én  minden  irányban  való  végtelen  ne¬ 
hézségek  közt  iparkodom,  valami,  ami  ben¬ 
nem  él,  örök  s  amit  nem  elegendő  tudásom 
ellenére  is  ki  szeretnék  hozni,  ami  bennem 
valami  egységessé  alakult,  és  amit  mindig, 
mint  az  én  legfőbb  dolgomat  érzek.  “  Egy 
művésznő,  aki  azt  tudja,  amit  Paczka  Kor¬ 
nélia  tud,  aki  különösen  a  rajz  és  a  szobrá¬ 
szat  terén  az  eszközöknek  és  mindannak,  a 
mit  a  legtágabb  értelemben  technikának  ne¬ 
vezünk,  ura,  még  pedig  annyira  souverain 
módon  ura,  mint  alig  van  még  egy  másik  az 
élő  művésznők  közül,  egy  ilyen  művésznő, 
amikor  lelki  titkának  a  zárait  fel  akarja  pat¬ 
tan  tani  előttünk,  tán  beszélhet  „elégtelen  tu¬ 
dásról"  anélkül,  hogy  őt  a  félreértés  vesze¬ 
delme  fenyegetné.  Én  azt  hiszem  —  és  ezt 
a  szavai  is  mondják,  az  alkotásai  is  bizo- 

nyitják,  ■ —  hogy  éppen  a  túlhatalmas  kép¬ 
zelettel  és  kedéllyel  teljes  fiatalkori  koncepciók 
azok,  amelyeket  még  eddig  nem  sikerült  a 
maga  énjéről  teljesen,  összhangzatos  és  mű¬ 
vészi  módon  lehámoznia.  És  miután  ő  maga 
így  rámutat  a  „ fődolog4 ‘-ra,  arra  a  nagy  és 
egyetlen  célra,  amely  előtte  lebeg  és  amely¬ 
nek  elérésére  pihenés  nélkül  törekszik,  ám 
kíséreljük  meg,  egyelőre  akár  az  ő  eszmény¬ 
képének  a  figyelmen  kívül  hagyásával  is, 
azokat  az  étape-okat  meglátni,  amelyeken 
meredek  útja  közben  áthaladt,  úgyszintén  azt 
a  sok  szépet  és  pompásat,  ami  úgy  „mellé¬ 
kesen"  az  útszélen  elhullott. 

Paczka  Kornélia  még  Rómában  hozzálátott, 
hogy  egy  egységes  rézkarc-sorozatot  alkosson, 
amelybe  az  imént  említett  ,, Maria  mater  con- 
solatrix"  csak  mint  egy  rész  volt  hivatva 
beleilleszkedni.  Úgy  tervezte,  hogy  ez  a  soro¬ 
zat  szimbolisztikus  kifejezése  legyen  a  nő 
lényének.  Két,  ebbe  a  sorozatba  szánt  és  meg¬ 
kezdett  nagy  rézkarc  („A  leány  és  a  képze¬ 
let",  „A  nő  a  chaosban")  tönkrement.  Miután 
a  művésznő  a  rézkarcot  nem  győzte  egész¬ 
séggel,  abbanhagyta.  E  helyett  még  nagyobb 
tervre  szánta  rá  magát  és  elhatározta,  hogy 
ezt  a  témát  hat  kolosszális  fesményben  fogja 
megoldani.  A  festés  teknikájában  az  ura  által 
támogatva,  ez  a  hatalmas  megfestett  szimfónia 
részben  még  Rómában,  részben  pedig  az  első 
berlini  időszakban  létre  is  jött,  de  befejezve 
nem  lett.  Eddig  az  egésznek  csak  egyes  rész¬ 
letei  kerültek  a  nyilvánosságra.  Ezeknek  a 
többször  is  megfestett  képeknek  egyes  motí¬ 
vumait  a  művésznő  ezenkívül  már  a  nagy 
koncepcióból  kisarjadzott  önálló  művekre  is 
felhasználta.  És  mindezekhez  a  munkák¬ 
hoz  a  részleges  vázlatoknak  és  tanulmányok¬ 
nak  csodálatosan  bőséges  sokasága  készült. 
Es  bárha  le  kell  mondanom  arról,  hogy 
ennek  a  nagy  sorozatnak  a  képeiről,  ame¬ 
lyek  eddig  csak  részben  kerültek  a  nyilvá¬ 
nosságra  és  előttem  is  csak  részben  isme¬ 
retesek,  ítéletet  mondjak,  mégis  szabad  tán 
kiemelnem  azt  a  ragyogó  rajzbeli  erőt,  mely 
a  vázlatokból  és  a  tervezetekből  kisugárzik. 
A  mozdulat-motívumok  szinte  végtelen  sora 
bámulatba  ejti  az  embert.  A  mindig  másképen 
beállított  csoportok  mintha  a  képzelet  kiapad¬ 


hatatlan  forrásából  fakadnának.  Emellett  mű¬ 
vészi  törekvésének  a  központjában  mindenkor 
a  meztelen  emberi  test  áll.  Alig  van  még  egy 
élő  művésznő,  aki,  betekintést  engedvén  a  rajz¬ 
füzeteibe,  a  legremekebbül  megrajzolt  aktok¬ 
nak  ilyen  sokaságát  mutathatná  föl,  amelyek 
hol  krétával  és  szénnel  nagy  lapokra,  hol  ki¬ 
hegyezett  ceruzával  apró  papirszeletekre  oda¬ 
vetve  :  valóságos  végtelen  melódia  az  ,, Ember, 
az  emberkék  és  az  asszonykák"  thémája  fölött 
—  lévén  az  utóbbiak,  amint  illik  is,  többség¬ 
ben.  Ilyenkor  látja  csak  az  ember,  hogy  hány¬ 
féle  „állás",  „fekvés"  képzelhető  és  hogy  az 
ember  eddig  még  semmit  se  tudott. 

A  művésznő  harmadszor  is  nekifogott  ennek 
az  egész  lényét  betöltő  problémának  a  meg¬ 
oldásához,  amikor  egy  óriási  csészeformájú 
kutat  tervezett,  amelynek  gazdag,  plasztikus 
díszítésében  akarta  tisztultan  kifejezésre  jut¬ 
tatni  azt,  ami  a  képzeletében  előtte  lebegett. 
A  szobrászat  technikája  úgy  látszik  semmi 
nehézséget  sem  okozott  neki.  Nem  kellett 
küzdenie  vele,  mint  a  színnel.  Persze  egy 
mélyértelmű  alkotásról  van  szó.  És  sok  esz- 

tendő  komoly  munkájáról.  A  kút  bronzban 
van  gondolva.  A  minta  gipszből  van.  És  az 
alakokat  —  mint  a  kép  mutatja  —  a  művésznő 
a  keménynyé  vált  gipszből  akarja  kifaragni. 
Ez,  a  kényelmes,  agyagból  való  mintázással 
szemben,  elragadó  üdeséget,  élességet  és  töké¬ 
letességet  kölcsönöz  neki.  A  hat  dombormű 
közül,  mely  a  kutat,  annak  a  festett  sorozat¬ 
nak  megfelelően,  díszíteni  hivatva  lesz,  az  egyi¬ 
ket,  mely  részben  már  készen  van  és  körül¬ 
belül  egy  méter  széles  lesz,  a  ,,Chaos“-t,  kép¬ 
ben  is  bemutatjuk  olvasóinknak.  Dante-szerű, 
látnoki  fantáziával  mutatja  be  ezen  a  művésznő 
előttünk  ember-tömegek  táncát,  az  emberi 
nemnek  szemeink  előtt  felvonuló,  szinte  belát¬ 
hatatlan  vonulását:  mint  felhők  gomolyognak 
a  csoportok,  szélvész  kap  bele  a  nagy  kava¬ 
rodásba,  mint  ködszalag  vész  bele  a  tömeg 
hullámzása  a  végtelenbe.  Szinte  álomszerű  az 
egész,  mintha  egy  egész  világnak  vágyako¬ 
zása,  epedése  és  sóhajtozása  volna !  Ez  az 
összbenyomás.  De  az  élesebben  fürkésző  szem 
legnagyobb  meglepetésére,  fölfedezi,  hogy  ez 
a  látszólagos  ,,Chaos“  a  legszabatosabban  ki- 

dolgozott  egyes  tanulmányokból  van  össze¬ 
rakva,  amelyek  ott  pihennek  a  művésznő 
mappájában,  s  amelyek  közül  egy  ceruzaraj¬ 
zot  olvasóinknak  is  bemutatunk.  A  motívu¬ 
moknak  szinte  beláthatatlan  gazdagsága  tárul 
elénk.  És  én  nem  habozom  kijelerrteni,  hogy 
ez  a  dombormű,  mely  persze  megint  csak  egy 
része  a  nagy  egésznek,  előttem  a  legtökéle¬ 
tesebbnek  látszik,  amit  csak  a  művésznő  eddig 
alkotott.  Es  elsősorban  az  indít  engem  erre  az 
ítéletre,  hogy  itt  elérve  látom  azt  is,  amit  — 
mint  fönnebb  említettem  —  a  művésznő  mint 
fődolgot  kíván  szerepeltetni.  Adja  Isten,  hogy 
ez  a  hatalmas  alkotás  necsak  a  minduntalan 
visszatérő  gondoknak  forrása  legyen  a  művész¬ 
nőre  nézve,  hanem  egyúttal  az  erő  forrása  is, 
jobban  mondva,  az  „Élet  kútja“,  amelyben  a 
képzelete  és  magasan  szárnyaló  elszántsága 
állandóan  megifjodhassék. 

Paczka  Kornélia  Berlinbe  való  visszatéré¬ 
sének  első  időszakában,  Schvvartz  Károlyné 
úrnő  megrendelésére,  két  „Zene“  és  „Tánc“ 
című  dekoratív  falfestményt  készített,  mely  a 
megrendelő  villájának  a  zenetermébe  volt 

szánva.  Ez  a  két  festmény  rendkívül  tiszta, 
kedves  és  költői  modorban,  mint  pendant  van 
megoldva.  Derült,  átlátszó,  de  amellett  erőteljes 
színei  valami  ünnepélyes  vidám  jelleget  köl¬ 
csönöznek  e  két  alkotásnak,  mely  mint  a  ta¬ 
vaszi  levegő  s  mint  az  ifjanti  jókedv  hat  az 
emberre.  Egy,  a  nemes  életöröm  által  felhan¬ 
golt  nemzedéknek  zavartalan  derültsége  járja 
át  ezt  az  alkotást.  A  táncképen,  mint  figyelő 
arcok,  a  megrendelő  leánykáinak  az  arcképei 
is  rajta  vannak.  Mindez  valósággal  férfias  biz¬ 
tossággal  van  beállítva  —  ez  éppen  az  igazi 
művészi  tudás,  mely  nem  kutatja  a  nemet 
az  érzés  azonban,  mely  a  művet  áthatja,  hami- 
síttatlanul  nőies,  félreismerhetetlenül  gyöngéd, 
asszonyias  —  és  ez  jól  is  van  így !  Paczka 
Kornélia  távol  áll  attól,  hogy,  mint  költő-,  író-, 
festő-  vagy  agyagot  gyúró  társnői  közül  sokan, 
mint  férfias  egyéniség  akarjon  a  világ  előtt 
szerepelni.  Érzésében  teljesen  nőies.  Csak  az 


alkotásban,  amely  csak  egy  lehet  s  amelynél 
nem  a  nem  határoz,  veszi  fel  a  versenyt.  Az 
a  végtelen  báj,  amely  művészi  megjelenésé¬ 
ből  kisugárzik,  nagyrészt  viselkedésének  eb¬ 
ből  a  becsületességéből  és  természetességéből 
fakad. 

A  ,,Vita  beata“-ban  a  művésznő  —  külső¬ 
leg  tán  Kiinger  nagy  példáján  felbuzdulva  — 
megróbálta  festői  és  szobrászi  tehetségét  kom¬ 
binálni.  Hogy  a  keret  fafaragásához  legjobban 
illő  tónust  megtalálja,  magát  a  képet  három¬ 
szor  is  átfestette.  Ez  a  mű,  mely  teljes  be¬ 
fejezése  óta  sehol  sem  volt  kiállítva,  Büdes- 
heimban,  az  Oriola  grófi  pár  tulajdona.  A 
,, Deutscher  Kunstverein“  számára  a  művésznő 
ezután  egy  algrafiát  csinált.  Egyébiránt  a 
,,Csüggedő;‘  című  bronzalak  —  melynek  motí¬ 
vuma  a  fönnebb  tárgyalt  vázlatból  van  merítve  — 
volt  a  művésznő  első  tulajdonképeni  plaszti¬ 
kai  munkája,  amelyhez  a  ,,Vita  beata“  figu- 

ralisán  faragott  kerete  úgyszólván  előtanul¬ 
mányul  szolgált. 

Azóta,  hogy  Paczka  Kornélia  a  nyarat  ren¬ 
desen  Tolna-Szántón  tölti,  abban  leli  kedvét 
és  örömét,  hogy  festői  érzékét  inkább  abban 
az  irányban  fejlessze,  amelybe  őt  az  oldala 
mellett  dolgozó  ura  vezette.  0  is  a  szántói 
menyecskéket  és  interieuröket  festi  (ezek  közül 
egy  piros  parasztbútoros-kép  Dessauban  van), 
a  kilátást  villájuk  pitvarából  szép  virágos-  és 
konyhakertekre,  és  mint  legsajátosabb  külön¬ 
legességét,  csudálatosán  őserejű  felfogású  virág¬ 
csendéleteket :  parasztkorsókban  és  paraszt¬ 
tálakban  illatozó  s  a  pitvar  párkányára  állított 
virágokat,  táj-háttérrel,  teljesen  fényben  és  leve¬ 
gőben  fürdő  virágokat.  Plein-air  tájképeket, 
pillanatnyi  világítási  hatásokkal.  Egy  olaszor¬ 
szági  utazása  alkalmával  festette  a  magyar 
Szépművészeti  Múzeumban  lévő  „Appenini  táj “ 
című  képet. 


Most  pedig  mindenekelőtt  az  arcképeire  kell 
rátérnünk.  Mesésen  sikerült  neki  fivérének, 
dr.  Wagner  Frigyesnek  1900-ban  készült  és 
szélesen  odavetett  arcképvázlata,  mely  a  fej 
tartalmát  teljesen  kimeríti.  Szép  sikert  arat¬ 
tak  a  berlini  kiállításokon  ifjú  sógornőjének, 
Margitnak  életnagyságú  arcképe,  az  ő  szere¬ 
tetreméltón  sensitiv  arcvonásaival  és  dús.  de 
rövidre  nyírott  és  amellett  érdekesen  fehéres 
hajával.  Míg  Jászai  Mari  arcképében,  mely 
felfogásban  nagyon  is  emlékeztet  az  urának 
fönnebb  említett  Jászai  arcképére,  mint  után¬ 
érzésben,  nem  tudok  zavartalan  gyönyörűsé¬ 
get  találni,  annál  jobban  kielégített  Kamme- 
rerné  kiválóan  szép  képmása. 

De  bármily  sikerültek  és  jók  legyenek  is 
ezek  a  festett  arcképek,  a  tehetség  erejének  a 
legerősebb  gyökereit  mégis  csak  a  grafikus 
arcképeiben  találom.  Rajzolt,  litografált,  réz¬ 
ben  karcolt  és  algrafikus  arcképlapjain,  a  férfia- 

kát  ábrázolókon  úgy,  mint  különösen  a  nőket 
ábrázolókon,  Paczka  Kornélia  valóságos  mes¬ 
ternek  bizonyul.  A  hasonlatosság  eltalálásában 
való  szinte  hihetetlen  biztossággal  a  legfino¬ 
mabb  érzésű  felfogást  egyesíti.  Akár  kecses 
ízlésről,  akár  érdesebb  jellemzésről  van  szó, 
ezekből  az  elemekből,  a  legtisztább  kivitellel 
párosulva,  mely  egyetlen  vonásában  sem  árul 
el  aggodalmaskodást,  de  viszont  soha  sem 
nélkülözi  a  legbecsületesebb  törekvést,  mindig 
olyan  kép  alakul  össze,  amelyben  stílus  van. 
A  művésznő  legsajátosabb  egyéni  stílusa. 
Ezekben  a  lapokban  van  fajbeliség.  Teljesen 
eltekintve  attól  a  finom,  arisztokratikus  fajbeli- 
ségtől  és  különösen  női  fajbeliségtől,  amely  a 
művésznőnek  a  megrendelők  egyéniségében 


kínálkozott.  A  fényes  sikereknek  egész  sorát 
jelzik  a  következő  neveket  viselő  lapok : 
Radowitz  Nadine  kisasszony,  Radowitz  Elise 
Mária  kisasszöny,  Revertera  Anny  grófnő, 
a  kis  Wodzicka  grófnő,  később  Berlinben  kez¬ 
dődnek  a  kőrajzok  és  algrafiák,  melyek  az 
alkotás  könnyedségének  a  fokozódásáról  tesz¬ 
nek  tanúságot :  Maltzan  grófné,  Pückler  grófné, 
Schulenburg  grófné,  Herrmann  titkos  taná- 
csosné,  Schwartzné,  Görgey,  Richter  tanár, 
Meitzen  titkos  tanácsos,  Münsterberg  városi 
tanácsos,  a  művésznő  apja  és  Margit  sógor¬ 
nője  és  sok  más.  Végre  a  művésznő  algrafiá- 
ban  a  saját  maga  arcképét  is  elkészítette, 
az  ő  sötét,  derült,  világító  szemeivel. 

Lábán  Frrdinánd 


VON  WA I ,DOW-R ElTZ ENSTEIN  ERZSE B ET 

GAUGUIN 

Ne  crois  pás  que  les  morts  soient  morts, 
Tant  qu’il  y  aura  des  vivants 
Les  morts  vivront, 

Les  morts  vivront  .  .  . 

Harminc  évvel  azután,  hogy  a  fényimádó 
mesterek  igazságáért  oly  fanatikus  lelkességgel 
küzdött  Zola,  nagy  lehangoltsággal  járta  végig 
az  1896-iki  Szalont.  A  győzelem  elkeserítette. 

Amit  Manet  és  társai  arcuk  verejtékével, 
a  felfedező  elszántságával,  a  gúny  és  kicsiny¬ 
lés  zsibbasztó  hatását  leküzdve,  szenvedelmes 
erővel  kivívtak  az  ellentálló  anyagból :  a  dolgok 
titkos  illatát,  a  természet  lázas  érverését,  a 
mindent  körülvevő,  úszó,  hullámzó,  vibráló, 
ragyogó,  cikázó  fényt,  a  napsugár  illanó  árnya¬ 
latait,  amint  ráesik  a  tárgyakra,  visszavettetik 
és  finom  féltónusokat  alkot,  felbontja  a  for¬ 
mákat,  ezer  reflexre  omlik,  s  mégis  az  egé¬ 
szet  harmóniákba  olvasztja, - mind-mind 

ott  találta  a  termek  falain,  százszámra,  egész 
festői  nemzedék  tulajdonaként.  Már  nem  művé¬ 
szi  igazság  volt,  de  művészi  játék,  melynek 
recipéjét  minden  akadémián  tanították.  A  szín¬ 
értékeknek  fényértékekké  való  fokozása,  de 
amellett  a  színhatás  egységének  megóvása,  s 
az  ebből  kiáradó  hangulat  megrögzítése  min¬ 
denek  tulajdona  lett.  A  valőrérzék  fejlesz¬ 
tését,  a  színek  elemzését  módszerbe  szedték. 
Ez  történt  Párisban,  de  utána  mindenütt. 
Égtek  a  színek,  vibráltak  a  fénysugarak,  opa- 

lizálva,  sisteregve  s  a  halvány  rózsaszín  gyön¬ 
géd  egymásba  omlásától  a  rikító  vörös  tom¬ 
boló  viharáig  minden  képzelhető  színharmónia 
felénk  csengett,  a  fény  lázas  vergődésében. 
Nagy,  széles  színfoltok  a  müncheniek  vász¬ 
nain,  gyöngéd  egybecsengések,  lefokozott  fél¬ 
tónusok  Dili,  vagy  a  skótok  művein.  Egyszer 
kiabált,  mint  Slevogtnál,  zokogott,  mint  Le 
Sidaner-nél,  szomorkodott,  mint  Cariérre-nél, 
ujjongott,  mint  La  Touche-nál,  remegett,  mint 
Van  Rysselberghenél,  de  ő  lett  a  főszemély,  a 
fény,  a  vonalat  felbontó,  a  tárgyakat  elöntő, 
a  mindent  átölelő  fény.  Manet  már  csak  azt 
a  tért  festette,  mely  közte  és  a  tárgy  között 
van,  az  atmoszférikus  hatásokat,  a  mindent 
átható  levegőt.  A  fényt  lelopták  az  égről  és 
a  fényfestés  titka  útszéli  igazsággá  lett. 

De  ezenközben  megmozdult  valami.  Lenn, 
a  mélyben. 

Úgy  látszott,  hogy  a  fény  festés  diadala 
elkövetkezett,  uralma  rendületlen,  az  évek  tel¬ 
tek  és  nem  támadt  ellene  ellenhatás.  De  lehet 
sima  a  tenger  tüköré,  ha  egyszer  az  iránytű 
megremeg,  a  tengerész  tudja,  hogy  lenn  a 
mélyben  viharok  száguldanak,  hogy  alsó  áram¬ 
latok  tombolva  küzdenek.  Ha  víz  jut  be  a 
vulkán  forrongó  belsejébe,  a  víz  páráitól  erőt 
kap  s  egyszerre  kitör,  feltartózhatlanul. 

Valóban  ilyen  alsó  áramlatok  lappangtak 
az  impresszionizmus  diadala  idején.  Égett 
már  a  kráter  belsejében  a  fölfelé  törni  vágya¬ 
kozó  lávatömeg,  megszületni  készült  az  új 
művészet. 


Lázár  Béla 


I. 

1888-ban  Bretagne  egy  félreeső  kis  falu¬ 
jában,  az  Aven  mentén,  gránitsziklák  között 
egy  szélmalmokkal  körülhintett  festői  vidéken, 
Pont-Avenben  festőkolónia  alakult  ki.  Tömzsi 
hegyek  kacskaringós  profiljai  zárták  körül  a 
látóhatárt,  melyben  régi  idők  szent  emlékei, 
hatalmas  mészkövek  kiemelkedő  tömegei  szeszé¬ 
lyes  arabeszkjátékot  teremtettek.  Komor  han¬ 
gulatok  ültek  a  jellegzetes  földformációra,  a 
sziklás  parti  talajra,  melyet  itt- ott  megtört  egy- 
egy  darab  sárgásbarna  síkság,  míg  a  kopár 
hegyeket  a  komor  felhőkön  áttörő  napsugár 
zöld,  sárga,  violaszínű,  vágj/  vörösesbarna 
színekre  .  ötvényezte. 

Micsoda  más  színjáték,  mint  amelyet  Páris 
környékén  szemlélhettek ! 

Az  izzó  napsugár,  amely  feloldja  a  vona¬ 
lakat,  megtöri  a  színeket ;  a  reflexek  ezrei, 
melyek  körülölelik  a  silhuetteket,  felbontva 
minden  formát ;  az  atmoszférikus  egységek, 
melyek  anyagtalanná  teszik  az  anyagot,  melyet 
átölelnek,  mindez  Bretagne  egének  komor  hatá¬ 
sai  közt  nem  jelentkezett  sehol. 

A  fiatal  festők,  első  sorban  Gauguin  (sz. 
1848-ban)  kezdték  belátni,  hogy  a  vakító  nap¬ 
sugár  igazságai  mellett  más  igazságok  is  jogo¬ 
sak.  Kétely  hozta  őket  ide,  vagy  itt  ébredtek 
fel  kételyeik  a  vakító  napfény  tanulmányozá¬ 
sából  kifejlett  igazságokban,  —  mindegy,  — 
Bretagne-ban  újjáébredt  víziójuk,  s  új  igazsá¬ 
gokat  ismertek  fel. 

Színeket  láttak  és  nemcsak  levegőt,  a  hegyes 
táj  nagy  vonalhatásokat  mutatott,  melyeket 
reflexek  nem  bontottak  fel,  anyagkülönbsége¬ 
ket  észleltek,  melyeket  a  vibráló  napsugár 
nem  tört  át  és  át,  nagy  egységekbe  omlott 
előttük  a  táj,  melyekből  új  érzéseket  olvas¬ 
hattak  ki.  A  derűs,  mosolygó,  kacagó  han¬ 
gulatokat,  melyeket  a  napfényborította  sík 
vidéken  mestereik,  Monet,  Pissarro,  Sisley  kör¬ 
nyezetében  éreztek,  komoly,  egyszerű,  nyugo¬ 
dalmas  hangulatok  békés  egyszerűsége  vál¬ 
totta  fel. 

Közelebb  érezték  magukat  a  természethez, 
noha  nem  merültek  el  myopszemekkel  benyo¬ 
másaik  felbontásába  és  részletezésébe,  mert 
csak  a  nagy,  az  egységes,  a  nyugodalmas 
masszák  vonzották  őket.  Nem  a  futó,  illanó, 

pillanatonként  változó  atmoszféra  játékát  kutat¬ 
ták,  mert  itt,  a  felhős  vidék  egységes  világí¬ 
tásában  nem  volt  sehol  látható  a  sík  vidék 
csodálatosan  gazdag  fényjátéka.  Ehhez  nem 
is  kellett  az  a  virtuozitás,  amelyet  az  egymást 
űző  impressziók  gyors  visszaadása  követel. 
Míg  annakelőtte  az  ecsetvonás  jellegzetessé¬ 
gének  megőrzésével  nem  törődve,  csak  a  levegő 
vibráló  játékának  minél  hirtelenebb  megrögzí¬ 
tésére  törekedtek,  —  a  neoimpresszionisták  a 
cél  elérésére  már  a  színeknek  a  vásznon  pon¬ 
tokban  való  lerakásával  próbálkoztak  meg,  a 
szem  recehártyájára  bízva  azok  összekeve¬ 
rését  —  itt,  e  nyugodt  világításban,  a  tárgyak 
színeinek  szépsége,  maga  a  szín  jutott  jogaihoz. 

A  szín  jogát  legszenvedelmesebben  Gauguin 
hangoztatta,  egész  elméletet  építve  reá. 

Mindezideig  a  napsugaras  plein-air,  az  atmosz¬ 
férikus  hatások  festője  volt  ő  is.  Már  kora 
ifjúságában  teleszívta  magát  bizarr  fényhatá¬ 
sokkal,  Peruban,  az  Atlanti-óceánon  tett  kóbor¬ 
lásain,  mint  matrózinas,  mint  tengerészkatona, 
s  mikor  Párisba  visszatér,  hogy  felhagyva  a 
tengerészélettel,  kereskedő  legyen,  színálmai 
egyre  üldözik,  s  a  börzemanőverek  izgalmai 
mellett  festmények  szemléletébe  merül,  sőt 
később  festeni  is  kezd. 

Színemlékezetének  erősségét  ő  maga  több¬ 
ször  hangsúlyozta,  j’ai  une  remarquable 
mémoire  des  yeux,  —  írja  egyik  levelében,  — 
főleg  ifjúkori  emlékei,  Délamerika  kikötői¬ 
nek  csodás  fényjátéka,  az  ott  látott  bizarr,  az 
inkák  korából  maradt  fafaragványok  kitöröl¬ 
hetetlen  nyomokat  hagytak  lelkében.  A  művész 
víziójának  kialakulására  különben  is  az  ifjú¬ 
kori  emlékek  elhatározó  befolyással  vannak. 
Mikor  később  Gauguin  a  délövi  szigetekre 
került,  a  forró  égöv  napjának  csodálatos  fény¬ 
játéka  nem  lepte  meg.  Mindez  a  déja  vu  hatá¬ 
sát  tette  reá. 

Az  impresszionistákhoz  is  a  fényhatás  hang- 
súlyozása  vonzotta.  Már  1875-ben  kiállít  ugyan 
a  Szalonban,  (egy  gyermekfejet),  de  ez  csak 
azt  bizonyítja,  hogy  kézügyessége  korán  mutat¬ 
kozik.  Valójában  tizenöt  évvel  később  lép  csak 
fel  az  impresszionisták  kiállításán,  a  kikhez 
mestere,  Pissarro  vezette.  Gauguin  dán  nőt 
vett  el,  a  kinek  családját  a  dán  eredetű  Pissarro 
ismerte.  Pissarro  elhatározó  befolyással  volt 

festészete  első  korára,  a  mester  és  a  tanítvány 
benső  viszonya  fejlődik  ki  közöttük  s  Gauguin 
egyre  jobban  érezte,  hogy  hosszas  hányattatásai 
között  végre  megtalálta  életfeladatát.  A  kiál¬ 
lításokon  észrevették,  egy  akt -tanulmányát 
Huysmans  szinte  túlzott  elismerésben  részesíti, 
ő  maga  küzdelmekre  edzettnek  érezve  magát, 
1883  január  elsején  elhagyja  a  börzét,  mely 
pedig  pazar  életmódot  biztosított  számára, 
hogy  aztán  egészen  a  festészetnek  élhessen. 

Következtek  a  küzdelmes  évek.  Rouen, 
Kopenhága,  Páris  voltak  az  első  állomások, 
de  nincs  sehol  maradása.  Az  impresszionizmus 


mesterei  is  élet-halál  küzdelmet  folytatnak  a 
megélhetésért,  s  a  tanítvány  sorsa  még  keser¬ 
vesebb.  Vagyonát  felélte,  családjától  el  kellett 
szakadnia,  a  nyomor  réme  kisérti,  mialatt  ifjú¬ 
kori  színálmai  üldözik.  Az  élet  talán  olcsóbb 
a  kolóniákban,  gondolja,  s  pénzzé  téve  min¬ 
denét,  egy  Martiniqueba  menő  hajóra  véteti 
fel  magát  s  kivándorol. 

A  délövi  nap  gyilkos  sugarait  ezer  apró 
tónusra  bontania,  mint  azt  Pissarro  iskolájában 
megszokta,  nem  sikerült.  Itt  leküzdhetetlen 
feladatok  előtt  állott.  A  fényjáték  pazar  szín- 
gazdagságát,  a  vegetáció  buja  színpompáját 

csak  nagy  energiával  folytatott  küzdelem  után 
éreztethette  volna  át,  de  ebben  a  kiima  gyilkos 
heve  megakadályozta.  Sietve  visszatér,  kiál¬ 
lítja  a  Boulevard  Montmartre  egy  kis  kép¬ 
kereskedőjénél  ott  festett  dolgait,  egypár  képet 
el  is  ad,  a  mi  az  éhhaláltól  megmenti. 

így  került  Pont-Avenbe.  A  nagy,  magányos, 
komor  vidék  szemlélete  a  martinique  i  szín¬ 
fanfárok  után  hatalmasan  hatott  képzeletére. 
Az  ellentét  kiemelte  a  problémát,  s  elvezette  a 
megoldáshoz:  részletekre  bontás  helyett  keres¬ 
nie  kell  a  nagy  egységet,  elemzés  helyett  az 
egységes  hatást,  halmozás  helyett  az  egyszerű¬ 


sítést,  s  mint  a  primitív  mesterek,  együgyű 
szívvel  kell  közelednie  a  hatalmas  természet 
elé.  így  meg  fogja  kapni  a  forma  igazságát, 
a  színek  szépségét,  a  nagy  szemekkel  látott 
természet  leegyszerűsített,  dekoratív  hatásokra 
épített  visszaadásában. 

Mozgalmas  élet  alakult  ki  körülötte.  A  fiatal 
festők,  az  impresszionista  elvek  egyedül  üdvö¬ 
zítő  igazságával  érkezve  Pont-Avenbe,  merő¬ 
ben  ellentétes  teóriákat  hallottak  itt  Gauguin 
ajkáról.  Hatalmas  viták  keletkeztek.  A  körü¬ 
löttük  elterülő  táj  azonban  Gauguinnek  adott 
igazat. 

.Széles  gesztusokkal  kisérte  előadását.  Vil¬ 
logó  szemekkel  beszélt  rövid,  kiélezett  mon¬ 
datokban,  a  maga  lelki  élményeit,  Pont-Aven 
tanulságait  bizonygatva.  Hatalmas  sasorra  vég¬ 
telen  energiára  vallott.  Ezt  a  nagy  átélést  kész 
volt  akár  az  életével  megfizetni ! 

.Mindjobban  elszakadt  múltjától.  „  Az  impresz- 
szionisták  —  írta  egy  agitáló  cikkében  — 
vizsgálják  egyenkint  a  tónust,  hogy  aztán  az 
előre  preparált  igaz  színt,  azt,  amelyiket  csak 
egypár  pillanatig  láttak,  felrakják  vásznukra, 
-  pedig  a  túlzás  bűntett.  Mert  ki  igazolhatja 
a  szín  igazságát,  ez  óra,  e  perc  színének 
igazságát,  melynél  senki  se  volt  jelen,  még 
talán  a  festő  sem,  ki  már  elfeledte  a  megelőző 
pillanat  színét.  E  sok  igaz  színtömeg  élet  nélkül 
való,  fagyos.  Bután  és  tudatosan  hazug.  “ 
Ezzel  szemben  a  részlethalmozás  helyett  az 
öntudatos  egységkeresést  követeli.  „Mert  a 
természet  előtt  képzeletünk  teremti  a  képet. 
A  mi  a  modern  művészetet  inferiorissá  teszi, 
a  mindent  visszaadni  akarás  vágya.  Az 
ensemble  eltűnik,  megfullad  a  sok  részletben. 
Unalom  a  következése."  Mi  segít  ezen?  Az 
impresszionisták  künn  a  szabadban  dolgoztak, 
a  természet  után,  tónust  tónusra,  színt  színre, 
a  látott  benyomások  alapján  rakván  fel  vász¬ 
nukra,  keresve  a  perc,  a  pillanat  igazságait. 
Gauguin  a  nagy  egységet,  az  egyszerűsítést 
hirdette,  s  ehhez  elég  az  emlékezet  után  való 
festés.  „Alkotástok  a  tiétek  lett,  érzéstek,  értel¬ 
metek  és  lelketek  a  műbarát  szemét  túléli!" 
„Vászna  előtt  a  művész  nem  rabszolga,  sem 
a  múltnak,  sem  a  jelennek,  sem  a  természet¬ 
nek,  de  a  szomszédjának  sem."  Csakis  így 
lehet  a  dekoratív  egységet,  a  harmonikus  egybe¬ 
hangolást  megteremteni.  Nem  a  gyors,  elillanó 
hatásokat,  hanem  a  természet  nagy  nyugo¬ 
dalmát  kell  keresni,  „a  lélek  békéjét,  a  termé¬ 
szet  csöndjét,  a  mélységesen  mély  érzelmeket. 
Kerüljük  tehát  a  mozgásban  ábrázolt  testtar¬ 
tásokat.  Alakjaink  nyugodtak  legyenek".* 

Íme,  mint  építi  ki  fokozatosan,  de  tuda¬ 
tosan  az  impresszionizmussal  szemben  a  maga 
művészi  elveit.  Mindez  talán  csak  részben,  kiin¬ 
duló  pontként  tulajdonítható  bretagnei  benyo¬ 
másainak,  kiformálásában  a  primitiv  olaszok, 

*Rotonchamp:  Paul  Gauguin.  Paris.  Druet  kiad.  1907. 

38 


Botticelli,  Luini  főleg,  de  közvetlenebbül  Puvis 
de  Chavannes  és  a  japánok,  színben  pedig 
Cézanne  hatottak  rá.  Mindezeket  az  elemeket 
tisztán  kiolvashatjuk  műveiből,  de  biztos  tudo¬ 
másunk  van  arról  is,  hogy  velők  foglalkozott, 
sőt  rajzban  és  eredetiben  ott  állottak  lakásá¬ 
nak  falain  állandóan,  magába  szíva  a  belőlük 
kiolvasható  tanulságokat.  Puvis  és  Cézanne, 
az  előbbi  a  vonalvezetésben,  a  nagy  nyugo¬ 
dalmas  kompozíciók  megteremtésében,  az  utóbbi 
a  monumentális  színegyszerűsítésekben  lettek 
mesterei. 

Az  impresszionista  múltat  eltemette. 

11. 

Grosbáró  —  beszéli  Gauguin  -aki  atyai  sze¬ 
retettel  volt  Delacroix  iránt,  megtekintette  annak 
már-már  kész  Massacre  de  Scio  c.  képét.  Egy 
rajzhibán  megütközve,  így  szólt  Delacroix-hoz : 

—  Hogy  tudott  ily  elragadó  részletek  mellett 
egy  en  face  szemet  hagyni  a  profilból  látott 
rácon  ? 

— -  Valóban,  igen  szerencsétlen  vagyok, 
sóhajtott  Delacroix  —  már  hányszor  megcsi¬ 
náltam  szabályszerűen,  de  mindig  rosszul 
hat.  Próbálja  meg,  önnek  talán  jobban  sikerül. 

Es  átnyújtotta  néki  ecsetét. 

—  Hitemre,  —  kiáltott  fel  az  öreg  mester, 
hosszas  kísérletezés  után  —  önnek  igaza  van. 
Es  levakarta,  a  mit  csinált. 

A  rajz  kérdésével  Gauguin  is  sokat  foglal¬ 
kozott.  Abból  az  iskolából  került  ki,  a  hol 
színekkel  rajzoltak.  Sem  Manet,  sem  Pissarro 
nem  volt  a  formulák,  a  hideg  vonalak  embere, 
keresték  a  színekből  kialakuló  formákat,  s 
azok  viszonylatait  egymással,  az  atmoszférikus 
befolyásolások  közepeit.  Ilykép  deformációk¬ 
nak  tetsző  alakzatok  keletkeztek,  melyek  ellen¬ 
kezhettek  az  akadémikus  formulákkal,  de  meg¬ 
feleltek  az  őszintén  ábrázolt  benyomásoknak. 

Gauguin  nem  tapadt  az  impressziók  kicsi¬ 
nyes  megőrzéséhez,  a  lelkében  élő  hatalmas 
összhatás,  a  belső  kép  monumentális  ereje 
izgatta,  s  e  szubjektív  hatás  érdekében  fel¬ 
áldozta  az  objektív  igazságot.  Az  úgynevezett 
rajzhibákkal  kezdett  nem  törődni,  de  nem  sze¬ 
génységből,  hanem  ellenkezőleg,  gazdagságból, 
szuverén  erejének  tudatában,  mert  „a  mes- 

terek  ereje  —  hirdeti  —  nem  abban  áll,  hogy 
nincsenek  hibáik.  Még  a  hibáik  is  más  faj- 
tájúak,  mint  a  köznapi  mesteremberek  tudat¬ 
lanságai  . . .  Savoir  dessiner  n’est  pás  dessiner 
bien“.  Tudatos  elrajzolásokkal  kompozícióinak 
naivságát,  érzése  egyszerűségét  akarta  meg¬ 
őrizni  s  ez  lévén  a  lelke  előtt  lebegő  cél,  ez 
egyszerűsítéssel  vonalvezetésének  most  egy¬ 
ügyű  bájt,  majd  végtelen  egyszerűséget,  de 
mindig  valami  archaikus  ízt  akart  adni.  Egyik 
kompozíciójáról  szólván,  írja :  „Egy  fölötte 
nagy  alak  —  ilyennek  rajzolva  — -  tudatosan  és 
a  perspektíva  ellenére  —  ül  a  földön,  felemeli 
karját"  stb.  A  hatást  keresi,  s  annak  fölál¬ 
dozza  a  materiális  igazságot  is,  minden  habo¬ 
zás  nélkül.  Ez  a  törekvés  Puvis  közelébe 
helyezi,  a  mi  művészetének  minden  korszaká¬ 
ban  kiérezhető  —  ki  a  Pont-Avenba  festett 
Misére  humaine,  még  inkább  a  hageni  Folk- 
wang-múzeum  Munka  a  tengerparton  c.  kom¬ 
pozícióján  s  megtaláljuk  még  nemesebb  egy¬ 
szerűséggel,  tahiti  korszakának  főművén,  a 
Nave,  nave,  Mahana  gyöngéd  vonalritmusá¬ 
ban  egyaránt. 

A  finom  impresszionista  művészből  ilykép 
lett  a  Schuffenecker-család  mestere,  ahol  a 
maga  teljes  egyéni  voltában  nyilatkozik  meg 
groteszk  iránti  hajlama  is,  a  nagy,  leegysze¬ 
rűsített  színfoltok  naiv  arabeszkjátékának  meg¬ 
teremtésében.  A  férfi,  monstruózus  lábával,  a 
nő  igen  hosszú  kezével  kifejezésbeli  céljai 
voltak,  eszközei  ezek  a  groteszk  hatásnak, 
amelybe  pókhálófinomságú  bensőséggel  teljes 
megérzések  is  belejátszódnak.  így  olvad  össze 
nála  a  Sárga  Krisztus  hatalmas  bretagnei  hát¬ 
terében,  a  sárgára  mázolt  faszobor  előtt  tér¬ 
deplő  parasztasszonyok  közönyös  áhítatában, 
az  ügyetlenül  kifaragott  Üdvözítő  iszonyú 
bánatot  kifejező  tekintetében:  az  érzések  egész 
áradata,  melyet  a  vízió  groteszk  balkezessége 
szinte  monumentálissá  fokoz. 

E  hajlamában  a  groteszkre  mintha  ifjúkori, 
pérui  emlékek  kisértenének,  ezt  látszik  meg¬ 
erősíteni  hirtelen  felébredt  fafaragó  vágya,  az 
ekkor  készült  Soyez  amoureuses  vous  serez 
heureuses  c.  fafaragvány,  érzéki  vágyban 
vonagló  alakjaival,  egyszerű  formáival,  primitív 
vonalaival,  melyeket  a  sárga,  kék  és  piros 
színek  bizarr  vadsága  kiemel. 


Mialatt  körülötte  szürke  ólombarna  tónus¬ 
egységbe  takarva  állott  a  nagy  formákba  jege- 
cedett  bretagnei  táj,  lelkében  tüzet  kaptak, 
színt  öltöttek  a  tónusok.  Úgy  lehet,  ez  is  ifjú¬ 
kori  színemlékei  hatása  alatt  „Keresd  a  har¬ 
móniákat  s  ne  az  ellentéteket",  —  írja  —  de 
a  harmóniákat  ő  nem  az  ólom  szürkére  akarja 
felépíteni.  A  természet  nem  köti  őt  színben 
sem.  Nem  Puvis  leheletlágyságú  tónusegy¬ 
ségei  vonzzák  és  Cézanne  gobelinre  emlékez¬ 
tető  színszimfoniáit  is  csak  a  bennük  rejlő 
tanulság  kedvéért  figyeli  meg.  Megérti,  hogy 
az  anyag  színének  megőrzése  mellett  mint  foglalta 
össze  színfolt-egységeit  az  aix-i  mester,  a  széle¬ 
sen  ötvényezett  fáiance  ragyogóan  kékessárga 
harmóniáiba.  Megérti,  hogy  a  színeknek  erős 
hangsúlyozásával  mennyi  mindent  akar  nél- 
külözhetővé  tenni,  perspektívát  nem  egyszer, 
rajzot  gyakran,  mert  „minél  jobban  harmoni¬ 
zálódnak  a  színek,  —  mondotta  Cézanne  — 
a  rajz  annál  szabatosabbá  válik".  (Idézi  Ber- 
nard  a  L’Occident  1904.  32.  számában.) 
Gauguin  is,  mint  mestere,  a  színharmóniák 
megteremtésére  koncentrálja  erejét,  de  víziója 
elütő.  Nem  a  zöld -kékessárga -fehér  egybe- 
csengése,  —  Gauguin  harmóniáiból  tüzetesebb 
színek  hangzanak  ki,  melyek  nem  hűek,  nem 
Bretagne  színvilágából  merítettek,  de  benne 
éltek  Gauguin  lelkében,  lappangva,  titkon,  soha 
nem  látott  tájakból  megálmodva.  A  vízió  vele- 
születik  a  művészszel.  Azt  nem  adhatja  néki 
semmiféle  iskola.  S  viszi  magával,  mint  a  csiga 
a  házát,  s  minden  idegen  neszre,  minden 
zavaró  külső  hatásra  hozzámenekül. 

Gauguin  bretagnei  harmóniái  magukban  fog¬ 
lalják  már  az  egész  embert.  Ez  időben  ismer¬ 
kedik  meg  Van  Goghgal,  de  e  két  rokon  lélek 
idegen  maradt  egymásra  mindvégig.  Rokonná 
tette  őket  a  művészet  fanatikus  szeretete,  s 
elválasztotta  őket  egymástól  érzésük  és  kép¬ 
zeletük  különbözősége.  Rokonok  voltak  a  szín- 
imádásban,  de  idegenek  természetlátásuk  ellen¬ 
tétes  voltáért.  Az  egyik  a  természetből  kikereste 
magának  a  szenvedelmesen  égő,  tűzhalálban 
vonagló,  tűzcsóvák  fényében  ragyogó  színeket. 
A  hollandi  tónusfestőből  a  délvidéki  nap  szi¬ 
liéinek  misztikus  rajongója  lett.  A  kék,  a  sárga, 
a  smaragd,  a  vörös  észöld  szimbólumokká  vál¬ 
tak  képzeletében.  Vad  szenvedelemmel  merül 

el  eleinte  a  színek  reflexjátékába,  majd  (japán 
hatás  alatt)  ezeket  mellőzve,  a  színek  belső 
tüzét  fokozza,  szinte  lázas  szenvedelemmel. 
A  pillanatnak  él  s  a  természet  előtt  állva,  kép¬ 
zeletében  átalakulnak  a  színek,  hatalmas  tűzi¬ 
játékká  fokozódva  és  ő  emberfölötti  munkát 
végez,  hogy  a  képzeletében  látott  színfanfárt 
vásznára  átírhassa.  Szinte  látjuk  őt  dolgozni! 
Szabálytalan  ecsetvonásokat,  durván,  pas- 
tózusan  ken  fel  vásznára,  kezével,  késsel,  ecset¬ 
nyéllel,  vad  gyorsasággal,  brutális  egyenetlen¬ 
séggel,  miközben  a  vászon  egyes  helye  üresen 
marad,  más  helyen  ujjnyi  vastagsággal  tapad 
a  festék,  míg  csak  a  fáradtságtól  össze  nem 
esik.  Az  ösztöne  vezeti,  a  szenvedélye  űzi,  a 
belső  képei  késztetik. 

Minő  más  ember  Gauguin.  Őt  is  érzései 
vezetik,  de  uralkodik  benne  a  muzikális  érzés, 
az,  amely  harmóniákba,  fogja  a  legtüzesebb 

színeket  is.  Nem  logikusan,  hanem  énigmatique- 
ment  kapcsolja  össze  színeit,  inkább  szuggesz- 
tív  hatásokat  keresve,  semmint  leíró,  bemutató, 
konstatáló :  naturalisztikusokat.  Itt,  a  színek 
összekapcsolásában  is  szuverén  úrnak  érezte 
magát,  kinek  nem  kell  magát  a  természethez 
kötni,  csak  érzéseihez,  azon  igyekezve,  hogy 
ezeket  megközelíthesse.  De  érezte  azt  is,  hogy 
mily  nehéz  a  szavakkal  meg  nem  foghatót, 
a  színekkel  ki  nem  fejezhetőt,  ahol  a  legfino¬ 
mabb  árnyalatkülönbség  egész  világokot  jelent, 
idegen  szemmel  közölni.  „Mennyi  misztérium 
ennyi  fényben"  —  mondotta  Mallarmé  Gauguin 
egyik  képe  láttán.  Valóban,  más  Gauguin  szín¬ 
szimbolizmusa,  mint  a  Van  Goghé;  —  utóbbi 
pozitívabb  még  akkor  is,  ha  lázas  képzelete 
színparoxizmusba  hajtja,  —  előbbi  felmentve 
érezi  magát  minden  naturalisztikus  igazságtól, 
csak  a  dekoratív  igazságot  keresi :  azt,  ami 

együtt  s  nem  önmagában  igaz,  ami  emeli, 
segiti,  kiegészíti  egymást ;  nagy  egységeket 
teremt,  ahol  semmi  sem  él  külön  életet;  csak 
egy  érzéke  ellenőrzi,  a  dekoratív  érzéke, 
amelyet  sért  minden,  ami  kirí  a  harmóniából, 
s  mely  elfogad  mindent,  ami,  ha  felbontja, 
színezi,  részletezi  is  a  tömegeket  és  a  tónu¬ 
sokat,  ha  ellentétbe  kerül  is  a  naturalisztikus 
igazsággal,  de  egymáshoz  való  viszonylatai¬ 
ban  összefüggő,  tökéletesen  harmonikus,  egy¬ 
séges. 

Bretagne  tompán  szürke  színeit  hasztalan 
keressük  a  Misére  humaine  zöld,  piros  és  sárga 
harmóniáiban  ;  kék  fasudarakat  sem  találunk 
Arles  környékén,  semmiféle  világításban  sem, 
de  e  harmóniákban  érzés  van,  e  színek  álom¬ 
világba  engednek  betekinteni,  álomvilágba, 
mely  Gauguiné,  aki  magával  ragad  ideáljai, 
képzelete,  álmai  közé,  harmóniáinak  gyöngéd 
összhangjával.  A  művészetben  senkit  sem  győ¬ 
zünk  meg  logikai  érvekkel,  —  a  művészetben 
egy  csak  az  igaz  biró:  az  átélt  érzés,  annak 
ereje,  közvetlensége,  igazsága. 


III. 

A  pontaveni  évek  szenvedelmes  kísérle¬ 
tezések  közt  teltek  el.  Gauguin  teleszívta  lel¬ 
két  hatalmas  benyomásokkal,  de  álomképei  és 
a  természet-környezet  közt  egyre  nagyobb 
ellentéteket  érezett.  Olyan  természetet  keresett 
tehát,  ahol  a  hatalmas  vonalakhoz  tüzes  színek 
társultak.  Ezt  Arlesben  sem  találta  meg,  ahová 
Van  Gogh  hívta,  egyre  nyugtalanabb  lesz, 
vágyai  sarkalják  keresni  az  ismeretlen  tarto¬ 
mányt,  mely  színálmainak  megfeleljen.  „Mikor 
Arlesbe  megérkeztem,  Van  Gogh  még  kere¬ 
sett,  j’étais  un  hőmmé  fait, “  —  írta  magáról. 
1  udta,  hogy  mit  akar,  belső  hangok  szólották 
hozzá  és  ő  követte  azok  parancsoló  szóza¬ 
tát.  Pierre  Loti  kis  regénye  (Le  mariage  de 
Loti),  melyet  ismert,  vagy  egy,  a  francia  koló¬ 
niákat  népszerűsítő  füzet  hívta  fel  a  figyelmét 
Tahitira?  De  bizonyára  nem  a  maori  rege¬ 
világ,  nem  a  vadnép  gyermekies  mozdula¬ 
tainak  szűzi  szépsége,  nem  az  exotikus  tárgy 
utáni  sóvárgás  vezette.  Gauguin  művészeté¬ 
ben  csekély  szerepe  van  az  irodalmi  tárgynak, 

őt  elsősorban  dekoratív  célok  vezetik,  inkább 
zenei  hatások,  melyek  érzéséhez  közelebb  álla¬ 
nak.  A  kultúrától  sem  csömörlött  meg,  csak 
vágyott  a  magányba,  hogy  feldolgozza,  ren¬ 
dezze,  kifejezze  zűrzavaros  érzéseit.  Nem  gyű¬ 
lölte  ő  a  modern  civilizációt  sem,  környezetet 
sem  keresett  ötleteihez,  —  mindez  sokkal  felü¬ 
letesebb  ok,  semhogy  megmagyarázzon  egy 
életre  szóló  elhatározást.  Gauguin  belső  kény¬ 
szer  hatása  alatt  állott.  Színálmait  kellett  kifejez¬ 
nie.  Kész  vízióval,  befejezett  művészi  felfogással 
indult  a  nagy  útra,  a  hol  megtalálta  —  önmagát. 

A  nagy,  a  végtelen  magányban,  melynek 
csendjét  nem  zavarta  semmi,  itt  csak  a  forró, 
lihegő,  ezer  színt  játszó  napsugár  viaskodott 
a  hatalmas  őserdők  sűrűjével,  mialatt  a  leve¬ 
gőben  finom  illatokat  leheltek  a  talaj  illatozó 
növényei,  melyet  a  délövi  nap  által  túlheví- 
tett  narancs  illata  dominált.  Illatos  párák  min¬ 
denütt.  Noa-noa  .  .  . 


A  háttérben,  a  tiszta  levegőégben,  a  vul¬ 
kánikus  begyek  éles  profiljai  rajzolódtak  ki, 
köröskörül  a  végtelen  kék  tenger,  melyből 
Oroenának,  a  tahiti  hegyek  óriásának  komor 
süvege  sötétlik  elő.  A  föld  színeket  játszik, 
lehetetlen  színeket,  a  százféle  színű  növényzet 
összhatásaként.  Fönn  az  égbolt  harangalakúan 
domborul,  a  sárgáskék  minden  árnyalatában 
ragyogva.  Tűzszínek  égtek  .  .  . 

Itt  álmodott  Gauguin  színmeséket.  A  benn¬ 
szülöttek  legendáinál  exotikusabbak  voltak  a 
sárgák,  kékek  és  pirosak  színárnyalatai,  melyeket 
régóta  ismert,  ott  éltek  azok  képzeletében,  felül¬ 
múlni  a  valóság  itt  sem  tudta  őket.  A  legkiáltóbb 
színeket  látta  egyenkint  és  a  legfinomabb  har¬ 
móniákba  olvadottakat.  Van-e  élesebb  szín  a 
sárgánál?  Velazquez  még  nem  igen  ismeri, 
csak  Vermeernél  éled  fel  először  érzéki  ere¬ 
jében.  Ki  felejti  el  azt  az  idegingerlő  hatást, 
amelylyel  drezdai  képén  a  szépleány  kabát- 

kajának  intenzív  citromsárgája  égeti  idegein¬ 
ket  ?  Van  Gogh  is  keresi,  de  komplementer 
színekkel  enyhíti.  Gauguin  sárgája,  különösen 
háttereiben,  olvasztott  aranyként  omlik,  néha 
olyan,  mint  nemes  ékkövek  csillogása,  a  kék 
és  zöld  összefoglalására.  Sárga  a  háttér  egyik 
gyönyörű  harmóniájában,  ahol  a  fiatal  tahiti 
legény  áll  a  karosszékben  ülő  tahiti  leány 
mögött,  s  a  tüzes  sárga  testek  csillogása,  mint 
finom  pára  olvad  bele  a  kékkel  ötvényezett 
narancssárga  háttérbe.  Sárga  ég  villog  ki  egyik 
nyugodt  vonalritmusával  elragadó  erdőbelse¬ 
jéből,  ahol  az  ülő,  álló,  guggoló  alakok  ruhái¬ 
nak  tarka-barka  színe  a  sárga  alaptónussal 
egybe  van  fogva,  finom,  halk,  sordinon  játszott 
melódiákat  váltva  ki  lelkűnkből. 

Ez  a  muzikális  hatás  lebegett  Gauguin  előtt, 
ezt  tartja  legtöbbre,  együtt  érezve  VValter  Páter¬ 
rel,  aki  szerint  minden  művész  végső  eredmény¬ 
ként  a  zenére  törekszik.  Szem-zene:  ez  Gauguin 
célja.  A  tahiti  élet,  a  maori  regék,  s  új  tár¬ 
sainak  őseredeti  mozdulatai,  e  mozdulatok 
bája  új  arabeszkek  megteremtésére  vezeti,  de 
színei  adva  vannak,  s  belső  képeit,  a  maga 
színálmait  festi  tovább. 


Egyre  vágyva  a  sikerre,  két  évi  tahitii  tar¬ 
tózkodás  után  hazajön,  hátha  elérkezett  az  ő 
ideje  ?  De  a  kilencvenes  években  az  impresz- 
szionista  művészet  alighogy  sikerhez  jutott, 
ízlésváltozásra  nem  maradt  idő.  Újra  elárverezi 
holmiját,  visszamegy.  De  már  energiavesztetten. 
Lehangoltan  indul  útra,  s  most  már  Tahiti 
sem  vidítja  fel.  Évek  telnek,  a  siker  egyre 
késik,  félni  kezd  önmagától,  azt  hiszi,  hanyatlik, 
betegsége  is  elkeseríti,  s  ideges  kapkodással 
helyet  cserél,  a  szomszéd  szigetre  megy, 
Dominique-ba,  de  ott  sem  találja  fel  nyugal¬ 
mát.  Összeütközik  a  hatósággal  és  éppen  akkor 
hal  meg  (1903  május  8-án),  mikor  három  havi 
börtönre  és  ezer  frankra  ítélték  el. 

Halála  után  művei  hatni  kezdettek.  Mind¬ 
többen  érzik  meg  azt,  ami  benne  egyéni,  de 
azt  is,  ami  benne  elvi,  ami  új  mesgyét  jelöl 
ki  a  festészet  fejlődésében,  ami  egyelőre  alsó 
áramlatként  hat,  hogy  majdan  a  felszínre 
kerülve,  új  csírázások,  új  sarjadzások  előidé¬ 
zőjévé  váljék.  Mert  ne  higyjük,  hogy  a  halottak 
meghaltak  .  .  . 

Dk.  Lázár  Béla 


PACZKA  KORNÉLIA 

KIÁLLÍTÁSI  BAJOK 

- — Iliről  hajdan  nagy  búsan  szólt  a 

M  kritika,  hogy  tudniillik  felette  cse¬ 
kély  adagban  méretik  a  művé¬ 
szet  a  publikumnak,  ma  már 
visszájára  fordult.  Valljuk  be, 
-J  az  esőért  imádkozok  árvizet  kap¬ 
tak.  Fáradtan  ballag  a  művészeti  irodalom 
egy  műtárlatból  a  másikba,  s  bágyadtan  keres 
akár  csak  egy  csipetnyi  szenzációt  is  a  mű¬ 
barát  azokban  az  egymást  nyomon  követő 
kiállításokban,  amelyek  a  Duna  és  a  Rákos 
közt  egymás  letromfolásán  mesterkednek.  Mégis, 
ha  csak  ennyiből  állana  a  dolog,  ki  bánná? 
Az  irodalom,  ha  fáradt,  pihentesse  a  tollát: 
nem  kell  minden  kiállításról  írnia.  Mert  a  fes¬ 
tők  tulajdonképpen  nem  azért  festik  képeiket, 
hogy  azoknak  kalkulusokat  osszon  a  toll.  A 
műbarát  pedig,  ha  nem  talmi,  nagyon  szívós 
szervezetű,  kibír  az  többet  is.  Nincs  tehát 
ok  az  aggodalomra.  Folytassuk. 

Mégis,  mintha  művészetünk  élő  gépezeté¬ 
ben  egyre  több  holt  pont  akadályozná  a  len- 
dülést.  Legyen  szabad  néhányra  rámutatnunk. 

Kikerülhetetlen  folyománya  a  mai  társa¬ 
dalmi  állapotoknak  —  s  nemcsak  nálunk,  de 
egész  Európában  —  hogy  a  művészet  piaci 
árúvá  lett.  Akik  rendszeresen  foglalkoznak  szo¬ 
ciológiával,  könnyen  támogathatják  teoretice 
is  azt  a  megfigyelést,  hogy  amióta  a  polgári 
osztályé  lett  a  hatalom,  vagyon  és  művelt¬ 
ség:  e  sok  millió  főből  álló  mecénás  a  vásár 

és  versenykínálat  egy  új  faját  teremtette  meg  : 
a  kiállítást.  Amióta  milliók  vesznek  képet  (a 
szobrászatban  kissé  másként  állunk),  azóta 
hatalmasan  megsokasodtak  a  termelők :  van 
művészeti  központ,  - —  amelyben  1 0,000-ig 
megy  alkalmilag  a  képzőművészettel  foglal¬ 
kozók  száma.  A  milliónyi  mecénás  nem  talál- 
kozhatik  a  százezrekre  menő  festővel,  szob- 
rászszal  a  régi  módon,  a  műhelyben.  Termelő 
és  fogyasztó  azonban  tudott  magának  kap¬ 
csolatot  teremteni.  Lehet,  hogy  az  első  igazi 
műtárlat  nem  kereste  tudatosan  ezt  a  célt, 
de  hogy  a  kiállítások  legalább  idővel  beval¬ 
lottan  is  e  törekvést  szolgálják,  azt  tagadni 
többé  nem  lehet. 

Adeglett  tehát  a  nagy  piac,  képek,  apró 
szobrok,  grafikai  művek,  dekoratív  munkák 
kirakóvására.  Szakszerű  díszszel  rendezték  azt 
a  művészek,  a  sokfejű  modern  mecénás  pedig 
végigsétál  a  sokadalmon  s  kiki  megszerezheti 
magának  a  dús  választékban  azt,  ami  ízlé¬ 
sének  megfelel,  vag}r  amire  társadalmi  ambí¬ 
ciói  kötelezik. 

Nemcsak  számban,  hanem  terjedelemben 
is  ijesztő  arányokat  kezdtek  ölteni  ezek  a 
műtárlatok.  Van  már  olyan  is,  amely  hetven¬ 
nyolcvan  teremben  kínál  több  ezerre  menő 
képet.  A  kiállítások  kezdtek  szörnyen  fárasz¬ 
tókká  lenni,  a  publikum  lankadtan  rótta  végig 
a  teremsort,  egy  kicsit  szokásból,  egy  kicsit, 
mert  hátha  akad  valami  szenzáció  is. 

A  kiállítások  rendezői,  akiknek  finom  szi¬ 
matja  mindig  számot  ad  az  ezerfejű  mecé¬ 
násnak,  a  közönségnek  hangulatáról,  most 


MAMA  MEG  A  FIA 
SIMAY  IMRE  BRONZMŰVE 

A  MŰCSARNOK  TÉLI  TÁRLATÁN  A  KIS  ÁLLAMI  ARANYÉREM  NYERTESE 


már  azon  voltak,  hogy  gondoskodjanak  szen¬ 
zációról.  így  született  meg  a  „clou“  gondo¬ 
lata.  A  fáradt  idegeket  fel  kellett  valamivel 
villanyozni,  gondoskodni  kellett  arról,  hogy  a 
végtelen  menüt  fűszeres  fogás,  pár  kanál  pár¬ 
iáit,  egy  korty  liqueur  izgassa  kitartásra. 
Ügyelni  kellett  arra,  hogy  a  tárlatról  beszél¬ 
jenek  az  emberek.  Valami  csattanó,  valami 
tüzelő,  rikító,  mindent  lefőző  hatás  kellett, 


vagy  valami,  aminek  vadszaga,  különleges¬ 
sége  ínycsiklandón  hasson.  Számos  fogás  kínál¬ 
kozott  erre  a  rendezőknek,  mi  ezeket  jól 
ösmerjük  a  praxisból.  De  a  képzőművészetek 
munkásai,  az  ügyes  hasznosítók  sem  marad¬ 
tak  tétlen.  Az  ő  szimatjuk  is  elsőrangú.  Cél¬ 
juk  egyezett  a  tárlatok  rendezőinek  céljával, 
de  ők  voltak  olyan  ügyesek,  hogy  a  közös 
cél  tejfelét  a  maguk  konyhája  számára  fölöz- 

zék  le.  Ha  szenzáció  kellett,  ám  tudtak  ők 
szenzációt  is  termelni.  Mindenféle  módon.  Az 
egyik  akkora  vásznat  állított  akiállításba,  hogy 
a  keretét  külön  fuvar  cipelte.  A  másik  tébo¬ 
lyodon  szín-  és  vonalficamodásokkal  állított 
be,  adva  a  kultura-fáradt,  dekadált  európait. 
Egy  harmadik  az  erotika  világából  kért  köl¬ 
csön  valamit.  És  így  tovább.  A  kiállítások 
gépezete  remekül  funkcionált,  a  szezon  meg¬ 
kapta  a  magáét. 

Szinte  természetes,  hogy  a  festők  egy  része 
irigykedve  nézte  ezeket  a  matadorokat.  S 
akadt  sorukban  nagyon  sok,  aki  felvette  velük 
a  harcot.  Maga  a  festési  teknika  is  ürügyet 
s  ötletet  szolgáltatott  nekik:  képüknek  fel  kell 
tűnnie,  feltűnővé  festették  tehát.  Valóságos 
kiállítási  festészet  keletkezett  ilyformán,  amely¬ 
nek  alig  volt  egyéb  célja  és  rugója  a  fel¬ 
tűnésnél. 

Az  a  kép,  amely  az  elmélyedés  és  kon¬ 
centrálódás  terméke  s  szűzen  és  magában, 
minden  versenytől  mentesen  születik  meg  a 
műhelyben,  nem  mutatkozott  alkalmasnak  a 
harc  felvételére.  Mert  a  jó  szolid  képet  —  mind¬ 
nyájan  tudjuk  —  tönkreteszi  a  melléje  füg¬ 
gesztett  rikító  szomszéd.  Vagy  legalább  el¬ 
hallgattatja.  S  ha  a  kép  hallgatag  a  kiállításon, 
biztosra  vehető,  hogy  észre  sem  veszi  a  nagy 
vásár  közönsége.  Úgy  kellett  tehát  megfesteni, 
hogy  semmi  szomszédság  le  ne  főzhesse,  el 
ne  némíthassa.  S  támadt  oly  festészet,  amely 
a  harsona  fortissimóival  dolgozott. 

Érdekes,  mint  fejlődött  a  kiállítási  festés 
tovább  ezen  a  csapáson.  A  művészet  jó  szi- 
matú  ügyeskedői  hamar  észrevették,  hogy 
ahol  minden  cifra,  ott  az  egyedül  feltűnő  ruha 
az  egyszerűség  ruhája.  Volt  szerencsénk  tehát 
nemsokára  oly  mestereket  üdvözölni,  akik  az 
anakhoréták  köntösében  s  hamuval  teleszórt 
fürtjeivel  álltak  ki  a  piacra.  A  cél  itt  is  szen¬ 
tesítette  az  eszközt:  százával  bukkantak  fel 
a  nobilis  egyszerűség,  az  arisztokrata  szűk¬ 
szavúság  prófétái  és  vértanúi.  Az  inkasszó 
most  is  fényes  volt. 

Lapokat  írhatnánk  tele  hasonló  fogásokkal. 
De  nem  ez  a  célunk.  Elég  volt  rámutatni  arra, 
hogy  a  festésnek  egy  oly  fajtája  született 
meg,  amelyet  némi  eufemizmussal  kiállítási 
művészetnek  nevezhetünk  s  hogy  ez  a  fajta 


festés  ugyancsak  serényen  lepi  el  a  kiállí¬ 
tásokat. 

Mi  ezt  inkább  iparnak  tekintjük,  mint  mű¬ 
vészetnek.  És  sietünk  rámutatni  arra,  hogy 
az  effajta  festés  szülőokát  a  milliónyi  főből 
álló  új  mecénásban,  a  polgári  osztályban  lát¬ 
juk.  Tanulságos  fejezete  ez  a  mecénás-hatá¬ 
sok  még  mindig  meg  nem  írt  történetének. 

Talán  mondanunk  sem  kell,  hogy  ami  ily 
módon  alakult  Párisban,  Münchenben,  Berlin¬ 
ben,  Bécsben,  az  nem  állott  meg  a  mi  orszá¬ 
gunk  határainál.  Nekünk  is  volt  szerencsénk 
ehhez  a  kiállítási  művészethez.  Számolnunk 
kell  vele,  mint  adott  ténnyel,  anélkül,  hogy 
hazugságait  elfogadnók. 

Többféle  okból  úgy  alakultak  a  dolgok, 
hogy  e  kiállítások,  e  kirakóvásárok  lassankint 
hitelüket  vesztették  a  közönség  körében.  Az 
igazi  műértő  szemében  nem  képviseltek  érté¬ 
ket.  A.  nagyközönség  pedig,  amely  csak  a 
külsőségekig  ér  fel,  részben  nem  talált  már 
elég  új  szenzációt  bennök,  részben  a  jó  szi- 
matú  ügyeskedőktől  oly  újdonságot  kapott, 
ami  tompa,  vagy  elfásult  idegeit  kellemesen 
csiklandozta.  Az  újdonság  a  külön-kiállítás 
volt. 

Bizonyos,  hogy  ez  a  genre  is  helyes  gon¬ 
dolatból  született  meg.  Okos  volt  egy-egy 
kiállításban  bemutatni  egy-egy  művész  élete 
művét,  legjellemzőbb  korszakaiban,  legjellem¬ 
zőbb  chef-d’oeuvre-jeiben.  Semmi  életrajz, 
semmi  monográfia  sem  ér  fel  az  ily  szemléltető 
bemutatóval.  Akik  a  jeles  vagy  érdekes  mes¬ 
terek  munkáit  ily  célzattal  formálták  külön- 
ldállítássá,  derék  és  hasznos  munkát  végez¬ 
tek.  A  közönség  örömmel  honorálta  fárado¬ 
zásukat:  az  amatőrök  azért,  mert  közvetlenül 
megösmerkedhettek  a  festészet  jeleseivel,  a 
nagy  tömeg  pedig  azért,  mert  új  szenzációt 
kapott,  olyasmit,  ami  még  nincs  elkoptatva. 

Több  sem  kellett  azonban  a  festészet  ügyes¬ 
kedőinek.  Felbuzdulva  e  sikeren,  rögtön  a 
maguk  hasznára  fordították  a  bevált  eszmét. 
Ha  külön-kiállítás  kell  a  népnek,  ám  kapja 
meg.  Ötöd-tizedrangú  festők  mutogatták  aztán 
munkásságuk  gyümölcseit  ily  keretben,  arra 
számítva,  hogy  ezzel  most  már  elsőrangú  mű¬ 
vészek  benyomását  keltik.  Egészen  fiatal 
kezdők  tartozni  véltek  egyéniségüknek  azzal, 

hogy  a  publikum  elé  vigyék  „összegyűjtött 
műveiket".  A  visszaélés  az  új  kiállítási  for¬ 
mával  azonban  nem  akadt  el  itt  sem.  Be¬ 
következett  az  a  fázis,  hogy  egyes  festők 
most  már  egyenest  egy  előre  megállapított 
külön-kiállítás  számára  festettek  egy  sor  mun¬ 
kát.  Iparszerűvé  kellett  válnia  az  effajta  ter¬ 
melésnek  is.  A  legraffináltabbak  még  arról  is 
gondoskodtak,  hogy  a  sokféle  ízlésű  néző  és 
vásárló  ne  egyhangú,  hanem  sokféle  porté¬ 
kát  találjon  a  külön-kiállításon  is.  Készítettek 
tehát  jól  meglátok  arányban  sokféle  képet. 
Nemcsak  a  legkülönfélébb  témákat  gyűjtötték 
össze  s  festették  a  legkülönfélébb  formátum¬ 
ban,  hanem  készítettek  színes  s  készítettek 
temperált  képeket,  erős  hangúakat  s  halk 
pianisszimókat,  naturalista  és  stilizált  munká¬ 
kat.  Mi  több,  adtak  vázlatokat  és  tanulmá¬ 
nyokat,  amelyek  sohasem  készültek  a  vázlat 
vagy  tanulmány  természetes  céljaira,  hanem 
egyenest  a  kiállítás  tarkítására.  Sőt  számító 
gondossággal  készítettek  pár  vonalból  „rög¬ 
tönzött  pillanatnyi  vázlatokat,  amelyek  „a  hir¬ 
telen  ihlet “-et  voltak  hivatva  tolmácsolni. 

A  kiállítási  művészet  mellett  támadt  tehát 
egy  speciális  külön- kiállítási  művészet  is.  És 
nem  tudjuk  egyelőre,  hogy  még  mi  minden 
fog  ebből  ki  bonyolódni. 

Amit  így  jellemeztünk,  bizonyára  nem  fogja 
a  művészettörténetet  foglalkoztatni.  A  jó  törek¬ 
vésből  származott  helyes  gondolattal  azon¬ 
ban  oly  tömeges  visszaélés  történt,  hogy  káros 
hatása  nem  kerülhette  el  kivált  az  ifjúságot. 
Sokan  már  egyenest  e  kiállítási  tendenciák 
jegyében  indulnak  pályájuknak.  Akiben  van 
stílus-érzék,  annak  nem  kell  külön  elmagya¬ 
ráznunk  e  hatás  veszedelmét. 

Nálunk  e  legújabb  baj  még  nem  jelentke¬ 
zett  ijesztő  formában.  De  már  útban  van, 
hogy  veszedelmessé  váljék.  Szükségesnek  tar¬ 
tottuk  legalább  rámutatni  azzal  a  megszorí¬ 
tással,  hogy  csupán  Budapestről  szóltunk. 

Igaz,  hogy  a  vidék  is  kap  tárlatokat.  De, 
valljuk  be,  túlnyomón  silány  tárlatokat.  Szo¬ 
morú  és  sötét  fejezete  művészeti  politikánk¬ 
nak,  hogy  ez  így  vagyon.  Igazán  elsőrangú 
művészek  igazán  jó  művei  csak  elvétve  jut¬ 
nak  ki  Budapest  falai  közül.  Mi  értelme  van 
most  már  annak,  ha  tárlatot  rendeznek  itt 


is,  ott  is  a  vidéken,  de  e  tárlatok  gyenge 
vagy  közepes  festők  holmiját  viszik  sub  titulo 
művészet  a  közönség  elé.  Akkor  talán  még 
mindig  jobb,  ha  semmit  sem  mutatunk  be, 
mert  a  rossz  vagy  közömbös  kép  csak  ront¬ 
hatja  az  ízlést.  Nem  hallgathatjuk  el  azt  a 
megjegyzésünket  sem,  hogy  hibásnak  s  pedig 
felette  hibásnak  tartjuk  azt  az  eljárást  is, 
hogy  a  Szépművészeti  Múzeumból  kimustrált 
képek  vidéki  múzeumokba  kerülnek.  Mily  félre¬ 
értése  ez  a  múzeumok  missziójának,  mily  nyárs¬ 
polgári  fogás  és  mily  hipokrizis!  Valóban,  ha 
ezt  is  a  művészet  terjesztése  egyik  módjának 
vallja  valaki,  akkor  legokosabb,  ha  egyáltalán 
nem  terjeszt  művészetet.  Képzeljük  csak  el: 
a  kimustrált  portékán  nevelt  emberek  mily 
szemmel  nézhetik  azután  a  véletlenül  eléjük 
vetődő  jó  képet:  Mily  fogalmat  alkotnak  ma¬ 
guknak  a  művészetről  egyáltalán? 

Megannyi  fonák  helyzet.  S  valamennyinek 
az  a  közös  eredete,  hogy  a  mecénás  és  a 
művész,  a  kép  és  a  néző  egymáshoz  való 
viszonya  még  kialakulatlan  s  szédelgéssel  vagy 
hibával  vagy  félreértéssel  teljes.  Természetes, 
hogy  ennek  árát  az  igazi  művésztehetség  és 
a  művészet  iránt  komolyan  érdeklődő,  hívő 
s  bízó  laikus  fizeti  meg.  De  nem  okvetlenül 
szükséges,  hogy  ez  az  állapot  változatlanul 
ilyen  maradjon.  Művészeti  politikánknak  egyik 
szép  feladata,  hogy  ezen  az  új  bajon  segítsen. 

Túllépnők  hatáskörünket,  ha  e  sok  fonák 
viszony  és  helyzet  javítására  prepozíciókkal 
lépnénk  olvasóközönségünk  elé.  Nem  a  mi 
feladatunk  s  nem  is  közönségünké  az  orvoslás. 
De  arra  legalább  is  jogunk  van,  hogy  rá¬ 
mutassunk,  mily  kezdeményezések  történtek 
nálunk  máris  e  téren.  Azokra  a  vándorkiállí¬ 
tásokra  gondolunk,  amelyeket  a  Képzőművé¬ 
szeti  Társulat  rendezett  Magyarország  néhány 
nagyobb  városában  s  amelyek  megfeleltek  a 
célnak,  tehát  more  patrio  abbamaradtak.  Nem 
a  Társulaton,  nem  is  a  közönségen  múlt,  hogy 
folytatásuk  nem  következett.  De  nem  lehetett 
számukra  „intézményes  biztosítást “  találni, 
tehát  minden  derekasságuk  mellett  lassú  halálra 
ítélték  azokat.  Viszont  nem  lobbanthatjuk  sze¬ 
mére  az  államnak  azt  sem,  hogy  in  puncto 
kiállítás,  fukarkodik  a  pénzzel.  A  közönség 
talán  el  sem  hiszi,  de  nyomtatásban  elolvas- 

hatja  az  1908-ik  állami  költségvetésben,  a  VI. 
füzetben,  hogy  ez  a  mi  szegény  országunk 
nem  kevesebb  mint  157,500  koronát  fog  köl¬ 
teni  ebben  az  esztendőben  kizárólag  hazai 
művészeti  kiállítások  céljaira.  Ebbe  nem  szá¬ 
mítottuk  bele  azt  a  140,000  koronát,  amelyet 
ugyanebben  az  évben  adunk  ki  a  magyar 
művészetnek  külföldi  kiállításokon  való  sze¬ 
replésére.  Azt  a  nagy  összeget  sem,  amelyet 
ugyancsak  ebbe  a  költségvetésbe  állítottak  be 
vidéki  kulturházak  létesítésére,  holott  ebből 
az  összegből  valami  talán  jut  a  művészetnek 
a  vidéken  való  szerepeltetésére  is.  Országunk¬ 
nak  tehát  1908-ban  157,500  koronájába  kerül 
az,  hogy  a  közönség  képeket,  szobrokat  lát¬ 
hasson.  Ennek  a  sok  pénznek  legnagyobb 
része  budapesti  helyi  jelentőségű  célokra  adó¬ 
dik  ki.  Ami  belőle  az  ország  többi  városainak 
jut,  elenyésző  csekélység.  Eszünkbe  se  jutna 
szóvá  tenni  ezeket  a  számadatokat,  ha  nyu¬ 
godt  lélekkel  megállapíthatnék,  hogy  ez  a 


nagy  összeg  meghozza  a  maga  művészeti 
kamatait  s  hogy  az  ország  kulturális  ellen¬ 
értéket  jegyezhet  melléje.  Sajnos,  azt  kell 
megállapítanunk,  hogy  az  ellenérték  nincs 
arányban  e  súlyos  összeggel.  Kiállítási  álla¬ 
potaink  alapos  javulását  tehát  nincs  módunk¬ 
ban  remélnünk. 

Még  ez  a  reménytelenség  sem  bántana 
minket.  Elvégre  kiállítás  és  művészeti  fejlődés 
nem  kell,  hogy  szerves  összefüggésben  legye¬ 
nek.  Teoretice  szépen  meglehetnek  egymás 
nélkül,  egymás  ignorálásával  is.  De  a  mi  gya¬ 
korlati  életünk  arra  tanít  minket,  hogy  kiállí¬ 
tási  politikánk  félreismerhetetlenül  hatni  kezd 
művészetünkre,  sőt  talán  maholnap  elevenébe 
vág.  Ha  így  fordul  a  dolog,  kötelességünk 
ügyet  vetni  erre  az  új  viszonylatra  is.  Fel 
kell  hívnunk  rá  a  művészet  barátainak  figyel¬ 
mét,  mielőtt  a  baj  keservessé  dagadna. 

Lyka  Károly 


LÖSCHINGER  HUGÓ 
VÁZLATKÖNYVÉBŐL 

r  ~ i1  add  mondjak  el  egyet-mást  kapcso- 

_  latban  új  kincsünkkel,  a  művésze¬ 
tek  városligeti  új  házával,  amely 
)  s  J  l  nem  is  olyan  régen  nyitotta  meg 
előttünk  az  ajtóit. 

Nem  a  képtárról  akarok  beszélni,  csak  egy- 
egy  képünkről.  Itt  sem  a  műhistóriailag  fon¬ 
tos  dolgokat  hangsúlyozom;  azon  tényezői, 
amelyek  révén  a  mondani  valómba  beleillik: 
a  tisztán-művésziek.  Úgy  akarom  nézni  a  hogy 
most  látjuk,  minden  tapasztalatunkon  át,  nem 
pedig  ahogy  születésekor  látták.  Azt  hallgatom, 
hogy  a  mi  lelkűnkhöz  mit  szól  és  nem  azt,  hogy 
az  akkori  emberek  leikéből  mennyit  beszél.  Vilá¬ 
gos,  hogy  a  szemlélés  ilyen  módjánál  sok  oly 
értéke  jut  szerephez  egy  képnek,  amely  annak 
nem  eredendő  értéke:  a  patinája,  az  hogy 
„naiv"  stb.  Olyan  tulajdonságok  esnek  a  latba 
a  kép  javára,  amiket  eddig  hátrányainak  tekin¬ 
tettek  és  fordítva.  Egyik  kép  mellett  dönt,  teszem, 
hogy  fáradtak  vagyunk;  a  másik  mellett,  hogy 
színszomjasak:  a  harmadik  mellett  talán,  hogy 
a  másik  kettőt  únjuk :  nem  tehetnek  róla.  —  Min¬ 
dig  csak  azt  fogjuk  megkeresni  a  régi  képben 
amire  nekünk,  új  embereknek  éppen  szüksé¬ 
günk  van:  színharmóniákat,  vagy  formabizar- 
rériákat,  együgyű  lélek  virágos  csendjét:  sohase 
nézve,  hogy  ez-e  a  lényeges  (vagyis  az  inten¬ 
ciónál)  abban  a  képben.  A  lényeges  mindig 

a  mi  szükségletünk  és  ez  alkotja  meg,  válogatja 
ki  ama  tényezőket,  amik  kitudják  elégíteni.  A 
modern  piktura  épp  ezen  szükségletekből  eredt 
egyenes-közvetlenül,  ezért  nagyobb  a  valószí¬ 
nűség,  hogy  modern  Írépben  azt  fogjuk  értékelni, 
ami  abban  lényeges,  amire  a  piktor  a  fősúlyt 
fektette. 

A  régiek  nem  ismerték  a  japánokat  és  mi 
őket  a  japánok  után,  a  japánokon  át  látjuk, 
íme  csak  egy  példa. 

Históriai  igazságosságról  itt  szó  nem  igen 
lehet.  Csak  élvezésről  —  elfogult  élvezésről. 

Vankinn  egy  képünk :  FilippinoLippi  Madonna 
Páduai  Szt.  Antallal.  Kint  ül  a  Madonna  fekete¬ 
zöld  virágos  réten;  ölében  áll  a  fia,  a  lábai¬ 
nál  jobbra  két  ember,  Szt.  Antal  és  egy  tér¬ 
delő  barát,  akire  a  szent  rámutat  kezével  hogy 
fogadja  kegyelmébe  őt  is  a  madonna.  Rózsa¬ 
szín  meg  kék  a  ruha  Márián,  a  férfiak  csuhája 
szürke  és  szürkés-barnás.  Mária  alakja  majd 
másfélszer  akkora,  mint  a  férfiaké,  monumen- 
tálisabbá  teszi  még  a  köpeny  szigorú  széles 
ráncomlása.  Annál  asszonyibb,  bensőségesebb 
az  arca;  bánatos,  önmagába  tekintő. 

És  a  gyermek  arcán  ott  van  minden,  ami 
számára  eljövend.  Ennél  megragadóbb  képet 
sohse  láttam. 

Most,  miután  hangsúlyoztam  egy  kép  mű¬ 
történelmi  eszközökkel  való  megértésének  való- 
szinűtlenégét,  ellenem  szólna,  ha  a  képről  elő¬ 
adnám,  hogy  minemű  iskola,  hogy  festőjének 
korai  műve  stb,  De  megmondhatom,  hogy  mivel 

keltette  bennem  az  érzést.  A  tónusával.  És  ez 
a  legtöbbnek  nem  mond  semmit.  Meg  kell  a 
képet  nézniök. 

Memlingtől  is  van  egy  képünk :  Krisztus 
keresztrefeszítése.  Előttünk  van  egy  kis  darabja 
annak  a  hosszú  életmunkának,  amit  az  ő  nagy- 
szerűségében  csak  a  rengeteg  hit  büszkesége 
és  a  rengeteg  tudás  alázatossága  szülhetett 
meg.  —  Olyan  ez  a  képe  egészen,  mint  a  többi 
mind.  És  ez  sokat  jelent,  ha  a  művészt,  a  kort 
keressük  mögötte.  Mert  az,  aki  a  Megváltó 
keresztrefeszítését  nem  látja  szomorúbb  színek¬ 
ben,  mint  akármely  más  jelenetet,  a  melyről  a 
bibliában  szó  van,  kell  hogy  vagy  ne  lásson 
benne  egyebet  színpompás  spektákulumnál, 
vagy  lásson  benne  annyi  mást  és  annyira  mást 


minden  testitől  elválottat,  hogy  annak  sehol 
helyet  a  valós  ábrázolásban  nem  keríthet,  sehol 
még  nem  is  sejtetheti,  hogy  mi  is  az  örök  értelme 
ama  istentelen  órának.  -  Úgy  viseli  el  Krisztus 
kínjait,  mint  egy  mártír;  az  arca  sem  rándul 
meg;  hiszen  ő  tudja  azt,  a  mit  nem  tudnak  akin- 
zók.  —  A  képeire  senki  se  tudja  rámondani, 
szomorúak-e  vagy  vígak.  Úgy  tűnik,  mint  ha 
az  ember-érzés  mértékével  mérni  őket  nem  is 
lehetne,  hanem  csak  az  artisztikus  skálákon. 
Fájdalom,  öröm:  Memling  kikapcsolta  őket. 
És  néz.  És  abban,  amit  meglátott,  amit  a  képébe 
belevett,  fontosságra  nézve  nem  tesz  többé 
különbséget.  Középen  Krisztus  a  keresztfán, 
az  előtérben  a  zsoldosok,  akik  koczkát  vetnek 
a  köpenyéért  A  madonna  haja  nem  fontosabb 

egy  kis  virág  szirmainál  vagy  ama  zsoldos 
kabátja  ráncainál.  Úgy  érezzük:  ha  finoman 
lekaparnék  valamelyiknek  a  haját,  alatta  talán 
mégegyszer  annyi  szál  lenne. 

Pogányul  láttak  ezek  a  keresztények,  pan- 
theistikus  szemekkel.  De  csak  relatíve  jól:  a 
nagymérvű  tényezőket  elhibázták,  nincsen  per- 
spectivájuk  és  nem  esik  meg,  hogy  valamelyik 
embernek  ott  lenne  és  akkora  keze-lába,  ahol 
amekkora  kellene.  De  a  hibáikban  oly  következe¬ 
tesek  egész  a  legkisebb  részletig,  hogy  a  hibáik 
organikus  voltát  pontról  pontra  érezzük  és  ha 
az  abszolút  tévedést  levonjuk,  megmarad  a  cso¬ 
dálatos  tudásuk  maga.  Azt,  ami  fő  vonzereje 
ezeknek  a  csöndes  nagyhitű  munkásoknak, 
a  színezetüket  szintén  csak  nagy  elvonás  árán 
tudjuk  értékelni,  csakhogy  amíg  a  formájukat 
a  nagy  tévedéseik  dacára  csodáljuk,  addig  aszín- 
harmoniákat  talán  éppen  e  tévedésük  kedvéért. 
Éppen  a  nagy  irrealitásuk,  az  hogy  a  mi  termé¬ 
szetszemléletünknek  nyomát  sem  találjuk  meg 
bennük,  teszi  lehetővé,  hogy  abszolúte  tisztán 


dekoratív,  mondhatnék  muzsikális  értelmük¬ 
ben  tudjuk  őket  élvezni.  Mint  valami  szép 
szőnyeget  úgy  nézzük  a  primitívek  képeit.  Ha 
körültekintünk  abban  a  kis  teremben,  amelyik¬ 
ben  ez  a  kép  lóg,  a  többi  kép  is  mind  ezt  a  be¬ 
nyomásunkat  fogja  fokozni.  Azok,  akik  szín¬ 
akkordra  vannak  „beállítva44,  itt  várhatják  a 
legpikánsab  szenzációkat.  És  még  valami  fur¬ 
csát  tapasztaltam.  Azt  mondtam  elébb,  hogy  a 
formalátásukat,  mint  az  övéket  elfogadjuk,  bár 
látjuk  a  hibákat.  Azonban  máskép  is  lehet 
a  dolog:  Úgy,  ahogy  a  színeiket  érzékeljük: 
értelmüktől  elválasztva  úgy  fogjuk,  ha  sokáig 
nézzük,  átérezni  a  vonalaikat  is.  Az  a  tenden¬ 
ciánk,  hogy  műbenyomásokat  magunkból  kiegé¬ 
szítsünk,  olyan  irányba  fogja  terelni  nézésün¬ 
ket,  hogy  egy  rosszul  megrajzolt  karon,  egy 
távlattanilag  lehetetlen  csoporton,  nemcsak  hogy 
megakadni  nem  fogunk,  hanem  az  így  kelet¬ 
kezett  bizarr  vonal-ideodát  mint  önmagáért 
értékes  vonalgondolatot  fogjuk  befogadni.  Mem- 
linget  mint  decorativ  viccet. 

Hogy  ily  látás-perverzióknak  van-e  művészi 
jogosultságuk,  azt  a  műtörténészek  talán 
nagyon  kétségbe  vonnák,  de  bizonyítja  az, 
hogy  létrejönnek  és  főleg,  hogy  művészekben 
jönnek  létre.  Hogy  azonban  fejlődéstanilag  is 
van  nagy  jelentőségük,  és  mifajta,  azt  kimu¬ 
tatni  remélhetőleg  lesz  még  alkalmam. 

De  komolyan :  nézzük  meg  Memlinget  és 
a  kortársait  és  nézzük  meg  mindnyájan,  mert 
van  neki  ajándéka  mindenki  számára:  akinek 
ő  nem  lesz  festői  inger,  az  majd  elmélázik  a 
szorgalmán,  a  tudásán;  akire  ez  sem  hat,  azt 
legalább,  hogy  is  mondják?  —  „felemeli". 

* 

Kikiáltunk  egy  jelszót:  tónus,  végig  szala¬ 
dunk  vele  a  műhistórián,  kik  jelentkeznek? 

Baj  van.  Jelentkeznek  mind.  Azok,  akik  éle¬ 
tükben  soha  sem  ismerték  a  fogalmat,  jelent¬ 
keznek  épp  úgy,  mint  azok,  akiknek  ez  volt  a 
fogásuk:  tónusa  minden  képnek  van.  Kérdés: 
szabad-e  tónusra  megvizsgálni  a  műhistóriát, 
főkérdés:  szabadé  egyáltalán  akármilyen  jel¬ 
szóval  végigszaladni  akármilyen  histórián? 

Talán  nem  szabad,  mindenesetre  tanulságos. 

Mulatságos,  mert  új  megvilágításokatkapunk. 
Nem  azokat  legtöbbnyire,  amelyek  minden 
egyes  esetben  a  legelőnyösebbek,  de  unifor- 
misakat  és  ebben  meglesz  minden  uniformá- 
lás  legbelsőbb  komikuma:  ki  hogyan  mutat. 

Tanulságos,  mert  az  új  megvilágításban  látot¬ 
takat  művészileg  fel  tudjuk  használni,  a  mű 
így  nézve,  esetleg  új  mű  vagy  idea  ilyenhez. 

Talán  nem  szabad,  mert  az  új  megvilágí¬ 
tás  brutalizálása  a  réginek,  annak,  amelyik  a 
dolognak  való.  Nem  fogjuk  többé  megérteni; 
és  ez  teszi  ki  minden  uniformálás  tragikumát. 

Próbáljuk  meg  tehát  jelszó  nélkül.  Minden 
képet  nézzünk  meg,  úgy  ahogy  azt  meg  kell 
nézni :  értsük  meg  a  keletkezése  körülményei¬ 
ből  a  lényegéből,  ahogy  mondani  szokás. 
Nézzük  meg  úgy,  ahogy  a  piktor  nézte  meg, 
vagy  azok  akiknek  festette:  No  nézzük!  Ki 
volt  a  festő,  mikor  élt?  Pár  sovány  szóban  áll 
előttünk  a  személye.  Épp  így  vagyunk  ami  a 
korát  illeti.  Könyvből  nem  lehet  tehát  meg¬ 
ismerni  se  kort,  se  művészt,  csak  a  —  művé¬ 
szetéből.  Igen,  csakhogy  hiszen  mi  épp  fordítva 
akartuk:  a  művészetet  a  korból,  a  művészből; 

a  műben  megakartuk  találni  igazolását  annak, 
amit  a  művészről  már  tudunk  —  a  művészt 
pedig  csak  a  műből  ismerjük.  A  művet  ille¬ 
tőleg  pedig  saját  magunkra,  a  látásunkra,  tu¬ 
dásunkra,  azaz  minden  lehető  eredendő  és 
szerzett  hibával  és  tévedéssel  átitatott  énünkre 
szorulunk. 

Nézzünk  tehát  a  magunk  erejéből.  De  mit 
nézzünk?  azt,  ami  éppen  legjobban  érdekel. 
És  azt  tesszük  meg  jelszónak.  —  Kikiáltottuk 
tehát:  tónus. 

Jó  lesz  megállapodni,  hogy  ez  alatt  mi  értendő. 

Minden  színnek  megfelel  a  fekete  és  fehér 
között  mozgó  skálán  egy  fok :  ez  a  tónusa. 

Népszerűén  :  hogy  milyen  sötét.  Ez  pedig 
ugyan  annyira  függ  a  „saját"  sötétségétől  mint  a 
fényforrástól  való  távolságától  és  a  levegőréteg¬ 
től,  mely  köztünk  és  közte  van,  tehát  lehet  egy 
világos  tárgy  sötétebb  hatású  egy  nála  söté- 
tebbnél  (ha  t.  i.  kevésbbé  van  világítva).  A 
tónusok  aránylagos  értéke  a  „valőr".  Nép¬ 
szerűén:  hogy  milyen  sötét  azon  a  képen. 
Példa:  Ha  egy  képen  minden  tárgy  olyan 
sötét  vagy  világos  hatást  tesz,  mint  azon, 
amiről  lefestették  akkor  mondjuk,  hogy  „valőr- 
ben  jó",  ha  valami  túlvilágos  vagy  sötét,  akkor 
a  képbe  nem  fog  beilleszkedni  „kiesik",  nincs 
„valőrben".  Valőrben  jó  kép  természetszerűen 
hat :  fényei  és  árnyékai  között  fennálló  bizonyos 
egységesség, összhangzás  következtében.  A  kép 
ezen  összhangját  mondjuk  a  tónusának. 

Mire  jó  most  már  a  tónus? 

Láttuk:  a  festészet  igaz  voltának  éppen  a 
tónus  az  egyik  alapfeltétele  és  kritériuma. 

Van  azonban  még  egyéb  tulajdonsága.  És 
pedig  olyan,  amit  a  laikusnak  is  érdekes  lesz 
megismerni.  Egy  képben  a  „hangulatot"  legtöbb 
esetben  a  tónus  okozza.  Már  a  festői  hangulatot. 
Ha  éjjelt  látunk,  vagy  délutánt,  vagy  napsütést 
jól  megfestve,  azt  fogjuk  érezni,  amit  olyankor. 
Ezt  pedig  nemcsak  a  színek  teszik,  —  mert 
reprodukcióval,  vagy  karccal  ugyanígy  vagyunk 
—  hanem  a  tónus  egyedül  is.  Ez  pedig  a 
„hangulat".  Azt  gondolhatnék  azonban  hogy 
nem  is  lehet  azt  olyan  biztosra  eldönteni,  vájjon 
csakugyan  a  „tónus"  keltette-e  azt;  mert  hiszen 
azon  a  képen  vagy  karcon  ábrázolva  is  volt 
valami  és  hogy  nem  ez  keltette-e,  ki  tudná 
megmondani,  ki  tudná  széjjeltartani  a  két 

tényezőt?  Hátha  az  emlékeztetett  engem  vala¬ 
mire  és  így  ennek  ulajdoníthatom  az  érzést; 
talán  valami  fa  vagy  felhő,  ami  elég  tiszta 
festőérték  és  picit  se  „novella".  Mi  az  a 
próba,  amelyik  bizonyítana  az  önálló  tónus 
mellett?  Elhagyjuk  a  másik  tényezőt.  Kapunk 
egy  képet  szín  nélkül,  forma  nélkül,  minden 
nélkül,  de  tónussal.  De  sajna  ennyire  differen¬ 
ciáltak  még  nem  vagyunk.  A  tónus  magá¬ 
ban  még  nem  érték.  Tónust  tárgy  nélkül 
hangulatosnak  elképzelni  nem  tudunk.  De 
tudunk  igenis  elképzelni  tónust  olyan  tárgyon 
megjelenítve,  amelyik  semmitmondó  és  a  han¬ 
gulat,  a  tónus  hangulata  érvényesülni  fog. 
Elképzelhetünk  egy  akár  színtelen  fözelékcsend- 
életet,  —  hogy  példát  mondjak,  —  amelyik 
hangulatot,  igenis:  poétikus  hangulatot  kelt. 
Ebből  tehát  nyilvánvaló,  hogy  van  a  tónusnak 
hangulat  ereje  önmagában  is  csak  ürügyre  van 
szüksége,  hogy  megjelenhessen.  Es  a  hogy 
- —  tudjuk  —  a  téma  lehet  csak  ürügy  egy 
festői  folt  elérésére,  a  jelenségek  csak  ürügyek 
egy  szinösszhang  megalkotására,  úgy  lehet  egy 
képen  minden  csak  ürügy,  amely  alatt  valami 
nagyhatású,  jelentős  tónus  keletkezik.  Tónus, 
amely  zeneileg  hat,  ahogyan  hatnak  folt  és  szín. 

Vannak  most,  akiket  ez  köt  le  legjobban, 
piktorok,  akik  ez  időszerűit  csak  tónusra  „utaz¬ 
nak".  És  kezdik  őket  megérteni  és  követni 
a  nézésükben,  mert  tényleg:  van  benne  valami. 

És  most  ha  ezek  elmennek  a  régi  képeket 
megnézni,  meg  fogják  látni,  hogy  nagy  vál¬ 
tozás  esett  azokon,  amióta  nem  látták  őket: 
mint  valami  öreg  fák  új  rügyet  hajtottak;  meg¬ 
tanultak  az  új  nyelven  szólani.  Ha  elmegyünk 
régi  képet  nézni  —  új  képet  fogunk  látni. 

Nincs  régi  kép. 

Mert  a  kép  maga:  abstrakció. 

A  mit  a  kép  alatt  érzünk  az:  mi  vagyunk 
és  a  kép. 

És  mi  változunk,  mindig  újak  vagyunk,  ho¬ 
gyan  állhatna  meg  a  kép?  Hiszen  az,  ami  belő¬ 
lünk  benne  van,  változtatja,  újítja. 

Tónust  eddig  nem  kerestünk;  most  hogy 
keressük,  új  képek  lesznek  azok  a  régi  képek, 
amelyeken  megtaláljuk. 

Kicsi  kis  képtárakba  ha  elmegyünk,  ha  az 
ajtó  előtt  megállunk,  csak  bepislantunk,  rögtön 
látjuk:  nincs  egyetlen  érdemes  kép;  és  ugyan- 


ama  percben  meglep  bennünket  az  a  kivált¬ 
ságos  delikát  érzés,  a  mit  az  egész  nagy 
képtárak  nyújtanak  első  összbenyomásukban : 
megereztük  a  képek  hangját.  Hálás  dolog,  képet 
tónusra  nézni,  mert  a  legocsmányabb  régi  kép¬ 
nek  ez  mégis  élvezhető  oldala:  tovább  azután 
nem  is  kell  néznünk,  mit  beszél:  ha  csak  szép  a 
hangja,  elnézzük  neki;  vagy  tán  éppen  szép¬ 
nek  fogjuk  találni  azt  is;  tudjuk,  milyen  meg¬ 
vesztegető  a  szép  hang. 

Legmélyebben  meglepő  a  tónus  a  primití¬ 
veknél,  úgy  az  olasz  praerafaelitáknál,  mint  a 
német  és  németalföldi  egyszerűeknél.  Azért, 
mert  célját  nem  látjuk  (egyszersmind  okát  sem, 
mely  kettő  egy  a  művészetben).  Mert  mi  a  tónus 
célja  -  oka  minálunk?  A  természetszerű  hatás, 
a  levegő,  ezt  pedig  egyiket  se  találjuk  a 
primitíveknél.  Őnáluk  azt  találjuk  meg,  a  mit 
„önálló  tónus"  alatt  említettünk  fentebb.  Deko¬ 
ratív  és  misztikus  a  képeik  tónusa.  Önmagá¬ 
ban,  tárgy talanul  kelt  érzéseket,  reminiszcen¬ 
ciákat  (azaz  anélkül,  hogy  az,  amit  ábrázol, 
ezeket  igazolná):  ezért  dekoratív.  Es  mert  az 
„ábrázolt"  által  nincs  megokolva,  sem  célsze¬ 
rűnek  nincs  feltüntetve,  mert  nem  tudjuk  miért 
van  és  minek?  —  azért  misztikus. 

A  képek  másik  fajtáját  épp  az  jellemzi,  hogy 
a  tónusuknak  értelme  van :  a  velenceiektől 
kezdve  a  mai  napig  kevés  kivétellel  esti  tónust 
csakugyan  esti  képnek  festettek  és  az  alakok 
a  térben  csakugyan  azon  helyen  is  állanak, 
amelyet  a  valőrjük  nekik  megszab,  nem  mint 
a  primitíveknél,  a  hol  egy  alakról  sohse  tud¬ 
juk,  hogy  tulajdonképen  hol  van:  a  perspek¬ 
tíva  azt  mutatja,  hogy  hátul,  a  valőrje  azt 
hogy  elől.  (Ez  —  részben  —  a  „misztikus" 
benne). 

Lehet  úgy  disztingválni:  a  primitívek  tónusa 
szép,  a  többieké,  a  velenceiektől  kezdve  sok 
esetben  jó  és  szép.  Azoké  :  dekoratív  öncél, 
ezeké:  realisztikus  eszköz.  Azoké:  hangulat; 
ezeké:  levegő. 

Ez  persze  mind  csak  nagyjában  áll:  az 
egyes  kategóriák  mint  mindenütt,  itt  is  egy¬ 
másba  folynak.  (Kivétel:  a  primitívek  tónusa 
sohase  reálisztikus  eszköz). 

Velazquez  „Meninas“-ait  kell  megnézniük, 
Rembrandt  Emmausi  vacsoráját,  ha  reproduk¬ 
cióban  is,  vagy  Rembrandt  itteni  két  képét, 

Palma  Vecchiót  az  itteni  nőportréjában,  ha  vilá¬ 
gos  példát  akarnak  azokra,  akiknek  tónusa, 
ahogy  mondtuk,  szép  is,  jó  is.  Filippino  Lippi 
Madonnáját  mindenekelőtt,  Lukas  Cranachét, 
azután  Memling  képét,  a  Verocchio-iskola 
nagy  képét  (mind  Budapesten),  hogy  megértsék, 
mi  a  szép  tónus  önmagában  (amely  egyúttal 
nem  jó  tónus  is). 

Ezek  az  egészen  kiválóak  és  ilyeneket  csak 
esetről- esetre  lehet  találni.  Mert  nagy  sze¬ 
repet  játszik  a  patina. 


Most  a  végén  látom:  jelszóval  kerestünk  a 
műhistóriában  és  jelentkezett  az  egész  (tónusa 
minden  képnek  van).  Tónus  volt  a  szempon¬ 
tunk:  ínyenc,  exclusiv  szempont  — -  és  bele¬ 
fért  minden.  Ami  a  legkevesebbnek  kell,  abból 
van  a  legtöbb. 

Lám  minő  nagy  társadalmi  simbolumot  talál¬ 
hat  az  ember  csak  úgy  mellesleg. 

És  ha  lesz  megint  jelszó,  végigszaladunk 
vele  újra. 

P— r  L. 

TERMÉSZET 


Akadtak  festők,  akik  anélkül,  hogy  a  saját 
értéküket  kisebbíteni  akarták  volna,  megvallottak 
nekem,  hogy  sokkal  jobb  eredményt  érnek  el,  ha 
nem  festenek  természet  után.  Ők  ezt  úgy  fejezték 
ki,  hogy  a  természet  kihozza  őket  a  sod¬ 
rukból.  Festő,  aki  ilyen  fogalmakkal  bír  s  ily 
szokásnak  hódol,  csakugyan  reménytelen  állapotban 
lehet.  Joshua  Reynolds 

Az  első,  amit  az  önállóan  teremtő  művésszel 
meg  kellene  értetni,  a  művészet  és  természet  viszonya. 

E.  J.  Háhnel 

Természet  tervez,  művész  végez. 

Raymond  Bouyer 

A  természet  magában  rejti  minden  képnek  szűr¬ 
és  formaelemeit,  mint  ahogy  a  billentyűk  maguk¬ 
ban  rejtik  minden  zene  hangjait.  De  a  művész  arra 
született,  hogy  ezeket  az  elemeket  összegyűjtse, 
megválogassa  s  avatott  kézzel  együttes  hatássá 
foglalja  össze,  mint  ahogy  a  zenész  megválogatja 
hangjait  s  alkotja  akkordjait,  hogy  a  zűr-zavarból 
pompás  harmóniákat  teremtsen. 

Azt  mondani  a  festőnek,  hogy  vegye  a  termé¬ 
szetet  úgy,  ahogy  van,  annyi,  mint  a  zongoraművészt 
felszólítani,  hogy  üljön  a  zongorára. 

J.  M.  Neill  Whistler 

A  természet  nagy  szótár,  szókat  keresünk 
benne  .  .  .  megtaláljuk  benne  azokat  az  elemeket, 
amelyekből  egy  mondat  áll ;  de  soha  senki  sem 
tekintette  még  a  szótárt  kompozíciónak,  a  szó  köl¬ 
tői  értelmében.  Eugéne  Delacroix 

Szedőszekrény  a  természet:  megvan  benne  min¬ 
den  betű,  amelyekre  a  művésznek  eszméi  lenyo¬ 
mására  szüksége  van. 

F.  Bracquemond 

Természet  és  művészet:  anyag  meg  mű. 

Balthazar  Grácián 

A  művészet  oly  viszonyban  van  a  természethez, 
mint  a  bor  a  szőlőhöz. 

Franz  Grillparzer 

Csak  azok  a  művészet  fölkentjei,  akik  meg¬ 
kockáztatták  s  szerencsésen  meg  is  tették  azt  a 
nagy  lépést,  amely  a  természettől  s  a  természeten 
át  a  műremekhez  vezet.  Ők  azok,  akik  a  természet¬ 
elemekből  képesek  voltak  kijegecesíteni  a  művészi 
tettet.  E.  I.  Schindler 

Csakugyan,  a  művészet  a  természetből  indul 
ki.  De  csak  azért,  hogy  rögtön  szembe  helyez¬ 
kedjék  vele. 

P.  Ansgar  Pöllmann  0.  S.  B. 

* 

Igaz,  hogy  helyes  néhanapján  egyet-mást  egye¬ 
nest  a  természetből  vinni  a  képbe;  de  azt  aztán 
fejből  s  belátásunk  szerint  el  kell  rontanunk  s  a 
magunk  eszméjéhez  kell  simítanunk. 

Arnold  Böcklin 

Egyetlen  csepp  természettel  elronthatják  a  leg¬ 
nagyobb  képet.  Cári  Rahl 

* 

Kelleténél  csak  kissé  több  természet  is  elég 
ahhoz,  hogy  bármily  műremek  is  megromoljék. 

Oscar  Wilde 


Papír  szeletkék 


Az  első  és  fődolog  az,  ami  művészi  szempont¬ 
ból  szükséges.  Ehhez  aztán  alkalmazkodnia  kell  a 
természetnek.  Arnold  Böcklin 

Kétféle  viszonyban  él  a  művész  a  természettel: 

ura  s  egyben  szolgája  Goethe 

* 

Nem  lehetünk  urává  a  természetnek,  mielőtt 
rabja  ne  lettünk  volna. 

Richard  Muther 

A  természet  csak  annak  adja  meg  magát,  aki 
elég  erős  ahhoz,  hogy  megfékezze. 

Jules  Breton 

A  természet  emlékeztető,  költögetője  annak, 
amit  elfeledtünk,  táplálék,  amely  a  képzelet  szel¬ 
lemeit  élteti  s  elszenderült  eszméket  visszatérít  az 
emlékezetünkbe.  Vincencio  Carducho 

A  természet  előtt  teleszívjuk  magunkat  igazság¬ 
gal,  a  műhelybe  visszatérve,  kifacsarjuk  ezt  a 
szivacsot.  Jules  Dupré 

Még  a  közepes  tehetség  is  elméssé  válik  a  ter¬ 
mészet  jelenlétében.  Goethe 

Szeresd  a  természetet  s  meglásd:  eszménynyé 
válik  benned,  akár  a  kedvesed,  ha  még  oly  rút  is. 

E.  J.  Háhnel 

Azt  mondta  a  festő:  „Nem  engedem,  hogy 
közém  és  a  természet  közé  bármi  is  férkőzzék". 
Pompás!  De  lehetséges-e?  Mert  nem  áll-e  közénk 
s  a  természet  közé  mindaz,  ami  csak  valaha  tör¬ 
tént,  mindaz  a  sok  mestermű,  ami  csak  valaha 
hatott  reánk?  George  Clausen 

Az  életben,  legyen  az  szellemi  vagy  fizikai  s 
ép  ugy  annak  tükörképében,  a  művészetben,  az 
igazság  a  legmagasb  törvény. 

Férd.  Georg  Waldmüller 

Oly  hű  darabja  a  természetnek,  amely  a  szemet 
sem  nem  élteti,  sem  nem  gyönyörködteti,  siralmas 
szerepet  játszik  a  művészetben. 

Kari  Krummacher-Worpswede 

Ha  nem  tekintjük  alapnak  az  igazságot,  hiába 
akarjuk  dísznek  alkalmazni. 

W.  M.  Hunt 

Olyan  képek,  amelyek  csak  azért  készültek, 
hogy  „szakasztott  hű“-ek  legyenek,  oly  irgalmat¬ 
lanul  hatnak,  hogy  az  ember  nem  tűrné  meg  a 
szobájában.  W.  M.  Hunt 


Túlsók  az  igazságból  kétes  élvezet. 

Goethe 

Igazság  s  természetesség  —  ki  ne  kívánná,  ki 
ne  akarná  e  kettőt?  Csakhogy  alig  van  két  ember, 
aki  ugyanazt  értené  alatta. 

Gustav  Floerke 

Minden  irány  nagy  művészei  oly  gyakran 
ismerték  el  a  természetet  tanítómesterüknek,  hogy 
ez  az  igazság  közhelylyé  válnék,  ha  nem  lehetne 
oly  sokféle  módon  értelmezni.  Ha  ez  a  szabály 
uj  értelmezést  nyer,  akkor  új  művészet  támad,  új 
szempontok  merülnek  fel  s  az  új  eszközök  új 
célokká  válnak.  Kompozíció,  szín,  ecsetkezelés, 
mind  revízió  alá  kerül.  IC.  A.  M.  Stevenson 

Közli  T.  H. 

HAZAI  KRÓNIKA 


D.  STORNO  FERENC  (1820—1907.)  A  soproni 
városházával  szemben  a  festői  piac  egyik  sarkán 
áll  a  Storno-ház.  A  XVII.  századbeli  érdekes  re- 
naissance-stílű  épületben  egykor  sűrűén  fordultak 
meg  műtörténetírásunk  régebbi  művelői.  De  ma  is 
szívesen  keresi  föl  minden  műbarát,  kit  útja  Sop¬ 
ronba,  ez  eleven  életű  s  régi  emlékekben  gazdag 
határszéli  városunkba  vezet.  Id.  Storno  Ferenc,  c 
ház  nemrégiben  elhunyt  ura,  építő-  és  festőművész, 
egyike  volt  első  mestereinknek,  akik  régi  művésze¬ 
tünk  emlékeinek  föntartásával  és  helyreállításával 
kellő  színvonalon  álló  tudással  és  ízléssel  foglal¬ 
koztak.  Egész  odaadással  csüngött  a  középkori 
művészet,  főleg  a  csűcsíves  építészet  korának  em¬ 
lékein  s  úgy  beleélte  magát  ennek  stíljébe,  hogy 
saját  művészi  egyéniségének 
érvényesítésére  talán  nem  is 
gondolt.  A  régi  nemzedék, 
mely  szintén  rajongott  a  kö¬ 
zépkor  művészetéért  s  min¬ 
den,  akár  később  újjá  is  épült 
régi  emlékünket  román  vagy 
csúcsíves  stílű  alakjába  töre¬ 
kedettvisszavarázsolni,  megbe- 
csülhetetlennek  találta  Storno 
e  tulajdonságát,  amelyet  talán 
legjobban  művészi  önmegta¬ 
gadásnak  nevezhetnénk  el.  Ma 
már  egész  más  a  felfogásunk 
a  műemlékek  restaurálásáról 
s  a  művészi  egyéniségről,  mint 
aminő  az  előző  nemzedéké 
volt.  S  minden  bizonnyal  ez 
az  oka  annak,  hogy  Storno 
elvitázhatatlan  érdemeiről  még 


életében  megfeledkezett  a  világ,  s  hogy  műtörténet¬ 
írásunk  újabb  művelői  nem  egyszer  ugyancsak  szi¬ 
gorúan  bírálják  a  restaurálás  terén  kifejtett  műkö¬ 
dését  is.  De  bármint  változik  is  az  emberek  felfo¬ 
gása  mindenről,  azt  az  érdemet  nem  tagadhatják  el 
Stornótól,  hogy  ahol  restaurált  vagy  rekonstruált, 
ott  mindig  csak  a  meglevő  alapból  indult  ki.  Bár¬ 
mint  rajongott  is  a  csúcsíves  építészet  koráért,  a 
művészet  későbbi  vívmányait  is  ugyancsak  meg  tudta 
becsülni  s  az  egyöntetűség  kedvéért  sehol  sem  csi¬ 
nált  tabu  la  rasát. 

S  ha  meggondoljuk,  hogy  még  újabban  is  művé¬ 
szetünk  mily  sok  emléke  semmisült  meg  restaurá¬ 
lások  közben,  mi  is  csak  kellően  megfogjuk  tudni 
becsülni  Storno  érdemeit.  Bármennyit  adott  is  hozzá 
tanulmányaiból  az  általa  restaurált  műemlékek  díszí¬ 
téséhez,  ami  bennük  keletkezésük  korából  fön- 
maradt,  mindig  képesek  leszünk  kihüvelyezni  régi 
minták  alapján  tervezett  alko¬ 
tásaiból. 

Ha  ily  formán  műtörténet¬ 
írásunk  joggal  nem  tehet  szem¬ 
rehányást  Stornónak,  gyűjtő 
kedvével,  mely  élete  útján  s 
szüntelen  utazásaiban  hajlott 
koráig  végig  kisérte,  valóság¬ 
gal  lekötelezte  ezt.  A  régiség¬ 
gyűjtemény,  amelyet  id.  Storno 
Ferenc  soproni  házában  össze¬ 
halmozott  s  amelyet  hasonló 
nevű  fia,  ki  szintén  festőmű¬ 
vész,  ma  is  gyarapít,  bízvást 
vetélkedik  a  soproniak  városi 
múzeumával,  —  mely  pedig 
egyike  ilynemű  elsőrangú  vi¬ 
déki  intézményeinknek.  Régi 
művészetünknek  és  iparművé¬ 
szetünknek  többnyire  a  vég- 

UTCASAROK  A  CLUNY  MÖGÖTT 
SZÉKELY  ANDOR  RAJZA 

elpusztulástól  megmentett  s  az  ország  legkülön¬ 
bözőbb  részeiből  származó  emlékei  oly  nagy  szám¬ 
mal  vannak  itt  s  főleg  iparművészetünk  csaknem 
összes  korszakait  oly  tanulságosan  képviselik,  hogy 
ha  széjjel  nem  szóródik,  maga  ez  a  gyűjtemény 
is  mindig  maradandó  emléke  lesz  egy  szíve  minden 
érzésével  a  múlt  emlékeinek  élő,  meggyőződésében 
őszinte,  törekvéseiben  fáradhatatlan  s  finom  ízlésű 
művésziéleknek. 

Id.  Storno  Ferenc,  a  svájci  Tessin  kantonból 
hozzánk  szakadt,  olasz  eredetű  Storno  család  sarja 
Sopronban  1820  február  20-án  született.  Iskolái 
végeztével  Bajorországban,  előbb  a  landshuti  ipar¬ 
iskolában,  majd  1840 — 1842  közt  Münchenben 
építészeti  és  festőművészeti  tanulmányokat  foly¬ 
tatott. 

Münchenben  Schlotthauer  József  volt  professzora, 
akitől  elválva  Bécsbe  kerül.  1845-ben  Sopronban 
telepedik  le,  de  a  bécsi  művészkörökkel  ezután  is 
sűrű  összeköttetésben  maradt  ;  főleg  Amerlinggel, 
akivel  1848-ban  ismerkedik  meg  s  aki  reá  mint 
festőre  különösen  nagy  hatással  volt. 

Az  építészeten  és  festészeten  kívül  iparművészeti 
tanulmányokkal  is  foglalkozik  s  idevágó  terveze¬ 
teket  rajzol.  Soproni  működését  gyakori  utazások¬ 
kal  szakítja  meg.  Bejárja  Németországot,  Csehor¬ 
szágot  s  Magyarországot.  Utazásai  közben  ébred 
föl  érdeklődése  a  középkor  emlékei  iránt.  Ezekről 
készült  festményei  és  rajzai  a  bécsi  Centralkom- 
mission  figyelmét  is  fölkeltik,  amely  Erdély  mű¬ 
emlékeinek  fölvételével  bízza  meg.  A  hatvanas  évek¬ 
ben  nagyobbszabású  önálló  kompozíciókat  fest, 
1863  — 1866  között  oltárképeket,  1868-ban  egy 
falkép-ciklust,  amely  a  rnácsai  vadászkastélyt  díszíti. 
1873-ban  a  bécsi  világkiállításon  ismét  műemlé¬ 
kekkel  szerepel.  A  Magyar  Tudományos  Akadémia 
bizottsága  bízta  meg  ekkor  Erdély  építészeti  emlé¬ 
keinek  fölvételeivel  s  innentől  fogva  minden  idejét 
műemlékeink  restaurálásának,  illetve  rekonstruálá¬ 
sának  szenteli. 

1875-ben  fejezi  be  Jánosi  apátsági  templomának 
díszítését,  nyomban  erre  a  lőcsei  Szent- Jakab-temp- 
lom  híres  falképeit  restaurálja  s  menti  meg  a  pusz¬ 
tulástól.  Igen  érdekes  és  Stornónak  egyik  főműve  a  nagy¬ 
váradi  székesegyház  díszítése,  amelyet  1879-ben 
és  1880-ban  végzett.  A  XVIII.  századbeli  hatalmas 
barokk-templomban  a  középső  kupola  nagy  fest¬ 
ménye  a  bécsi  Schöft  műve,  a  többi  képek  Mária 
és  szent  László  életének  pompás  stilizált  jelenetei 
mind  Storno  alkotásai.  1882-ben  Storno  a  pannon¬ 
halmi  bencés  apátság  keresztfolyosójában  fest  fal¬ 
képeket. 

Bármily  nagyarányú  Stornónak,  mint  festőnek  a 
működése,  mint  építész  e  páratlanul  szorgalmas 
ember  még  többet  dolgozott.  1859-ben  a  soproni 
Szent-Mihály-templom  restaurálásához  rajzol  terve¬ 
ket,  amelyek  alapján  ezt  az  érdekes  és  nagyszabású 
csúcsíves  emlékünket  1860  — 1863  közt  kitűnő 
sikerrel  helyre  is  állították,  1867-ben  a  pannon¬ 

halmi  templom  kriptáját,  18  70 — 18  75  között  magát 
a  templomot  is  restaurálja.  E  restaurálása  végez¬ 
tével  tüntették  ki  a  Ferenc  József-rend  lovagkereszt¬ 
jével. 

1876-ban  a  szepesi  székesegyház  Zápolya  kápol¬ 
nájának  helyreállításával  foglalkozik,  a  következő 
évben  Ipolyi  püspök  megbízásából,  illetve  ennek 
ajánlatára  a  besztercebányai  plébánia-templom  Szent- 
Borbála-kápolnáját,  a  városháza  nagytermét  s  az 
irgalmasok  templomát  díszíti.  1881-ben  fejezi  be 
az  alcsuthi  udvari  kápolna  díszítését,  amelyről 
Czobor  Bélával  együtt  József  főherceg  megbízásából 
pompás  díszművet  adott  ki. 

Nagyszabású  restaurálási  munkái  még  a  garam- 
szentbenedeki  apátsági  templom  helyreállítása  1883- 
ban,  amelyről  Knauz  Nándorral  együtt  szintén  díszes 
könyvet  tervezett.  Ennek  azonban  csak  első  füzete 
jelent  meg. 

Id.  Storno  Ferenc  restauráló  híre  külföldre  is 
elterjedt  s  főleg  Csehországban  nem  egy  régi  mű¬ 
emléket  állított  helyre.  Magyarországon  utolsó  nagyobb 
szabású  vállalkozása  1884-ben  a  körmöcbányai  két- 
hajós  vártemplom  gyökeres,  de  korhű  helyreállí¬ 
tása  volt. 

S  az  általa  restaurált  épületekben  Storno  az  archi¬ 
tektúrához  és  a  fölszereléshez  a  legapróbb  részle¬ 
tekig  maga  készítette  a  rajzokat,  az  üvegfestmények¬ 
hez  maga  festette  a  kartonokat.  Többnyire  az  ő 
keze  alól  kerültek  ki  a  nagy  helyreállított  templo¬ 
mok  új  falképei,  az  oltárok  festményei  is.  Csak  későbbi 
munkáiban  segítettek  neki  fiai.  Ezek  közül  ifj.  Storno 
Ferenc  1851-ben  született  s  ma  a  világ  zajától 
elvonultan  mesés  pompájú  soproni  műtermében, 
kizárólag  a  festészetnek  él. 

Storno  másik  fia  Kálmán  1858-ban  született  s 
kiváló  képzettségű  építész  volt. 

A  Storno-család  művészetünk  közel  múlt  törté¬ 
netében  azt  a  sajátos  irányt  képviselte,  amely  alapos 
tcknikai  és  tudományos  készültséggel  a  múlt  szel¬ 
lemének  korhű  visszatükröztetésében  kereste  hiva¬ 
tását.  Ez  iránynak  külföldön  még  ma  is  nem  egy 
neves  képviselője  van  s  létjogosultságát,  tekintve 
instruktiv  és  ízlést  fejlesztő  hatását,  különösen  náluk 
a  modern  művészi  felfogás  sem  tagadhatja  meg 
teljesen.  Nem  is  a  korszellem  változása  miatt  hall¬ 
gatott  el  a  Storno-család,  hanem  azért,  mert  egymás 
után  elhaltak  azok  a  nagystílű  magyar  főpapok, 
akik  modern  művészetünknek  is  hathatós  pártolói, 
de  főleg  a  Stornóék  maecenásai  voltak.  Egyik  mű¬ 
emlékekben  leggazdagabb  egyházmegyénk  püspöke 
a  múlt  század  nyolcvanas  éveiben  összes  temp¬ 
lomainak  falképeinek  és  oltárainak  restaurálását  egy 
becsületes,  de  kontár  kalaposmesterre  bízta  s  még 
ma  is  vannak  egyházmegyéink,  ahol  a  műemlékek 
restaurálása,  templomok  fölszerelése  dolgában  tapasz¬ 
talatlan  műkedvelők  szava  dönt.  Id.  Storno  Ferenc 
élte  utolsó  éveit  betegeskedve,  soproni  háza  régi¬ 
ségei  között  töltötte  el  s  86  éves  korában  1907 
január  29-én  halt  meg. 

EMZETI  MÚZEUM.  Fóliák  Mihály  művét  vesze¬ 
delem  fenyegeti:  a  lebontás  sivár,  nagyon  hét¬ 
köznapi,  mindazonáltal  mégis  szomorú  és  az  ember¬ 
ben  költői  húrokat  érintő  veszedelme.  A  huszadik 
századbeli  Budapestnek  immár  nincs  szüksége  rá, 
mert  szűk,  kicsi,  a  célnak  többé  nem  megfelelő, 
—  mondják  illetékes  urak  a  középítési  bizottság¬ 
ban.  Új  múzeum  kell,  nagyobb,  modernebb,  kor¬ 
szerűbb;  a  régit,  a  Pollák  építőmester  művét  pedig 
majd  széthordják  csákányos  tótok,  —  feltéve,  ha  az 
illetékes  urak  az  utolsóelőtti  órában  meg  nem  gon¬ 
dolják  a  dolgot.  Egyelőre  ugyanis  csak  „szó  van 
róla".  Épen  csak  tervezik  azt,  ami  ha  bekövetkez¬ 
nék,  pusztítás  lenne  a  legtatárabb  és  legtörökebb 
értelemben.  Mert  nem  számítva  azt,  hogy  ezzel 
egy  darab  régi  Budapestet  süllyesztenek  el.  egy 
darab  históriát  vágnak  ki  a  főváros  testéből:  a 
művészet,  az  emberi  építés  művészete  szenved  itt 
fájdalmakat,  azon  egyszerű  oknál  fogva,  hogy 
Pollák  Mihály  e  nevezetes  műve  a  mai  architektúrán 
nevelődött  szemnek,  új  formákat  és  új  konstrukció¬ 
kat  kereső  kornak  is  fölötte  szép  és  fölötte  tanul¬ 
ságos.  (cl.—) 

jjglCZO  GÉZA.  Ma  már  annak  a  közönségnek,  amely 
tárlatokra  jár  és  lapozgat  a  katalógusokban,  ez 
a  név:  Biczó  Géza,  ösmeretlen  valakit  jelent. 
Hamarosan  talán  senki  sem  emlékszik  rá,  hogy 
mikor  állított  ki  utoljára,  s  nevét  mikor  nyomtatták 
le  a  napilapok  tudósításai.  Hosszú  évek  óta  csak 


„szürke  gimnáziumi  professzor  volt“  és  sok  lapot 
kell  visszaforgatni  a  magyar  művészet  annaleseiben, 
hogy  azzal  a  Biczó  Gézával  találkozzunk,  aki,  fiatalon, 
ambiciózusan  és  az  akkori  kritika  szerint  jelen¬ 
tékeny  készültséggel  igyekezett  ama  bizonyos  csillogó 
ormok  felé,  ahol  kasztiliai  rózsák  örökkön  virulnak. 


Talentumának  szilánkjait  a  Vasárnapi  Újság  egy 
csomó  száma  őrzi.  Egy  csomó  illusztráció,  nem 
közönséges  rajztudással.  Ennek,  az  akkor  elhagyott 
és  nagyon  sovány  kenyeret,  de  legalább  biztos  kenye¬ 
ret  nyújtó  területnek,  a  magyar  illusztrációnak  szor¬ 
galmas  munkása  volt,  amellett,  hogy  lobogó  kedv¬ 
vel  magasabbra  is  törekszik.  Egyre-másra  kiállít,  s 
nem  egy  zsenreképe  (Csizmadia-műhely,  Alku,  Újonc 
címmel)  révén  mint  figyelemreméltó  talentumot  emle¬ 
getik.  München  jegye  van  ezeken  a  képeken ;  mint 
az  akkori  festők  nagyrésze,  ő  is  ehhez  a  programúi¬ 
hoz  tartozott,  amit  a  modern  művészethistória  ezzel 
a  címmel  kezd:  novella  a  festészetben.  Lassankint 
a  tárlatokon  azonban  már  nem  találkozhatni  dolgai¬ 
val.  Festő-kedve,  energiája  fogy,  legyöngül,  aminek 
okát  e  rövid  nekrológ  nem  keresheti.  Lehet,  hogy 
ez  a  rajztanításban  van,  lehet,  hogy  másban, 
elrejtett  motívumokban,  —  tény,  a  látható,  a  kon¬ 
statálható,  csak  az,  hogy  még  elszórva,  időnkint 
sem  próbál  valamely  tárlaton  bemutatkozni.  Vissza¬ 
vonultan  él  s  éppen  csak  egy  kis  szőkébb  társa¬ 
dalom  ismeri  közelről :  a  hetedik  kerületi  gimnázium 
tanári  kara  és  növendéke'.  Biczó  Géza  1853-ban 
született  Nagykőrösön.  Elvégzi  a  budapesti  minta- 
rajziskolát,  aztán  kimegy  a  müncheni  akadémiára 
a  halasi  református  egyházközség  ösztöndíjával. 
A  rajztanári  pályát  Halason  kezdi.  Innét  rövidesen 
fölkerül  a  budapesti  VII.  kerületi  főgimnáziumba, 
ahol  egész  haláláig  marad.  Meghalt  1907  novem¬ 
ber  4-én. 

V]1  Z  ÉREMKEDVELÜK  EGYESÜLETE  a  múlt  év 
végén  Hamburg,  München  és  Drezdában  ren¬ 
dezett  kiállítást  a  magyar  éremművészet  munkáiból. 
Tagsági  illetményül  1907-re  Franges  Róbert  egy 
plakettjét  és  Beck  ().  Fülöp  érmét  adta.  Franges 
plakettjének  címe:  Európa  enyeleg  a  bikával.  Beck 
Ö.  Fülöp  érme:  Mikes  Kelemen-emlékeim.  Decem¬ 
ber  8-án  a  Nemzeti  Szalon  téli  tárlatával  kapcso¬ 
latosan  az  Egyesület  érem  és  plakett-kiállítást  ren¬ 
dezett.  A  kiállítás  a  magyar  érem  és  plakett  művészi 
fejlődését  tünteti  fel,  kezdve  Ferenczytől  és  Böhrn- 
től  egész  a  mai  napokig. 

Is’EIGHTINGER  JÓZSEF.  December  28-án  halt  el 
U  Feichtinger  József,  az  iparművészeti  iskola  ren¬ 
des  tanára.  Vagy  harmadfél  évtizeden  keresztül 
tanította  itt  a  dekoratív  festészetet.  Igen  sok  kép¬ 
zett  ember,  kitűnő  műiparosok  kerültek  ki  keze 
alól.  Mint  professzornak,  feltétlenül  jelentős  érdemei 
vannak.  Főleg  abból  az  időből,  amikor  az  ipar- 
művészeti  iskola  még  egész  fiatal  intézet  volt. 
Ekkor  azzal,  hogy  benne  a  díszítő  festés  számára 
alkalmas  szakembert  találtak,  valósággal  hiányt 
pótolt.  Egyébként  csöndes,  külsőleg  esemény  nélküli, 
de  munkás  életet  élt.  (Született  1 840.  Budapesten.) 
Mielőtt  kinevezték  volna  az  iparművészeti  iskola 
tanárává,  előbb  külföldön  tett  tanulmányokat,  s  aztán 
egy  ideig  Lotz  Károly  mellett  dolgozott. 

tanár,  Bauer  Emil  festőművész  és  Ocsvári  Rezső 
rajztanár  egy-egy  díjat  nyert. 

A  rákosligeti  izr.  templom  tervpályázatán  két 
80  koronás  díjat  Károly  Lajos  és  Weinstein  Simon, 
továbbá  Boros  Arthur  művének  ítélték  oda. 

A  pécsi  országos  kiállításon  állami  aranyérmet 
kaptak :  Maróti  Géza  szobrászművész  és  Nádler 
Róbert  festőművész.  Díszoklevelet  (grand  prix)  nyert 
Beck  Ö.  Fülöp  éremszobrász.  Kiállítási  aranyérmet 
kapott  Berán  Lajos  szobrászművész,  Sovánka  István 
üvegműves,  Wisinger  Mór  ötvös.  Állami  ezüst¬ 
éremmel  kitüntették  a  következőket :  Apáti  Abt 
Sándor  szobrászművészt,  Ács  Lipót  tanárt,  Pálin¬ 
kás  Béla  festőművészt.  Kiállítási  ezüstérmet  kapott 
Herpka  Károly  tanár. 

A  kiskunfélegyházi  közgazdasági  ta¬ 
karékpénztár  intézeti  székházának  terv- 
pályázatán  az  első  díjat  Fodor  és  Rei- 
singer,  a  második  díjat  Morbiczer  Sándor 
építőművész  nyerte  el. 

A  pozsonyi  városház  átalakításához 
szükséges  tervek  pályázatán  az  első 
2000  koronás  díjat  Hübner  Jenő  és 
Meszner  Sebestyén,  a  második  1000 
koronás  díjat  Schuldner  és  Wannen- 
macher  építőművészek  kapták. 

Az  1907.  évi  velencei  nemzetközi 
kiállításon  László  Fülöp  és  Knirr  Henrik 
festőművészeket  aranyéremmel  tüntet¬ 
tek  ki . 

Újvidék  város  szabályozásának  terv- 
pályázatán  három  egyenlő  díjat  nyertek 
a  következők:  Francsek  Imre  és  Ber- 
celler  Lipót,  Paloczi  Antal  és  Kope- 
czek  György,  továbbá  Wálder  József. 

Aufrecht  és  Goldschmied  cég  az 
Iparművészeti  Társulat  útján  pályázatot 
hirdetett  herendi  porcellán-készletek  dí¬ 
szítésére  szolgáló  minták  rajzaira.  A 
pályázaton  a  200  koronás  első  díjat 
Kollator  Henrik  iparműv.  iskolai  növen¬ 
déknek  ítélte  oda.  A  150  koronás  máso¬ 
dik  díjat  Voit  Ervin  tanár  kapta.  100  — 
100  koronás  harmadik  díjat  nyertek 
Meyer  Antal  tanár,  Vögerl  Rezső  tanár  és 
Szilassy  József  iparrajziskolai  növendék. 

A  brassói  faipari  szakiskola  terv- 
pályázatán  az  első  díjat  Kommer  József, 
második  díjat  Schoditsch  Lajos,  a  har¬ 
madik  díjat  Papp  és  Szabolcs  építő¬ 
művészek  nyerték. 

A  szatmári  városi  közkórház  terv- 
pályázatán  a  bírálóbizottság  1000  — 
1000  koronával  jutalmazta  Bálint  és 
Jámbor,  továbbá  Sobozi  építőművész 
tervét.  (300  koronás  díjban  Földes  és 
Scheiber  részesültek. 

Az  Iparművészeti  Iskola  a  kelenföldi 
jégpálya  plakátjára  pályázatot  hirdetett. 


KITÜNTETÉSEK.  Az  1908.  évi  londoni  magyar 
kiállítás  plakátjára  a  kiállítás  igazgatósága  pályá¬ 
zatot  hirdetett  az  orsz.  Mintarajziskola  és  Rajztanár¬ 
képző  növendékei  közt.  Az  első  150  koronás  díjat 
Hönigschmid  Oszkár,  a  második  100  koronás  díjat 
Moldován  Béla,  négy  50 — 50  koronás  díjat  pedig 
Márton  Ferenc,  Payer  Gizella,  Bálint  József  és 
Köves  Tivadar  nyerték. 

Az  „ Építőipar “  címlapjának  fejlécére  hirdetett 
pályázaton  a  100  koronás  első  díjat  Darilek  Harry, 
az  50  koronás  második  díjat  pedig  Bossányi  József 
nyerte. 

A  Műbarátok  Körének  magyar  tárgyű  képes- 
levelezőlapokra  hirdetett  pályázatán  Nagy  Lázár 
festőművész  két  díjat,  Meyer  Antal  iparrajziskolai 

Ajury  a  200  koronás  első  díjat  Kovács  Sámuelnek, 
a  második  díjat  Falb  Sándor  és  Grabetz  Mátyás 
munkájának  ítélte  oda.  Ezenkívül  odaítéltek  két 
egyenlő  harmadik  díjat.  Egyiket  Szendrői’ Dezső  és 
Örkényi  István,  másikat  Pintér  Gyula  munkájának. 

Az  Orsz.  Képzőművészeti  Társulat  téli  tárlatán 
Zala  György  nyerte  el  az  1200  kor.  Ráth-díjat. 
Simay  Imre  és  Damkó  József  kis  állami  aranyérmet 
kaptak.  Az  Eszterházy-féle  vízfestmény  díjat,  600 
koronát  Garzó  Berthold  nyerte.  A  Lipótvárosi  Kaszinó 
1000  koronás  díjával  Nyilassy  Sándort,  s  a  2000 
koronás  Ipolyi-díjjal  Damkó  Józsefet  tüntették  ki. 

A  Múzeumi  és  Könyvtári  Értesítő  címlap-pályá¬ 
zatán  három  egyenlő  díjat  nyertek :  Myskovszky 
Ernő,  Hendrich  Antal  és  egy  „Ma“  jeligéjű  pályaterv. 

[KIÁLLÍTÁSOK.  Nov.  12-én  nyílt  meg  Nagy  Zsig- 
“  “  mond  gyűjteményes  kiállítása  a  Könyves  Kál¬ 
mán  szalonjában.  Nov.  14-én  nyílt  meg  a  Képzőmű¬ 
vészeti  Társulat  téli  tárlata.  Dec.  4-én  nyílt  meg  Ujváry 
Ignác  gyűjteményes  kiállítása  a  Könyves  Kálmán 
szalonjában.  Dec.  8-án  nyílt  meg  a  Nemzeti  Sza¬ 
lon  téli  tárlata.  1908  jan.  4-én  nyílt  meg. Zombory 
Lajos  műveinek  kiállítása  a  Könyves  Kálmán  r.-t. 
helyiségeiben.  Jan.  11-én  nyílt  meg  a  Magyar 
Impresszionisták  és  Naturalisták  körének  kiállítása 
a  Nemzeti  Szalonban. 

VÁGÓ  DEZSŐ  rajzolta  az  1  -ső  és  34-ik  oldal 
fejlécét. 


KEDVEK  JÁNOS  rajzolta  a  40-ik  oldal  fejlécét 

PAP  GÉZA  rajzolta  az  51-ik  oldal  fejlécét. 

LAKATOS  ARTÚR  rajzolta  az  58-ik  oldal  fejlécét. 

GYÖNGYÖSSY  ELEMÉR  rajzolta  a  60-ik  oldal 
fejlécét. 


KÜLFÖLDI  KRÓNIKA 

jp?ÁRISI  LEVÉL.  (Törvény  a  művészek  szerzői 
^  jogáról.  —  Művészet  az  iskolában.  —  Nordau 
ferdítései.)  A  francia  művészeti  budget  tárgyalásakor 
ismét  szóba  került  a  művészi  tulajdonjog  kérdése 
és  pedig  oly  értelemben,  hogy  az  idevonatkozó 
eddigi  törvények  revidiáltassanak.  Másrészt  pedig 
ama  szép  elvet  hangoztatták,  hogy  „Franciaország 
itt  is  statuáljon  példát  a  többi  nemzeteknek”. 
Őszintén  szólva  a  franciák  eddig  sem  szűkölködtek 
az  idevonatkozó  törvényszerű  meghatározásokban, 
melyek  azonban  többé-kevésbbé  holt  betűk  maradtak. 
Az  ügy  pedig  már  régtől  fogva  sürgős,  mert  min¬ 
denleié,  különösképen  Párisban,  egész  csomó  művész 
nevével  történik  visszaélés. 

A  Bardoux-féle  törvényről  esett  újabban  szó  ez 
alkalommal.  E  törvényt  mintegy  tíz  év  előtt  alkották, 
de  gyakorlati  érvényesítésére  épen  úgy  nem  került 

sor,  mint  annyi  más  művészeti  ügynél,  hol  az  állam¬ 
nak  különösebb  haszna  nincs.  Elhanyagolták  a 
törvényt,  míg  Briand,  kinek  nevéhez  annyi  fontos 
művészeti  reform  fűződik,  szigorúan  hozzálát  az 
újj  áalkotás  mu nkáj  ához . 

Az  alábbi  javaslatot  a  francia  parlament  mindkét 
fóruma  elfogadta  annak  idején. 

Az  első  szakasz  szerint : 

„Legalább  egy  évtől  öt.  esetleg  több  évig  terjed¬ 
hető  fogház  büntetéssel  és  tizenhat  franktól  három¬ 
ezer  frankig  terjedhető  pénzbírsággal  sújtatnak: 

a)  kik  csalás  céljából  egy  festményen,  szobron, 
rajzon,  metszeten  vagy  zeneművön  valamely  nevet 
bitorolnak ; 

b)  kik  ugyané  művekre,  csalás  céljából  a  szerző 
nevét  vagy  jegyét  vitték. 

A  második  szakasz  ugyancsak  a  fönti  bünteté¬ 
sekkel  sújtja  az  orgazdát,  ki  hamis  műveket  bito¬ 
rolt  nevekkel  hoz  forgalomba.  Ezenkívül  a  bűntár¬ 
gyakat  konfiskálják  s  kiszolgáltatják  a  panaszosnak 
vagy  megsemmisítik,  ha  esetleg  elfogadni  nem  haj¬ 
landó. 

Ez  a  szabályzat  nagyon  fontos  volna,  ha  a  nyil¬ 
vános  műárveréseken  szereplő  becsüsök  lelkiisme¬ 
retesebben  átéreznék.  Azonkívül  gyakran  fordul  elő 
az  eset,  hogy  nem  ismerik  fel  a  hamisítottat  és  az 
igazit.  Egy  módosítás  arra  is  vonatkozik  és  pedig 
ügy,  hogy  a  becsüsök  szakértelmét  fokozatos  mél¬ 
tatásban  óhajtja  részesíteni  a  miniszter,  s'  az  apróbb- 
n  agy  óbb  észrevételeknél  is  rekompenzációkhozjutnak. 

* 


történik  egy  műkereskedő  és  egy  teljes  artisztikai 
tudatlanságban  élő  herceg  között,  az  a  művészeket 
és  műbarátokat,  mint  napi  hírt  érdekelheti  ugyan, 


de  az  már  nagy  merészség,  hogy  Nordau  bevonja 


a  műkritikusokat  e  csalási  perbe.  A  Nordau  tudat¬ 
lansága  annál  nyilvánvalóbb,  mert  az  impresszionisták 
életre  jutását  és  érvényesülését  a  párisi  műkritikusok¬ 
nak  tulajdonítja,  pláne  azok  megvásárlásának,  habár 
a  műtörténet  szerint  az  elméletek  mindig  az  alkotást 
követték.  És  Gauguint,  Van  Goghot,  Pissarrot 
elsőbben  egy  nagy  művész,  Eugén  Carriére  és 


barátai  Roger  Marx,  Desvalliéres  stb.  emelték,  azért 
mert  látták,  hogy  az  impresszionista  művészet  új 
művészi  hit.  ugyanolyan,  mint  annyi  más  művészi 
ujjászuletes.  LenüVAI  KÁROLY 


ADATOK  MŰVÉSZETÜNK  TÖRTÉNETÉHEZ 


Újabban  kísérleteznek  a  párisi  népiskolákban  a 
szabadban  való  rajztanítással.  Higiénikus  szempont¬ 
ból  is  érdekes  eszme  ez,  de  különösen  az  ízlés  és 
a  szép  oktatása  nézőpontjából  megbecsülhetlen.  Végre 
kijönnek  a  gyermekek  az  iskolai  fehér  börtönökből,  hol 
sötétre  festett  padok  merednek  reájuk  többnyire, 
még  Párisban  is,  hol  felismerték  annak  a  szükségét, 
hogy  az  iskola-teremnek  is  artisztikusnak  kell  lennie. 
A  művészi  oktatás  terén  az  is  újdonság,  hogy  a 
rajztanítást  úgy  folytatják  az  iskolában,  hogy  a 
rajzokkal  szórakoztatni  kell  a  gyermekeket,  más¬ 
képen  leggyakrabban  csak  unalmas  másolást  végeznek. 
Oly  apró  'történetkékkel  fűzik  össze  a  párisi  rajz¬ 
tanítók  az  állatok,  fák,  virágok  stb.  tanítását,  melyek 
érdeklik  a  gyermeket.  Ezenkívül  buzdításokkal, 
jutalmakkal  ébresztik  fel  az  érdeklődést  a  szép¬ 
művészet  iránt.  E  jutalmak  gyakran  fényképek, 
képeslap  nagyságban,  egy-egy  nagy  francia  arc¬ 
képével.  A  leányiskolákban  viszont  háztartási  deko¬ 
rációk  függnek  a  falakon,  családi  jelenetek,  a  folyo¬ 
sókon  kitüntetésképen  a  leányok  virágrajzai,  néha 
nehezebb  kézimunkái  is. 

Az  öreg  Nordau,  ki  eddig  a  sionista-íidv-szak- 
irodalom  terén  aratta  sikereit,  egy  bécsi  lapban 
bizarr  és  merész  mesével  hozakodik  elő.  Hogy  hol 
és  mit  ír  Nordau,  ahhoz  semmi  közünk,  annál 
kevésbbé  érdekel  bennünket,  de  mikor  a  művészet 
tartományába  téved,  akkor  nem  szabad  tudva  fer¬ 
dítenie.  Hagyján,  ha  erre  is  vetemedett,  csak  az  a 
különös  tünet,  hogy  magyar  hívői  is  akadtak.  A 
cikkben  azzal  vádolja  a  párisi  műkritikusok  leg¬ 
kiválóbbjait,  hogy  a  műkereskedők  megvásárolják 
őket  a  francia  impresszionista  festők  érdekében. 
Hivatkozik  egy  párisi  műkereskedő  truejére,  aki  a 
wagrami  hercegnek  különböző  modern  francia  festők 
képeit  adta  el,  alaposan  becsapván  őt.  Hogy  mi 

YURKOVICH  KÁROLY  budapesti  festőművész¬ 
ről  elég  részletesen  emlékeztünk  meg  e  folyó¬ 
iratban. 

Mint  újabban  értesülünk,  a  Gyurkovich  életpá¬ 
lyájára  az  szolgált  döntő  befolyással,  hogy  ő  előtte 
küzdötte  fel  magát  múvészszé  Balassa  Ferenc,  aki 
1 803-ban  került  a  váci  süketnéma-intézetbe,  ahol 
Gyurkovichot  is  ugyancsak  Schönbauer  tanár  ké¬ 
pezte  ki,  s  mint  követésre  méltó  csillagot  emlegette 
azt  a  Balassát,  aki  nemcsak  Bécsben,  de  Rómában 
is  tiszteletreméltó  nevet  vívott  ki  magának,  mikor 
1824-ben  Gyurkovich  a  bécsi  műegyetemre  való 
felvételét  szorgalmazta. 

Schwarzer  Antal  a  váci  süketnéma-intézet  igaz¬ 
gatója  a  sajtó  figyelmét  is  felhívta  Gyurkovichra, 
s  a  „Gemeinnützige  Blátter“  83.  számában  határo¬ 
zottan  kijelentette,  hogy  ő  van  hivatva  a  Balassa 
Ferenc  nyomdokaiba  lépni.  Minden  ember  meg¬ 
tekintheti  az  intézetben  e  jeles  ifjú  rajzait  s  meg¬ 
győződhetik  róla,  hogy  a  hozzáfűzött  remények  nem 
túlzottak. 

Reszler  Antal  a  nevezett  budai  német  újságszerkesz¬ 
tője  fel  is  rándult  Vácra,  s  örömmel  registrálta, 
hogy  a  Gyurkovich  művészete  nagy  becsületére 
válik  úgy  az  ifjúnak,  mint  az  intézet  tanárainak  s 
az  összes  növendékeknek. 

Ami  a  Gyurkovich  által  festett  fogadalmi  képet 
illeti,  az  a  „Művészet"  olvasói  közt  szélesebb  kör¬ 
ben  ébresztett  figyelmet. 

Legelőször  Beke  Erzsébet  úrhölgy  értesített  ben¬ 
nünket,  hogy  a  Gyurkovich  képe  a  nógrádinegyei 
Szentkút  nevű  búcsújáróhely  sekrestyéjében  talál¬ 
ható  fel.  Kilenc  éve,  hogy  nem  látta,  s  már  akkor 
sem  volt  kifogástalan  állapotban. 

A  kép  érdekében  Alk  Antal  kisterennei  plébános 
váltott  levelet  Mihályi  Cézárral,  a  szentkúti  helyettes 
plébánossal. 


Adatok  művészetünk  történetéhez 


A  kép  azt  a  jelenetet  ábrázolja,  midőn  egy  neki¬ 
vadult  paripa  átgázol  egy  kis  gyermeken  ;  a  felírás 
mutatja,  hogy  ICada  Mihály  ajánlotta  fel  ezt,  két¬ 
ségen  kívül  nem  más,  mint  az  a  Kada,  aki  sokáig 
ült  Budapest  székesfőváros  polgármesteri  székében. 

A  jelenet  fölött,  a  boldogságos  Szűz  tekint  le 
a  felhők  közül,  s  a  gyermekhez  közel  egy  férfi 
és  egy  nő  térdelő  helyzetben  imádkoznak,  mialatt 
a  gyermek  felkelni  iparkodik. 

Évszám  nincs  a  képen,  a  felajánlás  körülmé¬ 
nyeit  a  Kada  Mihály  családjában  minden  bizony¬ 
nyal  ismerik.  — 237 

F.  I. 

jgJENKERT  MÁRIA  IMRE.  Ha  nem  volna  olyan 
dJ  rövid  annak  a  festőművésznek  a  működése, 
aki  az  osztrák  főváros  területén  áldozott  ugyan  a 
mázsájának,  de  magyar  maradt :  joggal  azt  mond¬ 
hatná  az  ember,  hogy  az  a  néhány  esztendő  egy 
egész  kis  kortörténetet  rejt  magában. 

A  Benkert-család  II.  József  császár  korában, 
Németországon  keresztül  került  hazánkba ;  de  már 
Benkert  Jakab  magyarrá  lön,  mert  1  793-ban  bizo¬ 
nyos  Szalay  Anna  nevű  hölgygyei  lépett  házas¬ 
ságra,  s  egy  olyan  előkelő  család  tagjává  vált,  amely 
a  közélet  terén  jelentékeny  szerepet  játszott. 

Az  utód  :  Benkert  Mária  Imre  testvéröcscse  annak 
a  Kertbeny  Károlynak,  aki  elismert  bibliographus, 
több  magyar  író  és  költő,  többi  között  a  Petőfi 
Sándor  fordítójának,  Bécsben  született,  1825  már¬ 
cius  1-én,  ahol  akkor  a  szülői  történetesen  tar¬ 
tózkodtak. 

Imrét  az  édes  anyja  nemcsak  gondos  nevelésben 
részesítette,  hanem  a  rajzolás  elemeibe  is  saját 
személyében  vezette  be.  E  nőt  családi  néven  Gráf 
Linának  hívták,  pesti  előkelő  kereskedő  leánya 
volt,  akit  szülői  a  műit  század  második  tizedében 
Bécsben  neveltettek,  a  Leypoldt  és  Heldwein  oldala 
mellett,  maga  is  festőnővé  képezte  magát  s  amint 
azt  Károly  fiának  önéletírásából  tudjuk,  egy  alka¬ 
lommal  díjat  is  nyert  a  bécsi  képzőművészeti  aka¬ 
démiában. 

Özvegy  Benkertné  nemcsak  Imre  fiát,  de  a  nálá¬ 
nál  pár  évvel  idősebb  Károlyt  is  oktatta  a  rajzolás 
elemeiben  ;  jóllehet  mind  a  kettőt  a  jövedelmezőbb 
kereskedői  pályára  szánta.  Az  öregebb  fiú  könyv- 
árús  lett,  magas  kort  ért  el,  a  kisebb  azonban 
visszatért  a  festéshez ;  mert  úgy  azalatt,  míg  a 
pesti  piaristák  főgimnáziumában  a  klasszikusokat 
tanulmányozta,  mint  akkor,  midőn  Selmecbányán 
és  Pesten  kereskedő-inas  volt,  ábrándos  lelke  vissza¬ 
visszagondolt  a  bécsi  műemlékekre,  a  rendszeres 
rajzoktatásra,  a  gazdag  képtárakra  és  gyűjtemé¬ 
nyekre,  amelyeket  élénk  színekkel  ecsetelt  előtte 
édes  anyja,  Bayer  Lina,  aki  három  éves  korában 
hozta  haza  kis  fiát,  Imrét,  és  serdülő  koráig  elmé¬ 
letileg,  meg  gyakorlatilag  az  akadémiai  leckék  j ár¬ 
szalagán  vezetgette. 

Özvegy  Benkertnéről  a  saját  fia  jegyezte  fel, 
hogy  érdekes  asszony  lehetett,  mert  sűrű  levele¬ 


zésben  állott  Selleny  tájképfestővel,  mielőtt  az  a 
novarrai  expedícióra  indult,  ami  már  a  kisebb  fiú 
halála  után  történt,  s  az  idősebb  gyermeke,  Kert¬ 
beny  hagyta  a  Magyar  Nemzeti  Múzeumnak  az 
édes  anyja  három  festményét,  a  Bayer  Lina  egy 
olyan  arcképével  együtt,  amelyet  en  miniatűré  az 
élőről,  a  tanára,  Leypoldt  festett. 

Közte  volt-e  ezen  ajándékozott  festmények  közt 
a  művésznőnek  az  a  képe,  amelyen  az  tizennyolc 
éves  kora  óta  dolgozott  ?  —  nem  voltunk  képesek 
megállapítani. 

Benkert  Imre  1842-ben  határozta  el  magában, 
hogy  szakít  a  kereskedői  pályával  és  minden  tehet¬ 
ségét  a  festészetnek  szenteli.  Bécsben  együtt  tanult 
Schrödl  Ágostonnal  s  a  tanára  egyformán  szerette 
mind  a  kettőt,  sőt  Benkertet  bizonyos  tekintetben 
jobban. 

S  éppen  ez  a  megkülönböztetés  szolgált  a  fiatal 
festő  hátrányára,  mert  hű  maradt  a  mester  modo¬ 
rához,  aki  leszoktatta  ugyan  az  ecsetkezelésnek 
arról  a  modoráról,  amelyet  édes  anyjától  sajátított 
el ;  de  ahhoz  a  mozgalomhoz,  melyet  Bécsben  Rabi 
kezdeményezett,  csatlakozni  sem  kedve  nem  volt, 
sem  bátorsága. 

Kedve  azért  nem  volt  Benkertnek  az  újabb  törek¬ 
véseket  fogadni  el,  mert  szép  énekhangja  lévén, 
baratai,  akik  jobbára  mind  a  természet  fiai  és 
rajongó  énekesek  voltak,  magukkal  vitték  az  ifjút 
a  leglátogatottabb  dalegyesületekbe,  amelyekkel  Ben¬ 
kert  Imre  nemcsak  az  estélyeken  jelent  meg,  hanem 
a  nyári  kirándulásokon  is. 

Benkert  ilyen  alkalommal  került  a  regényes 
Stájerország  hegyes  tájékára,  majd  Magyarországba, 
a  Kárpátok  közé,  ahol  vázlatkönyvét  mindig  magá¬ 
val  hordozta,  rajzolt  és  festett  s  a  képeit  azután 
otthon  gondosan  elkészítgette. 

Bátorsága  azért  nem  volt  a  Rahl  Károly  irányát 
követni,  mert  az  a  néhány  esztendő,  amit  az  árú- 
pad  mellett  töltött,  maradandó  nyomokat  hagyott 
a  lelkületében. 

Fiatal  ember,  aki  az  édes  anyját  is  tartotta, 
számolt  a  körülményekkel,  kellett  számolnia,  mert 
ha  bölcselkedilc  s  a  theoriák  előnyeit  és  hátrányait 
latolgatja,  hát  éhen  pusztulhatnak  mind  a  lcetten : 
a  fiú  és  az  anya. 

Mikor  Than  Mór,  Lotz  Károly,  Giergl  és  Grimm 
a  Rahl  Károly  szárnyai  alá  kerültek,  a  mester 
maga  belátta,  hogy  a  festészet  terén,  Bécsben  a 
hanyatlás  oly  fokot  ért  el,  hogy  az  ideálokért  lel¬ 
kesedni  nem  voltak  az  emberek  hajlandók ;  a  fes¬ 
tők  a  magas  célt  iparszerűleg  űzték,  s  aki  hevülni, 
reformálni  szeretett  volna,  ha  emelkedett  is,  hát 
csakhamar  a  porba  hullott  vissza. 

Az  arcképfestőket  különösen  a  fényképészettel 
való  verseny  nyűgözte,  többen  epigonok  maradtak, 
mások,  mint  Brocky,  Londonban  próbálta  meg 
szerencséjét,  Than  Mór  és  Lotz  visszatértek  a 
magyar  fővárosba,  Grimm  rajztanári  állást  nyert 
Kecskeméten. 

A  Waldmüller  tanítványai  közül  szintén  akkor 
bontogatták  szárnyaikat  Madarász  Viktor  és  Balogh 
Zoltán.  - — •  Egy  ideig  szép  sikereket  értek  el ;  de 
lassan  ők  is  leszorultak  a  festészetről,  az  előbbi 
jövedelmező  üzletet  nyitott  Pesten  az  Arany- János- 
utcában  ;  rézzel  kereskedett;  Balogh  Zoltán  verseket 
írogatott  s  a  szépirodalmat  kultiválta.  A  Wald- 
müller  tanítványai  közül  legtöbbre  vitte  Zichy  Mihály, 
aki  —  mint  köztudomású  -  Szén tpétervi rótt  érte 
el  a  pályája  zenitjét. 

A  bécsi  céhszellemben  oktató  akadémia  növen¬ 
dékei  közül  többen  az  utat  diadallal  tették  meg 
Rómába,  a  mi  Benkertünk  csak  sóvárgott,  csak 
égett  a  vágytól,  de  az  örökvárost  nem  láthatta 
soha,  míg  kortársai  a  Tiziano  és  Michelangelo  művé¬ 
szetének  varázsa  alatt  továbbképezhették  magukat: 
ő  megmaradt  a  reflexiók  behatása  alatt,  s  azon  az 
arcképeken  és  genre-képeken,  amelyeket  kisérlete- 
zéskép  vetett  a  vásznára,  történeti  festményein, 
melyeket  komponálni  szeretett  volna,  alig  haladt  a 
kép  témájánál  tovább  ;  az  élet  gondjai  nehezedtek 
ólomsúlylyal  a  vállaira. 

Azok  a  magyar  főurak,  akik  akkor  Bécsben 
tartózkodtak,  nemhogy  képeket  vásároltak  volna  tőle, 
hanem,  amit  Kertbeny  bizonyos  szemrehányással 
emleget,  a  művész  bálorítására  egy-két  bíztató  szót 
sem  kockáztattak  soha.  —  Az  a  műegyesület, 
amely  Pesten,  a  mostani  Ferenc-József- téren  a  Diana- 
fürdőben  volt  elhelyezve,  az  alatt  a  tizenkét  esz¬ 
tendő  alatt,  amíg  Benkert  Imre  festegetett,  két  kép¬ 
nél  nem  vásárolt  tőle  többet. 

Maga  a  fiatal  uralkodó,  I.  Ferenc  József  szólította 
fel,  hogy  a  semmeringi  vasutat  rajzolná  meg,  el 
is  készített  belőle  tizennyolc  kartonlapot,  amelyek 
hat  kiadásban  kerültek  forgalomba  Bécsben,  Tend- 
ler  kiadónál  „Ansichten  von  Semmering"  cím  alatt. 

Magyarország  hercegprímása  Scitovszky  kér.  János 
az  épülő  esztergomi  bazilika  látóképét  szerette  volna 
vele  megfestetni,  Benkert  Imre  hozzá  is  fogott  a 
munkához,  de  az  egyrészt,  mert  maga  a  bazilika 
is  soká  készült;  másrészt,  mert  a  művészt  az  élet- 
körülményei  Bécshez  kötötték:  teljesen  el  nem 
készült  soha. 

Benkert  Imre  az  1851  -ik  évben  nagy  megpró¬ 
báltatásokat  élt  át  az  osztrák  fővárosban,  ahol  a 
rendőrség  éber  figyelemmel  kisérte  a  szállását,  a 
nála  lakó  édes  anyja  miatt,  aki  húga  volt  Bayer 
Józsefnek,  a  magyar  szabadságharc  táborkari  főnö¬ 
kének,  akit  a  hatalom  tizennyolc  évi  várfogságra 
ítélt,  de  iratait,  levelezéseit  nem  tudták  kézrekerí- 
teni.  Egy  alkalommal  Kertbeny  az  édes  anyját  meg¬ 
látogatni  jött  Bécsbe  s  egy  mázsányi  kéziratot 
hozott  magával  s  azt  a  festő  lakásán  helyezte  biz¬ 
tonságba.  Meg  is  zaklatták  érte  mindnyájokat  a 
legkíméletlenebbül,  éjnek  idején  rohanták  meg  a 
Benkert  Imre  lakását  s  darabonként  vizsgálták  át 
a  nagy  csomót  s  a  szegény  özvegyasszonynak  ott 
kellett  a  vizsgálatnál  virrasztani  reggeli  három  óráig, 

68 


abban  a  lenge  pongyolában,  amelyben  az  ágyból 
előbujt. 

Benkertéket  az  mentette  meg  a  nagyobb  kelle¬ 
metlenségtől,  hogy  a  bécsi  rendőrség  egyik  taná¬ 
csosa,  báró  de  Ben,  személyesen  ismerte  a  festőt, 
képeiből  volt  is  valami  gyűjteményében  s  így  tehát 
exponálta  magát  a  családért.  Nincs  kizárva,  hogy 
ez  volt  az  a  kézirat-csomó,  amelyért  dr.  Bakody 
Tivadar  fizette  le  a  vételárt  s  id.  Görgey  István 
dolgozta  fel  három  kötetes  munkájában  ezen  cím 
alatt  „1848-  és  1849-ből“. 

A  szegény,  sokat  zaklatott  művész  1854-ben 
házasságot  kötött  egy  teljesen  vagyontalan  leánynyal 
Gártner  Jankával,  akivel  alig  töltött  egy  évet  boldog- 
házasságban,  mert  gyászfátyolban  hagyta  nejet,  rá¬ 
bízván  édes  anyja  gondjaira,  akinek  maga  is  szeme- 
fénye,  vigasztalója  és  istápja  volt.  Benkert  Imrét 
már  huzamosabb  időn  át  gyötörte  a  vérhányás. 
Meghalt  Bécsben,  gyermek  hátrahagyása  nélkül, 
1855-ben,  január  21-én. 

A  művész  édes  anyja  még  tizenkilenc  évig  élt 
a  fia  halála  után.  Imre  fiát  1874-ben  követte  Bayer 
Lina,  hogy  ezen  hosszú  idő  alatt  miből  és  hogyan 
élt,  nehéz  volna  megmondani. 

A  Benkert  Imre  képei  közül  a  bécsi  Belvedere 
gyűjteményei  közt  helyezték  el  „A  csábítás"  címűt, 
azt,  amely  1852-ben  a  pesti  műkiállításon  köztet¬ 
szésben  részesült. 

„A  köd"  című  képét  sorsoláson  Karczag  Vilmos 
nyerte  el,  aki  azt  a  svábhegyi  nyaralójában  füg¬ 
gesztette  fel.  Kertbeny  a  képet  két  ittas  ember 
tántorgásának  jellemző  beállítása  miatt  emeli  ki. 
Szana  Tamás  csak  egy  ittas  embert  említ,  úgy 
látszik  Benkert  két  ilyen  című  képet  is  hozott  for¬ 
galomba,  ez  utóbbi  a  bécsi  császári  képtárba  került. 

A  festőnek  stájerországi  képeit  és  sikerült  nép¬ 
élet  különféle  jeleneteit  még  a  festő  életében  sok 
magasztalás  közt  emlegették;  mikor  meghalt,  ötven 
festménye  maradt  s  azok  közül  „A  puszta"  címűt 
idegen  gyűjtő  vásárolta  meg,  s  nem  sokszorosí¬ 
totta  senki. 

De  nem  került  sokszorosítás  alá  „A  medvével 
való  viaskodás"  című  képe  sem,  és  hogy  a  művész 
neve  szélesebb  körben  elterjedt  és  közkeletű  lön: 
leginkább  annak  köszönte,  hogy  a  bécsi  műbará¬ 
tok  vázlatkönyvébe  több  ezernyi  rajza  ment  át. 

Kertbeny  1874-ben  öccse  több  festményét  aján¬ 
dékozta  a  Magyar  Nemzeti  Múzeumnak ;  ő  volt, 
aki  annak  halála  alkalmával  tárcát  írt  róla  a  „Pesti 
Napló"  1855.  évi  folyamának  24.  számában,  s 
megemlékezett  családi  körülményeiről  abban  az  ön¬ 
életrajzban,  amelyet  Fekete  József  német  nyelven, 
kézirat  gyanánt  adott  ki. 

A  Benkert  Imre  nevét  itthon  azért  borította 
feledés,  mert  azt  a  rövid  életet,  amelyet  úgyszólván 
megszakítás  nélkül  Bécsben  töltött,  mint  magyar 
embert,  az  abszolutizmus  korszakában  nem  szí¬ 
vesen  portálták  ;  haza  pedig,  ahova  nem  édesgette 
senki,  nem  gravitálhatott. 

Kertbenyt  is  leginkább  a  bibliográfiái  érdemei 
miatt  tartották  soká  becsben,  ő  volt  az,  aki  a 
magyar  könyvészetnek,  különösen  a  németországi 
könyvárusi  körökben  s  a  nyugateurópai  könyv¬ 
tárakban  propagandát  csinált. 

Élte  utolsó  éveiben,  mikor  a  budai  Rudas-fürdő¬ 
ben  élt,  magam  is  ismertem  Kertbenyt.  — 23<S. 

Farkasfalvi  Imre 

IlLLYÉS  JÁNOS,  PARAJDI,  mennyezetfestő,  asz- 
11  talos.  0  készítette  1676-ban  a  nyárádszentimrei 
(Maros-Tordam.)  ev.  ref.  templom  hajójának  meny- 
nyezetfestményeit.  Orbán  Balázs  a  Székelyföld  leírása 
IV.  kötetében  (73.  1.)  a  következőleg  ír  e  művéről: 
„E  fölep  (piafond)  kockázataiba  cifra  virágok,  szent 
képek,  mythosi  és  történelmi  rajzok  vannak  a  leg¬ 
eredetibb  kivitelben,  p.  o.  hollón  lovagló  Nagy  Sán¬ 
dor,  magyar  díszöltönyben,  mentésen  zenélő  sz. 
Dávid,  syrenek,  najádok  s  végre  a  halálnak  rém¬ 
képe.  Hogy  e  fölep  újabb  odaillesztés  :  azt  a  bol¬ 
tozat  egykori  léteiének  okadatolt  feltevése  is  bizo¬ 
nyítja  ;  azonban,  hogy  ezen  nem  érdektelen  deszka¬ 
festmény  is  meglehetős  régi,  azt  egyik  szögletébenlevő 
ezen  felirata  bizonyítja  :  „Renovavit  Johannes  Illyés 
de  Parajd  Mensarius  1676“  és  így  igen  valószínű, 
hogy  a  hajó  eredeti  boltozata  helyett  a  deszkafölep 
ekkor  alkalmaztatott". 

A  „renovavit"  az  egész  mennyezetre  vonatkoz¬ 
ván,  kétségtelen,  hogy  a  képek  is  Parajdi  Illyés 
Jánostól  származtak.  Sajnos,  néhány  évvel  ezelőtt 
a  mennyezet  értelmetlen  újításakor  megsemmisültek. 
Csak  a  templom  hajójában  álló  „leányok  kórusán" 
maradt  meg  9  -  drb  50  —  60  cm.  széles  és  60  —  70 
cm.  magas  festett  négyszög,  mel  ek  minden  való¬ 
színűséggel  szintén  az  Illyés  művei.  Az  egész  sor¬ 
nak  alól  szürke  alapra  fehérrel  festett  vékony  tulipán¬ 
párkányzata  van,  amellyel  együtt  a  karzat  mint¬ 
egy  méternyi  magas.  Délről  északra  számítva  az 
első  két  négyszögben  és  az  ötödikben  virágdíszt, 
a  harmadikban  egy  kezdetleges  szirént,  a  negyedik¬ 
ben  stilizált  rózsákat  találunk.  A  hatodikat  a  követ¬ 
kező  érdekes  felirat  foglalja  el  : 

EZT  AZ  IFI  LEÁNY¬ 
OK  ÍRATTÁK  MAGOK 
JÖVENDŐBELI  EMLÉ¬ 
KEZETÉRE,  HOGY  MEG 
JÖVENDŐBEN  MEG  EM¬ 
LÉKEZNÉNEK  AZ  1FIJAK. 

E  mellett  jobbra  otromba  kétfejű  sas  s  a  következő 
három  négyszögben  Ízléses,  csinos  tulipánleveles 
és  virágos  minták  láthatók.  A  festő  tűlnyomólag 
fehér  alapon  kék,  palaszürke,  piros  és  sárgás-piros 
színeket  használt.  Más  művét  s  életrajzi  adatait 
nem  ismerjük.  Munkái  maradványainak  megőrzé¬ 
sére  az  Érd.  Nemz.  Múzeum  Régiségtára  1904-ben 
felhívta  a  nyárádszentimrei  ev.  ref.  egyház  figyel¬ 
mét  s  átvételére  is  ajánlatot  tett.  — 239. 

Kelemen  Lajos 


MŰVÉSZETI  IRODALOM 

ORVOSI  TUDOMÁNY  ÉS  MŰVÉSZET.  A  Budapesti 
Orvosi  Körben  tartott  előadás  dr,  Sassy  Jánostól. 
Külön  nyomatott  a  „Gyógyászat"  1907.  évi  számaiból. 
Budapest,  1907. 

Külföldön  már  elég  terjedelmes  irodalma  van  a  mű- 
történelem  azon  — ■  bízvást  úgy  mondhatjuk:  legmoder¬ 
nebb  — -  ágának,  amelyben  egyes  tudományok  mívelői 
s  különböző  élethivatások  képviselői  a  maguk  szempont¬ 
jából  vizsgálják  a  művészet  nagy  mestereinek  alkotásait. 
Nemrégiben  a.  Művészet  hasábjain  is  ismertettünk  egy 
igen  tanulságos  könyvet,  amelyben  egy  német  botanikus 
a  németalföldi  és  olasz  festők  munkáit  tudományága 
szempontjából  vizsgálta  s  a  művészetre,  a  növénytan 
történetére  és  a  természet  kedvelőire  nézve  egyaránt 
érdekes  tanulságokat  vont  le  régi  mesterek  vásznain  űzött 
botanizálásából. 

A  külföldi  orvosi  irodalomban  gyakran  történik  hivat¬ 
kozás  régi  nagy  mesterek  festményeire.  Nálunk,  tudtunk- 
kal,  Sassy  János  dr.  foglalkozott  először  pathológiai 
szempontból  a  művészet  emlékeivel.  „Poklosok  a  művé¬ 
szetben"  című  cikke  a  Gyógyászatban  1902-ben  jelent 
meg.  Ebben  főleg  Holbein  és  Dürer  alkotásait  méltatja 
az  ezekben  ábrázolt  alakok  betegségének  pathológiai 
szempontból  hű  s  szinte  az  akkori  orvosi  tudományt  is 
meghaladó  pontos  visszatiikröztetését.  Hasonló  a  tárgya 
most  megjelent  felolvasásának.  Ebben  azonban  a  modern 
művészetre  is  kiterjedt,  kiemelve  ennek  minden  mozza¬ 
natát,  amely  az  orvosi  tudománnyal  kapcsolatba  hozható 
Igen  érdekes  például,  amikor  egy  fiatal  Gauguinistánkról, 
akinek  szemét  megvizsgálnia  alkalma  volt,  azt  konsta¬ 
tálja,  hogy  szertelen  eredetieskedése  látási  zavarokban 
gyökerezik.  Ha  e  speciális  esetet  fiatal  óriásainkkal 
szemben  általánosítani  nem  is  óhajtjuk,  örömmel  veszünk 
tudomást  Sassy  dr.  művészeti  irányú  munkálkodásáról. 
Művészetünk  iránt,  a  művészeken  és  műkritikusokon 
kívül,  ma  még  oly  kevesen  érdeklődnek  nálunk  igazán, 
hogy  őszinte  elismeréssel  kell  szólnunk  mindenkiről,  aki 
a  maga  hivatása  körében  igyekszik  képek,  szobrok  iránt 
figyelmet  kelteni.  Különösen  akkor,  ha  ezt  a  művészet¬ 
ben  való  akkora  járatossággal  és  oly  sok  jóízléssel  teszi, 
mint  Sassy  dr.,  Miskolc  tudós  orvosa. 

//jl  LLGEMEINES  LEXIKON  DÉR  BILDENDEN  KÜNST- 
/ni  LER  VON  DÉR  ANTIKÉ  BIS  ZŰR  GÉGÉN WART. 
300  szakíró  közreműködésével  szerkesztik  dr.  Ulrich 
Thieme  és  dr.  Félix  Becker.  I.  kötet,  Aa — Antonio  de 
Miraguel.  Leipzig,  1907.  Wilhelm  Engelmann  kiadása. 
600  lap.  Ára  32  márka.  - —  Csak  a  német  irodalom 
engedheti  meg  magának  azt  az  okos  és  hasznos  fény¬ 
űzést,  hogy  egy  oly  irodalmi  vállalalot  teremtsen  meg, 
mint  amilyen  ez  a  címbe  foglalt  lexikon,  amely  az  antik 
időktől  máig  szerepelt  képzőművészek  életrajzát  foglalja 
magában.  A  vállalat  nagyságáról  hozzávetőleges  képet 
kapunk,  ha  tekintetbe  vesszük,  hogy  az  imént  megjelent 
első  kötet  nagy  lexikon-rétben  600  oldalt  számlál  s  még 
csak  az  A  betű  első  részét  tartalmazza.  A  kiadók  tér- 

vezete  szerint  a  teljes  mű  20  kötet  lesz,  ami  12,000 
sűrűn  telenyomatott  oldalt  jelent.  Később  még  pótkötetek 
fogják  az  időközben  felmerült  új  adatokat  feldolgozni. 

Nagler  és  mások  terjedelmes  művész-lexikonjai  ma 
már  nem  állanak  a  kor  színvonalán.  Bármily  becsesek  is, 
két  hiány  tapasztalható  bennök.  Először  is  hiányoznia 
kell  belőlük  annak  a  rengeteg  tömegű  új  adatnak  és 
helyesbítésnek,  amelyet  egy-két  emberöltő  óta  oly  bősé¬ 
gesen  kutatott  ki  a  művészettörténet,  másodszor  pedig 
természetszerűen  hiányzik  belőlük  a  legújabb  művészetre 
vonatkozó  fontos  adatok  legnagyobb  része.  Az  előbbi 
fogyatékosságot  a  műtörténész,  az  utóbbit  a  művészet¬ 
szerető  közönség  érzi  meg  első  sorban.  A  régi  hiányon 
dr.  Julius  Meyer  nagyszabásúra  tervezett  lexikonja  akart 
segíteni,  de  az  csak  három  kötetig  juthatott  el  s  külön¬ 
ben  többféle  fogyatékosságban  szenvedett,  amin  ez  az 
új  lexikon  van  hivatva  segíteni.  A  szerkesztők  átvették 
Meyer  nagy  anyagát,  de  azt  minden  sorában  átdolgoz¬ 
ták  s  nevezetesen  ügyeltek  arra,  hogy  lexikálisán  ren¬ 
dezzék  be  az  egész  művet,  mert  Meyer  műve  túlságosan 
részletes  volt  s  némely  részében  szinte  monográfiák 
gyűjteményéül  hatott.  De  anyaga  is  sok  hézagot  muta¬ 
tott  fel,  úgy  hogy  már  az  első  köteteké  itt  kétszer- 
annyira  nőtt. 

Hozzávetőleges  becslés  szerint  ez  az  új  lexikon  mint¬ 
egy  150,000  művészről  ad  számot  s  csak  azokat  a  neve¬ 
ket  zárja  ki  eleve,  amelyek  vagy  puszta  sémák,  vagy 
egészen  csekély  s  csupán  helyi  jelentőséggel  bírnak, 
vagy  pedig  a  modern  kiállítások  végnélküli  forgatagában 
csupán  mint  tucatfestők  vagy  üzérkedő  dilettánsok 
szerepelnek,  minden  műtörténeti  jelentőség  nélkül.  A  kör, 
amelyre  e  hatalmas  vállalat  kiterjed,  időbelileg  felöleli 
az  egész  műtörténetet  az  antik  művészettől  napjainkig, 
geográfiáikig  pedig  kiterjed  Európán,  Amerikán  s  a 
hozzánk  közelebb  eső  Keleten  kívül  a  keletázsiai  művé¬ 
szekre  is.  Ez  utóbbi  bonyolult  és  nehezen  rendezhető 
anyag  ilyformán  most  kerül  első  ízben  európai  nyelven 
feldolgozásra.  Sok  nehézséggel  járt  különösen  a  khinai 
és  japáni  művészek  ily  bemutatása,  már  azért  is,  mert 
mindegyikük  temérdek  néven  szerepel,  miért  is  szüksé¬ 
gesnek  mutatkozott  őket  khinai  írásjegyekben  is  köze¬ 
lebbről  meghatározni. 

Az  imént  megjelent  első  kötetből  látjuk,  hogy  a 
szerkesztők  helyes  nyomon  jártak  az  egyes  életrajzok 
terjedelmének  megállapításánál  is.  Már  a  programúi  is 
legfeljebb  15  nyomtatott  oldalt  enged  egy-egy  elsőrangú 
művész  méltatására,  úgy  hogy  egy  életrajz  sem  válhat 
túlrészletessé.  A  kisebb  vágj'  hiányosabban  ismert  mű¬ 
vészek  megfelelő,  olykor  néhány  sorra  terjedő  méltatás¬ 
ban  részesülnek,  jelentőségük  szerint.  De  minden  cikk¬ 
nél  ott  találjuk  a  rájuk  vonatkozó  irodalom  idézését, 
úgy  hogy  az  érdeklődő  kényelmesen  folytathatja  ez  út¬ 
mutató  segítségével  a  kutatásait.  Ilyformán  a  lexikon 
hasznavehető  repertóriumává  lett  az  idevágó  művészeti 
irodalomnak  is.  E  részben  nagy  és  jelentős  munkát  vég¬ 
zett  éveken  át  dr.  Ferdinánd  Lábán  berlini  hazánkfia  s 
ezt  egész  terjedelmében  felhasználhatta  az  új  lexikon  is. 
Hosszú  gyűjtőmunkával  sikerült  a  szerkesztőknek  minden 
idevágó  lexikont,  íolyóiratot,  kézikönyvet,  katalógust, 
70 


ami  csak  hozzáférhető  volt,  Összegyűjteni,  ennek  a 
rengeteg  anyagnak  a  megrostálása,  rendezése  s  feldol¬ 
gozása  a  szakszerkesztők  és  százakra  menő  munkatársak 
feladata.  Közülök  többen  a  művészek  egy-egy  teljes 
körét  írják  meg,  így  Sauer  a  munkatársak  egész  sorával 
a  görögöket  és  a  rómaiakat,  Moes  a  hollandiakat  a 
XIX.  századig,  Bőmbe  több  olasz  csoportot,  Schmerber 
a  cseheket,  Haupt  a  portugálokat,  Lepszy  a  lengyeleket, 
Mach  az  észak-amerikaiakat,  Rőder  a  dánokat,  Semper 
a  tiroliakat,  Sírén  a  svédeket  stb. 

Természetes,  hogy  a  magyar  művészek  is  megkapták 
az  őket  megillető  helyet.  Már  az  első  kötetben  is  meg¬ 
találjuk  mindazokat,  akik  lexikális  jelentőségűek.  A  pro¬ 
gramra  ugyan  kizárta,  hogy  mindaz  a  sok  művész, 
akiről  nevénél  egyebet  nem  tudunk  (például  az  ötvösök 
százai),  mind  belekerülhessen  a  műbe,  mert  az  különben 
beláthatatlan  terjedelművé  dagadt  volna,  mégis  helyet 
kaptak  ott  oly  régi  festőink  is,  akiket  ugyan  csak  név 
szerint  említ  meg  valamely  régi  feljegyzés,  de  akiről  a 
későbbi  kutatás  talán  kiderít  még  egyet-mást.  Az  élő 
művészek  névsorának  megállapításánál  is  az  az  általános 
elv  szolgált  irányadóul,  hogy  az  egészen  kezdők,  akikről 
semmi  jellemzőt  sem  lehet  még  mondani,  továbbá  a 
dilettánsok,  vagy  olyanok,  akik  tulajdonképen  nem  mint 
művészek  szerepeltek,  kimaradjanak  a  lexikonból  s  hogy 
az  egész  oeuvre  felsorolása  helyett  csak  épen  a  legjel¬ 
lemzőbb  művek  említtessenek  fel.  Így  is  gazdagabb  a 
magyar  művészek  méltatása,  mint  bármely  más  lexikon¬ 
ban,  a  hazaiakat  sem  véve  ki. 

Ez  az  utóbbi  szempont  a  magyar  érdeklődők  sze¬ 
mében  növelni  fogja  becsét  a  nagyszabású  vállalkozás¬ 
nak,  amely  különben  is  oly  hézagpótló,  hogy  nem 
hiányozhatik  a  könyvtárakból  s  az  amatőrök  dolgozó- 
szobájából. 

FESTÉSZET 

Szecesszió.  Irta  — m.  A  hét  nov.  3. 

Die  Erwerbungen  des  Muzeums  dér  schönen  Kiinste. 
írta  dr.  Térey  Gábor.  Pester  Lloyd  nov.  5. 

Márk  Lajos  bemutatója.  Irta  Lyka  Károly.  Új  Idők 
nov.  10. 

Milliós  művészi  panama.  Irta  Lakos  Alfréd.  Budapesti 
Napló  nov.  10. 

A  párisi  Sálon  d’Automne.  Irta  Feiksz  Jenő.  Az  Újság 
nov.  12. 

Nagy  Zsigmond  kiállítását  ismertették  napilapok  nov. 

12.,  hetilapok  nov.  17. 

A  műcsarnok  téli  tárlatát  ismertették  napilapok  nov. 

14.,  hetilapok  nov.  17. 

A  téli  tárlat.  Irta  L  -  s.  A — d.  Budapesti  Napló  nov.  15. 

A  téli  tárlat.  írta  Bárdos  Artúr.  Egyetértés  nov.  16. 

A  téli  tárlat.  Irta  Sztrakoniczky  Károly.  Alkotmány 
nov.  16. 

A  Műcsarnokban.  Irta  Malonyay  Dezső.  Budapesti 
Hírlap  nov.  16. 

Biczó  Géza  (jeltelen  cikk).  Vasárnapi  Újság  nov.  17. 

Magángyűjtemények.  Irta  Hock  János.  Magyarország 
nov.  17. 

Tárlat  a  Műcsarnokban.  Irta  Rb.  Népszava  nov.  17. 


Művészeti  irodalom 


Cézanne  és  a  Sálon  d’Automne.  Irta  Kozmutza  Kor- 
nélné.  A  Kor  nov.  15. 

Berliner  Brief.  (Tornai  Gyula.)  Irta  Lothar  Rudolf. 
Pester  Lloyd  nov.  22. 

A  Műcsarnok  téli  kiállítása.  Irta  Lyka  Károly.  Új  Tdők 
nov.  23. 

Segantini.  Irta  Visztai.  Népszava  nov.  24. 

Feljegyzések  Cezanne-ról.  Irta  Adorján  Andor.  Pesti 
Napló  nov.  27. 

Középkori  falfestmények.  Irta  Ezrey.  Vállalkozók  Köz¬ 
lönye  nov.  27. 

Berliner  Austellungen.  Irta  Lothar  Rudolf.  Pesti  Lloyd 
nov.  29. 

Művészi  pártalakulás.  (Magyar  naturalisták  és  impresz- 
szionistak.)  Irta  Lakos  Alfréd.  Budapesti  Napló  nov.  29. 

Nagy  Zsigmond  kiállítása.  (Jeltelen  cikk).  Vasárnapi 
Újság  dec.  1. 

Piktorkeservek.  Irta  Sz.  Z.  Pesti  Napló  dec.  1. 

Ujváry  Ignác  kollektív  kiállítását  ismertették  napi¬ 
lapok  dec.  4.,  hetilapok  dec.  8. 

Magyar  képek.  (Jeltelen  cikk.)  Pesti  Napló  dec.  6. 

Japáni  képírás.  Irta  dr.  Agner  Lajos  Független  Ma¬ 
gyarország  dec.  7. 

A  Nemzeti  Szalon  téli  tárlatát  (francia  impresszionis¬ 
ták)  ismertették  napilapok  dec.  8.,  hetilapok  dec.  15. 

A  pannonhalmi  képtárról.  Irta  dr.  Récsey  Viktor.  Sza¬ 
lon  Újság  nov.  15. 

Gróf  Erdődy  Gyuláné  képkiállítása.  Irta  R.  Gy.  U.  o. 

Nemzeti  Szalon.  Irta  Lengyel  Géza.  Budapesti  Napló 
dec.  10. 

Walter  Crane  jegyzetei.  Irta  — ryd—  Pesti  Napló 
dec.  14. 

Olasz  levelek.  (Siena,  Giotto.)  Irta  Erdős  Rence.  Pesti 
Napló  dec.  22. 

Impresszionismus.  Irta  (iksz)  Az  Újság  dec.  22. 

Tárlatok  és  képraktárak.  Irta  Lengyel  Géza.  Nyugat 

I.  évf.  1.  szám. 

Cézanne.  Irta  B.  Népszava  dec.  25. 

Die  Zukunft  dér  Maierei.  Irta  Max  Nordau.  Pester 
Lloyd  dec.  25. 

Magyar  művész  Svédországban.  (Novák  Andor.)  Buda¬ 
pesti  Hírlap  dec.  25. 

Művészeti  jegyzetek.  (Képhamisítók.)  Irta  Observator. 
Magyar  Hírlap  dec.  29. 

Egy  elfeledett  kép.  (Mányoky.)  Irta  Mihalik  József. 
Múzeumi  és  Könyvtári  Értesítő.  I.  évf.  3  —  4.  füzet. 

SZOBRÁSZAT 

Albert  Bartholomé.  Irta  Hevesi  L.  Pester  Lloyd  nov.  10. 

Erzsébet-szobrok.  Irta  Sárosi  Bella.  Vasárnapi  Újság 
nov.  24. 

A  Parthenon  párkányszalagja.  Irta  Y.  Az  Újság  nov.  30. 

Michelangelo  levelei.  Irta  Bárdos  Artúr.  Budapesti 
Hírlap,  dec.  12. 

Rodin.  Irta  B.  Gy.  Vasárnapi  Újság  dec.  22. 

Rodin  és  a  munka  tornya.  Irta  Bölöni  György.  Nép¬ 
szava  dec.  25. 

Szobrászati  apróságok.  Irta  Lyka  Károly.  Új  Idők 
január  1 . 


ÉPÍTÉSZET 

Az  építészet  története.  Irta  D— r.  Vállalkozók  Köz¬ 
lönye  nov.  6. 

Ceylon  és  művészete  (II.)  Irta  Kertész  K.  Róbert. 
A  Kor  nov.  1 . 

A  szentesi  városház.  Irta  Ezrey.  Vállalkozók  Lapja 
nov.  13. 

Építési  elemek  népies  művészetünkben.  (Jeltelen  cikk.) 
Vállalkozók  Közlönye  nov.  13. 

Strozzi.  Irta  Quintus.  Az  Újság  nov.  17. 

Történelmi  emlékeink  pusztulásáról.  (Jeltelen  cikk.) 
Vállalkozók  Közlönye  nov.  20.  és  nov.  27. 

Régi  erők  földjén.  (Firenze.)  Irta  Fiilep  Lajos.  A  Hét 
nov.  24. 

Ottó  Wagner’s  Wiener  Stadtmuseum.  Irta  Hevesi 
Lajos.  Pester  Lloyd  nov.  27. 

Wéber  Antal  és  művei.  Irta  Jakabffy  Ferenc.  Magyar 
Építőművészet  november  hó. 

A  lőcsei  Szent-Jakab  templom.  Irta  Divald  Kornél. 
Ugyanott. 

Budapestéi-  Neubauten.  Irta  Palóczy  László.  Neues 
Pester  Journal  nov.  30. 

Építészet  a  Műcsarnokban.  Irta  Ezrey.  Vállalkozók 
Lapja  dec.  4. 

A  Nemzeti  Múzeum.  Irta  Lechner  Jenő.  Vállalkozók 
Közlönye  dec.  4. 

Házöntés.  Irta  Marco  Fiore.  Az  Újság  dec.  5. 

A  Nemzeti  Múzeum.  Irta  Lechner  Jenő.  Az  Lljság 
dec.  25. 

Pollák  Mihály  élete  és  művei.  Irta  Sándy  Gyula.  Ma¬ 
gyar  Építőművészet.  December. 

A  lőcsei  városház.  Irta  Steinhausz  László.  U.  o. 

A  Gresham-palota.  Irta  K — o.  U.  o. 

Építész -hallgatók  kiállítását  ismertették  napilapok 
dec.  24. 

A  legifjabb  generáció.  (Építész-hallgatók  kiállítása) 
Irta  Ezrey.  Vállalkozók  Lapja  dec.  25. 

Építész-hallgatók  kiállítása.  (Jeltelen  cikk.)  Vállalkozók 
Közlönye  dec.  25. 

Unsere  Kirchenburgen  in  dér  kunstwissenschaftlichen 
Literatur.  (Erdélyi  szász  bástyatemplomokról.)  Irta  Emil 
Sigerus.  „Die  Karpathen*  (Brassó),  I.  6. 

A  hamburg — ohlsdorfi  Krematóriumban.  Irta  Bodor 
József.  „Hamvasztás",  I.  12. 

IPARMŰVÉSZET 

Művészet  az  iparban.  Irta  (C.  B.)  Budapesti  Hírlap 
nov.  5. 

Doby  Jenő  hagyatékának  kiállítását  ismertették  napi¬ 
lapok  nov.  24.,  hetilapok  dec.  1. 

Az  amatőr-gyűjtemények  kiállítását  ismertették  napi¬ 
lapok  nov.  26.,  hetilapok  dec.  1. 

Horti  Pál  hagyatékának  kiállítását  ismertették  napi¬ 
lapok  nov.  27.,  hetilapok  dec.  1. 

Az  iparművészeti  társulat  karácsonyi  vásárját  ismer¬ 
tették  napilapok  nov.  27,  hetilapok  dec.  1. 

Művészi  holmi  a  magyar  házban.  Irta  Lyka  Károly 
dec.  1. 

Műi  ’észef  i  írod  aló  ni 


A  fametszés  művészetének  újraéledése.  (Jeltelen  cikk.) 
Grafikai  Szemle  11.  szám. 

Híres  ékszerek.  Irta  Bendegúz.  Vasárnapi  Újság 
dec.  1. 

Régi  porcellán.  Irta  (k.  p.).  A  Hét  dec.  1. 

A  magyar  csipke.  Irta  G.  Magyar  Hírlap  dec.  4. 

Amatőr-gyűjtemények  kiállítása.  Irta  dr.  Elefánt  Olga. 
Vasárnapi  Újság  dec.  8. 

Csipkék.  Irta  Jatagán.  A  Hét  dec.  8. 

Porcellánokról.  Irta  Lónyay  Sándorné.  Az  Újság  dec.  22. 

Magyar  csipke.  Irta  gróf  Vay  Sándor.  Pesti  Hírlap 
dec.  22. 

Malonyay  könyve  a  magyar  nép  művészetéről.  Irta 
Téglás  Gábor.  Népművelés  II.  évf.  11  — 12.  sz. 

Nyomtató-művészet  Japánországban.  (Jeltelen  cikk.) 
Grafikai  Szemle.  December. 

A  nők  az  iparművészeiben.  Irta  Miskovszky  Gézáné. 
Az  Újság  dec.  25. 

Amatőrök.  Irta  Lengyel  Géza.  Nyugat.  I.  évf.  1.  sz. 

A  plakát.  (Jeltelen  cikk.)  A  Reklám.  I.  évf.  1.  sz. 

Amatőr-gyűjtők  kiállítása  az  Orsz.  M.  Iparművészeti 
Múzeumban.  Irta  Radisics  Jenő.  Magyar  Iparművészet 
november  hó. 

Néhány  megjegyzés  a  linoleumrnetszés  című  cikkre. 
Irta  Szabó  Róbert.  U.  o. 

Angol  zománcmunkák.  Irta  Gineverné  Győry  Ilona. U.  o. 

Népies  hímzések  Tolnamegyéből.  Irta  Ivovách  Aladár. 
Múzeumi  és  Könyvtári  Értesítő.  I.  évf.  3 — 4.  füzet. 

Az  amatőr-kiállítás.  Irta  dr.  Szendrei  János.  LT.  o. 

Népies  hímzések  Tolnamegyéből.  Irta  Kovách  Aladár. 
Múzeumi  és  Könyvtári  Értesítő,  I.,  3 — 4. 

Gróf  Károlyi  Sándor  temetési  címere.  Irta  Varjú  Ele¬ 
mér.  U.  o. 

VEGYES 

A  kritikáról.  Irta  Marco  Fiore.  Az  Újság  nov.  7. 

A  rajzolás,  mint  szellemi  és  fizikai  munka.  Irta 
Schauschek  Árpád.  Rajzoktatás  nov.  15. 

Az  általános  rajzoktatás.  Irta  Kiszely  Árpád.  U.  o. 

A  kézügyesítő  oktatásról,  irta  Simkó  Pál.  U.  o. 

A  modern  művészetről.  Irta  Jaschik  Álmos.  U.  o. 

Ruskin,  mint  népnevelő.  (II.)  Irta  Nádai  Pál.  Népmű¬ 
velés  9  — 10.  sz. 

A  gyermekek  esztétikai  nevelése.  Irta  özv.  Báthory 
Nándorné.  U.  o. 

Zsidó  művészet.  Irta  Y — n.  Az  Újság  nov.  20. 

Régiségek.  Irta  Bey.  Budapesti  Hírlap  nov.  26. 

A  lángész  természetrajza.  Irta  R.  M.  Vasárnapi  Újság 
nov.  24. 

A  fotográfia  esztétikája.  Irta  Lyka  Károly.  A  Fény 
11.  szám. 

A  műszaki  kamara.  Harc  kenyéririgységből  az  ipar- 
fejlesztés  álarca  alatt.  Kiadók  :  Orsz.  műszaki  egyesület 
és  Építési  és  műszaki  rajzolók  orsz.  egyesülete.  Ára 
40  fill. 

Művészi  krónika.  Irta  L.  A.  Magyar  Szó  dec.  7. 

A  Künstlerhaus  kiállítása.  Irta  L.  A.  Pesti  Hírlap 
dec.  8. 

A  zseni  joga.  Irta  Lynkeusz.  Pesti  Napló  dec.  11. 

Révai  Miklós,  mint  nagyváradi  rajzoktató.  Irta  Pálos 
Ede.  Rajzoktatás  nov.  15. 

A  naiv  és  primitív  művészi  irányokról.  Irta  Jaschik 
Vilmos.  U.  o. 

Gyermekművészet.  Irta  Petrányi  Miklós.  U.  o. 

Művészetünk  külföldön.  Irta  Sztrakoniczky  Károly. 
Alkotmány  dec.  20. 

Múzeumok  a  népművelés  szolgálatában.  Irta  Czakó 
Elemér.  Népművelés  II.  évf.  11 — 12.  sz. 

Muzeális  vándorkiállítások.  Irta  Ács  Lipót.  U.  o. 

Mik  a  tennivalók  a  képzőművészetek  terén  ?  Irta 
Lyka  Károly.  U.  o. 

Az  iskola  szépsége.  (Művészi  reprodukciók  az  isko¬ 
lában.)  Irta  Lukács  Gyula.  U.  o. 

A  közönségről.  Irta  Filaret.  Magyar  Állam  dec.  24. 

Műkincsek  hamisítása.  (Jeltelen  cikk).  Magyarország 
dec.  24. 

Művészeti  krónika.  Irta  Lakos  Alfréd.  Búd.  Napló 
dec.  25. 

Művészi  divatok.  (Körkérdés.  Szinnyei,  Lechner,  Kal¬ 
lós,  Beck  O.  Fiilöp,  Márk,  Katona,  Rippl-Ronai,  Ferenczy, 
Teles,  Fényes,  Kann,  Magyar-Mannheimer,  Grünwald, 
Balló,  Szenes.)  Egyetértés,  dec.  25. 

Női  kiállítók.  Irta  Zempléni  Gjmláné.  Az  Újság  dec.  25. 

A  nő  mint  művésznő.  Irta  Boem  Rítta.  Az  Újság 
dec.  25, 

A  dilettántizmusról.  Irta  Bárdos  Artúr.  Egyetértés 
dec.  25. 

Ruskini-művészetfilozófia.  Irta  Domokos  László.  Sze¬ 
gedi  Napló  dec.  25. 

A  Szépművészeti  Múzeum.  Irta  Lucentius.  Búd.  Napló 
dec.  27. 

Visszatekintés  egy  évtized  munkásságára.  (Vidéki 
múzeumok.;  Irta  Fraknói  Vilmos.  Múzeumi  és  Könyvtári 
Értesítő  I.  évf.  3 — 4.  füzet. 

Kőemlékek  fölállítása  az  Erdélyi  Nemzeti  Múzeum 
érem-  és  régiségtárában.  Irta  Posta  Béla.  Múzeumi  és 
Könyvtári  Értesítő,  I.,  3 — 4. 

Liptómegyei  (műtörténeti)  kutatások.  Irta  Divald  Kor¬ 
nél.  U.  o. 

Az  amatőr-kiállítás  (Budapesten,  az  Iparművészeti 
Múzeumban).  Irta  dr.  Szendrei  János.  U.  o. 

Az  ingó  műemlékek  védelme  és  a  templomfosztoga¬ 
tások.  U.  o. 

Minő  (múzeumi)  katalógusokat  kíván  a  szabad  taní¬ 
tás  ?  Irta  Meller  Simon.  Népművelés  II.  11  — 12. 

Fordítanak-e  elég  gondot  ma  a  nép  nemesebb  élve¬ 
zeteire.  Irta  Jászi  Oszkár.  U.  o. 

Muzeális  jegyzetek.  Irta  Czakó  Elemér.  Múzeumi  és 
könyvtári  értesítő  I.  évf.  3 — 4.  fiiz. 

Szepes  vármegye  művészeti  emlékei.  (Divald  Kornél 
könyvének  ismertetése.)  Irta  Éber  László.  Archeológiái 
értesítő.  December. 

KALLÓS  EDE 

z  1 902-ik  évben  néhányan  a  magyar 
szobrászat  új  perspektíváját  láttuk 
meg.  Ebben  az  évben  állította  ki 
Kallós  Ede  a  Vörösmarty-szobor 
első  pályázatára  készült  szoborter¬ 
vét.  Már  akkor  ott  sugározta  szelíd  líráját  a  Pére 
Lachaise  bejáratánál  Bartholomé  poémája:  a 
„Monument  aux  Morts“.  Már  ismertük  Rodin 
„Bourgeois  de  Calais“-jának  néhány  alakba 
sűrített,  nagy  lendületű  tömeg-pszichologiáját 
is.  A  gondolatot,  valamely  érzelmi  elemet, 
elvontságot  egy  csoport  szobrászi  fogalma¬ 
zásából,  átfoglaló  forma-  és  vonal  ritmusából 
megstilizálni  —  ezt  az  értékes  szobrászi  gon¬ 
dolatot  - —  már  nem  kellett  kigondolni.  Nem 
is  e  csoportkoncepcióban  látom  —  mint  sokan 
—  a  Kallós  és  Márkus  Géza  szobortervének 
újszerűségét.  Sokkal  inkább:  e  koncepció  mo¬ 
numentálissá  fejlesztésében. 

Magyarázatul  talán  legjobb  éppen  Bartho- 
lomé  említett  művéhez  visszamennünk.  Ez 
a  mű  mélyen  átélt  érzések  ihletett  forma- 
szimboluma,  gyönyörű  art  pour  fart.  Oda 
kell  férkőznünk  intim  közelségébe,  csak  ott 
figyelhetjük  meg  halk,  finom  szépségeit.  De 
ott,  a  temető  bejáratánál,  nincsen  a  kerettel 
összefüggő  mondanivalója.  Nem  téma,  hanem 
képzőművészeti  hatás  dolgában,  A  többi  sír¬ 


emlék  között  egy  síremléknek,  nem  monu¬ 
mentális  összefoglaló  szimbólumnak  hat.  Nem 
is  méretei,  hanem  mértékei  miatt.  Tömeg¬ 
elosztásai,  térbegondolása,  tektonikus  közöm¬ 
bössége  miatt.  Bizonyos,  hogy  nem  is  szán¬ 
dékolt  távlati  hatást,  architektúrát,  csupán  egy 
intim,  közelről  ható  akkordot  akart  megcsen¬ 
díteni.  Kallósnak  ellenben  egy  tér  közepébe 
kellett  komponálnia  egy  szabadon  álló  és 
talapzattal  összefüggő  csoportozatot.  Tárgya 
is  közelebbről  volt  határolva.  Ehhez  képest 
különbözött  feladata  és  ebből  következett 
monumentális  és  újszerű  megoldása  is.  Az 
ő  szándékai  nem  lebegtek  a  tértől  és  tárgy¬ 
tól  való  függetlenségnek,  a  teljes  absztrak¬ 
ciónak  űrében.  Ebben  a  vonatkozásban  nem 
art  pour  l'art-t  akart,  hanem  a  keret  és 
a  tárgy  parancsainak  felismerésére  és  át¬ 
élésére  törekedett.  Egyrészről  az  adott  tér 
tektonikus  díszítését,  másrészről  egy  költő, 
egy  alkotásai  és  hatása  által  meghatározott 
költő  szimbólumát  akarta  adni.  Monumentu¬ 
mot,  a  szónak  tulajdonképeni  értelmében. 
Egy  kornak  egy  nagy  emberről  való  felfogása, 
emléke  jelét. 

A  régi  monumentum  utolsó  napjait  éli.  Az 
a  monumentum,  amelynek  legfőbb  szándéka  a 
megörökítendő  testi  ábrázolása.  Amely  Napó¬ 
leonra  nézve  a  csákóját,  Garibaldira  nézve  a 
bugygyos  nadrágját,  Petőfire  nézve  az  esküre 
emelt  jobbkezet  tartja  legfontosabbnak.  Az  ilyen 

banalitásokból  összerótt  főalak  mellé  még  leg- 
föllebb  néhány  nem  kevésbbé  banális  irodalmi 
allegóriát  ragaszt:  ebben  merül  ki  minden 
kor-  és  ember-intuiciója.  Hát  kezdjük  unni 
már  a  tógás  szavalókat,  sőt  még  groteszkebb 
nyilvánulásában  pillantjuk  meg  ezt  a  görcsö¬ 
sen  testhez  tapadó  megörökítést,  mikor  nem 
tógában,  hanem  mai  ruhában  ábrázol,  mikor 
például  szegény  Baross  miniszter  nagyságá¬ 
nak  egy  divatjamúlt,  abszolúte  nem  dekora¬ 
tív  ferencjózsef- kabáttal  áldoz  .  .  .  Még  nem 
tartunk  a  megörökítendő  testi  ábrázolásának 
teljes  elhagyásánál,  de  mindjobban  igyekszik 
előtérbe:  a  szimbólum.  Nem  az  irodalmi  alle¬ 
gória,  mely  a  költőt  okvetlenül  lúdtollal  vagy 
papirtekercscsel,  a  vasút-minisztert  mozdony¬ 

kerékkel,  a  szabadsághőst  sassal  jegyzi.  Hanem 
az  az  ábrázolás,  mely  akár  ezekkel  is,  de 
nem  elfogadott  irodalmi,  jelentésük,  hanem 
formai,  plasztikai  megjelenésük  által  fejezi  ki 
a  megörökítendő  alakjának  a  szobrászban 
támadt  reflexióját.  Tehát  nem  az  irodalmi, 
hanem  a  plasztikai  szimbólum  az,  ami  felé  a 
mai  monumentum  tör.  Kallós  egy  a  Szózatot 
éneklő  és  hallgató  csoport  lelkesedésében  látja 
meg  Vörösmarty  jelentőségét.  De  ezt  a  lel¬ 
kesedést  nem  banális  részletek,  égnek  fordí¬ 
tott  szemek  és  ágáló  karok  jelzik,  hanem  a 
csoport  és  a  mű  egészének  lendülete,  ritmusa, 
valami  tömegekből,  formákból  és  vonalakból 
fejlesztett  belső  evolúció.  Abszolút  plasztika. 
Egyetlen  plasztikai  impresszió  a  Szózat  köl- 

tőjéről.  Nem  irodalomtörténeti  adatok  halmo¬ 
zása,  hanem  egy  a  művészben  támadt  han¬ 
gulat  szimbóluma.  És  ismét:  szobrászi  szim¬ 
bóluma. 

Ma  már,  alig  néhány  évvel  az  első  Vörös- 
marty-pályázat  után,  az  esztétika  elraktározott 
fejezetei  közé  tartozik  az  a  megismerés,  hogy 
minden  művészetnek  számolnia  kell  a  maga 
anyagával,  helyesebben  a  maga  kifejezési 
módjával,  nyelvével.  Már  nem  hat  kinyilat¬ 
koztatásként,  hogy  a  szobrászattól  a  témának 
csak  szobrászati  fogalmazását  várhatjuk.  Mégis 
lépten-nyomon  látjuk,  milyen  kevés  szobrász 
élte  át  ezt  a  gondolatot!  Hat  év  előtt  a  mi 
viszonyaink  között  meg  éppen  felfoghatatlan- 
nak  látszott  a  művészet  nyárspolgárai  előtt: 
egy  szobrot  egyetlen  plasztikai  impressziónak 
feláldozni!  A  Vörösmarty-szobortól  például  azt 
követelték,  hogy  a  költő  ábrázolásán  kívül 
legalább  is  a  Szózatból,  a  Szép  Ilonkából,  a 
Zalán  futásából  és  a  Marót  bánból  helyezzen 
el  néhány  jelmezes  alakot  a  posztamens  négy 
oldalán,  szépen,  csoportokba  sorozva  az  egy¬ 
máshoz  idegen  urakat  és  hölgyeket,  leventé¬ 
ket  és  tündéreket.  Más  szóval  a  szobortól  leg¬ 
alább  is  egy  akadémiai  értekezést  vártak  Vö- 
rösmarty-költészetéről,vagy  ódát,  vagy  illusztrá¬ 
ciót,  csak  éppen  szobrászatot  nem.  Kallós 
Ede  egy  magyar  pályázaton,  melyről  általá¬ 
ban  nem  igen  táplálhatott  ideális  fogalmakat, 
szembe  mert  szállni  a  közfelfogással.  De  nem 
is  harczos  demonstráció  volt  az  övé,  csak  a 
művész  magától  értetődő  megnyilatkozása,  az 
igazi  művészek  naivitása,  azoké,  akik  nem 
tudnak  másként,  csak  meggyőződésük  szerint 
gondolkodni,  cselekedni. 

Aminthogy  szándék  nélkül  való  hadüzenet 
volt  a  párisi  vándorévei  után  hazatért  fiatal 
Kallós  megjelenése  is  a  magyar  pályázatok 
szinterén.  Hadüzenet  minden  szobrászat  ellen, 
ami  lelketlen  pose,  harsogó  pátosz,  üres  szín¬ 
padiasság.  A  szavaló,  karddal  hadakozó  és 
égnek  emelt  ujjal  esküvő  epikai  szobrászat 
ellen.  Kallós  Ede  egészen  más  levegőt  ho¬ 
zott  haza  a  francia  szobrászat  forrongásából, 
egészen  más  vágyak  remegtek  az  ő  mintázó¬ 
fája  hegyén  .  .  .  Akkoriban  már  túl  voltunk 
itthon  a  megbízások  korán,  megnyíltak  a  pá¬ 
lyázatok  és  szabadabb  szellő  áramlását  érez¬ 


ték  fiatal  szobrászaink.  Kallós  is  fiatal  hévvel 
vetette  magát  erre  az  érvényesülést,  igazsá¬ 
gos  értékelést  Ígérő  terrénumra.  Mindjárt  első 
fellépése  meglepetést  és  kavarodást  okozott. 
Az  augűrok  nyomban  megérezték,  hogy  valaki 
alaposan  döngeti  a  hitelüket,  erőszaknál  és 
protekciónál  nagyobb  erővel:  tehetséggel  dön¬ 
geti.  Azzal  az  érzékenységgel  érezték  meg  ezt, 
aminőt  sosem  mutattak  a  művészet  új  meg¬ 
ismerései  iránt ...  Az  Ybl-pályázaton  Kallóst 
nagy  erőmegfeszítéssel  a  második  dijra  szorí¬ 
tották  vissza.  De  a  dolog  nem  maradt  annyi¬ 
ban,  a  hozzáértők  egy  lelkes  csoportja  tün¬ 
tetőén  Kallós  mellett  foglalt  állást  és  ha  az 
első  díj  nem  is:  —  a  csata  meg  volt  nyerve. 

Párisban  Chapu  tanítványa  volt  Kallós;  az 
iskolai  köteléken  tűi  is  meleg  szimpátiák  fűz¬ 
ték  össze  ezzel  a  tiszteletreméltó  művésszel 
és  kitűnő  szemű  mesterrel.  Gyöngéd  és  lelkes 
az  a  levél,  melyet  Chapu  írt  Kelety  Gusztávnak, 
Kallós  volt  igazgatójának,  telve  szeretettel  és 
a  legnagyobb  elismeréssel  Kallós  tehetsége 
iránt.  Chapu  maga  még  az  antikizáló  törek¬ 
vések  útján  járt,  nemesen  egyszerű  előadás¬ 
módja  a  klasszikus  ideálok  mély  átélését  tük¬ 
rözte.  De  eszméi  már  előbb  jártak  művésze¬ 
ténél,  meglátta  a  szobrászat  új,  nagy  messze¬ 
ségbe  nyitó  szemhatárait  is  és  tanításában 
már  a  legforradalmibb  eszméket —  1890-et  írtak 
akkor!  —  érvényesítette.  A  naturalisztikus 
impresszió:  ez  volt  a  forradalmi  eszme,  - — 
amennyiben  valamit,  ami  a  levegőben  izzik, 
ami  apró  montmartre-i  padlásszobákban  szi¬ 
vekbe  hajtja  a  vért,  szavakba  lehet  fogal¬ 
mazni,  —  ennek  volt  Chapu  már  megértő 
apostola.  Az  örökölt  formákra  rálehelt  az  élet 
s  mögöttük,  hogy  megelevenedtek,  emberi 
idegek  remegtek,  piros  embervér  keringett 
és  a  márványból  emberszivek  tragikusan  szép 
zenéje  dobogott  elő.  Már  Carpeaux  és  Frémiet 
új,  szabad  mozgásokat  engedtek  az  emberi 
testnek,  melyen  eleven,  realisztikus  formákat 
kerestek  meg  és  jött  dacosan  és  hódítóan, 
Rodin  s  vele  az  új  Beauté  ...  Út  is  antik 
ideálok  hevítették,  de  ő  nem  örökölte  őket 
egy  előző  generációtól,  hanem  meztelen  láb¬ 
bal  visszament  értük  a  forrásokhoz  és  újra¬ 
élte  a  renaissance  lázait.  És  tanulságaiból  nem 
renaissancee,  hanem  a  ma  művészetét  épí- 

tette  fel.  Új,  lázadó  mozgásbeli  és  formabeli 
revelációi  új  zenét  csaltak  ki  az  emberi  test¬ 
ből.  És  mozgásokkal  és  formákkal  közölt 
mindent,  szenvedélyt,  lelkesedést,  gondolatot, 
világnézletet.  Abszolút  plasztikát  akart  ez  az 
új  plasztika;  csak  abszolút  formát  nem.  Olyan 
formát,  amelyet  az  anatómiából  mindenkor 
egyenesen  kőbe  lehet  rögzíteni.  Nem  az  ana¬ 
tómiai  formát,  csak  e  forma  impresszióját 
kutatta.  A  legközvetlenebb  s  egyszersmind 
legmélyebben  markoló  impressziót,  a  formá¬ 
nak  impresszionábilis  elváltozásait.  Ezelőtt  az 
emberi  testet  részletekből,  öröklött  dogmák 
szerint  mintázott  kicsinyes  részletekből  rót¬ 
ták  össze.  Az  új  művészet  részletezett  és 
mégis  élettelen  testrészek  homunkuluszából 
homó-t,  eleven  test-  és  idegembert  alkotott. 
Éppen  azzal,  hogy  nem  másolta,  hanem  újra¬ 
alkotta.  Lelket,  vegyileg  elő  nem  állítható  lel¬ 
ket  adott  a  testbe  és  a  magáéból  adta  azáltal, 
hogy  a  maga  legszemélyesebb  benyomását 
közölte  róla.  A  maga  benyomását,  minél  szű- 
7(} 


zebben  és  minél  hangsúlyozottabban.  A  leg¬ 
finomabb  érzelmi  hangsúlyok,  a  leggyönyö¬ 
rűbb  líra  tolmácsolójává  melegedett  a  kő  és 
nagyszerű,  sötét  tónusok  csengtek  elő  a  bronz 
mélységeiből. 

Az  intim  szobrászat  ideáljait  hozta  magá¬ 
val  Kallós  és  azok,  akik  néhányan  vele  és 
utána  tértek  meg  a  forró  francia  földről.  Az 
intimitás  felé  vonta  őt  a  körülötte  forró  leve¬ 
gőnél  is  erőteljesebben  elmélyedő,  érzékeny 
művésztermészete.  Hajszálfinom  problémák¬ 
nak,  szent  pillanatok  imponderábilis  megérzé¬ 
seinek  volt  a  szenvedője  akkor,  mikor  mások 
lázak  nélkül  ismételték  iskolai  sablonjaikat  és 
a  nyugodt  emésztésen  kívül  a  magyar  fórum 
minden  elismerésében  is  részesültek  érte.  Nem¬ 
csak  az  idegek  fiziológiai  élete  izgatta  az 
emberi  testben,  hanem  a  lélek  legtitkosabb 
élményei  is  ésFlaubert-analiziseket  akart  húson, 
izmon  és  csonton  kimintázni.  Ezek  a  belső¬ 
ségek  mind  hatnak,  elváltoztatólag  hatnak  az 
előbb  abszolútnak  vélt  formára,  de  külsősé¬ 
gek  nem  kevésbbé,  ezek  is  millió  kompo¬ 
nenssel  hatnak  rá,  melyeket  nem  is  sejtettek 
előző  évtizedek  gyanútlan  mintázói.  A  fény 
elváltoztató  játékai,  a  világítás,  továbbá  a  keret 
tükröződései,  árnyalásbeli,  sőt  majdnem  szín¬ 
beli  eftektusok  a  formán  .  .  .  ezek  Kallós 
problémái.  Belsőségek  és  külsőségek  végtelen 
eredőiből  egész  világokat  akar  minden  darab 
agyagba  belegyúrni. 

Már  első,  itthon  készült  munkája  is  csupa 
töprengés.  Még  nem  a  leggyötrőbb,  nem  a 
legelmerültebb  fajtából.  Inkább  aggodalmas 
habozás  és  fiatal  áhítat,  a  fiatal  emberé,  aki 
levett  saruval  lép  be  a  művészet  misztikus 
birodalmába.  A  Dávid-ról  szólok,  Kallósnak 
erről  a  gyöngéd  és  ígéretes  ifjú  vitézéről,  aki¬ 
nek  széles  bárdjával  és  fiatal  reménységeivel 
indult  küzdelembe  a  szobrászat  otromba  Gó- 
liáthjai  ellen.  Tágranyílt  gyermeki  szemmel 
mered  maga  elé,  még  alig  tudja  felfogni,  hogy 
csodát  művelt.  Jobb  kezét  óva-védve  tartja 
maga  elé,  mintha  sejtelemmel  félne  tettének 
következményétől,  attól,  hogy  most  már  feléje 
tart  és  sodorja  magával  a  rohanó,  diadalok¬ 
tól  és  vereségektől  véres  Élet,  hogy  ezzel  az 
egyetlen  tettével  átlépte  az  álmok  küszöbét... 
gyönyörű  intuíció  lendül  ebben  a  jobbkézben. 

Az  egész  alak  mintha  egy  magasabb  rendel¬ 
tetés  kezében  volna  törékeny  játék.  A  test 
modellálása  már  nem  kérkedik  iskolás  ana¬ 
tómiával,  de  naturalizmusa  még  bátortalan 
Mondom,  csupa  gyöngédség  és  áhitat  ez  a 
munka  és  egy-egy  habozó  forma  a  művész 
remegő  kezének  nyomait  viseli.  Ez  a  reme¬ 
gés  is  meleg  és  szép  rajta,  de  szép  a  sok  kva¬ 
litása  is.  Pompásan  megfigyelt  a  csípők  fejlet¬ 
lensége,  fiatalos  deformációja  és  izmos  és  haj¬ 
lékony  ez  a  gyengéd  test,  mint  a  fiatal  nyír. 

Ebből  a  korból  való  és  ennek  a  kornak  a 
jellemét  viseli  egy  kontyos  leányfej.  De  már 
befejezettebb,  tudatosabb  a  Dávidnál.  Tömör 
és  tömbszerű.  Összefogott  és  zárkózó  formái 
meglepő  erővel  hangsúlyozzák  a  bronz  ka¬ 
rakterét.  Ezt  a  szobrot  bronzba  érezte  a  mes¬ 
tere  már  akkor,  mikor  a  puha  agyagot  érezte 
az  ujjai  között.  Aminthogy  annak  a  férfifej¬ 
nek,  mellyel  néhány  évvel  később  a  Röck- 
díjat  nyerte  el  Kallós,  az  a  legnagyobb  kva¬ 
litása,  hogy  bátor  széles  síkjai  a  legmonu- 
mentálisabb  kőbengondolkozást  éreztetik.  Ezen 
a  leányfejen  semmi  részlet  nincsen,  mégis 
élettel  teljes.  Formanyelve  diszkrét,  talán  bá¬ 
tortalan  is,  semmi  hangsúly,  semmi  aláhúzás. 
Antikizáló  kissé,  de  átérzetten  az.  Tömbsze¬ 
rűsége  és  vonalvezetése  a  Donatello  fejeire 
emlékeztet.  Határozott  függőleges  vonalban 
indul  lefelé  a  homlok,  az  orr  és  az  ajak  ki¬ 
ugrása  csak  megtöri,  de  résznyire  sem  sza¬ 
kítja  meg  ezt  a  vonalat,  mely  stíltudó  hatá¬ 
rozottsággal  kúszik  le  az  álion,  a  nyakon, 
egészen  a  szobor  alsó  végződéséig.  Csupa  erő 
ez  a  vonal  és  a  legjobb  renaissance-büsztékre 
emlékeztet. 

Ez  a  kis  bronz  fontos  állomás,  mert  kez- 
dődését  mutatja  Kallós  legjellemzőbb  plasz¬ 
tikai  sajátosságának.  Valahogy  úgy  kell  ezt 
megfogalmaznom,  hogy  az  ő  plasztikája  belül¬ 
ről  fejleszti  a  formát.  Mintha  a  tömb  belse¬ 
jéből  indulnának  el  egyre  nagyobbodó  anyag¬ 
hullámok,  amelyek  végül  belerajzolják  a  leve¬ 
gőbe  a  szobor  formáit. 

Ebből  az  impresszióból  következik  anya¬ 
gának  roppant  masszivitása  és  tömbszerű¬ 
sége,  mely  szinte  féltékenyen,  alig  enged  rést 
a  mélyedések  és  alig  anyagot  a  kiugrások 
számára.  Rodin  ezzel  szemben  egyenesen  a 

tömbbe  látszik  belevájni  formáit,  a  nyers  felü¬ 
leten  indul  el  s  úgy  hatol  minőig  mélyebbre, 
mindig  síkokkal,  mindig  újabb  felületeket  hó¬ 
dítva  meg,  a  szobor  centruma  felé  .  .  .  Plasz¬ 
tikai  sajátosságok  ezek,  többet  jelentenek, 
mint  teknikát  s  majdnem  egyet  a  faktúrával. 
Ne  tessék  kicsinyelni  őket,  mert  magát  a  mű¬ 
vészetet  jelentik,  a  művészetben  a  legizga- 
tóbbat:  az  egyéni  jellemet.  Magát  a  művé¬ 
szetet,  a  plasztikai  művészetet,  mely  a  plasz¬ 
tika  nyelvén  mond  el  nekünk  mindent  a 
művészről.  Pikturában  már  valahogyan  hozzá- 
értelmesedtünk  a  kézjegy,  az  egyéni  kézjegy 
megbecsüléséhez,  de  a  plasztika  nyelvén,  a 
formanyelven  még  nem  értünk.  Még  oly  ke¬ 
vesen  érzik  a  lelkes  örömöt,  mellyel  a  szob¬ 
ron  a  művész  egyéni  megszólalását,  külön 
hangját  felismerjük!  Igaz,  hogy  oly  kevesen 
is  szólaltatnak  meg  egyéni  hangot  a  plaszti¬ 
kában!  Kallós  Ede  mindenesetre  e  kevesek 
közül  való.  És  csak  a  kevesek  öröme:  érteni 
az  ő  intim  hangján. 

Az  első  pályázati  siker:  az  Ybl-terv  talán 
a  legforradalmibb  Kallós  munkái  közül.  Kissé 
harsogja  is  még  a  forradalmat  és  demonstrál 
a  francia  naturalizmus  eszméi  mellett.  A  rodini 
gyorsmintázáshoz  áll  közel  a  faktúrája,  me¬ 
lyet  később  egészen  elhagyott  Kallós.  Látjuk 
rajta  az  ujj  gyors,  izgatott  markolásainak 
nyomát,  amint  belevájt  a  homlok  alá  a  szem¬ 
üregbe  s  amint  egyetlen  mozdulattal  kimar¬ 
kolta  az  agyagból  az  orrot.  Mély  barázdák 
szántanak  végig  az  arcon,  de  durva  árkaik 
mögött  hajszálfinom  nervusok  vibrálnak,  élnek 
eleven  életet,  sőt  elevenebbet  a  valóságnál, 
mert  a  művésznek  többet  kell  adnia  a  való¬ 
ságnál,  meg  kell  hatványoznia  azt.  Az  Ybl 
arcának  élete  fokozott  élet,  már  azért  is,  mert 
a  legaktívabb  pillanatot,  a  művészi  teremtés 
lázát  éli.  Nagyon  bensőséges,  elmélyedést  tük¬ 
röző  az  alak  odaülése.  Van  valami  benne  a 
Rodin  alakjainak  önmagukba  visszatéréséből. 
Belülről  épül,  de  nem  kifelé  tart,  nem  a  leve¬ 
gőbe,  hanem  vissza,  önmagába.  Még  inkább 
monstruózus,  mint  monumentális. 

Csak  ezután  következik  Kallós  művészeté¬ 
ben  a  monumentális  fejezete.  Olaszországi 
benjmmásai  mintha  ismét  a  klasszikus  felé 
terelnék.  Mély  hatást  gyakorol  rá  a  renais- 

sáncénak  az  építészettel  oly  szervesen  össze¬ 
nőtt  szobrászata.  Megérzi,  hogy  miként  fejlő¬ 
dött  ki  a  feladatok  közösségéből  a  hatások 
közössége,  hogy  miként  érett  tektonikussá 
ama  kor  szobrászata.  De  Kallósra  csak  az 
elvek  hatottak,  nem  pedig  kész  plasztikai  ele¬ 
mek.  mint  a  Hildebrandot  követő  klasszicizáló 
német  szobrászatra.  A  tömegek  ritmikus  el¬ 
osztását,  a  szerves  konstrukciót,  a  vonalak 
szilárd  levegőbe  építését  kívánta  el  Kallós  az 
építészettől,  hogy  fölépítse  vele  a  monumen¬ 
tális  szobrászatot.  Rodin  abszolút  plasztikája 
ennyit  sem  tűr  meg  az  architektúrából.  Mihelyt 
szabad  térbe  kell  monumentumot  komponál¬ 
nia,  meg  is  érzik  ennek  a  tektonikus  elem¬ 
nek  a  hiánya.  Kallós  csak  a  szabad  térben 
érzi  magát  elemében,  monumentális  vágyai¬ 
nak  levegőjében.  Már  a  nagykárolyi  Kölcsey- 
szobron  is  megszólalnak  ezek  a  vágyak.  Itt 
még  inkább  a  konstrukció,  mint  a  vonalkere¬ 
sés,  a  levegőbeépítes  vágya.  Csupa  finom 
tömegharmónia  ez  a  szobor.  Ezen  a  plaszti¬ 
kai  elemen  is  túl :  csupa  ízlés  és  kultúra.  Sok 
korábrázoló  vonás  van  benne  és  sok  az  ábrá¬ 
zolt  alak  érzékeny  lírai  karakterképéből.  Csupa 
intimitás  a  modellről  és  intimitás  a  művész¬ 
ről,  aki  kőbe  faragta.  Érdekes  megfigyelni, 
hogy  mint  simul  Kallós  teknikája,  mintázásá¬ 
nak  módja  a  tárgy  alaphangjához.  Minden 
tárgyhoz  újra  alakul,  még  a  mintázófa  meg- 
markolásában  sincsen  sablonja.  Minden  tár¬ 
gyon  újra  tanulja  a  teknikát,  melynek  a  stí¬ 
lust,  a  téma  stílusát  kell  szolgálnia.  A  teknika 
Kallósnál  mindig  is  csak  szolga,  a  fontosabb 
közlések  szolgálója.  Sem  a  teknika  előtérbe- 
tolására,  sem  az  anatómiai  részletezésre  nincs 
szüksége.  Néhány  ujjnyomással  megtalálja  a 
csontokat,  meglátja  összefüggő  konstrukcióju¬ 
kat,  a  többihez  már  modellre  sincs  szüksége, 
azt  már  önmagából  adja. 

A  pose-mentes  megörökítés,  az  intim,  mégis 
széles  hatású  emlékszobor  döntő  csatáját  iga¬ 
zában  csak  a  nyíregyházi  Bessenyei-szobor 
nyerte  meg.  Emlékszobor  ez,  nagyszerű  mo¬ 
numentum,  arra  való,  hogy  élesen,  határo¬ 
zottan  és  poétikusan  vágódjék  bele  egy  tér 
levegőjébe  és  egy  nagy  ember  emlékéről  be¬ 
széljen  századokhoz  szóló  ércnyelven.  Van 
pátosza  a  Bessenyei-szobornak,  lendületes  és 


hatásos  pátosza,  csakhogy  ez  a  pátosz  nem 
a  modellé,  hanem  az  ércbeli  formáké.  Nem 
a  modell  teátrális  beállításából,  hanem  plasz¬ 
tikai  tömegek  harmóniáiból  szólaltatták  meg 
ezt  az  ódát  a  nagy  gárdistáról,  hajporos  ud¬ 
vari  dámák  szemefényéről,  magyar  kultúrának 
rengeteget  irtó  bajnokáról.  Minden  benne  van 
a  Kallós  modern  szemmel  megstilizált  nemes 
barokkjában.  Az  első  vázlaton  még  valami 
dantoni  pose-t  látunk;  ez  sem  ágáló,  plaszti¬ 
kán  kívüli  pose,  hanem  erősen  összetartott 
formákból  nőtt  ki  tömbszerűen,  az  anyaggal 
szervesen.  De  a  kész  szoborról  ez  is  elma¬ 
radt,  a  művész  egyszerűbb  momentumot  talált 
Bessenyei  nőiesen  szelíd  egyéniségének  jel¬ 
lemzésére.  Erről  az  egyszerű  és  igénytelen 
szoborról  pedig  kiderült,  hogy  legjobb  emlék¬ 
szobra  ennek  a  rossz-szobrú  országnak. 

A  Bessenyei-pályázat  után  még  több  pályá¬ 
zaton  szerepelt  Kallós  a  Vörösmarty-pályázatig. 
Ennek  a  kornak  a  terméke  a  hódmezővásár¬ 
helyi  Kossuth-szobor  is,  amellyel  megmutatta 
művészünk,  hogy  Kossuthot  is  lehet  máskép 
megábrázolni,  mint  iskolakönyveink  matricái 
nyomán.  Lapidárisan  s  erővel  teljesen.  Ésbanali- 
tás  híjján.  Az  1902.  évben  ismét  csatakiálltás  lett 
ennek  az  idilli  szelídségű  művésznek  a  nevéből. 
A  Kossuth-mauzoleumra  kiírt  pályázatra  a  zsűri 
minden  művésztagja  az  ő  terve  mellett  foglalt 
harciasán  állást,  de  a  laikusok  egy  szótöbbséggel 
másnak  adták  a  megbízást.  Terve  (az  építészeti 
részt  Jámbor  és  Bálint  tervezték)  érdekes  formá¬ 
jában  mutatta  azt  a  csoport-momentumot,  melyet 
a  Vörösmarty-terven  oly  érett  kialakulásában 
valósított  meg. 

A  Kallós-féle  Kossuth-mauzoleum  nem  fog 
ott  állani  a  Kerepesi-temetőben,  de  aki  sétára 
indul  oda,  mégis  a  legjellegzetesebb  Kallóssal 
fog  ottkünn  találkozni.  A  temető  művészével, 
így  mondom,  mert  mintha  valami  bensőbb 
összetartozása  volna  Kallós  művészi  egyéni¬ 
ségének  a  temető  keretével. 

A  temető  művészete ...  Van  ilyen  is,  de 
hát  kissé  odább,  Genovában  és  Firenzében, 
ott  a  piniák  és  ciprusok  alatt.  A  mi  budapesti 
temetőnk  csak  a  mi  itt  való  életünknek  stíl¬ 
szerű  elvégződése.  Ez  az  egyetlen  stílszerűsége. 
Szűkös  bérkaszárnya- életünk  folytatódik  oda- 
künn  a  temetőben  egymásmellé  zsúfolt  sírok 

szürke  köztársaságában,  amely  híjján  van  min¬ 
den  művészi  szempontnak  és  minden  megnyug¬ 
tató,  kiengesztelő  hatásnak.  Pedig  itt  Budapesten 
missziója  volna  a  temetőnek.  Az  élők  számára 
is.  Azok  számára,  akik  fájdalmasan  nélkülözik 
ebben  a  kőtengerben  a  szabad  térségeket,  a  par¬ 
kokat,  aminők  drágább  telkű  városokban  oly  bő¬ 
séggel  engedik  szóhoz  jutni  az  istenadta  eget. 
Nálunk  a  temetőben  is  takarékoskodnak  a  hely- 
lyel,  lombbal,  virággal,  művészettel.  Sivár  és  vi- 
rágtalan  tömege  a  mi  temetőnk  a  boltban  vásá¬ 
rolt  angyal- allegóriáknak  s  csak  itt-ott,  ha  a 

szem  üdülésre,  a  lélek  hangulatra  talál.  Ebben  a 
temetőben  missziója  volt  Kallós  Edének,  az  ő 
művészete  meghitt  akkordjainak.  Nagyobb¬ 
részt  ezek  a  kallósi  akkordok  adják  meg  a 
mi  temetőnknek  azt  a  néhány  üdítő  pontot, 
melyekben  nem  bővelkedik.  Nagy,  emberen- 
felüli  emberi  életek  hangzanak  el  tragikus 
erővel  egy-egy  síremléken ;  eleven  életek  emlékei 
és  halálról  való  mély  filozofémák  foglalkoz¬ 
tatnak  itt  kőben,  bronzban. 

Az  Irányi  Dániel  sírja  fölött  nem  is  a  Halál : 
az  Elet  allegóriáját  látom.  Az  élet  forróságát 
párázza  puha,  meleg,  eleven  teste  a  nőalaknak, 
mely  lehajtott  fővel  gyászol  a  sír  fölött.  Szinte 
emelkedik  a  keble  és  csupa  termő  élet  az 
egészséges  csípője.  Az  Élet  gyászol  itt  a  Halál 
fölött.  Csak  az  arcon  ül  melankólia,  de  ez  is 
az  Életé,  mely  egy  rövid  pillanatra  a  Semmibe 
mered  belé . . .  Csak  a  kezek  földöntúlian 
finomak,  áttetszők,  transzcendentálisak.  A  jobb 
kéz,  mely  csüggedten  hanyatlik  alá  és  a  bal 
kéz,  mely  a  lobogó  rúdja  mellé  gyönyörű 
vonalban  simul,  remegőn,  idegesen.  A  részletek 
meleg  realizmusa  mellett  a  szobor  egészének 
tónusa  végtelenül  egyszerű :  stilizáltan  egyszerű. 
Semmi  drapéria,  semmi  helykitöltő  pleonazmus. 
Alig  néhány  gyüremlés  sejteti  nemcsak  a 
szövet  textúráját  és  puhaságot,  de  a  mögötte 
élő  eleven  húst  is.  Egyetlen  akkord,  halk 
melankóliás,  de  meleg  akkord  csendül  ki  ebből 
az  alakból,  mely  valahogyan  alföldi  földek 
illatát  hozta  el  sujtástalan,  egyszerű  lényében. 

Ott  ül  az  érc-törvénytudó  a  Kozma  Sándor 
obeliszkje  alatt .  . .  Valóban  nem  a  jól  ismert 
izomstudiumok  közül  való,  mégis  csupa  súlyos, 
méltóságos,  parancsoló  erő.  Az  Irányi-emlék 
nőalakjának  olyan  elevenen  dobog  a  szive, 
hogy  érezzük:  okvetlenül  kikeli  hülnie  egykor. .. 

A  Kozma-emlék  törvénytudójának  nyugalmas 
monumenlálitásában  szunnyad  valami  az  el 
nem  mólóból,  az  Örökből.  Vonalvezetésében 
ez  a  legmonumentálisabb  és  legkonstruktívebb 
Kallós  minden  figurái  közül.  Gyönyörű  szilárd¬ 
sággal  épül  bele  a  levegőbe,  minden  oldalról 
teljes,  kiegyensúlyozott,  tektonikus  erejű  plasz¬ 
tikát  mutat.  A  téma  itt  antikizálást  kívánt; 
de  kitűnően  megfigyelhetjük  rajta  Kallós  stílus¬ 
keresésének  azt  a  döntő  vonását,  hogy  nála 
a  stílus  sosem  előre  elhatározott  valami,  hanem 

belülről,  szinte  üntudatlanul  kialakuló  formai 
megnyilatkozás. 

Mintha  a  márványtömbből  nőtt  volna  ki,  oly 
szervesen  kőszerű  a  Vadnay  fölött  virrasztó 
tatárfejű  kubikos .  .  .  Amott  kőből  való  szikla¬ 
alapon  fekszik  Bartha  Miklós  ércalakja.  Amint 
a  harcból  kidőlt,  elterült  és  csonka  kezéből 
kihullott  a  toll.  Másik  kezében  zászló,  mely 
halotti  lepelként  borul  végig  a  tetemen.  A 
középkori  vitéz- sírokból  termett  az  inspirációja 
és  ezekből  való  nemes  egyszerűsége  is.  Finoman 
hangsúlyosak  a  kezek  —  szimbolikusan  hang¬ 
súlyosak  ezek  a  tollat  és  zászlót  markoló 
kezek  —  de  legfinomabb  az  arc  plasztikája, 
életszántotta  ráncaival,  és  fölötte  a  kiugró 
érchomlok  —  valami  az  emberentúliból,  a 
halhatatlanságból.  Az  arcot  még  a  vér  meleg 
csatornái  hálózzák,  csak  most  dőlt  ki  ez  a 
harcos,  végigvágódott  a  sziklán  és  szemére 
lágyan,  engesztelőn  pókháló-fátylat  borított  a 
halál.  Portré  és  mégis  allegória.  A  legmélyebbek, 
mert  a  legemberiebbek  közül  való.  Nem  egy 
ember  halála  inspirálta,  hanem :  az  ember  halála. 

Nagybetűs  szimbólumokat  kell  írni  a  Kallós- 
sírokról.  De  szinte  aggodalommal  írjuk  le  őket, 
közvetlenül  mögöttünk  érezvén  a  kort,  mely 
gondolatokat,  helyzeteket  és  meséket  várt  a 
szobrászattól.  A  gondolatokat  és  hangulatokat 
azonban,  melyek  Kallós  szobrászatéból  kelnek, 
nem  beállítások,  de  formák,  tömegek  és  vonalak 
szuggerálják.  Plasztikai  elemek  . . . 

Nagy  lázak,  keserű  küzdelmek  vonaglanak  a 
Kallós  legmonumentálisabb  nyugalmú  formáin, 
tömegein  és  vonalain  is.  Szenvedvén  alkot  ez 
a  művész,  nemcsak  a  szenvedéséből  alkot, 
hanem  az  alkotása  is  szenvedés.  Jó  a  régi 
dalt  dúdolóknak,  jó  a  gyanútlan  pepecselőknek, 
—  Kallós  Ede  nem  közülük  való.  Lassan 
termel,  sokszor  meddő  —  ó,  azok  a  meddő 
órák!  —  s  csak  a  ritka  pillanatai  azok,  amikor 
remegő  erővel  markol  belé  az  agyagba,  hogy 
egyetlen  markolással  oda  jusson  közelebb, 
ahová  nem  lehet  nyugalmas  pepecseléssel 
eljutni.  Nagyszerű,  izgalmas  és  halálos  játék 
ez;  maga  a  játszma  is  végig  gyötrelmes  s  a 
nyereség?  —  azt  nincs  idő  bevárni.  De  vannak 
akiknek  csak  miatta  érdemes  élniök  az  életet. 

A  Kallós  oeuvreje? . . .  Mondjuk  el  róla,  hogy 
negyvenegy  éves  és  ennél  is  sokkal  fiatalabb. 

Van  e  kor  művészeinek  oeuvrejük?  Beszéljünk 
színekről  és  formákról,  melyeken  e  kor  izgal¬ 
mait  érezzük.  Nincsen  otthonunk,  melynek 
tárgyait  már  előttünk  kezdte  átélni  néhány 
generáció.  Csak  kávéházaink  vannak.  Talán 
azért,  mert  itt  még  a  pillanatot  is  meg  lehet 
felezni  és  élhetünk,  következmény-vállalás  nél¬ 
kül  is.  Nagyszerű  gesztusok  suhannak  el  mellet¬ 
tünk,  két  napilap  között,  mikor  egyiket  letéve, 
a  másikért  nyúlunk.  Pillanatok,  melyek  egy 
nagyobb  stílusú  kor  emberéből  talán  Michel- 
angelót  érleltek  volna.  De  mi  kezünkbe  vesszük 
a  másik  napilapot,  csak  talán  néhány  percig 
nem  tudjuk,  hogy  mit  olvasunk  benne?  Kicsit 
eldarabolódunk,  megőrlődünk,  elkallódunk. 

Aere  perennius . .  .  De  mégis!  Talán  nem 
is  gúnyolódom!  Talán  több,  mint  érc  és  ma¬ 
radandóbb  nála  az  a  gárdista  ott  a  nyíregy¬ 
házi  téren  —  Bessenyei?  De  ércből  a  Kozma 
törvénytudója  is  és  az  a  forrótestű  gyászoló 
leány  ott  az  Irányi  Dániel  sírja  fölött.  És  még 
csak  múló  ideig  borítja  lepel  Vörösmartyt, 
mely  talán  többet  ad  Kallós  Ede  nevének, 
mint  aktualitást.  Bárdos  Artúr 

VALEUR  ÉS  VONAL 

.  =nű vészi  látásunk  a  kulturális  fino¬ 
modás  folyamán  egyre  több  és 
meglepőbb  örömökben  részesült 
és  aligha  késik  az  idő,  melyben 
a  kifejezés  gazdagsága  révén  a 

-  legfinomabb  és  leghalkabb  lelki 

vibrációk  is  színben  és  vonalban  fejeződnek  ki. 
Valami  megdöbbentően  találó  idegesség  neveli 
az  értelmünket  és  a  művészi  gyönyörűségek 
körében  vágyainkat  a  látományok  közelébe 
emeli.  Keressük  a  bizonytalant,  a  sejtelmest, 
azt  a  kimondhatatlan  megkapót,  mely  élménnyé 
forrad,  mialatt  látszólagos  ellentétek  egyenlítőd¬ 
nek  ki. 

Cár  nous  voulons  la  Nuance  encore, 

Pás  la  Couleur,  rien  que  la  nuance  . .  . 

Keressük  annak  nyitját,  ami  e  verssorok 
megtalálóját,  Verlainet,  a  vallási  rajongás  és 
az  érzéki  önkívület  azonosságára  intette.  És 
keressük  más  téren  —  a  festészet  terén  —  a 
színek  tüzéből,  a  vonalak  iramodásából  elé- 
villanó  lelki  vonatkozást,  a  nyomot,  amely  a 
nem  látható,  de  létező  dolgok  birodalmába 
kalauzol.  Ez  a  nyugtalanság  a  maga  hatá¬ 
rozott  nyilvánulásával  nem  éppen  régi,  bár 
csírája  megvan  a  kezdetleges  művészetben  is. 
Sem  a  quattrocento,  sem  a  cinquecento  nagy 
festői  nem  álmodtak  arról  a  benső  intimitásról, 
mely  két  vagy  több  szín  egymásrahatásából 
ered  és  mitsem  éreztek  abból  a  gyönyörből, 


amit  a  kép  témáján  túl  különvált  létet  élő 
tónusgazdagság  ad.  Kolorisztikus  merészségük 
kimerült  a  pazar  formavilág  szemléltetése  köz¬ 
ben.  Annyi  pozitivumot  kellett  nyujtaniok  a 
festői  tárgyalás  óráiban,  hogy  gondja  meg¬ 
telítette  a  hozzákészülődés  idejét  is.  Még  a  kor 
legnagyobbja  is,  Lionardo  da  Vinci,  a  beállítás, 
a  térbeli  egymásravonatkoztatás,  a  színfoko¬ 
zatok  és  különbözetek  problémáin  tépelődött 
és  festői  érdeklődését  másegyébre  nem  terjesz¬ 
tette  ki.  Jött  a  barokk-művészet  korszaka. 
Csakoly  nyugtalanul,  mint  napjainkban,  ipar¬ 
kodott  a  teremtő  vágy  új  csapásra  térni,  olyanra, 
melyen  a  lelki  mozgalmaknak  szabad  kipatak- 
zását  biztosíthatta.  A  térjelenségeket  a  szó  leg¬ 
közvetlenebb  értelmében  új  világításba  helyezte. 
Megtalálta  a  fényt.  Persze  nem  azt  a  fátyolos, 
szitáló,  sugárzó  napözönt,  amely  gyengéd  sze¬ 
retettel  folyik  a  tárgyakra,  nyomul  pórusaikba 
és  éltetőn  puhítja  felületüket,  nem  azt  a  cso¬ 
dálatos  világosságot,  melyet  luministáink  rögzí¬ 
tenek  vásznaikon.  A  barokk-festészet  csak  a 
mesterséges,  canalizált  fényt  ösmerte.  Vala- 
honnét  kemény,  száraz  fény  zuhan  a  tárgyakra 
és  harsány  különbséget  teremt.  A  sötétségből 
formák  szökkennek  ki,  élesen,  kirívóan,  mintha 
kimetszették  volna.  Ez  a  festői  hangsúly 
szokatlanul  felindult  egyéniségekből  való.  A 
Caravaggio-k  és  Plonthorst-ok  első  és  döntő 
fogása.  A  barokk-művészek  a  világosság  és 
árnyék  drámai  összetűzését  szerették  és  eről¬ 
tették,  amint  egyebekben  is  a  szertelen  indu¬ 
latosság  pathetikusai  ők. 

Van-e  a  keresettségnek  és  halmozottságnak, 
mely  színeikből  és  formáikból  árad,  lélektani 
jogosultsága  ? 

Mint  minden  stílusnak,  a  barokknak  is  a 
kor  szelleme  sugalmazta  az  ötletét.  A  renais- 
sance  dicsőségében  felszabadult  emberi  önér¬ 
zet  érthető  módon  túlburjánzott  abban  a  szűzi, 
dús  talajban,  melyet  évszázadok  vallásos  óva¬ 
tossága  az  indulatoktól  keresztülszántani  nem 
engedett  és  Tiziano  meg  Rafael  férfias  mérsé- 
keltsége  az  elragadtatás  fokára  szárnyalt.  A 
művészi  higgadtság  korát  követte  az  extázis 
kora.  Nemcsak  az  építészet  örült  az  új  szen¬ 
vedélyes  hangulatnak,  hanem  a  költészet  és 

piktura  is.  Valamennyinek  terméke  egy  nagy 
vágy  nyomán  sarjadt,  mely,  bár  félszeg  meg¬ 
nyilatkozással,  a  zaklatott  bensőt,  a  lelket  a 
felszínre  tolta.  A  festészet  terén  beállott  for¬ 
dulat  meghozta  a  benső  folyamatoknak  a 
jogot,  hogy  a  térbeli  adatok  felsorolásával 
egyidejűleg  szerepeljenek  a  képen.  Ily  módon 
nemcsak  a  festőileg  felfogott  realitás,  de  valami 
pszichikai  folyamat  is  idomult  a  színek  és 
vonalak  tömegébe.  A  hirtelen  szabadjára  en¬ 
gedett  természet  persze  túlzásokba  csapott, 
ámde  mégis  sikerült  neki  a  páthosz  cikornyái 
közé  az  érzelmesség  valódi  vonásait  rejteni. 
Közvetlen  emberi  vonatkozások,  miktől  a  jelen 
művészete  hemzseg,  legelőször  a  barokk-mun¬ 
kákon  ütköztek  ki. 

Szokatlannak  látszó  dolog  ez.  Mindamellett 
tény  és  a  műtörténet  az,  mely  a  barokk  és  modern 
művészet  rokonságához  a  legjobb  érvet  szol¬ 
gáltatja.  Rembrandtnak  századokat  áthidaló 
lángesze  teremti  meg  a  szerves  kapcsot.  A 
barokk-kor  hangos  szava,  őszintesége  szól  első 
munkáiból.  A  tükör  elé  ül,  arcát  fintorítja, 
haragot,  dühöt  színlel,  a  fájdalom  torzulásait 
keresi  és  mohón  rajzba-képbe  erőszakolja  meg¬ 
lepő  észrevételeit.  Nyilván  azt  célozza,  hogy 
az  elemi  indulatokat  másolatban  kapja.  Meg¬ 
házasodik.  Szubjektív  tapasztalatai  újakká  vál¬ 
nak.  Az  asszonyt  cicomázza,  kösöntyűt  és 
násfát  aggat  rája,  drága  kelmékbe  burkolja, 
maga  is  keleti  ruhába  öltözködik,  azután  naiv, 
szinte  primitív  örömét  a  vászonra  viszi.  Tele 
van  sugárzó  örömmel,  képei  is  telvék  a  barokk¬ 
stíl  hangos  fényzuhatagával.  Majd  meghal  az 
asszony.  Fájdalmas  tompaság  követi  a  Saskia- 
képeket  és  Rembrandt  a  tájkép  felé  fordul. 
Lélektanilag  magasztos  az  első  nagy,  szubjek¬ 
tív  művész  eme  átcsapása.  Egy  pillanatra  sem 
nyugszik  az  ecsetje  és  a  szilajság  a  meghatott¬ 
ság  fokára  hangtalanodik.  Rembrandt  a  fény¬ 
kezelés  új  módjára  bukkan.  Tárgyak,  alakok 
tűnnek  fel  képein,  mik  forrásai  egy  csudála¬ 
tosán  szelíd  benső  fénynek.  Valami  meleg, 
organikus  világosság  szivárog  a  formákból  itt 
is,  ott  is  és  egyes  testeknek  a  sejtelmes  ho¬ 
mályból  való  döntő  kibukkanását  sürgeti. 
Csupán  szeszélye  ez  egy  luministának,  aki 
a  lehetőségek  és  beállítások  korlátjait  áthágja 
és  újszerű  stilisztikájával  a  lelki  tények  kife¬ 

jezhetőségét  célozza.  A  gyengédséggel  űzött 
fényplastika  merőben  új  és  sokatmondó  for¬ 
dulatokra  vezetett.  Rembrandt  képein  a  formák 
nem  váratlanul,  hirtelenül  kerekednek  ki  a  tér¬ 
ből,  nem  a  levegő  és  anyag  erőszakos  ellentéte 
folytán  jelennek  meg,  mint  a  barokk- kor  min¬ 
den  egyéb  festményén,  hanem  lassú,  fokról- 
fokra  követhető  anyagiasodással  tömörülnek, 
amíg  csak  a  teljes  fény  mintázó  melegségében 
szembeszökővé  válnak.  A  világosság  és  sötét¬ 
ség  mesterkélt  ellentéte  nélkül  kerülnek  a  tes¬ 
tek  a  kép  által  hangsúlyozott  térbe  és  e  gyé¬ 
rülő,  illetve  tüzesedő  fény  által  — -  mely  vol- 
taképen  immanens  — -  szorosan  és  szervileg 
illeszkednek  belé.  Sejtjük  immár,  hogy  Rem¬ 
brandt  művészetében  legelőször  erősödött  meg 
a  vágy  a  térnek  organikus  betöltésére  és  érez¬ 
zük,  hogy  az  élet  lehellete  minden  részletben 
jelen  való. 

A  tér  poázisét  találta  meg.  A  Louvreban 
őrzött  önarcképe,  ama  vászonkendővel  körül¬ 
óvott  fájós  feje  és  a  szesz  élvezetétől  fájdal¬ 
masan  töredezett  arca,  annyi  nyomaték  nél¬ 
küli  közvetlenséggel  megcsinált  műremek,  hogy 
a  barokk  idea  értékes  magvát  végleg  kihá¬ 
mozta  olcsó  burkából  és  a  festői  megjelenítés 
páthoszát  felcserélte  a  térbeli  okadatolás  lel¬ 
kes  költészetével.  Harmad  fél  századnak  kellett 
múlnia,  amíg  egy  új,  erős  művésznemzedék 
az  amsterdami  Rosengracht  remetéjét  megér¬ 
tette  és  szellemének  meghódolt.  Megtanulta 
tőle  azt,  ami  a  modern  művészet  lényege : 
a  tér  ritmikus  kiépítését. 

A  fény  és  szín  összhangjából  támadt 
az  újkori  művészet  ötlete.  A  sugaras  vilá¬ 
gosság  megmódosította  a  színek  tüzét  és  köl¬ 
csönhatást  szült.  Nem  maradt  változatlan  két 
szín  intenzitása,  mihelyt  egymás  mellé  szorult 
és  a  tárgyakon  végigtapogató  fény  révén  oly 
egységre  törekedett,  melyet  a  szem  jólesőnek 
és  őszintének  ítélt.  Miután  a  látás  szigorúbbá 
és  nyomozóbbá  vált,  mindinkább  finomabb 
különbözetek  izgatták  a  szemlélő  művész 
recehártyáját  és  ezek  az  izgalmak  a  terem¬ 
tésre  váró  ötletek  részére  a  színfokozatok 
nagy  sorát  készítették  ki.  A  fény  problémája 
természetszerűleg  a  tónusok  gazdagságát  nö¬ 
velte.  Minden  szín  felaprózódott  tónusos  össze¬ 
tevőkre,  mely  utóbbiak  futama  a  művészi 

alkotás  pillanatában  a  régi  mesterek  színbeli 
egyhangúságát  pótolni  merte.  A  kísérlet,  melyet 
lélektani  momentumok  sugalmaztak,  gyönyö¬ 
rűen  sikerült  és  manapság  annyira  átszármazott 
már  a  köztudatba,  hogy  terjedelmes  méltatása 
fölösleges.  A  továbbiak  érdekében  a  modern 
festészeti  törekvésnek  csupán  elemi  indítéka 
fontos.  A  tónusok  kezelésével  és  alkalmazá¬ 
sával  kimerült  minden  piktor  titka.  Ha  adott 
fénynél  el  bírta  találni  a  szereplő  színek  egye¬ 
düli  helyes  tónusát,  ha  látásának  élessége  a 
döntő  színhangot  kiérezte,  akkor  ecsetje  nyo¬ 
mán  megelevenedett  a  festék.  Az  elmélet¬ 
magyarázat  ez  esetben  valeur-biztosságát  di¬ 
csérte.  Biztosan  megérzett  valeur-ök  határoz¬ 
ták  meg  a  formákat,  juttatták  érvényre  a  tér 
adatait  és  egyenlítették  ki  a  levegőben  éledő 
testek  kölcsönös  viszonyát.  A  tónusok,  illetve 
valeur-ök  segélyével  kiegészítődött  a  lineáris 
távlat,  mert  a  színek  hangtalanodása  a  fénnyel 
betöltött  térben  követhető  volt  a  mélység  felé 
nyomról-nyomra.  Hogy  a  rajz  is  mennyire 
másult  a  valeur-kezelő  művész  alkotásán,  arra 
rátérünk  csakhamar. 

A  színértékek  alkalmazása  —  Rembrandt 
művészetében  merőben  intuíció  —  az  önálló 
látásra  fegyelmezett  moderneknél  a  céltuda¬ 
tosság  súlyával  haladt  a  diadal  felé.  Voltak, 
akik  óvatosan  készülődtek  hozzá,  mások,  akik 
megrészegedtek  az  új  festői  lehetőségek  elgon¬ 
dolásán  és  olyanok,  akik  fölényes  higgadt¬ 
sággal  tisztázták  a  valeurben  való  festés  pro¬ 
blémáját.  Manet  temperamentuma  nyitotta  meg 
a  versenyt.  Azután  jött  a  telivér  művészek 
hada,  mely  a  nap  minden  sugarát  beleszőtte 
alkotásaiba.  Tobzódtak  a  fényben,  de  a  homály 
vaskosságát  is  felpuhították  a  világosság  szál¬ 
lingózó  parányaival.  Manet  még  meglehetősen 
„laposan “  festett  (Courbet  gúnyolta  így),  hanem 
akik  utána  jöttek,  páratlan  színtudásuk  révén 
mélyítették  a  teret,  sok  levegőt  vittek  a  képbe 
és  azáltal,  hogy  minden  szereplő  színt  izzá¬ 
sában  a  mélység  szerint  módosítani  tudtak, 
kiegészítették,  sőt  gazdagabbá  tették  a  vonalas 
perspektívát.  A  színek  élénksége  ritmikusan 
apadt  a  tárgyak  távolodásával,  amit  az  előtér 
mozgalmassága  harsány nyá  nevelt,  azt  a  háttér 
szinte  fátyolosán  visszhangozta  és  ez  a  játék, 
néhány  színnel  ismétlődvén,  egy  kiszámítha¬ 

tatlan  értékű  változatosságot  fejlesztett.  Persze, 
a  valeur  jegyében  dolgozó  művésznemzedék 
annyira  eltelt  a  szokatlan  kifejezésmód  új¬ 
szerűségétől,  hogy  hirtelen  ki  sem  számította 
a  határértéket,  ameddig  felfedező  merészségével 
mennie  joga  volt.  Voltakép  pedig  úgy  volt, 
hogy  az  új  festői  nyelvezettel  a  legfinomabb 
bensőségek  is  a  kép  felszínére  juthattak. 

Manet  és  kortársai  csupán  a  realitás  meg¬ 
lepetéseit  szólították  művészi  életre  munkáik¬ 
ban.  A  módszerük  új  volt  és  ezért  újjá  lett 
nekik  az  is,  amit  a  mindennapiság  a  szemnek 
nyújtott.  A  trivialitáshoz  közel,  de  a  finom- 
lelkűség  révén  mégis  illően  távol  tőle,  a  modern 
irány  egyre  közelebb  került  ahhoz,  hogy  lélek¬ 
tanilag  egyensúlyozott  pillanatokat  keverjen  a 
festői  jelenségek  közé.  Érdemes  volna  ezt  a 
fonalat  követni,  ezúttal  azonban  csak  a  be¬ 
tetőzés  fontos.  A  valeurös  festészet  teknikai 
és  lelki  netovábbja  Eugéne  Carriére  művé¬ 
szetében  van.  Alig  előtte  már  Whistler  is  az 
öntudatosság  vállalkozó  élességével  hatolt  be 
a  színértékek  rejtelmeibe,  oda,  hol  a  szeretettel 
hangsúlyozott  fényből  a  benső  mozgalmak 
heve  is  tüzelt.  Csodálatosan  finom  érzékeny¬ 
ségével  valami  titkos  vonatkozást  közvetített 
a  tárgyak  és  a  tér  között.  A  mindent  körül¬ 
ölelő  levegő  jó  szellemei  egyensúlyba  szólí¬ 
tották  nála  a  lelki-  és  térbeli  hangulatot.  Az 
édes  anyjáról,  vagy  Carlyle-ról  készült  arckép 
fátyolos  világossága  vezetőjévé  lett  egy  igazi 
és  az  ősi  lelki  mozgalomnak  tövéből  kisarjadt 
megilletődésnek.  Gyöngéd  pillanatok,  mik  az 
örökkévalóság  felé  derengenek,  vannak  Carriére 
képein  is.  Maeterlinck  hallgatag  hőseire  kell 
gondolnunk,  kiknek  köznapi  bágyadtsága  mögül 
a  lét  minden  kérdéses  izgalma  kémlel,  akik  a 
némaságot  lelkiháborúságuk  szószólójává  tet¬ 
ték.  Imbolygó  árnyékok,  hazajáró  szellemek, 
a  mese  homályába  foszló  és  enyhülő  láto- 
mányok  keringenek  e  drámákban,  amelyekben 
az  igazi  emberi  vonás,  mint  finomul  kiszámí¬ 
tott  fényfolt  jelenik  meg.  Nos,  Carriére  látása 
rokon  a  belga  poéta  látásával.  íme,  az  arc¬ 
képe  !  Csak  éppen  pislogásra  nyílt  szeméből  éles 
sugár  szökken  ki,  míg  köröskörül  munkába 
feszülő  mimikái  izmok  dagadnak  és  a  figyelés 
fáradságától  lekonyul  a  jobb  szájzug.  Ez  a 
mohó  nézés  a  homályból  kicsalja,  kihámozza 


Valeur  és  vonal 


és  kimintazza  az  alakot,  de  ez  a  nézés  befelé 
is  irányul  és  úgy  tetszik,  hogy  amit  Carriére 
valóság  gyanánt  állít  oda,  inkább  víziója  egy 
álmodónak,  aki  a  teret  csudálatos  szeretetével 
benépesíteni  bírja.  Az  ő  képzelete  egyedül 
csak  téralkotó,  fejleményeket  és  lepergő  jele¬ 
neteket,  mik  az  idő  fogalmához  kötöttek,  nem 
rögzít.  Tisztára  csak  festői  látomások  ihlették  : 
az  élet  homályából  kilángoló  arcok,  szerettjei, 
felesége  és  gyermekei  nyilatkoztak  meg  neki 
és  barátjai,  dimidia  animi  sui  .  .  . 

Színekben  sohasem  dúslakodtak  a  valeur- 
festés  mesterei.  Ötleteiket,  mik  bár  a  tér  fogal¬ 
mával  összeforrtak,  lélektani  vonatkozások 
kísérték  és  ezeket  kolorisztikusan  nem  old¬ 
hatták  meg.  A  festészet  eme  ága  természet¬ 
szerűleg  dekoratív  felfedezésekre  vezet  és 
merészsége  merőben  különfajú  problémákat, 
az  ornamentális  hatás  gyönyörét  nyitja  meg. 
Kevés  színnel,  de  azok  intenzív  kiaknázásával 
kerekíti  a  témáját  az,  ki  a  valeur  kezelését 
ösztönszerűleg  ismeri.  Ellenkezőleg,  mint  a 
kolorisztikusan  kezelő,  nem  ismeri  a  formákat 
jelző  vonalakat,  mert  képein  a  fény  szinte 
feloldja  és  egységbe  sorozza  a  különféle  kon¬ 
túrokat.  És  mégis  biztos  a  formaérzéke.  Hiszen 
a  vonal  csak  konvenció,  mondhatni  stilisztikai 


fogás  bizonyos  érzéki  észrevételek  feltünteté¬ 
sére  és  a  valeurtan  kifejlődése  csak  enyhített 
annak  mesterkélt  természetén.  A  modern  látás 
festői  produktumaiban  szintén  van  rajz,  mely 
a  tér  ritmikus  átsugárzásától  függ,  csakhogy 
ez  a  hullámzás  finomabb,  halkabb,  mint  aminőt 
a  régi  stilus  adni  bírt.  Bár  utolsó  nagyjának, 
Ingresnek,  pozitív  rajzvonalai  előtt  kalapot 
emelünk,  mégis  úgy  érezzük,  hogy  a  moder¬ 
nek  döntő  színei  közt  felcsillanó  vonal,  mely 
ezer  fényfolt  mögül  szakadatlan  lendületét 
szuggerálni  tudja,  e  látszólagos  hiányával 
őszintébben  hat  meg.  Szeretjük  ritkaságát, 
gyér  voltát.  Amit  Whistler  egyik  kritikusa 
rézkarcairól  mondott,  hogy  vonalbeli  szűk¬ 
szavúságuk  hatványozza  a  néző  formameg¬ 
sejtését,  az  tulajdonkép  minden  modern  rajzra 
szól.  Úgy  lett,  hogy  ama  nagyok,  akik  öntu¬ 
datosan  a  valeurfestés  problémáját  feszegették 
és  diadalra  juttatták,  a  rajzolás  új  művészetét 
is  fejlesztették.  Fokozták  a  vonalak  kifejező 
erejét,  mert  elvonták  tőlük  régi  bőbeszé¬ 
dűségüket.  Nyert  az  újdonsággal  a  grafika, 
bár  lehet,  hogy  a  maga  körében  még  nem 
mondta  az  utolsó  szót,  mint  mondta  valeurbe 
hozott  színeivel  a  festészet. 

Eisler  Mihály  József  dr. 


87 


BARTHA  MIKLÓS  SÍREMLÉKE 
KALLÓS  EDE  MŰVE 


AZ  ERDÉLYI  FATEMPLOMOK  DÍSZE 

fatemplomok  erdélyi  építőmesterei 
diszítésbeli  ügyességüket  leggyak¬ 
rabban  a  templomajtókon  fejtették 
ki.  A  szabadból  vagyis  a  tornácból 
a  templomba  rendesen  egy,  ritkáb¬ 
ban  két  ajtó  vezet.  Ha  egy  ajtó  van,  az  mindig 
a  templom  pitvarába  nyílik.  Széles  gerendák¬ 
ból  áll  az  ajtó  kerete  és  azt  csaknem  minden 
fatemplomnál  faragott  dísz  ékesíti,  néha  színes 
festéssel  is  pompázik.  Nem  ritka  az  oly  ajtókeret, 
melyet  csaknem  méternyi  szélességben  boríta¬ 
nak  a  domború,  vagy  a  vésett  s  hornyolt  díszí¬ 
tések  változatos  sorai.  Erdély  középrészén  s 
Torda-Aranyos  vármegye  területén  a  kenderből 
font  kötelet  utánzó  motívum  van  leginkább  elter¬ 
jedve.  Az  ily  dísz  azonban  nemcsak  az  erdé¬ 
lyi,  hanem  a  balkáni  s  nevezetesen  a  romá¬ 
niai  szent  épületeken  is  nag}’on  gyakori,  sőt 
el  van  terjedve  a  nyugati  országokban  is, 
hisz  Portugáliában  a  belemi  kolostor  mesés 
szépségű  épületein  is  ott  látható.  Néhány 
templomon  a  kötélszerű  díszítés  nemcsak  az 
ajtókat  keretek,  hanem  végigvonul  az  épület 
egész  külsején.  így  a  különben  is  gazdag 
faragott  díszével  kitűnő  nagyoklosi  gör.  keleti 
és  az  asszony  falvi  gör.  kath.  fatemplomok 

hajójának  s  szentélyének  gerendáit  az  ily  fa¬ 
ragott  kötél  mintegy  összetartani,  összekötni 
látszik.  Egyike  a  legrégebb  ily  díszítésnek  a 
mezőkeménytelki  gör.  kath.  templom  ajtaját 
keretek  s  az  ajtó  felett,  valamint  két  oldalon 
egy- egy  koszorút  is  képez.  A  szintén  díszítés- 
számba  vehető  cirill-betűs  felirat  elkopott  álla¬ 
potában  is  hirdeti,  hogy  ezt  az  ajtót  Apafii 
király  1670-ben  (tehát  még  a  gör.  kath.  val¬ 
lás  elterjedése  előtti  időben)  készíttette. 

Kétsoros  kötéldiszítés  domborodik  a  m.- 
szentjakabi  régi  fatemplom  törpe  ajtója  körül. 
Itt  a  két  sor  kötéldísz  közötti  teret  zig-zug 
vonal  tölti  ki  s  a  mélyedésekben  fenmaradt 
festék  tanúsága  szerint  régebben  az  egész 
ajtó  színes  festéssel  volt  bevonva.  Úgy  a  zig- 
zug  vonal,  mint  a  szentjakabi  ajtón  látható 
rozetták  alkalmazása  igen  gyakori.  A  rozetták 
többnyire  az  ajtófélfák  tövén  a  díszítésnek 
mintegy  kiinduló  pontjául  szolgálnak. 

A  topánfalvi  havasok  között  fekvő  Felső- 
girdán  a  gör.  keleti  fatemplom  ajtóján  a  kötél¬ 
dísz  mellett  borostyánlevelek  bevésett  sora 
vonul  végig  s  indul  ki  egy  az  ajtófél  tövét 
díszítő  keresztvirágból. 

Feltűnően  gazdag  a  nagyoklosi  fatemplom 
ajtóinak  ékessége.  A  kötéldísz  itt  alárendel- 
tebb  szerepet  játszik  s  inkább  csak  szegélyül 
van  alkalmazva;  a  főbb  szerep  a  kidombo- 


Téglás  István:  Az  erdélyi  fatemplomok  dísze 


rodó  díszedényeknek,  a  renaissance-stílusú 
virágoknak  és  a  bemélyített  kis  gödrökből 
alakított  soroknak  s  csoportoknak  jut.  Szinte 
kár,  hogy  itt  a  faragómester  a  rendes  szo¬ 
kástól  eltérve,  ezt  a  díszítést  nem  kemény¬ 
fába,  hanem  csak  fenyő-gerendába  véste. 

Kis-Okloson  a  kötéldísz  mellé  a  ferdén  el¬ 
helyezett  négyszögekből  alakított,  mélyített  és 
azáltal  részben  domborított  díszítés  sorako¬ 
zik.  (Ily  díszítéshez,  valamint  részben  a  nagy- 
oklosihoz  és  több  más  templomajtóéhoz  ha¬ 
sonlóan  ékesített,  1755.  évszámmal  ellátott 
ajtórészletet  találtak  közelebbről  egy  régi  ház 
lebontása  alkalmával  Tordán.  Miből  azt  kö¬ 
vetkeztetem,  hogy  régebben  ez  a  díszítés  vagy 
Tordán  is  használatban  volt,  avagy  a  vidéken 
előforduló  ily  díszítések  egy  részét  is  tordai 
mesteremberek  faragták.  A  tordai  régi  ajtófél 
rajzát  szintén  bemutatom.) 

Figyelemreméltó  a  félreeső  kis  Szelistye 
község  gör.  kath.  fatemplomának  ajtaját  éke¬ 
sítő  csipkeszerű,  széles  díszítés  is,  mely  há¬ 
romféle  motívum  egymásmellé  helyezett  sorai¬ 
ból  van  alakítva.  Itt  az  ajtó  bélletére  derék¬ 
szöget  képezően  kis  hengerek  vannak  faragva. 
Ehhez  hasonló  sajátságos  díszítést  bár  rit¬ 
kábban,  de  széles  területen  találtam  s  bizánci 
ízlésűnek  vélem. 

A  mezőuralyi  fatemplom  ajtaját  a  magya¬ 
ros  ízlésű  virágok  kidomborodó  sora  koszo- 
rúzza,  melyhez  hasonlót  Hesdáton  s  Lunka- 
Ujfalun  is  láthatni. 

Néhol  a  díszítések  között  vagy  azok  mel¬ 
lett  feliratok  s  évszámok  is  vannak  bevésve 
s  gyakori,  hogy  a  betűk  monogrammszerűen 
vannak  egyesítve.  Például  Várfalván,  hol  egy 
hosszabb  felirat  utolsó  sora  a  következő : 
1744.  Esz.  VARFALY  OLÁH  ECCLESIA. 

Ez  a  felirat  azt  is  igazolja,  hogy  akkor 
Erdélyben  még  a  görög  kath.  templomon  is 
alkalmazták  a  magyar  feliratot  s  éppen  nem 
találták  szégyelni  valónak  a  nép  régi  „oláh“ 
elnevezését. 

A  templomba  vezető  ajtó  ritkán  négyszög¬ 
letű,  de  gyakrabban  köríves  s  legtöbb  eset¬ 
ben  oly  törpe,  hogy  csak  alázatosan  meg¬ 
hajolva  lehet  a  templomba  belépni.  Régebben 
a  fatemplomok  ajtaján  fából  volt  a  zár  is, 
de  a  haladó  korral  azok  a  legtöbb  helyen 


úgy  eltűntek,  hogy  ma  már  nyomuk  is  alig 
ismerhető  fel.  Én  használatban  csakis  Asszony¬ 
falván,  Kis-Fenesen  és  Felsőfülén  találtam.  A 
felsőfüleit  rajzban  is  bemutatom.  A  hozzátar¬ 
tozó  kulcs  vasból  van  s  a  falusi  cigány  kovács 
primitív  műve.  Ez  egy  kis  cséphez  hasonlít 
s  rövidebb  szára  úgy  van  a  hosszabbhoz  erő¬ 
sítve,  hogy  szabadon  lóghat.  Miután  a  kulcsot 
az  ajtókeretbe  fúrt  lyukon  át  vízszintes  irány¬ 
ban  bedugjuk,  a  kulcs  kisebb  szára  függé¬ 
lyesen  aláhull  és  hegye  a  zárat  képező  s 
vízszintes  irányban  előre  és  hátra  tolható  ge¬ 
renda  rovátkáinak  egyikébe  akad.  Most  hogyha 
a  kulcs  hosszabb  szárát  jobbfelé  csavarjuk, 
a  rövidebb  szár  a  gerendát  jobbra,  azaz  hátra¬ 
felé  tolja.  Egy  újabb  csavarintásra  a  kulcs 
hegye  kiugrik  a  rovátkából  és  az  időközben 
a  kulcslyuk  alá  jutott  második  rovátkába  he¬ 
lyezkedik  el  s  annak  segélyével  folytatja  a 
gerenda  hátrább  tolását,  míg  a  templomajtó 
kinyílik.  Az  asszonyfalvi  templom  zárja  is 
ehhez  hasonló,  de  kulcsa  annyiban  különbö¬ 
zik,  hogy  az  nem  áll  két  részből,  hanem 
csak  egyetlen  nagy  horgot  képez.  Ott  a  kulcs¬ 
lyuk  valamivel  nagyobb  s  a  horgot  dugják 
azon  keresztül  és  a  horog  vége  tolja  a  ge¬ 
rendát  rovátkáinál  fogva  előre  vagy  hátra. 

A  görög  vallásúak  temploma  három  rész¬ 
ből:  pitvar,  hajó  és  szentélyből  áll.  Legelőbb 
a  pitvarba  lépünk.  Ez  a  fatemplomok  legna¬ 
gyobb  részénél  egy  alig  2‘5  méter  magas  s 
30  négyszögméter  terjedelmű  törpe,  szűk  és 
szerfölött  hiányosan  világított  kis  helyiség, 
melyen  néhol  ablak  nincsen  is,  de  a  legjobb 
esetben  is  csak  egyetlenegy  van  és  az  is 
alig  pár  arasznyi  nagyságú.  A  régebbi  temp¬ 
lom-pitvarok  a  hajótól  annyira  el  vannak  külö¬ 
nítve,  hogy  a  pitvarban  ajtatoskodó  asszo¬ 
nyok  a  hajóba  nyíló  keskeny  és  törpe  ajtón 
kívül  csakis  két  ablakszerű  nyíláson  át  tekint¬ 
hetnek  a  templom  belsejébe  s  néhány  temp¬ 
lomnál  még  az  a  két  ablak  is  rácscsal  és 
fatáblákkal  elzárható.  Ülőpadok  vagy  székek  a 
pitvarban  nincsenek.  Ritkaságszámba  megy, 
hogy  néhány  templom  pitvarában  az  egyik 
ablak  közelében  egy  keskeny  kis  pad  áll, 
melyen  a  papné  foglal  helyet.  A  templom 
ezen  előcsarnokának  falait  és  lapos  deszka¬ 
mennyezetét  meglehetősen  kezdetleges  kivi- 

telű  festmények  borítják  s  azonkívül  néhány 
szentkép  is  függ  ott.  A  festmények  tárgya 
rendesen  a  szentírásból  van  véve,  de  itt  a 
tornác  felé  nyíló  ajtó  mögötti  falterületen  van 
számos  régi  templomban  a  pokol  borzasztó- 
ságait  feltüntető  festmény  is,  míg  a  pitvar 
északi  falát  a  tíz  okos  és  tíz  balgatag  szűz 
alakja  foglalja  el.  Mindannyian  egy-egy  díszes 
edényt  tartanak,  de  a  balga  nők  úgy  tartják, 
hogy  tartalmuk  kicsorog.  A  pokol  kapuját 
egy  iszonyú  állat  nagy  fogakkal  megrakott 
tátott  szája,  a  mennyországét  pedig  egy  dí¬ 
szes  tornyos  kastély  kapuja  személteti. 

A  hajóba  vezető  ajtó  a  legtöbb  templom¬ 
ban  faragással  s  festéssel  ékes.  A  hajó  fölött 
a  mennyezetet  elég  magasra  felhatoló  íves 
boltozat  képezi,  mely  a  hajó  hosszának  meg¬ 
felelő  hosszúságú  gerendákból  ügyesen  van 
összeállítva.  A  hajó  mintegy  40  —  50  négy¬ 
szögméter  terjedelmű  helyiség,  hová  az  északi 
oldalon  is  egy  és  a  déli  oldalon  is  egy  kis 
keskeny  ablakon  át  szűrődik  be  némi  kevés 
világosság.  A  fal  mellett  egyszerűen  minden 

dísz  nélkül  faragott  székek  sora  áll,  melyen 
az  öregebb  vagy  előkelőbb  férfiak  foglalnak 
helyet.  Azonkívül  az  északi  ablak  közelében 
a  gondnok,  a  déli  oldalon  lévő  ablak  mellett 
pedig  a  kántor  számára  emeltebb  helyen  áll 
eg}f-egy  pad.  Ezeket  „strana“-nak  hívják  s 
előállításukra  a  régebbi  időben  szintén  több 
gondot  fordítottak.  A  m.-szilvási  régi  strana 
magyaros  ízlésű  virágokból  alakított  díszítése 
1802-ből  való. 

A  hajónak  a  szentély  felé  eső  vége,  egy 
lépcsőfokkal  magasabbra  emelkedett  kis  te¬ 
rület.  Ez  az  isteni  tiszteletre  van  szánva.  Ott 
állanak  a  színes  takarókkal  letakart  s  szent¬ 
képekkel  és  díszes  faragáséi  keresztekkel  meg¬ 
rakott  szent  asztalok  mellett  az  oszlopszerű 
s  igen  sok  községben  nagy  gonddal  és  ízlés¬ 
sel  faragott  vagy  esztergályozott  hatalmas 
nagy  fagyertyatartók  s  a  szent  asztalok  fölött 
csüngenek  a  sok  községben  szintén  helyi  házi¬ 
iparként  előállított  csillárok,  melyek  közül  nem 
egy  a  figyelemre  méltó  díszes  munka.  A 
gyertyák  gyér  világánál  csak  homályosan 

látszik  a  magas  boltív  és  az  ikonosztáz  min¬ 
den  szabadon  lévő  területét  elborító  szent¬ 
képek  nagy  sokasága.  Az  ide-oda  lobogó  lán¬ 
gok  gyér  világánál  a  merev  állású  s  komoly 
tekintetű  szentek  mintegy  kilépnek  a  sorból 
és  mozogni  látszanak.  Kiválóan  az  éjjeli  isten¬ 
tiszteletek  s  nevezetesen  a  havasi  községek¬ 
ben  itt-ott  még  gyakorlatban  lévő  fureszálás 
(átokmondás)  alkalmával,  midőn  a  magát  meg¬ 
nevezni  nem  akaró,  avagy  jelentkezni  nem 
akaró  bűnösre  a  pap  a  gör.  keleti  szent  könyv¬ 
ben  előirt  átkokat  felolvassa  s  midőn  a  stra- 
nából  fel-felhangzik  a  kántor  siralmas  éneke 
és  a  pitvarból  behallszik  a  megborzadt  asz- 
szonyok  suttogása  és  zokogása,  nem  csoda 
ha  a  kemény,  edzett  férfiakat  is  megszállja  itt 
az  ily  környezetben  a  bűnbánat. 

Az  ikonosztázon  három  ajtó  nyílik  a  szen¬ 
télybe,  azok  függönyökkel  vannak  ellátva  s 
a  középső  ajtó  alsó  felén  kétfelé  nyíló  ajtó¬ 
szárnyak  is  vannak.  Ezen  ajtószárnyak  ékes 
faragással,  lombfűrész- munkával,  vastag  ara¬ 
nyozással,  angyalok  és  szentek  képeivel  tel¬ 
jesen  el  vannak  borítva.  Ez  a  szent  ajtó, 
melyen  át  csak  a  szolgálattevő  papnak  sza¬ 
bad  belépnie.  A  szentély  három  ajtaja  mellett 
jobbról  is,  balról  is,  összesen  négy  régi  szent¬ 
kép  függ,  melyek  fára  vannak  festve  s  keleti 
stílusú  aranyozott  széles  keretekbe  vannak 


foglalva.  Ezeket  szokták  ünnepek  alkalmával 
a  hívek  rendre  megcsókolni. 

A  szentély  a  hajónál  törpébb  s  alig  15 — 
20  négyszögméter  terjedelmű  kis  helyiség, 
mely  a  legtöbb  fatemplomnál  poligon  záró- 
dású.  Közepén  áll  a  kőalapra  helyezett  kő¬ 
asztal,  vagyis  az  oltár.  Azonkívül  a  szentély¬ 
ben  rendesen  csak  egy  szerény  polc,  egy 
kis  láda  és  egy  fogas  található.  A  szent  edé¬ 
nyek  és  a  szent  könyvek  nincsenek  elzárva 
s  a  papi  ruhák  nagyobb  része  is  a  fogason 
függ.  Igen  gyakran  itt  a  szentélyben  vannak 
felhalmozva  a  hívek  által  egyes  ünnepek  al¬ 
kalmával  a  pap  számára  hozott  ajándékok 
is,  minők  pl.  :  faedények,  csuprok  stb.,  stb. 
A  strana,  a  szent  asztalok  és  az  oltár  több¬ 
nyire  színes  háziszőtt  takarókkal  vannak  be¬ 
terítve,  azok  között  gyakran  láttam  fáradságos 
szedett  szövéssel  vagy  stilizált  hímzett  dísz¬ 
szel  ékesített  darabokat  is  s  találtam  olyano¬ 
kat  is,  melyek  magyar  eredetűek.  Az  alsó- 
detrehemi  fatemplomban  egy  vörös  és  kék 
fonallal  hímzett  térítőn  olvasható:  „Az  All. 
Detrehemi  Unita  Eklesi  számára  készítette  T. 
Thót  Józsefné  Deési  Anna  1840.“ 

A  szentélyben  gyakran  falkrónika  marad¬ 
ványai  is  láthatók,  melyek  nagyobb  része  a 
templom  építésére,  kijavítására  vagy  kifesté¬ 
sére  vonatkozik,  de  néha  más  eseményre  is 

kiterjed.  így  Muncselen  viaszgyertya  segélyé¬ 
vel  a  falra  mázolt  cirill  betűk  hirdetik,  hogy 
„1780.  1804.  1807.  cindu  au  nins  holdele“. 
Azaz  ott  akkor  aratás  előtt  nyomta  el  a  ve¬ 
tést  a  hó. 

A  szentélyt  rendesen  két  ablak  világítja  s 
egy  harmadik  ablak  helyén  lévő  vakablak  a 

szentelt  gyertya  s  tömjén  stb.  elraktározására 
szolgál.  Sok  helyen  az  ablakot  lombot  utánzó 
stilizált  vasrostély,  avagy  mint  Gyéresen  is, 
csak  egy  egyszerű  vaskereszt  védi. 

A  szentély  külsejének  sajátságos  képet 
nyújt  a  több  szög  minden  egyes  záródásánál 
a  fal  felső  néhány  gerendája  végeinek  lépcső¬ 
zetesen  kinyúló  csoportja,  mely  nemcsak 
ékesség,  hanem  a  gerendák  egybekötését  is 
szilárdítja  s  a  szélesre  kinyúló  födélnek  is 
biztosabb  támaszt  nyújt.  Itt-ott  a  szentély 
külsejére  is,  sőt  a  tornác  falára  is  festettek 
szent  képeket;  ma  már  azonban  a  templom 
belső  részének  kifestését  is  sok  helyen  be¬ 
szüntették.  A  régebbi  fatemplomok  mind  ki 
voltak  festve.  Ezen  célból  a  templom  egész 
belsejét,  azaz  a  kifestendő  területet  beragasz¬ 
tották  vászonnal  s  arra  a  vászonra  festette 
azután  a  festő  a  megrendelt  képeket.  Az  a 


vászon  egyszersmindt  arra  is  jó  volt,  hogy  a 
fal  gerendák  közötti  részeit  betakarja. 

A  görög  vallásúaknál  több  száz  éves  szo¬ 
kás  alakította,  szinte  megmerevítette  azt  a 
stílust  és  rendet,  melyhez  a  templom  kifesté¬ 
sében  a  festőnek  alkalmazkodnia  kell  s  így 
egyéni  ízlése,  ügyessége  és  tehetsége  ezen 
munkájában  meglehetősen  korlátozva  van.  Az 
igaz,  hogy  a  mi  erdélyi  szegényes  fatemplo¬ 
maink  kifestésére  nem  is  vállalkoztak  világ¬ 
hírű  művészek.  Itt  a  festők  is  csak  az  egy¬ 
szerű  falusi  emberek  sorából  kerültek  ki  és 
soha  semmiféle  festőiskolát  nem  látogattak, 
legfeljebb  a  nikolai  barátok  primitív  festésű 
szent  képeit  tanulmányozták  s  egy-egy  öre¬ 
gebb  falusi  festő  munkáját  kisérték  figyelem¬ 
mel.  A  veres,  fehér,  sárga,  zöld,  kék  és  fe¬ 
kete  s  kiválóan  a  fekete  színnel  ugyancsak 
merészen  bántak,  a  távlat  elméletének  gya¬ 
korlati  alkalmazásától  pedig  gyakran  eltekin¬ 
tettek,  de  az  egyszerű,  igénytelen  festők  sorában 
is  találunk  olyanokat,  kik  csekély  tanulmá¬ 
nyaik  mellett  is  figyelemre  érdemes  munkát 
végeztek  s  kiválóan  a  szegély-,  a  párkánydísz 
és  a  háttér  mintázásában  igen  jól  sikerült 
stilizált  ornamentumokkal  remekeltek  s  iga¬ 
zolták  be  jó  ízlésüket.  Sajnálom,  hogy  jelen 
czikkem  keretében  nem 
térhetek  ki  ezen  érde¬ 
kes  díszítések  ismerte¬ 
tésére  is. 

A  régebbi  templo¬ 
mok  festései  az  évek 
hosszú  sora  alatt  meg¬ 
koptak  s  a  gyertyák  füst¬ 
jétől  csaknem  láthatat¬ 
lanná  feketedtek,  minek 
következtében  gyakran 
kellett  azokat  megujít- 
tatni  avagy  részletesen 

kijavíttatni.  Ez  lehet  az  A  FELSŐFÜLEI  TEMP- 
,  ,  ,  ,  ,  LOM  PAZARJA 

oka,  hogy  bar  számos 

fatemplom  festését  meg¬ 
tekintettem,  eddigelé  1700-nál  régebbi  időből 
festő  nevét  feljegyezve  nem  találtam.  A  mező- 
keménytelki  templom  cirill  betűs  felirata  sze¬ 
rint  ott  1711-ben  Bán  Vaszilia  festő  működött. 
Asszonyfalván  így  találtam  feljegyezve  :  „Anul 
Domnului  1766  acesta  santa  biserice  sau 

sugravit  cu  chietuala  satului  prin  George  din 
Agris“.  (Az  Úr  1766-ik  évében  ezt  a  szent 
templomot  a  falu  költségén  kifestette  György 
Ruhaegresről.)  Maros-Keczén  egy  hosszabb 
felirat  végső  sora  szerint  1783-ban  Nikoláj 
Popa  Fajszról  volt  a  festő.  Csákón  1795  ben 
Boér  György,  a  Jakab  ha  festette  ki,  még¬ 
pedig  kívül-belül  a  templomot. 

A  már  lebontott  sósszentmártoni  régi  fatemp¬ 
lomban  talált  felirat  szerint  ott  Teodor  inakfalvi 
festő  és  két  ha  Jakab  és  Nikuláj  1806-ban 
munkálkodtak.  Ez  az  Inakfalva  a  Maros  part¬ 
ján  fekvő  szerfölött  szegényes  kis  község, 
ahol  ma  semmi  nevezetes  nincsen,  de  a  múlt 
század  elején  az  ottani  festő-család  révén 
számos  község  templomában  jegyezték  fel  a 
nevét.  A  havasok  között  fekvő  Lupsa  gör. 
kath.  templomában  magam  is  olvastam:  „Si¬ 
mon  Selasi  din  Abrud,  Nikulai  Csungar  din 


Inoc  Zugrav  1810.“  E  szerint  tehát  ott  egy¬ 
szerre  két  festő  és  pedig  az  abrudbányai 
Selasi  Simon  és  az  inakfalvi  Csungár  Miklós 
végezte  a  festői  teendőket.  Lupsán  is  volt 
egy  festő-család,  melynek  tagjai  bejárták  a 
fatemplomos  vidékeket  s  a  maguk  módja 
szerint  javították  ki  a  templomok  falképeit. 
Ez  a  Kuk-család  volt.  Nikulaj  Cuc  1827-ben 
Szártoson,  1843-ban  Nagy-Okloson,  Juan  Cuc 
pedig  Runkon  jegyezte  fel  a  nevét. 

Meg  kell  még  emlékeznem  arról  is,  hogy 
néhány  fatemplomon  nincsen  torony  s  ott  a 
harangok  elhelyezésére  haranglábat  építettek. 
Sok  helyen  a  harangláb  külsejét  igen  érde¬ 
kesen  borították  be  deszkával  vagy  zsindely- 
lyel  s  néhol  az  ily  campanile  alul  kiszélesedik 
s  felül  kicsiny  toronyban  végződik,  mi  által 
igen  érdekes  képet  nyer. 

Téglás  István 

MŰVÉSZETTÖRTÉNET  A  KÖZÉPISKOLÁBAN 


— Megint  időszerűvé  vált  a  kérdés, 

Mmily  módon  szerepeljen  a  mű¬ 
vészet  a  középiskolában.  Ez  kö¬ 
zelről  érdekel  minket.  Nem  abból 

-  a  szempontból,  mintha  a  közép- 

- - — U  iskolai  rajz-  vagy  műtörténet¬ 
oktatástól  azt  vámok,  hogy  e  tantárgyak  révén 
talán  meggyarapodnék  hazai  művészgárdánk, 
hanem  azért,  mert  a  középiskolából  kerül  ki 
az  a  közönség,  amelynek  számára  művészeink 
dolgoznak. 

Minden  időkben  szerves  viszony  állott  fönn 
a  művész  és  mecénása,  ebben  az  esetben  a 
nagyközönség  közt,  s  nekünk  nem  mindegy, 
mily  jövendő  közönségre  számíthat  a  mi  jö¬ 
vendő  művészetünk.  Elsősorban  e  szempont¬ 
ból  érdeklődhetik  a  „Művészet"  ama  refor¬ 
mok  iránt,  amelyek  hallomás  szerint,  a  kö¬ 
zépiskolai  rajz-  és  műtörténetoktatás  terén 
készülnek.  Előre  sejtjük,  hogy  sokaknak  nem 
kedves  a  mi  hozzászólásunk.  Azt  fogják  mon¬ 
dani,  hogy  tilosban  járunk.  Hivatkozni  fognak 
arra,  hogy  itt  pedagógiai  kérdésről  van  szó, 
amelynek  tárgyalása  és  eldöntése  a  pedagó¬ 
giai  szakirodalom  feladata.  Elösmerjük,  hogy 
ez  a  szakirodalom  viszonyainkhoz  képest 
eléggé  kiterjedt  s  örömmel  olvasgatjuk  közlö¬ 
nyeiben  a  tárgyunkról  szóló  fejtegetéseket. 
Mégis  bátran  vállalhatjuk  a  látszólagos  határ- 

sértésért  a  felelősséget,  még  pedig  azért,  mert 
minden  érzésünk  szerint  e  reformok  hatni 
fognak  hazai  művészetünkre  is.  Mihelyt  erről 
szó  lehet :  kötelességünkké  válik  az  aktuá¬ 
lis  kérdést  ebből  a  nézőpontból  is  megvizs¬ 
gálni. 

Egyelőre  nem  tudjuk,  mily  célt  tűztek  ma¬ 
guk  elé  a  döntő  tényezők  a  bejelentett  refor¬ 
mokkal.  Ez  azonban  csak  előnyünkre  válhatik. 
Biztosíthatja  tárgyilagosságunk  és  elfogulatlan¬ 
ságunknak  még  látszatát  is.  Ha  a  jövő  ala¬ 
kulásait  ily  körülmények  közt  nem  mérle¬ 
gelhetjük  is  meg:  előttünk  fekszik  a  jelen 
és  a  félmult  minden  eredménye.  Elmondhat¬ 
juk,  hogy  ösmerjük  azt  a  közönséget,  amely 
az  eddigi  középiskolából  kikerült.  Ösmerjük 
állásfoglalását  a  művészettel  szemben,  napról- 
napra  figyelemmel  kísérjük  szereplését,  látjuk 
mint  mecénást,  mint  kritikust,  mint  tárlatláto¬ 
gatót,  mint  gyűjtőt.  Tudjuk,  hogy  in  puncto 
művészet  mennyit  és  mit  hozott  magával  a 
középiskolából  s  hogy  ezt  a  tőkét  hogyan 
gyarapította  és  miképen  forgatta.  Azt  is  ki¬ 
mondhatjuk,  hogy  többet,  főkép  jobbat  vár¬ 
nánk  tőle.  Egy  irányban,  igaz,  senki  panaszt 
nem  emelhet  közönségünk  ellen.  Önfeláldo¬ 
zón  pártolja  a  művészetet.  Majdnem  többet 
költ  rá,  mint  a  mennyit  gazdasági  állapota 
megenged.  De  újra  s  újra  hangsúlyoznunk 

kell  azt  a  tapasztalatunkat,  hogy  ez  a  mű¬ 
pártolás  afféle  nobile  officium.  Sokszor  a 
mecénásság  díszes  ruhája  csalogatja  képek, 
szobrok  felé.  Sokszor  kötelességérzet,  a  noblesse 
obiige  elve,  a  jó  nevelés,  a  társadalom  szo¬ 
kásai.  De  csak  ritka  esetben  a  művészet  át- 
érzése  vagy  megértése.  Külső  motívumok 
foglalják  el  a  belsők  helyét.  Ha  mi  komo¬ 
lyan  a  kultúra  faktorának  fogjuk  fel  a  mű¬ 
vészetet  (s  ez  a  legkevesebb,  amire  művelt 
ember  fölemelkedhetik),  úgy  ezzel  az  állapot¬ 
tal  nem  lehetünk  megelégedve.  S  előre  is 
tudjuk,  hogy  nincsenek  vele  meglégedve  a 
maguk  szempontjából  a  pedagógiai  szakírók 
sem.  Hogyan  lehet  most  már  e  keserves  álla¬ 
poton  javítani?  Úgy  látszik,  hogy  e  ponton 
a  műkritika  és  a  pedagógia  találkozik.  Ha 
támadhat  kettejük  közt  véleménykülönbség, 
úgy  ez  csak  a  „  hogyan  “-ra  vonatkozhatik. 

Mi  elő  fogjuk  adni,  hogy  meggyőződé¬ 
sünk  szerint  mint  segíthetne  ezen  a  bajon  az 
iskola  a  maga  eszközeivel.  Lehet,  hogy  a 
pedagógusok  a  mi  módszerünket  nem  talál¬ 
ják  az  övékbe  illeszthetőnek.  De  lehet  az  is, 
hogy  a  kérdés  ily  oldalról  érkezeit  megvilá¬ 
gításának  talán  hasznát  is  vehetik.  Az  is  lehet, 
hogy  csak  éppen  más  szókba  foglaljuk  az 
ő  gondolataikat.  S  ennek  örülnénk  leginkább. 

Azt  hisszük,  hogy  néhány  érintkezési  pon¬ 
tot  már  is  találtunk.  Egy  kiváló  rajzpedagó¬ 
gusunk  csak  nemrégiben  fejtegetett  oly  elve¬ 
ket,  amelyek  bennünk  is  régóta  vérré  váltak/ 
„A  tanuló  számára  nem  a  művészettörténet 
fontos,  hanem  a  műalkotás —  „A  művészet- 
történet,  főleg  mint  önálló  tanszak,  a  közép¬ 
iskolában  egészen  elkerülendő"  —  mondja 
s  ezt  az  utolsó  betűig  aláírjuk.  Csakugyan 
sajnálatos  volna,  ha  a  középiskola  még  egy 
tanszakkal  terhelné  meg  magát,  amidőn  úgyis 
mindnyájunknak  az  az  érzése,  hogy  a  tan¬ 
anyag  bruttója  nagyobb,  mint  a  tanítvány 
befogadó  képessége.  Semmiképen  sem  helye¬ 
selhetnek  tehát,  ha  a  rendszeres  művészet- 
történet  a  rajzoktatástól  különválasztva  helyet 
kapna  a  középiskola  órarendjében.  Ezzel  azon¬ 
ban  még  nem  mondtuk  azt,  hogy  a  művészet- 

*  Csízik  Gyula :  ,,A  műalkotások  bemutatása  és  is¬ 
mertetése".  ,, Rajzoktatás",  1908,  1.  szám. 


történet  nem  kínálkozik  kiaknázható  bányául 
a  pedagógusnak.  Sőt  éppen  azt  akarjuk  ki¬ 
mutatni,  hogy  e  kincs  mi  módon  volna  érté¬ 
kesíthető  a  —  rajztanár  kezén. 

Éppen  a  rajztanárban  keressük  s  találjuk 
meg  a  művészetre  nevelő  szervet.  Benne,  aki 
eddig  az  iskolák  sematizmusában  mint  elha¬ 
nyagolható  mennyiség  szürkéllett.  Nézetünk 
szerint  tehát  a  tág  értelemben  vett  rajzokta¬ 
tásnak  szervesen  össze  kellene  forrnia  azzal, 
amit  egyelőre  röviden  műtörténeti  oktatásnak 
vagy  tájékoztatásnak  nevezünk. 

Nem  azért,  mintha  e  kettőt  elválasztha¬ 
tatlannak  tartanók.  Csak  értékük  különböző 
súlyú.  A  helyes  rajztanítás  magában  véve, 
tehát  minden  műtörténeti  tájékoztatás  nélkül 
is  jelentékeny  eredményeket  érhet  el.  Viszont 
meddőnek  tartanók  azt  a  műtörténeti  oktatást, 
amely  minden  rajzoktatás  híjján  történnék. 
Ha  kettejük  egyikét  bármely  oknál  fogva  ok¬ 
vetlenül  fel  kellene  áldozni,  inkább  a  műtörté¬ 
net  maradjon  el.  De  ily  ok  el  nem  képzelhető 
s  az  alább  kifejtendő  műtörténeti  oktatás  erő¬ 
teljes  hatásairól  a  rajztanár  nem  szívesen  fog 
lemondani. 

Az  alap  tehát  a  rajzoktatás  volna,  csak 
tartalmát  kell  kiszélesítenünk.  Feltesszük 
mindenekelőtt,  hogy  a  rajzolás  nem  mekhani- 
kus,  hanem  életteljes  módszer  értelmében 
folyik  s  kívánnók,  hogy  ne  csak  az  a  munka 
értessék  alatta,  ami  papiroson  folyik  ceruzá¬ 
val,  szénnel,  vagy  tussal,  hanem  épp  oly  ki¬ 
adósán  az  a  rajz  is,  amely  különféle  anya¬ 
gokhoz  van  kötve  s  azokhoz  simul.  Ilyen 
például  a  mintázás  s  a  könnyebb  technikák 
egész  sora.  Ha  kell:  kezdődjék  az  egészen 
a  slőjd  értelmében,  ha  lehet:  fejlesszék  ön- 
tudatosabbá.  Magát  a  puszta  papiros-rajzot 
kissé  szűknek,  egyoldalúnak  tartjuk  s  azért 
itt  mindenütt  oly  értelemben  használjuk  a 
rajz  szót,  mint  Walter  Crane  az  ő  ösmert 
becses  könyvében.  De  sem  tágabb,  sem  szű- 
kebb  értelmében  nem  fogjuk  fel  a  rajzot  me¬ 
rev  öncélnak,  hanem  eszközt  s  módot  lá¬ 
tunk  benne  a  megfigyelés  élesbítésére,  a  ki¬ 
fejezőképesség  fokozására,  a  művészet  érté¬ 
keinek  megközelítésére.  Öreg  hibában  leledze- 
nék  minden  oly  rajzpedagógiai  programm, 
amely  a  középiskolai  tanuló  szorosan  vett 

művészi  kiképzését  célozná.  Nem  ifjú  Rafae¬ 
leket,  hanem  intelligens,  mindenre  felkészült 
embereket  nevelni:  ez  a  cél. 

Most  pedig  elérkeztünk  a  vitás  ponthoz: 
miképen  kapcsolódjék  a  tanítás  ily  mene¬ 
tébe  az,  amit  műtörténeti  oktatásnak  vagy  tá¬ 
jékoztatásnak  (de  semmi  esetre  sem  a  rend¬ 
szeres  műtörténet  tanításának)  mondunk?  Ho¬ 
gyan  teheti  ez  utóbbi  amaz  előbbit  behatóbbá, 
termékenyebbé? 

Úgy,  hogy  a  műtörténet,  legalább  eleinte, 
csupán  példatárul  szolgál  oly  momentumok 
kiemelésére,  bizonyítására,  amelyekkel  a  tanuló 
már  rajz-munkája  közben  találkozott.  Ter¬ 
mészetesen  csupán  a  stilisztikai  szempontból 
értékes,  művészi  munkák  volnának  bemuta- 
tandók  és  elemezendők.  Mint  ahogy  az  egész 
„műtörténeti"  oktatásnak  tulajdonképeni  mag¬ 
jául  a  stilisztika  kínálkozik. 

Ha  a  tanulót  a  rajztanár  jó  korán  hozzá¬ 
szoktatta,  még  pedig  gyakorlatilag,  hogy  min¬ 
den  anyag  másféle  megdolgozást  kíván  s  ennél¬ 
fogva  előreláthatón  más-más  művészi  for¬ 
máknak  válik  termőföldjévé,  úgy  a  tanítvány 
e  tapasztalata  jelentőségteljes  megerősítést  kap, 
ha  a  műtörténet  múzeumából  az  idevágó 
feltűnő  példákat  bemutatjuk.  Célszerű  a  leg¬ 
kezdetlegesebb  műtárgyak  szemléltetése,  ame¬ 
lyek  megdolgozása  primitív  eszközökkel  folyt 
vagy  folyik,  mert  ezeken  felette  szembeötlő 
az  anyag  stilisztikai  hatása.  Mily  beszédes 
példa  a  jelenből  a  kosárfonás,  a  textil  külön¬ 
féle  neme,  a  gölöncsérség,  mily  közvetlenül 
lehet  bemutatni  bizonyos  formák  vagy  orna- 
mentumok  keletkezését  a  háziipar  temérdek 
tárgyán  vagy  a  múltból  vett  példákon,  pél¬ 
dául  a  bronzkori  lándzsák,  nyilak  díszítmé¬ 
nyein  stb.  E  példák  kifogyhatatlanok  s  a 
tanítvány  kevés  útbaigazítás  mellett  maga 
is  hamar  fog  rájönni  ily  egyszerű,  szinte 
önmagukat  magyarázó  formák  megfejtésére 
s  emellett  vérré  válik  benne  az  a  meggyő¬ 
ződés  is,  hogy  az  anyag  egyik  döntő  ténye¬ 
zője  a  művészi  stílusnak.  Annyira  vérré  válik 
benne,  hogy  az  eléje  kerülő  műtárgyakat 
egészen  szokásszerűen  e  szempontból  is  meg 
fogja  ügyelni  s  e  stiláris  minőségüket  is  méltatni 
tudja.  Oly  fontosnak  tartjuk  ennek  beható  szem¬ 
léltetését  és  oktatását,  hogy  meglehetős  hosszú 

időt  szánnánk  neki.  Ha  a  tanítvány  megös- 
merkedik  azzal,  hogy  a  textil,  fa,  agyag,  kő, 
bronz,  üveg,  festék  stb.  mily  megmunkálást 
enged  meg,  mily  határokat  szab,  mire  inspi¬ 
rálja  a  mestert,  ha  látja,  hogy  egy  egész  sor 
szerkezetforma,  dísz,  egyenest  az  anyag  saját¬ 
ságaiban  gyökerezik,  még  pedig  a  művészet 
minden  egészséges  korában,  úgy  elő  van 
készítve  arra,  hogy  bemutassunk  neki  egész 
köröket  és  rendszereket,  amelyek  művészetén 
kiváló  szerep  jutott  az  anyag  sajátságainak. 

Bemutathatjuk  tehát  neki  a  tipikus  agyag¬ 
művészet  képviselője  gyanánt  Babilónia  mű¬ 
vészetét,  ahol  majdnem  minden  jellegzetes 
szerkezet  és  dísz  éppen  az  agyag  sajátságai¬ 
ban  gyökerezik  s  mindjárt  azután  bemutat¬ 
hatjuk  a  tipikus  kőművészetet  Egyiptomban. 
Még  pedig  csupán  egyes,  e  célra  kiválasztott 
műtárgyakon,  amelyek  formái  oly  beszédesek, 
hogy  a  tanítvány  csekély  útbaigazítással  maga 
is  megleli  az  anyag  jellemző  bélyegeit.  Ezzel 
még  mindig  a  rajzteremben  (helyesebben: 
műhelyben)  szerzett  tapasztalatainak  körében 
él.  Nem  gondolunk  arra,  hogy  midőn  itt  Ba¬ 
bilónia  vagy  Egyiptom  művészetéről  van  szó, 
bemagolandó  leckét  kapjon  a  tanítvány,  év¬ 
számokkal  megspékeltek  Nem  rendszeres  mű¬ 
történeti  kivonatban,  sőt  még  csak  fejlődés- 
történeti  egymásutánban  sem  célszerű  mindezt 
előadni.  Elég,  ha  a  tanítvány  egy  sor  jó  pél¬ 
dán  szemlélheti,  hogy  a  műhelyben  tanult 
stilisztikai  elvek  mily  hatalmasan  érvénye¬ 
sültek  a  múlt  néhány  nagy  korszakában  is. 

Ha  a  tanítvány  már  megszokta  az  eléje  ke¬ 
rülő  műtárgyakat  ily  szempontból  nézni,  (amire 
elég  egy  esztendő),  felhívhatjuk  figyelmét  arra, 
hogy  egyazon  anyag,  egyazon  nép  körében, 
mégis  mily  változatos  formáknak  adhat  létet. 
Példáink  sorát  célszerűen  válogathatjuk  ki 
a  görög  és  itáliai  művészetből.  A  görög  temp¬ 
lom  és  a  görög  szobrászat  fejlődéstörténeté¬ 
ből  vett  néhány  példa  elég  arra,  hogy  a  tanít¬ 
vány  meggyőződjék,  hogy  az  anyagon  kívül 
van  még  a  stílusnak  más  faktora  is:  korszak¬ 
ról  korszakra  változik  az  külső,  az  anyagtól 
független  körülmények  behatása  alatt.  Ugyanez 
épp  így  szemléltethető  Itáliában.  E  bemutatások 
során  meggyarapodik  a  tanítvány  egy  újabb 
megösmeréssel :  a  görög  templomon  látni  fog 

formákat,  amelyek  fa-  vagy  textil-munkára 
vezethetők  vissza,  a  római  épületeken  pedig 
lát  oly  díszítő  tagokat,  amelyek  Görögország¬ 
ban  elsőrangú  szerkezeti  elemek  voltak.  Meg¬ 
tanulja  tehát,  hogy  a  forma  átvándorolhat  ősi 
anyagáról  új  anyagra,  de  akkor  lényeges  vál¬ 
tozásokon  esik  át.  Mindezt  nem  elvontan, 
mint  végső  megállapítást  szívja  magába,  hanem 
szinte  élményszerűen  s  ha  a  tanár  ügyes,  úgy 
a  tanítvány  mindezeket  a  tényeket  szinte  a 
maga  felfedezései  gyanánt  fogadja. 

Eddig  már  az  ókori  művészet  legneveze¬ 
tesebb  alkotásainak  egy  sorával  ösmerkedett 
meg,  anélkül,  hogy  száraz  műtörténeti  lec¬ 
kéket  kapott  volna.  Ugyanily  módon,  ha  kell, 
még  a  kronológiai  sorrend  megbontásával  s 
nagy  kihagyásokkal  is  eléje  lehet  tárni  a 
következő  korszakok  legbeszédesebb  példáit, 
mindig  stilisztikai  szempontból. 

A  gyakorlati  életből  vett  egyszerű  példák¬ 
kal  fel  lehet  világosítani  a  tanítványt,  hogy 
az  eddig  ösmerteken  kívül  van  a  stílusnak 
még  egy  más  tényezője  is:  a  cél,  amelyet  a 
műtárgy  szolgál  s  a  megrendelő,  a  vásárló, 
a  mecénás,  akit  a  művész  szolgál.  Egy  sor 
példa  illusztrálhatja  ezt  a  befolyást.  Legélén¬ 
kebben  akkor,  ha  oly  megrendelőt,  oly  me¬ 
cénást  állítunk  eléje,  aki  nagyhatalmú,  nagy¬ 
befolyású  volt  s  ilyenül  a  római  egyház  kínál¬ 
kozik  elsősorban.  A  katakombák  szerény  mű¬ 
vészetétől  egész  a  renaissance,  sőt  barokk 
művészetig  terjedő  példákon  megösmeri  a 
tanuló,  hogy  az  egyházzal  együtt  fokról-fokra 
hogyan  változott  a  templom  s  a  vele  szoro¬ 
san  egybefüggő  műtárgyak  egész  sora  is, 
mint  nyomja  rá  az  egyház  változó  hatalma, 
lelkülete,  céljai,  szelleme  a  maga  bélyegét  az 
ő  szolgálatában  álló  művészetre. 

Végre  megösmerkedhetik  a  tanítvány  a  stí¬ 
lus  legfontosabb  tényezőjével,  a  művésszel 
is.  Nélküle  természetszerűen  nincs  művészet; 
mily  jegyekben  látjuk  most  már  az  ő  befo¬ 
lyását?  Meglehetős  egyszerű  módszerrel  lehet 
a  tanítványt  rátéríteni  annak  megértésére, 
hogy  mennyire  elüthet  két  művész  egyéni¬ 
sége  egymástól,  még  akkor  is,  ha  körülbelül 
egyazon  korban  s  egymástól  nem  is  nagyon 
távol  éltek.  Mutassuk  be  páronkint  Dürer  és 
Holbein,  Velazquez  és  Murillo,  Rubens  és 


Rembrandt  néhány  e  célra  különösen  alkal¬ 
mas  művét,  a  tanítvány  az  első  útbaigazítás 
után,  mint  tapasztaltam,  maga  is  hamar  rájön 
a  legfontosabb  jellemvonásokra,  amelyek  eze¬ 
ket  az  egyéniségeket  egymástól  elválasztják. 
Ha  ez  az  elemzés  élvezetesen  folyik,  a  tanít¬ 
vány  az  életben  eléje  kerülő  műtárgyakon  is 
gyakorolni  fogja. 

Egy  pár  Van  Dyck-  vagy  Jordaens-kép  be¬ 
mutatása  világossá  fogja  ezután  tenni,  hogy 
a  művészben  nemcsak  az  anyag,  a  kor,  a 
mecénás,  az  egyéniség  szólal  meg,  mint  stí¬ 
lusának  együtthatója,  tényezője,  hanem  egy 
oly  elem  is,  amelyről  eddig  nem  szóltunk. 
A  más  művészek  hatása.  Jó  példákon  ki  lehet 
mutatni,  a  tanítványnyal  kikerestetni  e  hatás 
nyomait.  S  felvilágosítjuk  őt  a  szorosan  vett 
művészi  iskoláról.  De  ez  szűkkörű,  lehet 
egy  egész  korszak,  egész  művésznemzedék¬ 
nek  is  bizonyos  fokig  közös  bélyegük,  amit 
művészi  iránynak  nevezünk.  Alig  van  erre 
beszédesebb  példa  az  olasz  renaissance  fes¬ 
tészete  és  szobrászaténál .  A  naturalista,  kutató, 
alapokat  egyengető,  felfedező  quattrocento,  az 
utána  következett  stilizáló,  idealista,  össze¬ 
foglaló  cinquecento.  Jól  kiválasztott  festmé¬ 
nyek  és  szobrok  meggyőzőn  mutatják  be  e 
két  irány  feltűnő  bélyegeit. 

S  ráterelhetjük  a  tanítvány  figyelmét  arra 
is,  hogy  az  irányok  e  váltakozása  később  is 
bekövetkezik  bizonyos  körülmények  közt.  A 
seicentobeli  naturalista  művészek  s  az  utánuk 
következett  hideg  eklektikus  akadémia  néhány 
művéről  jól  leolvashatja  ezt. 

Ezzel  aztán  a  művészi  stílus  legfontosabb 
tényezőivel  megismerkedett  a  tanítvány.  Ha 
tanításunk  nem  volt  fárasztó  s  ha  eléggé 
foglalkoztattuk  a  tanítványt,  most  már  fel¬ 
készült  arra,  hogy  mindé  tanulság  érvényét 
kipróbáltassuk  vele  egy  olv  művészeten,  amely 
hozzá  legközelebb  áll:  a  legújabb  kor  művé¬ 
szetén. 

Az  összes  eddig  felsorolt  stilisztikai  szem¬ 
pontokból  szemlét  tartatunk  vele  a  modern 
művészet  jól  megválogatott  példáin.  Keres¬ 
sük  vele,  mily  anyagokat  használ  a  modern 
művész  s  azok  hatása  mint  érvényesül  mű¬ 
vén.  Keressük,  mily  célt  szolgál,  mik  a  modern 
mecénásnak,  publikumnak  követelményei,  vá- 

gyai,  ízlése,  midőn  épületet,  képet,  szobrot, 
a  házi  holmi  kellékeit  kívánja.  Keressük  vele, 
kik  az  egymástól  messzi  eltérő  egyéniségek 
s  miben  különböznek  egymástól.  Vele  együtt 
rájövünk  arra,  hogy  a  modern  korban  is 
támadtak  irányok,  új  naturalizmus,  új  idea¬ 
lizmus  képét  látjuk  magunk  előtt.  Végre 
megértetjük  vele,  hogy  mindezek  a  jellem¬ 
vonások  mint  csillannak  meg  a  hozzánk  leg¬ 
közelebb  eső,  a  magyar  művészeten,  mik 
ennek  elvei,  céljai,  irányai. 

Ezzel  azután  be  volna  fejezve  a  közép¬ 
iskolai  oktatás. 

Az  anyag,  amelyet  itt  előadtunk,  néhány 
évet,  4— 5-öt  kíván.  Felöleli  a  műtörténet 
legfontosabb  tényeit,  de  csak  azokat,  amelyek 
feltűnő  s  beszédes  jellemvonásaiknál  fogva 
belevésődnek  a  tanítvány  emlékezetébe.  Egész 
korszakok  hiányoznak  belőle.  Ezt  nem  tart¬ 
juk  hibának,  sőt  ki  lehetne  ebből  az  anyag¬ 
ból  is  húzni  egyetmást.  Mert  a  főcél  az, 
hogy  a  tanítványban  ne  adatok  halmozódja¬ 
nak  fel,  hanem  olyan  ösmeretek,  amelyeket 
félig-meddig  önmaga  szerzett  a  tanár  útmu¬ 
tatásával  s  amelyek  elégséges  alapot  adnak 
neki  a  továbbképzésre  s  arra,  hogy  igazán 
művészi  szempontokból  igyekezzék  megítélni 
a  műtárgyakat,  amelyek  az  életben  eléje  ke¬ 
rülnek.  Amit  mi  itt  szinte  egy  tartalomjegy¬ 
zék  kivonataként  adtunk  elő,  csak  ujjmuta- 
tás  a  szakember  számára,  aki  tudni  fogja, 
hogy  egy  odavetett  szóval  mire  célzunk.  Ha 
bővebben  akarnánk  részletezni,  szinte  vezér¬ 
könyvet  kellene  szerkesztenünk. 

Mi  itt  csupán  a  rajztanárnak  ama  tenni¬ 
valójára  terjeszkedtünk  ki,  ami  a  rajztanítás 
mellett,  de  azzal  kapcsolatban  reá  várna.  S 
természetesen  mindig  a  legjobb  fajtájú  szem¬ 
léltető  anyag  lebegett  szemünk  előtt.  Lénye¬ 
gesnek  tartottuk,  hogy  eleinte  az  elemi  ténye¬ 


zőkkel  ösmerkedjék  meg  a  tanítvány  s  amint 
a  rajztudásban  halad  s  formai  látköre  egyre 
tágul,  lassankint  a  bonyolultabb,  egészsége¬ 
sebb  látást  kívánó  műtárgyak  szemlélésével 
foglalkozzék.  Az  itt  felölelt  anyag  oly  egy¬ 
szerűen  adható  elő,  hogy  nehézség  s  tétová¬ 
zás  nélkül  megérthetik  a  középiskolák  tanulói. 

Feltesszük,  hogy  mindezek  helyes  megér¬ 
tésének  a  beható,  észszerű  rajztanítás  az  igazi 
alapja.  S  hogy  a  műalkotások  bemutatása  s 
elemzése  a  rajzórába  mintegy  belefonva  tör¬ 
ténjék.  Ha  az  előadási  mód  megválasztására 
szabadságot  adnak  a  rajztanárnak,  mindig 
tudni  fogja  a  helyes  alkalmat  megtalálni.  Van 
itt  is  elég  tanítási  fogás,  amivel  élni  fog.  így 
a  görög  templom  vagy  gótikus  dóm  szerke¬ 
zetét  a  tanítvány  sokkal  intenzivebben  érti 
meg,  ha  nem  valamely  képen  magyarázzuk 
ezt  meg,  hanem  a  táblán  rajzolva,  szinte 
szemeláttára  építjük  fel,  szerkesztjük  meg  s 
elvárjuk,  hogy  a  tanítvány  is  velünk  rajzol¬ 
jon.  Sőt  lehet  magával  a  tanítványnyal  bizo¬ 
nyos  útmutatások  mellett  szinte  újra  felfedez¬ 
tetni  az  ily  szerkezeteket.  De  mindez  már 
részletkérdés. 

Legfontosabb  kívánságunk  mindenesetre  az, 
hogy  a  középiskolában  behatóan  folyjon  a 
rajzoktatás,  ennek  legtágabb  értelmében.  Rend¬ 
kívül  gyümölcsözőnek  tartanók  azonban,  ha 
a  stilisztika  legfontosabb  elveit  a  műtörténet 
kincstárából  vett  példákról  ily  módon  ösmerné 
meg  a  tanuló. 

Lehet,  hogy  ez  a  módszer  a  pedagógiának 
ma  érvényben  levő  elveibe  ütközik.  Mi  mégis 
benne  látjuk  az  eszközt,  amelylyel  jövendő 
publikumunkat  a  művészet  jobb  megértésére 
lehetne  nevelni.  S  ez  a  mi  szempontunkból 
annyira  fontosnak  látszik,  hogy  megengedtük 
magunknak  ezt  a  kis  herézist  is. 

Lyka  Károly 

|  5  orti  Pál  tizenhat  éves  volt,  nagyon 

[___}  fiatal  és  egészen  bajusztalan  gye¬ 
rekember,  amikor  egy  iparművé- 
szeti  tervvel  díjat  nyert.  A  díj 
kicsi  és  jelentéktelen  azokhoz 
képest,  amelyekhez  később  jutott;  a  terv  — 
egy  berakott  művű  asztallap  díszítése  —  nem 
jöhet  számba,  naiv  és  kezdetleges  játék  azokhoz 
a  dolgokhoz  képest,  melyek  később  a  magyar 
iparművészet  frontjára  vitték.  A  biografusnak 
azonban  ez  az  „ifjúkori  kísérlet"  nem  közöm¬ 
bös.  Ez,  hogy  úgy  mondjuk:  jellemző  momen¬ 
tum,  amiből  ha  különösebb  valamik  nem  is 
konstatálhatok,  az  talán  igen,  hogy  Horti 
nem  véletlenül,  kényszerűségből,  vagy  amiatt 
állt  be  a  magyar  iparművészet  táborába,  mert 
ebből  a  táborból  akkor  jóformán  senki  se 
látszott,  ellenben  felsőbb  parancs  és  ú.  n. 
művészeti  politika  szerint  szükség  volt  rá,  s 
úgy  tetszett,  hogy  aki  siet  és  él  az  alkalom¬ 
mal,  hamar,  könnyen,  vitézül 
arathat  győzelmes  babérlevele¬ 
ket.  Ez  az  ifjúkori  terv,  ez  a 
kis  pályadíjat  nyert  rajz  bele¬ 
világít  Horti  fejlődésébe,  s  némi 
magyarázattal  szolgál,  hogy  mi¬ 
ért  lett  tervező,  amikor  piktor¬ 
nak  indult,  miért  húzott  át  a 
dekoratív  művészetekhez,  amikor 
erre  holmi  sok,  kívülről  jövő  ösz¬ 
tönzést  éppen  nem  kaphatott;  s 
amikor  minden  oldalról,  jobbról 


is,  balról  is,  kollégái,  proffesszorai,  olvasmányai 
azt  magyarázhatták,  hogy  a  festői  halhatat¬ 
lanság,  hír  és  aranyérem  ennél  a  pontnál 
kezdődik:  nagy  vászon  és  életnagyságú  ala¬ 
kok.  A  mintarajziskolában,  épp  úgy,  épp  oly 
mód  és  rend  szerint  gyakorolja  a  rajzot, 
mint  valamennyien  a  vele  egyivásúak  és 
azonos  cél  felé  sietők.  Először  a  bizonyos 
görög-római  gipszfejek,  szénnel  szürke  papí¬ 
ron,  aztán  közelebb  a  „Parnasszus  hófödte 
bérceihez",  magasabb  fokon:  élő  modellek, 
pemzlivel,  színnel,  á  la  príma.  Közben,  bizo¬ 
nyára  nyughatlan  álmai  vannak,  mint  minden¬ 
kinek,  ha  lefoglalják  a  Sturm  und  Drang 
lángoló  évei.  Bohémtanyákon  bizonyára  hosz- 
szú  és  szenvedelmes  disputákkal  tölt  időt, 
disputákkal  arról,  hogy  mi  a  követendő  „új 
irány  a  festészetben".  A  plein  air-nek  ekkor 
itt  még  híre-nyoma  se.  München:  ez  a  piktura 
központi  pályaudvara.  Ide  futnak  be  a  világ 
összes  tájékairól,  tehát  magyar  tájékról  is 
művésznéppel  érkező  vonatok,  s  innét  szalad¬ 
nak  haza  csinálni  nemzeti  művészetet,  való¬ 
jában  pedig  sokszor  csak  foly¬ 
tatni  a  müncheni  pikturát.  Tör¬ 
ténelmi  kompozíciók,  aranymet¬ 
szés,  s  főleg:  genre-jelenetek  a 
népéletből,  az  édes,  az  aranyos, 
a  víg  csaplárosné,  három  a  tánc  : 
ez  a  festői  divat,  ez  az,  amit  az 
emberek  kívánnak,  amit  csinálni 
kell,  la  irtodé  pour  la  mode.  A 
mintarajziskola  szép  lassankint, 
de  folyvást,  évről-évre  növekszik, 
aminek  önkéntelen  oka,  élesztője 

Munkácsy.  A  „párisi  magyar  asztalosfiú “  rob¬ 
banásszerű  sikere.  Az  a  siker,  amely  igaz,  hogy 
egyfelől  piktorrá  tett  nem  annakvaló  asztalos¬ 
fiúkat,  másfelől  rehabilitálta  magát  a  piktorát. 
Szóval,  úgy  tetszik,  új  szellők  fújnak  a  magyar 
ugaron.  Már  nincsen  úgy,  mint  régen,  Székely 
Bertalan  fiatalsága  idején.  Csak  éppen  az 
iparművészet,  ez  az,  amit  —  hogy  költővel 
szóljunk  —  köd  takar,  köd  és  homály.  Még 
nincs  benn  a  köztudatban,  hogy  praktikus 
holmik  tervezése  is  lehet  művészi  feladat. 
Modern  bútor,  modern  szőnyeg  még  nem 
mutatkozott,  s  nem  is  mutatkozhatott,  mert 
Közép-Európa  valamennyi  akadémiáján  s 
nálunk  még  inkább,  ahogyan  az  iparművészet 
szerepelt,  ez  a  „  melléktárgy “  félvállról  vett 
szerepe.  Amiben  kimerült:  történelmi  stílusok 
kópiája.  A  tervezés  kötött  marsruta  szerint 
történt,  a  fiatal  művészjelölt  urat  ezen  a 
címen  gyakoroltatták:  szabad  tervezés,  régi 
mintalapok  után.  A  milieu  tehát,  innét  nézve 
holt,  csöndes,  mozdulatlan.  Csak  jámbor 
óhajtások  hangzanak  olykor  parlamenti  rész¬ 
ről,  hogy  csinálni  kell  magyar  ipart,  hogy  ez 

így  nem  mehet  tovább,  baj  van,  nagy  és 
országos  baj.  Ezeknél  a  szelíd  kívánkozások- 
nál  több  azonban  alig  jelentkezik.  Feltűnnek, 
felhangzanak  és  tovaszállnak,  s  ami  utánuk 
marad,  némely  résztvevőbb  lélek  melankóliája. 
Egyébként  a  parlamenti  szószék  iparpolitiku¬ 
sait  körülbelül  úgy  szemlélik,  mint  ekzotikus 
népek  a  nyugati  fehér  embert.  Egyébként 
nem  szabad  még  a  bécsi  vonal:  innét  érkezik 
az  ízlés,  kész  tervek,  mintakönyvek,  kész 
holmik  szállítmánya.  Az  iparművészeinek  tulaj¬ 
donkép  se  neve,  se  önálló  jelentménye.  Ha 
beszélnek  róla,  ha  ankéteznek,  előadnak  róla, 
nem  tudják  hol  keressék,  ha  meg  keresik, 
amit  találnak,  idegen  import,  bécsi  munka.  A 
környezet,  a  viszonyok,  az  élet  tehát  még 
nincs  arra  hangolva,  hogy  iparművészetet 
termeljen,  hogy  alkalmakat  kínáljon  nem 
csupán  festőtalentumok  megszólalásainak.  A 
talaj  egy  fel  nem  szántott,  még  ki  nem  készí¬ 
tett  talaj  s  hogy  mégis,  ebben  a  magára- 
hagyottságban,  ebben  a  csöndben,  ebben  az 
„iparművészet-ellenes“  időkben  valaki  fiatalon, 
tizenhatéves  fejjel  nem  lovagregények  festésére 

gondol;  mi  ez,  ha  nem  egy  bizonyos  fajta, 
egy  dekoráló,  egy  iparművészinek  induló  talen¬ 
tum  öntudatos  jelentkezése?  Mi  ez,  ha  nem 
annak  jele,  hogy  amikor  érnek  a  viszonyok, 
s  a  modernség  jegyében  szükség  van  elő- 
munkásokra,  Horti  egy  eredendő,  legfeljebb 
csak  elfojtott,  külső  okok  miatt  alvó,  de 
egyébként  benne  régtől  meglévő  talentum 
miatt  áll  az  előmunkások  közé,  nagy  szorga¬ 
lommal,  nagy  mohósággal  és  oly  képességek¬ 
kel,  amelyeknek  felmérése,  kritikája  itt  nem 
feladatunk,  de  amelyeknek  szerepére,  jelentő¬ 
ségére,  hasznára,  arra,  amit  betöltötték  és 
arra,  amit  eredményeztek,  alább  még  rámu¬ 
tatunk. 

Mindezzel  persze  nem  azt  mondjuk,  hogy 
pontosan  kikössük  a  zsineget  kétféle  talentum 
közt:  a  közt,  ami  pár  excellence  piktorinak,  s  a 
közt,  ami  iparművészetinek  kodifikálható.  Nem 
írjuk  azt,  hogy  Hortit  „már  az  istenek  is“  arra 


nevelték,  hogy  bútort,  szőnyeget,  ékszert  és 
egyéb  ipari  holmikat  terveljen.  Abból  a  rajz¬ 
ból,  abból  az  első  kis  szösszenetből,  amit 
egy  iskolai  fórumon  apró  babérokkal  körül¬ 
díszítenek,  nem  mondható,  hogy  Hortiban 
éppen  csak  ez  a  fajta  képesség  élt,  szorosan 
különválasztva  attól,  ami  piktori.  Először  is: 
alig  képzelhető  maga  az  iparművészség  e  nél¬ 
kül  a  piktori  talentum  nélkül.  Ha  valami, 
akkor  egy  interieur,  egy  művészien  elgondolt 
szoba  okvetlen  kíván,  sőt  feltételez  festői 
fantáziát.  Ha  ez  hiányzik,  a  spiritusza,  a 
lelke  hiányzik.  Az  emberi  művészkedésnek 
ez  a  terrénuma  tele  van  pittoreszk-tartalom- 
mal:  nagy  dekorálok,  nagy  iparművészeknél 
szinte  conditio  sine  qua  non.  Horti  is  így 
indul,  festői  tanulmányokkal,  festői  erények¬ 
kel  vértezi  magát.  Hosszú  esztendőket  tölt 
intenzív  munkában.  Bejárja  Münchent,  Párist, 
Londont.  Amikor  hazajön,  több  tárlaton  le- 

teszi  festő-névjegyét.  Egy  képét,  a  „Fa¬ 
vágók"  címűt  megvásárolja  a  Képzőművészeti 
Társulat,  s  hogy  íme  mégis,  egy  hirtelen 
kanyarodással  más  utakra  tér,  nem  egyéb 
ez,  mint  bizonysága  annak  az  erősebb  hajlan¬ 
dóságnak,  erősebb  szeretetnek,  amit  mi  így 
hívunk:  iparművészeire  való  rátermettség. 
Ezzel  a  hajlammal  és  ezzel  a  szeretettel  ékeli 
be  és  tudja  boldognak  magát  szép  tárgyak 
társaságában.  Lemond  a  piktordicsőség  arany¬ 
füstjéről,  közeli  célok,  közeli  sikerek,  lármás 
erőlködések  helyett  oly  problémákkal  foglal¬ 
kozik,  amelyekre  a  hajnal  csak  később  volt 
eljövendő.  Később,  amikor  kis  rés  nyílt  a 
magyar  művészet  egén,  s  nyugati  szélvész 
új  kultúra  magjait  söpri  felénk.  A  modern 
iparművészetet. 

Es  itt  most  külön  fejezetet  kezdhetnénk 
ezzel  a  címmel:  a  lenézett,  kigúnyolt,  a  félre¬ 
ismert  és  üldözött  szecesszióról.  Külön  feje¬ 
zetet,  amely  vidám  bohózathoz  lenne  hason¬ 
latos,  ha  azt  mondanók  el,  hogy  ennek  az  új 
kultúrának,  a  modern  iparművészeinek  milyen 
volt  az  ő  fogadtatása.  De  amely,  dacára  hogy 
amiről  szól,  ma  még  a  legfrissebb  múlt,  egy 
darab  komoly  és  nemes  történelem,  mert  a 
kép,  amit  példáz,  amit  kirajzol  elénk  :  felemelő 
és  egész  lélekkel  vívott  küzdelmek  képe.  Rövid 
évek  múltán,  ma,  ezerkilencszáznyolcban, 
furcsa,  megfoghatlan,  érthetlen  minden  kacaj, 
torz  és  groteszk  az  a  mosoly-tenger,  amely  a 
modern  iparművészet  első  felbukkanásait  kí¬ 
sérte  a  szánalom,  részvét  és  egyéb  tragikai 
összetevők  formájában.  Csodálkozunk,  sőt  töb¬ 
bet  teszünk:  megdöbbenünk,  hogy  miként 
lehetett  humort,  éppen  csak  nevetni  való 
mulatságot  látni  például  Rippl-Rónai  egy  bú¬ 
torrajzán.  Hogy  részenkint  és  általánosan, 
hivatalos  és  nem  hivatalos  helyeken  miért 
eshettek  szokatlan  ijedelembe  az  Iparművé¬ 
szeti  Társulat  kiállításai  miatt.  Hogy  a  nemzet 
képviselőinek  házában,  egy  ismert  s  különben 
európai  szempontú  kulturpolitikus  miként  kép¬ 
zelhette  magát  magyar  művészeti  Cicerónak, 
aki  apró  és  sötét  Catilinák  ellen  harcol, 
amikor  büszke  rómaisággal  óva  intett  minden¬ 
kit  a  haladó  legújabb  kor  művészetétől,  amely 
—  így  szólt  —  tévelygések  és  veszedelmek 
örvényébe  visz.  Aberrációs  művészet. 

Mindez  persze,  ma,  érthető  okból  furcsa, 
hihetetlen,  akárha  nem  történt  volna.  Elültek 
a  háborgó  vizek,  vagy  legalább  is  az,  ami 
miatt  háborognak,  nem  a  modernség  elemi 
kérdése.  Azonban  annak  idején,  ugyancsak 
érthető  okból,  mindez  természetes  jelenség 
volt,  logikus  folyománya  egy  milieunek,  mely 
ha  nem  is  bírt  iparművészeti  hagyományok¬ 
kal,  mint  a  franciák,  angolok,  tehát  ha  nem 
is  volt  mit  féltenie,  —  Bécs  közelében,  Bécs 
hatása  alatt  élt,  amelynek  üres  barokkizmu¬ 
sát,  ellapult  biderségét  gyökerestül  támadták 
az  új,  friss  törekvések.  Ez  a  szó:  modern, 
ma  éppen  nem  sértés.  Ellenkezőleg  az  a 
sértő,  ha  valakinek  az  idetartozását  véletlenül 
kétségbevonják.  Ott  tartunk,  hogy  vannak 
kávéházak,  s  benne  márványasztalok  körül 
kolóniák,  úgynevezett  szabad  és  független 
tömörülések,  akik  előtt  a  Mackintosh  bútor¬ 
művészete  „öreg  dolog",  hogy  ne  mondjam 
vieux  joeu.  Ott  tartunk,  hogy  immár  a  modern¬ 
ségnek  is  van  bizonyos  szokványa,  akadémiája, 
sablonja  és  kellemetlenül  zöld  tehetetlensége 
—  holott  tíz  év  előtt  még  merész  valami  volt 
kiejteni  elegáns  társaságokban,  nem  szólva 
szakkörökről,  iparosokról,  gyárosokról.  Egy¬ 
felől  a  „Spieszburgerthum"  rémületének  kora 
volt  ez,  amely  érzi,  hogy  régi,  megszokott 
és  kényelmes  sátraiból  akarják  kiforgatni,  más¬ 
felől  nagy  kontrasztok  mérkőzése,  elszánt 
csaták  kora,  amit  Horti  Pálnál  senki  sem 
vívott  végig  teljesebb  odaadással,  s  amiből  ha 
ez  az  utóbbi,  az  új  ízlés,  új  formák,  új  ideák 
kerültek  ki  győztesen,  nagyrészt  az  ő  érde¬ 
méül  tudandó  be.  Aki  megírja  majd  a  magyar 
iparművészet előidejét,  jó  darabonét  mindenütt 
találkozni  fog  Horti  Pál  talentumának  nyomai¬ 
val.  Mert  arnily  fanatikus  hittel  haladt  a  kis 
csapat  élén,  azokkal,  akikre  valamikor  úgy 
néznek  vissza,  mint  ahogy  ma  tekintjük  az 
irodalmi  műveltség  nagy  kezdeményezőit,  — 
Kármánt,  Kölcseyt,  Kazinczyt,  —  a  munkás¬ 
sága  épp  ily  robusztus,  szinte  az  egész  ipar¬ 
művészetet  átölelő.  Mindent  próbál,  s  minden¬ 
ben,  amit  próbál,  európai  színvonalat  ér.  Ter¬ 
vez  ékszert,  bútort,  szőnyeget,  fayence-t. 
Különböző  matériákkal  dolgozik,  az  anyag, 
amire  rajzait  gondolja,  nagyon  sokféle.  S  mégis, 
amit  tervezett,  az  anyag  iránt  való  respek- 

tust  tükrözi.  Arra  épült,  amit  a  nagy  hada¬ 
kozásban,  az  iparművészet  egyik  sarkpontja 
gyanánt,  sokszor,  vehemensül,  újra  és  újra 
kellett  ismételni:  a  materiális  őszinteségén. 
Ezt  a  tulajdonságot  Horti  nem  tanulhatta  ké¬ 
nyelmes  módon,  folyóiratokból,  mint  valami 
elegáns,  kivasalt,  ú.  n.  irodai  tervező.  Erre 
külön  energiát,  külön  türelmet,  bibelődést, 
külön  életet  pazarolt  a  műhely  falak  pora, 
forgácsa  közt.  Hosszú  és  fáradságos  órákat, 
napokat,  esztendőket,  ami  neki  mindazonáltal 
ritka  élvezet  volt,  mert  amit  nyújtott:  örömök, 
örömök,  nemesen  emberi  örömök.  Egy-egy  anyag 
rejtőző  szépsége,  titka,  finom  effektusai.  Egy- 
egy  anyag  megismerésében  támadó  lelki  szen¬ 
zációk. 

Hogy  ebben  a  megismerésben,  ezen  a  kí¬ 
sérletező  úton  Horti  új  effektusokat  talált, 
ezt  fölösleges  bizonyítgatnunk  azok  előtt, 
akik  visszaemlékeznek  ékszereire,  amelyek  új 
cizelláló  eljárással  készültek,  s  vázáira,  sajá¬ 
tos  patinájú  agyagedényeire.  Egész  csomót 
állított  ki  belőlük,  színes,  eredeti  hatású  holmi¬ 
kat,  amelyeknek  csak  egyik  nevezetességük, 
hogy  formájukat  Horti  szabta.  Másik  s  talán 
jelentősebb  nevezetességük,  hogy  maga  min¬ 
tázta,  korongozta  őket.  S  ez  az,  ami  nekünk 
Hortiban  különösmód  szimpatikus.  A  mester¬ 
ség,  a  kézimunka,  a  nem  is  oly  rég  általában 
lebecsült  mesterség  szeretete.  Az,  hogy  nem 
élt  akadémikusán,  külön  az  anyagától,  távol 
a  műhelytől.  Az,  hogy  ennek  eredményekép 
(s  ez  már  intuíció  dolga)  megvolt  benne  a 
képesség:  hatni,  szépségeket  kicsiráztatni  pusz¬ 
tán  materiális  tulajdonságokkal.  Egyedül  azzal, 
hogy  számít  valamely  anyag  új  finomságára. 
Mindez  ma  persze  hogy  nem  ritka.  De  Horti 
előtt  ritka  volt.  Hortiban  ez  jellemző  vonás, 
ha  úgy  tetszik  «reneszánsz-vonás». 

Interieurökön,  tömérdek  apróságon  kívül  egy 


sor  vázlat,  terv:  ez  a  magyar  iparművészet 
Horti-öröksége.  Egy  szenvedélyes  stúdium 
jegyzetei :  felvételek  őskori  emlékekről,  s  bútor¬ 
rajzok,  melyek  ki  tudja  hová  fejlesztik  tovább 
szerzőjüket,  ha  magukkal  hozzák.  Ha  nem 
hagyják  el,  indus  égbolt  alatt,  forró  mesék  s 
vad  vizű  partok  közelében. 

* 

Horti  Pál  Budapesten,  1865-ben  született. 
Apja  szabómester.  Tanulmányait  a  főváros¬ 
ban  végzi  (reáliskola,  mintarajziskola).  Meg¬ 
szerezve  a  rajztanári  oklevelet,  az  iparrajz- 
iskolához  nevezik  ki  (1890).  Néhány  év  múltán 
Münchenbe  megy,  a  reprodukáló  teknikákat 
tanulmányozni.  Amikor  hazajön,  egy  sokszo¬ 
rosító  vállalatot  alakít,  de  ez  a  vállalkozása 
nem  sikerül,  s  fel  kell  hagynia  vele.  Egv 
csomó  tervrajza  a  «Mintalapok»  hasábjain 
jelenik  meg.  1902-ben  a  turini  nemzetközi 
kiállítás  magyar  iparművészeti  csoportját  ren¬ 
dezi.  Ugyancsak  Horti  tervei  szerint  rendező¬ 
dött  a  Magyar  Iparművészeti  Társulat  lakás¬ 
berendezési  kiállítása  (1903),  valamint  a  st.- 
louisi  kiállítás  magyar  iparművészeti  része 
(1904).  A  kiállítás  bezárása  után  New-Yorkba 
költözik  (1905),  ahol  igen  sok  megrendeléssel 
látják  el.  Innét  Mexikóba  megy  (1906  május). 
A  sárgaláz  lappangó  kórja  itt  kezdi  ki  szerve¬ 
zetét.  Hazafelé  tartott,  amikor  ez  a  baj  vég¬ 
zetesen  tör  ki  rajta.  Meghalt  Bombay-ban, 
1907  május  25-én.  Hagyatékából  kiállítást 
rendezett  az  Iparművészeti  Társulat  az  ipar- 
művészeti  múzeumban  (1907  nov.).  —  Kitün¬ 
tetései  :  Iparművészeti  állami  nagy  aranyérem 
(1899),  a  párisi  világkiállításon  öt  kitüntetés 
(1900),  a  Ferenc  József-rend  lovagkeresztje 
(1900),  Grand  Prix  a  turini  kiállításon  s  az 
olasz  koronarend  lovagkeresztje. 

Dömötör  István 

bérház  is,  a  palota  is,  mint  elneve¬ 
zés,  megállapodott,  szinte  megrög¬ 
zött  fogalmakat  jelöl  meg.  A  bér¬ 
ház  szó  a  közfelfogásban  szép¬ 
séges  prózát  jelent,  a  palota  a 
fantáziát  izgatja.  Ugyanezt  a  különbséget  érzi 
a  művészet  is,  amikor  ez  a  két  fogalom  eléje 
kerül.  Még  az  építőművészet  is,  amikor  akár 
a  bérházat,  akár  a  palotát  meg  kell  építenie. 
Pedig  neki  mind  a  két  épület  megalkotása 
egyforma  munkája  volna.  Csakhogy  az  egyi¬ 
ket  egyszerűen  megfogalmazza,  a  másikat 
pedig  —  költi.  Amannak  tervét  ügyiratnak 
tartja,  a  másikét  költeménynek.  Amannak  ter¬ 
vezésénél  csak  az  épület  jó  hasznosítására, 
a  beléje  fektetett  tőke  legjobb  gyümölcsözte- 
tésére  gondol,  emennek  megalkotásánál  pompa 
érvényesítésére,  kényelem  kielégítésére,  szép¬ 
ség  megszólaltatására  törekszik. 

Ennek  a  szélsőséges  különbségtételnek  most 
már  ideje  elmúlt.  Ma  már  a  bérház  az  építő¬ 
művészetben  másképp  szerepel,  mint  a  köz¬ 
felfogásban.  Új  anyagok,  új  konstrukciók,  új 
technikai  vívmányok  az  építészet  számára 
lehetővé  tették,  hogy  a  bérház  építésében 
pompát,  szépséget,  ötletességet  érvényesítsen, 
s  a  ház  jobb  hasznosításának,  a  rája  költött 

pénz  jobb  gyümölcsöztetésének  szempontjai 
számára  egyenesen  szükségessé  tették  azt,  hogy 
a  kényelmet  kielégítse  s  abban  mesterkedjék, 
hogy  a  bérház  szép,  nobilis,  világos  és  szellős 
legyen.  Ma  már  a  legprózaibb  épület  izgatja 
leginkább  az  építészetet  a  maga  művészi  ener¬ 
giájának  kifejtésére.  Nem  is  a  bérház,  hanem 
a  nála  is  prózaibb  áruház  az  új  építészet  mű¬ 
vészi  rátermettségének  igazi  dokumentuma. 
Amikor  az  árúház  lett  a  fantáziának,  a  szépet 
alkotásnak,  a  művészi  tehetségnek  ösztökélője : 
a  bérházról  magától  értetődik,  hogy  a  meg¬ 
építése  művészi  feladat.  A  bérház  építője  már 
nem  bürokratikus  fogalmazó,  hanem  alkotó 
művész.  A  bérház  alaposan  kinőtt  a  sablon 
keretéből;  megépítését  a  fantázia  és  a  tehet¬ 
ség,  a  tudás  és  az  ötlet  vállalta  feladatául. 
Hanem  azért  a  palota  építése  is  megmaradt 
emezek  feladatának.  Csak  szintén  megnöve¬ 
kedett.  Az  ő  lehetőségei  és  szükségességei  is 
fokozódtak.  A  technika  száz  vívmánya  s  a 
kényelem  ezer  új  kívánalma  fokozza  őket. 
A  pompa  fogalmának  köre  kiterjedt  s  a  szé¬ 
lesebb  határokban  a  művészet  új  utakon 
járhat. 

Ezen  az  útján  kisértem,  mikor  azt  a  házat 
bejártam,  amelyet  Bálint  Zoltán  és  Jámbor 
Lajos  a  budapesti  Bajza-utca  és  Aradi-utca 
sarkán  épített.  A  Lederer-házat,  amelyben  a 
két  építész  a  bérház  szempontjait  és  a  palota 

szükségességeit  elégítette  ki.  Nem  palotaszerű 
bérházat  kellett  építeniük,  hanem  azokat  a 
szempontokat  és  ezeket  a  szükségességeket 
!  egyugyanabban  az  épületben  úgy  kellett  érvé¬ 
nyesíteniük,  hogy  egyugyanabban  a  keretben 
egymással  szerves  egységességben,  mégis 
külün  érvényesüljön  a  bérház  is,  a  magán¬ 
palota  is.  Érvényesüljön  az  épület  beosztásá¬ 
ban  és  érvényesüljön  a  ház  külsejében  s  a 
szerkezettel  szorosan  összefüggő,  a  ház  mi¬ 
voltát  teljesen  logikusan  reprezentáló  homlok¬ 
zatban. 

Úgy  lehet,  hogy  ezt  a  különválasztást,  amely¬ 
nek  az  egységes  hatást  nem  szabad  meg¬ 
zavarnia,  maguk  az  építőművészek  tűzték  ki 
maguknak  feladatukul.  Érdekesen,  mindenki 
által  megérthető  módon  oldották  meg.  A  három- 
emeletes  épület  egyik  része  a  háztulajdonos 
külön  kis  palotája,  másik  része  finoman  ki¬ 
képzett  bérház.  Az  emeletes  palota  be  van 
iktatva  a  háromemeletes  sarokházba;  külön 
jellege  kidomborodik,  mégis  az  egész  épület¬ 
nek  szerkezeti  és  dekoratív  egységét  nem 
hogy  nem  zavarja,  hanem  egyenesen  ennek 
az  egységnek  alapja  és  hordozója.  A  két  jel¬ 
legnek  kidomborítása  és  mégis  egységes  érvé¬ 
nyesítése  a  legmegkapóbb  művészi  ötletek 
közül  való. 

A  bajza- utcai  homlokzat  földszintje  és  első 
emelete  pompás  ritmusú  kőarchitektura.  A 
magas  földszintet  a  kapu  középütt  kettéosztja. 
Jobbra-balra  egy-egy  magas,  keskeny  ablakok¬ 
ból  egyesített  ablaknyílás.  Ez  az  ablakelren¬ 
dezés  a  felületet  ritmikusan  tagolva,  a  sarkon 
ívben  folytatódik.  Szorosan  egymás  mellé  rótt 
hosszú  keskeny  ablakok  fonják  körül  ezt  az 
ívsarkot.  Egy-egy  ablakcsoport  egy-egy  terem. 
Tulajdonképpen  mindegyik  csoport  egy-egy 
széles  nagy  kőablak.  A  sarokívé  a  földszint 
úri  szobájába  visz  világosságot.  Fent  az  eme¬ 
leten  a  téli  kert  fülkéjét  világítja  meg.  Az  első 
emeletnek  ugyanez  a  ritmikus  függőleges 
vonalzása  van.  A  keret  vonalai  karcsú  félosz¬ 
lopok.  Közvetlenül  beolvadnak  a  vízszintes, 
pompásan  stilizált  kőornamentikába.  Ez  vá¬ 
lasztja  el  a  palota  homlokzatát  a  bérházétól. 
Megkoszorúzza  a  palotát  és  körülövezi  a  kő- 
architekturából  kiemelkedő  sima  vakolat-felület 
talpát. 


Ez  a  felület  csak  széles  sáv,  a  széles  abla¬ 
kok  olyanok  benne,  mint  a  pántban  az  ék¬ 
kövek.  Fölötte  megint  könnyebb  szalagként  a 
harmadik  emelet  ablaksora  következik.  Benne, 
az  ablakok  közt,  az  emelet  egész  felületét 
befödvén,  Kernstock  Károly  remek  mozaikfrizje 
húzódik  végig.  A  képsorozat  csupa  ritmus  és 
csupa  harmonizáltság.  Beszédes,  nemes  nagy¬ 
vonalúság.  A  felület  nagyszerű  megértése,  a 
falfestés  logikájának  érvényesítése.  A  folt  s  a 
vonal  benne  merő  ornamens.  Az  aktok  egy¬ 
szerűvé  redukálva,  az  állatalakok  egyszerűvé 
stilizálva.  Semmi  részletezés  és  csupa  mindent- 
éreztetés.  A  festészet,  mint  a  felület  ura,  de 
tudván,  hogy  a  felület  az  építészet  eszköze. 
A  két  művészet  egységben,  egymás  megérté¬ 
sének  egységében.  Talán  a  festészetnek  vissza¬ 
térése  a  maga  régi,  eredendő,  egyedül  igaz 
értelméhez.  Kernstock  mozaikalakjai  vakolatba 
vannak  berakva,  s  ebben  a  vakolatháttérben 
tompított  arany  hullámzik. 

A  kis  palotahomlokzat  a  nagy  háznak  szinte 
a  talapzata.  Finom  ritmusa  a  magasságba 
irányul,  a  függőlegest  érvényesíti.  A  függő¬ 
legest  a  vízszintessel  összeegyeztető  ornamen¬ 
tikája  stilizált  futó  növényzet.  Lombozat,  buja 
levélkoszorúk  és  bokréták.  Csak  a  kapu  fölött 
kidomborodó  zárt  erkélyablak  könyöklője  alatt 
indul  a  szögletekből  a  közép  felé  egy-egy  kis 
puttifríz.  De  beleolvad  a  kőfelületbe  és  belevész 
a  levélornamensbe.  A  földszint  ablakos  sarok¬ 
ívén  túl  táblaszerű  széles,  nagy  vakolatfelület  a 
palota  architektúrájának  véget  vet.  Olyan,  mint 
a  mondat  után  a  pont  és  gondolatjel.  Utána 
a  bérház  következik.  Az  emeleten  a  maga 
ablaksorát  rögtön  a  sarok  után  megkezdi,  a 
többi  emeleten  pedig  folytatja  a  maga  Bajza- 
utcai  homlokzatát.  A  bérház  kapuja  az  aradi¬ 
utcai  homlokzatban  van.  A  két  házrész  a 
második  emeleten  teljesen  összeolvad.  Az 
egyik  homlokzaton  a  díszes  kőpalota  a  bér¬ 
házat  hordja,  a  másikban  a  bérház  architek¬ 
túrája  önállóan  érvényesül,  hogy  a  második 
emeleten  átterjeszkedjék  a  palotahomlokzatba  is. 

Már  az  ablakelrendezésről  szólván,  meg¬ 
említettem  a  homlokzat  struktúrái  beszédes¬ 
ségét.  Minden  részében  vallomást  tesz  az 
alaprajzzal  való  összefüggéséről.  Ez  az  alap¬ 
rajz  az  építészektől  a  nagyméretnek  kis  helyen 

való  érvényesítését  kívánta.  Az  aránylag  kis 
területen  sok  hely,  sok  világosság  és  nagy 
kényelem:  ez  volt  a  programm.  Ami  a  hely¬ 
kihasználó  ötletességnek  mozgósítását  jelenti. 
S  hogy  ez  a  mozgósítás  megtörtént  s  Bálint  és 
Jámbor  a  célszerűség  követelményeivel  megbir¬ 
kózni  igyekezett,  sorra  került  a  másik  követelés 
is:  a  palota  pompájának  követelése.  Bent  a 
palota  termeiben.  A  termeket  díszíteni,  beren¬ 
dezni,  bútorozni  kellett.  Ez  is  az  építészek  dolga 
lett.  Az  építtető  művészi  érzéke  az  építész 
iránt  való  engedékenységben  hamarosan  ki 
szokott  merülni,  de  ebben  az  esetben  ez  az 
engedékenység  kimerithetetlennek  mutatkozott. 
Az  építészek  a  kész  házat  be  is  rendezhet¬ 
ték.  Nem  kellett  a  nyers  falaktól  elbúcsűzniok, 
hogy  átadják  őket  a  bútorosnak.  A  palotát 
végig  maguk  alkothatták  meg.  A  falakat  bur¬ 
kolhatták,  a  burkolatot  berakással,  véretekkel 
díszíthették,  a  mennyezeteket  kiképezhették  és 
falak  között  és  mennyezetek  alatt  stílszerű  szo¬ 
bákat  formálhattak.  A  maguk  egyéni  stílje 
szerint.  Részt  és  egészet  összehangolván,  részt 
és  egészet  szabadon  megkomponálván. 

Kezdték  a  hall-lal.  Barnára  pácolt  borove- 
fával  burkolták,  a  burkolatot  kirakták  pali- 
sander-betétekkel.  A  burkolat  fölött  a  falakat 
kékeszöld  szövettel  födték,  föl  a  mennyezet 
koszorújáig.  Amennyezet  kaszettáitfestettgipsz- 
ornamensekkel  töltöttélv  ki.  Ebben  a  keskeny, 
kis  hallban  a  terület  valósággal  szélhámos- 
kodik.  Nagy  csarnoknak  mutatkozik :  impo¬ 
záns  magasság,  jókora  szélesség  s  a  nagy- 
nagy  hosszúság  látszatával  csal.  Hátsó  részében 
a  hátfalnak  nekiinduló  falépcsője  a  tekintetet  a 
méretek  dolgában  megzavarja.  Szinte  a  messze¬ 
ségbe  látszik  vinni,  pedig  a  kezünk  ügyében 
marad.  A  csarnokból  széles  tolóajtó  visz  jobbra 
az  ebédlőbe.  Sötétbarnás  tölgyburkolatát  bronz¬ 
veretek  tarkítják.  A  burkolat  faliszekrényeket 
föd ;  a  nagy  ebédlő  nagy  ebédéinek  készlete 
van  bennük.  A  mennyezet  mezőinek  orna- 
mensei  közt  világító  testek.  És  nemes  művű 
bronzcsillárok  és  fali  karok  is  világosságba 
fürösztik  a  nagy  termet,  reflexjátékra  inger¬ 
ük  a  sárga  szövetkárpítot,  a  márvány  kan  dallót, 
rajta  Ligeti  Miklós  hronzreliefjét. 


A  hallba  balra  egy  úri  szoba  nyílik.  A  munka 
úri  dologgá  lesz  benne,  a  pompa  —  egyszerű¬ 
sége  s  az  egyszerűség  nemessége  közt.  A 
sötétre  pácolt  bükkfa-könyvespolcokon  ezüst¬ 
veretek;  motívumuk  a  fölrakott  gipszmennyeze¬ 
ten,  az  ezüstözött  világító  testeken, a  falak  ezüst¬ 
szürke  selyemszövetén  sokféleképpen  meg¬ 
ismétlődik.  A  nagy  termet  pamlagok  reszekre 
bontják  és  mindegyiknek  más-más  a  jellege. 
Az  egyik  csevegésre,  a  másik  pihenésre,  a 
harmadik  munkában  elmerülésre  invitál.  A  bútor 
párnázatának  és  a  függönyök  bársonyának 
sárgásbarna  színe  kellemesen  olvad  egységes 
hatássá  és  sok  lefokozott  csillogással  a  pol¬ 
cokat  megtöltő  könyvek  kötésével. 

A  szalonban  szín  és  fény  szabadon  verőd¬ 
hetik  egymáshoz.  Bálint  és  Jámbor  ebben  a 
teremben  a  pompa  legkifejezettebb  elemeivel 
dolgozott.  A  falat  sárga  márványnyal  borítot¬ 
ták  s  a  borítás  fölött  sárga  selyem  moiréval 
burkolták.  A  mennyezet  gipszdísze  ragyogó 
arany.  Stilizált  ecetlevélkoszorú  övezi  a  kár¬ 
pitot  és  tölti  be  a  mennyezet  szigeteit.  A  szi¬ 
getekben  opaleszkáló  üvegű  világító  testek. 
A  sárga  szín-  és  fényharmóniában  a  sárga 
kapriorai  márványkandalló  a  maga  éles  vona¬ 
laival  és  bronzbetétével  olyan,  mint  a  tenger¬ 
ben  a  világító  torony.  Nyugalmat,  biztonságot 
juttat  az  izgalmas  hullámzásban.  Az  ében¬ 
fával  és  gyöngyházzal  berakott  bútor  selymé¬ 
nek  csillogása,  az  arany  tündöklése,  a  falak 
ragyogása,  a  villamos  világ  sugárzása  köze¬ 
pette  nyugalmat,  szinte  —  klasszikus  nyugo¬ 
dalmat  juttat. 

Ennyit  a  palotáról.  A  bérház  lakásai  be¬ 
csülettel  rászolgáltak  a  modern  lakás  névre. 
Kényelmesek,  szellősek,  világosak,  elegánsak. 
Kis  lépcsőházuk  vasrácsát  Forreider  mester 
készítette.  Szokása  szerint  vasból,  —  vasat 
éreztetve.  Természetesen  a  vasmunkát  is 
Bálint  és  Jámbor  tervezte.  A  ház  ormenti- 
kájának  vezérmotivuma  vonul  végig  más-más¬ 
féle  stilizáltságban  a  vason  is.  Mint  ahogy  a 
kőornamentikában  és  bent  a  palota  díszítésé¬ 
ben  is  azok  a  motívumok  vezérkednek.  Közöt¬ 
tük  legdominálóbban  az  ecetlevél. 

Gerő  Ödön 

^zárhatjuk  a  könyvet,  amely  Szana 
Tamás  élete  művét  tartalmazza.  — 
Hosszú  munkásságát  áttekinthetjük, 
most,  miután  annak  folytatása  nem 
lesz  többé.  Betegsége  jó  ideje,  hogy 
lehetetlenné  tette  neki  a  művészetekkel  való 
foglalkozást  s  ez  talán  még  jobban  gyötörte, 
mint  a  fizikai  fájdalmak,  amelyektől  február 
11-ikén  váltotta  meg  a  halál.  A  tisztelet  és 
becsülés  koszorújával  állunk  friss  sírjánál. 

Szana  Tamás  az  irodalom  több  ágát  művelte 
s  irodalmi  tisztségeket  is  viselt.  Munkásságá¬ 
nak  egészét  méltatták  s  méltatni  fogják  az 
erre  hivatott  fórumok.  Minket  benne  a  mű¬ 
kritikus  érdekel.  Neve,  szereplése,  fáradozása 
összefügg  az  újabb  magyar 
művészet  sorsával,  mert  két¬ 
ségtelen,  hogy  a  hetvenes  és 
nyolcvanas  években  nemcsak 
egyik  jelentős  irányítója  volt 
közönségünk  ízlésének,  ha¬ 
nem  lelkes  propagálója  Mé¬ 
szöly,  Munkácsy,  Bihari  s  a 
magyar  Piloty-kör  művésze¬ 
tének.  Az  alatt  a  két  évtized 
alatt,  míg  e  nevek  adtak  jel¬ 
leget  hazai  művészetünknek, 

Szana  volt  irodalmi  tolmá¬ 
csuk.  Mikor  aztán  művésze¬ 


tünkben  más’  áramlatok  keltek  szárnyra,  ame¬ 
lyekkel  sem  kedvenc  művészei,  sem  ő  nem  vall¬ 
hatták  közösséget,  hallgatagon  félreállott,  nem 
elegyedett  a  napi  harcokba,  hanem  szorgalmasan 
belemélyedt  abba  a  művészetbe,  amely  nekünk 
már  múltat,  neki  azonban  még  élő  jelent, 
minden  élményeinek  élesztőjét,  táplálóját,  heví- 
tőjét  jelentette.  Újra  elővette  jegyzeteit,  elszór¬ 
tan  megjelent  cikkeit  s  összefoglaló  munkában 
mutatta  be  a  magyar  festészet  és  szobrászat 
legutóbbi  száz  esztendejének  történetét  és 
monográfiákban  adta  ki  e  történet  néhány 
neki  kedves  hősét,  Markót,  Izsót,  Jankó  Jánost, 
így  élesztgette  maga  körül  új  életre  azt  a 
művészetet,  amelyről  ösztönszerűen  érezte, 
hogy  hamvadófélben  van,  így 
eleg3mdett  újra  benső,  meghitt 
tereferébe  azokkal  a  meste¬ 
rekkel,  akiknek  műhelyzugá¬ 
ban  oly  gyakran  üldögélt,  akik¬ 
nek  ízlésével  annyira  egyezett 
az  ő  ízlése,  akiknek  művé¬ 
szetét  —  s  ez  természetes  — 
inkább  kedvelte,  mint  az  épp 
életre  kelő  legújabb  művészeti 
hitvallásokat.  Nem  mindenki 
cselekedett  volna  így  az  ő 
helyében.  Ha  vére  hevesebb, 
ha  temperamentuma  láza- 

sabb,  ha  belátása  és  tapintata  kisebb :  bizo¬ 
nyára  ő  lett  volna  az  első,  aki  hévvel  síkra 
száll  a  művészet  új  eszméi  ellen,  amelyek 
szükségszerűen  idegenek  voltak  neki  s  ő  lett 
volna  az  utolsó,  aki  a  harcteret  otthagyta 
volna. 

De  Szana  Tamásnak  nem  kellett  a  po¬ 
rondról  visszavonulnia,  mert  fel  sem  vette 
a  harcot.  És  nem  vette  fel  azért,  mert  ő,  az 
olasz  művészet  lelkes  amatőrje,  Taine  fordí¬ 
tója,  nagyon  jól  tudta,  hogy  az  ilyen  harc 
megokolatlan  és  sikertelen  volna.  Aki  évtize¬ 
deken  át  tanulmányozza  a  renaissance  művé¬ 
szetét,  abban  vérré  válik  az  a  meggyőződés, 
hogy  a  művészet  szakadatlan  átalakulásokon 
megyen  át  s  hogy  a  ma  művészete  nem 
egyezhetik  a  tegnap  vagy  a  tegnapelőtt  művé¬ 
szetével.  Hol  van  az  az  erő,  amely  ezt  az 
alakulást  megfagyasztani,  örökre  megrögzíteni 
képes?  S  ha  akad  ilyen,  vájjon  mi  szolgá¬ 
latot  tesz  vele  a  művészetnek  ? 


Beszélgetéseink  közben  egyszer,  valamely 
szerkesztőségi  szobában,  a  szecesszióra  tér¬ 
tünk.  Az  új  volt  akkor  s  nem  értettek  alatta 
az  emberek  valamely  különleges  stílust,  mint 
ma.  Szana  nagyon  jellemzőn  tolmácsolta  nekem 
állásfoglalását : 

—  A  szecessziót  nem  szeretem,  mert  nem 
érzem  és  nem  értem.  Távol  állok  tőle  és  nem 
akarom  ezt  az  új  divatot  egyszerűn  magamra 
ölteni,  mint  annyi  más.  De  ennek  a  szecesszió¬ 
nak  (a  münchenit  értette)  meg  kellett  történnie. 
A  bolondságai  majd  lehámlanak  róla,  s  ami 
benne  művészi  értékű,  majd  nagyobbra  fej¬ 
lődik.  Ellene  dolgozni  nevetséges.  Éppen  annyi 
volna,  mint  ha  a  gótikus  építkezés  első  kísér¬ 
letezőinek  megtiltotta  volna  valaki,  hogy  kísér¬ 
leteiket  folytassák.  Mily  kár  volna,  ha  ennek 
következtében  az  emberiséget  megfosztotta 
volna  a  gótikától. 

így  beszélt,  de  tettei  sem  cáfoltak  rá.  Akkor 
egy  nagy  magyar  napilapnak  művészeti  rova- 

tát  szerkesztette.  S  ebben  az  ő  rovatában, 
amelynek  összeállítására  csak  neki  volt  be¬ 
folyása,  más  kéztől  eredő  egész  sor  oly  művé¬ 
szeti  cikket  nyomatott  le,  amelyek  ennek  a 
„szecessziónak"  elveit,  eszméit  propagálták, 
termékeit  ösmertették. 

Nemcsak  tapintata  nyilvánult  ebben,  hanem 
az  a  jellemvonása  is,  hogy  nem  szeretett  a 
harc  tűzvonalában  állani.  Egész  kritikai  mun¬ 
kásságából  hiányzik  az  élesen  megszabott 
állásfoglalás.  Nem  kritikusnak  érezte  magát, 
hanem  amatőrnek.  S  ilyennek  is  aposztrofálta 
magát  egyik  könyve  címlapján.  Végigjárta  a 
műhelyeket,  végig  a  kiállításokat:  ha  talált 
valamit,  ami  szivéhez  szólt,  sietett  a  többi 
emberrel  közölni,  felhívta  rá  a  közönség  figyel¬ 
mét,  igyekezett  megkedvelteim,  örömét  má¬ 
sokba  is  átplántálni. 

Műkritikai  tevékenysége  tehát  a  propaganda 
jegyében  folyt.  S  akkor,  amidőn  Szana  Tamás 


kezében  volt  a  gyeplő,  erre  és  éppen  erre  volt 
szükség. 

Voltak  a  hetvenes-nyolcvanas  években  is 
embereink,  akik  törődtek  a  művészettel.  Vol¬ 
tak,  akik  áldoztak  is  érte.  A  baj  azonban 
éppen  abban  rejlett,  hogy  csakugyan  áldoztak, 
azaz  a  művészettel  szemben  a  fenkölt  párt¬ 
fogók  szerepét  vállalták.  Nem  szükséglet  volt 
a  műtárgy:  megszerzése  inkább  az  önként 
vállalt  nobile  officium  kifolyása  volt.  A  mecé¬ 
nás  és  a  művészet  ilyfajta  viszonyának  ma¬ 
gyarázatát  megkapjuk,  ha  az  akkori  magyar 
társadalom  szervezetét  tartjuk  szem  előtt.  A 
művészet  azonban,  ha  részt  akart  vállalni  a 
kulturmunkában,  nem  maradhatott  ebben  a 
cigány prímási  sorban.  Hogyan  szabaduljon 
belőle?  Egy  mód  kínálkozott  rá:  szélesebb 
rétegeket  kellett  iránta  fogékonnyá  tenni. 

Erre  a  művészet  egymaga  rövid  idő  alatt 
nem  képes.  Az  ecset  és  véső  segítségére  sie- 

tett  azonban  a  toll.  S  valamennyi  toliforgatónk 
közt  Szana  Tamás  végezte  e  téren  a  legered¬ 
ményesebb  munkát. 

Nem  kérdjük  s  nem  keressük,  hogy  mily 
művészet  számára  csinált  hírlapokban  és  folyó¬ 
iratokban,  felolvasásokban  és  könyveiben  pro¬ 
pagandát.  Ha  oly  művészet  volt  is  az,  amely¬ 
nek  fejlődésképességében  mi  történetesen  nem 
bízunk:  mégis  művészet  volt.  S  ez  a  döntő. 
Valaki  azt  mondta  egyszer,  hogy  nem  baj,  ha 
az  emberek  rossz  képeket  vesznek,  mert  az 
a  tény,  hogy  egyáltalában  vesznek  már,  hala¬ 
dást  jelent.  Ma  túl  vagyunk  ezen  az  állás¬ 
ponton,  de  nem  volnánk  túl  rajta,  ha  Szana 
néhány  évtizedre  terjedő  munkássága  nem 
tétette  volna  meg  a  közönséggel  ezt  az  első, 
talán  legnehezebb  lépést.  Igazságot  kell  azon¬ 
ban  szolgáltatnunk  neki  e  részben  is.  A  jelen¬ 
tékeny  tehetségek  a  hetvenes  és  nyolcvanas 


években  Szanában  mindig  meggyőződéssel 
teljes,  szives  szavú  tolmácsra,  terjesztőre, 
magyarázóra  találtak.  Fáradhatatlanul  forgatta 
nevüket  a  nyilvánosság  piaczán,  irt  róluk, 
amatőröket  gyűjtött  köréjük.  S  e  sürgő,  buzgó 
munka  közepette  lágy  szívvel  megkegyelme¬ 
zett  azoknak  is,  akiknek  csupán  cégér  volt  a 
művészet.  Nem  látta  szükségesnek  kritikai 
éllel  elkülöníteni  az  igazat  a  hamistól.  Talán 
személyes  bonhommiája  tartotta  vissza  ettől 
a  keserves  munkától.  De  talán  volt  ennél 
fontosabb  oka  is.  Mily  könnyen  ingathatta 
volna  meg  az  effajta  munkával  az  imént  fárad¬ 
sággal  megszerzett  amatőröket.  Mily  könnyen 
kelthetett  volna  tétovázást,  gyanút  nemcsak 
a  lekritizált  festőkkel,  hanem  egyáltalán  a 
művészettel  szemben.  Gondoljuk  meg,  hogy 
naiv,  tájékozatlan,  ingadozó  közönséghez  be¬ 
szélt,  amelyet  talán  elijesztett  volna  a  művé- 

szettől,  ha  kitárja  előttük,  hogy  vannak  a 
művészetnek  marodőrjei  is.  S  mily  nehéz, 
szinte  lehetetlen  lett  volna  a  felkészületlen 
publikummal  világosan  megértetni,  mi  a  jó, 
mi  a  helytelen,  mi  az  őszinte  munka,  mi  a 
maszlag?  Egész  propaganda-munkáját  koc¬ 
káztatta  volna,  ha  egy  minden  szükséges  isme¬ 
ret  nélkül  szűkölködő  közönséget  finom  művé¬ 
szeti  disztinkciókra  szólít  fel.  Ez  akkor  kaviár 
lett  volna  a  népnek. 

Olvassuk  el  újra  az  ő  „Száz  évét“.  Mennyi 
művészt  ismertet  benne!  S  mindegyik  szá¬ 
mára  van  jó  szava.  Szinte  beajánlja  a  teljes 
létszámot,  személy  válogatás  nélkül,  a  derék, 
a  jó,  a  nemeskeblű  publikumnak  Hogy  ez 
nem  kritikai  eljárás,  azt  tudjuk,  de  legelső 
sorban  tudta  Szana  is.  Kérdés  azonban,  több 
jót  cselekszik-e  művészetünkkel,  ha  éles  kriti¬ 
kai  munkát  végez.  Ha  szabad  e  pontnál  véle¬ 
ményünket  hangoztatnunk:  habozás  nélkül 
Szana  pártjára  állunk.  A  szorosan  vett  kritika, 
amelyet  mindenkor  tisztelünk,  gyakran  olcsóbb 
az  efféle  munkánál.  Az  élő  művészetre,  annak 


kialakulására  azonban  távolról  sem  hat  annyira, 
mint  a  propaganda.  Ez  megteremtheti  a  mű¬ 
vészet  számára  a  létfeltételeket,  amaz  a  leg¬ 
kedvezőbb  esetben  is  csak  egyes  művészek 
létfeltételeire  lehet  befolyással.  A  szorosan  vett 
kritika  egy-egy  művész  mellé  szegődik  s  jó- 
hiszeműn  kimutatja  annak  erényeit.  De  ha 
véletlenül  téved,  még  ez  a  szűkkörű  mun¬ 
kája  is  kárba  vész.  Az  a  munkásság,  amely¬ 
nek  két  évtizeden  át  Szana  volt  képviselője, 
igaz,  hogy  érdemesnek  s  kevésbbé  érdemes¬ 
nek  egyaránt  juttat,  de  —  kivált  a  mi  körül¬ 
ményeink  közt  —  kérdés,  nem-e  helyesebb 
száz  igaztalannak  megkegyelmezni  egy  igazért. 
Főképp,  miután  az  utóbbinak  kiderítése  úgy 
sem  végezhető  a  matematika  biztosságával. 

A  magyar  közönség  is,  a  magyar  művészek 
is  hálásak  lehetnek,  hogy  Szana  effajta  mun¬ 
kássággal  töltötte  el  életét.  Művészeti  nézeteit 
ma  így,  holnap  amúgy  mérlegelheti  a  kritika. 
De  ő  több  volt  a  rideg  nézet-embernél,  ő 
cselekedett  is.  Nehéz  és  eredményes  munkáját 
nem  lehet  kitörölni  művészetünk  történetéből. 

„D1E  WERKSTATT  DÉR  KUNST“  című  mű¬ 
vészeti  folyóiratban  egy  lelkes  hangú  felhívást 
olvastunk,  amelyben  a  Német  Szobrászok  Szövet¬ 
sége  arra  szólítja  fel  a  német  művészeket,  hogy 
támogassák  a  Szövetséget  egy  széles  alapon  meg¬ 
indított,  nagyfontosságú  akciójában,  amelynek  a 
célja  a  német  művészetnek  külföldön  és  legelső 
sorban  Amerikában  piacot  teremteni. 

A  felhívás  értékes  adatokat  közöl  a  mozgalom 
geneziséről  s  ezenkívül  tanulságos  dokumentumok¬ 
kal  szolgál  arról  az  őszinte  és  gyakorlati  értékű 
érdeklődésről,  amellyel  Németországban  a  kormány 
és  a  társadalom  minden  rétege  a  művészet  ügyei 
iránt  viseltetik,  nemkülönben  arról  az  emelkedett 
szellemről,  amellyel  a  művészek  minden  egyéni  és 
elvi  ellentéteken  felülemelkedve,  magasabb  és  közös 
célok  érdekében  egyesülni  tudnak. 

Elmondja  a  felhívás,  hogy  a  Német  Szobrászok 
Szövetsége  a  múlt  év  elején  indította  meg  alapos 
tanulmányok  kapcsán  a  mozgalmat,  melynek  pro¬ 
pagálására  bizottságot  is  alakított.  Ez  a  bizottság 
mindenekelőtt  a  német  szobrok  Amerikába  való 
kivitelének  a  kérdését  tette  tanulmány  tárgyává  és 
már  1907.  évi  július  7-én  terjedelmes  memoran¬ 
dumot  nyújtott  át  a  birodalmi  kancellárnak  amely¬ 
ben  a  németországi  művészeti  viszonyok  tárgyalása 
kapcsán  újabb  külföldi  piacok  teremtésének  a  szük¬ 
séges  voltát  fejtegette  és  ehhez  az  állam  támogatá¬ 
sát  kérte. 

A  memorandumra  már  július  24-én,  tehát  alig 
17  nap  alatt  megjött  a  kimerítő  válasz,  amelyben 
a  birodalmi  kancellár  a  legnagyobb  készséggel  haj¬ 
landónak  nyilatkozott  a  nagy  horderejű  vállalkozás 
támogatására  s  egyúttal  közölte,  hogy  megbízza  a 

belügyi  államtitkárt,  hogy  a  Szövetség  és  a  porosz 
cs  a  birodalmi  központi  hatóságok,  a  külügyi  hivatal, 
a  belügyi  és  a  kultusz-kormány  közt  az  ügy 
érdekében  szükséges  érintkezésnek  az  útját  egyen¬ 
gesse. 

Ezen  a  széles  alapon  azután  a  festőművészet 
és  az  iparművészet  bevonásával  már  1907  novem¬ 
ber  16-ikán  megalakították  a  német  művészet  kül¬ 
földi  propagálására  szolgáló  egyesületet.  Az  új 
egyesület  tagjainak  a  száma  az  eredeti  35-ről  hama¬ 
rosan  felszökött  200-ra  és  a  tagok  sorában  a  mű¬ 
vészeken  kívül  ma  már  az  irodalom,  a  tudomány, 
az  ipar,  a  kereskedelem,  az  arisztokrácia  és  a 
pénzvilág  kiválóságai  is  képviselve  vannak.  Maguk 
a  művészek  pedig,  minden  néven  nevezendő  ellen¬ 
tétek  félretételével,  siettek  a  vállalkozás  támogatá¬ 
sára,  úgy  hogy  a  névsorban  például  Begas  mellett 
ott  látjuk  Liebermann,  Knaus  mellett  Leistikov  és 
Olbrich  stb.  nevét. 

A  felhívás  annak  az  —  előzmények  után  tel¬ 
jesen  jogosult  —  reménynek  a  hangsúlyozásával 
végződik,  hogy  a  német  művészek  most,  amikor 
a  maguk  elhatározásából  első  ízben  vonulnak  ki 
a  külföld  meghódítására,  teles  nemzeti  egyértelmű¬ 
ségről  (nationale  Einmütigkeit)  fognak  tanúságot 
tenni,  mely  az  igazi  sikerek  egyedüli  biztosítéka! 

A  fönnebb  ismertetett  felhívás  tulajdonképpen 
maga  helyett  beszél.  Azok  a  viszonyok,  amelyek 
ezt  a  mozgalmat  Németországban  létrehozták,  nálunk 
is  megvannak.  Nálunk  is  évről-évre  sürgetőbben 
merül  fel  a  művészet  számára  új  piacok  terem¬ 
tésének  a  szükségessége,  mert  a  művészi  túlter¬ 
melés  —  amelynek  legkiáltóbb  bizonyítéka  az, 
hogy  Budapesten  1907  szeptember  8-ikától  1908 
mácius  8 -i káig  nem  kevesebb,  mint  huszonkilenc 
művészeti  és  iparművészeti  kiállítás  nyílt  meg!  — 
hovatovább  teljes  csőddel  fenyegeti  művészi  éle- 

tünket.  Nálunk  is  van  kormány,  vannak  művészek, 
írók,  tudósok,  ipari,  kereskedelmi  kiválóságok, 
arisztokraták  és  pénzemberek,  —  és  az  égető 
szükség  orvoslására  még  sem  történik  semmi! 

Annyi  badarságban  utánoztuk  már  a  külföldet, 
hogy  igazán  elkelne,  ha  már  egyszer  valami  okosat 
is  tanulnánk  tőle. 

/ft  SVÉD  MŰVÉSZETI  AKADÉMIA  A  MAGYAR 
/ni  MŰVÉSZETI  VISZONYOKRÓL.  „Meddelan- 
den  fran  kgl.  Akademien  fór  de  fria  konsterna 
1907“  címmel  megjelent  a  svéd  királyi  művészeti 
akadémia  legújabb  jelentése,  amely  minket  azért 
is  érdekel,  mert  53 — 56.  oldalán  beszámol  a  svéd 
művészeknek  a  budapesti  Műcsarnokban  rendezett 
kiállításáról  és  egybefoglalja  a  svéd  megbízottnak 
a  magyar  művészeti  viszonyok  körül  szerzett  ta¬ 
pasztalatait.  Bár  e  jelentésbe  apróbb  tévedések  is 
csúsztak,  mégis  érdekesnek  látjuk  közreadni.  A 
cikk  idézett  része  szószerinti  fordításban  így  szól: 

„Most  már  saját  országunkhoz  értünk  s  néhány 
szóval  a  svéd  művészet  helyzetéről  fogunk  szólani, 
elsősorban  is  művészetünk  részvételéről  a  konti¬ 
nens  művészi  mozgalmaiban.  A  méltányosság  kö¬ 
veteli,  hogy  legelőször  budapesti  kiállításunkról 
beszéljünk,  amelyet  bővebben  ismertethetünk,  hála 
annak  a  nyilvánvalóan  gondos  jelentésnek,  ame¬ 
lyet  Anshelm  Schultzberg,  a  svéd  osztály  kikül¬ 
dötte  terjesztett  az  akadémia  elé. 

E  jelentésben  Schultzberg  úr  a  kiállítók  nevé¬ 
ben  hálás  köszönetét  mond  az  akadémiának  azért 
a  jóakaró  érdeklődésért,  amely  lehetővé  tette  mű¬ 
vészetünknek,  hogy  egy  új  alkalommal  tanúságot  te¬ 
gyen  a  külföld  előtt  arról  a  jó  híréről,  amelyet 
már  előző  kiállításokon  való  részvételével  szerzett 
a  svéd  szépművészet. 

Küldeményünk  a  következő  volt:  90  olajfestmény, 
17  akvarell,  34  szobormű,  a  „Handarbetets  ván- 
ner“  (Kézművesek  barátai)  12  darab  dekoratív 
szövött  munkája,  egy  nagyobb  csoport  metszet, 
különösen  a  „Grafikai  művészek  egyesületének'4 
albumából  és  a  Tallberg-iskola  metszeteiből. 

Azután  ezeket  írja  Schultzberg  úr : 

Midőn  november  2-ikán  Budapestre  érkeztem, 
fokozódó  kíváncsisággal  siettem  a  műcsarnokba, 
amely  a  városligetben,  az  Andrássy-út  végén  áll. 
Már  külsejével  imponál  a  kiállítási  helyiség,  úgy 
nagyságával,  mint  méltóságteljes  görög  stiljával.  Az 
épületet,  amelyet  az  állam  a  város  által  adott  te¬ 
rületen  680,000  kor.  költséggel  építtetett,  a  Ma¬ 
gyar  Országos  Képzőművészeti  Társaság  kapta  aján¬ 
dékba.  A  palotában  csak  műkiállításoknak  lehet 
helye  s  vannak  tényleg  október  1-től  május  15-ig. 
Nyáron  zárva  van.  Az  épületben  15  kitűnő,  ki- 
sebb-nagyobb,  felülről  világított  helyiség,  buffet  és 
egy  ízlésesen  berendezett  előcsarnok  van. 

Mint  említettem,  számunkra  a  legnagyobb  terem 
volt  kijelölve.  A  szobrok  számára  reám  bízták, 
hogy  válasszak  helyet  a  pompás  szobrászati  terem- 

ben,  ahol  kitűnő  hátteret  képeztek  a  Handarbetets 
vánner  szőnyegei.  Ugyanannak  a  teremnek  az  osz¬ 
lopfolyosóján  helyeztük  el  a  grafikai  munkákat, 
amelyek  így  némi  összeköttetést  nyertek  a  szob¬ 
rokkal  s  egy  közeli  teremben  kaptak  helyet  az 
akvarellek.  Mindenben  a  legnagyobb  előzékenység¬ 
gel  és  áldozatkészséggel  találkoztunk. 

November  14-ikén  nyílt  meg  a  kiállítás  a  meg¬ 
hívottak  számára.  Sajátságosképpen,  valószínűleg, 
hogy  a  meghívottak  jobban  beoszthassák  idejüket, 
a  meghívás  öt  és  nyolc  óra  között  szólt.  A  vil¬ 
lanyfénynyel  gazdagon  megvilágított  termekben  a 
műalkotások  pompásan  érvényre  jutottak,  külö¬ 
nösen  a  plasztikai  alkotások.  Ez  alkalommal  mind¬ 
járt  meg  is  vásárolta  Andrássy  belügyminiszter 
Pelle  Svedlund  „Naplementét44  s  zárjel  között  le¬ 
gyen  megemlítve,  a  miniszternek  egy  nagyon  szép 
és  értékes  gyűjteménye  van. 

A  közönség  érdeklődése  igen  nagy  volt  s  ért- 
hetőleg  főleg  a  meghívott  svéd  művészek  munkái 
köré  csoportosult.  Művészek  és  műbarátok  több 
alkalommal  biztosítottak  róla,  hogy  Svédország  áll 
az  első  helyen.  Sajnálkoztak  afölött  is,  hogy  Zorn, 
Kari  Larson  és  Liljefors  elmaradt.  Törekvésem 
azonban,  hogy  ezek  a  művészek  is  kiállítsanak, 
nem  sikerült,  mert  ezek  itthon  és  külföldön  is 
rendesen  önálló  kiállítást  rendeznek.  Kiállításunkat 
különösen  azért  dicsérték,  mert  egy  bizonyos  egy¬ 
ségesség  vonult  végig  rajta,  bár  amellett  minden 
művész  megőrizte  egyéniségét  úgy  motívumainak 
megválasztásában,  mint  kifejezési  formájában. 

A  múzeum  a  következő  műveket  vásárolta  meg : 
Vilh.  Smith  „Tengeri  kikötőjét",  Schultzbergtől 
„Téli  est  az  erdőben44,  plaketteket  Erik  Lindbergtől, 
„Stina44  márványszobrot  és  „Burgonyaszedők44  című 
gipszszobrot  Hermann  Neujdtől.  Összesen  öt  tárgyat. 

Egyébként  a  svéd  szobrászatot  jellemzően  kép¬ 
viselték  Börjeson,  Sigrid  Blomberg  és  a  Millais 
testvérek  munkái.  A  vásárlások  összege,  a  mely  26 
darab  kép,  szobor  és  metszet  árában  22,900 
magyar  koronát  eredményezett  a  svéd  művészek 
számára,  elég  érthetően  mutatja  kiállításunk  sikerét. 

Most  már  nem  ismeretlen  Magyarországon  a 
svéd  művészet  s  azt  a  jó  hírünket,  amelyet  a 
Svéd  Művészek  Egyesületének  kiállítása  megalapí¬ 
tott  1903-ban,  mostani  kiállításunkkal  csak  meg¬ 
erősítettük.  Akkor  a  múzeum  megvette  Zorntól 
„Az  anya  és  gyermeke44,  Kallsteniustól  „Ősi  sírok 
az  erdőben44  című  festményeket.  E  kiállítás  alkal¬ 
mával  további  öt  svéd  műtárgy  került  budapesti 
gyűjteményekbe,  amelyek  egy  újonnan  épített,  pom¬ 
pás  és  sok  értékes  műtárgyat  tartalmazó  múzeumba 
vannak  elhelyezve. 

A  magyar  törvényhozás  már  tíz  év  óta  évi  200 
ezer  koronát  szavazott  meg,  amelyből  százezer 
korona  külföldi  műtárgyak  vásárlására  fordítandó. 
Mert  bár  egy  kiváló  magyar  személyiség  azt  mondta 
nekem,  hogy  Magyarország  egyike  Európa  legsze¬ 
gényebb  országainak,  mégis  enonnis  összegeket  költ 

a  művészetek  felkarolására.  Például,  nemrég  egy 
országházat  épített  36  millió  korona  költséggel. 
Pompás,  szép  arkitekturájú  építményekkel  díszítették 
Budát.  Az  Andrássy-szobrot,  egy  hatalmas  lovas¬ 
monumentumot,  oldalán  reliefekkel,  egyidőben  lep¬ 
lezte  le  a  király,  hogy  beszentelték  a  nagy  dómot 
is,  amelyet  40  év  óta  építenek.  S  most  még  egy 
lépést  tesz  Magyarország  művészetének  buzdítására, 
amennyiben  a  velencei  Giardino  Pubblicoban  magyar 
költségen  kiállítási  épületet  emel,  közvetlenül  a 
nemzetközi  kiállítási  épület  mellett.  Teszi  ezt  Olasz¬ 
ország,  illetve  a  velencei  művészegyesület  igazga¬ 
tóságának  felszólítására. 

Azt  a  panaszt  kell,  hogy  hangoztassam,  végzi 
Schulzberg  űr,  hogy  mi  Svédországban  nagyon, 
nagyon  csekély  eszközzel  kell,  hogy  dolgozzunk, 
amikor  művészetről  van  szó.  Mint  érdekes  és  fel¬ 
frissítő  szellők  jönnek  a  meghívások  nagyobb  kül¬ 
földi  kiállításokon  való  részvételre  s  megfigyeléseim 
alapján  az  a  véleményem,  hogy  messzemenő  fon¬ 
tossága  van  annak,  hogy  Svédország  részt  is  vegyen 
e  kiállításokon  s  iparkodjék  megtartani  azt  a  ki¬ 
váló  helyet,  amelyet,  hála  eddigi  diadalainak,  sike¬ 
rült  elfoglalni.  Azt  mondják,  hogy  az  „egyesülés 
jegyében"  élünk,  s  politikai  körülmények  egyesítő- 
leg  hatottak  minden  téren.  De  bármiképpen  van 
másutt,  annyi  bizonyos,  hogy  művészi  körökben 
sohasem  volt  nagyobb  a  szétvonás  és  sohasem 
volt  idegesebb  és  finomabb  bőrű  az  érzékenység. 
Például,  némely  körök  ügy  találják,  hogy  ha  csak 
egy  körlevél,  csak  egy  felszólítás  érkezik  egy  tag¬ 
hoz,  hogy  részt  vegyen  valamely  kiállításon,  meg¬ 
felelni  egy  felszólításnak  „tolakodás".  S  ez  a  dolog 
annál  sajnálatosabb,  mert  művészetünk  hatalmas 
eredményeket  érhetne  el,  ha  kicsinyes  kotteria  és 
személyi  érdekek  nélkül  összes  „legjobb  erőink" 
egyesülnének." 

jjá^ARDOS  GYULA.  Utóbbi  években  tárlatokra  már 
Uiv  aüg  küldött  valamit  s  azelőtt  is  nem  a  sza- 
poraság,  nem  a  termelés  bősége  volt  az,  amivel  a 
figyelmet  magára  vonta.  Lassan  és  keveset  dol¬ 
gozott,  aminek  oka,  legalább  e  végső  esztendőkben, 
legyengült,  beteg  szervezete.  Azelőtt  pedig  az  ok 
talán  a  „szép  élés",  az  ökonomikusán  konstruált, 
számítással  keresett  és  szürcsölt  gyönyörűségek, 
amelyekről,  mondják,  hogy  igen  precíz  teóriákat 
tudott  maga  és  mások  elé  szabni,  de  amelyeknek  ő 
maga  inkább  csak  álmodója,  csendes  fantasztája  volt, 
semmint  részese,  gazdag  és  pazarul  tékozló  fiúja. 
Azok  közé  tartozott,  akik  egész  galériákat  gondol¬ 
nak  el,  de  ami  utánuk  marad,  ebből  nem  telnék 
kis  galériára  való.  Azok  közé  tartozott,  akikben  bár 
heves  a  művészi  vágy,  aki  telefesti  a  levegő 
végtelen  régióit,  lankadó  karokkal  és  meredt  sze¬ 
mekkel  néznek  maguk  elé,  amikor  a  megcsinálás 
hosszú  és  izgalmas  folyamata,  a  munka  gyötrelmes, 
fizikailag  fárasztó  pillanatai  közelítenek.  Kifelé,  a 
világnak,  az  embereknek,  kollegáinak,  akik  csak 


távolról,  műhelynyelven  szólva  perspektívából  szem¬ 
lélték  s  nem  kerülhettek  vele  intim  közelségbe,  amit 
így  »ad  oculos"  demonstrált  ,az  egy  tinóm  űr,  gáláns 
allűrökkel  fellépő  alakja.  Valójában  pedig  úgy  vonult 
át  az  életen,  mint  oly  sokan  mások,  bús  lovagok, 
Schlemilek,  akik  legtöbbet  saját  árnyékukkal  dis¬ 
putáinak,  problémákat  akarnak  megoldani  s  fenn¬ 
akadnak  a  legelső  problémán,  önmagukon.  Haláláról 
Monte-Carloból  érkezett  a  távirat.  Gyötrelmes  idő¬ 
ket  töltött  a  játékbank  zöld  asztalánál,  a  szerencse- 
hajszolok  internacionális  forgatagában,  sok  biza¬ 
lommal  egy  fixa  ideához,  egy  biztos  rendszerhez, 
amelylyel  végre  is  kormányozni  fogja  a  rouge  et 
noir-t.  A  csengő  aranyak  azonban  csak  revolver¬ 
dörrenésének  lettek  kísérői. 

Kardos  Gyula  185  7-ben,  Baján  született.  Gim¬ 
náziumi  tanulmányainak  elvégzése  után  Budapestre 


jön  s  beiratkozik  a  mintarajziskolába.  1877-ben, 
stúdiumainak  befejezése  végett  Münchenbe  megy  s 
hat  esztendőt  tölt  a  müncheni  akadémián.  Amikor 
újra  hazatér,  Benczúr  Gyula  mesteriskolájában 
dolgozik  vagy  három  évig.  Fiz  idő  alatt  készül¬ 
nek  Jób,  a  Szerelmes  triton,  Krisztus  gúnyoltatása 
című  festményei.  Ez  az  utóbbi  Budán,  a  királyi 
palotában  van.  Később,  a  mesteriskolából  kilépve, 
újra  felkeresi  Münchent.  Ekkor  kezd  foglalkozni 
miniatűrrel.  Természetének  az  a  piktori  műfaj  felelt 
meg  leginkább.  Idetartazó  művei  közül  jelentéke¬ 
nyebbek  a  Hegedű-virtuóz,  A  felolvasó,  Rendez- 
vous.  Sok  gondos  odaadás,  sok  rokokofinomság  nyil¬ 
vánul  bennük.  Egyébként  kívül  állt  azokon  a  vál¬ 
takozó  áramokon,  amelyek  a  magyar  pikturát, 
kezdve  a  kilencvenes  évekkel,  keresztüljárták.  Fes¬ 
tését  ezek  az  új  törekvések  nem  érintették.  Mind- 

végig  megmaradt  miniatűr-stílusánál,  nem  közön¬ 
séges  tudással  és  talentummal.  Vásznai  a  tárlatok 
képerdőjében  diszkrét  szavú  vendégek  voltak.  Inkább 
az  amatőrök  keresték,  nézték  és  értékelték  őket, 
semmint  a  közönség  mindennap  szenzációkkal  táp¬ 
lálkozó  fórumai.  Nem  egy  dolga  angol  és  amerikai 
műkereskedőkhöz,  köztük  Carmelhez  került.  Meg¬ 
halt  január  26-án. 

AIZ  ÁLLAMI  MŰVÁSÁRLÁS  FOGYATÉKOS 
Ú~L1  ügyrendje  ellen  számos  panaszt  támasztottak 
a  művészek  a  legutóbbi  téli  műtárlat  alkalmából. 
A  kormány  ezúttal  is,  mint  minden  hasonló  eset¬ 
ben,  bizottságot  küldött  ki  a  műtárlat  ama  tár¬ 
gyainak  kijelölésére,  amelyeket  az  állam  költségén 
s  valószínűleg  a  Szépművészeti  Múzeum  számára 
meg  akar  vásárolni.  A  bizottság,  információink 
szerint,  jó  későn  fogott  ehhez  a  munkához  s  jelen¬ 
tését  átadta  a  kultuszkormánynak.  A  kultuszkor¬ 
mány  pedig  egyáltalán  nem  is  döntött  a  jelentés 
felett  a  tárlat  bezárása  előtt.  Végre,  jóval  a  kiállí¬ 
tás  leszerelése  után,  megjelent  a  napilapokban  egy 
kommüniké,  amely  hírül  hozta  a  döntést. 

Teljes  joggal  panaszkodnak  a  művészek  az  efféle 
eljárás  miatt.  Mert  az  ily  huza-vonának  nincs  sem 
elfogadható  oka,  sem  fontos  célja.  Ellenkezőleg: 
hátrányára  van  úgy  a  művészetnek,  mint  a  művé¬ 
szet  iránt  érdeklődő  közönségnek.  Mi  több:  tetemes 
kárt  is  okoz.  Magunk  is  ismerünk  oly  eseteket, 
amidőn  a  „vásárló-bizottság“  valamely  művész 
képét  kombináczióba  vette  s  így  az  a  végleges 
döntésig  nem  volt  eladható.  Bár  a  tárlat  folyama 
alatt  jelentkeztek  vevők,  a  képeket  vissza  kellett 
tartani,  mert  azokat  „feltételesen  lefoglalta"  a  bizott¬ 
ság  az  állami  vásárlások  céljára.  Végül  nagysokára 
megjött  a  döntés.  Az  államnak  nem  kellett  a  kép. 
Azalatt  a  festő  elesett  másik  vevőjétől  is. 

Ilyesminek  nem  volna  szabad  megtörténnie.  Mi 
több,  az  államnak,  mint  egyik  legrangosabb  mecé¬ 
násunknak,  jó  példával  kellene  előljárnia  a  vásár¬ 
lások  terén  is.  Nem  tesszük  fel  a  vásárló-bizottság¬ 
ról,  hogy  a  műtárgyakat  mindjárt  a  tárlat  elején 
ne  tudná  épp  oly  jól  vagy  épp  oly  rosszul  kijelölni, 
mint  hetek  múlva.  Nem  tesszük  fel  a  kultusz¬ 
minisztériumról,  hogy  ezt  a  jegyzéket  ne  lenne 
képes  mindjárt  a  beterjesztés  után  jóváhagyni  vagy 
korrigálni.  Miért  húzódik  ez  az  eljárás  heteken, 
hónapokon  át?  Miért  sértik  ily  módon  minden 
elfogadható  ok  nélkül  a  művészek  érdekeit? 

S  miért  teszik  ezzel  lehetetlenné  azt  is,  hogy  a 
művészet  iránt  érdeklődő  közönség  szemmel  kisér¬ 
hesse,  hogy  mily  műtárgyakat  vásárol  az  állam 
közpénzen.  Ha  a  tárlat  bezárulta  után  teszik  közzé 
a  megvásárolt  tárgyak  lajstromát,  úgy  senki  azokat 
a  többi  műtárgygyal  egybe  nem  vetheti  s  így  a 
vásárlás  nyilvánossága  teljesen  illuzórius. 

Midőn  a  vásárlás  így  kivonja  magát  a  nyilvá¬ 
nos  kritika  alól,  még  a  kisebbik  bajt  szenvedi. 
A  nagyobbik  az,  hogy  a  közönség  vásárló  kedvén 

is  megérzik  ez  a  mulasztás.  Kétségtelen  hatással 
volna  a  művásár  fellendülésére,  ha  az  állami 
vásárlás  a  tárlat  legelejére  esnék.  S  fokozná  a 
közönség  bizalmát  a  tárlat  iránt  is.  Ezek  oly  elemi 
dolgok,  amelyekkel  tisztában  van  minden  kezdő 
műtáros  is. 

Végül  nem  egy  esetet  ismerünk,  hogy  a  festő 
munkája  heteken,  hónapokon  át  félbemaradt.  Nem 
bírta  azt  folytatni,  mert  információiban  bízva  hete¬ 
ken  át  várta  az  állami  vásárlás  eldőlték  Művé¬ 
szeink,  sajnos,  nem  tőkepénzesek,  minek  anyagi 
gondjaikat,  a  bizonytalanság  érzetét  ezzel  is 
növeszteni. 

Ha  tehát  ez  a  hosszas  halogatás  ennyi  bajnak  és 
helytelenségnek  okozója,  ha  egyenest  káros  is, 
vájjon  miért  nem  segít  rajta  a  kultuszkormány? 

FÉNYES  ADOLF  „Úton"  című  pasztellrajzát 
közöljük  a  mellékletünkön. 

MEYER  ANTAL  rajzolta  e  füzet  fejléceit. 

JUSZKÓ  BÉLA  rajzolta  a  87-ik  oldal  záródíszét. 

HARMOS  KÁROLY  rajzolta  a  106-ik  oldal  záró¬ 
díszét. 

UNGHVÁRY  SÁNDOR  rajzolta  a  111-ik  oldal 
záródíszét. 

KARDOS  GYULA  arcképét  az  elhúnyt  művész 
barátjának,  Garami  Béla  dr.-nak  amatőr-fényképe 
nyomán  adjuk  közre. 

HIBAIGAZÍTÁS.  A  „Művészet"  VI.  évfolyamá¬ 
nak  384.  lapján,  a  2-ik  hasáb  1  2-ik  sorában  érte¬ 
lemzavaró  hiba  maradt  a  szedésben,  amelyet  ezen¬ 
nel  helyreigazítunk.  „És  3.  egyet  Fried  címmel..." 
helyébe  ez  teendő:  „És  3.  egyet  Fried  nevű..." 

ITÜNTETÉSEK.  A  Törley-perzsgőgyár  plakát¬ 
pályázatán  az  első  díjat  Makó  Ernő,  a  máso¬ 
dik  díjat  Földes  Imre,  a  harmadik  díjat  Gergely 
Imre  nyerte. 

A  szigetvári  községház  tervpályázatán  az  1000 
koronás  első  díjat  Schiller  Jenő  nyerte,  a  600 
koronás  második  díjat  Kruzslicz  Károly. 

A  nagyváradi  Szt.  László-téri  vashíd  pályázatán 
az  első  díjat  Tóth  Róbert,  a  második  díjat  Kohn 
János,  a  harmadik  díjat  dr.  Mihailich  Győző  és 
Löllbach  Kálmán  közös  pályaterve  kapta. 

A  Rákóczi-siremlék-pályázaton  három  egyenkint 
háromezer  koronás  jutalomdíjat  kaptak  Beck  O. 
Fülöp  és  Hikisch  Rezső,  Füredi  Richárd  és  Lech- 
ner  Jenő,  Lukácsy  Lajos  és  Lux  Kálmán  pálya¬ 
művei.  Három  egyenkint  kétezer  koronás  jutalom¬ 
díjat  kaptak  Markup  Béla  és  Sztehlo  Ottó,  továbbá 
Holló  Barnabás,  Tóth  István. 

A  losonci  Kossuth-szobor-pályázaton  a  szobor 
kivitelével  Csordás  Józsefet  bízták  meg. 

IÁLLÍTÁSOK.  Január  30-án  nyílt  meg  Udvardy 
lgnácz  Ödön  gyermekrajz-kiállítása  a  New-York- 
kávéház  souterrainjében.  Január  31-én  nyílt  meg 
Kuszka  Jenő  festményeinek  kiállítása  az  Urániában. 
1-én  nyílt  meg  a  Kéve  művészegyesület  kiállítása 
a  Ferenciek-tere  2.  sz.  házban.  Február  7-én  nyílt 
meg  Zemplényi  Tivadar  festményeinek  kiállítása  a 
Könyves  Kálmán  szalonjában.  Január  26-án  nyílt 
meg  Axel  Gálién  Kallela  grafikus  kiállítása  a  Szép- 
in  űvészeti  Múzeumban. 


KÜLFÖLDI  KRÓNIKA 

ÁR1SI  LEVÉL.  (Van  Gogh  képei.  —  „Néhány 
modern  művész",  iparművészet-történeti  kiállítás. 
—  Sisley  képei.  —  Erisztoff  herczegnő  kiállítása.) 
Van  Gogh,  e  különös  és  egyéniségében  nagy  mű¬ 
vész,  kit  most  két  nemzet  vitat  magáénak,  ismét 
megjelent,  ezúttal  a  Bernheim-galériában.  Kezdettől 
fogva  kiérezzük,  mennyire  törekedett  és  tudott  erőre 
jutni  az  egyéni  felfogásban  és  meglep  bennünket 
az  új  út,  az  új  technika,  melyet  talán  verejtékes 
küzdelmek  és  önvívódások  között  ért  cl.  Ami  a 
természetben  határozott  vonal,  nála  naiv  bizony¬ 
talanság  ;  ami  ott  halvány,  elmosódó  detail,  nála 
vibráló  élet,  égő  sárgában  vagy  ultramarinban. 
Akik  az  első  pillanatban  hitetlenül  állnak  meg  a 
művész  arcképe  előtt,  hol  a  szemek  zöldek,  a  hajzat 
zöld,  vörös  és  kék  —  lassan  megejtődnek  itt  a 
színek  költészetétől,  a  naiv  erőtől,  a  tiszta  művészi 
hittől  és  a  lelkiismeretességtől.  Mert  különösen  a 
lelkiismeretessége  megkapó  a  művésznek  s  az  oda¬ 
adó,  lelkes  szeretet,  mellyel  az  ő  legapróbb  „coin“- 
jait  visszaadja. 

A  „kávéháza"  tragikusan  életteljes.  Sohasem 
látott  bútorok,  a  fények  és  foltok,  a  zöld  külön¬ 
böző  változataiba  és  tónusaiba  öltöztetve.  A  fény 
teljesen  egyéni,  szinte  belehangolva  e  tragikus  har¬ 
móniába,  honnét  kiérezzük  a  „zöld  szirén",  az 
abszint  szimbólumát.  Úgy  tetszik,  Van  Gogh  ezt 
akarta  itt  kifejezni. 

Párisi  részleteiben  hasonlóan  passzionátus  és 
lelkiismeretes.  Élete  utolsó  éveiből  valók  az  antver- 
peni  részletei,  de  itt  már  kiérezzük  a  nagy  művész- 
lélek  összeomlását. 

.  .  .  „Néhány  modern  művész"  néven  egyesült  egy 
csapat  művész,  a  legkülönbözőbb  irányok  képviselői. 
Az  elnevezés  többet  mond,  mint  a  tartalom,  de  ez 
így  van  minden  cégérnél.  Bizarr  tété  á  téte-ben  látunk 
itt  olaszosító  Toudouze-okat,  Manetistákat,  Whist- 
leristákat  —  sőt  Marlboroughistákat ...  És  mégis, 
e  „néhány  modern  művész"  jól  összefér.  Az  itt 
szereplő  művészek  carriére-jökben  nem  fiatalok, 
nem  vethetjük  szemükre  tehát,  hogy  nem  tudnak 
szabadulni  az  impressziójukra  nehezedő  más  egyé¬ 
niségtől.  íme,  e  kiállítás,  e  kis  kiállítás  legjobban 


tanúskodik,  hogy  mi  a  visszaesés  és  mennyire 
eszményieden  és  veszedelmes  annak  a  hangoztatása, 
hogy  „fikció  az  önállóság  már  kezdettől  fogva, 
minden  művésznek  kell  vezető  művészi  „ideáljának" 
lenni"  stb.  Bizonyíték  itt  Caro-Delvaille,  ki  éppen 
Giorgione-t  és  Manet  eresztette  fel  modern  iskolás 
sauceban,  a  Marlboroughos  és  Whistleres  Ernest 
Laurent,  kinek  arcképei  életteljesek  egyébként,  de 
túlságosan  bevégzettek.  A  legerősebbek  itt  Jules 
Adler,  Belleroche,  a  kiváló  litografáló-müvész,  kitől 
néhány  intim  arcképet  látunk,  a  német  Félix  Bor- 
chardt,  ki  teljesen  otthonossá  lett  a  párisi  szalo¬ 
nokban.  Képeiben  leginkább  a  kromot,  ezüstszürkét, 
veronai  zöldet  és  inkább  enyhe  színeket  variálja 
teljesen  franciás  frisseségben. 

A  dekoratív  művészeti  múzeumban  nagyon  érde¬ 
kes  iparművészet-történeti  kiállítás  nyílt  meg.  Kezdve 
a  középkortól,  kiállították  a  perzsa,  örmény,  arab, 
mór  szöveteket,  csipkéket;  a  tizenhetedik  századból, 
hindu-portugál  kárpitokat  stilizált  virágok,  arabeskek- 
kel  eleven  színekben,  kárpitokat  XIII.  és  XIV.  Lajos 
korából;  viszontlátjuk  a  milánói  kiállításon  szere¬ 
pelt  női  paszománymunkák  tárlatát  és  a  múlt  szá¬ 
zad  elhalt  hírneves  franczia  iparművész,  Rongueux 
házdekorációit,  ötvös-  és  könyvrajzait. 

Más  retrospectiv  kiállítás  nyílt  meg  az  impresszio¬ 
nista  mester,  Sisley  műveiből.  Durand-Ruelék  össze¬ 
gyűjtötték  a  mester  1871 — 1888-ig  terjedő  műkö¬ 
désének  eredményét.  Legfrissebbnek  éppen  az  első 
években  látszik,  itt  a  tavaszi  és  téli  világítások  külö¬ 
nösen  meggyőzőek  és  igazak.  Ilyen  az  „Almafa- 
virágzás"  és  a  Marlyban  a  hetvenes  években  fes¬ 
tett  művei. 

Zichy  Mihály  emlékezetében  bennünket  is  érdeklő 
egyéniség  Erisztoff  hercegnő,  kit  odahaza  Miss 
Mary  néven  ismerünk.  A  mesternek  tanítványa 
volt  gyermekkorától  és  később  évek  során  át  hű¬ 
séges  utitársa.  Családi  nevén  tudvalevőleg  Etlinger 
Mária,  atyja  az  orosz  cári  udvar  orvosa  volt,  egyik 
legmeghittebb  barátja  Zichy  Mihálynak.  Még  talán 
tizenegy  éves  volt  a  leány,  mikor  atyja  hirtelen 
meghalt,  anyját  később  az  őrültek  házába  vitték, 
hol  még  ma  is  sínylődik.  Az  orvos  végrendeletéből 
kifolyólag  vette  magához  Zichy  Mihály  a  gyermeket 
és  nagykorúságáig  gondoskodott  róla.  Mikor  Zichy 
megházasodott,  Etlinger  Mária  Jeruzsálembe  ment 
és  innét  Palesztina  egyes  vidékeit  kereste  fel  magá¬ 
nyosságában  és  festegette  a  biblikus  föld  tájszép- 
ségeit.  Később  visszajött  és  Erisztoff  herceghez 
ment  nőül. 

Ezidőszerint  állandóan  Párisban  lakik  s  a  Mary 
Kazak  művészi  néven  szerepel  a  tárlatokon.  E  sorok 
írója  felkereste  a  művésznőt,  ki  nagy  tisztelettel 
említi  első  mestere  nevét  és  érdekes  ama  vissza¬ 
emlékezése,  hogy  Zichy  kezdettől  fogva  az  egyéni¬ 
séget  helyezte  mindenek  fölé  s  a  maga  művészi 
stílusát  vagy  akaratát  sohsem,  még  csak  halvány 
nuance-ban  sem  oktrojálta  sem  rá,  sem  későbbi 
kevés  tanítványára. 

Eristoff  hercegnő  Mary  Kazak  néven  állított  ki 
most  a  Georges  Petit-szalonban.  A  művészetében 
alig  találjuk  meg  a  női  karaktert,  előadása  intenzív, 
tájképeiben  nem  találjuk  a  nőies  szentimentálizmust, 
de  inkább  a  kifejező  erőt.  Különösen  arcképeiben 
impresszionista,  fokozatosan  a  legutóbbiakban,  mi¬ 
nők  Ivonne  de  Tréville,  Dolgorucky  hercegnő,  Jacob¬ 
son  Alice  stb.  Tájképeiben  kezdetben  müncheni 
behatás  látszik,  később  mindinkább  egyénivé  lesz. 
Mintegy  negyvenöt  tájkép  és  tizenhat  arckép  van 
itt  együtt.  Erisztoff  hercegnő  gyakran  jár  Magyar- 
országon  és  több  vázlatot  csinált  Zalamegyében, 
hol  Zichy  Mihálynak  volt  birtoka. 

Lendvai  Károly 


ADATOK  MŰVÉSZETÜNK  TÖRTÉNETÉHEZ 

JAtítí  ADATOK  ROMBAUERRŐL.  Rombauer 
János  festőművészről  a  „Művészet"  1904.  év¬ 
folyamában  közölt  életrajzunk  arra  ösztönözte  Faragó 
József  urat,  az  akkoriban  tervezett  eperjesi  műtárlat 
rendezőjét,  hogy  e  műkiállításon  Rombauernek  Eper¬ 
jesen  található  képeit  felkutassa  s  a  kiállításon  be¬ 
mutassa.  A  folyóiratunk  hasábjain  már  ismertetett 
képek  közül  a  következők  szerepeltek  az  eperjesi 
műtárlaton:  „A  hitetlen  Tamás"  bibliai  kompozí¬ 
ciója,  „Lilia  Boldizsár",  „Kéler  István",  „Kéler 
Istvánná"  és  „Noszticius"  arcképe,  „Steinhübel 
Lajos"  kisebb  arcképe,  „Ganzaugh  János"  port- 
réje  Dessewffy  tulajdonából,  a  „Krisztus  feltáma¬ 
dását"  ábrázoló  vázlat,  „Mattyasovszky  Sándorné" 
arcképe  a  kassai  múzeumból.  Ezeken  kívül  Faragó 
Józsefnek  16  olajfestményt  sikerült  Rombauertől 
összegyűjtenie,  amely  addig  ismeretlen  volt  s  ame¬ 
lyek  lajstroma  a  következő : 

1 .  Ismeretlen  férfi  arcképe,  prémes  zöld  bár¬ 
sony  kabátban,  borzas  sűrű  fekete  hajjal,  oldal¬ 
szakállal,  borotvált  arccal,  bozontos  szemöldökkel; 
fekete  szem,  erős  egyenes  orr,  húsos  ajk,  fodros 
gallér.  Jobbját  mellén  átvetve  a  kabát  szélét  fogja, 
mely  alól  a  vörös-fekete  mustrájú  mellény  széle 
látszik.  Magassága  91  cm.,  szélessége  61  cm. 
Jegye:  Joh.  Rombauer  St.-Petersbourg  1811.  Tu¬ 
lajdonosa  Rombauer  Emil  tankerületi  királyi  főigaz¬ 
gató  Budapesten. 

2.  Férfi-arckép.  Elmélyedő  kifej ezésü  fiatal  embert 
ábrázol  gesztenyeszín  hajjal,  kék  szemmel,  lehe¬ 
letnyi  oldalszakállal,  piros  bársony  karosszékben, 
hanyagul  ülő  helyzetben,  a  támlán  nyugtatott  bal¬ 
kézzel.  Fekete  vastag  kabátot,  sárgás-barna  mel¬ 
lényt  visel,  nyakán  zöld  selyem  kendőt.  Méretei: 
73  —  63  cm.  Jegye  nincs,  de  minden  ízében  Rom- 
bauerre  vall  s  alighanem  a  mester  fiatalkori  önarc¬ 
képe.  Tulajdonosa  Rombauer  Emil. 

3.  Ganzaugh  József  arcképe.  A  Dessewffy  tulaj¬ 
donában  levőhöz  azonos  helyzetben  ábrázolja  alakját. 

Az  asztalon  iratcsomó  és  levél.  Ez  utóbbin  a  követ¬ 
kező  felirat:  Spectabili  ac  Generosi  Domino  Josepho 
Ganzaugh  Comts  I.  S.  Cottuum  Tlae  Iudriae  Asse- 
sori  nec  non  111.  Gollegii  District.  Evangeli :  Aug. 
Conf.  addictorum  Eperjesiensis  Inspectori  locali 
Domini  mihi  singuli  colendissimo  Eperjesini.  Méretei: 
1  02—  76  cm.  Jegye:  Joh.  Rombauer  pix.  Anno  1  836. 

4.  Kardos  Sámuel  arcképe,  javakorabeli  férfit 
ábrázol  hódprémes,  paszomántos  fekete  mentében, 
zsinóros  dolmánnyal,  magas  gallérral,  melyet  fekete 
nyakkendő  övez.  Arca  hosszúkás,  piros;  ritkás 
gesztenyeszín  haj,  lecsüngő  szőke  bajusz,  egyenes 
orr,  sötétkék  szem,  eleven  kifejezéssel.  Méretei: 
70  —  55  cm.  Jegye:  Joh.  Rombauer  pinxit  Anno 
I  836.  Tulajdonosa  Semseyné  Kádas  Natália. 

5.  Kardos  Sámuelné  arcképe,  30 — 35  éves 
asszonyt  ábrázol,  szép  szabályos  arccal,  eleven 
fekete  szemmel,  vuklis  fekete  hajjal,  fején  struc- 
tollas  kalappal,  melyet  álla  alatt  szalag  köt  meg. 
Kék  kivágott  selyem  ruhát  visel,  nyakán  három 
sor  gyöngy,  vállán  csipkés  általvető.  Mérete,  jegye 
és  tulajdonosa  az  előbbiével  azonos. 

6.  A  tavasz.  Állítólag  a  művész  ifjú  leányát 
ábrázolja  fehér  kivágott  empir  ruhában,  arany  öv¬ 
vel,  göndör  fürtű  fején  rózsakoszorúval.  Bal  vállán 
általvetett  virágfüzér.  A  háttérben  sűrű  lombok, 
bal  felől  mély  távlatban  hegyek,  amelyek  felé  jegenye- 
fasor  vezet.  Méretei:  44 — 34  cm.  Jegye  nincs,  de 
a  kép  Rombauerre  vall.  Tulajdonosa Balpataky Imre  dr. 

7.  Villecz  Jánosné  Szentiványi  Jozefa  arcképe. 
Térdkép,  vörös  kárpitos  ablaknál  karosszékben  ülve 
karcsú  fiatal  asszonyt  ábrázol,  vuklis  fekete  hajjal, 
empir  ruhában,  felálló  fodros  gallérral.  Jobbjában 
könyv,  baljában  keztyü.  Az  ablakon  keresztül  mély 
távlattal,  alkonyati  felhős  háttérrel  a  sárosi  vár  lát¬ 
ható.  Jegye:  Joh.  Rombauer  p.  Anno  1830.  Tulaj¬ 
donosa  Villecz  István. 

8.  Villecz  János  arcképe.  Fiatal  szőke  férfiút 
ábrázol,  zöld  hajtókás,  ezüst  gombos  fekete  ruhá¬ 
ban,  fekete  nyakkendős  magas  gallérral,  oszlopos 
tornácon  ülve;  keztyűs  jobbjával  márványasztalon 
könyököl,  amelyen  korsó  s  egy  antik  stílű  épület 
rajza  látható.  A  tornác  oszlopára  drapp  színű  kárpit 
csapódik.  A  háttér  nyílt,  sárosi  jellegű,  zöldelő  dom¬ 
bos  táj.  Jegye:  J.  Rombauer  pinx.  1829.  Tulaj¬ 
donosa  Villecz  István. 

9.  Villecz  Mihályné  szül.  Záborszky  Róza  arc¬ 
képe.  Fekete  bodros  főkötőben  jóképű  öregasszonyt 
ábrázol,  nyakán  hat  sor  gyöngy,  csipkegallér.  Ruhája 
fekete,  mellén  fehér  betéttel.  Fatámlás  széken  ül, 
asztal  mellett,  melyen  bal  keze  nyugszik.  Jobbjában 
selyem  kendőt  tart.  A  háttér  jobb  sarkában  anti- 
kizáló  pillér,  amelyre  olajzöld  kárpit  borul.  Méretei : 
46  —  37  cm.  Jegye:  J.  Rombauer  Anno  1826 
pixt.  Tulajdonosa  Villecz  Kamill. 

10.  Villecz  Mihály  arcképe.  Borotvált  képű, 
gesztenyeszín  hajú  férfit  ábrázol,  magas  szemöldök¬ 
kel,  katonatiszti  ruhában :  sárga  zsinóros,  prémes 
szegélyű  fekete  kabátban,  arany  fonálból  sodort 

övön  ezüst  markolatú  karddal,  fekete  nyakkendős 
magas  gallérral.  Balja  csípőjén,  jobbja  asztalon 
nyugszik;  ezen  nyitott  levél  hever.  Jegye:  Joh. 
Rombauer  pinxit  Anno  1826.  Méretei  és  tulajdo¬ 
nosa  az  előbbiével  azonos. 

1  1  .  Pauer  János  Gottfried  arcképe.  Kissé  merev 
kifejezésű,  dús  fekete  hajú,  kicsiny  bajuszéi,  apró 
oldalszakállas  férfit  ábrázol,  asztalhoz  támasztott 
jobbjában  nyitott  levéllel,  fekete  ruhában,  arany¬ 
lánccal.  A  levélben  ez  a  dátum  olvasható:  Wien 
d.  10  Septrn.  1844.  A  vászonkép  70  cm.  magas, 
56  cm.  széles,  hátsó  oldalán  jegye:  Johan  Rom¬ 
bauer  pinxit  Anno  1  844.  Krayzell  Kálmán  tulajdona. 

12.  Schréter  Gusztávné  Kéler  Friderika  arc¬ 
képe.  Ovális  keretben,  fiatal,  ábrándos  kifejezésű 
asszonyt  ábrázol,  kemény  rajzzal.  Méretei:  24 — 
18  cm.  Jegye  nincs.  Nem  is  hiteles  Rombauer-kép. 
Tulajdonosa:  Vandrák  Vilma. 

13.  Tahy  Boldizsárné  Szinyei  Merse  Ágnes  arc¬ 
képe.  Bájos  fiatal  asszonyt  ábrázol  eleven  felfogás¬ 
sal,  acélszürke  szemmel,  vuklis  fekete  hajjal,  sárga 
selyem  empir  ruhában,  oszlopos  erkélyen  ülve. 
zöld  kárpitos  mennyezet  alatt.  Jobb  felől  a  háttér¬ 
ben  a  Strázs  hegye  látszik.  Méretei:  66  —  54  cm. 
Jegye:  Joh.  Rombauer  pixt.  1829.  Tulajdonosa 
Tahy  Boldizsár. 

14.  ld.  Tahy  Boldizsár  arcképe.  Fekete  hajú, 
kifent  bajuszéi  fiatal  férfit  ábrázol,  dúsan  zsinóro- 
zott  katonatiszti  ruhában,  keresztbe  font  karokkal, 
asztal  mellett,  amelyen  kócsagtollas,  vörös  bélésű 
csákó  hever.  Mérete,  jegye  és  tulajdonosa  az  előb¬ 
bi  ével  azonos. 

1 5.  V.  Ferdinánd  arcképe.  Tanulmányfej  az 
Eperjes  város  tulajdonában  levő  nagy  olajfestmény¬ 
hez.  Méretei:  72 — 56  cm.  Podhorányi  Bálint  tu¬ 
lajdona. 

16.  V.  Ferdinánd  király  arcképe.  Térdkép,  jobb 
felől  asztal  koronával,  bal  felől  trónus.  Háttér  vörös 
kárpittal  bevont  kettős  pillér.  Méretei :  200 —  1  50  cm. 
Jegye:  Joh.  Rombauer  Anno  1840  pinxit.  Tulaj¬ 
donosa  Sáros  vármegye  közönsége. 

A  „Művészetinek  1  904-ben  közölt  Rombauer 
életrajza  keltette  fel  Hvozdovics Mihály  cerninai  (felső - 
csernyei)  plébános  úr  figyelmét  az  ottani  g.  kath.  tem¬ 
plom  ikonosztáz  festményeinek  mesterére,  aki  a  fen- 
maradt  szerződés  bizonysága  szerint  szintén  Rom¬ 
bauer  János  volt.  A  tót  nyelvű  szerződés,  melynek 
eredetijét  most  a  „Sárosvármegyei  Múzeum  “-bán, 
Bártfán  őrzik,  arról  szól,  hogy  az  ikonosztázt  újból 
aranyoztatják  s  egyes  képeit  újonnan  festetik  meg. 

Hogy  mely  képek  kerültek  ki  Rombauer  ecsete 
alól,  azt  ma  már  alig  lehet  megállapítani,  mert  az 
ikonosztáz  képeit  pár  év  előtt  kontár  módon  erő¬ 
sen  átfestették. 

Csak  egy  próféta  mellkép,  amelyet  deszkája 
korhadt  volta  miatt  újjal  kellett  pótolni,  kerülte 
ki  az  átfestést.  Ez  Rombauer  ecsetére  vall  s  szin¬ 
tén  Bártfára,  a  Sárosvármegyei  Múzeumba  került. 
A  cerninai  ikonosztáz  festményeiért  Rombauer  735 


ezüst  forintot  kapott,  társa,  aki  az  ikonosztárt  új¬ 
ból  megaranyozta,  Román  György  eperjesi  kép¬ 
faragó  volt,  akinek  munkájáért  335  frtot  fizettek. 
A  szerződés  Cerninán  1844-ben  szeptember  5-én 
kelt  s  Jakovics  Antal  makovicai  esperessel  és  Hvoz¬ 
dovics  Mihály  akkori  cerninai  plébánossal  élén,  a 
hitközség  tíz  írástudatlan  elöljárója,  valamint  a  két 
mester  írta  alá.  Festőnk  aláírása  ez:  Johann  Rom¬ 
bauer,  Akademischer  Mahler.  — x.  — 240. 

ESZ  MIHÁLY  (1768 — 1830).  A  magyar  szü¬ 
letésű  Hesz  Mihály  bécsi  képíróról  úgy  em¬ 
lékszik  meg  Kazinczy  Ferenc,  1810-ben  írott 
egyik  levelében,  mint  aki  a  képírásban  Balkay 
Pálon  kívül  a  következő  magyar  művészeknek  is 
mesterök  volt,  u.  m. :  Nagy  Sámuelnek,  Marczinkey 
Eleknek,  Vándza  Mihálynak  és  Kis  Sámuelnek. 
Az  idegenbe  került  magyar  művész  ekként  köz¬ 
pontja  lett  azon  magyar  ifjaknak,  kiket  a  művé¬ 
szet  ösztöne  e  kevés  anyagi  kilátással  kecsegtető 
pályára  vonzott.  Épp  ez  a  körülmény  meg  is 
könnyítette  a  magyar  ifjak  munkáját,  mert  a 
mester  legalább  magyar  nyelven  oktatván  őket,  a 
dolgok  lényegének  megértetését  elősegítette.  A  ma¬ 
gyar  haza  nem  tudván  értékesíteni  a  maga  mű¬ 
vészi  erőit  itthon,  azok  a  külföldön  teljesítették 
hazájuk  iránti  kötelességeiket,  midőn  a  magyar 
ifjak  mesterei  lettek. 

Nagyon  valószínű,  hogy  a  hazában  mitsem, 
vagy  nagyon  keveset  tudtak  Hesz  János  Mihály- 
ról  midőn  a  Tudományos  Gyűjtemény  1818-ban 
„A  Honnyi  Mívészek  Esmertetése“  c.  rovatában 
(IV.  ki,  140 — 141.  1.)  e  „betses  képíró-földink- 
ről“  megemlékezett.  A  róla  való  megemlékezés 
fölfedezés-számba  mehetett.  El  kellett  mindenkinek 
ismerni,  hogy  magyar  ember  létére  Hesz  Mihály¬ 
nak  nagyon  kiváló  tehetségűnek  kellett  lennie, 
hogy  Bécsben  a  „Ts.  kir.  földmérési  Akadémiánál 
a  rajzolás  Professora"  lehessen.  Hesz  tényleg 
korán  fejlődő,  nagy  művésztehetség  volt,  aki 
hazája  határain  túl  is  nagy  hírnévre  tudott  szert 
tenni.  Egerben  született  1768  szeptember  18-án. 
Már  1 5  éves  korában  érlett  volna  az  olaj-  és 
freskó-festészethez ;  2 1  éves  korában  a  bécsi  szép- 
művészeti  akadémiába  került,  hol,  mint  Maurer 
Hubert  tanítványa,  1794-ben  első  díjat  nyert  ily 
című  képével:  Priamus  Hektor  holttestét  kéri 
Achillestől.  Mint  26  éves  fiatal  embert,  ebben  az 
évben  kinevezték  a  bécsi  mérnök-akadémiához  a 
szabadkézi  rajz  tanárává  s  ettől  kezdve  szabad 
óráiban  történeti  festészettel  foglalkozott. 

Nem  érdektelen  dolog,  hogy  képeinek  legna¬ 
gyobb  része  Magyarországba  került,  részint  köz¬ 
intézetek,  részint  magyar  főurak  birtokába.  Wurz- 
bach  (Vili.  k.  424  —  25.  1.)  fölemlíti  azt  a  négy 
képet,  melyet  az  egri  püspöki  papnevelő  számára 
festett,  valamint  azon  5  oltárképet,  melyet  gróf 
Széchenyi  Ferenc  családi  sírboltja  és  kápolnája 
számára  készített.  Festett  ezenfölül  özv.  gróf 

Széchenyiné  szül.  gróf  Festetich  Júlia  számára 
egy  András  vértanú  keresztrefeszítését  és  gr.  Keg- 
levich  számára  egy  Patrona  Hungáriáét. 

Hesz  következő  képeiről  azonban  mit  se  tud 
Wurzbach  s  azért  azokat  művészettörténeti  érdek¬ 
ből  egy  más  forrásunk  alapján  idejegyezzük.  ’ 

1 .  Örményi  Miksa  helytartósági  tanácsosnak  egy 
kis  oltárképéről,  mely  Sz.  Annát  ábrázolja.  2.  Ká¬ 
rolyi  grófné  számára  egy  nagyobb  képről :  József 
a  gyermek  Jézussal.  3.  A  Zichy-grófok  számára 
egy  Sz.  Istvánról.  Függő  képeiből  több  darab  a 
következőknél  található:  a)  Rudnay  Sándor  herceg¬ 
prímásnál,  b)  Adamovich  cs.  k.  udvari  tanácsosnál 
és  c)  Bécsben  „bei  dér  permanenten  k.  k.  Kunst- 
austellung  bei  St.  Anna“.  Az  Ürményi-képről  a 
Tudományos  Gyűjtemény  azt  jegyzi  meg,  hogy  az 
a  fehérmegyei  agárdi  űj  templom  főoltára  szá¬ 
mára  készült  „szép  ízlésű  építtetőjének,  Örményi 
Maximiliánnak  ajándékából44 .  Megjegyzi  aztán  a 
lelkesedés  szokott  modorában,  hogy  „a  hazafit, 
ki  csinálta,  és  a  honnyi  mívész-rokont,  ki  csinál¬ 
tatta,  ezen  szép  mű  egyaránt  dicsőíti,  s  mind¬ 
kettőnek  Árpád  jövendő  nemzetségénél  is  még 
becsülést,  hálaadást  fog  szerezni44. 

Hesz  legkiválóbb  alkotása  az  az  oltárkép, 
melyet  az  esztergomi  főtemplom  számára  festett 
Rudnay  hercegprímás  megbízásából,  s  melynek 
tárgya  Sz. -István  megkereszteltetése.  Dr.  Rumy, 
aki  e  képet  idézett  cikkében  részletesen  méltatja, 
megemlíti,  hogy  a  vászna  hazai  készítmény  s  szé¬ 
lessége  technológiai  szempontból  külön  is  figye¬ 
lemre  méltó.  Esztergomban  szőtték  egy  olyan 
szövőszéken,  melynek  megszerkesztése  1  1  heti 
munkába  és  a  vászon  megszövése  4  heti  mun¬ 
kába  került.  Egy  ekkora  terjedelmű  vásznat  az 
egész  osztrák  császárságban  eleddig  nem  szőttek 
Rumy  szerint. 

Hesz  magyarországi  képei  közül  Wurzbach 
még  azt  a  4  oldaloltár-képet  említi,  melyet  a 
szamosűjvári  templom  számára  festett.  Megjegyzi 
azonban,  hogy  ezek  a  kezdőművész  kezére  val¬ 
lanak. 

Rumy  ügy  emlékezik  meg  1828-ban  Ítészről, 
mint  aki  már  34  éve  tanárkodik  Bécsben.  Annál 
csodálatosabbnak  fog  föltűnni,  hogy  Wurzbach 
halálozása  évét  így  említi:  „um  das  Jahr  1830“. 

E  szórványos  adatokból  is  láthatjuk,  hogy 
Heszt  nemcsak  a  külföld,  de  a  saját  hazája  is 
megbecsülte.  Főpapok,  főurak  megrendeléseikkel 
halmozzák  el  s  tényekkel  igazolták  s  elismerték 
azt,  amit  róla  1818-ban  a  Tudományos  Gyűjte¬ 
mény  írt:  „hogy  képei  akadémiai  klasszikussággal 
bírnak,  mire  nézve  dicső  tanítója  (t.  i.  Maurer 

*  Lásd  dr.  Rumy  ily  című  cikkét:  Das  Altarbild  fűi¬ 
den  Hochaltar  dér  neuen  Domkirche  zu  Gran,  gemalt 
von  Professor  Joh.  Mich.  Hesz  in  Wien.  i  Iris.  Beilage 
1828,  Monat  September.  Herausgeber  und  Redakteur 
C.  Stielly  in  Pesth.) 

Hubert)  s  minden  mívészrokonok,  ha  termékeit 
szembe  vehetik,  telve  vannak  tisztelettel  eránta44. 

A  Tudományos  Gyűjtemény  egy  későbbi  kö¬ 
tete*,  még  néhány  oly  művét  sorolja  elő,  melyről 
Wurzbach  Lexikona  szintén  nem  emlékezik. 

Nagy-Szalatnyai  B.  Fischer  István  egri  érsek 
megbízásából  lemásolta  Rafaelnek,  Mechettitől 
Rómában  az  eredetiről  készült  másolata  alapján  a 
„Szűz  anyát  Jézussal  és  Jánossal44  című  képét. 
E  képet  Hesz  Budán  kiállította  Forrásunk  ezt 
írja  róla:  „meg  kell  egyenest  vallanunk,  hogy  e 
kép,  minden  egyebeknél,  mezeket  e  honnyi 
Mívész  kezéből  ismerünk,  jelesen  tetszetősben 
hatott  reánk  és  ábrázatja  kellemességével  s  tetsze¬ 
tősségével,  előre  föltévén,  hogy  a  feladott  rézkép 
az  eredetinek  hív  másolatja,  amit  a  híres  réz¬ 
metszőről  igen  is  fel  kell  tennünk,  Rafael  reme¬ 
két  megelőzi44.  (!  !  í) 

Ez  alkalommal  3  rézkarca  is  ki  volt  állítva. 
Kettő  a  saját  képei  után,  és  pedig  1 .  egy  „Ecce 
homo44,  2.  Krisztus  sírbatétele  és  3.  egy  nagyobb, 
mely  Krisztus  születését  ábrázolja,  Mengs  fest¬ 
ménye  nyomán.  Ez  utóbbit  Károly  főhercegnek 
ajánlotta  1812-ben  s  a  második  kettő  1816-ból 
való.  „Mind  a  három  .  .  .  bizonyára  minden 
rézkép  kedvelőtől  és  gyűjtőtől  megszereztetni 
méltó.44  Mind  a  három  „oly  szép  karcoláséi  kép¬ 
lap,  hogy  első  tekintettel  a  nagyot  és  kisebbet 
(1.  sz.)  rézmetszésnek  (Kupferstich),  a  középsőt 
pedig  rézvakarásnak  (Geschabene  Arbeit)  tart¬ 
hatni44.  (V.  ö.  a  Művészetnek  Heszre  vonatkozó 
adataival,  1902.  76.  és  215.  lap  és  1905. 
138.  lap.)  —241. 

Bayer  József 

ASSAI  KÉPÍRÓK  A  XIX.  SZÁZADBAN.  Kassa 
XIX.  századbeli  műtörténetének  szálai  a  bécsi 
képzőművészeti  akadémiához  vezetnek  vissza.  Ennek 
az  akadémiának  igazgatója,  Schmutzer  —  Kazinczy 
Ferenc  szerint  „az  a  nagy  mester  a  vonásos  met¬ 
szésben44  —  volt  első  sorban  hatással  rajzoktatá¬ 
sunkra.  Schmutzer  vezetése  alatt  képezte  ki  magát 
Simay  Kristóf,  irodalmunknak  is  ismert  alakja,  a 
kassai  normális  iskola  rajztanítója  a  XVIII.  század 
végén ;  bécsi  tanára,  akiről  Kazinczy  Kassa  városá¬ 
hoz  intézett  hivatalos  megkeresésében  így  ír:  „einen 
Künstler,  dessen  Namen  Rom,  London,  Paris  und 
Petersburg  mit  Hochachtung  nennt44,  —  maga 
ajánlta  Simayt,  mint  olyant,  aki  összes  magyar 
származásű  tanítványai  közül  a  legkitűnőbb.  Simay 
az  1790-ik  évben  Kassáról  Körmöcbányára  került. 
Utódja,  az  1804-ik  évben  elhalt  Schrött  Erazmus, 
szintén  ott  szerezte  meg  az  „akademischer  Maler44 
címet,  valamint  Fáy  Albert,  Roth  Imre  és  Klim- 
kovics  Béla. 

1818.  XII.  k.,  113—114.  lap.  V.  ö.  gr.  Eszterházy 
Károly  egri  érsek  életrajzával:  Tud.  Gyűjt.  1819.  V.  k, 
12.  lap. 

Schrött  utódja  a  rajztanításban,  Bellaágh  József, 
egyúttal  Kassa  város  építőmestere  volt.  A  kassai 
múzeum  és  a  városi  levéltár  őrzi  több  rajzát ;  az 
első  helyen  van  egy  nyolcadrétű  albuma;  benne  a 
város  tiszti  karának  és  közgyűlési  tagjainak  több 
évről  szóló  névsorát  találjuk  s  a  fejezeteket  akva- 
rellek  díszítik  a  kor  ízlésében,  melyeknek  allegorikus 
alakjai  nagy  hasonlatosságra  mutatnak  a  város¬ 
háza  lépcsőházában  levő,  a  magyar  jog  allegóriáját 
ábrázoló  falfestménnyel  s  kivált  színpompájuk  vall 
Bellaágh  esetére.  Bellaágh  tervei  szerint  állították 
fel  az  általa  „szomorkúposzlop“-nak  keresztelt  rava¬ 
talt  a  sz.  Erzsébet-egyházban  az  1847-ik  évben 
József  nádor  rekvieme  alkalmából,  melyet  képben 
valószínűen  Werfer  kőnyomóintézetében  sokszoro¬ 
sítottak. 

Ez  évben  festette  meg  Fáy  Albert  az  István 
nádor  Kassára  való  bevonulását. 

Bellaágh  utóda  a  városi  rajziskolában  Stadler 
Antal  lett,  akinek  emlékét  —  meghalt  1872.  már¬ 
cius  hó  23-án  —  arcképei  tartották  fenn.  Az 
1857-ik  évben  megtartott  első  kassai  iparkiállításon 
több  festménye  volt  látható. 

Művészeink  e  korban  vándoréletet  éltek  ;  így  for¬ 
dult  meg  Kassán  Révész  György  és  Latkóczv  Imre  ; 
az  első  mint  oltárképfestő,  utóbbi  mint  arcképfestő. 
^  |  Roth  Imre,  több  társa  példájára,  mint  fény¬ 
képész  telepedett  meg  Kassán.  A  kassai  múzeum¬ 
ban  több  olajfestménye  látható. 

jA  megélhetés  kényszeríti  Klimkovics  Bélát,  hogy 
az  1860-ik  évben  a  kassai  főreáliskola  rajztanári 
állását  elfogadja.  Festményei  közül  „Ki  a  legény 
a  csárdában “  ismeretes;  az  ő  rajza  után  készítette 
Faragó  a  branyiszkói  honvédemléket;  oltárképe  az 
abauj-radványi  kath.  templomban;  a  pezsgő  alle¬ 
góriáját  ábrázoló  képe  Kassán  a  Salkház-szálló 
kapubejáratában  ;  Szemere  Bertalan  arcképe  Borsod- 
vármegye  székházában ;  a  honvédéletből  vett  1 2 
képe  Kassán  magántulajdonban.  0  alapította  a 
kassai  múzeumot. 

{Tanártársa  és  részese  a  múzeumalapításban 
Myskovszky  Viktor,  aki  ismeretessé  tette  műemlé¬ 
keinket  számtalan  ábrázolatban  hazánkban  és  a 
messze  külföldön  s  ma  is  fáradhatatlanul  festi  róluk 
művészi  akvarellképeit. 

13  Stadler  utódjától,  Müller  Frigyestől,  bírjuk  a  régi, 
a  restauráció  előtt  fennállott  kassai  dóm  hű  képét. 

A  kassai  születésű  Plath  Nándor  (1826  —  1892.) 
a  kassai  vértanúk  (1619)  három  festményét  a 
kassai  múzeum  őrzi;  ő  festette  a  Wirkner-családnak 
a  kassai  Kálvária- hegyen  álló  kápolnájában  levő 
oltárképét,  amelyen  a  családnak  több  tagját  is 
arcképi  hűséggel  megörökítette. 

Jogot  formálunk  Benczúr  Gyulához  is,  aki  Kassán 
nyerte  az  első  oktatást  művészetében ;  több  arcképe 
van  itt. 

A  kassai  születésű  Doby  Jenő  hírét  rézmetsze¬ 
tein  kívül  Henszlman  Imre  arcképe  s  több  fest¬ 
ménye  hirdeti  múzeumunkban. 


Az  abaujvármegyei  Rozgonyban  született  Horovitz 
Lipót  ifjúságát  Kassán  töltötte  s  több  képe  van  a 
családtagok  birtokában. 

Kassa  tavaly  elhúnyt  egyházfejedelme,  Bubics 
Zsigmond  több,  virágokat  stb.  ábrázoló  képe  a 
kassai  múzeumba  került. 

A  múlt  század  utolsó  éveiben  itt  működtek 
Stegmüllerné  Gerster  Mária  és  Csányi  Gizella,  az 
első  a  virágok,  a  második  a  női-  és  gyermek¬ 
arcképek  festője ;  az  oly  korán  elhunyt  Aranyossy 
Ákos  a  karcoló  tűnek  is  mestere  ;  e  nemben  jeles 
műve  Bubics  Zsigmond  püspök  arcképe  ;  Greguss 
Imre  a  főreáliskola  rajztanára  volt,  valamint  Ágotha 
Imre  is  ;  Hegedűs  István  és  Kövér  János  oltárkép¬ 
festők,  az  első  jelenleg  Észak- Amerikában  él ;  ifj. 
Éder  Gyula,  akinek  több  freskóképe  van  itt;  Csordák 
Lajos  és  Halász  Elemér  tájképfestők.  Lengyel 
Reinfusz  Ede  csata-  és  állatfestő,  a  kassai  főgim¬ 
názium  rajztanára.  — 242. 

Kemény  Lajos 

ORVÁT  ISTVÁN  MŰVÉSZETI  JEGYZETEL 
Abban  a  százakra  terjedő  kézirati  kötetren¬ 
getegben,  mely  Horvát  István  után  a  Nemzeti 
Múzeumra  maradt,  van  eg}^  456.  Quart.  H  u  n  g. 
jelzésű  kötet,  melyet  ez  ideig  nem  méltatott  senki 
sem  figyelemre.  Abszolút  becse  majdnem  semmi, 
mert  nem  tartalmaz  sem  nagyjelentőségű  feljegyzé¬ 
seket,  sem  befejezett,  rendszeres  munkát,  de  kultur- 
historiai  értéke  mindezek  ellenére  nyilvánvaló,  mű¬ 
vészettörténeti  szempontból  pedig  egyenesen  az 
áttörés  s  az  alapvetés  ténye  biztosít  számára  jelentő¬ 
séget.  Bizonyítja  ez  a  kötet  is,  hogy  Horvát  István 
a  magyar  művelődéstörténetben  a  dolgosoknak  azt 
a  ritka  tipusát  képviseli,  mely  a  szó  legnemesebb 
és  legeurópaibb  értelmében  való  kulturösztönökkel 
vizsgált  minden  művelődési  jelenséget.  0  maga 
művészettörténetben  és  művészi  stúdiumokban  sem 
szakember,  sem  dilettáns  nem  volt.  Tanulmányai 
körén  kívül  esett  ez  a  tudomány,  de  tudta  jól  — 
erre  vallanak  jegyzékei,  —  hogy  jönni  fog  idő, 
mikor  azok  a  szerény  próbák,  naiv  kísérletek  és 
tapogatózások,  melyek  az  ő  korában  a  magyar  mű¬ 
vészet  terén  jelentkeztek,  a  más  viszonyok  között 
dolgozó  művészethistorikust  s  magát  a  magyar  művész 
é  f  műpártoló  közönséget  is  érdekelni  fogják.  Ennek 
az  eljövendő  és  az  ő  korában  még  csak  feltétele¬ 
zett  érdeklődésnek  kielégítésére  hordott  egybe  ő 
néhány  adatot  s  egy  pár  ötletszerű  jegyzést  azzal 
a  törekvéssel,  hogy  kiegészítve  őket,  megírja  a 
magyarországi  művészet  történetét.  A  kézirat  mú¬ 
zeumi  jelzete  :  „Horvát  István  :  Adatok  Magyar- 
ország  művészettörténetéhez.  Cod.  Sec.  XIX. ( 183i)“, 
a  Horvát  István  által  adott  általános  cím  pedig  ez  : 
„Magyarországot  Illető  Képgyűjtemény.  Összeszedte 
Horváth  István  A’  Széchényi  Országos  Könyvtár 
Őrzője.  Pesten,  M.D.CCC.XXX.  “  A  kötet  egyébként 
a  kézirattár  kvart  alakú  hungarikáinak  osztályában 
456.  szám  alatt  található  fel. 

Kétségtelen,  hogy  Horváth  István  magyar  vonat¬ 
kozású  művészettörténetet  akart  írni  s  183  í-ben  meg¬ 
kezdte  az  előmunkálatokat  e  dolgozatához.  Vagyis  : 
gyűjtötte  az  adatokat,  egyelőre  minden  rendszeresség 
nélkül,  csupán  arra  ügyelve,  hogy  minél  több  legyen. 
Feljegyezte  például  K  e  1  e  m  e  n  Imre  jogtudósról, 
hogy  rézbe  vésett  képét  1814-ben  és  1818-ban 
készítették  s  magyar  törvényének  mindkét  kiadásá¬ 
hoz  hozzácsatolták.  Az  1814.  évi  képét  K  a  e  r  g- 
1  i  n  g  nevű  festő  festette  és  N  e  i  d  1  nevű  rézmetsző 
metszette.  Az  1818-iki  képet  pedig  Donát  festette 
és  Höfel  Balázs  metszette.  Verseghy  Ferenc¬ 
nek  1825-ben  „Maradványai  és  Élete “  mellett  jelent 
meg  rézmetszetű  arcképe.  A  rajzot  Avenarius, 
a  metszetet  Höfel  Balázs  készítette.  Üres  lapok 
következnek  ezután  a  kötetben,  miből  csakis  arra 
következtethetünk,  hogy  Horvát  István  időközben 
szerzett  adatai  bejegyzésére  tartotta  készen  e  lapokat. 
Pár  lappal  odább  azonban  új  fejezet  kezdődik,  ami 
alighanem  egy  új  dolgozat  tervezetét  sejteti.  Címe  : 
„Művész  Tár  Magyarországra  Nézve". 
Nem  tartalmaz  azonban  semmit,  csak  üres  oldalakból 
áll.  Ezután  ismét  új  fejezet  kezdődik,  olyan  módon 
írva,  mint  ahogy  az  önálló  munkákat  szokás 
jelezni.  Ennek  címe  :  „Magyar  Országi  Mű¬ 
vészek".  Ez  a  fejezet  legtartalmasabb  és  legérde¬ 
kesebb.  Régi  rézmetszők  és  festők  munkáinak  reper¬ 
tóriuma  gyanánt  tekinthető  ez  a  rész,  melyben 
fel  van  tűntetve  az  egyes  munka  készítője,  a  készí¬ 
tés  éve  és  a  munka  holléte.  A  jegyzék  Assner  J. 
rézmetszővel  kezdődik,  ki  1795-ben  Tolnay  Sán¬ 
dor  „Barmokat  Orvosló  Könyv"  című  munkája 
elé  készített  rézmetszetet  A  következő  ismét  egy 
Assner  L.  nevű  pozsonyi  rézmetszőről  szól,  ki  Klein 
Mihály  német  nyelvű,  Pozsonyban  és  Lipcsében 
1778-ban  megjelent  munkáját  illusztrálta.  Avena¬ 
rius  képíróról  a  következő  jegyzés  olvasható  : 
„Budán  és  Pesten  1825 — 1831  ’s  Válban".  Ave¬ 
narius  készítette  különben  1825-ben  Verseghy  Ferenc 
arcképét.  Donát  festőről  is  megemlékezik  egy  rövid 
jegyzés:  1818-ban  lefestette  Kelemen  Imrét.  — 
D  u  Greux  francia  származású  képíró  Mária  Terézia 
képét  készítette  Nyitray  Mátyás  jogi  tartalmú  érte¬ 
kezése  elé.  Bauer  János  György  ecsete  alól  került 
ki  egyik  Hadik  gróf  és  leányának,  Lichnovszky 
hercegnőnek  arcképe  1778-ban.  Höfel  Balázsról 
a  már  ismertetett  adatokat  mondja  el  Horvát  másod¬ 
szor,  hasonlóképen  Kaerlingről.  J  a  r  e  s  e  h  János 
rézmetsző  szintén  Pesten  dolgozott  s  1 8 1  7-ben  már 
megjelent  két  metszete  Czövek  István  Bátori  István 
életéről  szóló  értekezésében.  Ivarats  Ferenc  neve 
és  munkássága  a  régi  magyar  rézmetszők  között 
legismertebb,  Horvát  István  mindössze  egy  adatot 
tudróla,  hogy  t.  i.  1  823-ban  Kmeth  Dániel  :  „Astro- 
nomia Populáris"  című  munkájához  ő  készítette  a  met¬ 
szeteket.  Mansfeld  J.  E.  rézmetsző  Nyitrai  törvé¬ 
nyes  értekezése  elé  készítette  Mária  Terézia  arcképét, 
Szakáts  J.  rajzoló  és  rézmetsző  pedig  1807-ben 
illusztrálta  Fáy  András  „Bokréta"  című  kötetét. 

Nagyjában  e  kivonatolással  elmondtuk  a  kötet 
tartalmát,  mely  így,  ahogyan  van,  nem  egyéb  száraz 
repertóriumnál,  de  az  is  bizoi^os,  hogy  nagyértékű 
gyűjtemény  lehetett  volna  még  ebben  a  jellegében 
is,  ha  adatai  a  magyar  rézmetszők,  képírók,  szobrá¬ 
szok  és  általában  a  XVIII.  és  XIX.  század  művé¬ 
szeiről  rendszeres  és  részletes  bibliográfiát  tartal¬ 
maznának.  A  dolgozat  azonban  töredéknek  maradt, 
amiben  Horvát  Istvánra  utólagos  vád  semmiesetre 
sem  hárulhat.  Aki  látta  valaha  a  Nemzeti  Múzeum 
kézirattárában  levő  óriás  tömegét  hátramaradt  iro¬ 
mányainak,  tisztelet  és  megdöbbenés  nélkül  alig 
gondolhat  arra  az  emberfeletti  szorgalomra,  mely- 
lyel  Horvát  István  dolgozott.  Nyomtatásban  meg¬ 
jelent  munkái  és  értekezései  is  kitesznek  meglehetős 
tömeget,  de  ott  van  ezeken  kívül  a  hagyatéka, 
mely  a  legtúlzóbb  magasztalásnál  is  beszédesebben 
mondja  el,  hogy  a  kultúrának  minő  nemes  rajongója 
volt  a  múlt  századi  agitációs  irodalomnak  ez  a 
magas  karakterű,  becsületes  magyarja.  Művészeti 
kéziratának  is  ez  a  szempont  ad  jelentőséget.  Ha 
bele  nem  zavarodik  az  elképzelhetetlenül  nagytömegű 
anyag  feldolgozásába  s  ha  megadatott  volna  számára, 
egy  kéz  helyett  tízzel  való  dolgozás  lehetősége  akkor 
ama  keskeny  életpálya  alatt,  mely  részéül  jutott, 
bizonyára  készen  adta  volna  a  magyarországi  mű¬ 
vészkedés  históriáját.  Korai  halála  akasztotta  meg 
e  terv  megvalósításában  s  ez  okozta,  hogy  kézirata, 
mely  eredetileg  előtanulmány  gyanánt  önálló  mű¬ 
vészettörténeti  munkának  készült,  repertórium  alak¬ 
jában  maradt  fenn,  egyedül  azt  példázva,  hogy 
Horvát  István  olyan  korban,  mikor  nálunk  a  köz¬ 
tudatban  a  művészet  iránt  semmi  fogékonyság  nem 
volt,  a  körülötte  végbemenő  apró  jelenségekben  is 
felismerte  kulturális  fontosságukat.  —  243 

Bányai  Elemér 

RAUSZ  JÓZSEF.  Széki  id.  Teleki  Ádám  gróf 
egyike  volt  a  XVIII.  század  legmíveltebb  és 
sokoldalúbb  erdélyi  főurainak.  Ifjúságából  éveket 
töltött  külföldön,  hol  fejedelmi  és  királyi  udvarok¬ 
nál  fordult  meg.  Ott  ismerkedett  meg  Mányoki 
Ádámmal  is.  Egy  ideig  katonáskodva  résztvett  a 
hétéves  háborúban;  majd  elhízván,  mint  tábornok 
került  haza  Kendi-Lónára,  honnan  csak  birtokaira 
s  Kolozsvárra  járt  el  gyakrabban.  Számos  költe¬ 
ménye,  verses  önéletrajza  s  több  száz  érdekes 
levele  irodalomtörténeti  feldolgozásra  vár.  Minket 
ez  alkalommal  csak  költségnaplói  és  konvenciós 
könyvei  érdekelnek ;  mert  ezekből  kitűnik,  hogy 
Krausz  József  nagyváradi  festőt  éveken  át  foglal¬ 
koztatta.  1760.  március  23-án  —  mint  a  festő 
alább  közlendő  konvenciója  mutatja  —  rendsze¬ 
resen  szerződtette  „régi  királyoknak  lefestésére" , 
a  költségnaplókban  azonban  már  1758.  nyarától 
adatokat  látunk  arra,  hogy  udvaránál  festő  volt, 
s  1759-ből  a  költségnapló  adatai  és  a  festő  egy 
levele  egyaránt  bizonyítják,  hogy  Krausz  József 
dolgozott  nála. 

Az  1758.  évi  költségnaplóban  június  14-től 
augusztus  5-ig  négyszer  fizettek  festékért,  timsóért 
és  enyvért;  de  az  utóbbi  dátum  alatt  lévő  föl¬ 
jegyzés  azt  mutatja,  hogy  a  festékre  a  szélei  ev. 
ref.  templomhoz  volt  szükség.  Ott  tehát  asztalos¬ 
festékek  kellhettek.  Augusztus  2 ‘2-én  azonban  már 
2  frt  33  krt  a  képírónak  adnak  festékekre.  Szep¬ 
tember  20-án  és  október  7  én  újra  festékekre  van 
kiadás,  október  18-án  pedig  Teleki  följegyezte, 
hogy  a  képírónak  maga  kívánsága  szerint  min¬ 
denekről  megfizettem  20  frt  50  kr.-t.  Valószínű 
azonban,  hogy  még  tovább  is  dolgoztatott,  mert 
1759.  január  19-én  minden  hátralék  fejében  fize¬ 
tett  festőnek  újra  2  frtot  s  e  napon  festékek  árát 
is  egyenlített  ki.  Ugyanazon  év  februáriusában 
(11.  és  13.)  egy  fehér  láda  festéséért  fizetett  a 
képírónak,  március  5-én  pedig  5  frt  előleget  adott 
neki.  Ekkor  már  valószínűleg  azokon  a  festett 
asztalokon  munkálkodott,  melyekről  Telekinek 
Uzdiszentpéterre  címzett,  következő  levelében  ír: 

Méltóságos  imperialis  Gróf  és  generális  úr! 

Méltóságos  és  kegyes  patronus  uram ! 

Alázatosan  jelentem  Ngodnak  mlgos  Gróf  úr, 
hogy  már  én  az  asztalokat  elkészítettem  kevés 
híj jával,  úgymint  még  aranyozás  és  kevés  gyan- 
tározás  kívántatik  neki,  melyeket  arany  erekkel 
csináltam  és  arany  vadkecskékkel.  De  mivel  még 
a  megírt  defectusa  vagyon  az  asztaloknak  kevés 
aranyozás  és  gyantározás  hátra  lévén,  alázatosan 
instálok  Ngodnak,  hogy  aranyat  és  gyantát  vehes¬ 
sek  vagy  hat  irtokat  küldeni  méltóztassék  Ngod. 
Ezeket  pedig  ha  aranyra  és  gyantára  kivántató 
hat  frtokat  elküldeni  méltóztatik  Ngod,  hamar  elvé¬ 
gezvén,  annak  utána  nem  lészen  munkám,  csak 
híjában  töltöm  az  időt.  Kire  nézve  méltóztassék 
Ngod  mature  dolgot  adni,  hogy  az  idő  haszon¬ 
talan  tőlem  ne  menjen,  mivel  ha  itt  dolgom  nem 
lészen,  az  időt  kárommal  nem  tölthetem,  másuvá 
kénteleníttetem  munkálódni  menni;  azután  úgy 
eshetik,  hogy  munkára  kapván,  egész  nyáron  is 
oda  lészek,  Ngodnak  pedig  ezzel  nem  akarnék 
fogyatkozást  szerezni. 

Ezeknek  utánna  nagy  alázatossággal  revereál- 
ván  mgs  Gróf  generális  úr  Ngodat  a  mgs  Grófné 
asszonnyal  és  mgs  Gróf  úrfival  együtt,  a  követ¬ 
kezendő  sz.  húsvéti  innepi  napokra  Isten  ő  szent 
felsége  által  tévén  Ngtokat,  annak  minden  részeit 
áldja  meg  Ngtoknak,  részesítvén  Ngtokat  az  űr 
Jézus  Krisztus  halálával  s  feltámadásával  szerzett 
jókban,  többeknek  elérésével  is  örvendeztesse  meg. 
Midőn  Ngod  további  gratiájában  alázatosan  aján¬ 
lanám  magamat  és  várván  kegyes  gratiáját,  vagyok 
Mgs  imp.  Gróf  és  generális  úr  Ngod 

K.-Lona,  die  1 2-a  Apr.  1759. 

alázatos  szegény  szolgája 
Képíró  Krausz  József  mp. 

P.  S.  Alázatosan  instálom  Ngodat,  az  ünnepek 
által  méltóztassék  Ngod  valami  italkát  rendelni, 


hogy  szokásom  szerint  az  innep  italocska  nélkül 
tőlem  el  ne  menjen. 

Az  Érd.  Nemz.  Múzeumban  levő  Teleki-féle 
levelek  közt  nincs  nyoma  annak,  hogy  a  festő 
ott  töltötte-e  az  évet?  A  költségnaplók  alapján 
inkább  azt  hihetjük,  hogy  nem.  A  következő  év 
tavaszán  azonban  újra  ott  van  Lónán  s  szerző¬ 
dik  a  gróffal.  Konvenciója  egész  terjedelmében  így 
hangzik : 

Képíró  Krausz  József  conventioja. 

Anno  1760  die  23-dik  Mártii  mtgs  imperialis 
gróf  és  generális  Széki  Teleki  Adám  úr  Öméltó¬ 
sága  nemes  magyarországi,  nagyváradi  Pikinér 
Krausz  József  képíróval  alkudott  meg  vállogatott 
munkával  régi  királyoknak  lefestését  e  szerint: 

1- mo.  Hogy  Krausz  József  ő  kglme  maga 
tulajdon  acquiráló  festékéből  a  megnevezett  mgs 
gróf  és  generális  úr  ő  inga  számára  cum  suis 
recquisitis  necessariis  et  coinpetentibus  a  mgs 
gróf  intentiojának  alább  megírt  módja  szerint 
tizenkét  királyoknak  képeit  a  már  lefestett  hét 
kapitányok  után  cum  emblematum  deseriptionibus 
dicséretesen  és  csinosan  lefesti. 

2- do.  A  dominus  Záhoczkit  magával  együtt 

számomra  csinosan  lefesti. 

3- tio.  Minthogy  egyik  kéz  a  másikat  mossa, 

közben-közben  holmi  apróságot  is  fest,  melyért 
is  mlgs  tit.  gróf  úr  őmgával  Krausz  József 

ő  kglmével  alkudott  meg  nyolcvanöt  '/.  85  ma¬ 
gyar  forintokban,  addito  hoc:  minthogy  majd  a 
békövetkezendő  tavaszi  és  nyári  idők  hékövetkezvén, 
és  mind  mgs  gróf  úr,  úgy  mgs  grófné  asszon}^ 

ő  ngok  innét  divertálván,  étele,  itala  iránt  ne 

panaszolkodhassék,  rendeltem  még  tizenöt  magyar 
forintokat,  in  summa  fi.  h.  100. — . 

NB.  Maga  tartozik  ő  kglme  vásznat,  festéket 
és  firnájszt,  egyszóval  minden  hozzá  kivántató 
appertinentiákat  megszerezni  a  magáéból. 

Mely  alkalmat  is  mind  mgs  gróf  és  generális 
úr  ő  inga,  mind  pedig  Krausz  József  ő  kglme 
mielőttünk  kéz  béadással  confirmálának ;  írtuk  meg 
mi  is  futura  pro  cautela  et  testimonio  tulajdon 
subscriptiónkkal  és  usualis  pecsétünkkel  eorrobo- 
ralva  fide  nostra  mediante.  Signatum  K.-Lona, 
anno  et  die  ut  supra 

Michael  Horváth  mpr.  et  Sámuel  Sarkadi  mpr. 

jur.  cancellista. 

Adatainkból  látható,  hogy  Krausz  szerette  az 
italocskát,  s  amint  a  szükség  kívánta,  egyaránt 
festett  ládát,  asztalt  és  arcképeket.  Az  utóbbiakból 
bizonyosan  máig  is  több  meglesz  a  Teleki  grófok 
tulajdonában.  — 244. 

Kelemen  Lajos 

nŰ VESZETI  ÉLET  A  XIX.  SZÁZAD  ELEJÉN 
MAGYARORSZÁGON.  Repertoriumi  adatok¬ 
kal  is  lehet  immár  igazolni,  hogy  művészeti  élet  és 
művészi  törekvések  a  XVlII-ik  században  és  a  XlX-ik 
elején  is  voltak  Magyarországon  s  hogy  az  ekkor 

bontakozó  kulturmozgalmak  lassú  árja  a  művészeti 
élet  összes  tényezőit  előresodorta  egy-két  képviselő¬ 
jében.  Vannak  festők,  rézmetszők,  rajzolók,  mű¬ 
gyűjtők  ebben  a  korszakban  s  habár  hihetetlennek 
hangzik,  de  műpártolók  is  vannak.  Igaz  ugyan, 
hogy  mikor  hazai  művészeti  mozgalmakról  és  művé¬ 
szeti  típusokról  beszélünk,  abszolút  mértékről,  euró¬ 
pai  színvonalról  sohasem  lehet  szó.  E  tény  kon- 
statálásával  a  hazai  művészettörténet  búváraira  még 
mindig  komoly  feladat  hárul,  hogy  felkutassák,  ami 
felkutatható  és  megismertessék  velünk,  ami  ebből 
a  szempontból  megismertetésre  érdemes.  Speciálisan 
lokális,  jobban  mondva  nemzeti  ügy,  hogy  azokat 
a  törekvéseket  ismerjük  bár,  melyek  ezen  a  téren 
tova  indultak  és  megérlelődtek  művészi  értékükre 
való  tekintet  nélkül.  Az  adatok  összegyűjtésére 
tehát  a  levéltárakban  való  kutatás  nélkülözhetetlen 
követelés,  továbbá  a  művészeti  vonatkozású  mun¬ 
kák,  nevezetesen:  naplók,  emlékiratok,  levelezések, 
régi  hírlapi  cikkek,  folyóiratok  stb.  rendszeres  fel¬ 
dolgozása.  Ilyen  kísérlet  az  is,  melyet  e  közlésünkben 
végzünk  Kazinczy  Ferenc  levelezése  alapján. 

A  Magyar  Tudományos  Akadémia  kiadásában 
Váczy  János  előszavával  és  kommentárjaival  most 
jelent  meg  ugyanis  Kazinczy  leveleinek  tizenhatodik 
kötete.  Ebben  a  hatszázötven  oldalra  terjedő  gyűj¬ 
teményben  számos  olyan  levél  van,  mely  régi 
művészeti  törekvésekre  figyelmeztet  és  régi  magyar 
művészeti  viszonyokról  nyújt  igen  hasznos  tájékoz¬ 
tatást.  Kazinczyt  a  maga  korszakában  helyesen 
csak  úgy  értjük  meg,  ha  úgy  képzeljük  el,  mint 
egy  nagy  műveltségű,  lelkes,  nemes  ösztönéi  ripor¬ 
tert,  aki  kora  életének  minden  nevezetesebb  moz¬ 
zanatát  feljegyzi  s  akinek  mások  is  szívesen  bocsá¬ 
tanak  rendelkezésére  ilyen  „emberi  dokumentumokat". 
Művészi  kérdésekben  Széphalom  éppen  olyan  döntő 
fórum  volt,  mint  irodalmiakban  vagy  nyelvészetiek¬ 
ben.  Levelezésben  állott  Magyarország  majdnem 
összes  művészemberével,  de  rajtuk  kívül  számos 
bécsi,  lipcsei,  berlini  és  prágai  festővel.  A  magyar 
művészeket  ezenkívül  személyszerint  is  mind  jól 
ismerte.  Ha  valamelyik  írótársával  bizalmasabb 
baráti  szövetséget  kötött,  nem  késett  figyelmeztetni 
őket  portréik  elkészíttetésére.  Őt  már  gyermekkorá¬ 
ban  érte  az  az  öröm,  hogy  képmását  művészi  fest¬ 
mény  alakjában  megörökítve  látta,  de  1819-ig  nem 
kevesebb,  mint  huszonhárom  arcképe  van,  festmény 
és  rézmetszet,  kicsi  és  nagy,  hazai  és  külföldi  egy¬ 
aránt. 

Donát  festő  egyike  a  legnépszerűbb  magyai 
piktoroknak.  Pesten  élt  állandóan  s  Kazinczy  any- 
nyira  meg  volt  elégedve  munkájával,  hogy  sokszor 
magasztaló  szavakkal  emlékezik  meg  róla.  Legtöbb 
magyar  írónak  Donát  volt  ugyanis  a  megörökítője.  Ö 
festettele  Kazinczyt,  Rumy  Károlyt,  Cserey  Farkast, 
Dessewffy  Józsefet,  Kulcsár  Istvánt,  Helmeczy  Mihályt, 
Döbrentei  Gábort,  Kis  Jánost,  Horvát  Istvánt,  hogy 
csak  néhányat  említsünk.  Nagy  esemény  volt  a 
magyar  író  életében  ez  az  állomás.  Donát  elé  kerülni 

s  az  ő  ecsete  által  a  halhatatlanság  számára  meg- 
örökíttetni,  egyet  jelentett  az  írói  munkásság  elisme¬ 
résével.  Kazinczy  megírja  barátainak  az  eseményt, 
a  képről  készített  rézmetszetet  megküldi  bizalma¬ 
sainak  s  azzal  a  pepecselő  fontoskodással,  mely 
más  dolgaiban  is  jellemzi,  vitatja  meg  apróra  a 
halhatatlanná  vált  magyar  orrát,  száját,  szemeit  az 
örök  szép  törvényei  alapján.  Rumy  Károly  György¬ 
höz  1819  aug.  31-én  írott  levelét  Donát  festő  és 
Neidl  rézmetsző  munkáinak  ismertetésével  kezdi. 
Azt  mondja,  hogy  Donát  és  Neidl  olyan  képet 
készítettek  Rumyról,  melyben  felülmúlták  magukat. 
És  pedig  Neidl  azért  múlta  felül  önmagát,  mert 
tapasztalta,  hogy  Donát  is  majdnem  felülmúlja 
maga-magát.  A  fejről  az  a  nézete,  hogy  szép,  jól 
kidolgozott  művészi  munka,  mely  a  Donát  anató¬ 
miai  ismereteit  is  bizonyítja.  Donát  festési  modorát 
különben  azzal  az  axiómával  jellemzi,  melyet  Wieland 
mondott  az  írókról:  Az  a  kívánság,  hogy  valamit 
nagyon  jól  csináljunk,  rendesen  azt  eredményezi, 
hogy  a  munka  rosszul  sikerül.  Ilyen  Donát  is, 
kinek  sok  munkája  emez  okokból  lett  rosszá,  ellen¬ 
ben  ismét  számos  képe  a  legkényesebb  igényeket 
is  kielégítheti.  Rumy  képénél  Donátot  Kazinczy 
szerint  a  grafika  múzsája  vezette,  úgy  hogy  jobb 
már  nem  is  lehet,  habár  maliciózusan  felhozza, 
hogy  fagyos  orrot  csinált  a  képre.  Ámde  kis  hiba 
ez,  majd  el  fogja  tüntetni  Neidl,  a  rézmetsző,  kiről 
Kazinczy  szintén  nagyon  jó  véleménnyel  van  annak 
ellenére,  hogy  apósáról  olyan  réztáblát  csinált,  mely 
60  fillért  sem  ér  meg,  noha  60  forintba  került. 
Egy  másik,  1818  okt.  2  7.  keletű  levelében  ismét 
Rumyt  értesíti  ezúttal  saját  képéről,  melyet  Donát 
festett,  kit,  úgy  látszik,  ő  is,  Helmeczy  is  mindenfele 
tanácsokkal  láttak  el.  Helmeczy  például  azt  kívánta, 
hogy  élettől  duzzadó,  merész  szellemet  és  magas 
röptöt  tükröztető  tekintetet  varázsoljon  a  képre, 
ami  Donátot  olyan  konfúzióba  hozta,  hogy  nagy¬ 
szerűt  akarván  csinálni,  karrikaturát  csinált  belőle. 
Kettejükön  kívül  még  egy  Simon  nevű  kolozsvári 
metszőről,  aki  azonban  anyagi  gondok  miatt  egy¬ 
előre  pecsétnyomók  s  más  effélék  készítésével  fog¬ 
lalkozik  és  Kármán  debreceni  festőről  emlékezik 
meg  e  kötetében  igen  röviden  Kazinczy.  Ezek  mellett 
egyes  műgyűjtők  törekvéseit  ismerteti.  „Erdélyi 
Leveleinek"  kinyomatásával  foglalkozván,  a  nagy¬ 
szebeni  Bruckenthal  báró  képtáráról  leveleiben  is 
külön  megemlékezik  s  mikor  Fáy  János,  majd  a 
Kászonyi  képgyűjteményét  ismerteti,  nyomatékosan 
kiemeli:  Kászonyinak  gyönyörű  képeit  végignéztem 
és  aligha  benne  azt  a  gondolatot  nem  támasztottam, 
hogy  az  affélék  becsléséhez  értek  annyit,  a’meny- 
nyit  az  érthet,  a’ki  Bécsben  soha  nem  lakott,  s  a’ 
külföldiek’  kincseit  nem  nézhette,  mívészekkel  sokat 
nem  társalkodóit  —  mert  erre  nem  elég  a  termé¬ 
szet  adománya.  Kászonyi  valóban  látta,  hogy  értem 
mit  lehet  ’s  kell  becsülni  az  effélékben."  Gróf 
Dessewffy  Józsefhez  van  intézve  ez  a  levél,  mely¬ 
nek  ez  a  passzusa  is  mutatja,  hogy  nemcsak  Ka- 

zinczy,  hanem  az  ő  köre  is  érdeklődött  kora  pri- 
primitiv  művészi  próbálgatásai  iránt. 

Fáy  János  egri  képgyűjteménye  apropójából 
keresi  fel  Balkay  Pál  festő  és  művészeti  író  1819 
jűnius  5-én  Ivazinczyt  több  szempontból  érdekes 
levelével.  Művészet-hisztorikus,  nézetünk  szerint, 
ezt  a  levelet  nem  mellőzheti  adatainak  érdekes 
voltánál  fogva.  Egy  elégedetlen  művészembernek  a 
panasza  ez  a  levél  egy  csomó  furcsa  kitétellel, 
furcsa  helyesírással,  de  a  viszonyokat  őszintén  jel- 
jemző  bizonyságokkal.  Fáy  János  az  egri  líceumban 
kiállította  ugyanis  képgyűjteményét,  nyilván  azzal 
a  szándékkal,  hogy  eladja.  Balkay  első  sorban 
azt  tudatja  Kazinczyval,  hogy  a  képek  iránt  Eger¬ 
ben  senki  sem  érdeklődik,  sőt  még  a  műveltek, 
az  újságolvasók  és  az  esztétikusok  is  „ bolondság¬ 
nak  “  nevezik  Fáy  kollekcióját.  Az  érsek  szereti 
ugyan  a  képeket,  de  „pénzt"  nem  örömest  ad 
érettük,  más  pedig  ki  vegyen?  Talán  Fájer  György 
nagyprépost?  0  még  kevésbbé,  mert  habár  tanult, 
literátus  ember,  de  odáig  még  nem  jutott,  hogy 
belátta  volna,  hogy  oltárképekre  művészi  munkák 
kellenek.  Az  ilyen  képekért,  igaz,  hogy  vagy  száz 
forinttal  több  honorárium  kellene,  de  épen  ez  a  száz 
forint  a  bökkenő.  Azért  ő  továbbra  is  másolókkal 
és  „aranozók“-kal  festeti  az  oltárképeket,  „akik 
nem  hog^y  hozá  értenének,  de  még  beszélni  sem 
tudnak  rúla,  oly  rút,  hogy  undorodva  szalajtatya 
ahoz  értő  nézőket".  Balkay  levelének  ezután  követ¬ 
kező  passzusa  érdekes,  de  még  ma  is  csak  jámbor 
óhajtásokat  feszeget.  A  művészek  és  művészetek 
ügyét  az  országgyűlésen  akarta  ugyanis  szóba 
hozatni,  még  pedig  azzal  az  indítvánnyal,  hogy 
biztosítsa  az  országgyűlés  a  tehetségesebb  magyar 
művészek  jövőjét,  hogy  képesek  legyenek  minden 
időjüket  hivatásuknak  szentelni.  Érdemes  ezt  a 
részletet  a  maga  egészében  ideiktatni:  ,,A’  Nemzet 
tehetne  az  Ország  gyűlésébe  a’  Felséges  haza  élőt 
egy  buzdítást  ez  iránt:  hogy  a’kik  a'  Szép  Mes¬ 
terségekre  adják  magokat,  azok  nyugodalomba 
élhetnének,  mint  más  palérozot  Nemzeteknél,  anyi- 
val  inkáb,  mert  a’  magyar  leginkáb  dicsekszik 
szabatságával,  ’s  az  tudományokval  öszveköttetet 
Szép  Mesterségeket  nem  kellene  rabláncokra  fűzni, 
a’  Szabad  mesterségek  régebben  megmutathattyák 
szabatságokat,  mint  akár  mely  nemzet;  azt  is  saj¬ 
nálom,  hogy  tsak  képeknek  dicsíretirül  szóllok, 
Másolásokrúl  meg  Másolókrúl  el  halgatok  és  így 
meg  ösmértetni,  hogy  az  nem  mind  kép  a’mi  kép¬ 
nek  látszik,  ’s  nem  mind  képíró  az,  a’kit  annak 
hínak". 

Balkay  ugyanis  ez  időtájban  Egerben  dolgozott 
és  jobbára  oltárképeket  festett.  A  miskolci  mino¬ 
riták  számára  Szepessy  prépost  rendeletéből  ő  fes¬ 
tette  „Mária  mennybemenetele"  című  képet,  „felső 
része  Quidó,  az  alsó  új  actiókal,  17  suk,  i/2  magos". 
Kazinczy,  úgy  látszik,  szintén  tett  nála  rendelést, 
mert  Gaudentio  Ferrari  Nativitásának  másolatát  télre 
ígéri  4  suk  és  7  col  magosságban,  4  suk  és  6 


col  szélességben,  mindössze  száz  forintért,  de  ezt 
is  csak  úgy,  ha  nem  sérti  meg  az  árával.  Mi  lenne 
azonban  akkor,  ha  megsértené?  Semmi.  Mindössze 
egy  kis  árleengedés  a  művész  részéről,  de  már 
ekkor  nem  olyan  gondossággal  „dolgozhatna",  mert 
50 — 60  forintért  nem  a  legfinomabb  ecset  dukál. 
De  ha  hirtelenében  kellene,  —  írja  1819  július 
20-iki  levelében  Balkay  —  akkor  az  ár  ismét 
emelkedne;  „ennek  pedig  (az)  az  oka,  hogy  más 
munkákat  fére  kellene  tenni".  Égy  pár  ilyen  oda¬ 
vetett  megjegyzésből  a  múlt  század  eleji  magyar 
művészek  javadalmazási  viszonyairól  is  értesülünk. 
Donát  festő  pl.  száz,  százötven,  kétszáz,  olykor 
háromszáz  forintot  is  kapott  egy-egy  képéért,  a 
kezdő  festőket  50 — 60  forinttal  honorálták,  a  réz¬ 
metszők  díjazása  pedig  a  munkák  természete  sze¬ 
rint  60-  100-  120  forint  között  váltakozott.  Világ¬ 
hírre  bizony  egy  sem  emelkedett  közülük,  de  Bécs- 
ben  már  ismerték  őket  s  egyik-másik  megrendelőre 
is  talált  a  császárvárosban.  Kazinczy  levelezésé¬ 
nek  legújabb  kötete,  íme,  ezeket  a  műtörténeti  vonat¬ 
kozásokat  tárja  fel.  Az  eddigi  és  a  még  ezután 
megjelenő  kötetek  a  XVIII.  századi  és  XIX.  elejei 
magyar  művészeti  kérdésekről  nagyon  sok  adatot 
tartalmaznak,  miknek  összegyűjtésével,  kiegészíté¬ 
sével  és  jó  magyarázatával  egy  jóformán  tökéletesen 
ismeretlen  világ  életéről  nyerhet  tájékozást  a  magyar 
közönség.  — 245. 

Bányai  Elemér 

AGY  SÁMUEL  rézmetszőt,  mint  ismeretes  (L. 
Művészet  1903.  4.  sz.),  különösen  Döbrentei 
Gábor  foglalkoztatta,  mikor  ez  az  „Erdélyi  Mú¬ 
zeum  “-ot  megindította.  Döbrentei  eleinte  meg  volt 
vele  elégedve,  mert  különösen  az  1806-ban  készült 
Bethlen  Gábor  képe  volt  az,  mely  tetszését  meg¬ 
nyerte.  Később  ez  a  jó  vélemény  nagyon  is  meg¬ 
változott  Nagy  Sámuel  felől,  ki,  mikor  gróf  Haller 
László  képét  metszette,  késedelmezésével  is  magára 
vonta  a  neheztelők  rossz  véleményét.  Trattner  János 
Tamás  mikor  meghallja,  hogy  ez  a  kép  Nagy 
Sámuelnél  készül,  szinte  fél  ettől  és  ki  is  jelenti, 
hogy  e  képnek  „akkor  nem  veheti  hasznát".  Döb¬ 
rentei  már  előbb  is  panaszkodott  Kazinczynak, 
hogy  „az  az  ember  felejt,  nem  hogy  elémenne", 
pedig  sokat  tett  érte.  Csakhogy  kenyérhez  juttassa, 
ajánlotta  Bethlen  Gergely  grófnak,  Kenderessynek 
és  mindennek  eredménye  is  volt,  mert  „a  kollé- 
gyiomhoz  rajzolás  Professorának  300  Rhf.  fize¬ 
téssel  bétették".  De  ez  a  jóindulata  kárba  veszett, 
mert  Nagy  Sámuel  nem  dolgozott  úgy,  mint  ezt 
Döbrentei  óhajtotta.  Mint  írja  egy  alkalommal: 
„egyenesen  megmondám  néki,  hogyha  nem  csino¬ 
san  dolgozik,  munkáját  el  nem  veszem",  de  az  ily 
fenyegetéseknek  sem  volt  eredménye,  mert  azt  a 
niveaut,  melyen  Bethlen  képe  állott,  nem  sikerült 
elérnie.  Kazinczy  e  visszaesésnek  okát  akarja  adni 
és  erről  így  ír:  „A  mi  művészeinknek  nagy  bajuk 
az,  hogy  ők  mindenek  akarnak  lenni.  Falka,  az 

olly  igen  szép  betűmetsző,  még  Portraitekat  is, 
pecsétnyomókat  is,  architektúrái  rajzolásokat  is, 
vignetteket  is  metsz.  Más  nemzeteknél  ritkán  van 
példa  az  ilyetén  művességre  és  ők  azért  mennek 
elébb,  mint  mi  szoktunk.  Próbálgatni  mindent  hasz¬ 
nos,  de  aztán  eggy  Fach  mellett  kellene  maradni. 
Az  elszórt  erő  az  embert  Himpellérré,  Pfuscherré 
szokta  tenni.  így  bánt  Czetter  is,  Kiss  Sámuel  is, 
így  a  debreceni  Mappa-metszők,  kik  igen  szép  Map¬ 
pák  helyébe  typographiai  betűket  metszőnek,  még 
pedig  ollyanokat,  hogy  a  kacagást  rajtok  meg¬ 
tartóztatni  lehetetlen!  Sajnálnám  Prof.  Nagy  urat 
—  végzi  e  megjegyzéseit  Kazinczy  —  ha  vagy  a 
szükség,  vagy  a  mások  unszolása  erre  kényszerí¬ 
tené",  A  Haller  gróf  képe  sehogy  sem  akart  el¬ 
készülni  és  így  Nagy  Sámuelről  Döbrentei  azt 
mondja:  „Ez  egy  szavát  meg  nem  tartó,  magát 
dolgozásaiban  elveszellett  ember".  Más  alkalommal, 
mikor  azt  írja  Kazinczynak,  hogy  jó  lenne,  ha 
Nagy  Sámuel  Haller  gróf  képét  jól  is  készítené, 
hozzá  teszi:  „jól  űgy-e?  de  nem  lehet!"  A  sok 
sürgetés  sem  használt,  mert  Nagy  Sámuelben  is 
„meg  van  a  Művészek  könnyen  ingerelhetősége" 
ha  sokat  sürgetik,  csak  azért  nem  dolgozik  s  ha¬ 
ragszik.  Ekkor  különben  is  el  volt  halmozva  sok 
dologgal,  leckeadással  is  és  ezért  nem  igen  ment 
előre  a  munka.  De  aztán,  mint  kiderült,  az  is  be¬ 
folyásolta  Nagy  Sámuelt,  hogy  gróf  Haller  egy 
más,  általa  készített  képért  adósa  volt  és  ez  elejét 
vette  annak,  hogy  Haller  László  képén  kedvvel 
dolgozzék.  Nem  lesz  itt  érdektelen  feljegyezni,  hogy 
e  képért,  a  gróf,  illetőleg  Döbrentei  1 00  Rhforin- 
tot  fizetett  Nagy  Sámuelnek,  tehát  harmadát  annak, 
mit  ő  az  iskola  részéről,  rajztanításért,  évi  fizetés¬ 
ként  hűzott. 

De  azért  voltak  nagy  Sámuelnek  oty  képei  is, 
melyekért  még  többet  kapott.  Cserey  Farkas,  mikor 
megrendelte  atyja  képének  rézmetszetét,  előre  kije¬ 
lentette,  hogjr  sikerült  képért  még  többet  is  ád, 
mint  100  Rhforintot.  S  valóban  200  Rhforinttal 
honorálta  Nagy  Sámuelt  a  kész  képért,  ezer  darab¬ 
nak  nyomatásáért  pedig  1  20  Rhfrtot  fizetett.  Pedig 
ez  a  kép  sem  volt  a  legjobb.  Döbrentei  írja  Kazin¬ 
czynak  (1815.  XI.  10.),  hogy  „Cserey  Farkas 
atyja  rezét  kiküldte,  mely  itt  nem  létemben  készült 
nem  művésziesen,  Nagy  a’  festést  adta  okul.  Ele¬ 
get  prédikálám,  hogy  a  művész  hagyja  meg  a’ 
lineamentumokat,  de  teremtsen  a  rézből  is  szépet. 
Már  látom,  Nagy  nem  fog  haladni.  Azt  mondja, 
hogy  az  ő  munkája  van  ollyan,  mint  Johné.  Itt 
vége  a  tökéletesebbre  lángoló  igyekezetnek".  Az  a 
kijelentése  Nagy  Sámuelnek,  hogy  rézmetszetei  vete¬ 
kednek  a  korabeli  legjobb  rézmetsző,  John  mun¬ 
káival,  Kazinczy  Ferencet  is  bántotta.  Mint  írja 
(1815.  XI.  30.):  „Nagy  felől  desperálok,  ha  magát 
Johnhoz  hasonlítani  meri.  Az  a  bolondságnak  első 
neme,  ha  magunkat  olly  nagyoknak  tartjuk;  akihez 
nem  hasonlítható  senki  Ausztriában!  Párisban  is 
kevés".  Mikor  Dessewffy  József  képét  készíté  Nagy 

Sámuel,  ezt  írja  a  grófnak  Kazinczy  (1816.  VII. 
16.):  „Nagy  Sámuel  rézmetsző  rosszul  metsz;  mi 
tehát  mindnyájan  kértük  Döbrenteit,  hogy  a  képét 
ne  ezzel,  hanem  valamelly  Bécsi  jó  metszővel  met- 

szettesse  meg . Ne  azért  fizess,  hogy  képed 

metszetik,  hanem  azért,  hogy  jól  metszettessék  .  .  . 
lrtóztató  az,  midőn  a  jó  emberek  képe  rosszul 
metszetik" . 

Nagy  Sámuel  működéséhez,  még  két  adattal 
kívánunk  járulni.  Az  egyik  pótlás  a  „Művészet" 
fent  említett  közleményéhez.  Itt  ugyanis  meg  van¬ 
nak  említve  azok  a  képek,  amelyeket  Nagy  Sámuel 
mellékletképpen  az  „Erdélyi  Múzeumihoz  metszett. 
Kimaradt  azonban  Consiliarius  Kenderessy  képe, 
mely  e  folyóirat  III.  füzetéhez  volt  mellékelve,  mert 
a  Nemzeti  Műzeumban  is  hiányzik  e  metszet  a 
füzet  mellől. 

Ugyanott  említettük,  hogy  Nagy  Sámuel  bécsi 
tanuló  korában  lemásolta  Füger  után  Antiochus 
Stratonice,  Erasistratus  képét,  melyekért  jutalmat  is 
kapott  az  akadémia  igazgatóságától.  Nem  lesz  itt 
érdektelen  megemlítenünk,  hogy  e  képet  Döbrentei 
vette  meg  Nagy  Sámueltől,  mint  „egy  művésztelen 
nemzetbelinek  munkájá“-t  és  ezért  18  Rhforintot 
adott,  ami  elég  olcsó  ár.  - — 246. 

ÍJHjESS  JÁNOSNAK,  a  magyar  származásű  festő- 
ű  íí  nek  egy  képét  említjük  fel  e  helyen,  mely 
már  azért  is  figyelmet  érdemel,  mert  ezen  még 
Hess  jelezte  magyar  voltát.  A  kép  alján  ugyanis 
oda  van  írva,  hogy:  „Hess  Hung.  pinx".  A  kép 
Károlyi  József,  a  nemesi  felkelés  vezérének  arc¬ 
képe.  Alján  középen  a  Károlyi-család  címere,  mely 
körül  négy  zászló,  két  ágyú  és  fegyverek  vannak 
ügyesen  csoportosítva.  Jobboldalt  a  felkelési  seregek 
elhelyezésének  tervrajza,  míg  balra  ott  van  a  vezér 
csákója,  kardja  és  tarsolya.  E  képről  az  oros¬ 
házi  születésű  Czetter  Sámuel  készített  rézmet¬ 
szetet.  —  247. 


SZEKERES  teljesen  ismeretlen  nevű  festő,  ki  a 
XVIII.  század  utolsó  évtizedében  élt.  Eddigelé 
csak  egyetlen  egy  festményről  van  tudomásunk. 
Ez  arckép  kis-viczai  Viczay  Józsefet,  Torna  város 
orvosát  ábrázolja.  E  képet  Szekeres  1793-ban  fes¬ 
tette.  Metszet  is  készült  utána  Czetter  Sámuel 
által.  — 248. 


FESCHKY  JÓZSEF  íestő  működéséről  Szana 
Tamás  nem  tud  részletes  adatokat  felsorolni. 
Egyedül  csak  ott  említi,  mikor  Kozina  Sándorról, 
a  festőről  szól,  kinek  mestere  volt.  Annál  becse¬ 
sebb  tehát  az  adatunk,  mely  egy  arcképéről  szól. 
Ez  Kubinyi  Pétert  ábrázolja,  ki  a  festmény  után 
Höfel  Balázsnál  rézmetszetet  is  készíttetett,  hogy 
arcképét  ismerősei  körében,  így  megsokszorosítva, 
szétoszthassa.  — 249. 


Naményi  Lajos 

—  Az  üveg.  Ld.  :  U.  o. 

Domokos  Kálmán.  A  gazdasági  építkezés  kézi¬ 
könyve.  A  szöveg  közé  nyomott  238  ábrával.  2  rész. 
(N.  8-r.  251.  1.)  Budapest,  1894.  Eggenberger  6. — 

Donatello.  Ld.  Művészeti  könyvtár. 

Dölle  Ödön.  A  rajzolás  az  elemi  iskolában.  Tanítók 
és  tanítójelöltek  számára.  483  kőre  metsz.  ábr.  2.  kiad. 
(8-r.  52  1.)  Pest,  1866.  Lauffer  V.  1.60.  —  3.  kiad. 
52  tábláv.  (8-r.  44  1.)  1871.  U.  o.  1.60.  -  U.  a. 

3  füzetben.  Pest,  1868.  U.  o.  1.  fűz.,  a  II.  oszt.  szám. 
10  tábláv.  — .40.  —  2.  fűz.,  a  III.  oszt.  szám.  16  tábláv. 
—  .60.  —  3.  fűz.,  a  IV.  oszt.  szám.  26  tábláv.  —.80 


—  Rajzolási  vezérfonal  6  füzetben  a  népiskola  6  oszt. 
számára  beosztva.  (U.  8-r.)  Budapest,  1873 — 78.  Lauffer  V. 


I. 

füzet 

az 

1. 

oszt.  számára.  Tábla  1- 

-12. 

—.40 

II. 

11. 

„  „  „  13- 

-22. 

—.40 

III. 

ni. 

„  „  „  23- 

-44. 

-.80 

IV. 

„ 

„ 

IV. 

„  „  „  45- 

-75. 

1.— 

V. 

„ 

az 

V. 

„  76- 

-128. 

1.80 

VI. 

a 

VI. 

„  „  „  129- 

-184. 

2, _ 

—  Rajztanítási  vezérkönyv  tanítók  számára.  184  táb¬ 
lával.  (N.  8-r.  VIII.  és  142  1.)  Pest,  1873.  Lauffer  V, 
Kötve  7.20 


Dömötör  László.  Az  aradi  1890.  évi  alföldi  és  dél¬ 
magyarországi  ált.  kiállítás  XVI.  csoportjának  tárgy¬ 
mutatója.  Régészet,  ipar-  és  műipartörténet,  művészet, 
és  szabadságharci  ereklyék.  (8-r.  21  1.)  Arad,  1890. 
Gyulai  István  könyvnjL  — .20 

Dubovszky  Gyula.  Utasítás  a  majolika-festéshez. 
(16-r.  54  1.)  Budapest,  1887.  Pfeifer  Ferdinánd  1.60 
—  U.  a.  2.  bővített  kiadás  (K.  8-r.  59  1.)  Bpest, 
1891.  U.  0.  1.60 

Dudás  Gyula.  A  szegedi  alsóvárosi  templom  mű¬ 
régészeti  szempontból.  Szeged,  1887. 

Dumesnil  Alfréd,  Művészi  benyomások  Rembrandtéi 
Beethovenig.  Franciából  fordította  De  Gerando  Anto- 
nina.  (8-r.  188  1.)  Kolozsvár,  1892.  Horatsik  János.  2. — 
Dürer  Albert.  Ld.:  Beszédes  Sándor.  —  Haan 
Lajos.  —  Henszlmann  Imre.  — -  Szendrei  János 
alatt. 

Dürer.  Országos  képtár.  Grafikai  kiállítás.  (8-r. 
Vili.  és  48  1.)  Bpest,  1900.  Hornyánszky  Viktor  könyvny. 

Dvihally  Emil.  A  házi-ipar  kézikönyve.  Gyakor¬ 
lati  útmutatások  a  lombfűrészelés,  műfaragás,  berakott 
(mosaique)  munka,  kalitka-készítés,  könyvkötői  és  „natur“ 

munka  önszorgalmából  való  megtanulására.  68  kőnyo¬ 
matú  táblával.  (K.  8-r.  79  1.  és  1  kőnyom,  tábl.)  Bpest, 
1877.  Tettey  és  Tsa  biz.  2.40 

—  U.  a.  2.  kiad.  150  kőnyom,  ábrával.  (8-r.  X.  és 
158  1.  és  6  tábla.)  U.  o.  Bpest,  1881.  Nagel  B.  2.80 
Dvorcsák  Ferenc.  Antwerpeni  iskola.  Ld.  H  en  szí¬ 
ni  ann  Imre. 

Hollandi  iskola.  Ld.:  U.  o. 

—  Olasz  iskola.  Ld.:  U.  o. 

Ebenhöch  Ferenc.  A  Budapesten  rendezett  iparmű- 
és  történelmi  emlékkiállításra  dr.  Zalka  János  győri  püspök 
által  küldött  egyházi  műtárgyak  és  régiségek.  (8-r.  8  L) 
Győr,  1876.  Sauerwein  G.  könyvny. 

Éber  László  dr.  A  művészi  ábrázolás  az  olasz  és 
németalföldi  festészetben.  Tanulmány.  (8-r.  53  1.)  Bpest, 
1894.  Márkus  Samu  könyvny. 

—  Néger  rabszolga  bronz  szobrocskája  az  aquincumi 
múzeumban.  Ld.:  Budapest  régiségei  VI. 

Székely  Dávid 

/?j]  MŰVÉSZI  FÉNYKÉPEZÉS  ÉVKÖNYVE.  II.  kötet, 
íni  Szerkeszti  br.  Purcell  Béla  és  Sternád  Béla.  138  1.  — 
A  budapesti  Photo-Club  e  második  évkönyvének  tartalma 
is,  reprodukciói  is  figyelemre  méltók.  Az  előszón  kívül 
húsz  szakközleményt  tartalmaz  dr.  Tótvölgyi  Elemér, 
báró  Purczell  Béláné,  Hutflesz  Károly,  dr.  Kelen  Béla, 
Papp  József,  dr.  Mocsáry  Pál,  R.  Domachy  E.  C.  Puyo, 
báró  Purczell  Béla,  báró  Vay  Imre,  dr.  Ledenig  A.,  Já¬ 
kobéi  Gyula  cs  Pillér  Ferenc  tollából.  Ezek  a  szakcikkek 
nemcsak  buzdításul  szolgálnak  a  magyarországi  amatőr- 
fényképezőknek  a  művészi  fényképezés  továbbfejleszté¬ 
sére,  hanem  igaz  mivoltukban  mutatják  be  a  művészi 
amatőrfényképezés  különböző  nehézségeit  is.  Az  évkönyv 
nem  kevesebb,  mint  38  kitűnő  amatőr-fényképlevonatot 
tartalmaz,  melyek  között  a  világ  első  amatőrfényképező 
művei  sem  hiányoznak.  A  magyarországi  amatőrök  művei 
közül  megemlítendők  Feledi  Dezső,  nagyrévi  Haranghy 
György,  Szvetics  Emil.  Röttig  Ottó,  Kiss  Zoltán,  Bel- 
házy  Imre,  gróf  Teleki  Sándor,  Hofmann  Henrik,  Fa¬ 
ragó  Géza,  Sternád  Béla,  Semessy  Béla,  Harmatzy 
Dezső,  Friedrich  Kálmán  képei.  Az  évkönyv  kiadásá¬ 
val  a  budapesti  Photo-Club  ismét  bizonyítékát  szol¬ 
gáltatta  annak,  hogy  a  magyar  fényképező  közönség¬ 
nek  igaz  művészi  munkát  akar  rendelkezésére  bocsá¬ 
tani.  A  külföldi  amatőrökkel  és  egyletekkel  szemben 
ezzel  az  évkönyvvel  a  budapesti  Photo-Club  méltón 
képviseli  a  magyar  művészi  fényképező  gárdát.  A  buda¬ 
pesti  Photo-Club  .tagjai  tagsági  illetményük  fejében  díj¬ 
talan  kapják  az  évkönyvet. 

rRANZÖSISCHE  PLAST1K  UND  ARCHITEKTUR  des 
XIX.  Jahrhunderts.  írta  Kari  Eugen  Schmidt.  E.  A. 
Seemann  kiadása.  Lipcse.  1907.  108.  1.  —  Rövid  száz¬ 
nyolc  oldalon  visszaadni  egy  nagy  nemzet  száz  éves 

plasztikáját  és  építészetét,  nehéz  és  hálátlan  feladat. 
Alig  is  volna  c  mű  egyéb  egy  szép  képeskönyvnél, 
ha  szerzője  kelletlenül  ledarálná  pár  oldalon  az  obiigát 
névsort,  meg  nem  pihenne  a  nagy  mestereknél,  minden 
gondosságát,  minden  lelkesedését  Rude,  Carpeaux,  Barye, 
Rodin,  Dalou  és  Bartholomének  szentelve. 

E  művészekkel  igazán  benső  ismeretséget  kötünk  és 
amennyire  a  dolog  természete  engedheti,  képek  nyomán 
fogalmat  is  alkothatunk  szoborműveikről. 

Hangulatkeltőül  adja  Houdon  utólérhetlen  Voltaire 
szobrát.  Ő  utána  hosszú  ideig  a  Dávid  klassizismus-a 
uralkodván  zsarnoki  módon  festészet  és  szobrászat  fölött, 
nem  is  termett  egyéb,  antikutánzatoknál,  melyek  „szoro¬ 
san  előírt  szabályok  szerint  mozgatták  akadémikus  tag¬ 
jaikat". 

De  ott  dolgozik  már  apja  bádogosműhelyében  Francois 
Rude,  aki  csak  a  fujtato  tüzének  kialvása  után  élhet  egye¬ 
düli  gyönyörének  ;  nevetve  beszélte  később  :  „Talán  még 
a  kút  fenekén  is  modelliroztam  volna".  Bejut  nagynehezen 
az  akadémiába,  el  is  nyeri  a  római  díjat  1812-ben,  de 
nincs  pénz  a  napóleoni  háborúk  idejében  művész-ösztön¬ 
díjra.  Napóleon  bukásakor  mégis  útnak  indul,  ekkor  sem 
jut  azonban  tovább  Dyonnál,  ott  éri  Napóleon  vissza- 
jövetelének  híre  a  császárimádó  fiatal  művészt.  Maroknyi 
csoporttal  útját  állja  a  korzikai  sas  ellen  vonuló  Ney- 
nck  és  a  császár  éltetésével  magukkal  ragadják  az  egész 
sereget,  mely  most  már  nem  Napóleon  ellen,  de  elé  siet. 

Tizenkét  évi  önkénytes  száműzetés  volt  lelkesedésé¬ 
nek  bére,  melyet  Brüsszelben  töltött  el. 

Rude  nevét  minden  időkre  a  nagy  diadalkapu  „Mar- 
seillaise"  csoportja  őrzi  meg,  a  mindent  magával  ragadó 
lelkesedés  szimbóluma.  A  harcosok  kivonuló  csoportja 
fölött  viharként  szádulgó  phrygiai  sipkás  nőalak  nyitott 
szájából  szinte .  harsog  a  forradalmi  induló,  mámoros 
lelkesedésbe  ejtve  a  harcba  induló  aggot  és  ifjút,  katonát 
és  polgárt.  És  c  vad  indulatokban  tobzódó  csoport  a 
formák  eszményi  szépségében  alig  áll  az  olimpusi  nyu¬ 
galmú  antik  szoborművek  mögött. 

Ney  marsai  is  szilajon  rántja  ki  kardját  és  nyitott 
szájából  hallani  véljük  az  „En  avant",  míg  a  sírjából 
halhatatlanságra  ébredő  Napóleon  szinte  borzalmas 
halotti  merevségében.  - — 

Barye  a  nagy  állatszobrász  előtt  soha  senkinek  eszébe 
nem  jutott  az  ezer  számra  faragott  vagy  ércbe  öntött 
oroszlánokat  és  tigriseket  természet  után  tanulmányozni. 
Meg  volt  e  fenevadak  heraldikus  vagy  dekoratív  sémája 
és  avval  tökéletesen  beérték.  O  az  eJső,  ki  az  állatban 
is  meglátja  az  egyént,  ki  felkeresi  a  való  életben  és 
rendkívüli  tehetségével  és  szédületes  technikájával  a 
bronzból  majd  a  tigris  bársonyos  simulékonyságát,  majd 
az  oroszlán  felborzolt  sörényét,  majd  a  krokodil  vas¬ 
kemény  páncélját,  majd  a  fogoly  puha  pihéjét  vará¬ 
zsolja  elénk.  A  párisi  botanikus  kert  felé  szögellő  Szt. 
Lajos  szigetén  saját  műveiből  állítottak  neki  emlékszobrot. 
Ott  van  a  remek  Centaur  és  Lapitha  küzdőcsoportja  és 
ott  a  kígyóra  berzenkedő  oroszlán. 

A  párisi  nagy  opera  kábító  pompájú  díszítése,  aranyo¬ 
zott  bronz  kandelábereinek  csillogása,  száz  szobrának 
tarka  tömkelegéből  egy  csoportozat  válik  ki  magasan, 

eltörpítve  még  a  nemzeten  uralkodó,  líráját  diadalmasan 
égnek  emelő  Apollót  is. 

Ez  Carpeaux  „Tánc“-a,  mely  Rude  Marseillaise-ével 
együtt  a  dekoratív  skulptura  legfölségesebb  alkotása. 
Ujjongó,  mámoros  jókedvében  áll  középen  Apolló  és 
belemarkol  lantjába,  melynek  hangjára  vadul  keringő 
mánadok  meztelen  teste  merész  mozdulatokban  csúfolja 
ki  a  polgári  illemet.  Ellenállhatatlanul  ragad  magával  e 
fékeveszett  vidámság,  e  tobzódó  pogány  életöröm. 

Szelídebb  húrokat  penget  a  Tuilleriák  egyik  pavillon- 
ján  elhelyezett  Flóra-relief.  Félköralakú  fülkében  utánoz- 
hatlan  bájos  mozdulattal  térdel  Flóra  és  virágot,  gyü¬ 
mölcsöt  szór  a  körülötte  ugrándozó,  táncoló  gyermek¬ 
seregnek. 

A  fékevesztett,  kicsapongó  jókedv  e  művésze  csodá¬ 
latosképen  a  legszámítóbb,  legmakacsabb  üzletember  volt, 
ki  szívós  kitartással  üldözte  a  sikert  és  valósággal  ki¬ 
erőszakolta  az  udvari  szállító  jövedelmes  tisztét.  Csinos 
adoma  kering  arról,  hogy  lett  ő  a  harmadik  császárság 
udvari  szobrásza.  A  Szalon  egyik  tárlatán  kiállítja  „Abdel- 
kader  III.  Napóleon  előtt  St.  C<loud“-ban  czímű  reliefjét, 
de  oly  magasra  helyezik,  hogy  a  császár  meg  sem  látja. 
Sebaj!  Várják  a  császárt  Valenciennes-be ;  elviszi  oda, 
kiállítja  a  városházán,  de  a  kenyérirígységnek  sikerül 
művét  meg  nem  láttatni.  Carpeaux  keresztül  tolakszik 
a  méltóságok  szorosgyűrűjén,  hogy  maga  mutassa  be 
magát  a  császárnak,  de  utolsó  pillanatban  lefogják,  a 
császár  tovább  megy  anélkül,  hogy  őt  észrevenné.  Most 
üldözi  reliefjével  Napóleont  Lille-ben,  Arras-ban,  de  hiába. 
Végre  Amiens-ben,  miután  végigkilincselt  prefektust, 
érseket,  polgármestert  és  minden  számottevő  embert, 
sikerül  a  császár  figyelmét  művére  irányozni.  Alig  áll 
meg  az  uralkodó  reliefje  előtt,  kérdést  sem  várva,  elő¬ 
rohan  Carpeaux  és  kiált:  „Én  csináltam11.  A  császár 
nagyot  néz,  de  a  művész  elérte  célját,  megkapja  a 
márványban  való  kivitel  megbízását. 

így  küzdi  fel  magát  az  udvar  szobrászává  és  e  leg¬ 
alább  is  szokatlan  buzgalmának  köszönhetjük  számos 
élettől  sziporkázó,  elmés  mellszobrát,  melyekben  ugyan¬ 
azon  „verve  endiablée“  nyilatkozik  meg,  mint  a  Marseil- 
laise-ben  és  a  Flora-ban. 

Carpeaux  boszorkányos  ügyességű  mintázó  volt;  meg¬ 
tette  azt  is,  hogy  bekötött  szemmel  formálta  meg  paj¬ 
tásai  arcképét,  mire  egy  szobrásztársa  kifakadt:  „Ha 
Carpeaux  fejét  levágnánk,  újjai  azért  tovább  modelli- 
roznának11. 

A  mai  köztársaság  három  nagy  szobrásza:  Dalou, 
Rodin  és  Bartholomé  közül,  melyiknek  nyújtsuk  a  pál¬ 
mát?  Dalouról  könnyebb  Ítélkezni,  az  ő  élete  bevégzett 
egész,  ott  pompázik  remeke  „a  köztársaság  diadala"  a 
Piacé  de  la  Nation-on,  emlékművei  és  mellszobrai,  melye¬ 
ket  szerző  Houdon  és  a  renaissance  remekei  mellé  sorol, 
csak  csodálókat  vonzanak. 

Nem  úgy  Rodin,  neki  egyaránt  vannak  bámulói,  akik 
egyenesen  istenítik  és  vannak  ócsárlói,  szerencséjére 
azok,  akik  az  akadémikus  cukrász-remekeken  túl  már 
nem  bírnak  lelkesedni. 

Mindkét  tábor  az  1900.  világkiállításon  megtalálhatta 
fegyvertársát,  hol  Páris  városa  elég  nagy  területet  juttatott 


Rodinnak,  egész  élete  művének  bemutatására.  Bámulói 
itt  szemtől-szemben  gyönyörködhettek  felséges  portrait-i 
és  szobraiban,  melyek  a  felfogás  emelkedettsége,  szipor¬ 
kázó  elmeél  és  tökéletes  kivitel  dolgában  a  firenzei 
remekek  mellé  állíthatók.  Ellenségei  pedig  hivatkozhattak 
a  mester  szertelen  elbizakodottságára,  mely  nagyképűs- 
ködő  komolysággal  állítja  ki  pillanat-ötleteit,  a  futólagos 
karcolatot  és  a  felületesen  elnagyolt  agyaggöröngyöt, 
de  gondoskodik  arról,  hogy  ne  hiányozzék  katalógusában 
a  kellő  dicshimnusz  egy  jelentéktelen  holmiról  sem. 

Schmidt  nem  Rodin  monumentális  dolgait  tartja  a 
legjobbaknak.  Felhozza  a  calais-i  emléket,  melyet  ugyan¬ 
csak  körül  kell  gyalogolnunk,  míg  összeszedjük  az  egy¬ 
máshoz  tartozó  fejet  és  lábat.  És  mégis!  Egy-egy  váll¬ 
bán  vagy  kézben  mily  csodás  ereje  lakozik  az  érzelem¬ 
nek.  mennyivel  több  lélek  sugárzik  ki  belőle,  mint  más 
mesterek  egész  alkotásában.  Neki  nem  a  nagy  koncep¬ 
ció  az  igazi  ereje,  ő  nem  a  formák  és  vonalak  mestere, 
mint  Dalou  és  Bartholomé,  de  érti  a  titkot,  mint  senki 
más,  behatolni  az  emberi  lélek  legmélyebb  örvényeibe 
cs  amit  onnan  felszínre  hoz,  azt  érezzük  vibrálni  kőben, 
ércben.  Élettől  pihegnek  alakjai,  forró  vér  hullámzik 
ereikben,  érzéki  szenvedély  remegted  meg  testüket.  Leg¬ 
nagyobb  ő  az  érzékiség  visszaadásában,  a  »csók«-ban 
vágytól  izzik  az  egymáshoz  tapadó  két  alak  és  az  erő 
tikus  szenvedély  lázától  szinte  vonaglik  a  márvány. 

Rodin  hatása  korunk  szobrászatára  óriási,  pedig  Schmidt 
szerint,  senkisem  való  kevésbbé  mesternek,  mint  e  külön¬ 
álló,  apart  egyéniség.  Tanítványai  és  utánzói  azt  tanul¬ 
ták  meg  leghamarabb  tőle,  ami  sok  munkájának  külső 
ismertetőjele,  de  nem  belső  értéke:  a  vázlatszerűt,  be- 
vcgezetlent.  elmosódottat. 

Bartholomé  festőnek  készült  és  arcképeivel  nevet  is 
szerzett  már  magának,  mikor  hirtelen  otthagyva  az 
ecsetet,  véső  után  nyúlt.  Van  sok  apró  szoborművé,  de 
egy  nagy  munkája,  mely  Rude  Marseillaise-ével,  Carpeaux 
Tánc  ával,  Dalou  Republika-jával  minden  időkre  hirdeti 
a  XIX.  század  francia  szobrászatának  dicsőségét.  Ez  a 
Pére  Lachaise  temetőben  lévő,  a  Monument  aux  morts. 
A  halál  birodalmának  nyitott  kapuja  felé  zarándokoló, 
a  halálfélelem  minden  formájában  remegő  férfi,  nő  és 
gyermek;  az  alsó  fülkében  fekvő  halott  emberpár,  felet¬ 
tük  a  feltámadás  angyalával;  a  nemes  egyszerűség,  a 
tömegek  és  formák  ritmikus  elosztása,  a  mély  meg- 
indultság,  mely  minden  egyes  alakot  áthat  és  ezáltal 
benső  egységbe  olvasztja  a  nagy  művet:  —  mindez  a 
holtak  emlékművét  megrázó  époszává  avatja  az  emberi 
élet  hívságos  semmiségének. 

Több  mint  négyezer  építőművészt  képezett  ki  a  párisi 
nemzeti  művésziskola  a  XIX.  században;  kerek  számban 
háromszáz  nyerte  el  a  római  díjat  és  e  seregből  egy  nevet 
sem  mer  Schmidt  jólélekkel  a  halhatatlanok  közé  sorolni. 
Nincs  a  középszerűségek  ez  óceánjában  egy  oly  nagyob¬ 
bacska  sziget  sem,  amilyenen  a  szobrászat  és  festészet 
áttekintésénél  megpihenhetni.  Tisztes  középszerűségek, 
kétes  sikereiket  jól  megválasztott  és  híven  követett  elő¬ 
képeiknek  köszönhetik.  Uralkodik  a  David-féle  klasszi- 
czizmus  a  diadalkapun,  feltámad  a  görögség  és  nyugo¬ 
dalmas  derűje  alatt  zsivajg  a  börze,  megelevenedik  a 

141 


Művészeti  irodalom 


mai  kor  és  elénk  varázsolja  a  Sacré  Coeur-templomot  a 
Montmartre-en,  még  Byzanc  is  felkerekedik  és  otthagyja 
látogatási  jegyét  a  marseille-i  kalhedrálisban. 

Az  epigonok  e  sivár  tömegéből  az  egy  Charles  Garnier 
válik  csak  ki,  aki  29  éves  korában  alkotta  meg  a  nagy 
operát,  korának,  a  második  császárság  gazdag  és  hival¬ 
kodó  pompájának  e  hű  tükrét. 

Özv.  Báthory  Nándorié 

[INTERNATIONALE  BIBLIOGRAPHIE  DÉR  KUNST- 
d  WISSENSCHAFT.  Szerkeszti  dr.  Ottó  Fröhlich.  IV. 
kötet,  1905-ik  év.  Berlin,  B.  Behr  kiadása,  1908.  433  1.  — 
Szívesen  látott  vendégként  köszöntött  be  ennek  a  nemzet¬ 
közi  művészet-bibliografiai  évkönyvnek  negyedik  kötete, 
amely  a  művészet  világirodalmában  1905-ben  megjelent 
könyveket,  tanulmányokat,  cikkeket  ismerteti.  Címlapjá¬ 
ról  eltűnt  alapítójának  Jelűnek  Artúrnak  neve :  az  ő 
gondos  és  körültekintő  munkásságának  véget  vetett  a 
halál.  Az  új.  szerkesztő,  mint  e  kötetből  kitetszik,  gya¬ 
korlott  bibliográfus,  e  mellett  nem  kis  előnye,  hogy 
maga  is  munkása  a  művészeti  irodalomnak.  Néhány 
kisebb  változtatás,  amelyet  a  kötet  áttekinthetősége  szem¬ 
pontjából  tett,  csak  előnyére  vált  a  műnek.  Természetes, 
hogy  ily  könyvek  nem  számíthatnak  a  közönség  körében 
való  elterjedésre:  ezt  is  csak  úgy  lehetett  kiadni,  hogy 
három  ország  közoktatásügyi  ministeriumai  támogatják: 
az  osztrák,  a  magyar  és  a  porosz.  A  magunk  szem¬ 
pontjából  lapozgatva  a  könyvben,  jól  esik  látnunk,  hogy 
az  a  hazai  művészeti  irodalom  minden  bibliográfiái  ér¬ 
tékű  termékéről  beszámol. 

A  művészeti  irodalom  Európa  minden  művelt  orszá¬ 
gában  oly  szaporává  lett,  hogy  rendszeres  és  pontos 
bibliográfiái  vezető  nélkül  ma  már  lehetetlen  benne  el¬ 
igazodni.  Igaz,  hogy  a  művészeti  szakfolyóiratok  is  azon 
vannak,  hogy  számot  adjanak  az  idevágó  tanulmányok¬ 
ról,  de  éppen  e  szaklapok  is  úgy  megszaporodtak,  hogy 
ma  már  indexeik  átnézése  is  rengeteg  időveszteséggel 
jár  s  azonfelül  megkívánja,  hogy  mind  e  sok  folyóirat 
a  kutató  kezeügyébe  essék.  De  hol  van  az  a  könyvtár, 
amely  a  világ  Összes  művészeti  folyóiratait  gyűjtené  ! 
Az  előttünk  fekvő  bibliográfia  felment  minket  az  ily 
áldatlan  keresgéléstől  s  leghasznosabb  tanácsadóink 
egyikévé  lett.  Kívánatos,  hogy  a  szorgalmas  munka  e 
derék  terméke  továbbra  is  évről-évre  beköszöntsön  a 
művészet  barátainak  hajlékába. 

INCENT  VAN  GOGH,  BRIEFE.  Brúnó  Cassirer, 
Verlag  Berlin.  A  japániak  voltak  a  mintája,  a  hol¬ 
landusok  az  ideálja.  Minta  és  ideál  nem  változtak  meg, 
megmaradtak  nála,  örökké  egyenlő  távolban,  örökké 
függőn  egymástól.  Lemondott  arról,  hogy  valaha  úgy 
festhessen,  mint  az  ő  legnagyobbjai.  Saját  nagy  stílusá¬ 
nak  lelki  végoka  rezignáció.  Rezignáció  indította  meg 
azt  a  fejlődést,  melynek  eredményei  számunkra  szokszor 
mélyebbek,  nagyobbak,  sarkalatosabbak  és  sugarabbak 
a  nagy  korszakok  nagy  eredményeinél :  van  Gogh  mű¬ 
vészetét. 

„Nem  tudok  valőrt  festeni",  beismeri  és  hiánynak  tudja 
be,  csakhogy  látja  már  azt  az  időt,  amikor  erről  a  hiányos 

pikturáról  ők  fogják  elismerni,  „hogy  az  azért  lehet  nem 
kevésbbé  igaz".  Bemard  barátjának  azt  írja  :  —  a  fehéret 

és  a  feketét,  ahogy  a  boltban  kapjuk  őket,  merészen  a 
palettámra  akarom  tenni  és  úgy  használni,  ahogy  van¬ 
nak  —  mert  hiszen  a  japáni  abstrahál  a  reflexektől  és 
egyszerű  lapos  tónusokat  tesz  egymás  mellé".  Csakhogy 
a  japáni  abstrakciója  nem  valami  művészi  értelemben 
vett  abstrakció,  hanem  egyszerűen  a  színes  fametszet 
teknikájának  kényszerű  következése  — -  az  olajtekni- 
kában  szükség  erre  nincs.  Hogy  van  Gogh  megcsinálta 
mégis,  annak  első  oka,  hogy  jobban  nem  tudta  (amint 
előbb  láttuk),  másik  oka,  hogy  belátta  e  hiány  jó  oldalát; 
ennek  következménye  pedig,  hogy  ez  lett  az  új  igazság. 
Mert  bennünk  él  valami  nagy  és  szerves  szükséglete 
az  egyszerűségnek.  E  szükségletünket  pedig  véletlenül 
teljesen  fedi  a  japániak  egyszerűsítési  módja,  pedig  az 
nem  szerves,  hanem  mechanikus  szükségletből  fakad. 
Van  Gogh  igaz  hogy  csak  azért  láthatta  meg  ezt  a: 
kongruenciát,  mert  az  az  ő  hiányait  igazolta  —  hiszen 
a  látás  stílusát  mindenkor  a  tudás  maximuma  határozza 
meg  —  mégis,  amit  így  megalkotott,  csak  tökéletes  vala¬ 
mivé  lehetett,  mert  szükségszerű  volt. 

Van  Gogh  művészete  és  Gauguiné  nem  más  lénye¬ 
gében,  nagy  benső  érték  nekünk  ma.  És  mögöttük  mit 
látunk  ?  Tehetetlenséget,  félreértést,  rezignációt  a  priori. 
De  ne  nevetve  lássuk  meg  ezt,  mint  valami  furcsa  és 
páratlan  esetet,  hanem  avval  a  históriai  komolysággal 
amelyet  egy  mélyen  tipikus  eset  megkövetel ;  még  a 
kortársaktól  is  megkövetel.  Popper  Leó 

SZABAD  MŰVÉSZET  címmel  december  óta  új  félhavi 
művészeti  folyóirat  jelenik  meg  Budapesten  Bencze 
Ferenc  és  Szalkay  Gusztáv  szerkesztésében.  A  lap  szö¬ 
vegének  legnagyobb  része  azokkal  a  kérdésekkel  fog¬ 
lalkozik,  amelyek  legközvetlenebbül  a  még  ismeretlen 
nevű,  egészen  fiatal  művészgárdát  érintik.  Azok  érdekeit 
propagálja,  akik  szűkös  viszonyok  közt,  gyakran  a  tár¬ 
latokról  is  visszavetve  proletáréletet  folytatnak.  Közöl 
idevágó  cikkeken  kívül  a  művészettörténet  kimagasló 
alakjairól  rövid  ismertetéseket  is.  Az  egyszerű  kiállítású 
folyóiratban,  sajnos,  nem  érvényesülhetnek  a  szövegbe 
nyomott  képek. 

FESTÉSZET 

Barbison.  Irta  Claude  Anet.  Pester  Lloyd  jan.  9. 
Érmek  és  plakettek.  Irta  Alexander  Magda.  Budapesti 
Hírlap  jan.  12. 

Tornai  Gyula  kiállítása.  Irta  Henry  de  Lamout.  Az 
Újság  jan.  12. 

M.  i.  é.  n.  k.  Irta  Marco.  A  Hét  jan.  12. 

A  festőművészet  és  az  állatvilág.  Irta  Gyulai  György. 
A  Kor  jan.  1 

Zombory  Lajos  kiállítását  ismertették  napilapok  jan.  4., 
hetilapok  jan.  12. 

A  magyar  impresszionisták  és  naturalisták  körének 
kiállítását  ismertették  napilapok  jan.  11.,  hetilapok  jan.  17. 

Az  impresszionizmus.  Irta  Márkus  László.  Az  Újság¬ 
ján.  14. 

Modern  francia  mesterek.  Irta  dr.  Rózsaffy  Dezső. 
Magyar  Hírlap  jan.  16. 

Firenze  és  művészete.  Irta  Klimó  István.  Szabad 
Művészet.  II.  évf.  2.  sz. 

féli  tárlat.  Irta  Bencze  Ferenc.  U.  o. 

M.  i.  é.  n.  k.  Irta  Szalkay  Gusztáv.  U.  o. 

Magyar  naturalisták  és  impresszionisták.  Irta  Lyka 
Károly.  Uj  Idők  jan.  19. 

Rajzolók  és  humoristák.  (Wilhelm  Busch.)  Irta  Lakos 
Alfréd.  Pesti  Hírlap  jan.  19. 

Száz  jó  kép.  (M.  i.  é.  n.  k.)  Irta  Lengyel  Géza.  Nyu¬ 
gat  1.,  2.  sz. 

Brocky  Károly  élete.  (Szenklárai  J.  könyvének  ismer¬ 
tetése.)  Jeltelen  cikk.  Budapesti  Hírlap  jan.  21. 

Magyar  vonatkozású  modern  képek  a  római  Vatikán¬ 
ban.  Irta  Bállá  Ignác.  Budapesti  Hírlap  jan.  22. 

A  japán  festészet.  (Jeltelen  cikk.)  Rajzoktatás  jan.  15. 

Az  őszi  műtárlatokról.  Irta  Fráter  Aladár.  Budapesti 
Szemle.  Január. 

Kardos  Gyuláról.  Irta  gé.  Pesti  Napló  jan.  30. 

ödvardy  Ignác  Ödön  gyermekrajz-kiállítását  ismer¬ 
tették  napilapok  jan.  30. 

Kuszka  Jenő  festményeinek  kiállítását  ismertették 
napilapok  jan.  31. 

A  „Kéve1-'  kiállítását  ismertették  napilapok  febr.  1., 
hetilapok  febr.  9. 

Türelmetlenség.  (Jeltelen  cikk.)  Esti  Újság  jan.  31. 

Hires  férfiak  festőnője.  (Parlaghy  Vilma.)  Irta  Prém  Jó¬ 
zsef.  Pesti  Hírlap  febr.  2 

Cézanne.  Irta  —iksz.  Az  Újság  febr.  2. 

M.  I.  É.  N.  K,  Irta  Kuma — Rom.  Magyar  Közélet 
febr.  1 . 

Művészeti  krónika.  (Kardos.)  Irta  L.  A.  Magyar  Szó. 
febr.  5. 

Zemplényi  Tivadar  gyűjteményes  kiállítását  ismertették 
napilapok  febr.  7.,  hetilapok  febr.  16. 

Kéve.  Irta  Lyka  Károly.  Uj  Idők  febr.  9. 

Axel  Gálién  Kalela.  Irta  (d. — )  U.  o. 

Brocky  Károly.  Irta  Szenkláray  Jenő.  Szépirodalmi 
és  szépműtani  közlemények.  Negyedik  kötet.  Arany 
János-Társaság  kiadványa,  Temesvár. 

Secession  in  Budapest.  Irta  Hevesi  Lajos.  Pester 
Lloyd  febr.  7. 

Művészet  és  szocialismus.  Irta  P.  D.  Népszava  febr.  8. 

PolnischeKunst.  Irta  Hevesi  Lajos.  Pester  Lloyd  febr.  9. 

Akseli  Gálién  Kalela  kiállítása.  Irta  Térey  Gábor.  Vasár¬ 
napi  Újság  febr.  9. 

Kardos  Gyula.  Irta  Kacziány  Ödön.  Vasárapi  Újság 
febr.  9. 

Egy  óriási  pogromkép.  Irta  Lakos  Alfréd.  Egyenlő¬ 
ség  febr.  9. 

Fabijanoki  pogromképe.  Irta  Lakos  Alfréd.  Budapesti 
Napló  febr.  11. 

Austellung  englischer  Meisterwerke  in  Berlin.  Irta 
Lothar  Rudolf.  Pester  Lloyd  febr.  11. 

Forradalom  a  festőművészeiben.  (K.  Lippich  Elek 
nyilatkozata  ultramodern  fiatalokról.)  Jeltelen  cikk.  Buda¬ 
pesti  Napló  febr.  16. 

A  Kéve  kiállítása.  Irta  Szalkay  Gusztáv.  Szabad  Mű¬ 
vészet  II.,  4.  sz. 

A  festészet  célja.  Irta  Kürtös  Béla.  U.  o. 


Linek.  (Jeltelen  cikk.)  Aradi  Közlöny  febr.  16. 

A  kék  fiú.  (Angol  arcképfestők  kiállítása.)  Irta  B. 
Az  Újság  febr.  21. 

Van  Gogh.  Irta  dr.  Rózsaffy  Dezső.  Magyar  Hírlnp 
febr.  23. 

Egy  új  festőművésznő.  (Wolf  Erzsiké.)  Irta  H.  N. 
Ország-Világ  febr.  23. 

Új  freskók.  Irta  Marco.  A  Hét  febr.  23. 

Bosznay  István  kiállítását  ismertették  napilapok  febr.  27. 
Új  freskoképek.  Irta  Lyka  Károly.  Uj  Idők  márc.  1. 
Willi  Geiger.  Irta  Gallorich  Károly.  Népszava  márc.  1 . 
Velazquez  (Jeltelen  cikk.)  Szabad  Művészet  I.  évf.  l.sz. 
I  éli  tárlat  Irta  Bencze  Ferenc.  U.  o. 

Nemzeti  Szalon.  (Francia  impresszionisták.)  Irta  Szalkay 
Gusztáv.  U.  o. 

’  A  firenzei  festészet  kibontakozása.  Irta  dr.  Czakó 
Elemér.  Népszerű  Főiskolai  Tanfolyam  LXX.  syllabusa. 
Budapest,  1908.,  8  1. 

Gauguin.  Irta  Béla  Lázár  (franciául.)  Páris,  1908. 
Office  Central  de  Libraire.  37.  1.  (Különlenyomat  a 
L’Art  moderne-ből.) 

IPARMŰVÉSZET 

A  finnek.  Irta  Koronghi  Lippich  Elek  dr.  Magyar 
Iparművészet.  XI.  évf.,  január., 

A  finn  művészet  és  iparművészet.  Irta  Stjernschantz 
Frigyes.  U.  o. 

A  magyar  díszítményekről.  Irta  Bujnovszky  Rezső. 
Magyar  Nyomdászat.  XXL  évf.,  január. 

A  modern  ipar  és  műízlés.  Irta  H.  K.  Vállalkozók 
Közlönye  jan.  15. 

Axel  Gálién  Kalela  grafikus-kiállítását  ismertették  napi¬ 
lapok  jan.  26.,  hetilapok  febr.  2 

A  magyar  díszítő  stílről  és  annak  jövőjéről.  Irta 
I  afferner  Béla.  Szépirodalmi  és  szépműtani  közleménvek. 
Negyedik  kötet.  Arany  János-Társaság  kiadványa. 

Néhány  szó  az  újabbkori  könyvművészetről.  Irta 
Koczifál  József.  Magyar  Nyomdászok  Évkönyve  1908. 

Magyar  díszítő  stílus  a  könyvnyomtatásban.  Irta 
ifj.  Aigner  Antal.  Magyar  nyomdászok  évkönyve  1908. 
A  plakát.  Irta  (Ba.)  A  Reklám.  II.  évf.,  1.  szám. 

Vöm  Arbeitsfeld  des  Dilettantismus.  (Lichtwark  köny¬ 
vének  ismertetése.)  Irta  Bárdos  Artúr.  Nyugat  3.  sz. 

Magyar  díszítő  művészet.  (Groh  könyvének  ismerte¬ 
tése.)  Rajzoktatás  3.  sz. 

Wiener  Porcellan.  Irta  Hevesi  Lajos.  Pester  Lloyd 
febr.  23. 

A  könyv  szépsége.  (Falus  Elek.)  Irta  (d.— )  Uj  Idők 
febr.  23. 

Művészet  otthon.  Irta  Mutamur.  Az  Újság  márc.  1. 
A  sztropkói  miseruha.  Irta  dr.  Pogány  Kálmán. 
Archaeologiai  Értesítő.  XXVII.  5. 

ÉPÍTÉSZET 

Távlatképek  nem  készítendők.  Irta  Ezrey.  Vállalkozók 
Lapja  jan.  15. 

A  modern  színház.  Irta  L — r.  Vállalkozók  Közlönye 
jan.  15. 

Építészeti  kiállítás.  (Műegy.  halig,  kiállítása.)  Irta  S. 
Rajzoktatás  jan.  15. 

A  Margitsziget  műemlékei.  (Jeltelen  cikk.)  Vállalko¬ 
zók  Közlönye  jan.  22. 

Nemzeti  Múzeum  és  Nemzeti  Színház.  Irta  L — r.  U.  o. 

A  budapesti  főpályaudvar.  Irta  Ezrejx  Vállalkozók 
Lapja  jan.  22. 

A  szerzői  jog  védelme  az  építészetben.  (Jeltelen 
cikk.)  U.  o. 

Budapest  szabályozó  terve.  Irta  Ezrey.  Vállalkozók 
Lapja  jan.  29. 

A  műtermekből.  Vágó  László  és  József.  (Jeltelen 
cikk.  1  Magyar  Építőművészet,  VI.  évf.,  2.  szám. 

A  fiatalok.  (Építészeti  hallgatók  kiállítása.  '  Irta  Málnai 
Béla.  U.  o. 

Pallér-iskola.  Irta  Ezrey.  Vállalkozók  Lapja  felír.  12. 

Építőművészet  és  kerámia.  (Jeltelen  cikk.)  U.  o. 

Építőművészet  és  kerámia.  Irta  Székely  Zsigmond 
Vállalkozók  Közlönye  febr.  14. 

Modern  építkezési  módszerek  Amerikában.  (Jeltelen 
cikk.)  Vállalkozók  Lapja  febr.  19. 

Építőművészet  és  kerámia.  II.  Irta  Székely  Zsigmond. 
Vállalkozók  Közlönye  febr.  26. 

Huszka  József  az  Tstenfa  motívumról.  (Jeltelen  cikk. 
U.  o. 

Huszka  József.  Irta  Ezrey.  Vállalkozók  Lapja  febr.  2(1. 

Az  újvidéki  Matica  Srbska  pályatervei.  (Reich  József  & 
Unger  Lajos,  Himmler  Miksa,  Baumhorn  Lipót  pálya¬ 
tervei.)  Magyar  Építőművészet  VI.  1. 

Városszabályozási  kérdések.  Irta  Palóczi  Antal.  Vál¬ 
lalkozók  Közlönye  jan.  1. 

Az  építészettörténete.  (Jakabffy  Ferenc  könyve  ismer¬ 
tetése.)  Irta  E.  Vállalkozók  Lapja  jan.  1. 

SZOBRÁSZAT 

Beck  Ö.  Fülöp.  Irta  Lengyel  Géza.  Nyugat  2.  sz. 

Magyar  művészet  Mexikóban.  (Maroti  Rintel.)  Jeltelen 
cikk.  A  Nap  jan.  23. 

Rákóczi-síremlékek.  Irta  Rózsa  Miklós.  Egyetértés 
febr.  12. 

A  forma  jelentőségének  empirikus  vizsgálata  a  művész 
alkotás  pszichológiájában,  különös  tekintettel  Michelan¬ 
gelo  szobrászatára.  Irta  Kenczler  Hugó  Athenaeum.  XVII. 
évf.,  1.  szám. 

II.  Rákóczi  Ferenc  síremléke.  (Jeltelen  cikk.)  Vállal¬ 
kozók  Közlönye  febr.  12. 

Művészeti  jegyzetek.  (Rákóczi-síremlék.)  Irta  Obser- 
vator.  Magyar  Hírlap  febr.  16. 

Az  éremkedvelők  egyesületének  magyar  érem-  és 
plakettkiállítása.  Irta  Supka  Géza.  Numismatikai  Közlöny  I., 

Kossuth-emlékek.  Irta  Marko  Miklós.  Pesti  Hírlap 
febr.  21. 

Rákóczi  síremléke.  Irta  Lengyel  Géza.  Nyugat  4.  sz. 

Thorwaldsen.  Irta  Csudáky  Bertalan.  Vasárnapi  Újság 
febr.  23. 

Szobrok.  (Kossuth-szobor.)  Irta  Elle.  Egyetértés  febr.  27. 

Michelangelo  scultore.  Irta  Kenczler  Hugó.  Budapest, 
1907.,  54.  1.  (Különlenyomat  az  „Athenaeum“-ból.) 

Virágok  a  művészetben.  Irta  dr.  Rottenbiller  Ödön.  Füg¬ 
getlen  Magyarország  jan.  1. 

A  Morosini  kincsek.  Irta  Marco.  A  Elét  jan.  5. 

A  porcellán  okról  (III.)  Irta  L.  S.  Az  Újság  jan.  5. 

Művészet  és  üzérkedés.  Irta  Ambrus  Zoltán.  Uj  Szemle 
jan.  1. 

.Magyarország  műemlékei.  Irta  Fischer  Colbrie  Ágost. 
Alkotmány  jan.  15. 

Legyünk  magyarok.  Irta  Kádár  Béla.  Szabad  Művé¬ 
szet  jan.  15. 

Művészet  és  műkedvelés.  Irta  Egerváry  P.  Ágost.  U.  o. 

Műalkotások  bemutatása  és  ismertetése.  Irta  Csizik 
Gyula.  Rajzoktatás  jan.  15. 

Műemlékeink  és  az  iskola.  Irta  Hoffmann  János.  U.  o. 

Rajzolás  emlékezet  után.  Irta  Bereczk  Kornél  U.  o. 

A  vázolás  jelentősége  a  rajztanításban.  Irta  — ká  —  U.  o. 

Hadjárat  a  remekművek  ellen.  Irta  Fráter  Aladár. 
Vasárnapi  Újság  febr.  2. 

Klikk  és  művészet.  Irta  Szalkay  Gusztáv.  Szabad 
Művészet  3.  sz. 

Egyet-mást  a  művészetről.  Irta  Kádár  Béla.  U.  o. 

A  gypsmuseum  célja  és  berendezése.  Irta  Hekler 
Antal.  Uránia  IX.  évf.  febr. 

Erinnerungen  an  Franz  Pulszky.  Irta  Berzeviczy 
Albert.  Pester  Lloyd  febr.  10. 

Halálesztétika.  (Balázs  Béla  könyvének  ismertetése.) 
Irta  P.  0.  Szeged  és  Vidéke  febr.  9. 

Szana  Tamás  f.  Napilapok  febr.  12. 

Szana  Tamás.  Irta  Prém  József.  Pesti  Hírlap  febr  13. 

Szana  Tamás.  Irta  Csudáky  B.  Magyar  Hirlap  febr.  14. 

Középiskolai  rajzoktatásunkról.  Irta  Kovách  Géza. 
Rajzoktatás  2.  sz. 

Gyermeki  díszítmények.  Irta  — de.  U.  o. 

A  Nemzeti  Szalon  botránya.  Irta  Rózsa  Miklós. Egyetér¬ 
tés  felír.  21. 

A  Nemzeti  Szalon  botránya.  (Művészek  nyilatkozatai.) 
Irta  Rózsa  Miklós.  U.  o.  febr.  21. 

Hétszernegyven  korona.  (Kormány-vásárlás.)  Irta  Quin- 
tus.  Az  Újság  febr.  23. 

A  Nemzeti  Szalon  botránya.  (Hivatalos  körök  nyilat¬ 
kozatai.)  Irta  Rózsa  Miklós.  Egyetértés  febr.  23 

Egyéniség.  Irta  Alfa.  Budapesti  Hirlap  febr.  25. 

A  Nemzeti  Szalon  esetéhez.  Irta  Bárdos  Artúr.  Egyetér¬ 
tés  febr.  28. 

A  templomok  művészete.  Irta  Marco  Fiore.  Az  Újság 
febr.  28. 

Törmelék.  (Pusztuló  műkincsek.  )  Irta  Lakatos  László. 
Pesti  Napló  febr.  28. 

A  finnek  és  a  finn  művészet.  Irta  Koronghi  Lippich 
Elek.  Budapest,  1908..  45.  1  (Különlenyomat  a  Magyar 
Iparművészeiből.) 

Vittore  Pisano.  Irta  Nécsey  László.  Budapest,  1907., 40. 1. 

BROCKY  KÁROLYRÓL 

z  1895.  évben  ért  az  a  megtisztelő 
megbízás,  hogy  az  ezredéves  ki¬ 
állításon  a  Műcsarnokban  állítsam 
össze  a  retrospektív-kiállítást.  Arról 
volt  ugyanis  szó,  hogy  a  XIX. 
század  eleje  óta  működött,  de  már  elhalálo¬ 
zott  magyar  művészek  alkotásait  állítsuk  össze, 
hogy  a  közönségnek  a  művészet  fejlődését 
lehetőleg  teljes  képben  mutassuk  be.  Elhalt 
művészeink  számtalan  munkája  került  kül¬ 
földre  s  így  én  Londontól  Bukarestig  beutaz¬ 
tam  Európát,  hogy  a  szükséges  anyagot  elő¬ 
teremtsem.  Londonban  Brocky  Károly  műkö¬ 
dött  mint  Viktória  királynő  festője,  Bukarestben 
Szathmáry  készítette  az  akkor  még  Károly 
fejedelemnek,  valamint  Sándor  bolgár  fejede¬ 
lemnek  történeti  tárgyú  vízfesményeit.  Ezek 
a  történeti  képek  a  mai  napig  is  ott  vannak 
még,  részben  a  bukaresti  királyi  palotában, 
részben  pedig  —  már  a  bolgár  tárgyúak  — 
Battenberg  Sándor  herceg  özvegyénél  Harte- 
nau  grófnőnél  Grácban. 

Szathmáry  műveit  nálunk  nem  ismerik.  Mi¬ 
kor  én  1895-ben  kutatásaimat  megtettem, 
Brocky  Károly  műveit  is  csak  azon  pár  képe 
után  ismertük,  melyeket  végrendeletében  a 
magyar  nemzetre  hagyott  s  amelyek  ott  lóg¬ 
tak  a  Magyar  Nemzeti  Múzeum  képtárában. 

tt* 


Elhalt  művészeink  között  engem  már  akkor 
Brocky  Károly  vonzott  leginkább.  Jó  látása, 
erős  színérzéke,  pompás  rajza  és  finom  mo- 
dellirozása  már  eleve  meghódítottak.  Mikor 
azután  1895-ben  alkalmam  volt  Angolország¬ 
ban,  magáncsaládokban,  többi  műveit  is  meg¬ 
tekinthetni,  szinte  fájlaltam,  hogy  az  az  erős 
tehetség  nálunk  még  mindig  ismeretlen  egyé¬ 
niség  s  cseppet  sem  csodálkoztam  azon,  hogy 
angol  magán  családokban  oly  rendkívül  meg¬ 
becsülik.  Mikor  műveiből  egy  sorozatot  haza¬ 
hoztam  s  ez  a  sorozat  az  1896-iki  ezredéves 
kiállításon  be  lett  mutatva,  meggyőződtem  róla, 
hogy  föltevésemben  nem  csalatkoztam.  A  jelen¬ 
legi  művészi  nemzedék  épp  úgy  megbecsülte 
a  kiállított  műveket,  mint  a  nagyközönség. 
Brocky  egyszerre  közelebb  állott  hozzánk,  job¬ 
ban  megismertük.  A  képek  egy  része  itt  ma¬ 
radt  az  országban,  megvették  magánosok,  vett 
belőlük  a  kormány  is  a  Szépművészeti  Múzeum 
számára  s  a  későbbi  években  volt  alkalmam 
a  Szépművészeti  Múzeumban  levő  Brocky- 
képek  gyarapítását  közvetíteni. 

Komoly  szándékom  volt :  ha  alkalom  nyílik 
reá,  Brockyval  tüzetesebben  fogok  foglalkozni 
s  életrajzát  és  működését  egy  kötetben  meg¬ 
írva  közrebocsátani.  Baráti  körben  sokszor 
hangoztattam  ezt  a  tervemet,  mely  már-már 
kedvenc  feladatommá  vált.  De  ember  tervez 
s  Isten  végez.  Mindig  közbejött  valami,  mely 
régi  tervem  megvalósítását  megint  megaka- 

dályozta.  Tavály  nyáron  Svéd- és  Dánországba 
készültem,  mivel  ezen  országok  gyűjteményeit 
még  nem  ismertem.  Ez  a  tervem  is  dugába 
dőlt.  Dugába  döntötte  egy  temesvári  levél. 
Onnét  írta  az  Arany  János-Társaság  elnök¬ 
sége,  hogy  a  száz  évvel  ezelőtt  ott  született 
Brocky  Károly  életrajzának  megírását  akarják 
reám  bízni,  —  vájjon  vállalom-e?  Persze,  hogy 
vállalom.  És  íme,  a  sokszor  oly  igazságtala¬ 
nul  lekicsinyelt  vidék  megmozdult.  Akadt  ott 
néhány  lelkes  férfiú  s  ezeknek  eszébe  jutott, 
hogy  az  angol  királynő  és  az  angol  nép  által 
oly  nagyrabecsült  magyar  piktor  tulajdonkép¬ 
pen  ott  született  Temesváron  száz  év  előtt 
s  illenék  az  életrajzát  megörökíteni  egy  szé¬ 
pen  illusztrált  életrajzban.  íme,  az  idők  for¬ 
gása.  Amire  Budapesten  alig  kaptam  volna 
kiadót,  arra  a  temesvári  Arany  János-Társa¬ 
ság  önként  jelentkezett.  Ezt  a  szép  és  nemes 
elhatározást  nem  lehet  eléggé  meghálálni  a 
temesvári  uraknak. 

Mivel  a  könyvnek  1908-ban  okvetlen  meg¬ 
kell  jelennie,  nem  volt  veszteni  való  idő.  Még 
1905-ből  származó  régi  jegyzeteimet  magam¬ 
hoz  vettem  s  már  útban  voltam  a  ködös  Albion 
felé.  A  lefolyt  12  év  alatt,  mióta  ott  jártam, 
Angliában  is  sok  minden  megváltozott.  Sok 
ember  meghalt  azóta  s  sok  kép  gazdát  cse¬ 
rélt.  Ezeket  és  a  még  ismeretleneket  kellett 
felkutatnom,  fel  kellett  keresnem  a  már  ismert 
képeket  is,  a  British  Museumban  levő  rajzo¬ 
kat  is,  hogy  emlékeimet  felelevenítsem.  Mert 
nemcsak  Londonban  vannak  Brocky  képei 
elhelyezve,  hanem  Reigate-ban,  Horley-ban 
és  más  vidéki  városokban  s  arra  kellett  töre¬ 
kednem,  hogy  Brocky  műveiből  olyan  kollek¬ 
ciót  állítsak  össze,  mely  magában  foglalja 
művészi  pályafutását.  S  ez  végre  sikerült  is. 
Az  eredmény  minden  várakozásomat  felül¬ 
múlta.  Könyvemben  módomban  lesz  mintegy 
10  darab  háromszín  nyomású  képet  és  körül¬ 
belül  50  autotipiát  mutatni  be  közönségünk¬ 
nek.  Ez  a  gazdag  művészi  tartalom  Brocky 
pályafutását  teljességében  lesz  hivatva  köz- 
kincscsé  tenni. 

Mikor  Brocky  Károlyt  Munro  of  Novar  gaz¬ 
dag  skót  főúr  Párisból  Angliába  hozta,  Col- 
naghi  akkori  híres  műárus  figyelmébe  aján¬ 
lotta.  Colnaghi  kezére  is  járt,  melegen  érdek¬ 


lődött  iránta,  egyengette  útjait  s  elhárítani 
igyekezett  a  kezdet  nehézségeit.  Colnaghinál 
ismerkedett  meg  egy  fiatal  angol  hölgygyei : 
Miss  Liddel-lel,  ki  akkoriban  Viktória  királynő 
udvarhölgye  volt.  Colnaghi  közbenjárására  meg- 
festette  a  fiatal  hölgy  sikerült  arcképét.  Ezt 
a  képet  bemutatta  Miss  Kiddel  Viktória  király¬ 
nőnek,  ki  a  művészt  ennek  folytán  meghívta 
az  udvarhoz  s  megbízásokkal  látta  el.  Ez  az 
arckép  Brocky  úttörő  művének  tekinthető 
Angliában,  mert  nemcsak  az  udvar  kapuit 
nyitotta  meg  előtte,  hanem  az  angol  udvar 
révén  az  angol  főuraktól  és  polgároktól  is 
kapott  megtisztelő  megbízásokat. 

A  Miss  Kiddel  arcképét  tehát  mindenképen 
meg  akartam  találni.  Egy  heti  keresés  után 
sikerült  is.  Megtudtam,  hogy  Miss  Kiddel  később 
férjhez  ment  Bloomfield  lordhoz  s  azt  is, 
hogy  mindketten  már  meghaltak.  Az  arckép 
családi  összeköttetés  révén  Ravensworth  lord 
birtokába  került  s  ma  is  ott  van  Ravensworth 
Castle-ban.  így  jártam  nyomról-nyomra,  míg 
az  életrajzhoz  kielégítő  anyagot  találtam.  Az 
anyag  egy  részét  ezúttal  mutatom  be. 

A  Miss  Liddel  képe  egy  bájos  fiatal  hölgy 
képét  mutatja  be  pompás  olajfestésben  az 
akkori  angol  viseletben,  de  Brocky  ecsetkeze¬ 
lésén  és  felfogásán  még  meglátszik,  hogy  a 
bécsi  biedermayer-stílus  hatása  alatt  áll.  A 
biedermayer  irány  alól  egyhamar  nem  tudta 
magát  felszabadítani  s  abban  a  modorban  van 
megfestve  a  AJiss  Kiddel  képe,  valamint  mind¬ 
azok  a  képek  is,  mefyeket  az  első  időben 
készített  Angliában.  Ez  a  művészi  irány  azon¬ 
ban  Brockynál  változik.  Miként  könyvemben 
ki  fogom  mutatni,  Brocky  Károly  sokat  fog¬ 
lalkozott  olasz,  németalföldi  és  angol  meste¬ 
rekkel,  kiket  gyakran  másolt  s  kiknek  művészi 
világába  behatolni  törekedett.  Idővel  kitűnő 
színezésre  tett  szert  s  mesteri  rajza  erős 
alapja  lett  festészeti  alkotásainak,  úgy  hogy 
ő  rajzaiban,  pasztelljeiben,  víz-  és  olajfestmé¬ 
nyeiben  egyaránt  a  művészet  színvonalán 
állott  s  ura  volt  mindegyik  faj  technikájának. 

Később  megfestette  jóakaró  barátjának:  Col¬ 
naghi- nak  a  fiát,  ki  ma  már  öreg  úr.  A  szőke¬ 
fürtű  fiú  élénk  piros  bársonyruhába  van 
öltöztetve,  melynek  hatását  rendkívül  emeli  a 
háttér  gyönyörű  tájképe.  A  biedermayer  befo- 

lyásnak  itt  immár  nyoma  veszett  s  határo¬ 
zottan  lép  fel  az  angol  irány,  melyet  tanul¬ 
mányozni  Brockynak  bőséges  alkalma  volt. 
A  Reynolds  kvalitásai  nyilatkoznak  meg  a 
képen,  mely  a  Brocky  egyik  legjobb  alkotá¬ 
sai  közé  tartozik. 

Az  Olvasó  nő,  már  sokkal  később  készült. 
A  szőke  hölgy  képén  már  inkább  az  olasz 
befolyás  érvényesül.  Bizonyos  lágyság  és  me¬ 
legség  árad  ki  belőle.  A  pompás  festésen  kívül 
leköti  a  figyelmet  a  kezek  szép  rajza  és  mo- 
dellirozása.  Aki  Brocky  rajzait  látta,  az  tudja 
ezt  csak  méltányolni.  Rajzai  közül  néhányat 
mutatok  be.  Két  férfifejet  és  kézfejeket.  Vala¬ 
mennyi  rendkívül  karakterisztikus  alkotás.  Az 
arcokban  feltünteti  azok  egyéniségét  s  gon¬ 
dot  fordít  a  legkisebb  részletekre  is,  melyek 
sohasem  kerülik  el  figyelmét.  Izom,  ránc  vagy 
bármely  más  alárendelt  része  a  testnek,  a 
Brocky  irónja  előtt  mindig  fontos  rész  s  mint 
fontos  részt  kezeli  is.  Ezekből  a  kis  részek¬ 
ből  kerekíti  ki  az  egészet,  mely  neki  teljes 
művészi  sikert  biztosít.  Neki  sikert,  mások¬ 
nak  örömet.  Hisz  volt  alkalmam  Angliában 
a  Brocky-képek  és  rajzok  tulajdonosaival  érint¬ 
kezni  s  látni,  mint  becsülik  meg  a  művészt, 
mint  becézik  s  mily  féltékenyen  őrzik  alko¬ 


tásait.  De  ez  helyénvaló  is.  A  jó,  a  szép,  a 
művészi  sohasem  avul  el  s  annak,  aki  a  mű¬ 
vészetet  szereti,  mindig  műélvezetet  szerez, 
mivel  az  alkotásokon  a  régi,  már  megszere¬ 
tett  részeken  kívül  mindig  talál  új  részleteket 
is,  melyek  figyelmét,  érdeklődését,  szeretetét 
lekötik. 

A  két  Alvó  nő  tulajdonképen  két  akt,  me¬ 
lyeken  a  művész  a  meztelen  test  szépségét 
örökíti  meg.  De  beleviszi  a  passzív  cselekvést 
is,  az  alvást.  Két  alvó,  szendergő  nő,  kik 
tényleg  alusznak.  Ezt  ki  is  fejezi  a  két  kép. 
E  mellett  a  csodás  formák  szépsége  rajzban 
és  festésben  egyaránt  dominál.  Mennyi  artisz- 
tikus  valóság,  mennyi  anatómiai  igazság  és 
művészi  szépség  van  e  képeken  koncentrálva. 
S  mindezt  annyi  fölénynyel  festette  meg  Brocky, 
amennyi  csak  egy  lelkileg  is  művelt  művész¬ 
től  várható.  A  test  puhasága  és  lágysága,  a 
haj  selymes  volta,  az  arc,  a  karok  és  a  kezek 
rajza  és  formái  és  a  könnyed,  biztos  festés 
azt  bizonyítják,  hogy  Brocky  hosszú  tanul¬ 
mányozás,  szívós  kitartás  és  művészi  akarat¬ 
erő  mellett  jutott  el  arra  a  művészi  magas¬ 
latra,  melyen  a  művei  az  ő  neve  dicsőségét 
hirdetik. 

Dr.  Nyári  Sándor 

SZOCIALISTA  MŰVÉSZET 

r-  -d  űrűbben  mint  valaha  halljuk  nap- 

Sjainkban  ezt  a  kifejezést:  szocia¬ 
lista  művészet.  Úgy  emlegetik  mint 
valamit,  ami  már  megvan,  vagy 
-  ami  okvetlenül  meglesz.  A  prófé¬ 
tákat,  sajnos,  csak  utólag  lehet  ellenőrizni, 
azonkívül  jövendölni  mindig  kevésbbé  kocká¬ 
zatos,  mint  konstatálni.  A  próféciákkal  tehát, 
kivált  a  hosszú  lejártúakkal  foglalkozni  nem 
tartjuk  komoly  dolognak.  Minket  a  konsta¬ 
tálok  jobban  érdekelnek,  az  ő  igazmondásuk 
meggyőződéssé  érlelődhetik  bennünk,  tévedé¬ 
seikben  pedig  tetten  érhetjük  őket. 

Ha  most  azt  kérdjük,  mi  értetődjék  tulaj¬ 
donképen  szocialista  művészet  alatt,  nagyon 
különböző  válaszokat  kapunk.  Gyakran  csak 
szólásformákat,  amelyek  általánosságuknál  és 
lazaságuknál  fogva  nem  lehetnek  alapjai  a 
véleménycserének.  Olykor  az  efajta  válasz 
csupán  a  művészeteknek  egy  bizonyos  körére 
terjed  ki.  így  például  azok  a  nézetek,  ame¬ 
lyeket  eddig  Werner  Sombart  fejtegetéseiben 
olvastunk,  inkább  az  iparra,  mintsem  a  mű¬ 
vészetekre  általában  vonatkoznak.  Sokszor  oly 
véleményt  olvastunk  szocialista  íróknál,  amely 
Tolsztoj  állásfoglalásán  alapul.  Megengedjük, 
hogy  valamennyi  közt  ez  a  legradikálisabb, 
mert  szinte  egyetlen  tollvonással  „rossz  mű¬ 
vészet  “-nek  nyilvánít  minden  eddigit,  még- 

sem  hinnők,  hogy  akadna  a  mai  szociálde¬ 
mokráciának  komoly  képviselője,  aki  Tolsztoj 
idevágó  tanításait  magáévá  tenné.  Miután  eddig 
nem  volt  alkalmunk  a  „szocialista  művészet" 
összefoglaló  elméletét  megtalálnunk  s  magát 
a  kérdést  mégis  érdekesnek  tartjuk,  nincs 
egyébb  hátra,  mint  hogy  a  szociáldemokrata 
irodalomban  sokfelé  töredékesen  elszórt  ide¬ 
vágó  véleményeket  vizsgáljuk  meg. 

Nálunk  legsűrűbben  oly  fejtegetésekben 
találunk  ily  nézeteket,  amelyek  új  művészeti 
alkotások,  kiállítások  bírálatával  foglalkoznak. 
vS  mert  a  legtöbb  műtárgy,  amely  a  nyilvá¬ 
nosság  elé  kerül,  festmény:  nem  csodálkoz¬ 
hatunk,  ha  legtöbbször  e  teknika  alkotásainak 
méltatása  közben  hangzanak  el  a  szocialista 
művészetre  vonatkozó  megjegyzések.  Ezek 
pedig  szokás  szerint  pálcát  törnek  a  bourgeoisie 
művészete  felett  s  dícsérőn  emelik  ki  a  szo¬ 
cialista  eszméket  vagy  hangulatokat  tükröző 
képeket.  Mi  most  már  a  különbség  e  két  fajta 
közt?  Nyilván  akkor  értjük  meg  legközvetle¬ 
nebbül,  ha  megvizsgáljuk  az  ily  módon  dicsért 
és  hibáztatott  képeket.  Aki  elfogulatlanul  rá¬ 
szánja  magát  erre  a  tanulmányra,  azt  kelle¬ 
metlen  csalódás  éri.  Csak  egy  példát  raga¬ 
dunk  ki  a  sok  közül.  Egy  díszmagyarba  öltö¬ 
zött  férfi,  azt  hisszük,  valamely  udvari  taná¬ 
csos,  arcképét  nyomósán  visszautasította  a 
szocialista  kritika,  mint  olyant,  amelynek  nincs 
művészeti  értéke.  S  igaza  volt.  Még  pedig 
egyszerűen  azért,  mert  a  kép  tehetségtelen 

festmény,  amely  sem  az  arisztokrata,  sem  a 
polgári  osztály  művelt  képviselőinek  nem  nyer¬ 
hette  meg  tetszését  művészeti  fogyatkozásai 
folytán.  Nem  azért  volt  ez  a  kép  gyenge, 
mert  egy  díszmagyarba  bújt  embert  mutatott, 
hanem  mert  festője  nem  tud  festeni. 

Annak  a  másik  képnek,  amelyet  a  szocia¬ 
lista  kritika  dicsérettel  említett,  tárgya  a  mun¬ 
káséletből  vett  egyszerű  jelenet  volt.  Mint 
műalkotás  azonban  hajszálnyival  sem  volt 
jobb  a  hibáztatott  arcképnél.  Ugyanaz  a  nyárs¬ 
polgár  lelketlenség,  ugyanaz  a  száraz,  gépies 
előadás,  ugyanaz  a  holt  érzéstelenség,  mint 
ama  másik  festményen.  Miért  kapott  mégis 
oly  exponált  helyről  dicséretet?  Csak  azért, 
mert  tárgyát  a  munkáséletből  merítette.  Ez 
különböztetné  meg  tehát  a  szocialista  művé¬ 
szetet  a  többitől?  Ha  csakugyan  ez,  akkor 
el  kell  vetnünk  a  teóriát,  amely  ily  különb¬ 
ségeken  épül  fel.  Mert  ugyanattól  a  festőtől 
láttunk  épp  ily  gyarló  képeket,  amelyek  a 
nyárspolgári  élet  valamely  limonádé-ízű  idill- 
jét  adták  elő,  láttunk  tőle  ily  képeket,  ame¬ 
lyek  a  munkásképpel  egyidejűleg  vagy  előtte, 
vagy  nyomban  utána  készültek.  Vájjon  szo¬ 
cialista  művészetnek  fogadhatunk-e  el  olyat, 
amelynek  szerzője  reggel  progresszív,  dél¬ 
ben  retrográd,  délután  radikális  stb.?  Vájjon 
lehet- e  az  így  előrángatott  képtárgy  egy  mű¬ 
vészi  lelkűiét  igazi  döntő  bélyege?  Sokkalta 
tanultabb  főket  ösmerünk  és  becsülünk  a  har¬ 
coló  szociáldemokrácia  soraiban,  semhogy  ily 
észjárást  mernénk  nekik  imputálni.  A  baj  az, 
hogy  a  „szocialista  kép “  e  nevetséges  krité¬ 
riuma  mégis  makacsul  él  tovább  s  alapos 
tévedésbe  ejti  azokat,  akik  e  véleményt  fogad¬ 
ják  el  művészi  kalauzul.  Mekkorát  bámulnak 
majd  az  ily  módon  tévútra  került  hívők,  ha 
egy  napon  szemük  elé  kerül  Menzel  vala¬ 
mely  képsorozata,  amelyben  ugyanazon  mű¬ 
vészi  előadásban  meglelik  a  vad-autokrata 
Nagy  Frigyes  ünneplését  s  a  hámor  verejté- 
kes  munkásait.  Hamarosan  egész  kis  galériát 
tudnánk  összeállítani,  amely  hasonló  beszé¬ 
des  módon  bizonyítaná  be  e  kritérium  teljes 
tarthatatlanságát. 

Nem,  azzal,  hogy  valamely  képen  sanyarú 
munkában  görnyed  eg}^  sor  proletár,  még 
nem  válik  a  kép  szocialista  művészet  termé- 

kévé.  A  legsötétebb  pincelakás-drámákat  meg 
lehet  festeni  —  s  meg  is  festik  —  a  leg- 
nyárspolgáribb  módon. 

Ugyancsak  szocialista  forrásból  eredt  bírá¬ 
latokban  egy  más  kritérium  is  szokott  olykor 
felmerülni.  Ennek  jellemvonása  az,  hogy  elte¬ 
kint  a  kép  tárgyától  s  közösséget  vállal  azok¬ 
kal  a  festményekkel,  amelyek  felfogás  vagy 
előadás  dolgában  a  legmodernebb  művészeti 
irányok  tolmácsolok  Ez  mindenesetre  emel- 
kedettebb  szempont  s  minden  tekintetben  figye¬ 
lemre  méltó.  Ha  ezek  a  legmodernebb  irányok 
haladást  jelentenek  a  régibb  irányokhoz  képest, 
úgy  a  szociáldemokrácia,  amely  magát  szin¬ 
tén  a  haladás  előmozdítójának  ösmeri,  köny- 
nyen  vallásközösségbe  léphet  az  ily  művé¬ 
szettel.  Mint  önmagában,  úgy  e  modern  mű¬ 
vészetben  is  a  jövő  zenéjét  fedezheti  fel.  Sőt 
ha  esetleg  e  művészeti  irányok  forradalmiak¬ 
nak  minősíthetők,  úgy  van  a  szociáldemokrá¬ 
ciának  is  oly  árnyalata,  amely  forradalminak 
vallja  magát.  Nem  csoda,  ha  ily  alapon  nagyra 
nő  a  kölcsönös  rokonszenv. 

De  az  ily  fajta  elmélkedés  sem  lépi  túl  a 
hírlapi  vezércikk  színvonalát  vagy  a  szokásos 
parlamenti  szónoklatokét.  Mert  ha  utánajárunk 
a  dolognak  s  megnézzük  a  képeket,  amelyek¬ 
hez  az  ily  elmélkedés  fűződött,  szappanbu¬ 
borék  módjára  szétpattan  ez  az  olcsó  szillo¬ 
gizmus.  Visszaidézzük  emlékezetünkbe  ezeket 
a  modern  festményeket,  hisz  épp  e  szempont¬ 
ból  figyelmesen  tanulmányoztuk  sajátságaikat. 
S  eszünkben  tartjuk  azt  az  éles  határvonalat, 
amelyet  éppen  a  szocialista  kritika  szokott 
vonni  egyfelől  az  „arisztokrata",  „ultramon- 
tán“,  „polgári"  művészet,  másfelől  a  „szocia¬ 
lista"  művészet  között.  Nos,  ha  vannak  a 
szociáldemokráciának  pontosan  körülírt  vezér¬ 
elvei,  úgy  e  vezérelveknek  legtöbbször  egye¬ 
nes  ellentétét  leljük  meg  a  pártsajtó  által 
kiemelt  modern  képekben.  Mert  ezeknek  ural¬ 
kodó  jegye  többé-kevésbbé  az  individualisz- 
tikus  törekvés.  Többé-kevésbbé,  aszerint  tudni¬ 
illik,  hogy  a  festők  mily  mértékben  győzik 
tehetséggel.  Csakugyan  igaza  van  Tolsztoj¬ 
nak  abban,  hogy  az  eddigi  művészet  nem  az 
egyesülés,  az  összetartozandóság  jegyében  ala¬ 
kult,  hanem  differenciálódott,  széjjel  választotta 
egymástól  a  művészeket.  Csak  abban  nincs 

igaza,  hogy  ez  művészeti  kritérium.  A  leg¬ 
modernebb  művészek  azon  vannak,  hogy  men¬ 
tül  kevesebb  közösséget  valljanak  egymással. 
Mi  több:  a  győzelem  érzete  szállj a  meg  őket, 
mihelyt  sikerült  nekik  még  jobban  elkülönödni 
a  társaiktól.  És  az  bántja  őket  leginkább,  ha 
valaki  kimutatja  róluk,  hogy  művük  bizonyos 
részeiben  rokon  valamely  más  festő  művével. 
Mennyivel  kollektivebb  szellemű  volt  a  mai¬ 
nál  a  XV.,  XVI.  századbeli  festőműhelyek 
művészete ! 

Míg  tehát  egyrészt  c  legmodernebb  festők¬ 
ben  az  individualizmus  a  legerősebb  hangu¬ 
lat  és  cél  (s  ezt  senki  sem  fogja  a  szociál¬ 
demokrácia  jellemvonásai  közé  sorolni),  addig 
másrészt  napról-napra  azt  tapasztaljuk,  hogy 
a  csekély  tehetségű,  a  készületlen,  a  tudatlan, 
érzéketlen  festőkből  hiányzik  leginkább  ez  a 
különálló  egyéniségre  való  törekvés.  Ha  valaki 
azt  a  barokk  ötletet  vetné  fel,  hogy  a  kol¬ 
lektivizmus  szellemét  a  festészet  akkor  sugá¬ 
rozza  híven,  ha  mentül  több  festő  mentül 
homogénebb  munkát  végez  s  mentül  jobban 
közeledik  egymáshoz,  akkor  a  kollektivista 
művészet  táborában  éppen  a  tehetetlenek  csön¬ 
des  nyáját  üdvözölhetné.  A  sablon  e  gyászos 
képviselőit  bizonyára  nem  fogadhatja  fegyver¬ 
társul  egyetlen  művelt  szociáldemokrata  sem. 

Még  tovább  megyünk.  Vállaljuk  az  arisz¬ 
tokrata,  polgári  stb.  művészet  kategóriáit  ezút¬ 
tal  abban  az  értelemben,  ahogy  azt  a  szo¬ 
cialista  forrásból  eredő  kritikákban  olvastuk. 
Nos,  akkor  egy  oly  művész,  mint  Gauguin, 
akit  az  ultrák  ultrájának  szokás  manap  tar¬ 
tani,  minden  ízében,  életében  és  művészeté¬ 
ben  antiszocialista,  sőt  arisztokrata.  Csak  Gau¬ 
guint  említjük,  mert  nálunk  a  modern  szélső 
individualisták  közt  ő  a  legösmertebb. 

Még  egy  harmadik  kritériumra  bukkantunk 
olvasmányaink  közben.  Ezt  is  sűrűn  emle¬ 
getik  a  kritikában.  E  kritérium  lényege  körül¬ 
belül  az,  hogy  a  szociáldemokrácia  oly  mű¬ 
vészettel  vállal  közösséget,  amely  nem  kizárólag 
a  legmódosabb  s  tehát  legműveltebb  osztály 
értelmét  foglalkoztatja,  hanem  a  népét.  Oly 
művészetről  esik  tehát  itt  szó,  amelyet  a  nép 
is  megérthet,  amely  tehát  nem  oly  raffinált, 
hogy  csak  hosszas  költséges  tanulmányok 
után  fogható  fel. 

Bevalljuk,  hogy  midőn  ezt  a  kritériumot  a 
szociáldemokrata  forrásból  eredő  kritikákban 
dicsért  műtárgyakon  kipróbáltuk,  vele  sem 
értünk  el  kedvező  eredményt.  Talán  kelle¬ 
metlenül  bontogatjuk  meg  sokaknak  illúzióit, 
midőn  őszintén  beösmerjük  azt  a  tapasztala¬ 
tunkat,  hogy  a  nép  mai  állapotában  egyálta¬ 
lában  nem  képes  felfogni  a  művészeteket. 
Tudjuk,  hogy  ez  nem  a  nép  hibája.  Nem  a 
nép  hibája  az  sem,  hogy  egy  silány  keringőt 
jobban  szeret  egy  Beethoven- szimfóniánál,  hogy 
Tatár  Péter  neki  kedvesebb  író,  mint  Anatole 
Francé  és  a  ponyvafestményeket  szívesebben 
nézi,  mint  Eugéne  Carriére  képeit.  Rosszhi¬ 
szeműség  volna  ezt  a  népnek  bűnül  felróni. 
Ez  inkább  a  polgárosztály  megbocsáthatlan 
bűne.  De  ha  már  ilyen  ma  a  helyzet,  nem 
képzelhető  el  józan  észszel,  hogy  az  volna 
(szocialista  értelemben  vett)  igazi  művészet, 
amelyet  ez  a  nép  megért.  Ennek  számára 
hiába  faragja  Rodin  a  szobrait,  hiába  öntötte 
Constantái  Meunier  az  ő  bronzait.  Rodint 
egyszerűen  kinevetik.  Meunierben  legfeljebb 
azt  becsülnék,  hogy  munkásembereket  válasz¬ 
tott  ki  mintázásra.  De  épp  ügy  megbecsülnék, 
ha  ezeket  a  munkásokat  Reinhold  Begas  gyönge 
keze  formálta  volna.  Vájjon  mit  szólna  a  nép 
Gauguin  sárga  Krisztusához,  cinóberpiros  föld¬ 
jéhez? 

De  valaki  azt  mondhatná,  hogy  ez  a  krité¬ 
rium  nem  a  mai,  hanem  egy  boldogabb  jövő 
viszonyaira  van  szabva.  Akkor  a  nép  is  meg¬ 
szerezheti  magának  azokat  a  műveltségi  és 
tudományos  előfeltételeket,  amelyek  a  művé¬ 
szet  megértésére  képesítik.  Minden  tisztessé¬ 
ges  ember  vágyva  várja  ezt  a  korszakot,  de 
vájjon  e  megálmodott  új  viszonyok  közt  mire 
jutunk  e  kritériummal?  Pozitív  választ  erre  jó 
lélekkel  aligha  adhat  bárki  is.  Mert  az  jövendő¬ 
mondásnál  nem  volna  egyébb.  S  azokból  a 
még  ösmeretlen  jövendő  viszonyokból  vissza¬ 
tekinteni  a  mai  művészet  ama  termékeire, 
amelyeket  neki  való  művészetnek  vall  a  szo¬ 
ciáldemokrata  irodalom,  lehetetlen  feladat. 

Amíg  a  reális  jelen  talaján  mozgunk,  nem 
fogadhatjuk  el  helytállónak  ezt  a  kritériumot 
sem. 

Látszólag  találóbb  észrevételeket  olvastunk 
a  szocialista  bírálatokban  és  utópiákban  a 

művészet  ama  technikáiról,  amelyeket  iparmű¬ 
vészet,  dekoratív  s  alkalmazott  művészet,  építő¬ 
művészet  név  alatt  szokás  összefoglalni.  Vizs¬ 
gálódásunk,  sajnos,  itt  sem  vezet  kedvezőbb 
eredményre,  mihelyt  a  nyomtatott  papirost 
letesszük  s  közelebbről  megtekintjük  azokat  az 
alkotásokat,  amelyeket  a  maga  speciális  szem¬ 
pontjából  helyesnek  minősít  a  szocialista  kritika. 

Ezeknek  a  művészeti  technikáknak  ma  csak¬ 
nem  kivétel  nélkül  az  a  sajátságuk,  hogy 
többféle  ember  kezemunkája  egyesül  a  kivi¬ 
tel  céljából.  Az  egyik  elkészíti  a  tervet.  A 
másik  átveszi  s  részmunkákra  osztja.  E  rész¬ 
munkákat  többen,  gyakran  sokan  végzik,  anél¬ 
kül,  hogy  egyik  a  másikkal  szoros  kapcso¬ 
latban  állana.  Példával  akarjuk  illusztrálni  ezt 
az  eljárást,  hogy  ne  maradjunk  a  puszta  teó¬ 
riánál.  Alkalmas  erre  a  célra  az  üvegfesté¬ 
szetnek  sok  helyütt  még  ma  is  dívó  technikai 
gyakorlata,  amelynek  veleje  az,  hogy  az  adott 
ablakméretek  keretébe  valaki  megterveli  az 
üvegfestmény  papiros-tervrajzát.  A  tervelő  leg¬ 
többször  nem  is  látja  az  épületet  vagy  a  bel¬ 
sőséget,  amelynek  számára  munkája  készül. 
A  terv  az  üvegfestő-műhelybe  kerül,  ahol 
színek  szerint  földarabolják  s  aztán  külön- 
ktilön  munkások  kapják  kezükbe  az  egyes 
részeket.  Tévedések  elkerülése  céljából  min¬ 
den  részt  meg  kell  számozni.  A  munkások 
el  is  készítik  üvegablak-részüket  legtöbbször 
úgy,  hogy  egyik  mit  sem  tud  a  másik  mun¬ 
kájáról.  Ha  minden  rész  elkészült,  a  számo¬ 
zás  sorrendjében  egészszé  állítják  össze  az 
ablakot.  Jobban  mondva :  csak  látszólagos 
egészszé.  Mert  az  tulajdonképen  mindig  csak 
részek  laza  összekapcsolása  marad,  mivelhogy 
semmiféle  kéz  és  elme  műve  nem  válhatik  ily 
módon  igazán  egységessé.  Az  „iparművészet" 
és  építészet  legtöbb  alkotása  ily  módon,  vagy 
legalább  ily  szellemben  készül. 

Bizonyára  nem  akad  a  szocialista  műkritika 
művelői  közt  egy  sem,  aki  az  efajta  munkát 
művészinek  mondaná.  A  munkafelosztás  alkal¬ 
mazása  a  művészeti  technikákra  bizonyára  az  ő 
véleményük  szerint  is  a  legsúlyosabb  meg¬ 
ítélés  alá  vonható.  Sajnos,  a  kollektív  terme¬ 
lés  sokkal  inkább  oly  irányba  tereli  a  művé¬ 
szeti  technikákat,  mint  a  régi  céhek  rendszere. 
A  román  stílus  és  a  gótika  ragyogó  művé¬ 


szete  például  a  munkafelosztás  e  holt  sablon¬ 
ját  nem  ösmerte.  S  ez  meg  is  érzik  teremt¬ 
ményein.  Bizonyára  nem  óhajtjuk,  hogy  a 
céhrendszer  megint  föléledjen,  de  hipokrizis 
volna  ezt  a  művészi  eredményét  eltagadni. 
Ami  érdem,  azt  el  kellene  ösmernünk  még 
ellenségünkben  is,  ha  egyáltalán  komolyan 
akarjuk  a  tárgyat  latra  vetni. 

Igazi  művészi  termelésről  csak  akkor  lehet 
szó,  ha  az  nem  a  kollektív  termelés  értelmé¬ 
ben  folyik.  S  természetesen  halálos  ellensége 
a  művészetnek  a  tömeges  termelés  és  —  leg¬ 
alább  belátható  időn  belül  —  a  termelés 
olcsóbbá  tétele  is.  A  szocialista  műkritikát 
nem  akarjuk  megsérteni  annak  feltevésével, 
hogy  már  a  priori  ne  tudna  értékkülönbséget 
találni  egy  kézzel  készült  s  egy  gép-csinálta 
textil-munka  közt.  Ezzel  a  szóval:  kézimunka 
él  s  hal  a  művészet! 

Ami  különösen  az  építőművészetet  illeti, 
az  kedvező  talajnak  látszik  annak  kimuta¬ 
tására,  hogy  mily  mély  művészeti  reformok 
várhatók  a  racionális  bérház  és  a  cottage 
megteremtése  révén.  Sokszor  olvastunk  ide¬ 
vágó  elmélkedéseket,  amelyeknek  lényeges  tar¬ 
talma  az,  hogy  a  szociáldemokrata  eszme 
uralomrajutásával  mennyivel  kényelmesebbek, 
szellősebbek,  világosabbak,  szóval  egészsége¬ 
sebbek  lesznek  a  lakások,  mint  fog  az  embe¬ 
riség  emberibb  módon  élni.  Ezt  kívánatosnak 
tartja  minden  tisztességes  és  okos  ember  s 
ahol  megvan  rá  a  kellő  mód,  maga  a  polgár¬ 
osztály  végre  is  hajtotta  már  ezt  a  program- 
mot  s  nem  csupán  a  maga,  hanem  gyár¬ 
munkásai  előnyére  is.  Aki  valaha  bepillantott 
nagy  angol  gyárosok  létesítette  munkáslaká¬ 
sok  tervrajzaiba  s  aki  valaha  csak  egy  órát 
is  barangolt  a  római  Palatínus  császárlaká¬ 
sainak  romjai  közt,  be  fogja  ösmerni,  hogy 
amaz  angol  gyártelep  munkása  ma  kényel¬ 
mesebben  és  egészségesebben  lakik,  mint  egy¬ 
koron  nem  egy  római  császár.  Ne  arrogál- 
junk  azonban  a  művészet  számára  oly  érde¬ 
meket,  amelyek  jog  szerint  meg  nem  illetik. 
Nem  a  művészetnek  köszönjük  azokat  a  minta¬ 
telepeket,  hanem  a  nagyrafejlett  egészség¬ 
rendészetnek,  amelynek  parancsát  az  építész 
engedelmesen  végrehajtotta.  A  forrás,  amely¬ 
ben  az  építészet  ily  újításai  fakadnak,  nem  a 

szociáldemokrata  tan,  hanem  a  polgári  tudo¬ 
mány  haladása.  A  dolgok  ily  fordulata  ked¬ 
ves  lehet  azok  előtt  is,  akiket  egyetlen  szál 
sem  fűz  a  polgári  osztály  érzésvilágához. 

Mind  e  vizsgálódások  után  arra  kell  követ¬ 
keztetnünk,  hogy  szocialista  művészetről  ma 
nem  beszélhetünk.  És  sajnáljuk,  hogy  túl¬ 
buzgó  szerzők  oly  műveket  jelentenek  ki  szo¬ 
cialista  műalkotásoknak,  amelyek  minden  ízük¬ 
ben  a  ma  uralmon  levő  társadalmi  rend  bélye¬ 
gét  viselik  magukon.  Mi  ezt  nagyon  termé¬ 
szetesnek  találjuk,  mert  tudjuk,  mily  jelleg¬ 
zetesen  tükrözi  minden  korszak  művészete 
a  maga  közönségének  jellemvonásait.  Ennél- 

fogva  épp  oly  természetesnek  vélnők,  hogy 
megmásulna  a  mai  művészet  arculata,  ha  a 
szociáldemokrácia  elvei  szerint  rendezkednék 
el  társadalmunk.  És  ugyancsak  természetes, 
hogy  ennek  az  új  társadalomnak  művészete 
alaposan  különböznék  attól  a  művészettől, 
amelyet  a  szocialista  kritika  már  is  vele  homo¬ 
génnek  fogad  el. 

Hogy  milyen  volna  az  esetleg  eljövendő 
szocialista  művészet,  ebbe  a  kérdésbe  nem 
elegyedünk.  Átengedjük  azoknak,  akik  prófé¬ 
tai  ihletet  éreznek  magukban.  E  ködös  terü¬ 
let  egészen  a  szépirodalomé. 

Lyka  Károly 

A  TÁJKÉP  VIRÁGZÁSA 

tájkép  útja  szinte  állandóan  emel¬ 
kedőben  van  azóta,  hogy  a  múlt 
század  első  tizedeiben  a  nagy  angol 
mesterek  virágzásba  indították.  Sőt 
azzal,  hogy  az  újabb  festészetnek 
talán  legtermékenyebb  vívmányai  a  szabad 
természet  tanulmányához,  a  napfény  és  a 
levegő  hatásainak  kutatásához  fűződnek,  a 
tájkép  szinte  döntő  fontosságra  tett  szert  a 
modern  művészet  életében.  Ezért  mindenki, 
aki  az  újabb  képzőművészet  fejlődéséről  írt 
vagy  gondolkodott,  szembe  került  ezzel  a 
kérdéssel :  mi  az  oka  a  tájkép  nagy  fellen¬ 
dülésének  ?  A  válasz  többnyire  az,  hogy  az 
ok  a  természeti  érzék  nagy  megerősödése. 
Ezt  pedig  főkép  az  ijesztően  hatalmassá  vált 
nagyvárosi  élet  fejlesztette.  Az  érzés,  mely  a 
tájképfestésben  utat  tör,  valamiféle  rokonság¬ 
ban  van  e  szerint  azzal  a  vágygyal,  mely 
vasárnaponként  a  „természet  ölébe"  csalja  a 
városi  embert.  Ilyen  zöldbe  való  kirándulás 
a  tájkép  is,  melyet  a  lélek  tesz  a  játékra 
buzdult  képzelet  szárnyán.  „Csak  a  nagy¬ 
városi  élet  hozhatta  létre  ezt  a  szenvedélyig 
fokozott  természetszeretetet"  —  írja  Muther. 
(Geschichte  dér  Maierei  im  XIX.  Jahrhundert. 
II.  köt.  280.  1.)  „Csak  a  szobai  levegő  és  a 


túlnépesedés,  az  idegesség  és  a  szünidei 
telepek  századában  emelkedhetett  a  tájkép¬ 
festés  erre  a  teljességre,  tisztaságra  és  ihletre. 
Csak  a  hajszoltság  és  a  munka  mai  kora 
tehette  lehetővé  az  emberi  lélek  olyan  viszo¬ 
nyát  a  természethez,  melyben  valóban  van 
valami  abból,  amit  a  föld  szelleme  Faustnak 
adott :  „  .  .  .  in  ihre  Brust,  wie  in  den  Búsén 
eines  Freunds,  zu  schauen". 

Ki  tagadhatná,  hogy  ebben  a  magyará¬ 
zatban  jókora  igazság  van  ?  Tagadnia  kellene 
akkor,  hogy  az  idő  érzelmei  és  vágyai  hatással 
vannak  a  művészet  termékeire ;  hogy  a  mű¬ 
vészetben  is  csak  olyan  tárgyak  találhatnak 
derekasabb  kifejezést,  amelyek  beléptek  az 
emberek  gondolat-  és  érzelemkörébe,  s  hogy 
például  a  középkorban,  midőn  a  természet 
iránti  érzék  még  szunnyadt,  virágzó  tájkép¬ 
festés  ép  oly  kevéssé  képzelhető,  mint  ma 
—  mondjuk  —  a  vallási  miszticizmus  nagyobb- 
szerű  nyilvánulása.  S  mindezt  még  azok  is 
bajosan  tagadhatják,  akik  irtóznak  a  köz- 
helylyé  vált  igazságoktól.  A  tájkép  nagy  virág¬ 
zásában  tehát  bizonyára  van  része  annak,  hogy 
a  mai  embernek  kedve  telik  a  természetben, 
sőt  szinte  utolsó  menedéknek  érzi  azt,  melybe 
zaklatott  élete  közben  olykor  elvonulhat. 

Azonban  magában  véve  ezen  az  alapon  nem 
lehet  megfejteni  a  tájkép  nagy  fellendülését 
és  egyre  erősbülő  uralmát.  A  hely,  melyet  a 

tájkép  a  művészetben  hódított,  aránytalanul 
nagyobb,  mint  az,  mely  a  természethez  való 
vonzalomnak  jut  lelki  életünkben.  A  mai  embert 
nem  egy  vágy  hevíti  ehhez  hasonló,  sőt  nagyobb 
erővel.  Újabb  hatalmas  érzelmek  születtek  idő¬ 
közben  és  emelkedtek  uralkodó  jelentőségre, 
anélkül,  hogy  a  művészetben  hasonló  vissz- 
hangjok  támadt  volna.  Ebben  a  magyarázat¬ 
ban  tehát  meg  nem  nyugodhatunk,  ha  a  kér¬ 
désre  világot  akarunk  deríteni. 

Alighanem  közelebb  jutunk  egy  lépéssel  a 
jelenség  megfejtéséhez,  ha  beillesztjük  azt  a 
képzőművészet  egész  irányának  keretébe. 
Korunk  képzőművészetének  kiválóan  festői 
az  iránya.  Nem  arra  gondolunk,  hogy  a  fes¬ 
tészet  elterjedtebb  és  népszerűbb  a  szobrá¬ 
szatnál,  hogy  több  és  kapósabb  a  kép,  mint 
a  szobor.  Ez  a  felsőbbsége  a  festészetnek  a 
szobrászat  felett  állandó,  mióta  a  művészetek 
egysége  felbomlott,  s  természetes  magyarázata 
van  abban,  hogy  a  festészet  termékei  moz¬ 
gékonyabbak,  a  polgári  életviszonyokkal  job¬ 
ban  megférnek,  technikai  előállításuk  egy¬ 
szerűbb  és  olcsóbb.  Amire  gondolunk,  az, 
hogy  a  XIX.  században  a  kultumépek  mű¬ 
vészi  erőkészletének  nemcsak  legnagyobb,  de 
legjava  része  is  a  festészetben  csapódott  le. 
A  képzőművészetnek  ez  az  ága  szívta  magához 
a  tehetségek  zömét ;  ezen  a  téren  vágott  a 
század  új  utakat  és  gyarapította  új  eredmé¬ 
nyekkel  az  elődök  hagyatékát.  A  festészet 
volt  a  vezér  abban  a  küzdelemben,  melyet  a 
művészet  a  hagyomány  akadémikus  kultusza 
ellen  megküzdőit;  itt  lobbant  fel  először  az 
új  szellem  lángja  és  innen  csapott  át  más 
területekre.  A  történet  hihetőleg  a  festészet 
hódításait  fogja  feljegyezni  a  XIX.  század 
művészeti  törekvéseinek  legfőbb  eredménye¬ 
ként.  Ma  olyan  hatások  kifejezéseit  látjuk  a 
képeken,  melyeket  azelőtt  észre  sem  vettek. 
A  megfigyelő  képesség  erősbödése,  a  látás 
érzékenységének  fokozottsága,  a  kifejezés 
eszközeinek  gazdagodása :  mind  a  festészet 
vívmányai.  De  legjobban  mutatja  a  festői  irány 
nagy  felülkerekedését,  hogy  a  festészet  köré¬ 
ből  a  plasztikai  felfogás  úgyszólva  teljesen 
kiszorult,  míg  a  szobrászatban  mindjobban 
hódít  a  festőiség.  Olyan  időkben,  midőn  a 
plasztikai  felfogás  vergődik  felsőbbségre,  a 


képekben  is  a  szigorúbb  formák  határozott¬ 
sága  szokott  jelentkezni,  mint  pl.  a  flórenci 
renaissance-ban  ;  a  mi  korunkban  a  szobrok 
formái  is  olvadozni  kezdenek  a  festészet 
elveinek  hatása  alatt.  A  francia  szobrászat  a 
festőiség  jegyében  áll,  s  nyoma  van  ennek  az 
iránynak  mindenütt,  ahol  a  modern  művészet 
valamennyire  gyökeret  vert.  Rosso  az  impresz- 
szionizmust  akarja  a  szobrászatba  átültetni. 
Az,  aki  legjobban  testesíti  meg  korunk  szob¬ 
rászati  törekvéseit :  Rodin  — ,  egyszersmind 
a  festői  plasztika  legfőbb  képviselője.  Nyo¬ 
mukban  a  kisebb  művészeknek  egész  hada. 
S  érdekes,  hogy,  mint  megfigyelték,  a  szob¬ 
rok  száma  felszökkent,  mióta  a  szobrászat 
festői  irányba  csapott  át.  Több  szobor  készül 
azóta  és  több  is  kél  el.  A  szobroknak  színes 
anyagból  való  előállítása  vagy  színezése  is 
foglalkoztatni  kezdi  a  művészeket.  A  színnek 
ugyan  nincs  döntő  szerepe  abban, amit  festőinek 
szoktunk  nevezni,  de  annál  nagyobb  magában 
a  festőművészetben,  s  mindenesetre  jellemző, 
hogy  a  szobrászat  annyi  idő  múltán  épen  most 
folyamodik  újra  hozzá. 

A  kor  művészetének  ebbe  az  irányába  a 
tájkép  nagyon  beleillik.  Sőt,  úgy  véljük,  szer¬ 
ves  kapcsolatban  van  vele.  A  tájkép  az  a  mű¬ 
faj,  melynek  életfeltételei  legteljesebben  a  fes¬ 
tészetben  gyökereznek,  mely  más  művészet 
eszközeivel  legkevésbbé  hozható  létre.  Ter¬ 
mészetes  eleme  a  távlat,  éltetője  a  levegő, 
mellyel  ismét  a  formák  oldottsága  jár  együtt. 
Mindez  kiválóan  a  festészet  körébe  vág. 
A  plasztikai  felfogásnak  igazi  ellenlábasa  a 
tájkép.  A  reliefeken  felbukkan  időnként,  nem 
önállóan  ugyan,  hanem  háttér  gyanánt ;  azon¬ 
ban  a  relief  maga  is  félig  a  festészetben  gyö¬ 
kerezik.  A  tiszta  plasztika  birodalmában  semmi 
helye  a  tájképnek.  Nem  csoda,  ha  fitymálva 
beszélt  róla  Michelangelo,  a  tiszta  szobrászi 
felfogás  legóriásibb  képviselője.  S  mert  ilyen 
teli  vér  festői  műfaj,  egyszersmind  igen  alkal¬ 
mas  színtere  is  a  tájkép  a  festői  felfogás 
szabad  kifejtésének.  Itt  bátran  csaponghat  és 
teljes  kielégülést  találhat  a  festői  irányban 
formálódott  művészi  szellem.  Kedvére  dús¬ 
kálhat  a  térben,  tobzódhatik  a  mindent  körül¬ 
folyó,  mozgalmas  levegőben,  feloldhatja  a 
dolgok  körvonalait  és  nyüzsgő  élettel  töltheti 

meg  a  kép  minden  zugát.  Ezért  érthető,  ha 
a  tájkép  mágikus  erővel  vonzza  a  festői  fel¬ 
fogást  uraló  idők  művészeit ;  ha  a  plasztika 
erővesztése  és  a  tájkép  fellendülése  között 
kapcsolat  szövődik. 

Nem  véletlen,  hogy  a  tájkép  gazdagabb 
kibontakozása  a  művészetben  épen  a  görög 
művészet  hellenisztikus  korában  kezdődik, 
midőn  a  plasztika  sülyedése  megindul,  s  a 
szobrászatba  a  reliefek  tájképes  és  architek- 
tonikus  hátterével  bevonul  a  festői  elem.  Sem 
az,  hogy  az  olasz  renaissance-ban  a  tájkép 
Velencében  fejük  legszebb  virágzásra,  ahol  a 
festőiség  legnagyobb  diadalait  üli,  s  a  plasz¬ 
tika  sohasem  tud  valódi  erőre  és  eredetiségre 
kapni.  Vagy  hogy  a  tájkép  első  nagy  virág¬ 
zásának  idejét  — -  a  második  a  mostani  — 
a  XVII.  századbeli  Hollandiában  éli,  a  történet 
egyik  legnagyobb  és  egyszersmind  legtisztább 
festői  korszakában  ;  ahol  plasztikáról  beszélni 
sem  lehet.  Ugyanezen  a  ponton  kell  keresni 
egyik  nyitját  a  XIX.  század  virágzó  tájkép¬ 
festésének  is. 

Egy  másik  forrás,  melyből  a  modern  tájkép 
hosszú  életét  és  nem  lankadó  frisseségét  me¬ 
ríti  :  saját  értéktermelő  energiája.  A  tájkép 
művelése  nyomán  fokról-fokra  olyan  bősége 
bontakozott  ki  az  új  szépségeknek  és  új  fel¬ 
adatoknak,  mely  elég  volt  arra,  hogy  nem¬ 
zedékeken  át  izgassa  a  művészek  érdeklő¬ 
dését.  Egy  kimeríthetetlen  gazdagságú  új  világ 
nyílt  meg;  egymásután  nyiladoztak  a  friss 
szépségek  és  tolultak  fel  a  megoldásra  váró 
problémák.  Nem  volt  alkalom  a  megállásra, 
idő  a  pangásra.  Minden  megoldás  nyomán 
újabb  kérdés  támadt,  minden  felszínre  hozott 
érték  újabb  gazdagságot  sejtetett.  A  kincs¬ 
keresők  láza  fogta  el  a  művészeket  és  haj¬ 
totta  újabb  és  újabb  felfedező  utakra.  Egész 
sora  lépett  fel  a  bátor  keresőknek,  akik  mind 
mélyebben  nyomultak  előre  a  felfedezett  gaz¬ 
dag  ér  irányában.  Kutatásaik  megterméke¬ 
nyítették  az  egész  festészetet,  átalakították  a 
művészi  kifejezés  eszközeit,  új  eljárásokat  hoz¬ 
tak  létre.  A  tájkép  egyik  kereke  lett  annak  a 
vehikulumnak,  melyen  a  modern  festészet 
haladtában  előre  gördült. 

A  nagy  angol  tájképfestők  indítják  meg  a 
hadjáratot,  melyet  a  természet  újból  való 

meghódításáért  vív  a  múlt  század  festészete. 
Ők  vetnek  a  XIX.  század  elején  újra  bátor 
szempillantást  a  természetbe,  azzal  a  vágygval, 
hogy  elfogulatlanul,  a  magok  módján  tük¬ 
rözzék.  „Miért  nézzük  egyre  a  régi  kormos 
vásznakat,  s  nem  magát  a  tájat,  friss  zöldjét 
és  a  napot,  miért  a  képtárakat  és  a  múzeumo¬ 
kat,  s  nem  magát  a  természetet  ?“  Constable 
ajkán  hangzott  el  először  ez  a  kérdés,  mely 
mindjobban  erősbödve  zúg  tovább  a  század 
egész  festészetében.  S  képein  újra  éledni, 
lélekzeni  kezd  a  természet,  melyet  Claudc 
Lorrain  kulisszáiból  kiszabadított.  Újra  a  le¬ 
vegő  lesz  főszemélylyé,  mint  Taine  írta  Rem¬ 
brandtról,  s  a  tárgyak  úgy  merülnek  el  benne, 
mint  a  halak  a  tengerben.  A  rajz  élessége 
feloldódik ;  a  barna  szín  mindenhatósága  meg¬ 
inog,  újra  jogába  kezd  lépni  a  Giorgione  és 
Dürer  üdítő  zöldje ;  a  látás  felszabadulásának 
nagyszerű  processzusa  megindul.  Constable 
főkép  a  levegő  titkainak  feszegeti  zárát ; 
kortársa,  Turner  geniejét  a  napfény  varázsa 
ejti  meg.  Claude  Lorrain-ből  indul  ki,  de 
merész  röptében  hihetetlen  messze  távolodik 
tőle.  Claude  nyugalma  nála  lázas  vibrációba 
csap  át,  szelíd  fénye  izzó  éterré  tüzesedik.  Benne 
ölt  testet  először  a  század  nagy  fényszomja. 
Ő  az  indítója  annak  a  szívós  hajszának,  melyet 
a  festészet  a  fény  után  folytat.  így  alakulnak 
ki  már  a  század  elején  a  tájképfestés  uralkodó 
problémái.  Ám  e  problémák  mögött  újabb  fel 
adatok  sora  nyüzsgött.  A  hatalmas  kezdők 
nyomra  vezették  és  elindították  a  kereső¬ 
ket;  a  következő  nemzedékekre  maradt  az  a 
munka,  hogy  a  friss  nyomon  lépésről-lépésre 
tovább  nyomuljanak,  s  a  lehetőségeket,  melyek 
a  kezdett  irányban  rejtőztek,  sorra  kifejtsék. 

Csakhamar  újabb  csapat  vonul  fel,  a  bar- 
bizoniaké,  akiket  szintén  az  angolok,  Cons¬ 
table,  Bonington  indítottak  útnak ;  bár  a 
régebbi,  különösen  a  holland  tájképfestők 
iskoláját  is  járták.  De  magok  is  bátran  szem¬ 
benéztek  a  természettel,  sőt  a  vele  való  benső 
kapcsolatot  hitvallássá  emelték.  Ezért  a  ha¬ 
gyomány  nem  vált  rajtok  iskolás  nyűggé, 
dogmává,  mint  nem  vált  azzá  Turner-en  sem 
Claude  Lorrain  művészete.  Sőt  élesztő  ener¬ 
giaként  hatott ;  nem  utánozták,  hanem  foly¬ 
tatták  az  elődök  munkáját.  A  romantikus 

elemet,  mely  az  angolok  s  kivált  Turner 
képein  még  határozottan  érzik,  teljesen  ki¬ 
szorítják;  megteremtik  a  „paysage  intimé “-et, 
melyben  a  festő  egv-egy  jól  ismert,  szivébe 
zárt  vidéknek  egyszerű  szépségét  a  lyra  meg¬ 
hitt  és  megindult  hangján  zengi.  A  fény  éle¬ 
tének  nem  ragyogó,  káprázatos  jelenségei 
igézik  meg  őket,  hanem  inkább  szelídebb 
költészete,  mely  különösen  Corot  képeit  önti 
el  elragadó  bájjal.  De  épen  ezzel,  a  fény  és 
a  levegő  bensőbb,  köznapibb  jelenségeinek 
megértésével  szélesítették  a  kutatás  határait, 
s  új  élesztőt  vegyítettek  a  megindult  fejlő¬ 
désbe. 

A  természetbe  való  elmélyedés  nyomában, 
melyet  a  barbizoniak  vallottak,  Franciaország¬ 
ban  is  felbuggyant  a  tájképfestés  és  egyszer¬ 
smind  az  egész  festészet  ifjító  forrása.  S  ezentúl 
itt  buzog  a  legfrissebben.  A  barbizoniak  után, 
részben  még  egyidőben  velők,  az  impresszio¬ 
nista  tájképfestők  szállnak  harcba.  A  legme¬ 
részebb,  a  döntő  csatára  termett  csapat.  Ők 
is  annak  a  fénynek  a  világánál  indultak  el, 
amely  Turner,  s  még  előbb  Claude  Lorrain 
művészetében  gyűlt  ki.  Tudjuk,  hogy  Claude 
Monet  és  Pissarro  milyen  izgatott  örömmel  állot¬ 
tak  a  National  Gallery-ben  Turner  vásznai  előtt, 
melyeken  már  némi  megvalósítását  látták 
annak,  ami  bennök  forrongott ;  hogy  önbiza¬ 
lomra  ébredve  tértek  haza,  folytatni  és  tel¬ 
jesedésbe  vinni  azt,  amit  egy  nagy  szellem 
már  előttök  elkezdett.  A  keresők  kerültek  itt 
össze  azzal,  aki  már  nekivágott  az  útnak, 
mint  akkor,  midőn  a  barbizoniak  csodálták 
meg  Constable  és  Bonington  Párisba  küldött 
képeit.  Szerencsés  találkozások,  melyek  moz¬ 
gásba  lendítenek  félénk  indulókat,  öntudatra 
ébresztenek  lappangó  vágyakat,  kitörésre  bír¬ 
nak  feszülő  energiákat.  A  másik  termékenyítő 
elem,  mely  az  impresszionista  tájképre  hatott, 
a  japán  művészet  volt,  melynek  nehány  hír¬ 
mondója  —  egy  csoport  fametszet  —  ugyanaz 
időtájt  került  Párisban  kiállításra.  Azonban 
mindé  hatások  szinte  belevesznek  abba  a 
roppant  átalakulásba,  mely  felé  a  tájképet 
impresszionista  művelői  ragadták.  Ha  számba 
vesszük,  hogy  mi  volt  a  tájképfestés  az  im¬ 
presszionizmus  előtt,  s  mivé  lett  általa,  kiderül, 
hogy  eredményében  a  leggyökeresebb  forra¬ 


dalom  volt  ez,  mely  romokon  új  világokba 
nyitott  utat.  Újra  való  szembehelyezkedés  a 
természettel ;  ledöntése  valamennyi  múlt  rend¬ 
szernek,  minden  a  priori  tudásnak;  prolda- 
málása  a  szem  mindenhatóságának.  Hosszú 
idő  óta  a  legkeményebb  roham,  melyet  a 
művészet  a  mindenség  birtokáért  indított,  s 
mert  a  kutatás  és  a  kifejezés  eszközei  ma 
fejlettebbek,  eredményesebb  valamennyi  elő¬ 
zőnél.  A  század  nagy  problémái  most  kerül¬ 
nek  minden  oldalról  való,  gyökérig  ható  ki¬ 
fejtésre.  Lázas  keresés  indul  meg,  mely  sorra 
pattantja  ki  a  természet  szem  nem  látta  tit¬ 
kait  :  az  atmoszféra  örökmozgású  életének 
ezer  rejtélyes  tüneményét,  a  napfény  ragyo¬ 
gásának  és  bágyadásának  kimeríthetetlen  ár¬ 
nyalatait,  a  világításnak  év-  és  napszakok, 
óra  és  perc  szerint  való  szakadatlan  válto¬ 
zásait.  S  a  megfeszített  kutatás  nyomán  bő 
jutalom  jár;  királyi  pompája  hajt  ki  az  új 
szépségeknek.  A  tájkép  gazdag  és  változatos 
lesz,  mint  maga  a  természet;  a  mindenség 
egész  költészete  tükrözik  benne.  A  festők 
palettája  szemlátomást  tisztul  és  gazdagszik 
egyszersmind,  s  mint  friss  hajnali  derű,  úgy 
ömlik  el  a  képeken  a  világosság.  Átalakul  az 
egész  színfelfogás ;  a  lokális  színek  eltűnnek, 
s  a  napfényes  levegő  fátyola  mögött  nagy 
gazdagsága  csillan  meg  az  új  színeknek,  új 
harmóniáknak.  Lépést  tart  mindezzel  a  kife¬ 
jezés  eszközeinek  felfrissítése,  a  technika  fej¬ 
lesztése.  Segítségül  jönnek  a  század  optikai 
felfedezései,  kivált  Chevreuil  kísérletei  a  szín- 
analizis  terén,  s  a  fényerő  fokozására  elkez¬ 
dődik  a  színek  felbontása.  Ezt  a  szálat  ragad¬ 
ják  meg  a  neoimpresszionisták,  Seurat,  Signac, 
s  optikai  alapon  tudományos  rendszerbe  öntik 
azt,  ami  még  intuitív  művészet  volt  Monet-nál 
és  társainál.  Velők  a  módszeres  technikai 
kísérletek  jegyébe  lép  az  impresszionista  tájkép, 
amelyek  célja  mindig  egy :  úrrá  lenni  a  fény 
ragyogásán.  A  színanalizis  ezzel  egyelőre  el 
is  ér  végső  állomásához,  de  még  mielőtt  ide¬ 
érne,  már  bontogatja  szépségeit  a  nagy  szin¬ 
tetikus  :  Cézanne  tájképe,  nagy  felületeivel, 
tömör  színfoltjaival,  melyekbe  elemi  erővel 
van  belefojtva  a  dolgok  színbeli  esszenciája... 
Azonban  Cézanne  és  körének  törekvései  már 
napjaink  legfrissebb  mozgalmaiba  nyúlnak  át. 

így  ragadja  mind  előbbre  a  tájképet  a  be¬ 
lőle  kifejthető  feladatok  gazdagsága,  az  ezek 
megoldásából  eredő,  friss  hajtású  szépségek 
hódító  varázsa,  s  mindebből  táplálkozó  izmos 
életereje.  Valami  hasonló  ment  végbe  ahhoz, 
ami  a  perspektíva  törvényeinek  kutatása  ide¬ 
jében  Florencben  játszott  le,  ahol  a  festészet 
legderekabb  művelői  jó  ideig  minden  erőfe- 
szítésöket  ennek  a  feladatnak  szentelték.  A  ki¬ 
aknázatlan  lehetőségekkel  terhes  feladatoknak 


hatalmas  vonzó  erejök  van,  s  ez  a  körülmény 
is  egyik  élesztője  lehetett  annak  a  lázas  buz¬ 
galomnak,  mellyel  a  művészet  a  tájkép  felé 
fordult. 

Kérdésünkre  tehát,  íme,  ez  lehetne  a  válasz  : 
saját  elhasználatlan  életerejének  kellett  talál¬ 
kozni  az  idő  felébredt  természetérzékével  és  a 
kor  festői  irányával,  hogy  lehetségessé  váljék 
a  tájkép  nagy  virágzása. 

Pf.trovics  Elkk 


AZ  ABLAKFÜLKÉBEN 
SZÉKELY  ANDOR  RAJZA 

magyar  éremszobrászatnak  múltját, 
jelenét  s  részint  a  jövőjét  is  együtt 
láttuk  e  télen  egy  pompásan  ren¬ 
dezett  kiállítás  keretében.  Hogy  a 
magyar  éremnek  múltja  van,  sok 
embernek  fölfedezés-számba  mehetett  s  azok 
csodálkozhattak  rajta  leginkább,  akik  ennek 
a  művészetünknek  jelenét  se  vették  észre. 
Igaz,  hogy  a  szakértőket  is  meglepte  ez  a  gyűj¬ 
temény.  Nehány  lelkes  gyűjtő,  nehány  szen¬ 
vedélyes  amateurje  az  éremnek  s  a  plaquette- 
nek  —  összeségükben  az  Éremkedvelők  Egye¬ 
sülete,  amely  ezt  a  kiállítást  rendezte  —  olyan 
neveket  s  e  művészeknek  olyan  alkotásait 
vájta  ki  a  feledségből,  amikről  alig  tudott 
valaki  nálunk.  Ezek  a  feltámasztott  nevek 
jelentik  a  magyar  éremszobrászat  múltját. 

Többnyire  idegen  hangzású  nevek,  mint 
ahogy  idegenben  éltek,  dolgoztak  és  haltak 
meg  azok  a  művészek,  akik  viselőik  voltak. 
A  magyar  éremszobrászatnak  ezek  a  magyar 
elei  fogékonytalan  korban  születtek  s  messze 
elvetődtek  hazájuktól,  mint  mindazok  a  mű¬ 
vészeink,  akik  művészetének  eszköze  s  anyaga 
nem  a  nyelv  volt,  az  egyedülvaló,  amely  ott¬ 
hon  maraszt.  Itthon  nem  adatott  nekik  mód 
a  tanulásra,  nem  akadtak  példára,  akin  fej¬ 
lődhessenek,  a  közönyösség  megbénította,  a 
szükség  kiűzte  őket  hazájukból.  Odakint  mind 
felküzdötték  magukat  koruk  művészetének 
szintjére,  de  akkorra  körülbelül  el  is  vesztek 


számunkra;  magyar  voltuk  belemosódott  abba 
a  környezetbe,  amely  magukba  fogadta  őket. 
Fiatalon  kerültek  el  hazulról  mindannyian. 
Művészetüket  idegenben  tanulták  meg  s  nyom¬ 
ban  belekapcsolódtak  a  külföld  nagy  művé¬ 
szeti  hagyományaiba.  Ennek  köszönhetjük  azt, 
hogy  a  modern  magyar  éremszobrászatnak  ha¬ 
gyományok  nélkül  kellett  megszületnie:  ide¬ 
genbe  mentek  azok,  akik  megérlelt  tanulsá¬ 
gokat  hagyhattak  volna  örökül  a  későbbi  nem¬ 
zedékekre,  hogy  megkíméljék  őket  az  élűiről 
kezdésnek  erő-,  időtékozlásától  és  csalódásai¬ 
tól.  Nélkülük  évtizedekkel  késett  meg  a  mo¬ 
dern  magyar  éremszobrászat. 

Amíg  éltek  és  érmeiket  vésték,  alig  jelen¬ 
tettek  reánk  nézve  valamit.  Ma  kegyeletesen 
gyönyörködünk  bennök,  mint  a  magyar  föld 
művésztermelő  energiájának  szétfutott  csöpp- 
jeiben.  Egyikük-másikuk  korának  legkiválóbb- 
jai  közé  emelkedett;  a  többi  jelentéktelenebb¬ 
nek  maradt.  Nagyszabású  egyéniség  azonban, 
olyan,  aki  maga  irányt  jelentene,  nem  akadt 
sorukban. 

A  legidősebb  művész  közöttük  Stuckhart 
Ferenc. 

Ügy  szólva  az  Éremkedvelők  kiállításának  föl¬ 
fedezettje,  mert  a  legújabb  keletű  magyar  szak¬ 
munkák  se  tudnak  róla.  Valószínű  csak  annyi, 
hogy  1778  táján  Nagyszombatban  született. 
Hiteles  munkáját  mindössze  három  darabot 
tudták  összeszedni  a  kiállításra.  Három  em- 

lékérmét  láttuk,  amik  1800  elején  készültek, 
az  empire  korának  kellős  közepén.  A  kor  meg- 
ismerszik  stílusukon,  amely  megmerevítette 
és  sematizálta  rajtok  a  formákat.  Egyébiránt 
kielégítő  képet  ez  a  három  érem  nem  ád 
Stuckhartról.  Meg  kell  várnunk,  amíg  buzgó 
gyűjtők  egyéb  s  talán  jellemzőbb  munkáit  is 
fölkutatják. 

Sokkal  gazdagabb  gyűjteményt  sikerült  Bőhm 
József  Dániel  műveiből  összeszedni.  Ez  a  mes¬ 
ter  korának  tekintélyes  művészei  közé  tarto¬ 
zott.  Szepes-Olasziban  született,  de  alig  húsz 
éves  korában  elkerült  hazulról  Bécsbe,  az  aka- 


1865-ben.  Szülőhazájával  csak 
érdekbeli  összeköttetést  tartott: 
a  kor  magyarországi  éremszük¬ 
ségletét  ő  elégítette  ki,  azon¬ 
felül  nagyszabású  és  tájékozott 
gyűjtő  létére  sűrűn  segítette 
tanácsaival  hozzája  forduló 
honfitársait.  Akármilyen  nagy 
volt  is  azonban  befolyása  a  fia¬ 
talabb  művész-nemzedékekre, 
magyar  tanítványt  nem  nevelt 
művészetének.  Az  ő  nagy  te¬ 
vékenysége,  művészi  példája  és 
tanító  tehetsége  is  hatástalanul 
múlott  el  a  magyar  éremszobrászatra  nézve. 

Bőhm  József  Dániel  művészetének  stílusát 
szintén  a  kora  szabta  meg.  Akkoriban  élte 
Bécs  művészete  biedermeieri  korszakát.  A 
komolykodóan  és  érzelmeskedően  játszi  for¬ 
mák  keresésének  volt  ez  a  kora,  az  empire 
keménységei  és  merevségei  után.  Böhm  érmei 
közül  a  korábbiak  teljesen  ebbe  a  korba  esnek. 
A  művész  sommáz  rajtuk,  sematizál,  nem 
törődik  a  jellemzéssel.  De  a  lassankint  jelent¬ 
kező  realizmus  iránya  is  nyomot  hagyott  Bőhm 
művészetén.  Bizonyos  stílusosságon  belül  mé¬ 
lyebben  elmerül  a  formák  keresésébe.  József 

démiában  megtanulta  az  éremvésés  techniká¬ 
ját  és  csakhamar  legkeresettebb  éremszob¬ 
rásza  lett  az  osztrák  fővárosnak.  Mint  a  bécsi 
éremvéső  akadémiának  igazgatója  s  mint  ennek 
a  művészetnek  elismert  kiválósága  halt  meg 

nádorról  készített  számos  érmének  egyike- 
másika  meglepi  az  embert  pontosan  megfigyelt 
s  mégis  biztos  szemmel  összefoglalt  formái¬ 
nak  gazdagságával.  Ebből  a  realisztikusabb 
korszakából  való  Stift  Andrásnak  és  Baldacci 


A  magyar  érem  szobrászat  öregei  és  ifjai 


bárónak  határozott  jellemzésű  kepe  mása  is. 
Kár,  hogy  összegyűjtött  műveit  nem  sikerült 
kiegészíteni  azzal  a  kisebb  méretű  éremmel, 
amely  a  művész  feleségét  ábrázolja,  a  színén 
profilba  fordított  arcképben,  a  visszáján  mint 
gyermekét  szoptató  anyát.  Ez  az  érem  Bőhm- 
nek  talán  legrealisztikusabb  műve,  amelyben 
kora  stílusából  kibontakozva,  közvetetlenebbé, 
frissebbé  válik  előadása. 

Másik  európai  hírű  magyar  művésze  volt 
az  éremnek  Wiener  Jakab.  Két  testvére,  Lipót 
és  Károly  is  ezt  a  művészetet  űzte  s  a  három 
Wiener,  mint  egy  zárt  dinasztia,  évtizedeken 
át  domináló  szerepet  játszott  Belgium  s  egy 

kissé  Franciaország  éremszobrászatában  is. 
Legtermékenyebb  tehetség  hármuk  között  Ja¬ 
kab  volt.  Az  ő  művészi  sajátosságait  nagy¬ 
szabású,  csaknem  minden  irányban  kimerítő 
gyűjteményben  sikerült  bemutatnia  az  Érem¬ 
kedvelők  Egyesületének.  Wiener  Jakab  spe¬ 
cialistája  volt  az  építészeti  éremnek.  1850 — 
1865-ben  egy  negyvenegy  éremre  terjedő  soro¬ 
zatban  megörökítette  Európa  legnevezetesebb 
egyházi  és  világi  épületeinek  képét.  Az  érem 
színére  az  épület  homlokzatát  véste  rá,  a 
visszájára  az  épület  belsejének  egy- egy  táv¬ 
latba  állított  részét,  vagy  az  épület  alaprajzát. 
A  legnehezebb  perspektívái  feladatokkal  kel¬ 
lett  megbirkóznia:  román  és  gót  templomok 

hosszúhajós  testét  beleállítania  az  érem  körbe 
foglalt  terébe  úgy,  hogy  a  megrövidült  épü¬ 
let  tagjai  is  kellőképpen  érvényesüljenek,  a 
főhomlokzat  ormos-tornyos  jelentősége  pedig 
egész  értékében  hangsúlyoztassék ;  a  gót  temp¬ 
lomtornyok  merész  arányainak  megérzékí- 
tésére  új  arányokat  kellett  találnia,  nehogy 
a  kép  szétessék,  a  templom-test  s  a  tor¬ 
nyok  összhangja  megbomoljon  s  az  erede¬ 
tinek  megkapó  arányai  eltorzuljanak.  És  Wie¬ 
ner  Jakab  nem  érte  be  impressziók  vissza¬ 
adásával,  hanem  a  legpontosabb  részletezésre 
törekedett.  A  vésés  technikája  gyakran  túl¬ 
zásra  csábítja  ebben.  Az  apró  részletek  egy- 

másra  halmozásával  olykor  művészietlenné 
lesz.  A  kölni  székesegyházat  ábrázoló  érme  a 
finomságkeresésnek  szinte  szélsőségét  mutatja 
már.  Perspektívái  tudása  legimponálóbb  a  gót 
templom -intérieur- őket  ábrázoló  érmein.  A 
keresztboltos  hajók  egész  homályba  vesző, 
visszhangos  és  hideget  fújó  mélységét  szinte 
egyazon  síkon  tudja  megérzékíteni  nehány 
laposan  kezelt  finom  formával,  sokszor  csak 
vonallal. 

Wiener  Jakab  két  testvére  közül  Lipót  mű¬ 
vészetét  mutatta  be  előnyösebben  a  kiállítás. 
Lujza,  belga  királyné  és  I.  Lipót  belga  király 
emlékérme  nagy  formaérzékű  szobrászra  vall, 
aki  természet-studiumain  túl  már  igen  érdekes 

egyéni  stílusig  jutott  el.  Wiener  Károlyt  két 
jelentéktelen  érem  képviselte,  amik  művésze¬ 
téről  nem  adnak  kellő  fogalmat.  Frumannak 


AZ  IPARMŰVÉSZETI  MUZEUM  ÁLLAMI  NAGY  ARANYÉRME 
SZÁRNOVSZKY  FERENC  MŰVE 

és  Karinak  is  inkább  a  nevét  idézte  föl  a 
kiállítás,  mint  a  művészi  egyéniségét. 

A  magyar  éremszobrászat  úttörői  közé  tar¬ 
tozott  végre  Ferenczy  István  is.  Sajnos,  még 
az  ő  érmeit  sem  sikerült  a  kiállítás  fáradha¬ 
tatlan  rendezőinek  teljességükben  összegyűj- 
teniök.  Ferenczy  pályája  elején  foglalkozott 
érem- mintázással  és  véséssel.  Még  Bécsben, 
inas-esztendeiben  készítette  el  a  békét  allego- 
rizáló  érmét.  Az  érem  stílusában  otthonosabb¬ 
nak  és  fesztelenebbnek  mu¬ 
tatkozik  Rómában  készült  két 
érmén.  Tudjuk,  hogy  az  érem 
csak  epizód  volt  Ferenczy 
pályáján ;  életét  ő  a  monu¬ 
mentális  szobrászatnak  szen¬ 
telte.  Az  ő  sorsa  szinte  iga¬ 
zolása  azoknak  a  magyar 
művészeknek,  akik  külföldre 
mentek  s  ott  is  maradtak. 

Ferenczy  azzal  jött  haza  Ró¬ 
mából,  hogy  megindítja  a 
magyar  szobrászművészet  ha¬ 
gyományát,  hogy  tanítványo¬ 
kat  nevel,  példát  mutat:  s 
tanítványa  nem  akadt,  az  or¬ 
szág  vállát  vonta,  még  meg 
is  rágalmazta  törekvéseit.  Ha 

külföldön  marad,  talán  még  az  ő  törzsökös 
magyarsága  is  elmosódik;  de  nem  kellett  volna 
megtört  lélekkel,  meg  nem  oldott  életének  tuda¬ 
tával  eltemetkeznie. 

íme  a  magyar  érem  múltja.  Nehány  névvel 
még  könnyű  lenne  kiegészíteni  s  nehány  lap¬ 
pangó  név  még  azontúl  is  bizonyára  előkerül 
majd  későbbi  kutatások  során.  Ez  a  múlt 
mélyen  lenyúlt  az  elmúlt  század  utolsó  év¬ 
tizedeibe.  Addig  az  éremmintázás  problémái 
senkit  sem  kisértgettek  itthon.  Ami  ünnepi 
éremnek  szüksége  felmerült,  azt  Bécs  elégí¬ 
tette  ki,  nehány  felkapott  császárvárosi  mű¬ 
vész,  azok  között  is  leginkább  a  nagyra  tar¬ 
tott  Scharft.  Kemény  küzdelmet  kellett  velük 
a  zsendülő,  lassanként  feltörekvő  modern 
magyar  éremszobrászatnak  megvívnia.  Hiva¬ 
talos  intézményeink  akkor  is  Bécsbe  fordul¬ 
tak,  amikor  itthon  hivatott  művészek  foglal¬ 
koztak  már  az  éremszobrászattal.  Megalázó 
elképzelni  is,  hogy  például  az  Akadémia  Szi¬ 
lágyi  Sándor-,  Szabó  József-,  Wahrmann-érme, 
a  Természettudományi  Társulat  Szily-érme, 
az  Iparegyesület  érmei,  a  Mérnök-  és  Építész¬ 
egylet  Ybl-érme,  sőt  ami  talán  hihetetlennek 
tetszik:  a  Képzőművészeti  Társulat  érmei  is 
bécsi  művészek  keze  alól  kerültek  ki. 

Szórványos  kísérletekkel  kezdődik  a  mo¬ 
dern  magyar  éremnek  kora,  a  jelen.  Lóránt! 
Antal  az  elsők  elseje.  Iparművész,  aki  a  kis¬ 
plasztika  feladatait  oldogatva,  jutott  el  egy- 

egy  kis  pihenőre  a  legkisebb  plasztikához,  az 
éremhez.  De  éppen  csak  érdekelte,  nem  izgatta, 
nem  lelkesítette  s  nagyobb  időre  meg  nem 
fogta  figyelmét  ez  a  művészet.  A  titkaiba 
azért  nem  is  látott  bele;  az  érem  stílusában 
nem  lett  otthonossá.  Régebbi  érmeit  meg¬ 
terhelte  fölösleges  részletekkel,  amik  között  a 
lényeges,  a  tulajdonképp  szobrászi  formák 
alig  érzenek  meg.  Az  érem  modern  renais- 
sance-ának  hatása  azonban,  amely  lassankint 
hozzánk  is  eljutott,  Lóránt!  újabb  érmein  már 
szintén  kedvezően  jelentkezik.  Az  érem  sajá¬ 
tos  technikájába  mindinkább  beletalál  s  ha 
alkotó  kedve  el  nem  hagyja,  éremművésze¬ 
tünket  tisztes  és  érdemes  munkákkal  fogja 
gyarapítani.  Lóránt!  Antal  áthidaló  alakja  a 
múltnak  és  jelennek;  ez  a  jelentősége.  És  az 
ő  iskolájában  tanulta  meg  a  modern  érem¬ 
nek  több  jeles  művésze  a  szobrászi  mesterség 
elemeit;  Damkó  József,  Beck  Ö.  Fülöp  Lo- 
ránfinak  volt  tanítványa  az  Iparművészeti 
Iskolában.  Ezt  az  érdemét  se  feledjük  el. 

Ezenközben  már  lappangva  alakult  és  érle¬ 
lődött  nehány  fiatal  tehetség.  Az  Iparművé¬ 
szeti  Társulat  pályázatot  hirdetett  1892-ben 
Szent  László  királyunk  érmére,  amolyan  ma¬ 
gyar  Szent  György-tallérra,  ami  művészi  legyen 
s  azonfölül  bizonyos  gyakorlati  céloknak  is 
megfeleljen:  fityegőnek,  melltűnek,  amulettnek 
alkalmas  legyen.  Ezen  a  pályázaton  bukkant  fel 

Szárnovszky  Ferenc  és  Damkó  József.  Damkó, 
mint  növendékszobrász,  az  iskola  terméből  ment 
bele  a  küzdelembe,  kellő  készültség,  tapasz- 

taltság  híján,  igazi  fiatalos  bátorsággal.  A 
Szent  György-tallér  formai  megoldásából  indult 
el  s  ő  is  lóra  ültette  a  szent  királyt ;  azt  a 
jelenetet  mintázta  meg,  amint  László  dárdá¬ 
val  rátámad  a  leányrabló  kunra.  A  fiatal  mű¬ 
vésznövendék  az  olasz  renaissance  éremszob¬ 
rászainak  merészségével  a  legnehezebb  rövi¬ 
dülésbe  forgatta  bele  a  lovat  s  még  föl  is 
ágaskodtatta.  A  beállítás  érdekes  és  szobrászi 
volta,  a  problémának  legalább  rajzban  sike¬ 
rült  megoldása,  elárulja  ebben  a  kezdetleges 
próbálkozásban  is  a  készülő  kiváló  szobrászt. 
Sajnálni  való,  hogy  ez  aránylag  szép  sikere 
után  senki  sem  ösztökélte  Damkót  kísérletei¬ 
nek  folytatására.  Utóbb  mintázott  ugyan  még 
egy  érmet,  de  azóta  teljesen  elfordult  ettől  a 
művészettől.  A  Szent  László-érem  pályázatát 
különben  Szárnovszky  Ferenc  nyerte  meg. 

Szárnovszky  már  mint  érett  korú  szobrász 
tért  át  az  éremre.  Pályatervén,  amely  azután 
kivitelre  is  került,  Szent  László  alakját  archa- 
isztikusan  mintázta  meg  egy  régi  ezüst  ereklye¬ 
tartónak  nyomán,  amely  a  szent  király  fejé¬ 
nek  és  törzsének  alakját  viseli.  A  második 
műve  egy  nagy  átmérőjű  érem  volt,  amely 
1.  Ferenc  József  uralkodásának  huszonötödik 


173 


Elek  Artúr 


évfordulójára  készült.  A  művész 
ugyan  még  csupa  bizonytalan¬ 
ság  ezen  a  munkáján,  hivatott - 
ságát  azonban  lehetetlen  volt 
már  észre  nem  venni.  A  köz- 
oktatásügyi  miniszter  módot  adott 
neki  arra,  hogy  tanulmányainak 
folytatására  Párisba  menjen.  Pá- 
risban  Denys  Puech  műtermében 
dolgozott  Szárnovszky  évekig. 

Ott  készítette  legsikerültebb 
művét,  az  Iparművészeti  Mú¬ 
zeum  nagy  állami  aranyérmét. 

Ez  a  sokáig  érlelt  alkotása  méltó 
Szárnovszky  nagy  tehetségéhez ; 
szépen  megkomponált,  szobrász! 
előadási!  munka;  kár,  hogy  a 
finomságok  keresése  túlságos 
részletezésbe  csalta  bele  a  művészt.  E  műve 
után  elvesztette  Szárnovszkyt  az  éremszob¬ 
rászat.  Figyelmét  mindinkább  monumentális 
föladatok  foglalták  le.  Szekszárd  számára  el¬ 
készítette  Garay  János  szobrát,  majd  belefogott 
a  tíz  királyszobor  közül  Pálffy  Jánosénak  meg¬ 
mintázásába.  Ennek  a  munkájának  közben 

fordult  a  művész  sorsa  tragi¬ 
kusra.  Nehéz  lelki  válságok  el¬ 
fogyasztották  akaraterejét,  meg¬ 
teli  keserűséggel,  magához  való 
bizalma  cserbenhagyta:  lelke  el¬ 
borult  s  erőszakosan  vége  sza¬ 
kadt  vele  egy  nagyokat  Ígérő 
művészpályának. 

Szárnovszky  letüntével  a  ma¬ 
gyar  éremszobrászatot  ismét  csak 
egyetlenegy  művész  képviselte: 
Beck  Ö.  Fülöp.  Beck  nevét  is 
egy  pályázat  sikere  vetette  föl- 
szinre.  A  millenniumi  kiállítás  ér¬ 
meinek  pályázatán  Szárnovszky  - 
val  szemben  az  ő  mintái  kapták 
meg  valamennyi  első  díjat  s 
velük  a  kivitellel  való  megbízást. 
Egészen  fiatal  ember,  kezdő  művész  volt 
akkor  Beck.  Az  Iparművészeti  Iskolában  más 
pályára  készült:  iparművésznek,  ötvösnek. 
A  mintázással  csupán  mellesleg  foglalkozha¬ 
tott  itt.  Csak  mikor  az  iskolát  otthagyta, 
vetette  magát  teljes  erővel  szobrászi  tanulmá¬ 
nyokra.  Párisba  került,  az  Ecole  des  Beaux- 
Arts  éremszobrászi  szakosztályára  s  ott  Pon- 
scarme-nak,  a  modern  érem  atyamesterének, 
Roty  és  más  nagy  mesterek  mesterének  lett 
a  tanítványa.  Innen  küldte  be  pályamunkáit 
a  millenniumi  érempályázatra  s  tanulmányai¬ 
nak  kellős  közepéből  ragadta  ki  a  siker,  ami¬ 
kor  még  csak  az  érem  technikai  tudnivalóinak 
ismeretét  szerezte  meg,  amikor  az  érem  szob¬ 
rászi  problémáinak  éppen  hogy  derengeni  kez¬ 
dett  benne  a  tudata  s  amikor  még  nem  jutott 
ideje  arra,  hogy  megszívja  magát  a  francia 
éremművészet  nagyszerű  hagyományaival.  Amit 
az  iskolában  megszerezni  nem  volt  módjá¬ 
ban,  azt  magából  kellett  kifejlesztenie  itthon. 
Az  Eremkedvelők  Egyesületének  kiállítása 
igen  tanulságosan  mutatta  be  példákon  az 
akaratnak,  az  intellektusnak  s  az  érzékeknek 
azt  az  evolúcióját,  amelynek  során  Beck  mű¬ 
vészete  megérlelődött,  készszé  fejlődött.  A  mű¬ 
vész  készségesen,  nagy  önmegtagadással  kiál¬ 
lította  művészetének  zsengéit  is,  hogy  fejlő¬ 
désének  menetét  teljességében  megmutassa. 
Ezt  a  fejlődési  folyamatot  sűrűn  megszakít- 
gatták  hosszabb-rövidebb  tartamú  megállók 

—  a  keresés,  az  elmélyedés 
állomásai  — ,  amikor  a  mű¬ 
vész  más-más  felfogás  segít¬ 
ségével  igyekezett  mélyebbre 
jutni  az  éremművészet  titkai¬ 
ban  s  úrrá  lenni  anyagán. 

Műveinek  gyűjteménye  nem¬ 
csak  saját  fejlődésének  ma¬ 
gyarázója,  de  úgy  szólva  pél¬ 
datára  az  éremművészet  majd 
minden  szobrászi  és  érem¬ 
technikai  problémájának.  Ez 
históriai  jelentőséget  is  ád 
Beck  művészetének.  Az  utána 
következő  fiatalok  az  ő  alko¬ 
tásaiban  készen  megtalálhat¬ 
ják  mindazt,  amit  Beck  ha¬ 
gyománynak  híján  maga  volt 
kénytelen  megkeresni.  A  mo¬ 
dern  magyar  érem  hagyomá¬ 
nyának  Beck  a  megindítója.  Művészi  pályája 
a  millenniumi  évekkel  kezdődik.  Ekkoriban  s 
még  utóbb  is  a  formakészlete  csekély.  Raj¬ 
zolva  mintáz.  Rajza  már  ekkor  sem  ingadozó, 
az  alakok  anatómiájában  biztos.  A  lágyság 
visszaadása  egyelőre  jobban  sikerül  neki.  A 
„Tépelődés"  című  bronz-plaquette  bővelkedik 
lágy  finomságokban. 

Arcképei  jellemzésükkel  válnak  ki.  Az  erő  is 
megjelenik  azon  a  marcona  katonafejen,  amely 
Budát  allegorizálja.  A  formákat  laposan  kezeli 
s  különböző  érmein  végigpróbálja  a  laposság¬ 
nak  minden  fokozatát.  A  Korányi-érem  hát¬ 
lapján,  amely  kompozíció  tekintetében  is  igen 
érdekes  és  merész  munka,  a  plasztikának  csak¬ 
nem  a  határáig  elmegy  ebben.  A  művész  pá¬ 
lyájának  ez  a  korszaka  a  realizmusé.  De  Beck 
realizmusában  is  megérzik  mindig  az  egysze¬ 
rűsítés  törekvése,  amely  lassankint  és  teljes  ön¬ 
tudatosan  stílus-kereséssé  fejlődik.  Előbb  azon¬ 
ban  formakészletét  gyarapítja.  Mindinkább 
formalátóvá  lesz.  A  fordulópont  talán  az  az 
érme,  amely  1904-ben  készült,  a  kereskede¬ 
lemügyi  miniszter  megrendelésére,  iparművé¬ 
szeti  érdemek  jutalmára.  A  rajzlátó  Becknek 
ezen  már  nyoma  sincsen.  Masszív  formák  — 
szinte  nem  is  fölrakott,  szinte  tömegeknek 
született  formák  —  állnak  itt  már  össze 
mozdulattá.  Ez  az  érem  monumentális  hatású. 

Következik  egy  újabb  étape  : 
most,  hogy  anyagának  és 
művészete  mesterségi  részé¬ 
nek  teljesen  ura  lett,  a  syn- 
thezisre  tér  át  Beck,  a  rész¬ 
leteket  teljesen  elmossa  s  a 
lényeges  formákat  stílusban 
foglalja  össze.  Ennek  a  fej¬ 
lődési  fokának  két  legszebb 
példája  a  Gyulai-plaquette  és 
a  Balassa-érem.  Komponáló 
tehetsége  is  teljes  eredetisé¬ 
gében  kibontakozik  rajtuk.  Ez 
a  két  érem  jelzi  egyelőre  a 
magyar  éremszobrászat  tető¬ 
pontját.  — -  Ha  Beck  Ö.  Fülöp 
művészetét  teljes  jelentősége 
szerint  kidomborította,  Teles 
Ede  éremszobrászi  múltjáról 
és  jelenéről  is  összefüggő 
képet  adott  az  Eremkedvelők  Egyesületének 
kiállítása.  Teles  Ede  monumentális  szobrászi 
feladatokra  készült  a  bécsi  akadémián,  ahol 
Hellmernek  volt  tanítványa.  Az  érem  iránt 
csak  jóval  később  kezdett  érdeklődni,  azután, 
hogy  szobraival  megalapította  már  hírét.  Az 
autodidakták  tapogatódzásától  és  verejtékes 
fáradságától  megkímélte  sorsa:  amikor  első 

érmével  megpróbálkozott,  akkor  már  a  mo¬ 
dern  magyar  érem  túl  volt  a  kezdet  tökélet¬ 
lenségein,  akkorjában  már  Szárnovszky  és 


NŐI  ARCKÉP.  BERÁN  LAJOS  MŰVE 


Beck  tanulságain  épülhettek  a  kezdő  érem¬ 
művészek.  Ami  Teles  művészetét  Beckétől 
megkülönbözteti,  az  amannak  a  naturalizmusig 


ARCKÉP.  REMÉNYI  JÓZSEF  MŰVE 


menő  realisztikus  felfogása  és  előadása.  Ez 
az  irány  végigvonul  egész  művészetén.  Leg¬ 
újabb  érmei  is  oly  naturalisztikusak,  mint 
a  legelsők  voltak.  A  művész  kiváló  szobrászi 
kvalitásai  ezeken  a  kisebb  méretű  munkáin 
is  érvényesülnek :  gazdag  formakészlete,  jel¬ 
lemző  ereje,  lendületes  előadó  tehetsége.  Teles 
érmeiben  sok  az  erő,  megmintázásuk  mód¬ 
jában  nagy  a  biztosság  és  a  frissesség.  Túl¬ 
nyomórészt  arcképes  érmeket  és  plaquette-eket 
készített;  a  régiebbek  közül  Louise  Germain 


TÓTH  BÉLA.  CSILLAG  ISTVÁN  MŰVE 


arcképe,  az  újabbak  közül  Politzer  Ádám, 
Puccini  és  Popper  Dávid  plaquetteje  képviseli 
Teles  éremművészetének  legjavát,  Az  ő  ne¬ 
mes  és  tartalmas  művészete  zárja  be  a  modern 
magyar  éremszobrászok  első  nemzedékének 
sorát. 

A  második  nemzedék,  a  legfiatalabbak  gene¬ 
rációja,  bővében  van  a  nagyreménységű  tehet¬ 
ségeknek. 

Legelsőnek  kezdett  szerepelni  közöttük  s 
érettség  tekintetében  is  legelői  van  Berán  Lajos. 

Ez  a  fiatal  művész  már  is  néhány  szép  sike¬ 
rére  tekinthet  vissza.  Készültség,  tudás  dol¬ 
gában  kortársai  között  ő  a  legerősebb.  A  kom¬ 
ponálás  művészete  dolgában  azonban  még 
meg  kell  majd  tanulnia  egyet  s  mást :  alak¬ 
jainak  elhelyezését  a  térben  s  a  mozdulatok 
harmóniába  foglalását.  Mintázásában  már  is 
sok  az  erő;  a  puhaságok  megérzékítése  —  pél¬ 
dául  a  női  arcképein  —  egyelőre  kevésbbé 
sikerül  neki. 

Szép  művészi  jövő  vár  Murányi  Gyulára 
is,  aki  érdekes  kereső  tehetség.  Az  ő  keze 
alól  viszont  a  puha  formák  kerülnek  ki  kel¬ 
lemesebben.  Az  érem  technikai  problémái  iránt 


VÁGÓ  DEZSŐ  PLAKETT-TANULMÁNYA 

is  nagyon  érdeklődik.  Igen  szép  alkotása 
„Anyánk"  című  arcképe,  érdekes  felfogású 
a  Heine-feje.  Zichy  Mihálya  széles,  pasztózus 
kezelésével  kelt  figyelmet. 

Juhász  Gyula,  úgy  tetszik,  komponáló  te¬ 
hetségre  a  legkülönb  kortársai  között.  Erről 
tanúskodik  a  Húsipari  Kiállítás  plaquette-jének 
mind  a  két  fele. 

Vágó  Dezső  nagyobbrészt  tanulmányokon 
mutatta  be  tehetségét.  Ezeken  a  hevenyészett 
vázlatain  mintha  plasztikára  nem  is  töreked¬ 
nék;  formát  egyáltalán  nem  keres  rajtuk.  Egy 
női  feje  sokkal  kedvezőbb  képet  ád  a  fiatal 
művész  tehetségéről.  Figyelemreméltó  plasz¬ 


tikai  érzék  és  mintázó  készség  beszél  ebből 
a  művéből. 

Sokat  ígérő  tehetség  Reményi  József.  Férfi¬ 
arcképei  tekintélyes  tudásról  és  komoly  el- 
merülésről  tanúskodnak. 


A  HÚSIPARI  KIÁLLÍTÁS  PL  A  QU  ETTE  JÉN  EK  ELÜLSŐ 
OLDALA.  JUHÁSZ  GYULA  MŰVE 


Csillag  István  teszi  teljessé  a  fiatalok  sorát. 
Tóth  Bélát  ábrázoló  szép  plaquette-je  kiválóan 
sikerült  munka. 

Általában  a  magyar  éremszobrászat  jövőjét 
immár  nem  kell  félteni.  A  jelek  és  tények 
egész  sora  bizonyság  reá,  hogy  ez  a  művé¬ 
szetünk  érdeklődés,  és  művelők  híján  elseny- 
vedni  nem  fog. 

Elek  Artúr 

párisi  Antoine-színház  egyik  nagy 
sikere  Franqois  de  Curel  szellemes 
drámája  „Le  coup  d’aile'L  Mi  a 
dicsőség  ?  Nagyszerű  cél,  jutalom, 
avagy  agyrém,  üres  képzelődés, 
értéktelen  hiúság  ?  Arról  a  dicsőségről  van 
szó,  amely  a  legközönségesebb  francia  szívét 
is  oly  közelről  érinti  és  amelynek  kifejezésére 
azt  a  lefordíthatatlan  szót  használja  :  la  gloire. 

Bemard,  derék  országgyűlési  képviselő  való¬ 
ságos  értekezésben  magyarázza  a  gloire  kép¬ 
zetét:  „Remélem  elhiszed,  hogy  tévedéseim 
dacára  hasznos  polgára  vagyok  hazámnak, 
aki  üdvös,  összességében  és  végeredményében 
jótékony  reformokért  küzd. Estudod-e,  miért ?. . . 
Egyszerűen  azért,  mert  sohasem  tévesztem  szem 
elől  ama  húsz  sort,  melyet  a  jövendő  történet¬ 
író  egykor  nekem  szán,  azért,  mert  gondozom 
a  magam  lapját  Franciaország  történetében41. 

Szinte  kihallatszik  e  néhány  sorból  az  isko¬ 
lás  fiú  daráló  hangja,  amint  Bemard  képviselő 
érdemeit  elsorolja,  először,  másodszor  és  har¬ 
madszor.  Az  iskolásfiú  .  .  .  minden  igaz  nagy¬ 
ság  élő  szatírája  .  .  .  hallom  és  tankönyve 
stílusára  rájár  a  toliam : 

„Ignace  Henry  Jean  Theodore  Fantin-Latour 
született  1836  jan.  14-én  Grenobleban.  Atyja 
Theodore  Fantin-Latour,  jónevű  festő  volt, 


aki  számos  tárlaton  szerepelt  és  akinek  pasz- 
telljei  a  negyvenes  években  széliében  divatoz¬ 
tak.  Anyja,  született  Mmelle  Nailidoff,  orosz 
származású  tanítónő,  aki  Grenobleban  virágzó 
leányiskolát  tartott  fenn.  Henry  ötéves  korá¬ 
ban  szüleivel  Párisba  költözött.  Korán  föléb¬ 
redt  tehetségét  eleinte  apja  vezetése  alatt 
fejleszti,  majd  Lecoq  de  Boisbaudran  jóhírű 
rajziskolájába  kerül,  amely  iskola  nem  egy 
híres  névvel  díszítette  a  francia  festőművésze¬ 
tet,  így  Bracquemond,  Puvis  de  Chavannes, 
Manet,  Legros,  Ribot,  Vollon,  Bouvin,  Whistler 
és  mások  végezték  itt  tanulmányaikat.  Az 
ifjú  Fantin  a  Louvreban  szorgalmasan  másolta 
a  velencei  koloristákat  (Veronese,  Tiziano),  ké¬ 
sőbb  azonban  elfordul  az  olasz  mesterektől  és 
Rubens,  Velazquez,  Rembrant,  FransHals,  Nico- 
las  Maas  lesznek  bálványai.  Ez  időben  nyer 
róla  tudomást  a  közvélemény  és  mert  gyakran 
látták  Courbet  mester  zajos  körében,  őt  is 
egyszerűen  e  realistákhoz  sorolták.  1860  körül 
nőül  veszi  Viktória  Dubourg  festőnőt.  1861-ben 
ismételt  visszautasítás  után  megjelenik  első 
képe  a  Szalon  tárlatán.  Ezután  gyakran  sze¬ 
repel  a  kiállítók  névsorában  (1870:  Un  atelier 
aux  Batignolles  ;  1875:  Portrait  de  M.  et  Mme 
Edwards ;  1877:  La  lecture ;  portrait  de  M. 
Adolph  Juliién;  1891:  La  tentation  du  saint 
Antoine ;  1892:  Le  prelude  de  Lohengrin). 
A  Szalon  juryje  többszörösen  jutalommal, 
éremmel  és  díszoklevéllel  tüntette  ki  a  mes- 

tért,  aki  visszavonult,  csendes,  de  boldog 
életpályája  végén  1904  (VIII.  25-én)  Bury-ban, 
normandiai  nyaralóhelyén  meghalt."  Eddig  a 
tankönyv. 

Jól  van.  Az  iskolásfiú  helyre  mehet. 

És  kimerült  volna  ezzel  a  nagyság,  a 
gloire  minden  öröme,  gyönyörűsége  ? 

Bemard  képviselő  testvére  egészen  más¬ 
fajta  dicsőségről  álmodozik,  mint  ama  bizo¬ 
nyos  húsz  sorról.  A  Napoleon-faj  beszél  be¬ 
lőle.  Ha  úgy  tetszik,  itt  is  csak  húsz  sorról 
van  szó,  de  a  könyv,  amelybe  íródik,  nem 
papírból  való,  hanem  élő  lelkekből:  a  könyv 
a  nép  fantáziája.  Ha  az  Isére-parti  francia, 
az  esti  ködben  a  Belledone  ezüstcsillogású 
hármas  csúcsára,  erdős  lejtőjére  feltekint,  ame¬ 
lyet  lebegő  barna  köpennyé  varázsol  a  tompa 
fény,  ama  jól  ismert  háromcsúcsú  kalapot  látja, 
amely  alól  mint  az  élő  erőszak  hajlott  előre 
egy  hatalmas  orr :  Napóleon.  Ez  a  nagyság 
második  típusa ;  a  harmadik  hiányzik  Fran¬ 
cois  de  Curel  szép  színdarabjában.  Vannak,  akik 
nagyra  nőnek  a  maguk  magányában,  mint  a 
tölgy  síkság  közepén,  anélkül,  hogy  belenyúl¬ 
nának  a  körülöttük  szövődő  szálak  közé. 
Nagyra  nőnek,  mert  a  talaj,  amelyben  gyöke- 
redznek,  titokban,  de  hosszasan  készült  ki- 
fejlesztésükre  és  mert  ama  titokzatos  meg¬ 
semmisítő  végzetek,  amelyeknek  neve  véletlen, 
szerencsésen  elkerülték  őket  Számuk  csekély 
és  dicsőségük  gyönyöre  csendes,  zajtalan, 
mint  volt  küzdelmük.  Dicsőségük,  hogy  egy- 
egy  zarándok  megáll  előttük  és  mielőtt  köze¬ 
ledne,  megoldozza  saruit. 

* 

Henr}/  Fantin-Latour  igazi  életrajza  nem 
ama  húsz  sor,  amelyet  az  iskolásfiú  fentebb 
eldarált.  Az  ő  élete  története  egy  a  művei  tör¬ 
ténetével.  Ezek  önmaguktól  három  csoportba 
verődnek  s  e  három  csoport  jelzi  egyszersmind 
művészi  fejlődésének  három  sarkalatos  fordu¬ 
latát. 

Portrék,  csoportképek,  allegóriák  töltik  be 
az  első  korszakot.  Talán  nem  időznék  oly 
sokáig  a  kutatás,  a  tapogatózás  nyomainál, 
ha  tisztára  ízlésemet  követhetném.  Ámde  kény¬ 
szentnek  egyrészt  Fantin  tehetségének  itt-ott 
megszólamló  hangjai,  másrészt  ama  tévedé¬ 


sek,  amelyek  éppen  e  műveket  illetőleg,  a 
fölötte  szegény,  sőt  mondhatnám  még  csak 
megszületendő  Fantin  irodalomba  máris  belo- 
póztak.  Leonce  Benedite  (Les  artistes  de  tous 
les  temps.  XX.  siécle,  serie  D;  Fautin-Latour, 
Paris  Librairie  de  Fart  ancien  et  moderné 
1903)  hű  csatlósként  agyba-főbe  dicséri  Fan¬ 
tin-Latour  portrait-jeit,  főleg  „Le  graveur  Ed- 
vvards  et  sa  fémmé"  címűt  (1875).  Szerencsés 
szemmel  a  mester  minden  jövendő  nagy  saját¬ 
ságát  már  itt  felleli,  az  irigylésre  méltó. 

Fantin  nem  jellemfestő  művész  és  sokkal 
fantasztikusabb  elme,  semhogy  képzelő  tehet¬ 
sége  ama  szűk  korlátokat  eltűrje,  amelyeket  a 
portréfestés  a  pár  excellence  nem  jellemfestő 
művész  elé  szab.  Tagadhatatlan,  „Le  graveur 
Edwards"  nem  fotográfus-munka,  mert  Fantin 
sokkal  finomabb  művész,  semhogy  önkény¬ 
telen  meg  ne  festené  Edwardsné  lesimított 
hajának  oldalt  eső  lila  fényét.  E  szépségek 
(hogy  ne  mondjam :  kvalitások)  a  mester  ké¬ 
sőbb  tárgyalandó  képein,  ahol  azokat  az  érzés 
belőle  kiváltotta,  lényegesek,  de  nem  lénye¬ 
gesek  itt,  ahol  a  jóízlésű  rutinier  csak  fel¬ 
használja. 

„La  famille  Dubourg"  a  művész  nejét,  nő¬ 
vérét  és  szüleit  örökíti  meg.  Kellemesen  tűnik 
fel  a  két  testvér  hasonlatossága.  Azok  közül 
a  nyugalmas  és  tartós  szépségek  közül  valók, 
akik  nem  ébresztenek  hirtelen  szenvedélyeket, 
akiknek  érzékisége  mélyen  elrejtőző,  forró 
titok,  akik  igen  jó  feleségek  és  tartós  vigaszai 
a  férfiaknak.  A  sógornő  talán  valamivel  szebb. 
Victoria,  a  művész  neje,  öntudatosabb. 

Fantin-Latour  néhány  csoportképpel,  hideg, 
modoros  allegóriával  tisztelte  meg  ezidőtájt 
barátait.  Mindenesetre  érdekes  megismerni  azt 
a  kört,  amelyben  ez  a  magábavonult,  félénk¬ 
ségében  Rousseaura  emlékeztető  művész  jól 
érezte  magát.  ,,Un  atelier  aux  Batignolles" 
című  képen  ott  találjuk  Scholderer,  Manet, 
Renoir,  Astrul,  Zola,  Maítre,  Barile  és  Monet 
társaságában.  A  „coin  de  table“  tagjai :  Ver- 
laine,  Raimbaud,  Brumer,  Faladé,  Blemont, 
d’Hervilly  és  Pelletan.  Az  „Hommage  a  Dela- 
croix"  is  magán  viseli  az  allegóriák  üres 
ünnepélyességét.  A  falon  lóg  Delacroix  por- 
tréje  és  szinte  a  deputációk  szokásos  fél¬ 
körében  helyezkednek  el :  Cordier,  Duranty, 

Legros,  Fantin-Latour,  Whistler,  Champfleury, 
Manet,  Braequemond,  Baudelaire  és  Balleroy. 

Azt  hiszem,  - —  ez  meggyőződésem,  —  hogy 
amikor  e  képek  csekély  művészi  értékét  észre- 
veszem,  amikor  kimutatom,  hogy  Fantin  a 
sivár  utánzásból  az  önálló,  teremtő  művészet 
mily  boldogító  magaslatára  emelkedett,  ami¬ 
kor  kimutatom,  hogy  az  ecsettel  dolgozó 
krónikásból  miként  válik  a  fénynek  új,  zengő 
szavú  prófétája,  jobb  szolgálatot  teszek  Fantin- 
Latour  emlékének,  mint  a  már  említett  Leonce 
Benedite,  vagy  akár  Germain  Hediard  (Maítres 
de  la  lithographie :  Fantin  Latour  és  Les  nou- 


velles  lithographies  de  Fantin-Latour)  akár  I.  de 
Flaudreysy  (Les  graveurs  Dauphinois,  Librai- 
rie  Dauphinoise  1901),  akik  sovány  cikkeiket 
kritikában  dicséretekkel  töltötték  meg.  Legtöbb 
szó  esett  arról  a  Berlioz-apoteózisról,  amely 
a  grenoblei  múzeum  egyik  büszkesége.  A  2 
méter  magas,  1 V2  méter  széles  olajfestményen 
—  Anniversaire  a  neve  —  hideg,  közömbösen 
ünnepélyes,  allegorikus  alakok  tolongnak  sablo¬ 
nos  elrendezésben,  valóságos  pompe  funébre. 
A  színek  kövérek,  olajosak,  megemészthetet- 
lenek.  Mi  közünk  hát  e  képhez  ?  Miért  foglal¬ 
kozunk  vele  ?  Mert  van  rajta  egy  fehérbe 

öltözött  nőalak,  —  tudom  is  én  :  a  Gyász,  a 
Harmónia,  vagy  mi  a  szösz,  —  akinek  fehér 
fátyol  ruhája  lengeséggel,  bájjal  van  általszőve. 
Vájjon  véletlen  az,  hogy  Fantin  éppen  a  fehér 
színt  tudja  érzéssel,  meleg  fénnyel,  szépséges 
könnyedséggel  telíteni,  míg  többi  színei  láttára 
erőteljesen  törölgetjük  ajkainkat,  mintha  avas 
vajjal  sült  süteményt  ettünk  volna.  A  fehér 
szín  Fantin  eleme.  De  hiszen  a  fehér  és  a 
fekete  nem  színek.  Ez  az  abszolút  színtelen- 
ség.  Nem,  itt  nincs  véletlenről  szó.  Fantin 
rajzoló,  vonal-,  fény-  és  árnyékteremtő-tehet- 


sége  vezeti  őt  a  fehér  színek  művészetéhez. 
Fantin  szinte  küzd  a  színek  ellen,  „La  tenta- 
tion  de  saint  Antoine“  e  paradox  törekvésé¬ 
nek  világos  jele.  Öntudatlanul  a  színek  kiszo¬ 
rítására  törekszik.  Érezte,  hogy  a  szín  nála 
valami  tanult  dolog.  Tanulta  szorgalmas  máso¬ 
lással  a  Louvre  termeiben,  Veronese,  Tiziano 
és  Rubens  előtt.  De  a  lelke  mélyéből  nem 
fakadt,  mert  saját  látomásai  sokkal  fénylőb- 
bek,  sokkal  vakítóbbak,  sokkalta  dallamosak 
és  ködösebbek  voltak,  semhogy  színesek  lehet¬ 
tek  volna.  Mert  ne  feledjük,  a  szín  a  reális 

látás  tényéhez  van  kötve  és  ez  a  realizmus 
a  realistának  kikiáltott  Fantin-Latourban  nem 
volt  meg.  Mikép  nyilatkozik  meg  Fantin-Latour 
színeltávolító  törekvése  a  „Tentation“-ban  ? 

Egy  barát,  jobban  mondva  valami  guggoló 
barna  folt  éji  szürkületben  térdel,  olvas,  imád¬ 
kozik,  vagy  talán  csak  elmélkedik.  A  háta 
mögött  —  finom  gondolat  —  lebeg  egyike 
Fantin  sajátos  tündéreinek.  Testszínei  letom¬ 
pítva  majdnem  a  rajzig,  kontúrjai  mégis  el¬ 
mosódva  párolgó  teste  illatos  légkörének  és 
a  tompa  éji  fénynek  bűnös  rezgésétől.  Nem 
is  repül,  nem  is  jár,  nem  is  lebeg.  Az  egyik 
lábaujja  talán  érinti  a  földet,  avagy  talán  csak 
egy  kéjenc  vadvirág  nyújtogatja  magasabbra 
csókravágyó  ajakát,  hogy  elérje  Tentation 
kisasszony  lábaujját.  Eddig  a  kép  a  legszebb 
Fantinek  egyike  és  talán  a  legszebb  lenne 
egyszerű  szürke  guach-sal  és  szénnel,  avagy 
a  mester  későbbi  hangszerével,  a  „crayon 
gras “ -val  litográfkövön  megrajzolva.  De  sajna, 
Fantin  ekkor  még  olajba  festett  és  milieut 
csinált.  Kigondolt  egy  üres  síkságot  és  jó 
sötéten  elnyújtotta  a  láthatárig.  Hagyján  De 
a  láthatár!  Itt  a  bökkenő.  A  hajnali  égbolt? 
A  parancsoló  szín,  amely  el  nem  hallgat¬ 
ható.  A  pirkadás  annyira  indiszkrét,  hogy  min¬ 
den  vőlegény  észreveszi  és  felsóhajt:  „mégis 
csak  szép  a  természet!"  Ezt  a  vőlegényes 
piros  hajnalszínt  Fantin  jól  odakente  háttérnek 
és  mert  bántotta  ízlését,  bevonta  szelíd  lilával. 

Tant  pis,  mondaná  a  francia.  Most  már 
aztán  az  egészséges,  brutális  szépsége  is  oda¬ 
veszett  és  az  égbolt  émelygős,  édeskés  lett. 
Festők  maguk  között  ezt  „gics“-nek  nevezik. 
A  szó  eredetét  nem  ismerem. 

Mint  nehéz  kő,  úgy  szakadt  le  szívemről 
az  első  korszak  tárgyalása.  Ami  kezdetleges, 
ami  hagyományos  volt  a  mesterben,  azt  most 
magunk  mögött  hagyjuk.  A  többi  csupa  gyö¬ 
nyörűség,  mert  ezután  már  igazságos,  tárgyi¬ 
lagos  kritika  egyet  jelent  az  elragadtatással, 
a  bámulatnak  a  mámorig  fokozódó  örömeivel. 
Mely  képek  tartoznak  a  második  csoporthoz  ? 
Ha  nem  félnék  a  szótól,  azt  mondanám,  hogy 
a  genre-képek,  „genre"  a  szó  jó  értelmében. 
Azaz  olyan  képek,  amelyek  eredetileg  csak 
vászonra  akarták  vinni  életünk  egy- egy  kis, 
hétköznapi  tevékenységét,  mozzanatát,  de  a 


kivitel,  a  megcsinálás  kiválóságánál  fogva, 
tipikusak  lettek.  Nem  készültek  genre-képnek, 
azzá  lettek  munka  közben,  befejezettségük¬ 
nél,  szimbolizáló  erejüknél  fogva.  Idevágó 
festményei,  rajzai  egész  kiállítást  alkothatná¬ 
nak.  Kiválasztottam  a  három  legszebb  alkotást : 
La  liseuse-t,  La  brodeuse-t  és  La  baigneuse-t. 
Sorra  veszem  őket. 

La  liseuse.  Mint  festményt,  még  a  Szalon 
1859-iki  juryje  utasította  vissza.  1897-ben  a 
mester  kőre  vitte  a  szinte  40  éves  képet.  Egy 
fiatal  nő  (Fantin  testvérhuga)  kényelmesen 
ülő  helyzetben  olvas.  Jobb  keze  a  könyv 
felett  és  arca  teljes  fényben,  a  bal  a  könyv 
alatt  árnyékban.  A  ruházat  fekete,  minden 
dísztől  ment,  szabásában  puritán,  hugenotta 
ízlésű. 

„Úgy  néztél  ki  fekete  gyászruhában, 

Mint  liliom  sötét  erdő  árnyában. “ 

Ez  az  erőteljes,  életerős  arc,  amelynek 
szépségéből  szinte  levon  valamit  egészségének 
nyugalma,  rejtett  parázsa  nem  találta  meg 
végleges  keretét  a  hugenotta-köntösben :  ki- 
kivánkozik  belőle.  A  dacos  göndör  haj,  a  for¬ 
mák  elnyomott  teljessége  napfényt,  meztelen¬ 
séget  követel.  És  az  arc  !  Az  a  gyönyörteljes, 
mélységes  elmélyedés,  a  meseország  levegője. 
Háttér  nincs.  Sötétszürke  sík.  Kinek  semmi, 
kinek  függöny,  kinek  a  meseország  bejárata, 
az  olvasás  gyönyörűsége. 

Ez  az  éppen,  amit  Fautin  szimbolizál.  A 
liseuse  nem  egy  olvasó  kis  leány,  aki  vélet¬ 
lenül  olvas,  mert  kifogyott  a  hímzőselyme  ;  - — 
nem,  ő  az  olvasás  ébredező  gyönyörűsége. 
A  szép  fénykezelés  az  arcon  és  a  jobb  kézén, 
ezidőtájt,  1897-ben,  nagyon  érdekes,  mert  a 
mester  részben  már  felfedezte  (1896:  L’ondine), 
részben  még  keresi  azt  a  neki  sajátos  napsugár¬ 
költészetet,  azt  az  antitézist  az  erősen  rezgő, 
melodikus  fény  és  a  halállá  fagyott,  mélysé¬ 
gesen  hallgató,  sötét  árnyék  között,  amely 
művészetének  egyik  legszebb  győzelme.  A 
fénynek  e  hitvallása  már  a  legközelebbi  évek¬ 
ben  bontakozik  ki  orgonaszerű  melódiáival 
Fantin  mythikus  (vagy  zenei)  képein,  művé¬ 
szetének  harmadik  korszakában,  alkotásának 
magaslatán  (Andromeda,  Le  crépuscule  des 
Dieux,  L’or  du  Rhin,  Siegfrid  et  les  füles  du 
Rhin,  Evocation  de  Kundry,  Dernier  théme 

de  Schumann,  Sara  la  baigneuse  etc.).  Eleinte 
titokzatos  morajjal,  öntudatlan  fájdalmakkal 
törtek  elő  leikéből  e  fényábrándok,  majd  ki¬ 
alakult  az  ő  tudatos  tűtechnikája,  amely  végül 
itt-ott  ügyességgé,  modorrá  kopott.  Végre  is, 
ez  minden  művészet,  jobban  mondva  minden 
stílus  szomorú  végzete,  amely  bekövetkezik 
irgalmatlanul,  néha  századok  múltán,  néha 
egy  rövid  emberélet  folyamán.  De  ne  vágjunk 
eléje  az  eseményeknek. 

La  brodeuse.  Ha  egy  képben  rejlő  művészet 
hasonlatokkal  megmagyarázható  volna,  úgy  a 
képzetek  egész  raját  sorolnám  fel.  Alig  hiszem, 
hogy  ezzel  közelebb  hoznám  azt  a  kisméretű, 
mesteri  rajzot,  amely  a  musée  de  Luxem¬ 
bourgban  van  elhelyezve.  A  cím  mindent  el¬ 
mond,  amit  a  kép  tartalmi  részéről  mondhat¬ 
nék.  La  brodeuse  egy  keretre  feszített  vászon 
fölé  hajlik  és  hímez.  A  dolog  rendkívül  egy¬ 
szerű,  ott  vagyunk  a  genre  műfajánál.  Ámde 
ne  felejtsük,  hogy  Fantin  genre-képei  igazá¬ 
ban  szimbólumok,  amint  azt  már  elmondtuk. 
Mit  szimbolizál  hát  a  Brodeuse  és  mely  esz¬ 
közökkel  fejezi  ki  a  festő  Fantin,  a  filozófus 
Fantin  gondolatait?  Ez  a  kettős  kérdés.  A 
„brodeuse u  a  női  kézimunkának,  a  kislányok 
pepecselésének  dicsőítő  éneke.  Az  a  sok  apró, 
lényegileg  és  formailag  legnagyobbrészt  érték¬ 
telen  cafrang,  amivel  annyi  nő  annyi  időt 
pazarol,  ugyan  mire  jó  ?  Nézzünk  csak  szigo¬ 
rúan  a  „brodeuse"  szeme  közé,  hallgassunk 
csak  Fantin  hosszan  nyújtott,  szinte  hímzett 
vonalaira,  amelyek  titkos  idegességgel  törnek 
le  a  végeken,  mindjárt  megértjük,  hogy  a 
hímzés  csak  kifogás.  A  hímzés  csak  jogcím 
arra  a  bizonyos  magasabbrendű  semmittevésre, 
amelynek  neve :  álmodozás.  Ez  ország  so¬ 
rompója  lezárul  előttünk,  nem  követhetjük 
őket.  Vizsgáló,  boncoló  tekintetünk  megbántja 
a  hömpölygő,  sejtelmes  színű  légkört.  Okta¬ 
lan  érzelmek,  értelmetlen  örömök  és  bánatok 
úsznak  a  légben.  Logika  ezt  meg  nem  fog¬ 
hatja.  A  tudósok  hiába  feszítik  végsőig  elmé¬ 
jüket,  be  nem  juthatnak,  de  akadály  nélkül, 
erőlködés  nélkül  vonul  be  a  költő  és  az  asz- 
szony.  A  kislányoknak  joguk  van  a  hímzésnek 
nevezett  semmittevéshez,  miként  a  költőnek 
a  dologtalansághoz,  ahhoz  a  lustálkodáshoz, 
amely  minden  teremtő  munka  eleje-veleje. 


Hogy  mindez  és  még  sokkal  több  miként 
van  a  rajzon  szénnel  megírva,  bajos  elsorolni. 
A  vonalak  bizonyos  hosszú,  nyugalmas,  telí¬ 
tett  folyása,  amelyhez  gyönyörű  ellentét  azok 
ideges,  disszonáncszerű  letörése,  az  erőteljes 
fény  és  sötétség  küzdelme,  mindez  összesen 
rejti  magában  a  titkot.  A  fény  az  arcon,  felső 
testen  és  a  kifeszített  vásznon  táncol ;  de  dia¬ 
dala  nem  teljes :  megzavarja  itt-ott  a  művész 
kezének  egy-egy  rövidke,  sötét  rángatózása. 
E  vonalkákban  valami  éles,  hisztérikus  érzés 
rejlik.  A  fénynek  e  konvulziv  mozgásai  néha 
mintha  az  ajkak  körül  is  játszanának  ...  és 
ismét  a  szempillák  nyugalma,  a  sötét  haj  és 
a  háttér  őserdei  csendje  .  .  . 

Valami  Grieg-szerű  rejlik  itt,  valami  mélyen, 
mélyen  szunnyadó  érzékiség.  Érthetetlen,  nagy- 
szerű,  veszedelmes  és  - —  teremtő. 

Azt  hiszem,  ne  emancipáljunk :  hagyjuk 
hímezni  a  kislányokat. 

Szembeállítva  a  liseuse-t  a  brodeuse-zel  első 
szempillantásra  feltűnik,  hogy  Fantin  közeledik 
a  női  test  formáihoz,  az  akthoz.  Genre  fes¬ 
tészetének  magaslata  a  baigneuse,  ahol  meg¬ 
szólaltatja  az  aktot,  már  jelzi  szakítását  a 
genre-ral  és  haladását  a  mythikus  felé.  „Les 
baigneuses"  és  „La  baigneuse"  címen  egy 
egész  csomó  festmény,  akttanulmány  és  lito¬ 
gráfia  maradt  meg  Henry  Fantin-Latour  kezé¬ 
től.  Az  én  vizsgálatom  tárgya  a  „La  baigneuse" 
(egyes  számban)  című  akttanulmány,  amelyet 
maga  a  mester  rajzolt  kőre  1879-ben.  E  kő¬ 
rajzot  összesen  csak  25  példányban  vonták 
le  a  párisi  Lemercier  &  Cie  nyomdában. 
E  tanulmány  része,  egy  régebbi  nagy  litográ¬ 
fiának,  amelynek  ismertetése  talán  nem  egé¬ 
szen  felesleges. 

„Les  baigneuses"  három  kis  rajzát  a  kísér¬ 
let  varázsa  teszi  érdekessé.  Fantin  ezúttal 
tulajdonképpen  csak  az  autograf-papirt  akarta 
kipróbálni,  miközben  egy-egy  előkelő  modorú 
kézmozdulat,  kifejezés  vagy  drapériavég  fej¬ 
lődött  ki.  A  baigneuse  első  nagy  kövének 
értéke  főleg  e  tájban  rejlik.  Aki  fogalmat  akar 
magának  alkotni  arról,  hogy  mit  szeretett  Fantin 
a  természetben,  azt  aligha  utasíthatnék  jel¬ 
lemzőbb  példához.  Ez  idő  szerint  senki  nem 
közelítette  meg  jobban  Fragonard  és  Watteau 
művészetét,  csakhogy  e  százesztendős  időköz- 

ben  a  szabad  flóra  visszahódította  jogait,  az 
ósdi  parkból  édenliget  lett  az  idők  kezdetének 
megifjuló  égboltja  alatt.  Különösen  figyelemre¬ 
méltó  itt  az  égbolt  bája  (la  douceur  du  ciel), 
hála  a  rézkarc  fogásainak,  a  hideg  tű  sely¬ 
mes  fehérjeinek.  A  második  kövön  is  gyö¬ 
nyörű  a  tájkép,  de  a  figyelmet  a  két  nőalak 
vonja  magára.  Az  egyik  a  pázsiton  ül,  el¬ 
ragadóan  gyöngéd,  sovárgó  magakelletésben : 
az  ember  azt  hinné,  hogy  az  elmúlt  idők 
valamely  nagy  mestere  teremtette.  A  másik 
háttal  áll  felénk  és  pompázó  teste  dallamos 
ellentétet  képez  ama  drapériákkal,  amelyek 
társnőjét  takarják.  Alig  hiszem,  hogy  a  lito- 
graf  irón  valaha  így  dédelgette  volna  a  fiatal, 
dús  asszonyi  húst,  vagy  valaha  is  rajzolt 
volna  üdébb  formákat,  simulóbb  vonalakkal. 

(Germain  Hediard:  Les  maítres  de  la  litho- 
graphie;  Fantin  Latour.  Paris,  Ságot  1892) 
Erről  a  háttal  felénk  álló  aktról  legyen  hát 
szó.  Nincs  magasztosabb  jelenség,  szebb  mű¬ 
vészi  pályafutás,  mint  ama  törekvés,  ama 
vágyakkal  teljes  küzdelem,  amelynek  árán 
Fantin-Latour  eljut  a  meztelen  női  testhez. 
A  festők  nagy  serege  mindjárt  pályája  kez¬ 
detén,  mint  magától  értetődő  hagyományos 
témát  veszi  a  női  aktot  közömbös  ecsetére, 
Fantinnél  az  akt  végső  cél,  legnagyobb  díj, 
eredmény.  Lassan,  lépésről  lépésre  halad  előre. 
A  teljesen  felöltözött,  nyakig  bepólált  huge¬ 
notta  ízléssel  öltözött  nőknél  kezdi.  A  for¬ 
mák  nemcsak  hogy  homályosak,  hanem  a 
szövet  rengeteg  mennyisége  miatt  szóhoz  sem 
jutnak. 

Hovatovább  testhez  simulóbb  lesz  a  ruha. 
Majd  a  szerelmes  reszkető  kezével  vetkőzted 
szépséges  aktjait.  A  tanulmányoknak  és  kész 
munkáknak  egész  raja  vezet  a  meztelen  test¬ 
hez,  mert  a  művész  részeg  öröme  meg  sem 
tud  válni  felfedezéseitől.  Nem  hiszem,  hogy 
szerelmes  valaha  haladt  volna  ily  nehezen 
előre.  Minden  lépés  az  elragadtatásnak,  a  gyö¬ 
nyöröknek  és  a  tökéletes  utáni  küzdelemnek 
egész  sorozata.  A  vállak  gyöngéd  domboru- 
lása  .  .  .  úgy  látszott,  mintha  tovább  nem  is 
merne  vetkőztetni,  oly  hosszasan  időzött;  meg 
aztán  a  csípők  ...  a  vonalak  valóságos  orgiája. 
,,Quelque  chose  de  chantant  de  tout  ce  grand 
lyrisme  passionné  resonnait  en  lui“.  (Leonce 
Benedite.)  így  jut  el  Fantin  a  meztelen  női 
testhez,  az  aktnak  neki  sajátos  felfogásához. 
E  felfogás  első  tipikus  és  teljes  kifejezése  a 
Baigneuse.  És  amidőn  idáig  eljut,  még  min¬ 
dig  félénk  a  43  éves  ifjú.  Még  mindig  nem 
mer  szembe  nézni  azzal  a  nagyszerű  álommal, 
amelyhez  annyian  közelednek  pelyhedző  állal, 
tudatlan  bátorsággal.  Az  igazságnak  e  szomjú 
búvára  még  mindig  nem  meri  lerántani  a 
saisi  képről  a  leplet  és  csak  háttal  állítja  felénk 
a  baigneuset.  Az  a  művész,  aki  így  jut  el  a 
női  testhez,  nem  lelhet  kielégítést  a  modell 
hagyományos  ábrázolásában,  hanem  új  dol¬ 
gokat  fog  mesélni  az  ezerszeresen  megrajzolt 
női  formákkal.  Fantin-Latour  mondandója,  az 
amiért  született,  az  ami  az  életének  művésze¬ 
tének  örök  diadala,  az  az  ő  új  hitvallása  a 
fényről,  az  az  ő  új  gy öi^öre  a  nőben.  A  nő 
és  a  fény  koncepciója  a  baigneuse  aktján  üti 
meg  a  praeludium  hangjait.  Igaz,  hogy  teljes 
hatalmában  e  zene  csak  később  bontja  ki 
szárnyait,  de  könnyebb  mindent  most  elmon¬ 
dani.  Az  utolsó  előtti  lépcsőn  hallgassunk  el 
és  a  szó  helyett  álljon  be  a  néma  bámulat 
Fantin  fény  helyett  tulajdonképen  csak  sötét¬ 
séget  lát.  A  lég,  a  fák  koronája,  a  távolság, 
mind-mind  egységes  sötétség  abban  a  szépia¬ 
barna  tónusban,  amely  a  rézkarc  legsötétebb 
színe.  Minden  egyéb  és  így  lényegileg,  sőt 
elsősorban  a  fény  is,  ennek  az  egységes, 
álmatag,  mégis  érzékeny  színalapnak  csak  meg¬ 
szakítása,  mondhatnám  megsebzése.  Puha  felü¬ 
letén  fénysugarak  ezrei,  mint  a  hegyes  tűk, 
valóságos  fénytűk  cikkáznak  által  kemény, 


zizegő,  fájdalmas  hanggal.  Képzeljünk  el  egy 
sötét  térséget.  Sötét,  de  nem  a  szó  vak  értel¬ 
mében,  mert  abszolút  sötétségben  formáról, 
látásról  és  rajzról  nem  lehet  szó,  hanem  értsük 
festői  sötétség  alatt  azt  a  nyugalmas,  egysé¬ 
ges,  mélyen  zengő  színalapot,  azt  a  basszusát 
a  színeknek,  amely  csendes  felszínével  alapul 
szolgál  a  rajta  születendő  fény-  és  színtüne¬ 
ményeknek.  Nyíljék  most  meg  a  térség  egyik 
fala  és  egy  láthatatlan,  hatalmas  erő  lódítsa 
előre  a  végtelenül  tinóm,  fénylő  tűk  össze¬ 
vissza  zizegő  miriádját.  Ez  Fantin-Latour  fény¬ 
ábrándja.  .Szinte  nem  merünk  hozzányúlni: 
szúr,  fáj.  Es  ebben  a  fájdalmas  fényben  a 
női  test  mintha  nem  merne  a  klasszikusok 
határozottságával  fellépni,  mintha  félne  az  ezer¬ 
szeres  szúrástól,  titkolja  határait,  remegő  kon¬ 
túrjai  körül  védő  palástot  sző  teste  illatos 
párájából.  Quelque  chose  de  flottant,  hogy  a 
festő  anyanyelvén  szóljak.  Annál  biztosabb, 
annál  derültebb,  diadalmasabb  a  felület.  El¬ 
mondtam  Fantin-Latour  himnuszát  a  fényről. 
Himnuszát  a  nőről,  vagy  ha  úgy  tetszik  a 
szerelemről,  elmondják  maguk  a  sugárzó  test¬ 
felületek.  Elmondják  azt  a  remegő  érzékiséget, 
amely  Fantin  művészetének  második  nagy 
győzelme.  Nem  a  vágy  reszket  itt,  nem  a 
sóvárgás,  nem  is  a  teremtő  szerelem,  a  meg- 
születendők  fájdalmasan  kéjes  bugása  —  nem. 
A  jóllakottság  első  pillanata  ez,  a  megbékült 
vágyak  emlékezéssel  teljes  első  nyújtózkodása, 
amely  a  déli  napon  heverésző  macskát  jut¬ 
tatja  eszünkbe  és  orrunkba  hajtja  egy  szép¬ 
séges  asszony  szobájának  illatát. 

A  mester  alighanem  maga  is  sokáig  bámulta 
a  baigneuset.  Egyszer  talán  szerelmes  tekin¬ 
tete  általjárta  őt,  a  baigneuse  megfordult,  hogy 
szembenézzen  a  félénk  imádóval  és  megszü¬ 
letett:  Éve.  (Litográfia.) 

„Debout,  au  centre  de  la  composition,  au- 
prés  d’un  arbre  magnifique  du  pommier  oú 
il  y  a  tout  la  séve  de  la  térré  naissante,  la 
béllé  créature  apparait  sans  voile,  dans  le 
doux  rayonnement  de  la  nudité  chaste.  Les 
chairs  sont  éclairées  pár  une  iumiere  d’aurore ; 
elle  est  massive  et  puissante,  comme  il  con- 
vient  á  celle,  qui  est  un  foyer  d’amour,  et 
qui  sera  la  mére  des  hommes;  et  pourtant 
une  supréme  élégance  fleurit  ces  jambes  fines 

et  solides,  ces  bras  souples  et  musclés,  ces 
larges  flancs,  ces  seins  naissants,  ce  col  qui 
supporte  le  beau  et  cand'd  visage  épanoui. 
C’est  une  preuve  de  plus,  que  la  vraie  force 
ne  va  pás  sans  la  gráce,  qu’elle  la  posséde 
en  elle,  qu’elles  sont  inséparables,  incluses  á 
la  fois  dans  tout  organisme  superbement  et 
logiquement,  constitué.  Ce  chef-d’oeuvre  a  été 
dessiné  avec  sűreté,  modelé  avec  amour  sur 
la  pierre,  et  il  est  ici,  sous  vérré,  imprimé 
sur  une  feuille  de  papier.  Qu’importent  la 
forme  prise  et  la  matiére  de  l’objet?  Ce  qui 
compte,  c’est  la  vision  de  l’artiste  et  la  su- 
périorité  de  la  réalisation.  Or  ici  la  vision  est 
sereine  et  joyeuse,  et  la  réalisation  est  com- 
pléte“!  1896-ban  írta  c  szép  sorokat  Gustav 
Geoffroy,  amidőn  a  Sálon  tárlatán  az  Éve 
előtt  tolongott  egész  Páris.  Éve  testtartása, 
gesztusa  szintén  méltó  lett  volna  egy  Geoffroy 
tollára.  Két  szépséges  karja  belenyúl  az  almafa 
ágai  közé  és  a  virágok  között  virul  Éva  arca 
is.  Nem  tép  gyümölcsöt  a  fáról  és  alig  tud¬ 
nám  megmondani,  hogy  mit  művel.  Szeret¬ 
kezik  az  ágakkal,  a  virágokkal,  az  egész 
természettel,  behunyt  szemmel  szívja  magába 
a  balzsamot  —  és  a  fa  viszonozza  szerelmét: 
az  alsó  ágak  nehány  kis  levelecskéje  szinte 
tapad  kebléhez.  A  félig  nyílt  ajkak,  az  illat 
mohó  szomjúsága  talán  joggal  emlékeztet¬ 
nek  Fantin-Latour  nagynevű  barátjára,  az  illa¬ 
tok  költőjére,  akit  ott  láttunk  az  „Hommage 
au  Delacroix“  című  képen:  Baudelaire-re.  Az 
„Eve£‘  Fantin  égi  lajtorjájának  utolsó  előtti 
foka.  Ami  ezután  következik,  az  győzedelmi 
ünnepe  a  leírt  törekvéseknek.  Nehéz  volt  a 
küzdelem  és  a  mester  m  égvén  ült  belé,  de 
szól  is  róla  az  öröm  dala.  Ezért  nem  mond¬ 
hatok  most  már  semmi  újat  művészi  szem¬ 
pontból,  csak  felsorolni  akarom  őket  és  ere¬ 
detük  inkább  bölcseleti  problémáját  szeretném 
megvilágítani. 

A  Wagner-ciklus  legszebbjei:  Le  crépuscule 
des  Dieux,  L’étoile  du  soir,  Signal  dans  la 
nuit  (Tristan  et  Iseult),  L’or  du  Rhin,  Siegelinde 
et  Siegmund  (La  valkyrie),  Évocation  de  Kundry 
(Parsifal)  és  a  Reveik 

Berlioz  nevéhez  fűződnek:  La  vérité,  Tuba 
mirum  spargens  sonum,  La  harpe  eolienne 
és  Sara  la  baigneuse,  Androméde  és  Le  dér- 


nier  théme  de  Schumann  is  méltón  foglal¬ 
hatnak  helyet  Fantin-Latour  legszebb  reme¬ 
keinek  felsorolásában. 

A  címek  eléggé  jelzik,  hogy  e  nagyszerű 
kőrajzok  eredetüket  a  zenének  köszönhetik. 
Az  a  kérdés,  hogy  vájjon  e  rajzok  és  a  meg¬ 
felelő  zenedarabok  között  igazán  oly  szoros  az 
összefüggés,  mint  sokan  hiszik?  Ha  igen,  hol 
rejlik,  miben  áll  a  kapocs,  mert  világos,  hogy 
a  cím  közössége  lényegtelen  külsőség.  Két 
nézettel  állunk  szemben.  I.  de  Flandreysy  (Les 
graveurs  Dauphinois)  hihetetlen  erőfeszítéssel 
igyekszik  bebizonyítani,  hogy  Fantin  zene¬ 
illusztrátor  volt,  Wagner,  Berlioz,  Schumann, 
Brahms  illusztrátora.  „Amit  Schiller  régen  óhaj¬ 
tott  —  mondja  Flandreysy  —  hogy  a  zene 
testet  öltsön,  régen  megvalósult  “  Ez  az  egész 
elmélet,  amelynek  bizonyítására  az  író  sok 
fáradságot  áldozott,  lényegileg  önkényes  állí¬ 
tásokból  áll  és  egy  cseppet  sem  meggyőző. 
Flandreysy  nem  képes  azt  az  apaságot  zene 
és  rajz  között  kimutatni,  amelyért  síkra  szállt. 

Az  ellentétes  vélemény  Adolphe  Jullientől 
ered  és  határozottan  magasabb  rendű,  szaba¬ 
dabb.  Juliién  szerint  a  zene  Fantinnél  csak 
külső  impulzus  volt.  Szerette  Wagnert,  Ber¬ 
liozt,  Schumannt,  a  bayreuthi  napok  gyönyör¬ 
ködtették,  megtöltötték  lelkét  harmóniákkal  és 
a  harmóniák  testté  lettek  az  ő  szivében,  meg¬ 
nyilatkozván  a  rajzban. 

Méltán  félhetnék  a  hivatalos  esztétika  meg¬ 
rovásától,  ha  a  kérdést  nem  homályosítanám 
el  még  jobban  a  magam  harmadik  kis  elmé¬ 
letem  felállítása  által.  Kétségtelenül  igaza  van 
Jullien-nek  abban,  hogy  az  egyes  zeneszerzők 
művei  és  Fantin  rajzai,  —  teszem  azt  Berlioz 
ideges  szimfóniája  és  a  Sara  la  baigneuse 
pompázó  nyugalma  között  —  nincs  egyenes 
összefüggés.  De  van  összefüggés  a  zene,  a 
hangbeli  művészet  és  Fantin  látomásai  között. 
A  zenének  tagadhatatlanul  van  víziót  teremtő 
ereje.  Érezhetjük  számtalanszor  mindnyájan 
és  hatalmas  szavával  hirdette  Nietzsche  (Die 
Geburt  dér  Tragödie  aus  dem  Geiste  dér  Musik). 
Amikor  festő  úgy  rajzolja  a  fényt,  hogy  az 
tragikus  harcban,  mint  millió  Prometheus  sorra 
öldösi  a  sötétség  isteneit,  mikor  úgy  érezzük, 
hogy  ez  amaz  első  serege  a  fénynek,  amely 
életre  csókolta  a  földet,  e  képzet  hangtalan 

nem  lehet,  megcsendül  valami  diadalmas  ének 
és  halálos  hörgés,  megszólal  a  mithosz  .... 
Wagner. 

A  szál,  amely  Wagnert  Fantinnel  össze¬ 
köti,  erős,  de  pókháló  finomságú.  Minden  egyéb 
erőltetett  összefüggés- csinálás,  csak  annál  vilá¬ 
gosabban  mutatja  ki,  hogy  Wagner  és  Fantin 
látomásai  más  más  országból  valók.  Emanci¬ 
páljuk  csak  magunkat  néhány  percre  Fautin 
hatása  alól  és  hallgassuk  Wagner  zenéjét, 
alliteraciós  verselésének  barbár  szépségeit.  Azt 
hiszem,  feltámadnak  szemeink  előtt  a  Nibe- 
lungok  medvebőrös,  hatalmas  hősei,  korláto¬ 
kat  nem  ismerő  szenvedélyeikkel.  De  Fantin 
rajzai,  ezek  a  harmóniával  teljes  drapériák,  a 
csoportok  klasszikus  elrendezése,  a  mozdula¬ 
tok  befejezett  szépsége  inkább  Periklész  korára, 
mint  Thor  és  Balder  népére  emlékeztetnek. 
Nem  is  beszélek  a  női  aktokról.  Nem  beszélek 


Brunhilde-képzetemről  és  a  Baigneusről,  arról 
a  Baudelaire-i  érzékiségről,  azokról  a  hát¬ 
részekről,  puhán  hajladozó  lábszárakról,  meg¬ 
remegő  epidermisekről,  a  Pompadour  háló¬ 
szobájának  illatáról.  Fliába  minden,  germán 
hatás.  Abban  a  korban,  amikor  a  benyomá¬ 
sok  az  elfogulatlan  lélek  legbensőbb  lapjára 
vésődnek,  abban  a  korban  Fantin  sokat  járt 
a  Louvreba.  A  kikiáltott  „realista"  sokszor 
társaloghatott  Fragonard-ral,  sok  órát  tölthe- 
tett  Louis  XV.  porcellánjai  előtt.  De  nagy¬ 
szerűvé  teszi  Fantint,  hogy  nála  a  pompadour- 
porcellán  a  germán  acéllal  forrott  össze. 

Hogy  Flaudreysy  végeredményező  stílusában 
beszéljek:  Fautin-Latour  egyesítette  a  fény  és 
a  nő  új,  sajátságos  látomásában  Wagner  ere¬ 
jét  a  görög  szépség  klasszicizmusával  és  a 
pompadour-művészet  bájos  érzékiségével. 

Meszlény  Rikárd 

gy  finn  festő  járt  már  a  tavaly  is 
minálunk  s  most  másodszor  is  eljött 
ide  miközénk.  A  neve  :  Axeli  Gal- 
lén-Kalela.  A  vele  való  érintkezés 
eredményeképen  és  az  ő  művésze¬ 
tének  a  megismerése  után  mondom  el  a  követ¬ 
kezőket. 

Két  dologról  lesz  itt  szó.  A  nagy  passzió¬ 
ról  és  az  ősi  szimbólumok  jelentőségéről.  A  kettő 
között  okozati  összefüggést  is  lehetne  keresni, 
amennyiben  az  első  megteremtője  a  máso¬ 
diknak. 


A  NAGY  PASSZIÓ 


A  nagy  passzió,  a  lélekben  lakozó  szenve¬ 
dély  :  ez  lényege  minden  művészetnek.  Azaz 
a  léleknek  hőfoka,  amellyel  mindazt,  ami  szférá¬ 
jába  kerül,  magába  olvasztani  képes.  Minden 
egyéb,  amit  a  művészetről  mondhatunk,  lényeg¬ 
telen.  Minden  jelenség,  esemény,  tárgy  aszerint 
válik  művészivé  vagy  művészietlenné,  amilyen 
mértékben  azt  a  lélek  magába  olvasztani  képes. 
Ezernyi-ezer  lélek  hőfoka  előtt  hideg  és  meg¬ 
öl  vaszthatatlan  maradhat  valamely  anyag  és 
íme  egy,  mindezeknél  hatalmasabban  lobogó, 
nagy  passzió  hirtelen  életet  lehel  beléje  és  az 
eddig  siket  anyag  rajongva  ölti  magára  a  mű¬ 
it  ,90 


vészi  formát.  Nincsen,  ami  ennek  a  nagy  szen¬ 
vedélynek  ellent  tudna  állani;  ez  ugyanaz  az 
alkotó  erő,  amely  a  világokat  formálja.  Az  ő 
izzó  tüzénél  hol  hátra  tekintünk  és  rég  elpen¬ 
gett  ősi  formákat  idézünk  fel  újra,  hol  a  távoli 
jövőnek  jósoljuk  meg  jelenéseit.  Ez  a  tűz  cse- 
lekszi  a  csodákat  is :  amit  ma  mindannyian 
lehetetlennek  tudtunk,  ő  azt  ámulatunkra  valóra 
váltja ;  zengő  harmóniába  kapcsol  oly  ellen¬ 
téteket,  melyeknek  kiáltó  diszharmóniája  eleddig 
fájdalom  és  szenvedés  volt.  Ez  a  milliónyi¬ 
millió  lélekben  végighömpölygő  tűzfolyam  hor¬ 
dozza  hátán  a  művészet  biborgályáját,  hír¬ 
adóját  az  emberiség  összes  örömeinek  és  fáj¬ 
dalmainak.  Mit  kérünk  mi  művészi  elveket, 
szabályokat,  útbaigazításokat;  ez  a  nagy  passzió 
az  a  szövétnek,  amely  mindenhová  bevilágít, 
ez  fedezi  fel  az  új,  eddig  elrejtett  igazságokat 
és  dönti  halomra  szuverén  erejénél  fogva  az 
elveket,  szabályokat  és  korhadó  korlátokat. 
Ez  a  tűz,  ez  a  nagy  passzió  az,  amit  lelkűnk¬ 
ben  élesztenünk  kell,  ha  alkotni  akarunk.  De 
nem  az  a  passzió  az,  amely  a  lelket  felzavarja 
s  szenvedéseket  szór  mindenfelé,  fákat  tépvén 
ki  gyökerestől,  irtván  és  pusztítván,  —  ez  az 
a  szenvedély,  amely  mellett  a  lélek  kristály- 
tiszta  és  átlátszó  marad,  sőt  meg  sem  moZ' 

dúl,  csak  önmagában  remeg  meg  a  kéjtől, 
meg  sem  is  mozdulhat,  hisz  kiterjeszkedvén 
a  végnélküli  nagy  mindenségbe,  már  magán 
kívül  egyebet  sem  ismer,  s  így  már  nincs  is 
többé  hová  elzarándokolnia,  mindenütt  csak 
önmagára  talál. 

Nincsen  iránya,  nem  irányul  személyre,  mint 
a  szerelem  szenvedélye,  de  azért  ezt  is  ön¬ 
magába  foglalja.  A  tiszta,  az  égi  tekintettel 
bíró  gyermek  szenvedélye  ez. 

És  ez  nem  a  vak  szenvedély.  Ennek  a  szen¬ 
vedélynek  Janus-feje  van :  az  egyik  arcával 
önmagába  néz,  lemerül  saját  lelkének  leg¬ 
mélyebb  rejtekeibe  s  onnan  bányász  titkos 
kincseket,  —  a  másik  arca  meg  körülhor¬ 
dozza  tekintetét  a  széles  horizonton  minden¬ 
felé,  figyelmét  nem  kerüli  el  fűszál  rezgése 
vagy  csillagok  süvítő  fényes  pályája,  —  a  lét 
legkisebb  megmozdulása  benne  visszatükrö¬ 
ződik.  így  olvad  a  künn  és  a  benn  egy  fen¬ 
séges,  misztikus  harmóniává. 

És  itt  áll  lelkünk  remegve  és  kérdi :  hon¬ 
nan  lopja  le  magába  ennek  a  mindent  meg¬ 
olvasztó  szenvedélynek  égi  erejét.  Hol  vannak 
azok  az  utak,  melyeknek  megjárása  közelebb 
hoz  ehhez  a  célhoz  ?  A  tisztaság  űtja-e  az, 
vagy  a  bátorságé,  erőé?  Vagy  a  mindent 
átölelő  szereteté  ?  Vagy  valamennyié  együtt¬ 
véve  ?  Vagy  még  mindezeken  túl  is  valami 
titkosan  imbolygó  fénynek  követése-e,  mely¬ 
nek  követéséhez  szükséges,  hogy  mindama 
előbbi  utakat  már  megjártuk  légyen  ?  Ez  a 
nagy  passzió  a  művészet  titka,  ez  a  művé¬ 
szet  lényege. 

AZ  ŐSI  SZIMBÓLUMOK  JELENTŐSÉGE 

Amint  a  természet  ezerszer  és  ezerszer  meg¬ 
ismétli  és  cserélgeti  formáit,  amíg  a  típust  létre¬ 
hozza,  ugyanilyen  módon  szűrődik  le  a  meg¬ 
számlálhatatlan  váltakozó  jelenségek  állandó 
igazságaképen  a  szimbólum.  Ezek  a  szim¬ 
bólumok  a  mértföldmutatói  az  emberiség  fej¬ 
lődésének.  Minél  régibbek,  minél  ősibbek,  mi¬ 
nél  távolabbi  időből  valók,  annál  nagyobb 
raját  az  egyes  eseményeknek  hozzák  el 
magukkal  napjainkig,  összefűzvén  azokat 
egy  egységes  foglalatba  és  annál  jelentősé- 
gesebbek  lesznek  ennélfogva  a  jövőre  nézve 


is.  Az  az  ősi  szimbólum,  amely  évmilliók 
evolúciójának  lényegét  hordozza  magában,  egé¬ 
szen  más  jelentőséggel  bír  a  leghatalmasabb, 
úgynevezett  történelmi  igazságnál  is,  ezek  a 
nagy  szimbólumok,  amelyek  az  emberiség 
öntudatában,  még  az  emberiség  öntudatán  is 
túl  élő  igazságokat  fejeznek  ki,  legősibb  soha 
el  nem  apadó  tápláló  forrásai  az  emberi  lélek¬ 
nek.  Ezek  vezérelnek  minket  vissza  újra  és 
újra  az  igaz  útra.  Ezek  a  szimbólumok  azok, 
amelyek  megteremtették  és  napról-napra  öreg¬ 
bítik  a  kapcsolatot  az  egyén  és  az  összeség 
között.  Ezek  a  szimbólumok  egyúttal  tovább- 
termelői  és  fejlesztői  a  mi  ősi  erőnknek,  bár 
maguk  is  az  emberi  lélek  produktumai.  A  ben¬ 
nük  való  elmerülés  boldogság  és  öröm  nekünk 
az  örökkévalóság,  a  halhatatlan  élet  bizto¬ 
sítéka. 

És  ezeknek  a  szimbólumoknak  a  megterem¬ 
tése  és  újjáalkotása  a  művészet  egyedüli  fel¬ 
adata. 

Minden  fajnak  megvannak  ezek  a  nagy  ősi 
szimbólumai,  melyek  ő  vele  együtt  keletkez¬ 
tek  és  nőttek  fel.  Ha  ezeket  elveszti,  úgy  ezzel 
együtt  létének  gyökereit  vágja  el.  E  szimbó¬ 
lumok  a  faj  kultúrájának  fejlődésével  formát 
cserélhetnek,  de  soha  el  nem  enyészhetnek. 

A  magyar  faj,  midőn  ezelőtt  ezer  évvel 
bejött  Európába,  ez  ősi  szimbólumait  —  ugyan 
nem  Krisztus  szavára,  mert  ez  nem  ellen¬ 
sége  semminemű  szimbólumnak,  de  az  akkori 
keresztény  kultúra  behatása  alatt  —  prédá¬ 
nak  vetette  oda. 

Azóta  ez  ősi  szimbólumok  úgyszólván  el¬ 
enyésztek.  A  források  betemetődtek.  Csak 
öntudatlan,  rejtett  életet  élnek  még  a  faj  lel¬ 
kében. 

Ezeknek  a  szimbólumoknak  prédára  bocsá¬ 
tása  volt  az  oka  annak,  hogy  itt  soha  magyar 
kultúra  nem  fejlődhetett,  —  ezeket  a  szim¬ 
bólumokat  kell  összekeresnünk,  de  mindenek¬ 
előtt  feltámasztanunk  a  magyar  ember  lelkében, 
ha  egy  magyar  kultúrának  akarjuk  megvetni 
alapját.  Ezek  a  szimbólumok  úgy  sem  lehet¬ 
nének  már  teljesen  azonosak  az  ezer  év 
előttiekkel,  de  azért  magukban  kell  hogy  hor¬ 
dozzák  az  ősi  faji  lényeget.  Finn  testvéreink¬ 
nek  megmaradt  az  ő  „Kalevalá“-juk.  Ebbe 
vannak  egy  faj  sok  ezer  évi  élettapasztalatai 

letéve  ;  ez  a  Kalevala  az  ő  támaszuk,  gyám¬ 
kövük  —  az  ő  hátgerincük.  Ez  jelenti  a  faj¬ 
nak  —  mint  fajnak  —  életét.  Honnan  ássunk 
mi  ki  ehhez  hasonlót?  Nagy  szimbólumaink 
a  múlt  időkre  való  vonatkozásukban,  ősi  for¬ 
májukban  —  örökre  elvesztek  számunkra  — 
s  mégis :  le  kell  bocsátkoznunk  a  lélek  ama 
rejtelmes  mélységeibe,  ahol  ez  ősrégi  szim¬ 
bólumok  most  öntudatlanul  szunyádnak,  fel 
kell  támasztanunk  s  valami  új  formában  új 


életre  kell  ébresztenünk  őket,  ha  azt  akar¬ 
juk,  hogy  ez  a  kultúra  itt  ebben  az  ország¬ 
ban  magyar  kultúra  legyen. 

Ez  a  magyar  művészet  feladata.  Ez  az  út. 
Irányát  ki  lehet  jelölni ;  utasításokat  nem  lehet 
adni.  Vezető  csillagunk  egyedül  ugyanaz  a 
nagy  passzió  lehet,  amely  egykor  —  vala¬ 
mikor  régen  —  ezeket  a  nagy  szimbólumokat 
megteremtette. 

Körösfői  Aladár 

A  RÓMAI  PALAZZO  FARNESE  PÁRKÁNYÁNAK  TÖRTÉNETÉHEZ 


F amese-palota  koszorúpárkányá- 
nak  történetét  Vásári  előadásá¬ 
ból  ismerjük,  ki  azt  Michelangelo 
s  még  pontosabban  Antonio  da 
Sangallo  élettörténetében  beszéli 
el.  Minthogy  Vásári  e  párkány  pályázatában 
maga  is  részt  vett,  pontosan  ismerhette  a  kö¬ 
rülményeket  s  előadása  is  a  teljes  tárgyila¬ 
gosság  és  megbízhatóság  benyomását  kelti. 
E  szerint  Antonio  da  Sangallo  „a  homlokza¬ 
tot  a  második  emelet  ablaksorával  már  befe¬ 
jezte  s  csupán  az  épületet  övező  koszorú¬ 
párkány  hiányzott  még.  A  fenkölt  szellemű 
és  kitűnő  ítéletű  pápa  a  lehető  legszebb  és 
leggazdagabb  párkányt  óhajtotta  s  ezért  az 
Antonioén  kívül  Róma  összes  legjobb  építő¬ 
művészeivel  is  készíttetett  terveket,  hogy  a 
legjobbat  választhassa,  noha  az  építést  min¬ 
denesetre  Antoniora  akarta  bízni.  És  így  egy 
reggel,  midőn  a  Belvedereben  reggelizett, 
elébe  vitettek  mind  a  tervrajzok,  Antonio  jelen¬ 
létében.  E  tervek  szerzői  voltak:  Perino  dél 
Vaga,  Fra  Bastiano  dél  Piombo,  Michelangelo 
Buonarroti  és  Giorgio  Vásári,  ki  akkor  még 
ifjú  volt  és  Farnese  bíboros  szolgálatában 
állott,  akinek  és  a  pápának  megbízásából  az 
említett  koszorúpárkányhoz  nem  egy,  hanem 
két  különböző  tervrajzot  készített.  Buonarroto 

azonban  tervét  nem  hozta  el  maga,  hanem 
úgy  küldte  el  az  említett  Giorgio  Vasárival, 
akinek,  midőn  az  rajzait  elvitte  hozzá,  hogy 
baráti  véleményét  hallja  róluk,  Michelangelo 
átadta  saját  tervét,  hogy  a  pápához  vigye  s 
hogy  mentse  ki  őt,  minthogy  rosszulléte  miatt 
nem  jelenhetik  meg  személyesen.  Mindezen 
dolgok  nagyon  nem  tetszettek  AntonionakA1 
Michelangelo  életrajzában  azután  elmondja 
Vásári,  hogy  a  pápa  Michelangelot  bízván 
meg  a  párkány  építésével,  az  egy  teljes  nagy¬ 
ságú  részletet  elkészíttetett  fából  mintának  s 
azt  próbaképpen  a  palota  egyik  sarkára  he¬ 
lyezte.  Miután  ez  általánosan  tetszett,  az  egész 
párkányt  e  szerint  építette,  sőt  Antonio  halála 
után  a  palota  építését  többrendbeli  változta¬ 
tással  szintén  ő  fejezte  be.2 

Michelangelo  újabb  életírói  Vásári  ez  elbe¬ 
szélését  még  meg  szokták  toldani  egy  levél 
említésével,  melyet  a  művész  III.  Pál  pápá¬ 
hoz  intézett  s  melyben  ellenfelének  Sangallo- 
nak  párkánytervét  bírálja.3  E  levél  Vásári 
elbeszélését  nem  egészíti  ki  ugyan  újabb  tények¬ 
kel,  mindamellett  rendkívül  fontos  és  érdekes 

1  Vásári,  ed.  Sansoni.  V.  k.  470.  1. 

2  Vásári  ed.  Sansoni,  VII.  k.  223.  1. 

3  G,  Milanesi:  Le  lettere  di  Michelangelo.  CDXLI.  sz. 

és  így  természetes,  hogy  a  művész  behatóbb 
életírói  mind  megemlékeznek  róla.  Jelentősége 
nem  is  abban  rejlik,  hogy  a  párkány  építése 
történetét  élénkebbé  teszi,  hanem  hogy  vilá¬ 
got  vet  írójának  az  építőművészetről  való 
felfogására.  Michelangelónak  ez  az  egyetlen 
levele,  amelyben  építészeti  elveket  fejteget; 
a  megbírált  párkány  rendszeres  taglalása  köz¬ 
ben  kiviláglik  egész  építészeti  eszthetikája. 

Mily  szerencse,  hogy  egy  ilyen  korszak- 
alkotó  nagy  építész  elméleti  meggyőződésével 
is  megismertet  bennünket!  Mennyire  meg¬ 
könnyíti  s  mennyivel  biztosabbá  teszi  ez  az 
életíró  munkáját,  midőn  a  nagy  művész  épí¬ 
tészetét  rendszerbe  akarja  foglalni!  Annál  fel¬ 
tűnőbb,  hogy  az  írók  —  az  egyetlen  Gey- 
müller  kivételével  —  nem  foglalkoznak  beha¬ 
tóbban  e  levéllel,  sőt  inkább  kerülgetik  s  csak 
úgy  kénytelen-kelletlen  említik. 

E  fontos  levél  ilyen  feltűnő  elhanyagolá¬ 
sának  azonban  nagyon  egyszerű  oka  van. 
Igaz  ugyan,  hogy  a  levélíró  valóságos  építé¬ 
szeti  eszthetikát  állít  fel,  ámde  ez  az  elmélet 
sehogysem  hozható  összhangba  Michelangelo 
gyakorlati  tevékenységével  s  egyebütt  han¬ 
goztatott  építészeti  elveivel.  A  legtöbb  életíró 
a  dolgot  tehát  kényelmesen  intézi  el,  a  leve¬ 
let  néhány  szóval  megemlíti,  de  szó  nélkül 
surran  át  a  megfejthetlen  ellenmondásokon, 
melyek  e  levél  elvei  s  Michelangelo  művé¬ 
szeti  nézetei  között  mutatkoznak.  Geymüller,1 2 
aki  legbehatóbban  foglalkozott  Michelangelo 
építőművészetével,  nem  választotta  e  kényel¬ 
mes  utat  s  minduntalan  visszatér  az  em¬ 
lített  levélre.  Iparkodik  az  ellentéteket  vala¬ 
hogy  kimagyarázni  és  összeegyeztetni,  de 
minduntalan  megakad  s  szánalmas  vergődés 
és  kínlódás  után  végre  becsületes  őszinteség¬ 
gel  be- bevallja,  hogy  az  ellenmondások  tel¬ 
jességgel  érthetetlenek  és  megmagyarázhatat- 
lanok.  „Mán  verstummt  geradezu  vor  solchen 
Widersprüchen." 3 

Geymüller  beható  és  őszinte  tárgyalása  mel¬ 
lett  még  a  Symondsét3  kell  megemlítenünk, 

1  Geymüller:  Renaissance  Architektur  Toscana’s.  VIII.  k. 

2  U.  o.  Michelangelo  46.  1. 

3  I.  A.  Symonds:  The  life  of  Michelangelo  Buonar- 
roti.  London,  1899.  II.  k.  204 — 207.  1. 


mint  aki  szintén  a  szokottnál  bővebben  fog¬ 
lalkozik  a  levéllel.  Kiemeli  annak,  fontossá¬ 
gát,  mert  az,  úgymond,  egyrészt  Michelangelo 
építészeti  nézeteit  illusztrálja  s  oly  pedanté¬ 
riáról  tanúskodik,  aminővel  ő  sehol  máshol 
nem  vádolható,  másrészt,  mert  megmagya¬ 
rázza  Sangallonak  és  híveinek  keserű  gyűlö¬ 
letét  a  művész  iránt.  Azt  hiszi,  hogy  Michel¬ 
angelo  túllőtt  a  célon,  annál  is  inkább,  mert 
a  fölsorolt  hibák  saját  épületein  is  föllelhe- 
tők;  hogy  nem  annyira  becsületes  véleményt 
nyilvánított,  mint  inkább  sértő  szigorúsággal 
támadott  s  így  nagyrészt  maga  felelős  a 
„setta  Sangallesca“  későbbi  ellenségeskedé¬ 
seiért.  Szóval,  Symonds  pedzi  az  ellenmondá¬ 
sokat,  azonban  felületes  pszichologizálással 
siklik  át  rajtuk. 

Pedig,  ha  a  levelet  figyelemmel  és  elfogu¬ 
latlanul  olvassuk  át,  még  több  s  még  külö¬ 
nösebb  ellenmondásra  bukkanunk,  mint 
amennyit  Geymüller  bevall  s  Symonds  elsik¬ 
kaszt.  A  levél  rövid  tartalma  az,  hogy  a 
bírált  koszorúpárkány  rossz,  mert  nem  felel 
meg  ama  hét  követelménynek,  melyet  Vitru- 
vius  az  építészetről  szóló  könyve  második 
fejezetében  a  jó  épületre  nézve  felállít.  A  bírá¬ 
latnak  már  e  kiinduló  pontja  teljes  ellentét¬ 
ben  van  Michelangelo  felfogásával.  Hisz  épp 
ő  volt  az,  aki  a  renaissance  építészetet  fel¬ 
szabadította  az  antik  követelmények  bilincsei 
alól,  aki  nyíltan  és  határozottan  szembe  he¬ 
lyezkedett  Vitruvius-szal.  Ezt  már  kortársai 
is  határozottan  látták  és  vallották.  Vásári,  aki 
az  építészetben  az  ő  tanítványa  és  követője, 
aki  mint  építész,  mint  kortárs,  mint  a  mű¬ 
vész  személyes  barátja  s  építészeti  terveibe 
beavatottja,  e  tekintetben  a  legkompeten- 
sebb,  így  jellemzi  az  ő  törekvéseit :  „A  gyö¬ 
nyörű  párkányok,  oszlopfejek  és  lábak,  ka¬ 
puk  stb.  újságában  arányra,  rendre  és  sza¬ 
bályra  nézve  teljesen  különbözőt  alkotott  mind¬ 
attól,  amit  a  többiek  az  általános  szokás  sze¬ 
rint  és  Vitruvius  és  az  antik  példák  szerint 
készítettek,  mert  ő  nem  akart  ezekhez  ragasz¬ 
kodni. 

Ez  a  szabadság  feltüzelte  mindazokat,  akik 
az  ő  eljárását  látták,  hogy  kövessék  őt.  És 
ezért  a  művészek  végtelen  és  örök  hálá¬ 
val  tartoznak  neki,  mert  ő  volt  az,  aki  a 

bilincseket  és  a  láncokat  széttörte."1  Hogyan 
lehetséges  az,  hogy  Michelangelo,  aki  San- 
gallóék  antikizálásával  és  Vitruvius-imádatá- 
val  szemben  az  egyéni  szabadság  hirdetője, 
a  barokk  építészet  megalapítója,  bírálatát  az 
általa  elvetett  Vitruviusra  alapítsa? 

De  nemcsak  a  kiindulópontban  van  ily  való¬ 
színűtlenség,  még  szembetűnőbb  ez  az  alkalma¬ 
zásban.  Springer2  e  levelet  „eine  vernichtende 
Kritik“-nek  nevezte  s  e  kifejezés  stereotyp  mó¬ 
don  ismétlődik  a  későbbi  irodalomban.  Pedig, 
ha  elfogulatlanul  olvassuk  át  ez  iratot,  min¬ 
dennek  inkább  nevezhetjük,  mint  megsemmi¬ 
sítő  bírálatnak.  Nincs  benne  semmi  erő,  nincs 
egyetlen  meggyőző  érve  sem,  zavaros,  kicsi¬ 
nyes,  szűklátkörű  paraphrasisa  Vitruvius  amúgy 
is  zavaros  és  pedáns  hét  követelményének. 
Aki  Michelangelo  iratait  olvasta,  aki  ismeri 
az  ő  vehemens  természetét,  az  ő  átható  éles 
eszét,  mely  rövid  és  markáns  ítéletekben 
annyira  fején  találja  a  szöget,  aki  egyáltalán 
egy  kissé  is  ismeri  az  ő  gondolkozásmódját, 
annak  szemében  lehetetlennek  kell  feltűnnie 
már  az  első  ol  vasa  sásra  is,  hogy  e  vizenyős, 
iskolás,  gondolat  és  egyéniség  nélkül  való 
bírálatot  ő  írhatta  volna.  S  még  számos  bizo¬ 
nyítékunk  van  arra,  hogy  e  levél  nem  tőle 
származik. 

Milanesi,  aki  a  levelet  kiadta  s  akinek  tekin¬ 
télye  folytán  használták  fel  a  többiek  azt 
minden  gondolkozás  nélkül,  egy  jegyzetet  fűz 
hozzá:  „Hogy  e  levél  csakugyan  Michelan¬ 
gelo  kezeírása,  az  nem  látszik  kétségesnek ; 
csupán  abban  kételkedünk,  hogy  ő  maga 
fogalmazta-e,  mert  úgy  tetszik,  hogy  formában 
gyakran  nemcsak  a  Michelangeloétól,  hanem  ál¬ 
talában  a  toszkánaitól  is  eltérő".3  E  jegyzetet 
az  összes  írók  közül  csak  Symonds  vette 
figyelembe,  ő  azonban  azzal  üti  el  a  dolgot, 
hogy  Aíichelangelo,  elfogadván  és  leírván  e 
véleményt,  magamagát  tette  felelőssé  annak 
tartalmáért".4  De  képzelhető-e  az,  amint  Sy¬ 
monds  és  Milanesi  magyarázzák  a  dolgot, 

1  Vásári,  ed.  Sansoni,  VII.  k.  240.  1. 

2  Springer:  Raffael  und  Michelangelo  II  Aufl.  1895. 
II.  k.  331.  1. 

3  Milanesi.  Le  lettere  di  Michelangelo.  Firenze  1875. 
500.  1. 

4  Symonds,  i.  m.  II.  k.  205.  1. 

hogy  Michelangelo  mással  fogalmaztatta  volna 
a  bírálatot  s  aztán  saját  másolatában  nyúj¬ 
totta  volna  be  a  pápának?  Temérdek  írásunk 
maradt  Michelangelotól;  ez  volna  az  egyet¬ 
len,  melyet  nem  maga  fogalmazott  volna. 

Ő,  aki  kitűnő  író  s  írói  minőségében  is 
kortársai  közül  bárkivel  kiállja  a  versenyt, 
aki  annyira  önérzetes,  sőt  büszke,  aki  külö¬ 
nösen  építészetben  annyira  a  saját  feje  után 
indul  s  annyira  megelőzi  korát,  hogyan  hihető 
az,  hogy  ő  ebben  az  esetben  mással  Íratta 
volna  ez  építészeti  bírálatot  s  hogy  ő  egy 
ilyen  alacsony  színvonalú,  maradi,  gyönge 
kritikát,  mely  homlokegyenest  ellenkezik  az 
ő  egész  építészeti  meggyőződésével,  elfogadott 
és  a  pápához  benyújtott  volna? 

Hogy  a  kézírás  csakugyan  Michelangeloé-e, 
arról,  sajnos,  nem  győződhettem  meg.  1875- 
ben,  mikor  Milanesi  a  leveleket  közzétette,  ez 
a  darab  cav.  Palagi  gyűjteményében  volt. 
Azóta  a  tulajdonos  elhalt  s  Flórencben  a 
leghivatottabb  fórumok  sem  tudtak  útbaigazí¬ 
tani,  hogy  e  gyűjtemény  azóta  hova  került. 
De  föltéve  —  s  Milanesi  e  tekintetben  oly 
szakértő  volt,  hogy  világos  és  határozott  állí¬ 
tásával  szemben  igazán  nincs  okunk  benne 
kételkedni  — ,  hogy  a  kézírás  csakugyan 
Michelangeloé,  akkor  sem  szabad  tovább  men¬ 
nünk,  mint  hogy  Michelangelo  másolatában 
egy  levél  maradt  ránk,  melyet  ő  érdekesnek 
tartott  arra,  hogy  magának  lemásolja,  de 
amelynek  tartalmához  semmi  köze,  melyet 
vele  identifikálni  s  melyért  őt  felelőssé  tenni 
semmi  alapunk  és  semmi  jogunk  sincsen. 
Mert  —  amit  az  írók  szintén  figyelmen  kívül 
hagytak  —  a  levélen  nincs  semminemű  alá¬ 
írás.  Az  eredmény  tehát  az,  hogy  van  egy 
aláírásnélküli  levelünk,  melyet  valaki,  aki 
nem  Aíichelangelo,  aki  nem  is  toszkánai  nyelv¬ 
járásban  ír,  aki  Vitruviusra  esküszik,  intézett 
a  pápához,  amely  levélben  az  illető  egy  pár¬ 
kányt  bírál  gyöngén,  zavarosan,  iskolás  mó¬ 
don,  s  amely  levél  Aíichelangelo  sajátkezű 
másolatában  maradt  reánk. 

Ha  a  bírálatot  nem  Michelangelo  írta,  a  máso¬ 
dik  kérdés,  hogy  csakugyan  Sangallo  párkány¬ 
tervéről  szól-e  az,  mint  ahogy  eddig  hitték?  Erre 
a  kérdésre  már  könnyű  a  felelet.  Antonio  da 
Sangallo  a  korabeli  építészek  között  legszoro- 

sabban  ragaszkodik  az  antik  római  mintákhoz 
és  Vitruvius  tanításaihoz.  Ismerjük  azt  a  Vitru- 
vius-példányt,  mely  tulajdonában  volt,  s  melyet 
teleírt  széljegyzeteivel.  A  Farnese-palota  pár¬ 
kányához  készített  tervrajza  elveszett  ugyan, 
de  biztosra  vehetjük,  hogy  azt  éppen  Vitruvius 
alapján  támadni  nem  lehetett.  A  levélben  fel¬ 
hozott  részletkifogások,  a  párkány  túlnagy 
volta,  az  antik  rendek  önkényes  összekeve¬ 
rése,  a  formákban  nyilatkozó  szeszélyesség, 
mind  olyanok,  amelyek  Sangallo  egész  irányá¬ 
val  ellenkeznek.  Elég  egy  pillantást  vetnünk 
egyéb  épületeinek  párkányaira  és  tisztában 
leszünk  azzal,  hogy  e  levél  semmiesetre  sem 
vonatkozható  Sangallo  párkánytervére.  Külön¬ 
ben  a  részletes  bizonyítás  szinte  fölösleges ; 
mihelyt  elejtjük  Michelangelo  szerzőségét,  meg¬ 
szűnik  az  egyetlen  alap  is,  melyen  e  levelet 
Sangallo  tervére  lehetett  vonatkoztatni. 

Ha  tehát  e  kritikát  helytelenül  tulajdoní¬ 
tották  Michelangelónak  s  vonatkoztatták  San¬ 
gallo  párkányára,  fölmerül  a  kérdés,  milyen 
párkányról  szól  az  és  kitől  származik?  Azt 
hisszük,  hogy  e  két  kérdésre  is  nagy  való¬ 
színűséggel,  majdnem  biztossággal  megadható 
a  felelet. 

Már  maga  a  tény,  hogy  Michelangelo  e 
levelet  lemásolta,  arra  vall,  hogy  az  őt  közel¬ 
ről  érdekelte.  Minthogy  az  ő  építészeti  műkö¬ 
désében  a  Farnese-palota  párkánya  jelentékeny 
szerepet  játszott,  önkénytelenül  felmerül  a  kér¬ 
dés,  nem  az ő párkányára  vonatkozik- e  e  bírálat? 
A  levelet  figyelemmel  átolvasva,  ez  a  föltevés 
rendkívül  valószínűnek  látszik.  Az  ő  párkánya 
egy  szigorú  vitruviánus  álláspontjáról  csak¬ 
ugyan  megtámadható ;  őt  nem  feszélyezték  Vitru¬ 
vius  követelményei.  Ez  álláspontról  az  ő  műve 
ellen  egy  kis  rosszindulattal  tényleg  elmondható 
mindaz,  amit  a  levél  vádként  felsorol :  hogy 
a  párkány  egyes  tagjai  nincsenek  arányban 
egymással,  hogy  nincs  Vitruvius  szabályai  sze¬ 
rint  szerkesztve,  hanem  inkább  barbár  módon; 
hogy  rendkívül  nagy  és  nagyon  sokba  fog 
kerülni ;  hogy  nem  tartozik  a  dór,  vagy  az 
ion  vagy  a  korinthusi  rend  egyikébe  sem, 
hanem  fattyú  ;  hogy  a  művész  szeszélye  volt 
az  irányadó,  s  ezért  nem  egyenletes,  stb.  Az 
egész  levél  szinte  szóról-szóra  ráillik  Michel¬ 
angelo  párkányára,  természetesen  csak  akkor, 


ha  egy  ellenséges  indulatú,  maradi  vitruviánus 
helyzetébe  képzeljük  magunkat. 

A  Michelangelo  párkányára  való  vonatkozás 
valószínűségét  szinte  bizonyossággá  teszi  a 
következő  körülmény.  A  fölhozott  kifogások 
között  a  két  legkonkrétebb  az,  hogy  a  pár¬ 
kány  túlságos  nagysága  rendkívüli,  esetleg 
beláthatatlan  költséget  fog  okozni ;  másodszor, 
hogy  a  palota  homlokzatát  az  esetleg  le  fogja 
dönteni.  És  ismerünk  egy  levelet,  melyet  Giovan 
Francesco  Ughi,  Michelangelo  barátja,  ír  neki 
1547  május  14-én  Flórencból,  s  melyben  el¬ 
mondja,  mit  pletykáznak  ott  róla  ellenségei, 
főleg  Jacopo  dél  Conte  festő,  aki  épp  akkor 
érkezett  meg  Rómából.1  E  vádak  között  sze¬ 
repel  az  is,  hogy  rengeteg  költséget  okoz  a 
pápának,  és  az,  hogy  a  Farnese-palota  pár¬ 
kányterve  oly  nagy,  hogy  már  a  famodell  fel¬ 
tevésekor  meg  kellett  támasztani  a  homlok¬ 
zatot,  s  hogy  a  palotát  bizonyára  romba  fogja 
dönteni.  E  vádakat  tehát  székében  hangoz¬ 
tatták  Michelangelo  ellen,  s  így  szinte  kétség¬ 
telen,  hogy  a  szóbanforgó  bírálat  is  reá  vonat¬ 
kozik. 

A  bírálat  szerzőjét  így  tehát  csak  a  Michel- 
angeloval  ellenséges,  és  szigorúan  vitruviánus 
építészek  között  kereshetjük.  Az  ember  ter¬ 
mészetesen  rögtön  Sangallóra  vagy  legköze¬ 
lebbi  környezetére  gondol.  De  a  levél  maga 
nyomra  vezethet  bennünket.  Az  egész  tele 
van  Vitruviusból  vett  idézetekkel,  azaz  azoknak 
olasznyelvű  fordításával.  Összehasonlítottam  a 
levelet  az  1556-ig  megjelent  olasz  nyelvű  öt 
Vitruvius-fordítással  s  megállapítottam,  hogy 
a  levél  szerzője  e  fordítások  egyikét  sem  hasz¬ 
nálta.  Ellenben  kétségtelen  a  kapcsolat  a  levél 
és  Antonio  da  Sangallo  öcscsének  és  építész¬ 
társának,  Giovanni  Battistának  Vitruvius-for- 
dítása  között,  mely  nyomtatásban  sohasem 
jelent  meg  s  melynek  kéziratát  a  római  Cor- 
sini-könyvtár  őrzi  (Cod.  1846).  Mondatok  és 
mondatsorok  annyira  egyeznek,  a  nyelvhasz¬ 
nálat  oly  feltűnően  ugyanaz,  hogy  a  pápához 
intézett  bírálat  fogalmazásában  vagy  magának 
Giambattistának  kellett  részt  vennie,  vagy  vala¬ 
kinek  az  ő  közvetlen  környezetéből,  akinek 

1  Gotti :  Vita  di  Michelangelo  Buonarroti.  Firenze, 
1875.  I  k.  310.  1. 

kéziratát  rendelkezésére  bocsátotta.  A  Michel¬ 
angelo  másolta  levélben  vannak  másolási  hibák 
folytán  értelmetlenné  vált  részek,  melyek  ere¬ 
deti  értelmét  a  Giambattista  da  Sangallo  kéz¬ 
irata  alapján  lehetett  megállapítani,  így  pl. 
ahol  Michelangelo  „alturitá“-t  ír  a  Giambat¬ 
tista  „autoritása  helyett. 

Eszerint  a  nagy  ellenmondások  megoldód¬ 
nak.  Nem  Michelangelo  támadja  Antonio  pálya¬ 
tervét,  hanem  éppen  megfordítva,  a  Sangallók 
köréből  került  ki  a  pápához  intézett  beadvány 
Michelangelo  terve  ellen.  Michelangelo  lemá¬ 
solta  azt  magának,  talán,  mert  felelnie  kellett 
rá.  Eszerint  az  összes  következtetések,  melyeket 
e  levélből  Springer,  Symonds,  Geymüller  és 
mások  levontak,  elesnek  s  a  Farnese-palota 
párkányának  történetét  újra  kell  fogalmazni. 


A  levél  dátuma  is  változik  kissé  ;  a  Milanesi 
által  supponált  1544  helyett  inkább  1546  a 
valószínű.  A  beadványt  tán  maga  az  öreg 
Antonio  szerkesztette,  öcscse  segélyével,  élete 
atolsó  hónapjaiban ;  erre  vall  a  betegségére 
való  hivatkozás.  E  maradi,  kicsinyes  kritikának 
lehetett  némi  hatása  is;  Michelangelo  párká¬ 
nya  —  egyéb  munkáihoz  hasonlítva  —  fel¬ 
tűnően  szigorú,  úgy  hogy  a  bírálat  épp  ezen 
munkájával  szemben,  még  Antonio  álláspont¬ 
járól  is,  túlzottnak  és  igazságtalannak  mond¬ 
ható.  Lehet,  hogy  a  megbírált  párkányrajz 
vagy  modell  tényleg  olyan  önkényes  és  szeszé¬ 
lyes  volt,  mint  ahogy  e  kritika  állítja,  s  Michel¬ 
angelo  épp  e  bírálat  következtében,  kénytelen 
volt  a  végleges  kivitelnél  magát  mérsékelni. 

Meller  Simon 


PAPIRSZELETKÉK 


TECHNIKA 

A  festőnek  is,  mint  minden  más  embernek,  első 
erkölcsi  parancsolatja,  hogy  értse  a  mesterségét. 

John  Ruskin 

A  művész  vagy  mesterember  is  egyúttal,  vagy 
senki  és  semmi.  G.  W.  Wackenroder  ' 

Igazi  művészet  csak  a  mesterség  talaján  épül¬ 
öd  löl.  Wilhelm  Leibl 

A  festészet  eleinte  igazi  mesterség  volt.  A  festők 
címert,  nyerget,  zászlót  pingáltak,  s  képcsináló 
mesterek  voltak,  akár  az  üvegesmester  vagy  asz¬ 
talosmester.  Az  első  lestük  sokkal  inkább  kézműve¬ 
sek  voltak,  mint  mi,  alaposan  megtanulták  a  mes¬ 
terségüket,  mielőtt  arra  gondoltak  volna,  hogy  fel¬ 
kapaszkodjanak  az  uborkafára.  Manap  éppen  for¬ 
dítva  csinálják.  Eugéne  Delacroix 

* 

Tanuld  meg  alaposan  a  mesterségedet,  mert  ha 
nem  estél  át  a  tanuló-évek  kellemetlenségein,  soha¬ 
sem  lesz  belőled  mester. 

Joseph  Pennel 

A  művészetben  mindenekelőtt  a  mesterséget  kell 
megtanulni.  Tudva  tudj  s  csak  aztán  költs. 

Gottfried  Schadow 

Magától  kell  értetődnie,  hogy  a  művész  bírja  a 
mesterségét.  Az  a  legény  a  talpán,  aki  aztán  hasz¬ 
nát  is  tudja  látni. 

Kari  Stauffer-Bern 

* 

Természetes  dolog,  hogy  a  festőnek  bírnia  kell 
a  mesterségét,  mint  ahogy  a  szabó  meg  varga 


becsületesen  megtanulja  a  magáét.  De  aki  egy  kép 
értékét  annak  technikai  tökéletessége  szerint  be¬ 
csülné  föl,  épp  oly  ferdén  járna  el,  mint  aki  egy 
költeményt  a  verssorok  szabatossága  vagy  a  rímek 
tisztasága  szerint  ítélné  meg. 

Max  Liebermann 

Aki  későn  tanulja  meg  a  művészet  technikáját, 
az  jóformán  sohasem  képes  azt  oly  szabadon 
alkalmazni,  ahogy  a  művészet  megkívánja. 

R.  Eitelberger 

Mentül  nagyobb  gyakorlatot  szerzek  művésze¬ 
temben,  annál  nagyobb  örömet  lelek  benne.  E 
gyakorlat  nélkül  minden  pillanatban  zavarba  jut¬ 
nék  s  a  munka  teherré  válnék. 

John  Gonstable 

* 

Legyen  áldott  az  az  óra,  amelyben  urává  lettem 
a  technikának,  hogy  most  zavartalanul  követhetem 

eszméimet.  Anselm  Feuerbach 

* 

A  tökéletes  technika  minden  másnemű  dere- 
kasságnak  is  bizonyítéka.  Soká  tartott,  míg  végre 
beláttam,  hogy  miért  büszkék  a  legnagyobb  férfiak 
különösen  technikai  tudásukra. 

John  Ruskin 

A  technikai  kiválóság  a  géniusz  szárnya. 

William  Blake 

* 

Ha  százezer  frank  ára  mesterség  is  van  birto¬ 
kodban:  két  fillér  árával  még  mindig  megtoldhatod. 

Ingres 

* 

A  lángelméjű  művészek  mindig  legraffináltabb 
mesterei  voltak  a  technikának  is. 

Franz  von  Lenbach 

A  legnagyobb  mesterek  technikája  a  legtökéle¬ 
tesebb.  Eugéne  Delacroix 

Ha  még  úgy  bírjuk  is  a  technikát,  hogy  töké¬ 
letes  mesterré  váljunk,  még  egyéb  is  kell  hozzá. 

Ernest  Meissonier 

A  technika  és  művészet  viszonya  a  valóságban 
egészen  más,  mint  amilyennek  azt  manap  általában 
képzelik.  A  művészet,  igaz,  megteremti  magának 
azt  a  technikát,  amelyre  szüksége  van,  de  a  tech¬ 
nika  nem  teremt  művészetet ...  Az  igazi  művészi 
ösztön  és  elme  még  mindig  megtalálta  a  szüksé¬ 
ges  technikát,  de  a  legvirtuózabb  technika  elég 
gyakran  híjján  volt  a  művészi  eszmének  ...  A 
túlságosan  fejlett  technika  nem  szolgája,  hanem 
zsarnoka  és  megrontója  a  művészetnek. 

Ernst  Grosse 

* 

A  technika  uralomra  jutása  a  művészet  bűnbe¬ 
esését  jelenti.  E.  J-  Háhnel 

A  festészetben  oly  fontossá  lett  a  technikai 
ügyesség,  hogy  az  emberek  az  eszköztől  mar  nem 
is  látják  a  célt.  Úgy  látszik,  hogy  a  fényes  kivitel 
teljesen  elég  s  a  kéz  odamondhatja  az  agynak: 
nincs  rád  többé  szükségem. 

Walter  Crane 

A  technika  végül  megrontja  a  művészetet. 

Goethe 

Technikája  lehet  minden  szamárnak.  Azt  bárki 
megtanulhatja.  Arnold  Böcklin 

Vájjon  nem  volna-e  helyes,  ha  a  technika  csu¬ 
pán  nyelve  volna  a  belső  tartalomnak? 

Anselm  Feuerbach 

Nincs  nagy  művész,  akit  el  lehetne  választani 
a  technikájától  s  a  jelentékeny  művészeket  nagy¬ 
részt  technikájuk  különbözősége  választja  el  egy- 
egy mástól.  Mert  nem  egyéb  a  technika,  mint  a 
szem  nyelve.  R.  A.  M.  Stevcnson 

A  művészi  lélek  legfinomabb,  legbonyolultabb 
s  gyakran  öntudatlan  rezdülései,  amelyek  a  tárgy 
és  anyaggal  való  érintkezésből  születnek  meg,  a 
technikában  mutatják  meg  visszfényüket. 

Adolf  Bayersdorfer 

A  műremek  tartalmát  nem  lehet  technikájától 
elválasztani.  Úgy  egybenőtt  e  kettő,  mint  a  test 
a  lélekkel.  Aki  e  kettőt  el  akarná  különböztetni 
egymástól,  oly  műtétet  végezne,  amelynél  a  beteg, 
azaz  a  művészet,  vérét  vesztené.  Zárjel  közt  szólva, 
ez  az  operáció  azért  sem  volna  lehetséges,  mert 

senki  sem  tudná  megállapítani  a  metszés  vona¬ 
lát,  senki  ember  fia  nem  határozhatja  meg,  hol 
végződik  a  művészet  s  hol  kezdődik  a  mesterség. 

Max  Liebermann 

Az  elmének  kell  a  maga  számára  technikát 
teremtenie  vagy  még  inkább :  a  technikának  lassan- 
lassan  az  elméből  kell  kialakulnia.  Aki  idegen, 
átvett  technikát  akar  elméjéhez  hasonlítani,  pórul 
jár;  e  kettő  nem  juthat  harmóniába. 

Ludwig  Richter 

* 

A  technikának  juttatni  a  főfontosságot,  nevet¬ 
séges  dolog.  Csöppet  sem  mentheti  az  ilyesmit  az, 
hogy  a  legnagyobb  mesterek  egyűttal  a  technika 
legnagyobb  felfedezői  és  gyakorlói  voltak;  mert 
minden  azon  fordul  meg,  hogy  vájjon  mi  okból 
voltak  ők  technikai  dolgokban  felfedezők?  A  válasz 
erre  ez:  mert  a  teremtő  elmének  első  tulajdonsága 
az  eredetiség  s  ez  űj  eszközöket  kénytelen  magá¬ 
nak  teremteni  új  mondanivalója,  egyéniségének 
megfelelő  sajátos  alakításai  számára. 

Houston  Stewart  Chamberlain 

* 

Jó  az  a  technika,  amely  lehető  behatóan  fejezi 
ki  azt,  amit  a  mester  ki  akart  fejezni.  Minden 
más  rossz,  ha  még  oly  virtuóz  is. 

Max  Liebermann 

* 

A  művész  és  virtuóz  közt  a  leglényegesebb 
különbség  az,  hogy  a  művész  a  technikát  a  művé¬ 
szet  kedvéért,  a  virtuóz  a  művészetet  a  technika 
kedvéért  gyakorolja.  Igaz,  hogy  a  virtuóz-munkának 
is  megvan  a  maga  varázsa,  mint  azt  általános  és 
őszinte  megbecsüléséből  látjuk.  Csillogása  azonban 
merőn  más,  mint  az  a  fény,  amelyet  az  igazi 
remekmű  sugároz:  nem  világít  s  nem  melegít,  csak 
kápráztat,  azt  is  csak  rövid  ideig.  Míg  a  szerényebb 
fajta  művészi  munka  is  egyre  kedvesebbé  válik 
nekünk,  mentül  jobban  mélyedünlc  el  benne,  addig 
a  legbámulatosabb  virtuóz-mű  nagyon  hamar  közöm¬ 
bössé  válik.  Ernst  Grosse 

* 

Nincs  nagyobb  veszedelme  a  festőnek,  mint  az 
ügyesség.  J-  Fr.  Millet 

Ne  örüljön  a  festő  technikai  tehetségének:  átkává 
lcsz.  John  Sámuel  Palmer 


Az  ügyességet,  ha  egyszer  már  megvan,  rejtsük 
el.  Sohse  váljék  művünk  fődolgává. 

Ary  Scheffer 

Közli:  T.  H. 

fii  MŰCSARNOK  TAVASZI  TÁRLATÁNAK  PÁ- 
/nl  LYANYERTES  MŰVÉSZEI.  Négy  díjat  tűzött 
ki  a  Képzőművészeti  Társulat  a  Műcsarnok  1908. 
tavaszi  tárlatán  szereplő  művészek  számára.  Mind 
a  négyet  kiadta  az  illetékes  zsűri  A  4000  koronás 
társulati  díjat  Kacziány  Ödön  kapta,  a  3200  koronás 
báró  Forster  Gyula-féle  Vaszary-díjat  Löschinger 
Hugó,  a  450  koronás  báró  Harkányi  Frigyes-féle 
díjat  Glatter  Gyula  és  a  600  koronás  Wahrmann 
Mór-féle  díjat  Pentelei  Molnár  János.  Ebben  a  füze¬ 
tünkben  reprodukáljuk  e  művészeknek  ama  festmé¬ 
nyeit,  amelyeket  e  friss  babérral  díszítette  fel  a  zsűri. 

Köztük  a  legismertebb  Kacziány  Ödön,  akinek 
művészi  stílusát  épp  e  lapokban  hosszabb  tanul¬ 
mány  méltatta  Fieber  Henrik  tollából  s  ugyanakkor 
egy  sor  képének  és  rajzának  reprodukcióját  is  kö¬ 
zöltük.  Kacziány  régi  s  önálló  stílusú  munkása  fes¬ 
tészetünknek.  1852-ben  született  Marosvásárhelyt 
s  szinte  gyermek  volt  még,  mikor  a  jó  öreg  Barabás 
útmutatása  mellett  rajzolgatni,  festegetni  kezdett. 
E  szerény  tanulmányokat  intenzivebben  folytathatta 
Münchenben  Stráhubernél,  Wagnernél,  Seitznél,  az¬ 
után  Párisban  Gcrőmenál.  Egy  emberöltővel  ezelőtt, 
1876-ban  állította  ki  első  képét,  egy  holdvilágos 
téli  tájképet,  a  budapesti  Műcsarnokban.  S  egy 
évtizeddel  ezelőtt,  1898-ban  kapta  ugyanott  első 
kitüntetését,  a  Wahrmann  Mór-féle  300  frtos  díjat, 
Vízió  nagypéntek  hajnalán  című  festményére.  Fes¬ 
tett  arcképet,  oltárképet,  dekoratív  faldíszt;  festett 
rossz  időkben  még  cégtáblát  is,  illusztrált,  grafikai 
művekkel  foglalkozott,  sőt  rajztanár  is  volt.  Az  élet 
bizony  nem  bánt  vele  valami  kegyesen,  de  Kacziány 
szívós  akarattal  kifogott  rajta.  Rendületlenül  bízott 
művészeti  meggyőződésében  s  e  bizalom  erőt  adott 
neki  a  legnehezebb  küzdelmek  közepette  is.  Kevés 
festőnk  vallhatja  a  maga  stílusát  olyan  független¬ 


nek,  mint  ő.  De  kevesen  szenvedték  meg  ezt  a 
függetlenséget  annyira,  mint  ő. 

Löschinger  Hugót  is  ismerik  e  lapok  olvasói, 
egy  nagy  dekoratív  falfestményét  s  egy  oroszlán¬ 
rajzát  közöltük.  A  Vaszary-díj,  amelynek  most 
nyertesévé  lett,  a  mag5Tar  történelem  dicső  esemé¬ 
nyeire,  ezek  közt  első  sorban  a  magyar  szentek 
életére  is  vonatkozó  képet  illeti  meg.  A  zsűri  Lö¬ 
schinger  sz.  Lászlóját  tüntette  ki  a  pályadíjjal. 
Festőnk  1875-ben  született  Budán,  atyja  is  festő 
volt.  Középiskoláit  és  a  mintarajziskolát  is  Buda¬ 
pesten  végezte  s  négy  évet  töltött  Lotz  Károly  ol¬ 
dalán.  A  külföldi  tanulmányokra  csak  kevés  idő 
jutóit :  rövid  ideig  Münchenben  tartózkodott.  Seré¬ 
nyen  vett  részt  a  Műcsarnok  tárlatain,  nagyobb- 
lélegzetű  művei  azonban  falfestmények,  amelyek 
nem  kerülhettek  a  budapesti  közönség  elé,  mert  a 
szekszárdi  múzeumot  díszítik.  Kulturhistóriai  képek, 
amelyek  egy-egy  fontos  művelődéstörténeti  korszakot 
szemléltetnek. 

Glatter  Gyula  a  Harkányi-díjat  kapta,  amely 
csak  a  társulati  kiállításokon  első  ízben  szereplő 
művészeknek  jut  ki.  Tehát  egészen  fiatal  ember. 
1886-ban  született  Münchenben.  Előbb  a  minta- 
rajziskolába  járt  s  három  év  múlva  Löfftzhöz  ment 
Münchenbe,  akinél  két  esztendőt  töltött.  Most  a 
a  Benczúr-féle  festészeti  mesteriskola  növendéke. 

Pentelei  Molnár  János  egyik  festményét,  egy  táj¬ 
képet,  tavalyi  évfolyamában  reprodukálta  a  Művészet. 
Dunapcntelén  született,  1878-ban.  Reáliskolát  és 
technikát  járt  Budapesten  s  pár  hónapig  mérnökös- 
ködött  is.  De  a  festés  vágya  kicsalta  Münchenbe 
s  ott  Hollósy  iskolájában  két  esztendőt  töltött.  Egy 
évet  Párisban  élt,  ahol  Jean  Paul  Laurensnek  volt 
tanítványa.  1905-ben  hazajött  s  tavaly  gyűjtemé¬ 
nyes  kiállításon  mutatta  be  munkáit  a  Könyves 
Kálmán  szalonjában.  Attól  fogva  a  stipendiumok 
egész  sorával  ismerték  el  tehetségét.  Nagy  állami 
ösztöndíjat  kapott,  azután  a  Nemes  Eliza-féle  díjat, 

1908-ban  Pável  püspök  utazási  ösztöndíjat,  most 
pedig  újra  állami  ösztöndíjat  egy  hollandi  útra. 
Azonfelül  a  tavaszi  tárlaton  neki  jutott  a  Wahr- 
mann-díj  is.  Festői  pályáját  tehát  a  legkedvezőbb 
külső  auspiciumok  mellett  kezdte  meg.  Most  a 
Benczúr-féle  festő-mesteriskola  tagja. 


Harmincezer  korona  évi  művásárlás. 

Ha  a  Műcsarnok  kiállításain  a  Képzőművé¬ 
szeti  Társulat  50,000  koronája,  a  király  s  az 
állam  művásárlása  elmaradna,  művészeinknek  sok 
kitűnő  alkotása  hiába  termett  volna.  Mit  monda¬ 
nának  azonban  művészeink  és  művészeti  vezető 
köreink,  ha  kivihető  lenne  az,  hogy  egy  új  mű¬ 
vásárló  faktor  jelennék  meg  a  színtéren,  amely 
képes  volna  állandóan  évente  legalább  30,000 
korona  értékű  mű  vásárlására  ? 

Régen  táplált  és  erős  meggyőződésem,  hogy  egy 
ily  vásárlási  faktor  teremthető,  és  pedig  teremthető 
fontos  kulturális  szükségből,  és  ezen  új  vásárló 
tényező  volna:  az  iskola. 

Elsősorban  abból  a  tényből  indulok  ki,  hogy 
Magyarországon  ez  idő  szerint  van: 


Középiskola  (gimnázium  és 
Felső  leányiskola 
Polgári  fiúiskola  . 

Polgári  leányiskola  . 
Tanító-  és  tanítónőképző 
összesen 


reál)  kerekszámban  200 


30 

130 

200 


G00 


Tehát  G00  olyan  felsőbb  fokú  intézet,  amelyben 
rajztanár,  rajzterem  van,  egyszóval  művészeti  okta¬ 
tás  folyik. 

De  milyen  ez  a  művészeti  oktatás?  Nem  akarok 
kiterjeszkedni  az  éppen  vita  tárgyát  képező  nagy 
kérdés  egészére.  De  az  iskola  művészi  oktatása 
szerintem  teljességgel  el  nem  képzelhető  kellő  ere¬ 
deti  magyar  művészeti  anyag  nélkül. 

Azonban  kérdezzük  meg  csak  az  iskolákat:  ha 
finom  kifejező  rajzot  akarnak  tanítani  vagy  ismer¬ 
tetni.  vájjon  tudnak-e  mutatni  a  tanulónak  akár¬ 
melyik  jelesebb  magyar  művész,  Székely,  Lotz, 
Pállik,  Zombory,  László  stb.  —  akár  egy-egy  kisebb 
rajzát,  vázlatát  vagy  befejezett  művét? 

Ama  fennebb  felsorolt  600  felsőbb  fokű  iskola 
közül  mutasson  nekem  valaki  csupán  tízet,  ahol 
egy-két  eredeti  magyar  tájképet,  életképet  vagy  bár¬ 
mely  másnemű  alkotást  találhatunk.  Van  egy  pár 
ilyen  iskola  is,  de  ezek  száma  legfeljebb  ha  ötre 
tehető.  Ha  kellő  számú  és  sok  mindenre  példát  adó 
magyar  művészi  anyagunk  volna  készenlétben,  • — 
mennyire  intenzivebb,  mélyrehatóbb  és  érdekesebb 
lenne  a  tanulókra  nézve  a  művészi  gyakorlás.  Ha 
például  azt  mondhatjuk :  íme,  itt  van  egy  tanul¬ 
mányfej,  ezen  vagy  azon  kiváló  magyar  mestertől, 
ebben  ilyen,  amabban  amolyan  művészi  megnyilat¬ 
kozás  a  feltűnő,  egyik  mesternek  egyénisége  így, 
a  másiké  pedig  amúgy  nyilatkozik  és  figyelhető 
meg.  Ilyenképen  az  eredetiről  való  tanítás  vagy 

másolás  közben  nemcsak  a  művészet  mélyebb  értel¬ 
mezését  adhatjuk,  hanem  egy-egy  darab  magyar 
műtörténelmet  is  tanítunk. 

Mai  napság,  hál’  Istennek,  már  nem  létezik  iskola, 
ahol  a  magyar  íróknak  gazdag  könyvtárával  ne 
rendelkeznének.  Nem  éppen  így  kell-e  tennünk  a 
művészet  tanításával?  Nem  érdemlik-e  meg  a  magyar 
művészek,  hogy  minden  magasabb  rendű  iskola 
egy-egy  kis  eredeti  kollekciót  bírjon  műveikből  ? 

De  még  a  vidéki  társadalom  szempontjából  is 
fontos  volna,  ha  a  város  valamelyik  zugában  volna 
a  magyar  művészetnek  egy  kis  menedékhelye. 
Apponyi  buzdítása  folytán  majdnem  mindenütt  kelet¬ 
keznek  ismeretterjesztő  előadások,  ahol  bemutatóra 
kerülhetne  a  magyar  művészet.  De  ugyan  miként 
tanítsanak  arról  a  magyar  művészetről  a  nagy- 
közönségnek,  mikor  még  egy  tenyérnyi  berajzolt 
lapocskát  sem  tudnak  a  publikum  elé  terjeszteni. 

Tehát  nem  csupán  iskolai,  hanem  valóságos  kul- 
turmisszióval  bír  az  az  eszme,  hogy  az  iskolák  a 
magyar  művészek  eredeti  produktumaival  lehető 
bőven  el  legyenek  látva. 

Mint  régebb  óta  gyakorló  tanár  röviden  elmon¬ 
dom,  miként  lehet  a  középiskolákban  könnyű  módon 
kellő  pénzalapot  teremteni  arra,  hogy  az  iskola 
számára  művészi  becscsel  bíró  kollekciót  szerez¬ 
zünk  be  s  azt  évről-évre  gyarapíthassuk. 

A  fennebb  említett  600  középiskolából  csupán 
300-at  veszek  számításom  alapjául.  Minden  tanár 
tapasztalásból  tudja,  hogy  egy  kis  buzdítással  és 
lelkesítéssel  bármelyik  iskolában  krajcáros  gyűjtés¬ 
ből  pár  száz  koronát  is  könnyen  össze  lehet  szedni. 
Az  öt,  tíz,  tizenöt  krajcár  a  szülőket  teljességgel 
nem  terheli  meg,  hiszen  ezt  a  gyermekek  uzsonna¬ 
pénz  vagy  zsebpénz  címén  rendesen  megkapják. 
Most  már  ilyen  iskolai  gyűjtés  alapján  azt  veszem 
fel,  hogy  bármelyik  intézet  évente  két  időpontra 
(pl.  szeptemberre  és  májusra)  felosztva,  könnyen 
gyűjthet  ötven-ötven  (összesen  száz)  koronát.  Egy- 
egy  osztályba  átlag  csupán  30  gyűjtő  gyereket 
véve  fel,  egyre  átlag  negyven  fillér  jutna.  De  mivel 
inkább  a  kétszázat  kitevő  gimnáziumok  és  reál¬ 
iskolákra  támaszkodunk,  hol  legkevesebb  nyolc 
osztályban  lehet  gyűjteni,  egy  gyerekre  átlag  nem 
jut  több,  mint  húsz  fillér.  Számításom  általában 
véve  igen  enyhe,  mert  hisz  hatszáz  iskola  közül 
csupán  a  felét  vettem  számításba. 

Háromszáz  iskola  egyenkint  száz  korona  gyűj¬ 
téssel  30,000  korona  tekintélyes  összeget  tesz  ki, 
mely  összeg  minden  esztendőben,  minden  kény¬ 
szerítés  nélkül  játszva  érhető  el. 

Nézzük  csak  most  azt  a  perspektívát,  ha  tár¬ 
latainkon  minden  évben  egy  oly  űj  vevő  jelenik 
meg,  aki  30,000  korona  értékig  vásárol. 

Az  egyik  évben  vehetnek  ebből  30  darab  1000 
koronás,  esetleg  15  darab  2000  koronás,  vagy 
10  darab  3000  koronás  olyan  tekintélyes  képet 
vagy  szobrot,  hogy  a  vidéki  városka  lakosai  cso¬ 
dájára  járhatnak,  az  illető  intézetnek  pedig  örök 

időre  büszkeségét  képezheti,  nem  szólva  a  vég¬ 
telen  nagy  pedagógiai  haszonról. 

Helyes  beosztással  nyolc-tíz  év  alatt  minden  inté¬ 
zetnek  lehet  egy-egy  ily  nagyobb  arányú,  nagyobb 
becsű  eredeti  műtárgya. 

Ami  pedig  a  kisebb,  az  iskolára  nézve  sokszor 
hasznosabb  apró  műtárgyak  vételét  illeti,  azok  száma 
ez  összegből  légió  lehet.  Gondoljuk  csak  el,  hogy 
100,  50,  20  és  25  koronás  apró,  de  művészi 
becsű  dolgokból,  melyeket  az  iskola  a  tanításnál 
rendkívüli  sikerrel  használhat,  300  —  600—12  00, 
sőt  több  darabot  is  vehetünk  évente. 

Szinte  fájt  a  lelkem,  midőn  egyes  tárlatokon  Glatz, 
Körösfői,  Nadler,  Olgyai,  Paczka  stb.  gyönyörű 
apró  művészi  alkotásait,  ceruza-,  kréta-,  pasztell-, 
toll-,  tusrajzait,  vázlatait  látom,  melyek  potom 
40 — 60 — 80  korona  árért  várnak  és  teljességgel 
nem  találnak  vevőre,  elkallódnak,  elvesznek.  A  neve¬ 
lés  kincstárában  kellene  ezeket  mind  helyes,  művészi 
politikával  felhasználunk. 

Ennek  a  gondolatnak  megvalósítása  a  kultusz- 
miniszter  kezdeményezésétől  függ.  Ha  ő  kiadja  a  jel¬ 
szót,  hogy  a  felsőbbfokú  iskoláknak  jó  és  szük¬ 
séges,  vagy  legalább  melegen  ajánlható  a  művészi 
oktatás  emelése  céljából,  hogy  az  iskola  egy  kis 
eredeti  kollekcióval  lássa  el  magát  és  erre  az  isko¬ 
lában  legföljebb  csak  80 — 100  koronát  gyűjtsön, 
akkor  testet  ölt  az  eszme  és  a  magyar  művészet 
piacán  egy  telt  erszényéi  és  nagyon  szívesen  látott 
művásárlót  vezettünk  be.  Gondolkozzanak  erről 
vezető  köreink.  Tulajdonképen  csak  arról  van  szó : 
nagyon  szükséges,  hogy  helyet  adjunk  a  magyar 
iskolában  az  eredeti  magyar  művészetnek ! 

Temesvár.  Lovas  Imre 

IMS  AYER  EDE.  Budán,  a  Várkert-bazár  mentén 
a  ü  áll  az  a  munkája,  amely  fentartja  nevét  s 
belevési,  ha  nem  is  az  idők  végezetéig,  a  szobor¬ 
nézők  emlékezetébe.  Egy  európai  értékű  magyar 
architektus,  Ybl  Miklós  szobra  ez,  felfogásában 
egyszerű,  póz  nélkül  való.  Másik  ily  dolgának  fel¬ 
állítását  már  nem  érte  meg.  Ez  egy  allegorikus 
csoport,  amit  évekkel  ezelőtt  már  Széchy  Antal 
kezdett  mintázni.  A  jelenet,  amit  ábrázol :  a  ma¬ 
gyar  és  osztrák  nép  hódolata  a  királyi  pár  előtt. 
Márványszobor  s  az  országház  kupolacsarnokába 
jut.  Általában  inkább  díszítő-szobrász  volt.  Efajta 
munkái  a  budai  kir.  várpalotát,  a  parlamentet,  a 
lipótvárosi  Szent  István-templomot  díszítik.  (Dom¬ 
borművek,  Szent  István  életéből  vett  témákkal,  a 
bazilika  szentélyében.  Ezeket  a  „Művészet"  1905. 
évf.  53  —  61.  oldalain  reprodukáltuk.)  Ezeken  mind 
erősen  érződik  a  hetvenes  évek  stílusa. 

Mayer  Ede  alább  következő  életrajzi  adatait  az 
elhunyt  barátjának,  Donáth  Gyulának  köszönjük. 
Mayer  1857-ben  született  Bécsben  s  az  odavaló 
iparművészeti  iskolában  Ivönignek  volt  tanítványa. 
Azután  öt  éven  át  Zumbusch  tanár  mesteriskolá¬ 
jában  dolgozott  (Stróbl  Alajossal  egyidejűleg)  s 


több  díjat  is  kapott.  Huszár  meghívta  pesti  mű¬ 
helyébe,  hogy  segítségére  legyen  nagyobbméretű 
szobormintáinak  elkészítésénél.  Itt  vált  főmunka¬ 
társává  a  budapesti  Petőfl-szobor  elkészítésénél  s 
a  Deák-szobor  vázlatainak  mintázásánál.  Huszár 
halála  után  a  szoborbizottság  őt  kérte  fel  a  Kiegye¬ 
zés  és  Hazaszeretet  csoportjainak  elkészítésére, 
amelyek  akkor  még  vázlatban  sem  voltak  meg. 
E  művek  befejeztével  Mayer  önállósította  magát  s 
megalkotta  a  budapesti  központi  pályaudvar  fő¬ 
homlokzatának  óriási  méretű  szoborcsoportját  és  a 
lipótvárosi  Szt.  István-templom  nagy  oromzatát.  Az 
Ybl-szobor  és  a  Szt.  István-templom  belsejébe  szánt 
nagy  bronzdomborművek  pályázatánál  a  pályabiró- 
ság  egyhangúlag  Mayernek  juttatta  a  megbízást  s 
e  munkákat  tekinthetjük  egyszersmind  főműveinek. 
A  viszonyok  következtében  tehetségének  ereje  leg¬ 


inkább  a  figurális  díszítőszobrászatban  fejlődött  ki 
s  a  legutóbbi  20  év  során  keletkezett  nagyobb 
állami  és  magánépületek  ilynemű  díszítésében  seré¬ 
nyen  működött  közre.  Ide  sorolandó  az  Andrássy-út 
egyik  palotáján  látható  két  Herkules-kariatid,  azután 
az  Opera  belsejének  díszítő-szobrászati  munkái  s 
a  Szt.  István-templom  kupolafülkéiben  elhelyezett 
négy  evangélista.  Az  utóbbi  években  sajnosán 
tapasztalta,  hogy  az  építészek  kevesebb  érzéket 
mutatnak  műveik  ily  irányú  gazdagításával  szemben. 

Utolsó  műve  Krisztus  a  kereszten.  Ezt  Majláth 
püspök  számára  rendelték  meg,  E  mű  jellemzetesen 
mutatja  be,  mint  értett  Mayer  a  férfitest  művészi 
alakításához. 

Mayerben  oly  szobrász  halt  meg,  aki  a  legkülön¬ 
bözőbb  műtörténeti  stílusokban  otthon  érezte  magát. 
Szerény  egyéniségéért  nemcsak  kollegái  becsülték, 
hanem  mindenki,  aki  vele  valaha  érintkezett. 

IÁLLÍTÁSOK.  Márc.  4-én  nyílt  mega  „Műhely" 
kiállítása  az  Uránia  helyiségében.  Márc.  5-én 
nyílt  meg  a  magyar  grafikusok  kiállítása  a  Könyves 
Kálmán  szalonjában.  Márc.  5-én  nyílt  meg  Déri 
Kálmán  kiállítása  a  Könyves  Kálmán  szalonjában. 
Márc.  10-én  nyílt  meg  a  Mintarajziskola  és  Rajz¬ 
tanárképző  kiállítása.  Márc.  25-én  nyílt  meg  a  Packa- 
művészpár  kiállítása  a  Nemzeti  Szalonban.  Márc. 
3  1-én  nyílt  meg  a  Műcsarnok  tavaszi  tárlata.  Ápr.  5-én 
nyílt  meg  a  „Magyar  Művészet"  nagyváradi  tárlata. 
Ápr.  22-én  a  berlini  festők  kiállítása  nyílt  meg  a 
Könyves  Kálmán  szalonjában. 

ITÜNTETÉSEK.  A  szabadkai  ref.  templom 
tervpályázatán  az  500  koronás  díjat  Kovács 
Károly  nyerte. 

A  Magyar  Mérnök-  és  Építész-Egylet  nagy  pályá¬ 
zatán  (főűri  kastély  terve)  az  egyesületi  nagy  érmet 
és  az  1200  koronás  utazási  ösztöndíjat  Pogány 
Móric  nyerte ;  a  második  díjat  Málnai  Béla,  a 
harmadikat  Wannenmacher  Fábián  kapta. 

A  szobrászati  mesteriskola  Ferenczy-féle  2000 
koronás  nagy  díját  Székely  Károly  nyerte. 

Ruscsuk  bolgár  város  nemzetközi  pályázatot  hir¬ 
detett  vízvezetéki  és  csatornázási  terveinek  biztosí¬ 
tása  céljából.  A  6000  frankos  pályadíjat  dr.  For- 
báth  Imrének  ítélték  oda. 

A  tűrkevei  polgári  fiú-  és  leányiskola  tervpályá¬ 
zatán  600  —  600  korona  díjban  részesült  Dobovszky 
József  két  terve. 

A  kecskeméti  állami  elmegyógyintézet  tervpályá¬ 
zatán  az  egyesített  első  (6000  kor.)  és  második 
(4000  kor.)  díjat  Korb  és  Giergl,  valamint  Bálint 
és  Jámbor  kapták,  2000  kor.  harmadik  díjjal 
Lechner  Ödön  és  Sebestyén  Arthur  tervét  jutal¬ 
mazták. 

A  Belvárosi  Takarékpénztár  tervpályázatán  6000 
koronás  díjat  kaptak  Korb  és  Giergl,  Hübner  Jenő 
és  Meszner  Sebestyén,  Bálint  és  Jámbor  pálya¬ 
munkái. 

A  törökszentmiklósi  városháza  tervpályázatán  a 
kitűzött  díjakkal  jutalmazták  ifj.  Nagy  Károly, 
Román  Ernő  és  Vogel  Jenő  pályaterveit. 

A  csurgói  takarékpénztár  intézeti  házának  terv- 
pályázatán  a  800  koronás  első  díjat  Himler  Dezső 
nyerte. 

Zombor  város  új  törvénykezési  palotájának  terv- 
pályázatán  az  első  díjat  Orth  Ambrus  és  Somló 
Emil,  a  második  díjat  Jablonszky  Ferenc,  a  har¬ 
madik  díjat  Sebestyén  Arthur  kapták. 

A  Képzőművészeti  Társulat  tavaszi  tárlatán  a 
4000  koronás  társulati  nagy  díjat  Kacziány  Ödön 
nyerte  „A  Gellért  éjfélkor"  c.  festménye  alapján. 
A  3200  koronás  báró  Forster  Gyula-féle  „Vaszary- 
díj“-at  Löschinger  Hugó  kapta  „Szent  László"  c. 
festményéért.  A  600  koronás  Wahrmann  Mór¬ 
díjjal  Pentelei  Molnár  János  „Finis"  c.  festményét 
díjazták.  A  450  koronás  Harkányi-díjat  Glatter 
Gyula  kapta  „Öreg  asszony  és  fiatal  lány"  c.  képéért. 

A  budapesti  Kossuth-szobor  pályázatán  az  első 
(12,000  kor.)  díjat  és  vele  a  megbízást  Horvai 
János  nyerte,  a  második  (8000  kor.)  díjat  Róna 
József,  a  harmadikat  (6000  kor.)  Holló  Barnabás 
és  Istók  János,  a  negyediket  (4000  kor.)  kolozs¬ 
vári  Szeszák  Ferenc,  az  ötödiket  (3000  kor.) 
Kallós  Ede,  Komor  Marcel  és  Jakab  Dezső,  a 
hatodikat  (1500  kor.)  Tóth  István,  a  hetediket 
(1500  kor.)  Füredi  Richárd,a  nyolcadikat  (1500  kor.) 
Margó  Ede,  a  kilencediket  (1 500  kor.)  Vas  Viktor. 

A  Magyar  Építőművészet  Szövetsége  részéről  a 
Wellisch-féle  díjakra  hirdetett  mozgófénykép-színház 
tervpályázatán  a  480  koronás  első  díjat  Mende 
Valér  műegyetemi  hallgató  nyerte,  200  kor.  má¬ 
sodik  díjat  Freund  Dezső,  100  kor.  harmadik 
díjat  Györgyi  Dénes,  a  1 00  kor.  negyedik  díjat 
Dénes  István  kapta. 

A  lugosi  kórház  pályázatán  az  első  1500  koronás 
díjat  Jendrássik  Alfréd  és  Vida  Artúr  kapták,  a 
második  1000  koronás  díjat  Baumhorn  Lipót,  a 
harmadik  600  koronás  díjat  Villányi  Ármin. 

BROCKY  KÁROLY  rajzát  közöljük  e  szám  mel¬ 
lékletén.  Eredetije  vereskrétarajz. 

NAGY  SÁNDOR  rajzolta  a  147.  és  162.  oldal 
fejlécét. 

DÁNOS  DÁVID  rajzolta  a  154.  oldal  fejlécét. 

ZSIGMOND  LÁSZLÓ  rajzolta  a  1 69.  oldal  fejlécét. 

SZABÓ  JENŐ  rajzolta  a  178.  oldal  fejlécét. 

SASSY  ATTILA  rajzolta  a  190.  oldal  fejlécét. 

JÁVOR  PÁL  rajzolta  a  194.  oldal  fejlécét. 

HARMOS  KÁROLY  rajzolta  a  198.  oldal  záró¬ 
díszét. 

CSERNA  REZSŐ  rajzolta  a  199.  oldal  fejlécét. 

MUHITS  SÁNDOR  rajzolta  a  201.  oldal  fejlécét. 


KÜLFÖLDI  KRÓNIKA 

ORDAU  S  AZ  IMPRESSZIONISTÁK.  A  „Művé¬ 
szet"  egyik  legutóbbi  számában  említés  történt 
Nordau  Miksának  a  modern  művészi  irányzatot  és 
különösen  az  impresszionistákat  ért  vehemens  táma¬ 
dásáról.  Nordau  eddigi  működése  hidegen  hagyott 
bennünket.  Tudtuk  róla,  hogy  időközönkint  párisi 
tárlatokról  ír  s  az  aktualitásokhoz  aggatja  a  színe- 
hagyott,  húsz  év  előtti  eszméket.  Ha  Magyarországon 
beszélnek  róla  mégis,  két  okból  lehetséges:  az  egyik 
a  Nordau  állítólagos  magyar  származása,  másod¬ 
sorban  pedig  az,  hogy  akadhatnak,  akik  a  saját 
előítéletük  támogatására  igyekeznek  Nordaut  fel¬ 
használni. 

Nordau  irodalmi  értékéhez  semmi  szavunk,  bár 
röviden  megjegyezhetjük,  hogy  az  ó  filiszteri  s 
önző  nyárspolgári  rövidlátásáról  már  tizenöt  év 
előtt  megmondotta  véleményét  Bernhard  Shaw.  Az 
ő  esztétikai  egyéniségével  hasonlóképpen  régen 
végeztek  Franciaországban,  csak  Bécsben  és  kör¬ 
nyékén  beszélnek  Nordauról. 

Ezúttal  Nordau  két  bécsi  cikkével  igyekeztek 
otthon  hatni  a  közvéleményre. 

Mi  csakis  ezen  alkalomból  foglalkozunk  ez 
üg'ygyel  s  ama  eszményi  szempontból,  hogy  a 
művészet-anyának  nem  lehetnek  mostoha  gyermekei 
a  különböző  művészeti  irányzatok.  S  legkevésbbé  az 
impresszionizmus  az,  mint  a  művészettörténet  űj, 
csodásán  termékeny  erőforrása. 

És  talán  fölösleges  munkát  is  végeznénk  éppen 
ezért,  ha  mi  az  űj  művészeti  irányzatokat  védel¬ 
münkbe  vennők.  De  mint  az  általános  művészeti 
érdekeket  szolgáló  orgánum,  nem  engedhetjük  ala¬ 
csonykirohanásokkal  megmérgezni  művészi  életünket. 
Hasonló  törekvések  nem  fejleszthetnek  egészséges 
eredményeket  egy  fél  szempontjából  sem,  hanem 
mindkettőre  bántó  visszahatással  vannak. 

Kétségkívül,  lehetnek  ellentétes  művészi  pártok, 
voltak  és  lesznek  mindenha,  de  oly  alacsony  és 
közönséges  vádakkal  még  nem  léptek  fel  ellenük, 
mint  azt  Nordau  tette  az  impresszionistákról  szóló 
tárlati  kritikájában. 

A  műkritika  történetében  mindenkor  a  tudás, 
igazságérzet,  ízlés  voltak  az  ideálok.  A  kritikus 
felelősségének  tudatában  bizonyos  szellemi  és  esz¬ 
ményi  pódiumról  nézi  a  körötte  vívódó  művészi  életet. 

Nordaunál  mindez  hiányzik.  Nem  okul  a  mű¬ 
történet  nagy  tanulságain.  Hiába  keressük  nála  az 
eszményi  piedesztált, 

E  helyett  rágalmakat  olvasunk,  mindama  művé¬ 
szeti  intézmények,  művészek  és  sajtó  ellen,  melyek 
az  impresszionista  művészet  kifejezői.  Olyan  jelzőket 
használ  az  impresszionista  művészekre,  minőt  az 
egyetemes  kritikában,  a  legprimitívebben  is,  hiába 
keresünk  és  amelyek  teljes  fölsorolását  jóízlésünk 
tiltja. 

Ez  az  egy  tény  is  felmenthetne  bennünket  attól, 
hogy  Nordauval,  mint  művészeti  kritikussal  foglal¬ 
kozzunk.  Csak  ráakarunk  mutatni,  hogy  mindezek 
dacára  mégis  tudott  nálunk  találni  hívekre. 

így  mellékes  dolog  volna  az  is,  hogy  Nordau 
mit  tart  Cézanneról,  ha  azt  eszközül  odahaza  föl 
nem  használták  volna. 

Cézanne  műtörténeti  egyéniségének  érvényesülését 
egy  teljesen  és  egyénien  fantasztikus  rágalommal 
igyekszik  befátyolozni.  Szerinte  „a  képkereskedők 
megvásárolták  a  francia  újságokat  Cézanne  és  az 
impresszionista  művészek  érdekében". 

Persze,  erről  Párisban  senki  sem  tud.  Azonban 
Nordau  és  az  olvasói,  naiv  hívei  tudnak  és  ter¬ 
jesztették. 

A  higgadt  és  józan  elmék  előtt  nyilvánvaló  c 
rémregénybe  illő  vád  belső  korlátoltsága. 


Eltekintve  attól,  hogy  nem  Cézannenál  kezdődik 
az  impresszionista-művészet,  mindnyájan  tudjuk,  hogy 
Cézanne  évekig  festett  a  legnagyobb  elvonultságban, 
a  saját  gyönyörűségére.  A  lapok  épp  ellenkezően, 
annak  idején  gúnyolták,  csak  barátja,  Zola  Emil, 
tudott  érte  őszintén  lelkesedni  és  biztatgatta.  Ugyan¬ 
így  történt  Toulouse-Lautrec,  Renoir,  Van  Gogh, 
Gauguinnal  stb.,  és  ellentétben  Nordau  információ¬ 
jával,  a  képkereskedők  csak  későn  vették  őket 
észre,  közöttük  Vollard  volt  ekkor  is  az  első,  a 
többiek  űgyszólván  akkor  következtek,  mikor  tragi¬ 
kum  vagy  halál  hozzájárult  alkotásaiknak  mind 
nagyobb  körben  való  megismeréséhez.  De  már 
akkor  régebb  idő  óta  írt  a  nagy  Eugén  Carriére 
az  impresszionistákról,  külön  Gauguinről,  és  egy 
idealista  űj  kritikusgárda  a  tisztán  művészeti  „Revue 
Blanche“-ban,  hol  találkozót  adtak  egymásnak 
Camille  Mauclair,  Vauxcelles,  Sarrazin,  Tádéé 
Natanson,  Charles  Móricé  stb.  Ez  eszményi  revüt 
a  maga  idejében  nem  méltányolták  eléggé.  Meg 
kellett  szűnnie.  Hol  volt  tehát  a  Nordau  fantasia- 
szülte  „trustja"  ? 

Szeretnők  Nordau  inspiráltait  ama  egyszerű 
elméleti  igazságra  figyelmeztetni,  hogy  a  kritika 
követte  mindenkor  a  művészi  alkotást.  Az  űj  irány 
felfedezte  a  napfényt  s  e  princípiumában  eleve 
szembehelyezkedett  az  eddigi  felfogásokkal.  Ennek 
s  a  fönti  idealista  gárdának  sok  gúnyt  és  keserűséget 
kellett  lenyelnie,  míg  a  közvélemény  nagy  része 
reá  nem  jött  igazára. 

Az  ellentétek  fennállanak  még,  de  sehol  senki¬ 
nek  nem  jutott  eszébe  Nordau  „Conventionelle 
Lüge“-je.  Nordau  e  rögeszméjét  valószínűleg  ama 
pörből  merítette,  mely  a  Bernheim  jeune  kép¬ 
kereskedő -cég  és  a  wagrami  herceg  között  néhány 
hónap  előtt  megindult  és  ma  sincs  még  befejezve. 
Mi  sem  természetesebb,  hogy  egy  kereskedő  finan¬ 
ciális  machinációi  nem  érinthetik  a  művészetet, 
de  Nordau  tanítványainak  e  rövid  felvilágosítás 
szolgáljon  mégis  : 

A  fönti  cég  rábírta  a  herceget,  hogy  társaságban 
vásároljon  képeket.  Ebben  a  legkülönbözőbb  mű¬ 
vészi  irányzatok  foglaltak  helyet,  a  legnagyobb 
egyetértésben.  A  herceg  belement  a  vállalkozásba, 
később  pedig  meggondolta  magát  és  visszalépett. 
De  hogy  ezt  megtehesse  minél  könnyebben,  azt 
állította,  hogy  a  képek  szerinte  nem  érnek  annyit, 
amiben  a  megállapodás  történt. 

Tisztán  üzleti  vállalkozás  ez  tehát.  A  művészet¬ 
nek  magának  ehhez  semmi  köze  nincs.  Mint  napi¬ 
hírrel  foglalkoztak  is  vele. . .  Nordau  félremagyarázza 
a  tiszta  tényeket,  s  akik  utána  indulnak,  éppen 
nem  lehetnek  hálásak  neki .  .  . 

Nordau  ma  épp  oly  idegen  a  francia  művészet¬ 
ben,  mint  évtizedekkel  ezelőtt.  Mindig  akadnak 
idegenkedők,  kik  a  párisi  miliővel  és  a  párisi 
karakterek  verisztikus,  művészi  átérzéseivel  nem 
tudnak  megbarátkozni.  Emezek  konstatálják  a  típus- 
különbségeket  az  eddig  általuk  látottak  között,  c’est 

tout .  .  .  Ugylátszik,  Nordau  egyéniségében  az  epés 
gyűlölet  mindenütt  fölcsap,  ha  valahol  tipikus 
francia  karaktert  lát.  Nemcsak  ennek  ellensége, 
de  filiszter  volta  kifejezésre  jut  a  nagy  egyéniségek 
lerántásában  is,  szinte  a  tömegnek  a  szószólója, 
mely  nem  szeret  különbet,  mint  ő  maga.  így  külö¬ 
nös  passzióval  kapaszkodik  a  legnagyobb  zsenik 
köntöse  szélébe :  Carriérc,  Rodin,  Zola,  Pissarro, 
az  idegenek  közül  pedig  Ibsen  ő  szerinte  paralitikus 
őrültek.  A  feltűnő  nagyságok  zavarják  az  ő  nyárs¬ 
polgári  perspektíváját.  Irtózik  a  fellépéseik  folytán 
keletkezett  forradalomtól. 

Szeretnők  megtudni  Nordautól,  hogy  a  fejlő¬ 
dést  befejezettnek  tartja-e?  Nem  látja-e,  hogy  a 
közelmúlt  és  a  jövő  lángelméket  löknek  ki  a  fel¬ 
színre,  nem  —  pour  épater  le  bourgeois  — 
hanem  hogy  új  környezetet  teremtve  maguk  körül, 
új  és  teljesen  természetes  forradalmakat  teremtse¬ 
nek  ?  Nem  látja-e  a  művészettörténetből,  hogy  aki 
fölött  tegnap  gúnyolódtak,  ma  ünnepük,  de  már 
holnap  múzeumba  kerülhet  mint  „úttörő",  vagy 
elenyész  az  emberiség  lángelméinek  hekatombái 
között.  Az  örök  evolúció,  az  igazság  új  szépségeinek 
keresése  ez,  mindig  lesznek  újabb  és  nagyobb 
rajongói,  új  energiákkal,  új  művészi  hittel. 

Érdekesnek  véltem  a  francia  esztétikusok  néhány 
kiváló  alakjának  véleményét  kikérni  ez  alkalomból, 
tisztán  illusztrációképpen  : 

Roger  Marx,  a  franciaországi  múzeumok  főfel¬ 
ügyelője,  főszerkesztője  a  „Gazette  des  Beaux-arts“ 
havi  művészeti  folyóiratnak  : 

—  Az  impresszionizmus  az  úgynevezett  1830-iki 
francia  iskola  kifejlődése.  Manet  és  Monet  a  fes¬ 
tészetet  fölveszik  újra  ama  pontnál,  hová  azt  Courbet, 
Daubigny  és  Jongkind  vezették,  folytatják  a  fény¬ 
tünetek  megfigyelését,  nevezetesen  a  plein-air  fes¬ 
tészetben.  A  modern  művészet  mai  fényfokát  az 
impresszionizmus  gloire-os  alakjainak,  múltjának 
köszönheti.  Ezt  tagadni  nem  lehet.  Nordau  fan¬ 
tasztikus  képzelődése  ellentétben  van  a  művészet- 
történeti  igazsággal,  mely  immár  a  megnevezett 
tények  sorrendjébe  vonult.  Amit  Nordau  holmi 
„trustoperációról"  említ,  arra  hasonlóképpen  kár 
szót  vesztegetni. 

Charles  Móricé,  több  kiváló  esztétikai  mű  szer¬ 
zője,  a  „Mercure  de  Francé"  kritikusa : 

— -  A  mit  Nordau  művészetről  és  impresszio¬ 
nistákról  ír,  annak  semmi  jelentősége  nincs.  Azokról 
beszél  akikhez  nem  ért.  Az  impresszionisták,  mint 
Manet,  Pissarro,  Guilleaumin  stb.  a  legérdekesebb 
és  legtermékenyebb  talentumok.  Az  ő  befolyásuk 
az  egyetemes  művészetre  nyilvánvaló.  Régebbről  is 
tudom,  hogy  a  mi  legnagyobb  költőnkről,  Verlaine- 
ről,  Rodinről  mint  őrültekről  írt.  Hasonlóképpen  a 
mi  nagy  Carriére-ünkről,  aki  művészetében  a  leg¬ 
nemesebb,  lírikus  festő  és  egyéniségében  a  leg¬ 
egyszerűbb,  legtisztább  emberi  lélek  s  egyszerű, 
végtelenül  gyöngéd  családapa  volt.  Ugylátszik  Nordau 
őrülteket  látott  egész  életében  s  ha  mindenütt  eze- 

két  lát,  végre  maga  is  az  lesz.  Amit  a  sajtóról  „trust- 
operációról“  szól,  az  nevetséges.  És  hát  mit  ír  ő 
tulajdonképen  ?  Kritikát,  riportot  vagy  hitvány 
pletykákat,  miről  senki  sem  tud  rajta  kívül  ?  Ismét¬ 
lem  Nordau  kritikai  jelentősége:  semmi,  semmi... 

Louis  Vauxcelles  a  „Gil  Blas“  kritikusa  : 

■ —  Amit  Nordau  Rodinről,  Carriéreről,  Cézan- 
neról  írt,  az  mind  kriminaliszlikus  hazugság.  Mint 
műértő  neki  semmi  értéke  nincs.  Amit  más  nagy- 
jainkról  írt  Nordau,  az  mind  közönséges  gaminerie, 
ettől  eltekintve  is  a  Bernheim-ügyhöz  természetesen 
semmi  közünk. 

Mindezt,  ismételjük,  talán  fel  sem  idéztük  volna, 
ha  kárát  nem  látnok  az  egészségtelen  üszökhintés- 
nek  művészi  életünkben.  Mint  látható,  Nordau  már 
régóta  „elintézett"  egyéniség,  csak  bizonyos  mű¬ 
vészeti  kültelkeken  ejtik  ki  nevét  bizonyos  hang¬ 
súlyozással.  Reméljük,  ezzel  lezártuk  mi  is  a  Nordau- 
aktákat.  Lendvai  Károly 

LETTE  KÁROLY.  Tehát  eljutottunk  odáig,  hogy 
azon  külföldi  képíróknak  is  szentelhetünk  nehány 
sort,  akiknek  működése  javarészt  Magyarország  terü¬ 
letére  szorítkozott. 

Klettc  Károlyt  értjük,  a  ki  Szászországból  vándo¬ 
rolt  ki  a  drezdai  csata  után,  s  ha  nem  is  lett  maga 
vérbeli  magyar  művészszé,  de  gyermekeit  jó  magyar 
emberekké  nevelte,  a  kik  közül  az  egyik,  Kelcty  Gusz¬ 
táv,  alapítója  s  első  igazgatója  volt  az  országos  minta¬ 
raj ziskolának. 

A  von  Klette-család  Drezdában  korunkban  is  el 
van  terjedve  s  államhivatalnokokat  és  katonatiszteket 
nevelt  Szászországnak.  Kiette  Károly  1793  okt.  18-án 
pillantotta  meg  legelőször  a  napot  Drezdában,  a  hol 
édesatyja  szász  királyi  irodatiszt  volt,  aki  fiában 
már  a  zsenge  gyermekkorban  felfedezte,  hogy  az 
nemcsak  hajlandóságot  tanúsít  a  rajzolás  iránt, 
de  kiváló  tehetséget  is,  s  mikor  az  iskolákat  elvé¬ 
geztette  vele,  arra  törekedett,  hogy  Károly  kizárólag 
a  művészetek  tanulmányozására  fordíthassa  minden 
idejét. 

Kiette  Károly  legelőször  szülővárosában  képezte 
magát,  majd  Prágába  került  s  utoljára  Bécsben 
tanult  a  Kunike  tanár  oldala  mellett.  Pár  év  múlva 
Magyarországba  jutott  s  a  múlt  század  huszas 
éveiben  előkelő  főúri  körökben,  különösen  Pozsony¬ 
ban  a  gróf  Zichy-családban  kapott  alkalmazást. 

Itt  ismerkedett  meg  a  nagynevű  József  nádor  udva¬ 
rával,  a  mely  1830-ban  az  országgyűlésre  ide  köl¬ 
tözött  s  István  főhercegnek,  Magyarország  utolsó  nádor 
ispánjának  s  ikertestvérének,  Herminának,  Kiette  Ká¬ 
roly  volt  a  legelső  rajztanítója. 

Dolga  nagyon  jól  ment.  Ez  időtájban  ismerke¬ 
dett  meg  a  Sánthó-családdal,  s  ez  összeköttetése 
révén  vette  feleségül  Bayer  Johannát,  egy  odavaló 

polgárcsalád  gyermekét.  Ezen  házasságból  született 
Fanny  nevű  leánya,  aki  később  Hanzély  János 
kir.  tanácsos  neje  lett;  Károly,  az  országos  m.  kir. 
statisztikai  hivatal  első  igazgatója,  s  Gusztáv,  festő¬ 
művész,  igazgató. 

József  nádor  az  evangélikus  vallású  rajzmestert 
már  1832-ben,  vagy  meglehet  1834-ben  udvari 
festőjévé  nevezte  ki,  s  mikor  az  udvar  1836-ban 
Budára  tért  vissza,  növendékeivel  Kiette  is  oda 
költözött  s  nemcsak  a  fent  említett  ikreket  taní¬ 
totta,  hanem  a  fiatalon  elhalt  Hermina  főhercegnőn 
kívül  Erzsébet  főhercegnőt  s  József  főherceget  is 
ő  vezette  be  a  rajzolás  és  festés  elemeibe  Budán 
és  Alcsuthon. 

Mikor  az  öreg  nádor  meghalt,  családja  1847-ben 
Bécsbe  ment  lakni  s  Kiette  Károlyt  más  tiszt¬ 
viselőkkel  együtt  nyugdíjazták.  István  főherceg  éle¬ 
tének  utolsó  éveit  schaumburgi  birtokán,  a  nassaui 
hercegségben  élte  le,  ahol  császári  rendeletre  mint 
kegyvesztett  tartózkodott  s  abban  a  fejedelmileg 
kiépített  palotában,  melyben  lakását  berendezte, 
három  nyáron  fogadta  Klettét,  neki  megbízásokat 
adott  s  a  megrendelt  képeket  Ivlette  a  magas  párt¬ 
fogója  legnagyobb  megelégedésére  készítette  el. 

Amint  ez  köztudomású,  István  nádor  1867-ben 
Mentoneban  halt  meg ;  hogy  ezen  hűsz  év  alatt 
hányszor  érintkezett  Kiette  az  udvarral,  mennyi 
képet  festett?  nem  tudjuk  kimutatni. 

Hogy  a  József  nádor  udvara  mennyire  rokon¬ 
szenvesen  fogadta  Klettét  mindig,  az  bizonyítja  leg¬ 
jobban,  hogy  fiát,  Károlyt,  mikor  ez  mint  honvéd 
Erdélyből,  a  Bem  táborából  1 849-ben  hazakerült, 
az  alcsuthi  uradalomban  mint  gazdasági  gyakor¬ 
nokot  alkalmazta. 

A  Ivlette  képeiről  valamennyi  kiállításokon,  ahova 
képeket  küldött,  az  írói  és  művészi  körök  mindig 
a  legnagyobb  elismeréssel  emlékeztek  meg.  Buda¬ 
várának  1849  május  21-én  történt  visszafoglalását 
a  helyszínen  eszközölt  felvételek  szerint  olajban 
festette  meg,  s  a  kép  eredetijét  Budapesten  a  Pro- 
kopius-család  vásárolta  meg,  akinél  az  nagy  becs¬ 
ben  áll  ;  különben  készített  ő  arról  többrendbeli 
felvételeket  is,  van  belőle  egy  leányának  özv.  Han¬ 
zély  Jánosné  birtokában,  aki  önarcképét  is  őrzi, 
unokájának,  dr.  Hanzély  László  budapesti  köz-  és 
váltóügyvéd  tulajdonában  van  több  festménye  és 
igen  sikerült  rajza,  ezek  közt  vadászati  állatképek 
a  harmincas  évekből ;  de  vannak  egyebütt  is,  mert 
azokat  színnyomatban  reprodukálták  s  az  egész 
országban  terjesztették. 

Az  1838-iki  budapesti  árvíz  rajzát  egy,  a  har¬ 
mincas  évek  végén  megjelent  műben  e  sorok  írója 
is  látta ;  a  művész  neve  is  fel  volt  jegyezve  a 
képen;  de  az  nem  ugyanaz,  amelyet  Trattner  János: 
„Jégszakadás  és  Duna- kiáradás “  cím  alatt  tett  közzé. 

•  A  székesfővárosi  Múzeumban  Kiette  Károlynak 
két  képe  látható,  az  egyik  a  Gizella-tér  s  a  Váci¬ 
utca  egy  része,  amelyet  egykor  Német  'Színház-tér¬ 
nek  neveztek  azért,  mert  ez  az  intézet  a  mostani 


Haas-palota  helyén  állott,  de  1849-ben  leégett  s  a 
német  múzsa  a  mostani  Erzsébet-téren,  akkor  Új- 
vásár-téren,  verte  fel  a  sátorfáját. 

A  másik  képe  a  Rózsa-térnek  azt  a  részét  ábrá¬ 
zolja,  amely  a  jelenlegi  Klotild-palota,  illetőleg  a 
belvárosi  helyőrség  laktanyája  helyén  állott.  Mind¬ 
kettőt  ő  ábrázolta,  de  Schwindt  rajzolta  s  mint 
színezett  aeélmetszetek  német,  francia  és  angol 
nyelven  kiadott  művek  melléklete  gyanánt  terjedtek 
el  egész  Európában.  Acélra  Hürliman  metszette 
1838-ban  Párisban. 

Mondják,  hogy  a  Szépművészeti  Múzeumban  is 
vannak  képek  a  Ivlette  névvel  aláírva  ;  a  család¬ 
jában  nem  emlékszik  senki,  hogy  ezt  a  nevet 
Keleti  Gusztáv  a  festményein  használta  volna. 

A  Kiette  Károly  szerénységét  mi  sem  mutatja 
annyira,  mint  az,  hogy  róla  az  itt  előadottakon 
kívül  semmi  néven  nevezendő  életrajzi  adatot  nem 
találtunk,  s  mikor  1874-ben  június  26-án  meg¬ 
halt  s  a  koporsóját  a  budavári  Bécsi-kapu  mellett 
lévő  745.  sz.  lakásából  kikísértük,  a  sajtó  sem 
igen  emlékezett  meg  róla,  dacára  hogy  egyik  fia  a 
magyar  tudományos  Akadémiának,  a  másik  a  lvis- 
faludy-Társaságnak  oszlopos  tagja  volt,  irodalmi 
férfiak  mind  a  ketten. 

Jelen  sorok  egy  emberöltő  mulasztását  kívánták 
helyrehozni!  — 250.  F.  I. 

HeíURSZKY  ISTVÁN  festőművész  ősei,  a  család 
tradíciói  szerint  Lengyelország  valamelyik  fel¬ 
osztása  alkalmával  kerültek  Felső-Magyarországba. 

Dr.  Burszky  Dániel  budapesti  ügyvéd  sokat  emle¬ 
gette,  hogy  atyja,  Sámuel  Csetneken  született  s 
együtt  nevelkedett  Scitovszky  János  hercegprímással. 

A  Burszky-család  állítólag  nemes  volt  s  a  nevét 
Lengyelországban  z  Bursky-nak  írták.  A  család 
rimaszombati  és  debreceni  ágának  azonosságára  a 
legnyomósabb  bizonyítékot  a  fej-  és  arctipus  képezte, 
a  rőt  szakái  Istvánnál  még  jellegzetes  is,  aki  erős, 
egészséges  férfi  volt. 

Burszky  István  a  festő,  a  múlt  század  hatvanas 
éveiben  Debrecenben  lakott  s  képeket  küldözgetett 
a  pesti  műegyesületbe. 

Fiatal  korában  besorozták  katonának  s  mint  ki¬ 
szolgált  tűzmester  került  vissza  Debrecenbe. 

Hol  töltötte  szolgálati  éveit  ?  nem  bizonyos.  Víg 
természetű  joviális  ember  volt,  mikor  a  tűzhely 
mellé  visszakerült,  kizárólag  a  festészetnek  élt  s 
ebből  tartotta  családját. 

Felesége,  Sípos  Juliána  igen  szép  magas  nő  volt, 
aki  egy  Gyula  nevű  fiúcskát  hozott  a  Burszky- 
családba,  ez  a  Sípos  Gyula  hasonlóképen  festő 
lett,  Burszky  István  tanította  s  a  nevelőapja  házá¬ 
nál  tartózkodott  a  művész  haláláig. 

Burszky  Debrecenben  a  rajzolásból  és  festészet¬ 
ből  magánleckéket  is  adott.  Tanította  többi  közt 
Sárváry  Lőrincet  és  Hódy  Gyulát,  ez  utóbbi  ügy¬ 
véd  volt  Debrecenben  s  ügyes  amatőr- festő  mind 
a  kettő. 


207 


Adatok  művészetünk  történetéhez 


A  Burszky  István  festményei  kö^ül  három  talál- 
tatik  a  Komlóssy  Arthur  debreceni  ügyvéd  s  taka¬ 
rékpénztári  igazgató  birtokában,  úgy  mint  Deák 
Ferenc  arcképe,  egy  hortobágyi  tájrészlet  és  egy 
csendélet-kép. 

Egy  másik  csendélet-képét  1865-ben  magam  is 
láttam  a  kiállításon  a  budapesti  Vigadó-épületben, 
azonos-e  ez  azzal,  amelyet  Meszlényi  Zoltán  nyugal¬ 
mazott  segédtanfelügyelő  őriz  Budapesten,  ma  nem 
bírnám  eldönteni. 

Meghalt  Debrecenben  a  múlt  század  hetvenes 
éveiben,  mások  szerint  Budapesten  a  Rókus-kór- 
házban. 

Festményei  közül  elszórva  több  helyen  találhatók 
egyes  képek.  — 251.  F.  I. 

OZSNYAI  KÁROLY.  A  Dozsnyai-család  honos¬ 
ságát  nem  bírtuk  kipuhatolni.  Hogy  az  a 
Dozsnyai  Károly,  aki  Kossuth  Lajos  mellszobrát 
először  mintázta,  Debrecenből  költözött  Budapestre, 
a  „Honművész"  1840.  évfolyamából  tudjuk,  ott 
nemcsak  a  szobrászatot  űzte,  de  a  festészettel  is 
hivatásszerüleg  foglalkozott . 

Debrecenben  ő  faragta  a  ref.  kollégium  részére 
dr.  Sárváry  Pálnak,  a  most  is  élő  Sárváry  Lőrinc 
nyugalmazott  törvényszéki  bírónak  s  dilettáns-festő¬ 
nek  nagyatyját,  s  ugyancsak  ő  általa  festette  Debrecen 
városa  V.  Ferdinánd  arcképét,  még  trónörökös  korá¬ 
ban  ;  valamint  Szoboszlai  Pap  István  arcképét  is 
közmegelégedésre. 

Az  1840-iki  műkiállításon  Dozsnyai  a  Liszt 
Ferenc  életnagyságú  szobrát  állította  ki  gipszből. 
A  művész  akkor  Pesten  a  Szél-utcában  lakott  a 
Schernhoffer-féle  épület  második  emeletén.  Liszt 
különösen  nagyon  érdeklődött  Dozsnyai  iránt,  ki 
a  zeneköltőt  magyar  ruhában  úgy  ábrázolta,  amint  az 
jobbjával  lantra  támaszkodik. 

Később  Kossuth  Lajos  két  láb  magas  szobrát 
készítette  gipszből  s  arra  öt  forintos  előfizetést  hir¬ 
detett,  amivel  a  „Kossuth  Hírlapjáénak  újdonság- 
írója  éppen  nem  volt  megelégedve  ;  de  a  „Buda¬ 
pesti  Divatlap"  Dozsnyail  pártfogásába  vette  s  az 
előbbinek  észrevételét  túlszigorúnak  mondotta  ;  mert 
ha  nem  is  hibátlan  a  szobor,  de  sok  tekintetben 
dicséretreméltó,  különösen  a  technikai  kidolgozását 
mondotta  eléggé  csinosnak  és  sikerültnek. 

Vahot  Imre,  a  szerkesztő,  Dozsnyainak  azzal  a 
jó  tanácscsal  szolgált,  hogy  kívánatos  volna,  ha  a 
művész  a  Kossuth  hű  mellszobrát  készítené  el  s 
azt  olcsóbban  árulná,  hogy  a  szoba  ékességéül  a 
szegényebb  sorsúak  is  megszerezhessék. 

Dozsnyai  a  szabadságharc  idejében  meghason- 
lott  Liszt  Ferenccel  ;  hogy  mi  volt  ennek  az  oka, 
mi  nem  bírtuk  kipuhatolni. 

A  forradalom  után  a  művész  Angolországba  ván¬ 
dorolt,  ahol  faragott  is,  de  inkább  festegetett  s 
nagy  nélkülözések  közt  fejezte  be  pályáját.  Úgy 
mondják,  hogy  a  szó  szoros  értelmében  éhen  veszett 
el.  Az  angol  lapok  halála  alkalmából  nagy  dolgot 

cs'náltak  a  Dozsnyai  szerencsétlenségéből  s  műveiért 
óriási  összegeket  kínáltak,  mikor  azok  alkotója  már 
a  temetőben  pihent. 

A  Sárváry  Lőrinc  birtokában  vannak  a  Dozsnyai 
művei  közül  Debrecenben  a  Sárváry  Jakabnak  és 
Sárváry  Antalnak  arcképei  ;  az  előbbi  nagyatyja 
az  utóbbi  nagybátyja  volt  a  nevezett  törvényszéki 
bírónak.  — 252.  F.  I. 

nIHÁLY  MESTER.  A  kassai  városi  levéltárban 
kutatva,  az  1524-ik  évről  nyomát  találtam, 
hogy  nálunk  is  egyik  festő  a  másiknak  segített  az 
oltárok  megfestésénél.  A  passzus  ez:  1524.  Feria 
sexta  ante  Invocavit.  Itern  Michel  eyn  moler  hot 
off  mester  Thomas  moler  mit  recht  erlangt  fi.  2. 
d.  15.  am  drytten  tag  zeu  zcalen  lydlon.  A  lydlon 
munkabért  jelent.  Az  oltár,  melynek  megfestésében 
Mihály  képíró  Tamás  mesternek  segédkezett,  való¬ 
színűen  a  Mária  látogatása  oltár  volt,  melyen  ugyan 
az  1516.  évszám  olvasható,  de  ez  csak  a  meg¬ 
rendelés  éve.  Az  oltárnak  donátora,  Güntert  Mihály 
kassai  nagykereskedő  ugyanis  ez  évben  kelt  vég¬ 
rendeletében  hagyományoz  két  oltár  festésére  bizo- 
n3ms  összeget.  —  253.  Kemény  Lajos 

YUL  A  FEJÉRVÁRI  PÁL  DEÁK.  (Paulus  Alba- 
julius,  Fejérvári  Pál,  erdélyi  udvari  címerfestő.) 
Életrajzáról  kevés  adatunk  van.  A  kövesdi  báró 
Huszár  család  levelesládájának  egy  a  báró  Bor¬ 
nemisza  család  eredetéről  szóló  följegyzése  Fejérvári 
Képíró  Pálnak  nevezi.  (Fasciculus  18.  nro.  49.) 
Ugyanonnan  egy  oklevélből  (Fasc.  10.  n.  38.) 
az  tűnik  ki,  hogy  1608  október  22-én  a  Fejér¬ 
vármegyei  Váradgya  falu  közönsége  azért  a  szol¬ 
gálatáért,  hogy  a  maga  pénzén  a  községnek  három 
évre  teljes  hadmentességet  szerzett,  a  falu  köz¬ 
földeiből  neki  és  feleségének  Vágó  Borbálának  és 
mindkét  nemű  utódaiknak  egy  darab  mezőt  adott. 
Az  oklevél  szerint  már  akkor  ott  két  nemes  telke 
volt.  Bethlen  Gábor  Szebenben,  1614  januárius 
25-én  kelt  kiváltságlevelében  úgy  említi,  mint  a 
nagyobb  kancellária  írnokát,  jegyzőjét  és  címer¬ 
festőt  s  „azon  szolgálatokért,  melyeket  Erdély  előbbi 
fejedelmeinek,  majd  neki  is,  mind  a  levelek  írásá¬ 
ban,  mind  a  címerek  festésében  s  más  a  hűségére 
és  igyekezetére  bízott  dolgokban,  tehetsége  szerint 
híven,  lelke  készségével,  hajlandóságával  és  serény- 
ségével  tanúsított  s  feltehetőleg  jövendőre  is  hasonló 
álhatatossággal  fog  tanúsítani  és  végezni :  Váradgyán 
levő  azon  egész  nemes  telkét  és  házát  a  hozzá¬ 
tartozó  1 2  szántófölddel  együtt,  melyeket  Markó 
vagy  Oláh  Simon  becsületes  özvegyétől,  Grozava 
asszonytól  pénzen  vett",  más,  az  oklevélben  név- 
szerint  felsorolt  szántókkal,  rétekkel  és  berkekkel 
mentesíti  és  kiváltságosa.  Ezekből  egy  berket 
Báthory  Gábor  fejedelem  adományozott  neki.  (Fasc. 
10.  n.  3.)  Ebből  és  a  váradgyaiak  ajándéklevelének 
szövegéből  oklevelesen  is  bizonyítható,  hogy  1608 
és  1614  közt  az  erdélyi  fejedelmi  udvarnál  dől- 


Adatok  művészetünk  történetéhez 


gozott.  Munkássága  azonban  ennél  sokkal  több 
időre  terjedt  s  már  Bocskay  korától  kezdve  a 
XVII.  század  huszas  éveinek  közepéig  az  erdélyi 
kancelláriáról  kikerült  címereket  csaknem  mind  ő 
festette.  János  Zsigmond  és  a  Báthoryak  címer¬ 
festőinek  idegen  —  főleg  olasz  —  iskolája  után 
ő  viszi  be  a  címerfestésbe  a  magyaros  felfogást 
Nemcsak  kitűnő  heraldikus,  hanem  kiváló  miniatűr 
s  a  színezésben  és  díszítésben  eredeti  művész  volt. 
Munkálkodásával  az  erdélyi  heraldika  virágkorát 
alkotta  meg. 

Egy  kisebb  címerfestmény-gyűjteménye,  amely 
Báthory  Zsigmond,  Mária  Krisztierna,  Basta  György, 
Rákóczy  Zsigmond,  Telegdi  Borbála,  Báthory  Gábor, 
Bocskay  István,  Bethlen  Gábor  és  Bethlen  István 
címereit  és  egy  előttem  ismeretlen  címert  foglal 
magában,  1794-ben  Meggyesen  Heydendorff  Mihály 
tulajdonában  volt.  Ő  lemásoltatta  s  a  másolatot 
azon  év  november  1-én  beküldte  „a  nemes  magyar 
nyelvpallérozó  társaságnak".  Innen  Aranka  György 
gyűjteményével  az  Érd.  Nemz.  Múzeum  kézirattárába 
került. 

A  festő  első  felesége  halála  után  újra  házasod¬ 
ván,  Nagy  Borbálát  vette  el.  Ettől  született  Erzsébet 
nevű  leánya  Kászonimpérfalvi  Chutak  Györgyhöz 
ment  férjhez,  kinek  utódai  a  Kászoni  nevet  hasz¬ 
nálták,  majd  ezt  Bornemiszára  változtatták  és 
báróságot  nyertek.  - — 254. 

Kelemen  Lajos. 

ZjlVENARIUS  festőről  Szana  Tamás  „száz  év“-ében 
tnl  nem  jegyzett  fel  semmit  és  mindeddig  csak 
Horváth  Istvánnak  kéziratban  levő  adatgyűjtemé¬ 
nye  és  Schamsnak  Budáról  írt  monográfiája  nyo¬ 
mán  tudtunk  e  festőről,  kiről  most  már  közelebbi 
életrajzi  adatokat  is  közölhetünk.  Ez  adatokból 
első  sorban  az  tűnik  ki,  hogy  Avenarius  nem  is  olasz 
származású,  mint  talán  eddig  nevéből  következtet¬ 
tük,  hanem  német,  kinek  bölcsője  Kasselben 
ringott.  Avenariust  Kazinczy  is  ismerte.  Mikor 
Erdélyben  utazgatott,  akkor  ismerkedett  meg  vele 
és  látta  azt  a  képét  is,  mit  gróf  Gyulay  Lajosról 
festett.  Kazinczy  Ferenc,  kinek  kellő  érzéke  volt 
a  képzőművészet  alkotásainak  megbírálására,  azt 
írja  e  képről  1816.  XI.  4.  a  grófhoz,  hogy 
Avenarius  „jól  talál  és  nem  csinál  az  arcból 
etrange  arcot."  E  szó  egyszersmind  jellemzi  Ave¬ 
narius  tehetségét.  De  világot  vet  arra  is,  hogy 
Kazinczy  szinte  megszokta  már,  hogy  némely  festő 
nem  is  adta  vissza  festményében,  amit  látott, 
hanem  egy  egészen  más  idegen  (etranger)  arcot. 
A  kép  annyira  tetszett  Kazinczynak,  hogy  azt  sze¬ 
retné  bár  Döbrentei  is  Avenarius  által  lefestetné 
magát.  Hiszi,  hogy  így  e  barátjáról  is  jó  képet 
bírhatna.  Kazinczynak  jó  véleményét  megerősíti 
Döbrentei  Gábor,  mikor  maga  is  elismeri,  hogy 
Avenarius  „ereje  a  festés"  (1816.  XI.  17.  Kazin- 
czyhoz  írt  levelében).  Avenarius  különben  nemcsak 
festő  volt.  Sőt  úgy  látszik  eredetileg  nem  csak 


ecsetjével  kereste  kenyerét.  Anyja  nyelvmesternő 
volt  és  először  ő  jött  Erdélybe.  Kazinczy  még 
Avenarius  felől  is  azt  hitte,  hogy  francia  vagy 
olasz  nyelvmester.  De  nyelvtanítással  nem  foglal¬ 
kozott.  Mikor  anyja  Petrichevich  Horvát  Károly 
gyermekei  mellett  már  egy  kis  ideig,  mint  nyelv¬ 
mesternő  működött,  akkor  követte  őt  fia,  ki  gróf 
Haller  Jánosnál  Fejéregyházán  kapott  alkalmazást. 
Innen  jutott  Bethlen  Imréhez,  kinek  gyermekeit  a 
rajzolásban  tanítgatta  és  amellett,  mint  Döbrentei 
írja:  „Klavirmcster".  Avenarius  tehát  sokoldalú 
tanító  lehetett,  ki  így  akarta  kenyerét  megkeresni. 
De  mikor  Gyulay  Lajos  képe  által  siker  koro¬ 
názta  festészetét,  úgy  látszik  foglalkozott  azzal  az 
eszmével,  hogy  kizárólag  a  festészetből  fog  meg¬ 
élni.  Képzettsége  e  téren  meg  volt.  Mert,  mint 
Döbrentei  Avenariustól  hallotta,  járt  ő  Rómában, 
Párisban  is,  s  utóbb,  mint  tudjuk,  Budán  már  ki¬ 
zárólag  ecsetje  után  élt.  Mikor  került  Erdélyből 
Bethlenéktcl  Budára,  az  még  pontosan  meg  nem 
határozható.  Képei  talán  még  fellelhetők  lesznek  a 
Haller  és  Bethlen  családoknál.  n  — 255. 

LKRACKER  v.  KRAKER  JÁNOS  LUKÁCS,  íestő. 
ÚÁ  Született  1717.  március  3-án  Morva  vagy 
Csehországban,  talán  Prágában,  hol  1750  táján 
él.  A  feljegyzések  hiányos  és  szűk  volta  miatt  csak¬ 
nem  egész  életét  homály  borítja,  annyi  azonban 
bizonyos,  hogy  első  küzdelmei,  s  férfikorának  eleje 
nem  a  mienk.  Csehországban  szétszórtan  feltalál¬ 
ható  festményei  igazolják,  hogy  a  művész  életéből 
e  korszak  a  cseh  művészettörténeté. 

Ivracker  csehországi  tartózkodásáról  Dlabacz  Gott- 
fried  János 1  a  cseh  művészek  életrajzának  írója  is 
alig  tud  valamit.  Egy,  Prágát  a  XVIII.  század 
végén  ismertető  mű2  adata  alapján  csak  annyi  lát¬ 
szik  bizonyosnak,  hogy  17  50  táján  Prágában  mű¬ 
ködött,  s  egyebek  közt  a  prágai  Szt-Miklós-templom 
számára  két  oltárképet  festett.  Ez  időből  ismeretes 
egy  másik  oltárképe  is,  amely  a  nagy-nikolsdorfi 
(Csehország)  plébánia-templom  részére  készült,3 

1755  — 1760  között  Magyarországon  már  mint 
kiforrt,  megállapodott  művész  jelenik  meg.  Talán 
nem  is  végleges  letelepedési  szándékkal  ekkor  köl¬ 
tözik  Jászóra,  hova  az  1745-ben  megválasztott, 
morva  származású  Sauberer  András  jászói  prépost 
hívja  meg,  hogy  az  általa  épített  prépostsági  templom 
számára  freskókat  és  oltárképeket  fessen.  Ivracker 
tehát  Csehországban  már  oly  hírű  festő  volt,  akit 
e  magyarrá  lett  főpap  méltónak  tartott  arra,  hogy 
nagy  művének  foganatosításában  részese  legyen. 
Sajnos,  magyarországi  működéséről  úgyszólván 

1  G.  J.  Dlabacz:  Allgemeines  historisches  Klinstler 
Lexikon  für  Böhmen  und  zum  Theile  auch  für  Máhren 
und  Schlesien.  Prag.  1815.  II  köt.  120.  1. 

3  J.  Schaller:  Beschreibung  dér  kön.  Haupt-  und 
Residenzstadt  Prag  stb.  Prag.  1795.  II.  köt.  17.  1. 

3  Dr.  Const  v.  Wurzbach:  Biographisches  Lexikon. 
Wien.  18ö5.  XIII.  köt.  90.  1. 

egyedül  képei  alá  jegyzett  neve  és  évszámai  tájé¬ 
koztatnak  némileg. 

Hazánkban  alkotott  művein  látható  legrégibb 
évszám  1762,  a  jászói  prépostsági  templom  főoltár¬ 
képén.  Ugyanez  az  évszám  jelzi  azt  az  időt,  mikor 
itt  a  templomot  ékesítő  freskóival  elkészülvén,  az 
oltárképek  festéséhez  fogott.  Kilenc  oltárképet  készí¬ 
tett,  amelyek,  úgy  látszik,  1764  végéig  foglalkoz¬ 
tatták,  mert  1765-ben  már  Egerben  van,  hova  az 
1762-ben  egri  püspökké  kinevezett  gróf  Eszterházy 
Károly  hívására  megy.  E  feltevést  támogatja  az  egri 
bazilikának  régi  s  általa  festett  oltárképén  lévő 
1765.  évszám.  Egerben  úgy  a  mecénás  püspök, 
mint  a  káptalan  tagjai  sok  munkával  halmozzák 
el,  ami  Krackert,  miután  Egerben  valószínűleg  meg 
is  házasodott,  teljesen  hazánkhoz  köti  s  végleges 
letelepedésre  bírja.  Ugyanott  mintegy  10  freskója 
s  nehány  oltár-  és  szentképe  van,  amelyeket  művé¬ 
szünk  a  régi  főtemplom,  a  minorita  atyák  temploma, 
a  fiúnevelő  házi  kápolnája,  a  kispréposti  lak  és  a 
líceumi  könyvtár  terme  számára  festett.  Az  egri 
egyházmegye  területén  Bakta,  Eger-Szalók,  Felső- 
Debrő,  Mező-Tárkány,  Sáta,  Szent-Istvány,  Szihalom 
és  Tisza-Püspöki  községek  templomai  bírnak Kracker- 
től  oltárképeket,  amelyeket  Egerben  is  megfesthetett 
ugyan,  de  nincs  kizárva,  hogy  onnan  esetről-esetre 
kiszállva,  az  említett  községekben  tett  eleget  a  meg¬ 
rendeléseknek. 

Egy  ilyen  kirándulás  alkalmából  1774-ben  Besz¬ 
tercebányán  találjuk,  hol  az  újonnan  átalakított 
parochiális  templom  főoltárképét  a  bőid .  Szűz  mennybe- 
vitelét  festi,  amelyért,  mint  az  a  plébánia  jegyző¬ 
könyveiből  megállapítható,  226  frt  40  krt  kapott1 
Az  oltárkép  megfestése  után  visszatért  Egerbe,  hol 
a  líceum  főtermének,  kápolnájának  és  könyvtárá¬ 
nak  freskókkal  való  díszítésének  nagy  feladata  várta. 
E  feladat  teljes  megoldásában  azonban  részint  öreg¬ 
sége,  részint  betegeskedése  gátolta,  elannyira,  hogy 
a  főterem  és  kápolna  freskóinak  elkészítésére  nem 
is  vállalkozott.  Ezeket  helyette  Sigrist  (a  főterem¬ 
ben)  és  Maulpertsch  (a  kápolnában)  festették  meg. 
1777-ben  enged  Podmaniczky  Sándor,  a  későbbi 
báró  meghívásának,  s  hűséges  barátjával,  Zách 
József  egri  festővel  Aszódra  megy,  hogy  e  műszerető 
magyar  mágnás  kastélyát  freskóival  ékesítse.2  Leg¬ 
nagyobb  művét  az  egri  líceum  könyvtárának  hatal¬ 
mas  falfestményében  1778-ban  alkotta  meg,  mely 
nagy  arányaival  s  csaknem  másfélszáz  alakjával 
kortársait  bámulatba  ejtette  s  Egernek  még  máig 
is  egyik  nevezetessége,  melyről  már  a  múlt  század 
eleji  irodalom  is  magasztalólag  emlékezik.3  Nagy 
művének  befejezését  nem  sokkal  élte  túl.  Az  egri 
plébánia  halottainak  anyakönyve  szerint  meghalt 

1  Ipolyi  Arnold:  A  besztercebányai  egyházi  műemlékek 

története  és  helyreállítása.  Bpest.  MDCCCLXXV1II.  56.  1. 

3  Jeöldy  Doby  Antal:  Podmaniczky-család.  II.  kiad. 
Budapest.  1901.  32.  1. 

3  Gorové  László,  gattáji:  Eger  városának  történetei. 
Pesten.  1828.  229.  1. 

1 779.  december  1-én.  A  Fájdalmas  Szűzről  neve¬ 
zett  temetőben  helyezték  örök  nyugalomra,  a  hol  a 
múlt  század  50-es  éveiben  Bezzegh  András  kano¬ 
nok  sírja  fölé  márvány  emléket  emeltetett.  Egerben 
még  máig  is  áll  az  a  rózsa-utcai  ház,  amely  állí¬ 
tólag  Krackeré  volt. 

Kracker  János  Lukács  a  néniét  iskola  befolyása 
alatt  állott,  az  olasz  művészet  ismerete  azonban 
ennek  több  hibájától  megmenté.  Képeinek,  amelyek 
aránylag  nagy  számban  maradtak  az  utókorra,  főbb 
sajátságai:  egyszerű,  világos  szerkezet,  ragaszkodás 
az  iskola  szabályaihoz,  mély  vallásosság  és  össz- 
hangzatosság.  Alakjai  kifejezésükben,  mozdulataik¬ 
ban,  csoportosulásaikban  életteljesek,  természetesek. 
Színezése  erőteljes,  s  inkább  az  olasz  iskola  felé 
hajlik,  ámbár  nagy  mintaképéhez, Tiziánohoz  arányítva 
úgy  ebben,  mint  a  rajzolásban  gyengébbnek,  modoro¬ 
sabbnak  tűnik  fel.  Mindamellett,  hogy  hatalmas 
vásznai  vannak,  főművét  al-frescó  alkotta,  az  egri 
líceum  könyvtárának  boltozatos  mennyezetén  a 
„Tridenti  zsinat“-ot  ábrázolva.  Műveit  lelkiismere¬ 
tesen  hol  „invenit“-,  hol  „pinxit“-tel  jegyzi.  Az 
invenittel  jelzett  képek  eredeti  kompozíciók,  a  többiek 
nagy  olasz  és  németalföldi  mesterek  remekeinek 
másolatai,  vagy  átdolgozásai. 

Ismert  művei:  a)  Olajfestmények  vászonra. 

1.  Jézus,  Mária  és  Szt.  József.  Oltárkép  a  prágai 
Szt-Miklós-templomban.  Készült  1750  táján. 

2.  Mária  látogatása  Erzsébetnél.  Oltárkép  u.  ott. 
1750.  tájáról. 

3.  Szt  Miklós.  Készült  1750  táján.  Főoltárkép 
anagy-nikolsdorft (Csehország)  plébánia-templomban. 

4.  Keresztelő  Szt.  János.  Szt.  János  Jézust  a 
Jordán  folyóban  megkereszteli.  Két  oldalt  álló  és 
térdelő  alakok;  Jézus  mögött  egy  angyal  látható 
fehér  lepellel.  A  Megváltó  feje  felett  a  Szentlélek 
galamb  képében  van  ábrázolva;  a  fellegek  közi 
angyalok  látszanak.  Jelzése :  J.  L.  Kracker  pinxit 
anno  1762.  Mag.  6  méter.  Főoltárkép  a  jászói 
prépostsági  templomban. 

5.  András  apostol  és  Nép.  Szt  János.  Az  apostol 
vállán  kereszttel  van  ábrázolva  és  az  ülő  Nép.  Szt. 
Jánossal  találkozik.  A  jászói  prépostsági  templomban. 

6.  Szt.  Anna. 

7.  Immaculata. 

8.  Szt.  Ágoston.  (Püspöki  díszben,  ülőhelyzetben, 
elmélyedve  ábrázolja  a  szentet;  előtte  nyitott  könyv. 
Felette,  a  fellegekben  a  földgolyóra  támaszkodó 
Atyaisten  látható,  kinek  lábaihoz  angyalok  hozzák 
a  földről  a  megkínzott  Megváltót.  A  kép  alsó  részén 
az  eretnekek  megsemmisülése  ábrázoltatik.  A  kép 
hátterében  Szt.  Ágoston  s  a  tengert  kimeríteni  akaró 
gyermek  ismert  jelenete  van. 

9.  Szt.  Norbert. 

10.  Szt.  Borbála. 

11.  A  betlehemi  pásztorok. 

12.  A  napkeleti  bölcsek  imádják  Jézust.  5 — 12. 
Mellékoltárképek  a  jászói  prépostsági  templomban. 
Készültek  1762 — 1765.  között. 


Adatok  művészetünk  történetéhez 


13.  János  evangélista  a  latiumi  kapu  előtt.  Az 
első  kép,  melyet  egri  tartózkodása  alatt,  1765-ben, 
festett.  Az  egri  régi  bazilikának  volt  főoltárképe, 
jelenleg  a  sátai  templom  főoltárán.  A  bazilika  oltárképe 
nem  férvén  a  kis  falusi  templomba,  szélei  levágattak. 

1  4.  Szt.  István. 

15.  Szt.  László.  Eredetileg  e  két  oltárkép  az  egri 
régi  főtemplom  számára  készült.  Jelenleg  az  egri 
székesegyházban . 

16.  Szt.  Antal.  Szerzetes  öltönyben  térdel  Mária 
előtt,  kinek  karján  a  gyermek  Jézus  áldólag  ter¬ 
jeszti  feléje  egyik  kezét,  míg  a  másikban  feszüle¬ 
tet  tart.  Két  angyal  is  van  a  képen,  kik  közül  az 
egyik  fehér  liliomot  nyújt  a  szent  felé.  Készült 
1770-ben.  A  minorita  atyák  templomának  főoltárán 
Egerben. 

17.  Szt.  Anna.  Oltárkép  u.  ott. 

18.  Szt.  József  halála.  Oltárkép.  A  íiúnevelde 
házi  kápolnájában,  Egerben. 

19.  Szt.  Katalin.  Oltárkép  a  bokrai  templomban. 

20.  Jézus  a  Getsemáné-kertben.  Oltárkép  az  eger- 
szalóki  templomban. 

21.  Szt.  András.  Oltárkép  a  feldebrői  templomban. 

22.  OlajbafőttSzt  János.  Oltárkép  a  mező-tárkányi 
templomban. 

23.  Szt.  István  király.  Oltárkép  a  szt-istványi 
templomban. 

24.  Szt.  József  és 

25.  Nepomuki  Szt.  János,  a  szihalmi  templomban. 

26.  Szt.  Márton.  A  szent  püspöki  ruhában  van 
ábrázolva  és  karját  áldólag  terjeszti  az  eléje  hozott 
beteg  fölé.  A  kép  előterét  a  beteg  rokonai  —  áhí- 
tatos  férfiak  s  nők  csoportja  —  élénkíti.  A  hát¬ 
térben  a  püspök  szerpapjai  láthatók.  Főoltárkép  a 
tisza-püspöki  templomban. 

27.  A  Bőid.  Szűz  mennybevitele.  Nevével  és  1774. 
évszámmal  ellátott  főoltárkép  a  besztercebányai 
parochiális  templomban.  Egykorú  feljegyzésből  tud¬ 
juk,  hogy  a  képért  226  frt  40  kr.  tiszteletdíjat  kapott. 

28.  Szt.  István  király.  Oltárkép  a  hejcei  (Abaujm.) 
templomban. 

29.  Ászt.  család  menekülése  Egyiptomba,  Eger¬ 
ben;  a  papnevelde  tulajdona. 

30.  Assisi  Szt.  Ferenc  halála.  1  879-ben,  Egerben, 
Begovcserich  Róbert  kanonok  tulajdona  volt. 

31.  Nepomuki  Szt.  János.  18  79-ben,  Egerben, 
Bydeskuthy  Gyula  c.  kanonok  tulajdona  volt. 

32.  A  szt.  család.  1879-ben,  Egerben,  Lance- 
lotti  úr  hagyatékában  volt. 

33.  Szűz  Mária  születése. 

34.  Jézus  születése. 

35.  Jézus  a  Getsemáné-kertben.  A  33  —  35.  sz. 
a  képek  1879-ben  Egerben  Panthy  Endre  kanonok 
tulajdonában  voltak. 

36.  Szűz  Mária  látogatása  Erzsébetnél  és 

37.  Szt.  Anna.  A  kápolnai  (Hevesm.)  plébánia 
tulajdona. 

3  8 .  Szt.  J ános  evangélista.  1879-ben  Ipolyi  Arnold 
képtárában,  Besztercebányán  volt. 


39.  Egy  agg  koldúsnő  macskájával,  Vászon. 
Méretei:  25:  19  cm.  A  Pyrker-képtárból  1868-ban 
ment  a  M.  N.  Múzeum  tulajdonába.1  Jelenleg  a 
Szépművészeti  Múzeumban. 

40.  Az  utolsó  vacsora.  Vászon.  Méretei  82: 
62  cm.  Tárkányi  Béla  ajándékából  került  az  országos 
képtárba. a  Jelenleg  a  Szépművészeti  Múzeumban. 

b)  Falfestmények : 

1.  Herodestől  búcsúzó  napkeleti  bölcsek. 

2.  A  három  király  imádja  a  gyermek  Jézust. 
Parallel  képek  a  szentély  fölötti  boltíven  a  prépost¬ 
sági  templomban,  Jászón. 

3.  A  szt.  család  futása  Egyiptomba. 

4.  A  betlehemi  csecsemők  meggyilkolása.  Parallel 
képek.  U.  ott,  a  szentélyt  követő  boltíven. 

5.  Kér.  Szt.  János,  amint  a  pusztában  a  nép¬ 
nek  prédikál.  U.  ott,  a  kereszthajó  fölött. 

6.  Szt.  János  lefejeztetése.  U.  ott. 

7.  Angyalok  kara,  a  karzat  fölötti  boltíven.  U.  ott. 

8.  Az  igazság  diadala  a  bűn  felett.  Allegorikus 
kép.  Az  1827-iki  tűzvész  alkalmával  megrongáló¬ 
dott.  Nevével  és  1774.  évszámmal  jelzett  mű.  A 
kispréposti  lakban,  Egerben. 

9  — 16.  Ugyanott,  az  előbb  említett  mű  kiegé¬ 
szítéseként  8  különböző  tárgyú  kép. 

17.  A  kereszténység  győzelme  a  pogányság 
felett.  Készült  1777-ben.  Megfestésében  Zách  József 
segédkezett  Ivrackernek.  A  báró  Podmaniczkyak 
kastélyában,  Aszódon. 

18.  Tridenti  zsinat.  A  zsinat  száznál  több  alak¬ 
kal  van  ábrázolva,  akik  nagyobbrészt  főpapok  s 
itt-ott  nehány  világi  követ.  A  gyűlés  tagjai  a  csúcs¬ 
íves  stílű  templomban  köröskörül  ülnek  s  a  szó¬ 
széken  beszélő  papra  figyelnek.  Ivracker  e  freskón 
nehány  kiváló  egyházi  férfiú  arcképét  örökítette 
meg.  E  műve  megalkotásában  segítségére  volt  Zách 
József  egri  festő,  ki  a  kép  építészeti  részeit  festette.3 
Aszóhagyomány  szerint  e  hatalmas  alkotásról  Maul- 
pertsch  is  nagy  elismeréssel  szólt.  Jelzése:  Joannes 
Lucas  Kracker  et  Josephus  Zách.  Pinx.  anno  1778. 
Az  érseki  lyceum  könyvtárának  boltívén,  Egerben.4 

—  256.  Szentiványi  Gyula 

1  Peregriny  János  dr :  A  M.  N.  Múz.  képtárának  leíró 
katalógusa  Budapest.  1900.  433.  1. 

2  Peregriny  János  dr:  Az  orsz.  képtár  műtárgyainak 
leíró  lajstroma.  Budapest.  1901.  245.  1. 

3  Vahot  Imre.  Eger  egyházai,  vallásos,  jótékony, 
tudományos  és  művészeti  intézetei  stb.  Magyar-  és  Erdély- 
ország  képekben.  Pest.  1854.  IV.  köt.  46—47.  1. 

4  Foltinyi  János  :  Egy  régi  egyházi  festő'.  (Kracker 
János  Lukács  százados  emlékezete).  Képzőművészeti 
szemle.  1880.  évf.  5— 7,  22— 24,  40—42,  57—59,98—100. 
11-  —  V.  ö. :  Müller-Klunzinger  :  Die  Künstler  aller  Zeiten 
und  Völker.  Stuttgart.  1856.  II.  kötet  518.  1.  —  Nagler 
G.  R.  dr.  Neues  allgemeines  Kiinstler-Lexikon.  München. 
1838.  VII.  köt  146.  1.  —  Egri  festők  a  XVIII.  század¬ 
ban.  Művészet.  1904.  évf.  343  —  344.  1.  — -  Kracker  János 
Lukács  egyh.  festőművész  emlékezete.  Egri  Egyhm. 
Közlöny.  1873.  évf.  21 — 24.  sz.  —  Foltinyi  János: 
Adalékok  a  magyar  képzőművészek  sorozatához.  II.  Szá¬ 
zadok.  1874.  évf.  425—427.  1.  — 

lettel.  (N.  8-r.  XVI.,  464  1.)  Budapest,  1903.  Magyar 
Mérnök-  és  Építészegylet.  Eggenberger  bízom.  24. — 

Épületek,  Városi  és  vidéki  kisebb  - — .  I — X.  soro¬ 
zat.  Kiadja  kiváló  építészek  és  építőmesterek  rajzai  után 
Anonymus.  (Nagy  royal  alak.)  Bpest,  év  n.  Technikai 
kiadó  intézet. 

I.  sorozat.  1  füzet.  Kisebb  templomok,  ima¬ 

házak  és  kápolnák.  Kiváló  tervgyűjtemény  kis  katho- 
likus  és  evangélikus  templomokból,  zsinagógák,  sir- 
kápolnák,  sírboltok,  halottasházak,  temetőkerítések  és 
kapuk  stb.,  stb.  A  homlokzatok  és  metszetek  1  :  100,  az 
alaprajzok  1  :  200  mértékben.  Renaissance,  góthikus, 
rojnán,  mór  és  modern  stílusban.  (1 — 12.  1.)  8.— 

II.  sorozat.  1  füzet.  Középnagyságú  modern 
üzleti  és  lakóházak.  Kiváló  tervgyűjtemény  közép- 
nagyságú  üzlet-  és  lakóházakból,  1,  2,  3  és  több  üzlet- 
helyiségek,  szabadon  álló  és  beépített  lakóházak,  szál¬ 
lodák  vendéglővel,  kávéházak  stb.,  stb.  A  homlokzatok 
és  metszetek  1  :  100,  az  alaprajzok  1  :  200  mértékben 
(1-11.  1.)  8.- 

III.  sorozat.  1  füzet.  Kisebb  modern  üzleti  és 
lakóházak.  Kiváló  tervgyűjtemény  kisebb  üzlet-  és 
lakóházakból  (földszintes  vagy  egyemeletes),  ú.  m.  1  —  2 
helyiséggel  bíró  üzletházak,  egy  és  több  lakásos  lakó¬ 
házak,  szabadon  állók  és  beépítettek,  vendéglők,  étter¬ 
mek,  kávéházak,  sütödék,  gyógyszertárak,  kis  műhelyek¬ 
kel  bíró  lakóházak,  stb.  stb.  A  homlokzatok  és  metsze¬ 
tek  1:100,  az  alaprajzok  1:200  mértékben  (1  —  11.  1.) 

8.— 

IV.  sorozat.  1  füzet.  Kis  modern  villák  és  csa¬ 
ládi  házak.  Kiváló  tervgyűjtemény  mintaszerű  kis 
villák  és  családi  házakból,  kő,  vakolat,  nyerstégla  és  fa 
architektúrával  stb.  stb.  A  homlokzatok  és  metszetek 
1  :  100,  az  alaprajzok  1  :  200  mértékben.  (1  — 12  1.)  8. — 

V.  sorozat.  l  füzet.  Modern  villák  és  nyaralók. 

Kiváló  tervgyűjtemény  mintaszerű  1,  2  és  több  család 
számára  szükséges  villákból,  kettős  villák  stb.,  stb. 
A  homlokzatok  és  metszetek  1  :  100,  az  alaprajzok 
1  :  200  mértékben.  (1  —  7.  1.)  8. — 

VI.  sorozat.  1  füzet.  Modern  faépítmények. 
Kiváló  tervgyűjtemény.  Mindennemű  modern  faépítmé¬ 
nyek  kiváló  gyűjteménye.  Homlokzatok,  metszetek,  alap¬ 
rajzok  és  részletek.  Kiadja  Hellge  Oszkár.  (1  —  7.  1.)  8. — 

VII.  sorozat.  1  füzet.  Modern  faépítmények  és 

részletek.  Kiváló  tervgyűjtemény.  Modern  faépítmé¬ 
nyek  és  részletek  kiváló  gyűjteménye,  ú.  m.  kerti  házak, 
kerti  pihenők,  verandarészek,  oromkiképzések,  gerenda¬ 
végek,  szarufejek,  tetőpárkányok,  szabad  szaruzatok, 
csepegő  díszítések,  fiigglapok,  betétek,  szegélydíszek, 
oszlopok  és  pillérek,  tartók,  előépítmények  stb.  stb. 
egyszerű  kivitelben  1:10  mértékben.  Kiadja  Fejér 
Lajos  és  Ritter  Ignácz.  (1  —  9  1.)  8. — 

Székely  Dávid 

TOLSÓ  ÁBRÁNDOK.  —  MELÓDIÁK.  —  Rajzolta 
Kozma  Lajos.  —  Budapest,  1908  április.  —  Világos¬ 
ság-nyomda.  —  Sajátos  a  modern  művészet  fejlődése. 
Miután  hosszú  és  nehézkes  kísérletek  után  egy  teljesen 
új  technika  alapjait  rakta  le  s  a  festői  látást  is  teljesen 
újjáalakította,  előbb  erős  naturalisztikus  irányt  fejlesztett 
ki.  A  valóságnak  minél  tökéletesebb  visszaadását  köve¬ 
telte;  a  művészet  kikényszerítette  a  szabad  természetbe, 
a  napfényre  s  itt  úgy  kellett  festenie  a  valóságot,  amint 
előtte  volt,  amint  látta,  megfigyelte.  Persze  hamar  észre 
kellett  vennie,  hogy  a  valóság  visszaadásáról  a  legéle¬ 
sebb  szem  mellett  sem  lehet  szó,  mert  a  valóságról 
egyáltalában  nem  bírunk  tudomással,  csak  arról:  hogyan 
jelenik  meg  a  természet  nekünk:  szemlélő  embereknek. 
S  így  lélektani  szükségességgel  fejlődött  a  naturalizmus¬ 
ból  az  új  művészet,  amely  a  valóságnak  a  művész  szem¬ 
léletére  és  képzeletére  gyakorolt  hatását,  az  impressziót, 
amelyet  a  természet  szemlélete  a  művészi  lélekben  kel¬ 
tett,  tűzi  ki  célul  visszaadni.  Igazi  művész  mindig  erő¬ 
sen  szubjektív  s  így  természetes,  hogy  e  képek  teljesen 
egyéniek  s  a  művész  esetleges  hangulatától  függők  let¬ 
tek.  Ez  a  tény  magában  rejti  a  továbbfejlődés  csiráját. 
Ez  az  erősen  szubjektív  látása  a  dolgoknak  azt  jelenti, 
hogy  nem  a  jelenség  egészére  helyezzük  a  súlyt  cs 
figyelmet,  hanem  csak  egy,  a  mi  egyéniségünknek,  pil¬ 
lanatod  hangulatunknak  megfelelő  oldalára  s  a  többit 
egészen  elhanyagoljuk.  így  a  valóság  egy  részétől  az 
impresszionizmus  eleve  abstrahált  s  épp  ebben  az  abstrak- 
cióban  van  a  továbbfejlődés  gyökere.  A  valóságtól  a 
művész  mind  jobban  és  jobban  el  fog  távozni,  az  im¬ 
presszionizmus  teremtette  erősen  szubjektív  hangulatok 
feltétlen  kifejezésre  való  törekvésétől  hajtva,  a  valóság 
elemeit  a  maga  céljaira  kíméletlenül  átalakítja,  stilizálja, 
s  az  így  kapott  elemeket  szubjektív,  önkényes  elvek 
szerint  rendezi  el  s  egy  egészen  új  művészetet  teremt, 
amelyhez  hasonló  körülbelül  4000  év  óta  nem  uralkodott, 
s  amely,  hogy  újra  a  világra  jönni  készül,  még  20  év 
előtt  senki  sem  sejtette:  a  dekoratív  művészetet. 

Tárlatokon  az  utóbbi  években  mutatkozó  elszórt,  de 
folyton  fel-feltűnő  tünemények,  az  iparművészet  roha¬ 
mos  fejlődése  az  egész  világon  s  az  a  kedvező  hatás, 
melyet  e  jelenségek  a  közönség  széles  rétegeiben  gya¬ 
korolni  kezdenek,  előre  sejtetik,  hogy  az  ízlés  oly  gyö¬ 
keres  és  következetes  átalakulásának  nézünk  elébe,  ame¬ 
lyet  a  műtörténetnek  eddig  nem  volt  alkalma  megfigyelni. 

Az  impresszionizmus  Franciaországban  született,  ott 
nőtt  nagygyá  s  onnan  terjedt  el  az  egész  világra.  Hol¬ 
landia,  Belgium,  Spanyolország  nyomban  csatlakozott  a 
mozgalomhoz,  az  északiak  követték  őket;  a  németek  s 
mi  valamivel  később  s  kissé  nehézkesen. 

A  dekoratív  művészetet  illetőleg  a  jelek  kedvezőbbek. 
Iparművészetünknek  Milanóban  aratott  nagy  sikere,  leg¬ 
újabb  bútoriparunk  erős  fellendülése,  bőrdíszítésünk, 
majolikánk  elismert  szépsége,  némely  újabb  épületünk 
s  végül  népművészetünkben  szinte  készen  található  szá¬ 
mos,  ki  nem  aknázott,  gazdag,  keleti  jellegi  ornamentum, 
remélnünk  engedi,  hogy  a  dekorátiv  művészeti  áramlat- 

bán  nem  fogunk  elkésve,  utánozva  hátul  kullogni,  mint 
kulturéletünk  oly  sok  terén. 

Kozma  Lajos  könyve  a  dekorátiv  művészet  első  teljesen 
önálló  terméke.  A  cím  igen  szerencsétlen:  „Utolsó  ábrán¬ 
dok":  ilyenkor,  tavasz  idején,  fűzfapoéta  éretlen  verseit 
képzelnők  a  kötetben  s  szinte  meg  vagyunk  lepve,  a 
könyv  végiglapozása  után,  hogy  egyetlen  sor  versre 
sem  akadtunk.  Sajátságos,  mégis  mintha  szomorú  elégia¬ 
ciklust  olvastunk  volna.  Mert  az  első,  ami  szembetűnik: 
a  könyv  minden  lapján,  minden  vonásán  uralkodó  egységes 
érzés.  Szomorúak  lehajló  fák,  elérett  termések,  hulló  levelek, 
ősz,  sírok,  temetés;  mintha  az  oly  nagyrahivatott  s  magasra- 
emelkedett  utánzó  művészet  évszázados  ideáljainak  ki¬ 
halását  szimbolizálná.  Minden  a  legőszintébb,  közvetlen 
kifejezése  egy  léleknek,  a  mely  nyilván  vagy  élet-,  vagy 
művészi  ideálokat  tűzött  ki  maga  elé  —  ki  tudná  a 
vonalak  közül  biztosan  kiolvasni?  s  nekünk  —  talán  a 
művésznek  magának  is  —  ismeretlen  okokból  új  útra, 
új  eszközökre  kényszerült,  s  e  keretben  mondja  el  az 
elszakadáskor  érzett  szomorú  érzéseit. 

Érdekes  a  dekorátiv-rajzok  elemeit  közelebbről  meg¬ 
tekinteni.  Az  elemek  két  csoportba  oszthatók:  az  egyik 
a  valóságtól  eltávolodott  önállóbb  dekorativum,  a  másik 
stilizált  valóság,  elemei  a  valóságra  még  nagyon  emlé¬ 
keztetnek  s  minden  nagyobb  fantázia  nélkül  a  természeti 
formákkal  azonosíthatók.  Nevezetes  az  elemek  elrende¬ 
zése.  Valamennyi  rajz  két  részre  bontható,  az  egyik  a 
keret  és  az  üres  részek  tölteléke,  a  másik  a  keretbe  fog¬ 
lalt  kép.  Maga  az  a  tény,  hogy  képek  mintegy  keretbe 
vannak  foglalva,  nagyon  jellemzően  tünteti  fel  a  kap¬ 
csolatot,  amelyet  a  dekoratív  művészet  ma  még  az  után¬ 
zóval  felmutat,  sokkal  jellemzőbb  azonban,  hogy  a  kép¬ 
részben  helyezkednek  el  a  stilizált  valóságelemek,  a 
keretben  és  töltelékben  az  önálló  dekorativumok.  A  deko¬ 
ratív  művészet  erősen  valószerű  művészet  egyenes  foly¬ 
tatása,  a  mi  időnk  még  nem  szakadt  el  ettől  a  valóságtól 
s  az  elemek  egy  részében  a  valóságtól  való  bátortalan 
elszakadás  s  épp  ezeknek  az  elhelyezése  a  kereteken  belüli 
elemeknek  képrészekben  s  egyenletes  következménye 
az  átmeneti  időnek,  amelyben  élünk.  Az  impresszioniz¬ 
mus  utolsó  fázisában  a  térnek  minél  mélyebb  kiterjedé¬ 
sében  való,  határozott  ábrázolását  tekintette  egyik  leg¬ 
fontosabb  problémájának;  eszközei  az  előtér  egyes 
pontjain  elhelyezett  vertikális  tömegek  (fák,  emberek)  s 
hátrább,  vagy  oldalt  a  vertikálistól  eltérő  dőlt  formák. 
A  stilizált  valóságelemeknek  szakasztott  ilyen  elrende¬ 
zése  mutatkozik  csaknem  valamennyi  képen.  Ez  is  az 
impresszionizmusból  merített  benyomások  titkos  maradéka 
még.  De  Kozma  nem  tekint  a  múltba  vissza,  hanem 
egyenest  előre,  a  dekoratív  művészet  főtörvényét,  hogy 
az  nem  terekkel,  hanem  síkokkal  operál,  két  dimenzió¬ 
ban,  nagyszerűen  megérezte:  az  elől  elhelyezett  függé¬ 
lyes  s  oldalt  és  háttal  lévő  ferde  formák  nem  a  térben 
egymás  mögött  tűnnek  fel,  hanem  síkba  projiciálva  lát¬ 
szanak.  Kivétel  csak  az  első,  címnélküli  kép  alsó  felének 
egy  része,  ahol  az  út  és  a  hátrább  fekvő  pad  a  szemet 
ellenállhatatlanul  viszi  a  mélységbe.  A  kép  felső  fele, 
s  jobb  oldala  ismét  csak  sík  gyanánt  tűnik  fel  s  így 
ezen  a  képen  kis  disszonancia  mutatkozik  — -  az  egyet- 

len  az  egész  kötetben.  Talán  paradoxonként  hangzik,  de 
ezt  a  disszonanciát  is  csak  örvendetes  és  biztató  jelnek 
tekinthetjük.  Az  a  tény,  hogy  Kozma  művészete  a  még 
uralkodó  művészettel  erős  érintkező  pontokat  mutat,  a 
legkétségtelenebb  bizonyíték  amellett,  hogy  ez  az  alkotás 
nem  feltűnnivágyás,  merő  újat  mondani  akarás  kétes 
értékű  forrásából  eredt,  hanem  a  ma  még  élő  régi  mű¬ 
vészetből  egyenesen  fakadt,  szinte  történeti  szükség¬ 
szerűségből  származott,  öntudatlan  lelki  processzus  útján, 
naivan  létrejött  új  teimék,  amely  épp  ezért  a  jövő  felé 
nagy  és  biztos  lépéssel  haladt  előre.  Csakis  ilyen  kelet¬ 
kezése  az  új  formáknak  lehet  új  fejlődés  mérföldjelzője. 

Minden,  amit  még  a  dekoratív  rajzokról  mondhatunk, 
ugyancsak  biztató  tünemény.  A  fantázia  - —  dekoratív 
műveknél  ez  nem  megvetendő  fontosságú  —  csodálato¬ 
san  gazdag.  A  motívumok  folyton  változnak,  vannak 
tisztán  geometriai,  vannak  növényi  elemek;  fűzek,  virá¬ 
gok  folyton  újak  s  az  újból  és  újból  visszatérő  hajlott 
ágú  fák  törzseikben,  ágaikban  s  a  többnyire  szívalakú 
levelek  elhelyezési  módjukban,  amint  még  az  ágakon 
függenek,  vagy  amint  a  földre  lehullva  egymáson  és 
egymás  mellett  fekszenek,  a  keretek  mindig  új  formálá¬ 
sában  csodálatosan  gazdag  változatosság  uralkodik  s  az 
üresen  maradt  részek  organikus  kitöltésére  is  mindig 
talál  új  motívumot.  E  változatosság  mellett  egyes  fődol¬ 
gok  ismét  visszatérnek,  a  geometriaiakban  bizonyos  hul¬ 
lám-vonalak  és  spirálisok,  fák,  sírkövek,  madarak,  a 
levelek  sajátos  szívalakja,  mintha  szivek  hervadnának  el 
a  szenvedéstől  s  hullnának  le  élettelenül  a  földre  —  az 
egész  kötet  egységes  alaphangulatát  okozzák,  de  ugyan¬ 
ezek  az  ismétlődő  motívumok  egyúttal  tisztán  formai 
szempontból  is  az  egyes  képek  részei  s  a  különböző 
képek  között  összekapcsoló  funkciót  végeznek.  így  kelet¬ 
kezik  minden  gazdagság  mellett  a  mű  teljesen  egységes 
benyomása,  minden  igazi  művészi  hatás  létfeltétele.  E 
fődolgok  mellett  a  rajz  rendkívül  fejlett  technikája,  amely 
a  néhol  szinte  túlgazdagnak  látszó  rengeteg  formatömeg¬ 
ben  is  biztosan  és  világosan  vezeti  a  vonalakat,  úgy 
hogy  minden  vonal  és  minden  forma  tisztán  és  önállóan 
kerül  ki,  a  vonalvezetés  folyamatossága,  amellett  a  for¬ 
mák  olyan  elrendezése,  hogy  fehér  és  fekete  foltok  rit¬ 
mikusan  maguktól  alakulnak  ki,  csak  röviden  említhető. 
Hogy  magyaros  motívumok  gazdagon  vannak  kiaknázva, 
nézetem  szerint  szintén  csak  másodrendű  jelentőségű. 

A  kötet  végén  Varjas  Sándor  rövid  értekezését  talál¬ 
juk  a  szimbólumról.  A  cím  itt  sem  találó.  A  fejtegetés 
a  dekorátiv -művészet  meghatározását  célozza,  nem  a 
szimbólumét.  A  nyert  definíció:  „dekorativum  az  ideál 
szimbóluma",  kitűnően  ráillik  Kozma  rajzaira.  Mintha 
tényleg  azt  a  szenvedést  fejeznék  ki,  amelyet  az  elérhe¬ 
tetlen,  abszolút  tökéletességű,  kifejezhetetlen  ideálok  utáni 
szükségszerű  törekvés  s  e  törekvés  elérhetetlenségének 
az  öntudata  kelt  az  elmélkedésre  hajló  lélekben.  Maga 
a  definíció  azonban,  nézetünk  szerint,  többet  foglal  ma¬ 
gában,  mint  a  dekoratív  művészetet.  A  szimbólum  fogal¬ 
mának  helyes  értelmezése  mellett  ez  az  utánzó  művé¬ 
szetekről  is,  sőt  zenéről,  költészetről  is  éppen  olyan 
joggal  állítható.  Az  utánzó  művészetek  meghatározásával 
sem  érthet  e  sorok  írója  egyet.  Mindez  azonban  nem 

zárja  ki  azt,  hogy  a  rövid  értekezés  minden  szava  el¬ 
olvasásra  méltó  ne  legyen.  A  bevezetésben  az  utánzó 
művészetek  tárgyáról  szóló  rész  s  az  utánzó  művészetek 
értékelésmódjának  finom  megfigyelése  tudományos  ki¬ 
nyilatkoztatásként  hat.  A  dolgozat  módszertanilag  is  igen 
értékes.  Kitűnő  példa  arra,  hogy  üres  metafizikai  speku¬ 
láción  és  frázisgyűjteményen  kívül  még  másféle  vizsgá¬ 
lata  is  lehetséges  az  esztétikai  élet  jelenségeinek.  A  Kantra 
való  visszatérés  az  esztétika  életszükséglete  s  kanti  gon¬ 
dolatok  ilyen  pregnáns  fejtegetése  a  legsikeresebb  a  mű¬ 
történészek  egy  csoportjának  minden  általánosabb  művé¬ 
szetelmélettől  való  irtózása  ellen. 

A  könyv  kiállítása  mintaszerű,  kötés,  nyomás  (itt  olyan 
nagy  volt  a  gond,  hogy  még  a  hátul  lévő  értekezés 
betűinek  a  színe  is  össze  van  hangolva  a  képek  színé¬ 
vel),  a  képek  elrendezése  nem  hagy  kívánni  valót,  pusz¬ 
tán  a  hátsó  fedőlap  külsején  nélkülözünk  egy  kis  orna- 
mentumot.  így  a  könyvet  a  művészet  iránt  érdeklődők 
legmelegebb  figyelmébe  ajánlhatjuk,  akinek  a  birtokába 
kerül,  az  ismételt  lapozgatáskor  ismételt  gyönyörűséget 
fog  érezni.  Dr.  Kenczler  Hugó 

zji  HÁZ.  Málnai  Béla  és  Székely  Dezső  szerkesztésében 
/ni  áprilistól  fogva  új  művészeti  havi  folyóirat  jelenik 
meg,  mely  kizárólag  építőművészettel  foglalkozik.  Első 
cikkét  Lippich  Elek  írta,  azt  ajánlva  építészeink  ifjú  gár¬ 
dájának,  hogy  szorgosan  tanulmányozzák  a  népművé¬ 
szetet  s  a  jövő  számára  úgy  teremtsenek  magyar  épí¬ 
tészetet,  hogy  az  a  múlttal  is  organikus  kapcsolatban 
legyen.  Málnai  Béla  Lechner  Ödön  élete-művét  s  pro- 
grammját  ismerteti,  Czakó  Elemér  Pasteiner  Gyula  elő¬ 
adását  ismerteti  középkori  építészetünk  topográfiájáról. 
Apróbb  cikkek  rovata  rekeszti  be  a  számot.  A  repro¬ 
dukciók  nagyon  sikerültek,  a  lap  összeállítása,  tipográ¬ 
fiái  elrendezése  is  művészkézre  vall.  Megérdemli,  hogy 
építőművészetünk  barátai  szívesen  fogadják  és  pártolják. 

feladatom  most  az  vol¬ 
na,  hogy  olyan  legyek, 
mint  a  hegedős  lantja, 
a  mely  muzsikaszóval 
kísér  valami  finom  ro¬ 
máncot,  lélekkel  átita¬ 
tott,  érzéssel  beszőtt  nó¬ 
tát,  —  hogy  sehol  el  ne 
nyomja  az  írásom  a  rajzoló-művész  munká¬ 
jának  hatását,  s  a  végén  mégis  egy  akkordba 
csendüljön  vele  ...  —  nem  írhatok  tehát 
rendes  értelemben  vett  kritikát. 

Mert  mi  ma  a  kritika?  Vannak,  akik  művé¬ 
szekről  szólván,  elmondják  a  penna  nyelvén 
a  művész  más  eszközökkel  teremtett  alkotását. 
Beszélnek  érzésekről,  amelyeket  a  művészi 
alkotás  maga  fejez  ki  ha  akar,  beleszuggerálnak 
a  mű  megalkotójába  gondolatokat,  amelyeket 
az  sohasem  érzett,  és  parancsolóan  elrendelik, 
hogy:  igenis  ennek  így  kellett  lennie  .  .  . 
Ez  röviden:  nem  lehet  igaz. 

A  másik  módszer  az  esztétikának  tudo- 
mánynyá  való  merevítése,  új  dogmák  alkotása, 
amelyek  csak  keletkezésük  időrendjére  külön¬ 
böznek  a  régebbiektől,  ám  egyformán  meg¬ 
kötik  a  haladás  kerekét.  Pedig  nem  az  a 
fontos,  hogy  minden  áron  lehetetlenséget  dol¬ 
gozzunk,  és  azt  magyarázgassuk :  mi  a  szép,  de 
mindenesetre  az  az  egyedül  helyes  út,  amidőn 


művészek  munkálkodását  vizsgálván,  azt  ku¬ 
tatjuk,  hogy  miért  dolgoznak  valamely  irány¬ 
ban,  hogy  például  igazi  ornamentumot  alkot¬ 
va,  mint  jutottak  el  hozzá,  s  hogy  mi  a 
kapcsolat  köztünk  és  közte.  Hogy  rámutat¬ 
hassunk  a  helyes  útra,  mely  célhoz  vezet  és 
szókkal  kísérve  a  művész  vonalait,  ne  jussunk 
köznapi  ismétlésbe.  így  azután  minden  miértre 
felelés,  tehát  csak  kritika,  igazi  kritika  lesz 
a  munkánk  eredménye,  amelynél  nyitva  hagy¬ 
juk  ama  sokat  bolygatott  és  hiába  bolygatott 
legvégső  kérdést,  amelyre  sehonnan  és  soha 
se  jöhet  felelet,  azt,  hogy:  miért  szép  valami. 

Ez  a  néhány  rajz  kicsike  bokrétája  a 
Kozma  Lajos  munkásságának,  olyan,  mint 
valamely  regénynek  egy  találomra  kikapott 
fejezete,  töredék,  afféle  mozaikdarab,  amelyből 
következtethetünk  egy  művészi  életnek  komoly¬ 
ságára,  gazdag  mivoltára. 

Ez  a  fiatal  építőművész  kora  gyermekségétől 
kezdve  ismeretségben  állott  a  somogyi  lankák 
virágos  mezejével,  a  homokszemek  vibráló  tán¬ 
cát  is  sokszor  nézte,  ahogy  sziporkázó  csillo¬ 
gással  sorakoztak  vonalba  a  napsugár  érinté¬ 
sére,  majd  megindult  a  puszta,  a  berkek  hűvös 
mélysége,  domboldalak  lejtője  felé,  végigzarán¬ 
dokolt  Kalotaszeg  álomországán,  ahol  él  még 
a  temető  művészete,  s  ahol  írott  varrottasok 
hirdetik  a  teremtő  fantázia  örök  dicséretit. 


1G 


217 


Margitay  Ernő 


BELSŐ  CÍMLAP 
KOZMA  LAJOS  RAJZA 


Ahogy  vándorolt,  a  lelke  meg  kellett  hogy 
teljék  a  magyarság  művészetébe  vetett  hitnek 
az  erejével,  egy  csomó  színes,  soha  el  nem 
múló  impresszióval,  amely  a  rajzaiból  is  felénk 
sugárzik,  amelyben  megcsendül  a  lírai  elem 
alaphangja,  a  poézis  .  .  .  Mert  megfogja  az 
emberfia  lelkét  a  virágkopjás  fej  fa  szépsége, 
annyira  meg,  hogy  alig  szabadulhatunk  meg 
tőle  ....  Hogyisne  fogná,  mikor  haldokló 
rózsa  halódó  illata  halottat  köszönt. 

Megtelt  a  rajzolókönyv  minden  oldala,  de 
nem  szolgai  másolásra  telt  meg.  Éppen  az  a 
szerencséje,  ami  sokaknál  hiányzik,  hogy  észre¬ 
vette  a  népművészetnek  a  természetre  való 
egyenes  utalását,  a  természet  elemeire  való 
ujjmutatást,  amelyeket  aztán  a  saját  dekoratív 
nyelvén  fejezett  ki  akkor,  amikor  ornamentu- 
mait  megteremti.  A  népművészet  csak  az  alko¬ 
tás  törvényére  tanította  meg,  de  nem  önma¬ 
gának  ismétlésére,  aminek  az  lett  az  eredménye, 
hogy  Kozma  nem  elrejtett  bányának  tekinti 
a  népművészet  anyagát,  sőt  tudja  azt  is,  hogy 
az  igazi  művész  épp  úgy  nem  élősködhetik 
a  nép  művészetén,  mint  ahogy  rá  nem  vet¬ 

hetjük  magunkat  elmúlt  korok  művészetének 
szenzációira  sem.  Szóval  a  népművészet  foly¬ 
tatását  ügy  érti,  hogy  az  nem  a  belőlük  vett 
elemek  ugyan  egy  n}^elven  való  ismétlése, 
hanem  a  természet  elemeinek  egyéni  synthé- 
zissel  való  sorakoztatása,  ami  valóban  két 
különböző  dolog. 

Lesznek  néhány an,  akik  első  látásra  hason¬ 
lóságot  keresnek  az  itt  közölt  könyvdíszek  és 
hasonló  környezetben  megfordult  festő  ismert 
munkái  között.  Ezzel  a  véleménnyel  nekem 
természetesen  számolnom  kell  és  állítom  azt, 
hogy  különbség  van  piktorgrafika  meg  építész¬ 
grafika  között.  Az  előbbi  —  ha  szimbolikus 
is  —  változatlanul  átvevén  a  természet  állat- 
és  növényvilágának  jelenségeit,  mindig  csak 
rajz  marad,  míg  ezek  a  díszek  a  természeti 
jelenségek  elemekre  való  bontásai,  szerves 
ornamentumok,  s  bizonyos  mértékű  merevsé¬ 
gük  is  onnan  ered,  hogy  az  anyagba  beolvad¬ 
hassanak.  Az  első  művész  alkotásainak  ki¬ 
fejezője  a  toll,  a  tű,  emezé  minden  anyag, 
mely  formát  öltve,  színben,  arányban,  a  díszítés 
új  összefoglalásmódjában  hozzánk  beszél,  a 
mi  életünkhöz  akar  tartozni. 

Szinte  látom,  hogy  csóválják  meg  a  fejüket 
az  utolsó  mondatra  azok,  akik  a  művészeteket 
túlontúl  eldifferenciálták.  Hogyne.  Építész,  aki 
könyvet  díszít  .  .  .  Igen.  Ám  ez  az  építész 
érti  a  szöveg  és  rajz  között  szükséges  egysé¬ 
get  és  nem  pikturát  rajzol,  de  karakterisztikus 
szükségleteket  fejez  ki  a  teknika  ismerésével, 
még  pedig  úgy,  hogy  karakterisztikus  szük¬ 
ségletet  anyagszerű  teknikával  szervesen  kap¬ 
csolva  fejez  ki,  s  művészetében  egyéni  össze¬ 
foglalásmódokat  mutat.  Ez  a  három  feltétel  talál¬ 
kozása  a  dekoratív  művészetek  alapja,  s  ebből 
következik  a  dekoratív  művészetek  egysége  is. 

Amennyiben  pedig  a  valódi  építész  első¬ 
sorban  dekoratív  művész  és  foglalkozásánál 
fogva  e  téren  univerzálisnak  kell  lennie,  tehát 
nem  fogadja  el  a  régi  felfogás  hirdetett  igéjét, 
amely  szerint  minden  homlokzatokat  konstruáló 
egyén  művész,  de  tovább  megy,  s  az  embert 
környező  szükségekből  dekoratív  művészetet 
teremt.  Ezért  díszít  Kozma  Lajos  könyvet  is, 
ezért  tervez  textilt,  agyagot,  bútort. 

Mindazokat,  amiket  elmondtam,  úgy  vélem, 
bizonyítani  is  illik,  már  csak  azért  is,  hogy 

önkéntelenül  alkalom  adódván  rá,  némi  vilá¬ 
gosságot  vessek  a  dekoratív  művészetek  terén 
nálunk  uralkodó  zavarba,  és  a  Kozma  művé¬ 
szetét  is  az  előbb  említett  három  főszempont, 
tudniillik  a  szükséglet  karakterisztikussága,  a 
teknika  anyagszerűsége,  a  szerves  kifejezés 
egyéni  összefoglalásmódja  szempontjából  érté¬ 
kelhessem. 

Úgy  hiszem,  hogy  szükségletek  keletkezése 
nélkül  nem  fejlődhetik  művészet.  Nem.  Mert 
a  szükségletek  legelőbb  jelennek  meg,  kielégí¬ 
tésüket  várván.  A  mi  kapitalista  korunkban 
éppen  ez  oknál  fogva  a  művészet  azokba  az 
ágakba  vonult  vissza,  amelyek  műveléséhez 
nem  kellett  nagy  tőke,  s  ahol  nem  volt  olcsó 
munkaerő,  mint  amilyen  művészeti  ágak  a 
piktura  és  a  zene,  amelyek  az  építészetet,  a 
szobrok  művészetét  s  az  iparművészetet  hát¬ 
térbe  szorították.  Hogy  ez  nem  véletlenség, 
mellettem  bizonyít  a  művészetek  fejlődésének 
egész  története.  Olcsó  munkaerő  emelte  a 
gúlákat,  a  szfinxet,  így  alkotódtak  hatalmas 
középkori  templomok. 

A  pompa  szükséglete,  a  pápaság  óriási 
hatalma,  a  vele  járó  istenkultusszal  egyetem¬ 
ben  segítette  elő  a  renesszánsz  kifejlődését,  s 
hogy  ma  a  művészet  szabadsága  letűnt,  azért 
történik,  mert  azoknak  az  ízlésében  dolgoz¬ 
nak,  akik  megfizetnek.  Ám  mert  a  modern 
kapitalista  sznob  és  firenzei  palotában  akar 
lakni,  s  mert  édeskés  képet,  kinyalt  vásznat 
akaszt  a  falára,  azért  lett  ilyenné  nagyjában 
művészetünk,  amely  nem  lehet  erős,  mert 
nincsenek  karakterisztikus  szükségletek.  Ezért 
oszlott  meg  a  művészi  munka  kenyérkeresetre, 
igaz  művészetre,  amely  utóbbival  éhen  lehet 
halni. 

Hogy  a  szükségletet  kifejezhessük,  szüksé¬ 
günk  van  a  teknika  ismeretére,  amely  nélkül 
nem  lehet  művészet,  mert  ez  a  szép  egyik 
exisztenciális  előfeltétele.  Hogy  a  teknika  mi, 
azt  nag3'jában  valamennyien  tudjuk,  nagyjá¬ 
ban,  mert  összetévesztjük  sokszor  ezt  a  conditio 
sine  qua  non-t  magával  a  lényeggel:  a  mű¬ 
vészettel.  Nem  egyéb  ez,  mint  szükséges  el¬ 
járások  ismerete,  amelyek  szerint  az  anyaggal 
el  kell  bánnunk,  hogy  eljuthassunk  a  szépig 
Aki  nem  jut  el  annak  a  kifejezéséig,  az  csak 
rutinos  mesterember,  de  nem  művész,  s 


hasonló  ahhoz  a  —  Uram  bocsáss  meg  — 
jámbor  figaróhoz,  aki  hajnyírás  közben  leve¬ 
gőben  csattogtatja  az  ollóját.  A  teknikának 
van  egy  fejlődöttebb  foka,  fizikai  eredetű, 
mint  például  a  Segantini  fénybontása  is,  ám 
még  ez  sem  a  szép  forrása,  mert  a  szép  a 
kifejezés  módjától  függ. 

A  teknikából  folyik  az,  hogy  a  könyv¬ 
díszítő  vonallal  dolgozik.  A  vonallal  való  dol¬ 
gozásnak  ez  a  szüksége  volt  a  dekoratív 
művészet  első  eszköze,  mintahogy  Kozma 
Lajosnak  is  vonalában  van  az  alapmotívum, 
amely  nem  egyéb,  mint  a  vonal  végtelenségé¬ 
nek  véges  vonalban  való  éreztetése.  Ez  a 
főmotivum,  ez  a  fősynthesis.  Az  ornamentu- 
mok  gazdagsága  csak  ennek  a  variációja,  mint 
ahogy  a  muzsikus  is  kiemel  egy  főmotivumot, 
amelynek  változataiból  ott  is  gazdagság,  sok¬ 
féleség  keletkezik,  mely  sohse  elégít  ki  ben¬ 
nünket  s  új  élvezetek  forrása.  Mindenkinek 

—  jobban  mondva  minden  igazi  művésznek 

—  más  a  főmotivum  a,  s  a  variáció  gazdag - 

ságától  függ  a  mi  gyönyörködésünk  határa. 
Láttátok  e  finom  ecsetvonal  nyomát,  amint 
hajlik  a  kéz  nyomása  alatt,  vagy  puha  ceruza 
omló  grafitszemeit  a  papiros  kis  dombocskáin, 
s  a  lúdtoll  könnyedségét?  Ez  a  rajz  ornamen¬ 
tikájának  teknikája  valahány.  Ha  azonban 
az  ornamentum  más  anyagra  jön,  az  ebből 
a  teknikából  eredő  szépség  hazugsággá  válik 
legott,  mert  ami  lúdtollal  rajzolva  szép,  gépi 
cinkografián  hamis. 

A  miniaturák  korszaka  —  fájdalom  —  le¬ 
tűnt,  gép  ontja  a  nyomtatott  hasábokat,  s  a 
mi  emberünknek  a  gép  tehetségével  kell  szá¬ 
molnia  ...  Mi  következik  ebből?  Az,  hogy  ha 
a  vonal  nem  onthatja  egyedül,  egymaga  a 
báját,  összefog  belőlük  kettőt,  két  vonal  egy 
utat  tesz  meg,  egy  ritmusban  csendül,  s  a 
gépi  vonal  él,  vibrál,  mozog,  mert  a  kettős 
fekete  vonal  fehér  árkot  szegélyez,  s  az  egész 
vonalvezetés  nem  egyéb,  mint  küzdés  a  fehér 
vonal  és  szegélyei  között.  Ez  a  gépi  sokszo¬ 
rosítás  teknikája,  amely  abból  áll,  hogy  az 
elveszett  kézi  szépségekben  bujálkodó  vonal 
helyébe  egyensúlyért  való  vonalküzdelmet, 
mozgó  vonalakat  helyettesít  a  művész  .  .  . 
Tehát  ?  A  teknika  csak  annyiban  forrása  a 
szépnek  —  sokan  hiszik,  hogy  csak  egyedüli 
forrása  — ,  amennyiben  megvan,  s  az  alkotó 
alaposan  számolt  vele,  annyira  alaposan,  hogy 
el  is  feledtette  velünk. 

Szükséglet  és  teknikához  azonban,  hogy 
művészet  szülessék  belőlük,  kifejezésmód  kell, 
amely,  dekoratív  művészetekről  lévén  szó,  nem 
egyéb,  mint  ornamentum,  amelynek  a  fogal¬ 
mával  mostanában  különösen  divat  a  vissza¬ 
élés,  éppen  ezért  nem  árt,  ha  tisztába  jövünk 
a  lényegével. 

Az  ornamentum  elemeknek  —  tehát  régi, 
szépségük  okában  megmagyarázhatatlan  vo¬ 
nalvetéseknek,  vagy  folttömegeknek  —  syn- 
thesise,  azaz  összefoglalási  módja.  Éppen  ezért 
a  népművészet  synthesise  lélektani  szempont¬ 
ból  érdekelhet  ugyan  bennünket,  iránta  érzett 
szeretetünk  ebben  rejlik,  de  tudnunk  kell  azt, 
hogy  a  népművészet  kész  eredményeinek  kon¬ 
tár  utánzása  nem  művészet.  Művészet  csak 
akkor  keletkezik,  ha  az  önmagukban  tökélet¬ 
len  elemeket  új  módon  foglaljuk  össze. 
Ezeknek  az  elemeknek  régisége  szükségkép¬ 


pen  való,  hisz  ez  az  a  kapocs,  amelynek  már 
csak  azért  is  közösnek  kell  lennie,  hogy  más 
korok  művészetében  is  megtaláljuk  a  magun¬ 
két.  LTj  elemek  bányászása  magában  véve 
még  nem  eredetiség,  mert  ezen  a  meddő  úton 
haladva,  elsősorban  a  megértéstől  esünk  el, 
másodsorban  az  összefoglalás  módjának  eredeti 
megteremtésében  szenvedünk  tetemes  erővesz¬ 
teséget.  Ha  ez  igaz,  akkor  önként  kínálkozik 
két  konzekvenciának  levonása,  amelyet  nem 
árt  megjegyeznünk,  az  első  úgy  szól,  hogy 
minden  áron  új  elemek  hajhászása  selejtes 
munka,  meglévő  összefoglalásmódoknak  meg¬ 
ismétlése  pedig  nem  egyéb,  mint  a  közön¬ 
ség  ízlésén  való  élősködés,  amelynek  lelki¬ 
ismeretlenségét  még  az  a  csábító  körülmény 
se  menti,  hogy  ezek  a  mesteremberek  a  leg¬ 
többször  meggazdagodnak.  Az  igazi  művész 
idegen  synthesisekkel  érdeklődésből  ismerke¬ 
dik  meg,  s  főleg  azért,  hogy  azok  ismétlé¬ 
sébe  még  véletlenül  se  bocsátkozzék.  Ebből 
a  szempontból  nemhogy  károsnak  nem  tar¬ 
tom  az  idegen  művészetek  megismerését,  de 
az  öntudatosság  növelése  szempontjából  hatá¬ 
rozottan  előnyösnek. 

Mit  is  mond  erről  Emerson?  Azt,  hogy  a 
művész  ne  szőjje,  mint  a  pók,  maga  a  háló¬ 
ját,  de  felhasználva  évszázadok  kultúrájának 
összehordott  s  nemzedékek  leikével  összenőtt 
tégláit,  használja  fel  őket  saját  épületének 
diadalmas  felépítéséhez.  A  művész,  ha  újat 
akar  teremteni  —  mert  újat  kell  teremtenie 
—  ne  külsőségekben,  modorban,  elemekben 
legyen  új,  ne  szakítsa  ki  magát  korából,  mint 
például  Gauguin,  de  vele  összefüggőleg  őszin¬ 
tén  és  nemesen  új  synthesist  adjon.  Ezt  a 
művészet  becsületességének  nevezik  magya¬ 
rul  .  .  . 

A  dekoratív  művészetnek  hovásorozásával 
sokan  foglalkoztak  és  foglalkoznak  ma  is. 
Lényegében  épp  úgy,  mint  a  tájkép-festészet, 
a  tiszta  szépség  művészete,  melynek  fokozása 
nincs.  Éppen  ezért  nem  mondhatjuk,  hogy 
valamelyik  dekoráció  szebb  a  másikánál,  egye¬ 
dül  az  dönthető  el,  hogy  a  dekoráció  szép-e 
vagy  csúnya.  Más  a  függő  szépség,  a  többi 
művészetek  szépsége,  amely  már  csak  azért 
is  ismer  fokozást,  mert  végcélja  az  ideál,  a 
nem.  Amelyik  műtermék  tehát  jobban  meg- 

közelíti  a  mi  ideálunkat,  az  nekünk  legalább 
feltétlenül  szebb  lesz.  A  dekoratív  művésze¬ 
tekben  a  nemnek  a  fogalma  hiányzik,  ennél¬ 
fogva  messzebb  is  állanak  az  embertől,  s 
hogy  szépséges  világukba  bejuthassunk,  isko¬ 
lába  kell  járatnunk  a  szemünket,  sok  díszítést 
kell  látnunk,  hogy  a  szépségeket  a  maguk 
teljességében  élvezhessük. 

A  szépségek  telje  . .  .  Megint  oda  jutok,  hogy 
az  összefoglalási  mód.  Ahhoz,  hogy  az  ele¬ 
meket  szerves  formába  gyúrhassa  a  művész¬ 
építőtehetségnek  kell  lennie,  hogy  merevvé, 
anyagra  alkalmazhatóvá  tegye  őket.  A  kínaiak¬ 
nak  a  szín  volt  a  synthesisük,  a  japánoknak 

a  kecsesen  vezetett  vonal,  a  görögöké  a  tö¬ 
megek  ritmusa,  a  merevségnek  sokkalta  helye¬ 
sebb  felfogása,  mint  az  egyptomiaké,  akik  ezt 
szószerint  értették.  A  három  ornamentika 
általam  felállított  ez  a  sorrendje  egyúttal  a 
fejlődés  sorrendje  is. 

A  synthesis  tehát  a  színtől  a  vonalon  át  a 
tömegig,  gerince  az  ornamentumnak,  amely¬ 
nek  szintén  elemmé  kell  lennie,  ha  tárgyon 
alkalmazzuk,  amiből  az  következik,  hogy 
ornamentum  maga  nem  létezik,  hogy  a  tárgy 
a  díszszel  egységbe  olvad,  amelynek  expo¬ 
nensei  a  tárgy  anyaga  és  célja.  A  „díszíteni" 
szó  ezért  förtelem.  Értelme:  ornamentumok 


alkotása,  minden  anyagra  és  tárgyra  való 
tekintet  nélkül,  s  értelmetlen  felhasználása, 
figyelmen  kívül  hagyásával  annak  a  ténynek, 
hogy  nem  minden  tárgy  viseli  el  a  díszt.  A 
mi  szemünkben  a  nemes  anyagok  primár 
szépsége  tökéletes.  A  fa  rostjainak  szép  játéka, 
a  kézzel  szőtt  anyag  egyenetlen  szálainak 
szövevénye,  az  arany  meleg  csillogása  már 
magukban  véve  is  kellemesek,  ornamentum- 
mal  való  ellátásukra  még  hatalmas  talentum 
is  alig  vállalkozhatik.  Szegény  anyagok  azon¬ 
ban,  mint  a  vakolat,  a  vaslemez,  a  papír, 
kívánnak  foltokat,  amelyeken  a  szemnek 
gyönyörűsége  teljék.  Evvel  azonban  koránt¬ 


sem  mondtam  azt,  hogy  minden  tárgy  teljes 
egészében  kívánja  meg  ornamentummal  való 
beborítását,  egyáltalán  nem.  A  szék  ülőlapja, 
a  csésze  öble,  a  kés  nyele,  a  fal  nagy  felületei 
maradjanak  dísz  nélkül.  A  székre  úgyis  rá¬ 
ülünk,  a  csészében  tea  párolog,  a  kés  nyelét 
kezünkben  tartjuk,  a  falat  bútorok  meg  képek 
fedik.  Dísz  csak  oda  jön,  ahová  a  szem 
pihenni  téved,  ahol  konstruktív  tényezők  fel¬ 
hívják  a  figyelmünket,  ahol  arról  van  szó, 
hogy  valamely  munkát  vagy  rendeltetést  lát¬ 
hatóan  és  szépen  fejezzünk  ki.  A  figyelem 
köre  különben  is  korlátolt  (sárga  folt  a  szem¬ 
ben),  tehát  az  ornamentum  centralizálása  — 

ellentétben  annak  szétszórásával  —  öntudatos 
lélektani  alapokon  és  a  tárgy  rendeltetésének 
kifejezésre  juttatásán  nyugszik.  A  modern 
díszítőművészet  határvonása  ez;  az  első  éle¬ 
tünk  követelése,  a  második  a  művész  erejé¬ 
nek  mértéke.  Van  tehát  dísz,  mely  önmaga 
új  összefoglalója  kell  hogy  legyen  az  elemek¬ 
nek,  és  van  alkalmazása  a  dísznek,  mely 
teknikai  jártasságokban  tudást,  az  összefog¬ 
lalásban  nagy  erőt  kíván. 

Ez  a  dekoratív  művészetnek  a  szimboliz¬ 
musa,  mely  alatt  csupán  a  dísz,  helye  és  a 
tárgy  között  való  vonatkozást  értem,  a  kap¬ 
csolatot,  amely  csakis  olyan  lehet,  mint  amilyen 
a  kifejezésre  váró  szükségek  és  a  művész 
fantáziája  között  van.  Ennek  eredményekép¬ 
pen  az  mutatkozik,  hogy  egyrészről  a  szük¬ 
ségeket  nem  takarni,  de  ellenkezőleg  szépen 
és  nyíltan  kifejeznünk  kell,  amely  tétel  a 
művészet  becsületességének  —  az  etika  han¬ 
goztatásával  szemben  —  másik  támasztópontja, 


másrészről,  hogy  a  szépség  a  kapcsolatban 
van,  melynek  végzetes  elrontása  az  a  tény, 
ha  megmaradt  gipszöntvényeink  vidéki  kiállí¬ 
tásokon  újra  élednek.  A  díszítés  szétszórása 
amúgy  is  veszedelmes  valami.  Sokszor  be¬ 
bizonyítja,  hogy  a  gazdagságból  egy-kettőre 
rosszul  takart  szegénység  lehet:  a  dísz  helyé¬ 
nek  nem  tudása 

Mindezek  megszívlelése  után  pedig  tiszte¬ 
lettel  kérem  az  olvasót,  nézegesse  végig  a 
Kozma  Lajos  művészetének  termését.  Nézze 
végig  annak  a  tudásával,  hogy  a  vonalak 
finom  játékához  ezúttal  nem  jöhetett  segítő¬ 
társul  a  színek  összehangolt  harmóniája.  Gyö¬ 
nyörködjék  bennük  és  vizsgálja  őket  abban 
az  irányban,  azzal  a  szeretettel,  mint  amilyen 
szeretettel  kísérte  végig  útjukon  e  sorok  sze¬ 
rény  rovogatója.  En  legalább  meggyőződésből 
mondom,  hogy  az  egyik  legkiválóbb  magyar 
talentum  tette  meg  az  első  lépését'.  .  . 

Margitay  Ernő 

képeket  azért  is  festik,  hogy  lássuk 
őket  és  hogy  hassanak  ránk.  Ezzel 
épenséggel  nem  ellenkezik  az  a 
tétel,  hogy  a  képet  a  festő  úgy  festi, 
ahogy  ő  látta  ,  őket  s  ahogy  az, 
amit  látott,  ő  reá  hatott.  A  két  látás  és  a  két 
hatás  egybevágása  a  kép  sikerét  jelenti,  de 
nem  jelenti  mindig  a  kép  sikerült  voltát.  Mert 
sem  a  mi  látásunkról,  sem  a  festőéről  nem 
mindig  bizonyos,  hogy  benyomásokat  csak  föl¬ 
fog-e,  s  nem  rekonstruál -e  emlékezetet.  Nem 
bizonyos  az,  hogy  a  festő  látja-e  azt,  amit 
mint  meglátottat  megfest,  s  nem  bizonyos  az 
sem,  hogy  a  kép  nézőjére  hatott- e  az,  amit 
mint  hatást  regisztrál.  Látásra  és  hatásra  nagy 
befolyással  van  nemcsak  a  tudatosság,  hanem 
az  irányzatosság  is.  Nemcsak  már  tudjuk  azt, 
amit  meglátunk,  hanem  egyenesen  azt  akarjuk 
látni,  amit  már  tudunk.  A  festő  így  látja  a  ter¬ 
mészetet,  a  néző  többnyire  így  látja  a  képet. 
Ezen  pedig  nem  változtat  az,  hogy  a  festő 
impresszionista,  s  a  kép  nézője  is  az.  Hume 
azt  mondja,  hogy  még  a  percepció  is,  tehát 
valamely  tartalomnak  a  tudatosság  vagy  a  kép¬ 
zet  által  való  fölfogása  is,  ugyancsak  impresszió. 
Egy  magyar  filozófusunk,  Palágyi  Menyhért 
úgy  vélekedik,  hogy  mindaz,  amit  az  impresszió¬ 
ból  merítünk,  nem  egyéb  mint  az  impresz- 
szióra  való  emlékezés.  A  festőnek  a  természet¬ 


ről  való  benyomása,  amikor  képben  ábrázolja, 
ugyanúgy,  mint  a  nézőnek  a  képről  való  benyo¬ 
mása,  amikor  a  képet  élvezi,  nevezzük  bár 
őket  impresszióknak,  —  már  nem  primárha- 
tások,  hanem  az  emlékezetnek  vág)7  a  tuda¬ 
tosságnak  eredményei. 

A  nagy  görög  esztétikusok  a  képzeteknek 
az  emlékezetben  megmaradását  a  pecsét  lenyo¬ 
matának  a  viaszkban  való  megmaradásához 
hasonlították.  Ezt  a  hasonlatot  átvihetjük  a 
képek  látására  és  hatására  is.  Csakis  a  vésett 
kőnek  viaszkban  való  lenyomata  és  nem  maga 
a  kőbe  való  véset  a  képek  hatása.  A  viaszkról 
pedig  tudvalevő,  hogy  nagy  melegben  megolvad. 
Nos,  jókora  melegség  az,  amelyet  a  művészi 
forrongások  tüze  áraszt.  Maguknak  a  művészek¬ 
nek  viaszkmatériája  és  benne  a  pecsétlenyo¬ 
matok  folyton  meg-megol vadnak  tőle.  Ezek 
a  forrongások  nem  annyira  a  dolgok  ábrázo¬ 
lását,  mint  inkább  a  meglátásukat  érintik.  Más¬ 
képen  látni,  jobban  látni,  igazabban  látni  : 
ez  a  festői  forradalmak  programmszerű  célja. 
Ez  volt  valamennyié.  Ezt  a  célt  hajszolván, 
eljutottak  ahhoz  a  hiedelemhez,  hogy  a  secun- 
dár  emlékezetképtől  szabadulni  tudnak,  s  hogy 
festésükben  diadalmaskodhat  a  primár  benyo¬ 
más.  Eljutottak  a  tudományos  neoimpresszio- 
nizmusig,  amely  még  azt  is  megtagadja,  hogy 
a  festőnek,  a  művésznek  munkája  esztétikai 
lelkesültség  műve,  s  hogy  ennek  a  lelkesültség- 
nek  a  dolgok  olyan  szemlélése  a  tartalma, 
amelytől  a  dolgokat  a  képzeletben  megeleve- 

nítjük.  Lange-nek  ez  a  tétele  tulajdonképen 
ugyanazt  fejezi  ki,  amit  Zolának  szinte  köz- 
helylyé  lett  tétele  úgy  fejezi  ki,  hogy  a  mű¬ 
alkotás  a  művész  temperamentumán  keresz¬ 
tül  tekintett  darab  természet.  A  neoimpresszio- 
nizmusezta  lelkesültséget  művészeti  akadálynak 
tartja,  s  abban  mesterkedik,  hogy  a  primár 
benyomásokat  minden  emlékezetbeli  és  tudás¬ 
beli  közvetítés  kizárásával  megrögzítse.  A  leg¬ 
szélsőségesebb  tudatossággal  igyekszik  a  leg¬ 
szélsőségesebb  tudattalanság  benyomásait  kife¬ 
jezni. 

A  festmények  meglátásával  követni  igyek¬ 
szünk  a  festők  látását.  A  művészet  iránt  érdek¬ 
lődő  közönség  résztvesz  a  látás  és  általa  az  ábrá¬ 
zolás  forradalmában.  És  résztvesz  a  festők 
lelkesedésében  is,  abban  is,  amely  az  „eszté¬ 
tikai  lelkesültséget"  a  művészetből  ki  akarja 
rekeszteni.  De  a  képeket  néző  művészeti  mun¬ 
kának  csakis  abból  a  részéből  jut  osztálya, 
amelyet  a  műalkotás  élvezésének  nevezhetünk, 
a  művészeti  munkának  másik  részéből,  a  fizi¬ 
kai  munkából  nem  jut  része.  Neki,  t.  i.  a 
közönségnek  a  meggyőződéseiért,  a  tetszéséért 
nem  kell  megdolgoznia  mint  a  művésznek, 
s  ezért  ezek  a  viaszklenyomatai  is,  művé¬ 
szetről  való  meggyőződései  is  hamarosan  meg¬ 


olvadnak.  A  tűztől  pedig,  amely  ezt  a  viaszk 
matériát  is  megolvasztja,  a  művészi  irányok 
forrongásának  füzétől,  nem  tudja  megóvni, 
vagy  csak  nagy  ritkán  tudja  megóvni  a  maga 
minapi  eredményeit.  Minapi  tetszésének  ered¬ 
ményeit.  Csakis  azok  az  úgynevezett  meg¬ 
győződései  és  tetszésének  csakis  ama  nyilvá- 
nulásai  maradnak  a  megolvasztó  tűztől  men¬ 
tesek,  amelyeket  be  tudott  zárni  a  műtörténelem 
vasszekrényébe.. 

A  vasszekrény  tűzálló  páncélfalai  mögött 
épen  maradnak,  ámbár  néha  valamelyest  meg¬ 
rozsdásodnak,  néha  újból  kicsiszoltatnak.  A 
vasszekrényen  kívül,  a  műtörténelmen  innen 
lobogva  ég  az  elfogultságok,  a  rokonszenv,  a 
párthoz,  irányhoz,  táborhoz  tartozandóság  tüze. 
Vagy  haragszunk  a  mára,  vagy  lelkesedünk 
érte.  Egyik  művészeti  elfogultságról  és  meg¬ 
győződésről  a  másikra  röpködünk  és  állhatat- 
lanul  szeretkezünk  velük.  A  művészeti  forra¬ 
dalmak  közepette  akárhányszor  csak  divat¬ 
mozgalmakat  látunk  és  csakis  bennük  veszünk 


SZÖVEGKERETEZÉSEK 
KOZMA  LAJOS  RAJZA 


226 


ILLUSZTRÁCIÓ  AZ  „UTOLSÓ  ÁBRÁNDOK  “-HOZ 
KOZMA  LAJOS  RAJZA 


részt.  A  műtörténelmen  innen,  a  tegnap  és  ma 
művészeti  mozgalmainak  történelmi,  művészet¬ 
fejlődés  történelmi  értékelésére  nem  vagyunk 
hajlandók.  Vagy  pedig  egyenesen  képtelenek 
vagyunk  rája.  Az  elfogultságtól  vagy  diadal¬ 
mámortól  fogyatékossá  lesz  az  a  látásunk, 
amellyel  a  művészeti  mozgalmakat  s  a  moz¬ 
galmak  dokumentumait,  a  képeket  meglátjuk. 


A  történelmi  értékelés  minden  téren  megromlik, 
mihelyt  a  jelenhez  érkezünk ;  a  művészetben 
leginkább  megromlik.  Pedig  a  művészetben 
a  hasonlítás  kézzelfogható  elemek,  s  nemcsak 
imponderabiliák  alapján  történhetik. 

A  politikai  és  szociális  jelenségeket  jegyző 
történelem  még  valahogy  el  tud  igazodni  a 
mai  jelenségek  történelmi  értékének  megálla- 

pítása  dolgában.  Az  az  egyre  diadalmasabbá  váló 
történelmi  fölfogás,  amely  a  tegnapi  életet  a 
mai  elevenség  mintájára  rekonstruálni  igyekszik, 
s  a  tegnap  mozgató  erőit  a  maiakkal  ugyan¬ 
azonosaknak  mondja,  kiegyenlíti  valahogy  a 
tegnapiak  nimbuszát  és  a  maiak  közönségességét. 
Amazt  leszállítja  az  eleven  emberek  mértékéhez, 
s  emebben  érezteti  a  történelmi  tartalmat.  És 
embereknek  látjuk  tőle  a  hősöket,  hétközna¬ 
poknak  az  elmúlt  időket,  úgyszintén  történe¬ 
lemre  való  matériát  sejtünk  a  mi  jelenünknek 
a  mi  mindennapiságunknak,  a  mi  szenzációink- 

nak  világában.  Ez  a  magasabb  rendű,  mert 
természetes  történelmi  fölfogás  a  műtörténe¬ 
lemben  nem  igen  tud  érvényesülni.  A  műtör¬ 
ténelmi  mozgalmak  magyarázatát  mégvalahogy 
meg  tudjuk  konstruálni  az  új  történelmi  föl¬ 
fogás  alapján,  s  már  sikeres  kísérletek  is  tör¬ 
téntek,  a  kudarcot  vallottakon  kívül,  hogy  a 
történelmi  materializmus  törvényeinek  alkalma¬ 
zásával  a  művészeti  korszakok  kialakulásának 
természeti  törvényességét  megállapítsuk,  de  a 
korszakokon  és  mozgalmakon  belül  az  egyes 
művészeti  jelenségeket,  az  egyes  művészeket 
értékelvén,  vissza-vissza  esünk  a  hőstörténelmi 
fölfogásba.  Bármennyire  is  megrekonstruáljuk 
a  históriai  korok  hétköznapjait,  s  bármennyire 
is  érvényesíteni  tudjuk  a  históriai  korok  művé¬ 
szeti  eszményeivel  és  jelenségeivel  szemben  az 
elfogulatlan  bírálatot:  a  materialisztikus  és  a 
természettudományi  történelmi  fölfogáson  s  a 
művészetet  értékelő  kritikán  keresztül  hat  és 
érvényesül  a  műtörténelmi  hős  nimbusza. 
A  mivoltuk  dolgában  tudományosán  megálla¬ 
pított  mozgalmak  hőseinek  értékelésében  és 
megbecsülésében  a  tudományos  megállapítás 
nem  tud  a  hősi  nimbusz  fölé  kerekedni. 

És  nem  tudjuk  a  műtörténelmi  mértékeket 
alkalmazni,  amikor  a  mai  művészeti  jelensé¬ 
geket  bíráljuk  ;  a  műtörténelmi  anyagot  szinte 
megsejteni,  megérezni  sem  tudjuk,  amikor  a 
mai  művészet  dolgában  akarunk  megállapodni. 
Pedig  bizonyos,  hogy  a  művészetek  történel¬ 
mében  nem  igen  volt  olyan  korszak,  amely 
a  művészet  kialakulásának  szempontjából  neve¬ 
zetesebb,  izgalmasabb  volt,  mint  ez  a  mostani. 
Nem  is  azért,  mert  forradalom  közepette  vagyunk 
hanem  főképpen  azért,  mert  csak  most  ébred¬ 
tünk  a  forradalom  tudatára.  Csak  most  válik  köz¬ 
tudattá,  még  a  művészeknek  is  köztudatává, 
hogy  mindent  leromboló  forradalom  folyik  a 


festészetben,  amikor  ez  a  forradalom  tulajdon¬ 
képen  már  majdnem  százéves.  És  kiadatott  az  a 
jelszó  és  el  is  hiszik,  s  a  közönségnek  művészet 
iránt  való  érdeklődését  izgatottsággá  növeli, 
hogy  ez  a  forradalom  a  fejlődés  folyamatát 
megszakította.  Azért,  mert  a  fejlődés  ritmusa 
egyszerre  hevesebb,  tempója  lázasabb  lesz. 
Maguknak  a  művészeknek  jórésze,  talán  még 
azoknak  isatöbbsége,  akik  a  fejlődésnek  ebben  a 
munkájában  részt  vesznek,  meg  van  róla  győ¬ 
ződve,  hogy  fölforgató  forradalmat  művelnek, 
amikor  esak  egy  százéves  fejlődési  folyamat 
állomásain  vagy  okvetetlenkednek  vagy  érvé¬ 
nyesülnek.  Ez  a  fejlődési  folyamat  mint  forra¬ 
dalom  illeszkedett  bele  a  történelembe  akkor, 
amikor  a  festőiség  és  az  egyéniség,  a  látás 
és  a  kifejezés  festői  és  egyéni  jogáért  a  tizen¬ 
nyolcadik  század  elernyedt,  elzüllött  festé¬ 
szetének  továbbra  is  való  uralma  ellen  síkra  szállt. 
Azóta  ez  a  fejlődési  folyamat  logikusan  érlelte, 
megmozgatta,  síkra  szólította  a  művészeti 
energiát,  a  tehetségek  gondolkozását,  vizsgáló¬ 
dását.  A  fejlődési  folyamat  ellentéteket  szabadí¬ 
tott  egymásra,  és  keservesen  vagy  nagyszerűen 
elért  eredményeket  lejáratott.  Túlzásokat,  tévely¬ 
géseket,  a  művészet  határait  le-leromboló  indu¬ 
latosságot  érlelt.  S  az  eredményt  elérők,  a 
stációra  megérkezettek,  a  megtévedtek,  a  túl¬ 
zásokba  belegabalyodottak  többsége  nem  tudja, 
hogy  az  ő  híres  új  forradalmiságuk  csak  logikus 
következménye  a  festőiség  jogát  és  hatalmát 
hajszoló  régóta  folyó  fejlődési  processzusnak, 
a  nagy  művészeti  forradalomnak. 

A  festészetről,  a  képről  egyre  új  felfogások 
támadtak  és  érvényesültek.  És  a  művészek 
és  művészeti  írók  szinte  irgalmatlan  tudatos¬ 
sággal,  könyörtetlen  célzatossággal,  elszánt 
kcgyeletlenséggel,  fanatikus  idealizmussal  száll¬ 
tak  síkra  értük.  Az  irgalmatlan  tudatosság 


vállalkozott  rá,  hogy  a  régi  nagyság  és  az  árnyé¬ 
kában  később  burjánzott  elavultság  közt  levő 
különbséget  megállapítsa.  Megállapítja  aman¬ 
nak  művészettörténelmi  jogait,  sőt  magálla¬ 
pítja  e  jogok  kultuszát.  De  ez  az  irgalmatlan 
tudatosság  nem  történelmi  értékmegállapítás, 
hanem  inkább  a  történelemcsinálásban  érde¬ 
kelt  elfogultság.  A  közönség  egyideig  utána 
indul  az  elfogult  műtörténelmi  értékmegálla¬ 
pítóknak,  amíg  csak  azt  nem  veszi  észre,  hogy 

maguknak  a  szenvedelmes  értékmegállapítóknak 
értéke  devalválódott,  hogy  a  helyükbe  mások 
kerültek,  s  hogy  neki  most  újból  hozzá  kellene 
látni  a  művészettörténelmi  lehetségeseknek  és 
lehetetleneknek  egymástól  való  elválasztásához. 

Az  emberiség,  amelynek  végig  az  egész 
vonalon  forradalomra  volt  szüksége,  s  amely 
a  maga  nagy  művészeti  kincseit  mégis  érin¬ 
tetlenül  akarta  hagyni,  szinte  tervszerűleg  gon¬ 
doskodott  róla,  hogy  a  művészet  is  forrada¬ 
lom  útján  fejlődhessen,  s  hogy  ennek  a  forra¬ 
dalomnak  legyen  mit  elpusztítania.  Legyen 
mije,  ami  ellen  elszántan  kegyeletien  lehessen. 
Tehát  érvényesülésre  juttatta  azokat,  akik  azt 
hirdették  magukról,  hogy  a  művészetnek  egyenes 
és  törvényes  leszármazottjaik.  Érvényesülésre 
juttatta  a  fejlődés  útján  a  visszafejlődést.  A 
korszellem  egyenesen  segítette  a  fejlődést 
ebben  a  rendellenességében. 

A  művészetnek  forradalomra  való  készülő¬ 
dése  ugyanolyan  volt,  mint  a  néplelkületnek 
s  a  politikai  energiáknak  új  forradalomra  való 
preparálása  azután,  hogy  az  újjászületésnek, 
a  nagy  forradalomnak  vívmányait  az  auto- 

krácia  elsikkasztotta.  A  szertelen  csalódás  érlelte 
gondolkozásból  ki  kellett  szabadítani  az  embe¬ 
reket.  Erre  való  volt  az  a  korszak,  amelyben 
a  reakció  elterjeszkedett,  s  minden  forradal- 
miságot  megfojtani  akarván,  rátehénkedett  a 
népekre.  Ez  a  korszak  megint  megmozgat¬ 
hatta,  erőgyűjtésre  késztethette  a  forradalmat. 
Triviális  példával  élvén,  ez  a  korszak  a  politi¬ 
kában,  s  a  festészet  hanyatlásának  és  teljesen 
iskolaivá  váltságának  korszaka  a  művészetben, 
olyanok  voltak  a  történelem  és  a  műtörténelem 
kohójában,  mint  a  fújtató,  amely  a  lappangó 
parazsat  lánggá  lobbantja.  Nagy  megcsömör- 
löttségnek  kellett  eluralkodnia,  hogy  az  erő¬ 
ről  és  akarat  tehetségéről  való  tudat  újból 
érvényesülhessen. 

Ennek  a  hosszú  iskolai,  a  művészi  szabadság 
és  egyéni  jog  dolgában  reakciós  kornak  igen 
kiváló  művészeti  megnyilvánulásai  is  voltak, 
Talán  azért  is  késhetett  olyan  sokáig  a  művészet 
forradalmi  akaratának  megnyilvánulása.  Egy- 
egy  nagy  művészi  tehetség  a  reakció  és  eler- 
nyedtség  keretében  is  impozánsan  érvényesült. 
Maga  is  nagyokat  mívelt,  az  iskolaiságnak  is 
új  lelket  adott,  s  a  maga  tanítása  és  szabályai 
alá  kényszerítette  a  festést.  Csak  Ingres-t 
említem,  aki  a  reakciónak  nagyja,  igazán  nagyja 
volt,  s  akinek  művészetéről  ma  már  a  modern¬ 
ség  is,  történelmi  álláspontra  helyezkedvén, 
tisztelettel  nyilatkozik.  Olyan  nagy  tisztelettel, 


AIÉNIRÁ/On 


LEVÉLDÍSZ 

KOZMA  LAJOS  RAJZA 


Képek  látása  és  képek  hatása 


hogy  a  modernség  hosszú  forradalmának  magya¬ 
rázói,  a  forradalmi  stációknak  folytonos  egy¬ 
másutánját  demonstrálok,  hajlandók  Ingrest 
a  modernség  alapvetői  közé  sorozni.  Egy  állo¬ 
mással  megtoldják  a  fejlődési  vonalat,  a  forra¬ 
dalom  mivoltával  nem  törődvén,  e  megtoldott 
vonal  első  állomásának,  nem  is  forduló,  hanem 
mindjárt  egyik  kulminációs  pontjának  megteszik 
a  lelketlenné  vált  festészet  technikusát,  Ingrest. 
Az  irodalomban  a  modernségnek  ilyen  határ¬ 
kitolása  kedves  játék.  A  modernség  területe 
az  ő  beosztásuk  folytán  körülbelül  olyan,  mint 
azok  a  kis  német  fejedelemségeké,  amelyeknek  a 
maguk  főterületén  kívül  idegen  területen  kisebb 
területecskéik  vannak. 

Az  Ingresről  való  tisztelettel-teljes  véleke¬ 
désre  akarok  hivatkozni,  amikor  a  képeknek 
a  közönség  által  való  látásáról  szólok.  Csak¬ 
úgy  mint  ahogy  Ingres-ék  képeit  a  bennük 
érvényesülő  művészi  akarat  és  tudás  alapján 
értékeljük,  kell  minden  képet,  minden  irány 
és  iskola  keretébe  tartozó  képet  megbecsülni. 
Minden  iránynak  és  minden  iskolának  még 
a  festés  elernyedtsége  korában  is  voltak  jó 
képei,  voltak  kiváló  festői,  mint  ahogy  rossz 
képei  és  gyönge  festői  is  voltak.  A  régi, 
szinte  száz  éves  fejlődési  folyamatban,  tudva¬ 
levőleg  egész  sor  elhagyott,  túlhaladott  állomás 
van.  A  festésnek  egész  sor  irányzata  érvé¬ 
nyesült  és  diadalmaskodott  valamikor,  amelynek 

ma  már  nincs  se  módja,  se  oka,  se  joga  az 
érvényesüléshez,  s  amelynek  be  kell  érni  azzal, 
hogy  bizonyos  korban  fejlődést,  újítást,  akár¬ 
hányszor  gyökeres  újítást  jelentett.  Modernséget 
jelentett  és  azután  időszerűtlenséggé  lett.  Csak 


művészettörtsnelmi  emlék,  de  már  nem  művé¬ 
szeti  elevenség.  Már  emlékek,  hagyományok  je- 
gecedtek  köréje.  Az  embereknek  rendesen  csak 
egy  fiatalságuk  van:  arra  emlékeznek,  s  csakis 
azt  tartják  szépnek  Az  új  fiatalságot  vagy 
nem  értik  vagy  lenézik,  vagy  gyűlölik.  A  képek 
festői  és  nézői  jórészt  így  vannak  a  modern¬ 
séggel.  Amikor  ugyanis  éreznek  és  nem  szen- 
velgik  a  divatot. 

Az  új  modernségtől  idegenkedők  szinte  kéje¬ 
sen  esnek  neki  azoknak  a  modern  képeknek, 
amelyek  rosszak,  amelyekben  ügyefogyottság 
és  együgyűség,  sőt  egyenes  tudatlanság  nyil¬ 
vánul,  s  ujjongón  gúnyolódva  kérdezik,  hogy: 
vájjon  ez-e  az  új  festészet  ?  Szakasztott  úgy 
tesznek  a  modernség  indulatosai  is,  amikor  az 
iskolaiság  és  régieken  élősködő  eklekticizmus 

gyönge  alkotásaira  ráfogjuk,  hogy  ők  képvi¬ 
selik  a  maguk  irányát.  Mindketten  legalább 
is  tévednek,  gyakran  tudatosan,  célzatosan 
hazudnak,  s  mindketten  megfosztják  magukat 
sok-sok  élvezettől. 

Mi,  akik  a  magyar  művészet  új  modernsé¬ 
gének  igazáért  küzdünk,  bevallhatjuk,  hogy 
sok  művészeti  gyönyörűségünket  áldoztuk  föl 
a  küzdelem  fanatizmusának.  S  ilyen  áldozásra 
bíztattuk  a  közönséget  is.  Fölesküdtünk  az 
elfogultságok  és  a  terrorisztikus  iskolaiság  ellen 
kibontott  zászlóra  és  a  harcban  kénytelenek 
voltunk  magunk  is  elfogultak  lenni  és  terro¬ 
rizálni.  Gyönyörködtünk  ebben  az  élvezetünk¬ 
ben,  de  ma  már  úgy  vagyunk  vele,  mint  ahogy 
Nietzsche  a  wagneri  zenével  volt,  amikor  azután, 
hogy  hosszú  ideig  szenvedelmesen  küzdött 
érte,  megírta  a  „Dér  Fali  Wagner"  című  köny¬ 
vét,  amelyben  a  wagnerizmussal  szakított. 
„Ein  Wagnerianer  zu  sein,  vvar  Genuss,  sich 
von  Wagner  zu  befreien,  ist  Sieg“ :  így  kezdte 
meg  könyvét.  Ilyenféle  köszöntéssel  kell  nekünk 
is,  a  kritikusoknak  is,  a  közönségnek  is  az 
elfogultságtól  búcsúznunk,  hogy  a  modernség- 
tiszta  élvezetével  beérjük.  Ez  a  tiszta  élvezet 
lehetővé  teszi  számunkra  azt,  hogy  minden 
irány  és  minden  egyéniség,  minden  kor  és 
minden  iskola  jó  képeit  élvezve  megbecsüljük. 

Ilyen  utasítást  a  képek  látása  dolgában 
annál  inkább  adhatunk  és  kell  is  adnunk, 
mert  a  magyar  képek  értékelésében  nincsen 
segítségünkre  az  a  műtörténelmi  vasszekrény, 
amelybe  speciális  magyar  művészeti  eredmé¬ 
nyeinket  elzárhatnék.  Nincs  is  olyan  műtör¬ 
ténelmi  korszakunk,  amely  elől  a  forradalmi- 
ságtól,  vagy  a  divat  lázától  hevített  elfogultság 
és  fanatizmus  a  történelmi  fölfogásnak  komoly¬ 
ságával  tisztelettel  félrevonulna.  Az  egész  magyar 
festészetet  a  ma  szempontjaiból  birálgatjuk, 
s  ezzel  a  bírálattal  megfosztjuk  a  tegnapot  és 
a  mát  is  a  maga  jogaitól.  Amazt  sok  kincsétől, 
emezt  sok  gyönyörűségétől.  Pedig  tulajdonképen 
úgy  kellene  lenni,  hogy  a  műtörténelem  tegnap 
estig  terjedjen  és  holnap  reggel  újból  meg¬ 
kezdődjön.  A  holnap  iktassa  majd  be  a  műtör¬ 
ténelembe  a  mát,  ezt  a  nagyszerű  történelmi 
korszakot.  Éppenséggel  nem  a  hősi  kultusznak 
vagyok  szószólója  akkor,  amikor  történelmi  elvá¬ 
lasztó  falakat  vonok  a  tegnapi  befejezettség 


és  a  mai  elevenség  közé.  Nem  a  műtörténészek 
abszolút  értékmegállapításainak  megbecsülését 
ajánlom,  hanem  csak  annak  a  relativitásnak 
a  megértését  és  az  érvényesítését,  amelyből 
minden  kornak  és  iránynak  képeit  a  kor  és 
irány  festésének  elevenségében  látj  uk  és  érezzük. 
Csak  éppen  annyi  elfogulatlanság  kívánatos 
amennyi  éppen  elegendő  hozzá,  hogy  a  minden 
korbeli  és  minden  iránybeli  képekben  nyilvá¬ 
nuló  művészi  készséget  észrevehessük. 

Ez  a  képek  igazi  látása.  Ez  az  igazi  modern 
képlátás.  Mi,  modernek,  a  képek  élvezése 
dolgában  gazdagabbak  lehetünk,  mint  azok, 
akik  a  modernségtől  idegenkednek,  s  akik 
mindenben,  ami  az  ő  megrögzött  iskolaisá- 
gukkalnem  fér  meg:  a  művészet  megtagadását 
látják.  Mi,  modernek,  élvezzük  a  mi  izgalmas 
forradalmunk  alkotásait,  élvezzük  a  forradalom 
tegnapját  is,  tegnapelőttjét  is,  mert  hiszen 
ennek  a  legnagyszerűbb  történelmi  korszaknak 
szakasztott  úgy  vannak  állomásai,  diadalmasan 
vagy  küzdelmesen  elért  és  diadalmasan  vagy 
küzdelmesen  elhagyott  állomásai,  mint  voltak 
a  renaissancenak.  Nagyot  tévednek  azok,  akik 
a  renaissancet  emlegetvén,  azt  hiszik,  hogy  a 
renaissance  egységes  művészeti  korszak  volt. 
A  kora  renaissance,  a  virágzó  renaissance,  a 
kései  renaissance  és  az  egyidőbeli  renaissance 
különféle  alakulatai  olyan  állomások,  amelye¬ 
ken  megelőző  állomást  elhagytak,  s  ame¬ 
lyeken  új  tájékra  jutottak.  Olyanokra,  amelyek 
egészen  mások,  mint  a  megelőzők.  A  stílus 
szóhoz  ragaszkodván,  akár  új  stílusoknak  is 
nevezhetnek  a  renaissancenak  ez  állomásait. 
A  modernség  forradalmának  is  ilyen  egymástól 
messzire  eső,  sorjában  elhagyott,  elmaradt 
állomásai  vannak.  Van  tegnapelőttje  és  tegnapja, 
van  mája.  A  ma  pedig  már  külön-külön  neve¬ 
zetes  időszakokra  differenciálódott,  Courbet 
forradalma  más  mint  Manet-é,  Böcklin-é  más 
mint  Flodler-é,  Manet-é  más,  mint  Cézanne-é, 
Cézanne-é  más,  mint  Seurat-é  vagy  Signac-é. 
A  naturalistáké  más,  mint  az  impresszionistáké, 
a  veristáké  más,  mint  a  stilizálóké,  a  plein- 
air-festőké  más  mint  a  pointillistáké,  a  hangulat¬ 
festőké  más,  mint  a  dekorációs  festőké.  Van 
ennek  a  forradalomnak  már  olyan  tegnap¬ 
előttje  is,  amelyet  már-már  a  leszűrt  műtör¬ 
ténelmi  nagyság  iránt  érzett  áhítattal  köszöntünk, 

meg  sem  érezvén  azt  a  szertelenül  izgalmas 
elevenséget,  amellyel  a  maga  idejében  a 
reakciónak  nekirontott.  Emlékezzünk  rá,  hogy 
a  nemrég  rendezett  „francia  modernek  egyik 
kiállításában"  Courbet  és  Manet  képei  úgy 
hatottak  nemcsak  a  közönségre,  hanem  a 
művészekre  is,  mintha  már  abból  a  vasszekrény¬ 
ből,  a  műtörténelmi  kincsestárból  vették  volna 
ki  őket.  Es  csak  a  minap  Puvis  de  Chavannesnak 
a  tegnap  és  a  ma  határáról  ide  küldött  képeiből 
nem  a  forradalmi  tűz  heve,  hanem  a  műtör¬ 
ténelmi  fenség  átszűrt  fénye  áradt  felénk. 

Igenis,  mi  modernek  a  képek  élvezése  dolgá¬ 
ban  gazdagabbak  lehetünk,  mint  azok  az 
elfogultak,  akik  mindentől,  ami  modern,  ije- 
dezve  visszariadnak.  Mi  élvezzük  a  modernség 
alkotásait  és  élvezzük  a  régi  művészetet  is, 
sőt  a  régieken  élősködőt  is,  ha  csak  valamelyes 
művészi  készséget  látunk  benne.  Ennek  a 
gazdagságunknak  az  az  alapföltétele,  hogy 
tudjunk  ,és  merjünk  szabadulni  az  elfogult- 


A  BELOVEZSAI  TEMPLOM  XVIII— XIX.  SZ. 

Ságoktól.  Nemcsak  a  magunkétól,  hanem  a 
másokétól  is.  Különben  is,  minden  elfogultság, 
amelyet  magunk  mögött  hagytunk,  az  előre- 
törtetésünknekegy-egy  stációja.  Egy-egy  festőért 
rajonghatunk,  de  senki  festőre  ne  haragudjunk. 
Csakis  képeket  utasíthatunk  vissza,  de  festő¬ 
ket  nem.  Talán  még  a  festés  módjával  szem¬ 
ben  is  óvakodnunk  kell  attól,  hogy  —  haragban 
legyünk  vele.  Vannak  ugyanis  olyan  elfogult¬ 
jaink,  akik  egyenesen  haragban  vannak  egy- 
egy  festői  iránynyal,  egy-egy  festő  művésze¬ 
tével.  Tegnap  még  lelkesen  melléje  állottak, 
ma  már  feltűnően  ellene  fordulnak.  Nem  is 
megismerés  folytán,  hanem  azért,  mert  az  ő 
tegnapi  lelkesedésük  ma  már  mindenkié.  Azt 
az  irányt,  azt  a  festőt  és  művészt  a  közönség 
már  elismeri,  a  sokaság  már  megérti.  A  teg¬ 
napi  lelkesedő  úgy  vélekedik,  hogy  azt  szeretni, 
amit  már  mindenki  szeret,  vagy  amit  már 
nagyon  sokan  szeretnek,  közönséges  dolog. 
Azért  tehát,  amiért  valamely  festő  vagy  vala- 

mely  irány  ilyen  közönségességbe,  a  minden¬ 
kivel  egy  véleményűség  közönségességébe 
sodorta  őket:  gyűlölködő  haragosai  lesznek 
az  általuk  még  csak  az  imént  megbecsült 
festőnek  vagy  iránynak.  Ez  nemcsak  tévesen 
kieszelt  és  tévesen  érvényesített  arisztokratiz¬ 
mus,  amelyen  a  gondolkozás  arisztokratizmusá¬ 
ért  vagy  a  gondolat  demokratizálásáért  hevülők 
mosolyoghatnak,  hanem  a  mi  sajátságos,  kis 
keretű,  aránylag  sekély  mélységű  kulturvilá- 
gunkban  a  könnyebb  érvényesülésnek  módja. 
Mert  az  észrevéttetésnek  módja,  s  mert  az 
észrevették  abban  mesterkednek,  hogy  felül¬ 
kerekedjenek.  Ott,  ahol  nagyon  kevés  az 
egyéni  vélemény,  s  ahol  minden  téren  soka¬ 
ságvéleményeket  preparálnak :  a  különvéle¬ 
mény  —  a  különb  vélekedés  látszatát  kelti. 
Akkor  is,  ha  a  különvélemény  csak  pózoló 
okvetetlenkedés.  És  ugyanott  a  különvéle¬ 
mény  elintéztetést,  kivégeztetést  is  jelenthet. 
A  két  balkezűek  és  a  mindig  balszerencsűek 
számára.  Azok  a  minden  áron  különcködők, 
ha  nem  taktikusok :  csakúgy  snobbok,  mint 
azok,  akik  egyéni  tetszés,  megértés,  vagy 
akár  csak  sejtés  nélkül  is  egy-egy  modern 
irányzatnak  fanatikusai  lesznek,  mihelyt  az 
érte  való  rajongás  divattá  lett. 

A  képek  látásánál  talán  ugyanannak  a 
szempontnak  kellene  érvényesülnie,  mint  a 
kép  megfestésénél,  annak  t.  i.  hogy  a  képben 
a  forma  bevégzése  által  az  anyagnak  meg 
kell  semmisülnie.  Ha  Schellingnek  ez  a  köve¬ 
telménye  érvényesül,  a  kép  művészi  alkotás. 
Ezt  a  követelést  kibővíti,  de  azért  az  értelme 
körében  megmarad  Whistlernek  az  a  köve¬ 
telménye,  hogy  a  képben  nem  szabad  annak 
a  szorgalomnak  a  verítékét  meglátni,  amelylyel 
a  festő  megfestette.  Az  anyagnak  és  a  mun¬ 
kának  meg  kell  semmisülnie  a  forma  bevég¬ 
zése  által.  A  színnek  kell  érvényesülnie,  nem 
a  festéknek,  a  készségnek  kell  nyilvánulnia, 
nem  a  munkának.  Ettől  az  érvényesüléstől  a 
képnek  jelentős  művészeti  tartalma  van.  E 
tartalom  mellett  jelentéktelenné  lesz  maga  a 
tárgy.  A  kép  tárgya. 

A  képnek  az  anyag  és  munka  fölött  való¬ 
sága  már  a  régi  koroknak  is  követelménye 
volt.  A  legművészibb  nép,  a  görög  nép,  ezt 
a  követelményét  sajátságosán  nyilvánította, 


amikor  a  festőt  azért,  amiért  alkotásában  sem 
anyag,  sem  munka  nem  nyilvánul,  ünnepelte, 
a  szobrászokat  pedig  azért,  mert  matériával 
vesződniük  kell,  olyan  alacsonyrendű  mester¬ 
embereknek  tartotta,  akiktől  még  a  polgár¬ 
jogot  is  megtagadta.  A  szobrászoktól,  akik 
pedig  a  görög  művészet  büszke  nagyságát 
a  késő  utókor  számára  megörökítették.  Csak 
Praxiteles  kapta  meg  különös  gráciából  a 
polgárjogot,  amiért  művészetében  a  forma 
már  oly  diadalmas  volt,  hogy  az  anyag  és 
munka  teljesen  semmivé  lett  általa. 

A  képeknek  a  közönségre  volt  hatása  dol¬ 
gában  más-más  a  véleményük  maguknak  a 
művészeknek  és  azoknak,  akik  akár  mint 
esztétikusok  a  művészetnek  filozófusai,  akár 
mint  szociológusok  a  művelődésnek  filozófusai. 
Vájjon  lehet-e  a  művészetnek  és  benne  a 
festészet  alkotásainak  szociális  hatása?  Vagy 
csak  az  egyéni  esztétikai  érzésre  hatnak-e? 
Vájjon  részesévé  lehetnek-e  annak  a  munká¬ 
nak,  amelyet  a  műveltség  a  társadalomban 
végez,  vagy  csak  egyesek  szépséges  játékkedvét 
elégítik-e  ki  ?  Whistler  tagadja,  hogy  a  nép  a 
művészetet  élvezné,  hogy  szeretni  tudhatja,  s 
tagadja  azt  is,  hogy  népek  művészetre  foghatók, 
nevelhetők.  Még  a  görög  nép  híres  művészi 
voltában  is  kételkedik.  Whistler  művész  volt, 
a  matériának  és  munkának  egyik  legdiadal¬ 
masabb  leküzdője  volt.  'halán  azért  nem 
becsülte  a  népet,  a  matéria  és  munka  nagy 
médiumát.  A  művészet  hatásáról,  egyenesen 
szociális  hatásáról  máskép  vélekedik  a  renais- 
sance  híres  megértője  és  megérttetője  Burck- 
hard.  Egyenesen  szociális  propagandára  alkal¬ 
masnak  mondja  a  művészetet.  „A  szociális 
törekvések,  úgymond,  a  művészet  tárgyi  tar¬ 
talmát  befolyásolják,  majd  pedig  a  művészet 
az  általa  propagált  eszméknek  művészi  alakí¬ 
tása  által  a  szociális  mozgalomra  lendítőleg 
visszahat.  A  művészetnek  a  benne  rejlő  for¬ 
mális  momentum  révén  a  társadalmi  fejlődésre 
hatalmas  befolyása  van.  “  Íme  egy  renaissance- 
embernek  s  a  modernség  egy  mesterének 
egymással  szélsőségesen  ellentétes  nézetei  a 
művészet  szociális  hatásáról. 

Azt  a  hasonlítást,  amelyet  az  imént  a  renais- 
sance  és  a  modernség  között  tettem,  talán 
tovább  fűzhetném  annak  az  ellentétnek  alapján, 

amely  e  két  fölfogás  közt  tátong.  A  renais- 
sance  megértője  az  emberiség  művészet  iránt 
való  fogékonyságának  megértője,  míg  a  modern 
mester  csakis  a  maga  diadalának  gőgöse.  A 
renaissance  is  a  művészetnek  és  a  szociális 
mozgalmaknak  egymásra  való  kölcsönhatása 
volt.  Pedig  a  mesterei  akárhányszor  a  kivá¬ 
lasztottak  számára  való  művészetnek  gőgös 
arisztokratái  voltak. 

A  képek  egyéni  hatása  a  képek  szociális 
hatásának  közvetítője.  A  képeknek  egyének 
által  való  esztétikai  értékelése  ajtót  nyit  a 
képeknek  az  általánosság  által  való  értékelése 
elé.  A  képek  a  kultúra  mindenféle  e  módon 
beszédes,  meggyőző  érvényesülésre  való  szük¬ 
ségességének  nyilvánulásai.  Teljesen  független 
ettől  az,  hogy  a  képek  az  ő  elhelyezésüknek 
fizikai  körülményei  folytán  nem  lehetnek  a 


mindenkiéi.  Ez  a  mindenki  által  való  bírlalás 
különben  nagyon  is  relatív  fogalom.  Vájjon  a 
néhány  száz  vagy  ezer  példányban  eladott 
könyv  a  mindenkié-e?  A  néhány  száz  vagy 
néhány  ezer  a  „mindenki"  tengersokaságához 
képest  sokkal  több-e,  mint  az  egy  ?  A  könyv 
azért  mégis  a  kultúra  része.  Sokan,  kivált 
impresszionista  gondolkozók,  vagy  a  fogal¬ 
mak  összefüggésével  és  a  gondolkozás  elért 
eredményeivel  sok  oknál  fogva  nem  törődő 
ötlethajszolók  is  hamarosan,  egy-egy  pillanat 
alatt  készen  vannak  a  kép  hatásának  az 
egyénre  való  közvetetlen,  és  a  sokaságra 
való  közvetett  hatásának  az  elítélésével.  De 
az  ő  vélekedésüktől  függetlenül  érvényesül 
a  művészetnek,  benne  különösen  a  festésnek 
a  műveltségre  való  hatása  s  a  műveltségből 
való  osztálya.  Gerő  Ödön 

A  MAKOVICA  MŰVÉSZETE 

Makovica,  a  Rákócziak  egykori  bir¬ 
toka,  ma  Sáros  vármegye  egyik  já¬ 
rása,  mely  észak  felől  Galíciával, 
kelet  felől  Zemplén  vármegyével 
szomszédos.  Lakosai  görög-katho- 
likus  vallású  ruthének.  A  ruthének  hazája  a 
XIV.  és  XV.  században  Oroszország  kievi, 
poltavai  és  csernigovi  kerülete,  ahonnan  idővel 
sokfelé  elterjedtek.  Magyarországon  kelet  felől 
Liptóig  az  északi  határszéli  vármegyékben  tele¬ 
pedtek  le  a  legnagyobb  számmal.  Történel¬ 
münkben  a  ruthének  II.  Rákóczi  Ferenc  koráig 
nem  igen  jutottak  szerephez.  Pásztorkodással, 
földmíveléssel  s  a  kézművesség  egyszerűbb 
nemeivel  foglalkozva  jobbágysorban  éltek.  Egy¬ 
házi  kormányzóik  a  XV.  század  végéig  szer¬ 
zetesek  voltak.  Ezek  sorából  kerül  ki  első 
püspökük  János,  kit  VIII.  Ince  pápa  II.  Ulászló 
királyunk  beleegyezésével  nevez  ki.  A  ruthé¬ 
nek  mindazonáltal  ezután  is,  hol  a  keleti  egy¬ 
házhoz,  hol  a  nyugatihoz  szítanak.  1771-ben 

Parthen  Péter  munkácsi  gör.-kath.  püspök  egy¬ 
házi  főhatóságának  vetik  magukat  alá.  Egy¬ 
házi  szervezetük  azonban  csak  1771-ben  lesz 
határozottabb,  a  munkácsi  püspökség  alapítá¬ 
sával,  amelyből  1816-ban  az  eperjesi  püspök¬ 
séget  hasítják  ki.  Ez  utóbbi  egyházi  főható¬ 
sága  alá  tartozik  a  Makovica. 

A  görög-katholikusok  a  római-katholikusok- 
kal  egyazon  hitvallást  követik ;  csak  szertar¬ 
tásaikban  ragaszkodnak  mind  máig  a  keleti 
egyházi  ősi  rítusához.  Minthogy  az  egyházi 
művészetet  elsősorban  a  szertartások  irányít¬ 
ják,  templomaik  formájára  és  belső  elrende¬ 
zésére  nézve  is  a  bizánci  stílus  volt  elhatá¬ 
rozó  befolyással. 

A  Szepességen  egész  sor  görög-katholikus 
templom  van,  amely  még  középkori  eredetű 
és  csúcsíves  stílusban  épült.  Általában  azon¬ 
ban  falusi  görög-katholikus  templomaink  épí¬ 
tészete  úgy  fest,  mint  a  keleti  ritusú  orszá¬ 
gokban  konvencionálissá  merevedett  bizánci 
stílus  népies  változata.  Ilyenek  a  Makovica 
fatemplomai  is,  amelyek  architektúráját  1803- 
ban  az  Archaeologiai  Értesítőben  Myskovszky 

Viktor,  1905-ben  a  Művészetben  Myskovszky 
Ernő  ismertette.  Ezek  a  fatemplomok,  amelyek¬ 
ből  Sáros  vármegyében  napjainkig  mintegy 
negyven  maradt  fönn,  nagyjában  mind  egy¬ 
formák  s  egy  sem  épült  régebben,  minta  XVIII. 
században.  A  templom  előcsarnokának  szol¬ 
gáló  deszkaszin  kontyos  tetejéből  a  galambdúc 
formájú,  hagymaalakú  sisakkal  bíró  torony 
emelkedik  ki,  amely  mögött  fokozatosan  kiseb- 
bedve  a  szintén  tornyokban  végződő  négy- 
szögletes  hajó  és  a  szentély  sorakozik.  A  fa¬ 
templomok  általában  kicsinyek.  Az  előcsarnok 
belső  hossza  átlag  35  m.  a  hajóéval  egy¬ 
forma  szélessége  5‘5  — 6  m.  A  hajó  hossza 
5  —  6  méter,  a  szentély  szélessége  és  hossza 
3 — 4  méter.  Több  mint  valószínű,  hogy  a  fa¬ 
templomok  e  típusa  Galíciából  került  hozzánk, 
ahol  a  ruthéneknek  még  nem  egy  hasonló 
szabású  fatemploma  áll  fönn.  A  hajó  arányai¬ 
nál  fogva  a  centrális  elrendezés  felé  közeledő 
görög-katholikus  templomokon  kívül  Sáros  vár¬ 
megyében  határozottabb  hosszanti  elrendezésű 
fatemplomok  is  voltak.  A  legérdekesebb  ránk 
maradt  emlék  ezek  közül  a  hervaritói  római- 
katholikus  templom  a  XV.  század  végéről, 
amelyhez  hasonló  elrendezésű  a  bujáki  görög- 
katholikus  templom  a  XVIII.  századból.  A  ha¬ 
gyomány  Sáros  vármegyében  a  fatemplomok¬ 
nak  még  egy  harmadik  típusáról  is  tud.  E  sze¬ 
rint  a  litinyei  fatemplom,  amelyet  vagy  10 — 15 
év  előtt  bontottak  le,  öttornyű  volt.  Aligha 
csalódom,  amikor  azt  hiszem,  hogy  a  mako- 
vicai  határ  mellett  fekvő  Bclovczsa  öttornyű 
görög-katholikus  kőtemploma  ilyen  fatemplom 
mintájára  épült  s  hogy  az  öttornyű  fatemplo¬ 
mok  elrendezése  szigorúan  központi  jellegű 
volt  és  oroszországi  minták  után  készültek. 

Architektúrájúknál  jóval  érdekesebb  a  mako- 
vicai  fatemplomok  belső  fölszerelése  és  díszí¬ 
tése,  amelylyel  nálunk  még  alig  foglalkozott 
valaki.  Az  utolsó  ítélet  festményét,  amelyen 
a  magyarok,  németek  és  zsidók  a  pokolba,  a 
ruthének  pedig  a  mennyországba  vonulnak  s 
amelyet  Myskovszky  az  ondavkai  templom 
kapcsán  említ,  nem  találtam  ott.  Oly  falvakban 
azonban,  amelyeket  jóformán  csak  gyalogszer¬ 
rel  lehet  megközelíteni,  a  faragványok  és  fest¬ 
mények  egész  sorozatát  találtam,  mely  azt 
bizonyítja,  hogy  ruthéneink  szinte  kezdettől 


fogva  szoros  kulturális  közösségben  éltek  a 
magyarsággal.  Ha  templomaik  elrendezésében 
és  felépítésében  szertartásaiknak  megfelelően 
a  bizánci  mintát  követték  is,  díszítésük  és 
képírásuk  Magyarország  művészetének  egyik 
igen  érdekes  fejezete.  Túlzás  volna,  ha  azt 
állítanám, hogy  művészetük  lépést  tartaNyugat- 
Európa  hatása  alatt  álló  Magyarország  művé¬ 
szetének  fejlődésével.  Nagyrészt  a  nép  sorából 
kikerülő  mestereik  a  templomok  díszítésénél 
gyakran  elkésve  merítenek  ez  utóbbiból.  De  a 
velük  egykorú  magyar  életet  is  eleven  szem¬ 
mel  figyelik  meg,  aminek  egyik  bizonysága 
az  is,  hogy  a  makovicai  fatemplomok  egy 
részének  a  falképei  alapján  bízvást  meg  lehetne 
írni  a  XVII.  és  XVIU.  századbeli  magyar  viselet 
történetét  is.  A  görög  szertartási!  templomok 
főékessége,  az  ikonosztáz,  ez  a  templom  mennye¬ 
zetéig  érő  képes  és  faragványos  fal,  amely  a 
szentélyt  a  hajótól  elrekeszti.  A  XVIII.  század¬ 
beli  ikonosztázok  festményei  többnyire  kon¬ 
vencionális  bizánci  jellegűek.  Nem  egy  fa¬ 
templomunk  falait  a  mostani  helyén  volt  régibb 
templomból  származó  ikonosztaz-képek  is  díszí¬ 
tik.  Ezek  egy  részéről  igen  valószínű,  hogy 

középkori  szárnyas  oltáraink  festményei  és 
középkori  római-katholikus  templomok  falképei 
nyomán  készültek,  ilyen  XVII.  századbeli  fest¬ 
ménylátható  a  kruzslovai  fatemplomban,  amely¬ 
nek  mai  XVIII.  századbeli  ikonosztáza  a  rokokó 
művészetének  kiváló  emléke.  A  régi  ikonosz- 
tázból  ránk  maradt  XVII.  századbeli  festmény 
a  Madonnát  ábrázolja,  a  nézővel  szembe  for¬ 
duló  gyermek  Jézussal  kebelén.  A  kompozíció 
s  a  típusok  szakasztott  másai  annak  az  azonos 
tárgyú  XIII.  századbeli  falképnek,  amely  a 
zsegrai  róm.-kath.  templom  szentélyének  egyik 
boltcikkelyét  díszíti.  Alsóhimesen,  a  régi  nevén 
Alsó-Piszanán  a  fatemplomban  hat  régi  iko- 
nosztáz-kép  függ,  mely  a  Salvator  Mundit 
ábrázoló  festmény  évszámának  bizonysága  sze¬ 
rint  1618-ból  való.  A  menekülést  Egyiptomba 
s  Krisztus  bevonulását  Jeruzsálembe  ábrázoló 
kompozíciókat  ezek  sorában,  bízvást  középkori 
szárnyas  oltárok  maradványainak  tarthatnók. 

Görög-katholikus  templomaink  ikonosztázai- 
nak  legalsó  képsora,  szent  Miklós  püspököt, 
a  Madonnát,  Krisztust  és  a  templom  védő¬ 
szentjét  ábrázolja.  Ezen  nagyobbméretű  képek 
fölött  fríz  alakjában  a  kereszténység  ünnepeit 
jelképező  kisebb  kompozíciók  sora  húzódik 
végig.  Az  ikonosztáz  felső  részét  a  tizenkét 
apostol  képe  s  a  Krisztust,  mint  a  világ  biráját 
ábrázoló  festmény  tölti  ki. 

Legfelül,  többnyire  köralakú  keretben  prófé¬ 
ták  mellképei  sorakoznak  s  az  ikonosztáz  ormát 
festett  feszület  tetőzi  be. 

Ez  ikonosztázok  zöme  a  XVIII.  századból 
való  s  festményeiben  régi  bizáncias  mintákat 
utánoz ;  faragványai  azonban  hol  barokk-,  hol 
rokokó-  vagy  copf-stílűek  s  helylyel-közzel, 
mint  például  Ladoméron  vagy  a  jurkovolyai- 
nak  ránk  maradt  töredékei  valósággal  remekei 
a  fafaragásnak.  Művészi  festményeinél  fogva 
a  már  említett  kruzslyovain  kívül  a  dubovai 
és  részben  az  alsó-orlichi  nevezetes :  mind  a 
kettő  nyilván  valamelyik  rokokókorabeli  városi 
festőnk  keze  alól  kerülhetett  ki. 

E  minden  ízükben  művészi  munkáknál  jóval 
érdekesebbek  azok  a  kevésbbé  tökéletes  tech¬ 
nikai  készséggel  festett  képek,  amelyek  templo¬ 
maink  deszkaburkolatú  gerenda  falait  helylyel- 
közzel  végesvégig  elborítják  s  amelyek  isme¬ 
retlen  mesterei  éles  szemmel  párosuló  naivi¬ 

tásuknak  helylyel-közzel  szinte  elragadó  módon 
kedves  példáit  hagyták  ránk.  A  jól  megfigyelt 
magyar  viselet  ábrázolásával  már  XVI 1.  szá¬ 
zadbeli  makovicai  képeken  is  találkozunk.  így 
Huttkán  az  utolsó  ítéletet  ábrázoló  nagy  fest¬ 
ményen,  a  hajó  egyik  oldalfalán  s  a  rovnói 
templom  zászlóalakú  deszkára  festett  szent 
György  képén,  mely  utóbbi  a  Sáros  vármegyei 
múzeumba  került  s  amely  a  szentet  lóháton, 
Thököly  korabeli  kurucviseletben,  sárga  csiz¬ 
máján  tarajos  sarkantyúval  ábrázolja.  A  viselet 
s  a  naivitásnak  az  előadásban  nyilvánuló  bája 
szempontjából,  de  pompás  dekoratív  hatásánál 
fogva  is  a  mérgeskai  és  kisolysói  (olysavkai) 
fatemplomok  a  legkiválóbbak.  Az  előbbi  1746- 
ban  épült,  de  belsejét  az  ajtó  fölötti  gerendára 
festett  püspöki  címer  kétfélén  látható  évszám 
szerint  csak  1779-ben  díszítették.  Díszítése 
valóságos  középkori  értelemben  vett  biblia- 
pauperum,  amely  a  bejárat  fölött,  a  tükör- 
mennyezet  keret  deszkáján  Ádám  és  Éva 
teremtésével  kezdődik  s  a  templom  ajtaja  fölött 
és  mellett  három  sorban  Noé  részegségéig 
terjed  s  közben  a  tékozló  fiú  történetét  meséli 
el  hat  képben,  amelynek  sorában  az  egyiken  a 
tékozló  fiú  cigányok  hegedű  szavára  egy  Mária 
Terézia  korabeli  viseletű  nővel  táncol.  A  temp¬ 
lom  jobb  oldali  falát  szintén  copfos  elemekkel 
vegyülő  rokokó  keretekbe  foglalva  huszonnégy 
mezőben  Jézus  élete  s  a  kálváriának  nagyobb 
arányú  képe,  ugyané  fal  másik  felét  a  Jesse 
gyökerét  ábrázoló  kompozíció  díszíti,  mely 
utóbbi  egy  alvó  férfi  derekából  kinövő  fa  virág- 
kelyheiben  feltüntetett  női  mellképeket  ábrázol. 
A  tükörmennyezet  keretdeszkájára  Lukács  és 
Márk  evangélista  mellképe  között  itt  Illés  próféta 
tüzes  szekerét  festették;  a  mennyezet  kereté¬ 
nek  szembe  eső  részén  János  és  Máté  evan¬ 
gélisták  között  a  képünkön  is  látható  jelképes 
értelmű  kompozíció  van,  a  mely  egy  magyar 
viseletű  úri  párt  ábrázol  a  halállal  s  a  háttér¬ 
ben  csűrt  építő  jobbágyokkal.  A  baloldali  falat 
ablakok  törik  át,  kétfelől  Melkizedek  áldoza¬ 
tának  s  az  utolsó  ítéletnek  festménye  díszíti. 
Az  ikonosztáz  mögött  a  szentélyben  rokokó¬ 
ízű  virágfüzérek  keretében  a  szentek  igen  meg¬ 
rongált  alakjai  sorakoznak. 

A  kisolysói  fatemplom  díszítésének  tárgya 
a  mérgeskaival  csaknem  azonos,  elrendezése 


is  hasonló  ehhez.  Ezt  a  templomot  1784-ben 
festették  ki,  virító  színű  rózsákkal  tarkított 
ékítményes  részei  mégis  tisztábban  tükröztetik 
vissza  a  rokokó  stilt,  mint  az  előbbi  templom 
régibb  festése.  A  legérdekesebb  részlet  itt  a 
tékozló  fiú  történetét  ábrázoló  öt  kép,  amelyet 
a  templom  ajtaja  fölé  illesztett  karzat  homlok¬ 
deszkájára  festettek.  A  közel  egy  méter  magas 
képek  a  tékozló  fiú  távozását,  céda  nőkkel 
való  dorbézolását,  pénze  elköltése  után  való 
kikergetését,  étkezését  a  disznóvályú  mellett, 
végül  hazatérését  ábrázolják  végtelenül  naiv, 
de  ugyancsak  beszédes  előadással. 

A  mérgeskai  fatemplom  allegorikus  tárgyú 
festményének  megfelelő  kompozícióval  szintén 
találkozunk  Kisolysón  s  ez  korcsmában  mulató 
szerelmes  párt  ábrázol,  amelyre  kétfelől  a  halál 
és  az  ördög  leselkedik. 

A  Krisztus  kínszenvedése  képsorozatának 
főrésze :  a  kálvária,  alakjai  csoportosításával 
és  tartásával  a  hasonló  tárgyú  szoborcsopor- 
tozatokra  emlékeztet,  amelyeket  középkori  temp¬ 

lomaikban  a  diadalív  gerendájára  volt  szokás 
felállítani.  Talán  ily  fajtájú  mintájának  köszön¬ 
heti  azt  a  nagyszerű  vonást,  mely  az  ábrázo¬ 
lás  primitív  módja  ellenére  ezt  a  kompozíciót 
jellemzi.  Ezzel  szemben  a  passzió  többi  jele¬ 
netein  ugyanaz  a  zsánerszerű  felfogás  érvé¬ 
nyesül,  amelylyel  az  egykorú  s  főleg  a  jezsuiták 
által  alapított  keresztútak  festett  vagy  fara¬ 
gott  passzió  csoportozatain  találkozunk. 

Ruthén  falvaink  s  ezek  egyszerű  fatemplo¬ 
mainak  szegénységével  szemben  ugyancsak 
kirívó  ellentétet  mutatnak  a  deszkafalakat  véges 
végig  elborító  elevenszínű  festmények  és  azok 
az  ikonosztázok,  amelyeket  eddig  fölsoroltam. 
Fatemplomaink  zömében  a  díszítés  is  az  archi¬ 
tektúrának  megfelelően  primitív  és  szegényes, 
de  a  nép  lelkének  és  gondolkodásmódjának 
jellemzése  szempontjából  csaknem  mindenütt 
érdekes.  Különösen  az  utolsó  ítéletet  ábrázoló 
s  deszkára  vagy  vászonra  temperában  festett 
képek  jellemzőek  e  tekintetben.  A  kozsáni 
fatemplom  ilynemű  képének  mestere  például 

a  mennyországot  olyformán  fogta  föl,  hogy 
ott  a  jó  ruthének  kecskelábú  asztalok  körül 
ülve  vidám  poharozással  töltik  el  idejüket;  a 
pokolban  viszont  szántanak,  vetnek,  fát  vág¬ 
nak,  mint  itt  e  földön,  csakhogy  a  tiszttartó 
helyett  az  ördög  ösztökéli  őket  korbácsával. 

Igen  érdekes  ruthén  templomaink  ingó  föl¬ 
szerelése  is.  A  nép  nagy  szegénységének  jele, 
hogy  szinte  napjainkig  fakelyhek  és  fából  fara¬ 
gott  ciboriumok  voltak  oltáraikon  használatban. 
Ezek  javarésze  a  makovicai  templomok  egyéb 
nélkülözhetővé  vált  ingóságaival,  festményei¬ 
vel  és  faragványaival  együtt  Vályi  János  dr. 
v.  b.  t.  t.  eperjesi  püspök  úr  jóvoltából  a 
sárosmegyei  múzeumba  került.  Itt  látható  a 
lipovai  ó-szláv  nyelvű  evangeliumos  kódex, 
amelynek  naturalisztikus  virágékítményeket 
ábrázoló  miniatűr  díszítése  sok  rokon  vonást 
mutat  XV.  századbeli  s  északitáliai  hatás  alatt 
készült  könyveink  festett  díszítésével.  Felső- 
vízközről  egy  XVII— XV1I1.  századbeli  s  velen¬ 
cei  mintára  minden  valószínűség  szerint  a 
Rákócziak  sztebniki  üveghutájában  készült 
üvegcsillár,  Komlósáról  egy  oroszországi  ere¬ 
detű  pazar  aranyhimzésekkel  ékes  XVIII.  szá¬ 
zadbeli  miseruha  került  a  bártfai  múzeumba. 
Ez  utóbbi  két  emléket  a  Magyar  Iparművészet 


1906.  évfolyamában  mutattam  be.  Minthogy 
a  mindinkább  düledező  régi  fatemplomok 
helyett  ruthéneink  ma  rendre  kőtemplomokat 
építenek,  nemsokára  valószínűleg  a  föntebb 
ismertetett  festmények  is  a  múzeumba  kerülnek. 
A  legutóbbi  években  tett  megfigyeléseim  sze¬ 
rint  a  makovicai  fatemplomok  közül  minden 
esztendőben  átlag  egyet  pusztít  el  a  tűzvész. 
Tavaly  az  alsó  fenyvesi  templom  égett  le,  alig 
pár  héttel  azután,  hogy  érdekesebb  régiségeit 
a  Sárosmegyei  Múzeumba  szállították.  1905-ben 
a  csarnói  fatemplomot  pusztította  el  a  tűz¬ 
vész,  1904-ben  a  regettőit,  amelynek  rajzát 
Myskovszky  a  Művészet  fönt  idézett  évfolya¬ 
mában  mutatta  be ;  még  előbb  égett  le  az 
andrejovai  fatemplom.  A  legutóbbi  évek  alatt 
körülbelül  ugyanannyi  fatemplomot  lebontot¬ 
tak.  Rozoga  és  közveszélyes  állapota  miatt 
ez  év  nyarán  a  feljebb  ismertetett  kisolysóin 
kívül  a  kozsuhóci  és  mirolyai  fatemplomot 
záratta  be  hatóságilag.  Ilyformán  talán  nem 
végeztem  fölösleges  munkát,  amikor  a  Mako- 
vica  fatemplomaiban  föltáruló  s  mindinkább 
pusztuló  érdekes  világ  átkutatására  vállalkoz¬ 
tam  s  első  sorban  népies  művészetünk  barátai 
figyelmének  fölkeltésére  törekedtem  ezzel. 

Divald  Kornél 

BIKFALVI  KORÉH  Z5IGM0ND 

zon  magyar  művészek  között,  kik 
irodalmunkban  is  nevet  szereztek, 
rövid  és  tragikus  pályafutásával 
Koréh  Zsigmond  köti  le  figyel¬ 

münket  a  XVIII.  évszázad  végé¬ 
ről.  Az  ő  élete  se  lehetett  más,  mint  „kevés 
öröm,  vegyítve  sok  bánattal".  Élete  sajkáját 
a  sors  Erdély  keleti  határától  Bécsbe  sodorta, 
hol  belefáradva  a  küzdelembe,  kimerülve  a 
megerőltetéstől,  nagy  remények  kilátásait  te¬ 
mette  el  kora  sírjába. 

Bikfalván,  Háromszékben  született  szabad 
székely  református  szülőktől,  valószínűleg  1761- 
ben.* *  Atyja  egy  katonaállítás  alkalmával  át¬ 
szökött  Oláhországba.  Megunván  a  sok  buj- 
dosást,  visszatért  Erdélybe  s  önként  belépett  a 
székely  seregbe.  Fiát,  Zsigmondot  1771-ben 
beadta  a  nagyenyedi  kollégiumba.  „Szép  te¬ 
hetsége  —  írja  forrásunk  T.  Gyűjt.  1828  IV. 
43.  lap  —  még  gyermekkorában  kitetszett  és 

*  Kazinczy  F.  szükségesnek  tartotta,  egyik  fest¬ 
ménye  után  készült  rézmetszetre  utólag  odajegyeztetni : 
Erdélyi  fi  Kóré  Zsigmond  fest.  1791.  „Ez  kiváltképpen 
szükséges  —  írja  —  a  XXX.  esztendős  korában  —  rá 
nézve."  (Lev.  II.  k.  282.  1.) 

különös  hajlandóságot  érezvén  a  rajzoláshoz, 
festegetett.  Első  munkái  közül  még  ma  is 
(1828.)  az  enyedi  könyvtárban  Hóra  és  Kloska 
rémítő  pártütők  pasztellel  készített  ábrázolatait 
lehet  látni".  Egyéb  tudományokban  is  dicséretes 
előmenetelt  tevén,  iskolai  tanulmányainak  be¬ 
végzése  után  „a  német  klasszis  rendes  Taní¬ 
tójává  leve".  Ezen  hivatalának  is  becsülettel 
eleget  tevén,  búcsút  mondott  az  enyedi  isko¬ 
lának  „és  szép  inesterségi  talentumát  tökéle¬ 
tesíteni  akarván,  Bécsbe  ment,  hogy  szorgal¬ 
matos  igyekezete  által  a  magyar  kultúra  ezen 
ágának  is  díszére  tehessen  valamit". 

Ez  valószínűleg  1790  körül  történhetett, 
mert  ezen  év  vége  felé  Pesten  találjuk  őt, 
hol  a  magyar  színészet  körül  buzgólkodik. 
Itt  kap  kedvet  drámák  fordítására,  de  első 
műve,  a  Kotzebue  után  készült  Embergyűlö- 
lés  és  megbánás  magyarosítása,  már  Bécsben 
jelenik  meg  1790-ben,  hol  a  Hadi  és  más 
nevezetes  történetek  szerkesztői,  Görög  Deme¬ 
ter  és  Kerekes  Sámuel  buzdítják  őt  ez  irány¬ 
ban  a  tovább  haladásra.  Nyomtatásban  csupán 
még  egy  fordítása  jelent  meg  a:  Nemes  ha¬ 
zugság,  szintén  Kotzebue  után  (Bécs  1792). 
De  fordít  olaszból  is  s  nem  egy  kéziratos 
műve  évtizedekig  ott  volt  a  magyar  színészet 
műsorán.  (Szinnyei  Magyar  írók  VI.  k.  1005-6. 

hasáb.)  Mint  festőről  először  Földi  János  emlé¬ 
kezik  1791.  június  4-éről  Szatmárról  kelte¬ 
zett  levelében.  Kérdést  intéz  a  Bécsben  tar¬ 
tózkodó  Kazinczyhoz,  hogy  „Kóré  Zsigmond, 
aki  Horváth  Ádámot  lefestette,  nem  tudom, 
micsoda  ember?"  Sajnos,  erre  a  levélre  nem 
kapunk  választ,  de  egy  másik  levélből  meg¬ 
tudunk  egyet-mást  e  kép  sorsáról. 

Valószínűleg  látta  e  képet  Kazinczy  Bécs¬ 
ben,  azt  rézbe  metszette  kiadás  czéljából  és 
ezeket  írja  Horváth  Ádámnak  1792  október 
2-áról:  „Majd  kiugrottam  a  bőrömből,  midőn 
ma  egy  bécsi  levelet  kaptam  és  képedet  benne 
leltem".  A  bécsi  rézmetsző  ugyanis  „pro  cor- 
rectura"  leküldötte  Kazinczynak  a  rajzot  Reg- 
mecre.  Főleg  a  kép  ornamentikájának  örült 
meg,  mert  azokat  egészen  úgy  csinálta,  amint 
meghagyta,  óhajtotta  s  maga  rajzolta.  Jel¬ 
lemző  az  általa  készített  ornamentika  leírása. 
„Tölgyfán  függ  a  felkoszorúzott  kürt  és  lant; 
jele  annak,  hogy  Epicum  Carmenben  szeren¬ 
csésen  futottad  pályádat;  egy  kőre  basrelief 
módjára  vagyon  vésve  a  Delphinen  nyargaló 
xM'ion,  titkos  jelentője  nevednek;  ott  van  a 
félig  béfedett  csillagos  mennygolyóbis:  rész- 
szerint  annak  jeléül,  hogy  Astronomiai  poé¬ 
mát  írtál,  részszerint  annak,  hogy  megszűn¬ 
tél  lenni:  áXi/c póz.  Ott  a  könyven  a  kard, 
akár  annak  jeléül,  hogy  Scriptor  is  vagy, 
Banderista  is  ...  .  Ott  a  cirkálom  és  szeg¬ 
mérő,  mert  mathematikus  is  vagy;  s  özvegy¬ 
nek  fia  is,  ott  a  kubusz  és  rajta  a  lélek  hal¬ 
hatatlanságának  symboluma  és  Volumenje.  Ott 
végre  a  Templum  honoris,  mely  nevedet  még 
holtod  előtt  elfogadta".  .  . 

íme  a  XVIII-ik  évszázadi  rézmetszet  típusa! 
Az  arckép  mellékessé  válik  egészen  a  sokat 
jelentő  ornamentika  mellett.  Az  irodalmi  ér¬ 
dekű,  az  egyén  működése  körét  megmagya¬ 
rázó  dolognak  olyan  túltengése  ez,  hogy 
az  arckép  művészi  értéke  egészen  eltörpül 
mellette.  De  ez  a  kor  iránya  volt,  mely  szim¬ 
bólumaival  mindent  megmagyarázni  akart  s 
azt  hitte,  hogy  a  metszet  értékét  csak  annál 
inkább  neveli,  minél  körülményesebben  ismer¬ 
teti  meg  a  nézővel  az  arcképezettnek  nem¬ 
csak  külső  vonásait,  hanem  egész  lelki  élete 
működési  körét  is. 


A  képről  magáról  így  ír  Kazinczy:  „Ha 
egészen  eltalálta-e  képedet,  azt  mások  ítéljék 
meg:  elég  az,  hogy  én  ebben  is  reád  isme¬ 
rek  s  bátorkodom  állítani,  hogy  ez  tökélete¬ 
sen  hasonlít  a  Kóré  Zsigmond  festéséhez.  Aki 
gáncsolni  fogja,  gáncsolja  Kórét,  a  festőt,  ne 
pedig  a  rézmetszőt." 

Kazinczy  tényleg  korrigált  is  egyet  mást  a 
rajzon  és  pedig  nemcsak  a  mente  pikkelyein, 
hanem  a  karon  is.  A  karon  igazított  valamit, 
mert  az  szerinte  „felette  nagy  és  alant  van 
hagyva". 

Nem  lesz  érdektelen  tudni,  hogy  a  réz¬ 
metsző  12  aranyat  kapott  a  munkájáért. 

Kórénak  még  két  művét  ismerjük.  Az  egyik 
Hadik  András  generális  arcképe  s  a  másik 
egy  „Magyar  kisasszony"  nemzeti  köntösben. 
Mindakettőt  rézmetszetben  közölte  a  Magyar 
Hírmondó  1793-ban. 

De  pályája  gyors  véget  ért.  Sok  sanyarú- 
ság  után  végre  a  közkincstárból  180  frt  évi 
díjat  kapott;  ezt  azonban  nem  sokáig  élvez¬ 
hette,  mert  1793  március  9-én  Bécs  egyik 
közkórházában  meghalt. 

A  bécsi  Magyar  Hírmondó  így  parentálta 
el  az  idegenben  elhunyt  magyar  művészt: 
„A  rajzolásnak  és  ábrázatfestésnek  szép  mes¬ 
terségét  annyira  vitte  vala  már  a  megholt, 
hogy  amihez  eddig  idegenek  által  juthatott 
Erdély:  azt  ezentúl  hazafinak  kezeiből  nyer¬ 
hette  volna". 

A  végzet  tehát  pályája  kezdetén  döntötte 
sírba  a  sok  reményre  jogosító  művészt,  kit 
irodalmi  ízlése,  magyaros  érzéke  arra  kvalifi¬ 
kált,  hogy  számottevő  alakja  lehessen  a  ma¬ 
gyar  szépművészetek  történetének. 

Egy  későbbi  életírója  így  nyilatkozik  róla 
1828-ból.  „Hallatlan  gyors  előmenetele  hazán¬ 
kat  szép  reménnyel  is  kecsegtette,  midőn  a 
halál  rövid,  de  dicséretes  pályájának  végett 
vetett,  hazánkat  pedig  egy  igen  érdemes  mű¬ 
vészétől  megfosztotta." 

Koréh  Zsigmond  elseje  azoknak  a  magyar 
művészeknek,  kiket  az  élet  kegyetlen  tusája 
időnap  előtt  megtört  s  kik  nagy  remények 
kilátásait  kora  sírjukba  temették  el.  (V.  ö. 
Művészet,  1904.  203 — 4.  lap.) 

Bayer  József. 

int  forradalmár  jött,  nem,  —  mint 
hóditó,  az  ékszerészet  opálos 
zománcos,  drágakövektől  csil¬ 
logó  országába.  Dolgozott  az 
„árts  décoratifs"  minden  terén. 
Nagyon  bájos  gouache-ok  kerül¬ 
nek  ki  most  is  keze  alól,  de  legjobban  von¬ 
zotta  őt,  a  drága  átlátszó  anyagnak  fényét, 
csillogását  emelni,  a  metszés,  a  foglalás  s 
csiszolás  által. 

Mint  minden  igazi  francia  művész,  egyszers¬ 
mind  becsületes,  lelkiismeretes  munkás  is.  Érti 
és  szereti  anyagát,  5  nem  dolgozik  recipe  után, 
az  egyszer  megalkotott  formák,  az  egyszer 
divatba  jött  ízlés  szerint. 

Ezért  az  ő  ékszereit,  bármennyi  legyen  ben¬ 
nük  az  új  elem,  a  bizarr  szeszély,  nem  lehet 
a  secessió  névvel  —  mellyel  ma  minden 
logikát  nélkülöző  formát  jeleznek  - —  sújtani. 

Iskolát  alkotott,  az  ő  befolyása  látszik  mind¬ 
két  Szalon  ékszer-  és  díszmű- szekrényeiben  az 
ő  befolyása  a  rue  Royal  kirakataiban,  utánoz¬ 
zák  évek  óta  az  aranymívesek,  sőt  az  olcsó 
áruházak  talmi-arany  és  színes  üvegből  készült 
árúi  is  á  la  Lalique  vannak  foglalva.  De  min¬ 
den  igazi  ,. Lalique"  egy  szabad,  új  alkotás, 
mely  nem  tartozik  iskolához,  még  a  saját 
iskolájához  sem. 

Minden  egyes  nyakékjét,  minden  egyes 
fésűjét  újból  komponálja,  újból  álmodja  el. 
Álmához  hangolja  a  színeket  s  anyagjához 
simítja  álmát.  Minden  alkotása  egyéni  és  mű- 

vészi,  mint  a  maga  nemében  bármely  Benve- 
nuto  Cellini  broche  vagy  nyaklánc. 

Vegyük  csak  egyik  legújabb  kreációját,  azon 
pendentif-et  mely  Ps}x:hét  ábrázolja :  egy  pil¬ 
langóalakra  csiszolt  kristálydarab,  Psyche  haj¬ 
lékony  kis  alakja  közepébe  vésve,  mintha  a 
nagy  szárnyak  kis  vállaiból  nőnének  ki.  A 
szárnyak  maguk  néhány  vékony  aranysávval 
vannak  árnyalva,  mint  a  viráglevél  bordái. 

A  szárnyakon  keresztül  gyönyörű  hajlásban, 
két  arany  virágszál,  melyeknek  végén,  lótusz 
alakjába  apró  gyémántok,  a  pendentif  alján  egy 
nagy  gyémánt  harmatcseppként  rezeg,  fénylik. 

Leírhatlan  a  bűbája  ez  átlátszó  műremek¬ 
nek,  melyet  Lalique  nem  enged  lefényképezni, 
mert  mint  helyesen  mondja,  minden  kép  vagy 
kellemetlen  keménységet,  vagy  egy  átlátszó 
semmit  adna,  valamint  az  ékszer  motívumát : 
a  fátyolszerű  mesepillangó  három  fénypontját 
se  hozná  ki. 

A  mexikói  vörös  opálba  vésett  amulettszerű 
függő,  ünnepélyes  raffinált  rémességében,  csak¬ 
ugyan  mintha  az  Inkák  ős  birodalmából,  vagy 
az  eltűnt  Atlantiszból  —  hol  minden  rémes  és 
raffinált  volt  —  hozna  hírt,  míg  gyémántokkal 
kirakott,  fehér  szárúból  készült  diadémjai, 
csipkeszerű  könnyűségükkel  szűziesen  egy¬ 
szerűek  minden  gazdagságuk  dacára. 

A  színek  költeménye,  egy  fésű,  melynek 
fehér  szárú  alapjára  könnyű  hajlásban  borul¬ 
nak  opalizáló  gyöngyházból  nádszálak,  gyé¬ 
kény  virágok.  Egy  övcsatt  majdnem  a  régi 
magyar  gombok  nagy  bogyószerű  tömörségé¬ 
vel  gyöngyökkel  van  kirakva,  három  ilyen 
gyöngyfürt  egymás  mellett  minden  oldalon. 


Czóbel  Minket :  Lalique 


A  fürtös  motívum  jelenik  meg  ismét  azon  pré¬ 
selt  bársony  gallérokon,  melyeknek  bársony 
levelei  között  email  bogyók  fénylenek. 

Sokszor  keresi  és  találja  formáit  az  állat¬ 
világ  apró  teremtményei  között,  így  azon  remek 
karperecén,  mely  borsónagyságú  gyöngyök 
által  négyszögekre  van  osztva,  s  a  gyöngyök 
között  mint  egy  tündérsövényen  keresztül, 
zöld  gyíkok  siklanak.  A  gyíkok  magas  relief¬ 
ben  átlátszó  kristályra  vannak  zománcolva, 
azon  különös  zománccal,  melynek  titkát  csak 
ő  és  segítőtársa  minden  kivitelben  tudja.  Hogy 
világíthatnak  ezen  gyíkok  egy  szép  fehér  karon  ! 
Egy  szép  telt  karon,  mert  Lalique  minden 
modernitása  dacára  rokoniélek  a  renaissance 
mestereivel,  s  az  asszony,  ki  az  ő  ékszereit 
hordja,  finomult,  de  amellett  erőteljesnek  kép¬ 
zelhető.  Páris  hölgyei  —  különösen  azok,  kik 
nincsenek  egy  „  Lalique  “  birtokában  —  szemére 
vetik,  hogy  túlsókat  gondol  ékszerével,  sokkal 
többet  mint  az  asszonnyal  kinek  számára  ké¬ 
szült.  Hogy  ezen  ékszerek  túlságosan  sokat¬ 
mondók,  úgy  súlyban  mint  szépségben.  De 
Istenem,  csak  meg  kell  lelni  hozzá  a  karcsú 
erőteljes  nyakat,  a  gömbölyű  kart,  az  egye- 
nestartásu  fejet,  s  az  ékszer  harmóniába  fog 
olvadni  viselőjével. 

Lalique  renaissance  szelleméről  beszél  Cours 
la  reine-i  palotája  is,  melyet  „secessio“-nak,  „art 
nouveau“-nak  s  Isten  tudja  még  milyen  stílus¬ 
nak  hallottam  nevezni.  Pedig  tiszta  „Lalique- 
stílusL  Megvan  benne  a  francia  renaissance- 
épületek  kellemes  aránya,  az  ablakok  világos, 
széles  beosztása,  a  dekorációk  új  motívumai, 
így  a  bejárat  nagy  ajtaja  egy  kristályba  vésett 
fenyőgalyzat.  Lalique  rajza  ezen  is  oly  bizton¬ 
sággal  és  gazdagsággal  folyik  tova,  hogy  a 
fenyőágakat  dekoratív  szempontból  egyszerre 
egyenértékűvé  teszi  a  klasszikus  akanthussal. 

A  belső  kristályajtón  egy  gyermek-friz  vésve, 
szintén  logikus  vonalban  mint  bármely  „régi 
mester11  s  új  kifejezésben,  mint  éppen  Lalique. 

így  adja  ő  meg  minden  darabjának  a  maga 
karakterét,  éppen  a  tárgyhoz  illő  anyagot 
választva,  s  az  anyagot  megfelelően  felhasz¬ 
nálva.  Soha  nem  lelni  nála  egy  stílus -hibát, 
mert  soha  sem  lesz  modoros  s  mert  a  régi 
mesterek  biztos  stílus  -  érzékével  alkotja  meg 
soha  sem  látott  új  formáit. 


Motívumait  nem  szedi  a  levegőből  csak  úgy 
találomra.  Ha  egy  új  ornamentumot  kigondol, 
azt  éppen  oly  következetes  vonalakban  viszi 
keresztül,  mintha  egy  görög  meandert  vagy 
egy  kacskari ngós  arabesque-et  rajzolna. 

Gazdagít,  de  nem  kever,  teremt,  de  nem 
fantáziái. 

Mikor  kérdeztem,  milyen  elveket  követ  művé¬ 
szetében?  igaz  művészi  feleletet  adott.  Nem 
nagyképűsködött  hangzatos  formulákkal,  me¬ 
lyek  mögött  a  beavatatlanok  mély  tudást  gya¬ 
nítanak,  de  egyszerűen  mondta :  Elveim  ?  — 
nekem  nincsenek,  követem  intuiciómat,  ez 
minden. 

Továbbá  kérdeztem  :  úgy-e  a  kolorisztikus 
hatásra  nagy  súlyt  fektet  ? 

» Igen u  felelte,  „tényleg  nagyon  könnyen 
hagyom  magamat  elcsábítani  a  színek  által, 
de  mégsem  engedem  meg  a  színek  egyed¬ 
uralmát.  Vonalak,  színek  és  az  anyaghoz  illő 
kezelés,  ez  minden. 

Míg  egyszerűen  beszél,  az  embert  tárgyi¬ 
lagosan  nézi,  mintha  egy  átlátszó  követ  vizs¬ 
gálna  :  vájjon  üvegdarab-e,  vagy  drágakő  ? 

Öröm  őt  látni  dolgozó  szobájában,  íróasztala 
előtt,  mely  el  van  borítva  fekete  és  színes  raj¬ 
zokkal,  ékszerek  profiljával. 

Erőteljes,  de  gyöngéd  érintésű  kezében  tartja 
legújabb  alkotását : 

Két  zománcos  szöcske,  alakjuknak  megfelelő 
vékony  arany  rámában  elhelyezve  tart  egy 
követ,  vagyis  egyelőre  csak  a  kő  helyét. 
Lalique  előtt  gyöngyök,  opálok,  smaragdok 
vannak  az  asztalra  öntve.  Sorra  próbálja  őket, 

az  üres  helyre:  opál? - nem,  fehér  fénye 

megöli  a  szöcskék  telített  mély  zöldjét. 

Sötétzöld  kő?  —  unalmas,  egyhangú  zöldség! 

Más  szín?  —  nyugtalan  cifraság  lesz  belőle. 

Végre  megvan  az  egyetlen  kő  a  világon, 
mely  éppen  az  ékszerbe  illik :  egy  gyönge 
árnyalattal  világosabb  smaragd,  mely  színben 
ugyan  hidegebben  hat  a  szöcskék  szárnyúinál, 
de  belső  tüze  által  mégis  meleg  fényt  kölcsö¬ 
nöz  az  egésznek  úgy,  hogy  emlékünkben  nem 
tudnánk  megmondani  kékesen,  vagy  sárgásán 
üt-e  el  a  kő  a  sáskáktól. 

A  mester  elégedetten  néz,  megtalálta  az 
összhangot  melyet  keresett,  az  álom  alkotássá 
tömörült,  a  művész  meg  van  elégedve. 

Most  a  becsületes  kézműves  gondos  figyel¬ 
mét  szenteli  a  műnek:  nagyító  üveggel  vizs¬ 
gálja  a  zománc  tökéletességét,  az  arany  fog¬ 
lalat  biztonságát. 

Szeme  előtt  készül  minden  darab.  Gyöngéd 
szeretettel  becsületes  munkával  művészi  emel¬ 
kedéssel  van  minden  tárgy  megalkotva. 

Boldog  ország,  hol  a  művész,  szellemi  ní¬ 
vója  emelkedésén  dolgozva,  nem  restel  egy¬ 
szersmind  komoly  kézműves  is  lenni. 

Krisztus  urunk  bölcs  tanácsa :  megadni  a 
császárnak  mi  a  császáré  s  Istennek,  mi  Istené, 
egy  sarkalatos. művészi  tételt  is  foglal  magába: 

A  láthatóan  uralkodó  anyagnak  meg  kell  adni 
a  munkás-értelem  anyagi,  nagy  adóját,  míg  a 
művészi  részét,  a  benső  világ  emelkedettségét,  az 
álom  szintétikus  ereje,  az  extázis  alkotja  meg. 

Lehetetlen  művészi  dolgot  teremteni,  e  két 
elem  nélkül. 

Ne  nyúljon  álmaihoz,  ki  az  anyagon  nem 
uralkodik,  s  ne  hagyja  el  az  egyszerű  kenyér- 
keresetét  kinek  nincsenek  álmai. 


NYÁRI  NAP 

BOSZNAY  ISTVÁN  FESTMÉNYE 
A  MŰCSARNOK  TAVASZI  TÁRLATÁN  MEGVETTE 
A  SZÉPMŰVÉSZETI  MÚZEUM 

Lalique  korszakot  alkotott  az  iparművészet 
e  fontos  ágában :  az  ékszerészeiben.  Az  ő 
egyénisége  bélyegét  viseli  számtalan  utánzó¬ 
jának  műve,  de  mint  valódi  művészt,  őt  nem 
lehet  utánozni,  mert  ő  maga  sem  utánozza 
saját  magát. 

Ez  ízlés,  e  fantáziából,  mely  ismét  leszürő- 
dése  fajának,  mint  „milieu“-jének.  0  nem  egyike 
azon  néha  érdekes,  de  mindig  okadatolatlan 
művészi  jelenségeknek,  melyek  a  XIX.  és  XX-ik 
század  mesgyéjén,  bizarr  és  szaggatott  vona¬ 
lakban,  denevérként  csapkodnak  a  homály¬ 
ban,  s  melyeknek  sűrű  röptét  a  művészet 
elalkonyult  egén  épp  oly  kevéssé  értenénk 
meg,  mint  a  denevérek  éjjeli  táncát,  ha  ott 
nem  lenne  az  egyetlen  magyarázat :  a  légy, 
a  pille  —  alias  kenyér. 

Ő  maradandó  értékes  jelenség,  s  a  műtör¬ 
ténelem  lapjain  későbbi  időkben  is  ékszer¬ 
csillogást,  opálfényt  fog  sugározni,  e  ma  any- 
nyira  ismert  név :  Lalique. 

Czóbkl  Min  ka 

DÉLSZLÁV  MŰVÉSZET 

yár  elején  bepillanthattunk  a  dél¬ 
szláv  művészek  munkásságába, 
ami  annyival  is  inkább  érdekel 
minket,  mert  hiszen  közeli  szom¬ 
szédokról  van  szó,  akik  művészet 
dolgában  nagyobbrészt  most  élik  az  első  pró¬ 
bálkozások  korszakát.  A  bepillantásra  egy  ki¬ 
állítás  adott  alkalmat,  amely  Zágrábban  nyílt 
meg  „Treca  jugoslavenska  umjetnicka  izlozba 
saveza  Lade“  címmel.  Jelenti  ez  az  összes 
délszláv  művészek  egyesületét. 

1904-ben  összeállottak  a  horvát,  szlovén, 
szerb  és  bolgár  feslők,  szobrászok  és  grafiku¬ 
sok.  Az  első  belgrádi  és  szófiai  együttes  ki¬ 
állítást  követte  a  második  1906-ban,  Szófiá¬ 
ban.  S  az  ezidei  zágrábi  a  harmadik  tárlata 
a  jugoszláv  művészegyesületnek.  Részt  vett 
benne  26  bolgár,  21  horvát,  13  szerb  és  7 
szlovén  kiállító. 

Nem  tudjuk,  vájjon  e  kiállítás  hű  képét 
adta-e  a  délszlávok  művészete  mai  állásának. 
A  horvátok  semmi  esetre  sem  jelentek  meg 
teljes  fegyverzetben,  mégis  ott  volt  két  java¬ 
mesterük,  Franges  és  Krizman,  akiket  bár¬ 
mely  nagy  tárlaton  is  szívesen  fogadnának. 
Sokkal  áttekinthetőbb  volt  a  horvát  művészet 
a  zágrábi  jubiláns  kiállításon  s  mi  akkor  e 
lapok  hasábjain  röviden  jellemeztük  is  azt. 

Ezúttal  a  szerb,  bolgár  és  szlovén  festők,  szob¬ 
rászok  és  grafikusok  érdekelnek  minket  abban 
a  keretben,  amelyet  a  tárlat  anyaga  nyújtott. 
S  mindjárt  meg  kell  állapítanunk  azt  is,  hogy 
e  három  testvérnép  a  művészet  egyetlen  tech¬ 
nikájában  sem  mutat  fel  oly  munkát,  amely 
sikerrel  helyet  foglalhatna  a  művészi  küzdel¬ 
mek  modern  porondján.  Ennek  pedig  több 
oka  van. 

Gátolták  a  művészetek  erőteljes  fejlődését 
a  százados  háborúk,  a  török-uralom  okozta 
nyomorúság  s  az,  hogy  ennek  következtében 
tulajdonképeni  szerb  és  bolgár  társadalomról 
a  XIX.  századig  szólni  sem  lehet.  Ki  csodál¬ 
koznék  azon,  hogy  ily  körülmények  közt  a 
művészetnek  igazi  mecénása  nem  támadt. 
Csak  egy  fórum  volt  ezideig,  amely  appellált 
az  ecset  és  véső,  a  különböző  technikák  szer¬ 
számainak  munkájára.  S  ez  az  orthodox  egy¬ 
ház  vala.  Ám  ennek  szigorú,  megcsontosodott 
rituáléja  a  legcsekélyebb  mértékben  sem  ked¬ 
vezett  a  legtöbb  technika,  kivált  a  festészet 
fejlődésének.  Pontosan  körülcirkalmazott  sab¬ 
lonok  betartása  fontosabb  volt  minden  mű¬ 
vészi  elvnél.  Az  orthodox  egyháznak  a  művé¬ 
szetre  való  befolyása  nem  is  említhető  egy 
napon  a  római  egyház  hatalmas  lendítő  be¬ 
folyásával. 

Ha  az  egyetlen  számbavehető  megrendelő 
így  áll  a  művészekkel  szemben,  csoda-e,  hogy 
a  művészeti  pálya  Bulgáriában  és  Szerbiában 


Lyka  Károly:  Délszláv  művészei 


sokáig,  jóformán  napjainkig  nem  vált  igazi 
életpályává  s  hogy  a  rátermett  tehetségek  vagy 
elkallódtak,  vagy  más  életpálya  után  néztek. 

Hogy  ma  milyen  e  népek  körében  a  mű¬ 
vészet  helyzete,  arról  hozzávetőleges  képet  ad 
nekünk  ez  a  jugoszláv  kiállítás.  Felszabadulva 
a  török  járom  alól  s  lassankint  társadalmi 
rendbe  szedődve,  ez  az  új  közönség  is  bizo¬ 
nyos  szerény  kívánalmakkal  áll  a  festő  elé. 
E  kívánalmak  rávallanak  a  frissen  keletkezett 
társadalom  gyermekéveire.  Vájjon  miből  áll 
a  kép-szükséglet  ? 

Kívánják  elsősorban  a  nagy  hazafias  har¬ 
cok,  a  nemzeti  hőstettek  ábrázolását.  E  né¬ 
peknél,  még  nem  is  olyan  régen,  életkérdés 
volt  a  nemzeti  hőskultusz,  nem  csoda,  ha  az 
ő  Keményük,  Dobozijuk,  Zrínyijük  még  ma 
is  főtárgya  a  képeknek',  a  verseknek,  a  drá¬ 
máknak.  így  volt  ez  nálunk  a  szabadságharc 
után,  így  volt  ez  Horvátországban  még  egy¬ 
két  évtizeddel  ezelőtt.  Senki  sem  nézte,  vájjon 
a  kép  műremek-e  vagy  kontármunka :  elég 
volt  a  tárgy  varázsa,  amely  forrásba  hozta  a 
vért.  Ha  pusztán  az  ábrázolt  események  nem¬ 
zeti  vonatkozása  képes  volna  nemzetivé  tenni 
a  művészetet,  úgy  egész  Európában  nem  ta¬ 
lálnánk  oly  autochtón,  nemzeti  művészetet, 
mint  Bulgáriában  vagy  Szerbiában.  De  a  nagy 
festett  epopeák  sehol  és  soha  sem  teremthet¬ 
tek  nemzeti  művészetet,  sőt  még  arra  sem 
alkalmasak,  hogy  előkészítő  gyakorlatul  szol¬ 
gáljanak.  Mert  a  még  gyakorlatlan  festő  a 
többnyire  sokalakú,  cifra,  archeológiái  holmi¬ 
val  zsúfolt  képen  csak  úgy  tud  valamiképen 
eligazodni,  ha  kész  kompozició-sablónt,  kész 
festő-fogásokat  vesz  át.  így  támadnak  aztán 
olyan  képek,  amelyek  tárgya,  modelljei,  dra¬ 
périája,  csendélete  szerb  vagy  bolgár,  de  a 
kép  mégis  elsősorban  Bécs  vagy  München 
emlékét  idézi  fel  bennünk. 

A  függetlenné  vált  népek  a  többi  mintájára 
fejedelmi  udvartartást  rendeztek  be,  méltósá¬ 
gokat  kreáltak,  rangokat  alapítottak.  Ezzel 
kezdődik  aztán  egy  új  mecénás  szerepe  :  az 
arcképmegrendelőé.  S  e  még  ki  nem  csiszolt 
társadalmakban  az  egyenruhák,  aranyzsinóros, 
ordós,  reprezentatív  arckép  az  igazi  szükség¬ 
let.  Mindez  természetes,  de  oly  befolyással 
van  a  festészetre,  amely  ismét  nem  mondható 


kedvezőnek.  Ily  fajta  munkák  mellett  olykor¬ 
olykor  szerepel  még  egy- egy  megfestett  anek¬ 
dota,  nagyobbára  müncheni  és  bécsi  akadé¬ 
mikus-modorban,  a  tájkép  azonban  természe¬ 
tesen  teljesen  hiányzik,  vagy  ha  van  is,  olyanok 
festik,  akik  inkább  a  külföldre,  vagy  külföl¬ 
det  járt  emberekre  számítanak. 

Mindez  természetes  s  mind  ennek  így  kellett 
alakulnia.  Majd  megszabadulnak  a  kezdet  ba¬ 
jaitól  a  délszláv  művészek  is.  Minket  mindez 
azért  is  érdekelhet,  mert  kicsiben  tükörképét 
látjuk  a  mi  régi  állapotainknak. 

Van  azonban  Zágrábban,  Belgrádban  és 
Szófiában  egyéb  művészeti  látnivaló  is,  amit 
már  joggal  kifogásolhat  bárki:  azok  a  szob¬ 
rok  és  épületek,  amelyeket  külföldön  vagy 
külföldről  importált  művészekkel  készíttettek. 
Még  azt  sem  mondhatjuk  egyikre  sem,  hogy 
elsőrangú  művek.  Többnyire  átlagos  professzor¬ 
munkák,  él,  lendület,  hatás  nélkül.  Nos,  az 
ilyen  importnak  sokféle  következménye  lehet, 
csak  egy  van  kizárva,  az  t.  i.,  hogy  ily  mó¬ 
don  a  délszláv  építész-  és  szobrász-tehetségek 
valóban  kiműveljék,  fejlesszék  magukat.  Mit 
ér  vájjon,  hogy  Zágráb  valamely  piacán  Fern- 
korn  valamely  bronzműve  áll  ?  Használt-e  va¬ 
lamit  a  horvát  szobrászatnak?  Egy  tekintet  a 
ma  szereplő  jeles  horvát  szobrászok  műveire 
meggyőz  minket  arról,  hogy  a  sokat  Ígérő  mo¬ 
dern  plasztikai  nekilendülés  Zágrábban  éppen 
e  bécsi  akadémizmus  ellenére  s  annak  gon¬ 
dos  elkerülésével  jött  létre.  S  mit  ér,  hogy 
Szófia  számára  Olaszországból  hoznak  mo¬ 
numentumot  ?  Inkább  állana  ott  egy  külsősé¬ 
geiben  elhibázott,  kezdetleges  szobor,  amely, 
ha  nem  is  jó  munka,  de  legalább  bolgár  munka 
volna.  S  szimbóluma  lenne  nemcsak  a  meg¬ 
örökítendő  hősnek,  hanem  egyúttal  a  keser¬ 
vesen  nehéz  kezdeményezés  bátorságának,  ne¬ 
hézségeinek  is. 

Egy  kicsit  nélkülöztük  ennek  a  bátor  kez¬ 
detlegességnek  jelenlétét  a  délszláv  kiállításon 
is.  Természetes,  hogy  felette  nehéz  feladat 
háramlik  a  jugoszláv  művészek  mai  nemze¬ 
dékére.  De  e  feladatot  csak  úgy  oldhatják 
meg,  ha  mindent  lehetőleg  önmagukból,  igazi 
milieuj ükből  merítenek. 

Lyka  Károly 

MÁNYOKI  ÁDÁM  LEVELEIBŐL 

— jlányoki  Ádámnak  néhány  levelét 

M  szándékozom  közölni,  melyek 
a  gyömrői  Teleky-család  kolozs¬ 
vári  levelestárából  kerültek  az 
Erdélyi  Nemzeti  Múzeum  levél- 
- -  — -J  tárába. 

E  levelek  Mányoki  életének  második  felé¬ 
ből  valók,  abból  az  időből,  midőn  Drezdában 
—  mint  egyik  levelében  írja  —  a  „Felséges 
Lengyel  Király  és  Saxoniai  Elector  Augustus 
eő  Felsége  Udvari  Képírója"  volt.  Ez  időben 
ismerkedhetett  meg  Teleky  Ádám  gróffal,  a 
későbbi  híres  generálissal  és  vele  barátságot 
is  kötött.  Legalább  erre  következtethetünk 
azon  néhány  levélből,  mely  a  köztük  folyta¬ 
tott  levelezésből  fönnmaradt,  vagy  legalább 
eddig  előkerült.  Maga  Teleky  Ádám  még  ifjú 
volt  abban  az  időben,  ki  nemcsak  kedvtöl¬ 
tésből  járta  a  külföldet,  hanem  azért  is,  hogy 
fényes  pályát  keressen  magának.  Merész  és 
vállalkozó  volt,  aki  azonban  később,  a  csá¬ 
szári  hadseregben,  bár  magasra  emelkedett, 
igazi  pozíciót  nem  tudott  kiküzdeni  magának. 
Mária  Terézia  fényes  udvara  elpuhította,  el¬ 
hízott  annyira,  hogy  kövérsége  miatt  kvietál- 
nia  kellett.  Életét  maga  megírta  egy  hosszú 
verses  életrajzban,  mely  szintén  ott  rejtőzik 
még  a  múzeum  levéltárában. 

Sajnos,  e  levelek  magának  a  művésznek 
életéről  való  tudásunkat  nem  sokkal  gyara- 

pítják.  Annyit  kétségtelenné  tesznek,  hogy 
többször  megfordult  itthon.  Ilyenkor  Tóth- 
falut  kereste  föl,  ahol  öccse,  Sámuel,  refor¬ 
mátus  pap  volt.  Ehhez  húzódtak  szülei  is, 
kikről  maga  a  művész  is  kegyeletesen  gon¬ 
doskodott.  Megtudjuk  azt  is,  hogy  szándéka 
volt  itthon  letelepedni,  mikor  udvari  állását 
elvesztette.  Haza  is  jött,  de  nem  azért,  hogy 
örökségét  fölvegye,  hanem  egy  régi  adóssága 
behajtása  végett,  mint  alább  rámutatok.  Jó 
szivéről  nemcsak  az  a  szívesség  tanúskodik, 
mellyel  Teleky  Ádám  ügyes-bajos  dolgaiban 
eljárt,  hanem  még  inkább  az,  amit  e  leve¬ 
lekből  tudunk  meg,  mint  segített  kuruc  Vay 
Ádámon. 

Ismeretes,  hogy  Mányokit  II.  Rákóczi  Fe¬ 
renc  pártfogása  juttatta  be  udvari  festőnek. 
Mikor  a  fejedelem  és  társai  bujdosásnak  indul¬ 
nak,  éppen  akkor  jutott  a  művész  nyugalmas 
és  vagyont,  kitüntetést  hozó  állásához.  A  buj¬ 
dosók  pedig  napról- napra  jobban  érezték  az 
élet  terheit,  mivel  itthon  jószágaikat  elszed¬ 
ték,  készpénzük  pedig,  azután  meg  lassan- 
lassan  drágaságaik  is  egyre  fogytak.  Bizony 
sokukra,  kik  itthon  óriási  birtokok  urai  vol¬ 
tak,  ránehezedett  a  szegénység.  Vay  Ádám 
is  ide  jutott.  Dancigban  „in  exilio“  rászakadt 
a  szükség.  Ez  állapotában  fordult  Mányokihoz. 
Szánakozásra  méltó  állapotján  annyira  meg¬ 
indult  a  művész  szive,  hogy  1713  július  1-én 
200  aranyat  adott  neki  kölcsön,  jóllehet  már 
akkor  jól  tudta,  hogy  a  fiskustól  minden 
jószága  elfoglaltatott,  következésképpen  onnan 

kevés  reménységet  várhatott.  És  ő  még  ugyan¬ 
azon  évben  újból  adott  10  aranyat  kölcsön 
az  ifjú  Vay  Ádámnak  is. 

Vay  Ádám  azután  Rodostóba  került  a  feje¬ 
delemmel  s  ha  nem  feledkezett  is  meg  adós¬ 
ságáról,  bizony  a  legjobb  akarattal  sem  tudta 
visszafizetni  még  egyszeresen  sem,  nemhogy 
duplán,  amint  egykor  Ígérte.  Maga  Mányoki 
sem  igen  törődött  a  dologgal.  Mikor  azonban 
kiesett  a  lengyel  király  kegyelméből  és  haza¬ 
jött,  hogy  itthon  állandóan  megtelepedjen, 
elérkezettnek  látta  az  időt,  hogy  valamikép¬ 
pen  pénzéhez  jusson. 

Erre  jó  alkalmul  kínálkozott  az,  hogy  a 
Vay-család  tagjai  összegyülekeztek  osztályt 
tenni  (1731).  Sietett  tehát  Mányoki  egy  hosszú, 
de  érdekes  levélben  hozzájuk  fordulni.  E  lé¬ 
pésre  bizonyára  Teleky  Ádám  bíztatta,  ki 
atyja  nevében  is,  a  magáéban  pártfogását  aján¬ 
lotta.  Annál  inkább  tehette  ezt,  mert  édes¬ 
anyja  Vay  Kata  volt,  Vay  Ádám  leánya. 

Hanem  hiába  volt  a  művész  minden  igye¬ 
kezete.  Maga  nem  is  várta  meg  idehaza  az 
osztályt,  hanem  öccsét  bízta  meg  az  ügy¬ 
gyei  s  nem  lehetetlen,  hogy  ennek  javára  le 
is  mondott.  Öccse  azután  arra  is  rászánta 
magát,  hogy  a  szentendreszigeti  Tótfaluból 
elmenjen  az  erdélyi  Rónára  és  személyesen 
sürgesse  az  ügy  elintézését.  De  így  se  sokra 
ment,  mert  Busárdiné  asszonyom,  meg  Ke¬ 
mény  Simonné  asszonyom  —  mindkettő  Vay- 
leány  —  semmit  sem  akart  tudni  kielégíté¬ 
séről.  „Lássák  ugyan  eő  Ngok  —  fakad  ki 
keserűségében  Mányoki  Sámuel  Tótfaluról 
1732  okt.  27-én  Teleky  Ádámhoz  írt  levelé¬ 
ben  — -  ha  ugyan  azzal  meggazdagodnak-e  ? 
Noha  ez  úgy  esnék,  mintha  mostan  segítte- 
nék  nyomorúságban  lévő  édes  Attyokat.“  Nem 
is  igen  terheli  már  Teleky  Ádámot  követelé¬ 
sével,  hanem  inkább  arra  kéri,  hogy  azt  a 
két  jó  paripát,  melyet  bátyjának  ígért,  küldje 
el  neki.  Annál  is  inkább,  mert  lónai  útjában 
egyik  lova  megsántult,  a  másik  pedig  úgy 
kifáradod,  hogy  vontatót  kellett  fogadnia. 

Mányoki  Ádám  Telekyvel  általában  franciául 
levelezett ;  de  egy  nyugtatványon  kívül  van  több 
magyar  levele  is.  Hosszas,  csaknem  állandó  kül¬ 
földi  tartózkodása  alatt  nem  felejtett  tehát  el 
magyarul  s  ez  mindenesetre  nem  kis  érdeme. 


Leveleit  időrendben  közlöm  az  eredeti  helyes¬ 
írása  szerint,  csak  az  interpunktáláson  javí¬ 
tottam  : 

1. 

(Teleky  Ádám  grófot  értesíti,  hogy  szeren¬ 
csésen  megérkezett  Tótfalura;  ígéri,  hogy 
meglátogatja  Pesten,  hogy  fiuk  számára  arc¬ 
képüket  lefesse.) 

Monseigneur. 

Votre  obligente  et  Gracieuse  lettre  que  j’ay 
eu  fhonneur  de  recevoir  aprés  mon  arrivé 
d’une  certaine  voyage  que  j’ai  étoit  obligé 
de  le  fairé  pour  quelque  tems,  m’avoit  em- 
pechér  d’avoir  l’honneur  de  m’acquiter  plus 
promptement  des  mes  devoirs,  pour  vous  en 
donner  de  nouvelles  de  part  et  d’autres,  et 
a  merne  tems  du  voyage  de  Dresde  jusqu’icy, 
que  j’ay  fait  dans  10  jours  des  tems,  Dieu 
mercie  assé  heureusement.  De  mes  autres 
affaires  je  ne  vous  saurois  en  donner  des 
Certaines,  puis  quil  y  faut  encor  du  tems. 
Monseigneur  Le  Comte  Mons.  Votre  Lére,  et 
Madame  Votre  mere  ne  sont  pás  encore  arrive, 
comme  on  le  dit,  d’ailleurs  j’espere  gvils 
seront  a  Peste  comme  je  les  ay  margvér  dans 
la  Lettre  de  Mons.  le  Comte  de  Joseph.Et  s’yl 
piait  au  Seigneur,  j’yrai  du  main  matin,  et 
d’abord  gvand  je  arriverez,  je  ne  mangverér 
pás  d’aller  voir  s’yl  seront,  pour  les  assurer 
de  mes  trés  humble  respect,  et  de  les  Sup- 
plier  de  votre  part,  pour  leurs  portraits,  pour 
vous  en  fairé  cette  plaisir  et  d’avoir  l’hon- 
neur  de  vous  obliger  pár  la.  Afin  gve  je  mo 
puisse  flater  d’etre  un  de  vos  Sinciere  et  fidele 
serviteurs.  Mon  Pere  et  ma  mere,  mon  Frere 
et  tout  la  familie  vous  sont  infiniment  obligée 
avec  moy,  de  Votre  Gratieuse  Souvenir.  Ils 
vous  assuroient  toutes  leurs  trés  humblé  Re- 
spet,  vous  souhaittent  toutes  Sorté  de  feli¬ 
eké,  célon  Votre  Rang  et  Gvalité,  au  reste 
jay  l’honneur  d’etre  avec  bien  du  Respet. 

Monseigneur 

Votre  trés  humble  et 
Thotfalu  le  12.  7bris  trés  obeisant  Serviteur 
1724.  Á.de  Mányoki  m.  p. 

Kívül: 

A  Monsieur 

Monsieur  Adam,  Comte 
Teleki  ets.  trés  humblement 

á  Dresde. 

A  boríték  visszáján: 

1724.  Die  25  7bris  vettem  Dresdae. 

Külön  lapon:  Le  Porteur  de  celle  ci,  est 
Mons.  Michel  Sallai,  Etudien,  et  Theologien 
Reformé,  je  l’honneur  de  vous  la  recommen- 
der  Comme  un  Confraire  de  la  Religion,  vous 
auréz  la  bonté  d’avoir  quelque  peu  de  Sóin 
pour  lui.  Vous  obligerer  cellui  qui  est  jusqu 
au  Tombeau. 

Mons :  votre  trés  obeisant 
Serviteur 

Á.de  Manyoki  m.  p. 

2. 

(Teleky  Ádám  megkérte  az  éppen  Bécsben 
tartózkodó  Mányokit,  hogy  Dommanger  Mik¬ 
lós  drezdai  kereskedőnél  lévő  adósságát  fizesse 
meg  abból  a  pénzből,  melyet  öccse  vitt  ma¬ 
gával,  aki  Bausner  mentorságával  külföldre 
ment  utazni.  Ez  ügyre  vonatkozik  a  3.  sz. 
alatt  közölt  elismervény  és  a  4.  számú  levél 
is,  melyet  valószínűen  —  mivel  címzése  hiány¬ 
zik  —  Teleky  Pál  grófhoz,  Ádám  apjához  írt 
a  művész). 

Monsieur 

J’espere  que  vous  aurez  requ  la  lettre  que 
j’ai  eue  l'honneur  de  vous  ecriere;  a  cette 
heure  j’ai  célúi  de  vous  fairé  tenir  la  lettre, 
que  Mr.  Dommenger  m’a  envoyé  pour  vous 
et  de  vous  reiterer  la  trés  perfette  estime  gve 
je  Conserve  toujours  pour  vous:  Je  ne  chouse 
pás  Monsieur,  gve  Mons.  Dommanger  ne 
vous  mande  la  fin  tragigve  de  l’affaire  gv’il 
y  a  en  entre  Mnsge  le  Comte  de  Vizthum 
et  St.  Giles,  gvi  a  la  fin  a  été  terminé  pár 
la  mórt  du  premier,  ce  gui  m’a  beaucoup 
touché,  cár  cétoit  un  galanthomme,  personne 
n’y  perdra  plus  gve  le  Roy,  cár  il  l’aimait 
beaucoup:  l’on  ne  parié  gve  des  Alliances 
gvi  de  concluent  de  part  et  d’autre,  c’est  a 
gvi  me  fait  erőire,  que  nous  aurons  tou¬ 
jours  la  Paix,  et  J’ai  l’honneur  d’etre  avec 
bien  du  Respet. 

258 


Monsieur 

Votre  trés  humble  et  trés 
obeisant  serviteur 
Á.de  Manyoki  m.  p. 
Vienne  a  24iéme  Avril  1726. 

Kívül:  A  Monsieur 

Monsieur  Adam,  Comte 
Teleki,  Génül’ Hőmmé  de  la  Chambre 
de  Sa  Máj  esté  le  Roy  de  Pologne  et 
Elect.  de  Saxes  etc  etc. 

3. 

Én  Mányoki  Ádám  Felséges  Lengyel  Király 
és  Saxoniai  Elector  Augustus  eő  Felsége 
Udvari  Kép  írója  recognoscalom  praesentibus 
his  omnibus,  id  est  cum  suo  Interessé  com- 
putatis,  a  melly  négyszáz  és  hat  kurta  Tal¬ 
lérokkal  volt  adós  Méltóságos  Gróf  Széki 
Teleki  Adám  Urfi  Dresdai  becsületes  Keres¬ 
kedő  ember  Dommanger  Miklós  Uramnak  eő 
Kimé  azon  summa  pénzt  nékem  assignálván 
ide  penes  ejusdem  assignationem  a  fellyebb 
megnevezett  Grófi  Urfi  édes  Attva  Ura  Mlgos 
Gróf  Széki  Teleki  Pál  Uramtul  itt  in  toto 
et  plenaire  leváltam,  és  azon  becsületes  Ke¬ 
reskedő  ember  assignatiúját  pro  futura  cau- 
tela  kéziben  is  adtam;  mint  hogy  pediglen  a 
Gróf  Teleki  Ádám  Uram  eő  Mga  contractussa 
még  nálla  vagyon  azon  becsületes  Kereskedő 
embernél  Dommanger  Miklós  Uramnál,  tarto¬ 
zom  sub  nobili  parola  azon  obligatoriat  vagy 
Mgos  Gróf  Teleki  Pál  Uramnak,  vagy  édes  fia 
Mgos  Gróf  Teleki  Ádám  Urfinak  eő  Ngoknak 
kezekhez  szolgáltatnom,  mellynek  nagyobb 
bizonyságára  adom  ezen  szokott  pecsétemmel 
és  kezem  írásával  meg  erősített  levelemet  futuro 
pro  testimonio.  Dátum  Viennae  28.  Maii  1726. 

(A  pecsét  hiányzik.  Ez  is,  meg  a  törlések  is  azt 
mutatják,  hogy  csak  az  eredeti  kópiája.  Olyan 
szépen  és  gondosan  sincs  írva,  mint  levelei.) 

4. 

Méltóságos  Groff  Ur! 

Ajánlom  Ngodnak  mint  nekem  Kglmes 
nagy  jó  Uramnak  alázatos  szolgálatomat. 

Alázatosan  követem  Ngságodat,  hogy  köte¬ 
lességem  szerint  a  Méltóságos  Úrnak  ide  való 
érkezésemet  mind  addig  meg  nem  jelentet¬ 
tem,  melynek  az  oka  a  Distractiok,  s  ide  s 

tova  való  sok  járásom.  Reménlem  azonban 
Ngsod  szerencséssel!  az  Méltóságos  Úri  Famí¬ 
liájához  oda  érkezhetett,  mellyet  én  a  jó  Is- 
tentül  tiszta  szívembül  kívánom,  hogy  a 
Méltóságos  Ur  jó  Egészségben  találhassa,  az 
utánnis  tarosa  Ngodat  azon  kívánt  friss  jó 
Egességben  egész  Méltóságos  Úri  Famíliá¬ 
jával.  Újságom  most  egyéb  nincsen,  hanem 
az,  hogy  a  Lengyel  Királynak  Fölséges  Uram¬ 
nak  Moritz  nevű  Fia,  egy  Königsmarck  nevű 
Groffnétul  való,  a  Curlandiai  Herczegnét  vette 
el,  és  így  Curlandiai  Herczeggé  lett.  Mely 
Herczegné  a  Moska  Czárnak  közel  való  Attya- 
lia  és  a  Mecklenbourgomi  Herczegnének  az 
Húga.  Ebben  a  dologban  a  Czárné  és  a  lengyel 
Augustás  Királ  munkálkodtanak,  mely  dolog 
ellen  a  Lengyelek  a  jövő  Diétán  nagyon  fognak 
szollani,  de  elég  az,  hogy  a  Czárné  s  a  Lengyel 
Királ  a  Moritz  fiának  pártyát  fogják. 

Az  Hannoveromi  Herczeg,  a  ki  régenten 
Bécsben  lakik,  az  Angliai  Királynak  az  Eöcse, 
ez  napokban  hirtelen  megholt,  hihető,  minden 
jószága  a  Jesuitákra  fog  maradni,  mert  az  eő 
Gyóntató  papja  Jesuita  volt,  s  mindemben 
totum  fac  volt,  ez  fogja  mindenét  kezéhez 
venni.  Érdél  Országban  Ngodhoz  való  mene¬ 
telemről  még  semmit  nem  írhatok,  hanem 
Somogyivár  (így!)  Uramot  várom  Dresdaról, 
ha  eő  Kgle  el  érkezik,  akkor  válik  meg,  mire 
resolválhatom  magamat.  Az  Obligatoriat  avagy 
Vechselt  meg  küldötte  Dommanger  Uram,  de 
mivel  hogy  Bausner  uramnál  lévő  Joseph 
Gróf  Urfi  eő  Nga  pénze  eő  Kglménél  vagyon, 
és  Eő  Ngátűl  ordere  vagyon,  hogy  ezt  a 
pénzt  addig  ki  ne  adgya  kezéből,  míg  azon 
Obligatoriat  kezéhez  eő  Kglmének  Bausner 
Uramnak  nem  adgyák,  mivel  pedig  Domman¬ 
ger  Uram  azt  meg  nem  írta,  menyit  adott 
az  Urfi  eő  Ngságának  számára,  tehát  így  nem 
tudom,  mennyit  fizetett  és  menyit  kel  Baus¬ 
ner  Úrtól  eő  Kglmétül  felvenni.  Ez  iránt  penig 
elvárom  minden  órán  Dommanger  Uram  leve¬ 
lét.  Azután  az  Obligatoriat  Bausner  Uramnak 
küldöm,  Bausner  Uram  osztán  el  fogja  Erdély 
Országban  a  Méltóságos  Urnák  küldeni. 

Ezzel  ajánlom  a  Méltóságos  Urat  az  Istennek 
job  keze  alá  egész  Méltóságos  Úri  famíliájával 
eggyüt,  magamat  penig  a  Méltóságos  Ur  Gráfiá¬ 
jában,  és  maradok  minden  Respestussal 


Méltóságos  Gróf  Úr! 

Mint  nekem  Kglmes  Nagy  jó  Uramnak 
Jenae  die  19.  August.  alázatos  és  sincerus 
1726.  igaz  szolgája 

Mányoki  Ádám  m.  p. 

5. 

(Teleky  Ádámnak  ugyanazon  híreket  írja 
meg,  mint  az  előbbi  levélben,  de  a  hanno- 
verai  herceg  halálát  bővebben.) 

Monsieur, 

C’auroit  etc  de  irton  devoir  de  vous  avoir 
repondu  plutos  Sur  l’honneur  de  vos  gra- 
cieuse  Letre,  mais  les  Disctraction,  et  les 
voyagespar  ci  pár  la  que  j’avaism’ons  empechér 
d’executer  plutos  en  vous  donnent  des  nou- 
velles  de  mon  heureuse  arrivé  i’ci  en  Hon- 
grie:  ce  pour  gvoi  je  vous  supplie  d’excuser 
ma  silance,  vous  prient  trés  humblement  de 
me  Continuer  toujour  de  vos  bonnes  Graces 
comme  au  pár  avant,  je  tacheroit  de  le  meriter. 

Le  Nouvefies  gve  j’ay  apresent  sont,  que 
le  Comte  Moritz,  est  fait  Dux  de  Courlande 
et  gv’il  epouse  la  veufe  Duchesse  de  Cour¬ 
lande,  Princesse  de  Moscovie,  et  Soeur  de 
la  Duchesse  de  Mecklenbourg,  Voila  un  grand 
bonheur  pour  un  Bátard,  il  est  bien  Vrai, 
que  cela  s’est  fait  a  l’inscu  des  Polonois, 
gvi  en  parleront  asse  hautement  a  la  future 
Diéte,  mais  il  suffit  gve  la  Souveraine  de 
Moscovie  et  le  Roy  de  Pologne,  sont  Pour 
lui.  Le  Prince  de  Hanover  le  frere  du  Roy 
D’Auguste  térré  est  mórt  á  Vienne  subitiment 
et  cela  pár  l’imprudance  du  Medicin,  cár  ayant 
pris  au  soir  de  la  Ciocolata,  et  s’etant  depuis 
mis  au  lit,  il  lui  prit  un  petit  vomissement, 
sur  cela  il  fit  venir  le  Medicin,  gvi  lui  dit 
gve  c’etoit  bon,  et  quil  aideroit  la  Natúré, 
en  lui  fuisant  donner  de  la  Medicine  pour 
vomir,  et  cornne  il  v  avoit  mis  un  trop  grand 
gvantité  de  la  racine  de  Hipecacauna,  cela 
la  force  tant,  gve  le  fiiét,  gvi  est  rependu 
sur  le  Coeur  lui  Sortit  gva  si  pur  la  bouche, 
et  le  fit  mourir.  Personne  n’en  a  plus  de 
joye  gve  le  larron  de  Wolff,  són  Pere  con- 
fesseur,  Jesuit,  et  fidele  serviteur  du  Diable, 
cár  il  aura  en  partage,  et  són  argenterie,  et 
les  Tapeceries,  et  un  Jardin  qu’il  a  acheté 
depuis  peu,  aura  la  Mandit  race  et  engeance 

de  l’enfere,  je  veux  dire  la  confraternité  des 
Jesuites  Voila  Mons:  ce  gve  jay  l’honneur  a 
vous  dire  a  present.  Au  rest  j’ay  l’honneur  d’etre 
avec  bien  de  l'attachement  et  du  Respect. 

Monsieur 

Votre  trés  humble  et 
trés  obeisant  Serviteur 
et  fidel  Ami 
Á.de  Mányoki  m.  p. 

P.  S.  Je  vous  suplice  de  presenter  a  Ma¬ 
dame  la  Comtesse  Mad.  votre  chere  Mere  mes 
trés  humble  Respect  et  a  Mess.  le  Docteur 
et  Mons:  Gyulai  mes  trés  bubi.  Compter. 
Compte  rendű?) 

A  borítékon: 

A  Monsieur 

Monsieur  Ádám  Comte  de  St. 

Empire  Teleki,  Gentille  Hőmmé  de 

la  Chambre  de  Sa  Majesté  de  Roy  de 
Pologne,  et  Elect.  de  Saxe  ets.  ets. 

a  Lőne. 


6. 

(A  Vay  Ádámnak  adott  kölcsön  ügyében 
az  osztályra  összegyűlt  Vay-család  tagjaihoz). 

Méltóságos  és  Tekintetes  Uraknak  és 
Aszszonyoknak,  ajánlom  Ngtoknak  Kgmetek- 
nek  alázatos  szolgálatomat. 

Már  egynéhány  esztendeje  el  múlt,  miúlta 
csak  arrúl  gondolkozom,  hogy  minemű  mó¬ 
dot  találhassak,  hogy  az  én  noha  már  régen, 
de  mind  azonáltal  igaz  Praetensiomat  a  Mél¬ 
tóságos  Uraknak  és  Aszszonyoknak  eleibe 
alázatossan  adnám  és  repraesentálnám,  de 
mind  eddig  is  nem  találtam  ollyan  alkalma¬ 
tosságot,  mint  a  melly  mostan  elő  adandó 
lészen,  a  holott  csak  nem  az  egész  Méltósá¬ 
gos  Úri  Família  bizonyos  helyen  maguk  közt 
celebrálandó  ujjab  osztály  iránt  fog  cencu- 
rálni.  Kire  való  nézve  a  Méltóságos  és  Tekin¬ 
tetes  Urakat  és  Aszszonyokat  legelsőben  is 
alázatosan  kérem,  méltóztassék  azon  Irgal¬ 
masságot  Consideralni,  mellyel  én  az  Istenben 
boldogult  M.  Vay  Úrhoz  és  annak  T.  Úri 
famíliához  (így!)  voltam,  midőn  idegen  ország¬ 
ban  az  az  Danczkán  in  Exilio  nagy  szükség¬ 
ben  lévén,  Fogarassy  István  Uram  által  tud¬ 
tomra  adván  és  eő  Kglme  által  igen  kéretvén, 
hogy  a  M:  Urnák  szánakozásra  méltó  álla- 
2G2 


pottyát  meg  tekintvén  Assistentiával  lennék 
akkori  nagy  szükségében.  Mellyen  is  szívem 
annyira  megindult,  hogy  anno  1713  príma 
July  Intertentiójára  küldöttem  kétszáz  aranyat, 
mi  iránt  mind  ez  mai  napig  semmi  egyéb 
consolatiora  (így!)  nincsen  és  nem  is  volt, 
hanem  csak  az,  hogy  a  M:  Ur  és  a  M:  Asz- 
szony  maguk  saját  keze  írása  alatt  való  Ori¬ 
ginális  Obligatoriojokat  mind  eddig  minden 
haszon  nélkül  kezemnél  tartom  és  ezen  kívül 
egy  mást,  a  melly  Tiz  species  Aranyról  va¬ 
gyon  a  Ttes  Ifjú  Vay  Ádám  Úr  subscriptiója 
alatt  de  dato  6.  bris  1713.  —  Mind  ezekrül 
mind  az  akkoron  jelen  lévő  M:  Aszszony, 
mind  a  T:  két  Urfiakkal  együtt  bizonságot 
tehetnek.  —  És  jól  lehet  akkor  már  jól  tud¬ 
tam,  hogy  a  Fiscustul  minden  Jószága  elfog¬ 
laltatott  és  következetes  képpen  nékem  onnan 
kevés  reménséget  lehetett  várnom,  mind  azon¬ 
által  én  a  M:  Urnák  nagy  Tekintetű  Úri  famí¬ 
liájára  és  Maradékira  tekintettem,  a  honnan 
nem  csak  annak  refusióját,  hanem  még  azon 
föllyül  való  kegyes  jó  Akarattyokat  minden 
bizonynyal  reménlettem,  sőt  most  annyival 
inkább  reménlem,  hogy  a  M:  Úrral  közölt 
Irgalmasságot  egyszer  refurdálni  fogják. 

Mert  úgy  is  az  háladatosság  a  Jó  cseleke¬ 
detek  között  legjeleseb  és  főb  virtus,  melyről 
és  maga  eő  szent  Felsége  illyetén  Ígéretet 
tett,  ha  valaki  az  eő  Felebaráttyával  irgal¬ 
masságot  cselekszik,  tehát  az  is  hasonló  irgal¬ 
massággal  jutalmaztató  meg.  Mind  ezeket 
considerálván  nem  hiszem,  hogy  (midőn  egy 
alkalmatossággal  a  M:  Urat  Danczkán  udva¬ 
rolnám),  most  is  azon  szókat,  mellyeket  akkor 
mondott  könyvező  szemmel,  valaki  a  mara¬ 
dóid  közül  a  nélkül  hallgathatná,  úgy  mint: 
Úgy  tartom  a  Kegyelmed  hozzám  mutatott 
speciális  affectióját,  mint  ha  az  Isten  immediate 
az  Égbűi  egy  Angyal  által  küldötte  volna. 
A  mellett  penig  az  ot  lévő  Úri  famíliát  a 
kinlévőkkel  eggyüt  az  Istenre  kénszerítvén 
arra  kérte,  hogy  ha  Istennek  titkos  Decre- 
tuma  szerint  néki  Magyar  Országba  viszsza 
menni  nem  engedné,  minden  tehetségükkel 
azon  lennének,  hogy  engemet  minden  fogyat¬ 
kozás  nélkül  cum  gratiarum  actione  illendő 
képpen  contentálnának,  melly  iránt  is  ez  Ori¬ 
ginális  Obligatoriának  Ngtoknak  megküldött 

párjábul  bővében  lehet  az  M:  Urnák  szívbéli 
rendelését  ki  tanúink 

Tudom  is,  hiszem  is,  hogy  ha  az  Ur  Isten 
a  M:  Urat  ide  Magyar  Országba  behozta  volna, 
már  régen,  ha  magának  fogyatkozást  csele¬ 
kedet  volna  is,  duplán  refundálta  volna:  ha 
penig  az  én  szánakozó  szívem  a  Jó  Urnák 
nagy  szükségén  akkor  meg  nem  eset  volna, 
hanem  az  helyet  azon  pénzt  a  Bankóban 
(így!)  tettem  volna  interesre,  vallyon  mitt 
nem  kerestem  volna  eddig  véle.  E  helybül 
considerálhatni  minemű  nagy  károm  követ¬ 
kezet  énnekem  az  én  másokon  való  könyö- 
rületességem  iniat,  kivált  mostan,  midőn  ma¬ 
gamnak  is  nagy  szükségem  érkezet  az  ide 
s  tova  való  járásom  miat,  anyira,  hogy  a 
mostani  intentiom,  úgy  mint  az  itt  való  le 
telepedésnek  szándéka  a  miat  igen  nagyon 
akadályoztatott.  Es  noha  énnekem  akkori 
időben  bizonos  dologra  nézve  magamnak  is 
azon  pénzre  szükségem  volt  volna,  de  még¬ 
is  a  magam  állapottyát  nem  anyira  conside- 
raltam,  noha  szegén  legény  voltam,  még  is  a 
jó  Úrral  kívántam  jót  cselekedni.  Én  kivü- 
löttem  bizonyára  igen  kevés,  vagy  talán  senki 
sem  találkozott  volna,  kivált  az  akkori  idő¬ 
ben,  a  kinek  a  szíve  rajta  meg  eset  volna, 
ha  még  sokkal  nagyobb  szükségben  találta¬ 
tni  volna  is,  nem  hiszem,  hogy  valaki  leg- 
kissebb  assistentiáját  mutatta  volna  hozzája, 
kihez  képest  minden  kétség  nélkül  sokkal 
keserveseb  állapottya  lett  volna.  Ara  nézve 
alázatossal!  kérem  Ngtokat,  Kglmeteket,  mél- 
tóztassanak  ez  mostani  alkalmatossággal 
egyenlő  akaratai  oly  kegyes  Dispositiót  tenni, 
hogy  az  én  Isteniül  való  jó  indulatomnak 
jutalmát  keserűség  és  továb  való  várakozás 
nélkül  Ngtoktul  Kgtektül  örömei  el  vehessem 
és  jó  kedvel  contentálhassam  gondolván  mint 
ha  magának  az  Istenben  boldogult  Úrnak  mu- 
tatthatnák  ezen  jó  Affectiojokat.  És  mint 
hogy  Ngtok  Égitek  úgy  is  felessen  és  sokan 
vadnak,  anyival  inkább  csak  kevés  esik  egy 
egy  személyre,  úgy  hogy  meg  sem  érzik  az 
illyen  kevés  bagatellat  kifizetni,  emlékem  penig 
igen  nagy  consolatiomra  lenne.  Ha  penig  Ngtok 
sajnálná  a  pénzbéli  fizetést,  anyi  érő  Jószá- 
gocskával  is  contentus  lészek,  csak  egyszer 
eontentáltatthatnáni  akar  egy,  akar  más  mó¬ 


don.  —  Hogy  ha  penig  már  Ngtok  Égitek 
hozzám  való  speciális  Gratiájokat  akar  pénz¬ 
béli  akar  Jószágbéli  contentiv  által  méltóztat- 
nék  mutatni,  melly  ha  úgy  történne,  az  Urak¬ 
nak  azon  kegyelmességét  holtig  meg  köszönni 
és  szolgálni  el  nem  mulasztanám.  Hogy  ha 
magam  itt  nem  volnék,  ne  terheltessék  Ngtok, 
Kg] m etek  Testvér  Eöcsem,  Mányoki  Sámuel 
Thótfalusi  Pracdicator  Uramnak  kezéhez  szol¬ 
gáltatni.  Rcménlem  és  minden  bizonyai,  hogy 
a  Méltóságos  is  Tekintetes  Urak  és  Aszszo- 
nyok  ezen  mostani  alázatos  instantiamat  olly 
Kegyes  szemmel  fogják  tekinteni,  hogy  ez 
mostani  alkalmatossággal  üres  kézzel  el  nem 
bocsátanak.  —  Melly  speciális  Gratiajokat 
Ngtoknak  Kglteknek  az  én  csekély  tehetségem 
szerint  mindenben  szolgálni  igyekezem  ma¬ 
maradván  minden  Eespectussal 

Méltóságos  és  Tekintetes  Uraknak  és 

Asszonyoknak,  Ngtoknak  Kglmeteknek 

1  botfalu  die  2  May  alázatos  szolgája 

1731.  Mányoki  Ádám  m.  p. 

7. 

(Teleky  Ádámnak  tanácsot  ad,  miként  írja 
meg  kérvényét  a  lengyel  Királyhoz  és  kéri 
pártfogását  az  ő  kölcsöne  kiegyenlítése  ügyében.) 

Méltóságos  Groff  Ur! 

Nékem  Nagy  Jó  Uramnak  Nagyságodnak 
ajánlom  alázatos  Szolgálatomat. 

Die  31  Marty  Ajnáczkőben  datált  Nagysá¬ 
god  levelét  cuminclusis  vettem  illendő  respectus- 
sal  itt  Lipsiában  die  15.  Apr:  melyre  is  Nagy¬ 
ságodnak  válaszúi  csak  ezt  írhatom,  hogy  a 
Fölséges  Király  Varsóban  vagyon,  és  onnét 
Octobernek  előtte  nem  várják,  kire  való  nézve 
Nagyságod  dolgait  mind  addig  is  lehetettlen 
folytattni.  Azonban  penig,  hogy  Nagyságod 
levelét  vagy  Instantiáját  a  F.  Király  maga 
olvassa,  szükséges  hogy  Francia  nyelven,  igen 
röviden  csak  kevés  szóval  légyen,  mellyet  én 
magam  experialtam,  más  külömben  csak  fére 
teszi  az  Instantiákat.  Azon  kívül  azt  is  Javal- 
lanám,  hogy  Nagyságod  ne  Solicitálná  egy¬ 
szersmind  a  Discretiót  és  az  interpositiot, 
mert  az  én  csekély  értelmem  szerint  ha  mind 
a  kettőt  egyszersmind  solioitálljuk,  nem  vél¬ 
ném  hogy  valamitt  obteneálnánk,  azért  először 

tsak  egyet,  a  mellyik  a  lég  szükségesseb 
lészen.  A  több  Méltoságos  Uraknak  is  hasonló 
képpen  franciául  íratni  etc. 

NB.  Most  jut  eszemben,  hogy  valamely  jó 
akaró  Barátom,  egy  Schwainberg  nevű  Báró, 
a  kit  régen  esmerek,  és  ha  még  ott  van, 
most  is  a  Bécsi  Hóstattban  lakik,  az  az  in 
dér  Leopoldstadt,  a  hídon  által  menvén,  jobb 
kéz  felé  a  Duna  mellett  az  Aranyos  Nyereg¬ 
ben,  az  az  in  Dem  güldenen  Sattel  ha  meg 
ott  van  (mert  másként  a  F :  Lengyel  Király 
a  maga  szolgálattyaban  vette,  és  csak  Dol¬ 
gainak  rendeleseért  ment  Bécsben)  méltóz- 
tassék  Nagyságod  nevemmel  köszönteni,  es 
ezen  indusát*  eő  Nagyságának  adni,  mellyet 
Nagyságodra  nézve  írtam,  kérvén  eő  Nagy¬ 
ságát  hogy  azon  Franczia  Instantiat  Nagysá¬ 
god  számára  ne  terheltettnék  meg  írni,  mely 
iránt  is  ezen  accludált  levelben  arra  kértem 
etc.  De  ha  szintén  azon  memorialis  el  készül 
s  a  Postán  el  küldettetik  is,  es  annak  reso- 
litóját  valaki  nem  solicitallya,  bizony  semmi 
effectusa  nem  leszen.  Más  részről  penig  ha 
Nagyságod  magát  nem  resolvállya  mind  addig 
Bécsben  mulatni,  míg  a  F.  Király  visszajön, 
és  csak  az  után  lehet  Nagyságod  dolgát 
argealni.  Én  penig  mindenkor  kész  vagyok 
tiszta  szível  Nagyságod  dolgában  magamat 
applikálnom.  De  illyen  formán  látom  Nagy¬ 
ságod  Dolgának  kívánt  effectusat  igen  messze 
lenni,  melyről  is  Méltoztassék  Nagyságod  a 
maga  szándékát  aperialni.  Az  Eöcsém  által 
soliciált  dolgomat  penig  Nagyságod  Speciális 
Gratiajaban  recommendalom,  alazatossan  ké¬ 
rem  Nagyságodat  Méltoztassék  Nagyságod  a 
több  Méltoságos  Úri  Atyafiakat  úgy  dispo- 
nalni,  hogy  az  én  (az  Istenben  boldogult 
Úrhoz  és  Méltoságos  Úri  famíliájához)  igaz 
szinceritassal  mutatott  jó  akaratomnak  refu- 
sioját  már  végre  egyszer  tapasztalhatnám  és 
így  Nagyságod  Kegyelmes  speciális  Gratiáját 
örömmel  megköszönhessem.  Igazán  megval¬ 
lom  Nagyságod  előtt,  hogy  a  sok  föl-  s  alá¬ 
való  járást  es  szüntelen  való  fáradozást  már 
annyira  meg  úntam  hogy  most  egyebet  nem 
óhajtók,  hanem  csak  hogy  ha  Istennek  tecze- 
nék  egyszer  ollyan  csendes  maradandó  helyt 


rendelni,  a  hol  a  kevés  életemnek  hátra  ma¬ 
radott  részét  Isten  Dicsősségére,  Nemzetem¬ 
nek  s  jó  akaróimnak  szolgálattyára  eltölte- 
nem,  úgy  vélem,  akkor  ujjúlnék  meg.  Ezzel 
magamat  Nagyságod  Gratiájában  recommen- 
dálván  maradok  minden  Respectussal 
Méltoságos  Gróf  Úr! 

Nagyságod 

Leiptzig  die  19.  April  alázatos  szolgája 

1732.  Mányoki  Ádátn  m.  p. 

A  borítékon:  A  Monsieur 

Monsieur  Le  Comte  Adarri  Teleki 
Gentilhomme  de  la  Chambre  de  Sa  Majesté 
Le  Roy  pologne  (így!)  et  Electeur  de  Saxes 
etc.  etc.  etc.  á  Vienne. 

8. 

(Schwanberg  bárót  kéri,  legyen  segítségére 
Teleky  Ádámnak  a  lengyel  királyhoz  beadandó 
kérvénye  megfogalmazásában.) 

Monsieur,  trés  cher  et  honoré  Ami. 

J’espere  que  vous  Serez  heureusement  arrivé 
á  Vienne,  dönt  je  vous  felicite,  et  je  vous 
souhait  un  heureuse  retour  pour  Dresde. 

Mon  Cher  si  en  cas  vous  trouverais  enccre 
á  Vienne,  j’ay  un  Grand  Priere  á  vous  fairé 
touchant  d’un  de  mes  Amis,  Spavoir  le  Mons. 
Le  Comte  de  Teleki  gvi  vous  pouver  avoir  vue  a 
Vienne  chez  moi.  C’est  Luy  gvi  m’a  envoyer  un 
Regvet  latin  bien  long  et  ennuyent  pour  le  Roy, 
cela  comme  vous  spaver  ne  pás  pour  le  Roy, 
J’ay  luy  ay  Conseilles  de  vous  trouver,  et  de 
vous  prier  avec  moi  instaminent  d’avoir  la  bonté 
de  vous  donner  la  paine  de  dresser  une  Memoire 
Franpoise  pour  le  ditt  Mons.  Le  Comte.  Mon 
Cher  vous  m’obligerez  pár  la  infiniment,  et 
je  tacherai  de  vous  servir  avec  un  attache- 
ment  imagenable  et  j’ay  l’honneur  d’estre 
inviolablement  jusqu’au  Tombeau. 

Monsieur  et  trés  cher  et  honoré  Ami 
votre  trés  humble 
et  trés  obeisant  serviteur 
de  Mányoky  sk. 
Leiptzig  en  19me  d’Avril  1732. 

Kívül:  Monsieur 

Monsieur  le  Báron  de  Schwanberg  etc. 

In  dér  Leopold  Statt  unter  dér 
Donau  im  güldenen  Sattel  á  Vienne. 

Dr.  Kiss  Ernő 

ÖRÖNCSÉR  GUNDEL  JÁNOS,  szül.  Budapesten 
1881-ben  (nov.  25).  Iskoláit,  négy  reáliskolát 
cs  a  kereskedelmi  akadémiát  a  fővárosban  végezte. 
Innét  a  keleti  akadémiára  megy,  s  ennek  befejez¬ 
tével  (1900)  Bordeaux-ba,  egy  nagy  borkereskedő 
céghez,  mint  volontair.  Ehhez  a  pályához  nem  volt 
semmi  kedve,  s  tovább  tanul.  Megszerzi  a  gimná¬ 
ziumi  érettségit  s  az  egyetemen  jogra  iratkozik. 
Eközben  mindjobban  megérlelődik  benne  az  az 
elhatározás,  hogy  festő  lesz.  Erre  van  igazi  kedve, 
régóta  jelentkező  hajlama.  Belép  Szablya  Frischauf 
Ferenc  iskolájába  (1903  nov.).  Három  éven  át 
1  906  július-áig  Szablya  tanítványa.  Résztvesz  az 
iskola  bemutatkozó  kiállításán  (1906).  Az  az  ön¬ 
arckép,  amit  a  Művészet  mostani  számában  közöl, 
innét  való,  ebből  a  kiállításból.  Tagja  a  „Kéve“ 
festő-csoportnak,  amely  hogy  megalakult,  ebben  igen 
nagy  része  van  az  ő  lelkességének,  rajongásának.  Több 
munkával  szerepel  a  „Kéve“  első,  1908.  évi  kiállí¬ 
tásán,  amely  munkák  a  Cikón  végzett  nyári  stú¬ 
diumok  eredményei.  Meghalt,  öngyilkos  lett  1908 
június  13-án.  A  „Kéve"  ez  évi  Düsseldorfban 
rendezett  kiállításán,  amely  jól.  1-én  nyilt  meg, 
Gundel  is  részt  vett.  Többek  közt  ezt  írta  róla  a 
Düsseldorféi-  General-Anzeiger,  a  kiállításról  szóló 
cikkében  :  „A  korán  elhunyt  Göröncsér-Gundel 
János  e  kis  csoport  legérdekesebb  tehetségei  közé 
tartozott.  Mint  festőpoétát,  jobban  mondva,  mint 
színpoétát  mutatja  őt  nekünk  a  „Mese"  című  képe. 
A  kép  horizontja  érdekesen  magas.  Egy  csomó 
színes  ruhájú  parasztlány,  befásított  buja  pázsiton. 
Közöttük  fehér  ingben  s  gatyában  egy  megtermett 
legény  áll  s  mereven  néz  maga  elé. 


Az  egyes  alakok  közt  nincsen  szoros  összefüg¬ 
gés.  De  a  tulajdonképeni  motívum  nem  is  ebből, 
hanem  a  színek  hihetetlenül  merész  összeállításá¬ 
ból  áll.  A  legizgatóbb  színellentéteket  teljes  sikerrel 
helyezi  egymás  mellé.  A  sokhangúság  mellett  a 
melódia  mégis  egyszerű  marad.  Nem  a  modorosság, 
amely  szándékosan  elkerüli  az  erősebb  differen¬ 
ciálódást,  hanem  az  a  meggyőződés,  hogy  töretlen 
színeivel  a  legjobban  tudja  velünk  közölni  azt,  a 
mit  mondani  akar,  vezette  a  művészt  ehhez  a  fes¬ 
tési  módhoz". 

rADRUSZ  JÁNOS  sírját  még  ma  is  csak  szerény 
fakereszt  jelöli.  Pedig  önmagát  becsüli  meg  a 
nemzet,  ha  síremléket  állít  annak  a  művésznek,  aki 
a  lelkét  öntötte  alkotásaiba,  aki  olyan  alkotásokkal 
ajándékozta  meg  nemzetét,  mint  ő.  A  Krisztus-, 
a  Mátyás  király-,  a  Wenckheim-,  a  Mária  Terézia- 
szobor,  hogy  csak  a  nagyobb  alkotásait  említsük, 
a  nagy  magyar  szobrászművészet  hajnalát  hirdetik. 
Nagyjaink  mindegyikének  jut  síremlék,  ne  feledkez¬ 
zünk  meg  Fadrusz  Jánosról  sem. 

A  művész  özvegyének,  a  ki  a  szerető  hitves 
és  a  finom  művésziélek  kegyeletével  őrzi  urának 
emlékét,  egy  szép  gondolatának  megvalósítása  talán 
nem  is  ütköznék  nagy  nehézségekbe.  Fadrusz  készí¬ 
tett  egy  síremléket,  mely  azonban  csak  mintában 
van,  fel  nem  állíttatott.  A  gondolata  az  ő  költői 
fantáziájának,  a  mintázása  az  ő  mesteri  kezének 
bélyegét  viseli  magán.  Virágos  mezőn  halad  a  halál 
feketeszárnyú  angyala  s  a  merre  jár,  léptei  nyomán 
elhervad  a  virág,  elfonnyad  a  gyümölcs.  Ez  az 
alak,  talán  a  Fadrusz  Krisztusával,  méltó  emléke 
volna  a  nagy  szobrász  sírjának. 

Ennek  a  síremléknek  a  felállítása  nem  kívánna 
olyan  nagy  pénzáldozatot,  ami  a  nemes  eszmékért 

lelkesedni  tudó  magyar  közönség  áldozatkészségét 
túlságosan  igénybe  venné. 

Kívánatos  volna  a  gondolat  megvalósítása  már 
azért  is,  mert  így  Fadrusznak  még  egy  szép  alko¬ 
tása  jutna  a  nyilvánosság  elé  s  dísze  lenne  a 
művészi  alkotásokban  amúgy  sem  igen  gazdag  buda¬ 
pesti  temetőnek. 

Es  a  kegyelet  nem  nyilatkozhatnék  meg  neme¬ 
sebben,  mint  ha  az  emlékmű  felállításával  a  mű¬ 
vész  özvegye  bízatnék  meg,  aki  urának  művész¬ 
társa  is  volt  s  maga  is  nem  mindennapi  tehetségű 
művésznő. 

Ekdey  Aladár 

ÖSZEGI  BRANDL  GUSZTÁV.  Március  21-én 
halt  meg  hosszas  betegség  után  Kőszegi  Brandl 
Gusztáv,  soproni  származású  festőművész.  Szüle¬ 
tési  dátuma:  1862.  Apja  jónevű  soproni  keres¬ 
kedő  volt,  aki  fiát  is  erre  a  pályára  szánta.  Mielőtt 
rendszeres  művészi  tanulmányokba  fogott  volna, 
kereskedelmi  iskolát  kellett  végeznie.  1884-ben  uta¬ 
zott  ki  Münchenbe  s  itt  előbb  Paul  Nauen  magán¬ 
iskolájának  növendéke.  Ezután  iratkozik  be  az 


akadémiára,  ahol  Hackl,  majd  Lindenschmidt  pro¬ 
fesszor  tanítványa.  Az  akadémiai  évek  múltán  haza¬ 
tér  Sopronba  s  első  nagyobb  munkáját,  az  „Utolsó 
kívánság"  címűt  itt  fejezi  be.  Fizta  képet  Budapesten 
is  kiállította,  a  Műcsarnokban  (1890).  További 
kiállításra  készült  munkái :  A  gazdag  szegények, 
Az  utolsó  áldás,  Fiat  voluntas  tua,  Elhagyatva, 
Ave  Maria,  Sub  rosa,  Minden  jó,  ha  a  vége  jó,  stb. 
Ezek  külföldre  is  kijutottak  s  nagyrészt  megvették 
őket  magánosak.  A  „Fiat  voluntas  tua“  s  a  „Gaz¬ 
dag  szegények"  című  képet,  amelyek  Hamburg, 


Kiél,  Brighton,  London  és  Manchesterben  voltak 
kiállítva,  Angliában  maradtak.  Sopronból  hat  évvel 
ezelőtt  jött  a  fővárosba.  Itt  a  IX.  kerületi  polgári 
iskola  rajztanára  lesz.  190  7  januárjában  gyűjte¬ 
ményes  kiállítást  rendez.  Budán,  Lánchíd-utca  5.  sz.a. 
rajz-  és  festőiskolája  volt. 

OLGYA1  VIKTOR  „F'alucska11  című  eredeti 
linóleum  melszetétközöljük  a  264-ik  oldalon. 
A  linoleummetszet  a  magas  metszés  eljárásainak 
legújabb  képviselője.  Technikája  a  fametszetéhez 
hasonló,  a  nyomtatási  forma  meddő,  rajztalan  ele¬ 
mei  alkalmas  eszközök  segítségével  ki  lesznek 
vágva,  így  nem  jönnek  érintkezésbe  a  felületen 
végigfutó  festékes  hengerrel  s  a  nyomaton  üresen, 
fehéren  maradnak. 

A  linolcummctszésnek  a  fametszés  fölött  sok  az 
előnye.  Anyaga  olcsóbb,  puhaságánál,  egyöntetű¬ 
ségénél  fogva  rajta  a  formametszés  kényelmesebben, 
könnyebben  eszközölhető,  mint  a  fán,  melynek 
erezete  még  a  legélesebb  metszőacéllal  szemben  is 
változó  ellenállást  tanúsít.  A  linóleum  rugalmas 
szövete  a  présben  is  kevesebb  nyomást  igényel, 
miért  a  róla  levonható  nyomatok  száma  messze 
túlhaladja  a  fadúc  nyomatait,  melyek  száma  annyira 
korlátolt,  hogy  nagyobb  kiadás  alkalmával  a  fa¬ 
dúcról  galvanoplasztikus  úton  formálódó  fémklisé¬ 
ket,  az  úgynevezett  „galvano“-kat  kénytelen  hasz¬ 
nálni  a  tipográfia. 

A  sokszorosító  fametszet,  a  kszilografia  ugyan 
nem  veheti  hasznát  az  új  anyagnak,  mivel  éppen 
puhaságánál  és  ruganyosságánál  fogva  nem  tűri 
meg  annak  kedvelt  munkaeszközét,  a  metszőacélt, 
melynek  rézmetszetszerűen  finom  vonalpárhuzama 
nem  érhető  el  rajta.  A  régi  késfametszet  primitív, 
érdes  barázdája  éled  fel  újra  a  linóleumon,  a  fehér¬ 
feketének  legerőteljesebb,  legőszintébb  ritmusa. 
Vonal  és  folt,  vakító  fény  és  mély  árnyék  kon¬ 
traszthatásai  a  formametszés  ősi,  öröklött  erényei. 
A  legkifejezeltebb  grafikai  radikalizmus  egyszerű 
felületfoltba  vonja  itt  össze  a  kép  sötét  részeit,  a 
legkurtább  festői  formulába  tömöríti  a  jelenséget, 
részlettel  nem  törődik.  A  stíl  epigrammatikus  lesz 
és  meglepően  pregnáns,  hirtelenül  illanó  sugár¬ 
ként  világítja  meg  a  lényeget,  emlékeztetve  a  XVIII. 
század  szilhuettmetszőinek  szellemes  abbreviaturáira. 
A  formametszés  ily  szellemben  való  ujjáébredése 
önérzetesen  ellentmond  a  folyóiratainkban  túltengő 
autotypia  fátyolos  erőtlenségének,  a  kszilografia 
szőrszálhasogatásának.  A  primitív,  egymásba  átfolyó 
foltszigetek  mennyivel  plasztikusabb  illúziót  képesek 
közvetíteni,  dekoratív  ornamentjök,  tipografikus  sík¬ 
szerűségük  mennyire  megfelel  a  könyvdíszítésről 
való  mai  felfogásnak. 

Épp  ez  okból  kezd  a  linoleummetszés,  mely  az 
önteremtő,  művészi  grafikának  engedelmes,  hálás 
anyagot  bocsát  rendelkezésére,  a  külföldön  mind 
nagyobb  figyelmet  ébreszteni.  Az  0.  M.  K.  Minta- 
pajziskola  és  Rajztanárképző  elismerésre  méltq 

érdeme,  hogy  grafikai  szakosztályában  jövő  művész- 
nemzedékünknek  ily  életképes,  időszerű  technika 
elsajátítására  is  alkalmat  nyújt. 

ZIKSZAY  FERENC.  Rajzolt,  í'estegetett  erdőt,  em¬ 
bert,  törpét  és  óriást  már  gyermekkorában,  s 
ekkor,  ez  apró  és  szeszélyes  vázlatok  alapján, 
mindenki  azt  mondta,  hogy  festőnek  születetett. 
Később  nem  tud  megmaradni  a  római  jognál.  Nem 
neki  való  az  íróasztal,  a  hivatal  hideg  és  esemény¬ 
nélküli  levegője,  azok  a  bizonyos  akták,  a  melyek¬ 
ről  szentimentális,  ú.  n.  északi  színezésű  novel¬ 
lákban  rég  elmondták  írók,  hogy  kenyeret  adnak, 
nyugodt  és  biztos  kenyeret,  de  felfeszítik  a  költőt. 
E  felfeszítés  ellen,  a  jus  civile  unalma,  a  büró 
ridegsége,  a  mindennapi  kötelezettség  egyforma¬ 
sága,  a  főnökhöz,  tintához  való  „odakötéstől“  ijedten 
menekült  Szikszay  Ferenc.  Elhajította  a  római 
jogot  és  festő  lett. 

Majd  minden  biográfia  így  kezdődik.  Valahány 
életrajz  szól  kis  és  nagy  festőkről,  ez  a  két  mo¬ 
tívum  mindig  előkerül.  Az  egyiket  így  fogalmazza 
meg  a  szűkszavú  nekrológ-stílus :  már  gyermek¬ 
korában  jelét  adta  művészi  talentumának.  Ez  a 
„jel'1  azok  a  rajzok,  a  melyekről  mindenki  a  leg¬ 
jobbat  siet  kijelenteni.  Ki  ez  a  mindenki?  A  rajz¬ 
tanár,  a  ki  nincs  hozzászokva,  hogy  valaki  görög 
meandereken,  korintusi  oszlopfőkön,  unalmas  csi¬ 
gavonalakon  kívül,  otthon  is  gyakorolja  a  rajzot, 
lelkes  buzgalommal,  nagy  nekifekvéssel.  A  kevés 
igényű  és  igen  jó  indulatű  közvetlen  környezet, 
a  békés  nyugalmú  házi  milieu,  a  mely  e  korai 
múvészkedő  játéknak  végtelenül  hálás  publikuma. 
Az  ifjú  művész,  a  gyerckmúvész,  a  víg  és  gond¬ 
talan  múvész-süvölvény  telerajzol  minden  papirost, 
a  mit  eléje  hord  a  szél,  olajnyomatokról,  képes¬ 
könyvekből,  anzikszkártyákról  lenézett  tájképekkel, 
virágokkal,  nagyszakállú  bácsikkal,  a  kikhez  az 
eleven  modell  a  rokonság  köréből  adódik.  Es 
mivelhogy  ezt  szabadkézzel  csinálta,  természetes, 
hogy  e  jelentéktelen  kapirgálások  mindjárt  művészi 
dokumentumokká  lépnek  elő.  Természetes,  hogy  a 
nagyszakállú  rokon  úgy  hasonlít,  hogy  majd  meg¬ 
szólal,  s  ugyancsak  természetes,  ha  a  boldog  csa¬ 
ládi  tanács,  boldog  barátok  és  ismerősök  azt  mond-' 
ják,  hogy  ez  a  gyerek  csodagyerek,  vagy  hogy 
ez  a  gyerek  festőnek  született. 

Másik  motívum,  a  mi  rövid  nekrolog-eikkekben 
olvasható,  hogy  X  Y  hallani  sem  akart  arról, 
a  mit  józan  lelkek,  lexikonokba  bele  nem  kerülő 
profán  polgárok  reális  pályának  hívnak,  mester¬ 
ségnek,  üzletnek,  ekzisztenciának.  Általában,  az 
ébredő  szerelem,  az  ébredő  ambíciók  hajnalán  ren¬ 
des  tünet  ez,  fantáziával  bíró  embereknél.  Egy 
ideig  mindenki  Napóleon  akar  lenni,  egy  fejjel 
okvetlen  magasabb,  mint  a  jobb  és  bal  szom¬ 
szédja.  Egy  ideig  titokban  valamennyiünkben  ott 
él  Balzac  típusa,  a  gőgös  és  dacos  Rastignac, 
a  ki  vidékről,  a  friss  tej,  jó  levegő  és  hosszú 


alvások  honából  jön  a  városba,  enervált  idegűek 
közé,  robusztus  akarattal  valami  ritka,  különös 
cselekvés  elkövetésére,  a  győzelem  biztos  tudatá¬ 
ban.  Egy  ideig  nincs  senki,  a  ki  ne  hinné,  ha 
azt  súgják  fülébe,  hogy  maga  szép  ember,  ne 
hinné  az  első  kép  vagy  első  vers  után,  hogy  neki 
azt  folytatnia  kell  az  emberiség,  utókor  és  tör¬ 
ténelem  öröme  szempontjából.  De  hogy  mindez 
hipochondria,  hogy  mindennek,  a  gyermekkori 
rajzoknak,  a  rendszeres,  napról-napra  elölről  kez¬ 
dődő  munkától  való  irtózásnak  mennyire  nincs  köze 
ahhoz,  hogy  valaki  múvészszé  legyen,  erre  egy  csomó 
embert  lehetne  idézni  azokból,  a  kiket  életükben 
művésznek  hívtak,  halálukkal  azonban,  a  mikor 
alakjuk  egy  pillanatra  megvilágosodik,  kisül,  hogy 
egész  idetartozásuk  egy  marék  tegnapi  por. 

Ha  valakiben,  akkor  Szikszay  Ferenczben  szin¬ 
tén  megvolt  az  a  tulajdonság,  a  mi  úgynevezett 
„schöngeist“-oknál  beteges  érzékenységgé  fajul  : 
az  életnek  szépségeken  át  értékelése.  Ha  mástól 
nem  vitatjuk  el,  akkor  tőle  sem  vitatható,  hogy 
ez  a  tulajdonság  szenvedély lyé  nőtt  benne.  A  mi¬ 
kor  egy  kis  baleset  éri,  megvágja  ujját  s  hóna¬ 
pokon  át  nem  vehet  kézbe  ecsetet,  kitelepíti  magát, 
elmegy  falura,  s  itt,  arkádiai  csöndben  arra  gon¬ 
dol,  hogy  próbál  valami  újat,  s  gazdász  lesz.  Ez 
a  hivatal  legalább  közel  esik,  rokon  a  festő  élet¬ 
formájával.  Itt  is  megmaradhat  „természetimádó"  - 


nak,  itt  is  megtelhet  azokkal  a  szépségekkel,  azok¬ 
kal  a  szenzációkkal,  a  melyek  a  festőt  táplálják, 
fűtik,  izgatják.  Erre  gondol,  de  mondják,  hogy 
majd  búskomor  lett  tőle.  Sebesült  kézzel  is  rajzolt, 
felvételeket  csinált  hosszú  és  magános  barangolá¬ 
sairól.  Fanatikus  volt,  álmodó  volt,  szép  dolgokat 
akaró  volt,  de  ily  fanatikusokkal,  álmodókkal, 
szépet  akarókkal  tele  van  minden  sarok,  minden 
éjjeli  korcsma,  a  hol  keserű,  lázadó,  elégületlen  és 
hajnalba  nyúló  disputák  hevében  gyönyörű  versek 
pattannak  szét,  gyönyörű  „majd  megfestem  “-képek 

A  Művészet  könyvjegypályázatán  díjat  nyert  rajzok.  1.  Első  díj,  Tary  Lajos 
rajza.  2.  Második  díj,  Szilasy  József  rajza.  3.  Harmadik  díj,  Szirontai 
Lihotka  István  rajza. 


és  tervek  röpülnek  el,  nyom  nélkül,  akár  a  kuvik- 
hang.  Képeit  Páris  mellől  küldte  haza,  voltak, 
a  kik  elnevezték  hangulatfestőnek,  voltak  a  kik 
ezzel  a  névvel  hozták  össze  :  Carriere,  s  a  mikor 
megrendezte  első  gyűjteményes  kiállítását,  voltak 
jóakarói,  a  kik  háborút  próbáltak  játszani  miatta, 
ezzel  a  jelszóval  :  ez  a  festés  forradalmi  festés,  ez 
a  magyar  génié  diadala  külföldön.  Közben  múlt 
egy  év,  két  év,  múlt  három  év,  Szikszay  még 
mindig  fiatal  volt,  tehát  vehemensül  hitt  a  jövő¬ 
jében,  abban,  hogy  végre  mégis  neki  lesz  igaza. 
Teljes  kedvvel  dolgozott  tovább,  cikkeket  írt  fes¬ 
tőkről,  képekről,  ha  nem  is  úgy  mint  Rosetti,  Fro- 
mentin  vagy  Walter  Crane,  ahhoz  mérve,  hogy  neki 
ez  mellékes  időtöltés,  igen  respektábilisan.  A  két¬ 
kedő  természetűek,  a  kritikát  nem  szimpátiából, 
hanem  meggyőződésből  mondók  pedig  vártak.  Kí¬ 
váncsian,  felfüggesztett  ítélettel,  sem  szigorú  á-t, 
sem  szigorú  b-t  nem  mondva,  mert  egy  darabig 
nem  lehet  holt  bizonyosat  tudni  senkiről,  mert 
mit  lehet  tudni  ma  este,  hogy  mit  hoz  a  holnapi 
hajnal.  És  jöttek  Páris  mellől  a  képek,  másodszor, 
a  múlt  évben.  Valamivel  több  tudás  volt  bennük, 
észrevehetőbb  rajz,  több  pozitívum.  Nem  belekívánt, 
belebeszélt,  beleképzelt  jóságok,  hanem  konstatál¬ 
hatok.  Egy-egy  finoman  eltalált  tónus,  intenziven 
érzett  színek,  szerencsésebb  pillanatok  leszűrődései. 
Meglátszott  rajtuk  az  erőfeszítés,  egy  újabb  neki- 
startolás.  Meglátszott  rajtuk,  hogy  itt  valaki  na¬ 
gyon  erősen  akart  bizonyítani  valamit,  mialatt 
készültek.  De  a  forró  festő-percek  kihűltével,  a  mint 
a  vásznakon  megszáradt  a  festék  és  egymás  mel¬ 
lett  lógtak,  minden  valószínűség  szerint  Szikszay 
maga  is  közte  volt  azoknak,  a  kik  konstatálták, 
hogy  ebből  a  festésből  nem  nőtt  ki  forradalom 
egy  csipetnyi  se,  hogy  ez  nem  egy  üldözött  mo¬ 
dernség  teteje,  nem  a  magyar  génié  diadala  kül¬ 
földön,  s  hogy  mikor  ezt  a  jelszót  felhajították 
érte  buzgó  emberek,  oly  féle  mutatvány  történt, 
mint  a  zsonglőrök  golyódobálása. 

Ezeket  a  dolgokat  máskor  is  el  lehetne  mon¬ 
dani,  nem  éppen  most,  a  visszaemlékezés,  az  in 
memóriám  elfogódó  érzésében.  Bizonyos,  hogy  nem 
mondjuk  el,  ha  Szikszay  Ferenc  nem  lövi  magát 

2  70 


főbe.  De  főbelőtte  magát,  s  hirtelen,  várat¬ 
lan,  elő  nem  készített  drámai  finále-val 
felelt  azoknak,  a  kik  mindig  úgy  látták, 
mint  ahogy  az  arcképén  van :  virággal  a 
gomblyukában.  Öngyilkos  lett  s  ezzel  egy 
kérdést  hagyott  fölnyitottan,  a  mire  ha 
felelni  akarunk,  nem  válaszolhatunk  azon 
a  kényelmes  módon,  ahogy  ezt  a  napi¬ 
lapok  nekrológjai  cselekedték.  Nem  felel¬ 
hetünk  azzal  hogy  :  már  gyermekkorában 
jelét  adta  talentumának,  s  ugyanez  a  talen¬ 
tum  hajtotta  elementárisán  a  művészet  felé. 
Ez  kevés,  sablon,  s  úgy  ahogy  hangzik, 
semmit  se  mond.  A  való  az,  hogy  pusztán 
erre,  a  hazulról  hozott  kedv  és  hajlamra 
támaszkodva,  nem  lehet  messzire  jutni.  A  való  az, 
hogy  Szikszay-ból  nem  a  kedv  és  hajlam  hiány¬ 
zott,  hanem  az  a  befelé  menő  erő,  a  mely  nélkül 
az  ember  szomorú  ballagó  vándor,  az  élet  népes 
útain,  az  az  energia,  amelylyel  egy  csomó  küzkö- 
désen  át  megtalálja  önmagát,  s  hogy  ennek  a  rá 
nem  találásnak,  annyira,  mint  ő,  legalább  is  vol¬ 
tak  mások  az  okozói. 

Életrajzának  adatai:  szül.  1870  február  1  (3-án 
Budapesten.  Iskoláit  ugyanitt  végezte,  felsőbb  négy 
gimnáziumi  évét  a  mintagimnáziumban.  Egy  esz¬ 
tendőt  hallgat  az  egyetem  jogi  karán,  majd  le¬ 
szolgálja  az  önkéntességet.  Tiszti  pályára  akar 
menni,  s  mikor  ezt  szülői  részről  ellenzik,  újra 
beiratkozik  jogásznak.  Az  egyetemet  azonban  nem 
végzi  el,  s  kimegy  Párisba,  a  hol  a  Julian-iskola 
növendéke  lesz.  Itt  öt  évet  tölt.  Egy  párfümös 
üveg  kinyitása  közben  letöri  az  üveg  nyakát  s 
újját  oly  súlyosan  megvágta,  hogy  jó  időn  át 
munkaképtelen.  Ekkor  gazdászati  foglalkozást  pró¬ 
bál,  Metternich  hercegnő  puszta-gyarmati  birtokán. 
Csakhamar  azonban  ismét  festéshez  fog.  Újra  be¬ 
iratkozik  a  Julian-akademiára.  Tanulmányainak 
befejeztével  Párisban  volt  műterme,  az  utóbbi  négy¬ 
öt  évben  pedig  a  Páris  melletti  Orsayban  egy 
régi  kastélyt  bérelt  s  itt  dolgozott.  Kétszer  rende¬ 
zett  kollektív  kiállítást,  másodszor  1907  év  folya¬ 
mán,  a  Könyves  Kálmán  helyiségeiben.  Meghalt 
1908  júl.  18  án,  Orsayban.  (Di.) 

/jj  KÖNYVES  KÁLMÁN  művészeti  intézet  jogo- 
sításával  közöltük  a  múlt  számban  Kacziány 
Ödön:  „A  Gellérthegy  éjjel",  Löschinger  Hugó: 
„Szent  László  megszabadítja  az  elrabolt  magyar 
leányt",  Pentelei  Molnár  János:  „Finis"  és  Glatter 
Gyula:  „Öreg  asszony  és  fiatal  leány"  című  képeket. 

ELDŐLT  PÁLYÁZAT.  A  Művészet  szerkesztősége 
Ei  pályázatot  hirdetett  művészi  könyvjegyrajzra. 
A  pályázat  feltételei  oly  rajzot  kívántak,  amely  egy¬ 
felől  kiadói  címer  legyen,  tehát  vonatkozásban  áll¬ 
jon  a  könyvvel,  a  könyv  útján  terjedő  kultúrával 

A  Művészet  könyvjegy- 
pályázatán  megvásárolt 
rajzok.  1.  Bálint  János, 
2.  Jesze  Kálmán,  3.  és 
4.  Payer  Gizella,  5.  Sidlo 
Ferenc,  6.  Szilasy  József 
rajza 


Másfelől  művészi  megjelenésével  díszítse  is  a  kiadványok 
címlapját.  A  pályázatra  több  száz  rajz  érkezett  be.  A  bíráló- 
bizottság  a  100  koronás  első  díjat  Tary  Lajosnak,  az  50 
koronás  második  díjat  Szilasy  Józsefnek,  a  25  koronás 
harmadik  díjat  Szirontai  Lihotka  Istvánnak  ítélte  oda.  Rajzokat 
vásárolt  a  következőktől :  Bálint  Lajos,  Jesze  Kálmán,  Payer 
Gizella,  Sidlo  Ferenc,  Szilasy  József,  Szirontai  Lihotka  István, 
Tary  Lajos,  Tichy  Gyula,  Vecsey  Gyula,  Zsigmond  László. 

KITÜNTETÉSEK.  Kaposvár  nyári  színházának  tervpályá¬ 
zatán  a  800  koronás  első  díjat  nem  adták  ki.  Az  500 
koronás  második  díjat  Csécsy  és  Lamping,  a  200  koronás 
harmadik  dijat  Himler  Dezső  kapta. 

Kiskunfélegyháza  városszabályozási  tervpályázatán  az  első 
díjat  Wálder  József,  a  második  díjat  Pirovits  Aladár,  a 
harmadik  díjat  Balog  Lipót  művének  ítélték  oda. 

A  király  a  Ferenc  József-rend  lovagkeresztjével  tüntette 
ki  Teles  Edét,  Kallós  Edét  és  Márkus  Gézát  a  magyar  művé¬ 
szet  körül  szerzett  érdemeikért. 

Állami  ösztöndíjakat  kaptak:  Misenka  Nándor  ezerhat- 
száz  koronát,  Góth  Móric  ezerkétszáz  koronát,  Tornyai  János 
ezerkétszáz  koronát,  Vidovszky  Béla  ezerkétszáz  koronát,  Tichy 
Gyula  ezer  koronát,  Reményi  József  ezer  koronát,  Frecskay 
Endre  nyolcszáz  koronát,  Faragó  Géza  nyolcszáz  koronát, 
Tipáry  Dezső  hatszáz  koronát  és  Bory  Jenő  szobrász 
hatszáz  koronát. 

A  Magyar  Iparművészeti  Társulat  magyar  jellegű  emlék¬ 
tárgyakra  hirdetett  pályázatán  a  300  koronás  első  díjat  Veszély 
Vilmos  nyerte.  150  koronás  díjat  kaptak:  Buthy  János  és 
Csűrik  János.  A  fémben  sokszorosítandó  emléktárgyakra  kiírt 
pályázat  pályaművei  közül  megvették  Vastagh  György,  Sós 
Géza  és  Reményi  József  munkáit.  Az  oltártervezetre  hirdetett 
pályázaton  200 — 200  koronás  díjjal  jutalmazták  Hofinger 
Ernő,  Walder  Gyula  és  Hendrich  Antal  munkáit. 

A  Képzőművészeti  társulat  az  ötszáz  koronás  Nadányi- 
dijat  Nagy  Vilmosnak  ítélte  oda. 

A  Bartha  Miklós  szoborpályázaton  300  koronával  díjaz¬ 
ták  Tóth  István,  kolozsvári  Szeszák  Ferenc,  Horváth  Géza 
és  Siklódy  Ferenc,  Istók  János  és  Gondos  Imre,  valamint 
Holló  Barnabás  műveit. 

Kohner-féle  ösztöndíjat  kapott  ifj.  Glatter  Gyula,  Romek 
Árpád  és  Zádor  István. 

A  közös  hadügyminisztérium  bécsi  palotájának  tervpályá¬ 
zatán  10,000  koronás  harmadik  díjjal  jutalmazták  Komor 
Marcel  és  Jakab  Dezső  művét. 

A  M.  Á.  V.  újpesti  internátusának  tervpályázatán  az  első 
díjat  Kotál  Henrik  nyerte,  a  második  díjat  Fleischl  Róbert, 
a  harmadikat  Sebestyén  Artúr. 

A  Képzőművészeti  Tanács  a  vallás-  és  közoktatásügyi 
miniszter  által  adományozott  díjakat  a  Nemzeti  Szalon  grafikai 
kiállításán  a  következő  művészeknek  ítélte  oda:  Vadász 
Miklósnak  alakrajzra  500,  Wagner  Gézának  tájrajzra  500, 
Nagy  Sándornénak  a  könyv  természetéhez  alkalmazkodó 
illusztrációra  500  koronát.  Az  eredeti  metszetre,  karcra, 
kőnyomatra  vagy  a  grafikai  művészet  egyéb  fajára  kitűzött 
díjak  közül  az  500  koronás  díjat  Rauscher  Lajosnak,  az 
egyik  250  koronás  díjat  Conrád  Gyulának,  a  másik  250koronás 
díjat  Tipary  Dezsőnek;  továbbá  alakrajzra  még  Wellmann 
Róbert  egy  500,  és  Simay  Imre  egy  300  koronás  díjat  kapott. 

A  Művészet  könyvjegy- 
pályázatán  megvásárolt 
rajzok.  —  1.  Szirontai 
Lihotka  István,  2.  és  3. 
Tary  Lajos,  4.TichvGyula 
5.  Vecsey  Gyula,  6.  Zsig¬ 
mond  László  rajza 

Budapest  székesfőváros  4800  koronás  Ferenc 
József  festészeti  ösztöndíját  Gulácsy  Lajosnak 
ítélték  oda. 

D 

J  SZOBROK.  Május  3-án  leplezték  le  a  nagy- 
perkátai  Kossuth  szobrot,  Horvay  János  művét. 
Május  1 0-én  leplezték  le  a  pécsi  Kossuth  szobrot, 
Morvái  János  művét.  Május  24-én  leplezték  le 
Budapesten  a  Vörösmarty  szobrot,  Kallós  Ede,  Teles 
Ede  és  Márkus  Géza  művét. 

TORNYAI  JÁNOS  „Egyedül1'1  című  festményét 
reprodukáljuk  színes  nyomatban  e  füzet  mellékletén. 

AZ  E  SZÁMBAN  KÖZÖLT  fejléceket  rajzolták: 
Kozma  Lajos  (217.  1.),  Hazay  Aladár  (242.  és 
246.  1.),  Deutsch  Dávid  (250.,  254.  és  267.  lap). 


KÜLFÖLDI  KRÓNIKA 

ÁRISI  LEVÉL.  (Három  kiállítás:  A  champs- 
elysééi,  a  champ-de-marsi  szalon  és  az  Indé- 
pendants).  A  két  tavaszi  Szalon  az  egységes  Grand- 
Palaisban  van  s  az  idei  tárlatot  tekintve,  szinte 
különösnek  tetszik,  hogy  még  össze  nem  olvadtak. 
Legalább  is,  ami  a  nivót  illeti,  alig  kapunk  mélyebb 
benyomásokat.  A  mesterek  legnagyobb  része  meg¬ 
elégszik  azzal,  hogy  a  neve  ismert  —  amit  gyak¬ 
ran  a  kedvező  geográfiái  helyzetnek  is  lehet  tulaj¬ 
donítani  —  s  egyszerűen  nem  akar  lemaradni  a 
tárlatokról.  Alkalmazkodnak  kényelmes  helyzetük¬ 
höz  s  oly  megdönthetetlenül  biztosak  e  szituáció¬ 
jukban,  hogy  a  legutóbbi  őszszel  tartott  művész¬ 
gyűlés  mitsem  tehetett  a  kiszorítottak  érdekében; 
teljesen  eredmény  nélkül  oszlott  szét.  A  horsconcours- 
rendszer,  societaire-rendszer,  jury-rendszer  marad 
a  régiben.  Azt  a  tervet,  mely  szerint  a  nagy  jury 
mellett  egy  ellenőrző-jury  legyen,  a  nem  hors-con- 
coursisták  és  a  nem  societairekből,  elhalasztották, 
megfontolás  végett. 

Mindkét  tárlaton,  annak  összesen  nyolcvanhat 
termében  és  mintegy  tízezernyi  kiállított  tárgyá¬ 
ban  csak  elenyésző  csekély  mennyiségű  kvalitást 
találunk. 

Az  öreg  Szalonon  gyorsan  átesünk. 

Jean-Paul  Laurens  nagy  szimbolikus  képet  fes¬ 
tett  Beethovenről.  A  mesteri  rajzolás  e  művésze 
rendkívül  nehézkes  és  mozaikszerű  figuracsoportokat 
vitt  be  kompoziciójába,  száraz  és  művészileg  sok¬ 
kal  érthetlenebb,  mint  a  sokat  vádolt  nagy  szim¬ 
bolisták,  kik  ellen  éppen  ő  kelt  ki  nemrégiben. 
A  barbár-  és  antikvilág  evokálója  Rochegrosse,  s  a 
kétezer  év  előtti  korszaknak  tudósa,  temperamen¬ 
tumának  a  szilaj,  féktelen,  forrongó  karakterek  felel¬ 
nek  meg  s  így  elevenedik  meg  előttünk,  teljes 


plein-airben  a  régi  Egyiptom  egy  rabszolganője  és 
egy  másik  művében  a  görög  courtisanok.  A  művész 
itt  sokkal  frissebb,  mint  előbbi  műveiben.  Ouost 
mesteri  virágfestményein  kívül  megemlítjük  még 
Dufau  kisasszonyt,  ki  valósággal  megújította  a  régi 
allegóriát  két  dekoratív  képében,  ultramodern  szel¬ 
lemben.  Szinte  különösnek  tetszik,  hogy  itt,  az 
öreg  Szalonban  látjuk  e  két  művet;  még  érdeke¬ 
sebb,  hogy  az  állam  rendelte  meg  a  Sorbonne 
számára.  Művészileg  szinte  banális  „témát"  kellett 
megoldania:  az  egyik  a  csillagászat  és  matematika, 
a  másik  a  rádium  és  magnetizmus,  mindkettő  monu¬ 
mentális  felfogásban.  Az  elsőben  egy  nő  és  férfi, 
kik  testükkel  méregetni  látszanak  egymást,  majd 
eltávolodnak,  még  két  táncoló  nő  és  egy  a  tudomány 
mécse  fölött  őrködő  férfi  egészíti  ki  e  csoportot; 
a  másik  kép  a  csillagászat  és  matematika,  hol  a 
művész  az  emberi  és  természeti  erőket  szerencsés 
összhangban  szimbolizálta,  az  erdő  felé  haladó 
és  egymást  átkaroló  fiatal  párban,  kik  szilaj  lovakon 
vágtatnak,  mellettük  a  zúgó  víztömegek.  A  szob¬ 
rászatban  semmi  jelentős  felemlíteni  való. 

A  magyarok  közül  a  hors-concours  Schlomka 
Alfréd,  két  kisebb,  túlságos  lelkiismeretességgel, 
már  szinte  pepecseléssel  festett  figurális  képet  kül¬ 
dött.  Az  a  bánásmód,  mellyel  a  szalon  rendezői 
egy  kiváló  magyar  mester,  Csók  István  képét  illet¬ 
ték,  külön  felszólalást  érdemelne.  Oly  magasra 
akasztották  a  művész  „ Nirvána “-j át,  hogy  távcső¬ 
vel  lehet  csak  felfedezni,  de  így  is  akadály  a  rossz 
hely  s  a  legrosszabb  világítás.  Hasonlóan  cseleked¬ 
tek  tavaly  Rippl-Rónai  Józseffel.  László  Fülöp  Bat- 
tenberg  Lujza  hercegnő  és  East  Alfréd  arcképét 
küldötte  be.  Egyik  sem  hasonlít  előbbi  munkáihoz. 
Szenes  Fülöp  Mea  culpá-jával  már  néhányszor 
találkoztunk.  Erőteljes  színezésével  s  igaz  picin  air- 
jével  kiválik  Perimutter  Izsák  „Ünnepnap  AJagyar- 
országon"  c.  képe.  Szirmai  Tony  plakettjei  külön 
vitrinben:  a  római  nemzetközi  mezőgazdasági  kon¬ 
gresszusról,  a  rivierai  ünnepségekről;  Lahovary 
román  külügyminiszter,  Triadutil  román  képviselő- 
házi  elnök  arcplakettje;  Nics  Mihály  kovácsolt  vas¬ 
művei. 

A  Szalon  National  e  tizennyolcadik  kiállításának 
clouja  Maurice  Denis  „Örök  tavasz“-a  ritka  erővel 
megérzékített  plein  airben.  Az  egész  mű  szinte  neo- 
primitiv:  táncoló  és  virágszedő  nők.  Roll  szinte 
megfiatalodott  a  „Természet  felé"  képében.  Szim¬ 
bolikus  mű:  egy  nő  és  egy  bika  jelenik  meg  a 
napfény  között,  köröttük  tudósok  és  költők.  A  habi- 
tüék,  a  mesternevek  mind  eljöttek  e  kiállításra. 
Zuloaga,  Jaques  Blanche,  Lavery,  a  lírikus  Menard, 
az  öreg  Lhermitte,  La  Touche;  —  a  párisi  élet 
impresszionistája,  Raffaelli;  —  Cottet,  Lucien  Simon, 
a  tetszetős  Boldini.  Érdekes  és  telve  humorral 
Veber  „  Csapszék  "-e  (La  Gu ingette),  egy  nagy  ven¬ 
déglőterem  részére  készült.  E  nagy  vásznon  egész 
tömeg  van  elhelyezve,  a  legtermészetesebb  beállí¬ 
tásokban;  majálisos  vagy  vasárnap  délutáni  han- 

gúlát  van  egy  vendéglő  udvarán  s  a  nép  táncol, 
mulat,  tréfál  vagy  cseveg  vidáman,  mulatságos 
mozdulatokban;  kompozíció  kitűnő,  összhang- 
zatos. 

A  szobrászat  cloui  Rodin  Orpheusa,  Triton  és 
Neréidája  és  Múzsája,  mindhárom  egy  nagyobb 
szoborcsoportozathoz  készült,  hír  szerint  Whistler 
szobrához  Londonba;  érdekesek  Bartholomé  busteje, 
Bugatti  állatképei. 

A  National  tárlatán  résztvett  magyar  művészek 
közül  Kunfy  Lajos  „Magyar  parasztjai “  nagyobb 
íestménye  és  a  rajzok  között  hasonlóképpen,  tanul¬ 
mányok  a  magyar  parasztkarakterekről  és  ugyanott 
Morphy  hercegnő  arcképe;  Kövér  Gyula  eau-forte- 
jai,  a  szobrok  közül  Steiner  Gyula,  Körmendi-Frim 
Jenő  szobrai  komoly  törekvést  mutatnak.  Az  ipar¬ 
művészek  között  felemlítjük  még  Nics  Gyula  elek¬ 
tromos  csillárját  kovácsolt  vasból. 

Az  „Independants"  ( A  független  festők)  kiállítá¬ 
sával  ezúttal  bővebben  nem  foglalkozhatunk.  De 
észrevehető,  hogy  az  a  nagy  szabadság,  mit  a 
kiállítók  kaptak,  sokaknak  kezd  kényelmetlen  lenni. 

I  alán  lesz  egy  débeute.  A  tárlat  nagyságai,  akik 
egyébként  művészi  nagyságok,  mint  Wallotton, 
Matisse,  Manana-Pissaro  stb.  mesterek  körül  szám¬ 
talan  csillagocska  kering  itten.  Ez  a  nagy  szabad¬ 
ság  sokakat  megszédít,  kétségtelen  azonban,  hogy 
az  egyéniségek  nem  alkalmazkodnak  könnyelműen 
a  körülmények  esélyeihez.  Erősebb  talentumokként 
jelentkeznek  itt  is  Czóbel  Béla,  Berényi  Róbert; 

-  Szegíy  Erzsi  több  csendéletet,  két  figurálist  és 
egy  íiiss  plein  airt  küldött;  Huszár  Vilmos,  Gráf 
Ilma,  Galimberti  Sándor,  Gottesman  Alfréd,  Gott- 
haid  Ede,  Dévay  Andor,  Popea  Helena  hasonló¬ 
képpen  csendélettel,  figurális  képekkel  szerepelnek. 

Lendvai  Károly 


ADATOK  MŰVÉSZETÜNK  TÖRTÉNETÉHEZ 

ípjjUSZÁR  ADOLF  reliefje.  Igen  érdekes  Huszár¬ 
reliefre  bukkantam,  melynek  fényképét  mellé¬ 
kelem  s  a  következőkben  leírom.  A  relief  fából 
készült  44  cm.  átmérőjű  körbe.  Huszár  édes  nővé- 
1  étől,  (Kubáncsek  Mária)  Bencsháza,  Schwarz  József 
káplán  (Bencsháza)  birtokába  jutott.  —  A  reliefen 
Huszái  neve  és  a  készítés  ideje  nincs  megjelölve. 
H°gy  mégis  Huszár  Adolf  műve,  bizonyítja  nővére, 
aki  e  reliefet  Huszártól  örökbe  kapta. 

A  íelief  görög  idyllikus  családi  jelenetet  ábrázol. 
Az  atya  vállra  vetett  dorongon  nyulat  és  madarat 
hozva,  vadászatról  jött  meg ;  a  ház  mellett  eresz¬ 
kedő  szőllőről  szakít,  csillapítja  szomjúságát.  Az 
anya  ölében  a  boldogan  szopó  gyermekkel  ülve  a 
ház  előtt,  várja  férjét,  kérdő  szemrehányással  szól 
hozzá.  Közöttük  a  vadászeb  hízelgő  nyalakodással. 
A  férfi  aicán  fáradt  nyugalom  ül  s  az  asszony 


szavára  megilletődve,  alig  emeli  szájához  a  szőllő- 
szemet .  válaszolni  akar.  Bizonyos  nyugalom  honol 
e  jeleneten,  amit  kissé  zavar  az  eb  nyalakodása 
és  farkcsóválása.  A  cselekvény  igen  finoman  van 
jellemezve  és  Huszár  mesterére,  Thorwaldsenre  vall. 
ThorwaldSennek  ugyanis  van  egy  domborművé 
(körbefoglalva),  amelyen  Hermes  a  gyermek  Dyo- 
nisost  Dianának  nyújtja.  Huszár  reliefjén  a  nő 
symmetrikus  másolata  Thorwaldsen  Dianájának. 
A  fej  tartása,  a  haj,  az  arc  tekintete,  a  nyak  és 
a  hát  hajlása,  az  ülés  formája,  a  ruha  redőzete, 
a  fűzőszalag,  mind  I  honvaldsen  Dianájára  vall, 


EMLÉKÉREM,  HUSZÁR  ALOLF  MŰVE 


csakhogy  symmetrikusan,  azaz  Diana  jobb  lába 
van  előtérben,  itt  a  bal  láb  van  az  előtérben  és 
így  tovább  ...  A  cselekvény  ugyan  nem  egy,  de 
azonos ;  a  várakozás  és  megérkezés  momentuma. 
Az  első  pillantásra  talán  a  Hegeso  síremlékén  lévő 
női  alakra  gondolunk,  de  szélesebb  szemlélet  után 
csakhamar  látjuk  a  terjedelmes  távolságot  a  görög 
síremlék  és  e  kettő  között ;  nem  lehetetlen,  hogy 
ez  inspirálta  Thorwaldsent ;  de  bizonyos,  hogy 
Huszár  női  alakja  megismétlése  Thorwaldsen  Dianá¬ 
jának.  Huszár  ezen  munkája  a  java  erejében  levő 
(1875  —  85)  mestert  érezteti,  készülése  pontosabb 
idejét  meghatározni  nehéz.  — 257. 

Schön  Arnold  Ábel. 

íj  ENHARDT  SÁMUEL  pesti  rézmetsző  a  XVIII. 
^  század  végén  született  s  mint  Ivunits  Mihály, 
a  „Topogr.  Beitráge  des  K.  Ungarn“  Pesten  1824. 
megjelent  művében  említi,  a  Tátraaljáról,  Poprád 
mezővároskából  került  Pestre,  miután  az  1814 — 
1816.  évi  időközben  magát  a  bécsi  képzőművé¬ 
szeti  akadémiában  derekasan  kiképezte,  ahol  az 
antik-szoborműveket  Lampi  Jánostól,  az  anatómiát 
Fischer  Márton  jeles  tanártól,  végre  a  rézmetszést 
Höfel  nevű  ügyes  rézkarcolótói  tanulta,  akit  akkor, 
úgy  látszik,  mint  térképészt  alkalmazott  a  hadügyi 
kormány  a  bécsújhelyi  cs.  kir.  akadémiában. 

Hogy  minő  színvonalon  volt  azon  időtájban  a 
grafika,  s  a  vele  rokon-művészet  fejlődése,  annak 
előadása  inkább  az  iparművészet  körébe  tartozik  ; 
annyit  tudunk,  hogy  Lenhardt  inkább  a  karcoló, 
mint  a  pontozó  modort  követte,  mert  ez  minden 
tekintetben  praktikusabb  és  gazdaságosabb  volt ;  a 
lemezek  tartósabbak  s  a  sokszorosításra  célsze¬ 
rűbbek. 

Lakását  állandóan  már  1817-ben  tette  át  Pestre, 
ahol  a  hatvani,  most  Kossuth-Lajos-utca  540.  sz. 
alatt  a  Horváth-féle  házban  a  II.  udvar  második 
emeletén  rendezte  be  műtermét.  Hogy  hol  lakott 
1839-ben,  nem  mondhatjuk  meg  teljes  bizony¬ 
sággal  ;  én  azt  hiszem,  hogy  az  Ősz-utca  egy 
földszintes  épületében.  Ferenczy  István  azt  írta 
1838  márczius  30-ikán  öcscsének,  a  kassai  ref. 
papnak,  a  pesti  árvízről  „Fáy  Fennének  saját 
házába  a  Nagy-híd-utcába  nem  volt  vize,  Fáynak 
az  utcán  egy  ölnél  több,  Lenhardtnak  három  schuch 
és  a  háza  lerogyott,  a  régi  épület,  de  az  űj  áll “ , 
ami  azt  mutatja,  hogy  dolga  jól  mehetett,  mert 
két,  esetleg  több  ház  birtokosa  volt  már  az  árvíz 
idejében  Pesten. 

Lenhardt  csinos  arcképeket,  szép  tájrajzokat 
készített,  amelyek  becsületére  váltak  a  magyar 
művészetnek ;  de  metszett  címképeket,  úgynevezett 
devizeket,  térképeket,  műmellékleteket,  sőt  szépírási 
mintákat  is  a  „Tudományos  Gyűjtemény “  182  7. 
évfolyama  számára. 

A  győri  püspök,  Schwarzenberg  Ernő  herceg 
nála  rendelte  meg  egyházmegyéje  térképét,  amelyet 
Lenhardt  hét  lapon  és  egy  címképben  készített  el ; 
de  a  püspök  közbejött  halála  miatt  a  helytartó- 
tanács  adhatta  ki. 

Az  első,  aki  megrendelést  tett  nála,  Dugonits 
András  piarista  tanár  volt,  akinek  a  „Nevezetes 
hadi  Vezérek “  című  könyvéhez  ő  készítette  az 
„egy  római  lovag“  című  metszetet,  majd  a  Kis 
János  superintendens  „Nevezetes  Utazások'4  című 
munkájához  metszett  három  képet  s  a  Somogyi 
Gedeon  magyar  verselés  módjáról  készített  köny¬ 
véhez  egy  címlapot. 

A  Ferenczy  István  szobrász  által  kiadott  tör¬ 
téneti  arcképek  csarnokát  Lenhardt  és  Perlasca 
metszették  ;  de  a  vállalat  részvét  hiányában  abban- 
maradt. 

Arcképei  közül  említendők  Spányik  Glyczer 
piarista  s  három  olyan,  amely  a  ,, Tudományos 
Gyűjtemény44  melléklete  gyanánt  jelent  meg.  Ez  a 
folyóirat  az  1832.  évig  úgyszólván  állandóan  fog¬ 
lalkoztatta  Lenhardtot.  Ő  metszette  az  1822.  évi 
kötettől  a  címlapra  Magyarország  címerét  az  égő 
fáklyát  tartó  nemtővel,  miután  már  1  8 1 7-ben  el¬ 
készítette  a  tiszai  kérészt,  saját  rajza  szerint,  a 
Báthory  Zsigmond  emlékpénzét  s  Fusz  János, 
magyar  zeneszerző  emlékét,  Zollner  Lajos  festő 
után ;  a  következő  évi  folyam  számára  pedig  a 
római  régiségeket,  Dévény  várát  A.  R.  után  s 
Majláth  György  arcképét  Ilonát  János  festményéről, 


de  Kaergling  rajza  szerint,  végül  gróf  Festetich 
György  arcképét. 

A  „Tud.  Gyűjt.44  1  823.  évfolyama  számára 
metszette  Lenhardt :  Siklós  várát,  Strázsay  János 
rajza  után;  Péczely  József  arcképét  Kaergling  után, 
és  báró  Fischer  Ignác  egri  püspököt. 

Ugyancsak  a  fent  címzett  folyóirat  számára 
készültek  az  1824.  évben  ,,a  német  lovagrend 
nagymestere  és  vitéze  hajdan  és  most;44  a  reá  kö¬ 
vetkező  esztendőben  pedig  Berzeviczy  Gergely  híres 
nemzetgazdász  s  a  Trattner  János  Tamás  kiadó 
arcképe  Kaergling  után. 

Az  1828-ik  évi  „Tudományos  Gyűjtemény44 
köteteiben  vannak  Szögyényi  Zsigmond  alkancellár 
és  gróf  Batthyány  Ádám  országbíró  arcképei, 
melyek  közül  az  előbbenit  hasonlóképen  Kaergling 
készítette. 

Foglalkoztatta  még  Lenhardtot  Mocsáry  Antal, 
akinek  a  Nógrád  vármegye  négykötetes  leírásához 
az  összes  illusztrációkat  ő  készítette,  jelesül  a  vár¬ 
megye  valamennyi  várait,  régi  pecsétjeit  s  a  gróf 
Forgách-család  pecsétjét  stb. 

Annak  a  Hunyady  Mátyás  szobornak  az  első 
rajza  is  a  Lenhardt  műhelyéből  került  ki,  amelyet 
Ferenczy  István  tervezett  s  a  mely  az  ő  letűnését 
okozta.  A  rajz  a  „Honművész“-ben  jelent  meg ; 
kiadta  Meller  Simon  is  kisebb  alakban. 

Lenhardt  metszette  a  „Vándor44  című  irodalmi 
zsebkönyv  részére  1  833-ban  gróf  Batthyány  Ádám 
országbíró  s  1834-ben  a  gróf  Festetich  György 
arcképeit,  amelyek  különböznek  a  „Tud.  Gyűjt.44 
1821.  és  1828.  évf.  megjelent  képektől,  mert 
ezek  csak  nyolcadrétűek,  míg  amazok  4°  jelen¬ 
tek  meg. 

Rézre  metszette  Lenhardt  Sámuel  „Budát,  a 
XVII.  században44,  Routibon  bécsi  festő  rajza  után, 
amely  kép  Schams  „Beschreibung  dér  königl. 
Freistadt  Pesth44  című  munkájában  látott  napvilágot 
1  830-ban. 

A  Lenhardt  születési  évét  s  elhalálozását  se 
Kunits  Mihály,  se  Nagy  Iván  nem  határozták  meg. 
—  258.  F.  J. 

/^IDÁTOK  MUNKÁCSY  MIHÁL YRÓL.  A  festő- 
/lu  katonatiszt  különös  típusa  a  múlt  századbeli 
osztrák  festő-művészetnek.  A  háborús,  mozgalmas 
évek  fölvirágoztatták  a  katonai  genre-t ;  a  béke 
beköszöntővel  e  műfaj  nemsokára  ismét  eltűnik. 
A  katonatiszt  kivetkőzik  az  egyenruhából,  a  művész 
néha  megmarad. 

Ezek  közé  a  Magyarországon  járt  osztrák  íestő- 
katonatisztek  közé  (ilyen  volt  a  Komárom  táján 
kém  gyanánt  elfogott  Alois  Schön,  s  a  Szolnokon 
működött  A.  Strassgschwandtner)  tartozott  a  Petten- 
kofennel  egy  idős  Berres  is  (szül.  1821),  azon 
különbséggel,  hogy  míg  amaz  a  hadsereget  hama¬ 
rosan  otthagyta,  addig  ez  végighadakozta  Dél- 
Európát,  összekóborolta  az  egész  kontinenset  s 
tábornoki  ranggal  vonult  nyugalomba. 

Nemrég  alkalmam  volt  beszélni  a  85  éves  agg 
művészszeJ,  aki  négyszögletes  tömbhöz  hasonló 
hatalmas  alakjával  prototípusa  a  festő  Mars-iva¬ 
déknak.  E  beszélgetésből  kitűnik,  hogy  a  festő¬ 
tábornok  (akinek  „Magyar  vásár" -t  ábrázoló  képe 
függ  a  bécsi  Művészettört.  gyűjt. -ben),  a  mi  Mun- 
kácsynk  művészi  pályafutásának  intézésébe  is  némi¬ 
leg  belejátszott  buzdító  és  elismerő  szavával. 

A  hatvanas  évek  elején  (61 — 63),  a  Bach 
korszak  idején  történt. 

Berres  Békés-megyében  Gyula  és  Csaba  körül 
állomásozott.  Szabad  óráiban  ki-kijárogatott  a  me¬ 
zőkre  s  akkor  először  hódolt  nemesebb  szenve¬ 
delmének  (melyet  utóbb  félig  élethivatásának  vá¬ 
lasztott)  :  a  festészetnek. 

Ilyen  alkalommal,  amint  el  volt  merülve  mun¬ 
kájában,  megszólítja  őt  egy  suhancformájű,  rossz 
gunyájú  legény  s  bevallja  nagy  restellkedés  között, 
hogy  ő  is  szokott  néha  napján,  szabad  idejében 
ekképen  rajzolgatni.  Szavainak  illusztrálása  okából 
elő  is  húzott  kabátja  belső  zsebéből  egész  sereg 
rajzot,  tanulmányt,  vázlatot.  Berres  kézbeveszi  őket 
s  meglepetten  rivall  a  fiúra  : 

„De  hiszen,  fiú  te  művész  vagy,  vagy  legalább 
azzá  kell  lenned,  az  Isten  is  annak  teremtett." 

Szegény  Miska  legény,  kételkedve  rázta  tejét  : 
„Nem  hiszem  én  azt  kérem  alássan,  a  tiszt  úr 
csak  tréfálkozik  velem." 

„Nem  tréfa  ez,  hanem  komoly  valóság  — 
hangzott  a  válasz.  A  gyalupadot  ott  kell  hagynod, 
hamar,  amiként  lehet.  Rajziskolába  kell  lépned,  hogy 
festő  vállhassék  belőled."  Ennyiből  állott  a  tanács. 

Néhány  évvel  később,  1866-ban,  folytatódik  a 
történet.  Berres  nem  tartozott  többé  a  hadsereg- 
kötelékébe.  Münchenbe  ment,  hogy  ott  komoly 
művészeti  tanulmányra  adja  magát. 

Egy  napon  barátját,  a  Piloty  iskolájában  mű¬ 
ködő  Markart-ot  látogatta  meg.  Nagy  volt  öröme, 
amint  ott  találja  az  egykori  csabai  ismerőst:  Mun¬ 
kácsy  Mihályt.  A  tábornok  nem  győzött  érdek¬ 
lődni  egykori  gyámoltja  iránt,  emez  pedig  leple¬ 
zetlenül  tárta  föl  szíve  vágyait.  —  Elpanaszolta 
keserveit,  elmondta,  hogy  a  vészes  Piloty  karmai 
közül  szökni  akar,  szökni  messzire,  szabad  leve¬ 
gőbe  :  Párisba. 

Berres  a  fiatal  rajongót  eme  szándékától  józan 
érvekkel  eltéríteni  igyekezett. 

Föltárta  neki  a  párisi  élet,  a  párisi  tartózkodás 
veszélyeit,  mely  sok  örvényt  rejt  a  tapasztalatlanok 
és  eléggé  meg  nem  edzettek  számára. 

Tanácsolta  neki,  hogy  a  francia  főváros  helyett 
térjen  előbb  Düsseldorfba,  ott  van  Knaus  és  Vau- 
tier  —  nem  megvetendő  művészi  erők.  A  beszél¬ 
getés  hatott.  Munkácsy  Düsseldorfba  indult,  s  hogy 
e  kis  német  város  különösképen  Knaus  oktató¬ 
leckéje  pályájának  fejlődésében  mily  jelentékeny 
tényező,  az  mindnyájunk  előtt  ismeretes. 

Egy  napon  az  Akadémiára  vendég  érkezett. 
Goupil  jött,  a  híres  párisi  műkereskedő  s  szét¬ 


nézett  a  fiatal  óriások  között,  nem  lehetne-e  velük 
valami  jövedelmező  üzleti  összeköttetésbe  lépni. 

Amint  Munkácsyhoz  benyitott,  jókora  meglepe¬ 
tésben  volt  része.  Készen  állott  az  első  „sláger"  : 
a  Siralomház.  Azonnal  lefizetett  érte  6000  fr.-ot. 
A  művész  természetesen  Krözusnak  képzelte  magát. 
Boldogsága  azonban  mégsem  volt  teljes,  elégedet¬ 
lenkedett.  „Párist,  Párisi  adjátok  nekem!"  Ismét 
menni  akart,  Knaust  és  egész  gárdáját  unni  kezdte. 
Goupil  tiltakozott :  még  korai  a  távozás,  bíztatta, 
hogy  várjon  még  egy  esztendeig.  Ha  ezen  idő 
letelt  ő  (Goupil)  visszatér  s  megvásárol  mindent, 
amit  azon  idő  alatt  festeni  fog. 

A  művész  hajlott  a  szóra,  megmaradt.  A  határ¬ 
idő  leteltével  Goupil  visszatért  s  vitte  Munkácsyt 
magával  a  vágyak  és  látományok  birodalmába. 
Ott  lakást  rendezett  be  neki,  ellátta  mindennel  s 
a  kötött  egyezség  fejében,  minden,  amit  festett, 
övé  volt.  Bevezette  a  párisi  irodalmi  és  művészi 
körökbe. 

Divatban  voltak  akkor  a  társas  összejövetelek, 
melyeket  „rout" -oknak  neveztek. 

Egy  ilyen  „rout"  alkalmával  ismerkedett  meg 
I).  báróval,  aki  egykor  osztrák  katonatiszt  volt. 
Nem  késett  a  „magyar-osztrák"  barátság.  A  báró 
meghívta  őt  Páris  mellett  fekvő  birtokára,  ott  pom¬ 
pás  műtermet  rendezett  be  neki  s  dédelgetett  ked¬ 
velője  lett  a  családnak. 

Rövid  idő  múlva  a  báró  meghalt  s  a  szép 
özvegy  Munkácsy  felesége  lett. 

Nemsokára  a  tábornok  is  ott  termett.  Sietett 
meglátogatni  ifjú  barátját,  kit  kezdett  a  hírnév 
szárnyára  emelni. 

Megindultak  végig  a  Champs-Elysée-n  a  mű¬ 
terem  felé.  Berres-t  elfogta  a  kiváncsi  érdeklődés. 

Óriási  helyiségbe  lépnek  s  a  nagy  helyiségben 
óriási  vászon  állott,  melyet  szemérmetesen  lepel 
takart. 

Az  alkotó  művéhez  lép  s  félrevonja  a  leplet : 
láthatóvá  vált  az  Isten-ember  és  a  vért-szomjazó 
vádlók,  „Krisztus  Pilátus  előtt." 

Szót  sem  szóltak. 

Az  ötven  éves  ember  nyakába  borult  fiatal  barát¬ 
jának  s  mindketten  zokogtak. 

így  végződött  a  békési  epizód.  — 259. 

R.  D. 

íj  IEDER  festőről  volt  már  szó  a  „Művészet"  lap- 

jain.  Itt  még  a  közlőitek  kiegészítéséül  legyen 
felemlítve,  hogy  ő  festette  Csekonics  József  tá¬ 
bornok  arcképét,  ki  1824-ben  halt  meg.  Ez  év¬ 
számból  következtethetünk  Lieder  működési  ide¬ 
jére  is.  —  260. 

IMON  volt  a  XIX.  század  elején  Kolozsvárott 
az  egyedüli  rézmetsző  s  kőmetsző.  Kazinczy, 
mikor  e  városban  járt,  felkereste  őt  s  megnézte 
munkáit.  Sőt  érdeklődött  élete  iránt  is,  hogy  erről 
említést  tegyen,  az  „Erdélyi  levelekében.  így  meg- 

tudja  Döbrentciről,  hogy  e  metsző  Battyányi  gyula- 
fehérvári  püspöknek  nyomdájában  volt  factor.  Mun¬ 
kásságával  a  püspök  annyira  meg  volt  elégedve, 
hogy  fizetés  helyett  is  „a  betűit  reá  testálta. “  I)e 
aztán  az  örökösök  ezt  megtagadták  tőle  és  perelnie 
kellett  a  debreceni  districtualis  táblánál.  Metszeteire 
nézve  megemlíti  Döbrentei,  hogy  több  darabot  készí¬ 
tett  a  Lichtenstein  bécsi  gyűjteménynek.  Jó  volna 
ezeket  ott,  a  helyszínén,  kikeresni,  hogy  munkáinak 
címét  megismerjük.  Emellett  gróf  Teleki  Imre  és 
br.  Wesselényi  Miklós  is  dolgoztattak  vele.  De 
mert  a  metszés  annak  idején  még  nem  volt  hazánk¬ 
ban  kizárólagos  kenyérkereső  foglalkozás,  leginkább 
pecsétnyomók  készítésével  tengette  életét. 

—  261.  Naményi  Lajos 


MŰVÉSZETI  IRODALOM 

[pjELGISCHE  KUNST  DES  19.  JAHRHUNDERTS.  Irta 
li3)  Henri  Hymans,  200  képpel.  Lipcse  E.  A,  Seemann 
kiadása  1906.  249  oldal.  —  Lefegyverző  őszinteséggel 
vallja  be  szerző  előszavában,  hogy  könyve  nem  egyéb 
vázlatnál.  Bennem  nem  a  nagy  vonásokban  odavetett 
vázlat  benyomását  kelti,  hanem  hangyaszorgalommal, 
kínos  pontossággal  megszerkesztett  műnek  látom,  melyben 
minden:  előtér,  háttér,  lényeges  és  lényegtelen  egyaránt 
alá  van  húzva,  lelkiismeretes  gondossággal  elmondva. 
Nem  mulasztaná  egy  művésznél  sem  elregisztrálni,  hogy 
itt  és  itt,  meg  amott  kapott  aranyérmet,  ez  és  az  a 
múzeum  vette  meg  ezt  és  azt  a  művét;  mindegyik  kiváló 
festő,  nagytehetségű  szobrász  és  korszakalkotó  építész, 
úgy  hogy,  tréfásan  fogva  fel  a  dolgot,  Új-Magyaror- 
szágnak  látom  Belgiumot;  ott  is  sértésszámba  megy, 
ha  valakit  „csak11  „jeles  író“-nak,  vagy  „művészinek 
mondanak. 

Rengeteg  név  és  rengeteg  mű.  Ekkor  festették, 
faragták,  vagy  építették.  Nagyszerű,  elsőrangú  alkotás, 
megnyerte  a  Grand-prix-t.  Itt  vagy  ott  dísze  a  múzeum¬ 
nak.  E  hadseregnek  csak  tábornokai  vannak,  megszám¬ 
lálhatatlan  sok  és  dicső  tábornokai;  Meunier  is  csak 
tábornok  a  tábornokok  közt.  A  nagyok  e  nagyjárói  szólva 
sem  tagadhatja  meg  regisztráló  természetét  szerzőnk; 
külön  alkalommal  tárgyalja  festményeit,  jó  messzire  tőle 
szobrait,  azokat  is  pontosan  az  illető  év  rubrikájába 
osztva,  úgy  hogy  egységes  képet,  markáns  jellemzést 
nem  kapunk  még  róla  sem.  Ha  nem  beszélne  Puddler-je, 
Pőrölyös-e,  Bányalég-csoportozata  a  szerző  helyett,  talán 
észrevétlenül  síklanék  el  mellette  fáradt  szemünk. 

Képekkel  bőven  szolgál;  de  mikor  a  század  első 
felében  öles  vásznak  hirdetik  a  tői  ténelmi  festészet  arisz¬ 
tokratikus  voltát;  1860-on  túl  pedig  a  plein-air,  impresz- 
szionizmus  uralkodnak:  ez  alakokkal  túlzsúfolt  kis  repro¬ 
dukciók  nem  árulhatnak  el  jóformán  semmit  a  kompozíció 
szépségéből,  —  másrészt  nem  adhatnak  fogalmat  a 
modern  színezésről. 


Megpróbálom  hadirendbe  állítani  tábornokaim  seregét 
és  egy-egy  fontosabb  étappc-jukról  rövid  jelentést  tenni. 

A  XIX.  század  első  fele  sivár  tarló  a  művészet  biro¬ 
dalmában  mindenütt;  az  előző  századok  dús  aratása 
után  a  kimerült  föld  nagyon  hitvány  termést  ad.  Aztán 
Belgium  a  művészet  terén  még  mindig  tartománya 
Franciaországnak.  Páris  a  vezérlő  csillag;  elfeledte, 
megtagadta  nagy  mestereit  olyannyira,  hogy  Van  Dyck 
és  Cornelis  de  Vos  hazája  alárendelt,  üzleti  dolognak 
tartja  sokáig  az  arcképfestészetet.  Alig  emlékeznek  e 
nagy  nevekre,  a  múzeumokban  sem  igen  gyönyörköd¬ 
hetnek  alkotásaikban,  csak  Rubcnst  emlegetik,  anélkül, 
hogy  c  200  kép  valamelyikében  az  ő  hatása  fellelhető 
volna. 

Ha  az  állami  támogatás  elvetett  magja  gazdag  termést 
biztosítana,  úgy  Belgium  vezetne,  kezdve:  a  művészet 
felszabadításától  a  céhrendszer  alól,  állami  művészaka¬ 
démiák  létesítésétől,  folytatva  a  római  díjon,  a  freskó- 
festészet  mindenáron  való  kultiválásán,  végezve  I.  Lipót 
király  sajátkezű  díjkiosztásán  és  Leys  történelmi  festő 
aranykoronával  való  megkoronázásán,  minden  eszközt 
megkíséreltek  a  belga  művészet  felvirágoztatására. 

Teremtek  is  öles  vásznak  nagy  történeti  jelenetek, 
csataképek,  gyűlések  megörökítésével;  hazafias  lelbuz- 
dulás  jutalmazta  a  festőt,  ha  elég  aktuális  dologgal 
markolt  a  tömeg  leikébe,  mindez  azonban  nem  vitte 
előbbre  a  művészet  szent  ügyét. 

Napóleon  legyőzetése  után  Brüsszelbe  menekült  a  nagy 
Dávid  és  ott  uralkodott  korlátlanul  haláláig.  Mi  sem 
természetesebb,  minthogy  az  ő  rideg  klasszicizmusa  trónol 
az  akadémiákban,  melyek  különben  is  műtermének  vidéki 
fiókjai.  Brüsszel  a  városházán  rendez  be  neki  műtermet, 
hogy  Napóleon  felkenését  megfesthesse.  Szent  arany¬ 
érmet  veret  tiszteletére  és  azt  a  zártszéket,  melyet  a 
brüsszeli  Théátre  de  la  Monaie-ban  rendesen  elfoglalt,  oly 
féltékenyen  őrzik,  hogy  ha  avatatlan  akar  ráülni,  általános 
tiltakozás  riasztja  el.  Halálát  1825  óta  Belgium  nemzeti 
gyásznak  tekinti  és  fenntartja  magának  a  jogot,  hogy 
belga  föld  őrizze  siri  álmát.  Soká,  igen  soká  nincs  kiváló 
festő,  ki  Dávid  tanítványának  vallaná  magát.  Legfanati¬ 
kusabb  híve  Naver,  kinek  mint  a  brüsszeli  akadémia 
igazgatójának  1859-ig  sikerült  kerékkötője  lenni  a  moder¬ 
nizmusnak.  Annyira  hajthatatlan  a  klasszicizmusában, 
hogy  nem  átallja  egy  levelében  teljes  megvetéssel  beszélni 
hazája  művészetéről:  „Amit  idehaza  találtam,  az  semmi; 
még  a  régi  képek,  melyeket  a  muzeúmokban  látok,  sem 
tetszhetnek  nekem.  Jóllaktam  már  nagyon  Rubenssal, 
van  Dyckkal,  a  hollandokkal.  Egy  Rafael  után  metszett 
fej  több  örömet  szerez  valamennyiöknél.  Láthatod,  barátom, 
mily  kevés  örömöm  telik  az  ország  művészetében11. 

A  tájkép  még  nehezebben  bontakozott  ki.  Hazai  tájak 
köznapiak,  unalmasak;  az  egyik  elmegy  motívumokért 
Olaszországba,  a  másik  Svájcba,  a  harmadik  a  Boszpo¬ 
rusz  partjára, a  negyedik  a  Szentföldre.  Jákob  Jakobs  egy 
Marmara-tengerparti  részletét  úgy  méltányolják,  mint 
sikerült  arrangementet,  méltó  az  anversi  akadémia  tájkép¬ 
festészeti  tanárához. 

Az  1851-iki  brüsszeli  Salonba  elküldi  Courbet  a  „Kő- 
törőit"  és  „Nagybőgős“-ét,  de  amily  szenvedelmes  felhá- 

borodást  keltett  merész  fellépése  Parisban,  oly  csekély 
hullámokat  vet  Belgiumban ;  néhány  tréfás  megjegyzéssel 
napirendre  térnek  fölötte.  Annál  inkább  megbarátkoznak 
a  német  iránynyal,  sőt  a  német  kartonok  láttára  felébredt 
bennük  a  vágy  Belgiumban  megteremteni  a  fresko-festé- 
szetet.  Divattá  lett  a  művelt  ifjúnak  Németországban 
befejezni  tanulmányait;  az  egyetemek  előszeretettel  foglal¬ 
koztak  német  filozófiával,  költészettel  és  zenével.  Csak 
az  nevezhette  magát  joggal  művésznek,  vagy  tudósnak, 
aki  tarisznyával  a  hátán  barangolta  a  Rajna  partjait, 
mcgmászta  a  Sárkány-kőt  és  a  Loreley-sziklát.  Overbeck, 
Cornelius,  Kaulbach,  Schnorr  v.  Carolsfeld  nevétől  vissz¬ 
hangzik  minden,  sőt  már- már  arra  gondolnak,  hogy  a 
római  díjat  müncheni  díjjá  változtassák.  Megteremtették 
parancsszóval  a  belga  falfestészetet.  A  belügyminisztérium 
költségvetésének  állandó  tétele  a  falfestészetre  szánt 
összeg;  elhatározták,  hogy  a  genti  egyetemet,  az  anversi 
múzeumot,  városházát  és  egy  sereg  nyilvános  épületet 
freskókkal  díszítenek.  Mintha  hatalmi  szóval  el  lehetne 
intézni  a  művészetet.  Természetes  dolog,  hogy  az  egy 
Leys-t  kivéve,  bágyadt  utánzatok,  siralmas  vergődések 
színhelye  sok  középület. 

Elsőplein-air-festője  Belgiumnak  Henry  de  Braekeleer, 
ki  1861-ben  állítja  ki  „ Vászonfehérítés“  és  „Virágos  kert" 
című  képeit  melyek  Pieter  de  Hooghra  emlékeztetnek. 
„Sajnálatosan  köznapidnak  tartja  egyik  kritikusa  is. 
Nem  győz  csodálkozni,  miért  pazarolja  tehetségét  ilyen 
minden  finomságot  nélkülöző  arcokra,  ilyen  halvány, 
egyhangú  színezésre,  melyek  a  festői  fantáziának  semmi 
tért  nem  engednek. 

A  belga  apától  és  francia  anyától  származó  H.  Bou- 
lenger  ifjúságát  Párisban  töltötte;  lelke  megtelt  a  nagy 
barbizoniak  alkotásaival,  melyek  emlékét  a  brüsszeli  festő¬ 
iskola  sem  bírta  elhomályosítani.  Szerencsére  oly  szűk 
anyagi  körülmények  közé  jutott,  hogy  menekülni  kellett 
a  városból  és  a  természet  ölén  alkotta  meg  gyönyörű 
vásznait.  „Az  erdő  széle"  (1865.)  A  gyertyánfa-sor“, 
„A  falmagne-i  patak“-ot,  Ternueren-falu,  Brüsszel 
közelében,  hol  tanyáját  felütötte,  a  „belga  Barbizon"  lett; 
tanítványok  sereglettek  köréje,  akiket  „látni  tanított  meg". 
Ezek  egyik  legnevezetesebbike  Fr.  Courtens,  kinek  csoda¬ 
szép  „ Aranyeső“-je  egyik  büszkesége  modern  képtá¬ 
runknak  a  Szépművészeti  Múzeumban. 

Hogy  miért  vette  fel  Meunier  a  30  év  előtt  eldobott 
vésőt,  arra  nézve  szerzőnk  csupán  két  más  szerzőre 
(Georg  Tren,  Constantin  Meunier  Dresden  és  Camille 
Bemonnier,  sculpteur  et  peintre  Paris)  utal,  mint  akik 
után  felesleges  neki  is  szót  vesztegetni  e  fontos  körül¬ 
ményre.  Megjegyzi  azonban,  hogy  Meunier  már  mint  ifjú 
fanatikus  bámulója  volt  az  antiknak,  kitűnő  rajzoló  és 
ha  e  korban  nem  az  az  elv  uralkodik,  hogy  a  szobrá¬ 
szat  nem  való  egyébre,  mint  az  építészet  kiegészíté¬ 
sére,  talán  már  akkor  bontakozik  ki  lánglelke.  Hogy 
azonban  e  lángléleknek  milyenek  a  megnyilatkozásai, 
milyen  a  karaktere,  hogy  alkotásainak  szépségét  sze¬ 
münk  elé  tárja,  velünk  megértesse,  avval  adósunk  ma¬ 
radt  Hymans. 

Özv.  Báthory  Nándorné 

A  MODERN  MŰVÉSZET  KEZDETEI 

(MUNKÁCSY  ÉS  SZINYEI-MERSE) 


1867  nyárutója  felé  lázas  nyugtalanság  fogta 
el  a  müncheni  festőakadémiai  ifjúságot.  A  még 
egy  pár  év  előtt  rendszeres  és  öntudatos 
munkától  hangos  mesterműtermek  immáron 
szenvedelmes  vitáktól  visszhangzottak.  Új  igaz¬ 
ságok  híre  hatolt  be  közéjük.  Ismét  Páris 
a  kiinduló  pont,  a  világkiállítás,  az  ott  folyó 
művészi  vetélkedés,  miközben  a  német  mű¬ 
vészet  súlyos  megtámadtatásokat  szenvedett. 
A  német  művészet  —  s  elsősorban  Mün¬ 
chen,  tehát  Piloty  és  Kaulbach,  s  így  az 
akadémia.  Akik  az  újságoknak  nem  hittek, 
hinniük  kellett  azoknak,  akik  megjárták  Párist 
és  elragadtatással  beszéltek  az  új  művészetről. 
A  konzervatív  érzésűeket  bántotta  a  tekinté¬ 
lyek  ellen  megindított  küzdelem,  s  az  ifjúság 
kettészakadt.  Mihamar  nemzetiségi  kérdéssé 
igyekeztek  kiélesíteni  a  tisztán  művészeti  pro¬ 
blémákat  s  franciáskodó  lett  mindenki,  aki, 
—  mint  Courbet,  —  a  holland  mesterek  mód¬ 
ján  tonusszépségeket  keresett. 

Ezidőben  megszűnt  ugyan  már  az  az  éles 
ellentét,  mely  a  szín  jogait  hangsúlyozók  és 
a  rajz  kizárólagos  művészi  fensőbbségét  ki¬ 
emelők  között  fennállott.  Az  Akadémia  igaz¬ 
gatója,  maga  Kaulbach  is  meghajolt  a  szín 
fontossága  előtt,  ha  a  rajz  kultuszát,  mint  a 
kompozíció,  a  szabatos  arányok  ismeretének 
eszközét,  sohasem  szűnt  is  meg  hirdetni. 

A  harc  régi,  a  bolognai  iskolában  csakúgy 
megvívták,  mint  a  párisi  Akadémiában  s  mind¬ 
két  helyen  csöndes  megalkuvásra  vezetett, 


hogy  aztán  —  egy-egy  újonnan  fellépő  művész¬ 
temperamentum  új  természet-látásánál  —  a 
régi  makacs  szenvedély  ességgel  törjön  ki.  Le 
Brun  nem  döntötte  el,  mikor  a  világítás  sze¬ 
szélyes  alkotásaitól  függő  színt,  ami  tehát 
un  accident  tout  pur,  az  örök,  megdönthetet¬ 
len  szabályokon  alapuló  rajzzal  szemben  mel¬ 
lékesnek  deklarálta.1  Nyolcvan  év  múlva  (1750) 
a  kérdést  Desportes  újra  felvetette,  megje¬ 
gyezve,  hogy  a  rajz  hívei  úgy  tesznek,  mint 
akik  egy  szép  épület  láttán  az  alapozásért 
rajonganak.2  A  vita  folyt  tovább,  egyelőre 
lappangva,  Diderot  idejében  hangosabban,  1840 
táján  szenvedelmesen,  főleg  Ingres  és  Dela- 
croix  közt;  ekkor  már  a  rajz  a  plasztika  kifeje¬ 
zője,  a  szín  a  drámai  kifejezés  eszköze.  Ingres 
szemében  a  rajz  lesz  a  főerény,  az  alap,  c’est 
tout,  mint  mondotta,  s  tanítványainak  lelkére 
köti,  hogyha  a  Louvre-ban  Rubens  előtt  halad¬ 
nak  el,  hunyják  le  szemüket  s  Rafael  legyen  az 
ideál.3  Delacroix-nak  szemére  hányta  alakjai 
mozdulatainak  hevességét,  a  szimmetrikus  fel¬ 
építés  hiányát,  egyes  részleteinek  kevésbbé 
szabatos  voltát,  nem  véve  észre,  hogy  e  moz¬ 
galmasságban  élet  van,  hogy  színeinek  tüze 
a  szenvedély  féktelen  megnyilatkozása.  Ez 
ellentétből  az  akadémiák  levonták  a  tanulsá¬ 
got  s  a  kompoziciós  kánonok  tiszteletben  tar- 

1  A.  Fontaine,  Conférences  inédites  de  l’Acad.  royale. 
32.  1. 

2  U.  o.  57.  1. 

3  Amaury-Duval,  L’atelier  d’Ingres.  80.  1. 

tásával,  a  szabatos  rajz  félősen  hajszolt  kere¬ 
sésével  a  színezést  is  kultiválják  a  Delaroche, 
de  főleg  a  Couture-iskolában  Párisban,  Gál- 
Iáit  és  de  Biéfve  mellett  Anvers-ben.  L’école 
c’est  la  tradition  —  hirdették  mindenütt  s 
hogy  Piioty  a  müncheni  akadémiára  került, 
a  tradíció  ott  is  e  kompromisszumból  ala¬ 
kult  ki. 

A  tárgy  és  a  forma  kettészakításán  alapszik 
e  kompromisszum.  A  tárgy  az  élet  költői 
megvilágítása,  melyre  legjobban  a  múlt  tanít, 
belőle  közvetve  szól  hozzánk  a  jelen.  Ge- 
schichte  ist  die  Religion  unserer  Zeit,  mon¬ 
dotta  Kaulbach  s  a  történelemben  megnyilat¬ 
kozó  filozófiai  megismerés  ábrázolását,  az 
emberiség  legfőbbérdekeinekbemutatását  tekin¬ 
tette  a  művészet  feladatának,  míg  Piioty  —  a 
reálistább  —  a  történelem  megrázó,  izgató, 
pathosztól  hangos  jeleneteihez  fordult,  Knaus 
pedig  leszállóit  már  a  népélet  derűs  és  moz¬ 
galmas  ábrázolásához,  de  a  jelentőst,  a  köz¬ 
napiból  kiemelkedőt,  a  derűs  vagy  tragikus 
páthoszt  sem  ő,  sem  követőik  szem  elől 
nem  tévesztették  soha.  Ertindung:  ezt  követel- 

ték  a  festőtől  elsősorban,  de  nem  a  formába 
beleolvadó,  azzal  egygyé  váló  tartalmat,  hanem 
egy  különváló  életet  élő  irodalmi  mesét.  Pedig 
a  feltalálás  a  festészetben  csak  a  kidolgozás¬ 
ban  nyilatkozhatik  meg,  a  módban,  ahogy 
a  természetet  látja  és  bemutatja  a  művész, 
a  festői  megjelenítésben,  a  formában,  képze¬ 
leti  képeit  ábrázolva. 

Maga  a  forma  csak  kísérőjévé  lett  a  tarta¬ 
lomnak.  Az  alapgondolat  minél  élesebb,  meg¬ 
lepőbb  kifejezése  kedvéért  az  alakok  csopor¬ 
tosításából  színpadias,  mesterkélt  hatások  ala¬ 
kultak  ki,  melyeknek  vonalvezetése  lassankint 
néhány  merev,  a  tradícióból  merített  sémába 
jegecesedett,  pl.  piramisszerű  felépítés,  fölfelé 
vagy  lefelé  haladó  mozgásmotivumokkal  stb. 
A  valószerű  hatást  egyes  részletek  okmány¬ 
szer  űleg  igazolható  ábrázolásával,  virtuóz  meg¬ 
oldásokkal,  hatásos  rövidülésekkel  s  főleg  csend¬ 
életszerű  texturahatásokkal,  tarka,  részletről 
részletre  haladó  és  össze  nem  hangolt  kiszí¬ 
nezéssel  igyekeztek  elérni.  Már  Böcklin  is 
kifogásolta,  hogy  a  jelentéktelent  igenis  hal¬ 
mozzák,  hogy  meglepni,  megdöbbenteni  akar¬ 
nak  egyes  részletek  raffinált  visszaadásával, 
ami  által  lehetetlen  „das  Gesamte  zu  beur- 
teilen11.1  Az  egységet  mellőzték.  Bürger-Thoré 
a  mélyébe  látott  e  művészetnek  is,  mondván: 
„hiányzik  belőle  a  természet  és  a  kor  életének 
szeretete". 2 

I. 

1.  Az  akadémiai  ifjúság  öntudatát  azonban 
csak  1867  nyarán  —  a  párisi  világkiállítás 
idején  —  zavarta  fel  az  új  művészet  híre. 
Addig  a  biztosan  felösmert  cél,  az  iskola  elvei¬ 
nek  rendíthetetlen  igazságába  vetett  hit  vezette 
őket.  Az  első,  akit  a  kétely  elfogott,  Mun¬ 
kácsy  Mihály  (1844 — 1900)  volt.  Az  ő  fej¬ 
lődése  nem  haladt  eddig  sem  az  iskolai  sab¬ 
lonok  kitaposott  útján  s  a  tradíció  föltétien 
tisztelete  nem  is  fejlődhetett  ki  benne.  Aszta¬ 
loslegény  volt,  mikor  Szamossy  Elek  (1826 — 
1888)  festő  mellé  került,  hogy  ezután  művészi 
hajlamainak  szentelhesse  magát.  Minden  isko- 

1  R.  Schick,  Tagebuch-Aufzeichnungen  über  Böcklin. 
.309.  1. 

2  Bürger-Thoré,  Les  Salons.  III.  420. 

láztatás  nélkül,  szelleme,  érzése  és  kézügyes¬ 
sége  mohó  és  rendszertelen  fejlesztésének 
élve,  anyagi  gondokkal  küzdve,  sokáig  kizá¬ 
rólag  Szamossy  utasításai  szerint  kísérli  meg 
benyomásait,  érzéseit  kifejezni. 

2.  Korán  árvaságra  jutva,  vagyon  nélkül, 
rokoni  kegyelemre  szorult.  Volt  pedig  Berlin 
városában  tekintélyes  családi  alapítvány,  ame¬ 
lyet  csodálatos  előresejtéssel  egyik  őse  annak 
a  leszármazottjának  kiképzésére  hagyományo¬ 
zott,  aki  majdan  képesnek  mutatkozik  vala¬ 
mely  „hasznos  művészség"  megtanulására.1 
De  erről  már  nem  tudott  senki.  A  fiút  aszta¬ 
losinasnak  adják,  ami  mély  sebeket  ver  a 
leikébe  és  egész  életében  komor,  vigasztalan 
emléke  marad.  Szerencséjére  belébetegszik  és 
mialatt  nagybátyja  házában,  Gyulán,  üdül, 
rajzolgatni  kezd,  másolgatja  a  falon  függő 
rézkarcokat,  ami  felkölti  nagybátyja  figyelmét 
és  odaadja  egy  Fischer  nevű  rajzmester  mellé. 
Ott  ismerkedik  meg  Szamossy  Elek  festővel, 
aki  ekkor  a  Wenckheim-palota  régi  családi 
képeit  restaurálgatta  s  felösmerve  tehetségét, 
magához  veszi  s  magánál  is  tartja  vándor¬ 
útjain  mintegy  másfél  évig  (1862—1863). 
Ez  idő  alatt  rendszertelenül,  de  a  végsőkig 
fokozott  érdeklődéssel  szedi  magába  az  új 
benyomásokat,  Szamossy  utasításait  s  aWenck- 
heim-,  Zselénszky-,  Karácsonyi-palotákban, 
Ormos  Zsigmond  gyűjteményében  látott  régi 
és  újabb  képek  tanulságait.  Ő  maga  ezidétt 
csak  rajzol,  komponál,  főleg  másol,  Szamossy 
révén  belekerülve  ilykép  a  bécsi  iskolázta¬ 
tás  hagyományos  módszerébe. 

3.  Mert  Szamossy  Elek  igazi  „akadémiai 
festő",  amint  az  Münchenben  némely  műte¬ 
rem  ajtaján  ma  is  olvasható.  A  szabadság- 
harc  után  Bécsbe  ment,  belépett  Rahl  Károly 
(1812  — 1865)  festőiskolájába,  hogy  ott  rend¬ 
szeres  tanulmányokat  folytasson.  Magában 
Rahlban,  kolorisztikus  hajlandóságai  mellett, 
elevenen  élt  a  Cornelius-kartoniskola  hagyo¬ 
mánya.  A  bécsi  opera  függönyén  az  Orpheus- 
legenda  hatásos  csoportozatait  klasszikus  em¬ 
lékek  benyomásai  alapján  építette  fel,  a  kései 
Rafael-tanítványok  képzeletvilága,  vonalveze¬ 
tése,  csoportosítása  —  hazajáró  lélekként  — 

1  Művészet.  ÍT.  08.  lap. 


kísértenek  kartonjain,  főművén,  a  Tedesco- 
palota Paris-legendáján  éppen  úgy,  mint  Nerobe- 
vonulását  az  égő  Rómába,  vagy  Manfréd 
fogadtatását  Luceriában  ábrázoló  kompozícióin. 
Csupa  ideálizált  alak,  lágy  egymásbaomlások, 
gyöngéd  vonalhullámzások  s  kevés  egyénítés. 
Corneliust  elragadta  formafelfogásának  biz¬ 
tonságával,  de  koloritjának  veneziai  fel-fellobo- 
gása  nyugtalanságot  kelthetett  benne.  Lépten- 
nyomon  észrevesszük,  hogy  Rahl  ösmerte  a 
veneziai  színeket,  ami  kárnációjának  fojtott 
tüzéből  felénk  csillog.  Arcképeinél  ki-kitör 
színsóvárgása,  nem  apró  formahalmozásokkal, 
hanem  színbenyomások  egységének  vissza¬ 
adásával  szeretne  jellemezni.  Az  ilyen  sok¬ 
rétű  lélek  gazdag  forrás  a  tanítvány  számára 
a  lappangó  hajlamok  napfényre  csalogatásá¬ 
nál.  Iskolájában  rajongó  szeretettel  vették 
körül  és  Than,  Ligeti  —  s  mint  mondottuk 
.Szamossy  is  —  tőle  kapták  az  egész  életükre 
kiható  ujj  mutatásokat.  Minekutána  szorgos 
rajztanulmányok  után  felébresztette  Szamossy  - 
ban  is  a  színek  szeretetét,  elküldte  Olaszor¬ 
szágba,  hogy  megismerje  Tiziano  és  Veronese 
szín  csodáit.  Es  Szamossy  útra  kélt.  Volt  Ró¬ 
mában,  Milanóban,  de  legtöbbet  Veneziában 
tartózkodott,  a  hol  Tiziano-,  Tintoretto-,  Ve¬ 
ronese-  és  Palma  Vecchio-másolatokból  élt  s 
csak  1859-ben  jött  vissza;  előbb  Bécsbe,  aztán 
Pestre,  ahonnét  a  Wenckheim-család  meghí¬ 
vására  Gyulára  került.1  Ez  időben  már  biztos¬ 
kezű  rajzoló,  aki  kissé  kemény  vonalvezetés¬ 
sel,  a  formák  apró  szétszedésével,  édeskés 
profilkereséssel  szokta  női  arcképeit  összerakni. 
Ehhez  az  alaphoz,  minden  szenvedély  nélkül, 
de  finom  szinutánérzéssel,  lágy,  de  élénk  szín¬ 
harmóniákat  keresett.  Férfi  arcképeiben  is  a 
rajzos  alapra  épiti  fel  színharmóniáit. 

Mint  a  Szépművészeti  Múzeumban  látható 
Madonna-képen,  a  tompa  piros,  a  gyöngéd 
sárga  és  az  olajbarna  alkotják  szinakkordjának 
elemeit,  amelyhez  kitűnő, főleg  veneziai  példá¬ 
kon  nevelt  ízléssel,  tájképi  háttért  teremt. 
Vékony  ecsettel,  simára  lazurozva,  rakja  fel 
a  színeket,  odaadó  gonddal,  pepecselő  szere¬ 
tettel.  A  rajzzal  megteremtett  forma-alap  az 
uralkodó  művészi  gyakorlatában  mindvégig 

1  Művészet.  I.  293.  lap. 

és  így  természetes,  hogy  fiatal  tanítványánál 
is  rajztudásának  fejlesztésére  fordítja  a  leg¬ 
nagyobb  gondot. 

4.  Azokban  a  kezdetleges  rajzokban,  me¬ 
lyeket  a  fiatal  asztaloslegény  néki  megmuta¬ 
tott,  a  jellegzetes  kikeresése,  az  arányok  és 
formák  viszonyának  intuitív  felfogása  már 
kétségtelenül  megnyilatkozott.  A  legnagyobb 
része  ugyan  csak  másolás,  de  amit  közvet¬ 
lenül  a  természetből  vett  —  pl.  Rock  bácsi 
gunyhója,1  Rock  bácsi  arcképe,2  vagy  ennek 
itt  először  közölt  változata  —  bátor,  biztos 
vonásaikkal,  a  formák  megértésével  mind  azt 
bizonyítják,  hogy  a  részlethalmozás  helyett 
öntudatlanul  egy ségvisszaadásra törekszik.  Sza- 
mossy  azonnal  felismerte  feladatát.  Rendszeres 

1  Malonyay  :  Munkácsy  Mihály.  Második  kiadás. 
(Művészeti  Könyvtár)  17.  lap. 

2  Ilges,  M.  von  Munkácsy.  22.  lap. 

akadémiai  tanításról  szó  sem  lehetett,  csak 
a  tanítvány  lelkében  szunnyadó  ösztönök  ki¬ 
fejlődését,  a  lappangó  hajlamok  napfényre 
csalogatását  ösmerhette  fel  a  legelső  teendők 
egyikének.  Az  a  másfél  év,  amelyet  Mun¬ 
kácsy  mellette  eltöltött,  nem  állott  puszta 
másolásból,  gipszkopirozásból,  hanem  a  szel¬ 
lemfejlesztő  irodalmi  és  történelmi  tanulmányok 
mellett  anatómiai  ismeretek  szerzéséből,  sőt 
szabad  komponálásból  is.1  Később  Aradon 
másolta  Szamossy  arcképeit,  rajzolt  továbbá 
emlékezetből,  szerkesztett  apró  kompozíciókat. 
„Reggel  a  piacon  csináltam  természet  utáni 
vázlatokat  —  írja  emlékezéseiben2  — ,  egy¬ 
általán  ha  tanácsra,  felvilágosításra,  egy  moz¬ 
dulat,  testtartás  megismerésére  volt  szüksé- 

1  Munkácsy,  Souvenir,  Második  kiadás.  Páris,  1897. 
247.  lap. 

3  U.  o.  255.  lap. 

gém,  lefutottam  az  utcára,  hogy  megkeressem. 
De  azt  hittem,  hogy  művészvoltom  ellen 
vétkezem,  ha  modellt  állítok  magam  elé,  hogy 
lemásoljam  Legfeljebb  annyit  engedtem  meg 
magamnak,  hogy  részlettanulmányt  csináltam, 
melyet  később  beszorítottam  kompozíciómba." 
Ez  a  módszer  alapjában  véve  a  bécsi  iskola 
módszere,  ahol  a  természetből  csak  a  részleteket 
gyűjtötték,  hogy  aztán  azokat  kartonjaikon 
összekomponálják  és  végül  a  rajzkompoziciót 
kiszínezzék.  Ezt  gyakoroltatta  Szamossy  is 
tanítványával,  úgy  hogy  mellette  nem  is  kez¬ 
dett  el  festeni  soha.  Csak  amikor  elszakadt  tőle, 
a  Karácsonyi-kastélyból  jövet,  Aradon  vett 
először  festéket,  „me  proposant  de  commen- 
cer  á  peindre  aussitőt  rentré  chez  l’oncle".1 


5.  Festeni  is  úgy  festett,  ahogy  Szamossy- 
tól  látta  —  a  bécsi  iskola  módján.  Emléke¬ 
zéseiben  ilykép  írja  le:  .  (otthon,  Gerendáson) 
hozzáfogtam  egy  képhez  .  .  .  Nagysága?  Ter¬ 
mészetes  nagyság,  ha  megengedik!  Et  d’un 
lampion  je  tirai  mon  effet  de  soir  S  mindezt 
oly  magától  értetődő,  végtelen  biztonsággal, 
mintha  az  ecset  a  legjobb  barátom  lenne.  Fel¬ 
bátorított  Szamossy  módszere.  Nem  mondta-e, 
hogy  a  képet  grisaille-ban  (egyszínű  aláfes¬ 
tésben)  kell  kezdeni  és  azután  lazurokkal  szí¬ 
nezni?  Azt  állította,  hogy  a  régi  mesterek  is 
így  tettek  —  s  egynémelynél  talán  csakugyan 
igaz.  Én  azonban  úgy  okoskodtam,  hogy  a 
grisailleban  festésnél  úgy  kell  eljárnunk,  mintha 
ceruzával  vagy  szénnel  rajzolnánk.  Először 
ügyet  se  vessünk  a  színekre.  Hogy  színezni 
mikép  kell,  arról  ráérünk  később  gondol- 

kozni  .  .  .  A1  E  technikai  eljáráson  nem  vál¬ 
toztat  Munkácsy  jó  darabig.  Inkább  a  rajzos  alap 
a  fődolog,  semmint  a  színes  megjelenés  és  első 
művei  a  rajz  jegyében  fogantak.  A  Gerendáson 
festett  képek  közül  való  a  nemrég  felszínre 
került  Regélő  honvéd,2  mely  teljesen  megfelel 
keletkezése  körülményeinek.  Mikor  1894-ben 
Munkácsy nak  bemutatták  ezt  a  képét,  „régi 
művével  való  találkozása  kellemesen  lepte 
meg  —  írja  Telepy  Pongrácz  Gézánénak,  a  kép 
tulajdonosának  — ,  mert  meggyőződött  róla, 
hogy  ezen  festménye  30  év  alatt  nem  válto¬ 
zott  “.  Nem  is  változhatott,  mert  nem  színre 
van  felépítve.  A  fényforrás  egy  mécses,  mely¬ 
nek  rezgő  fénye  széles  sávokban  hatol  be  a 
szoba  homályába,  éles  fényfoltokat  teremt  s 
elvész,  elenyészik  a  sötétséggel  folytatott  küz¬ 
delemben.  Ez  a  mesterséges  világítás  különösen 
kedvelt  festői  problémája  volt  egy  holland  iskolá¬ 
nak,  afiatal  Rembrandt  isgyakorolta,Geraerd  van 
Honthorst  (1590 — 1656)  a  legismertebb  mes¬ 
tere.  Honnét  került  ez  a  hatás  a  fiatal  festő¬ 
höz?  Látott  talán  hasonló  esti  világításul  holland 
képet  a  Wenckheim,  Zselénszky,  Karácsonyi 
grófok  gyűjteményében,  vagy  Buziáson  Or¬ 
mosnál?  Mindenesetre  a  grisaille-ban  való  fes¬ 
téshez  a  legegyszerűbb  megoldásnak  kínálko¬ 
zott,  mert  a  mécses  fénye  nem  engedi  jogaihoz 
a  színeket  és  mindössze  az  a  feladat,  hogy 
a  fény  és  árnyék  küzdelmének  visszaadásánál 
az  átmenetek,  fény  értékek  és  félárnyékok  pon¬ 
tos  és  meggyőző  ábrázolására  törekedjék.  A 

1  U.  o.  272.  1.  (de  felhasználtuk  Munkácsy  kéziratát  is 
Cl.Vento  közlése  alapján.  Ilges,  Munkácsy,  27.  lap;  jelenté¬ 
kenyen  eltérve  Malonyaytól,  Munkácsy  Mihály,  II.  187.1) 

2  Malonyay  a  berlini  Mitterdorfer-család  tulajdoná¬ 

ban  lévő  Felolvasást  tartja  Munkácsy  első  képének  (rajzát 
közölte :  Munkácsy  élete.  2.  kiad.  2 16. lap),  pedig  az  első  kép 
tárgyát  a  mester  kétségbevonhatatlanul  megadja:  „lány 
félrehajolva,  türelmetlenül  várakozik  valakire  a  szobá¬ 
ban'  (Souvenirs  272.  lap).  Mikor  Munkácsy  Gerendás¬ 
ról  Pestre  érkezik,  siet  megösmerkedni  a  neves  festők¬ 
kel  s  Ligeti  említi,  hogy  magával  hozott  képét,  A  regélő 
honvédet  bemutatta  neki  s  ő  a  Képzőművészeti  Tár¬ 
sulattal  megvétette  kisorsolásra.  (Búd.  Szemle,  65.  köt.) 
így  került  a  kép  a  Pongrácz-család  tulajdonába.  Noha 
a  képen  rajta  volt  az  eredeti  jegy:  63,  a  család  mégis 

megkérte  Telepy  Károlyt,  hogy  az  1894-ben  Pesten  tar¬ 
tózkodó  művésznek  mutassa  be  a  képet  aláírás  végett, 
amit  az  készségesen  teljesített  is,  —  amint  azt  Telepy 
levelében  olvassuk. 


fiatal  kezdő  természetesen  éppen  ebben  vétett. 
A  fényforrás  sokkal  kisebb  erejű,  semhogy 
indokolná  a  falon  végigsikló  fény  erejét,  mely 
igen  is  erős  fényfoltot  vet  a  szoba  balsarká¬ 
ban  a  földre  tett  tálból  ivó  kutya  hátára,  sőt 
fénybe  meríti  a  háttérben  lévő  ládán  szundi¬ 
káló  legényt,  átfut  a  vetett  ágyon  és  elhal  az 
előtte  álló  dézsa  felső  peremén.  A  színeket 
alig  juttatja  jogaikhoz,  csak  a  gyermekét  kar¬ 
ján  tartó  nő  zöld  köténye,  a  regélő  honvéd 
piros  vitézkötése  és  a  bor  vörös  színe  tud¬ 
nak  űgyahogy  a  nagy  sárgás-barna  összhang¬ 
ból  kicsendülni.  A  jellemzés  a  fődolog,  melynél 
a  rajz  eszközeivel  élhetett.  Azt  a  lelki  moz¬ 
zanatot  ábrázolja,  amikor  az  élményeit  nagy 
tűzzel  beszélő  honvédőt  áhítatos  szívvel  hall¬ 
gatják.  Arckifejezés  és  mozdulat  ezt  az  érde¬ 
ket  lekötő,  szívvel-lélekkel  odafigyelő,  mélyen 
meghatott,  az  elbeszélő  leikével  egybeolvadó 
figyelmet  magyarázzák.  A  pszichológiai  moz¬ 
zanat  visszaadásával  ime,  már  most,  első, 
ismert  kompozíciójánál  is  találkozunk.  Ki  tudta 
ezt  fejezni  a  nagy  rajzhibák  ellenére  is : 
annyira  jellemző  a  gyermekét  karján  tartó  nő 
testtartása,  hogy  nem  látjuk,  mint  tapad  a 
háttérbe;  oly  élénk  az  elbeszélő  honvéd  moz¬ 
dulata,  hogy  nem  is  vesszük  észre,  mily 
aránytalanul  nagy  a  kést  tartó  jobbkéz;  a 
bort  töltő  nő  karjának  s  a  földön  fekvő  fiú¬ 
nak  arányai  is  hibásak;  s  mégis  már  benne 
van  a  későbbi  nagy  művész  kompoziciós  elve 
s  a  gyermekét  karján  tartó  figyelő,  néző  vagy 
hallgató  asszony  alakjával  később  is  gyakran 
(Siralomház,  Zálogház,  Krisztus  Pilátus  előtt, 
Ecce  homo)  találkozunk. 

6.  Pestre  érkezve  ( 1 863),  a  Nemzeti  Múzeum¬ 
ban  új  benyomások  várják  és  megismerkedve 
az  akkori  festőkkel,  Than,  Ligeti,  Jankó  János 
közelében,  azok  biztatására  folytatja  tovább 
tanulmányait,  ugyanazon  irányban,  amelyben 
azokat,  Szamossy  útmutatása  mellett,  meg¬ 
kezdte  volt.  Hiszen  ők  is  nagyrészt  a  bécsi 
iskola  hívei,  egyrészük  Rahl-tanítvány  s  a 
múzeumi  képek  is  ezt  az  irányt  tükrözik. 
A  rajz  kizárólagos  hívei  kompozíciók  alkotá¬ 
sára  biztatják.  Rajztanulmányai  mellett  hát¬ 
térbe  szorul  még  a  szín.  A  kifejezés  intenzi- 
vitására  tör  ezentúl  is.  Folytatja  a  Regélő 
honvéd  problémáját  s  a  mélyen  elmerüiés,  a 

felolvasásra  figyelés  lelki  állapotát  adja  vissza 
jellemző,  kifejező  mozgásokban  egy  másik, 
ezidőben  készült  művében,  melynek  Felol¬ 
vasás  a  címe.1  Most  már  zártabb  a  kom¬ 
pozíciója,  a  központ  felé  törés  piramisszerű 
elrendezésével  a  hangulat  egységét  jobban 
megőrzi  s  a  figyelő,  érdeklődő  alakok  moz¬ 
dulat-  és  arckifejezése  ez  egységet  csak  fokozza. 
Valami  nag}r  haladást  ne  keressünk  se  a 
részletrajzban,  se  a  színezésben.  A  nagy  szürke 
aláfestésből  csak  itt-ott  hangzik  ki  egy-egy 
erősebb  helyi  szín,  a  lány  piros  köténye,  a 
padkán  olvasó  legény  kék  ruhája  s  a  bal¬ 
oldalt  ülő  legény  gyolcsingének  szürke  fehér¬ 
sége.  Egyébként  sok  az  alak  és  kevés  az 
interieur  levegője.  Ez  is  inkább  színezett  rajz, 
semmint  festmény.  Bécsben  Rahl  mellé  kerül, 
(1865.  jan.  1-én),  de  csak  rövid  ideig  hallgat¬ 
hatja  lelkes  szavait,  a  mester  egypár  hónappal 
azután,  hogy  iskolájába  felvette,  hirtelen  meg¬ 
hal  (1865  július  9-én)  és  a  fiatal  festő  támasz 
nélkül  marad.  Eközben  azonban  jelentős  be¬ 
nyomást  tesz  reá  Knaus  Lajos  egyik  képé¬ 
nek  —  a  Taschenspieler-nek  —  megtekintése. 
„Valóban  meg  voltam  hatva,  midőn  meglát¬ 
tam  Knaus  művét"  —  írja  1865  március  15-én 
Ligetinek  — -  s  egykorú  tudósításokból  is  ismer¬ 
jük  azt  a  nagy  hatást,  melyet  reá  a  düssel¬ 
dorfi  festő  finom  humorral  megfestett  képe 
gyakorolt.2  Az  a  Knaus,  akit  most  Munkácsy 
megismert  (szül.  1829.),  festői  látás  szem¬ 
pontjából  nem  igen  tért  el  előbbi  mestereitől; 
alapjában  rajzoló  volt  ő  is,  aki  elbeszélni, 
részletezni,  illusztrálni  szeret,  a  csendéletrész¬ 
letek  halmozásával,  gondos  előtérbe  helye¬ 
zésével  keresi  a  hatást.  Mindent  előad,  ami¬ 
ről  tud,  a  háttér  részleteit  egyazon  szorgos 
kirajzolással  tárja  elénk,  mint  az  előtérbe 
helyezett  alakok  halmozott  formáit,  „  fettig, 
mit  spitzen  Pinsel".3  Az  új,  ami  Munkácsyt 
meglepte,  felfogásának  szubjektivitása,  világ¬ 
látásának  derűje,  emberjellemzésének  szere¬ 
tettel  teljes  vidámsága.  Odaállott  a  világ  és 
a  néző  közé  s  magyarázta  nékik  a  világot, 

1  A  Szépműv.  Múzeum  raktárában.  Itt  először  közölve. 

3  Lakótársa,  dr.  Engel  Gyula  leírása.  Közölve  M  a- 
lonyay  Munkácsy-életrajzában,2  112.  lap. 

3  Diilberg,  Die  deutsche  Jahrhundertausst.  Leip- 
zig.  39.  lap. 


akkép  ábrázolva  azt,  amint  derűs  lelke  fel¬ 
fogta.  Munkácsynak  az  élet  nélkülözéseitől 
elkomorult  kedélyére  az  újság  varázsával  ha¬ 
tott  ez  a  művészi  hitvallás.  A  sors  kezdett 
most  reá  is  mosolyogni.  Titkos  álmai  betel¬ 
nek,  festő  lesz,  ha  nehezen  is,  de  megél, 
érzi,  hogy  halad  a  pályáján,  barátai  szeretet¬ 
tel  fordulnak  feléje.  „Valóban  elszomorodtam 
Knaus  műve  láttán,  mert  láttam,  mily  magas 
fok  az,  mit  művészetnek  nevezhetünk  —  írja 
már  említett  levelében  Ligetinek  — ,  ámde  a 
következő  percben  lelkesülve  vevén  kezembe 
az  ecsetet,  küzdeni  a  művészetért,  vagy  esni 
érte  —  elgondoltam,  hogy  az  út  talán  előttem 
is  megnyílhatik,  a  célt  talán  megközelítem  s 
e  gondolat  vezérel  pályámon."  Ez  a  hit,  mely 
lelkében  most  gyökeret  ver,  megedzi  őt  a 
további  küzdelemre  s  ebben  rejlik  Knaus 
első  hatásának  termékenyítő  ereje.  Legköze¬ 
lebbi  kompozícióin  ez  a  hatás  meg  is  lát¬ 
szik.  A  „Húsvéti  locsolás"  vidám  derűjében,  a 
„Tollfosztás  közben"  groteszk  humorában,  a 
„Részeg  ember"  gondtalan  vidámságában,  de 
elsősorban  a  szín  élénkségében.  Újra  a  lám¬ 
pavilágítás  többször  megkísérelt  hatásával  kí¬ 
sérletez,  tollfosztás  közben  elszundikáló  anyó¬ 
kát  ábrázolva,  amit  a  legény  arra  használ 
fel,  hogy  áthajolva  rajta,  orsót  pergető  ked¬ 
vesét  átölelje.  A  lokális  színek  erősebbek  s 
az  ablakon  át  beszűrődő  kékes  holdvilágfény 
igazsága  azt  mutatja,  hogy  ébredez  művé¬ 
szünkben  a  kolorisztikus  érzék.  A  korcsmá¬ 
ból  dűlöngve  kilépő  ember  rajzában  is  derűs 
érzés  nyilatkozik,  de  a  talaj  festésében  már 
textúra-hatást  keres  s  a  dűlöngő  férfit  bámuló 
kislány  ruháján  színek  csillognak  fel,  a  részeg- 
emberre  pedig  ráhull  a  reggeli  napfény,  ha 
nincs  is  még  igazi  tüze.  Új  hatások  előtt  meg¬ 
nyílott  hát  a  szive  és  színek  megfigyelésére 
kezdi  gyakorolni  a  szemét.  Most  tehát  vágyik 
Knaushoz,  de  Ligeti  tanácsára  és  szűkös 
anyagi  viszonyai  miatt  egyelőre  Pesten  marad 
(1865  szeptemberétől  1866  októberéig),  ami¬ 
kor  végre  Kaulbach-hoz  szóló  ajánlólevéllel 
Münchenbe  megy.  Ezidő  alatt  tetszést  arat 
egy  illusztrációs  képe  — -  Petőfi  búcsúja,  1 

1  Az  itt  felsorolt  képek  mindegyike  a  Szépművé¬ 
szeti  Múzeum  raktárában. 

ahol  a  túlságosan  nagy  alaknak  lendületes 
vonala,  derűs,  bizalommal  teljes  kifejezése  és 
a  háttért  alkotó  csoportozat  egysége  a  rajzo¬ 
lásban  való  haladását  mutatja.  Két  női  arc¬ 
képe1  hasonlókép  csak  színezett  rajz,  az 
arcszínnek  finom,  emailszerű  a  teinte-je,  gyön¬ 
géd,  lágy  átmenetekkel,  —  a  szürke  háttérből 
alighogy  kimodellálva  — ,csak  a  pruszlik  hatá¬ 
rozott  színe  (az  egyiknél  kék,  a  másiknál 
fehér),  az  arany  karkötő  és  a  hajdísz  (piros 
rózsakoszorú)  az  egyik  nő  fején,  adnak  pozi¬ 
tív  színeket;  az  összhatást,  főleg  a  karak¬ 
tert  apró  formák  részletrajzával  hozza  ki.  A 
formalátás  fejlesztését  tűzték  ki  elibé  köve¬ 
tendő  célul,  de  a  lappangó  kolorisztikus 
hajlandóságok  alkotás  közben  öntudatlanul  is 
ki -kitörnek. 

7.  Fejlődésének  ezen  a  pontján  kerül  (1866 
végén)  Münchenbe  egy  magyar  művésztanár, 
Wagner  Sándor  mellé,  ki  ezidétt  maga  is 
Piloty-tanítvány  s  hűségesen  követte  mestere 
művészi  és  pedagógiai  elveit.  Felismerte  Mun- 

'  Mindkettő  a  Szépm.Múz.  rakt.-ban.  Itt  először  közölve. 

kácsynak  hiányait  és  erős  oldalát  egyaránt 
Látta,  hogy  a  rajzban  igen  gyönge,  főleg  „a 
természet  után  készült"  modelltanulmányban, 
amint  egy  1897-ben  kelt  levelében  olvassuk,1 
ami  annyit  jelent,  hogy  a  részletező,  a  forma¬ 
elemző,  a  minden  formarészletet  visszaadó 
bravúrt  hasztalan  követelte  tőle.  De  érdekel¬ 
ték  kompozíciói,  „melyekben  komoly  és  mély 
érzést  s  feltűnő  képzelőtehetséget  tanúsított". 
Mi  természetesebb,  minthogy  Munkácsynak 
szigorú  modelltanulmányokkal  kellett  volna 
most  foglalkoznia.  De,  sajnos,  viszonyai  ezt 
nem  engedték  meg,  a  megélhetés  kényszere 
kompozíciók  és  festmények  készítésére  utal¬ 
ták,  természetesen  emlékezet  után,  legfeljebb 
ha  egy-egy  részletet  tanulmányozhatott  meg 
külön-külön.  Ekkor  festette  a  „Zivatar  a  pusz¬ 
tán"  2  c.  képét,  melyen  a  kolorisztikus  érté¬ 
kek  már  erősen  egyensúlyozzák  a  szürké¬ 
ben,  nem  egy  részletében  kitűnően  megrajzolt 

1  Szépművészeti  Múzeum  kézirattára. 

2  Szépművészeti  Múzeum  Munkácsy-terme,  31.  sz. 
Közölve  Malonyaynál  a  128.  lapon. 

csoportozatokat.  Különösen  az  ekhós  szekérbe 
fogott,  a  közelgő  zivatartól  megrémült  és  egy¬ 
másba  bújó  lovak  csoportja  igen  jellemzetes 
megfigyelés:  él,  érez,  fél,  szűköl  a  három  ló 
s  a  pásztortüzet  hirtelen  eloltó  gyermek  moz¬ 
dulata  is  igaz.  De  a  színhatás  kezd  uralkodni 
a  képen.  A  nagy,  ólmos  viharfelhők  súlyosan 
ereszkednek  alá  s  elfogják  a  látóhatárt,  a 
lemenő  nap  csak  nehezen  tud  a  felhőkön  át 
réshez  jutni,  hogy  végigszaladjon  a  közép¬ 
téren,  teret  teremtve,  narancssárga  fénylepelbe 
vonva  a  rétet,  melyen  sietős  munkában  elfog¬ 
lalt  emberek  dolgoznak.  Itt-ott  egy-egy  élén- 
kebb  szín :  pirosszoknyás  női  alakok,  az 
embereket  összehívó  gyerek  vörös  kendője  s 
az  előtér  árnyalataiba  elszórva  a  halavány 
rőt  árnyék.  Az  egészen  pedig  valami  tompa, 
izgató,  fuldokló  érzést  teremtő  szürkeség.  Alig 
készült  el  e  képpel,  hozzáfogott  egy  másik 
kompozícióhoz:  az  1838-iki  pesti  Árvíz  egy 


jelenetét  festve  meg.1  Ismét  drámai  jelenet, 
vagy  jobban  mondva  jelenetek  sorozata,  me¬ 
lyeket  a  vonal  ereje  tart  össze.  Egy  új  elem 
jelenik  meg  művészetében,  ez  már  München 
hatása.  Hat  hónapig  volt  már  a  bajorok  fő¬ 
városában,  ez  idő  alatt  sokszor  megnézhette 
az  akadémia  igazgatójának  Kaulbachnak  kar¬ 
tonjait,  az  angol  kert  árkádjainak  akkor  még 
friss  hatású  freskóit  s  inspirációt  merített  belő¬ 
lük.  Vitte  is  egyenesen  hozzá  a  kész  vázla¬ 
tot.  „A  lelkesedéstől  majd  szétpattanó  kebellel 
jövök  Kaulbach  atelierjéből,  hónom  alatt  hozva 
az  Árvíz  vázlatát,  mellyel  az  öreg  úrnak  irán- 
tami  jóindulatát  úgy  látszik  megnyertem “Á 
írja  Ligetinek.  Ami  kétségkívül  igaz  volt,  mert 
Kaulbach  azonnal  megérezte,  hogy  a  fiatal 

1  Szépművészeti  Múzeum,  Munkácsy-terem,  23.  szám. 
Most  először  közöljük. 

2  Budapesti  Szemle,  65.  köt. 

művész  a  vonalvezetést,  a  csoportok  elrende¬ 
zését  tőle  tanulta.  Tutajon  jönnek  az  cárvíz¬ 
től  már-már  összeroskadó  házak  fedelén  me¬ 
nedéket  keresők  segítségére,  ami  apró  csoportok 
keletkezésére  ád  alkalmat.  Csupa  egymásba 
olvasztott,  egymásba  omló  alaksorozat,  vona¬ 
laik  mind  — ■  piramisszerűen  —  a  vihar¬ 
tól  szétroncsolt  háztetőn  összegyűlt  alakokban 
futnak  össze.  Gomolygó  szürke  viharfelhők 
lepik  el  az  eget.  Félhomályon  tör  át  az  esti 
fény.  Kísérteties  vörös  árnyékok  suhannak  át 
az  alakokon.  A  tompavörös  dominál  s  bele¬ 
olvad  a  hamuszürke  tónusegységbe.  Ha  a 
részleteket  nézzük,  igazat  kell  adnunk  Wag¬ 
ner  Sándornak,  a  rajzhibák  számosak  (fel¬ 
tűnően  nagy  a  keze  az  előtérben  ülő  s  fejét 
kezére  hajtó  nőnek,  más  és  más  az  egyes 
alakok  aránya  stb.),  de  a  kompozícióban  élet, 
a  mozdulatokban  kifejezés  és  a  színharmó¬ 
niában  drámai  elevenség  van.  Sőt  ki  tudta 
fejezni  a  démonikus  hatást  is  azzal  a  Goyára 
emlékeztető  silhouette-csoporttal,  amely  egyik 
gyermekét  hátán  vivő,  másikát  kézen  fogó 
apát  ábrázol  —  csak  masszában,  mint  egy 
árnykép  —  amint  törtet  előre,  fatönkre  támasz¬ 
kodva.  A  lappangó  kolorisztikus  hajlandósá¬ 
gok  alkotás  közben  mind  tudatosabban  ki¬ 
kitörnek. 

8.  Eközben  stipendiumot  kér  s  július  végén 
megkapja,  ami  egy  sovárgva  óhajtott  vágyá¬ 
hoz  juttatja.  Egyre  írja  Ligetinek,  mint  vágyik 
ki  a  párisi  világkiállításra.  A  levegő  akkor 
tele  volt  csodás  hírekkel  a  kiállításon  látható 
nagy  alkotásokról;  Rousseau,  Millet,  Courbet, 
főleg  ez  utóbbi  a  jelszó,  aki  a  kiállítás  előtt 
barakkot  állított,  mely  egész  életének  alkotá¬ 
sát  magában  foglalta  s  rajta  az  ige:  Realis- 
mus.  A  Párist  megjárt  festők  be  nem  tud¬ 
tak  telni  az  ott  nyert  benyomások  festésével 
s  már  puszta  elbeszéléseik  alapján  frakciók 
keletkeztek.  Courbet,  helyesebben  a  tónus¬ 
festés  és  a  való  élet  ábrázolása  mellett  vagy 
ellen.  Munkácsynak  Párisba  kellett  mennie, 
megkapja  a  stipendiumot,  egyet  gondol  s 
október  tizenötödikén  elutazik. 

9.  Egészen  más  a  fejlődése  az  akadémia 
másik  növendékének,  akinek  öntudatát  a  párisi 
hírek  hasonlókép  megzavarták,  Leibl  Vilmos¬ 
nak  (1844—1900),  de  benne  nem  ébredt  fel 


kétely,  csak  az  az  erős  elhatározás,  hogy  a 
párisi  tanulságokat,  melyeket  társaitól  hallott, 
megszívleli.  Leibl  fejlődése  egyenes,  céltuda¬ 
tos  és  minden  zökkenéstől  mentes.  Atyja  is 
művészember  volt,  jó  állású  zenész  Kölnben, 
aki  neveltetéséről  mindvégig  gondoskodik. 
Elvégezve  a  középiskolákat,  a  fiatal  Leibl  szí¬ 
vében  két  érzés  kelt  harcra.  Hatalmas  testi¬ 
ereje  valamely  fizikai  tevékenységre  serken¬ 
tette,  korán  megnyilatkozó  művészi  hajlama1 
pedig  a  festői  pályára  szólongatta;  először  a 
testi  erejét  érvényesítő  lakatosmesterség  győ¬ 
zedelmeskedett  benne,  de  csak  rövid  ideig, 
mert  szabad  idejében  rajzolgatva,  a  gazdája 
hazatessékelte,  mondván:  eredj  festőnek  fiam! 
Ment  is.  Még  azon  évben  (1860)  Becker  Her- 
mann  —  gyenge  Piloty-tanítvány  —  mellé 
kerül,  hogy  néhány  évvel  később  (1864-ben) 
a  müncheni  akadémián  jelentkezzék.  Ott  ter¬ 
mészetesen,  mint  kellőleg  előkészített  növen¬ 
déket,  igen  szívesen  fogadták,  előbb  Stráhuber 
antik  osztályára,  aztán  Anschütz  festőosztá¬ 
lyára  vették  fel,  hogy  1866-ban  br.  Ramberg 
mesteriskolájában  tanuljon  tovább.  Még  pedig 
a  szó  legszorosabb  értelmében.  Amit  az  aka¬ 
démia  megadhat  a  növendékének,  Leibl  min¬ 
dent  megkapott;  első  volt  az  elsők  között, 
növendéktársai  bámulták,  mesterei  buzdítot¬ 
ták,  ő  maga  bizalomteljesen,  egyre  fokozódó 
ambícióval  dolgozott;  nézzük  meg,  hogy  mi¬ 
kép?  A  mesterség  legalaposabb  megismeré¬ 
sére  törekedve,  tanulmányfejek,  arcképek  és 
genre-képek  sűrű  egymásutánban  kerülnek  ki 
ecsetje  alól,  mind  a  leggondosabban  megmun¬ 
kálva,  apró  formák  halmozása  után,  a  kellő 
biztonság  elnyerésével,  mind  szélesebb  forma¬ 
látásban.  Mert  íme,  apja  arcképe,2  melyet 
22  éves  korában  festett,  tulajdonképen  modell- 
tanulmány,  figyelő  szemmel  végigtanulmányo¬ 
zott  apró  formák  halmaza  nem  szinhatásra, 
hanem  a  rajz  szabatosságára  ügyelve.  A  hát¬ 
tér  barnásviolás  színéből  emelkedik  ki  az  erő¬ 
sen  megvilágított  fej,  melynek  részletezettsé¬ 
gével  csak  a  könyvet  tartó  csontos  balkézé 
vetekedik.  Itt  a  formák  érdekelték  a  fiatal 

1  Jut.  Mayr,  Wilhelm  Leibl,  8.  lap. 

3  Közölve  Gronau:  Leibl  (Künstler-monographicn) 
4.  lap  Eredetije  a  kölni  múzeumban 

művészt.  Ugyanez  időből  való1  egy  ősz  sza¬ 
kállas  férfi  tanulmányfeje,  mely  hasonlókép 
formaelemzés,  de  már  szélesebb  ecsettel,  a 
fény  és  árnyék  ellentétjéből  kiemelkedő  for¬ 
mákkal,  ahol  még  a  tónusba  tett  szem  is 
megvan  rajzolva,  hasonlókép  a  hófehér  sza¬ 
káll  is,  a  fehér  ragyogását  a  sötét  háttérrel 
előidézett  kontraszttal  hozva  ki,  miközben  a 
barna  aláfestés  a  nagy  fehérségből  ki- kicsil¬ 
log.  P2  két  mű  közé  bizonyára  a  régi  meste¬ 
rek  tanulmányozása  ékelődött  s  a  Rubensről, 
Van  Dyckről  megmaradt  kópiákon  kívül  Rem¬ 
brandt  tanulmányozását  is  fel  kell  tennünk, 
különösen,  ha  többi  tanulmányait,  barátjáról, 
Sperlről  készített,  de  csak  félig  befejezett 
Sancho  Pansa-tanulmányt,2  ahol  a  fényveze¬ 
tés  kérdése  érdekelte  s  az  itt  először  közölt, 
ugyancsak  Sperl  után  készült  vázlatot3  vesszük 
figyelembe.  Itt  pozitív  színekkel  is  találkozunk: 
a  rozsdavörös-kabátos  férfi  ül  a  mély  tám¬ 
lásszékben,  jobbjában  agyagpipája,  baljában 
kékes  erezetű  söröskorsó.  Ül  mozdulatlanul  s 
néz  maga  elé,  —  kifejezéstelenül.  A  fej  ismét 
részletesen  megtanulmányozva,  (különösen  a 
két  szem)  a  sötétbarna  háttérből  kimodellálva, 
tompavörös  reflexekkel  telehintve,  —  itt  tehát 
már  kolorisztikus  törekvésekkel  találkozunk. 
A  müncheni  akadémiát  az  agyagpipa,  de  főleg 
a  söröskancsó  árulja  el.  Ezek  a  csendélet¬ 
részletek,  pontos  textura-tanulmányok,  Piloty 
közellétét  sejtetik.  Bemutatják  a  magát  nagy 
energiával  a  kor  művészi  gyakorlatának  szín¬ 
vonalára  felküzdő  fiatal  művésznövendéket, 
aki  a  haladásra,  fejlődésre  sovárogva,  kész 
örömmel  fogadja  Párisból  hazatérő  művész¬ 
barátait,  elsősorban  az  egyenes  Courbet-hatás 
alatt  álló  Müller  Viktort,  akik  a  Lettenbauer- 
korcsma  asztalánál  nagy  emfázissal  beszélnek 
Courbet  festésének  tónusszépségeiről.  Mikor 
aztán  megbízást  kap,  hogy  egyik  művésztár¬ 
sának,  Gedonnak  feleségéről  arcképet  készít¬ 
sen,  ügy  itt,  mint  egy  készülő  genre-képén 
(A  kritikus)  figyelembe  veszi  az  űj  tanulsá¬ 
gokat. 

1  Közölve  Gronau:  Leibl-jában.  7.  lap.  Eredetije 
Seeger  E.  tanácsosnál,  Berlinben. 

2  Eredetije  Berlinben  Seeger  tanácsosnál.  Közölve 
Gronaunál,  10.  lap. 

3  A  Szépműv.  Múzeumban  XIV.  tér.  10.  szám. 


10.  A  harmadik  akadémiai  növendék,  Szinyei 
Merse  Pál  (sz.  1845-ben)  egynémely  pontban 
Leiblhoz  áll  közel,  de  viszont  élesen  megkülön¬ 
böztethető.  Amíg  a  német  ifjú  komoly  és 
szótalan,  érzelmeit  magába  fojtó  természet, 
aki  hatalmas  energiáját  szüntelen  érvényesí¬ 
teni  kénytelen  —  addig  a  magyar  csupa  gond¬ 
talan  vidámság,  akinek  lélekből  felszakadó 
hatalmas  kacajából  világlátásának  tiszta  és 
önzetlen  derűje  hangzik  ki.  Az  a  láz,  mely  a 
párisi  világkiállítás  híreire  elfogta  társait,  benne 
jóleső  derűt  keltett  csupán,  érezve,  hogy  amit 
a  franciák  hirdetnek,  ő  intuitíve  —  lelke  ado- 
mányakép  — előre,  régen  átérezte.  Münchenbe 
apja,  az  akkori  sárosi  alispán  vitte,  minek¬ 
utána  a  gimnáziumi  években  (úgy  Eperjesen, 
mint  Nagyváradon)  kiderült,  hogy  tudományos 
pályára  nem  igen  való.  Bizonyítványában  arról 
panaszkodnak  tanárai,  hogy  hanyagul  láto¬ 
gatja  az  előadásokat,  de  ennek  az  oka  abban 
rejlik,  hogy  megismerkedett  Mezey  Lajos(l  820  — 
1880)  festővel,  akinek  műtermében  töltötte 
minden  szabad  idejét,  sőt  amikor  tehette,  az 
iskola  helyett  is  odajárt  rajzolni.1  Mezev  Lajos 
is  a  müncheni  akadémián  képezte  ki  magát  és 
mint  arcképfestő  telepedett  le  Nagyváradon, 
megnősült  és  Nagyváradon  rekedt.  Hogy  meg¬ 
élhessen,  fotográfiái  műtermet  is  nyitott,  de 
amellett  nem  hanyagolta  el  a  festészetet  sem. 
Arcképei,  vallásos  képei  az  iskolás  színlátás 
bilincseiből  kialakuló  festői  felfogásról  tanús¬ 
kodnak,  akinél  a  rajzos  alap  a  fődolog  s  így 
természetes,  hogy  felismerve  fiatal  tanítványa 
tehetségét,  a  rajz  gyakorlására  buzdította. 

De  Szinyei  kolorisztikus  hajlandósága  korán 
megnyilatkozott.  Őt  már  ekkor,  diákkorában 
a  színek  és  nem  a  részletezőn  felfogott 
formák,  annál  kevésbbé  a  szabatos  vonal- 
vezetés  vagy  a  pontosan  letett  belső  formavilág 
érdekelték.  Korai  munkái  közt  (1863)  egy 
zöldség-csendélettel  találkozunk,2  krumpli,  re¬ 
tek,  uborka,  kancsó  köré  helyezve,  melynél  a 
rajz  biztonságánál  jóval  jelentősebb  a  zöld, 
a  barna  és  vörös  élénk  színakkordja.  Mezey 
Lajos  rábeszélésére  adta  aztán  apja  festő¬ 
pályára,  ő  maga  vitte  el  fiát  ( 1 864  tavaszán) 

1  Mezey  Mihály  kir.  közjegyző  úr  levele. 

2  Mezey  Mihály  úr  (Nagyvárad)  birtokában. 

Münchenbe,  ahol  készséggel  vették  fel  az 
antikosztályba,  onnét  ő  is  Anschütz  festő¬ 
osztályába  és  végül  (18G7-ben)  Piloty  mester- 
iskolájába  került,  tehát  éppen  úgy,  mint  Leibl, 
végigment  az  előírt,  hivatalos  akadémiai  kur¬ 
zusokon.  S  valóban  azt  látjuk,  hogy  ő  is, 
mint  Leibl,  gipszmásolások,  majd  az  élő  modell 
tanulmányozása,  rajz-,  akt-  és  mozgás-studiu- 
mok  révén  kereste  a  bizonytalan  színtanul¬ 
mányozásból  az  önálló  kompoziciókhoz  vezető 
utat.  De  abban  aztán  eltér  Leibltól,  hogy  a 
tanulmányok  nehézségeit  nem  győzte  le  játszi 
könnyedséggel,  neki  küzdenie  kellett  az  előírt 
kalligrafikus  kontúr  rajzolásával  s  csak  mikor 
festékhez  jut,  nyilatkozik  tehetsége.  Már  korai 
akt-  és  fejtanulmányaiban  színekből  hozza  ki 
a  formákat  s  természetrajongása  táj  kép  tanul¬ 
mányokhoz  vezeti.  De  itt  mindjárt  ellentétbe 
került  társaival,  akik  —  csakúgy,  mint  ő  — 
egy  meghatározott  tájkép-ideálról  tanultak. 
Ez  a  tájkép  ideál  formában  apró  részletek 
összekomponálásán,  színben  barnalátáson  ala- 

pult.  És  Szinyei  szemébe  vakítóan  ragyogott 
a  nap,  aranyos  fénybe  mártva  mindent,  amin 
átsuhant.  Kereste,  kereste  a  barna  árnyéko¬ 
kat,  de  nem  találta  sehol.  Ü  színektől  vib¬ 
rálónak  látta  a  természetet.  Várt  napjafosz- 
tott  időkre,  felhőtakarta  éggel,  amikor  a  finom 
szürke  levegő-égen  felcsillan  az  esthajnali 
csillag,  a  vízparton  nyugodt  öntudatlanság¬ 
gal  álldogál  az  elhagyott  kolostor,  kíváncsian 
letekintve  az  alatta  csillámló  víz  tükörébe.1 
Társai  kinevették.  Hol  van  a  barna  árnyékú 
előtér  s  rajta  az  ember?  Hol  az  előtéren 
megkívántaié,  az  ember  jelenlétét  eláruló,  sötét 
díszletként  álló  rom  vagy  megmívelt  vidék, 
amelynek  finom  vonalai  elvezessék  tekinte¬ 
tünket  a  középtér  felé,  melynek  intenzív  vilá¬ 
gítása  után  megnyugtasson  a  gyöngéd  hát¬ 
tér,  elvesző  körvonalaival?  Szinyei  beszéli, 
hogy  „a  csufolódók  egyik  képére,  amely  me¬ 
zőt  mutatott,  azt  mondták,  hogy  az  a  „merő¬ 
leges  mező“,  mert  sehogy  sem  tudtak  az  ő 
szemével  látni".2  Az  iskolával  azonban  meg 

1  Wolfner  Gyula  úr  (Budapest)  birtokában. 

2  „Müncheni  emlékek"  c.  cikkében.  A  Hét,  1906. 
márc.  18. 

kellett  alkudnia  és  festeni  próbált  kompozí¬ 
ciókat,  sőt  történetieket  is,  ő,  a  csupa  jókedv, 
véres  tárgyakat  keresett  ki,  hogy  az  iskolá¬ 
nak  (elsősorban  Pilotynak)  kedvébe  járjon. 
Ösmerjük  egy  ilyen  kompozíciójának  vázla¬ 
tát,  mely  a  francia  forradalom  egy  rémes  jele¬ 
netét  ábrázolja.  Sötét,  viharos  az  ég,  a  hóhér 
áll  a  guillotine  mellett  s  várja  az  áldozatot, 
amelyet  lenn  hoznak,  hosszú  menetben.1  A 
jelenet  hátborzongató  voltát  az  élénk  színek 
csak  fokozzák,  az  egész,  főleg  mint  szín¬ 
összehangolás,  érdekes.  Több,  mint  valószínű, 
hogy  csak  vázlat  maradt.  Az  ő  képzeletét 
nem  ilyen  képek  foglalkoztatták  s  mikor  (1867) 
Pilotyhoz  került,  érzése  megnyílását  egészen 
más  inspirációnak  köszönheti.  Megismerke¬ 
dett  Böcklin  (1827 — 1901)  néhány  alkotásá¬ 
val,  melyek  problémájához  közelebb  vitték. 
Tájképi  háttérbe  alakokat  belekomponálni,  a 
kettős  feladatot  harmonikusan  megoldani  a 
Böcklin  műveiből  kiolvasott  tanulság  segít¬ 
ségével  kísérlé  meg.  Böcklin  ekkor  már  több 
képpel  volt  képviselve  Münchenben  A  Schack- 
galeriában  A  páni  félelem,  A  pásztor  panasza, 
a  Pinakotékában  Pán  a  nádasban  hatottak  főleg 
rá.  Böcklin  itt  elsősorban  tájképfestő,  dyonisusi 
hangulatok  kifejezője.  Mikor  a  Pán  a  nádasban 
Münchenben  megjelent  (1857-ben),  Pecht  elbe¬ 
szélése  szerint,  nagy  feltűnést  keltett  s  a  Pitiako- 
téka  azonnal  megvásárolta.  Egy  új  színfelfo¬ 
gás  nyilatkozott  meg  benne  s  vele  együtt  egy 
új  kompoziciós  megoldás  és  az  újonnan  éb¬ 
redező  rajongás  a  klasszikus  ókor  iránt.  Az 
új  színfelfogás  a  derűs  színek  finom  össze¬ 
hangolásában  állott.  Az  új  kompoziciós  meg¬ 
oldás  pedig  abban,  hogy  egy  nagy  egész 
alakot  belehelyezett  tájképi  háttérbe.  Színei 
felélénkültek,  sőt  itt-ott  égett  is  a  napsugár, 
napfoltok  játszadoztak  a  talajon  és  Pán  tes¬ 
tén,  az  előtérben  a  nádas  közt  kicsillogó  víz 
felragyogott,  a  háttér  felé  kinyílva,  hogy  a 
nyíláson  át  szabad  pillantás  essék  a  távoli 
hegyekre.  De  mindez  lágy,  egymáshoz  viszo¬ 
nyított  tónusokban,  az  előtérben  puha  fény¬ 
árnyba  helyezett  alakkal,  melyet  aranyos  ga¬ 
lériatónus  ölel  át.  Schack  grófnál  főleg  A 
páni  félelem  (1860-ból)  áll  e  harmóniához 

1  Wolfner  Gyula  úr  birtokában. 

közel.  Déli  nap  süti  a  Campagnát,  de  e  vilá¬ 
gítás  még  nyugodt  s  a  Pán  megjelenésétől 
rémüldözve  menekülő  barna  pásztor  még  meg¬ 
őrizte  formáit,  az  erős  mozgás  sem  szakítja 
szét  a  harmóniát,  sőt  a  gondos  formaelem¬ 
zés  még  emeli.  Nem  lehetetlen,  hogy  a  Kunst- 
verein  kiállításaiból  ismerte  Böcklinnek  a  Pan  és 
nympha  (1854-ből)1  vagy  a  Kentaur  és  nympha 
(1856-ból)  c.  műveit  is,  melyekben  éppen  olyan 
élénkek  a  színek,  de  összehangoltak  és  az 
erdőmélye  tompa  fényárnyának  mélyébe  helye¬ 
zett  kisebb  alakok,  mint  egy-egy  színes  folt 
hatnak  csupán.  Mindez  utat  talált  a  fiatal  Szi- 
nyei  leikéhez.  Gimnáziumi  emlékek,  a  latin 
auktorok  mithologiája,  ragyogó  görög  derű 
vették  körül  és  bontották  ki  képzeletét.  Faunt 
fog  állítani  ő  is  a  szabad  természetbe.  Isko¬ 
lai  tanulmányai  alapján  fogott  hozzá,  külön 
tanulmányozva  az  alakot,  külön  a  tájképi 
részleteket  s  összehangolta  az  egészet  a  galé¬ 
riák  meleg  aranytónusában  ő  is.  A  fa  alatt 
sípoló  faun  csalogatja  a  távolból  a  piros  ru¬ 
hás  nimfát.  Az  első  vázlaton2  a  faun  igen 
is  árnyékban;  a  fák  között  áttör  a  napsugár, 
napfoltokat  hullajtva  el  a  földön.  A  második 
vázlaton3  a  napfény  a  háttérben  ragyogó 
sávokban  hullámzik  és  behatol  a  falomb  kö¬ 
zött,  napfoltokat  szórva  el  a  sípoló  faun  tes¬ 
tére.  A  tiszta  színek  szeretete  jóval  erősebb, 
mint  Böcklinnél,  vörös  ruha,  zöld  fa,  piros 
virágok,  kék  ég  s  mindezt  egységbe  foglalja 
a  meleg,  lágy  levegő-ég  fénye.  Megfestette  ezt 
azután  nagyobb  alakban  is.4  A  gondos  rész¬ 
lettanulmányozás  használt  az  alak  rajzának, 
de  ártott  a  színek  tüzének.  A  vázlatokon  meg- 
érezzük  a  hirtelen  együtt  látott  kép  őszintén 
visszaadott  színeit,  melyek  a  kidolgozás  meg¬ 
munkálásai  között,  a  szabatosságra  ügyelés 
aggásai  közben  egyre  veszítettek  erejükből,  de 
még  mindig  beszédes  szószólói  a  fiatal  mű¬ 
vész  kolorisztikus  hajlamainak.  Ez  a  jelleg- 
zője  a  többi,  hasonló  szellemben  fogant  váz¬ 
latának  is:  a  nimfát  rabló  faunnak,5  hol  a 
barna  alapból  a  kék  és  piros  tüze  világlik 

1  Jelenleg  a  drezdai  képtárban. 

2  Wolfner  Gyula  úr  birtokában. 

3  A  Szépműv.  Múzeumban  (XII.  tér.  6.  szám.) 

4  A  Szépműv.  Múzeum  raktárában. 

5  Wolfner  Gyula  úr  birtokában. 

ki;  a  kedvesét  szenvedelmesen,  pogány  itta- 
sultsággal  átölelő  kecskelábú  faunnak,1  (Po¬ 
gányság  a  címe),  ahol  kék  ég  világlik  ki 
a  fák  közül  s  alattuk  az  ifjú  párt  a  félhomály 
gyöngéd  fátyola  öleli  át.  A  férfi  csókra  só- 
várgó  mozdulata  kitünően  jellemzett,  a  két 
test  karnációja,  mint  kolorisztikus  tanulmány 
is  jellegző,  hatását  fokozza  az  előadás  válto¬ 
zatossága,  a  puha,  lágy,  egymásba  ötvénye- 
zett  zománcos  fény  a  női  testen  és  a  széle¬ 
sen  felrakott  barnásszín  a  férfién. 

1 1 .  Konstruált  világ,  konvenciókkal  körül¬ 
bástyázott  realitás,  romantikusan  meseszerű 
élet:  íme  a  művészi  ideál,  mely  az  akadémiai 
ifjúságot  körülvette.  Az  új  művészet  pedig 
erősen  dörömbözött  az  Akadémia  kapuján, 
vágyott  be,  hogy  ajtót,  ablakot  tárva,  őszin¬ 
teséget,  a  természetnek  igaz  szeretetét  fel- 

1  A  Szépművészeti  Múzeumban.  (XII.  tér.  9.  szám.) 


ébresztve,  a  föltétien  reálizmus  elvét  kitűz¬ 
hesse. 

1‘2.  Ezt  azután  elősegítette  valami.  „Festő 
pajtásaim  —  beszéli  Szinyei1  —  kik  meg¬ 
járták  a  párisi  világkiállítást,  csodákat  beszél¬ 
tek  a  francia  piktorokról.  Hogy  azok  nem 
komponálnak  s  mily  őszinték  színeikben!  Hiszen 
ezek  azt  csinálják  —  gondoltam  —  amit  én 
szeretnék.  így  lett  belőlem  a  francia  festők 
tanítványa,  holott  egyetlen  egy  francia  fest¬ 
ményt  sem  láttam.  Utánoztam  őket.  Ab  in- 
visis.“ 

Ez  nemcsak  vele  esett  meg.  Munkácsy  ki¬ 
ment  a  franciákhoz,  Leibl  és  Szinyei  csak 
közvetve  tanultak  tőlük. 

Keresni  fogjuk  a  tanulságot,  amire  a  francia 
kiállítás  oktatta  ki  őket.  Lázár  Béla 

1  Malonyay  Dezső:  Szinyei  Merse  Pálról.  Művé¬ 
szet  II.  230. 

DÁNIEL  C0N5TANTIN 

múlt  évszázad  negyvenes  éveivel 
föllendülő  magyar  művészi  élet,  az 
első  magyar  műkiállításon  szereplő 
művésznevek  váratlan  fölmerülése, 
a  közfigyelmet  a  fővárosból  a  vi¬ 
dékre  is  átterelte.  Kutatni  kezdtek  a  tehet¬ 
séges  emberek  után  s  csakhamar  új  nevek 
kerültek  forgalomba.  Ez  újak  között  tán  a 
legkevésbbé  ismert  a  Dániel  Constantiné,  de 
a  megismertetője  révén  érdemes  lesz  vele  fog¬ 
lalkozni. 

Gorove  István,  a  későbbi  földművelésügyi, 
utóbb  közlekedésügyi  miniszter  fiatalkori  le¬ 
velei  egyikében  tesz  róla  legelőbb  részletes 
említést.  A  Kossuth  Pesti  Hírlapjába  (1841. 
évf.  45.  sz.  377.  h.)  Írott  levelében  hívja  rá 
föl  a  hazai  közfigyelmet. 

Gorove  ekkor  22  éves  fiatalember  volt. 
Az  1 839/ 40-iki  országgyűlésről,  mint  az  or¬ 
szággyűlési  ifjúság  egyik  kiváló  tagja,  került 
haza  Temesvárra,  hogy  1839-ben  elhunyt 
atyjának,  Gorove  Lászlónak,  a  kiváló  magyar 
drámaírónak  ráhagyott  birtokait  kezelésbe 
vegye.  Szerette  a  művészetet.  Mint  „művé¬ 
szetkedvelő"  örömek  közt  járta  meg  Bécs- 
ben  az  Esterházy -képtár  termeit.  Fájdal¬ 
masan  emlegeti  levelében,  hogy  ennek  az 


„igen-igen  hatalmas  hazánkfiának"  képtára  a 
bécsi  közönség  számára  áll  nyitva.  „Mint 
hazafi,  fájdalmas  kebellel  hagytam  el  e  kép¬ 
tárt.  Vagy  talán,  kérdi  —  nem  bírt  volna  hazánk 
eddigelé  illő  helyet  nyújtani  e  gazdag,  e  szép 
gyűjteménynek?"  Pestre  óhajtja  e  képtárt  át¬ 
helyezni.  Sőt  van  mód  is  már  rá,  mert  mint 
mondják,  ezt  „e  hatalmas  hazafinak  nyilatko¬ 
zása  szerint  talán  remélnünk  nem  tilos".  Buzdí¬ 
tást  meríthetne  Szécsenyi  Ferenc,  István  grófok, 
a  Telekiek,  a  Batthyányiak,  az  Apponyiak 
áldozatrakészségéből.1 

Kortjellemzőleg  így  fejezi  be  levelét:  „Ha¬ 
zánk  főélete  az  alkotmány,  s  adja  Isten,  ez 
örökké  így  legyen  !  de  utána  mindjárt  jöjjön 
tudomány  és  művészet ;  —  az  alkotmány 
legyen  a  szilárd  és  erős  védfal  és  ezen  belől 

1  Kossuth  a  következő  szerkesztői  megjegyzéseket 
fűzte  ez  indítványhoz  :  „Úgy  hisszük,  Gorove  úr  ez 
óhajtásban  a  nemzet  óhajtását  mondá  ki ;  és  a  nemes 
herczeg,  kiről  szó  vagyon,  sokkal  inkább  hazafi,  mint¬ 
sem  a  nemzet  óhajtását  a  Themse  partján  is  meg  nem 
értené.  —  Bécsnek  számos  műgyűjteményei  egy  kis  csor- 
bácskát  könnyen  elbírnak ;  Pestnek  még  csak  egy  ily 
képtára  sincs.  — •  De  lesz,  nem  lehet  nem  remélnünk, 
hogy  ujonépülő  Museumunknak  lesz  egy  szép  osztálya 
melyet  „Esterházy -képtárnak"  nevezendünk  ;  vagy, 
a  mihez  egy  más  óhajtás  is  csatlakozik,  lesz  Pesten  egy 
Esterházy-palota  s  annak  egyik  ágában  a  bécsi  képtár, 
a  herczegi  házigazda  liberalitása  által  a  magyar  hon  élve¬ 
zésének  megnyitva.* 

a  nemzet  a  jólétnek  ölében  szedje  a  tudomány 
és  művészet  bájos  virágait".  .  .  . 

A  tudományt  és  művészetet  egyaránt  ked¬ 
velő  eme  magyar  nagybirtokos  elmondja  aztán 
fölfedező  útját,  ismerősei  dicsérettel  említették 
neki  a  Temesvárott  tartózkodó  Dániel  Con¬ 
stantáit.  Mestere  sohse  volt ;  remekműveket 
sohse  látott;  Temesvárnál  nagyobb  városban 
nem  lakott.  „Festményei  magára  hagyott 
eszének,  önmagában  működő  képzetének, 
tehetségének  szüleményei."  Ez  a  dicséret 
növelte  benne  a  meglátás  vágyát,  de  a  csa¬ 
lódástól  való  félelmet  is  nagyította.  Érzi,  hogy 
nehéz  dolog  hazai  tehetségekről  ítéletet  mon¬ 
dani.  A  hazaszeretet  egyfelől  a  művészben  a 
hazafit  s  ennek  nagyságában  és  dicsőségében 
a  hazáét  találja  föl.  Nem  csuda,  ha  ezen  a 
réven  az  illetőt  túlbecsüljük.  De  másfelől 

viszont  jelen  közviszonyaink  állapota  egészen 
megfoszt  azon  hiedelemtől,  „hogy  e  homály¬ 
ban  fény  is  tűnhessék  elő"  s  így  megtörtén¬ 
hetik',  hogy  e  kétkedésből  folyólag,  a  mél¬ 
tánylás  kellő  mértékét  hibázzuk  el.  E  vegyes 
érzelmekkel  szívében,  fölkereste  a  földícsért 
festőt. 

A  kicsiny,  30  és  40  év  közti  férfiú  szívesen 
fogadta  őt  s  azonnal  elvezette  abba  az  ó-hitű 
templomba,  amelynek  számára  most  a  szent 
képeket  festi.  Némely  képei  már  az  előfalon 
csüggöttek.  Én  —  írja  Gorove  —  „ily  előz¬ 
mények  után  meglepetve  szemléltem  azokat. 
Képeit  kitünőleg  a  finom  kéz,  a  tiszta  kife¬ 
jezés,  különösen  az  epedő  és  szelídnek  gyön¬ 
géd  elevensége  jellemzik  —  s  ha  színezetében, 
még  inkább  rajzában  gyöngébb,  de  tehetségei 
ezekből  is  előviláglanak  s  engem  sajnálattá 


töltének  el,  hogy  e  tekintetben  kifejletlen 
maradtak,  hogy  alkalma  azokat  művelni  hi¬ 
ányzott.  Corregiók,  Raphaelok  nem  ihlették, 
sőt  még  az  újabb  művészetnek  sem  látá  egy 
remekét  is.  Indult  természeti  hajlama  után, 
követé  teremtő  képzetének  sugallatát  s  oly 
műveket  alkot,  melyeken  ha  igen  a  tökélyt,  de 
az  arra  képes  tehetségeket  tagadni  nem  lehet. “ 

Gorove  felszólítására  megígérte,  hogy  a 
pesti  műkiállításra  képet  fog  küldeni.  Kül¬ 
dött-e?  Mi  sorsa  volt  képeinek?  Nem  tudjuk 
megmondani. 

Gorove  előbb  még  valami  Z.  kisasszony 
képeit  látta  egy  biharmegyei  helységben.  Ő  a 


cukorgyár  igazgatójának  útmutatásai  után 
indulva,  oly  fokig  tudott  eljutni,  mely  magas 
képességei  mellett  tanúskodik.  Azt  kérdi  aztán : 
„nem  volna-e  örök  veszteség,  ha  mind  a 
kettőben  e  természeti  hajlam,  e  nagy  képesség- 
kifejletlen  maradna  s  a  középszerűség  köréből 
ki  nem  lépne  ?  —  Pedig  —  Írja  pesszimiszti- 
kusan  —  alkalmasint  így  történendik,  mert  a 
kiutazás,  künlakás  költséges  dolog;  szegény 
hazánkban  pedig  nincs  alkalom  a  tehetséget 
tanulmány  s  szemlélet  által  kifejteni  és  nincs 
itélőszék,  hol  elhatároztatnék :  a  mutatkozó 
szellem  átengedje-e  magát  a  hajlamnak,  vagy 
nem  bírva  kiemelkedni,  nehogy  szerencsétlen 

áldozatja  legyen  az  önhittségnek,  a  csalatás- 1 
nak,  más  pályára  lépjen,  mely  számára  több  ! 
virágot,  a  hazára  több  hasznot  terem".  Elke¬ 
seredve  kérdi  végül:  „és  miért  nincs?  Mert 
az  ország  nem  szerzé  meg  az  alkalmat".  De 
ezt  nem  fogja  senki  bűnül  betudni  a  honnak, 
midőn  fontosabb  társadalmi  intézmények  se 
tudtak  eddig  létesülni.  Főurakba  helyezi  bizo¬ 
dalmát,  mint  akik  képtárak  adományozásával, 
Pyrker  példáját  követve,  legalább  némileg 
segíthetnének  bajainkon. 

Mi  volt  Dávid  Constantái  további  sorsa  ? 
Képei  hol  találhatók  s  minő  értékűek  ?  Nem 
tudjuk  megmondani.  Tán  e  sorok  rá  fogják 
terelni  a  figyelmet  és  Temesvárott  könnyebb 
lesz  művészi  életpályájához  a  hiányzó  s  bizo¬ 
nyára  tanulságos  adatokat  fölkutatni. 

Dániel  nevével  irodalmunkban  1840-ben 
találkozunk  először.  Zsivkovics  g.  n.  egy. 
püspök  beiktató  ünnepélyéről  ezt  Írja  a  Nem¬ 
zeti  Újság  temesvári  levelezője  (1840,  87.  sz.): 
„A  beiktatási  szertartás  ...  a  Dániel  festő  mes¬ 
teri  keze  által  újonnan  készült  festményekkel, 
úgy  ízletes  faragványokkal  fénylő  püspöki 
egyházban"  .  .  .  tartatott  meg. 

A  kortársak  e  magasztaló  sorai  tán  rá  fogják 
terelni  Dánielre  is  az  utókor  figyelmét. 

II. 

MAURER  HUBERT  MAGYAR  BARATJA 

Maurer  Hubert  életében  egy  kapucinus¬ 
szerzetes  oly  elhatározó  szerepet  játszik,  hogy 
annak  hathatós  pártfogása  és  önfeláldozó 
segítsége  nélkül  aligha  jutott  volna  művészi 
kifejlődése  magas  fokára.  A  műtörténet  azon¬ 
ban  eddig  'nem  jegyezte  föl,  hogy  e  kiváló 
művész  és  mecénás  —  magyar  származású 
volt. 

A  Tudományos  Gyűjtemény  ily  című  rova¬ 
tában  :  „A  Honnyi  Mívészeink  esmertetési" 
(1818.  VI.  k.,  124 — 5.  lap),  annak  K.  jegyű 
dolgozótársa  „egy  derék  hazafi  Szép-Mes¬ 
terünk  emlékezete  által  ama  hamis  vádolást 
igyekszik  megcáfolni,  mintha  Magyar  Ország¬ 
nak  nem  voltak  volna  minden  időben,  szép 
míveket  és  tudományokat  dicséretesen  gya¬ 
korló  és  kedvellő  Fijai“.  Ilyen  említésre  méltó 

férfiúnak  Braun  Norbert,  kapucinus  rendbeli 
áldozópapot  tartja.  Őt  Klimó  György  —  ki 
1751-től  1777-ig  pécsi  püspök  volt  — ,  a  tu¬ 
dósok  példás  mecénása  vette  pártfogásába. 
„Azon  városbeli  lakhelyében  jeles  tudománya 
s  különösen  képírásra  termettsége  által  figyel¬ 
mét  magára  vonván,  tulajdon  költségén  Ro¬ 
mába,  ama  Széptudományok  és  mesterségek 
főlakhelyébe  küldetett,  hogy  itt  magát  haj¬ 
landósága  szerint  tökéletesítené.  Azon  időben 
— -  folytatja  —  éppen  ott  gyakorlottá  magát 
Maurer  Hubert  is,  ki  idővel  a  cs.  kin  bécsi 
Képző  Mesterségek  Akadémiájában  híres  pro- 
fessor  lön,  becses  Hazánkfiával  megesmér- 
kedvén  és  barátkozván,  annak  elmebéli  talen¬ 
tumát  annyira  becsülte,  hogy  vele  állhatatos 
egyeségben  élne,  ki  másokkal  nem  egy  köny- 
nyen  szövetkezett  meg,  s  őtet  idővel  kapucinus 
ruhájában,  a  kezében  levő  ecsettel,  le  is  raj¬ 
zolná.  E  nagy  Mester  azon  rajzolt  képet  min¬ 
dég  magánál  tartotta  ;  végre  Hazánkhoz,  mely 
Braun  Norbert  képírót  szülte  és  nevelte,  visel¬ 
tető  tisztelete  s  nagyérdemű  Fáy  János,  Bor- 
sodvármegyei  földesúr  útmutatása  arra  bírta, 
hogy  azt  ezen  említett  Klimó  püspök  méltó 
unokájának  küldené  ajándékul."  .  .  .  Végül 
megemlíti,  hogy  „a  híres  képíró-földinknek 
mesterművei  találtatnak :  Nagyszombatban, 
Pápán,  Ugodon,  Pécsett.  Vajha  püspökeink 
Klimó  püspök  példáját  követnék  a  tudomá¬ 
nyok  és  mesterségek  előmozdításában"  .  .  . 
Magyar  forrásunk,  midőn  e  magyar  szárma¬ 
zású  festőről  beszél,  lényegben  igazat  mond, 
csupán  a  névben  téved,  mert  Maurer  barátját 
nem  Braun  Norbertnek,  hanem  Baumgartner 
Norbertnek  hívták. 

E  két  férfiú  további  életviszonyáról  —  a 
római  találkozásról  mit  se  tudva  —  így  ír 
Wurzbach  (XVII.  k.,  140—149.  lap): 

Midőn  Maurer  1762-ben  Bécsbe  kerül,  a 
szépművészetek  Akadémiáján  Meytens  tanít¬ 
ványa  lesz.  Majd  abból  a  célból,  hogy  a 
freskó  festésben  tökéletesíthesse  magát,  Maul- 
pertsch  szolgálatába  akar  lépni  azon  föltétellel, 
hogy  az  kosztot  és  lakást  adva  munkájáért, 
megengedje  neki,  hogy  az  Akadémiát  is  láto¬ 
gathassa.  Ez  a  terve  nem  sikerülvén,  arckép¬ 
festéssel  kereste  meg  mindennapi  kenyerét  és 
emellett  az  Akadémiát  is  látogathatta. 


Régi  magyar  művészet’ 


Ekkor  ismerteti  őt  meg  egyik  tanára,  Schlet- 
terer,  Baumgartner  Norbert  kapucinus  páterrel, 
ki  három  forint  hetibérrel  munkatársává  teszi. 

Ezen  adatok  szerint  Norbert  atyával  való 
ismeretsége  nem  római  keltezésű.  Maurer 
Rómába  csak  mint  34  éves  férfiú  kerül  1772- 
ben  és  1776-ban  már  Bécsben  van.  De  ez  az 
adat  nem  zárja  ki  teljesen  annak  a  lehető¬ 
ségét,  hogy  1772-ben  együtt  mentek  Rómába, 
hol  barátságuk  bensőbb  viszonynyá  vált. 

Wurzbach  is  említi,  hogy  Baumgartner 
Norbert,  Klimó  György  pécsi  püspökkel  ösz- 
szeköttetésben  állott,  ki  ellátta  őt  a  festéshez 
szükséges  összes  anyagokkal  és  ennek  fejében 
Norbert  atya  ingyen  festett  oltárképeket  egyes 
magyarországi  templomok  számára.  Midőn 
Klimó  arról  értesült,  hogy  Maurert  munka¬ 
társul  fogadta  föl,  még  a  heti  3  forintnyi  bért 
is  magára  vállalta.  A  két  férfiú  munkatársi 
viszonya  a  következő  volt.  Norbert  atya  ké¬ 
szítette  a  kompozíciót  és  a  rajzot  kicsinyben, 
Maurer  aztán  nagyban  készre  festette  a  képet. 
Nagy  segítségére  volt  Maurer  gyakorlati  ügyes¬ 
sége,  helyes  rajztudása  s  főleg  az,  hogy  az 
Akadémián  folyton  antikok  és  a  természet 
után  festegetett  s  így  ott  szerzett  ismereteit 
a  képek  elkészítésénél  könnyen  alkalmazhatta. 
Ekként  Norbert  atya  képeinél  a  legfőbb  érdem 
mégis  csak  Maurer  Huberté  volt. 

Ennek  a  barátságnak  tehát  nagy  része  van 
abban,  hogy  Maurer  anyagi  gondoktól  menten 
művészetének  élhetvén,  végre  miután  Kaunitz 
herceg  arcképét  is  nagy  ügyességgel  megfesté, 
állami  ösztöndíjjal  Rómába  mehetett. 


Ezzel  a  római  úttal  kezdődik  Maurer  mű¬ 
vészi  pályafutásának  nagyobb  és  értékesebb 
szakasza.  Hogy  annak  első  felében  nagy 
hatással  volt  jövőre  egy  magyar  püspöknek 
mecenássága  és  egy  magyar  származású 
festő  barátsága,  az  el  nem  vitatható,  ha  rész¬ 
letekben  el  is  térnek  egymástól  a  magyar  és 
német  forrás  adatai. 

A  Tud.  Gyűjtemény  (1819.  V.  k.,  116.)  úgy 
beszél  róla,  mint  aki  nincs  már  az  élők  sorában. 

Maurer  rövid  életrajzát  magyarul  először 
Novák  Dániel  írta  meg  a  Honművész  1836.  évi 
52.  száma 41 1 — 4 12.  lapjain.  Az  ő  adatai  szerint 
Maurer  1760-ban,  22  éves  korában  került  volna 
Bécsbe  —  s  nem  mint  Wurzbach  írja:  1762- 
ben  —  s  7  évig  állott  volna  Norbert  atya 
szolgálatában. 

Maurernek  a  pápai  róm  kath.  templomban 
lévő  oltárképéről  1.  Kazinczy  Ferenc  nyilat¬ 
kozatát  Pályám  emlékezete  c.  műve  111.  lapján. 
V.  ö.  ugyanott  277.  és  288.  11.  —  Wurzbach 
i.  m.  146.  lapján  Maurer  arcképei  sorában 
fölsorolja  Páter  Norbert  Baumgartner  arcké¬ 
pét  is. 

Megemlítjük  a  Tudom.  Gyűjteni.  B.  P.  jegyű 
írójának  azon  adatát,  hogy  Maurer  Hubertnek 
a  balmazújvárosi  templomban  egy  fiatalkori 
munkája  van,  mely  szerinte  „különös  díszt  ád 
az  egész  vidéknek".  (1821.  X.  k.,  65.  1.) 

Kívánatos  volna  annak  a  földerítése,  hogy 
vájjon  a  Tud.  Gyűjt,  által  említett  nagyszom¬ 
bati,  pápai,  ugodi,  pécsi  oltárképeken  Maurer 
vagy  Baumgartner  neve  fordul-e  elő  ? 

íg  állott  a  vonat,  aRouen-Havre-ba 
siető  tömeg  sorai  közt  szemügyre 
vettem  a  pályaudvart,  a  „Gare 
St.  Lazare“  tágas  csarnokát,  mely 
ide  Páris  mélyébe  torkollik,  s 
önkéntelenül  kerestem  a  kap¬ 
csolatot  a  híres  festménynyel,  mely  a  Luxem- 
bourg-múzeum  „Caillebotte--  termében  gyakran 
olyan  riasztólag  hat  a  nyárspolgári  idegekre. 
A  vasúti  mozdony  kéklő  füstje  ugyan  meny¬ 
nyieket  ragadott  gyermeki  „ah“  és  „oh“  kiál¬ 
tásra.  Pedig  ha  e  képet  igazán  megértjük  és 
nem  futólag,  ékelődve,  profán  kedélylyel  sie¬ 
tünk  el  mellette,  úgy  vesszük  észre,  hogy 
mindent  kifejez,  amit  tárgya  révén  kifejezni 
óhajt.  A  levegő  párával  telített  s  az  orom- 
zatos  tető  alól  szemhatárunk  a  végtelenbe, 
az  ismeretlenbe  fullad.  Köröskörül  nehány 
jókora  magasságú  bérház  még  integet,  a  többi 
mind  levegő,  színes  és  kavargó  áramlat.  A  vidék 
levegője,  a  vidéké,  melyet  a  vasút  befutni 
fog,  tódul  felénk  s  a  mozdony  füstjével  ölel¬ 
kezik.  Némi  képzelő  tehetséggel  ellátni  vélünk 
a  tengerig  Bizonyára  nem  a  sínek  és  vágá¬ 
nyok  topográfiái  rajza  e  kép,  sem  a  geren¬ 
dák  és  egyéb  épületalkatrészek  szabatos 
építészmérnöki  fölvétele.  De  vájjon  ezt  várjuk-e 
a  festőtől,  szolgai  hűségű  másolatot,  száraz 
és  lelketlen  adathalmazt,  s  nem  inkább  azt, 
hogy  érzéseiről  és  benyomásairól  adjon  nekünk 
számot  ? 

Harminc  év  telt  el  e  kép  keletkezési  ideje 
(1877)  óta.  Harminc  év  nagy  idő.  Azóta  az 

egykor  szidott,  gúnyolt,  becsmérelt,  kineve¬ 
tett  impresszionista  művészet  meghódította  a 
világot. 

A  lelkes  és  kitűnő  csapatból  ma  már  csak 
ketten  vannak  életben:  Monet  és  Renoir. 

Tavaly  költözött  el  Cézanne,  nehány  évvel 
előbb  Pissarro,  régóta  porlad  Manet. 

Elindultam  üdvözölni  azt,  akit  sokkal  inkább 
mint  Manet-t,  a  modern  iskola  atyjának  és  meg¬ 
teremtőjének  tartok,  a  vasakaratú,  szilárd  kitar¬ 
táséi,  hatalmas  egyéniségű  művészt,  aki  dacolt 
mindenekkel,  akit  sem  társainak  példája,  sem 
álbarátainak  hízelgő  szava  meggyőződésének 
útjáról  eltántorítani  nem  tudott. 

Elindultam  üdvözölni  Monet-t. 

Hat  heti  szünetlen  esőzés  után  az  ég  mosolyra 
derült.  A  világosság  és  napfény  festőjét,  az 
üde  és  mozgékony  színhangulatok  felidézését 
lehet-e  megpillantani  másként  mint  jó  időben, 
napfény  és  ragyogás  közepette ! 

Ott  fogadott  a  kert  bejáratánál.  „Ah  c’est 
vous,  cher  maitre !“  —  ön  az,  mester,  meg¬ 
ismerem  a  birtokomban  levő  fénykép  alapján. 

Középtermetű,  vállas  és  erőteljes,  javakora¬ 
belinek  látszó  férfiú  állott  előttem,  melléig 
érő  ősz  szakálla  tekintélyt  és  méltóságot  ad 
külsejének.  Nem  tudtam  elfojtani  csodálko¬ 
zásomat.  Hogyan,  ez  a  hatvankét  esztendős 
Claude  Monet,  egykori  fegyvertársa  Manetnek, 
aki  immár  a  történelemé,  a  rugékony  járású, 
fürge  lépésű  atléta  alak  ő  legyen? 

Midőn  örömteli  meglepetésemnek  kifejezést 
adtam  e  csodálatos  testi  épség  és  valóban 
bámulatosan  megőrzött  életerő  fölött,  meg¬ 
nyertem  a  választ:  a  mezei  élet,  állandó  vidéki 
tartózkodás  (nyolc  és  tíz  hónap  elmúlik  míg 

a  művész  egyszer  ismét  Párisba  vetődik,  holott 
jelenlegi  tusculuma,  az  Eure  tartományban 
levő  Giverny,  Páristól  80  kilométernyi  távol¬ 
ságra  fekszik),  korai  lefekvés,  korai  kelés, 
rendszeres  munka,  természettel  való  állandó 
benső  együttélés  edzik  a  fizikai  szervezetet 
és  jólesőleg  hatnak  a  kedélyre. 

„Ah,  Páris  örökös  mozgalmával,  füstjével, 
porával  elviselhetetlen  nekem,  —  Páris  termé¬ 
szetesen  nagyon  szép,  fönséges  és  egyetlen 
a  maga  nemében,  hiszen  számtalanszor  fes¬ 
tettem.  Én  azonban  inkább  lakom  itt  e  domb¬ 
tető  alján,  szívom  a  friss  levegőt,  dolgozom, 
—  egyetlen  igaz  örömem  a  festészet  „(mon 
unique  bonheur  c’est  la  peinture)"  és  mitsem 
hallok  civódásokról,  kotériákról,  kiállítási 
jurykről  és  egy  ebekről 

Beszélgetés  közben  elérkeztünk  a  színekben 
pompázó  kert  jobboldali  szögletébe,  hol  a 
műtermet  magában  foglaló  földszintes  épület 
emelkedik,  míg  az  emeletes  lakóház  patriar¬ 
kális  emlékeket  fölidéző  hosszan  elnyúló  alap¬ 
rajzával  a  homlokzati  részt  foglalja  el,  s  hely¬ 
zeténél  és  méreteinél  fogva  uralja  a  vidéket. 

Keresettségnek,  hivalkodásnak  sehol  semmi 
nyoma,  az  egyszerűség  szinte  meglep  Azonban 
tévednénk,  ha  azt  hinnők,  hogy  itt  legcse¬ 
kélyebb  hiány  észlelhető  arra  nézve  a  mit  a 
gyakorlatiasság  és  kényelemkedvelés,  továbbá 
bizonyos  józan,  hogy  úgy  mondjam  szükség- 
szerű  fényűzés  megkíván.  Oldalt  a  kocsiszín¬ 
ben  pompás  automobilkocsit  vettem  észre. 
Midőn  félig  komolyan,  félig  tréfálva  a  „lóerők4' 
száma  felől  tudakozódtam,  mosolyogva  jegyezte 
meg  a  mester:  „Higyje  el,  tájképfestő  számára 
az  automobil  kitűnő  találmány,  bár  nem  is 
annyira  a  lóerők  száma  határoz'1. 

Beléptünk.  íme  a  pleinair  művész  műterme, 
világos,  szellős,  egyszerű  és  kényelmes.  A  hal¬ 
ványszürkére  festett  falakat  köröskörül  fest¬ 
mények  borítják:  valóságos  retrospektív  kiállítás. 
A  baloldali  falon  a  magasba  húzva  jókora 
nagyságú  vászon,  melynek  reprodukcióját  már 
ismertem.  Kerti  jelenetet  ábrázol  napsütésben, 
négy  vagy  öt  női  alakkal.  Ez  első  visszautasított 
művemnek  egyike  —  jegyzi  meg  a  művész, 
akkortájt  sokat  foglalkoztam  alakos  képekkel. 
Amott  egy  „dejeuner  sur  l’herbe",  —  odább 
csolnakban  ülő  két  női  alak,  a  lenyugvó  nap¬ 


fény  sugaraitól  megvilágítva.  Leányaim  ültek 
hozzá  modellül,  nem  folytattam  a  művet,  mert 
sajnáltam  fárasztani  a  szegény  leánykákat, 
( —  a  francia  udvariasság  sohasem  tagadja 
meg  magát  —  gondoltam).  Emitt  pedig  fele¬ 
ségemet  látja  kertben,  asztal  mellett  ülve  — 
egy  képet  mutatott,  melyen  a  napfény  szinte 
vakítólag  sugárzott.  „Ezt  Sargent-tel  együtt 
festettük.  Sargent  itt  volt  nálam  vendégül: 
„Tiens,  comme  c’est  magnifique",  milyen 
pompás,  szólott  hozzám,  ezt  meg  kell  festeni 
azonnal,  a  szót  tett  követte :  és  lóhalálban 
elkezdtük  kefélni  a  vásznat  „(en  grand  galop, 
nous  nous  mimes  á  brosser  nos  toiles)"  Monet 
eredeti  kifejezéseket  használ  beszéd  közben.  Van 
nyelvezetében  valami  a  „rapin“  kedélyes  szólás¬ 
módjából  és  valami  a  vidéken  tartózkodó  ember 
ősi  természetességéből,  aki  nem  válogat  kife¬ 
jezéseiben  s  a  legközelebb  fekvő  szót  s  a 
legszínesebbet  tartja  legjobbnak  és  legmeg¬ 
felelőbbnek. 

A  nagy  műteremablak  alá  helyezett  drap- 
színű  bársonynyal  borított  széles  pamlagra 
dőltünk  és  beszélgettünk  múltról,  jelenről. 

Alkalmam  volt  a  mester  ajkáról  hallani  az 
ismert  és  jellemző  anekdotát.  Huszonkét  éves 
korában  a  svájci  származású  Gleyre  műter¬ 
mébe  lép.  „Pás  mai,  pás  mai  du  tout"  — 
mondja  egy  alkalommal  tanulmányáról  a  pro¬ 
fesszor.  Csak  egy  kissé  túlságosan  a  modell 
karakterében  van.  íme,  itt  van  ön  előtt  egy 
zömök  testalkatú,  széles  vállú  modell,  ön  ehhez 
képest  híven  festette.  A  modellnek  rendkívül 
nagy  lábai  vannak,  ön  rendkívül  nagy  lába- 
katfestett.  Jegyezze  meg  magának,  hogy  mindez 
nagyon  rút.  El  ne  feledje,  fiatalember,  hogy 
valahányszor  alakot  fest  az  ember,  mindig 
az  antikra  kell  gondolni.  A  természet,  édes  bará¬ 
tom  igen  jó,  mint  tanulmányi  elem,  más¬ 
különben  azonban  nem  nyújt  semmi  érdekeset. 

Képzelhető-e  különb  csodabogár  mint  a 
művészeti  lecke,  melyben  mesterünknek  része 
volt?  Természetesen  sietve  hagyta  oda  a  kedves 
helyet,  magával  vonván  Sisley-t,  Renoir-t  és 
Bazil-t. 

Rövid  egymásutánban  végig  tárgyaltuk  a 
jelenkori  Franciaország  művészeti  hírességeit. 
Blanche,  Devalliéres,  Cottet,  Bemard,  Simon, 
Rodin  sorra  kerültek. 

Az  elsőt  tinóm  műismerőnek,  jeles  művé¬ 
szeti  írónak  tartja,  művészetével  azonban  nem 
rokonszenvez  —  „Blanche  egyike  volt  első 
vásárlóimnak,  akkor  még  líceumi  növendék 
volt.  Utóbb  elpártolt  és  más  utakra  tért,  amint 
elpártolt  Whistlertől  is  és  másoktól.  Ez  utó¬ 
végre  nem  hiba,  az  ember  meggyőződése 
idővel  változhatik.  De  igazán  nem  értem 
Blanche-t,  művészete  semmi  hatást  nem  tesz 
reám  (ca  ne  me  dit  rien).  A  kis  leányom 
rajza  bennem  több  művészi  mozgalmat  idéz 
elő  mint  az  övé.  Közbevetettem,  hogy  Blanche 
elsőrangú  művészeti  tanerő.  Művészetét  lehet 
bírálni,  hibáztatni,  elítélni,  de  tanítása  minden 
kritikán  fölül  áll,  hatalmas,  erős,  egységes  és 
éppenséggel  nem  kizárólagos.  Elismeri  minden 
törekvésnek  jogosultságát,  föltéve,  hogy  azon 
bizonyos  alapvető  elvek:  a  rajz,  a  forma,  a 
valeurök  tiszteletének  határain  belül  maradnak. 
Ezt  készséggel  elismerte. 

A  tanítás  az  egészen  más  —  úgymond. 
Oda  egyéb  erények  kellenek.  Én  ha  tanítanék 
egyszerűen  azt  mondanám:  Dolgozzék  amint 
én  dolgozom.  Utánozzon  engemet.  E  szavaknál 
jóízű  hahotában  tört  ki. 

Rátértünk  a  legújabb  eseményekre,  a  Sálon 
des  Indepéndants  kiállításaira. 

„Ma  éppen  fordítva  állanak  a  dolgok  mint 
a  mi  időnkben,  és  ez  elég  baj  a  fiatalokra 
nézve.  Hiányzik  a  túlzásoktól  ment,  józan  és 
egyszerű  kritika.  A  sajtó  lármája,  az  üzleti 
haszonlesés  reklámja  képes  megtéveszteni  a 
valódi  tehetségeket  is.  „Tehetség"  —  ugyan 
mit  jelent  e  szó?  Millió  tehetség  van,  azonban 
a  tehetséget  fejleszteni,  irányítani  kell,  ki  kell 
aknázni,  szolid  alapon  vezetni.  Minket  agyon- 
dorongoltak,  a  maiakat  levegőbe  emelve 
dicsőítik.  Mindkettő  hibás  rendszer,  de  nem 
tudom  melyik  az  előnyösebb  a  fiatalok  hala¬ 
dása  szempontjából.  Én  úgy  hiszem  az  első. 
Bizony,  mi  küzdöttünk,  fáradtunk  s  az  alko¬ 
tás  nem  volt  számunkra  könnyű.  Ellenvetik, 
hogy  ez  „dekoráció",  a  „legújabb  dekoratív 
irány".  De  ugyan  kérem  mit  dekorálnak? 
Hasonló  mederben  folyt  tovább  a  beszélgetés. 
A  mester  nem  rokonszenvez  és  nem  rokon¬ 
szenvezhet  az  ultrákkal  —  ebben  egyetértettünk. 

Kérdést  intézett  a  magyar  festőkre  nézve, 
hogyan  festenek,  milyen  irányban  dolgoznak. 

Megmondtam,  hogy  nekünk  is  megvannak  a 
magunk  „bonnat“-ink,  „lefébure“-ink  (sőt  azok¬ 
nál  jóval  rosszabbak)  azonban  a  fiatal  gárda 
sok  kitartással  és  nem  csekély  sikerrel  lépett 
a  modern  francia  impresszionisták  nyomába. 
—  „Miért  nem  állítanak  ki  erre  mifelénk'1  — 
kérdezte.  —  „Mert  azt  tartják,  hogy  annyi 
a  jó  festő  Párisban,  hogy  számukat  szapo¬ 
rítani  fölösleges,  mondottam  —  egy  jeles 
hazai  tájképfestőnk  nyilatkozatára  emlékezvén, 
ki  ugyanazt  válaszolta,  midőn  hozzá  e  kérdést 
intéztem. 

Kedveskedni  óhajtván,  elmondtam  a  lapok 
értesítései  nyomán,  hogy  a  magyar  kormány 
egy  képét  megszerezte  a  Szépművészeti  Múzeum 
számára.  Amennyire  a  gyér  tudósítások  sej¬ 
tetik:  éjjeli  kikötőt  ábrázol.  Emlékezetében 
fürkészni  látszott.  —  „Ahá!  Tudom  már,  az 
valami  nagyon  rossz  kép  lehet",  —  szólt 
nevetve. 

Komolyabb  tárgyra  tértünk,  a  közelmúltra, 
a  kezdő  impresszionisták  törekvéseire,  küz¬ 
delmeire. 

„Minden  a  munkában  van  és  a  jól  végzett 
munka  boldogító  érzésén  kívül  sincs  semmi, 
jegyezte  meg.  Renoir,  mikor  a  becsületrenddel 

kitüntették  s  azt  elfogadta  —  levelet  írt  hozzám, 
melyben  némileg  mentegetődzik  e  cselekedete 
miatt.  Visszaírtam  neki :  Te  kitartóan  dol¬ 
goztál,  meggyőződésed  szerint  éltél  és  cse¬ 
lekedtél,  a  legfelsőbb  elismerés  e  tények¬ 
ben  már  benne  van,  s  nem  szorul  hivatalos 
megerősítésre".  Rodin  nevét  ejtettem  ki. 
A  nagy  Rodin  szereti,  ha  őt  népes  banket¬ 
teken  szépszavű  tósztokban  ünnepük. —  „Úgy 
látszik  ez  a  városi  emberek  átka,  szeretik  a 
ceremóniákat.  Én  mindebből  nem  kérek.  Mind¬ 
ezt  hiúnak,  fölöslegesnek  és  céltalannak  tartom.  “ 

Nagy  „bonhommiával"  beszélt.  Emberszere¬ 
tet  és  ritka  életbölcseség  sugárzott  szavaiból, 
ítéleteiben  rendkívül  ponderált:  nem  enge¬ 
dékeny  és  nem  is  igazságtalanul  szigorú.  Nem 
haragszik  senkire,  ellenfeleire  sem.  A  rosszat 
éppen  oly  szükségesnek  és  elkerülhetetlennek 
tartja  mint  a  jót.  Éreztem,  hogy  a  tájkép¬ 
festő  beszél,  aki  synthetizál  mindent.  Kinek 
tekintete  naponta  megfürdik  az  ég  azúrjában 
s  ki  fát,  fűszálat,  virágot  vagy  kövecsdarabot 
odaadással  figyel  meg  és  szeretettel  környez. 

Azonban  az  „interviewer"  kötelessége  szo¬ 
rított  s  egy  fontos  kérdést  voltam  megkoc¬ 
káztatandó  : 

„Hogyan  állunk  Manet-val  —  kedves  mester 
—  tudakozódtam.  Manet  egész  fejlődése  azon 
hitet  kelti  bennem,  hogy  őt  nehány  művészeti 
író  az  igazság  ellenére  és  a  történelmi  tények 
elferdítésével  tette  meg  a  „plein-air“  atyjává. 

„Önnek  teljesen  igaza  van,  szólott.  Hiú¬ 
ság  nélkül  mondhatom,  hogy  senki  sem  festett 
plein-airt  előttem.  Manet  legkevésbé.  Ez  nem 
érdemem,  mert  hiszen  ösztönöm  vezérelt 
a  helyes  útra.  Manet  híres  dejeuner-je,  melyet 
a  jury  visszautasított,  műteremben  készült  — 
amit  szakértő  szem  rögtön  meg  is  lát  rajta  — - 
a  szabadban  végzett  tanulmányok  alapján. 
Azontúl  is  Manet  lehetetlenségnek  és  kárba 
veszett  fáradságnak  tartotta  a  plein-airt  olyan 
kizárólagos  értelemben,  mint  mi  műveltük  s 
csak  nagy  sokára  változtatta  meg  eredeti 
álláspontját,  amikor  azután  kitűnőt  alkotott." 

„Mester,  igaz-e,  amit  Léon  Bénédite,  a 
Luxembourg  múzeum  őre  írt  önről  egyik  mun¬ 
kájában.  1  Előttem  valóban  hihetetlen  állítás- 

1  L’art  francais  au  XIX.  siécle. 

nak  tűnik,  mikor  azt  mondja,  hogy  ön  művé¬ 
szetét  elméleti  alapon, a  „complementair"  színek 
elmélete  alapján  építette  föl  s  ezen  elvet  rend¬ 
szeresen  alkalmazta.  Lehetetlennek  tartom, 
hogy  oly  ösztönszerű  és  föltétlenül  igaz  mű¬ 
vészet,  mint  az  öné,  ily  mesterkélt  alapokon 
nyugodjon. 

„Ki  írta  ezt  és  hol  van  ez  megírva  - — 
támadt  föl  —  szavaiban  volt  egyaránt  humor 
és  indignáció  —  mit  elegyednek  emberek, 
akiknek  művészeti  fogalmakról,  a  művészet 
mibenlétéről  halvány  sejtelmük  sincs,  művé¬ 
szeti  dolgokba.1  Ezen  állítás  éppen  olyan  valót¬ 
lan,  mint  a  milyen  nevetséges,  aki  engem  és 
életpályámat  ismeri,  az  előtt  ezt  fölösleges 
hangsúlyoznom. 

Mikor  Signac  föllépett,  Renoir-ék  kísérletet 
tettek  az  általa  kieszelt  technikával.  Meg¬ 
mondtam  nekik,  hogy  az  meddő  és  hiábavaló 
fáradozás,  amellett  üres  és  együgyű." 

A  falon  egy  képet  pillantottam  meg  a  többi 
közt,  mely  a  „Boglyák"  „(Les  meules)"  soro¬ 
zatából  való  volt.  Alkonyati  hangulat.  A  boglya 
meleg  és  intenzív,  sárgája  tüzel  és  világít  a 
a  mély  kék  éggel  szemben.  Remek  és  kitűnő 
alkotás,  melyen  gyönyörrel  kéjeleg  az  emberi 
szem. 

„Emlékül  tartottam  magamnál  e  példányt, 
a  többi  elszéledt,  ide  s  tova.  .  .  . 

Az  embernek  örömet  okoz  megőrizni  legalább 
egyet,  megtekintgetni  időnként  és  fölidézni  a 
múltak  emlékét. 

Hiszen  olyan  gyorsan  élünk!  .  . 

Különben  —  ha  tőlem  függne  —  nem  adnék 
el  képeimből  egyetlen-egyet  sem.  Nem  szorulok 
reá.  Vagyonra  tettem  szert,  mely  megélhe¬ 
tésemet  biztosítja,  nyugodt  vagyok  és  meg¬ 
elégedett,  mert  módomban  van  hivatásomnak 
szentelni  minden  időmet  és  minden  erőmet. 

Egyébre  nem  vágyom. 

Azonban  végnélküli  az  emberi  ostobaság. 
Régente  szidtak,  ócsároltak,  csaknem  hogy 
ütlegeltek.  Nyolcvan  és  száz  frankért  adtuk 
képeinket.  Gyakran  közel  voltunk  az  éhen- 
haláshoz.  De  nem  engedtünk  és  semmit  el 

1  Bénédite  kétségkívül  tévedett,  bár  ettől  eltekintve 
egyike  a  jelenkori  francia  művészeti  irodalom  legkitű¬ 
nőbb  munkásainak. 

nem  alkudtunk.  Éreztük,  hogy  erősek  vagyunk 
és  egy  pillanatig  sem  kételkedtünk  a  győze¬ 
lemben. 

Ma  húsz  és  harminc  ezreket  fizetnek  rpűve 
inkért.  Ha  öt-hat  ezret  kínálnának,  bízvást 
mondom  önnek,  hogy  egyetlen  vászon,  nem 
hagyná  e  hajlékot.  Miért?  Mert  nem  szorultam 
rá,  mert  nem  érdemes  eladni,  mert  magam¬ 
nak  festek  és  nem  az  üzleti  haszon  kedvéért. 
Azonban  húsz  -  harmincezer  frank,  ez  már 
beszéd.  Végnélküli  az  emberi  ostobaság. 
Régente  szenvedtünk  eme  ostobaság  miatt, 
mi  sem  természetesebb,  minthogy  ma  hasznot 
húzunk  belőle. 

És  szélesen,  jóízűen  nevetett  a  mester.  Mély 
értelmet  sugárzó  szemét,  melyben  már  annyi 
vidék,  annyi  táj,  ezernyi  év  és  ezernyi  nap¬ 
szak  tükrözött,  apróra  hunyta  és  úgy  nevetett 
mint  valamely  erdei  faun. 

„Némelyektől  úgy  hallottam,  hogy  ön  több 
különböző  vásznon  dolgozik  egyszerre,  ille¬ 
tőleg  egymásután.  “ 

„Ez  igaz.  A  természetben  semmi  sem 
állandó.  Minden  pillanatról  pillanatra  változik. 
Egy  felhő  vonul  át  az  égen  és  az  alant  levő 
lomb  leveleinek  színe  megváltozik. 

Hitem  és  elvem  az  „Egység"  „(Unité)". 
Egységes  és  összhangzatos  hatásra  törekszem. 
Valamely  látvány,  valamely  színharmónia  meg¬ 
ragad,  azt  visszaadni  megrögzíteni  törekszem. 
Lehet  hogy  az  egy  félóráig  vagy  egy  negyed¬ 
óráig  tart,  akkor  egy  félóráig  vagy  egy  negyed¬ 
óráig  festek  és  a  másik  félórában  megfestem 
ugyanazt  más  hangulatban.  A  hangulat  a  fő. 
A  fák,  folyók,  sziklaképződmények,  fűszál 
vagy  virág,  hegy-  vagy  dombvidék  csak  váza, 
hordozója  a  hangulatnak,  csak  annyiban  létez¬ 
nek,  amennyiben  a  hangulat  létezni  engedi 
őket.  „Que  voulez  vous,  c’est  tout  comme 
de  la  musique".  Tekintetem  a  rouen-i  székes- 
egyház  homlokzatát  ábrázoló  festmények  felé 
irányult. 

íme  ez  a  kőhalmaz,  ki  merné  állítani  róla, 
hogy  kőműves-mesterember  munkája!  Földön¬ 
túli  fényben  ragyog.  Egyik  képen  az  ég  hal¬ 
ványzöldes,  a  székesegyház  halványsárga, 
másikon  az  ég  mély  kék  s  a  templom  a 
nyugvó  nap  pírjában  ég.  Csodás  és  földön¬ 
túli  látvány,  mint  bűvös  igézet,  mint  vala¬ 


mely  tündérmese  tündérvára  merednek  a  falak. 
De  emitt  egy  harmadik  változat.  A  szimfónia 
egyszerűbb  és  kevésbé  szokatlan.  Ugyanaz  a 
templom  hétköznapi  világításban,  szürkében. 
Az  alászálló  nap  nem  borítja  gerince,  kettős 
tornya,  millió  cirádája  fölé  skarlát  köpenyét 
vagy  a  hajnal  ezüst  palástját,  mégis  oly  szép, 
oly  nagyszerű. 

—  „Egy  ablakból  festettem  e  képeket  a 
templommal  szemben,  majdnem  szemem  vilá¬ 
gát  vesztettem  a  munka  folytán". 

—  „Mester  ön  az  igaz  faj  festőhöz  méltón 
osztja  Theodore  Rousseau  szavát,  mely  sze¬ 
rint  egy  négyszögkilométernyi  földdarab  elég, 
hogy  rajta  egy  emberöltőn  át  dolgozzunk. 
A  természet  oly  kifogyhatatlan  motívumokban . 
hangulatokban,  a  legegyszerűbb  és  a  legkülön¬ 
bözőbb  változatokban". 

„Ma  már  nehezen  mozdulok  hazulról.  A  minap 
jártam  Dieppeben,  és  bízvást  mondom,  szí¬ 
vessen  maradtam  volna  ott,  hogy  fessem  a 
tengert.  De  a  megkezdett  munka  hazaszólít. 
Itt  vannak  legutolsó  mű  veim.  “ 

Vagy  hat-nyolc  vásznat  vettem  észre.  Ugyan¬ 
azon  motívumnak  különböző  variációi.  Tavi 
rózsákkal  borított  víztükör,  a  víz  széles,  nagy 
foltokat  képez,  s  a  foltokban  egy-egy  felhő¬ 
darab  képe  tükrözik.  Szeszélyesen  helyezked¬ 
nek  el  a  levelek,  hol  lazán,  hol  egy  csomóba 
verődve,  s  közöttük  foglalnak  helyet  a  fehér, 
halványsárga,  rózsaszínű  és  piros  virágok. 

A  régi  vonalkás  technikát  Monet  ezúttal 
elhagyta  és  széles  nagy  foltokban  igyekszik 
festeni.  Hihetetlennek  látszó  dolog  és  mégis 
úgy  van:  Monet  haladt.  Nem  hogy  fölülmúlta 
önmagát,  mert  hiszen  az  „Argenteuil-i  hidat" 
és  annyi  más  festményt  emberi  erővel  túlha¬ 
ladni  nem  lehet,  de  egyéni  látása,  fölfogása, 
érzése  egyre  hatalmasabban,  leszűrve,  hogy 
úgy  mondjuk,  sűrítve  jut  kifejezésre. 

Nem  győztem  magamhoz  térni  a  bámu¬ 
lattól.  Monet  művei  esztétikus  örömöket  okoz¬ 
nak  azok  számára,  akiket  a  levegő  átlátszó¬ 
sága,  a  felhők  könnyed  bomlása,  a  mindent 
bámuló  és  megelevenítő  napsugár  játéka  bol¬ 
doggá  tenni  és  mámorba  ejteni  tud. 

Nem  frázis,  ha  azt  állítjuk,  hogy  a  természet 
lélekzetvételét  érezzük  alkotásain,  hogy  végig 
vonul  művein  az,  amit  a  francia  „le  grand 

souffle  de  la  natúré" -nek  nevez.  Mindenütt 
ezt  érezzük:  az  eleven  erő  lüktetését. 

Negyedóra  hosszat  térdeltem  e  művek  előtt, 
—  térdeltem  mondom,  mert  a  földre  voltak 
helyezve  s  ez  volt  az  egyetlen  és  legmegfele¬ 
lőbb  helyzet  a  behatóbb  szemlélet  számára. 

Midőn  kezét  szorítva  az  ősz  művésznek 
kifejeztem  örömömet,  lelkesedésemet  a  tapasz¬ 
taltak  fölött  s  a  „tökéletes  remekmű"  szavá¬ 
val  illettem  műveit,  —  „vájjon  van-e  töké¬ 
letes  remekmű"  — sóhajtott  fölő.  Úgy  hiszem 
hogy  nincs. 

Megnyugtatni  igyekeztem,  hogy  igenis  van  és 
nem  is  kell  olyan  túlságosan  messzire  menni 
értük. 

„Igen,  talán  mégis  léteznek  tökéletes  remek¬ 
művek,  folytatta.  Múlt  tavaszszal  Madridban 
voltam,  Volt  ön  Madridban?  —  sajnálkozó 
„nemmel"  feleltem.  Velazquez  meggyőzött 
róla,  hogy  mi  semmit  sem  tudunk.  Támo¬ 
lyogva  jöttem  ki  a  Prádóból.  Mennyi  tudás, 
mennyi  érzés,  minő  hatalom,  minő  erő!  Ezek 
remekművek  valóban.  Hogyan  festi  ő  a  bár¬ 
sonyt  például,  —  nem  ügy  miként  Carolus 
Duran  aki  a  bársonyt  még  „ bársony abbá" 
festi,  hogy  ámítson  és  megcsaljon,  hanem 
festi  egyszerűen  és  igazán.  Velazquez  művei 

valóban  tökéletesek  és  nem  emberi,  hanem 
isteni  hatalommal  készültek." 

A  nap  lenyugvóban  volt  már,  távoznom  kellett. 

„Hogy  semmit  el  ne  mulasszon  végig  kalau¬ 
zolom  a  kertemen  és  megmutatom  a  helyet, 
ahol  utóbbi  időben  dolgozni  szoktam"  — 
szólt  hozzám  barátsággal. 

A  műteremhez  vezető  folyosó  falán  japán 
metszeteket  vettem  észre. 

„Hirosigé  és  Hokuszai  értettek  hozzá  miként 
kell  a  tájképet  nézni",  mondta  elmenőben. 

Kiértünk  a  parkba. 

Fényár  és  színpompa  környezett.  A  virág¬ 
fajok  miriádjai  zengtek  „hozsannát"  felénk. 
Monet  „jó  kertésznek"  bizonyult.  Visszaadta 
a  természetnek  azt  amire  a  természet  meg¬ 
tanította.  Itt  a  kopár  dombvidéken,  hol  azelőtt 
csak  fű  és  kalász  termett,  kertet  varázsolt  elő, 
mely  a  világ  legszebb  kertjei  közül  való.  Sem 
nem  angol,  sem  nem  francia  ízlésben  készült, 
hanem  kizárólag  a  művész  sajátja.  A  lejtős 
terraszszerű  földdarabon  sövényeket  képezve 
vonulnak  a  virágzó  bokrok,  fák  s  valóságos 
szinorgiává  vegyülnek.  Túl  pediglen  az  országút 
másik  oldalán,  hol  folytatódik  a  birtok,  Monet 
—  ez  a  Bosco,  e  csodás  hatalommal  rendel¬ 
kező  ezermester  —  föltúrta  a  földet  és  tavat 

formált,  a  tó  medrét  telehintette  lótuszok  és 
nimfák  magvaival,  melyek  csakhamar  meg¬ 
fogantak  s  a  tó  színén  kiterjesztve  tányér¬ 
szerű  leveleiket  gazdagon  tenyésznek. 

Körülsétáltuk  a  tavat,  Alkonyodni  kezdett. 
Kéklő  fátyol  borult  az  Eure-melléki  hegyekre 
s  a  szellő  hűs  illatárat  sodort  felénk.  E  nagy 
művész  és  boldog  ember  oldalán  kimondha¬ 
tatlanul  boldognak  éreztem  magamat. 

„Oda  nézzen,  sietve  —  törte  meg  hir¬ 
telen  örömrivalgással  a  csendet,  miközben 
átfogta  karomat  —  látja  amott  az  aranyha¬ 
lakat,  milyen  vígan  ficánkolnak."  Nehány 
halacska  csoportba  verődve  úszkált. 

Reátekintettem.  Orcája  piros  lett  és  szemei 
lázban  égtek.  Úgy  állott  előttem,  mint  egy 
„lycéen",  aki  a  Luxemburg  -  kert  szökőkút¬ 
jainak  vizén  papircsónakokat  ereget. 

Búcsúztunk  és  elváltunk.  Az  országikról  utána 
fordultam,  hog}^  még  egyszer  lássam.  Szinte 
szökdelve,  könnyedén  és  mégis  méltósággal 
lépte  át  a  lépcsőfokokat,  azután  eltűnt  a  virá¬ 
gok  és  bokrok  sűrűjében. 

Másfél  órai  idő  volt  még  hátra,  míg  értem 
jött  a  kis  vonat,  mely  Vernon-ba  vigyen,  hogy 
onnan  a  Havre-ból  visszatérő  gyorssal  újra 
Párisban  teremjek.  Bebarangoltam  azalatt  a 
vidéket.  A  házak  falában  több  helyütt  nagy 
műteremablakokat  vettem  észre,  itt-ott  francia¬ 
amerikai  zászlót  lenget  a  szél.  Egész  karaván 
települt  a  művész  nyomába.  Különösen  sok 
zaklatást  kell  elviselnie  az  idegenhajhászó 
angolok  és  amerikaiak  részéről. 

Mindenütt  egy-egy  Monet-motivum.  Emitt 
a  jól  ismert  „Nyárfák",  melyek  keskeny  fo¬ 
lyócska  partján  a  gyertyaszál  egyenességével 
merednek,  amott  pipacsos  búzaföld  a  lágy 
hajlású  domboldalon,  zöld  borította  hegy 
hát  stb.  Merengésemből  egy  borotváltképű 
francia  paraszt  szava  riasztott  föl  egy  pilla¬ 
natra.  Abbanhagyta  a  lucernavágást  és  felém 
szólt:  hová  megyek,  honnan  jövök.  Monet 
nevének  hallatára  némi  büszkeséggel  jegyezte 
meg,  hogy  ő  szállította  eddig  a  művész  házá¬ 
hoz  a  spárgát,  azonban  ráúnt  a  mester  és 
újabban  nem  kell  belőle.  Vigasztalni  igyekeztem 
szegény  öreget  s  a  dolgok  múlandóságáról 
s  az  emberi  gyomor  állhatatlanságáról  koc¬ 
káztattam  meg  nehány  mondást. 

Messziről  azonban  a  vonat  zakatolása  hallott. 
Indulnom  kellett  s  kevés  vártáivá  odahagytam 
Giverny-t,  a  nagy  művészt  s  a  pompás  vidéket. 

Megismerkedvén  személyével,  térjünk  vissza 
műveihez,  pályájához.  Lássuk  miként  indult 
el,  hogyan  fejlődött,  meddig  jutott. 

Múlt  év  tavaszán  Durand-Ruelnél  rendezett 
kiállítás,  mely  tizenhét  művet  számlált  1864-től 
kezdve  1889-ig,  fejlődése  szempontjából  rend¬ 
kívül  becses  adatokat  nyújtott. 

Itt  láttuk  első  festményeinek  egyikét,  melyet 
a  zsűri  még  nem  sújtott  számkivetéssel:  Sziklák 
St.  Adresser-nél  (1864).  Tonalitásának  egy¬ 
szerűségével,  rajzának  aprólékos  hűségével 
Lepine-re  vagy  Boudin-re1  emlékeztet.  Egyszer¬ 
smind  kitűnő  bizonyíték  azokkal  szemben,  akik 
felületességet,  rajzbeli  hiányokat  vetnek  a 
művész  szemére.  Itt  láthattuk  mily  szigorú 
iskolát  járt  meg.  Beigazolódik,  hogy  képes 
mindarra,  ami  mások  kétes  érdemét  teszi. 
Ugyanezen  időtájból  való  lehet  a  „Moreau- 
Nelaton"  gyűjteményben  levő  „Erdő  szélén"  c. 
festmény.  Ez  is  tökéletesen  a  régi  színgam¬ 
mában  készült.  Modora  még  legkevésbé  egyéni. 
Még  közel  áll  Boudin  és  Jongkindhoz,  vala¬ 
mint  Corot  és  Daubignyhoz  is  fűzik  affini¬ 
tások.  Ezen  években  (1864—66 — 67.)  nagyobb¬ 
részt  Havre-ben,  Honfleur  vidékén,  a  szülei 
ház  közelében  dolgozik.  Gleyre  iskoláját  hamar 
odahagyta.  Eljött,  hogy  a  szabad  természet 
s  a  végtelen  tenger  látásán  üdítse  szemeit. 
Még  alig  huszonhárom-huszonnégy  éves.  2 
Ezen  időben  nehány  nagyobb  alakos  képet 
is  festett.  Már  hasonlíthatatlanul  szabadabb 
fölfogásra  és  kezelésre  nézve  az  1 866-ból  való, 
nagy  hírességre  szert  tett  „Zöldruhás nő"  (melyet 
sokan  Manet  képének  tartottak,  s  amely  Monet 
részéről,  ki  személye  ellen  irányuló  tervszerű 
megtévesztést  sejtett  a  nevek  hasonló  hangzása 
folytán,  haragra  és  ellenszenvre  adott  okot  az 
ismeretlen  pályatárs  ellenében3  és  a  „japáni  nő". 

1  Utóbbihoz  szoros  barátság  fűzte.  Boudin  volt  tulaj¬ 
donképen  az,  aki  benne  a  tájképfestőt  felébresztette.  L.  G. 
Cahen:  E.  Boudin,  sa  vie  et  sou  oeuvre. 

-  Sz.  1850-ben,  Párisban. 

3  Manet-vel  1869-ben  ismerkedett  csak  meg,  addig 
legnagyobb  öröme  volt  ha  a  Batignolles  kávéházban 
megfigyelhette  őt  Baudelaire-vel  való  beszélgetése  köz¬ 
ben.  Ee  Temps,  1900  nov.  25. 


Amint  egyszerűbb,  önálóbb,  szélesebb  és 
erővel  teljesebb  lett,  mint  a  „Hollandi  szélma¬ 
lom  “-nál  (1872.)  láttuk,  a  zsűrinek  nem  kellett 
többé.  A  visszautasítások  egész  sora  követ¬ 
kezett.  O  bölcsen  kitér  az  ádáz  módon  nyil¬ 
vánuló  harag  elől.  Egyéni  jellemére  semmi 
sem  vet  annyira  világot  mint  vas  következe¬ 
tessége,  mellyel  föltett  szándékához  mind¬ 
végig  hű  maradt.  Csupán  egyetlenegyszer 
1880-ban  kísérelte  meg  a  bejutást  „Az  ár  pusz¬ 
títása  “  (Le  Debácle)  c.  művével.  Nem  kellett. 
Utóbb  nem  szorult  többé  a  vendégszeretetre 
s  ő  a  nagy  „visszautasított"'  utasította  vissza 
azontúl  a  hivatalos  elismerést  minden  fajtá¬ 
jában.  Hírneve  tetőpontján  a  kormány  a  „becsü¬ 
letrenddel  “  óhajtotta  kitüntetni,  azonban  a 
kísérlet  hajótörést  szenvedett  merev  ellensze¬ 
gülése  folytán. 

Azonban  térjünk  vissza  a  korábbi  évekhez. 
Az  1870-iki  háborús  események  elszélesztették 
a  művészeket.  Kevesen  követték  Monet  pél¬ 
dáját,  aki  a  vezérkarban  foglalt  helyet,  vagy 
H.  Regnault-ét,  aki  a  csatatéren  vérzett  el. 
Művészünket  Hollandiában  és  Londonban  talál¬ 
juk.  Itt  ismerkedett  meg  Daubigny  ajánlása 
folytán  Durand-Ruel-lel,  aki  képeit  eleinte  csak¬ 
nem  kizárólag  vásárolta.  Miként  a  korábbi 
franciákra  (Gericault-Delacroix)  az  újabb  keletű 
angol  tájképésziskola :  Constable  és  Turner 


nagy  hatással  van  reá.  Különösen  az  utóbbi 
merész  és  erővel  teli  kolorizmusa  mindinkább 
a  színeffektusok  és  színhangulatok  irányába 
sarkalja.  Ecsetje  alatt  megszületik  a  modern 
tájkép,  úgy  amint  az  Worpsvede-től  Nagy¬ 
bányáig  és  Szolnokig  a  kontinens  összes 
számottevő  tájképészeit  inspirálta.  Minden  vib¬ 
ráció  és  mozgás,  minden  szín  és  levegő,  minden 
életet  és  meleget  sugároz.  A  tárgy  mellékes, 
fő  a  festői  hatás  s  a  színhangulat. 

Számtalan  változatban  festi  a  London-brid- 
get-et,  a  Charingcross-hídját  az  egymást 
követő  vagy  keresztező  vonatokkal,  a  West- 
minster-parlamentet  ködben,  hóban,  napsu¬ 
gárban. 

A  háború  lezajlása  után  visszatér  argen- 
teuil-i  otthonába,  a  Szajnapartra,  hol  nyolc  évig 
marad  (1870 — 78.).  Rendkívüli  tevékenységet 
fejt  ki.  Egyénisége  teljesen  kifejlődik,  miként 
azt  az  „Argenteuil-i  híd“  c.  festménye  mutatja 
készült  (1874-ben).  Meleg  nyári  napon  vagyunk. 
Tiszta  és  átlászó  az  ég  kékje.  A  szemben 
levő  parton  fák  vonulnak,  valami  erdőség. 
A  lombozat  a  déli  nap  tikkasztó  sugarát  ele¬ 
venen  sugározza,  valamint  fényt  lövelnek  a 
lomb  sűrűjéből  előkandikáló  sárgás-fehér  ház¬ 
falak.  A  hídon  nehány  járó-kelő  fáradtan 
ballag.  És  a  víz,  melyben  az  ég  képe  tük¬ 
rözik,  hogyan  ring,  mozog,  valóságos  diadal 

miként  az  festve  van.  A  cseppfolyós  anyag, 
ecsetje  alatt  valóban  cseppfolyós,  a  felhő  köny- 
nyed  és  libegő,  —  már  mások  megmondták, 
hogy  tele  fagyaszt,  nyara  perzsel.  1  Ugyanez 
áll  a  „Város  a  vízparton"  (1872.  Moreau- 
Nelaton  gyűjt.) és  a  „Pipacsos  mező"  1872  u.  o.) 
c.  művekről. 

1874-ben  jött  létre  az  első  „Sálon  des 
refusés"  a  Bd.  des  Capucines-en,  Monet  öt 
képpel  vett  részt.  Itt  állította  ki :  „Impression- 

Soleil  levant"  (Napkelte-impreszió)  c.  képét, 
melytől  az  egész  mozgalom  utóbb  nevét  nyerte.2 
Következő  évben  a  Hotel  Drouot-ban  bocsá¬ 
tották  árverés  alá  képeiket.  E  vállalkozás  azon¬ 
ban  alig  nehány  száz  frankot  jövedelmezett. 
1876-ban  újabb  kiállítás  következett. 

1878-ban  elhagyja  Argenteuilt  és  Béthenil- 
ben  találjuk.  Itt  készült  a  Luxemburg  -  múz. 

1  Th.  Duret :  Historie  de  l’impressionisme. 

2  V.  ö.  Th.  Duret.  H.  de  l’impr. 

falusi  temploma  (1872),  s  a  káprázatos  „Park¬ 
részlet"  (1878.)  melynek  virágai  nem  csupán 
ragyognak,  hanem  kevés  híjján  illatot  árasz¬ 
tanak.  A  hetvenes  évek  végén  több  téli 
tájat  fest  pl.  a  föntebb  említett  „Pusztító 
árat". 

1880-ban  külön  kiállítást  rendez  a  Bd.  des 
Italiens-en  a  „la  Vic  Moderné"  c.  folyóirat 
szerkesztőségében. 

Majd  melegebb  vidékre  vonul  s  egy  ideig 
1884 — 1888.  a  földközi  tenger  partján  kóborol, 
1889-ben  a  Creuse-ben  van  és  fehérre  meszelt 
apró  házak  falait  festi  a  sötétlő  hegyek  alján. 

Midőn  1886-ban  kiállít  a  Bd.  Madeleine-n, 
a  hangulat  kezd  megváltozni  vele  szemben. 
De  nem  késik  soká  a  teljes  diadal.  Három 
évvel  utóbb  Rodin-nel  együtt  állít  ki  Georges 
Petit  szalonjában  összesen  145  képet.  A  táma¬ 
dók  lerakják  a  fegyvert  és  senki  sem  vonja 
többé  kétségbe  nagy  tudását,  renkívüli  tehet¬ 
ségét,  óriási  erejét,  képeiért  rengeteg  össze¬ 
geket  fizetnek.  Míg  a  „Saardam-i  csatorna" 
c.  képét  korábbi  tulajdonosa  nyolcvan  frankért 
szerezte  meg,  utóbb  húsz  és  harmincezer 
frankon  kelt  el. 

1887-óta  azEure-tartományban  levőGiverny- 
ben  állandó  tartózkodásra  rendezkedik  be. 
Ott  festi  a  „Boglyák",  a  „Nyárfák"  sorozatát 
és  legutóbb  a  „Tavi  rózsákat".  Képeinek  száma 
máris  több  ezerre  rúg  és  e  számot  előrelát¬ 
hatólag  tetemesen  növelni  fogja. 

Ama  rendkívüli  változásnak,  mely  a  tájkép¬ 
ről  való  fogalmainkat  Giorgione  és  Tizian, 
Ruysdael  és  Hobbema  óta  oly  gyökeresen  meg¬ 
változtatta,  ő  volt  legfőbb  és  legelemibb  ténye¬ 
zője.  A  színről  és  a  színnek  a  levegőben  való 
megjelenéséről  adott  tanítása  fölfedezés  számba 
megy  és  beláthatatlan  perspektívákat  nyit  a 
jövő  nemzedék  számára.  Szemünk  nem  a  fa 
törzsén,  a  lombozat  csinos  rajzán  akad  meg, 
—  hangulatot  várunk  és  a  hangulat  hiányá¬ 
ért  nem  fog  kárpótolni  semmi. 

Az  impresszionisták  közül  egyike  azoknak, 
akik  leghívebben,  egy  egész  élet  követke¬ 
zetes  és  ernyedetlen  munkássága  révén  vezető 
eszméjüket  kifejezésre  juttatták. 

Nem  túlozunk,  ha  a  „tájkép  Velazquez-ének" 
nevével  illetjük. 


Rózsaffy  Dezső 


Tffc 


RÉSZLETEK  A  BERLINI  HEBBEL-SZÍNHÁZ  BELSEJÉBŐL 
KAUFMANN  OSZKÁR  MŰVE 


A  HEBBEL-5ZÍNHÁZ 

z  építőművészet  a  szomorú  ájult- 
ságnak  egy  hosszú  korszaka  után, 
egy  vergődéses,  egy  impotens  kor¬ 
szak  után,  amely  már  az  akarás¬ 
ról  is  lemondott  és  a  melynek  a 
legfőbb  bölcsesége  az  volt,  hogy  történelmet 
kell  tanulni  és  régi  mesterek  lelke  nélkül  régi 
mesterek  mintáit  kell  másolni,  a  másolásnak 
ez  után  a  bágyadt  korszaka  után,  friss  és  ter¬ 
mékeny  életre  ébredt.  Senki  sem  kételkedik 
többé  benne,  hogy  téglából  másképen  kell 
építeni,  mint  terméskőből  vagy  éppen  márvány¬ 
ból,  hogy  malterrel  nem  lehet  a  rusztikát  utá¬ 
nozni,  hogy  oszlop  csak  odavaló,  ahová  való 
és  hogy  acéllal,  üveggel,  színházakat,  parla¬ 
menteket,  bérházakat  másképen,  ha  úgytetszik, 
más  stílusban  kell  építeni,  mint  ahogyan  a 
kölni  dómot  építették.  Multatuli  azt  mondja, 
hogy  a  gótika  csodái  úgy  születhettek  meg 
és  azért  reszket  bennük  a  kor  lelke,  mert  az 
építőművész  ugyanazzal  az  áhítattal  épített,  a 
melylyel  a  hívő  ember,  a  középkori  ember 
mádkozott.  Az  utolsó  negyven  év  templomai, 
parlamentjei  és  palotái  között  hány  van, 
amelyről  a  huszonnegyedik  és  huszonötödik 
század  emberére  majd  a  tizenkilencedik  szá¬ 
zadnak  akkor  már  történelmi  levegője  árad  ? 

A  berlini  Hebbel-színházról  a  legelső  dicsé¬ 
ret,  amelyet  el  kell  mondani,  az,  hogy  az 
korunknak  egy  komoly  és  elegáns,  új  forma- 

nyelven  beszélő  és  elokvens  dokumentuma. 
A  második  dicséret  összefügg  az  új  életre 
ébredt  építőművészeinek  egy  legjobb  értelem¬ 
ben  vett  művészi  és  mégis  demokratikus  voná¬ 
sával  :  azzal,  hogy  az  építőművészet  nem  áll 
meg  többé  a  falaknál,  az  ablakoknál,  az  orom¬ 
zatoknál,  más  szóval  a  maga  művészi  objek¬ 
tumának  a  külsejénél,  hanem  átlép  a  falakon, 
behatol  a  házba  és  ugyanazt  a  talentumot 
vagy  ízlést,  amely  a  külső  épületet  meg¬ 
teremtette,  a  belső  épületnek  is  szolgálatába 
bocsátja.  Az  iparművészet  csodálatos  eredmé¬ 
nyeire  tette  rá  a  kezét  a  modern  építőművészet ; 
a  művész  tartozik  egy  kissé  mesteremberré 
lenni,  amint  a  művészetek  legragyogóbb  virág¬ 
zásának  idején  a  szónak  olyan  nemes  értel¬ 
mében  mesterember  volt  szinte  minden  művész. 

tervezőnek,  az  építőnek,  a  vasgerendákkal 
és  kőkockákkal  dolgozó  művésznek  ez  a 
behatolása  a  házba,  az  elrendezésnek,  a  díszí¬ 
tésnek  az  egységes  mivolta,  az  a  buzgó  és 
türelmetlen  művészi  ösztön,  amelynek  az  utolsó 
lámpa  éppen  olyan  fontos,  mint  akár  a  hom¬ 
lokzat,  az  a  gyönyörűen  artisztikus  kicsinyes¬ 
kedés,  amely  a  szőnyegek  színeit  is  maga 
akarja  megállapítani,  ez  teszi  a  Hebbel-szín- 
házat  egyrészről  azzá  a  tökéletes  dokumen¬ 
tumává  a  kornak,  amelylyé  a  külső  művészete 
még  csak  félig  tette  volna,  másrészről  ez  teszi 
a  világ  egyik  legszebb  színházává. 

Akármilyen  szuperlati vuszt  ír  le  az  ember, 
előre  érzi  az  olvasó  kételkedését,  és  előre  fél 
a  gúnyos  mosolygástól.  A  legfőbb  magaszta- 

lásnak  egy  megszorítását  tehát  sietve  ide  kell 
írni:  ebben  a  színházban  nem  lehet  operettet 
vagy  Feydeau-bohózatot  játszani.  Stiltelenség 
volna.  De  ez  a  színház  a  Hebbel  komor  és 
mély  zengésű  nevét  írta  a  homlokára,  ez  a 
színház  a  nevével  és  a  programmjával  elkö¬ 
telezte  magát  a  legelőkelőbb  művészi  törek¬ 
véseknek,  a  minden  plebejusbukfencet  és 
hisztrió-fogást  finnyásan  kerülő  irodalmiság- 
nak,  ennek  a  derűs,  tiszta  és  fenséges  mű¬ 
vészetnek  pedig  szebb  hajlékot  aligha  lehetett 
építeni  a  Kaufmann  Oszkár  színházánál.  Ko¬ 
moly,  elegáns  és  szép  színház  ez ;  tanuságtétel 
a  máról ;  ebben  az  értelemben  —  mint  minden 
nagy  alkotás  —  a  tiszta  líra :  egy  kővel  és 
vassal,  üveggel  és  fával  dolgozó  művész  lel¬ 
kében  így  tükröződött,  ilyen  formákba  formá¬ 
lódott,  ilyen  keretet  kívánt  a  maga  számára 
az  a  gondolatkomplexum,  amely  ma  a  Hebbel 
nevéhez  fűződik. 

Maga  az  épület  meglepi  az  embert.  Külö¬ 
nös  és  szokatlan.  A  fal  tömör  nagy  kőkockái 
biztosan  és  karosban  emelkednek  fölfelé,  két¬ 
oldalt  egy- egy  keskeny  ablak  húzza  alá  a 
délceg  felnyulásukat ;  a  háromszögű  homlok¬ 
zat  széles,  egyszerű  és  —  mert  dísztelen  — 
előkelő  szépségű  síkja  megkoronázza  a  fala¬ 
kat  és  a  maga  széles  egyszerűségével  nyu¬ 
galmassá  és  komolylyá  teszi  az  épület  egész 
homlokát ;  a  két  oldalfal  nagy  kőkockái  között 
pedig  a  középen  mészkőbe  vágva  félkörben 
öt  karcsú  ablak  nyílik  ki ;  mintha  maga  az 
épület  nyílnék  ki,  mintha  belőlről  áradna  ki 
egy  nagy  világosság;  ez  a  nyájas,  fehér  ablak¬ 
sor  derűt  és  melegséget  hoz  az  egész  konstruk¬ 
cióba,  nagyon  érdekes,  nagyon  szép,  nagyon 
színház.  Igaz:  nincs  egyetlen  oszlopa  sem.  Igaz: 
nem  könyököl  előre,  hogy  a  felrobogó  ekvi- 
pázsoknak  egy  előcsarnokban  fedelet  nyújtson. 
Nem  sablon,  nem  fellneréshelmer.  De  azért 
színház ;  nincs  rá  kiírva,  de  ha  valaki  a  derűs 
öt  ablakot,  az  egész  nyájas  félkört  a  középen 
és  az  egész  házat  megnézi  és  nem  mondja 
rá,  hogy  ez  színház,  nem  hiszem  el  róla, 
hogy  intelligens  ember. 

Az  épület  a  Königgrátzerstrasseban  áll, 
zajos  és  rút  nagyvárosi  utcán.  Szűk  telekbe 
kellett  belekomponálni,  egy  centiméterrel  sem 
tovább  a  telekkönyvi  határnál  és  ebből  a 

Prokrusztesz-ágyból  úgy  került  ki  a  művészi 
gondolat,  mintha  a  frissessége  és  az  elegánciája 
a  tervezői  ötletesség  kényelmes  dúslakodásá- 
nak,  nem  pedig  nehéz  agymunkának  volna  a 
következménye.  Formásán  és  tisztán  tagozó¬ 
dik  a  ház  négy  részre :  az  előcsarnok,  a  néző¬ 
tér,  a  színpad  és  az  adminisztrációs  szobák 

egy-egy  fejezetére.  A  kapuk  elől  szerények, 
komolyak,  hencegés  nélkül  valók,  a  kőbe  van 
bele  vágva  a  helyük.  A  kapuk  egyszerű  disze 
azonban  művészkéz  munkája  és  jobbra  és 
balra  a  homlokzat  előtt  kőtalpakon  két  nehéz 
bronzlámpa  áll :  ezeket  a  lámpákat  is  művész¬ 
kéz  rajzolta  a  bronzöntő  számára. 

Lámpagyári  Ízlés,  selyemkereskedő-ötletes- 
ség,  kárpitosítélet  sehol  nem  jutott  itt  szóhoz. 
Ez  a  színház  belülről  tehát  nem  fehér-piros- 
arany.  Mikor  az  ember  a  nézőtérre  belép,  úgy 
érzi  magát,  mintha  egy  nagyúri  ház  intim, 
finom,  diszkrét  és  nagyon  előkelő  úri  szobá¬ 
jában  volna.  A  csendes  és  diszkrét  előkelő¬ 
ségnek  a  levegője  van  ezen  a  nézőtéren,  ezt 
érzi  először  az  ember. 

A  földszinten  nincsenek  páholyok :  nyilván 
nem  lehetett  őket  úgy  elhelyezni,  hogy  a  vona¬ 
laknak  és  színeknek  ezt  a  nemes  harmóniá¬ 
ját  el  ne  rontsák.  A  földszinten  szürke  bár¬ 
sonynyal  bevont  karosszékek  állanak,  a  színpadi 
függöny  is  ebből  a  szürke  bársonyból  való. 
A  színpadot  fekete  palizanderből  készült  keret 
veszi  körül.  Ez  a  fekete  keret  olyan  mint  egy 
komoly  képnek  a  szép  kerete,  ebben  az  ele¬ 
gáns  keretben  omlik  le  a  bársonyfüggöny  és 
folyik  később  a  játék.  A  fekete  keret  magas¬ 
ságáig  barna  fával  vannak  beburkolva  a  falak. 
Ahol  a  burkolat  véget  ér,  ott  selyemtapéta 
kezdődik  ;  a  mintája  lila,  sárga  és  zöld ;  ez  ér 
fel  a  tetőig.  Erre  a  háttérre  rajzolódik  rá  két 
erkély.  Barna  aranyragyogású  fából  valók  ;  az 
első  erkély  a  színpadnál  kezdődik  és  egy  lendülő 
félívben  öleli  át  a  nézőteret ;  a  második  emeleti 
jóval  hátrább  kezdődik  és  egy  másik  barna 
aranyragyogású  félkört  rajzol  a  fekete  faburko¬ 
latra  és  a  sárga-lila  tapétára.  A  tetőn  nincs  ott  a 
megszokott  csillár,  Ez  a  tető  -tető.  Nem  töri  meg. 
nem  lyukasztja  át  a  fényárral  hencegő  lámpa, 
A  világítást  elölről  százötven  kis  lámpától 
kapja  a  színpad ;  a  színpad  fekete  kerete  fölött 
négy  karcsú,  egészen  originális  kristálydíszű 
csillár  függ.  A  fekete  palizander,  az  arany¬ 
barna  és  a  szürke  bársony  közé  még  két  szín 
súgárzik  be.  A  karcsú  lendületű  első  erkély 
mögött,  a  második  erkély  ragyogó  barna 
vonala  alatt  hét  páholy  van  belekomponálva 
a  faburkolatba.  Finom  és  előkelő  kis  skatulyák 
ezek,  egy-egy  gyöngyös  ragyogást!  kristály- 

díszű  lámpa  ég  felettük ;  a  páholyok  fala  lilás 
a  függönye  szelíd  zöld.  Mindez  együtt  a 
vonalaknak  és  a  színeknek,  a  formáknak  és 
az  ostoba  díszítéssel  el  nem  rontott,  becsüle¬ 
tes  anyagnak  olyan  finom  harmóniáját  adja, 
amilyent  más  színházi  nézőtér  nem  ad.  Semmi 
vásárosság,  semmi  komédiásság,  csupa  derék 
őszinteség;  nagy  tiszta  sík,  jó  anyag.  Maga 
az  a  törekvés,  hogy  a  színházi  nézőtér  ilyen 
diszkrét  és  elegáns  úri  szobává  váljék,  nem 
egészen  új.  A  Kammerspiele,  a  Reinhardt 
színháza  már  ilyenformán  van  megcsinálva. 
De  ami  ott  még  kezdet,  abból  itt  kifejlett 
ékesszólás  lett. 

A  folyósón  az  ajtók  diófából  és  palizan¬ 
derből  vannak ;  a  selyemtapéta  levendulakék, 
a  szőnyeg  barna  szmirna ;  tükrök  lógnak  a 
falon  patinázott  bronzkeretben ;  a  kandalló 
fekete  palizander-keretét  lánc-sor  zárja  el ; 
egyik  lámpa  szebb  a  másiknál,  mindent  mű¬ 
vészi  kéz  tervezett  itt,  mindent  művészi  Ízlés 
hangolt  össze,  a  színhatások,  a  vonalak  és  a 
formák  hibátlan  szépsége  nagy  díszítő  talen¬ 
tumból  virágzott  ki,  amely  a  dekoratív  hatá¬ 
sok  egész  skáláján  úgy  játszik,  mint  a  virtuóz 
keze  a  zongorán. 

A  ruhatár  minden  bizonynyal  a  legkevésbbé 
alkalmas  helyiség  dekoratív  hatások  elérésére. 
A  fekete  palizanderből  nagy  vonalakkal  meg¬ 
épített  ruhatári  fülkéket  azonban  itt  narancs- 
sárga  függönyök  zárják  le.  Az  első  emeleten 
van  a  foyer.  A  fala  félmagasságban  fekete 
fával  van  beburkolva.  A  teteje  tompasárga  és 
halkzöld.  A  szmirnaszőnyege  heliotrop,  sárga 
és  fekete  mintákkal.  Elől  az  öt  karcsú  ablak, 
amely  az  utcára  nyílik.  Az  egész  egy  lágy 
elipszis.  És  a  foyerban  és  a  ruhatárban,  és 
az  igazgatói  szobában  és  az  öltözőkben  min¬ 
denütt  ott  az  alkotó  művész  kezenyoma. 

Egységes  stílus,  egységes  művészi  hangulat 
van  az  egész  házban,  amely  elér  és  betölt 
minden  zugot,  nem  feledkezik  meg  egyetlen 
lámpáról,  egyetlen  öltözködő  asztalról  sem. 

Azok  számára,  akiket  érdekel,  álljon  itt 
néhány  adat  a  ház  színház-technikai  beren¬ 
dezéséről.  A  színpad  szélessége  tizenhat  és 
fél  méter ;  a  mélysége  tizennégy  méter.  A 
színpad  forgószínpad  ;  két  süllyesztője  van, 
amelyeket  oda  lehet  forgatni,  ahol  szükség 


.4  Hebbel-színház 


van  rájuk.  A  zsinórpadlásnak  hatvan  felhúzója 
van.  A  világítás  négyszínű,  vörös,  fehér,  zöld, 
sárga,  és  intenzitása  száz  fokú  lehet.  Három 
súgólyuk  van,  nem  az  ismert  és  ízetlen  kagyló 
alatt,  hanem  diszkrétül  beleszerkesztve  a  szín¬ 
pad  alsó  keretébe;  a  súgón  kívül  a  rendező 
és  a  világítómester  figyelheti  innen  az  előadást. 
A  színházban  nyolczszáz  ember  számára  van 
hely.  A  területe  996  kvadrát  méter;  az  összes 
költségek  760.000  márkára  rúgtak. 


Ez  a  Hebbel-színház.  A  fiatal  építőművész, 
aki  általa  a  híresség  aranycsengését  szerezte 
meg  a  nevének,  magyar  ember.  A  komoly, 
szép  ház  a  Königgrátzerstrasseban  nyilván 
egy  művészi  karrier  első  jelentős  stációja;  és 
egy  kicsit  elégtétele  és  büszkesége  a  magyar¬ 
ságnak  is  ebben  a  városban,  ahol  olyan  sok 
a  hajlandóság  a  lekicsinylésünkre. 

Berlin 

Bíró  Lajos 

KITAG  AWA  UTAMARO 

§r~  fizó  lesz  szokatlanul  finom  asszony¬ 
kákról,  akiknek  élete  szelíd  moz¬ 
dulatokban  fejeződik  ki,  selymes 
ruhájuk  ráncvonala  bő  lendülettel 

-  iramodik  a  piciny  test  idomain  végig, 

a  hajlásúk  ujj  szerűen  bájos  és  a  járásuk  hason¬ 
latos  a  fehér  holdfényhez,  mely  végigsuhan  a 
virágokon,  hogy  szirmuk  sem  görbül.  Olykor 
gitáron  játszanak  karcsú  ujjakkal,  mialatt  a 
tekintetük  az  elénekelt  mese  tovatűnt  idejébe 
száll  és  a  lehetetlenségek  csodái  közt  kalan¬ 
dozik.  Máskor  különös  szobák  négy  fala  közt 
tesznek-vesznek,  miknek  ablakai  egy  darab 
kék  eget  hasítanak  ki  és  engedik,  hogy  a 
cseresznyefa  odakünn  bizalmasan  bólogasson 
befelé.  Fésülködnek,  babát  öltöztetnek,  vagy 
parányi  kezekkel  tálálják  a  tealevél  forráza- 
tát.  Avagy  szeretnek.  Nem  azzal  az  indula¬ 
tossággal,  mely  a  mienk:  az  ábrándok  szelíd¬ 
sége  van  az  ő  szerelmükben,  csupa  halk  szó 
és  csitító  odaadás.  Örömeik  tele  vannak  a  sze¬ 
mérmesség  bájaival  és  a  hála  fényével.  Nem¬ 
zeti  ünnepek  tömkelegében  látni  őket  azzal 
a  mosolylyal  az  ajkon,  melyet  évszázadok  mű¬ 
vészserege  áhitatos  egyformasággal  [rögzített 
és  látni  őket  mesés  tájak  sétaútjain,  gazdag 
ruházatban,  gondos  hajékkel,  a  kulti vált  sem¬ 
mittevés  aranykorszakában.  Egy  múló  ötlet 
tartamáig  ama  finomlelkű  nyugati  nép  rokoko- 
hangulata  szitál  le,  a  nyesett  kerti  fák  virág¬ 
dús  háttere  fejük  ki,  mulató  párok  sétálnak, 


női  kacagás  hallszik  s  ami  marad  —  mes¬ 
terséges  nehéz  illat  a  levegőben  s  egy  elejtett 
selyemszalag  a  földön  .  .  .  Szó  lesz  asszo¬ 
nyokról,  akiket  ismerünk  s  kik  mégis  anionra 
újak  nekünk.  És  szó  lesz  állatokról  is.  Recés 
szárnyú,  színes  bogarakról,  nyílsebes,  evező 
madarakról,  amik  függni  látszanak  a  levegő¬ 
ben  és  a  tarka  kagylók  sokféleségéről.  Töré¬ 
keny  holmi  mind,  amit  páratlan  lapokon  össze¬ 
hordott  egy  szorgos  művész  keze;  ami  benyitót 
talált  az  ő  leikébe  és  végül  kisugárzott,  mint 
örökszép  alkotás. 

A  japán  Utamaro  művészetében  megszeret¬ 
tük  azt  a  finom  jelenséget,  mely  legapróbb 
munkájában  is  megvan  és  elárulja  az  ő  ele¬ 
ven  közelségét.  Amikor  munkálkodni  kezdett, 
a  fametszés  művészete  másfélszázados  hagyo¬ 
mányokból  pompázott.  Függetlenné  vált  már 
kiinduló  szakában  a  kakemonók  szellemétől 
és  Moronobú  személyében  oly  művészre  akadt, 
aki  az  anyagkezelés  nehézségein  diadalmas¬ 
kodva,  megsejtette  a  hozzáfűzött  formavilág- 
minden  új  lehetőségét.  Egyszerű  dúcokkal 
dolgozott,  feketékkel,  és  döntő  súlyt  helyezett 
a  vonalra,  mely  magába  vette  a  mozdulatok 
lendületét  és  egyben  befoglalta  a  térbeli  vonat¬ 
kozásokat  is.  Amit  a  rajzolók  és  ecsetelők 
szaggatott,  idegesen  töredezett  vonalkákkal  ele¬ 
venítettek  meg,  az  a  vésőnek  szánt  motívu¬ 
mokban  hirtelen  szűkszavú  futammá  zsugo¬ 
rodott  össze  és  az  egyszerűség  látszata  mellett 
mégis  magában  rejthette  a  lényeg  ezer  szép¬ 
ségét.  Morunobu  xilografiai  erényei  másban 
is  erősek.  A  kifejezésmód  újszerűsége  dacára 

művészhite  szorosan  kapcsolódott  a  hagyo¬ 
mányok  szelleméhez  és  annak  sugalmára  épí¬ 
tette  rajzbeli  vízióit  nemzete  fogékony  leikébe. 
Megszokás  szentesítette  típusok  voltak  azok, 
miknek  vallásos  áhitat  adta  meg  a  hierati¬ 
kus  merevséget.  Az  a  gyönyörű  hit,  mely  az 
ősök  szellemét  a  köznapiság  minden  sarká¬ 
ban  és  tárgyában  tudta,  mely  megérezte  egy 
elhunyt  világ  determináló  erejét,  a  művésze¬ 
tekben  is  követelte  irányító  vezérszerepét.  Az 
élők  országa  nem  mozdult,  nem  rebbent, 
anélkül,  hogy  a  már  létezettek  tömege  suhogó 
szárnyalásával  elméjében  ne  érintette  volna. 
Az  egyén  minden  tettében  az  istenség  aka¬ 
ratát  látta  és  amikor  maga  is  eltűnt  a  testie- 
sen  létezők  sorából,  egyszeriben  a  fontos  szel¬ 
lemek  rendjébe  illeszkedett  és  épp  annyira 
döntővé  vált  a  jövőre  nézve,  mint  volt  maga 
determinálva  a  múlt  által.  A  japán  szemében 
az  emberiség  ily  módon  egy  csodásán  sok¬ 
szoros  lánccá  nyúlt,  melynek  minden  külön 
szeme  a  maga  helyén  döntővé  vált  e  végte¬ 
len  sor  szilárdságában,  de  a  környezetétől 
elvonatkoztatva  el  is  veszítette  minden  érthe¬ 
tőségét.  A  mi  európai  józanságunk  ezt  a  láng¬ 
eszű  álmot  az  „átöröklés"  fogalmával  szeretné 
kivetkőztetni  sejtelmes  hüvelyével,  de  álhöl- 
csessége  csak  sikamlós  fogalmat  ragad  az 
energikusan  szemléltető  kép  helyett.  Művésze¬ 


tünk  sem  látott  belőle  hasznot,  képzelő-ereje 
megfogyott  e  természettudományi  fikciókon, 
míg  a  japán  művészet  fantasztikus  hitével 
a  művészi  révedezés  buja  légkörébe  száll. 

Dicsérő  szó  tehát,  ha  Morunobu  alkotásaiban 
a  tradíció  szellemének  jelenvalósága  szembe¬ 
ötlő.  Ez  megmarad  az  egyre  fiatalabb  művész¬ 
nemzedékekben  is,  akik  a  fametszet  tökéle- 
tesbítésében  eljutottak  a  két-  és  többszínű 
lenyomatok  sikeréhez,  az  egyre  gyérülő  és 
merészen  összefoglaló  vonalakig,  a  színfoltok 
összecsendüléséig,  az  átszelések  és  rövidítések 
problémájáig  és  végül  a  tónusok  titkos  har¬ 
móniájáig.  A  technikai  készség  fokról-fokra  fino¬ 
modott,  pazarabb  játékokba  fogott,  de  az 
eszmei  rész  évszázados  hiterős  üdeséget  őrzött 
meg.  Nem  is  használta  ám  senki  azt  a  vészes 
szót,  melylyel  mi  nyugatiak  a  művészi  érték 
végső  súlyát  adjuk,  az  „ egyéni “-t.  Nem  álmo¬ 
dott  egyéniségről  a  legkiválóbb  sem,  mert 
bölcsességének  ártott  volna.  Viszont  az  önér¬ 
zet  lüktetéséről  sem  mondott  le.  Ami  értéket 
érzett,  arról  tudomást  vett  művészi  higgadt¬ 
sága,  de  óvakodott  attól,  hogy  átlépje  a  nem¬ 
zet  szokott  érzelmi  körét.  Világos,  hogy  a 
japán  lélek  nem  jutott  a  benső  tények  ama 
differenciálásáig,  mely  az  „én"  fogalmát  érté¬ 
kessé  emelte,  nem  is  kérkedhetett  tisztán  egyéni 
kiválóságokkal.  Utamaro,  kiben  a  japán  nem. 

zet  utolsó  nagy  művészgyermekét  nevelte,  a 
büszkeség  tetőpontján  sem  tudott  magáról 
mást  mondani,  mint:  „Én  japán  festő  va¬ 
gyok'1  ... 

Előkelő  család  sarja  volt.  Államhivatalnoki 
pályára  nevelkedett,  bár  művészösztöneit  már 
a  cseperedés  éveiben  elárulta.  Mondják  róla, 
hogy  sokat  járt  künn  a  szabadban  és  figyelte 
az  állatország  érdekes  életét.  Lehet,  hogy  már 
akkor  gyűjtötte  pazar  dekoratív  emlékképeit : 
a  kiterjesztett  szárnyú  madarakat  és  a  virág¬ 
szirmokon  csüngő  rovarokat.  Ha  bogarat  fogott, 
figyelmesen  nézte  alkatát,  ornamentális  ötle- 
tességű  izeltségét  és  színét.  Utamaro  egyideig 
a  dilettáns  kedvtelésével  űzte  a  fametszés 
művészetét,  közben  hivatalnokoskodott,  míg 
lassan  rájöttek  kiválóságára.  Természetes,  hogy 
minden  iránt  fogékony  lelke  kezdetben  szíve¬ 
sen  simult  a  már  megerősödött  derekú  idegen 
művészekhez.  Az  a  tárgykör,  amely  főleg  érde¬ 
kelte,  nem  őt  ihlette  meg  először.  Sokan  mes¬ 
terkedtek  már  benne  és  körülbelül  ki  is  épí¬ 
tették  jelentős  részét.  Az  asszonyt,  a  nőt, 
mint  festői  ingert  kiváltót  ismerte  Morunobu. 
Tisztában  volt  vele,  hogy  a  test  idomaiban, 


a  bő  ruházat  omlatagában,  a  mozdulatok'  pa¬ 
rázs  lepergésében  a  művész  számára  a  vonal¬ 
beli  megnyilatkozások  kincsesbányája  rejlik 
és  tudta,  hogy  a  hagyományos  adatok  sze¬ 
rint  lejátszódó  akciókban,  az  imádkozásban, 
a  családi  tűzhely  gondozásában,  mindennemű 
helyzet  előírt  testtartásában,  a  japán  szemnek 
ismerős  és  tetszetős  formaalakulatok  fejlenek 
ki,  miket  csak  a  kézianyag  durvaságán  túl 
kell  tessékelni,  hogy  érthető  hatásra  ébred¬ 
jenek.  Morunobu  munkájában  a  nő  nem  vált 
másmivé,  csak  egy  pompás,  kiaknázhatatlan 
ornamentális  dísszé,  bensejével  azonban  szó¬ 
hoz  nem  jutott.  Művészi  felfedezésnek  mind¬ 
amellett  jelentőséges  a  fel-  avagy  külszínnek 
engedékennyé  való  tétele  és  a  fiatalabb  mes¬ 
terek  hálája  meg  is  nyilvánult  abban,  hogy 
Morunobu  útmutatását  megszívlelték.  Többen 
voltak,  akik  Utamaro  asszonytípusainak  szán¬ 
dékát  sugalmazták.  Kezdetben  a  Torii-iskola 
negyedik  feje,  Kiyonaga  hatott  Utamaróra  a 
legnyomatékosabban.  Kiyonaga  asszonyaiban 
a  reálisztikus  szélesség  uralja  a  vonalak  frá¬ 
zisát  és  az  érzéki,  fiatalos  hevű  Utamaro 
inyenckedett  az  érettség  eme  mintái  láttára. 

Később,  a  megelégülés  idejében,  mikor  már 
a  magasabbrendű  és  finomabb  érintkezések 
örömeit,  a  sejtelmes  teázásokat  virágzó  luga¬ 
sokban,  avagy  az  éjjeli  csónakázásokat  halott¬ 
csendes  vizeken,  sorozta  mindennapi  élvezetei 
közé,  eltért  az  erősen  földízű  Kiyonaganők 
típusától  és  Harunobu  szentimentális,  karcsú 
asszonyaiért  rajongott.  Nyilván  a  végletet  érin¬ 
tette  és  meghódolt  oly  művésznek,  akinek 
ideálja  —  a  szemlélhetőség  kedvéért  mondom 
a  hasonlatot  —  rokon  volt  a  prerafaeliták 
nőeszményével.  Burne-Yones  sápatag  asszo¬ 
nyai  száz  évvel  előbb  ott  kisértettek  a  távol¬ 
keleten  és  egy  álmodozó,  világotkerülő  mű¬ 
vész  lelkében  árnyéktáncba  fűződtek.  Haru¬ 
nobu  csendes  idegzetének  megfeleltek  és  volt 
annyi  vitális  erejük  még,  hogy  átszármazhat¬ 
tak  Utamaro  csintalan  rajzaiba,  gáláns  vonal¬ 
történeteibe.  A  két  végleten  belül  érintkezett 
Utamaro  ötletessége  Yeishi  főúri  női  arcaival, 
valamint  Shunsho  és  Shigemasa  szerelmi 
hősnőivel.  Az  első,  kissé  kényeskedő  művész 
mesterséges  szépei  és  az  utolsó  kettő  kedé¬ 
lyes  fél  világi  tónusa  megadta  neki  a  módot, 
hogy  magára  találjon.  Bár  mindenből  kóstol¬ 
gatott  Utamaro  egy  csipetnyit,  mégis  ragasz¬ 
kodott  ahhoz,  hogy  a  képpé  átformálódott 
asszony  lehetőleg  megtartsa  az  ösztöneinket 
érintő  közvetlenséget.  Utamarónál  a  nő  soha¬ 
sem  alakul  szín-  és  vonalbeli  vázzá,  nem 
hasonul  át  dekoratív  életevesztett  alakká,  ha¬ 
nem  folton  és  vonalon  túl  érezteti  érzéki  jelen¬ 
valóságát.  Ez  áll  a  bárminő  társadalmi  réteg¬ 
ből  Utamaro  művészetének  pódiumára  került 
asszonyokról.  Egy  gazdag,  élveteg  világ  főúri 
szeszélyében  álmodta  meg  ő  a  nőt,  akinek 
mosolya  hálára  és  hódolatra  késztő.  A  kegyet 
egyforma  örömmel  veszi  a  Yoshiwara  delnői¬ 
től,  a  „zöld  teaházak“  bájos  kicsinyeitől,  a 
színpad  szépeitől  és  a  rangos  hölgyközönség¬ 
től.  Van  Utamarónak  egy  páratlan  lapja,  me¬ 
lyen  a  fél  világ  egy  díszes  koszorúja  veszi 
körül  őt.  A  szerelmes  leányok  művészének 
mondta  magát  és  van  benne  egy  szemernyi 
reklám,  mikor  ilyfajta  metszetek  szövegébe 
belevette,  hogy  szívesen  vállal  e  tárgykörbe 
eső  munkát.  Növeli  a  művész  jellembeli  érté¬ 
két  az,  hogy  őszinte  gondossággal  élők  alak¬ 
jait  csoportosította  a  jelzett  lapon  maga  körül. 


Tetszett  Utamarónak  ez  a  légkör,  ahol  a  fesz¬ 
telenség  dacára  valósággal  tüntethetett  finom¬ 
ságával,  mely  egy  fényes  kultiváltság  virág¬ 
hajtásaként  pompázott.  Rajongtak  is  érte  a 
nők,  mint  kiről  tudták,  hogy  derék  barátjuk 
nekik.  Ama  metszetei  között,  mik  dokumen¬ 
tumai  életének,  egy  másik  arról  szól,  miként 
festette  meg  Utamaro  a  Yoshiwara  leghíre¬ 
sebb  házikójának  falát.  A  „Hoo“  nevű  csoda¬ 
madár  groteszk  és  felborzolt  mesealakját  rög¬ 
zíti  a  falon.  A  mester  keresztbevetett  lábakkal 
ott  ecsetel  a  kép  lábán  s  mialatt  serénykedik, 
a  háttér  nyitott  ajtajánál  leány  leány  mellett 
tolong  és  gyönyörködik  a  jelenetem  A  szin 
közepén  egy  apró  inaska  pepecsel  a  szerszá¬ 
mokkal.  Az  élet  közvetlensége  és  derűje  su¬ 
gárzik  ezekből  a  metszetekből  és  Utamarónak 
ama  sajátos  éleslátása  a  köznapiság  múló  tényei 
körül,  miben  a  japán  művészek  egyike  sem 
érte  utói.  A  nép  asszonyai  is  érdekelték. 
Látta  őket  szorgos  munkájuk  közepette,  az 
élet  terhét  viselve.  Híresek  az  ő  gyöngyha¬ 
lászó  Awabi-asszonyai. 

Az  asszonylélek  pajzán  ismerője  más  fel¬ 
fedezéshez  is  jutott,  melynek  lelki  mélységét 
Utamaro  ritka  munkákban  járta  át.  A  gyer¬ 
mek  világát  előtte  még  európai  művész  sem 
tárta  fel  annyi  kedélylyel  és  a  megértés  okos 
adataival,  mint  tette  Utamaro.  Az  apró  szen¬ 
tek  örömét,  csintalanságát  a  művész  fogé¬ 
konyságával  megértette  és  egy  életbölcs  opti¬ 
mizmusával  szerette.  Egyébként  a  japán  nép 
lelkében  mindig  megvolt  a  gyermekek  iránti 
rajongó  szeretet.  Lafcadio  Hearn-ben,  aki  a 
nyugatiak  sorából  a  japán  sajátosságokat  gyö¬ 
keresen  ismerte,  olvasunk  egy  megrendítő 
történetet  a  gyermek  sejtelmes  hatalmáról  a 
nagyok  lelke  fölött.  Egy  gyilkos  vezekelő  ön¬ 
vádját  meséli,  kit  a  meggyilkolt  család  árván 
maradt  gyermeke  tettének  iszonyára  ébreszti. 
Hearn-nek  apró  novellája  izzó  színeit  viseli 
egy  nekünk  szokatlanul  mély  jelenetnek.  A 
gyéren  maradt  életrajzi  adatokból  tudják,  hogy 
Utamarónak  gyermekei  nem  voltak.  Férfikora 
delét  túllépte  már,  mikor  megházasodott.  Igen 
boldogan  élt  asszonyával,  akiről  mondják, 
hogy  urát  munkájában  segíteni  tudta  és  mű¬ 
vészi  hitét  megértette.  Ez  újra  tanujele  annak, 
hogy  Utamarót  köre  nagyrabecsülte  és  egyé- 

niségének  sugárzó  szeretetreméltóságát  hódolva 
elismerte.  A  kiadója  saját  lakásában,  házá¬ 
ban  tartotta,  ami  nem  írandó  azonban  tisztán 
az  üzleti  érdek  számlájára.  Az  élők  vonzalma 
jutott  részül  neki,  aki  mindent  megértett  és 
közel  vitt  a  leikéhez. 

Utamaro  művészete  élményekből  szövődött. 
Választékos  ízlése  az  öröm  és  bánat  halk 
képei  felé  vitték  el  és  ilyenkor  egy  arisztokra¬ 
tikus  élvezőnek  diszkrét  hangján  mesélt.  Vo¬ 
nalai  és  színei  ritka  tartózkodással  az  eltom¬ 
pult  lángok  melegében  találkoztak.  De  nem 
mindig.  Nagy  volt  benne  az  érzékek  daca  és 
túlfinomodott  lényének  korlátlan  erotikuma 
beleárasztotta  művészetébe  tüzét.  Ámde  azok¬ 
ban  a  rajzokban  is,  melyeket  egy  nagy  iskola 
hagyományai  szerint  a  szerelem  dicsőségére 
erőszakolt  nyomtató-dúcaiba,  a  vaskosság  ha¬ 
tárától  távol  maradt.  Sikerült  ez  Utamarónak 
eredeti,  tüzes  és  mélységetjáró  képzelete  révén. 
Benne  a  japán  lélek  szokatlan  formaviziókkal 
küzködő  világa  szűzies  nemességében  nyilat¬ 
kozott  meg  és  olykor  közeljárt  a  képzelet 
ősforrásához  annyira,  hogy  szimbólumaiban 
az  ellentétek  dacára  érintkezik  nyugati  mű¬ 
vésztársaival.  Azokon  a  fametszeteken,  mikre 
most  gondolunk,  az  erotikum  és  fantazma¬ 
gória  kísérteties  párosulása  van  jelen.  Hadd 
említsük  meg  futólag  kettőnek  tárgyát.  Az 
egyik  egy  tengerparti  tájat  mutat;  egy  kagylót 
gyűjtő  leány  utánamered  társnőjének,  aki  a 
víz  alá  bukott  halászó  kedvében  és  kit  egy 
ijesztő  viziszörny  hirtelen  megtámad.  Teknős¬ 
béka  a  teste  és  lemurfeje  van,  babonás  nézése 
megbénítón  hat  a  kiszemelt  áldozatra.  Egy 
másik  rajzon  a  kobold  támadását  a  szintér 
jelzése  nélkül  vetette  oda  Utamaro.  Egy  sző¬ 
rös  manó  merészsége  úgy  hathat  a  leány¬ 
zóra,  mint  egy  kínos,  nyomasztó  álom.  Az 
álom  játékának  rögzítését  látják  Utamaro  eme 
fametszetein  és  keresik  a  jelenet  lélektani  tisz¬ 
tázását.  Úgy  rémlik,  hogy  a  boncoló  bírálat, 
dacára  minden  ügyeskedésének,  sohasem  fog 
behatolni  az  effajta  fojtott  levegőjű  fantáziák 
rejtelmeibe,  mert  nem  nyílhat  meg  neki  az 
alkotó  organizmusának  minden  titkos  ideg¬ 
rezdülése.  Utamaro  erotikus  színezetű  álom¬ 
képei  tartalmazzák  a  hatás  ama  fejthetetlen 
energiáit,  melyeket  a  rokontárgyú  Goya-,  de 


még  inkább  Klinger-metszetek  felénk  sugá¬ 
roznak.  Kiinger  „Handschuh“  -sorozatában  kü¬ 
lönben  van  egy  lap,  melyben  a  vízió  tárgyi 
fogalmazásában  az  Utamaróéval  meglepő  azo¬ 
nosság  tüntet. 

Az  élők  világának  művészi  feltüntetésében 
nem  apadt  ki  Utamaro  témaköre.  Említettük 
fiatalkori  érdeklődését  a  növény-  és  állatvilág 
iránt.  Tanulmányszámba  mehettek  a  szabadba 
való  kirándulásai  és  csakugyan  mesterhírének 
legelső  éveiben  három  nagy  metszetsorozat¬ 
ban  publikálja  művészi  megfigyeléseit.  E  mun¬ 
kák  értékéről  kortársai  nagy  véleménnyel 
voltak,  sőt  az  első  sorozat,  „A  rovarok 
könyvé  “  -  nek  utószavául  ősz  tanítómestere,  Tori- 
yama  Sekiyen,  Utamaro  dicshimnuszát  írja 
meg.  Az  ujdonszerűség  varázsa  lepte  meg  e 
sorozat  forgatóit.  Nyilván  érezték,  hogy  a 
tárgy  kiművelésében  egy,  a  hagyományoktól 
függetlenné  vált  művészhit  szólalt  meg.  Meg¬ 
figyelései  nyomán  Utamaro  a  rajz-  és  színbeli 
ötletek  oly  tömegét  vette  be,  annyi  felfede¬ 
zetlenül  maradt  döntő  nyomatéiul  részletet 
látott,  hogy  csupán  a  mestersége  nyelveze¬ 
tére  kellett  azokat  lefordítani,  hogy  a  meg¬ 
nyilatkozás  erejével  hassanak.  Tanítójának 
rajongó  szava  álljon  itt: 

„Megrabolta  a  tűzbogár  fényét  és  megren¬ 
dítette  ezzel  a  régi  festészetet,  és  a  prücsök 
vékony  csápjaival  indult  hadba  ellene.  A  giliszta 
bölcsességével  élt,  hogy  alávájó  tudását  meg¬ 
mutassa;  az  álca  tapintó  ügyességével  nyo¬ 
mul  be  a  természet  rejtelmes  homályába, 
mialatt  útját  a  fénybogár  deríti  és  csak  akkor 
szünetel,  ha  a  pókhálózat  utolsó  szálát  el¬ 
érte. íl1 

Szebben  és  művészibb  gondolatfűzéssel  a 
rovarkönyv  hírét  emelni  nem  lehet.  Utamaro 
az  iskolák  szellemét  s  az  adott  formakánon 
szabályait  mellőzve,  a  természet  valóságos 
képét  sürgette  ki,  színekben  és  vonalakban 
tisztára  újat  mutatott  és  ily  módon  egyenge- 
tője  volt  ama  naturalizmusnak,  mely  utóbb 
Hokuszai  és  Hiroshige  munkáiban  végső  követ¬ 
kezetességgel  tört  ki.  Szapora  egymásután- 

Ez  az  idézet :  Ivurth :  „ Útmutató “  c.  könyvéből 
való,  melynek  japán  forrásokból  merített  életrajzi  adatait 
fel  is  használtuk. 

bán  kiadásra  került  a  „Száz  rikoltók “  és  a 
„Kagylók  könyve".  Amit  Utamaro  az  izeitek 
világában  már  tüntető  bravorral  megcsinált, 
azt  a  madarak  könyvében  utolérhetetlenné 
fokozta.  A  mozdulatok  grafikáját  az  egymásba 
alakuló,  egyre  változó  formák  összegyűjtő 
vonalát,  a  változó  helyzetek  rövidszavú  viszo¬ 
nyát  a  japán  művészet  számára  mindenkor 
érvényes  tökéletességben  adta  meg.  A  kagylók 
könyvében  jobbára  színimpressziókat  gyűjt. 
Megadja  a  formák  pontos  adatait,  a  színek 
tarkaságát  és  egyben  apró,  finoman  levegős 
tájakat  kerekít  hozzájuk.  Egyelőre  csak  pró¬ 
bák  az  utóbbiak,  de  csakhamar  itt  is  kiválót, 
fejtegetni  méltót  művel. 

Utamarónál  szokatlanul  új  a  háttér  kiépítése. 
Bár  a  mesterség  szabályaihoz  híven  nem 
tévesztette  el  a  dekoratív  hangsúlyt,  mégis 
mondhatni,  hogy  a  perspektíva  meghódításá¬ 


ban  felülmúlta  elődjeit.  Még  Harunobu, 
kinek  tárgykörét  nem  egy  ízben  átszelte, 
a  térbeli  adatok  egymásra  való  vonatkozta¬ 
tásában  lehetőleg  csekély  elmélyítésre  szorít¬ 
kozott  és  egy  indifferens,  tagolatlan  háttér 
megteremtésével  megakasztotta  a  képzelet  téi- 
betöltő  szárnyalását.  Utamaro  optikai  érzé¬ 
kenysége  nem  állt  meg  a  mesterségesen  állí¬ 
tott  fal  előtt.  Azokban  a  fametszetekben, 
melyeket  Harunobu  és  Utamaro  „  feketehát  - 
terűek“-nek  neveztek  el,  az  ellentét  szembe¬ 
ötlő.  Harunobu  egyszínű  feketére  festett  dúc¬ 
cal  zárja  el  a  képet  és  a  figurális  téma 
határozott,  bár  finoman  latolgatott  színei\  el 
oly  ornamentális  összecsendülést  váltott  ki, 
mely  páratlan  volt  az  addigi  műtermékek  so¬ 
rában.  Utamaro  a  háttér  feketéjét  a  tónusok 
gazdag  futamán  keresztül  siettette  és  az  egy¬ 
hangúságot  eloszlatta,  úgyannyira,  hogy  a 

mélység  érzetét  felkölthette,  mint  előtte  senki. 
Nála  a  tér  kibővült  és  alakjainak  fesztelen¬ 
sége  nemcsak  lelki,  de  valósággal  fizikai  is 
volt.  Segítségére  volt  rajzbeli  tudása,  mely 
átszelések  és  rövidítések  segélyével  a  vona¬ 
lak  kifejező  erejét  a  lehetőség  határáig  kiak¬ 
názta.  Egyrészt  tónusos  érzéke,  mely  a  kon- 
turnélküli  kép  megkísérléséig  vitte,  másrészt 
rajzoló  készsége  a  japán  tájkép  nagy  meste¬ 
révé  tette.  Hokuszái  nagyszerűségét  Utamaro 
ingeniuma  nélkül  méltányosan  értékelni  nem 
lehet. 

Utamaro  a  művészete  kedvéért  élt  és  dol¬ 
gozott.  Kritikusai  nem  mulasztják  el  az  ellen¬ 
tétet,  hogy  nappal  kiadója  házában  szorgos¬ 
kodott  és  éjjel  mulatni  indult  a  zöld  teaházak 
felé.  Elevenen  megőrzött  emlékképeket,  átélt 
és  izgalmas  létükben  megmaradt  dús  benyo¬ 
másokat  vetített  munkáiba.  A  gyönyör  orszá¬ 


gában  járt  ő.  Virág  és  asszony  volt  körülötte 
és  csupa  mosolylyal  kínálkozott  minden.  Fajá¬ 
nak  örömet  szemelő  sajátossága  kiválasztódott 
benne  és  Utamaro  hajszolta  a  gyönyör  élmé¬ 
nyeit.  A  művész  egoizmusa  volt  benne,  mely 
követelt  az  élettől  annyit,  hogy  túlostúl  meg¬ 
teljék  és  egy  nemzedék  minden  lelki  rebbe- 
nését  a  maga  bensejében  végiglássa.  A  siker 
melegében  lett  nagygyá,  terebélyessé.  Később 
kissé  elhamarkodta  már  a  dolgát,  de  tőről- 
metszett  művészereje  a  félmunkában  is  kitört. 
Úgy  van,  hogy  ami  ránk  maradt  tőle,  a  kul¬ 
túra  összegéhez  tartozik :  színes  foltba,  alakba 
szorult  élet,  az,  mely  minden  érzékünkkel 
megragadható,  a  miénk  és  a  másé  az  ösztönök 
közössége  folytán.  Az  Isten  kegyelméből  való 
művészet  eltörli  a  faji  határokat. 

Eisler  Mihály  József  dr. 


330 


KIVITEL 


Akkor  kész  a  mű,  ha  a  festő  kifejezte  azt, 
amit  ki  akart  fejezni.  Max  Liebermann. 

Tegyük  fel,  hogy  néhány  jól  meglátok  vonás 
teljes  képét  keltené  annak,  amit  valamely  tárgy¬ 
tól  elvárhatunk.  Nos,  ebben  az  esetben  el  vagyunk 
ragadtatva  e  váratlanul  szerencsés  kiviteltől  s  kezd¬ 
jük  unni  a  fölösleges  szorgalmat,  amely  sikertelenül 
igyekszik  kcltegetni  egy  már  kielégített  vágyat. 

Joshua  Reynolds. 

* 

A  nagy  mester  műve  befejezett  minden  állapo¬ 
tában.  Goethe. 

* 

A  festmény  akkor  kész,  mihelyst  eltűnt  róla 
minden  nyoma  azoknak  az  eszközöknek,  amelyek 
a  kitűzött  cél  elérésére  szolgáltak. 

J.  Mac  Neill  Whistler. 

* 

Tűnjön  el  a  megcsinálás  módja  a  műben,  oszol¬ 
jon  fel  az  előadásban.  Hans  von  Marées. 

* 

A  művészet  minden  alkotásában  egyike  a  leg¬ 
nehezebb  dolgoknak,  hogy  minden,  ami  nagyon 
meg  van  munkálva,  kidolgozatlannak  lássék. 

Winckelmann. 

Elrejteni  a  művészetet:  ez  az  igazi  művészet. 

W.  M.  Thackeray. 

A  művészetnek  is  legfőbb  tökélye, 

Ha  ügy  elbű,  hogy  észre  nem  veszik. 

Madách  Imre. 

Mindig  valamivel  kevesebbet  kell  mondani,  mint 
amennyit  mondhatnánk.  Franz  von  Lenbach. 


Az  unalom  titka:  mindent  elmondani. 

Voltaire. 

* 

A  művészetben  nem  helyes  mindent  elmondani. 

A  mű  egy  része  maradjon,  ha  nem  is  pon¬ 
gyolán,  de  befejezetlenül.  Úgy  értem,  hogy  módot 
kell  adni  a  nézőnek,  hogy  bizonyos  mértékben  álmai 
társuljanak  a  művész  álmaival,  azokat  kiegészítse 
s  kövesse  azon  a  határon  is  túl,  amely  szemének 
kínálkozik. 

Ily  módon  a  titokzatosság  bájával  gazdagodik 
meg  a  mű.  Ez  a  vázlatok  hatásának  is  a  nyitja, 
páratlan  varázsuk  abban  rejlik,  hogy  a  hirtelen 
hevület  erősen  s  élénken  fejezi  ki  egy  érzés,  egy 
gondolat  lényegét  s  tovasiklik  a  többin.  Aki  e  váz¬ 
latokat  nézi,  a  saját  képzeletével  egészíti  ki  azokat 
s  hozzájuk  fűzi  saját  eszményeit,  ami  gyönyörrel 
teljes  munka. 

Ritkán  lelkesedik  valaki  egy  minden  ízében  kidol¬ 
gozott  műért.  Zsarnokságnak  érezzük,  hogy  a  művész 
a  saját  érzését  az  utolsó  rezdülésig  is  ránk  tukmálja 
s  nem  enged  meg  másnak  semmi  in iciativát. 

Jules  Breton. 

A  művészetben  nemcsak  csalétek  az  elhallgatás, 
hanem  egyben  hízelgés  a  közönség  intelligenciájának. 

Charles  Baudelaire. 

Mutass  meg  mindent  a  szemnek  s  elvágtad  a 
képzelet  szárnyait.  Lessing. 

* 

A  művészet  nagy  célja  a  képzelőerő  költögetése. 
S  ezért  a  festő  ne  láttassa  azokat  az  eszközöket, 
amelyeket  e  célra  használ;  a  néző  csak  a  hatást 
érezze  bensőjében.  A  közepes  művészt  bántja,  ha 
szorgalmának  egy  része  elvész  a  nézőre  nézve. 
A  mellékes  dolgokra  fordított  szorgalmának  jeleit 
épp  oly  igyekezettel  iparkodik  bemutatni,  mint  a 
nagy  művész  ezeket  elrejteni  igyekszik. 

Joshua  Reynolds. 

Ha  a  festő  ösmeri  tárgyát,  nemcsak  azt  fogja 
tudni,  mit  kell  előadnia,  hanem  azt  is,  mit  kell 
elhagynia.  Az  elhagyás  művészete  minden  téren 
tudásunk  s  tehetségünk  jelentékeny  része. 

Joshua  Reynolds. 

Mindent  fel  kell  áldozni,  ami  feláldozandó.  Ez 
olyan  művészet,  amelyet  a  kezdő  nem  ismer.  Min¬ 
dent  meg  akar  mutatni.  Eugéne  Delacroix. 

Hogy  egy  mű  végét  érje,  szükség  van  egy 
bolond  meg  egy  bölcs  együttes  munkájára.  Amaz 
a  benyomásaiban  él  s  munkájába  mindent  bele¬ 
önt,  amit  a  természetben  látott  vagy  látni  vélt, 
—  mindent,  amit  érzett,  ami  szívét  megindította, 
ami  álmodozásba  ringatta.  Emez  latolgat,  meg¬ 
tárgyal  s  kiválaszt  mindent,  elfogad  vagy  vissza¬ 
vet.  A  bolond  adja  az  ötletet,  a  bölcs  dönt  felette. 
De  mily  nehéz  a  bölcseséget  követni!  Oly  csábítók 
szoktak  lenni  a  bolond  ötletei! 

Victor  Cherbuliez. 

* 

Kettőre  van  szükség,  hogy  meglegyen  a  kép: 
egy  emberre,  aki  megfesti  s  egy  másikra,  aki 
megöli  amazt,  mihelyst  éppen  eleget  dolgozott  a 
munkán. 

*  * 

Semmi  sem  fontosabb,  de  semmi  sem  nehezebb, 
mint  felösmerni  azt  a  pontot,  amelynél  abba  kell 
hagyni  a  munkát.  Jules  Breton. 

Mindig  talál  még  valami  csinálni  valót  a  képén 
az  olyan  művész,  aki  nem  egyhamar  elégszik  meg. 

Alfréd  Stevens. 

Nehezen  hagyom  abba  a  munkámat.  Sohasem 
hiszem  el,  hogy  eléggé  kész  s  mert  mindig  aggódom, 
hogy  még  túlságosan  befejezetlen,  a  természetem 
arra  késztet,  hogy  hosszasan  eltűnődjem  s  egyre 
igazítsak  rajta.  Mme  Vigée  Le  Brun. 

A  javítgatás  gyakran  tönkreteszi  azt,  ami  jó. 

Cári  Rahl. 

Veszedelmes  hitelt  adni  azok  apodiktikus  dicsé¬ 
retének,  akik  az  első  szerencsés  vonások  után 
füledbe  kiáltják:  „Ne  csinálj  rajta  semmit !“,  de 
épp  oly  veszedelmes  a  tökéletes  mesterműre  minden 

áron  való  törekvés.  Jules  Breton. 

* 

Rendkívül  nehéz  eltalálni,  hogy  mikor  kész  egy 
kép.  Ami  engem  illet  :  addig  festek,  míg  látom, 
hogy  a  kép  kezd  rosszabb  lenni.  Akkor  tudom, 
hogy  abba  kell  hagyni  a  munkát. 

James  Northcote. 


Hogy  befejezzük  a  képet,  mindig  el  kell  kissé 
rontanunk.  Azok  az  utolsó  ecsetvonások,  amelyek¬ 
nek  helyre  kell  állítaniok  az  egyes  részek  közt  a 
harmóniát,  elpusztítják  a  frisseséget. 

Eugéne  Delacroix. 

* 

A  befejezés  éppen  abból  áll,  hogy  semmit  se 
tegyünk  a  képre,  ami  a  már  meglevőnek  hatásán 
rontana.  Arnold  Böcklin. 

Hja,  ha  az  a  befejezés  nem  volna !  Csak  a 
régiek,  akik  gyakorlatilag  tanulták  a  mesterségüket, 
tudták  képeiket  befejezni,  anélkül,  hogy  rontottak 

volna  rajtuk.  Wilhelm  v.  Diez. 

* 

Tűnődj  soká  s  fess  gyorsan. 

Paul  Baudry. 

* 

Tűzzel  tervelj  s  flegmával  dolgozzál. 

Winckelmann. 

* 

Még  a  hevesvérű  festőnek  sem  szabad  semmit 
elhamarkodnia,  mint  a  tüzes  zenésznek  sem  szabad 

hamisan  fognia.  Goethe. 

* 

Nagyon  helytelen  pedig  a  felszintesség  vagy  el- 
hamarkodása  valamely  dolognak.  Dürer. 

Mentül  inkább  hevíti  a  művészt  a  sugalló 
impresszió,  annál  nagyobb  a  szüksége  módszerre. 
A  pegazus  makrancos  egy  paripa,  jaj  minden  lova¬ 
sának,  aki  sarkantyúzza,  elragadtatva  a  türelmetlen 

vakmerőségtől.  Jules  Breton. 

* 

Pár  óra  alatt  könnyebb  egy  fejet  megfesteni, 
mint  pár  nap  alatt.  Alfréd  Stevens. 

Hány  festő  hagyja  munkáját  abba  ott,  ahol  a 
nehézségek  kezdődnének!  Alfréd  Stevens. 

Amily  nagy  érdem  a  művészetben  a  nehézségek 
legyőzése,  oly  kevés  dicséretet  érdemel  azok  meg¬ 
kerülése.  Joshua  Reynolds. 

A  művészeknek,  úgy  látszik,  nagyobb  nehézsé¬ 
get  okoz  a  kivitel,  mint  a  kigondolás.  Lessing. 

* 

Vajha  mindig  csak  az  alkotás  és  kigondolás  fog¬ 
lalna  el,  sohasem  fáradnék  el.  Sokkalta  nehezebb 
a  már  megteremtett  művet  kialakítani  s  nyugodtan, 
türelemmel  befejezni,  mielőtt  az  ember  szellemét, 
életét  itt  hagyja  s  lassankint  unalmássá  válik. 
Igazában  befejezni  valamit  a  legnehezebb  művé¬ 
szeti  feladat.  Eduard  von  Steinle. 

Közli:  T.  H. 

HAZAI  KRÓNIKA 

/^1  MŰVÉSZET  TEMPLOMAINKBAN.  Valamikor, 
Ta  az  olasz  reneszánsz  fénykorában,  a  művészetek 
legnagyobb  pártfogói  egyházfejedelmek,  papok  vol¬ 
tak.  Ha  az  utas  végigjárja  Olaszországot,  csaknem 
minden  kisebb  városka  templomában  akad  egy-egy 
féltve  őrzött  szentképre,  mely  annak  a  művészetben 
gazdag  kornak  ránk  maradt  emléke. 

Ha  a  mi  mai  modern  viszonyainkkal  nem  is 
lehet  összeegyeztetni  annak  a  kornak  a  társadalmát, 
sem  az  életnézeteit,  sem  pedig  művészetét:  tény 
az  mégis,  hogy  a  vallásos  festészet  művészi  volta 
igen  alkalmas  a  művészetek,  különösen  a  festészet 
népszerűsítésére,  terjedésére. 

Ebből  kiindulva,  fel  lehet  vetni  a  kérdést,  hogy 
miképpen  lehetne  a  művészi  egyházi  festészet  úgy 
a  művészeteknek  terjesztője,  mint  a  művészeknek 
anyagilag  és  segítője? 

Való  tény  az,  hogy  ha  sorra  vesszük  hazánk 
templomait,  csak  elvétve  akadunk  azokban  egy- 
egy  művészi  nívón  álló  festményre,  szoborra  vagy 
díszletre,  általában  véve  pedig  azok  —  szomorú 
tény  —  a  kontár  és  ízléstelen  munkák  siralmas 
gyűjteményei. 

Látunk  ott  agyoncifrázott  gipszkeretekben  nagy 
oltárképeket  idomtalan  angyalokkal,  lehetetlen  formájú 
Szent  Józsefekkel,  szóval  bibliai  jeleneteket  ízlés¬ 
telen  módon  megfestve,  amely  képek  a  vallásos 
érzület  felkeltése  és  az  áhítat  előidézése  helyett 
csak  az  ízlés  megrontói ;  és  látunk  szoborcsoporto- 
zatokat,  agyonzsúfolva  szintén  formátlan  figurákkal, 
kontár  kezektől  előállítva. 

E  cifra  lim-lom  nem  ébreszt  bennünk  érzéseket, 
nem  támaszt  gondolatokat,  tekintetünk  szórakozottan 
jár-kel  rajtuk,  mintegy  keresve  egy  művészi  tárgyat, 
ahol  megpihenjen,  ahol  felüdüljön. 

Mindezek  után  az  a  kérdés,  hogy  a  papság, 
amely  hivatva  van  a  vallásos  érzület  nevelésére, 

miért  nem  fordít  nagyobb  gondot  arra,  hogy  Isten 
házában  elhelyezett  tárgyai  e  célok  elérésére  alkal¬ 
masabbak  legyenek?  Mert  tény  az,  hogy,  kivéve 
talán  a  főváros  és  egy-két  vidéki  város  templomát, 
mindenütt,  de  mindenütt,  még  a  nagyobb  városok¬ 
ban  is,  e  téren  igazi  művészetben  való  szegénység¬ 
ről  panaszkodhatunk. 

Okát  e  dolognak  legjobban  a  papság  hiányos 
művészeti  érzéke  magyarázza  meg.  Tisztelet  a  ki¬ 
vételeknek,  —  mert  tudunk,  különösen  főpapjaink 
között  valódi  mecénásokat  is,  —  de  általábanvéve 
tapasztalt  dolog,  hogy  papjaink  legnagyobb  része 
a  művészet  iránt  még  csak  nem  is  érdeklődik, 
annak  létezéséről  úgyszólván  tudomása  sincsen. 

Előttem  a  példa:  Egy  vidéki  kis  város  plébánosa 
—  megnevezni  nem  akarom  —  oltárképet  óhajtván 
készíttetni,  pályázatot  hirdetett  oly  feltétellel,  hogy 
a  témát  megadva,  a  pályázók  a  képet  készítsék  el 
s  a  kész  képek  közül  fognak  választani.  Díjazás 
kikötve  nem  volt.  Természetes,  hogy  erre  a  fel¬ 
adatra  művészember  nem  vállalkozhatott  s  így  egy 
szobapiktor  képét  vették  meg  elég  magas  áron. 
Tehát  egy  hozzá  nem  értő  ember  járatlansága 
miatt  teljesen  értéktelen  képért  dobtak  ki  annyi 
pénzt,  amennyiért  művészi  munkát  is  szerezhettek 
volna. 

Igen  üdvös  volna,  ha  az  egyház  emberei  a  pap¬ 
nevelő  intézetekben  az  egyházi  nevelés  mellett  a  leg¬ 
szükségesebb  művészeti  felvilágosításban  is  részesül¬ 
nének,  hogy  a  művészi  dolgokat  megértve,  hivatásuk 
körében  annak  oltárán  is  áldozhatnának. 

Hiszen  a  művészet  szeretete,  a  szép  iránti  érzék 
kifejlesztése  csak  nemesíti  a  lelket;  összeegyeztet¬ 
hető  az  a  vallásos  eszmékkel  és  neveléssel,  dacára, 
hogy  vannak  még  mindig  nagyszámmal  elmaradott 
emberek,  kik  a  művészetet  meg  nem  értve,  annak 
szerintük  reális  voltát  a  lélekre  káros  hatásúnak 
tartják. 

Nem  arról  van  szó,  hogy  a  papnövendékeket 
festett  vagy  mintázott  aktok  szemléltetésével  gyönyör- 

ködtessük,  hanem  arról  van  szó,  hogy  a  művészet¬ 
nek  legalább  alapfogalmaival  megismertessük,  és  hogy 
a  művészet  iránti  szeretetet  —  amennyire  sikerül 
felébresszük  bennük. 

Helyes  nevelési  módszer  mellett  tehát  elérhetjük 
azt,  hogy  a  papság  a  művészetet  az  ő  körében 
ápolni  és  népszerűsíteni  fogja. 

Ahol  ez  az  érzék  nincs  kifejlődve,  ott  hiányos 
a  tudás,  hiányos  a  lelki  műveltség,  és  ez  magyarázza 
meg  azt,  hogy  templomainkban  művészi  becsű  mun¬ 
kák  helyett  értéktelen  dolgokkal  találkozunk. 

Pedig  tévedés  volna  azt  hinni,  hogy  ezek  a 
mesteremberek  készítette  tárgyak  nem  kerülnek  annyi 
anyagi  áldozatba,  mint  a  művészi  értékkel  bírók. 

Láttam  már  2000  koronát  fizetni  szobafestő 
mesterembernek  egy  oltárképért;  hát  ennyi  pénzért 
művészi  festmény  nem  volna  vásárolható?  De  igen! 
Mily  jól  esnék  különösen  fiatalabb,  kezdő  piktoraink¬ 
nak  és  szobrászainknak  az  ilyen  megrendelés  és 
ezzel  a  nálunk  űgyszólván  elhanyagolt  egyházi 
festészet  a  művészek  körében  jobban  fellendülne. 
Közbevetve  megjegyzem,  hogy  még  diákkoromban 
láttam  a  hódmezővásárhelyi  templomban  egy 
Hegedűs  László-féle  kis  oltárképet,  —  bizonyosan 
a  művész  ifjabb  korából  valót,  —  és  ez  a 
kis  festmény  mennyire  odaillő,  látása  e  helyen 
mily  jóleső  volt! 

A  papok  ily  irányban  való  oktatásán  kívül 
másik  mód  volna,  ha  valamelyes  intézkedés  tör¬ 
ténnék  az  iránt,  hogy  az  egyház  által  szükségelt 
képek,  szobrok,  művészeti  tárgyak  stb.  díjazással 
egybekötött  pályázat  vagy  megbízás  folytán  művé¬ 
szektől  szereztessenek  be. 

A  többi  tárgyak,  mint  miseruhák,  oltárterítők, 
zsámolyok,  párnák,  szentségtartók,  oltárok  stb. 
stb.  —  az  iparművészet  körébe  tartozván,  ezekre 
nem  óhajtottam  kitérni,  de  hazai  iparművésze¬ 
tünknek  e  téren  is  sok  tennivalója,  sok  feladata 
volna. 

Szűcs  Ervin  Ede 

ARÁZS  JÁNOS.  Ápr.  21-én  hunyt  el  Darázs 
János  szobrászművész.  Pályája  elején  állt  még, 
harmincegy  éves  volt.  Született  1877-ben,  Buda¬ 
pesten.  Korán  került  föl  Bécsbe,  ahol  Zumbusch 
jelentős  talentumnak  ismerte  s  maga  mellé  vette. 
Zumbuschnak  oldalán  nemcsak  stúdiumokat  végzett, 
hanem  mint  segéd  résztvett  a  művész  több  mun¬ 
kájában  is.  A  bécsi  akadémia  elvégeztével  Buda¬ 
pestre  jött,  s  itt  a  kormány  a  várbazárban  adott  neki 
műtermet.  Munkákkal  meglehetős  sűrűn  szerepelt, 
nagyrészt  a  Képzőművészeti  Társulat  kiállításain. 
Az  idei  Tavaszi  tárlaton  is  résztvett  egy  márvány¬ 
ból  faragott  síremlékkel.  Talentuma,  érzése  külö¬ 
nösen  ilyfajta  feladatok  felé  vonzotta.  Annak  ide¬ 
jén  vele  készíttették  el  a  Konstantinápolyban  pihenő 
magyarok  síremlékét.  Erős  dolgozó  kedvének  egy 
sor  ily  dokomentuma  maradt  fönn  műtermében : 
tervek,  vázlatok,  stúdiumok,  félig  kész  munkák. 


Fancsali  nagy  János  festőművész  jűnius 

l-én  halt  meg  francia  földön,  Párisban.  Halá¬ 
láról  Garnier  Georges  francia  festő  értesítette  az 
elhunyt  barátját,  dr.  Huszár  Dezső  kecskeméti 
ügyvédet,  akinek  közlése  alapján  adjuk  ez  életrajzi 
adatokat.  Nagy  János  Kisteleken  született  1883-ban. 
Atyja  egyszerű  mesterember,  bognár  volt  s  fiát 
is  erre  a  mesterségre  akarta  fogni.  Elemi  iskoláit 
szülőföldjén  végezte.  Egy  ideig  Szegeden  hány¬ 
kolódik,  hol  iskolába  jár,  hol  pedig  mint  inas 
keresi  meg  kenyerét.  Szegeden  a  város  egy  akkori 
gazdasági  tanácsnoka  lesz  rá  figyelmessé.  Magához 
veszi,  etnográfiái  dolgokat  rajzoltat  vele  s  aztán 
felküldi  Budapestre.  Itt  a  mintarajzi skolán  tanul, 
majd  Bécsbe  s  innét  Münchenbe  megy,  ahol  Herte¬ 
rich  tanítványa  lesz,  aki  igen  megszerette,  s  hatását 
erősen  konstatálhatni  munkáin.  Párisban  egy  kis 
ideig  él  csak,  mert  a  nyelvismeret  hiánya  s  nagy 
nélkülözései  hazahajtották.  Ekkor  a  szegedi  városi 
múzeum  részére  fest  egy  történelmi  tárgyú  képet. 
Időközben  atyja  Kecskemétre  költözött  s  ő  is  vele 
jött.  Itt  három  évig  tartózkodik  s  több  arcképet,  táj¬ 
képet,  Kada  Elek  polgármester  megbízásából  néhány 
történeti  képet  fest.  Francia  nyelvtudásában  meg¬ 
erősödve  Algierba  utazik,  majd  pedig  újra  Párist 
keresi  fel.  Néhány  képe  s  egy  csomó  vázlata  van 
dr.  Huszár  Dezső  birtokában. 

ARKADI  EMIL.  Június  hó  24-én  húnyt  el  Sarkadi 
Emil  festőművész,  a  fiatal  magyar  festőgárda 
talentumos  és  erős  ambíciójú  tagja.  Alábbi  adato¬ 
kat  bátyja,  Sarkadi  Leó,  Londonban  élő  író  küldte 
be  hozzánk.  Ez  adatok  alapján  közöljük  életrajzát. 
Szül.  1881  szept.  21-én  Bécsben.  Korán  került 
a  Cosmos  műintézetbe,  mint  litográfus  tanonc,  ahol 
észrevették  tehetségét.  A  Cosmos  művezető-igazgató¬ 
jának  közbenjárására  (Geiger  Richard  festőművésszel 
egyetemben)  időt  adtak  neki  tanulmányok  végzésére 
napközben  is.  Különösen  Geiger  Richard  az,  akinek 
sokat  köszönhetett.  Elvégezte  a  fővárosi  iparrajz- 
iskola  esti  tanfolyamát  (1906  — 1907),  ahol  Horti 
Pál  kezei  alá  került.  Ezidőtájt  alakult.  „ Művészvilág “ 
című  lapban  jelentek  meg  első,  még  kevéssé  karak¬ 
terisztikus  rajzai,  nagyrészt  dekoratív  dolgok.  Nem 
egy  számát  e  lapnak  Sarkadi  rajzolta  tele.  Még 
két  és  fél  évet  tölt  a  Cosmos  műintézetnél,  ahol 
Geigerrel  együtt  sokat  dolgozott  az  intézet  számára. 
Innét  Bécsbe  ment,  az  akadémiára  iratkozott  ;  valami 
sokat  és  különös  kedvvel  azonban  nem  járt  az 
akadémia  előadásaira.  Hogy  megélhessen,  a  Wiener 
Mode-nak  készít  rajzokat,  főleg  szőnyegterveket. 
Egy  évi  bécsi  időzés  után  visszajön  Budapestre  s 
az  iparművészeti  iskolába  lép,  majd  a  mintarajz- 
iskola  növendéke  lesz  Balló  Ede  mellett.  Néhány 
tervvel  az  Iparművészeti  Múzeum  egy  kiállításán  is 
részt  vesz.  A  mintarajziskolából  (1902)  Münchenbe 
megy,  ahol  az  idősebb  Herterich  volt  a  professzora. 
Herterich  után  Hollósy  tanítványa  lesz  vagy  kilenc 
hónapig.  Münchent  Páris  váltja  fel  (1903).  Itt  két 

évet  tölt  tanulással,  munkával,  majd  pedig  Londonba 
megy  azzal  a  céllal,  hogy  ha  lehet,  pénzt  gyűjtve, 
Amerikába  költözhessen.  Ez  a  terve  azonban,  bár 
négy  évig  küzdött  érte  nagy  erőfeszítéssel,  nem 
sikerült.  Munkái,  dekoratív  rajzai,  könyvfedelek, 
ex-librisek,  plakátok,  lapdekorációk  sokfelé  vannak. 
Itthon  főleg  Singer  és  Wolfner  könyvkiadócégnek, 
a  Révai  Testvérek  r.-t.  s  egyes  lapok  számára 
dolgozott.  A  Művészet  is  sokszor  közölt  tőle  fej¬ 
lécrajzokat.  Ezenkívül  a  Jugend,  a  Rire  hasábjain 
jelentek  meg  ilyfajta  dolgai,  s  állandóan  foglal¬ 
koztatta  több  kiváló  külföldi  irodalmi  cég.  Illusztrálta 
Wilde  Salomeját,  amit  Révai  és  Salamon  adott  ki 
a  múlt  évben. 

Jr?OGÁNY  VILMOSRÓL.  Vannak  egyesek,  akik- 
U  nek  egy  tarka  kárpit,  egy  színes  csésze,  egy 
lepke  hímporos  szárnya,  vagy  egy  darab  tört  ra¬ 
gyogó  üveg  annyit  ad,  mint  sokaknak  a  látható 
világ  valamennyi  megnyilatkozása,  mint  a  minden- 
ség  ezernyi  pompája.  Egy  színes  folt  vagy  egy 
ideális  vonal  vezeti  a  képzeletet,  egy  képletes  gon¬ 
dolat  sok-sok  változata  elég,  hogy  keresztülvigye 
az  életen  és  alkosson  belőle.  Sokaknak  ez  nem 
elég,  kicsinyesnek  találják  az  egyszerűséget,  amely 
mindenütt  kínálkozik  és  keresik  azt,  ami  nincsen 
adva  nékiek  és  aminek  a  visszhangját  hiába  ke- 
resnők  a  lelkűkben.  Nemzedékek,  országok,  művészi 
periódusok  nagy  tömegén  bukdácsolva  keresztül, 
rontják  egymást  —  törtetnek  előre  jól-rosszul  a 
választott  mesgyén,  elfelejtvén,  hogy  hol  állottak 
mit  akartak  űtjok  kezdetekor  —  és  ha  elérik  ne¬ 
hezen  a  látszólagos  célt,  már  nem  ugyanazok  többé, 
akik  űtjok  kezdetekor  voltak  és  végül  nem  azt 
találták  meg,  aminek  a  keresésére  indultak. 

Mindez,  amit  bevezető  soraimban  leírtam,  talán 
nem  tartozik  szorosan  ide,  de  meg  óhajtottam  vilá¬ 
gítani  e  néhány  sorral  az  utat,  ahonnan  Pogány 
Vilmos  elindult  és  amelyen  biztos  léptekkel  halad. 
Nem  akarok  eulogiumot  írni,  de  ő  távol  áll  min¬ 
den  művészi  mozgalomtól  és  csak  önmagát  óhajtja 
megtalálni  mindenkor,  jóllehet  néha  utánzásba  esik 
itt- ott,  de  azért  azok  közé  tartozik,  akiknek  egy 
tarka  kárpit,  egy  lepke  szárnya  adja  az  impressziót. 
Művészete  abban  csúcsosodik  ki,  hogy  csak  egy 
helyről  pillantja  meg  a  dolgokat,  semmi  ideges 
kapkodás,  semmi  mértéktelenség  nem  látszik  mun¬ 
káiban,  mégis  észrevesz  mindent,  amit  látni  akar, 
néha  talán  túlságos  józansággal.  A  nagy  művészi 
események  kevéssé  hatottak  reá  és  csak  igen  rövid 
időre  tántorították  Beardsley,  Moreau,  Schwabe  és 
a  többiek  őt  el  útjáról.  Sehol  sem  állott  meg 
huzamosabb  ideig.  Exotikus  ízű  művészetére  leg- 
elsőbben  az  indusok  voltak  nagyobb  hatással,  ő 
észrevette  azt,  ami  mellett  elmentek  a  jószeműek 
ezrei  érdektelenül,  a  londoni  „  Wallace-Collection"- 
ban  és  a  British  Múzeumban  felhalmozott  műkin¬ 
csek  voltak  részben  az  ő  tanítómesterei,  nemkülön¬ 
ben  ősrégi  primitív  rajzok,  pergamenek,  szekrények 

íaragványai,  fakorsók  cifraságai  adják  néki  az 
impressziót  egy-egy  rajzhoz.  Ő  elveti  a  tételt,  hogy 
csak  színt  vagy  vonalat  kell  adni-mondani  és  akar 
valamit,  mint  az  indusok,  akik  mindenbe  bele  tud¬ 
ják  tenni  az  ő  csodás  vallásuk  szimbólumát. 

A  „kalandor",  a  nagy,  lakatlan,  kővel  terhes 
városba  baktató  lovag  híven  adja  vissza  a  tépe- 
lődő,  gonddal  vergődő  embert.  Magasra  hajló  az 
óriási  szálfákból  rakott  híd,  de  ím  a  lovag  már 
elért  a  közepére,  az  útja  már  könnyebben  visz 
lefelé  az  élet  dele  után,  —  de  mi  van  ott,  ha  túl 
ért  a  hídon  ?  ha  betér  a  város  sötét  kapuján,  hol 
nincsen  élet,  sem  enyészet,  csak  kő,  kemény  és 
érzéketlen  ?  Alatta  mélyen  a  folyam  árja  mossa  a 
halott  várost  körül  és  aki  a  városba  akar  jutni, 
csak  az  élet  hídján  keresztül  érheti  el. 

Az  „Idegenbe  tévedt  csoda"  a  megérthetetlen 
szép  gondolat,  mely  eltévedt  az  eltörpült  rút  lények 
sokaságában,  de  megtartotta  üde  szépségét  és  cso¬ 
dálkozva  néz  abba  a  világba,  amelybe  nem  való 
és  amelyik  idegen  neki  is,  mint  ő  maga  a  tömeg¬ 
nek,  amely  körülállja. 

A  fiatal,  alig  huszonöt  éves  művész  már  évek 
óta  él  Angliában,  hol  ezidő  szerint  több  jelesebb 
munkája  van  sajtó  alatt.  Egyik  a  „Welsh  Fairy 
Book"  illusztrációi,  egy  másik  könyvének  címe 
„Adventures  of  a  Dodo",  melynek  sajátságosán 
groteszk  illusztrációi  méltán  fognak  feltűnést  kelteni. 

Sarkadi  Leó 

ITÜNTETÉSEK.  A  vall.  és  közokt.  minisztérium 
gróf  Andrássy  Dénes  és  néhai  neje  Franciska 
grófné-féle  ösztöndíj-alap  kamataiból  évi  4200  ko¬ 
ronával  rendszeresített  két  ösztöndíj  egyikét  Pentelei 
Molnár  Jánosnak  adta. 

A  magyarországi  építőmunkások  országos  szö¬ 
vetségének  bérház-pályázatán  az  első  díjat  Vágó 
László  és  Vágó  József,  a  második  díjat  Komor 
Marcell  és  Jakab  Dezső,  a  harmadik  díjat  Bálint  és 
Jámbor  nyerték.  Megvették  Porges  és  Sugár,  vala¬ 
mint  Messinger  Alajos  terveit. 

UJVÁRY  IGNÁC  „Téli  táj"  című  festményét 
közöljük  színes  hasonmásban  e  szám  mellékletén. 

VÁGÓ  DEZSŐ  rajzolta  a  281  és  306.  oldal  fejlécét. 

JUHÁSZ  ÁRPÁD  rajzolta  a  299.  oldal  fejlécét. 

Lf^KATOS  ARTÚR  rajzolta  a  303.  oldal  záró¬ 
díszét. 

MEDVEY  LAJOS  rajzolta  a  318.  oldal  fejlécét. 

GYÖNGYÖSSY  ELEMÉR  rajzolta  a  322.  oldal 
fejlécét. 

SARKADI  EMIL  rajzolta  a  331.  oldal  fejlécét. 

PAP  GÉZA  rajzolta  a  334.  oldal  fejlécét. 

POGÁNY  VILMOS  rajzolta  a  309.  oldal  keretét. 

KÜLFÖLDI  KRÓNIKA 

rfti  FRANCIA  MŰVÉSZTESTÜLETEK.  (A  fran- 
Ku  cia  kiállítások  múltjából.  A  négy  nagy  szalon. 

A  kisebb  testületek.)  Ma  éles  kritika  éri  a  nagy 
tárlatok  vásári  karakterét.  De  ahelyett,  hogy  vala¬ 
mely  harmonikusabb  megoldást  keresnének  az  in¬ 
tézők,  a  tárlatok  nagysága,  különösen  Párisban, 
egyre  nagyobb  arányokat  ölt.  Érdemes  betekinteni 
a  francia  metropolis  művészi  életébe,  mely  évente 
termeli  és  egybegyűjti  a  tömeges  mennyiségű  mű¬ 
vészproduktumot  ;  viszont  kár  volna  figyelem  nélkül 
hagyni  a  múltat,  ha  csak  rövid  visszapillantásban 
is,  honnét  az  a  méreteiben  kolosszális  művészi  élet 
keletkezett. 

Az  első  párisi  műkiállítás  1673-ban  nyílt  meg; 
a  tárlatok  ezután  két,  sőt  öt  és  tízévenkint  nyíltak 
meg.  Jelentőségük  egyre  csökkent,  csak  1787-ben 
volt  az  első  nagyobb  kiállítás,  hol  mintegy  negy¬ 
ven  festő  szerepelt  százkét  festménnyel,  amelyek 
inkább  halmozva,  gyakran  keret  nélkül  lógtak  egy- 
másmellett.  A  következő  években  a  forradalmi 
hangulatok  miatt  nem  volt  érkezés  kiállítást  ren¬ 
dezni.  így  volt  ez  űgyszólván  Napóleonig,  akinek 
idejében  évente  volt  kiállítás,  zsűrivel.  Az  1848- 
iki  forradalom  a  zsűrit  eltörölte,  a  tárlatok  egy-két 
évig  a  zsűri  közreműködése  nélkül  nyíltak  meg, 
de  a  kiállításokon  gyakran  olyan  hangulatok  kelet¬ 
keztek,  hogy  a  rendőrségnek  kellett  közbelépnie. 

A  zsűrit  visszaállították. 

Először  az  volt  a  jelszó :  a  közösség  érdeke 
az  egyes  érdeke.  S  míg  a  művészi  forrongások 
ki  nem  törtek,  ez  többé-kevésbbé  bevált.  A  közös  s- 
érdek  után  következett  az  egyes  csoportok  érdekel? 
azoké,  amelyek  legfelül  álltak  és  magukhoz  ragad¬ 
tak  annyi  előnyt,  amennyit  csak  lehetett.  A  hors- 
concoursisták,  kik  bizonyos  szánni  kép-többletet 
állíthatnak  ki,  elszaporodtak  és  elhatalmasodtak, 
ügy  hogy  például  az  idén  1908-ban  kétezerötszáz 
beküldött  egyéb  kép  közül  csak  száznyolcvanat 
fogadtak  el.  Nyilvánvaló  tehát,  hogy  nem  a  sza¬ 
bad  művészi  verseny  célját  szolgálja  a  champs- 
elyséei  nagy  Szalon,  hanem  főként  a  horsconcour- 
sistákét.  Különösen  nehéz  érvényesülnie  a  modern 
művésznek  e  kiállításokon  ;  csak  látszatra  vesznek 
fel  egyet-kettőt  ;  de  ha  nem  intézkedik  előzetesen, 
a  képek  olyan  helyre  kerülnek,  hol  vagy  rossz  a 
világítás,  vagy  alig  találhatók  meg.  Évek  óta  a 
Nagy  Szalon  rendezi  a  művészileg  leggyöngébb 
nívójú  kiállításokat.  Es  éppen  nem  csodálható,  ha 
az  öreg  Meissonier  1890-ben  Puvis  de  Chavannes- 
nal,  Cazin,  Rodin  stb.  művészek  élén  kivált  és  meg¬ 
alakította  a  nemzeti  művészegyesületet  (Societé 
Nationale  des  Beaux-Arts,  Champs-de-Mars).  S  míg 
az  öreg  Meissonier  élt,  a  társulat  alapeszméi  nem 
maradtak  csak  papiroson  ;  de  azóta  a  champs-de- 
marsi  Szalon  societaire-jei  hasonlóan  cselekesznek, 
mint  akik  ellen  évekkel  ezelőtt  szervezkedtek. 


Vegyük  csak  a  technikai  beosztást :  a  champs-de- 
marsi  szalonban  minden  associe  (csak  külföldi) 
4  képet,  a  societairé  (csak  francia  lehet)  hat  képet 
állíthat  ki  zsűri  nélkül ;  a  régi  szalonban  a  hors- 
concouristák  négy  képet,  az  első  és  második  medail- 
lonisták  két  képet  küldhetnek  be  hasonlóképpen  ; 
ezután  következnek  csak  azok,  kik  nem  tartoznak 
a  fönti  kategóriákba. 

E  rendszer  következtében  és  az  évek  folyamán 
egyre  hasonlóbb  lett  a  két  szalon  ;  a  különbözet 
előnye  mégis  a  Sálon  Nationale  javára  dől,  ameny- 
nyiben  több  egyéniséget  mutat,  nívója  jobb,  míg 
az  „elyséei"  szalon  kiállítói  nagyrészt  az  öreg 
mesterekből  s  ezek  tanítványaiból  kerülnek  ki,  kiket 
amazok  atyailag  segítenek. 

A  kiállítókra  nézve  nem  abszolút  kötelező  a 
tagság,  a  fenti  két  szalonban  ;  az  évi  tagsági  díj 
12  —  20  frank;  csak  a  Sálon  d’Automne-ban  kell 
fizetni  tagsági  díjat,  évi  2  5  frankot,  ha  kiállítják 
a  képet.  E  legmodernebb  szalon  törekszik  egyéb¬ 
ként  az  ideális  művészi  koncepciók  megvalósítására, 
legalább  —  egyelőre  így  van.  A  Sálon  d’Automne- 
ban  a  kiállított  művek  alapján  és  közgyűlés  űtján 
történik  a  tag  beválasztása,  míg  a  másik  két  sza¬ 
lonban  két  tag  ajánlata  szükséges  csupán.  Csakis 
a  két  társulatban  nyert  kitüntetések  érvényesek  e 
helyeken. 

A  negyedik  nagyobb  egyesület  a  „független  fes¬ 
tőké"  (Société  des  Artistes  Indépendants),  mely 
március  közepétől  május  elejéig  tartja  nyitva  kiál¬ 
lítását.  Az  egyetlen  alapszabálya  az,  hogy  a  tag¬ 
sági  díj  évi  húsz  frank  s  ez  helyettesíti  a  zsűrit 
is  .  .  .  így  történt,  hogy  a  legutóbbi  évben  kiállí¬ 
tott  tárgyak  száma  meghaladta  a  hétezret. 

A  különböző  sujet  szerint  is  alakultak  kisebb 
egyesületek ;  így  :  a  pasztellisták,  tájképfestők,  ten¬ 
geri  festők,  keletiek,  havasiak ;  a  nők  szintén  négy 
vagy  öt  egyesülettel  bírnak.  Ezek  tagjainak  száma 
ritkán  haladja  meg  a  negyvenet,  nagyrészt  magas 
tagsági  díjat  szednek,  mely  két-háromszáz  frank 
is  évente  ;  de  mindegyik  befizeti  az  illetéket,  mert 
eladják  a  képeiket,  miután  mindegyik  ily  apró 
egyesület  megteremtette  a  miliőjét.  A  női  egye¬ 
sületek  tagsági  díja  aránytalanul  szerényebb.  A 
fönti  kisebb  egyesületekbe  csak  egy-egy  tag  elha¬ 
lálozása  vagy  kilépése  esetén  léphet  be  űj  tag. 

Egyre-másra  keletkeznek  más,  apróbb  művész¬ 
testületek,  melyekről  senki  sem  tudja,  miféle  külö¬ 
nösebb  célt  szolgálnak.  Címet  a  legkönnyebb  ta¬ 
lálni,  elveket  kiszínezni  szintén,  marad  a  kérdés, 
komoly-e  mindez  a  törekvés  ?  Valamivel  később 
kisül,  hogy  mindez  csak  körözet,  az  eszme  „magva" 
pedig  abban  rejlik,  hogy  egy-egy  űr  az  elnöki 
székben  óhajt  pompázni,  gyakran  egy  gazdag  am¬ 
biciózus  amatőr  a  „mag",  aki  valamely  művét 
mindenáron  kiakarja  állítani  valahol. 

Hasonlóképpen  érdekes  típusok  az  egész  Euró¬ 
pából  Párisba  áradó  olyan  piktorok,  kik  Párisban, 
a  divat  fészkében,  óhajtanak  beszéltetni  magukról. 

Ők  azt  hiszik,  hogy  a  szajnai  metropolis  vala¬ 
mikép  fölkapja  az  egyéniségüket,  ha  van  egyál¬ 
talán.  Mikor  aztán  látják,  hogy  hiába  izzadták  ki 
a  kibérelt  helyiségekért  járó  napi  két-háromszáz 
frankokat  és  anyagilag  nem  használtak  önmaguknak, 
egyéniségükben,  nevükben  nem  emelkedtek  semmit, 
akkor  veszik  észre  tévedésüket  és  különösképpen  azt, 
hogy  a  művészetben  elvégre  is  leglényegesebb  — 
maga  a  művészet.  Lendvai  Károly. 


ADATOK  MŰVÉSZETÜNK  TÖRTÉNETÉHEZ 

CHN  BERNÁT.Mai  viszonyaink  között  nem  könnyű 
feladat  olyan  festőművészek  élettörténetével  és 
hátrahagyott  képeivel  foglalkozni,  akik  a  lezajlott 
évtizedek  alatt  a  művészetet  hivatásból  ugyan,  de 
mégis,  hogy  ügy  mondjam  :  csak  mellékesen, 
inkább  kedvtelésből,  mint  kenyérkeresetből  űzték. 

Ilyen  példája  ennek  Ehn  Bernát  kath.  pap,  aki 
1812-ben  május  20-án  született  Vácon.  Atyja 
Ehn  Tamás,  polgári  szűrszabó  volt,  az  akkori 
Sáros-utcában  saját  háza  volt,  amely  a  mostani 
Széchenyi-utcában  3.  számmal  van  megjelölve. 

A  kis  Bernát  a  festészet  iránt  már  kora  gyermeksé¬ 
gében  nagy  hajlandóságot  mutatott,  amiben  bzonyára 
része  volt  az  édes  apja  műhelyében  készített  művészies 
csínnal  kivarrt  cifra  szűröknek,  de  leginkább  azon  mű¬ 
emlékeknek  és  hagyományoknak,  melyek  gróf  Mi- 
gazzi  püspök  óta  Vácon  napjainkig  feltalálhatok. 

Ehn  Bernátot  1834  nov.  22-én  szentelték  pappá, 
különféle  helyeken  tizenötödfél  esztendeig  volt  káp¬ 
lán,  ahol  üres  idejét  a  legnagyobb  szenvedélylyel 
használta  fel  a  rajzolásra  és  festésre,  így  többi 
közt  Rékason,  ahol  szintén  segédlelkész  volt. 

Mikor  a  szabadságharc  kitört,  helyettes-lelkész 
volt  Nagykőrösön ;  de  népszerűnek  éppen  nem 
mondhatjuk,  mert,  míg  barátját,  Bolgár  Mihályt, 
hazafias  szónoklataiért  halálra  ítélte  Haynau,  Ehn 
Bernátot  pecsovicsnak  kiáltották  ki,  s  mint  alesperes 
és  kerületi  jegyző  működött  Roskoványi  Ágoston 
püspök  fenhatósága  alatt  a  Bach-korszakban. 

Mikor  1859-ben  a  váci  egyházmegyét  Peitler 
Antal  foglalta  el,  Ehn  Bernátot,  mint  plébánost  a 
nógrádmegyei  Borsosberinkében  találjuk,  ahonnan 
1861-ben  Nándorra  ment  lelkésznek  s  1865-ben 
alesperese  lett  a  rombányi  egyházkerületnek  s  nagy 
buzgalmat  fejtett  ki  a  népoktatás  fejlesztése  körül, 
sokat  rajzolgatott  és  festegetett,  így  többi  közt  egy 
oltárképet  emlékül  a  nándori  templom  számára. 

Mondják,  hogy  azoknak,  akiket  szeretett,  bizo¬ 
nyos  alkalommal  pénz  helyett  saját  műveivel  kedves¬ 
kedett,  amiket  aztán  az  illetők  nagy  tiszteletben  tartot¬ 
tak,  különösen,  ha  azok  hivatkozással  voltak  készítve, 
bizonyos  emlékezetés  napokra,  nagy  eseményekre. 

Ehn  Bernátot  a  Somogyi  egyházi  névtára  szerint 
1878-ban,  mint  szilágyi  plébánost  találjuk  Nógrád 
megyében,  ahol  életét  1893  jan.  31-én  lejezte 


be.  Festményeiből  mintegy  négyszáz  darabot  vásá¬ 
rolt  meg  Velzer  János,  azokat  Vácra  szállíttatta  s 
a  szent  Ferenc-rcndiek  zárdájában  helyezte  el,  s 
olcsó  áron  onnan  árulgatta.  Köztük,  mint  mondjak, 
befejezett  oltárképek  is  találtattak. 

Mikor  Velzer  János  a  váci  „  Műcsarnok “  kávé¬ 
házat  alapította,  egy  egész  szobát  rendezett  be  az 
Ehn  Bernát  képeiből,  a  szobát  most  is  kapcso¬ 
latba  hozzák  a  festő  nevével;  de  az  abban  elhe¬ 
lyezett  képek  között  már  csak  négy  festmény  őrzi 
a  művész  emlékét,  úgy  mint  a  25.  számú  gomba¬ 
szedő  cigány  leány  ;  a  26.  számú  Magdolna,  me¬ 
lyet  a  nagyterembe  helyeztek  át;  a  37.  számú 
szent  László  csodatétele  s  végül  a  39.  számú 
csendélet,  virágokból. 

Mondják,  hogy  azt  a  tamburán  játszó  nőt  is 
Ehn  Bernát  festette,  amely  a  Makart  őt  érzéke 
mellé  van  felfüggesztve ;  nem  eredeti,  hanem  állí¬ 
tólag  Caravaggio  festményének  másolata. 

Ehn  Bernát  képeiből  több  darab  van  a  V  elzer 
Kálmán  váci  kereskedő,  valamint  gyermekeinek 
birtokában,  így  többi  közt  a  Falcsik  Dezső  po¬ 
zsonyi  jogtanár  birtokában  is.  262  F.  J. 

nlKS  FERENC.  A  képzőművészetek  egyik  ágá¬ 
nak  művelőiről  sem  feledkeztek  meg  hazánk 
műtörténészei  annyira,  mint  az  építészetről  s  azok 
úttörőiről.  Ilyen  kezdeményező  építész  volt  vala¬ 
mikor  Miks  Ferenc,  aki  ifjú  éveiben  nagyratörő 
lélekkel  tanulmányozta  az  architektúrát  s  itthon 
legszebb  férfikorában  szárnyaszegetten,  lankadtan 
lehanyatlott  s  szánalmasan,  a  budai  Lipótmezőn 
fejezte  be  pályafutását. 

Miks  Ferenc  a  nógrádmegyei  Tugáron  született 
1814-ben,  Losonc  tőszomszédságában.  Családja, 
úgy  látszik,  cseh  származású  volt,  atyját  Henrik¬ 
nek  hívták,  szintén  építőmester  volt,  az  ő  oldala 
mellett  sajátította  el  Ferenc  az  építészet  alapelemeit. 

Hajlama  és  tehetsége  már  1 8  éves  korában  fel¬ 
tűnt,  mikor  vándorló-könyvét,  amelyet  1833-ban 
Vácon  állítottak  ki,  Tugáron  ápril  7-én  Liszka,  a  város 
jegyzője  approbálta  s  feljegyezte,  hogy  atyja  oldala 
mellett  ötnegyed  évig  szorgalmasan  dolgozott,  onnan 
útját  egyenesen  Bécsbe  irányozta  s  ott  a  jeles  Zitter- 
barth  különféle  vállalatainál  egy  évig  alkalmazta. 

Miks  1834  április  havában  visszatért  Magyaror¬ 
szágba,  ahol  Clair  Hild  adott  neki  munkát  s  az  Lll- 
mann-féle  ház  teljesen  az  ő  felügyelete  alatt  készült. 

A  következő  évben  megint  elment  Bécsbe,  ahol 
mint  másodpallér  a  Korompay  Adolf  vállalatainál 
foglalatoskodott  s  már  1836-ban  azzal  a  szán¬ 
dékkal  utazott  külföldre,  hogy  Európa  legneveze¬ 
tesebb  épületeit  szakszerűen  tanulmányozza  s  csak 
három  év  elteltével  tér  majd  szülóf öldjéi e  vissza. 

Legelső  útja  Berlinbe  vezetett,  ahonnan  Ham¬ 
burgba,  Koppenhágába,  Lübeckbe  ment.  Bejárta  a 
Majna  melletti  Frankfurtot,  Stuttgartot  és  Augs- 
burgot  s  ugyanezen  év  őszén  vétetett  fel  a  mün¬ 
cheni  királyi  műépítészeti  iskolába,  ahol  nemcsak 

derekasan  kiképezte  magát,  hanem  a  másfélezret  meg¬ 
haladó  növendékek  között,  akik  a  kontinens  különféle 
államaiból  sereglettek  ide,  egyike  lett  az  elsőknek; 
nemcsak  az  építészeti  rajzban,  hanem  a  díszítő  szob¬ 
rászatban  is  kitüntette  magát  és  prémiumot  nyert. 

Miks  Ferenc  előmeneteléről  nagy  megelégedéssel 
emlékezett  meg  a  „Wiener  Zeitung"  1837.  évi 
szept.  5-iki  203.  számának  tudósítója. 

Hazájába  visszatérve,  előbb  Losoncon,  majd 
Vácon  próbált  szerencsét,  ez  utóbbi  helyen  külö¬ 
nösen  azért,  mert  ennek  a  városnak  voltak  abban 
az  időtájban  nagyobb  szabású  építkezései,  melyek 
gróf  Migazzi  bíboros  és  váci  püspök  kezdeménye¬ 
zése  folytán  országos  hírre  tettek  szert.  Mikset  is 
Vácon  vették  fel  a  céhbe,  ahová  a  losonci  illető¬ 
ségű  építőmesterek  tartoztak  s  csak  mint  ilyen 
vállalhatta  el  az  építészeti  munkálatokat  a  br.  Eötvös 
családja  részére  Ercsiben. 

Miks  építette  a  gácsi  posztógyárat;  Pesten  pedig 
a  mostani  Ferenc  József-téren  az  egykori  Európa- 
szállodát,  amely  homlokzatával  büszkén  fordult  a 
budai  királyi  palota  felé  s  fent  egy,  a  bika  szarvaiba 
kapaszkodó  hölgy  jelezte,  hogy  az  a  mithológiábó1 
merített  alak  a  szálloda  címere  volt;  de  amelyet, 
akkor,  mikor  ezen  épületbe  az  államrendőrség  el¬ 
helyezkedett,  eltávolítottak. 

A  Miks  Ferenc  tervrajzai  annak  idején  vetélkedtek 
Európa  jeles  építészeinek  rajzaival,  nemes  egyszerű¬ 
ségre,  klasszikái  stílre  törekedett  mindenben,  úgy  hogy 
még  arra  is  bátorságot  érzett  magában:  Clark  Ádám- 
mal  kelni  versenyre  s  pályázni  a  budapesti  Lánchídra 
és  amint  állítják,  a  terve  tetszett  is,  csak  a  megkívánt 
kaución  múlt,  hogy  vissza  kellett  vonulnia. 

A  budapesti  árvíz  alkalmával  is  nagy  buzgalmat 
tanúsított.  Az  1839.  év  tavaszán  Vácon  több  száz 
munkást  toborzott  össze  s  így  jelent  meg  a  sze¬ 
rencsétlenség  színhelyén  s  bejelentette  közreműkö¬ 
dését  az  ország  nádorának,  hogy  építeni  fog,  épí¬ 
teni  akar,  de  nem  haszonlesésből,  hanem  hazafi- 
ságból  s  ezen  munkából  derekasan  kivette  a  maga 
részét.  Vállalatai  felett  a  hatóság  gyakorolta  a 
felülvizsgálatot  és  ellenőrzést. 

Ez  az  1839.  esztendő  azonban  fordulópont  volt 
a  jeles  építész  életében.  Mikor  Gömör  és  Kishont 
vármegye  főispánját,  gróf  Andrássy  Károlyt  szé¬ 
kébe  iktatták,  ez  a  nemes  gondolkodású  főúr  az 
installáció  költségeit  egy  az  árvíztől  való  védeke¬ 
zésre  megírandó  pályaműre  szánta,  Rimaszombat 
városa  pedig  úgy  akarta  jövő  fejlődését  legszebben 
biztosítani,  ha  egy  a  kor  összes  követelményeinek 
megfelelő  redout-épületet  emel,  miután  a  „Három 
rózsádhoz  címzett  régi  vendégfogadó  kezdett  ki¬ 
menni  a  divatból.  Küldöttség  járult  tehát  innen 
a  25  éves  ifjú  műépítészhez,  aki  ezt  a  meghívást 
nemcsak  elfogadta,  de  hogy  igazán  jogcíme  is 
legyen:  Rimaszombatban  böjtmás  hava  26-án  polgár¬ 
jogot  váltott,  megnősült,  elvette  Sztolár  Annát. 

Az  az  új,  akkor  modern  épület  ma  is  fennáll  Rima¬ 
szombat  városának  piacán,  a  tér  délnyugati  sarkán, 


azon  a  helyen,  amelyet  annak  előtte  „Curia"  néven  is¬ 
mertek.  Az  a  katonaköteles  legény,  akit  fogdosáskor 
erre  a  helyre  be  tudtak  protezsálni,  nem  szolgált 
mint  katona,  ez  a  kiváltság  1848-ban  megszűnt. 

Hogy  ez  a  „Fekete  sas  “-hoz  címzett  épület 
vendéglő  nem  volt  soha,  vagy  ha  volt  is,  ez  csak 
rövid  tartamú  lehetett,  igen  jól  tudjuk  ;  mert  a 
szabadságharc  leveretése  után  1849-ben  abban 
rendezte  be  hivatalát  a  legelső  megyefőnök,  Mum- 
chardt  János  s  innen  intézte  a  vármegye  közügyéit 
egy  évtizeden  keresztül  Koreska  József  is. 

Mikor  1.  Ferenc  József  1858-ban  Gömör  vár¬ 
megyében  járt,  ennek  a  kultúrpalotának  szánt  épü¬ 
letnek  első  emeleti  szobáiban  lakott,  ablakaiból 
köszönte  az  éljenző  közönség  hódolatát.  Különö¬ 
sen  emelte  ezen  épület  díszét  a  homlokára  felvont 
egyfejű  fekete  sas,  Rimaszombat  városának  címere, 
amelyet  az  alkotmányos  élet  helyreállításakor  egy  este, 
térzene  alkalmával  erőszakosan  döntött  le  a  nép. 

Az  alatt  a  40  esztendő  alatt,  amelyet  Miks  Ferenc 
Rimaszombatban  töltött,  nemcsak  Gömör  vármegye 
legszebb  épületei  eredtek  tőle,  hanem  működése 
kiterjedt  a  szomszéd  Nógrád,  Zólyom  és  Borsod 
vármegyékre  is. 

Tanítványai  közül  említést  érdemelnek  Feszi 
Károly  és  Bobula  János  Budapesten.  Mondják, 
hogy  az  ötvenes  évek  elején  egy  ideig  Izsó  Miklós 
szobrászt  is  foglalkoztatta,  mikor  ez  Rimaszombatban 
a  Ferenczy  István  tanítványa  volt  s  a  Jakowetz  Antal 
műtermében  dolgozott. 

Miks  pályafutása  már  az  1857.  év  őszén  véget 
ért.  Végzetes  volt  reá  nézve,  hogy  egy  Kőbányá¬ 
nál  a  robbantás  alkalmával  a  váratlanul  elsült 
lőpor  elszakította  két  munkásának  a  karját,  s  ő, 
midőn  saját  személyében  meg  akarta  akadályozni 
a  veszedelmet,  maga  is  élte  legszebb  idejében,  43 
éves  korában,  a  levegőbe  repült  s  agyrázkódást 
kapott,  amelynek  nyomai  halála  órájáig  megmarad¬ 
tak  s  a  buzgó  és  fáradhatatlan  építész  a  budai 
országos  tébolydában,  1879-ben  végezte  be  életét. 

E  sorok  írója  legutoljára  ugyanazon  év  húsvéti 
ünnepeiben  akarta  felkeresni  az  élőhalottak  eme 
szomorú  hajlékában,  de  orvosa,  dr.  Laufenauer 
Károly  ellenezte  a  bemenetelt.  „Valóságos  jótéte¬ 
mény  — -  mondá  —  a  többi  betegekre  a  Miks 
jelenléte!  Rettenetes  az  a  papír,  festék  és  irón 
amit  ez  a  szerencsétlen  beteg  elhasznál.  Most  is 
éppen  egy  khinai  kuglizót  épített  nekik  papirosból 
s  azzal  mulattatta  a  többieket". 

1879-ben  ősz  elején  kiszenvedett.  Rajzai  közül 
1  1  7  darabot  leánya,  Stelkovits  Istvánná  szül.  Miks 
Anna  úrnő  a  gömörmegyei  múzeumban  helyezett 
el,  amihez  200  olyan  nyomatott  műrajz  járult, 
amelyet  mintalap  gyanánt  motívumoknak  használt 
a  tervezéseinél. 

Miks  Ferencet  a  „Gömöri  Közlöny"  1879.  évi 
okt.  12-iki  15.  száma  parentálta  el,  amint  meg¬ 
érdemelte  rokonszenvesen,  melegen. 

— 263.  Farkasfalvi  Imre 

rORSTER  GUSZTÁV.  Közvetlenül  Becsből  szár¬ 
mazott  a  hetvenes  években  ez  a  porosz  eredetű 
festőművész  Vácra. 

Hogy  különc  ember  volt,  mutatja,  hogy  már 
Bécsben  gyakran  meggyűlt  a  baja  a  rendőrséggel. 
Mint  volt  katonatiszt,  az  osztrák  fővárosban  műtermet 
rendezett  be  s  nem  annyira  embereket  tartott  modell¬ 
nek,  hanem  állatokat,  többi  közt  egy  óriás  kígyót  s  egy 
nagy  majmot,  amelyektől  nemcsak  a  szomszédai 
féltek,  hanem  a  háziura  és  a  házmester  családja  is. 

Forster  Gusztáv  egy  alkalommal  elhatározta,  hogy 
egyik  barátjával  hosszabb  tanulmányútra  indul  a 
Dunán  s  leeveznek  csónakon  Konstantinápolyig.  Uti- 
társa  gyümölcsöket  és  virágokat  szeretett  festeni. 

Az  utitársak  csak  Vácig  bírtak  eljutni,  ugyanis 
a  Buki-sziget  mellett  baleset  történt,  a  füzes  irá¬ 
nyában  hirtelen  vizimadarak  repültek  fel.  Forster, 
mint  kitűnő  lövő,  célba  vette  az  egyiket,  de  mi¬ 
előtt  fegyverét  elsütötte  volna,  az  véletlenül  úgy 
sült  el,  hogy  a  golyó  társának  oldalába  fúródott. 

Forster  erre  a  fegyház  irányában  partraszállott 
s  míg  a  sebesültet  a  váci  irgalmasok  kórházába 
szállította,  ez  az  eset  annyira  megzavarta  a  város 
lakosságának  nyugalmát,  hogy  mindenki  agyon- 
lövést  emlegetett. 

A  megsebzett  utitárs  az  irgalmasoknál  annyira 
magához  tért,  hogy  rövid  idő  múlva  vissza  lehetett 
vinni  Bécsbe,  ahol  szerencsésen  megoperálták  s 
egy  ideig  életben  maradt. 

Forster  Gusztáv  vagy  azért,  hogy  a  rendőrség  további 

zaklatásait  elkerülje,  vagy  hogy  a  váci  irgalmas-ren- 
diek  előkelő,  finom  és  jóakaratéi  bánásmódját  meg¬ 
szerette,  Bécsből  visszatért  Vácra  s  ott  újra  állatképe¬ 
ket  festegetett,  leginkább  pedig  gyönyörű  kutyákat. 

A  Forster  szép  állatképei  legelőször  Muzslay 
Bertalan  rádi  földbirtokos  figyelmét  vonták  magukra, 
csakhogy  neki  inkább  csataképek,  történeti  ábrá¬ 
zolatok  meg  genre-képek  kellettek  s  miután  a  váci 
papság  a  festőt  szabad  gondolkozása  és  vallástalan 
hírneve  miatt  vonakodott  pártolni,  hát  a  mecéná¬ 
sok  úgy  segítettek  Forsteron,  hogy  vele  a  Magyar 
Nemzeti  Múzeum  képtárában  képeket  másoltattak, 
amelyek  jól  sikerülvén,  foglalkoztatták  bibiti  Horváth 
Móricz  bodonyi,  majd  gróf  Crouy  Frigyes  petényi 
földbirtokosok,  a  nyolcvanas  évek  elején  pedig 
Sipos  István  váci  kereskedő  és  dr.  Freysinger 
Lajos  kir.  közjegyző  és  többen. 

A  Forster  Gusztáv  korában  Vácon  azért  volt 
nehéz  megélni,  mert  a  műpártoló  közönség  —  úgy¬ 
szólván  húsz  év  óta  —  menyői  Török  Edét  s 
ennek  tanítványát,  Lenes  Vilmost  pártolta,  akik 
közül  az  előbbeni  Vácon  született  s  az  utóbbi  is 
gyermekkorában  került  ide  Győrből. 

Forster  a  maga  műtermét  eleinte  a  Bogányi 
(később  Fajcsik-féle),  majd  a  Farkas-Kovács  (utóbb 
Strba-féle)  házba  helyezte  el,  ahol  különösen  Velzer 
János  kávés  látogatta  s  az  ő  általa  testeit  képek 
érlelték  meg  benne  azt  a  gondolatot,  hogy  a  Schleer- 
féle  kávéházat,  amely  a  Kossuth-téren  mai  nap  is 


fennáll,  ilyen,  nemesebb  élvezettel  kecsegtető  szóra¬ 
koztató  helyiséggé  avassa,  a  mi  sikerült  is. 

Öreg  napjaiban  Forstert  olyan  szerencsétlenség 
érte,  amely  reá  nézve  végzetessé  vált.  Műtermében 
most  már  nem  majmot,  de  hollót  tartott  s  egy 
alkalommal,  midőn  harmadmagával  vadászatra  rán- 
dult,  seréttel  egy  gémet  sebzett  meg,  amelyet  még 
elevenen  helyezett  a  kocsijába  s  el  volt  telve  az  öröm¬ 
től,  hogy  mennyi  mulatságot  okoz  majd  az  a  holló 
neki,  ha  annak  ezt  a  gémet  vendégül  bemutatja. 

Mikor  Forster  Gusztáv  kocsija  a  festő  műterme 
előtt  megállóit;  a  kocsis  a  gémet  a  művésznek  éppen 
át  akarta  nyújtani  mikor  Forster  a  tejét  i élreí ordí¬ 
totta,  a  gém  feléje  kapott  s  a  balszemét  kivájta. 

A  katonaviselt  ember  a  fájdalomtól  íelsziszszent, 
de  a  jobb  kezével  torkon  ragadta  a  madarat  s 
úgy  vágta  a  falhoz,  hogy  az  élettelenül  hullott  a 
porba.  A  gémet  aztán  az  atelirjében  kiterjesztett  szár¬ 
nyakkal  az  ajtó  fölé  szögezte  s  járó-kelő  vendégeinek 
magyarázgatta,  hogy  az  az  átkozott  gém  mennyi  kese¬ 
rűségnek,  mennyi  szerencsétlenségnek  az  oka. 

Akinek  a  beteg  festő  Vácon  legtöbbet  köszön¬ 
hetett,  az  a  gróf  Crouy-család  volt,  úgy  hogy  az 
állandó  foglalkozást  is  szeretett  volna  neki  itt 
biztosítani,  hanem  ez  akkor  már  lehetetlen  volt, 
mert  a  külföldi,  leginkább  a  német  sajtó  bizonyos 
termékeinek  olvasása  úgy  tüntették  fel  a  festőt, 
mint  aki  azt  képzelte,  hogy  a  vett  jótéteményekre 
neki  is  jogcíme  volna. 

A  lelki  egyensúlyát  elvesztett  embert  csakugyan 
be  kellett  a  budai  irgalmasrendi  szerzetesek  kór¬ 
házába  szállítani.  Mondják,  hogy  később  a  Lipót- 
mezőn  is  gyógyították,  de  ez  nem  valószínű,  mert 
Forster  először  a  szemevilágát  veszítette  el  s  csak 
azután  borult  el  az  elméje  s  a  budapesti  Szent- 
Rókus-kórházból  temették  el. 

Báró  Prónay  földbirtokos  részére  festette  a  sol- 
ferinói  ütközetet  s  emlékül  egy  szép  képet  a  váci 
irgalmas  rendű  kolostornak. 

Képeit  1888-ban  árverezték  el  Vácon.  Néhány 
képét  Velzer  János  kávés  a  „Műcsarnok“-kávé- 
házban  helyezte  el,  ahol  az  51.  számú  G.  F. 
betűvel  jelölve  „Rózsa  Sándor  a  börtönben “  Lenes 
Vilmos  állítása  szerint  csakugyan  az  övé,  míg  a 
33.  számú  képet  „Rákóczy  Ferenc  kiszabadulása  , 
a  34.  számú  „Zrínyi  Ilona,  a  munkácsi  vár  meg- 
mentője"  s  a  35.  számú  „Nőrabló  kun“  ugyanott 
a  Lenes  másolatai  s  azokat  tévesen  jegyezték  a 
katalógusba,  mint  a  Forster  műveit. 

Arcképeket  is  festett  a  művész,  nevezetesen 
Muzslay  Bertalanról,  Cacciari  Alajosné  szül.  Drechsel- 
mayer  Franciska  úrnőről,  Péch  Sándorról  s  bizonyos 
Neustadl  nevű  váci  kereskedőről. 

Az  elárverezett  képek  közül  Velzer  Kálmán  liszt¬ 
kereskedő  tulajdonába  is  került  néhány,  de  ő 
azokat  leginkább  gyermekei  között  osztotta  szét, 
egyik-másik  Pozsonyban  van  a  dr.  Falcsik  Dezső 
jogtanár  tulajdonában.  265 

UNAISZKY  LŐRINC.  Aki  a  XIX.  század  magyar 
művészet  történetét  akarná  megírni,  elemi  nehéz¬ 
ségeket  kellene  legyőznie.  Újabb  művészetünk  törté¬ 
netének  még  az  adatai  is  felkutatlanok.  Nem  lesz 
azért  fölösleges  a  XIX.  század  első  felében  dolgozó 
magyar  szobrász  életére  és  munkásságára  vonatkozó 
adatok  közzététele. 

Dunaiszky  Lőrinc  1784  jűlius  15-én  született 
Libetbányán.  1  Atyja  asztalosmester  volt  s  fiát 
is  az  iparos  pályára  szánta ;  igen  fiatalon  Besz¬ 
tercebányára  küldte,  ahol  egy  Barger 
nevű  képfaragónál  2  tanulta  mestersége 
első  elemeit.  Bargerről  Besztercebányán 
semmi  adat  vagy  följegyzés  sem  maradt 
fenn,  Dunaiszky  különös  érdeklődéséből 
azonban  a  kisebb  faszobrok  iránt  s  ezek 
kitűnő  technikájából  visszafelé  követ¬ 
keztetve,  talán  feltételezhető,  hogy  Bar¬ 
ger  esztergályosmester  lehetett,  aki  eset¬ 
leg  emberi  alakokat  is  faragott.  A  fiatal 
Dunaiszky  Nyitrán  és  Pozsonyon  át  3 
Bécsbe  ment,  ahol  1804-ben  a  bécsi 
művészeti  akadémiába  lépett  be.  Itt  öt 
évig,  1809-ig  tanulta  a  szobrászati  tan¬ 
folyamot,  amikor  kitűnő  bizonyítvánnyal 
az  intézetből  elbocsájtották.4 

Ebben  az  időben  Zauner,  II.  József 
lovasszobrának  a  készítője,  volt  az  intézet 
igazgatója.  Az  intézet  maga  virágzásának 
magas  fokán  állott,  általános  elismerésnek 
és  tekintélynek  örvendett,  de  az  iskola  taní¬ 
tási  módja,  valamint  a  tanítók  művészi 
képzettsége  sem  volt  alkalmas  arra,  hogy 
határozott  művészeti  egyéniségeket  fejlesz- 
szen  ki. 

Zauner  maga,  e  kornak  kétségtelenül 
legkiválóbb  és  legtörekvőbb  osztrák  szob¬ 
rásza,  röviddel  azelőtt  lett  igazgató  s  a 
tanítástól  teljesen  visszavonult. 

A  szobrászatba  Dunaiszky  t  Johann 
Martin  Fischer  vezette  be,  míg  a  rajzra 
Heinrich  Füger,  e  kor  egyik  legje¬ 
lentékenyebb  bécsi  festője  tanította.  Az  archi¬ 
tektúrái  rajzot  valami  Exner  nevű  rajzolótól 
tanulta,5  aki  azonban,  ügy  látszik,  kívül  esett  az 
akadémiai  tantestület  körén,  legalább  Lützow,  aki 

1  Dunaiszky  Lőrinc  szüleinek  Iváspár  Jánosné  bir¬ 
tokában  fenmaradt  imakönyvében  levő  tót  bejegyzés 
alapján. 

2  Tudományos  Gyűjtemény  1818.  IX.  110.  1. 

3  A  'I  ud.  Gyűjt.  i.  h.  szerint  a  bécsi  akadémia 
elvégzése  után  dolgozott  volna  Ny.-n  és  P.-ban,  de 
ez  chronologiai  okokból  (v.  ö.  4.  és  11.  jegyzetet 
is)  lehetetlen.  Besztercebányáról  Becs  felé  e  két  város 
útba  esik. 

4  A  bécsi  művészeti  akadémia  bizonyítványa  1809. 
IX.  14-én  kiállítva  a  Szépm.  Múz.  irattárában. 

5  Topographische  Beschreibungen  des  Ivönigreichs 
Ungarn  und  seiner  einverleibten  Provinzen  I.  B.,  geschr. 
von  Michael  v.  Kunits.  Pest,  1824. 


a  bécsi  akadémia  történetét  írta  meg, 4  nem  tud 
róla  semmit  sem. 

Dunaiszky  iskolájának  kiváló  tanítványa  volt, 
1807-ben  a  szobrászati  kis  díjat  nyerte  meg  egy 
görög  Geniussal,2  az  1809-ben  kiállított  hivatalos 
bizonyítvány  szerint,  ügy  szorgalma,  mint  ráter¬ 
mettsége  által  igen  ügyes  művésszé  képezte  ki  magát. 
Bizonyára  mindent  megtanult,  amit  megtanulhatott. 
Ez  azonban  nem  jelenti  azt,  hogy  mint  határozott 
művészi  egyéniség  igen  értékes  legyen.  Tudjuk, 


SÍREMLÉK 

DUNAISZKY  LŐRINC  MŰVE 

hogy  ép  a  művészetben  a  mesteriskolák  anyagá¬ 
nak  pontos  elsajátítása  nem  mindig  a  legjobb  ajánló¬ 
levél  a  művész  jövőjére  nézve.  Még  kevésbbé  az, 
ebben  a  korban,  amikor  az  űj  klasszicizmus  álta¬ 
lános  formai  sémái,  amelyek  minden  intuitív  mun¬ 
kát,  minden  invenciót  eleve  kizárnak,  olyan  föltét¬ 
lenül  uralkodnak,  mint  ez  ekkor  Bécsben  történt. 
Lényegesen  hozzájárult,  hogy  ez  az  űjklasszicizmus 

1  Lützow :  Geschichte  dér  kais.  königl.  Akademie 
dér  bildenden  Künste.  Wien,  1877. 

2  A  kitüntetésről  szóló  Akadémiai  bizonyítvány  a 
Szépm.  Múz.  irattárában  van.  A  pályázat  tárgya  azonban 
csak  a  Top.  Besch.-ból  ismeretes. 

itt  nem  is  elsődleges  termék,  nem  itt  született, 
hanem  Olaszországból  importált  elemeken  tengő¬ 
dött,  tehát  még  a  közvetlenség  termékenyítő  melege 
is  hiányzott  belőle,  amely  pedig  nagyon  kedvező 
hatású  lehet.  Fokozta  ezt  az  a  körülmény,  hogy 
Fischcr  maga  igen  jelentéktelen  s  alapjában  rop¬ 
pant  tehetségtelen,  művészi  teremtő  fantáziával  meg 
nem  áldott  tudákos  karakter  volt,  aki  nézeteinek 
tanítványaira  való  oktrojálásában  látta  az  oktatás 
egyetlen  biztosítékát.  Műveiben  is,  tanításában,  iratai¬ 
ban  is  bizonyos  az  antikból,  esetleg  Canovából 
leszűrt  általános  jellegű  sémák  kialakítását  tartja 
szem  előtt,  amelyek  utánzása  a  művész  kizárólagos 
feladata.  Fősúlyt  a  testalkat  megismerésére,  az  ana¬ 
tómiára  fordítja,  de  itt  sem  az  egyes  esetekben  az 
élő  test  speciális  alakulatával  törődik,  hanem  álta¬ 
lános  testformációra  helyez  súlyt.  Egy  antik  szobor, 
Myron  Diskosvető-jének  és  egy  erre  a  testalkatra  igen 
emlékeztető,  nagyon  szép  hullatest  alapján  fából 
egy  testalkatot  állít  össze.  Ez  az  anatómiai  minta, 
amely  a  tanítás  kánonját  szolgáltatja.  Az  egyes 
testrészek  a  hulla  után  vannak  külön-külön  elő¬ 
állítva  s  az  egész  az  egyes  részletekből  a  Dyskos- 
vető  helyzetében  összeállítva.  Tanítványainak  ezt 
a  mintát  kellett  másolniok,  s  pedig  az  egyes  rész¬ 
letek  szerint,  amint  az  anatómiai  kanon  maga  is 
készült.  Ezekből  a  részletekből  azután  össze  kel¬ 
lett  tákolniok  a  kívánt  szobrot.  A  szükséges  elmé¬ 
leti  útbaigazításokat  Fischer  maga  adta  meg,  sőt 
két  ízben  nyomtatásban  is  kiadta  őket.1  Dunaiszky 
a  dolgozásnak  ezt  a  módját  teljesen  elsajátította, 
egész  életében  mindig  általános  sémák  után  dol¬ 
gozott,  hagyatékában  egy  könyv  is  maradt  fenn,2 
amelyben  művészek  számára  egyházi  és  klasszikus 
tárgyű  allegóriák  és  más  művészeknek  utánzás  cél¬ 
jaira  szükséges  alakok  voltak  összeállítva.  Két 
szobra  is  maradt  fenn  fából,  egy  kis  Feszület  és 
egy  alig  15  cm.  magas  Flóra,  amelyek  minta  gyanánt 
szolgáltak  neki.  Valahányszor  ilyen  alakokat  kellett 
csinálnia,  a  formákat  a  kész  minta  után  lemásolta. 
A  Flóra  után  készült  hű,  nagyított  másolat  kőből 
ma  is  látható  a  Bálvány-utca  20.  sz.  házának 
udvarán.  A  Feszület  több  apró  darabból  készült, 
s  az  utána  készült  másolatok  is  a  részletek  szerint 
állíttattak  elő,  a  szobor  darabokban  is  maradt  ránk, 
s  csak  a  jelenlegi  tulajdonosnő  állíttatta  össze.  Ezt 
a  részletekben  való  dolgozást  szintén  Fischcrtől 
sajátította  el. 

Füger,  akitől  a  rajzot  tanulta,  Fischernél  min¬ 
denesetre  sokkal  jelentékenyebb  művész.  Antik 

1  Erklárung  dér  anatomischen  Statue  für  Ktinstlcr 
von  Johann  Martin  Fischer.  Zvveite  durchaus  verbesserte 
und  vermehrte  Auflage.  Wien,  1804,  bei  Andreas  Gaffler 
és  Darstellungen  des  Knochenbaues  von  dem  mensch- 
lichen  Körper  mit  dér  Angabe  dér  Verháltnisse  derselben 
von  J.  M.  Fischer.  Wien  1806,  bei  A.  Gaffler.  (Mind¬ 
kettő  a  Szépm.  Múz.-ban,  Ferenczy  István  hagyatékában.) 

2  Ikonologie  für  Dichter,  Künstler  und  Kunstlicbhaber. 

Wien.  1807,  bei  Anton  Dőli. 


hatás  alatt  állott  ő  is,  de  azért  a  természetet  is  kellő 
figyelemre  méltatta.  Kortársai  a  „portrait  miniatu- 
ristá“-nak  nevezték,  apró  kis  portraitképeiért,  amelye¬ 
ket  nagy  kedvvel  s  nagy  ügyességgel  festett.  Ezek 
igen  kis  terjedelmű,  alig  néhány  cm.2  területet 
elfoglaló  fej-  vagy  mellképek,  amelyeken  azonban 
általános,  tipusjellegű  formák  mellett  nem  egyszer 
az  ajak  és  szemizmok  mozdulatával  egyéni  lelki- 
állapotot  is  fejez  ki.1  Ezt  Dunaiszky  is  eltanulta 
tőle.  Csak  két  portraitja  maradt  fenn  fából,  egyik 
Alvinczy  generálist  ábrázolja  (Történelmi  Arckép- 
csarnok  birtokában)  életnagyságú,  a  másik,  amannál 
sokkal  tökéletesebb,  alig  néhány  centiméter  nagy, 
ismeretlen  férfit  ábrázol,  különösen  a  szemek  és 
ajkak  körül  számos  apró,  finom,  újjunkkal  egyen¬ 
ként  letapogatható  formákkal,  amelyek  különös  keser¬ 
nyés  hangulatot  fejeznek  ki. 

A  bécsi  akadémiai  tanulmányok  befejezése  után 
még  1809-ben  Pestre  jön,  ahol  letelepülési  enge¬ 
délyt  kér.  Ezt  az  engedélyt  még  1809-ben  meg¬ 
kapta.2  Műhelyt  nyit,  s  előbb  egyedül,  majd  több 
legénynyel  dolgozik.  Üzlete  gyors  virágzásnak 
indult,  még  1824  előtt  jövedelméből  a  Holló-utcá¬ 
ban  házat  vehetett  magának,  miután  1816-ban 
Pesten  polgárjogot  kért  és  kapott  s  a  polgári  esküt 
is  letette.3 

Rendkívül  kiterjedt  munkásságot  folytatott  s  az 
ország  minden  részéből  kapott  megrendelést.  A  szó 
szoros  értelmében  üzletet  folytatott,  sőt  fenmaradt 
üzleti  könyvéből4  úgy  tűnik  fel,  arra  is  lehet 
következtetni,  hogy  fizetett  ügynöke  is  volt,  aki 
neki  munkát  szerzett.  Tanultsága  nem  nagyon  ked¬ 
vezett  arra  nézve,  hogy  magasabb  művészi  ambí¬ 
ciók  bántsák,  tót  szülőktől  származó,  elnémetese- 
dett  ember  volt;  de  főkép  üzleti  könyvében  fen¬ 
maradt  számos  üzleti  leveléből  s  fiához  írott 
leveléből5  következtetve,  igen  alacsony  fokon  álló 
iparos  műveltségénél  fogva  sem  tudta  az  épp  akkor 
lassan  meginduló  magyar  nemzeti  kulturélet  jelentő¬ 
ségét  megértetni  vele,  s  így  nem  keletkezhettek 
olyan  hazafiúi  ábrándokon  nyugvó  művészi  ideái 
sem,  mint  amelyek  valamivel  fiatalabb  kortársát 
Ferenczy  Istvánt  lelkesítették.6  Az  ország  általános 
műveltségének  rendkívül  alacsony  foka,  a  művészet 
iránti  teljes  érdektelenség,  amelyben  Ferenczy  hajó¬ 
törése  is  gyökeredzett,  szintén  nem  nyújtott  ko¬ 
molyabb  művészi  ambíciókra  természetes  talajai. 

1  Friedrich  Lábán :  Heinrich  Füger  dér  Portraitminia- 
turist.  Jahrbuch  dér  preussischen  Kunstsammlungen  1905. 

2  A  folyamodvány  (1809.  XII.  11.  dátummal)  és  A. 
lloffmann  városi  tanácsos  elfogadásra  ajánló  indítványa 
(dec.  22.)  a  Szépm.  Múz.  irattárában. 

3  A  házról  csak  Kunits  tesz  említést.  A  I  ud.  Gyűjt, 
szerint  még  1818-ban  a  Király-utcában  volt  a  műhelye. 
A  polgárjog  elnyerésére  és  polgári  eskü  letételére  vonat¬ 
kozó  okirat  a  Szépm.  Múz.  irattárában. 

4  A  Szépm.  Műz.  irattárában. 

5  Ugyanott. 

6  Meller  Simon:  Ferenczy  István  élete  és  művei. 
Budapest,  1906.  Athenaeum. 

így  lett  Dunaiszky  és  maradt  mindvégig  kitűnően 
képzett,  jó  iskolával,  elég  jó  ízléssel  bíró  igen  szor¬ 
galmas  és  ügyes  mesterember,  aki  azonban  kisebb 
fából  készült  dolgaiban  —  mint  az  említett  por- 
trait,  Alvinczy,  Flóra,  Feszület  és  egy  Ecce  homo 
tanúsága  szerint  (Szépm.  Múz.)  megállapítható  — 
a  maga  korához  viszonyítva  értékes  dolgokat  is 
tudott  alkotni.  Kedvezőbb  viszonyok  között  talán 
magasabbra  fejlődött  volna. 

Üzletét  haláláig  1837-ig1  vezette,  halála  után  fiai 
vették  át  az  üzlet  folytatását,  akiknek  a  kezében 
minden  sokkal  alacsonyabb  niveaun  állott.  Fiait 
mind  kőfaragásra  tanította,  de  csak  László  árult 
el  nagyobb  tehetséget.  Ez  Donnernél  Bécsben  segé- 
deskedett,  majd  Münchenben  tanult  s  apja  üzleté¬ 
től  függetlenül,  apjánál  jóval  nagyobb  művészi  ambí¬ 
cióval  s  tudással  dolgozott  késő  aggkoráig. 

Dunaiszky  Lőrinc  művei  a  Tudományos  Gyűjte¬ 
mény  1818.  IX.  füzet  108.  1.,  1819.  I.  füzet 
123.  1.  (Tudósítások  a  hőnyi  művészekről  és  az 
ő  míveikról),  Michael  v.  Kunits:  Topographische 
Beschreibungen  des  Königreichs  Ungarn  und  seiner 
einverleibten  Provinzen.  I.  Bánd.  (Pest,  gedruckt 
bei  Ludwig  Landerer  1824)  c.  könyvéből,  Dunaiszky 
Lőrincnek  fiához  intézett  leveléből  (1831.  III.  IS.) 
és  üzleti  könyvéből  állapíthatók  meg.  Az  első,  négy 
forrásban  említett  művek  mind  elkészültek,  az  üzleti 
könyvben  csak  az  „akordiert"  jelzéssel  ellátottak 
készültek  el  biztosan,  a  többiről  ez  nem  állapít¬ 
ható  meg.  Az  alábbi  csoportosításban  csak  a  biz¬ 
tosan  elkészült  műveket  soroljuk  fel,  a  bizony¬ 
talanok  közül  csak  a  legeslegfontosabbakat  említjük.2 3 

I.  Hiteles  és  ránk  maradt  szobrok. 

I.  Oltár  fából,  Szt.  István,  Imre  herceg,  két  tér¬ 
delő  angyal  és  a  Religio  szobrával  —  egy  kis 
Feszület  —  Szob  —  plébániatemplom  1816. 

I.  III.  Flóra  —  életnagyságnál  nagyobb  kőszobor  — 
Budapest,  Bálvány-utca  20.  sz.  ház  udvarában  1818. 

I.  III.  Alvinczy  generális  portrait-ja  —  Törté¬ 
nelmi  Arcképcsarnokban. 

II.  Krisztinavárosi  plébániatemplom  Buda :  Szt. 
Adalbert  szobra,  amint  Szt.  Istvánt  koronázza,  Szt. 
Gellért,  Szt.  Borbála,  Szt.  Katalin  szobra. 

II.  Mezőberény  —  ev.  templom  oltára  és  szó¬ 
széke  —  két  angyallal  és  egyéb  farag  vány  okkal 
díszítve  18 19-ből. a 

1  A  család  örököseitől  kapott  adatok  szerint. 

2  A  Tud.  Gyűjt.  1818-iki  évfolyama  alapján  álló  adatok 
I.-el  vannak  megjelölve.  II.  A  Tud.  Gyűjt.  1819.  évf.-ból 
vett  adatokat,  III.  a  Top.  Beschr.  IV.  Dunaiszky  Lőrinc¬ 
nek  fiához  intézett  leveléből  s  V.  az  üzleti  könyvből 
merített  adatokat  jelzi.  Az  V.  után  álló  arabs  szám  az 
üzleti  könyv  lapszámát  jelenti.  A  lapszámokat  e  sorok 
írója  írta  be  írónnal  a  könyvbe. 

3  E  helyen  fejezem  ki  legőszintébb  köszönetemet 
Jeszenszky  Károly  ev.  lelkész  úrnak  szíves  leveleiért, 
részletes  leírásáért  és  a  rendelkezésemre  bocsájtott  fény¬ 
képért. 


III.  V.  29.  Békéscsaba  ev.  templom  főoltára  és 
szószéke  1822.  (Két  angyal  rajza  a  Szépművészeti 
Múzeumban.) 

IV.  Krisztinavárosi  templom  Buda :  Szt.  Krisz¬ 
tina  1831. 

IV.  V.  115.  Orosháza  ev.  templomában  egy 
orgona  díszítése  1831. 

V.  1  —  2.  Muzsla  r.  k.  plébániatemplom  taber- 
naculuma  —  két  angyal,  Feszület  1818. 

V.  29.  Velence  r.  k.  plébániatemplom  taberna- 
culuma  —  két  angyal,  Feszület  1818.  (Jelenleg 
szétszedett  állapotban  —  az  alakokat  a  plébános 
őrzi.) 

V.  75.  Budapest  Síp-utca  és  Rákóczi-út  sarkán 
levő  Salvator-gyógyszertár  fölött  cégérül  akasztva 
Salvator  féldomború  mellképe  1828. 

Síremlék  a  Szépművészeti  Múzeumban. 

Ecce  homo  a  Szépművészeti  Múzeumban. 

Kis  mellszobor  a  Szépművészeti  Múzeumban. 
(A  három  utolsó  D  hagyatékából  vásárolva.) 

Flóra  kis  faszobor. 

Feszület  —  több  darabból,  a  jelenlegi  tulajdonosnő 
állította  össze.  (E  két  utóbbi  özv.  Káspár  János- 
nénak  —  Dunaiszky  László  örökösének  a  birto¬ 
kában. 

Végül  ide  kell  sorozni  a  Bálvány-utca  10.  sz. 
ház  homlokzatának  a  díszítését  is,  amelyre  ugyan 
nincs  hiteles  adat,  de  amelyen  Flóra  alakja  —  a 
Bálvány-utca  20.  sz.  alatti  Flórával  s  még  jobban 
a  Dunaiszky  hagyatékában  fenmaradt  kis  minta- 
Florával  feltűnően  megegyezik.  Ide  kell  még  szá¬ 
mítanunk  hat  darab  rajzot,  amely  a  Szépművé¬ 
szeti  Múzeum  tulajdonában  van.  A  rajzok  igen 
tiszta,  jó  iskolarajzok  benyomását  teszik.  Egy  ceruza¬ 
vázlat  a  békéscsabai  oltár  két  angyalához  készült 
terv.  Három  oltárterv  —  építészeti  rajz  —  egyik 
1826.  aug.  1  dátummal —  Inkey  v.  Pallin  meg¬ 
rendelésére  (aláírva)  —  üzleti  könyvvel  való  egybe¬ 
vetés  alapján  —  Ihalos-Bönny  temploma  számára. 
A  másik  1829-ból  való  —  Feszület,  Mária-,  János-, 
Magdolna-szobrokkal  —  üzleti  könyv  alapján  Taks 
temploma  számára  készült.  A  Helységnévtár  egyik 
helyet  sem  ismeri.  A  harmadik  Endrődy  József 
megrendelésére  történt  kidolgozásnak  szolgál  ala¬ 
pul  - — -  a  megrendelés  1823.  XII.  3-án  történt 
Temesvár  számára.  Maga  a  rajz  1819.  dátum¬ 
mal  van  jelezve.  Még  két  szószékterv  van, 
amelyeknek  azonban  ismeretlen  a  vonatkozása. 
Az  egyik  figurális,  a  másik  pusztán  ornamentális 
díszítésű. 

II.  Hiteles  művek,  amelyek  elpusztultak. 

I.  Hat  életnagyságú  szobor  a  kecskeméti  Kál¬ 
váriára  készült. 

I.  Halászó  Géniusz  —  Pesten  cégérül  készült  az 
Urak  utcájába. 

III.  Gyürky  Pál  házának  a  díszítése  a  Duna- 
soron. 

I.  Síremlék  Mustai  fivérének  Csanádmegye  alis¬ 
pánjának  a  megrendelésére  Ráthon  felállítva. 

1.  Síremlék  gyászoló  Géniusszal  a  bajai  temetőbe. 

I.  Szűz  Mária  —  Csapodi  urnák  andánti  kápol- 
n  áj  á  b  a  S  o  m  o  gy  m  e  gy  é  b  e . 

I.  111.  Ferenc  császár,  arcképszobor  a  pesti  Vár¬ 
megyeháza  számára. 

III.  József  főherceg  nádor,  arcképszobor  a  pesti 
V ármegyeháza  számára. 

III.  Ferdinánd  főherceg,  arcképszobor  a  pesti 
V ármegyeháza  számára. 

III.  Kray  generális,  arcképszobor  a  pesti  Vár¬ 
megyeház  számára. 

II.  Szt.  Mártonba  Blaskovits  megrendelésére  Nepo- 
muki  János,  Hallgatás,  Religio. 

II.  Kovács  Moyses  pesti  házának  alakos  díszí¬ 
tése.  (Talán  a  Bálvány-utca  10.  sz.  ház,  de  a 
leírás  csak  részben  vág  össze  a 
tényleges  állapottal.) 

II.  Feszület  —  egy  szegedi 
földesúr  számára. 

III.  V.  4.  Marcibányai  budai 
házába  Apollo-szobra  1818. 

III.  Szirmainé  szül.  Podma- 
niczky  báróné  életnagyságú  mell¬ 
szobra  Prónay  Gábor  rendelésére 
Aszódra. 

V.  64.  Oltár  több  alakkal  Inkey 
Anton  v.  Pallin  megrendelése  — 
Ihalos-Bönnybe  (?)  1826.  Az 

oltár  tervrajzát  fent  említettük. 

I.  Feszület  a  régi  Lipótvárosi 
plébániatemplomba. 

V.  66.  Landau  történeti  festő 
rajza  után  Nyitray  udvari  taná¬ 
csos  számára  nagy  oltár  hat 
alakkal  1825. 

III.  Gróf  Amadének :  József 
nádor  mellszobra. 

111.  Oltár  Endrődy  házikápol¬ 
nájába  —  az  oltár  tervrajza  a 
Szépm.  Múz.-ban.  1823-ban  ren¬ 
deltetett. 

III.  Síremlék  márványból  Ko¬ 
máromba  egy  Nagy  nevű  ember¬ 
nek. 

IV.  Ráday  grófné  arcképszobra. 

IV.  Báró  Prónay  arcképszobra. 

IV.  Krisztus  keresztelése,  dom¬ 
bormű  Nagyváradra. 

V.  4 — 5.  Földvár  pléb.  tem¬ 
plom  —  a  csász.  építési  hiva¬ 
tal  megrendelésére  1818. 

V.  38.  Tabernaculum,  két 
angyal-Feszület,  Temesvár  alis¬ 
pánjának  a  rendelésére  1823. 

IV. ,  V.  126.  Veszprém  — 
szószék  1832. 

V,  2 1 .  Gr.  Gyulai  büszte  1822. 


A  SZEGEDI  BOSZORKÁNYSZIGET 

V.  105  —  106.  A  régi  Vigadó  díszítése  több 
alakkal  1830.  (E  két  utóbbi  a  szabadságharci 
ostromok  idejében  pusztult  el.) 

V.  51 — 52.  Ceglédi  cv.  templom  szószéke  fából. 
1825.  —  még  abban  az  évben  elégett. 


III.  Hiteles  művek,  amelyeknek  holléte  nem  volt 
kideríthető. 


I.  Barátsági  emlék  portrait-val  Prónay  b.-nak 
Ácsára. 

I.  III.  Síremlék  Lányi  bihari  alispán  megrende- 
ésére  —  neje  számára. 

I.  Síremlék  portrait-val  Sikuc  űr  megrendelésére 
Szt.  György  —  Bánságban. 

I.  Síremlék  Mustai  Csanádi  főispán  megrendelé¬ 
sére. 

V.  33.  Kis-Tormás —  orgonadísz  négy  angyallal. 
1823. 

Nyolc  Feszület,  nyolc  alakos  siremlék,  több 
Mária  szeplőtlen  fogantatása,  Mária  karddal,  Flórián, 
Nepomuki  János,  Krisztus  keresztelése  (Gitai  udvari 
tanácsosnak),  12  ismeretlen  tárgyú  szobor,  mint 
épületdísz,  számos  címer  és  egyéb  dekoráció  isme¬ 
retlen  helyekre  készültek. 

V.  99.  Taks  (?)  nagy  oltárterv  1829,  amelynek 
a  rajza  is  fenmaradt.  (Szépm.  Múz.  tulajdona.) 

JV.  Bizonytalan,  hogy  elkészültek-e. 

V.  132.  Tápiószele  szószék  1833. 

V.  25.  Miskolc  főoltár  1821. 

V.  20.  Cseb:  Tabernaculum  1821. 

V.  24 — 27.  Krusevlya  —  főoltár  1822. 

V.  127.  Veszprém  szószék  1833. 

V.  31  —  32.  Szany  tabernaculum  1822. 

V.  125.  T. -Remete  —  Mercurius  1831. 

V.  84  —  87.  Brassó  nagy  oltárterv. 

V.  50.  Óra vica  Bánságban  —  Apollo  és  Baccháns¬ 
nő  szobra  1825. 

Ismeretlen  helyekre  tervet  készített:  (ismeretlen, 
hogy  hány  terv  valósult  meg)  1 1  kisebb  oltárt  és 
tabernaculumot,  19  Feszületet,  34  síremléket  4 
büsztöt,  53  szoboralakat,  8  domborművet  és  szá¬ 
mos  címert  és  dekorációt.  — 2G6. 

Kenczler  Hugó 

ÁKOS1  NÁNDOR.  A  múlt  század  ötvenes-hat¬ 
vanas  éveinek  magyar  festői  különösen  azért  érde¬ 
kelnek  minket,  mert  annak  a  nevezetes  gárdának 
voltak  buzgó  tagjai,  a  mely  a  magyar  szellemi  élet 
újjászületéséhez  oly  erőteljesen  hozzájárult.  Az  akkor 
működő  festőknek  temérdek  viszontagsággal  kellett 
megküzdeniök,  de  e  küzdelemmel  felébresztették  a 
magyar  közönségben  a  művészet  iránt  való  érdek¬ 
lődést.  Abban  a  korban  s  azok  közt  az  áldatlan  vi¬ 
szonyok  közt  nem  csekély  érdem. 

Ennek  a  művészgárdának  volt  tagja  Rákosi  Nán¬ 
dor.  A  közönség  most  már  aligha  emlékszik  nevére, 
a  lexikális  művek  sem  tudnak  róla  semmit.  A  mi 
adatot  összegyűjthettünk  munkálkodásáról  és  élete 
folyásáról,  azt  íme  itt  adjuk. 

Rákosi  Nándor  Szegeden  született,  1832.  október 
17-én.  A  művészetre  való  hajlamot  ott  örökölte  a 
szülői  házban.  Atyja,  Krebsz  Mihály,  németes  hang¬ 
zású  neve  ellenére  is  nagy  barátja  volt  a  magyar  fes¬ 
tészetnek.  Szegedi  háza  kis  képtárnak  is  beillett. 
Összegyűjtött  mindent,  a  mi  érdekes  volt,  csakhogy 
minél  teljesebb  legyen  gyűjteménye.  Eleinte  maga 
sem  gondolt  arra,  hogy  Nándor  fiából  testő  lesz. 
A  mint  a  fiú  elvégezte  a  hat  osztályt,  csak  annak 
szánta,  miből  maga  is  vagyont  szerzett :  beadta  Aradra 
egy  ottani  nagy  vaskereskedésbe.  Alig  töltött  Krebsz 
Nándor  Aradon  egy  évet,  kiütött  a  szabadságharc 
és  az  a  mindent  magával  ragadó  ár  arra  bírta  a 
tizenhatéves  ifjút,  hogy  szintén  oda  álljon  a  névtelen 


gyermekhősök  közé.  Atyja,  a  mint  erről  értesült, 
hallani  sem  akart  róla,  hogy  ily  fiatalon  a  zászló  alá 
sorakozzék  és  ha  sikerült  is  őt  visszatérésre  bírnia, 
nemsokára  ismét  elhagyta  a  szülői  házat,  hogy  részt- 
vegyen,  mint  hadnagy,  utóbb  mint  zászlótartó,  - 
daliás  alakja,  mintha  erre  predesztinálta  volna  —  a 
zentai  és  szent-tamási  ütközetben.  A  szabadságharc 
lezajlása  után  üldözték,  s  bujdosnia  kellett,  de  csak¬ 
hamar  elfogták  és  azután  hosszabb  ideig  ott  sinylett 
a  temesvári  várban. 

Utóbb  besorozták,  mint  közlegényt  az  osztrák 
hadseregbe  és  a  volt  Ferdinánd-huszárt  különösen 
az  equitációnál  használták.  De  egy  alkalommal  le- 


RÁKOSI  NÁNDOR,  FÉNYKÉP 


bukott  a  lóról,  agyrázkódást  szenvedett,  úgy,  hogy 
kénytelenek  voltak  őt  szabadságolni.  Gyógykezelését 
Balassa  a  nagyhírű  orvos,  vette  át,  a  ki  két  évi  fárad¬ 
ságos  ápolás  után  gyógyultan  bocsátotta  el. 

Katona  korában  kezdett  Rákosi  Nándor  rajzol- 
getni.  Kórágyon  feküdve,  gyakran  unalomból,  elő¬ 
elővette  a  rajzónt.  Utóbb,  mikor  elhagyta  a  kórházat- 
rendszeres  oktatást  vett,  az  akkor  gróf  Károlyi  István 
által  segélyzett,  hazánkba  került  Rostagni  Luiginál. 
Ez  volt  első  tanára.  Mikor  tehetségéről  rokona,  a 
Brüsszelben  élő  Horváth  Mihály  püspök  értesült, 
váltig,  unszolta,  hogy  jöjjön  Belgiumba,  tanuljon 
Gallet-nál,  de  minden  utánjárás  ellenére  Rákosi,  a 
„megbélyegzett  rebellis44,  nem  kapott  külföldre  szóló 
útlevelet  és  így  útjáról  egyelőre  le  kellett  mondania. 

1  855-ben  nagyobb  tanulmányutat  tett  atyjával  és 
ekkor  végre  megvalósíthatta  régi  vágyát:  tanulmá¬ 
nyozhatta  a  java  képtárakat,  bejárhatta  az  érde- 

kesébb  múzeumokat,  nemesbíthette  ízlését.  Bécs, 
Prága,  Drezda,  Lipcse,  Frankfurt,  Strassburg,  Páris, 
London,  Brüsszel,  Köln,  Berlin  elég  alkalmat  szol¬ 
gáltatott  arra,  hogy  végre  elhatározza  magát,  hogy 
kizárólag  a  művészetnek  él. 

Velencében  telepedett  meg,  hol  Telepi  Károlylyal 
is  találkozott  és  ott  laktak  együtt  a  Palazzo  Canale- 
ban.  Itt  Blaas  Károly  volt  a  mestere,  a  kiváló  osztrák 
festő,  kinek  freskói  a  fóthi  templomot  is  díszítik. 
Ennek  hatása  meg  is  látszik  a  tanítvány  ez  időbeli 
festményein.  Hogy  jelesen  oldotta  meg  a  tanára  által 
kitűzött  munkákat,  annak  legjobb  bizonyítéka,  hogy 
az  Akadémián  a  második  ezüstdíjat  nyerte  mun¬ 
káival. 

Öt  évig  volt  Blaas  tanítványa  és  ez  időszakból 
több  eredeti  festményét  ismerjük.  Ezek  közül  özvegye 
birtokában  vannak  ma  is  a  következő  darabok:  „Olasz 
leány",  „Olasz  férfi",  „Orosz  festőnő",  „A  Blaas- 
fiúk",  azonkívül  Tiziano  Flórájának  másolata.  A  kor 
művészeti  áramlatához  simulva,  nagy  kedvvel  látott 
hozzá  a  nagyobbszabású  történelmi  kompozíciókhoz 
is,  e  nembeli  művei  közül  kiemeljük  „Martinuzzi 
meggyilkoltatásáét,  „Mátyás  király  bevonulása  Bu¬ 
dán"  című  festményét,  mely  az  Akadémiában  ren¬ 
dezett  kiállításon  is  feltűnést  keltett.  Ebből  az  időszak¬ 


ból  való  az  a  vázlata  is,  a  mely  Hunyady 
Jánost  ábrázolja,  a  mint  az  aranyláncán 
összevesző  törökök  közül  kettőt  megsza- 
laszt,  az  egyiket  pedig  levágja.  Velencé¬ 
ben  kezdte,  de  csak  utóbb  hazatérve, 
Szegeden  fejezte  beamafestményét,  mely 
Hunyady  László  elfogatásáról  szól.  E 
képpel  apárisi  világkiállításon  is  résztvett. 

1860-ban  nagyobb  külföldi  utazást 
tett  mestere,  Blaas  kíséretében.  Érdekes 
naplójegyzetek  szólnak  ez  útjáról.  Az¬ 
után  Rákosi  megvált  mesterétől,  és 
két  éven  át  Firenzében  és  Rómában  élt, 
majd  pedig  a  koronázás  előtti  évben 
hazájába  tért  vissza. 

Az  akkor  felpezsdülő  fővárosban 
telepedett  le,  a  hol  különösen  a  mág¬ 
nások  foglalkoztatták,  a  kik  ekkor  már 
nagyban  készülődtek  a  küszöbön  álló 
koronázásra.  Számukra  temérdek  kosz¬ 
tüm-tanulmányt  készített.  Erkel  Ferenc 
„Brankovics  György"  című  operájához 
is  Rákosi  tervelte  a  jelmezeket.  Ezenkívül 
még  más  megrendeléseket  is  kapott, 
közöttük  egy  óriási  méretű  Mária-képet, 
a  mely  a  koronázás  alkalmával  egy  fehér 
zászlót  díszített. 

1869-ben  megnősült  és  atyja  ha¬ 
lála  után  Szegedre  költözködött,  hogy 
a  hagyatékot  átvegye.  Eleinte  még 
foglalkozott  a  festészettel  —  Reizner  János  is 
említi  „Szeged  történeté  “-ben  (III.  köt.  40  7.  L),  hogy 
feltűnt  különösen  arcképeivel  és  olasz  földről  hozott 
másolataival  —  de  utóbb  bátyja  példáját  követte  és 
gazdálkodáshoz  fogott.  Atyja  bonyolult  öröksége  és 
uj  foglalkozása  teljesen  elvonta  a  festészettől.  De  a 
sok  anyagi  gond,  majd  egy  rokona  öngyilkossága 
arra  késztetik,  hogy  otthagyja  szülőföldjét  és  mű¬ 
vészi,  ideális  felfogásával  ellenkező  foglalkozását 
ismét  felcserélje  az  ecsettel. 

1 876-ban  jött  vissza  a  fővárosba.  Ekkor  leginkább 
oltárképeket  festett  az  egri,  szepesi  és  kalocsai  egy¬ 
házmegye  részére.  Különösen  sikerült  ez  időben  fes¬ 
tett  Madonna-képe  a  gyermek  Jézussal,  melyben  sok 
oly  vonást  találunk,  a  mely  Blaas  Károly  színeinek 
lágyságára  emlékeztet.  E  mellett  számos  megrendelést 
kapott,  mint  arcképfestő,  de  dolgozott  ekkor  az  élc- 
lapoknak  is. 

1879-ben  kinevezték  a  m.  kir.  állami  felső  leány¬ 
iskola  rajztanárává  és  mint  ilyen,  nyugodtabb  munka¬ 
körben,  ismét  több  munkakedvvel  folytatta  a  festé¬ 
szetet.  Ekkor  a  Magyar  Tudományos  Akadémia  meg¬ 
bízta  Horváth  Mihály,  a  történetíró  arcképének 
festésével,  a  melyet  a  díszteremben  helyeztek  cl. 
Fraknói  Vilmos  írta  e  képről  1880.  III.  14.  kelt  le¬ 
velében:  „A  minap  e  festmény  gr.  Andrássy  Gyulát 
egészen  frappirozta.  Azt  mondá,  hogy  ez  az  egyetlen 
jó  arckép  a  teremben".  Ekkor  készült  el  a  királyné 
arcképe  is,  a  melyet  báró  Kemény  Gábor  a  kereske- 

dclemügyi  minisztériumban  helyezett  cl. 

A  felső  leányiskola  részére  pedig  meg¬ 
festette  Trefort  Ágoston  arcképét.  Dol¬ 
gozott  ez  időtájt  József  főhercegnek  is, 
a  ki  sajátkezűleg  írt,  1884.  V.  29.  kelt 
levelében  felemlíti,  hogy  a  küldött  raj¬ 
zok  „általános  elismerésben  részesültek 
és  kis  munkám  díszítésére  szolgálnak". 

Művei  legjavához  tartoznak  azok  a 
tájképek  és  tájvázlatok,  amelyeket  kirán¬ 
dulásai  alkalmával  festett.  Így  vászonra 
vetette  az  „Apponyi  várromok  “-at,  az 
„Apponyi  plébániá“-t,  a  „Szegedi  bo¬ 
szorkánysziget"  részleteit  két  pendant 
képben.  Szülőföldjére  emlékeztet  az  a 
kép  is,  mely  egy  szegedi  külső-városi 
utcát  ábrázol. 

A  családi  képek  közül  meg  kell  itt 
említenünk  atyja  és  neje  fiatalkori  arc¬ 
képét. 

Utolsó  alkotása  az  a  vázlat,  mely  a 
szerbek  betörését  ábrázolja  Szeged  váro¬ 
sába.  A  télvíz  idején  lefolyt  csatározás¬ 
ban  hősiesen  verte  vissza  a  szegedi 
nép  a  betörő  lázadókat.  Ezt  a  jelenetet 
akarta  Rákosi  az  1885.  évi  országos 
kiállításra  megfesteni.  De  csak  a  váz¬ 
latig  jutott.  Betegsége,  a  tüdővész,  mind¬ 
inkább  sorvasztotta  és  végre  sírba  vitte 
1884.  november  26-án. 

Ravatala  fölött,  a  melyet  a  felső 
leányiskolában  állítottak  fel,  Berecz 
Antal,  a  kiváló  pedagógus,  mondott 
búcsúztatót.  Meleg  hangon  emlékezett 
meg  a  festőről  és  a  jeles  tanárról,  a  ki  működésével, 
zajtalan  tevékenységével,  áldott,  jó  szivével,  nemes 
gondolkodásával  oly  szép  sikert  mutathatott  fel  a 
festői  és  a  tanári  pályán. 

Rákosi  Nándor  emlékezetét  újította  fel  az  a  meleg¬ 
hangú  nekrológ  is,  a  melyet  egykori  tanártársa,  Révy 
Ferenc  írt  a  felső  leányiskola  1884 — 1885.  évi  érte¬ 
sítőjébe.  E  két  kartársának  meleg  búcsúztatója  külö¬ 
nösen  a  gyöngéd  szívű,  rendkívül  derék  ember  és 
tanár  képét  hozza  emlékezetünkbe.  Mint  festőt  az  e 
füzetben  reprodukált  festményekben  mutatjuk  be. 
Ezek  egyike  Dunaiszky  Lászlónak,  a  szobrásznak 
arcképe,  még  Rómában  készült  s  ma  is  Dunaiszky 
gyűjteményében  van.  — 267. 

Naményi  Lajos 

jp^RESTYÁNSZKY  BÉLA.  A  Művészet  ez  évi  folya- 
' — '  mának  203-ik  oldalán  Mayer  Ede  életrajzában 
az  áll,  hogy  a  budapesti  központi  pályaudvar  fő¬ 
homlokzatának  szoborcsoportját  Mayer  készítette. 
Autentikus  helyről  vett  értesülésünk  szerint  ez 
Brestyánszky  Béla  műve.  Mayer  akkor  Brestyánszky 
műtermében  dolgozott,  ahova  őt  ez  a  mester  hozta 
Bécsből.  A  szoborcsoportra  kiírt  pályázatot  Bres- 

tyánszky  nyerte  el,  ő  is  dolgozta  ki  azt  s  hír- 
szerint  10,000  forintot  kapott  e  munkáért.  A  mű¬ 
vész  leánya  ma  is  őrzi  e  csoport  vázlatait  és  min¬ 
táit.  Midőn  Brestyánszky  síremlékét  felavatták, 
Mayer  emlékbeszédében  maga  is  felemlítette,  hogy 
mindent  Brestyánszkynak  köszönhet. 

Miután  Brestyánszkyról,  erről  az  igazán  érdemes 
szobrászunkról  eddig  sehol  sem  publikáltak  meg¬ 
bízható  életrajzi  adatokat,  az  elhunyt  művész  öcs- 
csének  szíves  közlései  nyomán  közreadjuk  a  követ¬ 
kezőket  : 

„Brestinai  Brestyánszky  Béla  1832-ben  született 
Budafokon,  ahol  atyja  Ignác,  József  nádor  prefectusa 
(úgy  tudom  egyértelmű  a  mai  jószágkormányzó 
tisztjével)  akkor  lakott.  Mint  legfiatalabb  három  fitest- 
vére  közt  (a  legidősebb  Antal  volt,  atyám)  katoná¬ 
nak  szánták  s  a  székesfehérvári  katonai  nevelő- 
intézetbe  került.  Neveltetésének  eszközei  közt  volt 
rajzolás  és  festés  is  a  szülei  háznál,  ő  ezeket  ked¬ 
velte  jobban  a  katonai  nevelésnél  és  talán  Bres- 

tyánszky  Béla  tihanyi  apát,  nagybátyja  befolyásá¬ 
nak  folyományaként,  aki  a  szülői  házat  sűrűn 
látogatta  mint  rokon  és  az  ő  keresztatyja,  a  katonai 
nevelőintézetet  úgyszólván  még  gyermekéveiben  ott¬ 
hagyta  és  Casagrande  Márk  olasz  művészhez  sze¬ 
gődött.  A  mester  megkedvelte  16  éves  tanítványát 
és  Esztergomból,  ahol  a  bazilikán  dolgozott,  elvitte 
magával  Olaszországba,  ahol  őt  kiképezte.  Mint 
önálló  művész  rövid  idő  után  Velencében  fordult 
meg.  Itt  készítette  Capolino  olasz  szobrász  sírem¬ 
lékét,  majd  Triesztbe  telepedvén  át,  1863-ig  ott 
dolgozott.  Jónevű  művész  lehetett  már  ekkor,  mert 
egy  oklevél  szerint  az  ottani  „Stúdió  di  Scultura 
Capolino  fornito  di  lavori  artistici  in  marmi,  in 
plastica  e  monumenti,  diretto  dali’  Artista  Bres- 
tyánszky  Béla“  volt.  Mint  nős  került  ekkor  Pestre, 
hol  Alexy,  Izsó,  Marsalkónál  dolgozván,  a  Vigadó 
és  a  kassai  dóm  szobrászati  munkáit  végezte. 
Rövid  idő  múltán  a  honi  gyászos  viszonyok  foly¬ 
tán  ismét  visszatért  Velencébe,  innen  hosszú  tar¬ 
tózkodásra  Bécsbe.  A  80-as  évek  elején  jött  állan¬ 
dóan  Budapestre  vissza,  itt  halt  el  1895-ben. 

Alkotásai  közt  van  egy  gyászoló  géniusz,  egy 
Madonna  relief  (az  én  tulajdonomban),  a  zeneaka¬ 
démia,  az  operaház,  az  államvasutak  homlokzatának 
és  az  országház  előcsarnokának  egyes  szoborművel, 
a  Deák- szobor  pályázatra  készült  díjnyertes  min¬ 
tázat,  Garay  János  egy  szobra,  Edelsheim  Gyulai 
mellszobra  és  számtalan  más.  Az  operaházon  van 
két  szoborművé:  Melpomene  és  Terpsychore.  Az 
országházban  Mátyás  király,  Miksa  és  Batthyány 
alakjai.  Általánosan  ismert  a  Kálvin-téri  nyilvános 
kút,  de  sok  a  magánemberek  rendelésére  készült 
mű,  melyek  elszórva  egyes  családoknál  őriztetnek. 

Leányát  Karolint,  mint  özvegy  nem  nevelhetvén 
otthon,  távoli  rokonához,  dr.  Schallerhez  adta,  ki 
Székesfehérváron,  mint  hírneves  orvos  élt.  Ott  is 
maradt  és  mint  zongoraművész  élt  ott.  O  ked¬ 
véért  Béla  bátyám  sűrűn  fordult  meg  Fehérváron, 
ott  található  talán  legtöbb  alkotása  is.“ 

Ennyit  közölt  velünk  az  elhunyt  művész  öcscse. 
Kívánatos  volna,  hogy  azok,  akik  még  egyebet  is 
tudnak  róla,  adataikat  hozzánk  juttatni  szívesked¬ 
jenek.  —-268. 

ban.  Az  előszót  írta  Térey  Gábor  dr.  (o.  4-r.)  6  rész¬ 
ben.  Mindegyik  rész  külön  tokban.  Bpest,  1901  —  1904. 

Lampel  Róbert.  Egy- egy  rész  40. _ 

Első  rész:  1  —  20  tábla  és  16  1.  szöveg. 

Második  rész:  21 — 40  tábla. 

Harmadik  rész  :  41 — 60  tábla. 

Negyedik  rész:  61  -80  tábla. 

Ötödik  rész  :  81  — 100  tábla. 

Hatodik  rész:  101  —  120  tábla. 

Firtinger  károly.  Nemzetközi  grafikai  szaklapok 
kiállítása.  Rendezte  lovag  Fáik  Zsigmond  védnöksége 
alatt  a  könyvnyomdászok  szakköre  1894  április  22 — 24. 
napjain.  Kiállítási  katalógus.  Összeállította  — .  (8-r.  16  1.) 

Bpest,  1894.  Pesti  könyvny.  r.-t.  _ _ .20 

Firtirger  Károly.  Ötven  esztendő  a  magyarországi 
könyvnyomtatás  közelmúltjából. Számos  ábrával  és  hason¬ 
mással  kiadta  a  Könyvnyomdászok  Szakköre.  (8-r.  Vili. 
és  222.  1.)  Bpest,  1900.  Pesti  könyvny.  r.-t.  2. — 

Fischer  Jenő,  Farkasházi.  A  Della  Robbia  család. 
Szakasz  az  olasz  renaissance  történetéből.  14  képpel. 
(4-r.  85.  1.)  Bpest,  1896.  Ráth  Mór.  10.— 

Fischer  Jenő,  Farkasházi.  Palissy  élete  és  művei, 
(n.  8-r.  127.  1.)  Bpest,  1887.  Pallas  részv.-társ.  5. — 
Fiumei  kikötő.  Összeállította  a  fiumei  kikötő  m.  kir. 
építészeti  hivatala.  Hely  és  év  sz. 

Székely  Dávid 

jg>ROCKY  KÁROLY  FESTŐMŰVÉSZ  ÉLETE.  Irta 
1 — '  dr.  Szentkláray  Jenő.  A  művész  arcképével  és  londoni 
sírjának  ábrájával.  — -  1  emcsvár,  1908.  —  A  temesvári 
Arany  János  Társaság  szép  célt  tűzött  ki,  midőn  alig 
pár  éves  fennállása  után,  a  kezdet  nehézségeivel  küzdve, 
máris  abba  a  nem  könnyű  munkába  fogott,  hogy  rész- 

letes  művészettörténeti  műben  bemutatja  Brocky  Károly 
életrajzát  s  műveit. 

Ez  a  kis  munka  kellő  kritikával  összefoglalja  mind¬ 
azt,  amit  eddig  Wilkinson,  Nyári,  Szana,  Hevesi,  Rónai, 
Pesti,  Esztegár.  Divald  stb.  Brockyról  inkább  egyes 
részletekben  írtak  ;  azután  Temesváron  elkezdve,  hol  a 
művész  született,  Bécsen  és  Londonon  keresztül  végzett 
szorgalmas  kutatás  anyagával  bővíti  ki  a  Brockyról 
szóló,  sokhelyt  hiányos  vagy  téves  tudósításokat.  Brocky 
kalandos,  regényszerű  pályafutását,  aki  a  borbélyinas 
tisztes,  de  szerény  életpályáján  kezdte  és  mint  londoni 
háziúr  végezte,  —  mindvégig  kellemesen,  érdekfeszítően 
s  híven  adja  elő  Szentkláray,  úgy  hogy  az  ő  műve  nem 
nagyon  gazdag  művészeti  irodalmunkban  hézagot  pótol. 
Brocky  művészeti  méltatásáról  közli  úgy  kortársainak, 
mint  újabb  méltatóinak  nézeteit ;  különösen  a  nagy 
Turner  és  Wilkinson  angol  művészek  elismerő  nyilat¬ 
kozatait. 

Cím  szerint  összeállítja  Brockynak  99  ismert  művét, 
ezek  pedig  csak  mintegy  harmadát  teszik  összes  mű¬ 
veinek  !  A  művész  beható  önálló  méltatásába  nem  fog, 
mivel  ennek  tüzetes  kritikáját  Nyári-ra  bízta  a  délvidéki 
Arany  János  Társaság. 

Brocl<3^  életének  főbb  vonásai  Szentkláray  műve  alap¬ 
ján  a  következők  • 

Született  1807  május  22-én  Temesváron,  mint  atyjá¬ 
nak,  odavaló  borbélymesternek  és  Paulics  Katalinnak, 
fehértemplomi  polgárlánynak  természetes  fia.  A  család 
a  Délvidékre  telepített  olasz  eredetű,  s  családi  hagyo¬ 
mány  szerint  is  nevét  Brokki-nak  ejtették.  Anyjának 
nővére  egy  német  vándorszíntársulat  igazgatójához  ment 
férjhez,  atyja  pedig  innentúl  a  színtársulat  fodrásza  lett, 
s  így  persze  a  kis  Brocky  is  a  színészekkel  kalandozott 
Laibach-  és  Marburgtól  Temesvárig,  ahol  még  szintén 
német  színivilág  volt.  (Innen  eredhetett  az  a  mese,  hogy 
Brocky  maga  is  vándorszínész  lett  volna.)  Elemi  iskoláit 
elvégezve,  (még  bizonyítványait  is  felkutatta  Szentkláray) 
atyja  mesterségre  fogta,  ami  sehogysem  volt  ínyére. 
Szerencsére  ekkor  édesanyja  egy  másik  nővérének  férje, 
Weldin  Ferenc  (kinek  családja  ma  is  él  Temesváron) 
becsületes  pékmester,  vette  pártfogás  alá  és  érdekes 
kultúrádat  az  is,  hogy  az  1822 — 23.  években  a  városi 
rajzískolában  és  egy  Melegh  Gábor  nevű  versed  festő¬ 
nél  már  elsajátíthatta  az  ifjú  Brocky  a  művészetének 
alapelemeit.  Ez  időből  egyik  életírója  azt  a  valótlan 
adatott  közölte,  hogy  egy  szélhámos  fényes  ígéretekkel 
Bécsbe  csalta  volna  s  ott  a  legnagyobb  nyomorban 
elhagyta.  Művészünk  életében  a  bécsi  út  és  a  festőaka¬ 
démiába  való  bejutása  fordulópont,  de  mint  Szentkláray 
igen  szépen  kideríti,  ezt  egy  derék  művelt  magyar  föld- 
birtokosnak,  Itebői  Kis  Antalnak,  nyug.  torontáli  alispán 
pártfogásának  köszönheti,  ki  őt  magával  vitte  Bécsbe 
1823  őszén. 

Ott  nyomorúságos  volt  az  élete,  s  volt  idő,  hogy 
tekebábokat  állítgatott  külvárosi  korcsmákban  és  félévig 
az  istállóban  hált.  De  a  vézna  emberke  hatalmas  akarata 
győzött  s  1826-ban  már  akadémiai  pályadíjat  nyert  s 
tanárai :  Ender  és  Daffinger  melegen  pártját  fogták. 
Innentúl  sikerei  egymást  érik,  buzgón  tanulmányozza  és 

másolja  Rómában  és  Firenzében  a  nagy  olaszokat,  bejut 
az  udvarhoz,  festi  Ferenc  császárt  s  a  30-as  években 
keresett  s  a  mellett  vagyonos  művész  az  osztrák  fővá¬ 
rosiban. 

Művészi  vágyai  azonban  túlszárnyalták  még  várat¬ 
lan  szerencséjét  is.  Párisba  vágyott,  honnan  ép  kiindu- 
lóbian  volt  a  klasszikus  akadémiák  ellentéteképen  a  győ¬ 
zelmes  kolorizmus,  hogy  egyidőre  meghódítsa  a  világot 
Az  1837-ik  év  őszén  már  Párizsban  találjuk,  egyik  innen 
keltezett  levelét,  melynek  alján  tollrajzban  saját  arcké¬ 
pét  veti  oda.  Ernst  Lajos  szerezte  meg,  ki  azt  nemrég 
a  temesvári  múzeumnak  ajándékozta.  Két  és  fél  évet 
tölttött  Párisban,  hol  már  ekkor  az  első  barbizoniak 
( Th.  Rousseau)  kezdték  ostromolni  az  akadémia  kapuit ; 
18, 39 — 40-ben  azonban  már  Londonban  telepedett  meg. 
Kérdés,  nem  jobb  lett  volna-e  az  új  művészet  friss 
hullámverése  közt  Párisban  maradnia,  hol  dicsősége 
hazáját  is  közelebbről  érhette  volna. 

Szinte  mesemódra  jutott  Londonba.  Turner-nek,  az 
ekkor  már  hatvanharmadik  évében  járó  híres  művésznek 
pártfogása  és  tetszése  vitte  Londonba  s  állította  egy¬ 
szerre  a  legkitűnőbb  angolok  közé.  1854-ben  már  az 
akvarell-festők  akadémiája  tagjai  közé  választotta,  föstötte 
Viktória  királynőt  s  az  angol  arisztokrata  világ  divatos 
portraitistája  Brocky  volt,  az  egykori  koldus  bohém.  Igen 
érdekesen  festi  Szentkláray  a  londoni  életét,  a  királynő¬ 
höz  való  kitüntető  viszonyát,  melyről  Wilkinsonnak  több 
mulatságos  adomáját  eleveníti  fel ;  barátságát  a  magyar 
emigránsokkal,  kik  közül  Kmetty  és  Mészárosról  festett 
képe  (szerintem  nem  nagyon  okosan,  mert  a  Szépmű¬ 
vészetibe  valók  volnának)  a  budapesti  Történelmi  arckép- 
csarnokban  vannak.  Szerencséje  két  kézzel  emelte  a 
nagyon  rokonszenves,  kedves,  elmés  Brockyt,  kiért  Albert 
kir.  herceg  kocsija  gyakran  várakozott  betegsége  idején, 
hogy  sétára  vigye.  Fényes  anyagi  helyzetét  mutatja, 
hogy  londoni  háziúr  lett  és  teljességgel  nem  a  nyomor¬ 
tól  való  félelem  vitte  sírba,  mint  némelyek  írták.  „Ali, 
ha  úgy  körülnézek  szobáimban.  —  mondá  Rónai-nak,  a 
nagy  emigráns  papnak,  —  alig  bírom  elhitetni  magam¬ 
mal,  hogy  ez  mind  sajátom,  —  hogy  az  a  kis  elhagyott 
fiú,  ki  egykoron  éhesen,  rongyosan  járt  Bécs  utcáin,  — 
most  londoni  háziúr !“  Kropf  Lajos  londoni  lelkes  hazánk¬ 
fia  kutatásai  nyomán  számot  ád  Szentkláray  mindazon 
képekről,  melyekkel  Brocky  a  Royal  Acadenty  kiállítá¬ 
sain  1839-től  fogva  1853-ig  részt  részt  vett,  melyek 
azonban  csak  csekély  része  Londonban  készítettműveinek. 

Már  1853-ban  kezdett  Brocky  betegeskedni,  májbaj 
kínozta,  mely  elől  hasztalan  keresett  menedéket;  1855 
júl.  8-án  húnyt  el  az  idegen  földön.  Hű  angol  barátja, 
Pontét  Edvárd  családi  sírjában  nyugszik,  hová  angol 
szokás  szerint  vendégül  fogadta,  a  nagy  Kensall  Green 
temetőben.  Kropf  pontosan  leírja  sírja  helyét,  hogy  a 
Londonban  átutazó  magyarok  feltalálhassák.  Igen  érde¬ 
kes  végrendeletét,  melyben  legkisebb  számítással  10,000 
font  sterlingről  rendelkezik,  szintén  közli  Szentkláray 
A  képeit,  négy  kivételével,  melyek  haza  kerültek,  tanul¬ 
mányait,  mely  utóbbiakat  1000  fontért  Munro  skót  lord¬ 
nak  nem  akart  eladni,  angol  barátja,  Colnaghi  műárús 
örökölte.  Ezekből  bizony  egy  lap  se  került  haza ;  árve¬ 


rés  alá  jutottak  azok  1855  aug.  12-én.  1000  fontot 
Bécsben  elmaradt  kedvesének,  200  fontot  bécsi  rokonai¬ 
nak,  300  fontot  a  késmárki  líceumnak  hagyott.  Az  Orsz. 
képtárnak  Psyche,  Psyche  és  Cupido  képeit  s  a  fent- 
említett  két  tábornok  arcképét  hagyta. 

„Félszázada  múlt  1905-ben,  —  írja  Szentkláray  — 
hogy  Brocky  Károly  a  londoni  sírkertben  szunnyadja  a 
halál  álmát.  Azóta  magyar  ember  még  nem  kereste  föl 
hamvait.  A  délvidéki  magyar  írók  temesvári  Arany  János 
Társasága  küldte  az  első  koszorút  bemohosodott,  elfe¬ 
lejtett  sírjára  — -  szülőföldjéről,  Temesvárról  !“ 

Lovas  Imre 

ÖNYVNYOMDÁSZOK  SZAKKÖRE  TOVÁBBKÉPZŐ 
TANFOLYAMAI  1907/8.  ÉVI  ÉRTESÍTŐJE.  (Össze¬ 
állította  Augenfeld  Miksa.  Artisztikai  összeállítását  vezette 
Barta  Ernő  festőművész).  Ez  az  értesítő  immár  a  har¬ 
madik,  amit  a  Könyvnyomdászok  Szakköre  ad  ki,  tovább¬ 
képző  tanfolyamairól.  Ezeken  a  tanfolyamokon  vasárnap 
délelőttönkint,  nyomdászokat  képeznek  ki  szabadkéz¬ 
rajzban,  tipográfiái  vázlatkészítésben,  a  szedés  és  nyo¬ 
más  artisztikájában.  Az  elmúlt  év  eredményeiről,  a  küi 
lönböző  tanfolyamok  működéséről  ad  teljes  beszámolót 
az  értesítő.  Melléklet  gyanánt  a  tanfolyam  hallgatóinak 
munkáiból  közöl  mutatványokat,  szedésterveket,  könyv- 
boríték-rajzokat,  két  és  háromszínnyomású  lapokat.  Mind¬ 
ezek  nyílt  betekintést  engednek  a  tanfolyam  szellemébe. 
Azt  bizonyítják,  hogy  akik  sorsát  intézik,  szem  előtt 
tartják  a  mindennapi  élet,  az  ipar  követelményeit,  s 
emellett  művészi  törekvésűek. 

FESTÉSZET. 

Támadás  egy  képvásárlásért.  (Bermudezné  arcképe.) 
Magyar  Nemzet,  júl.  28. 

Hitelbe  vették  a  Goyát!  (Jeltelen  cikk.)  A  Nap,  júl.  28. 

Pállik  Béla  f.  Napilapok,  júl.  28,  hetilapok,  aug.  2. 

Apponyi  vásárol.  A  drága  Bermudezné.  A  Nap,  júl.  31. 

A  festészet  mint  életpálya.  Irta  L.  A.  Magyar  Szó, 
júl.  30. 

Goya.  Irta  Nagy  Endre.  A  Polgár,  júl.  29. 

Rudolf  Alt  in  Budapest.  Irta  Hevesi  Lajos.  Pester 
Lloyd,  aug.  2. 

Vincent  levele.  (Van  Gogh.)  Irta  Nádai  Pál.  A  Hét, 
aug.  9. 

Münchener  Kunstausstellungen.  Irta  Max  Rothauser. 
Pester  Lloyd  aug.  14. 

Az  utolsó  vacsora.  (Lionardo  da  Vinci.)  Irta  Aladin. 
Független  Magyarország,  aug.  15. 

A  Kéve  külföldön.  Jeltelen  cikk.  A  Hét  aug.  23. 

A  Kéve  kiállítása  Berlinben.  Irta  s.  a.  Pesti  Hírlap, 
aug.  25. 

Az  ellopott  Van-Dyck  kép.  (Jeltelen  cikk.)  Pesti 
Hírlap,  aug.  20. 

ÉPÍTÉSZET. 

Zöld  és  piros.  (Családi  házak.)  Irta  Tövis.  A  Hét, 
júl.  20. 

Santhó  István  f.  Vállalkozók  Lapja  XXIX.  31. 

Josef  M.  Olbrich.  Irta  Hevesi  Lajos.  Pester  Lloyd, 
ang.  1  1 . 

Olbrich.  Irta  Ezrey.  Vállalkozók  Lapja.  XXIX.  33. 

Az  építőkövek.  (Jakabffy  Ferenc  könyvének  ismer¬ 
tetése.)  U.  o. 

Egy  kalotaszegi  fatcmplomról.  Irta  Kis  Károly.  A  ház. 
I.  2—3. 

Norvég  népies  építészet.  Jeltelen  cikk.  U.  o. 
Malonyay  háza.  Jeltelen  cikk.  U.  o. 

Újabb  nemzeti  stilus.  Irta  Gerő  Ödön.  U.  o. 

A  finn  parlament.  U.  o. 

A  művész  háza  és  más  munkásságok.  (Ligeti  villa.) 
A  ház.  I.  4.  sz.  Jeltelen  cikk. 

A  wieni  nemzetközi  építészkiállítás.  Irta  Málnai  Béla. 
U.  o. 

Hebbcl-színház  —  Berlin.  Irta  P.  A.  U.  o. 

Moderné  Baukunst.  (K.  Scheffler  könyve.)  Irta  K.  L. 
U.  o. 

A  Rókus-kórház.  Irta  Ezrey.  Vállalkozók  Lapja, 
XXIX.  34. 

Német  bekebelező  művészet.  (Olbrich,  secessio.)  Irta 
Lakos  Alfréd.  Budapesti  Napló,  aug.  30. 

A  kultúra  palotái.  (Vidéki  kultúrpaloták.)  Irta  Tövis. 
A  Hét,  aug.  30. 

A  Lánchid.  Irta  Lengyel  Géza.  Nyugat,  I.  17.  sz. 
Önérzetes  építészek.  (Építőmunkások  Otthona-tcrv- 
pályázat  botránya.)  Irta  Ő.  Vállalkozók  Lapja  XXIX.  36 
A  tízezer  munkásház.  Jeltelen  cikk.  Vállalkozók  Köz¬ 
lönye  XIV.  36. 

IPARMŰVÉSZET. 

A  könyvek  bekötéséről.  Irta  Beitcl  Károly.  Magyar 
Nyomdászat  XXL  7. 

Csipkékről.  Irta  Czóbel  Minka.  Az  Újság,  aug.  2. 
Iparművészet  és  kultúra.  Werner  Sombart  könyvéről. 
Irta  Lengyel  Géza.  Nyugat  I.  15.  sz. 

Utolsó  ábrándok.  (Kozma  L.  könyve.)  Irta  Bálint 
Aladár.  A  ház,  I.  2 — 3.  sz. 

Iparművészet  és  kultúra.  (Werner  Sombart  könyve.) 
Irta  Kozma  Lajos.  U.  o. 

Az  Iparművészeti  Társulat  figyelmébe.  (Szín-múzeum.) 
Irta  Yartin.  Az  Újság,  aug.  26. 

Kiállítások  és  bútorok.  (Kunstschau.)  Irta  Tátray 
Lajos.  Nyugat.  I.  17.  sz. 

SZOBRÁSZAT. 

Tréfált-e  Rodin  mester  ?  Irta  Lakos  Alfréd.  Pesti 
Hírlap,  júl.  26. 

Még  egyszer  a  gipszmúzeumról.  Irta  Erdey  Aladár. 
Budapesti  Szemle,  augusztus. 

Vörösmarty  szobra.  Irta  K.  L.  A  ház.  I.  4.  sz. 

Az  ezredéves  emlékmű  királyszobrai.  Jeltelen  cikk. 
Magyarország,  aug.  25. 

VEGYES. 

Milyen  legyen  a  gyermek  képeskönyve?  Irta  Varsányi 
Géza.  Népmívelés.  III.  évf.  5.  sz 

A  művész  adója.  Irta  Lengyel  Géza.  Nyugat,  I.  14. 


A  modern  vallásos  művészet.  Irta  Fieber  Henrik. 
Magyar  iparművészet.  XI.  5.  sz. 

A  londoni  magyar  kiállítás.  Irta  Radisics  Jenő.  U.  o. 
Kiállítások.  („München  1908“  —  Glaspalast  —  Se¬ 

magyar  grafika  még  mindig  ifjú¬ 
korát  éli.  Nem  azt  akarjuk  ezzel 
mondani,  hogy  nincsenek  kiváló 
tehetségeink,  kiknek  egyénisége 
kiforrott  és  művészete  a  kor  ter¬ 
melőképességének  színvonalán  áll.  A  sok¬ 
szorosító  művészetek  terén  azonban  még  ma¬ 
gyar  iskoláról  nem  szólhatunk.  A  biztos  alapon 
álló  művésztársadalmak  lényeges  kelléke,  az 
egyeseket  összefűző  és  felfogásukat  mélyen 
átható  közös  eszmény  hiányzik.  Az  egyén, 
amennyiben  tehetségében  áll,  saját  erejéből, 
de  leginkább  az  idegenből  jövő  nagyobb  áram¬ 
latok  hatása  alatt  fejlődik. 

A  sokszorosító  művészetek  a  múlt  század¬ 
nak  első  három  negyedében  aránylag  nagyobb 
szerepet  játszottak  kulturális  életünkben,  mint 
most.  A  folyóiratok  és  könyvek  képanyaga  réz¬ 
metszetek,  kőrajzok  és  fametszetekből  állott. 
A  grafika  ennélfogva  sok  jeles  művésznek  lehe¬ 
tett  főfoglalkozása.  Kőrajzolóinknak  különösen 
nagy  terük  volt  tehetségük  érvényesítésére. 

A  fényképek  és  segélyükkel  előállított  repro¬ 
dukciók  azonban,  mintegy  negyedszázad  óta, 
legtöbb  helyről  kiszorították  a  nyomtatott  mű¬ 


vészet  termékeit.  Az  önálló  műlapoknak  pedig 
Magyarországon  még  most  is  alig  van  vásárló 
közönsége. 

Doby  Jenő  akkor  lépett  fel  művészetével, 
amikor  az  általános  szükségletet  is  volt  hivatva 
kielégíteni  s  ennek  a  körülménynek  köszön¬ 
heti,  hogy  hazájában  megtelepedhetett.  Életét 
nehéz  munkában  töltötte,  melyhez  csak  hiva- 
tottságának  érzete  és  csendes  szerény  termé¬ 
szete  adhatott  kitartást.  Azoknak  sorában  küz¬ 
dött  ő  is,  akiknek  tevékenysége  mostani  kul¬ 
túránk  alapját  rakta  le  s  akikre  ma  kicsinyléssel, 
sőt  hálátlansággal  szokás  visszagondolni.  Az 
idők  változása  azonban  visszajuttatja  majd  őket 
méltó  helyükre  és  ha  nagyobb  távolságban 
lesz  tőlünk  a  most  még  közelmúlt  képe,  job¬ 
ban  ki  fognak  tűnni  abban  az  elvitázhatatlan 
érdemek. 

Művészünk  tevékenységét  is  csak  a  jövő 
nemzedék  fogja  értékelni  tudni,  amelyiknek 
alkalma  lesz  belátni,  hogy  az  többet  jelent 
művészetünk  történetében,  mint  akárhány 
nagyobb  tehetség  munkássága.  Őt  nevezhetjük 
ugyanis  első  nagyobbstilü  modern  rézmetszőnk¬ 
nek  és  rézkarcolónknak  és  ő  tanította  hosszú 
ideig  e  művészeteket  egyedül  hazánkban. 

Magára  fogja  irányítani  a  történetíró  figyel¬ 
mét  mindig,  nemcsak  azért,  mert,  a  sajátos 

körülményeknél  fogva,  csaknem  egymaga  kép¬ 
viselt  nálunk,  a  grafikának  általa  művelt  ágai¬ 
ban,  egy  egész  korszakot,  hanem  azért  is,  mert 
biztos  alapon  dolgozva,  meg  tudta  őrizni  eredeti 
álláspontját  akkor  is,  amikor  felfogása  több 
tekintetben  változáson  ment  át. 

Korának  szellemi  életére  a  pozitív  tudomá¬ 
nyok  művelése  nyomta  rá  bélyegét.  Annak 
hatásaként  jelentkezett  a  70-es  és  80-as  évek 
művészetében  uralkodó  naturalizmus  is.  A  ter¬ 
mészetben  látottak  egyszerű  közlése  ma  már 
túlhaladott  álláspont,  de  mint  iskolai  elv  meg¬ 
becsülhetetlen.  Doby  Jenő  józan  felfogása  és 
alapossága  is  alkalmas  kiindulási  pont  gya¬ 
nánt  szolgálhat,  a  jövőben  is,  fiatal  grafikusa¬ 
inknak. 

Élete  történetét  mindeddig  csak  rövid  össze¬ 
foglalások  ismertetik.  Halála  évének,  1907-nek 
november  havában  a  Szépművészeti  Múzeum 
grafikai  gyűjteményében  kiállításra  kerültek 
legjelesebb  művei.  A  dr.  Térey  Gábor-féle  kata¬ 
lógusban  olvasható  Doby  életrajza  is  egv  volt 
tanítványának  tollából.  Az  iparművészeti  iskola 
1907/  1908-ik  évi  értesítőjében  Papp  Sándor 
emlékezett  meg  róla  s  főleg  mint  embert  jelle¬ 
mezte.  A  „Die  Graphischer  Künste“című  folyó¬ 
irat  1908.  évi  2-ik  számában  a  kiállítás  ismerteté¬ 
sével  kapcsolatban  adtunk  életének  folyásáról 
rövid  vázlatot.  Mindezekhez  úgyszólván  egye¬ 
düli  forrás  a  művésznek  sajátkezűleg  írt  rövid 
életrajza,  mely  ez  alkalommal  is  munkánk  alap¬ 
jául  szolgál.  Szerény  természeténél  fogva  min¬ 
dig  kitért  a  méltánylás  elől.  Keveset  beszélt 
magáról,  úgy  hogy  életének  sok  epizódja  még 
közvetlen  környezete,  családja  előtt  is  rejtve 
maradt  mindvégig. 

Doby  Jenő  1834  szeptember  4-én  született 
Kassán,  mint  Doby  Lipót  kereskedő  és  Henszl- 
mann  Karolina,  Henszlmann  Imre  nővérének 
fia.  Családi  körülményei  előmozdítólag  hatottak 
pályájára.  Dobyék  1838-ban  Pestre  költöznek 
s  a  gyermek  itt  jár  iskolába.  Nagybátyja  felfe¬ 
dezi  tehetségét  és  metszetgyűjteményének  lap¬ 
jait  minta  gyanánt  adja  kezébe.  Hétéves  korában 
már  lemásolja  Dürernek  a  holdsarlón  ülő  Madon¬ 
náját,  a  fametszetben  kiadott  „Mária  élete * 
címképét.  Hasonló  feladatokat  old  meg,  egy¬ 
előre  csak  tollal  és  ceruzával,  mint  gimnáziumi 
tanuló.  Műveinek  kiállításán  láthattuk  tollrajzait 

Mantegna,  Dürer,  Ribera  és  Van  Dyck  után. 
Fiatal  korának  dacára,  oly  komolysággal  és 
fegyelmezettséggel  dolgozott,  hogy  az  eredetiek 
formáit  lényeges  kihagyások  nélkül  és  aránylag 
csekély  elrajzolással  utánozta. 

Doby  sokat  köszönhetett  Henszlmannak,  ki 
őt,  e  szigorú  minták  segélyével,  pontos  meg¬ 
figyelésre  és  szabatos  ábrázolásra  tanította.  Az 
érdemes  művészettörténeti  kutató  visszatartotta 
őt  később  attól  is,  hogy  akadémiai  oktatáshoz 
folyamodjék,  amelynek  elvből  ellensége  volt. 
A  fiatal  növendék  elé  került  különböző  jellegű 
eredetiek  alkalmasak  voltak  arra  is,  hogy  máso¬ 
lójuk  elfogulatlan  kritikáját  fejlesszék.  A  józan¬ 
ság  csakugyan  egyik  legerősebb  oldala  maradt 
mindig  Doby  művészetének. 

Képírásunk  sajnos  nem  dicsekedhetik  még 
nagy  múlttal,  de,  a  legújabb  időkig,  minden 
változása  és  gyengéje  mellett  is,  észlelhető  volt 
benne  bizonyos,  a  magyar  természetet  jellemző 
tartózkodás  a  végletekkel  szemben.  Az  ifjabb 
nemzedék  legnagyobb  része,  a  különböző  és 
többnyire  rosszul  is  értelmezett  divatos  áram¬ 
latok  hatása  alatt,  sajnos  könnyen  felhagy  a 
régi  erénnyel.  Doby  Jenő  példáját,  a  mostani 
zavaros  és  mértéket  nem  ismerő  időben  éppen 
e  miatt  lenne  tanácsos  szem  előtt  tartani. 

A  középiskolai  tanulmányok  befejezése  után 
(az  érettségit  1849-ben  a  pesti  ág.  ev.  gimná¬ 
ziumban  tette  le)  Fuchsthaler  Alajoshoz  került. 
Tőle  kapta  első  oktatását  a  rézmetszésben  és 
rézkarcolásban.  Fuchsthaler  akkor  Henszl¬ 
mann  „Kassa  ó-német  stílű  templomai**  c.  mű¬ 
véhez  készítette  a  rézmetszeteket.  A  mester 
munkabeli  készültsége  nagyobb  volt,  mint  rajz¬ 
tudása.  Három  évet  töltött  nála  s  azután  átment 
Böhm  Farkashoz  festészetet  tanulni.  Új  mes¬ 
terét  elkíséri  Rómába  is.  Ott  dolgozik  1854-ig. 
Másolatokat  készít  a  képtárakban,  s  télen  át  az 
esti  órákban,  Böhm  felügyelete  alatt,  aktrajzo¬ 
lással  és  kosztűmfestéssel  foglalkozik.  Azután 
hat  hetet  Firenzében  tölt,  ahonnan  Bécsen  át 
hazautazik.  1855  márciusban  Kassára  megy 
s  a  nyarat  arcképfestéssel  tölti.  Szülőföldjén 
mint  festő  kezd  működni.  Októberben  már  újra 
elhagyja  hazáját.  A  politikai  száműzöttként 
Párisban  élő  Henszlmann  hívására  a  francia 
fővárosba  megy,  hol  akkor  éppen  az  első  világ- 
kiállítás  tartott.  Nagybátyja  munkáihoz  rajzokat 

készít  és  elkíséri  a  kutatót,  ugyanaz  év  telén, 
rheimsi  tanulmányútjára  is. 

Henszlmann  grafikusnak  szánta  unokaöcs- 
csét  s  igyekezett  őt  mindig  azon  a  pályán  tar¬ 
tani.  Mihelyt  elhagyta  azonban  Párist,  Doby, 
1856  januárjában,  újra  az  ecsethez  nyúl  és 
Gleyre  Károly  iskolájához  csatlakozik.  Önkriti¬ 
kája  azonban  nem  hagyta  sokáig  ott  maradni 
s  időközben  pénze  is  elfogyott.  Ily  körülmé¬ 
nyek  közt  ment  át  májusban  Londonba,  régi 
tanárához  Böhmhöz.  Onnan  hazatérve  Pes¬ 
ten  és  Kassán  egy  ideig  mint  festő  működik. 
Időközben  szerelmének  hatása  alatt  azonban 
teljesen  meggyőződik  arról,  hogy  hivatásának 
megfelelőbb  és  egyúttal  praktikusabb  pályát 
kell  választania.  Újra  elfogadja  tehát  nagybátyja 
tanácsát  s  1862  végén  Párisba  megy  Soudain 
Sándorhoz,  az  építészeti  rézmetszés  tanulmá¬ 
nyozására.  Új  mesterénél  9  hónapot  töltött. 

Doby  Jenő  tudott  jeles  műveket  alkotni  az 
ecsettel  is.  Olaszországi  tanulmányévei  alatt 
festett  akvarelljei  —  tarka  ruhába  öltözött  pa¬ 
rasztok  1852— 56-ból  —  éppen  festői  felfogá¬ 
sukkal  hatnak.  Élénk  színekkel,  könnyű  ecsettel 
készült,  hangsúlyozott  dolgok  azok,  amelyek 
nem  sejtetik  a  későbbi,  nyugodt  meggondolt- 
sággal  dolgozó  és  műveinek  minden  részét 
egyenletesen  kifejlesztő  rézmetszőt. 

Más  felfogásról  tanúskodnak  olajfestményei, 
szüleinek  képei:  „Doby  bácsi"  és  „Doby  néni", 
önarcképei  ifjú  korából,  nejének  több  képmása, 
Henszlmann  Imréné  és  a  művész  fiainak  képei, 
úgyszintén  kompozíciói,  amilyenek  a  „Nagy¬ 
mama  mesél"  és  a  művész  otthona  Kassán. 
A  nagy  szeretettel  és  gonddal  festett  ábrázo¬ 
lásokon  feltűnően  sikerült  a  fény  és  árnyék 
fokozatainak  éreztetése.  Doby  nem  dolgozott 
nagyon  mély  tónusokkal,  sem  erős  fény  foltok¬ 
kal.  Az  árnyékok  értékét  azonban  jól  meg  tudta 
különböztetni  egymástól  és  a  megvilágított 
részeknek  is  megadta  a  szükséges  elevenséget. 
Rembrandttól  sokat  tanult,  amint  egyik  önarc¬ 
képe  mutatja.  A  színeket  azonban  már  ekkor 
másodrendű  tényezőknek  tekintette.  Befejezett 
művei  főleg  plasztikájuk  finomságával  tűn¬ 
nek  ki. 

Doby  szükségszerűleg  fejlődött  grafikussá. 
Neveltetésén  kívül  temperamentuma  is  azzá 
tette.  Nem  volt  impulziv  természet.  Belátás  alap¬ 


ján  számítással  dolgozott.  Jellemző  azonban  rá 
nézve,  hogy  nem  tartozott  a  vonalakban  gon¬ 
dolkozó  művészek  közé.  Korának  igazi  szü¬ 
lötte  volt.  Naturalisztikus  felfogása  arra  ösz¬ 
tönözte,  hogy  a  látottakat  változtatás  nélkül 
adja  vissza.  A  modern  dekoratív  tendenciák 
távol  álltak  tőle. 

A  grafika,  természeténél  fogva,  nem  tekint¬ 
heti  céljának  a  minden  irányban  kimerítő  ábrá¬ 
zolást.  Az  egyszerű  rajzeszköz  összefoglaló 
és  annak  fejében  hangsúlyozott  előadásra 
kényszeríti  a  művészt.  A  sokszorosító  művé¬ 
szet  mindazonáltal,  eljárásainak  tökéletesedése 
folytán,  egyre  közelebb  jutott  a  festészethez 
és  abban  a  korban,  amelybe  Doby  szereplése 
esik,  egészen  hozzá  simult. 

Művészünk,  aki  kezdetben  jobban  szerette 
az  ecsetet  mint  a  vésőt,  később  sem  akarta 
szem  elől  téveszteni  a  rajzoló  művészet  álta¬ 
lánosabb  nagyobb  hivatását.  Technikája  gon¬ 
dos  és  fejlett,  de  nem  szolgál  stílusának 
kifejlesztésénél  kiindulási  pont  gyanánt.  Vonal¬ 
rendszere  nem  egységes  és  szigorú.  A  vona¬ 
lak  közé  pontokat  is  vegyít  A  rézkarcolást  és 
metszést  vegyesen  alkalmazza  ;  hol  az  előbbi¬ 
vel,  hol  az  utóbbival  egészíti  ki  a  másikat. 
Művei  ennélfogva  festői  jellegűek  lesznek. 
Megadja  minden  formának  a  maga  teljes  kerek¬ 
ségét  és  azután  finom  tónusokkal  vonja  őket 
össze  nagyobb  egységbe.  Vonalai  kis  hullá¬ 
mokat  írnak  le  és  nem  haladnak  át  egy  len¬ 
dülettel  nagyobb  részleteken.  A  formákat  sza¬ 
batos  és  határozott  ábrázolásuknak  dacára  sem 
rajzolja  körül  élesen.  Figyelmünket  inkább 
belső  szerkezetükre,  fejlődésük  kiindulási  pont¬ 
jára  vezeti  vissza. 

Érdekes  megfigyelni,  hogyan  jutott  e  belá¬ 
tás  alapján  leszűrődött,  érett  kifejezési  módhoz. 

Ifjúkori  másolatai  Rembrandt,  Klein,  Cal- 
lot,  FI.  S.  Seham  és  Nanteuil  után,  1849-ből 
és  az  50-es  évekből  a  minta  gyanánt  szol¬ 
gáló  ábrázolásoknak  mindenben  hű  utánzatai. 
Szerény  önálló  munkái  a  kimerítő  ábrázolásra 
törekednek.  Némelyiken  megérzik  az  egyik 
vagy  másik  nagy  mester  hatása.  Dobrovszky 
befejezetlen  arcképe  Nanteuilre  emlékeztet ; 
Henszlmann  képmása  az  50-es  évek  végéről 
Claude  Mellant  juttatja  eszünkbe.  Az  1860 
körül  készült,  miszlókai  parasztasszonyokat 

ábrázoló  eredeti  rézkarcban  viszont  sok  pont 
vegyül  a  vonalak  közé  különösen  a  testformák 
mintázásában. 

Említettük  már,  hogy  Doby  kiművelte  magát 
az  építészeti  motívumok  ábrázolásában  is. 
E  tanulmány  különös  hasznára  volt,  nemcsak 
azért,  mert  keresetforráshoz  juttatta,  ameny- 
nyiben  rézmetszeteket  készített  és  fára  rajzolt 
Henszlmann  és  Rómer  munkái,  valamint  a 
bécsi  Zentralkomission  zűr  Erforschung  und 
Erhaltung  dér  Kunst-  und  historischen  Denk- 
male  számára,  hanem  azért  is,  mert  a  szigorú 
architektonikus  formák  utánzása  egészséges 
irányban  fejlesztette  felfogását.  Józan  termé¬ 
szetének  megfelelő  foglalkozás  volt  az,  mely 
objektivitását  nagy  mértékben  növelte.  Oly  fel¬ 
adatokkal  kellett  e  téren  megbirkóznia,  ame¬ 
lyek  csak  teljes  szabatossággal  oldhatók  meg 
helyesen.  A  Soudain  műtermében  készült  s  a 
Képzőművészeti  Társulat  által  1864-ben  album¬ 
lapként  kiadott  rézkarc,  „A  kassai  Sz.  AJihály 
kápolna"  bizonyítja  legjobban,  mily  komoly¬ 
sággal  felelt  meg  Doby  a  követelményeknek 
ebben  az  irányban. 

Nagyon  természetes,  hogy  e  foglalkozás 
nem  elégíthette  ki  teljesen  művészi  igényeit. 
Figurális  műveiben  azonban  értékesíteni  tudta 

a  tőkét,  amelyet  azzal  szerzett.  Szélesen,  egy¬ 
szerűen  fogja  fel  a  jelenségeket,  de  amellett 
nem  nagyol  el  egyetlen  formát  sem.  A  plasz¬ 
tikus  látás  nagy  előnyei  közé  tartozott. 

Finomság,  elevenség  és  nyugodt  tónusok 
jellemzik  Dessewffy  Emil  gróf  1865-ben 
készült  arcképét.  Szalay  Lászlónak  1866-ban 
kiadott  acélmetszetű  képmása,  melyről  a  levo¬ 
natok  egy  részét  az  Akadémia  vette  át,  a 
formák  szabatos  rajzával  és  az  energikus 
mintázással  hat,  Graffenried-Burgenstein  W. 
C.  E.  kis  méretekben  készült,  rézbe  karcolt 
álló  alakja  a  maga  nemében  tökéletes  alkotás. 
Pontos  rajzában  megtalálunk  minden  plaszti¬ 
kai  és  festői  finomságot. 

Művészünk,  Radnitzky  bécsi  akadémiai  tanár 
tanácsára,  segélyért  folyamodott  az  állami 
minisztériumhoz,  melyet  meg  is  nyert.  Ennek 
fejében  Teniers  Dávidnak  az  Országos  Kép¬ 
tárban  függő  „Falusi  borbély11  című  festmé¬ 
nyéről  készített  rézkarcmásolatot.  Az  ösz- 
szeget  már  az  időközben  megalakult  magyar 
kormány  fizette  ki. 

1867-ben  lép  házasságra  Megay  Erzsébet¬ 
tel.  Boldog  családi  életnek  alapját  vetette  meg 
ezzel,  amelynek  zavartalan  összhangja  telje¬ 
sen  egyezett  pályafutásának  jellegével. 


) 


TANULMÁNY 
BADITZ  OTTÓ  RAJZA 


Felvinczi  Takács  Zoltán 


Az  1868-ik  évvel  új  korszak  kezdődik  Doby 
szereplésében.  Ekkor  nyerte  meg  ugyanis  a 
bécsi  császári  királyi  főkamarási  hivatal  pályá¬ 
zatán  az  öt  évre  szóló  szubvenciót,  megbí¬ 
zással  Engerth  Edward  „Zentai  csata"  című 
képének  rézbemetszésére.  Munkája  Bécsbe 
vitte,  hol  megismerkedett  Jacoby  Lajossal,  az 
akadémia  rézmetsző  tanárával,  ki  azután  nem¬ 
csak  művészetére  volt  nagy  befolyással,  hanem 
arra  is  rábírta,  hogy  1869-ben  családjával 
együtt,  az  osztrák  fővárosba  költözzék. 

A  „Zentai  csatádhoz  hasonló  nagy  vállalko¬ 
zást  még  magyar  grafikus  nem  oldott  meg. 
Doby  egész  művészi  készségének  igénybevé¬ 
telével  dolgozott  a  minden  tekintetben  kifej¬ 
lesztett  kompozíció  átültetésén.  A  festői  hatás 
érdekében  vegyesen  használta  a  vésőt  és  kar¬ 
coló  tűt.  A  főcsoport  energikus  rajza  hang¬ 
súlyozottan  emeli  ki  az  ábrázolás  középpont¬ 
ját.  Az  előtér  és  háttér  feldolgozása  közt  elvi 
megkülönböztetést  is  látunk,  amennyiben  az 
előbbi  nyersebb,  maradt,  sematikusabb  for¬ 
mákat  mutat,  anélkül  azonban,  hogy  e  körül¬ 
mény  a  rajz  kimerítő  voltának  és  az  egész 
ábrázoláson  uralkodó  nyugodt  összhangnak 
ártalmára  lenne.  Jacoby  hatását  látjuk  ebben. 
Az  ő  befolyásaként  jelentkezik  Dobynál  bizo¬ 
nyos  akadémikus  vonás,  amely  tudatos  alkal¬ 
mazásánál  és  mérsékelt  voltánál  fogva  stílu¬ 
sának  csak  előnyére  vált. 

Jacoby  műtermében  készítette  Friedlánder 
„Új  pajtás"  című  festményének  és  a  bécsi 
opera  Laufberger-féle  függönye  középső  részé¬ 
nek  másolatát.  Az  előbbinek  tónusokban  kiváló 
rajza  fel  tudja  kelteni  a  színek  illúzióját  is. 
Az  utóbbi  plasztikus  feldolgázásával  hat. 
Mindkét  lap,  Than  Mór  „Tündér  Iloná“-jának 
másolatával  és  Horovitz  „Imádkozó  zsidóéival 
együtt,  a  Gesellschaft  für  vervielfáltigende 
Kunst  kiadásában  jelent  meg. 

Bécs  művészi  életében  szép  korszak  volt 
az  akkori,  s  hogy  Dobyt  a  nagy  tevékeny¬ 
ségnek  közepette  felkarolták,  azon,  művészi 
tendenciáját  figyelembe  véve,  nincs  mit  cso¬ 
dálkoznunk. 

Az  1873-iki  világkiállításon,  Telepivel  együtt, 
úgy  szerepelt,  mint  a  magyar  művészeti  kiál¬ 
lítás  és  az  exposition  des  amateurs  osztá¬ 
lyának  felügyelője  s  ily  minőségében  szerzett 

érdemeiért  kapta  a  koronás  arany  érdem¬ 
keresztet.  Három  kiállított  lapjával,  a  „Zentai 
csatáival,  az  „Új  pajtás  “-sál  és  a  Lauíberger 
féle  függönnyel  a  „für  Kunst"  érmet  nyerte. 
Crenneville  főkamarás  útján,  Tegethofí  képmá¬ 
sának  rézbemetszéséért  szubvenciót  is  nyer 
s  a  Képzőművészeti  Társulattal  szövetkezett 
Gesellschaft  für  vervielfáltigende  Kunst  szá¬ 
mára  1 1  rézmetszet  és  rézkarc  másolatot 
készít  a  Tschudi-Pulszky-féle  „Landesgemálde- 
Galerie  in  Budapest  vormals  Esterházy-Ga- 
lerie“  című  munkához. 

A  hetvenes  években  a  Magyar  Tudományos 
Akadémia  Széchenyi  István  arcképét  rendeli 
meg  nála  Amerling  festménye  után.  A  bécsi 
művészeti  akadémia  új  palotájának  felavatá¬ 
sakor  kiadott  albumhoz  Fűger  és  Van  dér 
N üli  képmását  metszi  rézbe.  1875-ben  Ő  Fel¬ 
sége  képét  másolja  Than  Mórnak  az  egye¬ 
temi  könyvtárban  levő  eredetije  után,  a  magyar 
oktatásügyi  rninisterium  megbízásából.  Két 
év  múlva,  Crenneville  megrendelésére  s  ő  fel¬ 
sége  jóváhagyásával,  Engerthnek  I.  Ferenc 
József  koronázását  ábrázoló  képéről  készít  réz¬ 
metszetet  s  1883-ban  ismét  szubvenciót  kap 
a  főkamarási  hivataltól  L’Allemand  Laudon- 
jának  rézmetszet  másolatáért. 

E  két  utolsó  lapjával  nyerte  meg  az  1885-iki 
kiállítás  bronz  érmét. 

Doby  életének  eseményekben  leggazdagabb 
korát  vázoltuk  a  fentiekben.  Nagy  feladatok¬ 
hoz  jut  ekkor  és  azoknak  megoldásában  egy¬ 
formán  elégít  ki  minden  követelményt.  A  „Zentai 
csatá“-n  kívül  az  „Új  pajtás",  „Laudon“  és  az 
Országos  Képtár  festményeiről  készült  lapok 
számolnak  be  legjobban  tudásáról.  Egyike 
lett  azoknak  a  rézmetszőknek,  kik  munkájuk 
finomsága  folytán  a  festővel  versenyezni 
tudtak. 

A  hetvenes-nyolcvanas  évek  grafikája  még 
lépést  akart  tartani  a  festészettel,  amiben  csak 
lehetett.  A  reprodukáló  rézmetszés  klasszikus 
korától  abban  különbözött,  hogy  kerülte  a 
vonalak  kötött  rendszerét.  A  testek  anyagá¬ 
nak  különböző  voltát  nem  akarta  éreztetni 
technikai  fogások  segélyével.  Minden  törek¬ 
vése  a  formák  plasztikájának  kimerítő  ábrá¬ 
zolásában  és  a  tónusok  hibátlan  utánzásában 
összpontosult. 


Doby  Jenő 


Ily  elvekkel  tért  haza  Doby  1 883-ban  Pestre, 
hol  Trefort  oktatásügyi  minister  a  következő 
évben  a  rézmetsző  osztály  tanárává  nevezte 
ki  az  iparművészeti  iskolához. 

Önálló  tevékenységének  e  második  korsza¬ 
kában  nem  ragadják  magukkal  oly  nagy  ese¬ 
mények,  mint  aminőknek  hatása  alatt  eddig 
állott.  Csöndes  munkássága  alatt  inkább  ön¬ 
magából  fejlődik,  mert  több  alkalma  van  oly 
thémákkal  foglalkozni,  amelyekhez  természe¬ 
tes  hajlama  vonzotta.  Készít  ugyan  másola¬ 
tokat  a  Képzőművészeti  Társulat  megbízásá¬ 
ból  néhány  magyar  művész  alkotása  után. 
Ezek:  „A  kosár"  Margitay  Tiharnértól  (1890), 
„A  kegyvesztett “  Eisenhut  Ferenciül  (1891),  „Ki 
a  legény  a  csordában “  Vastagh  Gézától.  Két 
metszetével —  „Sámson  és  Delila",  Van  Dyck 
bécsi  festménye  és  „gr.  Andrássy  Gyula"  kép¬ 
mása —  Benczúr  festménye  után  az  1.  osztályú 
érem  oklevelét  nyerte  el  1894-ben  az  antwerpeni 
nemzetközi  kiállításon  Andrássy  Gyula  képét 
a  következő  évben  a  párisi  szalon  mention 
honorable-al  tünteti  ki.  (Az  ezredéves  kiállttá 
són  Doby  a  millenniumi  nagy  érmet  és  a  közre¬ 
működők  érmét  kapta  meg.)  „Ferdinánd  bolgár 
fejedelem11  és  „Lujza  fejedelemasszony",  mind¬ 
kettő  László  után,  Benczúr  „Budavár  vissza¬ 
vétele"  c.  képének  részletei,  Tabajdy  Károly 
főispán  arcképe  Pataky  László  után,  (1885-ben 
a  megye  részére)  mind  felülmúlják  intimitás¬ 
ban  eredetieket.  Egy  Waldmüller-féle  női  arc¬ 
kép  másolata  oly  elmélyedéssel  és  közvetlen¬ 
séggel  készült,  mintha  teljesen  a  művész 
szellemi  tulajdona  lett  volna.  Legszebb  ered¬ 
ményeit  azonban  eredeti  képmások  és  végül 
tájképek  készítésével  éri  el. 

Cári  August  weimari  herceg,  Veith  .1.  E., 
Semmelweis  Ignác,  Dankó  János,  Pulszky 
Ferenc  (1884),  Fejérváry  Gábor  (1884),  Henszl- 
mann  Imre  (1885),  Zalka  János  (1892),  és  Lasz- 
berg  gróf  (1893)  képei,  a  művész  önarcképe 
(1902)  és  felesége  képmása  (1905),  a  legjobbak 
ebben  a  nemben. 

A  felsorolt  ábrázolások  egyszerűségüknél 
fogva  nagyon  vonzó  hatást  gyakorolnak. 
A  közvetlenül  felfogott  egyéniséget  állítják 
elénk  normális  megvilágításban.  A  szerénynek 
látszó  törekvés  mélyreható  átalakuláshoz  veze¬ 
tett  és  egyúttal  bebizonyította  Doby  művészi 


nézetének  életrevalóságát.  A  változás  ter¬ 
mészetesen  következett  be,  amint  művészünk 
egész  pályafutása  alatt  közvetlenül  fejlődött 
egyik  esemény  a  másikból. 

Természete  tiltakozott  a  hagyományokkal 
merőben  szakító  újítások  ellen.  A  tónusok 
kultusza,  az  ábrázolás  minden  részét  egybe¬ 
fűző  összhang  keresése  azonban  elég  volt 
arra,  hogy  az  impresszionizmushoz  vezesse. 
„A  művész  otthona  Kassán “  ;  a  fentebb 
említett,  ifjúkori  festmény  átdolgozása,  a  fény 
és  árnyék  poétikus  kompoziójánál  fogva  érté¬ 
kes.  Hasonló  természetű,  lélektani  problémá¬ 
val  kombinált  feladatot  látott  Doby  a  jeles 
archeológusnak  Fejérváry  Gézának  képmá¬ 
sában,  kit  lámpavilágnál  ábrázolt  Legsikerül¬ 
tebb  műve  azonban  ebben  a  nemben  a 
„Holdas  éj  Aboson." 

Békés  nyaralóhelyén  készült  e  finom  réz¬ 
karc.  A  kivilágított  ablakit  házban,  a  bok¬ 
rok  sűrűjében  és  a  hold  előtt  vonuló  fellegek 
tömegében  mindenütt  érezhető  a  formák  biz¬ 
tos  felépítése.  Az  egész  életét  zajtalan  mun¬ 
kában  töltött  művésznek  tartalmas  egyénisé¬ 
gét  semmi  sem  jelképezhetné  jobban.  Lelkti- 
lete  és  művészete  oly  összhangban  állottak, 
aminőt  csak  az  övéhez  hasonló  fegyelmezett¬ 
ségül  karakterrel  lehet  elérni. 

Munkájának  csak  1907  nyarán  bekövetke¬ 
zett  halála  vetett  véget.  Nyaralóhelyén  Porto- 
Ré-ben  érte  az  utói,  mielőtt  még  a  nyugdíjaz¬ 
tatása  iránt  beadott  kérvényét  a  kormánynál 
elintézték  volna. 

A  sokszorosító  művészetek  fejlődését  irá¬ 
nyító  felfogás  még  a  mester  hosszú  pálya¬ 
futása  alatt  ment  át  alapos  változáson.  Ennek 
következtében  mondhatjuk,  hogy  különben  is 
kis  számú  grafikusaink  közt  van  olyan,  ki  a 
szó  teljes  értelmében  iskolájához  tartozik.  A 
most  uralkodó  szellem  már  útjában  áll  annak, 
hogy  valaki  mindenben  a  Doby  stílusához 
ragaszkodjék.  A  dekoratív  felfogás,  az  elvont 
ábrázolási  mód  nagy  ellentétei  annak  az  irány¬ 
nak,  amelyen  ő  haladt.  Érdemén  azonban  e 
körülmény  nem  kisebbíthet.  Műveinek  abszo¬ 
lút  értéke  túléli  az  ízlés  változásait.  Instruktív 
becsük  megmarad  minden  időben. 

Felvinczi  Takács  Zoltán 

A  SZIMBOLIKUS  MŰVÉSZETRŐL 

szimbolizmus  művészi  értéke  felől 
igen  ingadozó  a  közvélemény. 
Némelyek  azt  hiszik,  hogy  ők 
föltétien  ellenségei  neki,  mások 
meg,  hogy  barátai.  Holott  minden 
tetszés  „ad  intuitum"  irányul  s  az  emberek 
elfelejtik  szemlélés  közben,  hogy  miféle  eszté¬ 
tikai  princípiumokkal  mentek  élvezni. 

Tehát  föltehető,  hogy  egyik  félnek  sincs 
igaza.  A  szimbolikus  művészet  ellen  épp  any- 
riyit  lehet  fölhozni,  mint  mellette. 

Ez  értekezés  célja  e  fontos  kérdés  tisztá¬ 
zása,  ha  ugyan  sikerül. 

Induljunk  ki  egy  hipotézisből.  Látjuk,  hogy 
a  szimbolikus  művészet  nagyon  régi.  Ebből 
következtetjük  egyelőre,  hogy  az  emberek¬ 
ben  mindig  volt  hajlam  a  szimbolizmusra, 
mint  művészetre.  Hogy  a  képesség  megvolt 
hozzá,  az  iránt  nincs  kétség,  mert  hisz  külön¬ 
ben  nem  volna  oly  nagyon  régi  története  a 
szimbolizmusnak.  A  hipotézis  csak  a  követ¬ 
kező  :  hátha  a  szimbolizmus  nagy  esztéti¬ 
kai  értéket  is  rejt  magában  s  az  emberek 
képalkotó  fantáziájának  e  mély  forrása  egy¬ 
szersmind  nagy  műalkotó,  tehát  esztétikai  is. 


A  valószínűség  ú.  i.  az,  hogy  igenis  a  szim¬ 
bolizmus  egy  titkos  és  mély  művészi  forrás 
a  lélekben,  melyről  az  emberek  (a  pszicholó¬ 
gia  fejletlen  volta  miatt)  nevén  kívül  talán 
semmit  sem  tudnak 

Áttekintésül  a  fölmerülő  főbb  problémákat 
ideírom,  már  csak  azért  is,  mert  teljes  kidol¬ 
gozásuk  igen  terjedelmes  lenne  s  azért  a  tár¬ 
gyat  határok  közé  kell  szorítani. 

1 .  A  szimbolizmus  pszichológiai  és  ismeret- 
tani  analízise. 

2.  A  szimbolizmus  esztétikai  értéke. 

3.  A  szimbolizmus  realizálásának  forrásai. 

4.  A  szimbolizmus  technikája. 

5.  A  szimbolizmus  története. 

Mi  e  pontok  közül  az  elsőket  csupán  érin¬ 

teni,  bővebben  a  3.  és  4.  kérdést  óhajtjuk 
tárgyalni.  Az  5-ikről  egyáltalán  nem  szólunk. 

* 

Ha  a  szimbolizmusnak  semmi  esztétikai 
értéke  nem  volna  (a  mi  „tudatfaktum"  volta 
dacára  is  nagyon  lehetséges),  akkor  ez  egy 
oly  tüneményt  jelentene  a  lélekben,  melynek 
nem  volna  esztétikai  vonatkozása.  Minden¬ 
esetre  egy  érthetetlen  ateleologizmus  az  ember¬ 
ben,  holott  mi  az  ellenkezőhöz  vagyunk 
szokva.  Azonban  a  teleologizmus  nem  isme- 

retelv,  ebből  jogosan  semmi  sem  következik, 
legfeljebb  a  hiányra  figyelmeztet,  melyet  be 
kell  tölteni. 

Mi  a  szimbólum  ? 

Az  emberi  tudatban  kétfajta  képzeteket  lehet 
elkülöníteni,  persze  csak  gondolatban.  Az  elsők 
a  fogalmak,  a  második  faj  a  szemléletek.  Ezek 
egymással  elválhatatlanul  kapcsolva  vannak, 
külön  nem  képzelhetők.  Fogalom  és  szemlé¬ 
let  között  egyenlőtlenség  van  logikai  okokból. 
U.  i.  a  szemléletek,  melyek  a  fogalmak  rea¬ 
lizáló  föltételei,  sok  esetben  nem  fedik  a  fogal¬ 
makat  ;  mivel  a  fogalmak  a  tartalmi  sokféle¬ 
séget  egy  képzethez,  mint  közöshöz  viszo¬ 
nyítják,  megtörténhetik,  hogy  a  szemlélet  a 
fogalomhoz  inadekvat  lesz.  Legalább  egyet 
soha  a  szemlélet  ki  nem  tud  fejezni:  a  viszonyt, 
mely  a  közös  képzet  s  a  többi  közt  van. 
Mert  „viszony"  egy  tiszta  funkció,  melynek 
képe  nincs.  De  vannak  olyan  fogalmak,  melye¬ 
ket  többé  képpel  nemcsak  kifejezni,  hanem 
megközelíteni  is  lehetetlen.  Pl.  erkölcsi  kate¬ 
góriák.  Minden  ilyen  ábrázolás  már  nem  ade- 
kvat,  hanem  szimbolikus.  Ha  az  igazságot 
egy  fenséges  nőnek  képzeljük,  ez  nem  képe 
az  igazság  fogalmának.  A  szimbólum  kép¬ 
pótló  szemlélet.  Viszonya  az  adekvat  szem¬ 
lélethez  az,  hogy  in  konkreto  adja  azon  tar¬ 
talmakat,  melyeket  a  fogalom  diszkurzive 
logikai  funkciók  szerint  gondol.  Ámde  sok 
esetben  ezen  inkonkreto  adatása  a  szemlélet¬ 
nek  nem  lehetséges  ;  pontosan  sohasem  lehet¬ 
séges,  hisz  a  széknek  vagy  a  könyvnek  nem 
lehet  képét  adni,  csak  közképét.  Azonban 
lehetséges,  hogy  az  ily  ábrázolhatatlan  foga¬ 
lom  vagy  logikailag  vagy  tapasztalatilag  kap¬ 
csolódott  az  egyéni  tudatban  egy  másik  foga¬ 
lommal.  Most  képcserét  követhetünk  el,  az 
asszociatív  fogalom  szemléletét  használjuk  az 
eredeti  szimbólumául.  Ily  módon  segít  magán 
az  emberi  értelem.  Tudományos  szempontból 
persze  előnyös  képzeletünk  e  gyöngébb  volta. 
Látni  fogjuk,  hogy  művészileg  is. 

Ha  van  szimbolikus  művészet,  az  akkor 
csak  fogalmak  rokonszemléleteivel  való  ábrá¬ 
zolás.  Jól  megjegyzendő,  hogy  szemléletet  nem 
helyettesítünk  szimbulummal,  csak  fogalmat. 
Fogalmat  is,  csak  ha  adekvat  ábrázolás  lehe¬ 
tetlen.  E  pontnál  az  olvasónak  meg  kell  fon¬ 


tolnia,  hogy  ezen  elemzés  nem  valami  előre 
fölvett  témára  kaptafázódott,  spekulálódott 
utána,  hanem  a  tudat  eltagadhatlan  fényei¬ 
nek  egyszerű  megkülönböztetése  s  viszonyuk 
észrevevése.  Azaz  :  valaki  az  alkotásban  talán 
próbálhat  szemléleteket  is  szimbolizálni  (jog¬ 
gal  vagy  nem,  egyelőre  függ),  de  mi  a  gon¬ 
dolkodásban  azaz  lelki  életben  általában  nem 
tehetjük,  mert  szemléletek  tisztán  nem  létez¬ 
nek,  csupán  fogalmak  s  a  tudat  tényei  egy¬ 
től- egyig  empirikus  fogalmak,  közképek  stb. 
És  erőlködni,  egy  szemléletet  egy  affin  szem¬ 
lélettel  kifejezni,  mely  persze  kevesebb  hason¬ 
lóságot  mutat  hozzá,  mint  ő  saját  magához, 
semmi  jelentőséggel  a  gyakorlati  életben  s  a 
megértésben  nem  bír. 

Ugyanilyen  rövid  elemzést  kívánunk  még 
nyújtani  a  szimbolikum  esztétikájáról  is. 

Ez  volna  a  voltaképeni  kérdés.  Amit  e 
szimbólumról  állítottunk,  mint  pszichikumról, 
az  maga  faktum,  a  tudattények,  melyek  alap¬ 
ján  az  elemzés  történt,  évszázados  pszicholó¬ 
giai  kutatások  egyező  kiinduláspontjai  vol¬ 
tak.  Nem  úgy  az  esztétikai  kérdés.  Ugyan 
itt  is  lehetne  arra  a  tényre  hivatkozni,  hogy 
hiszen  a  kínaiak,  japánok,  részben  az  egyip¬ 
tomiak  szimbolikus  művészi  hajlamú  embe¬ 
rek  voltak.  De  a  művészettörténetből  soha  el 
nem  dönthető,  hogy  valami  szép-e,  legfeljebb, 
hogy  azon  történeti  emlékű  népek  a  szimbo- 
lizálást  szépnek  találták.  Azonban  a  dolog 
úgy  áll,  hogy  ha  nem  is  tagadható  az 
esztézisben  való  fejlődés,  azonban  az  esz- 
tézis  fajtáinak  száma  nem  csökkent,  de  nem 
is  növekedett.  Ha  a  szimbólum  az  esztézis 
egy  valóságos  fajtája,  akkor,  ha  változ¬ 
tak  is  az  egyes  témái  s  technikája  a  szim- 
bolizálásnál,  de  maga  a  szimbolizálás  nem 
jött  s  nem  is  tűnt  el :  mert  immanens  birtoka 
a  léleknek. 

Ahhoz,  hogy  eldönthessük,  szép-e  a  szim¬ 
bólum  vagy  nem,  az  szükséges,  hogy  tudjuk, 
mi  a  szép  általában.  De  ha  csakugyan  jó 
elméletét  bírjuk  a  szépnek,  akkor  bizonyosan 
össze  kell  vágnia  az  egyes  esztétikumok  köz¬ 
vetlen  tapasztalatából  kihozott  eredmények¬ 
kel.  Persze  az  egyes  esztétikai  tapasztalat¬ 
nak  valóságosnak  s  nem  szuggeráltnak  sza¬ 
bad  lenni. 

Ha  arra  a  kérdésre  akarnánk  felelni,  mik 
képezhetik  a  művészetek  tárgyát,  bizonyára 
egyik  témát  sem  lehet  olyannak  mondani, 
mely  nem  alkalmas  a  művészi  alakításra,  az 
alakítástól  függ,  hogy  megfelel-e.  Mégis  van 
egy  tárgy,  mely  évszázadok  óta  képezi  a 
művészi  törekvések  célját.  Egész  általánosan 
kifejtve,  ez  a  fogalom.  A  fogalmakról  eddig 
nem  volt  igazi  művészet.  És  pedig  azért  nem, 
mert  fogalmak  maguk  nem  ábrázolhatok,  a  szem¬ 
léletük  pedig  gyakran  tökéletlen  képe  az  elvont 
képzeteknek,  sokszor  meg  csak  szimbólum¬ 
mal  pótolható.  A  legkifejezettebb  fogalom¬ 
művészet  a  költészet.  A  költészet  azonban 
csupán  ott  van  ereje  teljes  birtokában,  ahol 
vannak  szemléletek ;  absztrakt  témák  nem 
valók  neki,  mert  azok  erején  fölül  valók. 
A  festészet  s  szobrászat  e  feladatnak  még 
kevésbbé  felelhet  meg,  technikai  s  pszichológiai 
okokból.  Ezért  érthető,  miért  kifogásolják  oly¬ 
annyira  a  szimbólumokat  a  művészetben.  Min¬ 
dig  oly  művészetek  vállalkoztak  realizálására, 
melyek  az  ehhez  szükséges  esztétikai  esz¬ 
közökkel  nem  bírhatnak. 

Maga  az  a  kérdés  azonban,  vájjon  a  fogal¬ 
mak  szimbólumai  szépek  lehetnek-e,  érdemben 
csak  akkor  volna  eldönthető,  ha  a  kérdés  tel¬ 


jes  filozófiai  analízisét  elővennők.  A  tapasz¬ 
talat  azt  igazolja,  hogy  a  szimbolizálást  a 
különböző  művészetek  művelői  nagyra  becsül¬ 
ték,  művelték.  Ebből  annyi  megállapítható, 
hogy  a  fogalmak  szintén  bírnak  esztétikai 
háttérrel.  Eogalmak  képezik  az  emberi  tudás 
anyagát,  az  emberi  kultúra  eredményeit,  a  mi 
végzetünket,  mely  e  földön  a  tudás  fejlődé¬ 
sétől  feltételeződik.  Kell,  hogy  eme  valóságos 
birtoka  az  emberi  észnek  a  fantáziára  is  meg¬ 
tegye  a  maga  hatását.  Csudálattal,  lelkese¬ 
déssel  kell,  hogy  eltöltse.  Csudálattal,  ameny- 
nyiben  oly  komplikált,  mint  maga  az  univerzum, 
s  hatása  oly  nyilvánvaló  ;  fenséggel,  mert  ezen 
erő  a  mienk. 

Ezen  futólagos  tárgyalás  után  áttérhetünk 
a  szimbólumok  realizálásának  kérdésére. 

Más  szóval:  mely  művészet  tudná  a  leg¬ 
jobban  kifejezni,  realizálni  a  szimbólumokat  ? 
A  szimbolikus  művészetekkel  való  elégedet¬ 
lenség  onnét  ered,  hogy  a  költészet,  szobrá¬ 
szat,  festészet  erre  nem  való.  Legalább  is  nem 
való  oly  fogalmak  ábrázolására,  melyeknek  nin¬ 
csenek  szemléleteik,  csak  szimbólumaik,  mint 
pl.  társadalmi,  történeti,  erkölcsi  vagy  éppen 
esztétikai  problémák.  Ezeknek  semmiféle  képük 
nincs,  legfeljebb  témáik  és  szimbólumaik. 

Fogalmak  szimbólumai  és  a  fogalmak  maguk 
kell,  hogy  valamiféle  affinitásban  legyenek, 
különben  hogyan  kerültek  volna  össze?  Egy 
fontos  lényeges  pontban  kell  e  megegyezés¬ 
nek  lennie,  mely  jellemző  mindkettőre.  Ez  a 
sajátságos  hiánya  a  fogalomnak  mindama  fakto¬ 
rokban,  melyeket  a  költészet,  szobrászat,  festé¬ 
szet  előállít.  A  fogalmak  nem  színesek,  nem 
kiterjedtek,  nem  rithmusosak.  Mi  hát  az  ő  költé¬ 
szetük  ?  Az  utánzó  művészetek  mind  speciá¬ 
lis  sőt  szinguláris  szemléleteket  állítanak  elő. 
Utánozzák  az  életet.  A  fogalmak  művészeté¬ 
nek  nem  szabad  utánoznia  az  életet,  az  egyes 
szemléleteket,  mert  neki  a  fogalmakat  kellene 
utánozni.  De  épp  ez  a  nagy  nehézség.  A  fogal¬ 
makat,  még  a  legempirikusabbakat  is,  meg 
kell  u.  i.  különböztetni  maguktól  az  élet  szin- 
guláritásaitól.  Fogalmak  mindig  absztraktak, 
szemléletek  mindig  konkrétek. 

Csupán  egy  művészet  van,  mely  szimbó¬ 
lumok  számára  való :  a  dekoratív.  Ez  nem 
utánozza  az  életet.  Maga  is  absztrakció  úgy 
a  valósághoz,  mint  a  színes  képekhez  viszo¬ 
nyítva.  A  dekoratív  rajzoknak  eddig  nem 
tulajdonítottak  valami  tárgyas  jelleget :  nem 
tekintették  tartalmi  művészetnek.  Igaz,  hogy 
lehet  tiszta  dekorációt  is  alkotni  s  hogy  a 
szimbolikus  rajzokban  is  lehet  igen  kellemes 
a  minden  vonatkozástól  ment  formaszépség. 
De  e  mellett  van  a  dekoratív  művészetnek 
egy  külön  nagy  ereje,  amellyel,  a  többi  művé¬ 
szetek,  még  a  legtökéletesebbek  sem  bírnak  : 
a  fogalom  szimbolizálása. 

A  dekoratív  alkotás  maga  is  absztrakció  a 
többihez  képest.  De  nem  is  különbözik  egy¬ 
mástól  sem  mit  dekorációs  szimbolizálás.  A  foga¬ 
lomnélküli  szimbolizálás,  mely  de  fakto  van, 
azt  mutatja,  hogy  e  művészet  is  elemekből 
áll,  melyek  külön  persze  még  „  fogalomnél¬ 
küliek  “.  De  egyébként  nincs  semmi  ok  elkü¬ 
löníteni  e  két  lelki  funkciót.  A  kettő  annyi 
tulajdonságban  megegyezik  egymással,  hogy 
—  mivel  különbség  nem  mutatkozik  —  már 
csak  a  lelki  élet  egysége  szempontjából  is 
ajánlatosabb  egyazon  funkciónak  tekinteni 
őket,  melyeket  csak  a  szimbólum  pszicholó¬ 
giai  nemismerése  tarthatott  eddig  széjjel. 

A  dekoratív  rajz  tehát  az  a  sajátságos 
műforma,  mely  —  eszközei  csekély  és  jelenték- 

télén  volta  mellett  is  —  az  elgondolható  leg¬ 
általánosabb  fogalmi  problémáknak  a  velük 
járó  minden  érzelmi  hatásokkal  a  kifejezője, 
a  maga  módja  szerint  egyetlen  lehetséges 
„adekvat“  kifejezője;  így  előáll  az  a  paradoxon, 
hogy  e  művészet,  épp  a  nem  adekvat  szim¬ 
bólumok  művészete,  a  gondolatok  érzékíté- 
sére  az  egyetlen  adekvat  művészet. 

Ennek  alapja  pedig  a  következő.  Világos, 
hogy  sok  fogalomnak  vannak  szemléletei. 
Ezek  persze  a  fogalom  természete  szerint 
csupán  közképek  lehetnek.  Elemeik  száma 
soha  sem  korlátlan,  vagyis  hiányzik  belőlük 
a  formális  esztétikai  főfeltétel,  t.  i.  a  sok¬ 
féleség  egységben.  Ellenben  a  legabsztraktabb 
fogalom  szimbóluma  is  lehet  elemekben  oly 
gazdag,  aminőnek  csak  akarjuk,  mert  az  nem 
közkép,  hanem  egy  szinguláris  szemlélet. 
Később  egy  pszichológiai  értekezésnek  kellene 
kimutatni  az  affinitásnak,  mely  szimbólum  és 
fogalom  közt  van,  a  mibenlétét.  Maga  a  tény 
azonban  nyilvánvaló,  lehetőségének  elemzése 
nélkül  is. 

Még  egy  új  érdek  fűződik  a  szimbólumok¬ 
ban  való  művészetekhez.  A  fontiekből  világos, 
hogy  pl.  elvont  társadalmi  problémák  meg¬ 
rajzolására  csupán  a  dekoratív  művészet  alkal¬ 
mas.  De  már  most  mindig  fölmerül  a  nehéz¬ 
ség,  hogy  ilyen  nyilvánvaló  gondolati  tartalmak 
nem  lehetnek  igazi  esztézis  forrásai,  mert 
bennünket  tudományosan  vagy  praktikusan 
érdekelnek.  És  ezen  érdekek  érzései  átvivőd¬ 
nek  a  művészi  alkotásra  is.  Az  ilyen  tetszés 
tiszta  esztétikai  volta  pedig  legalább  is  kér¬ 
dés.  Föntebbi  elvek  szerint  ez  is  megoldó¬ 
dik.  Mindenekelőtt  megjegyzendő,  hogy  tiszta 
esztézis,  különválva  az  élet  egyéb  érdek¬ 
érzéseitől  emberben  lehetetlen.  Sőt !  Ha  egy 
esztétikai  termék  szép,  azon  érdek,  mely- 
lyel  annak  tartalma  iránt  az  életből  s  társa¬ 
dalomból  kifolyólag  viseltetünk,  hozzá  fog 
járulni  ezen  tetszés  intenzivebbé  tételére.  De 
ettől  eltekintve  a  fontiek  után  a  kérdés  meg¬ 
fordítható.  Nem  úgy  állunk  a  fogalmak  eszté¬ 
tikai  hatásával,  hogy  azok  egyéb  érdekmoz¬ 
zanatai  miatt  tartjuk  őket  szépnek,  hanem 
nekik  a  széphez  többé  semmi  közük  nincs. 
Szépek  csak  a  szimbólumok.  Ámde  ezek  a 
fogalmakkal  szoros  viszonyban  vannak  s  így 

az  esztézis  másodfokulag  viszonyba  jut  a 
szimbólumok  fogalmaival.  A  fogalmak  nem 
okai  az  ő  tetszésüknek,  hanem  a  szimbólu¬ 
mok  szépsége  oka  a  fogalmak  esztétikai 
érdekének.  A  fogalom  az  esztétikában  nem 
ok,  hanem  következmény. 

Mindenesetre  különösnek  tűnhetik  föl  az 
olvasó  előtt  első  hallásra,  hogy  itt  nem  keve¬ 
sebbről,  mint  fogalmak  művészetéről  volt  szó, 
melyről  pedig  a  közhit  azt  tartja,  hogy  nem 
létezik  esztézis.  Úgyszintén  különös  lehet  a 
dekoratív  művészet  és  a  szimbólum  új  fogal¬ 
mai  és  összekapcsolásuk  által  e  kérdést,  a 
fogalmak  ábrázolásának  esztétikai  problé¬ 
máját  megoldani  akarni.  De  ha  meggondol¬ 
juk,  hogy  azért  e  szükséglet  benn  él  a  köz¬ 
tudatban  s  mindennap  nagyobb  lesz  azok 
száma,  kik  a  dekoráció  útján  talán  öntudat¬ 
lanul  fogalmi  problémákat  akarnak  művészi 
módon  megoldani,  láthatjuk  a  szimbólum  ana- 


lizisébűl,  hogy  ezen  törekvés  oly  jogos  és 
természetes.  Hogy  végül  jogos  gyakorlatába 
lép  az  emberi  lélek  mélyében  rejlő  nagy 
művészet,  a  szimbolizálás,  melyről  eddig  oly 
sok  dicséretet  és  még  több  gáncsot  mondtak 
a  műbirálók,  persze  mindkét  fél  bizonyítások 
mellőzésével.  Habár  tehát  paradox,  mindazáltal 
oly  természetes  az,  hogy  van  fogalmi  művé¬ 
szet  :  a  dekoratív.  Az  emberi  lélek  hiányát 
jelentené  ennek  hiánya.  A  fogalmak  az  élet 
nagy  vezérei.  Őket  a  tapasztalat  szülte  az 
embernek,  ki  ezekkel  képes  az  életben  tájé¬ 
kozódni  s  túlmenni  az  egyszerű  képzeteken  s 
érzeteken  a  következtetésekhez,  az  általáno¬ 
sításig,  melyek  egész  fejlődését  lehetővé  tet¬ 
ték.  A  természet  különös  hiátusa  volna  tehát, 
hogy  ezen  nagy  életfunkcióknak  ne  legyen 
meg  a  művészetök. 

Dk.  Varjas  Sándor 

A  KISPESTI  MUNKÁSLAKÓHÁZ-TELEP 

j  várost  tervezni,  azzal  a  teljes  mű¬ 
vészi  szabadsággal,  amelyet  csak 
a  cél  szorít  meg,  nem  mindennapi 
feladat.  Alig  is  emlékszünk  arra, 
hogy  valahol  ily  követelménnyel 
léptek  volna  az  építőművész  elé.  Ez  a  szo¬ 
katlan  probléma  foglalkoztatta  építészeinket  ez 
év  őszén  s  ez  a  tűzpróba  kiváló  sikerrel  járt. 
Nyilvános  pályázat  útján  kívánta  a  kormány 
a  kispesti  munkáslakóház-telep  tervét  s  e 
pályázatból  győzelmesen  Palóczi  Antal  építő¬ 
művész  elrendezési  terve  került  ki  a  sok  dere- 
kas  munka  közül.  Módunkban  van  e  pálya- 
koszorúzott  terv  vázlatát  képben  is  bemutatni 
s  örülünk,  hogy  a  modern  városépítés  e  tudósa 
és  művésze,  aki  nálunk  e  részben  a  legjobbak¬ 
nak  legjobbja,  alkalmat  kapott  ezzel  gazdag 
tudásának  és  művészetének  érvényesítésére. 
A  mesteri  koncepció  műszaki  leírását,  a  vezér- 
gondolatok  tolmácsolását  magától  a  mestertől 
kértük,  aki  minden  másnál  hívebb  magyará¬ 
zója  lehet  a  saját  tervezetének.  Az  alábbiak¬ 
ban  Palóczi  Antal  tollából  adjuk  e  nagysza¬ 
bású  mű  ismertetését. 

* 

A  magy.  kir.  miniszterelnök  megbízásából 
támadt  alkalma  a  M.  Mérnök-  és  Építész- 
Egyletnek  egy  nálunk  még  ez  ideig  elő  nem 
fordult  tervpályázat  rendezésére.  Egy  közel 
300  kát.  holdnyi  kiterjedésű,  teljesen  puszta 


területen,  Budapesttel  szomszédos  határban, 
munkáslakóház-telep  tervezéséről  volt  szó, 
amely  4000  lakóházzal  mintegy  20—25,000 
embernek  adjon  majd  kedves,  állandó  otthont. 
Tehát  ha  nem  is  új  város,  de  elég  terjedel¬ 
mes  új  városrésznek  az  alapítását  rejtette 
magában  a  feladat  s  ezt  építőművészeink 
örömmel,  szinte  lelkesedéssel  fogadták.  Mu¬ 
tatja  ezt  az  a  körülmény,  hogy  bár  a  határ¬ 
idő  nagyon  rövid  volt,  harmincnál  több  pályázó 
lépett  a  küzdőtérre. 

A  tervpályázatban  résztvenni  magam  is 
kötelességemnek  tartottam,  s  hevülve  a  város¬ 
építő  tudomány  és  művészet  modern  tanítá¬ 
sain,  oly  megoldást  kísérlem  meg,  amely  távol 
minden  sablonos  elrendezéstől,  modern  kert¬ 
várost  teremtsen  meg. 

A  zsűri  méltányolta  eszmémet  s  munkámat 
az  I-ső  díjjal  való  jutalmazásra  érdemesítette. 

A  városrendezés  művészet  s  így  első  sor¬ 
ban  építőművészi  feladat.  Ezt  a  zsűri  döntése 
is  dokumentálta  azzal,  hogy  a  díjakat  azon 
kartársaknak  ítélte  oda,  akik  a  Magyar  Építő¬ 
művészek  Szövetségének  is  számottevő  tagjai. 
Mint  építőművészi  alkotás  jutott  hely  terve¬ 
zetemnek  itt  a  „Művészet“  hasábjain  is,  s  ezért 
az  alábbiakban  e  várostervi  vázlatomat  rövid 
magyarázattal  kívánom  kísérni  és  leírni. 

A  munkástelep  alaprajzának  megszerkesz¬ 
tésénél  abból  indultam  ki,  hogy  egyenes  és 
hajlított  utcák  változatos  vezetésével  tegyem 
előnyössé  a  telep  külső  megjelenését,  széppé 
annak  általános  benyomását,  valamint  egyes 

részleteinek  képeit,  mert  csak  azzal  lehet  ki¬ 
küszöbölni  a  teljesen  sík  terület  egyhangúsá¬ 
gát.  Minő  kopár,  művészieden  és  szegényes 
impressziót  kelt  ma  az  a  vidék,  mely  az  alko¬ 
tandó  telepet  ma  körülveszi,  értve  Kispestet, 
Kossuthfalvát  és  Erzsébetfalvát!  Ezt  szívszo¬ 
rongva  tapasztaltam,  mikor  a  terület  megszem¬ 
lélése  végett  ott  néhányszor  megfordultam. 
Azok  az  állapotok  ott  éppenséggel  nem  város¬ 
hoz,  pláne  nem  nagyvároshoz  méltók,  s 
ezért  annál  inkább  láttam  szükségesnek  a 
tervezendő  városrészt  az  ott  megrögzített 
sablonos  beosztástól  eltérően  rendezni  be. 

Úthálózatom  fő  struktúrájában  egy  a  telepet 
átfoglaló  (26.  m.  széles)  körút  és  egy  ívalakú 
szintén  akkora  széles  középút  dominál.  A 
körút  három  oldalról  veszi  körül  a  telep  bel¬ 
sejét  s  zárt  vonallá  egészül  ki  a  Budapest 
határán  elvonuló  egyenes  főút  által,  mely  a 
főváros  határát  köritő  fásítást  (erdőt)  szegé¬ 
lyezi.  Minthogy  ez  utóbbi  útvonalon  előrelát¬ 
hatólag  villamos  vasút  fog  közlekedni,  e  villa¬ 
mos  vasútnak  egyik  ágazatát  a  körúton  át 
kívánnám  a  telepen  átvezethetni,  akkép,  hogy 
az  a  ma  már  létező  villamos  vasúti  vonalhoz 
a  kispesti  Damjanich-utca  torkolatánál  csatla¬ 
kozzék  Ezen  vasúti  körvonalat  a  középúton 
át  kötöttem  össze,  melynél  fogva  a  villamos 
vasút  a  telep  bármely  pontjától  egyaránt  közel 
elérhető. 

A  középúttal,  mely  a  tervezett  körúttal  a 
telep  északnyugati  sarkán  találkozik,  ahol 
villamos  vasút  ma  már  van,  az  egész  telepet 
két  arányos  főrészre  (egy  felső  és  egy  alsóra) 
osztottam  fel,  miáltal  a  telep  valóságos  köz¬ 
pontja  a  piactérre  és  a  melléje  állított  kaszinó¬ 
épületre  esik. 

A  telepnek  ezen  erősen  kiemelt  s  eléggé 
hangsúlyozott  középpontjától  indítottam  el  a 
perifériák  felé  minden  irányban  a  másodrendű 
sugárutakat,  enyhe  ívalakban,  s  súlyt  vetve 
arra,  hogy  szélességük  és  vezetésük  változa¬ 
tos  képet  adjon.  Ezek  közül  különösen  két 
erősen  hangsúlyozott  átlós  út  tűnik  ki,  ame¬ 
lyek  átszelik  a  telepet  északkeletről  délnyugati 
irányban.  Lejtős  viszonyaikkal  —  a  délnyugati 
sarok  felé  esvén  —  lehetővé  teszik,  hogy  a 
csatornahálózat  bázisául  szolgáljanak.  Egyike 
ezen  utaknak  a  felső  rész  középpontjára  épí¬ 

tett  templomhoz  vezet:  itt  a  templom  előterét 
architektonikus  hatás  szempontjából  képeztem 
ki,  elősegítve  annak  hatását  a  körülötte  elhe¬ 
lyezett  iskola-  és  óvodaépületekkel.  A  kaszinó 
mellett  egy  kelet  felé  ívben  haladó  átlós  út 
az  alsó  rész  központján  elhelyezett  másik 
templomhoz  vezet,  s  ott  a  templom  előterének 
architektonikus  kiképzésére  kiváló  súlyt  helyez¬ 
tem. 

Ezzel  az  elrendezéssel  a  templomok'  mind¬ 
egyikének  környezete  egy  köz-  és  koncentrációs 
pontját  alkotja  a  telep  egy-egy  felének;  miért 
is  minden  templom  szomszédságában  egy-egy 
iskola-  és  óvodaépület  számára  biztosítottam 
megfelelő  telkeket.  A  központ  körül  a  középút 
és  az  egyik  átlós  út  sarkára  tettem  a  tűz¬ 
oltóság  épületét  egy  külön  háztömböt  alkotva, 
e  központos  helyzete  tehát  olyan,  hogy  onnan 
a  telep  minden  pontjához  a  legrövidebb  úton 
lehet  jutni. 

Egészen  közel  a  központhoz  fekszik  park¬ 
ban  a  fürdőépület,  a  középúton  túl  szintén 
áll  a  betegpavillon,  a  telep  kórháza.  Még  a 
középúton,  s  így  központos  fekvésben,  ren¬ 
deztem  el  a  közműhely  épületét  is,  kertben. 

A  központ  közelében  fenntartottam  egy  nagy 
e  téren  fekvő  telektömböt  valamely  középület 
számára,  mint  tartalékterületet;  ezt  esetleg 
polgári  iskolának  lehet  felhasználni. 

A  programmtól  kívánt  másik  tartaléktelket, 
a  terület  legmagasabb  pontján  tartottam  fenn. 
Elosztottam  arányosan  a  területen  a  kívánt 
12  óvodát  és  8  elemi  iskolaépületet,  mind¬ 
egyikénél  arra  törekedve,  hogy  a  szabadon 
álló  épület  megfelelő  művészi  előtérhez  jusson. 

A  fogyasztási  szövetkezet  központi  raktárát 
a  középút  és  körút  metszési  pontjára  a  telep 
déli  határára  azért  találtam  tervezendőnek, 
mert  mellette  a  lajosmizsei  vicinális  vasút 
vágánya  halad,  s  így  fennforog  annak  a  lehető¬ 
sége,  hogy  a  központi  raktár  közvetlenül  a 
vasúti  vonallal  kapcsoltassák  össze.  A  fiók¬ 
raktárak  céljára  a  bolthelyiségekkel  bíró  házak 
szolgálnak,  metyeket  a  főútvonalak  egyes 
pontjain,  leginkább  a  terek  körül  rendeztem  el. 

A  középületek  elosztása  a  területen  tehát 
olyan,  hogy  az  összes  lakók  által  igénybe¬ 
vettek  a  központ  körül  csoportosulnak,  míg 
az  óvódák  és  iskolák  az  egész  telken  ará- 


nyosan  eloszlanak,  úgy  hogy  az  ifjúság  azt 
mindenhol  a  legközelebb  éri. 

A  felsorolt  középületeken  kívül  a  telepen 
3857  lakóházat  és  telket  helyeztem  el.  Utcák, 
terek  és  parkokra  a  477,900  □-ölnyi  terület¬ 
ből  163,936  □-öl  jutott,  vagyis  az  összterü¬ 
letnek  34 %-rg  annyi,  amennyit  a  városépítő 
tudomány  előír.  S  minthogy  az  egyes  telkeken 
álló  házak  körülbelül  1/3-át  foglalják  el  a  telek¬ 
kiterjedésnek,  a  telepbeépítés  viszonyai  a  leg¬ 
kedvezőbbek,  s  az  teljes  joggal  kertvárosnak 
lesz  nevezhető. 

Az  utak  s  utcák  szélessége  méreteiben  is 
a  legnagyobb  változatosságra  törekedtem.  6  m. 
legkisebb  útszélességtől  egész  26  m-ig  válto¬ 
zik  azok  szélessége,  s  minthogy  kivált  a  kes¬ 


A  KISPESTI  MUNKÁSLAKÓHÁZ-TELEP 
A  TERVPÁLYÁZAT  ELSŐ  DÍJÁNAK  NYERTESE 
PALÓCZI  ANTAL  MŰVE 

kenyebb  utcákban  mindenütt  előkertek  be¬ 
rendezéséről  is  gondoskodtam,  e  keskeny 
utcákban  is  fasorok  ültethetők  a  gyalogjárók 
mentén.  Az  utcákat  egyenkint  terveztem.  Azaz 
nem  maradtam  egy  útsémánál,  amelyet  egy¬ 
formán  applikáltam  volna  végig,  hanem  min¬ 
den  egyes  utcának  kiképzését  külön-külön 
vettem  fontolóra,  s  minden  térnél  egyenkint 
is  külön  mérlegeltem,  annak  alakját,  körül¬ 
határolását  s  területi  kiterjedését  a  rajta  levő 
épületek  architektúrája  szerint  határoztam  meg. 

Mert  hisz  a  valóságban  alig  van  alkalom 
(hacsak  nem  a  léghajóról)  az  egész  telep 
egyszerre  s  fölülről  való  áttekinthetésére.  Min¬ 
den  járókelő  csak  egy-egy  tér,  egy-egy  utca 
képét  látja,  s  azért  kellett  minden  egyest 

külön-külön  tervezni,  ami  nem  volt  csekély 
feladat.  Erre  való  tekintettel  könnyű  belátni,  mily 
nehézségek  állották  útját  a  tervezésnek,  mi¬ 
kor  összesen  csak  5  heti  idő  adatott  4000 
ház  elosztására,  csoportosítására  és  kedvező, 
jól  ható  képpé  való  egyesítésére. 

A  közölt  rajz  csak  vázlatát  adja  az  útháló¬ 
zatnak,  a  kidolgozásnak  volt  feladata  minden 
egyes  utcát,  útszakaszt  - —  a  való  megjele¬ 
nésre  való  tekintettel  mérlegelni  és  térbeli 
hatásokra  nézve  kiképezni. 

Az  idő  rövidsége  miatt  csak  21 -féle  ház¬ 
típust  voltam  képes  tervezni  és  ezek  elhelye¬ 
zését  a  szituációban  variálni.  Bizonyos,  hogy 
kívánatos  lesz  még  sokkal  több  háztípusnak 
az  alkalmazása,  sőt  szükséges  volna,  hogy 
a  házak  tervezésénél  mentői  számosabb  építő¬ 
művész  vehessen  részt.  Mert  csak  így  ad  a 
telep  kiépítése  eleven  képet,  művészi  váltó-  ^ 
zatosságot  és  gazdagságot. 

De  bízvást  állíthatom,  hogy  e  városrész  ez 
alapvonalakon  is  —  ha  a  házakat  még  oly 


egyszerűen  és  olcsón  is  építik  —  mindenkép 
kedves  és  kellemes  benyomást  fog  adni,  nagy¬ 
ban  különbözőt  ama  rideg  egyhangúságtól, 
amelyet,  sajnos,  a  főváros  nemcsak  külső 
részein,  de  sok-sok  helyütt  a  város  belsejé¬ 
ben  is  ad. 

Visszatükrözi  majd  e  városrész  a  szeretet¬ 
teljes  ápolás  nyomait,  s  nem  a  bürokratikus 
rasztrirozást,  amelynek  Budapest  külsőbb  vidé¬ 
keit  sikerült  minden  művészi  jellegtől  meg¬ 
fosztani,  belőlük  minden  esztétikai  szépet  ki¬ 
küszöbölni.  S  tán  nemcsak  az  én  óhajtásom, 
hanem  sok  másoké’ is,  hogy  Budapest  beépí¬ 
tésében  foglaljon  helyet  a  szép,  a  művészet; 
amely  a  lakók  lelkületére  oly  élénken  hat, 
éleszti  és  fejleszti  nagyja  és  aprajánál  a  város¬ 
hoz  való  szeretetét,  hő  ragaszkodását,  azok 
patriotizmusát.  így  sikerül  röghöz,  földhöz 
kötni  a  lakókat  a  szeretet  láncával,  a  hozzá- 
tartozandóság  meleg  érzületével. 

Palóczi  Antal 

SZLÁNYI  LAJOS 

|,  ■■  ■— n  zlányi  Lajos  a  másokkal  együtt  elin- 

S  dúltak  és  magukban  megérkezők  kö¬ 
zül  való.  Az  ilyen  vándorról  azt  tuda- 
kolhatnók,  hogy  vájjon  lemaradt-e, 

-  előre  törtetett- e,  vagy  félre  állt-e? 

Ilyenfajta  kíváncsisággal  tudakolja  Nietzsche 
az  egyedüljárók  magában -maradottságának 
okát.  Ilyenfajta  kíváncsisággal  nézünk  végig 
minden  olyan  művész  pályáján,  akiről  tudva¬ 
levő  volt,  hogy  nemcsak  útnak  indult  mások¬ 
kal  együtt,  hanem  jó  ideig  velük  együtt  maradt, 
egyre  velük  együtt  járt,  s  akit  egyszerre  csak 
magában  járni  látunk.  A  maga  útján  és  a 
maga  lábán.  Szlányi  Lajos  a  Műcsarnokban 
rendezett  külön  kiállításával  megzavarta  azo¬ 
kat,  akik  őt  máris  berubrikázták.  A  maga 
csoportjába,  három-négy  társa  mellé,  akikkel 
folyton  együtt  emlegették,  s  akik  közül  már 
egy  sem  tartozik  a  másikhoz.  Már  valamennyi 
más- más  útra  tért,  ki  a  magáéra,  ki  igen  elő¬ 
kelő  országúira,  ki  még  csak  keresi  a  külön 
úton  járás  lehetőségét.  Mégis  együvé  valók¬ 
nak  tartják  őket.  Ha  egyéb  nem,  a  szokás 
fűzi  egymásmellé  az  ő  nevüket. 

A  Szlányi-kiállításnak  valósággal  meg  kellett 
küzdenie  ezzel  a  szokással.  Ki  kellett  vívnia  a 
művész  külön  érvényesülését.  Az  a  híres  tárgyi¬ 


lagosság,  amely  a  dolgok  megvizsgálását  és 
megismerését  kerülve  kerüli,  hogy  az  elfogu¬ 
latlanságát  megőrizze  :  a  Szlányi-kiállílás  meg¬ 
ítélésénél  is  jelentkezett,  s  a  készen  hozott 
jelszavakkal  akarta  a  festő  újabb  vallomás¬ 
tételét  elintézni.  De  a  kiállítás  legyűrte  azt  a 
sajátságos  és  hatalommá  lett  tárgyilagosságot. 
A  közönséget  a  megismerésre  rákényszcrítette, 
s  a  megismerés  nyomán  a  tárgyilagossághoz 
cimzett  elfogultság  félreállt.  Szlányi  Lajosnak 
ez  a  kiállítás  megszerezte  azt  az  elégtételt, 
hogy  megítéltetésének  megrögzött  körülmé¬ 
nyeit  leromboltaknak  láthatja.  Nálunk  nagy 
művészi  siker  az,  amikor  a  művész  a  köz¬ 
véleményt  az  ő  megállapodottságából  kitudja 
ragadni.  Mert  ez  a  megállapodottság  hama¬ 
rosan  és  többnyire  meggondolatlanul  szokott 
kialakulni,  de  a  művész  érvényesülését  akár¬ 
hányszor  megakasztja.  A  közvéleménynek  ez 
a  megállapodottsága  sokszor  olyan  nagy  hata¬ 
lom,  hogy  a  művésznek  a  művészetben  való 
előretörtetését  is  megtudja  gátolni.  Amikor 
vagy  a  maga  kegyetlenségével  elkeseríti  a 
művészt,  vagy  pedig  a  maga  bőven  ontott 
kegyeivel  a  művészt  visszatartja  attól,  hogy 
a  nagy  kegyen  túl  egyebet  is  keressen.  Szlányi 
Lajos  kiállításának  szenzációját  abban  látom, 
hogy  a  közvélemény  megállapodottságát  és  az 
elfogultság  megrögzöttségét  megdöntötte.  A 
kiállításban  Szlányi  az  ő  festésének  minden 

alakulását  bemutatta,  s  a  közönséget  arról, 
hogy  a  művész  új  utakon  jár,  talán  éppen 
az  győzte  meg,  hogy  a  régi  utak  és  régi  állo¬ 
mások  dokumentumait  is  maga  előtt  láthatta. 
A  szemléltetés  mindig  jó  meggyőzés,  kivált 
akkor,  amikor  meggyőződéseket  kell  legyőzni. 

Szlányi  Lajos  festésében  is  megismétlődött 
a  kialakulásnak  az  a  sajátságos  folyamata, 
hogy  addig,  amig  valaki  a  maga  igazát  akarta 
kifejezni,  mások  útján  járt,  s  akkor,  amikor 
a  mások  igazát  kutatta:  a  maga  útjára  tért. 
Amig  Szlányi  itthon  a  magáénak  vallott  festői 
me8»yőződéseket  vallotta :  e  meggyőződései 
csak  beléje  plántáltak  voltak,  a  kifejezésük 
módja  pedig  megtanult  volt.  Nem  végig  iskolai, 
hanem  néhány  társával  együtt  sajátossá  mó¬ 
dosított  volt  ez  az  ő  kifejezése,  de  az,  hogy 
az  a  módosítás  szándékolt  volt :  a  módosított 
formát  nem  függetlenítette  az  iskolaiságtól. 
Az  új  iskolaiságtól,  amely  szakasztott  úgy 
hat  a  művész  egyéni  energiáira,  mint  akár  a 
régi,  az  akadémiainak  nevezett  iskolaiság.  Ami¬ 
kor  Szlányi  kint  Franciaországban  az  impresz- 
szionista  tájképfestés  igazát  vizsgálgatta,  amikor 
Angliában  az  angol  hangulatkép  s  a  skót  deko¬ 
rációs  tájkép  festésének  mivoltát  kutatgatta : 
mások  meggyőződéseinek  nyomán  járván,  saját 
meggyőződésre  tett  szert.  Azelőtt  nem  a  helyes 
megismerés,  hanem  az  eltökélt  szándék  volt 
festésének  mozgatója,  buzdítója,  most  pusztán 
a  megismerés  eredményeit  érvényesíti.  Attól, 
hogy  azt  vizsgálgatta,  hogy  a  tanulmányozta 
festők  hogyan  is  nyilvánítják  művészi  akara¬ 
tukat,  megismerte  magát  a  művészi  akaratot. 
A  látás  szabadságának  és  függetlenségének 
akaratát  és  a  művésznek  ahhoz  való  akara¬ 
tát,  hogy  a  meglátott  és  megsejtett  dolgokat 
nekik  megfelelő  de  az  ő  dolgokról  és  össze¬ 
függéseikről  vallott  hitének  is  legjobban  meg¬ 
felelően  ábrázolja.  Nem  a  „hogyanét  tanulta 
meg  tanulgatása  közben,  hanem  azt,  hogy  ezt 
a  „ hogyan “-t  neki  magának  kell  megállapí¬ 
tania,  s  hogy  nem  is  állapíthatja  meg  más, 
csakis  a  látottak  hatása  alatt  álló  művész. 

Ilyennek  képzelem  el  azt  a  megismerést, 
amely  Szlányi  Lajost  az  ő  festésének  új  állo¬ 
mására  vitte.  Nem  tőle  tudom,  hogy  a  hatá¬ 
sok  hogyan  érték  és  hogy  mit  érleltek  benne, 
hanem  csak  azokból  a  képekből,  amelyek 


gyűjteményes  kiállításában  az  ő  kialakulásáról 
számot  adtak.  íme  most  az  egyszerre  és  egy¬ 
nek  meglátott  tájékot  festi.  Egy  uralkodó  tónust 
lát  benne,  s  erre  a  tónusra  fokozza  a  helyi 
színeket.  Harmonizál ;  ott  is,  ahol  a  kontraszt 
adja  meg  a  festőiséget.  Amitől  a  kontraszt 
festői  értéke  nem  vész  el,  hanem  csak  a  disz¬ 
harmóniára  alkalmas  volta  csökken.  Színei 
valamikor  zsíros  barnás-szürkeségbe  vesztek, 
majd  bátortalan  ibolyás  szürkeségben  sorva- 
doztak.  Ma  sem  gyújtja  meg  a  színek  láng¬ 
ját,  de  most  finom,  harmonikus  lefokozássá 
nemesítette  színektől  való  fázékonyságát.  Volt 
olyan  idő,  amikor  nagy  bátran  nekiindult  a 
lokáltónusoknak  s  dekorációs  foltokká  akarta 
széttagolni  a  tájékot,  de  félúton  meggondolta 
magát,  eszébe  jutott  a  kép  hangulatbeli  tar¬ 
talma,  s  ennek  is  eleget  akart  tenni.  Még 
pedig  a  dekorációtól  függetlenül,  különállón. 
Egyszerre  két  képet  is  festett,  minden  rész¬ 
letét  kétszer  látta,  s  a  kétszer  látástól  nagyon 
is  a  részleteket  látta.  A  két  festésnek  egye¬ 
sítése  egy  harmadik  festés  dolga  lett,  s  ez  a 
festés  a  képet  belefullasztotta  a  barnás  szürke¬ 
ségbe. 

Majd  az  ibolyás  szürkeség  kora  következett. 
Ugyanaz  a  kétféle  látás,  a  külön  dekoráció 
s  a  külön  hangulatlátás  érvényesült  ennek  a 
korszaknak  képeiben  is.  De  már  nem  a  rész¬ 
letet,  hanem  a  foltot  tették  uralkodóvá.  Hanem 
ez  a  folt,  a  két  urat  szolgálván,  bizonytalanul 
lebzselt  a  vásznon.  Bizonytalanul  és  bátorta¬ 
lanul.  A  dekorációs  szándék  a  forma  és  a 
szín  között  nem  tudott  választani,  a  hangulat¬ 
látáson  pedig  az  érzelgés  uralkodott  el.  Néha 
a  forma  diadalmaskodott,  s  ilyenkor  a  dekorá¬ 
ciósnak  szánt  tájkép  sajátságos  naturalisztikus 
tájképpé  lett,  néha  meg  az  érzelgés  minden 
egyéb  szándék  fölé  kerekedett,  s  a  naturalisz- 
tikusnak  szánt  tájkép  gyöngéd  hangulatképpé 
lett.  Szlányinak  éppen  ezek  a  képei  a  szán¬ 
dék  és  az  eredmény  ellentétét  dokumentáló 
tájképei  voltak  az  ő  második  korszakának 
legérdekesebb,  talán  legértékesebb  képei  is. 
Hiszen  művészeti  küzködésről  tanúskodnak, 
már  pedig  ez  a  küzködés  a  legizgatóbb,  talán 
a  legnemesebb  emberi  nyilvánulások  egyike. 

A  harmadik  korszaknak,  Szlányi  mai  festé¬ 
sének,  éppen  az  a  jellemzetessége,  hogy  a 

művész  a  szándék  és  a  kifejezés  eszközei 
dolgában  tudatos.  A  szándéka  megállapodott 
s  a  kifejezés  módján  uralkodik.  Tudja,  hogy 
mit  akar  és  azt  is,  hogy  az  akaratát  hogyan 
érvényesítse.  A  művész  a  hatást  már  nem 
bízza  a  véletlenre  s  képein  nem  hagy  meg¬ 
oldatlanul  egyetlen  felületrészt  sem.  Azok  a 
festők,  akik  a  véletlentől  meglepetést  várnak 
maguk  és  a  közönség  számára,  éppen  az  ilyen 
megoldatlan  részekben  szoktak  bizakodni.  Ezek 
a  megoldatlan  részek  az  a  leplezgetett  semmi, 
amelyből  minden  fakadhat.  Aszerint,  hogy  ki 
hogyan  nézi  őket.  A  legszélesebben  festő,  a 
legnagyobb  foltokban  egyesítő  vagy  foltokra 
tagoló  festő  impresszionista  vagy  dekoráló 
mesterek  is  kerülve-kerülik  a  képrészek  meg¬ 
oldatlanságát.  Egy-egy  folt  a  maga  struktiv 
voltával,  a  maga  mozgást  s  mélységet  érez¬ 
tetésével  annak  a  helynek,  amelyet  a  képen 
betölt,  határozott  megoldását  jelenti.  Szlányi 
Lajos  új  képein  örömmel  konstatálom  ezt  a 
megoldásra  való  törekvést  s  a  törekvésnek 

legtöbbször  sikerültét  is.  Pedig  ezek  a  képek 
jórészt  szélesen  festett  képek.  Jórészt  meg¬ 
rögzített  impressziók,  jórészt  nagy  felületekbe 
egyesített  észleletek,  jórészt  foltokká  stilizált 
valószerűségek.  Nagy  nyugalomnak  élettel  tel¬ 
jes  elevenségét,  mozgalomnak  a  nyugalomba 
behelyezését,  egyes  tónusoknak  egész  tájéko¬ 
kon  uralkodását,  a  verőfénynek  párás  levegő¬ 
ben  rezgését,  árnyékoknak  és  fényfoltoknak 
formaalakító  hatását  és  színeket  egymáshoz 
édesgető  erejét  ábrázolják.  A  természet  tartal- 
misága  megnyilvánul  bennük,  s  a  kép  tartal¬ 
mas  lesz  tőle.  Nem  baj,  ha  a  képeknek  ilyen 
tartalmát  képtárgynak  hívjuk,  s  ha  azt  vall¬ 
juk,  hogy  a  képnek  tárgya  első  sorban  érde¬ 
kel  bennünket.  Csak  az  ilyen  tárgya,  amely 
csakis  a  festői  kifejezés  adta  tartalmiságával 
tud  hozzánk  szólni.  Az  ilyen  képtárgy  csak 
úgy  lett,  hogy  a  festőiség  szuverénül  érvé¬ 
nyesült.  Szlányi  új  hangulatképei  és  úgy¬ 
nevezett  poétikus  festményei  annak  köszön¬ 
hetik  hangulatosságukat  és  költői  voltukat, 

hogy  minden  részükben  és  mindenképpen  — 
festőiek. 

A  véletlentől  való  tartózkodás  és  az  eszkö¬ 
zökön  való  tudatosság  szinte  beszédesen  nyil¬ 
vánul  meg  a  „Hangulat"  című  zöldre  hangolt 
ködös,  párás  képben.  Ez  a  kép  kinálgatta  a 
festőnek  a  megoldatlansághoz  s  a  véletlennel 
való  éléshez  az  engedelmet.  De  ő  nem  élt 
vele,  nem  bízta  rá  képét  a  nagy,  mindenen 
eláradó  zöldes  ködre,  hanem  a  ködnek  s  a 
tájéknak  minden  ponton  való  találkozását 
energikusan  megoldotta.  A  nyugalom  mint  az 
elevenség  nyilvánulása  a  festői  ábrázolásnak 
nagyon  nehéz  témája  lehet,  hiszen  az  ábrá¬ 
zolása  csak  nagy  ritkán  sikerül.  Szlányinak 
egy  kis  képe,  az  „Ezüstös  párák  a  Temzén“ 
című  néhány  arasznyi  festménye,  a  nyuga¬ 
lomnak  azt  az  eleven  voltát  finoman  ábrázolja. 


S  a  mozgás  festése,  a  tájékba  beleilleszkedő 
mozgásnak  festése,  még  pedig  érdekes  festése 
az  a  néhány  londoni  kép,  amely  sétaterek, 
kertek,  utcák  szépséges  tájékát  és  elevenségük 
mozgalmát  egyszerre  meglátottan  és  egyszerre 
kifejezetten  ábrázolja.  Ezek  a  kis  londoni  ké¬ 
pek,  s  az  egy  tónusra  harmonizált  kis  őszi 
és  tavaszi  tájképek,  de  meg  a  pompás  havas 
képek  annak  a  megismerésnek  legmarkánsabb 
hirdetői,  amely  Szlányit  másokat  kutatása  köz¬ 
ben  érte,  s  amelytől  minden  eddig  bírt  meg- 
állapítottsága  egyszeriben  idegen  lett  számára. 
Mindaz,  amit  szándéka  és  eltökéltsége  paran¬ 
csoltak  reája,  s  amik  miatt  mindent  előre  el¬ 
tökélten  látott  és  ábrázolt. 

Azoknak  a  képeknek  egy  része  még  jó 
franciákra  és  jó  angolokra  emlékeztet,  de  már 
nem  emlékeztet  az  iskolára,  a  csoportra,  a 

megtanultságra  és  a  betanultságra.  A  francia 
és  angol  emlékeztetésen  kívül  megszólal  ben¬ 
nük  a  festőnek  önmagára  emlékeztetése  is. 
Nem  olyan  ő,  mint  azok  az  emlékeztetők, 
csak  éppen  hatott  rája  az  a  nagyszerű  magától- 
értetődés,  amellyel  ők  az  önmagukhoz  való 
jogukat,  tudatosságukat,  tudásukat  kifejezik. 
Csak  éppen  a  magátólértetődése  emlékeztet 
rájuk.  Ez  a  magátólértetődés  annak  a  meg¬ 
ismerésnek  tulajdonképpen  való  tartalma,  amely 
útközben  érte ;  amely  fölrázta  megszokottsá- 
gából,  s  amely  a  magához  való  jogára,  de 
az  önmaga  iránt  való  kötelességére  is  figyel¬ 
meztette.  Ezt  a  magátólértetődést  igyekszik 
most  a  képeiben  megszólaltatni. 

Szlányi  Lajos  különben  még  fiatal  ember. 
A  művészek  kialakulásának  történelmében  az 
ő  életkora  a  legjava  korok  közt  szerepel.  Mint 
a  végleges  kialakulást  dokumentáló  kornak 
kezdete.  Szlányi  még  csak  harminckilenc  esz¬ 
tendős.  1869  augusztus  4-ikén  született.  Itt 
Budapesten,  s  itt  is  kezdte  meg  művészetre 
készülődését.  0  is  a  mintarajziskola  tanítványa 
volt.  Harmadfél  évig  Székely  Bertalannak  és 
Greguss  Jánosnak  volt  a  növendéke.  Huszon¬ 
egy  évvel  ezelőtt.  A  fiú  a  rajziskola  tanterve 
szerint  tanult.  A  mesterek  neki  is  csak  taná¬ 
rai  lehettek,  nem  a  tanítói  voltak.  Valami 
nagy  és  irányító  impresszió  neki  nem  jutha¬ 
tott  tőlük.  Még  talán  Lotz  Károly  tói  sem,  aki¬ 
nek  a  mesteriskolában  három  évig  volt  a  tanít¬ 
ványa.  A  nagy  kompozíció,  a  figurális  festés, 
a  freskó  pátosza  környékezte  ott,  a  mester 
mellett.  De  már  meg-megpróbálkozott  a  táj¬ 
képfestéssel.  Talán  az  ellentét  érdekessége 
izgatta.  Nem  a  tájék  festőisége  csábítgathatta, 
nem  a  tájkép  pátosza  érdekelte,  hiszen  hogy 
1892-ben  a  karlsruhei  akadémiára  ment,  Bockel- 
mann  és  Baisch  Hermann  professzorok  tanít¬ 
ványa  lett.  Amaz  a  figurális  festés  tanára  volt, 
emez  pedig  az  állatfestői  iskolát  végezte.  Ná¬ 
luk  is,  tőlük  is,  csak  úgy,  mint  Székely  Ber¬ 
talantól  és  Lotztól  a  rajzolás  megbecsülését 
tanulta.  Abban  a  pikturában,  amely  a  színt  a 
forma  fölé  helyezi,  s  amannak  juttat  minden 
dicsőséget :  a  rajzban  való  biztosság  a  festés¬ 
ben  való  biztosság  föltétele.  Szlányi  pedig 
jó  ideig  azután,  hogy  az  iskolából  kikerült,  s 
hogy  az  iskolaiságból  is  kiszabadult,  s  a  deko¬ 

rációs  tájképfestészettel  kacérkodott,  a  két  irány 
között  ingadozott.  Hol  az  abszolút  szín,  hol 
a  szent  forma  híve  volt,  de  ingadozásához 
az  erőt  és  a  kedvet  a  rajzában  való  bizako¬ 
dása  adott  neki. 

Németországból  hazajött  és  tájképfestő  lett. 
A  vizek  vonzották.  A  vízszín  csillogásában  a 
mozgás  elemét  látta.  Elevenné  lesz  tőle  a 
nyugodt  tájék.  És  kezdetben  a  tájképeiben 
dominálón  érvényesítette  figurális  és  állatfestői 
tanulmányait.  Ebből  a  korszakából  is  volt 
képe  a  műcsarnoki  kiállításban.  Lelkiismeretes 
tanulás  dokumentuma  volt  ez  a  nagy  fest¬ 
mény,  s  noha  a  naturalisztikus  valószerűsé¬ 
get  szolgálta,  már  a  dekorációs  szépség  sejtése 
is  megnyilvánult  benne.  A  Balaton,  a  Velencei¬ 
tó,  a  Csallóköz  tájékai  közül  válogatta  ki 
motívumait.  S  eleintén  a  természet  nagy  páto¬ 
szát  szólaltatta  meg  e  képekben.  Nem  úgy, 
ahogyan  neki  közvetetlenül  megnyilatkozott, 
hanem  az  uralkodóvá  lett  természet-áhítaton 
átszűrtén.  1900-ban  Párisba  s  onnan  Olasz¬ 
országba  ment.  Ez  a  párisi  út  vitte  festésé¬ 
nek  második  állomására.  Oda,  ahol  sokféle 
szándék  és  sokféle  új  hatás  fogalmaztatta 
meg  vele  képeit.  Ahol  a  dekoráció  érzelgésbe 
olvadt,  s  az  érzelgés  a  csakis  festőiségre  való 
gondolattal  ütközött  össze.  Néhány  képe  ettől 
az  összetűzéstől  izgalmasan  zavaros,  s  ezzel 
sajátságosán  érdekes  lett.  De  vannak  e  kor¬ 
szakának  képei  között  olyanok  is,  amelyek¬ 
ben  a  dekoráció  uralkodik,  még  pedig  oly¬ 
annyira,  hogy  azok  a  képek  egyenesen  stili¬ 
záltak  és  olyanok  is,  amelyekben  a  hangulat 
dominál,  még  pedig  annyira,  hogy  egyenesen 
az  irodalmi  hatásukkal  hatnak.  Ezek  azok  a 
képei,  amelyek  költői  voltuk  révén  lettek  nép¬ 
szerűvé.  1902-ben  Szolnokra  kerül,  s  azóta 
a  szolnoki  művésztelepnek  tagja.  Csudálatos, 
hogy  a  lokálszíneket  érvényesítő,  a  tűző  al¬ 
földi  verőfényben  hogyan  alakult  ki  Szlányi- 
ban  az  összeolvasztó  tónus  kedvelése.  A 
kemény  foltokat,  merev  árnyékokat  kihasító 
világosságban,  a  fölhevített  vibráló  magyar 
levegőben  hogyan  látta  meg  a  párás,  szinte 
nyirkos  levegőben  járó  fénynek  harmonizáló, 
finom  tónusokat  formáló  sajátságát.  Odalent 
az  Alföldön  szerezte  meg  —  az  angol  tájfes¬ 
tés  megértésének  tehetségét.  Háromszor  is 


Szlányi  Lajos 


kint  járt  Angliában.  És  London  utcáin,  kert¬ 
jeiben,  sétaterein,  vizei  mentén  ez  a  megértés 
megszerezte  számára  a  jellemeztem  megisme¬ 
rést.  Megértette  az  angol  képeket  az  angol 
tájékban,  az  angol  levegőben,  az  angliai  vilá¬ 
gosságban,  s  a  megértett  képek  nyomán  ma¬ 
gukat  festőiket.  Az  ő  készségük  titkát :  a 
magátólértetődést  a  látásban  és  ábrázolásban. 

Szlányi  Lajost  idehaza  is  elismerték,  kint 
is  megbecsülték.  Itthon  a  közönség  is,  a  mű¬ 
vészet  adminisztrációja  is,  amely  a  gr.  Andrássy 
Dénes-féle  nagy  ösztöndíjat  juttatta  neki.  A 
közönség  érdeklődéssel  látta  legújabb  állomá¬ 


sán,  a  mostanin.  A  kiállításnak  nagy  sikere  volt. 
Már  pedig  a  kiállítási  sikernek  buzdító  hatása 
van  a  művészre.  Minden  művészre,  mert  a 
megértést  jelenti  számára.  Csak  Nietzsche-féle 
alkotók  mondják  nagy  büszkén,  hogy  nem 
akarják,  hogy  megértsék  őket.  De  ebben  a 
büszkeségben  sok  a  keserűség.  Szlányi  kül¬ 
földön  is  aratott  sikert,  s  a  londoni  nemzet¬ 
közi  kiállításban,  a  The  International  Society 
of  Sculptors,  Painters  &  Gravers  tárlataiban 
osztályául  jutott  sikerei  bizonyára  jobban  buz¬ 
dították,  mint  reflexiói. 

Gerő  Ödön 

—  — ilktóberben  a  Képzőművészeti  Tár¬ 

sulat  poszthúmus  kiállítást  ren¬ 
dezett  a  Műcsarnokban.  Festői 
hagyatékát  gyűjtötte  össze  leg- 
népszerűbb  művészeink  egyiké  - 

- — nek,  Pállik  Bélának.  Utólszor 

került  szemtől  szembe  a  juhok,  akiok  hírneves 
mestere  az  ő  amatőrjeivel.  Pállik  Bélának  ez  az 
utolsó  kiállítása  is  nagy  sikert  jelentett  a  közön¬ 
ség  körében.T  ehát  méltó 
mócjlon  zárta  e  mester 
pályafutását,  amely  biz¬ 
tos  láncolata  volt  a  pozi¬ 
tív  és  soha  nem  válto¬ 
zott  elismerésnek.  Kevés 
művészünkhöz  volt  ily 
hű  a  közönsége.  S  kevés 
művészünk  tudta  e  hű¬ 
séget  ily  megbízható 
lelkiismeretességgel  vi¬ 
szonozni.  Ő  maga , birka¬ 
piktor'- nak  nevezte  ma¬ 
gát,  a  közönség  magá¬ 
évá  tette  ezt  a  megálla¬ 
pítást  s  örült,  hogy  év¬ 
tizedeken  át  nem  gyön¬ 
gülőkiadásban  kaphatta 

a  Pállik-specialitásokat.  Talán  sohasem  értette 
meg  egymást  mecénás  és  festő  oly  teljesen, 
mint  ebben  az  esetben. 

így  állott  Pállik  Béla  az  ő  különleges  ama¬ 
tőrjeivel  szemben.  Ezen  a  helyzeten  nem  vál¬ 
toztatott  semmit  az  az  áramlat  sem,  amely  a 
nyolcvanas  évek  legvégén  és  a  kilencvenes 
évek  elején  Pállikot  elkülönítette  a  modern  mű¬ 
vészektől.  Nem  zökkent  ki  kerékvágásából  s 
élete  végéig  egyazon  felfogást  és  előadást 
ápolta.  Az  új  naturalizmus,  az  en  plein-air- 
festés  benne  hívőre  nem  talált.  Oly  pozitív 
elme,  mint  ő,  kalan¬ 
dokba  nem  bocsátkoz¬ 
hatott.  Múltja,  az  állandó 
elismerés  s  az  a  körül¬ 
mény,  hogy  még  a  natu- 
rálizmus  legszebb  dia¬ 
dalai  idején  is  mindig 
akadt  lelkes  amatőrje, 
arra  bírták,  hogy  meg¬ 
maradjon  a  már  sike¬ 
resnek  bizonyult  úton. 
Mindez  azonban  nem 
volt  ok  arra,  hogy  egé¬ 
szen  távol  tartsa  magát 
az  új  művészet  képvi¬ 
selőitől,  amidőn  művé¬ 
szetpolitikai  kérdések 
körül  vita  meg  harc 

kerekedett.  Impulziv  természeténél  fogva  soha¬ 
sem  vonult  el  az  efféle,  többnyire  hamar  le¬ 
csillapuló  harcok  elől.  A  kilencvenes  évek 
végén  különösen  gyakori  volt  az  alkalom  az 
állásfoglalásra  s  Pállik  ily  esetekben  nem  az 
ortodoxia  vagy  a  neológja  szerint  választotta 
meg  pártállását.  Agitátori  tehetsége  színt  és 
érdekességet  tudott  adni  ezeknek  az  apró, 
többnyire  szelíden  elhamvadó  harcoknak.  Egy 
esetben  tollhoz  is  nyúlt  és  egy  röpiratban  el¬ 
mésen  és  alaposan  elverte  a  port  ellenfelén. 
Voltaképpen  nem  volt  igazi  pártember,  de  nem 
maradt  távol  e  művészetpolitikai  harcok  egyi¬ 
kétől  sem.  Pállik  Bélával,  nézeteivel,  állásfog¬ 
lalásával  mindig  számolni  kellett.  Budapest 
művész-életének  egyik  tipikus  alakja  volt. 

Festői  felfogása  és  előadása  tökéletes  tükör¬ 
képe  pozitív  elméjének.  Tanuló-évei  oly  korba 
estek,  amely  a  nagy  müncheni  akadémikus¬ 
nak,  Pilotynak  hitvallását  hirdette.  Piloty  a 
Kaulbachokkal  szemben  újítást  jelentett  s  ezt 
az  újítást  örömmel  üdvözölte  egy  sor  magyar 
festő,  köztük  például  Benczúr,  Liezen-Mayer, 


Wagner.  Szemben  az  elődök  temperamentum 
hijján  levő  képírásával,  sima  és  félénk  elő¬ 
adásával,  színtelenségével,  kompozíció-sablon¬ 
jával,  átlagos  rajzával :  Piloty  csakugyan  rea¬ 
litást  adott.  Magyar  tanítványai  akkor  új  és 
bátor  vállalkozást  láthattak  a  müncheni  mes¬ 
ter  felléptében.  Gyönyörködve  nézték,  mint 
mer  könyökig  vájkálni  a  színben.  Igazságnak 
vehették,  hogy  Wallensteint  pontosan  korhű 
kosztümben  gyilkolják  meg.  S  érezhették  azt 
is,  hogy  e  veszedelmes  dráma  mégis  mélyeb¬ 
ben  markol  az  életbe,  mint  a  közvetlen  elő¬ 
dök  langyos  képei.  Látták,  hogy  Piloty  igazi 
acélt  fest  a  lándzsa  hegyére,  kézzelfogható 
bársonynyal  teríti  le  az  asztalt.  Akkor  még 
nem  volt  nyilvánvaló,  hogy  ez  az  archeoló¬ 
giái  szerelmény  hamis  vagy  legalább  is  közöm¬ 
bös  s  hogy  a  nyers  anyagfestés  nem  jelent 
még  a  természetben  való  elmélyedést. 

Pállik  is  ivott  e  művészeti  felfogás  serle¬ 
géből.  Egész  közelében  dolgozott  e  mester¬ 
nek  s  az  ő  pozitív  eszej árásának  kiválóan 
megfelelt  e  tanítás.  Reálisan,  szinte  kézzelfog- 

hatón  adni  a  természetet,  ez  a  vágy  vezérelte 
őt  is.  Kosokat,  juhokat,  bárányokat  festett : 
gyapjújuk  szinte  kiszökött  a  képből  s  minden 
agrárius  szakember  osztatlan  bámulatát  vívta 
ki.  Adta  ő  is,  kézzelfoghatón,  szinte  szemet- 
tévesztőn  e  jámbor  kérődzők  bundáját  s  csak¬ 
nem  azt  mondhatnék,  hogy  külön  technikát 
talált  ki  anyagszerűségének  kiemelésére.  Ez 
a  szó,  anyagszerűség,  akkor  sok  műhelyben 
élt  mint  elérendő  vágy.  Pállik  látta,  mint  ün¬ 
nepük  ily  sikerekért  a  többi  Piloty-tanítványt. 
Benczúr  Vajkja,  Rákóczija,  Du  Barry-ja  a  sely¬ 
mek,  brokátok,  fegyverek,  bőrpajzsok,  márvány¬ 
oszlopok,  rózsaguirlandok,  mályvák  anyag¬ 
szerű  hatása  révén  az  egész  magyar  közönség 
kedvenceivé  lettek.  Ez  csak  megerősíthette 
Pállikot  a  neki  úgyis  mindenképpen  megfelelő 
irányban.  Amit  Benczúr  történelmi  alakjainak 
drapériáin  ért  el,  elérte  ő  egy  szőkébb  körben  : 
birkái,  aklai  körében.  Pozitív  elméje  nem  kész¬ 
tette  a  nagy  históriai  vásznakhoz  sohasem. 
Világosan  felismerte  tehetségét  s  annak  hatá¬ 
rait  :  ott  vágta  ki  a  hatvágást,  ahol  senki  más 
úgy  ki  nem  vághatta,  mint  ő. 

Piloty  anyagszerűségre  való  törekvése  tehát 
egy  speciális  tárgykörben  éled  fel  Pállik  Béla 
művészetében.  Színproblémák  ebben  a  tárgy¬ 
körben  nem  háborgatták :  az  akiok  meleg, 
barna  tónusa,  a  gyapjú  puha  szövedéke,  az 
ajtón  beillanó  fény  :  ebből  áll  elő  legtöbb  képe. 
A  juhok,  kosok,  bárányoknak  oly  kitűnő  isme¬ 
rője  lett,  hogy  tulajdonképpen  nem  állatfestő 
hanem  egyes  állatok  arcképeinek  formálója. 
Ez  volt  a  legnagyobb  erőssége.  Miután  ezt 
felismerte,  semmi  sem  tántoríthatta  el  a  meg¬ 
kezdett  útról.  Annál  kevésbbé,  mert  a  nyil¬ 
vánosság  mindig  szentesítette  törekvéseit. 

Pállik  Béla  tehát  egyik  képviselője  annak 
a  nagyérdekű  korszaknak,  amelyet  nálunk 
a  Piloty  tanítása  nyomán  keletkezett  reális 
festés  jellemez.  Nem  volt  e  csoportnak  közön¬ 
séges  katonája,  mert  igazán  a  végsőig  levonta 
belőle  az  összes  konzekvenciákat.  Azt  hisszük, 
hogy  mint  e  korszak  specialistája  fog  élni  fes¬ 
tészetünk  történetében. 

Pályafutásáról  azoknak  az  adatoknak  alap¬ 
ján  adunk  számot,  amelyeket  maga  a  bol¬ 
dogult  művész  juttatott  Szana  Tamásnak,  fel¬ 
használhattuk  azonban  levelezése  egy  részét 

s  egyéb  tőle  eredő  adatokat  is.  Pállik  Béla 
Nagymihályon,  Zemplén  megyében  született 
1845  február  másodikán.  Már  ungvári  isko¬ 
lásgyermek  korában  kitűnt  társai  közül  raj¬ 
zolási  készségével,  amelyet  különösen  édes¬ 
anyja,  Pállik  Terézia  fejlesztett  benne.  „Először 
édesanyámtól  tanultam  rajzolni  —  írta  1898- 
ban  Ambrozovics  Dezsőnek  —  azontúl  pedig 
Waldstein  János  gróf  nővérétől,  Sztáray  Mária 
grófnőtől  kaptam  az  első'oktatást.  Innen  szár¬ 
mazik  Waldstein  János  gróf  ő  excellenciájá- 
val  való  ismeretségem. “  Mint  gyermekifjú  jött 
Budapestre,  ahol  a  rajzolásban  Landau  volt 
tanítója,  de  eljárt  1860-ban  későbbi  barátjá¬ 
hoz,  Valentiny  Jánoshoz  és  a  hatvanas  évek 
elején  Van  dér  Vennehez  is,  aki  a  Hal-téren 
iskolát  tartott.  Emellett  szorgalmasan  járt  a 
Múzeumba,  ott  képeket  másolt,  amelyeknek' 
aztán  szíves  vevője  akadt  Waldstein  grófban. 
„A  gróf  —  Írja  tovább  Pállik  az  említett  levél¬ 
ben  —  ajánlott  be  1866-ban  Andrássy  Gyula 
gróf  ő  excellenciájához,  akitől  egy  évig  ma¬ 
gán-ösztöndíjat  élveztem  és  néhány  arcképet 
is  festettem  neki :  gyermekeit,  Tivadar  és 
Gyula  grófokat  és  Ilona,  most  Batthyány  La- 
josné  grófnőt.  Ugyancsak  Waldstein  és  And¬ 
rássy  grófok  pártfogása  révén  kaptam  meg  a 
három  éves,  évi  420  forintból  álló  bécsi  király¬ 
ösztöndíjat  (Szász  Gyulával  és  Frecskay  Lász¬ 
lóval  együtt),  1872-ben  pedig  600  forint  uta¬ 
zási  ösztöndíjban  részesültem. “ 

Még  mielőtt  Bécsben  rendszeres  oktatásban 
részesült  volna,  két  képet  állított  ki  a  Képző- 
művészeti  Társulat  1865-iki  kiállításán,  Buda¬ 
pesten.  Női  tanulmányfejek  voltak,  amelyeket 
meg  is  vettek  a  Társulat,  tagjai  közt  való  ki¬ 
sorsolásra.  De  már  ezidőtájt  foglalkozik  állat¬ 
festéssel  is.  Sokat  járt  a  soroksári  legelőkön 
s  temérdek  vázlatot  festett  ott.  1867-ben,  ami¬ 
dőn  belép  a  bécsi  képzőművészeti  akadémia 
növendékei  közé,  rövid  időre  helyet  engednek 
ezek  az  állattanulmányok  a  rendszeres  aka¬ 
démiai  stúdiumnak,  amelynek  eredménye  az 
lett,  hogy  három  év  után  Engerth  magához 
vette  mesteriskolájába.  Ez  akkor  meglehető¬ 
sen  sokat  jelentett  Bécsben.  Hűséges  mecé¬ 
nása,  Waldstein  gróf,  most  sem  hagyja  cser¬ 
ben.  Magához  hívja  Várpalotára  s  ami  szabad 
ideje  volt  a  fiatal  akadémikusnak,  azt  a  vár- 

palotai  kastélyban  tölti.  A  könyvtárterem  nagy 
mennyezetére  viaszfestékkel  terjedelmes  kom¬ 
pozíciót  fest  Guido  Reni  Aurorája  nyomán.  Az 
oldalfalakra  a  néhai  Waldstein  és  Zichy  gróf 
házastársak  életnagyságú  arcképei  kerülnek. 
A  lépcsőházba  vadászati  tárgyú  festmények. 
Úgy  látszik,  hogy  az  arckép  festés  kínálta  neki 
a  legbiztosabb  kenyeret  s  ezt  figyelembe  kel¬ 
lett  vennie,  mert  1868-ban  szülei  is  hozzá 
költözködtek.  Ezek  közül  az  arcképek  közül 
hivatalos  megbízásból  készült  a  királyi  pár 
arcképe  Nagyvárad  és  Zágráb  számára.  De  a 
nyár  mindig  alkalmat  juttatott  neki  az  akol- 
és  birkatanulmányok  számára  is.  Hol  Wald¬ 
stein  grófnál,  hol  Kendeffy  Árpád  boldogfalvi 
birtokán,  hol  Geszten  a  Tisza- család  uradal¬ 
mában  végzett  nagy  szorgalommal  ilyfajta  tanul¬ 
mányokat. 

Münchenbe  1873-ban  jutott.  Pilotynál  rövid 
ideig  maradt,  utána  Wilhelm  Dietz  volt  szin¬ 


tén  rövid  ideig  mestere.  Mecénása  még  itt  is 
kezére  jár,  juttat  számára  némi  megrendelést, 
oltárképet. 

Ebbe  az  1873  as  évbe  esik  első  nagyobb 
nyilvános  sikere:  a  bécsi  világkiállításon  „De¬ 
lelő  nyája“  meghozza  számára  a  művészeti 
érmet  s  a  kép  egy  amerikai  műbarátban  ve¬ 
vőre  is  talál.  Ettőlfogva  az  állatképre  fordítja 
minden  gondját  és  szeretetét.  Nem  mintha  az 
arcképpel  végképp  szakított  volna,  hisz  1876- 
ban  a  Szabadelvű  Klub  számára  megfesti 
Deák  Ferencet,  tőle  való  Tisza  Kálmán,  Zse- 
dényi,  Szögyény,  Sennyei,  Wenckheim  Béla, 
Kossuth  Lajos,  Széchenyi  István  arcképe  is. 
Mindezek  már  Budapesten  készültek,  ahova 
1874-ben  tért  vissza  s  ahol  már  mint  jó  hír¬ 
nevű,  kiváló  festőt  fogadják.  Legkedvesebb 
tárgyát,  a  kosokat,  juhokat,  bárányokat  a  leg¬ 
nagyobb  gonddal,  mindenkit  meglepő  készség¬ 
gel  és  nagy  számban  festi,  híre  már  meg  van 

alapozva,  a  királyné  is  megrendel  nála  egy 
ilyen  „  speciális “  képet.  De  a  megerőltető  in¬ 
tenzív  munkásság  veszedelmes  bajnak  lett 
okozójává :  a  művész  heves  szembajba  esett 
s  abba  kellett  hagynia  a  festést. 

Pállikot,  a  szívós  akaratú  és  pozitív  elméjű 
embert  nem  ejtette  kétségbe  ez  a  váratlan 
sorscsapás.  Kitűnő  zeneértő  volt  s  hangja 
tiszta  csöngését  sokan  megcsodálták.  Elhatá¬ 
rozta  tehát,  hogy  ezt  a  másik  talentumát 
fogja  kiaknázni.  Operaénekessé  lett.  Egykorú 
német  lapokban  olvassuk,  hogy  első  ízben 
Boroszlóban  lépett  fel,  ahonnan  Berlinbe  vitte 
útja.  „Ricardo  a  neve  egy,  Berlinben  eddig 
ismeretlen  hőstenórnak  —  írja  ez  a  lap  — 
aki  ma  először  lép  fel  a  Norma  Sever-szere- 
pében.  A  művész  magyar  ember,  igazi  neve 
Pállik  Béla  s  állítólag  boldog  birtokosa  a  ma¬ 
gas  C-nek."  Énekelt  Dortmundban,  Brémá¬ 
ban,  Kölnben,  Weimarban,  Düsseldorfban  is 
és  Szana  hírt  ad  arról,  hogy  mindenütt  nagy 
elismeréssel  nyilatkoztak  róla.  Mintegy  öt  évet 
tölt  színpadon,  de  mihelyt  szembaja  elmúlt, 
Ricardo  visszaváltozott  az  igazi,  a  régi  Pál¬ 
lik  Bélává.  A  tenorista  birkákat  vásárol  Düs- 
szeldorfban,  műtermet  bérel  s  nagy  hévvel 
folytatja  festő-tanulmányait.  Két  életnagyságú 
birkafej  s  az  „Etetés"  Németországban  fel¬ 

tűnést  keltenek.  S  Pállik  hírben  meggazda¬ 
godva,  egészségesen  tér  vissza  1887-ben  Ma¬ 
gyarországba. 

Eleinte  Tatán  telepedett  le,  Esterházy  Mik¬ 
lós  gróf  kastélyában,  aki  nagyon  hasznát  ve¬ 
hette  a  sokoldalú  művésznek.  Pállik  lett  a 
grófi  kastély  színházának  intendánsa,  igazga¬ 
tója,  festője  s  azt  mondják,  egyik  énekese  is. 
A  tatai  színház  és  télikert  falképei  tőle  valók. 
Birkatanulmányait  itt  is  nagy  szorgalommal 
festette  s  folytatta  ezt  a  rövid  tatai  tartóz¬ 
kodás  után  Budapesten  is. 

A  „birkapiktorra"  a  nyolcvanas  és  kilenc¬ 
venes  években  a  kitüntetések  és  elismerések 
egész  sora  várt.  Már  1884-ben  megvették 
„Delelő"  című  képét  a  Nemzeti  Múzeum  szá¬ 
mára.  Öt  évvel  utóbb  ugyancsak  oda  vándorolt 
„Akol“  című  festménye.  1892-ben  a  Képző- 
művészeti  Társulat  kiállításán  „Bégető  kosa" 
elnyerte  a  Ráth-díjat,  1895-ben  ugyanott  „Neg- 
retti  kosa"  a  kis  állami  aranyérmet.  Végül 
1897-ben  „Kosok  az  akolban“  című  festmé¬ 
nyét  a  2000  forintos  Társulati  díjjal  tüntették 
ki.  A  közönség  pedig  mindenkor  a  legmele¬ 
gebb  elismerésben  részesítette  műveit.  Nép¬ 
szerűsége  sohasem  csökkent,  aminek  egyik 
titka  az,  hogy  Pállik  nem  lankadó  szorgalom¬ 
mal  és  buzgalommal  dolgozott  továbbra  is. 


Lyka  Károly:  Pállik  Béla 


Némely  birka-képéhez  nemcsak  a  vázlatok  és 
tanulmányok  egész  sorát  készítette,  hanem 
kisebb  méretben  teljesen  ki  is  dolgozta  a  képét, 
pedig  ez  csak  előtanulmány  gyanánt  szolgált 
a  végleges,  nagyobb  méretű  festményhez.  Ily 
tanulmányok  érdekes  sorozata  volt  látható  a 
Műcsarnok  ez  év  őszén  rendezett  Pállik-kiál- 
litásán. 

Termékeny  ecsetje  alkotásainak  száma  meg¬ 
lehetősen  nagy.  Amit  belőle  régi  katalógusok¬ 
ból,  hírlapokból,  feljegyzésekből  össze  bír¬ 


tunk  állítani,  azt  e  lap  „Adatok  művésze¬ 
tünk  történetéhez “  című  rovatában  tesszük 
közzé. 

Meghalt,  1908  július  7-ikén,  Budapesten. 

Nagy  népszerűségének  nem  csekély  jele, 
hogy  e  poszthűmus  kiállításnak  legtöbb  száma 
elkelt.  A  közönség  hálásan  és  szeretettel  fo¬ 
gadta  régi  kedvencének,  a  „birkapiktornak" 
ezt  az  utolsó  szereplését  is. 

Lyka  Károly 


BIRKÁK 

PÁLLIK  BÉLA  FESTMÉNYE 

A  MODERN  MŰVÉSZET  KEZDETEI 

(MUNKÁCSY  ÉS  SZÍN YEY-M ERSE) 


Ií. 

1.  A  párisi  1867-iki  világtárlat  művészettör¬ 
téneti  jelentőségét  nem  hangsúlyozták  eléggé.1 2 
Pedig  —  látni  fogjuk  —  elhatározó  befolyá¬ 
sát  még  azoknál  is  éreztette,  akik  nem  kerül¬ 
tek  közvetlenül  hódító  hatása  alá.  A  kiállítás 
méltatása  magyar  nyelven  Párisban  két  hatal¬ 
mas  kötetben  már  1868-ban  megjelent,  név¬ 
telenül,  egyoldalú,  de  rendkívül  finom  ízlésű 
kritikus  tollából.3  A  leírás  nemcsak  a  mű¬ 
vészi  anyagról  szól,  de  minket  főleg  az  ér¬ 
dekel. 

A  kiállítás  hősei  az  ő  szemében  a  „grand 
art“  képviselői,  a  történeti  tableauk  s  az  izgató, 
hangos,  élére  állított,  de  az  élet  kevésbbé 
sötét  jeleneteinek  ábrázolói,  akik  foglalkoztat¬ 
ják  értelmét,  de  az  ábrázolt  tárgy  formaszép¬ 
ségével,  az  előadás  nemességével,  a  kifejezés 

1  Bayerdorfer,  (Leben  und  Schriften  235.  lap)  már 
kijelenti,  hogy  a  modern  művészi  mozgalmak  megindí¬ 
tására  az  1867-iki  párisi  világkiállítás  a  legfontosabb 
befolyással  volt.  Jelentőségét  mások  is  érintették  (pl. 
Maier-Grafe,  Dér  junge  Menzel,  205.  lap),  de  mindez  csak 
nagy  általánosságban  történi. 

2  1867-iki  Világtárlat.  I— II.  kötet.  Páris,  .louast  D. 

betűivel.  1868. 


színes  voltával  gyönyörködtetik  érzékeit  is.  De- 
laroche,  Couture,  Gérome,  Flandrin,  Meisso- 
nier  nagyrabecsülője,  azokért  lelkesedik,  akik 
a  nemes  arcéit  megőrzik,  akik  „színvegy Liléi¬ 
ben  “,  finom  kidolgozásban  harmonikusak,  Co- 
rot  ködös,  odalehelt  tájait  nem  érzi  át,  de 
Desgoffe  „  csodás  “  csendéleteinél  rajongva 
említi  azon  selyembojtot,  melynek  szálai 
sodorva  vannak.  Milletnél  kifogásolja  emberi 
típusainak  rútságát  s  kifakad  a  reálisták  ellen, 
mert  keresik  a  durvát.  Ez  ítéletekből  előttünk 
áll  az  akadémiai  hajlandóságú,  arisztokratikus 
ízlésű  amatőr,  akinek  finom  kritikai  megjegy¬ 
zései  nagy  művészi  belátásról  tanúskodnak. 
Ha  Cabanel  egyik  arcképénél  megjegyzi,  hogy 
jól  van  találva,  de  a  kép  rossz;  ha  Meisso- 
niernél  kijelenti,  hogy  egy  interieur-jénél  a 
szoba,  az  asztal,  minden  szép,  de  fénykép- 
szerű  s  hozzáteszi:  „a  festőnek  lelkünk  mé¬ 
lyébe  kell  leszállania  s  nemcsak  percnyi  figyel¬ 
münket  igénybe  venni",  amivel  az  érzés  jogát 
hangsúlyozza;  ha  Brionnál  kiemeli,  hogy  kár, 
ha  a  festő  a  mellékes  és  főtárgyat  egyenlő 
szorgalommal  festi  meg.  amivel  az  impresszió 
egységét  követeli;  ha  Puvis  de  Chavannes- 
nál  a  tradíció  követését  dicséri,  de  már  vonal- 

vezetésének  monumentális  erejét,  „hajdani'1 2 
(primitív)  egyszerűségét  is  észreveszi  és  ki¬ 
emeli;  ha  Rousseaunál  bátor,  férfias  és  ere¬ 
deti  előadását  meg  tudja  látni:  mindez,  ha 
egyoldalú,  de  egyéni  ízlésű  megvilágítása  a 
kiállítás  nagy  palotájában  látható  művészet¬ 
nek.  Abból,  hogy  a  kecses,  a  bájos  mind¬ 
untalan  elragadja,  sejthetjük  a  szerző  nemét. 
S  valóban  e  finom  leírást,  az  első  komolyan 
számba  jövő  magyar  műbirálatot  egy  nő: 
De  Gerando  Ágostné  szül.  gróf  Teleky  Emma 
írta,1  Párisban,  nagy  áldozatok  árán,  ellátva 
azt  remek  melszvényekkel,  melyek  főleg  ki¬ 
váló  szobrok  ábrázolásai.  A  finom  ízlésű  arisz¬ 
tokrata  nő  meg  sem  említi  azonban  azt  a 
két  művészt,  akik  a  jövő  fejlődést  előkészítik, 
noha  mindkettő  egypár  képpel  a  palotában 
is  képviselve  volt:  Courbet  és  Manet  művé¬ 
szetében  ő  csak  a  durva  reálizmust  látta, 
pedig  mindkettő  a  legarisztokratább  művé¬ 
szetet  képviselték,  künn  a  maguk  építette 
barakkokban,  közel  egymáshoz,  a  Pont  de 
l’Alma-téren,  hirdetve  a  közösséget,  az  együtt 
elindulást,  de  egyszersmind  a  bekövetkezett 
különválást  is. 

2.  A  művészetben  igenis  —  kizárólag 
az  arisztokratizmusnak:  az  önálló,  nemes, 
egyéni  megnyilatkozásnak  van  jogosultsága. 
Courbet  ekkor  —  1867-ben  —  egyéniségét 
már  teljesen  kifejtette  és  mint  kész,  befeje¬ 
zett,  hatalmas  művészegyéniség  jelent  meg. 
Manet  is  lerakta  már  egyéniségének  alapjait 
s  elindult,  hogy  a  maga  vágta  mesgyén  hatol¬ 
jon  be  a  szépség  ismeretlen  tartományába. 
Courbet  egybegyűjtötte,  szinte  hiánytalanul, 
egész  élete  alkotását,  Manet  mintegy  ötven 
képet  és  így  fejlődésük  menetét,  eredményei¬ 
ket  és  céljaikat  ki  lehetett  olvasni  tárlataik¬ 
ból.  Manet  hatása  ekkor  még  eltörpült  Courbeté 
mellett,  —  legfeljebb,  ha  érdekes  tanítvány¬ 
nak  hatott  —  csak  kevesek,  elsősorban  Zola'1 
értették  meg  eredeti  törekvéseit.  Courbet  dia¬ 
dala  azonban  —  főleg  a  külföldi  művészeknél 
— -  kétségen  kívüli  volt.  Megérezte  ezt  a  mes¬ 
ter  is  és  szokott  öblös  hangján,  mellveregetve 

1  Szinyei,  Magyar  írók.  II.  köt. 

2  Zoláról,  mint  műkritikusról,  bó'vebben  szóltam  a 
Huszadik  Században.  IV.  122.  lap. 


jelenti  jóakaró  barátjának,  Bruyasnak1  :  „Je 
triomphe  non  seulement  sur  les  modernes, 
mais  encore  sur  les  anciens  ....  j’ai  con- 
sterné  le  monde  des  Árts  .  .  •  .“  Mellette  csak 
a  barbizoni  mestereknek,  Rousseaunak,  Corot- 
nak,  de  főleg  Milletnek  volt  jelentősebb  ha¬ 
tása,  de  a  külföldi  művészetre  —  látni  fog¬ 
juk  —  elsősorban  Courbetnak. 

3.  Mit  jelentett  ekkor  Courbet? 

Képzeljük  el,  hogy  miután  végigélvezte  a 
kiállítási  palotában  látható  művészi  alkotáso¬ 
kat,  melyek  nagy  része,  mint  az  De  Gerando 
asszony  jellemzéséből  is  kiviláglik,  alapjában 
a  müncheni  históriai  és  genre-festészet  két¬ 
ségkívül  művésziesebb  kifejezéséből  állott,  — 
képzeljük  el,  hogy  a  fiatal  Munkácsy  egy¬ 
szerre  csak  belépett  Courbet  barakkjába. 

Mit  mondott  néki  Courbet? 

Bevezette  egy  új  világba,  melyből  szám¬ 
űzve  volt  minden  allegória,  minden  történeti, 
mithologiai  figura.  Erős,  igaz,  fajízű  embe¬ 
rek,  nők,  férfiak,  gyerekek  élete  tükröződött 
vissza  s  mindenekfölött  egy  egységes  látás, 
egy  egész  ember,  egy  hatalmas,  őszinteségé¬ 
ben  vad,  szenvedelmében  elragadó  tempera¬ 
mentum. 

....  Komor  némaságában  megdöbbentő 
hatással  fekszik  ott  egy  „Halálra  sebesített 
ember",  végigsildik  fölötte  a  felülről  ráeső 
világosság,  mely  lágyan  vonja  be  fényfátyolá- 
val  s  gyöngéd  szeretettel  simogatja  a  főfor¬ 
mákat.  Bágyasztó  nyugalom  szállott  reá,  finom 
muzsika  játszik  színei  között,  lágy  moll  akkor¬ 
dokban. 

Még  nyugodtabb  zene  hangjai  csendülnek 
ki  a  „Kőtörők" -bői!1  Hatalmas  lendületű  ara- 
beszket  ír  le  a  két  alak:  a  hegy  lábánál  tér¬ 
deplő  öreg  amint  töri  a  követ,  az  ifjú  amint 
cipeli  a  nehéz  kőtörmeléket  s  e  munkamoz¬ 
gás  ritmusának  nehézkesen  süllyedő  iránya 
nyomasztó  érzéseket  vált  ki  a  szemlélőből . . . 
Nyugovóra  hajlik  a  nap,  nehéz  árnyékokat 
vetnek  az  alakok  s  árnyék  ül  rá  a  hegyol¬ 
dalra  is.  Csak  fönn,  a  hegy  ormán,  az  erődí¬ 
tés  mögött  világlik  elő  a  kék  ég,  csak  egy- 

1  Riat,  Gustave  Courbet,  peintre.  Paris,  Floury,  251. lap. 

2  Jelenleg  a  drezdai  múzeumban.  Reprodukálva  Lyka 
Károly:  A  képírás  újabb  irányai.  40.  lap. 

pár  szín  küzd  a  természet  nagy  szürkeségével: 
az  ifjú  rongyos  nadrágján  a  zöldes  sávok, 
az  öreg  foltos  darócnadrágján  a  szürkés  szí¬ 
nek,  szalmakalapjának  sárgája  és  kockás  mel¬ 
lényének  piros  stráfjai.  Egyébként  hatalmas 
reliefben  emelkedik  ki  a  két  alak,  erős  barna 
kontúr  választja  el  az  öreg  hátát  a  háttértől. 
Valóban  mély  érzés,  a  szenvedő  páriákkal 
való  igaz  együttérzés  biblikus  siráma  jajdul 
ki  e  képből.  Csoda-e,  ha  az  ornansi  kőtörő 
parasztok  templomuk  főoltárára  szánták  ?  1 2 
Megérezték,  mennyire  velük  érez  a  művész, 
ki  sorsukra  gondolva,  sóhajtá:  „Hélas!  dans 
cet  état,  c’est  ainsi  qu’on  commence,  c’est 
ainsi  qu’on  tinit  !  -  Megindulásból  fogant, 
megindulás  nélkül  senki  se  nézheti  Courbet 
ez  egységes  alkotását. 

Ha  a  sok  kiszínezett,  finomkodó,  kecses 
•vagy  bábszerű  alakra  gondolt  a  fiatal  magyar 
művész,  Munkácsy,  melyek  a  kiállítási  palota 
festményein  élik  áléletüket,  mily  megrendítő 
hatást  tehetett  rá,  mily  lelke  mélyéig  ható 
erővel  szorongathatta  szívét  az  a  hatalmas 
vízió:  Courbet  „Ornansi  temetésbe!3 

A  nyitott  sír  előtt  egy  egész  falu,  hosszú 
sorban,  apró  csoportozatokat  alkotva  egy  nagy, 
végtelennek  tetsző,  meg-megszakadó  ritmus. 
Micsoda  elrendezés!  —  gondolhatta  fiatal  mű¬ 
vészünk.  Amit  mestereitől  a  kompozícióról 
hallott,  itt  mind  mellőzve;  más,  de  igaz,  sza¬ 
bálytalan,  de  közvetlen  hatású,  eltérő  a  töb¬ 
bitől  és  annál  megrendítőbb.  Az  élet  rászál¬ 
lott  a  vászonra.  Csupa  igaz  és  jól  jellemzett 
ember.  Egyszerűség  a  vonalvezetésben,  komor 
szűkszavúság  a  színelosztásban,  nagy  fekete 
foltok,  melyeket  itt-ott  tör  csak  meg  egy-egy 
szín,  a  plébános  ezüst  paszomántja  a  fekete 
miseruhán,  a  sekrestyés  fehér  karingje,  a  sír¬ 
ásó  is  ingre  vetkőzve,  mögötte  a  két  karéne¬ 
kes  vörös,  fekete  szegélyű  karingben  és  vörös 
kalapban,  utánuk  fekete  redingote-os  urak,  a 
polgármester,  a  békebiró,  a  jegyző,  jobbról 
két  öreg  forradalmár  régi  színes  egyenruhá¬ 
jukban,  kék  és  fehér  harisnyában  s  még 
arrébb  a  nők  hosszú  csoportja,  külön  állva, 

1  P.  I.  Proudhon,  Du  principe  de  l’Art.  242.  lap. 

2  Riat,  Courbet.  74.  1. 

3  Jelenleg  a  Louvre-ban. 

egymás  mellett,  csupa  feketeség,  melyet  csak 
itt-ott  szakít  meg  az  arcuk  elé  tartott  zseb¬ 
kendő  és  a  bóbitás  fejkendő  szürkés  fehér¬ 
sége.  És  a  végtelennek  tetsző  sorban,  mind 
egy-egy  egyén,  akinek  temperamentuma  elüt 
a  társáétól,  minden  kifejező  mozdulatuk  jel¬ 
lemzi  belsejüket  s  nem  mint  egy  hívságos 
arckép,  mint  egy  naplóvallomás,  titkos  igaz¬ 
ságokat  leplez  le. 

Ha  Munkácsynak  megmondták  volna,  hogy 
Courbet  még  tíz  év  előtt  üldözésnek  volt  ki¬ 
téve,  mert  karrikirozással,  a  rút  hajszolásával, 
az  emberi  gonosz  indulatok  ferdítő  bemuta¬ 
tásával  vádolták,  nagyot  nézett  volna.  Az  a 
hatalmas  ritmus,  mely  végighullámzik  a  me¬ 
net  hosszú  vonalán,  az  alakok  jellemzésének 
megdöbbentő  igazsága,  az  az  egység,  mely 
mindeneket  összetart,  nem  tűri  meg,  hogy 
más  egyébre  is  ügyet  vessünk  e  grandiózus 
vízió  előtt.  Alakjait  épp  úgy,  mint  Zola,  aki 
csak  egy  évvel  ezelőtt  látta1  bizonyára  a 
fiatal  magyar  is,  igaz  típusoknak  fogta  fel  s 
nem  köznapinak,  nem  durvának,  mint  a  csá¬ 
szárság  sok  finyás  úri  népe. 

És  ezt  a  realizmust  csodálhatta  ő  a  többi 
képen  is,  amint  rabelaisi  gúnynyal  mutatja 
be  a  szentgyakorlatokról  holtrészegen  haza¬ 
lovagló  papokat,  akik  előtt  a  vakbuzgó  paraszt- 
asszon}^  letérdel,  míg  a  nyíltszemű  paraszt 
nagyokat  röhög;  amíg  itt  vad  szatírájának 
hangjait  halljuk,  a  „Szitáló  lányok"  világos, 
derűs  harmóniájában  gyöngéd  humora  szólal 
meg;  az  egyik  szitáló  lány  munkaközben  el¬ 
alszik  —  mennyi  báj  a  mozdulatában,  —  a 
másik  játékos  kedvvel  dolgozik  —  mennyi 
kecsesség  a  szitát  tartó  kézmozdulatban  — 
az  inas  bekukuskál  az  almáriumba  —  csupa 
huncutság  a  fejtartásában:  így  érti  meg  a 
mester  az  élet  legellentétesebb  érzelmeit! 

Majd  a  színek  is  felvidámulnak,  világos, 
színes,  szőke  harmóniák  keletkeznek  —  nagy 
hatalmas  perspektívák  tárulnak  elénk  —  abban 
a  végtelen  háttért  sejtető  képben,  melyben 
mecénásával  való  találkozását  ábrázolja;  egy 
másik  képén  falusi  kisasszonyokat  sétaköz¬ 
ben  egy  kis  kolduslány  könyörgése  állít  meg, 
—  mily  üdén  kecses  e  kolduslányka  :  így  válo- 

1  Zola,  Mes  Haines.  Paris.  Charpentier.  275.  lap. 

gatja  ki  a  mester  színharmóniáit  képzeleti 
képeinek  érzésösszhangja  szerint! 

Amilyenek  a  férfiai  —  erős,  hatalmas, 
zömök  parasztok— olyanok  kövér,  húsos,  nagy¬ 
csípőjű,  erősmellű  asszonyai  is,  akiknek  test- 
színcért  rajongott  s  a  legkülönbözőbb  akkor¬ 
dokba  foglalta  őket:  zöld  erdő  belsejébe  állítja, 
amint  a  forrást  szürcsöli,  majd  színes  pam- 
lagra  heverted,  hogy  gondtalan  semmittevés¬ 
ben  ábrázolja,  egyedül  a  hússzín  színárnya¬ 
latainak,  egyedül  a  teli  formák  változatainak 
visszaadásában  gyönyörködve.  Zola  találó 
szava  szerint  ő  az  igazi  faiseur  de  chair. 

A  tájképi  tanulmányok,  a  sok  vázlat  és  kép 
százai  között,  mindenek  koronájaként  ott  állott 
a  fiatal  művész  előtt  Courbet  remeke,  a  „reá¬ 
lis  allegória",  életművének  összefoglalása:  a 
„Műterem".1 

A  mester  ott  ül  festőállványa  előtt  és  nagy 
magábamerüléssel  egy  tájképének  összehan¬ 
golásán  dolgozik.  Balról  alakjai,  jobbról  barát- 
jai  nézik.  A  nagy,  tágas  műterem  magas 
ablakából  nagy  sávokban  hull  be  a  fény  és 
körülöleli  a  mester  mögött  álló  s  munkáját 
bámuló  hatalmas  női  aktot,  aki  lehulló  leplét 
mellére  szorítva,  áll  királynői  szépségében, 
fénybe  mártva,  formáinak  mesteri  plasztiká- 

1  Jelenleg  Mme  Desfossés  gyűjteményében,  Párisban. 


jában.  A  mester  előtt  egy  kis  fiú  néz  rá  gyer¬ 
meki  áhítattal,  míg  a  kis  fehér  pincsi  kutya 
játszadozik  előtte.  Úgy  alakjai :  a  cilinder.es 
plébános,  a  házaló  zsidó,  a  tetemvivő  s  mö¬ 
göttük  egy  báb  a  keresztrefeszített  Krisztus 
pózában;  mint  barátai:  Baudelaire,  aki  olvas, 
Champfleury,  aki  figyelmesen  szemléli,  Bruyas, 
hű  pártfogója,  egy  szeretkező  pár  s  a  mel¬ 
lettük  elsétáló  közönyös  közönség  —  mind 
keresetlen  közvetlenséggel  csoportokat  alkotva 
ülnek,  állnak,  a  legjellemzőbb,  igaz  mozdu¬ 
latokban.  S  az  egészen  mégis  ünnepélyes  nyu¬ 
galom,  templomi  csönd,  mert  egész,  mert  egy¬ 
ség,  mert  mindent  egybefoglaló  hatalmas  stílus 
nyilatkozik  meg  benne. 

Ezt  érezte  ki  Munkácsy  s  ezidőben  min¬ 
den  szemlélője  s  mikor  számot  akartak  adni 
maguknak  e  hatás  titkáról  s  vizsgálták  köze¬ 
lebbről  az  alkotás  módját,  mihamar  rájöttek, 
hogy  kettőben  rejlik  Courbet  hatásának  titka: 
az  egyik,  hogy  új  formákat,  új  mozgásigaz¬ 
ságokat  látott  meg  a  természetben  s  hogy 
ezeket  egységbe  foglalja,  még  pedig  tónus 
egységbe  s  ez  teremti  meg  Courbet  stíljét. 

Új  formák  hatalma:  mesteri  tónusegység¬ 
ben!  Ezeknek  érvényesítésében  volt  Courbet 
forradalmán 

Ha  Munkácsynak  megmondták  volna,  hogy 
még  tíz  évvel  ezelőtt  ezeket  az  egyéni  szem- 

mel  látott  mély  megfigyeléseket  harsogó  gúny- 
kacajjal  fogadták,  ellenben  a  kiállítási  palotá¬ 
ban  látott  édeskés,  tarka,  kicsinosított  bábukat 
az  igazság  revelációjaként  tapsolták :  bezzeg 
nagyot  csodálkozott  volna!  Hogyan,  ezeket  a 
bámulatos,  lélekbelátással  megfigyelt  jellem¬ 
rajzokat;  ezeket  a  mély  igazsággal,  a  való 
életet  visszatükröző  jelenéseket,  ezeket  a  vizio- 
nárius  erővel  ábrázolt  valóságokat  gúnyolták 
volna  ki? 

Ennyire  belelátni  az  életbe,  ennyi  új  for¬ 
mát,  új  mozgásigazságot,  nagy  vonalrendszert, 
hatalmas  kifejező  mozdulatot  összegyűjteni  és 
a  képzeletben  egységekké  összekapcsolni  : 
mindehhez  Courbet  életmegfigyelése,  Courbet 
világlátása,  Courbet  formagazdagsága  kellett. 
Ez  az  ember  csupa  szem,  de  mily  egyénileg 
látja  meg  az  élet  egynémely  oldalát,  nem 
mindeniket,  főleg  a  hatalmas  formákat,  az 
erőt  kifejezőket,  az  életörömöt,  a  nagy  egész¬ 
séget  mutató  húst,  a  duzzadozó  izmokat, 
mint  a  „Birkózók'1  atlétáin,  a  patakból  kilépő 
„Fürdő  nő“  hatalmas  aktján. 

5.  A  meglátott  új  igazságok  kifejezésére 
megkereste  az  előadás  kellő  formáit  is.  Kor¬ 
társai  nagyhangú  kijelentésnek  vették,  de  fej¬ 
lődését  áttekintve,  tökéletes  formulának  válik 
be  e  szava:  „J’ai  traversé  la  tradition  comme 
un  bon  nageur  passerait  une  riviére:  les  aca- 
démiciens  s’y  sont  tous  noyésV  Mihamar  fel¬ 
ismerte,  hogy  képzeletének  működése  abban 
áll,  miszerint  megtalálja  „a  valóban  létező 
dolgoknak  minél  tökéletesebb  kifejezését,  nem 
pedig  abban,  hogy  magát  a  dolgokat  találja 
meg“,2  tanulmányozta  tehát  a  régi  mesterek 
kifejezési  módjait,  elsősorban  azokat,  akik  a 
valóban  létező  dolgok  kifejezésére  törekedtek, 
a  reálistákat,  Caravaggiot,  Riberát,  Zurbarant 
és  Velasquezt,  a  hollandok  közül  Halsot  és 
Rembrandtot.  Ez  vezette  a  sötét,  sonorikus 
és  mélyen  fekvő  gammákhoz,  a  nemes  egy¬ 
szerűséghez,  a  természet  széles  felfogásához. 

Színben  Zurbaran,  formalátásban  Hals  volt 
a  mestere,  Hals,  akit  számos  hollandi  útján 
oly  igen  megszeretett  s  amikor  csak  alkalma 

1  Théophile  Silvestre,  Histoire  des  Artistes  vivants, 
264.  lap 

2  Tanítványaihoz  1861.  dec.  23-án  írt  leveléből. 

Ihat.  i-  m.  267.  lap. 

nyílott,  sietett  másolni  is,1  úgy  hogy  a  felü¬ 
letesen  látók  —  még  jó  emberei  is  —  benne 
csak  a  tradíció  egy  be  foglal  óját  látták,  a  nagy 
befejezőt  s  nem  az  új  mesgyét  vágót.2  Pedig 
ez  elemek  vegyületéből  Courbet  megtudta 
teremteni  a  maga  grandiózus  képeihez  szük¬ 
séges  formát,  azt,  amivel  vízióját  egységbe 
foglalhatta,  amivel  azonban  túl  is  ment  előd¬ 
jein,  lerakván  az  új  stílus  alapját. 

6.  A  „valóban  létező  dolgok"  kifejezését 
elődei  minél  több  részletmegfigyelés  halmozá¬ 
sával,  a  színek  ellentétbe  állításával,  fokozás¬ 
sal  és  kontrasztokkal  igyekeztek  elérni.  Vo¬ 
nalak,  élénk  színek  és  kontúrok  tartották  össze 
a  széteső  részeket.  Az  egész  akadémiai  taní¬ 
tás  ezt  a  hagyományt  szolgálta.  Courbet  ellen¬ 
ben  azt  tanította,  hogy  „fais  ce  que  tu  vois 
et  ce  que  tu  sens“.3  Látni  pedig  azt  látta, 
hogy  a  természet  egységes,  minden  hat  a 
másikra,  szín  színre  s  a  színekre  is  hat  a 
fény,  a  világítás  és  a  távolság  egyaránt.  A 
változást,  melyet  a  természetes  szín  a  fény 
és  a  távolság  által  szenved,  tónusnak  ne¬ 
vezzük  s  a  tónusok  egymás  között  is  elvá¬ 
laszthatatlan,  egységes  kapcsolatokat  alkotnak. 
A  tónusok  e  logikája  minden  tárgyat  bele¬ 
kapcsol  a  térbe.  Jlykép  lesz  a  festészet  „un 
art  matbéinatique".4 

A  tónusok  igazságát  keresve,  eljutott  a 
tónusok  egységéhez,  ami  által  egybefoglalt 
mindent,  alakokat,  a  különböző  tereket,  lázas 
figyelemmel  kísérve  a  fény  fokozatait,  átme¬ 
neteit,  változásait,  a  fény  által  befolyásolt 
színek  értékeit,  a  leglágyabb  egybeomlásokat,  a 
legfinomabb  félhangokig.  A  fény  varázsa  hatott 

1  így  pl.  még  Münchenben,  1869-ben  is,  ahol  ekkor 
a  nemzetközi  kiállítással  kapcsolatban  rendeztek  egy 
családi  tulajdonban  levő  régi  mesterek  kiállítását  is.  Ott 
volt  a  suermonthi  herceg  aacheni  kastélyából  135.  sz. 
a.  Hals  Hille  Bobbéja,  140.  sz.  a.  a  Kacagó  fiú,  142. 
sz.  a.  a  Kosárt  vivő  koldusfiú,  143.  sz.  a.  egy  Kosaras  lány, 
képviselve  volt  Rembrandt  (Pihenés  Egyiptomba  menet), 
Tér  Borch,  Rubens  stb.  Hals  Hille  Bobbéját  lemásolta  s 
a  müncheni  festők  elragadtatva  dicsérték  Maga  beszélte, 
hogy  két  napig  a  másolat  volt  a  keretben,  senki  se 
vette  cszre. 

2  Camille  Lemonnier,  Les  Peintres  de  la  Vie.  45. 
lap.  „II  s’est  cru  un  christ,  il  était  simplement  un 
apőtre  .  A  Hille  Bobbe-adomát  is  Lemonnier  közli.  68.  lap. 

3  Biirger-Thoré,  Les  Salons,  II.  422.  lap. 

4  Courbet  szava.  L.  Théoph.  Silvestre  i.  m.  266.  lap. 

képzeletére,  a  fény  lett  nála  a  hangoló  elem, 
a  fény  a  festmény  főhőse,  a  tónust  teremtő  fény, 
mely  új  utakat  nyitott  képzeletének,  egységet, 
tehát  stílust  adott  művészetének. 

A  nagy  tanulság,  melyet  a  fiatal  Munkácsy 
Courbet  művéből  kiolvasott:  a  tónusegység 
tana.  Felismerte  azt  az  igazságot,  hogy  nem 
tarka  színekkel  keli  a  valóságot  egységessé 
tenni,  hogy  az  új  stílus  nem  kolorisztikus 
hatásokon  nyugszik,1  hanem  tónusegységgel, 
melyhez  Courbet  a  látszólag  lényegtelen  helye¬ 
ken  is  szigorú  következetességgel  ragaszko¬ 
dott.  A  „Műterem"  hatalmas  termének  széle¬ 
sen  beárnyékolt,  vibráló  levegővel  teli  magas 
felső  része  is,  teljes  biztonsággal  végigvezetett 
tónusigazságával,  szoros,  mellőzhetetlen,  ki¬ 
egészítő  része  az  egységnek.  Mélységet  ad  és 
métységet  kap.  Mondják,  hogy  a  cél  elérésére  elvi¬ 
leg  mindig  a  legsötétebb  tónusból  indult  ki,  fok- 
ról-fokra  a  legvilágosabb  tónusig,  minden  egyes 
láncszemet  figyelembe  véve  s  nem  ugrándo¬ 
zott  a  világosról  a  sötétre;  —  biztos  akart 
lenni  abban,  hogy  a  tónusegymásutánból  sem¬ 
mit,  egy  láncszemet  sem  felejtett  ki.2 

Aki  tónusban  látja  a  világot,  ösztönszerű- 
leg  kerüli  a  színt,  mert  tudja,  hogy  magá¬ 
ban  semmi  sem  állhat  meg,  hogy  minden 
függ  a  környezetétől,  a  szín  a  fénytől  is,  mely 
körülöleli,  mely  értéket  ad  neki,  most  tom¬ 
pítja,  majd  fokozza,  de  mindenesetre  beleál¬ 
lítja  egy  egységbe.  A  tónusegység  színegysé¬ 
get  is  jelent,  bizonyos,  többnyire  lefokozott 
színharmóniákat ;  így  lesz  az  érzés,  a  hangu¬ 
lat,  a  szín  és  a  színeket  vivő  forma,  mind 
egy  nagy  egység,  a  tónusegység  alapján.  Az 
a  jó  kolorista,  hirdeti  Fromentin,3  aki  a  tónu¬ 
sok  értékét  össze  tudja  kapcsolni.  Courbet 
tónusegysége  a  tompa  vörösesbarnából  a  vilá¬ 
gosabb  szürkés  felé  fejlődött,  a  fényben  sze¬ 
gény  színekből  a  teltebb,  kövérebb  felé,  kihagyva 
azonban  mindig  a  hangosokat,  még  pedig  nem 
egyenes  úton,  hanem  ugrándozva  aszerint,  amint 

1  Pedig  Maier-Graefe  (Corot  und  Courbet,  146.  lap) 
és  Hannover,  (Gustave  Courbet,  Kunst  und  Kiinstler,  IV. 
25.  lap)  Courbet  művészetéről  még  mindig  ezt  hir¬ 
detik. 

2  Kessler  gróf,  kitűnő  Whistler-czikkében.  (Kunst 
und  Kiinstler,  III.  452.  lap.) 

3  lm  Maitres  d'autrefois,  237.  lap. 


érzése  az  egyik  vagy  másik  harmóniához  ve¬ 
zette.  De  színeit  mindenkor  alárendelte  a  tónus¬ 
egységnek.  Nézzük  híres  feketéjét,  melyet 
ellenfelei  a  bolognai  iskola  konyhájából  vett¬ 
nek  hirdettek,  valójában  sohasem  volt  holt 
szín.  Feketéje  pozitív  szín,  melynek  éppen  olyan 
rejtett  érzéki  szépsége  van,  mint  a  sárgának 
vagy  vörösnek.  Nála  a  fekete  nem  egy  a 
sötétséggel.  Él  és  zamatja  van  —  jellemez 
és  mozog  —  követi  a  formákat  és  változik, 
tónust  kap,  a  legfinomabb  modulációkban. 
Most  ezüstös  lepel  ül  reá,  mint  gyakran  Ve- 
lasqueznél  majd  árnyalatokat  kap,  mint  a 
kései  Rembrandtnál,  mély,  gazdag,  bársonyos 
és  sonorikus  lesz,  mint  Hals  csodás  feketéje, 
de  sohasem  süket,  soha  kirívó.  Mély  benyo¬ 
mással  volt  Munkácsyra  is,  de  egyúttal  az 
egész  korra:  Manetra,  Monetra,  Whistlerre, 
de  Leiblra  egyaránt,  élvezték  és  megszerették 
a  benne  rejlő  s  kiaknázásra  váró  színhatá¬ 
sokért. 

7.  Az  egységes  hatást  szolgálta  hatalmas 
plasztikai  ereje,  melyet  ecsetkezelésének  vir¬ 
tuozitásával  fokozott.  A  tónusharmónia  foly¬ 
tonos  számbavétele  a  színek  lefokozására 
vezette  s  a  fény  valőrjeiből,  tehát  a  fény  és 
árnyék  harcából  teremtette  térbe  állított  alak¬ 
jait,  minél  hatalmasabb  reliefben.  Kétségtelen, 
hogy  a  plasztikai  hatás,  a  klasszikus  meste¬ 
rek  ideálja,  Courbet  ideálja  maradt  mindvégig  1 
s  kora  tarka  színhatásától  való  idegenkedése 
a  szín  problémájától  a  rembrandti  fénypro¬ 
blémához  vezette  s  ha  a  megoldást  készen  is 
vette  át,  de  mesterien  gyakorolta.2  Mun- 
kácsyt  ez  a  hatalmas  plasztika  mindvégig 
lebilincselte,  (őt  nem  zavarta  ki  nyugalmából 
később  se  Manet  színproblémája,  aki  hogy 
színt  színhez  tehessen,  amit,  ha  a  fényárny 
a  fődolog,  nem  tehetett  volna,  a  reliefhatást 

1  Ezért  nevezi  Maier-Graefe  „a  regiek  legutolsójá¬ 
nak  (Impressionisten,  110.  lap),  noha  Courbet-küny- 
vében  (Corot  und  Courbet,  136.  lap),  az  utolsó  korszak¬ 
ban  reliefről  való  lemondást  tulajdonít  neki.  Mi  azonban 
még  svájci  korszakában  festett  képein  is  találkoztunk 
vele.  Ugyanezt  konstatálja  Kessler  gróf  (i.  értekez.  453. 
lap.) 

2  Kortársait  is  bántották  sötét  tónusharmóniái,  de 
más  okból;  ők  a  harmoniátlan  tarkaságért  sóvárogtak. 
Maier-Gracfevel  itt  egyetértek.  Impressionisten,  63.  lap). 

395 


Lázár  Béla:  A  modern  művészet  kezdete 


áldozta  fel  a  színhatás  kedvéért).  Munkácsy 
mindvégig  plasztikus  hatást  keresett,  Courbet 
befolyása  ekkor  egész  életére  döntő  fontosságú 
volt. 

Látta,  hogy  a  biztos  formák,  a  határozott, 
nagyban  látott  és  szélesen  visszaadott  propor- 
ciók  mily  igaz  szemgyönyört  keltenek  benne 
a  tactil  valne  felkeltése  által,  melyet  a 
mester,  főleg  Hals  hatása  alatt,  a  fény  és 
annak  biztosan  visszaadott,  pontosan  lemért 
értékei  által  idéz  elő,  csalhatatlanul  igaz  tónus¬ 
harmóniába  állítva  be  őket.  Az  árnyék  Cour- 
betnél  még  nem  szín,  hanem  tónuskérdés. 
Eleinte  —  pl.  a  Birkózóknál  —  az  alakok 
hatalmas  plasztikáját  nem  tudta  a  háttérrel 
összhangba  hozni;  ahhoz  a  különben  elég- 
nagy  vászon  kicsiny  volt,  a  plasztika  itt  külön¬ 
álló  életet  élt;  de  később,  főleg  interieureiben 
a  tér  szuggesztióját1  lágy,  finom,  elmosódó 
átmenetekkel  érzékeltette,  feloldva  az  árnyé¬ 
kokat,  átlátszóvá,  sőt  színesebbekké  is  téve 
őket.  Különösen  az  utóbbi  időben  (1865  óta) 
festett  tengerképeinek  harmóniái  derültek  fel, 
színeket  és  fényt,  üde,  világos  színeket  látott 
meg,  szőke  harmóniákat,  ami  éles  ellentétben 
állott  a  korai,  az  ötvenes  évek  sötét  színhar¬ 
móniáival. 

Fokozta  ezt  a  plasztikára  törekvő  hatást 
ecsetkezelésének  virtuóz  ereje,  mellyel  tapintó 
képzeletünkre  akart  hatni.  Ezért  szenvedel- 
mes  erővel,  soha  nem  lankadó  energiával, 
szélesen,  főleg  pasztózusan  rakta  fel  színeit, 
ecsetvezetésével  változatosságot  víve  be  elő¬ 
adásába,  mely  megfelelt  a  tárgyak  textúrájá¬ 
nak,  a  bőr  színét,  a  fa  kérgét,  a  talaj  száraz¬ 
ságát  vagy  nedvességét,  a  szövet  minőségét, 
vastagságát,  hajlásúit,  lágyságát  vagy  töréseit 
gondos  igazságszeretettel  figyelve  meg.  Főleg 
a  formákat  ölelték  át  ecsetvonásai,  nagy  sze¬ 
retettel  simulva,  követve,  segítve  és  fokozva 
azok  mozgásirányát.  Gyorsan,  lélegzetvissza¬ 
fojtva  dolgozott,  keresve  a  tónust  palettáján 
s  ha  megtalálta,  késsel  segített  annak  pasz- 
tozitást,  erőt  adni,  a  nedves  alapba  rákenve, 

1  Hogy  a  tért  csak  szuggerálni  lehet,  hogy  csak  köz¬ 
vetett  érzés,  illúzió,  kifejtettem  Paál  Lászlóról  írt  köny¬ 
vem  bevezetésében,  13.  lap  —  újabban  Uexküll  ha¬ 
sonló  szellemben  fejtegette,  Eine  kommende  Weltan- 
schaung,  (Neue  Rundschau,  XVIII.  658.  lap). 

396 


beledörzsölve  a  fedőszíneket  s  ahol  az  ecset, 
a  kés  nem  segített,  ott  ujjaival  dolgozott  bele, 
mert  mint  mondá :  C’est  dans  le  doigt  qu’est 
la  finesse.1  Az  erő,  a  mélység  hatására  töre¬ 
kedve,  míg  palettáját  alig  változtatta  —  csak 
kései  korszakában,  világosabb  színharmóniá¬ 
kat  keresve,  tisztította  meg  azt  a  sötét,  komor 
színektől  —  addig  egyre  fokozta  előadása 
vadságát,  faktúrája  szilajságát,  ecsetvezetése 
szenvedelmességét,  melyek  mint  egy-egy  biz¬ 
tos  kardvágások  hatnak. 

Amint  ezekbe  belemélyedt  a  fiatal  Munkácsy 

—  úgy  érezte,  hogy  egy  új  világ  tárult  fel 
előtte  —  a  festés  titkába  pillantott  be  s  egész 
életére  szóló  mélységes  benyomással  ment 
vissza  Münchenbe. 

III. 

1.  Münchenbe  visszatérve,  ámulva  nézte 
meg  Munkácsy  egy  már  előbb  kezdett  művét, 
a  Szénás  székért,'  egyszerre  felismerve  hi¬ 
báit,  a  kicsinyes  látást,  az  apró  alakok  plasz- 
tikátlanságát,  de  azonnal  hozzáfogott  a  javí¬ 
táshoz  is.  Mikor  aztán  hazaküldte:  nem  akadt 
rá  vevő.  „Oly  széles  modorban  volt  festve 

—  írja  Ligeti  —  amit  nálunk  akkor  még 
mázolásnak  neveztek. “  Pedig  ez  a  modor  jel¬ 
lemzi  most  már  Munkácsyt  mindvégig.  A 
következő  év  januárjában  fogott  hozzá  a 
Lakodalmi  hivogatók-hoz, 3  melyet  mihelyt 
befejezett  (1868.  áprilisában),  küld  haza  s 
nemsokkal  utóbb  ő  is  Pestre  érkezik.  Mün¬ 
chenben  ez  idő  alatt  Ádám  Ferenc  csatafes¬ 
tőnél  dolgozott,  aki  azonban  most  már  sem¬ 
miféle  hatással  sem  lehetett  reá.  Munkácsy 
megtalálta  a  követendő  utat  s  ez  messze  eltért 
az  Ádámékétól,  akik  tarka  színezők  marad¬ 
tak,  vékonyan  festik  vászonra  tompa,  lokális 
színeiket,  a  rajzhatásra  ügyelve,  kicsinyes  gon¬ 
dossággal.4  Ezzel  szemben  nézzük  meg  Mun- 

1  Dr.  Collín  levele  Courbet  utolsó  napjairól.  Közölve 
Lemonniernél,  i.  m.  69.  lap.  Dolgozási  módját  leírja 
Biirger-Thoré,  i.  m.  II.  278.  lap. 

2  Két  vázlatát  közli  Malonyay  -  35.,  36.  lap. 

3  Csak  fotográfiában  ismeretes.  Közli  Malonyay  2 
143.  lap.  Egy  eredeti  részlet-rajza  a  Szépműv.  Múzeum¬ 
ban,  közli  Malonyay,  2  145.  lap. 

4  A  Szépműv.  Múzeumban  látható  képe  is  mutatja. 
(XI.  tér.  20.) 

kácsynak  a  Lakodalmi  hivogatókhoz  készült 
részletrajzát,  magát  a  két  hívogató  legényt, 
minő  szélesen,  egyszerre  meglátva  és  egy¬ 
ségben  felfogva  áll  ott  a  két  alak,  minden 
kicsinyes  részletezés  nélkül  valók  a  for¬ 
mák,  a  lobogó  ingujj  hajlása-törése  finoman,  de 
szélesen  éreztetve,  a  mozgás  egyszerűen  és 
egységben  kifejezve  s  hozzá  ugyanazon  a 
lapon,  a  kéztartások  külön-külön  tanulmá¬ 
nyozva.  Igazságot  keres,  biztos  formalátásra 
törekszik  most  már  az  ifjú  művész. 

Mikor  aztán  augusztus  havában  újra  meg¬ 
kapja  ösztöndíját,  Knaus  is  értesíti  Ligetit, 
hogy  fiatal  barátját  pártfogolni  fogja,  egypár 
magyar  tárgy gyal  megrakodva  október  elején 
Düsseldorfba  utazik.  Knaus  szívesen  fogadja, 
egy  közeli  házban  műtermet  rekommendál  neki, 
s  gyakran  fogadja  asztalánál,  felkeresi  munka¬ 
közben  és  tanácsokkal  látja  el.  Itt  kerül  Mun¬ 
kácsy  Knaus  hatása  alá  másodszor,  de  ez 
a  hatás  most  veszedelmesé  válnék,  ha  Courbet 
fel  nem  fegyverezte  volna.  Knausnak  a  komi¬ 
kumra  hajló  világlátása,  elbeszélő,  részletező 
és  halmozó  modora,  mint  tudjuk,  mélyen 
hatott  rá  már  Bécsben  is,  a  Taschenspieler 
láttára,  de  ez  a  hatás,  mikor  a  képpel  az 
1867-ki  párisi  kiállításon  újra  találkozik  véle1, 
jelentékenyen  csökkent,  csak  rajztudását 
bámulja  ezután  is,  ezt  „megstudirozza  úgy, 
hogy  vagy  ragad  rá  belőle  vagy  belebolondul", 
—  írja  Ligetinek  1869.  elején.  Közben  azon¬ 
ban  több  elkezdett  képét  befejezi,  pl.  a  Meny¬ 
asszonyt,  s  kezd  újat:  Az  ásító  inast,  s 
ez  utóbbi  érzésben,  emberlátásban  újra  Knaus 
hatását  mutatja.  De  csak  érzésben,  —  mert 
előadásban  a  párisi  tanulságok  most  már 
elhatározó  szerephez  jutnak. 

2.  „Az  ásító  inas“  egyike  a  Düsseldorfban 
festett  képek  legelsejének,  közvetlen  Knaus- 
hatás,  vidámság,  derű,  jókedv  árad  ki  belőle, 
valami  bohókás  szellem,  de  amelyről  meg- 
érezzük,  hogy  nem  eredeti.  S  csakugyan,  van 
Knaus-nak  egy  1867-ben  festett  cipészinas  - 
képe,  melyet  Munkácsy  bizonyára  ismert,  mert 
még  a  típus  is  közel  áll  hozzá,  nemcsak  a 

1  L.  De  Gerandoné  leírását  I.  125.  lap,  akit  persze 
a  tréfás  történet,  a  nők  és  gyermekek  mozdulatának 
bája,  s  az  egyes  alakok  gondos  részletezése  elragadott. 

hangulat.  Mindamellett  egy  világ  választja  el 
Knaustól:  formalátásban  nincs  bennük  immáron 
semmi  közös.  A  párisi  út  előtt  Munkácsy 
főleg  emlékezetből  festett.  Professor  J.  von 
Brandt,  aki  az  Ádám-iskolában  társa  volt, 
írja  akkori  festő-módjáról1:  „A  modellt  fel¬ 
állította  ugyan  műtermében,  de  ő  maga  a  — 
szomszéd  szobában  dolgozott,  s  csak  időről- 
időre  futott  be  hozzá,  hogy  inspirációt  szed¬ 
jen  ...  .  Előbb  nagy  kartonokra  rajzolta  meg 
kompozícióját,  aztán  grisaille-ban  aláfestette, 
hogy  végül  lazurokkal  menjen  végig  rajtuk". 
Ezidőre  visszaemlékezve, magaamester  gyakran 
beszélte,  hogy  a  modell  után  festést  bűnnek 
tartotta,  s  csak  Knaus  gyógyította  ki  e  balhi¬ 
téből,  aki  jelszóul  állította  fel  elibé :  „Egy  vonást 
sem  modell  nélkül,"  —  ami  talán  túlzás,  mert 
mint  maga  Knaus  is  elösmeri, 2  ehhez  az  elv¬ 
hez  sohasem  ragaszkodott  ő  sem,  —  de  annyi 
bizonyos,  hogy  Düsseldorfban  kezdett  nem¬ 
csak  a  komoly  részlettanulmányokhoz  szokni, 
hanem  ahhoz  is,  hogy  az  egész  képet  végig 
modellek  után  fesse  meg. 

Ezt  látjuk  az  Ásító  inasnál,  akit  hajnal- 
fakadásra  ágyából  kivertek,  nagyot  nyújtóz¬ 
kodik,  mélyet  ásít,  s  ha  jól  megnézzük  e 
kitűnő  kifejező-mozgás  ábrázolását  önkén¬ 
telenül  utánozzuk,  a  belső  elmerülés,  az  együtt¬ 
érzés  hatása  alatt.  Ösmerjük  a  képhez  készült 
tanulmányok  egyikét.3  E  tanulmány  hatalmas 
meglepetés  Munkácsyval  legutoljára  az  Árvíz 
festése  közben  találkoztunk,  s  annak  kicsinyes 
rajzlátása,  részletező  modora,  tompa  színei, 
iskolás  kompozíciója,  s  az  előttünk  levő  tanul¬ 
mányfej  formalátása  közt  íme  egy  egész  világ! 
E  stúdium  mindenekelőtt  tónus  tanulmány, 
a  sötét  háttérből  a  ráeső  fény,  gyöngéd  átme¬ 
netekkel  emeli  ki  a  formákat,  nem  részlet¬ 
halmozással,  hanem  nagy  egységben,  az  egész 
hatását  mutatva  Az  ásító  inas  fejének  rövi¬ 
dülése  kitűnő,  a  kifejezés  részletezése  gazdag, 
—  a  vörös  szemhéj,  a  kidagadt  alsó  szempilla, 
mind  az  álmosság  jellemző  vonása,  —  de 
mindez  nem  hegyes  ecsettel  kirajzolt,  hanem 
szélesen  odavetett;  tónusokkal  és  azok  érté- 

1  Ilges,  Munkácsy  életrajza,  34.  lap. 

2  Ilges,  Munkácsy  életrajza,  41.  lap. 

:i  A  Szépmű v.  Múzeum  Munkácsy  terme,  15.  szám. 

keléseivel  hoz  ki  plasztikát,  barna  árnyékokkal 
valörkülönbségeket,  de  amellett  a  színek  is 
élnek,  gazdagok  árnyéklatokban  (az  ing  fehérje 
s  a  test  színe,  a  sok  szürke  színből  kikeverve, 
mily  élesen  megkülönböztetett). 

Itt  találkozunk  először  jellegzetes  kézírásával, 
mely  —  mint  látjuk  —  Courbet  hatása  alatt 
formálódott  ugyan,  de  egyéni  ízt  nyert,  valami 
tinóm,  sonorikus,  bársonyos  lágyságot, gyöngéd 
csillogást,  schmelzet,  puha  fényt,  mely  nincs  meg 
mesterénél,  —  ahol  az  energikusabb  előadás 
kizárta  e  kvalitást.  —  Ez  megfelelt  Munkácsy 
sírvavigadó  természetének,  mélyen  leikébe 
rejtett  titkos  bánatának,  melyet  tompa,  halk, 
fojtott  szenvedélyű,  egyszerű  gammákban 
fejezhetett  csak  ki.  Az  ő  világszemlélete  és 
ecsetvezetésének  szélessége,  mely  a  finom 
egybeomlásokat  szerette,  a  széles  formákat, 
de  puha  átmenetekben,  megfelelt  belső,  kép¬ 
zeleti  képeinek,  megfelelt  azon  egyéni  ritmus¬ 
nak,  mely  képzeletét  vezette,  ilykép  Courbet 
tanítása  alatt:  stílje  hozzásimult  víziójához  és 
mind  egyénibbé,  mind  kifejezőbbé  fejlett  ki. 

„Az  ásító  inas“-ban  előad,  derűs  hatásra  töre¬ 
kedve.  Tele  is  rakja  a  kis  szobát  mindenféle 
csendéletrészlettel,  de  a  színharmónia  összha¬ 
tása  még  sem  illik  a  vízió  derűjéhez,  hiányzik 
az  élénkebb  szín,  a  formák  részletezése,  s 
főleg  hiányzott  mindez  düsseldorfi  festőbará¬ 
tainak,  akik  Vautier,  Knaus  és  társai  részlet¬ 
halmozó  formalátásához,  tarka  színharmóniái¬ 
hoz  voltak  hozzászokva  Mi  sem  természete¬ 
sebb,  minthogy  ráfaragták  a  nótát:  Muncatum 
non  est  pictum  1  Düsseldorfban  ezidőben, 
maga  panaszkodik  Ligetihez  írt  levelében,  — 
igenis  félvállról  vették,  a  széles  festést  mázo¬ 
lásnak,  a  mázolást  pedig  tudatlanságnak 
nézve. 

3  Ily  körülmények  közt  természetesnek  kell 
találnunk,  hogy  mikor  a  Siralomház  első 
vázlatát,  (egész  csomó  alakkal,  külömböző 
síkokban  elrendezve,)  megmutatta  Knaus-nak. 
az  lebeszélte  róla,  igen  nehéz  feladatnak  vélte, 
s  azt  tanácsolta  néki,  hogy  folytasson  tovább 
rendszeres  tanulmányokat.  Bécsi  barátjához, 
Engel  Gyulához  írt  leveléből  látjuk,  hogy  ez 
az  elutasító  ridegség  elkeserítette,  de  egyszer- 

1  L.  Paál-ról  írt  könyvem  39.  lap. 


smind  dacot  fejlesztett  ki  benne  és  most  már 
annál  inkább  hozzáfogott.  „Lesz  belőle  kép! 
Azért  is!*  1 

Nagy  kartonrajzot  készített  mindenekelőtt, 
többet  is,  különböző  módon  csoportosítva  alak¬ 
jait,  inig  végre  vagy  az  ötödik  változatot 
vászonra  vitte,  aláfestette,  hogy  aztán  rámenjen 
a  fedőszínekkel  Március  elején  fogott  hozzá 
és  november  végén  Párisba  küldi.  Düssel¬ 
dorfi  jó  barátai  kezdettől  fogva  bíztak  művé¬ 
ben,  Vautier  már  az  aláfestéskor  megdicsérte, 
szeptember  végén  el  is  adja,  október  végén 
Knaus  is  elismeri,  bocsánatot  kér  tőle,  hogy 
a  rajz  bemutatásakor  oly  kicsinylőleg  nyilat¬ 
kozott,  s  Párisban  az  1870-iki  kiállításon 
aranyérmet  nyer. 

Aki  az  „Ásító  inas“-hoz  készült  fejtanul¬ 
mányt  ismeri,  azt  ez  az  eredmény  meg  nem 
lepi.  „A  Siralomház*  komoly  tovább  fejlesz¬ 
tése  az  ott  elért  eredményeknek,  megtalálta 
az  új  utat,  amelyen  eljuthatott  önmagához, 
a  tapogatódzás,  a  kísérletezés,  keresés  sok 
számos  kétségbeesett  órát  adó  vívódásai  után. 
On  ne  devient  un  Christ  dans  l’art  qu’á  la 
condition  de  rnonter  lentement  són  Calvaire.2 
Kire  illik  ez  inkább  Munkácsynál?  A  düssel¬ 
dorfi  vidám  életképek  világából  képzelete  haza¬ 
szállott  és  egy  sötét  aradi  emlékhez  erősen 
hozzátapadt  A  siralomházba  kitett  betyár 
alakja,  az  utolsó  nap,  minden  komor,  halál¬ 
félelemmel,  borzadálylyal  teli  érzéstengerében, 
megjelenik  lelke  előtt.  A  hirtelen  megfogant 
kép  kezdi  mind  erősebben  foglalkoztatni. 
A  fátyol  —  melyben  először  tűnt  fel  előtte 
—  hull  le  róla,  darabjai  mind  világosabban 
alakulnak  ki  és  az  intuitíve  felfogott  egész 
színt  kap,  gazdagszik  erőben,  nő  részletező 
gonddal  kialakított  részletekben.  A  siralom¬ 
házban  ijedező  és  borzongó  asszonynépek, 
a  kisváros  alakjai,  a  kereskedő,  a  pajtás,  a 
mesterember,  a  szakácsnő,  az  utcagyerekek 
szállingóznak,  vezettetve  egy  sajátos,  a  rémület 
és  iszonyat,  a  kíváncsiság  és  a  részvétből 
egybebonyolódó  érzéstől,  s  mindebből  egy 
nagy,  hatalmas,  iszonytató,  vihart  megelőző, 
kínoktól  néma  csönd  alakul  ki  Még  fokozza 

1  Malonyay,  Munkácsy-ja  2'164.  lap. 

2  Lemonnier  i.  m.  261.  lap. 

ezt  a  falhoz  támaszkodó  feleség  hangtalan, 
görcsös  fuldoklása  .... 

Ez:  a  lélektani  mozzanat,  - —  láttuk  —  kez¬ 
dettől  fogva  alakította  vízióját.  Most  min¬ 
dent  egybefoglalt,  amit  csak  eddigi  művészi 
pályáján  az  érzés  kifejezési  módjáról  meg¬ 
tanult.  A  csönd,  a  halálos  csönd  miszté¬ 
riumáig  fokozta  az  azelőtt  ábrázolt  intenzív 
ügyeimet,  mely  a  felolvasást,  a  mesemondást, 
a  pártát  felvevő  menyasszonybemutatását  kíséri, 
hogy  suggestiv  erejével  érzéseinket  hatal¬ 
mába  kerítse,  mindenkép  azon  igyekezve, 

hogy  a  kifejezés  teltségével,  az  alakok  kifejező 
mozgásával  a  lélektani  pillanatot  minél  egy¬ 
szerűbben,  minden  színpadiasságtól  menten, 
fejezze  ki.  Valóban  egy  új  borzongást,  melyért 
egykor  Baudelaire  sóvárgott,  kelt  fel  ez  a 
megragadó  sötét  kép,  de  e  hatás  a  tökéletes 
formába  olvadt  tartalom  összhangjából  alakul  ki. 

Mert  a  keze  a  jól  elképzelt  látományt  most 
már  kitünően  szolgálta.  Mindenekelőtt  arra 
törekedett,  hogy  balladaszerű  rövidséggel,  csak 
a  lényeges  kiemelésével,  előadásának  jelleg¬ 
zetes  szűkszavúságával  hasson,  hogy  a  Knaus-os 


formába  be  nem  olvasztott  anekdotasze¬ 
rűséget  elhányja  magától.  Courbet  példája 
felvilágosítólag  hatott  reá.  Megnyerte  ilykép 
kompozíciója  egységét,  a  fényvezetés  egysé¬ 
gesítésével.  A  fény,  mely  amint  felülről,  a 
rácsos  ablakból  behatol,  „vidám  a  magasban 
és  szomorú  és  bánatos  alul",1  egységes 
tonusfátyolba  vonja  biztosan  letett  fokoza¬ 
tokban  az  egyes  alakokat.  Ezzel  a  komor, 
tompa  színharmóniával  kitűnő  hangoló  elemet 

1  C-astagnary,  Salons,  1.  404.  lap. 


TANULMÁNY  A  SIRALOMHÁZHOZ 
MUNKÁCSY  MIHÁLY  FESTMÉNYE 
SZÉPMŰVÉSZETI  MÚZEUM 

nyert,  mely  a  mély  érzés  tükrözését  biztos 
hatással  szolgálja.  Megértette,  hogy  e  tónus¬ 
egységbe  kell  beleépítenie  mindent,  színt  és 
mozgást,  még  pedig  az  egyszerű  alaphangnak 
megfelelően,  széles  formákban,  nagy  egy¬ 
ségben. 

S  ha  már  most  figyelemmel  kisérjük,  hogy 
egységben  látott  vízióját  mint  építi  fel,  a 
mit  tanulmányain  követhetünk  nyomon,  lát¬ 
juk,  hogyan  alakulnak,  változnak,  módosul¬ 
nak,  tisztulnak  azok,  képzeleti  képeinek  meg¬ 
felelően. 

A  főalakhoz  készült  vázlatán1  a  halálra 
ítélt  komor  kétségbeesését  kereste.  Összevont 
szemöldökkel,  befelé  fordult  tekintettel,  üve- 
gesedő  szemekkel  néz  maga  elé.  A  megvál- 
tozhatatlanba  való  dacos  belenyugvás  kétségbe¬ 
esett  némasága  hallgat  ki  felénk  e  tekintetből. 
De  a  beesett  arcon  puhán  játszadozó  fény¬ 
nyaláb,  amely  körülöleli  a  főformákat,  enyhíti 
az  iszonyatot,  melyet  a  rá  várakozó  sors 
tudata  máskülönben  felkeltene.  Mögötte  a  falhoz 
támaszkodó  asszonya,  görcsös  fuldoklása,  — 
a  testtartás  mindent  kifejez,  egész  érzéstengert 
szuggerál,  kereste  is  többször  a  kellő  formát,2 
melynek  legigazabb  változatát  épp  a  kész 
műben  találjuk  meg. 

A  látogatók  közt  a  iegszuggesztívebb  hatást 
a  földre  lenéző  szűrös  ember  kelti,  akinek 
kifejezéséből  úgy  érezzük,  hogy  több,  mint 
betévedett,  barát  vagy  rokon,  mindenesetre 
olyan,  akinek  szíve  az  elítéltért  érez.  A  tanul¬ 
mány  formaelemzés,  a  képen  a  tónusba  olvad 
minden,  a  tanulmányon  kezét  áliához  szorítja, 
a  képen  feje  aláhull,  keze  energiavesztetten 
lehanyatlik,  —  a  kifejezés,  a  komor  magába- 
mélyedés  intenzitása  nőtt.  A  másik,  pipáját 
görcsösen  szorító  mesterember,  amint  az 
elítéltre  néz,  pöckösen,  csakúgy  félvállról,  a 
megindulását  nem  leplezheti  el.  A  tanulmány 
nagy  szeretettel  készített  texturahatás,  a  bekecs 
bőre,  a  prém,  a  bőrkötény  mind  külön-külön 
éreztetve,  de  az  egész  nem  színben,  hanem 
tónikus  értékelésben.  A  képen  a  folt  elren¬ 
dezés  szempontjából  a  sötét  tömeget  meg¬ 
szakító  fehérre  volt  szüksége  és  így  a  kovács 
levetette  bőrkötényét,  hogy  ingben  álljon  ki, 
melyet  a  lecsüngő  nyakkendő  ment  meg  az 
unalmas  egyszínűségtől. 

A  csoport  harmadik  alakja,  az  öreg  asszony, 
aki  mindkét  kezével  belső  iszonyatát  fejezi  ki, 
a  tanulmány  és  a  kész  kép  között  szintén 
jelentős  változáson  megy  át,  —  határozottan 
előnyére.  Mindjárt  a  kéztartás  (a  tanulmányon 
a  balkézt  maga  elé  tolja,  a  képen  védőleg 
magához  vonja,  ami  jellemzőbb),  de  főleg 
kolorisztikus  szempontból  érdekes  a  fejlesztés: 

1  A  hágai  Mesdag  múzeumban  271.  szám. 

2  Egyik  változata  Düsseldorfban,  Prof.  Oeser  gyűjt, 
kiállítva  az  1904-ki  düsseldorfi  kiállításon  1139.  sz.  a. 


a  tónusegység  lényegének  mind  finomabb 
átértése.  Düsseldorfban  akkor  aligha  volt 
versenytársa,  a  legjelesebb  mestereket,  Knaust 
magát,  Vautier-t  sem  véve  ki.  Már  a  tanul¬ 
mányon  is  letesz  pozitív  színeket :  téglavörös 
szoknya,  szürke  blúz  és  kendő.  A  képen  az 
alak  alsó  részét  elvágja  az  előtte  álló  inas¬ 
gyerek,  de  a  ráeső  megtört  fény  színkiemelést 
követelt,  kékes  színt  kap  tehát  a  kendő,  mert 
csakis  így  olvadhat  be  a  tónus  nagy  egységébe. 

A  gyermekalakok  is  milyen  jellemzők  (főleg 
az  elítélt  kis  aprósága,  a  kis  naiv  butácska, 
ott  áll  semmittudóan,  kenyeret  morzsolgatva 
az  édes  apja  előtt),  a  háttérben  a  gyermekét 
karján  tartó  asszony,  mellette  az  osztrák  baka, 
felszúrt  panganétjával,  rideg  közönynyel,  cso¬ 
dálatra  méltó  nyugalomban;  az  igaz  és  ere¬ 
detien  elképzelt  tipikus  alakok  egész  sora,  a 
jól  látott  és  kitűnően  összefoglalt  egység  benyo¬ 
mását  teszi. 

Mindezt  kiegészítette  előadásának  nobilis 
egyszerűsége,  színeinek  mélységes  ereje  és 
ecsetvezetésének  bátor  őszintesége.  A  meleg 
tónusokat  ágyazó  aszfaltalapból  finom  bárso¬ 
nyos  csillámok  rezegnek  elő,  melyek  sonorikus 
egységbe  foglalják  a  nemes  színeket.  Nem 
oly  vadul  szenvedelmes,  mint  mestere  Cour- 
bet,  de  megérezte  minden  nézője,  hogy  itt 
újra  egységlátó  festővel  áll  szembe,  akiben 
egyesült  elődeinek  minden  tapasztalata,  de 
érzésben  differenciálódott,  kifejezésben  eny¬ 
hült,  s harmóniában nemesbedett.  Maga  Courbet 
és  barátai  tapsoltak  a  sikeréhez  a  legőszin¬ 
tébben  ! 

IV. 

1.  Az  1867-iki  párisi  kiállítás  nemcsak 
Munkácsy  fejlődésére  volt  döntő  fontosságú. 
A  realismus  elvét  és  Courbet  formuláját  a 
kiállításlátott  festők  egész  serege  vitte  haza 
Münchenbe  és  nagy  harcok  indultak  meg  e 
kérdések  körül. 

A  művészek  találkozóhelyén,  de  saját  művészi 
gyakorlásával  is  régóta  képviselte  a  Courbet- 
elvek  legfontosabbikát,  a  tónusfestést  egy 
frankfurti  származású  művész,  Müller  Viktor, 
aki  párisi  tartózkodása  idején  baráti  viszony¬ 
ban  élve  Courbet-val,  részese  volt  annak,  hogy 
a  mester  a  német  művészet  iránt  érdeklődni 

kezdett,  az  ötvenes  évek  közepén  többször 
megfordult  Németországban,  sőt  1858-ban 
nehány  hónapot  Frankfurtban  is  töltött,  ahol 
annakelőtte  többször  kiállított  (jelesen  1854-ben) 
nagy  hatást,  de  ellenhatást  is  keltve.1  Frank¬ 
furtban  kitűnően  érezte  magát,  iskolát  is  nyi¬ 
tott,  melyet  számosán  látogattak,  s  Müller 
Viktor  prófétája  lett  Münchenben,  amikor  oda 
(1863-ban)  áttelepedett.  Müller  művészete 
azonban  nem  volt  elég  határozott  ahhoz,  hogy 
mély  hatást  tudott  volna  kelteni.  Benne  több 
lélek  lakozék,  a  Courbet-hatást  el-elnyomta  a 
Delacroix  és  főleg  a  Couture-féle  romantika, 
amit  Bürger-Thoré  már  1867-ben  megállapított. 
A  berlini  Nemzeti  képtárban  látható  Salomé- 
ból  kiolvasható  a  Courbet  hatás  is,  finom 
a  tónus  háttere,  széles  a  formalátása,  vastag 
és  kövér  ecsettel  felrakottak  színei,  erős  barna 
árnyékokkal  biztos  rcliefhatást  keres,  —  de 
már  a  mellette  levő  Hófehérke  vázlata  tiszta 
romantika,  levegős,  odalehelt  színek,  elmosódott 
tónusok,  igazán  nem  a  vérité  vraie;  Couture- 
féle  színpadiasságot  látunk  aztán  a  müncheni 
Romeo-ban  —  ellentétben  az  előadás  bátor 
és  biztos  hangjával.  Keresi  azonban  —  s  ebben 
határozott  —  Courbet  módján  a  tónusegység 
megőrzését,  mely  legfinomabban  nyilatkozik 
meg  a  frankfurti  Stádel-intézet  Hamlet-jén  — 
nagy  szürke  tonusfátyollal  vonva  be  a  szintén 
színpadias  jelenetet. 

Münchenben  alevegő  tehát  ekkor  kezdett  meg¬ 
telni  a  tónusfestés  körül  kifejtett  agitációval, 
ami  tulajdonképen  támadás  volt  az  Akadémia 
kolorismusa  ellen,  s  Piloty  környezetében  heves 
ellenzésre  talált.  Mit  jelent  az  egész  tónus¬ 
kérdés?  —  kérdezte  a  kor  egyik  sokat  olvasott 
festőkritikusa,  Becker,  aki  akkor  a  Kölnische 
Zeitung  hasábjain  ítélkezett.  Szerinte  az  egész 
titok  ez:  dass  allé  Schatten  schwarz  gehalten, 
allé  neutralen  Töne  und  Halbtöne  in’s  Schwárz- 
liche  gezogen  werden,  so  dass  allerdings  dann 
die  farbigen  Lichter  einen  grösseren  kolori- 
stischen  Werth  erhalten.2  De  Leibl-t,  noha 

1  Riat,  i.  m.  115.  lapon.  Oly  heves  viták  folytak 
ekkor  kiállítása  körül,  hogy  a  kaszinóban  kiírták:  „Tilos 
Courbet  képeiről  beszélni".  Ugyanekkor,  egy  bankár 
estélyén,  mindenki  egy  cédulát  talált  terítékén  e  felirattal: 
„Ma  este  nem  beszélünk  Courbet-ról“. 

2  Újra  kiadva,  Deutsche  Maler  c.  kötetében,  1888. 


a  kritikus  első  kölni  mestere  volt,  ez  az  ellenzés 
nem  zavarta  meg.  Őt  Müller  Viktor  buzdította 
a  kísérletezésre  és  a  párisi  világkiállításról 
hazatérő  társai,  elsősorban  Munkácsy  rajongása 
Courbet  tonusszépségeiért,  a  tónusfestéshez 
vezették.  Ekkor  1868  őszén,  Piloty  iskolá¬ 
jába  a  Defregger  távozásával  megüresedett 
helyre  belépve,1  festette  meg  „A  kritikus" 
c.  genre-képét,  egyenesen  tónusegységre  töre¬ 
kedve.  A  figyelő  elmerülés,  a  képszemlélés 
intenzitásának  psychologiai  jellemzése  érdekli, 
kevéssel  sokat  mondásra  törekedve,  nyugtalan 
izgalmat,  felhevült  érzelmi  életet  kifejezve. 
A  belső  nyugtalanság  azonban  megnyilat¬ 
kozik  az  előadásban  is,  a  tónusegység  meg¬ 
őrzése  csak  holt  részek  árán  sikerül,  a  tér 
mélységét  nem  tudta  éreztetni,  az  egész  igen 
lágyan,  elmosódottan,  simán  van  festve,  de 
még  német  kritikusai  is2  kifogásolják  a  rikító, 
elszigetelt  fényfoltokat,  melyek  a  tónikus  fes¬ 
tést  zavarják.  A  színek  tónikus  zenéjét  hasz¬ 
talan  keressük  nála,  és  hasztalan  azok  zománcos 
fényét  (Courbet  és  Munkácsy  ecseténél  erejét), 
látszik,  hogy  csak  elvek  hatása  alatt  festett, 
most  még  csak  hallott  Courbet-ról,  a  mű  maga 
egyelőre  csak  kísérletezés. 

2  Itt  egy  pillanatra  meg  kell  államink  és 
összegeznünk  a  következő  tényeket:  1867  októ¬ 
berében  Munkácsy  Párisban  volt,  onnét  vissza¬ 
térve  tavaszig  Münchenben  maradt,  majd 
Pestre,  onnét  Düsseldorfba  ment  és  1868.  telén 
festette  az  Ásító  inast.  Ezzel  szemben  1868-ig 
Leibl  festészetében  Courbet-féle  tónusfesté¬ 
szetet  nem  találunk,  az  ez  év  telén  festett 
Kritikusig.  Amikor  1869  februárjában  e  képet 
Düsseldorfban  kiállították,  Munkácsy  megnézte, 
de  a  párisi  Courbet-kiállítás  hatalmas  impresz- 
sziója  után  döntő  hatással  még  akkor  sem 
lehetett  volna  rá,  ha  a  hónapokkal  azelőtt  festett 
Ásító  inassal  be  nem  bizonyította  volna,  hogy 
e  hatásra  már  semmi  szüksége.  Ilges,  Mun- 

1  Helytelenül  állítja  Mayr,  hogy  Leibl  a  Piloty-isko- 
lába  1869.  január  elején  lépett  be.  „A  Kritikus"  c.  képet 
ott  festette,  s  februárban  az  már  utazott.  (Szinyei-Merse 
Pál  szóbeli  közlése  alapján.) 

2  A  kép  ki  volt  állítva  az  1906-iki  berlini  jubileumi 
kiállításon.  L.  Hamann,  Ein  Gang  durch  die  Jahrhundert- 
ausstell.  156.  lap.  Főleg  Rúd.  Klein,  Ein  Jahrhundert 
dcut.  Maierei  91.  lap. 

kácsy  életrajzában  hivatkozik  Leisten  festő 
szavára,  aki  szerint  Munkácsy  odanyilatkozott 
volna  Leibl  képe  láttán,  jetz  will  ich  auch  einmal 
so  frisch  malen  wie  Leibl.1  Ezt  a  kijelentést  nem 
lehet  szó  szerint  venni,  —  a  németül  nem  tudó 
Munkácsy  így  semmikép  sem  mondhatta,  — 
csak  annyi  lehet  igaz,  hogy  Leibl  képe  láttán  örült, 
hogy  rokon  művészi  felfogásra  talált,  merthiszen 
mindketten,  mint  láttuk,  teljesen  külön  utakon, 
körülbelül  egyidőben,  de  egymástól  függet¬ 
lenül,  tónusfestőkké  lettek. 

A  főforrás  Courbet  hatalmas  egyénisége, 
a  tónusfestészet  e  nagy  képviselője,  a  kitől  a 
két  fiatal  művész  —  láttuk  mely  utakon,  — 
a  tónuslátás  formáit  —  de  csak  azt!  —  átvette, 
—  hogy  mindketten,  érzéseik  alapján  kiala¬ 
kított  képzeleti  képeiket  azoknak  megfelelő 
módon  fejezzék  ki.'2 

3.  1868  őszén,  —  mint  mondottuk  —  fel¬ 
szabadult  egy  hely  Piloty  mesterműtermében 
és  Leibl  végre  bejuthatott.  Itt  ismét  össze¬ 
került  Szinyei  -  Mersével,  akivel  különben  is 
szoros  barátságot  tartott.  Érzésviláguk,  törek¬ 
véseik  rokonsága  kapcsolta  őket  össze.  Leibl 
ekkor  festette  Gedon  szobrász  feleségének 
arcképét,  melyet  —  A  Kritikussal  együtt  — 
az  azévi  müncheni  nemzetközi  kiállításon  — 
kiállított,  s  a  következő  évben  Párisba  küldött, 
a  hol  —  éppen  úgy,  mint  Munkácsy  Siralom- 
ház-át,  —  arcképét  is  aranyéremmel  tüntet¬ 
ték  ki.  E  képet  egy  francia  úrnő  —  tulajdo¬ 
nosa  —  féltékeny  gonddal  rejtegeti,  —  de 
kétségtelen,  hogy  a  fiatal  művész  legsikerül¬ 

1  Ilges  i.  m.  42.  lap. 

2  A  német  kritika,  módfeletti  gyűlölködéssel,  melyből 

az  objektivitás  teljesen  száműzve  van,  nemcsak  zsidónak 

tette  meg  Munkácsyt  (Maier-Graefe,  Entwicklungsge- 

schichte  dér  mód.  Kunst,  517.  lap),  hanem  egyenesen 
Leibl-tanítványnak,  aki  „mesterétől"  ellopta  színeinek 
erejét,  elsajátította  ecsetvezetésének  mesteri  voltát  (Gurlitt, 
Die  deutsche  Kunst,  520.  lap),  sőt  egyikőjük  azt  állítja, 
hogy  minden  kiállításon  egyenesen  Leibl-tanítványnak 
vallotta  magát.  (Maier-Graefe  i.  m.  496.  lap.)  Végig 
néztem  a  Salon-katalogusokat,  de  ilyen  vallomást  nem 
találtam  sehol.  A  német  kritikusok  nem  átallanak  ilyen 
nevetséges  legendát  terjeszteni  (Fuchs,  Deutsche  Form, 
273.  lap.  Rosenhagen,  Über  Land  und  Meer,  1906.), 
sőt  legújabban  egy  Klein  nevű  (Liebermannról  írt  füze¬ 
tében,  53.  lap)  Leibl-tól  vett  kincsekkel  uzsorát  foly¬ 
tatónak  nevezi.  Meg  kellett  állapítanunk,  mily  igaztalan 
és  nemtelen  ez  eljárásuk! 


tebb  alkotása  lehetett,  —  noha  Eugéne  Müntz 
ezt  írta  róla:  „képe  még  gyakorlatlan,  a  tudás 
hiányzik,  de  nem  a  tehetség".  Castagnary 
ellenben  éppen  tudását  ösmeri  el,1  mondván: 
„Milyen  művész  az,  aki  minden  fölösleges 
részletet  elmellőzve,  ily  szélesen  festette  meg 
a  szürke  ruhát,  jelezni  tudta  egy  pár  ecset¬ 
vonással  a  kezeket,  s  minden  érdeket  a  finom 
arcra  átvinni,  melyet  oly  gondosan  és  gyön¬ 
géden  modellált  ki.“  Minden  szavából  kiérezzük, 
hogy  itt  a  Courbet-elvek  diadalának  örült, 
éppen  úgy  mint  Munkácsynál,  a  tónus  finom¬ 
ságát,  a  relief  erejét,  a  széles  formalátást 
emelve  ki. 

4.  A  nemzetközi  tárlat  betetőzte  az  izgal¬ 
makat.  Megjelentek  a  barbizoni  mesterek, 
Courbet  hét  festménynyel  külön  teremben, 
Manet  két  művel,  ott  volt  Knaus,  Boecklin, 
Müller  Victor,  de  ott  voltak  hőseink  is : 
Munkácsy  két  képpel  (köztük  az  Ásító  inas),  Leibl 
több  arcképpel  (köztük  Gedonné  portrait-ja)  és 
A  kritikussal,  Szinyei-Merse  Pán  és  nimfá-val.2 

A  kiállítás  középpontja  a  Courbet-terem  lett. 
Ekörül  folytak  le  a  legszenvedélyesebb  harcok. 
A  Piloty -párt  egyszerűen  kijelentette,  hogy 
ezek  a  minden  képzeletet  nélkülöző  természet¬ 
másolások  valójában  „plumpe  A^achwerke" 3 
s  kritikusuk  mindenkit,  aki  Courbet-hatás 
gyanújába  esett,  tehát  Müller  Viktort,  Feuer- 
bachot,  a  frankfurti  festőket  persze,  Burgert, 
Burnitzot,  szenvedelmesen  megtámadott.  Érde¬ 
kes,  hogy  ide  sorozta,  a  crassrealisták  közé 4 
Böcklint,  aki  „ízléstelen  tartalmú  képzelgéseit 
harmoniátlan,  rikító  színezéssel  és  durva  kidol¬ 
gozásban"  adja  elő. 5 

E  harc  közben,  művészbarátai  meghívására, 
s  hogy  a  bajor  királytól  kapott  rendjelt  sze- 

1  Salons,  I.  köt.  402.  lap. 

2  A  magyar  művészet  általában  gazdagon  volt  kép¬ 
viselve,  —  az  említetteken  kívül  Orlai  P.  Soma,  Markó 
Károly,  Benczúr  Gyula,  Lieczenmaier  Sándor,  Wagner 
Sándor,  Brodszky,  Molnár  és  Dunaiszky  vettek  részt. 
Ezek  nagyrésze  azonban  a  Piloty  vagy  a  még  régebbi 
iskolák  sorai  közé  szépen  beleilleszkedett. 

3  Becker  i.  m  557.  lap. 

4  U.  o.  532.  lap. 

5  Kivételt  csak  Leibl-lal  tesz,  aki  fog  festeni  tudni, 
536.  lap.  De  ennek  az  az  oka,  hogy  Leibl  —  mint  már 
említettük  —  Kölnben  tanítványa,  most  pedig  jó  barátja 
volt.  A  fő  a  Gemütlichkeit ! 

mélyesen  megköszönje,  a  nyár  folyamán 
Münchenbe  jött  maga  a  mester.  Az  ekkor 
szerzett  impressziók  alapján,  egy  pár  évvel 
később,  humoros  leírást  ad  róla  (a  bécsi 
Pressé-ben)  Bayersdorfer,  aki  már  ekkor  kon¬ 
statálja  —  Müller  Viktoron,  Feuersbachon  és 
Leibl-on  —  Courbet  nagy  hatását.  Kétség¬ 
telen,  hogy  ezt  a  hatást  Courbet  személyes 
megjelenése  csak  fokozta.  Amilyen  a  festési 
módja,  olyan  az  ember.  Barna  bársonyruhá¬ 
jában,  gyapjushawllal  nyaka  körül,  szájában 
a  kis  fapipával,  fején  a  pörge  sipkával,  az 
igazi  nyakas  paraszt,  csupa  izom  és  erő,  mint 
egy  ősember,  maga  a  szent  akarat.  Híres 
asszír  profilját  megviselte  az  idő.  Szakállábán 
most  már  ősz  szálak  rezegnek,  csak  tekintete 
ép,  sötét,  nagy,  s  kifejező,  „mint  két  tükör, 
melylyel  a  világot  felszívja".  Így  ment  végig 
München  utcáin,  határtalan  hiúságát  legyez- 
getve  a  hódolattól,  melylyel  a  fiatalok,  első 
sorban  Leibl,  Szinyei-Merse,  de  az  idősebb 
művészek  is,  Müller  Viktor,  Ramberg  báró 
elhalmozták.  A  hivatalos  banketteken,  a  vég¬ 
telen  sörözéseken  kénye-kedve  szerint  meny¬ 
döröghetett  az  akadémiai  művészet  ellen, 
melyeket  rendesen  br.  Ramberg  tolmácsolt, 
de  fiatal  barátai  kedvéért,  a  Hals  és  Rembrandt 
másolatokon  kívül,  egy  akttanulmányt  és  egy 
tájképet  is  festett,  a  starnbergi  tó  partján, 
egyhuzamban  órákon  át  festve,  a  szokatlanul 
hűvös  időjárás  ellenére  is.  Ezenközben  fel¬ 
kiáltott:  — -  íme  a  földetek  —  később  pedig: 
íme  a  fátok,  - —  meg  a  vizetek!  —  amint 
ecsete  alól  hatalmas  erővel  bontakoztak  ki  a 
formák,  a  színek,  a  nagy  zöld  harmóniából. 
Szinyeit  különösen  érdekelte  Courbet  mély 
zöldje,  mely  a  világos  zöldtől  a  sötét  zöldig 
a  színskála  minden  fokozatán  átsuhan,  s  a 
pirosas-fehérrel  vagy  a  barnás-fehérrel  ellentétbe 
állítva,  egyszerre  új,  igaz,  nedves  és  ragyogó 
hatásokat  csalt  ki  palettájáról.  Amint  a  fény 
változik,  a  zöld  is  színt  vált.  Courbet  tájké¬ 
pein  megfigyelte  e  tónusváltozást,  szétszórt 
fényben  mint  lesz  sárgás-zölddé,  ha  fény  hull 
rá  rőtté  válik,  s  amint  száll  alá  a  nap,  vörös 
árnyalatba  enyhül  a  fénye.  .  .  . 

Leibl  főleg  biztos  tónusegységéért  s  ez  egy¬ 
ség  végtelen  differenciálódott  voltáért  rajongott, 
a  biztonságért,  melylyel  meglátott,  felfogott 

és  azonnal  vásznára  tett  minden  formaárnya¬ 
latot,  melyet  főleg  akt-festése  közben  figyel¬ 
hetett  meg.  Most  ő  is  azon  volt,  hogy  sze¬ 
mét  és  kezét  erre  a  határtalan  készségre 
gyakorolja  be.  Barátait  egyre-másra  portraiti- 
rozta.  így  készült  Szinyei-Merse  arcképváz¬ 
lata  is,1  egy  egységes  nagy  vízió,  hirtelen 
felfogva,  gyorsan  letéve,  széles,  de  rövidre 
vágott  ecsettel  festve,  a  barnás  okker-bitüm- 
alapba  feltéve  a  formákat,  csak  itt-ott  érez¬ 
tetve  a  lokális  színeket,  a  fekete  cilindert,  a 
szürke  kabátot,  egyébként  csakis  a  jellemet, 
a  testtartást,  a  karaktert  keresve.  A  vázlatról 
természetesen  hiányzik  még  a  tónusok  lágy 
nyugalma,  a  végső  finomság,  de  karakter¬ 
éreztetés  szempontjából,  tökéletes.  Igaza  van 
Göthének:  „A  nagy  művész  alkotása  minden 
állapotában  kész". 

5.  Hogy  ezt  a  Szinyei-arcképet  be  nem 
fejezhette,  annak  nagy  oka  volt.  A  kiállítás 
kettészakította  Piloty-iskoláját  s  Leibl,  Szinyei 
s  még  nehányan  hangosan  elégedetlenkedtek 
és  nyíltan  állást  foglaltak  Courbet  mellett. 
Megpecsételték  ezt  azzal,  hogy  kiléptek  az 
iskolából  és  külön  műtermet  nyitottak.  Az 
eset  nagy  feltűnést  keltett,  de  —  mint  Szinyei 
beszéli  - —  ők  azzal  nem  törődtek.  Leibl  azon¬ 
nal  hozzáfogott  egy  újabb  kompozícióhoz,  de 
eközben  történt  még  más  is.  Courbet  közvet¬ 
len  környezetéből,  francia  részről,  váratlanul 
azzal  az  ajánlattal  állottak  elő,  menne  Párisba, 
festené  meg  ott  Madame  de  Laux  arcképét, 
(aki  maga  is  festőnő  volt)  s  állítaná  ki  Páris- 
ban  Gedonné  arcképét.  A  megtisztelő  aján¬ 
latot  elfogadva,  elkezdett  képét2  befejezetle¬ 
nül  hagyva,  1869  november  13-án  elutazott 
Párisba,  ahol  Courbet  szívesen  fogadta,  be¬ 
vezette  baráti  körébe  s  gyakran  felkereste 
munkaközben  is,  mialatt  a  Cocotte  és  Az  öreg 
párisi  nő  c.  képeit  festette.  Maga  Leibl  be¬ 
szélte,  hogy  Courbet  gyakran  megveregette 
a  vállát  és  kezet  szorított  vele,  látva,  hogy 
mennyire  megértette  és  mily  mesterien  fejlő- 

1  A  Szépművészeti  Múzeumban,  X.  tér.  5.  szám. 
Most  először  közöljük. 

2  Újabban  a  Reichenbergi  Múzeumba  került.  Mayr 
Leibl-életrajzában  tévesen  mondja,  hogy  ekkor  a  Kri¬ 
tikust  festette,  mely  már  rég  készen  volt,  35.  lap.  A  képet 
a  berlini  Secessio  idei  tavaszi  kiállításán  láthattuk. 

dik.1  Leibl  egy  évig  maradt  Párisban,  a 
háború  ugyanis  közben  kiütött  és  1870  no¬ 
vemberében  vissza  kellett  mennie  Münchenbe. 
Ez  idő  alatt  nyolc  képet  fejezett  be,  tehát 
igazi  szenvedélylyel  festett,  mint  azt  Courbet 
követelte,  aki  szerint  a  festés  un  métier  d’enragé. 
Erről  az  időről,  a  Courbet-val  való  együtt- 
létről,  Leibl  egész  életén  át  rajongással  emlé¬ 
kezett  s  mikor  Courbet  tragikus  sorsáról  hal¬ 
lott,  gyászt  öltött  szívében,  egyre  hangoztatva, 
hogy  mily  kegyetlen  cinizmussal  bántak  a 
franciák  legnagyobb  művészükkel,  belekeverve 
őt  a  Vendőme-szobor  perbe,  számkivetésbe 
kergették  és  a  kiállításaikról  is  kizárták  (Meis- 
sonier  indítványára!),  amit  a  Svájcban  élő 
mester  nem  sokáig  bírt  el,  mértéktelen  ivás- 
nak  adta  magát,  s  1877  december  31-én  a  genfi 
tó  partján,  Tour  de  Peilzban  kiszenvedett. 

A  fiatal  Leibl  az  akadémia  porát  alighogy 
lerázta  magáról  s  íme  egy  nagy  és  teljesen 
kész  mester  közvetlen  hatása  alá  került,  mi  sem 
természetesebb,  minthogy  művészetére  elhatá¬ 
rozó  befolyásokat  nyer.  Minden  nyitott  szem¬ 
mel  látó  azonnal  felismeri  ezt,2 3  jöhet-e  itt  a 
nemzeti  hiúság  kérdése  számításba?  És  mégis, 
életrajzírója  hevesen  tiltakozik  az  ellen,  hogy 
Leibl  Courbet  hatása  alatt  állott,  szerinte 
mindegyik  kész  mester  volt  már,  mikor  egy¬ 
másra  találtak  s  mindössze  Anregung  hin 
und  her  (!)  und  Freundschaft  war  das  Resul- 
tat  dieser  Begegnung/’  Nos,  ez  a  hatás  több 
volt,  mint  egy  gegenseitiges  Zutrinken4  s 
egészen  érthetetlen  Tschudi  kijelentése,  mely 
szerint  Courbet  hatását  Leiblra  nem  lehet  ki¬ 
mutatni.5 

1  Schlittgen  emlékezéseiben  olvassuk.  (Kunst  und 
Künstler  I.  126.  lap.) 

2  A  legújabb  berlini  Courbet-kiállítás  alkalmával  (1906 
jan.  21.)  Stahl  a  Béri.  Tagblattban  elismeri,  hogy  Leibl 
meghódolt  neki. 

3  Mayr.  i.  m.  38.  lap. 

4  Maicr-Graefe,  Entwickelungsgeschichte,  487.  lap. 

5  Bevezetés  a  Jahrhundertausstellung  emlékműhöz. 
(München,  Bruckmann  kiad.)  XXXIV.  lap.  Noha  nyolc 
év  előtt  az  1900-i  párisi  kiállításról  írt  cikkében  (Kunst 
II.  34.  lap)  — -  Courbet  műveinek  közvetlen  hatása  alatt 
—  felismerte,  dass  an  solcher  Quelle  Leibl  und  Trübner 
geschöpft  habén  müssten.  Aminthogy  bebizonyult,  hogy 
az  1869-iki  müncheni  kiállításon  Trübner  is  látta  Courbet 
kollekcióját,  mert  1868  telén  ő  is  müncheni  akadémikus 


6.  Egy  döntő  körülményt  újból  hangoztatnunk 
kell,  azt  a  hatást,  melyet  Courbet  ab  invisis 
gyakorolt  Leiblra  —  Müller  Viktoron  keresz¬ 
tül  —  Munkácsy  és  társai  elbeszélései  alap¬ 
ján,  még  mielőtt  Courbet  műveit  látta  volna 
1869  előtt  Ezt  a  hatást  már  1870-ben  kon¬ 
statálta  a  párisi  kritika  a  Gedonné-arcképnél 
előbb  maga  Courbet  Münchenben  ;  erőteljesen 
nyilatkozik  az  meg  az  impresszióra  festett 
Szinyei- arcképvázlaton  is,  úgy  hogy  mikor 
Párisba  került,  a  mester  közvetetlen  környe¬ 
zetébe,  a  hatás  természetszerűleg  csak  nőtt, 
nyert  intenzitásban,  de  egyszersmind  kezdett 
különválni  is,  megteremtvén  —  a  Courbet- 
féle  tónusfestés  alapján  —  a  maga  egyéni 
látásának  megfelelő  változatot.  Ezt  a  procesz- 
szust  figyelhetjük  meg  mindjárt  a  Cocottenál. 
Itt,  csakis  itt  találkozunk  nála  először  a  hússzín 
azon  finom  zománcos  ragyogásával,  (Courbet 
művészetének  egyik  alapvető  nagy  kvalitásá¬ 
val)  melyet  nem  láttunk  még  „A  kritikus"  tónus¬ 
harmóniájában.  Másrészt  ecsetvezetése  kezd 
lágygyá,  elmosódóvá,  foltokra  széthullóvá,  fo¬ 
lyékonnyá  válni,  térérzete  még  itt  is  bizony¬ 
talan,  a  nagy  perzsaszőnyeggel  fedett  otto- 
mán  nincs  a  térbe  állítva,  de  ki  kell  emelnünk 
foltelosztását,  tónusegységének  finomságát,  de¬ 
likát  harmóniáját,  melynek  hatását  a  csend¬ 
élet-részletek  színessége  csak  fokozza  —  ez 
itt  az  egyetlen  Piloty-emlék  —  ehhez  azon¬ 
ban  végig  ragaszkodik.  Technikai  fejlődés  szem¬ 
pontjából  haladást  jelent  az  olvasóját  mor¬ 
zsoló  „Öreg  asszony"  képe,  itt  szélesebb,  össze- 
foglalóbb,  egyszerűbb  az  előadása,  nem  színt, 
kizárólag  tónust  tart  szem  előtt  s  az  egysé¬ 
ges  hatást  keresve,  szinte  félősen  tartózkodik 
minden  részletezéstől. 

Münchenbe  visszatérve  (1870  őszén)  Leibl 
nem  találta  meg  nyugalmát,  a  következő  két 
évet  ott  tölti  ugyan,  de  sokat  kezd  falura 
járni,  vadászni,  sportot  fizni  s  1873  tavaszán 

volt  cs  az  maradt  1869  őszéig,  amikor  Bécsbe  ment 
Canon-hoz.  Münchenben  Wagner  Sándor  tanítványa  lett, 
de  főleg  Courbet  híveihez  (Leibl,  Szinyei-Merse)  csat¬ 
lakozott  (Fuchs,  W.  Trübner  und  sein  Werk  p.  24) 
nem  áll  tehát,  hogy  Leibl  volt  a  láncszem  Courbet  és 
Trübner  közt,  mint  azt  újabban  is  (Muther:  Courbet;  Die 
Kunst  48.  fűz.  59.  1.)  hangoztatják,  A  kapcsolat  itt  is 
közvetetlen. 


407 


Lázár  Béla  :  A  modern  művészet  kezdetei 


aztán  Grasslfingre  költözik,  s  ott  —  a  magány¬ 
ban  eltöltött  másfél  év  alatt  (1874  őszéig)  — - 
sikerül  egybefoglalni  eddigi  tanulmányai  ered¬ 
ményeit  a  „Két  dachaui  nő“  c.  művében.1 
Amit  közben  festett  — -  nehány  érdekes  arc¬ 
kép  s  a  befejezetlen  Asztaltársaság  —  csak 
lázas  nyugtalanságát  árulta  el.  A  falusi  ma¬ 
gányban  végre  megtalálta  az  alkotáshoz  szük¬ 
séges  koncentráló  erőt  s  megalkotta  élete  első 
korszakának  főművét. 

Egy  pohárka  bor  mellett  két  parasztasszony 
ül  egymásmellett  a  szobában  a  pádon,  egy 
idősebb,  meg  egy  ifjabb,  kissé  keresett,  vasár¬ 
napi  díszben.  Az  idősebb  mondott  valamit  s 
lesi  a  hatást.  Gúnyos  mosoly  játszik  ajkai 
körül.  Az  ifjabb  néz  rá,  szótlanul  tart  kezé¬ 
ben  egy  levelet  s  nem  tud  elhatározó  választ 
adni.  Mindkettő  hallgat,  de  hallgatásuk  for¬ 
mái,  mozdulatuk  és  arcuk  kifejezése  egyszerre 
két  jellembe,  két  lélekbe  világít  be.  Később 
sem  sikerült  Leiblnak  annyira  a  formába  ön¬ 
teni  a  tartalmat,  mint  itt,  ahol  egészen  festő, 
még  pedig  lélekfestő.  Nem  olyan  elementáris 
a  hatása,  mint  Munkácsy  Siralomházának, 
de  az  egyszerű  feladatot  a  kifejezés  bámu¬ 
latos  gazdagságával  és  változatosságával  oldotta 
meg. 

Lágy,  elmosódó,  foltokba  omló,  folyékony  az 
ecsetvezetése  még  itt  is,  sokkal  puhább,  mint 
akár  Courbeté,  akár  Munkácsyé,  de  széles, 
formát  teremtő  és  megőrző  és  egységbe  tartó. 
Az  egész  roppant  finom  tónusfestészet,  de 
már  változatosabb,  nem  vezet  mindent  sötét 
árnyékokra  vissza.  Ennyiben  modernebb  Mun¬ 
kácsy  Siralomházánál.  A  kérdés:  a  szin  meg¬ 
őrzése  Leibl  kis  baráti  körét  már  nagyban 
foglalkoztatta,  ami  kitűnik  abból  a  levélből 
is,  melyet  egyik  tanítványa,  Schuch  írt  ezidétt 
Hagenmister  nevű  barátjához,2  amelyben  a  színt 
elnyomó  tónusfestéssel  szembe  állítja  a  színt 
s  a  tónus  elnyomását  követeli  a  szín  érde¬ 

1  Munkácsy  Mihály  tulajdonából  a  berlini  Nat.  Ga¬ 
lerié  birtokában. 

2  Ivunst  und  Kiinstler  VI.  köt.  15.  lap.  A  tónus  el¬ 
nyomván  a  plasztikát  és  helyi  színt,  amiből  következik : 
AVer  in  voller  Kraft  und  Plausibilitát  malen  will,  not- 
wendig  den  Tón  ausschliesst  und  umgekehrt :  wer  Tón 
malen  will,  notwendig  die  Plastik  und  Lokalfarbe  unter- 
ordnen  inuss“. 


kében.  Leibl  gondolatvilágának  a  visszhangja 
ez,  akit  falusi  magányában  is  gyakran  felke¬ 
restek  fiatal  barátai,  Trübner,  Schuch,  Sperl 
s  akikkel  bizonyára  erről  a  problémáról  is 
beszélgetett.  Az  abszolút  tónust  ki  kellett 
zárnia,  hogy  színhez  juthasson.  Ez  időben 
már  a  világos  harmóniákat,  a  színre  épített 
összhangot  keresték  a  franciák  is,  Courbet 
tanítványai,  ami  egyenes  folyománya  volt 
Courbet  tónusegységének,  melyet  a  maga 
sötét  egyhangúságában  nem  lehetett  minden 
érzés  kifejezésére  alkalmazni,  maga  Courbet 
is  egyre  színesebb  lett  s  természetesen  Leibl 
is  fejlődött  a  szín  felé.  Új  művében  végre 
keresve  a  változatos,  derűs,  világos  tónust, 
sikerült  azt  megtalálnia  abban  a  nedves,  oda¬ 
lehelt  tónusfátyolban,  mely  beborítja  az  egé¬ 
szet,  összetartja  az  elülső  alakokat,  sötét  fol¬ 
tokban  s  a  háttért  alkotó  falat,  világosakban, 
amint  szürke  tónusán  a  kékes  színek  játsza¬ 
dozva  futnak  végig.  Ebben  a  már  gazdagon 
variált  tónusban  pozitív  színek  is  érvényesül¬ 
hetnek.  Elsősorban  feketéje,  melynek  sajátos 

értéket  tud  adni,  de  amelyet  egyre  meg-meg- 
szaggat.  Nemcsak  a  fehér  nyakkendőkkel,  a 
kezek  és  arcok  zománcos  színével,  hanem  a 
fehérrel  mustrált  harisnyákkal,  a  vörössel  be¬ 
szegett  szoknyákkal,  a  vörösrámás  cipőkkel 
és  a  két  széles,  vörös  pántlikával,  mely  végig¬ 
szalad  a  fiatal  asszony  szoknyáján  s  átnyúlik 
az  idősebbére  is.  A  texturahatásokat  is  fel¬ 
használja,  a  fátyol  az  arcokon  mily  hajszál¬ 
finomsággal  odalehelt.  Csendéletrészletekkel 
újra  találkozunk  (még  a  vázlatnak  hagyott 
Asztaltársaságnál  is  ezekkel  készült  el  leg¬ 
előbb,  a  nő  feje  foltban  van  csak  letéve,  de 
a  fülbevalóját  már  megcsinálta) :  itt  íme  a 
korsó  az  ablakpárkányon,  a  kép  a  falon,  a 
pohár  az  asztalon:  Piloty  kísért  s  később  el¬ 
uralkodik  művészetén.  Ha  haladást  is  talá¬ 
lunk  téralkotásában  (az  alsó  része  levegővel 
teli),  de  bizony  a  fal  még  mindig  előrejő  és 
a  fiatal  nő  feje  tapad  a  falba,  mert  Munkácsy 
plasztikai  érzékével  nem  vetekedhetik.  De  a 
módban,  ahogy  ő  a  természetbenyomást  meg¬ 
festi,  ahogy  —  teszem  —  a  két  női  arcot  szí¬ 
neiben  jellemzi,  nyilatkozik  meg  mesterien 
festői  képzelete.  Hatásának  főtényezője  éppen 
ez  a  nobilis  festés,  a  formaadás  szépsége,  a 
művész  mély  érzése,  mely  színeinek  harmo¬ 
nizálásában  mindent  elnyomó  elementáris  erő¬ 
vel,  minden  mástól  különböző  ritmusban  nyi¬ 
latkozik  meg! 

7.  Münchenben  azonban  ekkor,  —  1875-ben, 
a  francia  háború  után,  -  nem  lehetett  sikere. 
Piloty  tanítványai,  élükön  Diez,  Claus  Mayer, 
Kaulbachal,  tarkára  színezett  képeikkel,  ked¬ 
ves  történeteikkel  uralkodtak  a  közönség  ízlé¬ 
sén.  A  tónusfestést,  megtört  színeivel,  fran¬ 
cia  eredetével,  egyetértőén  üldözték.  Amikor 
Pecht,  Leiblről  írt  bírálatában,  Courbetvel  együtt 
emlegette,  mint  a  rút  tipusok  festőjét,  eldön¬ 
tötte  Leibl  sorsát.  A  katonailag  legyőzött  Fran¬ 
ciaországot  művészileg  is  legyőzöttnek  hirdet¬ 
ték.  Ha  nem  is  ebből  a  szempontból,  de  még 
Böcklin  is  kikelt  a  tónusfestők  ellen.1  Az  ő 
látása  a  világos,  a  tiszta  színekből  követelte 
a  harmóniát.  Máskép  látott,  mint  Leibl  —  tehát 
nem  értette  meg  —  aztán  ő  maga  mondta, 
hogy  c  fölött  nem  is  lehet  vitatkozni.  Mán 

1  Floerke,  Zehn  Jahre  mit  Böcklin,  205.  lap. 

diskutiert  dabei  eben  um  seinen  Intellekt.1 
A  Leibl-megértésnek  pedig  nem  jött  még  el 
az  ideje.  Csak  huszonegy  évvel  később,  1895- 
ben  aratott  teljes  sikert,  akkor  is  a  natura¬ 
lista  irodalom  és  Liebermann  által  modernizált 
Berlinben.  A  franciák  azonban  mint  tudjuk, 
méltányolták,  de  csak  széles  festését. 

Csak  nemrég  is  Ars.  Alexandra,2  ismer¬ 
tetve  a  modern  német  művészetet,  Leiblt 
a  legelső  német  festőnek  jelenté  ki,  de  kizá¬ 
rólag  a  dachaui  asszonyok  és  a  hasonló 
modorban  festett  művei  alapján,3  melyeknek 
ritka  szép  és  gazdag  teknikáját  Rembrandt 
alá,  de  minden  más  hollandus  fölé  emelte, 
„mert  annyit  tud,  mint  ők,  csak  több  benne 
az  érzés."  Sajátságos,  hogy  a  németek  ezt 
az  érzést  nem  tudják  kiolvasni  műveiből.  Még 
Muther  is  panaszkodik  az  érzés  fogyatékos¬ 
sága  miatt,4  ami  csak  azt  bizonyítja,  hogy 
a  színek  és  formák  és  színharmóniák  nyel¬ 
vén  még  mindig  nem  beszélnek. 

V. 

1.  Mondottuk,  hogy  Szinyei  Merse  Pál  is 
ab  invisis  került  francia  hatás  alá,  ugyan¬ 
akkor,  amikor  tájképtanulmányait  figurális  tu¬ 
dásával  akarva  összekapcsolni,  Böcklin  inspi¬ 
rációra,  a  Pánok,  Faunok  és  Nimfák  világá¬ 
val  népesítette  be  napsugaras  erdőmélyeit  és 
ragyogó  rétjeit.  Mikor  1868  őszén  újra  kenye¬ 
res  társa  lesz  Leibl  is,  aki  ekkor  lépett  be 
Pilotyhoz,  szoros  barátságra  lépnek,  mert  hiszen 
rokonok  érzésben,  szeretik  az  életet,  keresik 
a  valót  s  mint  a  franciák,  nyitott  szemmel 
állanak  a  természet  elé.  Mikor  megnyílik  a 

1  U.  o.  117.  lap. 

2  A  Figaróban,  1907.  aug.  14. 

3  Ellenben  nem  volt  szerencséje,  a  franciák  közt 
sem,  holbeinos  teknikában  festett  kései  műveivel ;  Ca- 
stagnary  1878-ban  rákiált,  hogy  nem  bánja  ugyan,  ha 
modort  cserél  (pedig  dehogy  nem  bánta!),  de  most 
azután  maradjon  is  meg  mellette.  II  faut  en  finir  avec 
les  sauts  de  carpe.  Salons  II.  341.  lap.  Ugj'anakkor 
Lemonnier  is  gúnyosan  beszél  „mesterember*1  modorá¬ 
ról.  Les  Peintres  de  la  Vie.  219.  lap.  Ezt  a  modort  ger¬ 
mánnak  érezték. 

4  Á  dr.  Koeppeneket  (Die  mód.  Maierei.  111.  Monogr. 
7.),  nem  is  említve,  akik  zokognak  a  mese  hiánya 
miatt. 


.4  modern  művészet  kezdetei 


nemzetközi  tárlat,  bámulattal  látják,  mennyire 
igaz  volt  érzésük.  Szinyeit  különösen  a  bar- 
bizoni  mesterek  tájképei  és  Courbetnél  is 
inkább  a  tájképi  elemek  érdekelték.  „Elámul- 
tam  —  mondotta1  —  hogy  mennyire  nekem 
adnak  igazat,  hogy  még  sincs  olyan  rossz 
szemem,  mint  rámfogták.  Courbet  és  a  fran¬ 
ciák  egészen  megerősítettek  a  magam  irányá¬ 
ban  Courbetval  való  személyes  ösmerkedése 
fokozta  azt  a  hatást,  melyet  rá  a  mester  táj¬ 
képei  gyakoroltak,  főleg  napsugaras  erdő¬ 
mélyei,  melyekben  a  fény  egyoldalról  áramlik 
s  így  a  leggyönyörűbb  fény  árny  hatásokat 
teremthette  meg.  Tájképein  teltek  Courbet 
színei  —  főleg  csodás  zöldje!  —  itt  világos 
harmóniák  keletkeznek,  aminthogy  nem  egy¬ 
szer  észreveszi  már  a  szabadban  áramló,  a 
végtelent  betöltő,  napsütötte  fényt  is  s  főleg 
tengerképeiben  a  szürkére  építi  fel  színhar¬ 
móniáit,  1865  óta,  amiben  a  kor  színsóvár¬ 
gása  is  segíti,  bizonyság  rá,  hogy  ebbeli  törek¬ 
véseit  a  fiatal  festők  nagy  örömmel  üdvözlik. 
Koller  Rudolf  (Böcklin  barátja)  —  svájci  állat¬ 
festő  például  —  ezidétt  Párisban  jár  és  meg¬ 
lepetve  konstatálja,  mennyire  felderültek  a 
színek:  „Heller,  heller,  undwieder  heller  malen, 
das  ist  das  Losungswort!"  —  írja  haza  fele¬ 
ségének.2  Ezt  pedig  azzal  kísérték  meg  el¬ 
érni,  hogy  színt  kezdtek  adni  az  árnyéknak 
is.  A  régi  megoldás  félig  a  konvencióhoz 
tapadt.  A  sötét,  barna  árnyékokat,  melyek  a 
plasztikát  szolgálták,  azzal  tudták  megőrizni, 
hogy  félhomály  lehetőségeket  igyekeztek  el¬ 
érni:  erdőmélyébe  helyezték,  előtérbe  állított 
alakjaikat,  mint  még  Böcklin  és  Szinyei  is. 
Courbet  is,  a  franciák  is  ragaszkodtak  eleinte, 
—  még  a  hatvanas  évek  kezdetén  is  —  ehhez 
a  konvencióhoz.  Courbet  „Hölgyek  a  Szajna 
partján"  c.  művén  a  barna  árnyék  uralkodik, 
melyet  valószínűvé  tett  a  nagy  gesztenyefa 
lombos  koronáján  megtörő  fénysugár.  De  künn 
a  réten,  ahol  nincsenek  fák,  ahol  feltartóz- 
hatlanul  omlik  végig  az  aranyos  napsugár 
fényes  ragyogása,  honnét  teremthetni  elő  a 
fényárny  feltételeit? 

1  A  Hét  i.  c.  171.  lap. 

2  Frey,  Rudolf  Koller’s  Leben  (1828 — 1905)  Stutt¬ 
gart.  96.  lap. 


Szinyeit  íme  új  problémák  elé  állította  táj¬ 
képszenvedelme.  Courbet  tónusfátyolát  nem 
látta  künn,  a  szabadban,  sehol,  sem  barna 
árnyékát,  sem  nobilis,  megtört  színeit.  Ahol 
ő  járt,  künn  az  Izár  partján  vagy  lenn  az 
Akadémia  kertjében  és  széles,  fákkal  beülte¬ 
tett  udvarán,  a  starenbergi  tó  partján  vagy 
a  Tutzing  felé  vezető  úton,  égtek  mindenütt 
a  színek,  a  napsütötte  tájra  fény  borult  és 
színesek  voltak  az  árnyékok  is,  violaszinűek, 
kékeserezetűek,  változók,  reflexekkel  telik  a 
környezet  lokális  színei  szerint.  Elsősorban 
meg  kellett  tisztítania  tehát  palettáját.  A  Szép- 
művészeti  Múzeum  vadgesztenyefa-tanulmá- 
nyából  látjuk :  eleinte  ő  is  aszfaltos  alapba 
dolgozott  bele,  ami  azonban  elvette  színeinek 
ragyogását,  megtört,  tompa,  barnás  fénye  lett 
zöldjének. 

De  próbált  ő  primafestést  is,  tiszta  színek¬ 
kel,  főleg  vázlataiban,  még  az  1869-iki  kiál¬ 
lítás  előtt,  felbátorodva  a  hírekre,  melyeket 
Párist  megjárt  társaitól  a  barbizoni  mesterek¬ 
ről  hallott.  Egyszerre  tüzet  fogtak  színei, 
felfogva,  hogy  a  legmélyebb  árnyék  is  vilá¬ 
gosabb  a  szabadban,  mint  az  interieur  leg¬ 
világosabb  árnyéka.1  Mialatt  az  iskolában 
mithologiai  kompozícióján  dolgozott,  festett 
egy  másikat  is,  szíve  szerint  valót;  mert  bele¬ 
nézett  az  életbe,  s  meglátta  a  gyepre  terített 
piros  pokrócon  fekvő  anyát  két  kis  gyerme¬ 
kével,  amint  a  nagyobbacska  lány  virágot 
szór  a  babára.  Piloty  tudott  róla,  de  nem 
ellenezte.  Fesse,  ha  jól  esik!  És  ő  festett 
ilyen  vázlatot  többet :  Kertben  pihenő  nya¬ 
ralókat,  horgászó  gyereket,  tó  partján  felállí¬ 
tott  kabint,  szénapetrencén  pihenő  szerelmes 
párt,  —  egyszóval  természetének  megfelelő 
derűs  képeket.  A  színes  összbenyomás  érde¬ 
kelte,  amint  a  kertben  ruhát  szárító  leánnyal 
enyeleg  az  ifjúr 2  sárga  szalmakalapban, 
barna  bársonykabátban  állva  előtte  negéde¬ 
sen,  mellette  a  kis  kutyája  s  beszél  a  zöld- 
kötényes  cselédlányhoz,  az  égen  fehér  bárány- 

1  Monet  jóval  később,  1870  után  Londonból  vissza¬ 
térve,  hol  Turner  műveivel  ismerkedett  meg,  tisztította 
meg  palettáját.  Manet  tőle  vette  át  ezt,  a  plein  air  fes¬ 
téshez  oly  fontos  elvet.  Sizeranne,  Les  questions  esth. 
79.  lap. 

2  Wolfner  Gyula  úr  tulajdona.  Itt  először  közöljük. 

felhők  ragyognak,  a  nap  tűz  a  színekre: 
mindez  foltba  letéve,  de  biztos  valörökben, 
egységben  látva,  egy  nagy  impresszióban. 

Természetesen  csak  színfoltot,  fényt  és  szí¬ 
nes  árnyékot  adhatott  vissza,  az  alakok  plasz¬ 
tikáját  e  vázlatokban  még  csak  alig  hogy  jelezte, 
noha  törekedett  a  plasztika  megőrzésére  is, 
(amint  azt,  csak  reprodukcióban  ismeretes  (Mű¬ 
vészet  II.  228.,  229.  lap)  Szerelmes  pár  és 
Anya  gyermekeivel  c.  művei  alapján  mond¬ 
hatjuk). 

2.  A  francia  német  háború  azonban  kitört, 
szülei  hazahívták  és  1872  tavaszáig  otthon 
maradt  Jernyén.  Mikor  visszatért  Münchenbe, 
újra  felébredt  munkavágygyal  fogott  a  termé¬ 
szettanulmányokhoz.  A  szerencsés  véletlen 
Böcklint  műterem-szomszédjává  tette,  akivel 
szoros  barátságot  kötött.  Ekkor  kapja  a  má¬ 
sodik  Böcklin-hatást. 

Első  római  útja  és  bázeli  tartózkodása  után, 
1871  júliusától —  1874  szeptemberéig  München¬ 
ben  élt  Böcklin  s  ez  időben  rakta  le  színfel¬ 
fogásának  végső  alapjait,  ekkor  festve  a 
Kentaurok  harcát,  Tengeri  idilljét  s  főleg  ön¬ 
arcképét  a  fülébe  muzsikáló  halállal.  Böcklint 
ekkor  még  gúnyolták  és  üldözték,  de  ő  olim- 
pusi  nyugalommal  dolgozott  a  maga  egyéni 
látása  kialakításán.  Szinyei  melléje  állott. 


„Esténkint  együtt  ballagtunk  ki  a  Franzis- 
kaner-Kellerbe  —  beszéli  Szinyei  —  s  a  habzó 
sör  mellett  kitárta  előttem  művészi  elveit.  “ 
Újra  összejött  néha  Leibllal  is,  de  ritkábban, 
mert  kettőjük  között  állott  Böcklin,  ezek  pedig 
egymást  tagadták,  Böcklin  irtózott  a  tónus¬ 
festéstől,  még  Rembrandtot  sem  szívelhette,1 
Szinyei  pedig  közelebb  állott  Böcklinhez  már 
kezdettől  fogva,  amit  Böcklin  is  észrevett  és 
ifjú  barátját  szeretettel  fogadta  magához.  Mind¬ 
kettő  lírai  természet,  telve  mélyenfekvő  érzés¬ 
sel,  mélyreható  humorral  és  derült  világné¬ 
zettel.  A  benyomásokat  mindkettőnél  túláradó 
érzelmi  velejárók  kísérték,  nem  keresték  a 
brutális  valóságot,  kitértek  a  vérité  vraie  elől, 
keresték  a  színekben  gazdag,  derűs  életrész¬ 
leteket  mindketten. 

Szinyei  eleinte  belemerült  a  természet  tanul¬ 
mányozásába,  apró  kis  képekben  rögzítve 
meg  benyomásait.  Egész  világ  tárul  elénk, 
ha  belenézünk  e  kis  vázlatokba,  melyeknek 
egyikén 2  biztos  kézzel  rögzített  meg  egy 
finom  idillikus  hangulatot:  a  szerelmes  pász¬ 
tor  találkozását  kedvesével,  miközben  kacag 

1  Hans  Thoma,  la  München  im  Anfang  dér  70-er 
Jahre.  Süddeutsche  Monatshefte.  II.  45.  lap. 

2  Wolfner  Gyula  úr  tulajdona.  Itt  először  közöljük. 

hozzá  a  felhők  közül  kivillanó  kék  levegőég, 
mely  elönti  a  nagy,  vörös  cserjékkel  tagozott 
dombos  vidéket. 

A  másik  vázlat1  hegyes  táj,  melyen  két 
szerelmes  pár  andalogva  sétál,  a  halványkék 
eget  felhők  szaggatják  meg  s  a  napsugár 
finom  lila  árnyékokat  teremt.  Élénk,  tiszta, 
tüzes  színeket  szórt  itt  széjjel,  az  egyik  nő 
lila  napernyője  és  lila  ruhája,  a  másiknak 
piros  szoknyája,  itt  egy  vörös  shawl,  amott 
egy  szürke  kalap,  megannyi  pikánsan  felénk 
kacagó  hang. 

Ez:  a  színért  való  rajongás  hozta  közelebb 
Böcklinhez.  Göthe  ezt  a  színrevágyást  emberi 
alaptulajdonságnak  veszi,  de  némelyeknél  job¬ 
ban  ki  van  fejlődve,  mint  másoknál.  Böcklin 
is,  Szinyei  is  fokozott  mértékben  rajongtak 
érte.  „Szokásom  lett  —  beszéli  Szinyei2  — 
hogy  mikor  festek,  nehány  színt  kenek  fel 
valahol  a  közelben,  hogy  a  szemem  ügyében 
legyenek'1.  Böcklin  is  ebből  indult  ki,  egy  el¬ 
képzelt  színskálából  s  erre  alapította  harmó¬ 
niáit,  önfelfogását,  amint  azt  vallomásai  alap¬ 
ján  tudjuk.3 

1  Wolfner  Gyula  úr  tulajdona.  Itt  először  közöljük. 

2  A  Hét.  i.  sz.  172.  lap. 

3  Schick,  Tagebuch  Aufzeichnungen  über  Böcklin, 

Berlin,  Fleischel;  Floerke,  Zehn  Jahre  mit  Böcklin,  Mün¬ 

chen,  Bruckman;  Berger,  Böcklins  Technik,  München, 

Callwey  :  alapján  állítottuk  össze  Böcklin  elveit,  melyeket 

Szinyeinek  is  hirdetett. 


Böcklin  képzeleti  képeit  megfestés  előtt, 
álomszerű  állapotban  alakítja  ki.1  Termé¬ 
szetmegfigyelései  alapján  alakulnak  ki  ezek,2 
melyeket  sétaközben  gyűjt  és  szaporít  s  alko¬ 
tás  közben,  mintegy  ellenőrzéskép,3  egyre 
lelke  elé  állít,  az  emlékezetben  elraktározott 
anyagból  válogatva.  Az  a  fő,  hogy  a  képze¬ 
leti  kép  minél  intenzivebb  legyen.4  Szinyei 
is  fejlesztette  memóriáját  s  maga  beszéli,  hogy 
ezidőben,  „amikor  egy  piros  virág  alakját 
igyekeztem  magamban  felidézni  és  véletlenül 
a  puszta  falra  tekintettem,  annak  a  zöld  sil- 
houettejét  láttam,  vagyis  a  kiegészítő  szint,  ame¬ 
lyet  erős  nézés  után  érzékel  az  ember".5 * 
Böcklin  is  beszélt  erről  a  „belső  orgánum - 
róla,ü  melyet  gyakorlás  által  egyre  fejlesz¬ 
tett,  hogy  lelki  képeit  a  bizonytalanból  egyre 
határozottabb  formákban  idézhesse  elő.7 

Ebből  következik  Böcklin  teknikája,  me¬ 
lyet  Szinyei  —  a  hasonló  természettel  bíró  — 
hamar  megértett  és  a  maga  módja  szerint 
alkalmazott.  Látjuk,  hogy  mindkettő  egészen 
elüt  Courbet  organizmusától  s  természetesen 
el  kellett  térniük  annak  kifejezési  formáitól  is. 

1  Schick,  221.  lap,  Floerke,  42.  lap. 

2  Schick,  31.,  216.,  355.  lap. 

3  Schick,  i.  m.  142.  lap. 

1  Floerke,  i.  m.  45.  lap. 

5  A  Hét.  i.  sz.  172.  lap. 

6  Schick,  i.  m.  141.  lap. 

7  Berger,  i.  ni.  27.  lap. 

A  képzeleti  kép  kialakítása  lévén  mindket¬ 
tőnél  a  fődolog,  Böcklin  módszerét  érdeklő¬ 
déssel  nézte  a  fiatal,  magyar  művész.  Ez  a 
módszer  egészen  sajátságos  volt.  A  képet  elő¬ 
ször  krétával  rajzolta  fel,1  hogy  aztán  mind¬ 
járt  színekkel  menjen  rá,  nagy  masszákban,2 
a  viszonylatokat  pontosan  megállapítva,  nagy 
alapformákban,  dekorative,3  oly  részlet,  amit 
igen  fontosnak  tart.4  Kezdettől  fogva  azon 
igyekszik,  hogy  plasztikai  hatást  érjen  el,  a 
színekre  való  tekintet  nélkül,  inkább  fénnyel, 
semmint  árnyékokkal.5  A  természetben  min¬ 
den  lehetőség  adva  van,  azzal  úgysem  vete¬ 
kedhetünk,  tehát  az  elképzelt  színharmónia  a 
fődolog,  mindent  ahhoz  kell  viszonyítani,  a 
belső  harmóniát  kell  felépíteni  s  ezen  célból 
a  színekkel  szabadon  bánhat  a  művész.6 
Nem  künn  a  szabadban,  hanem  benn  a  mű¬ 
teremben  lehet  csak  a  belső  színharmóniát 
megteremteni.7 8 9 

Ezt  Böcklin  meg  nem  szűnt  hangoztatni. 
Fiatal  korában  csinált  ő  természet  után  is 
igen  sok  tanulmányt,  de  azokat  nem  hasz¬ 
nálta  fel,  mindent  bámulatos  emlékezetére 
bízott.  Szinyei  beszéli,  hogy  sohasem  látott 
nála  modellt  s  őt  is  erősen  arra  beszélte  rá, 
hogy  képzeletére  bízza  magát.  S  valóban  csak 
alakjaihoz  állított  modelleket,  a  tájrészleteket 
télen  műtermében  festette  meg.3 

„A  legnagyobb  művészek  —  beszéli  Szinyei 
—  korán  átlátták,  hogy  a  természetet  nem 
lehet  utánozni,  nem  lehet  másolni.  Egy  pon¬ 
tosan  lerajzolt,  színeiben  pontosan  visszaadott 
dolog  a  vásznon  például  egészen  máskép  hat, 
mint  a  valóságban.  Ellenben  olykor  egy  ügye¬ 
sen  odavetett  színfolttal  a  szem  teljesen  azt 
az  illúziót  kapja,  mintha  magát  a  tárgyat 
látná‘J“. 

íme  itt  egészen  egy  Böcklinnel,  aki  nem 
volt  soha  természetmásoló,  hanem  a  termé¬ 

1  Schick,  i.  m.  44.  lap. 

2  Schick,  i.  m.  145.,  312.  lap. 

3  Schick,  i.  m.  190.,  313.  lap. 

4  Floerke,  i.  m.  09.  lap. 

5  Schick,  i.  m.  233.,  226.,  382.  lap. 

6  Schick,  i.  m.  163.,  339.  lap. 

7  Schick,  i.  m.  354.  lap. 

8  A  Hét,  i.  sz.  172.  lap. 

9  A  Hét  i.  sz  172.  lap. 

szetből  színharmóniákat  szedett  ki,  s  ezt  az 
elképzelt  színhatást,  derűt,  érzést  igyekezett 
minél  világosabban  kifejezni,  az  elképzelt  kép¬ 
zeleti  színskála  alapján1,  elhagyva  minden 
fölösleges  részletet,  egységre  törekedve,2  min¬ 
den  változtatás  az  egység  kedvéért  történik, 
azt  figyelé,  mi  hat,  mi  emelné,  mi  erősítené  az 
elképzelt  összhangot? 

Böcklint  ekkor  a  színek  tüze  foglalkoztatja, 
azt  pedig  a  színek  egymáshoz  való  viszonyával, 
a  színek  értékelésével,  a  kiegészítő  színek 
figyelembe  vevésével  igyekszik  kihozni.  Szinyei 
beszéli,  mint  buzdította  őt  is  a  színek  foko¬ 
zására.  Ettől  kezdve  ő  is  színből  indult  ki. 
„A  tájat  és  az  alakokat  épp  csak  hogy  jelzem 
szénnel  és  mindjárt  a  színt  rakom  fel.  A  színt 
modellálom,  ennek  hatását  tanulmányozom 
ki,  ebből  fejlesztem  ki  a  rajzot,  a  formát,  a 
világítás  fokát,  atónust,  mindent." 3  Böcklin  isigy 
tett.  A  színeket  kontrasztokkal  fokozta,  foly¬ 
tonos  figyelemmel  a  kiegészítő  színekre,  ezzel 
teremtve  meg  a  belső  harmóniát,  hogy  a 
színek  szép  összecsengését  elérje.4  A  színek 
tüzét  keresve,  bizony  később,  ereje  fogytán 
mind  rikítóbbá  lesz,  beleesve  kolorisztikus 
hatások  hajszolásába.5  Szinyei  ettől  mindig 
óvakodott.  A  színegységet  meg  akarva  őrizni, 
az  összehangolás  új  feltételeit  kereste  már 
ekkor  is.  Böcklin  a  tónusfestésnek  elvi  ellen¬ 
sége  volt,  mert  féltette  tőle  a  színeit,  azok 
tüzét  és  az  egység  megőrzésénél  inkább  a 
napsütést,  a  reflexek  kiemelését  is  mellőzte, 
megelégedve  a  világosabb  színharmóniákkal, 
a  derűvel,  a  tiszta  gammákkal,  melyek  a  loká¬ 
lis  színeket  megtartják,  látva,  hogy  a  ragyogó 
plein-air  nemcsak  a  formákat  bontja  fel, 
nemcsak  megöli  a  plasztikát,  hanem  a  sok 
reflex  a  lokális  színeket  is  szétszedi  és  hová 
lesz  akkor  a  szép  színharmónia? 

Szinyei  azonban  ezzel  a  kompromisszummal 
meg  nem  elégedve,  valami  más  összehangoló 
elemet  keresett,  mely  a  színek  tüzét  megőrizve, 
a  plasztikai  hatást  el  nem  mosva,  a  mozaik- 

1  Schick  1.  m.  285.  lap,  Floerke,  49.,  55.  lap. 

2  Floerke  i.  m.  51.  Schick,  263.  lap. 

3  A  Hét  i.  sz.  173.  lap. 

4  Schick  i.  m.  324.,  349.  lap. 

5  Rerger  i.  m.  29.  lap,  Maier-Graefe :  Entwicklungs- 
geschichte,  82.  lap,  Dér  Fali  Böcklin,  194.  lap. 

szerű  szín  egymás  mellé  rakás  helyett  szín¬ 
egybeolvasztást,  új  hangoló  elemet,  harmónia 
megőrzést  tegyen  lehetővé.  A  tónus  lefokozza 
a  színeket,  a  tónusegységet  tehát  nem  hasz¬ 
nálhatta  ő  sem.  Itt  már  egészen  eltért  a  Courbet- 
iskolától.  De  szinte  ösztönszerűleg  azt  is 
látta,  hogy  a  színek  egyensúlyára  harmóniát 
felépíteni  —  mint  azt  Böcklin  tette  —  a  ter¬ 
mészettől  való  nagy  eltérésekre  vezet.  Kény¬ 
telen  volnanagy  síkokban,  kontúrokkal,  mozaik¬ 
szereién  egybetartani  a  formákat,  —  már  pedig 
úgy  látta,  hogy  a  természetben  minden  szín¬ 
foltra  van  alapítva,  a  természetben  nincs 
kontúr,  aki  a  természetet  egységben  látja,  aki 
a  benyomás  őszinteségét  és  egységét,  az 
impressziót  keresi :  az  színfoltban  látja  a 
világot. 

Mi  hát  a  megoldás  ? 

„Kérdésemre,  —  írja  Schick1 2  —  hogy 
reggelt  vagy  delet  ábrázolt- e  a  képen,  azt 
felelte  Böcklin,  hogy  addig  hangolta  össze  a 
színeket,  míg  szépen  és  kellemesen  összeillettek 
az  alakokhoz.  Ő  nem  talál  nagy  különbsége¬ 
ket  az  egyes  napszakok  között,  az  atmoszféra 
figyelembe  vétele  nem  fontos,  ezt  ő  nem  találja 
a  természetben *.  Később  a  pleinair  idején  már 
erősen  gúnyolta  az  atmoszféra-festőket.  *  Cour- 
bet  sem  ösmerte  fel  fontosságát.  Delacroix 
meglepetten  konstatálja  Courbet  műtermében, 
hogy  a  természetben  készült  táj-tanulmányba 
a  műteremben  festi  bele  az  alakot 3  Interieur- 
ben  a  levegő  hatását  az  alakokra  tónussal  még 
csak  valahogy  ki  lehetett  fejezni,  de  a  plein 
airben  ez  mint  lehetséges?  A  napfény  hatását  a 
színre  nem  lehetett  eltagadni,  a  reflexek  éltek, 
érvényesülni  tudtak  és  éppen  az  atmoszféra 
révén.  Ezt  már  Delacroix  kezdte  számba 
venni,  s  a  taillebourgi  csatát  ábrázoló  képén 
heves  vitákat  keltett  rózsaszínű  lova,  —  noha 
ma  már  a  versaillesi  képtár  modern  látogató¬ 
ját  éppenséggel  nem  bántja  az  a  megfigyelés, 
hogy  a  fehér  lóra  ráeső  napfény  itt-ott  rózsa¬ 
színű  reflexeket  nyer.  Ez  a  megfig3^elés  igaz, 

-  a  levegő  befolyásolja  a  színeket,  s  főleg 

1  Schick  i.  m.  317,  343.  lap. 

2  Floerke,  i.  m.  211.,  245.  lap. 

Delacroix  naplója,  (német  ford.  Berlin.  Cassirer  kiad.) 
103.,  173.  lap. 


a  napsütötte  természetben  minden  szín,  a 
lokális  színek  játéka,  amelyet  változó  reflexek 
idéznek  elő. 

A  megoldás  tehát  a  levegő-tónus  követke¬ 
zetes  kifejezésében  keresendő. 

Amit  Szinyei  1872-ben  Böcklin  szomszéd¬ 
ságában  kezdett  festeni,  a  „Majális*  már  erre 
a  színlátásra  van  alapítva1.  Ez  a  probléma 
izgatta  ekkor  az  egész  kort.  És  sajátságos, 
egyazon  tárgyhoz  kötötték  a  legtöbben.  A 
vidám  napsugár  játékához  vidám  és  gondtalan 
alakokat  kerestek.  A  legkinálkozóbb  alkalom 
erre  a  kirándulás  a  szabadba,  a  majálisozó 
társaság,  a  pic-nic-et  rendező  fiatalság.  Goya 
(1808-ban)  többször  megfestette  a  fák  alján 
mulatozó  ifjúságot;  Courbet  (1856-ban)  a 
Szajna  partjára  vitte  demoisellejeit ;  Manet 
(1863-ban)  a  zöldben  ebédelő  fiatal  festő¬ 
ket  ábrázolja,  akik  modelljeikkel  kimen¬ 
tek  az  erdőbe,  az  egyik  leány  ép  jő  ki  a 
folyóból,  a  másik  meztelenül  szárítja  a  testét 
a  férfiak  között;  Cézanne  (1865-ben)  polgár¬ 
családja  ott  fekszik  a  fűben  és  gondtalanul 
hallgatják  az  egyik  álló  nő  beszédét;  Monet 
(1866-ban)  egész  társaságot  visz  ki  a  fák 
közé,  akik  vidám  csoportokat  alkotva,  ülnek, 
állnak,  beszélgetnek,  míg  a  fűben  finom  tónus¬ 
ban  festett  kitűnő  lakoma  várja  a  falatozókat; 
Spitzweg,  aki  ezidőben  Párisban  élt,  vidám 
művésztársaságot  visz  az  erdőbe,  akik  körbe 
ülve,  dalolnak,  isznak,  a  mandolinon  játszó 
nő  zenéje  mellett.  A  témát  legújabban  Putz 
Leó  is  megfestette  (1903-ban),  sőt  szabadban 
vigadó  társaságot  már  Giorgione  is  (1478  — 
1511)  festett,  s  a  tárgyat  felújító  Manet  bizo¬ 
nyára  nem  egyszer  állott  meg  a  Louvre-ben 
finom  Concert  champétre-je  előtt,  noha  művé¬ 
nek  csoportelrendezéséhez  (mint  ezt  legújab¬ 
ban  Pauli  kimutatta)  Rafael  egy  rajzát  is  fel¬ 
használta.  Nincs  kihasznált  tárgy,  minden  a 
látástól  függ,  ha  új  formában  látja  valaki,  övé 
a  tárgy.  Nem  is  kérdezzük  tehát  hogy  Goya, 
Courbet,  Manet  vagy  Monet,  Cézanne  vagy 
Spitzweg  inspirálta-e  Szinyeit?  A  tárgy  a  levegő¬ 
ben  volt,  őt  a  probléma  érdekelte :  alakok  a  nap¬ 
sütötte  tájban.  A  többiek  mind  kikerülték  a  kér- 

1  A  Szépművészeti  Múzeumban.  XII.  terem  16.  szám. 
Közölve  a  Művészetben.  II.  226.  lap. 

dés  nehézségét.  Goya,  Manet,  Courbet,  Monet, 
Spitzweg  fák  árnyékába  helyezték  alakjaikat, 
a  lombkoronák  fényárnyába,  ahol  a  tónus¬ 
szépség  megőrzését  a  fényárny  lehetővé  tette. 
Cézanne  hegyszakadék  mellé,  de  borús  ég 
alá,  hol  nem  sütött  a  nap,  s  nem  bonthatta 
fel  a  formákat. 

Szinyei  merészen  kereste  a  plein  air  minden 
nehézségét,  a  színei  tüzét,  az  alakok  plaszti¬ 
káját,  mindent  meg  akart  őrizni,  semmit  el¬ 
ejteni  :  kereste  az  impresszió  egységét,  ifjonti 
vakmerőséggel. 

A  levegő  tónusának  visszaadása  által  lehet 
ezt  a  problémát  megoldani,  ha  t.  i.  minden 
színt  az  őt  körülvevő  viszonylataiba  állítunk 
be,  akkor,  —  mint  Marées  írja  egyik  egykorú 
levelében,  —  kann  mán  rund  malen,  ohne 
zu  modelliren.  Szemünk  a  természetben  első¬ 
sorban  csak  különfélekép  határolt  és  színezett 
foltokat  lát,  csak  tapasztalataink  és  tudásunk 
révén  veszünk  tudomást  a  tárgyakról.  Már  e 
színfoltok  egyszerű  visszaadása  is  illúziót  kelt, 
—  olvassuk  tovább  a  levélben  h  Szinyei  is 
ebből :  a  színes  foltok  visszaadásából  indult 
ki,  e  színes  foltok  intenzív  fényéből,  a  kiegé¬ 
szítő  színekkel  való  ellentétbe  állításból, 
melyek  az  árnyékkal  való  modellálás  mellő¬ 
zéséért  kárpótoltak.  Végeredményében  újra 
plasztikát  kapunk,  csakhogy  más  egységesítő 
és  így  stilusteremtő  elv  alapján.  A  vibráló, 
ragyogó,  folyamatos  fény,  a  színt  befolyásoló 
mindenüvé  behatoló,  örökös  mozgásban  lévő 
fény  vált  az  új  egységesítő  fluidummá,  az  új 
harmóniákat  teremtő  tónussá,  a  levegő  ragyogó 
fénye,  mely  végig  suhan  a  napsütötte  tájakon 
és  tüzárba  borít  mindent.  A  tárgyak  testisége 
szenved,  de  a  tér  mélysége  nő,  mert  a  tárgyak 
közt  hullámzó  levegő  különböző  színes  foko¬ 
zataiban  igaz  mélységeket  teremt.  Ezt,  a 
levegő  különböző  színértékeit,  a  színeket 
váltó  árnyalatokat  figyelte  meg,  fokozva  a 
színek  tüzét,  kikeresve  a  megfelelő  kiegészítő 
színeket,  melyek  érvényesülnek  az  árnyékok¬ 
ban  is. 

Az  új  feladathoz  új  színeket  kellett  keresnie, 
új  palettát  teremtenie,  mert  a  régit  —  barnái¬ 
val  —  és  a  tompa  aláfestéseket  nem  hasz- 

1  Kunst  und  Künstler  VI.  32.  lap. 

nálhatta.  Kiindult  a  zöld,  kék  és  piros  alap¬ 
színeiből,  melyeket  egy  szivarskatulyára  ráfes¬ 
tett,  s  ebben  a  néhány  színfoltban  adva  volt 
harmóniájának  minden  eleme.  Mikor  a  fény¬ 
elosztással  tisztában  volt,  mikor  megtalálta  a 
főbb  akkordokat,  nagyobb  vászonhoz  nyúlt, 
melyen  az  alakokat  nagyobb  részletességgel 
is  letette,  a  föld  anatómiáját  már  éreztette,  s 
csak  mikor  már  az  összes  színárnyalatokat  is 
meghatározta,  kezdett  a  végleges  műhöz. 
Tudta  művének  minden  elemét,  érezte  az 
egész  orchestrális  hatását,  s  egyszerre  dolgozott 
az  egészen,  az  alakokhoz  modelleket  is  hasz¬ 
nálva.  de  egyre  összehasonlította  a  lelkében 
élő  képpel,  melyben  le  volt  téve  az  egész, 
vizionáriusan  felfogott  egységben. 

Bontsuk  fel  ezt  a  felbonthatatlannak  tetsző 
egészet,  mint  az  órás,  mikor  megakarja  ös- 
merni  az  órának  szerkezetét. 

5.  Az  egész  valami  fényes,  ragyogó,  déli 
verőfényben  égő  zöld,  melyen  a  napsütötte 
sárgászöld  erős  ellentétet  alkot  a  képen  kívül 
eső  fák  koronájának  vetett  sötét  zöldjéhez. 
Itt  van  együtt  az  árnyékban  a  kis  hattagú 
társaság,  bíborvörös  shawlon  hasonfekszik 
az  egyik  férfi,1  vörösbarna  bársonykabátban, 
szürke  nadrággal,  előtte  földbe  állítja  a  boros 
palackot  egy  guggoló  feketekabátos,  nagy, 
sárga  szalmakalapos  férfi,  a  fehér  lepedőn 
ételek,  borospalackok,  poharak,  hátrább  vörös 
kendőre  dőlve  heverész  egy  másik  fekete 
kabátos  férfi,  s  beszél  a  fehér  tüllruhás  barna 
nővel,  mellette  egy  szőke  rózsaszínruhás 
nőnek  deklamál  egy  másik  feketekabátos  férfi. 
A  csoport  össze  van  tartva,  s  a  sok  színre 
ráhull  itt-ott  egy-egy  égő  napfolt  s  játszadozik 
rajtuk.  A  dombos  háttér  sötétzöld  csalítja, 
mögötte  a  sárga  élet,  míg  a  lejtő  mögött 
bárány  fel  hős  kék  ég  villog  ki,  a  távolban  — 
mint  egy  élő  folt  —  lilaruhás  napernyős  nő 
sétál.  .  . 

Mindez  oly  folyamatos,  hangos,  de  sehol 
ki  nem  hangzó  színáramlás,  konturmentes, 
tisztán  foltban  letett,  színértékek  egymásmellé 
állításával  megteremtett  ritmikus  egység,  a  hol 
minden  egymást  egészíti  ki.  A  zöldek  ural¬ 
kodnak,  s  kiegészítő  színe  a  vörös  s  árnya¬ 
latai:  a  rózsaszín,  a  bíborvörös,  a  piros,  mely 
a  zöldeket  megszaggatja,  a  háttérben  a  pipacs, 

az  előtérben  a  shawlok,  a  nő  ruhája,  mellette 
a  földön  szomszédja:  az  ibolya.  Az  ég  kékje 
mellett  kapjuk  a  sötétzöldet,  különböző  foko¬ 
zatokban,  s  kiegészítő  színét,  a  narancssárgát, 
a  kromsárgát  a  fű  sárga  virágjaiban,  a  guggoló 
férfi  szalmakalapjában,  s  enyhíti  mindezt  a 
fehérruhás  nő,  az  asztalkendő  fehérje,  s  a 
rózsaszínruhás  nő  szoknyája  alól  pikánsan 
kikacagó  fehér  csipke.  És  e  színharmónia 
fölött  ott  él,  vibrál,  ragyog  a  mindent  betöltő 
fény,  mely  egységes  tónust:  tehát  stílust  ad 
az  egésznek.  Itt  semmi  sem  él  külön  életet, 
sem  az  alakok,  sem  a  táj,  sem  a  fölöttük 
hullámzó  levegő-ég,  s  minden  egy  szempont¬ 
ból  van  látva.  Amit  keresett  :  a  tájba  állított 
alakok  egységét  —  kifejezte. 

De  büntetlenül  senki  sem  előzheti  meg 
korát.  Ösmeretes  mily  sors  várakozott  e  képre. 
Az  1873.  bécsi  kiállításon  felhúzták  a  magasba, 
hogy  —  mint  Telepy  védekezőén  írta  Szinyei- 
nek  vagy  huszonöt  évvel  később,  —  a  terem 
harmóniáját  ne  tegye  tönkre.  A  megsértett 
művész  visszavonta  képét.  Tíz  év  múlva  újra 
kiállította  :  sikertelenül.  Még  mindig  nem  jött 
el  az  ideje.  Sem  a  Lajtán  innen,  sem  a  Lajtán 
túl  ekkor  még  nem  látták  a  napot  1896-ban 
a  millenium  idején  —  nagynehezen,  potom 
áron  —  megvette  ugyan  a  kormány,  de  csak 
megfestése  után  huszonnyolc  évvel  (1901-ben) 
hatott,  Münchenben,  a  nemzetközi  tárlaton, 
ahol  a  bírálók  —  élén  Liebermannal  —  nagy 
meglepetéssel  látták,  hogy  ezt  a  hatalmas 
plein  airt  még  1873-ban  festették.  Mint  a  futó 
tűz,  terjedt  el  a  híre.  Az  emberek  seregesen 
keresték  fel  a  csodát.  S  megítélték  neki  a 
nagy  aranyérmet,  melyet  Courbet,  Böcklin, 
Munkácsy  és  Leibl  is  megkapott.  Most  már 
egyenrangú  lett  mind  az  öt. 

Egy  pillantás  ez  a  kezdetekbe,  ahogy  Goethe 
tanácsolta:  A  műalkotást  ne  készen  tanul¬ 
mányozzuk.  „Mán  muss  sie  im  Entstehen 
aufhaschen."  Meg  kell  lesni,  amint  látható  és 
láthatatlan  erők  hatnak  rájuk,  mintahogy  a  tó¬ 
ban  összefut  számtalan  forrás  és  patak,  mint¬ 
ahogy  a  nyílt  óceánokba  elhúzódik  a  sark¬ 
vidék  hideg  vize  is,  s  lappangnak  a  legalsó 
rétegekben,  amelyek  éppen  ezért  hidegebbek, 
de  az  óceánok  mélységeit  alkotják  A  művész 
útját  előírja  az  érzése,  de  míg  az  utat  meg¬ 


találja,  sokszor  tévutakon  csatangol,  miglen 
szerencsés  ösztöne  rávezeti  az  igazira.  Az  teszi 
geniejét,  hogy  a  kellő  időben  felösmeri,  vegyi 
affinitásként,  a  szükséges  kiegészítő  elemeket 
Mint  ahogy  Courbet  a  mély  tónusú  spanyolokat 
és  hollandusokat,  Böcklin  a  korai,  színes  ger¬ 
mánokat,  Munkácsy  és  Leibl  Courbet -t, 
Szinyei  azonkívül  Böcklint.  így  jutottak  önma¬ 
gukhoz.  Hogyan,  nincsenek  itt  összefüggések?1 
És  hogyha  vannak,  ezt  leplezgetni  kellene  ? 
Hiszen  a  művészet  éppen  a  kifejezésben  rej¬ 
lik,  a  technikában,  mint  a  legvégső  forrásban, 
ebből  nő  ki  a  lelki  megnyilatkozás,  mint  ahogy 
nálunk  magyaroknál,  ösztöneink  komor  eleme ' 
Munkácsynál,  vidám  derűje:  Szinyeinél,  mindez 
együtt:  a  modern  magyar  lélek. 

Szinyeinél  a  formakeresés  megakadt  egy 
időre.  Jöttek  aztán  jobb  idők  és  a  mester  felébredt 
a  bágyasztó  lethargiából,  melybe  a  meg  nem 
értő  kor  sülyeszté.  Új  benyomások  keltették 
fel  és  új  formákat  öltöttek.  Messze  vezetne,  ha 
őket  most  nyomon  követnők.  Munkácsy  is  új 
környezetbe  került,  de  útját  nem  láthatjuk, 
az  eredmények,  a  művészi  alkotások  Amerikába 
kerültek  és  nem  volt  még  alkalmunk  tanulmá¬ 
nyozni  őket. 

Csak  Leibl-t  revelálta  a  berlini  Jahrhundert- 
ausstellung.  Megmutatta,  mint  jutott  új  ered¬ 
ményekre,  más  nyomokon  indulva  el.  Meg¬ 
mutatta,  hogy  a  mélyen  fekvő,  lelkében  lap¬ 
pangó,  korai  ifjúkori  benyomások,  melyeket 
a  kölni  primitívek  gyakori  látása  csepegtettek 
el  leikébe,  mint  vezették  új  vízióhoz.  Nagyon 
érdekes  volna  ezeket  a  szálakat  is  nyomon 
követni,  amint  bogozódnak,  felszedegetni, 
amint  új  szöveteket  alkotnak,  megfigyelni.  De 
figyelmünket  most  csak  az  első  alakulatok 
kötötték  le.  Azt  akartuk  megmutatni,  mint 
dől  meg  a  régi  hamis  tan,  mely  nem  ösmeri 
elalélekformálódás  egyetlen  igaz  útját, azt,  mely 
nagy  hatásokon  vezet  keresztül,  hogy  új  mes- 
gyékrejutva,  egyéniés  eredeti  kapcsolatokból  új 
kristálykialakulásokat,  új  ritmusokban  teremt¬ 
sen  meg. 

Dr.  Lázár  Brla. 


1  Schefler,  Dér  Deutsche  und  seine  Kunst.  München, 
Piper  kiad.  39.  lap. 

HAZAI  KRÓNIKA 

EMCSAK  A  MODERN,  HANEM  A  RÉGI  FEST¬ 
MÉNYEK  GYŰJTŐINEK  SZÁMA  is  jelentéke¬ 
nyen  megnőtt  Magyarországon,  kivált  Budapesten. 
Az  Orvosszövetség  emlékezetes  kiállításán  tulajdon¬ 
képen  csak  egy  részét  láttuk  a  magyar  magángyűj¬ 
teményeknek,  de  ez  is  érdekes  és  értékes  volt.  Azóta 
megnőtt  a  gyűjtők  száma.  De  egyúttal  egyre  nyil¬ 
vánvalóbbá  lett  az  a  fonák  helyzet,  hogy  a  gyűjtők 
s  a  régi  képek  tulajdonosai  közt  nincs  semmi  kap¬ 
csolat,  nem  is  találják  meg  egymást.  Akinek  van 
régi  képe,  kénytelen  potom  áron  eladni  valamely 
régiségkereskedőnek.  S  aki  régi  képet  akar  venni, 
ettől  a  kereskedőtől  kénytelen  azt  borsos  áron  meg¬ 
venni.  Hiányzott  mindezideig  egy  olyan  semleges 
terület,  ahol  az  eladó  és  a  gyűjtő  találkozhatik. 

Pedig  nemcsak  sok  a  gyűjtőnk,  hanem  alapjá¬ 
ban  véve  élénk  volna  a  kínálat  is.  Magánemberek 
gyakran  akarnak  vagy  gyakran  kénytelenek  túladni 
apáról  fiúra  szállt  régi  képeken.  Keresik  a  módját. 
Legjobb  esetben  a  hazai  múzeumoknak  kínálják. 
De  a  múzeumok  csak  módjával  vásárolhatnak  és 
számos  oly  jó,  sőt  kitűnő  képet  kénytelenek  vissza¬ 
utasítani,  amelyekre  nem  reflektálhatnak  már  csak 
azért  sem,  mert  az  illető  mester  már  jól  van  kép¬ 
viselve  gyűjteményeikben.  De  meg  hány  oly  kép 
kerül  e  múzeumok  közegei  elé,  amely  nem  való 
ugyan  múzeumba,  de  érdekes  és  értékes  alkotó¬ 
része  lehetne  valamely  magánember  gyűjteményé¬ 
nek.  E  képekkel  aztán  tulajdonosaik  nem  tudnak 
mit  kezdeni.  S  az  ily  darabok,  még  az  értékesük 
is,  elkallódnak,  elvesznek.  Más  esetben  élelmes 
külföldi  ügynökök  vásárolják  meg  potom  áron  s 
a  kép  hirlelenül  felbukkan  valamely  külföldi  gyűj¬ 

teményben.  Művészeti  kincsünknek  nem  jelenték¬ 
telen  része  veszett  el  már  így  ránk  nézve. 

Örömmel  értesülünk,  hogy  nemsokára  mód  kí¬ 
nálkozik  e  helytelen  állapot  megváltoztatására.  A 
Könyves  Kálmán  műkiadótársaság  megnyitja  sza¬ 
lonját  az  ilyen  régi  képeknek  is.  Meghatározott 
időben  kiállítást  rendez  belőlük,  meghívja  arra  a 
múzeumokat,  a  gyűjtőket,  az  érdeklődő  közönsé¬ 
get  s  végül  nyilvános  árverést  rendez  az  eladó 
képekből.  Itt  aztán  alkalom  nyílik  a  régi  képek 
forgalmát  oly  módon  lebonyolítani,  mint  az  kül¬ 
földön  szokás. 

A  gondolat  helyességéhez  szó  sem  fér.  Minden 
gyűjtő  örömmel  fog  ezen  az  alkalmon  kapni,  az 
eladók  pedig  megmenekülnek  az  ügynökök  fosz¬ 
togatásaitól.  Végül  remény  nyílik  ezáltal  arra  is, 
hogy  java  régiségeink  nem  fognak  ezentúl  is  kül¬ 
földre  vándorolni. 

ARMINCEZER  KORONA  ÉVI  MŰVÁSÁRLÁS. 
A  „ Művészet “  ez  évi  folyamában  a  202-ik 
oldalon  e  cím  alatt  Lovas  Imre  cikket  írt  annak 
érdekében,  hogy  iskoláink  a  művészi  oktatás  támo¬ 
gatására  magyar  művészek  eredeti  alkotásaival  sze¬ 
reltessenek  fel,  ami  nemcsak  az  iskolára  nézve  volna 
nyereség,  hanem  egyúttal  mintegy  30,000  korona 
évi  művásárt  is  jelentene. 

Az  életrevaló  eszmét  szeptember  14-ikén  tárgyalta 
választmányi  ülésén  a  magyar  rajztanárok  és  rajz¬ 
tanítók  országos  egyesülete,  tehát  egy  oly  fórum, 
amely  e  kérdés  elbírálásánál  első  sorban  hallga¬ 
tandó  meg. 

A  választmány  a  cikkben  foglalt  prepozíciót 
magáévá  tette  és  elhatározta,  hogy  ebben  az  ügyben 
memorandummal  fordul  a  tanügyi  kormányhoz. 

ÍHÜÁTÉ  ILONA  született  Szegeden  1887  novem- 
ü  ü  bér  25-én.  Már  gyermekkorában  sokat  rajzol- 
gatott.  A  felsőbb  leányiskolái  tanulmányok  elvégzése 
után  1903  őszén  az  országos '  m'intarajzisk ólába 
iratkozott.  1904-ben  lépett  be  Szablya-Frischauf 
Ferenc  tanítványai  sorába,  akinek  egyik  legtehet¬ 
ségesebb  tanítványa  volt.  Közben  az  1905-ik 
esztendő  nyarát  Técsőn  töltötte  Hollósy  Simon  isko¬ 
lájában  . 

A  Szablya-Fischauf-iskolának  az  1 907.  év  nyaráig 
volt  tanítványa.  Ettől  kezdve  saját  műtermében 
önállóan  dolgozott.  A  „Kéve"  művészegyesületnek 
egyik  alapító  tagja  volt.  Önálló  munkásságának 
rövid  ideje  nem  engedte  meg,  hogy  tudását  képes¬ 
ségeinek  megfelelően  kifejtse.  Pedig  volt  erre  való 
gazdag  talentuma  és  volt  hozzávaló  erélye  is,  szor¬ 
galma  is. 

A  végzet  könyörtelensége  megakadályozta,  hogy 
sokat  alkothasson.  De  amit  alkotott,  az  magán 


viseli  a  mély  érzés  és  magasfokű  megérzés  bélye¬ 
gét.  Temperamentumos  művei  úgy  a  Szablya-Fri- 
schauf-iskola  1906.  évi,  mint  a  Kéve  1908.  évi 
első  rendes  kiállításán  a  kritika  elismerő  figyelmét 
vonták  magukra. 

Vőlegényének,  Göröncsér  Gundel  Jánosnak  halá¬ 
lába  nem  tudott  belenyugodni  s  ezért  1908  szep¬ 
tember  20-án  önkezével  akart  véget  vetni  életének. 
Kívánsága  csak  két  heti  nagy  szenvedés  után  telje¬ 
sült.  1908  október  4-én  este  váltotta  meg  kínjaitól 
a  halál. 

Utolsó  kívánságának  megfelelően  a  Gundel-család 
sírboltjába,  vőlegénye  mellé  temették. 

Egyik  munkáját,  A  jövendőmondó-t,  a  Művészet 
1908.  évi  2-ik  számában  közölte.  Művei  közül 
nyilvános  kiállításon  szerepeltek  : 

A  Szablya-Frischauf-iskola  1906.  évi  kiállításán: 
1  0  szénrajz-tanulmány  ; 

a  „Kéve0  1 908-iki  kiállításán  :  Dekoratív  fest¬ 
mény  (tempera)  és  2  vignetta  (rajzok). 


1TÜNTETÉSEK.  A  reformációnak  Genfben'  eme¬ 
lendő  emlékművére  hirdetett  nemzetközi  pályá¬ 
zat  sorsa  ez  év  október  4  ikén  dőlt  el.  A  jury  hiva¬ 
talos  jelentése  szerint  71  pályamű  érkezett  be.  Ezek 
közül  a  jury  kiselejtezett  ötvenkettőt  s  tizenkilencnek 
megbírálásával  foglalkozott.  Kiadta  az  első,  10,000 
frankos  díjat  a  „Le  mur“  jeligés  pályaműnek, 
amelynek  szerzői:  Monod  &  Laverriére,  Taillens  & 
Dubois  építészek  és  Reymond  szobrász.  Kiadta  a 
6000  frankos  második  pályadíjat  is  a  „Le  mur 
des  Réformateurs"  jeligés  műnek,  ennek  szerzői 
H.  P.  Nénot  építész,  Paul  Landowski  szobrász  és 
Henri  Bouchard  szobrász.  Néhány  más  pályamű 
bizonyos  érdemeire  való  tekintetből  kárpótlásként 
még  hét  díjat  osztott  ki  a  jury  2000  frankjával 
harmadik  díj  címen.  Ezek  nyertesei:  az  „Alma 
mater"  jeligés  terv,  szerzője  Guido  Bianconi  szob¬ 
rász.  A  „Citadelle  de  la  Réformation"  jeligés  terv, 
szerzője  Paul  Bccher  szobrász.  A  „Post  tenebras 
lux"  jeligés  terv,  szerzője  Edmond  Fatio  építész, 
Adolphe  Tbiers  építész  és  A.  Seysses  szobrász. 
A  „Jesus“  jeligés  pályamű,  szerzője  H  orvai  János 
szobrász.  Az  „Aurora"  jeligés  terv,  szerzői  Charles 
Pirimet  építész  és  de  Niederhaüsen  Rode  szobrász. 
A  „Jubilé"  jeligés  terv,  szerzői  P.  Heurtier  és 
G.  Thorimbert  építészek,  F.  Sicard  és  L.  Baralis 
szobrászok.  A  „Leur  Mur"  jeligés  pályaterv,  szer¬ 
zői  Jean  Fiault  építész,  André  Vermare  szobrász. 

A  hajdűvármegyei  székház  szőkébb  tervpályá¬ 
zatán  Bálint  és  Jámbor  tervét  fogadták  el  kivitelre. 

A  Magyarországi  Kereskedelmi  Utazók  Egye¬ 
sülete  klubhelyiséggel  is  bíró  bérház  tervére  hirde¬ 
tett  pályázatán  a  3000  koronás  I.  díjat  Pofiak 
Manó,  az  1  500  koronás  Ih  díjat  Vágó  József  és 
Vágó  László,  az  1000  koronás  Ili.  díjat  Heidlberg 
Sándor  tervének  ítélték  oda. 

A  nagybányai  szállóépületre  (amely  színielő¬ 
adásra  is  alkalmas)  hirdetett  nyílt  pályázaton  az 
első  díjat  és  a  kivitellel  való  megbízást  Bálint  és 
Jámbor  pályaműve  kapta. 

Az  Iparművészeti  Társulat  által  magyar  emléktár¬ 
gyakra  hirdetett  pályázaton  a  150  koronás  második 
díjat  Meyer  Antal  kapta,  100  koronáért  megvették 
Wessely  Vilmos  művét. 

A  „Magyar  Építőművészet"  címlappályázatán 
1 1  pályamű  közül  'az  első  díjat  Schön  József 
rajza  kapta. 

Az  Országos  Magyar  Képzőművészeti  Társulat 
a  Nemes  Eliza  ösztöndíjat  Kalivoda  Katának  adta. 

A  4200  koronás  Andrássy-díjat  a  Képzőmű¬ 
vészeti  Tanács  Nyilassy  Sándornak  adta. 

A  kispesti  munkáslakóház-telep  tervpályázatán 
az  egész  telep  elrendezésére  és  utcahálózatának 
megtervezésére  kitűzött  2000  koronás  első  díjat 
„Otthon  HL"  jeligéjű  tervére  Palóczi  Antal,  az 
1500  koronás  második  díjat  a  „Keresztezett  2  kala¬ 
pács"  jeligés  tervre  Fleischl  Róbert,  az  1000  koronás 
harmadik  díjat  „Céltudatos"  jeligés  tervére  Kofái 
Henrik  nyerte  el.  Megvették  500 — 500  koronáért 

Pirovits  Aladár,  Komor  Marcell  és  Jakab  Dezső 
„Átlós  utak,  körutak"  és  Varga  László  és  Lechner 
Jenő  „Magyar  munkás,  magyar  föld"  jeligés  terveit. 
Dicséretet  kapott  az  „Otthont  a  munkásnak"  jel¬ 
igés  terv.  A  telepen  építendő  munkáslakóház  ter¬ 
veire  az  első  600  koronás  díjat  Fleischl  Róbert, 
a  második  400  koronás  díjat  Palóczi  Antal,  a  har¬ 
madik  300  koronás  díjat  Schoditsch  Lajos  és  Eber- 
ling  Béla  kapta.  Megvették  200  koronáért  Bierbauer 
István  és  Tichtl  György,  valamint  Guóth  Béla  és 
Lechner  Lóránt  terveit,  1  50  koronáért  Wálder  József 
és  Wálder  Gyula,  valamint  Árkay  Aladár  és  Kalina 
Géza  terveit. 

HUSZÁR  ADOLF  RELIEFJE.  Ecím  alatt  a  „Mű¬ 
vészet"  ez  évi  folyamának  273-ik  oldalán 
adatokat  közöltünk,  amelyek  szerint  az  e  lapon 
között  fa  domborművet  Huszár  Adolf  Thorwaldsen 
egyik  műve  nyomán  készítette,  amely  Hermeszt, 
Dianát  és  a  gyermek  Dionízoszt  ábrázolja.  Hogy 
ezt  a  domborművet  Huszár  készítette,  azt  családi 
hagyományok  erősítik.  Tény  az  is,  hogy  a  fa¬ 
dombormű  nem  eredeti  kompozíciója,  hanem  Thor¬ 
waldsen  nyomán  készült.  Téves  csak  az,  hogy  a 
fa-dombormű  szerzője  Thorwaldsen  Dianás  művét 
vette  alapul.  Mert  ez  a  fa-dombormű  meglehetősen 
pontos  másolata  Thorwaldsen  „ Efteraar-Manddom “ 
(ősz  és  férfikor)  című  művének,  amely  az  „Év¬ 
szakok  és  életkorok"  négyes  ciklusának  harmadik 
darabja.  Erre  a  cím-cserére  szívesek  voltak  figyel¬ 
meztetni  :  dr.  Győry  Tibor  egyetemi  tanár  (Buda¬ 
pest),  Storno  Miksa  (Sopron),  Hirháger  Imre  (Abauj- 
Szántó),  Bene  György  (Budapest).  Fogadják  érte 
köszönetünket. 

TÓTH  ZOLTÁN  rajzolta  e  szám  összes  fejléceit. 


KÜLFÖLDI  KRÓNIKA 

UNSTSCHAU,  WIEN,  1908.  A  bécsi  festészet¬ 
ben  az  első  név  ma  kétségtelenül  a  Klirnt 
Gusztávé.  Friss  tehetség  dolgában  alig  állítható 
melléje  valaki.  Eredetibb  a  többi  bécsi  festőnél. 
Céljai  világosabbak,  szándékai  erélyesebbek,  követ¬ 
kezetessége  is  szigorúbb  valamennyinél.  Egykor  ez 
a  név  volt  a  bécsi  Szecesszió  jelszava.  Mint  min¬ 
den  művészegyesület,  amelynek  alapja  nem  üzleti, 
hanem  művészi,  a  bécsi  Szecesszió  is  felbomlott 
alkatrészeire :  Klimt  különvált,  a  többi  nagyrészt 
megmaradt  Olbrich  aranybabéros  kupolája  alatt. 
Ha  a  kettévált  szeceszsziót  artisztikus  kémlelőcső¬ 
ben  vizsgáljuk,  a  mennyiségi  vegyelemzés  a  meg- 
maradottakat  tünteti  fel  jelentékenyebbnek.  De  a 
minőleges  elemzés  Klimtet  messze  amazok  fölött 
állónak  bizonyítja.  Fajsúlya  egybe  sem  vethető  a 
többivel.  Nem  csoda,  ha  valósággal  eseményt  jelen¬ 
tett  Bécsben  Klimt  új  megjelenése. 

Négy  éven  át  nem  állított  ki.  Tehát  bizonyára 
többet  dolgozhatott,  mint  valaha.  E  munkákat  kívánta 
bemutatni  a  bécsieknek.  Ez  a  szándéka  találkozott 
Franz  Metznerével,  aki  most  Berlinben  él  s  ott  az 
első  modern  szobrász.  Régi  közös  fegyvertársuk, 
Joseph  Hoffmann,  a  bécsi  építészek  egyik  legki 
válóbbja,  kész  volt  hajlékot  építeni  az  együttes 
bemutatkozás  számára.  Bécs  város  telket  adott,  az 
osztrák  kultuszkormány  és  néhánjr  lelkes  magán¬ 
ember  pénzt  juttatott  erre  a  célra.  Klimt  és  Hoffmann 
azután  évek  során  talált  még  egy  kis  művészcsapatra, 
akik  szívvel -lélekkel  csatlakoztak  a  tervhez,  dol¬ 
goztak,  kialakították  a  kiállítást.  így  jött  létre  a 
„  Kunstschau  “. 

Kiállítás  ez  is,  mint  annyi  más,  de  sokkal  jelen¬ 
tékenyebb  és  egységesebb  a  többinél.  Nagy  böl- 
cseséget  jelent,  hogy  a  művészek,  akik  létrehozták, 
nem  állottak  össze  egyesületté  vagy  klubbá  vagy 
körré.  Mert  a  művészeti  elvek  alapján  való  állandó 
együttműködés  mindig  fonák  helyzetet  teremt.  Vagy 
hűségesen  követik  a  tagok  a  megállapított  program- 
mot  s  akkor  megmerevítik  a  saját  művészetüket, 
gátat  építenek  a  fejlődésük  elé,  orthodoxaivá  lesz¬ 
nek  egy  eszmének,  amely  ma  még  elevenen  buzog 
bennök,  de  a  melytől  holnap  talán  új  élmények, 
új  meggyőződések  eltántorítják.  Vagy  bekövetke¬ 
zik  a  másik  eshetőség:  engednek  ezeknek  a  frissebb, 
egészen  átérzett  új  festői  meggyőződéseknek,  amelyek 
merőn  mások,  mint  egykori  fegyvertársaiké  s  akkor 
ott  kell  hagyniok  körüket,  fel  kell  mondaniok  a 
további  együttes  munkálkodást.  Klimt,  amidőn  a 
Kunstschaukiállítást  megnyitotta,  bejelentette  azt 
is,  hogy  a  sok  művész,  aki  e  tárlatot  létrehozta, 
a  mű  befejezése  után  természetszerűen  széjjelvált 
s  eloszlott  a  szélrózsa  minden  irányába.  Kérdés, 
találkoznak-e  még  a  jövőben,  kérdés,  lehetséges  vagy 
kívánatos  lesz-e  az  újabb  együttműködés.  Külső 
formák  semmiesetre  sem  kötik  többé  egymáshoz 
e  gárda  tagjait. 

Magában  a  kiállításban  két  kiváló  tehetségé  a 
vezető  szó.  Az  egyik,  amint  mondottuk,  Klimt. 
Fölényét  még  azok  is  el  fogják  ösmerni,  akiknek 
szubjektive  ellenszenves  az  ő  stilizáló  festése.  Sőt 
talán  nem  is  fogják  fel  festésnek  azt,  ami  itt  az 
ő  keze  műve.  Mert  kétségtelen,  hogy  Klimt,  aki 
szemenszedett  naturalistából  alakult  ki  stilizáló  mű- 
vészszé,  oly  elemeket  is  visz  képeibe,  amelyek  nem 
szorosan  vett  elemei  a  festésnek.  Hogy  világosab¬ 
ban  szóljunk  :  nem  mindenütt  evidens,  hogy  e  képe¬ 
ket  emberi  kéz  festette  ecsettel  és  festékkel.  Néhol 
inkább  az  ötvös,  a  cizelőr,  az  intarziás- mester 
munkája  jut  eszünkbe.  Szobát,  bútort,  mindent, 
ami  a  kép  külső  tárgya,  egyetlen  síkra  vetít  a 
síkdíszítmény  regulái  szerint.  A  festői  előadás  sze- 
relményei  közül  egymásután  veti  ki  a  neki  fölös¬ 
legesnek  látszókat :  a  fényt,  amely  kidomborít,  az 
árnyékot,  amely  mélységeket  ad,  a  vonaltávlatot, 
amely  a  teret  érzékid.  Még  az  a  fogalom  is,  amit 
valörnek  neveztek  el  az  impresszionisták,  csők- 

kent  értelmű  nála.  Sápadt  vagy  aranyszín  ruhákra 
koromsötét  foltokat  fest  s  csodálkozunk,  hogy  ez 
nagyobb  zavart  nem  okoz.  Ritka  harmónia-érzéke 
megmenti  e  merész  kísérleteket.  E  képek  előtt  állva 
érezzük,  hogy  jól  megfontolt  okok  biztatták  őt  arra, 
hogy  a  festés  különböző  fogásairól  lemondjon. 
Egyszerűbbé  vélt  válhatni,  ha  kevesebbel  dolgozik. 
Jutott  is  eredményekre,  amelyek  becsületére  válnak 
céljainak.  De  úgy  hisszük,  hogy  még  az  ő  szí¬ 
vóssága  sem  lesz  elegendő  arra,  hogy  e  célok  teljes 
mértékben  megvalósuljanak.  Hisz  a  mű  nagy  és 
felséges  egyszerűségének  első  feltétele,  hogy  maga 
a  szerző  temperamentuma,  eszejárása  ne  legyen 
komplikált.  A  forrás  vizének  mégis  más  az  íze  az 
erdő  sziklái  közt,  mint  ha  mérföldeken  át  vascsö¬ 
vekben  vezetjük  a  városba. 

A  másik,  bizonyára  leküzdhető,  tehát  kisebb 
akadály  előadásának  kétfélesége.  A  régi  naturalista 
finom  természetszimatja  még  megérzik  ezeken  az 
aktokon.  Bármint  csitítja  és  fokozza  le  az  inkar- 
náció  pompás  színeit :  azok  még  közvetlenek.  Azok 
még  nincsenek  át-  és  átszűrve,  lepárolva,  elixirré 
sajtolva.  A  kétféleség  ott  bukkan  elénk,  ahol  egy 
ilyen  akt  mellett  egy  karosszék,  egy  ruha,  egy 
intériőr,  vagy  —  mint  „Danae“  c.  képén 
csendélet  látható.  Minden,  ami  nem  hús,  kifogás¬ 
talan  stílusú  és  pompásan  harmonizált  síkdíszít¬ 
mény.  De  ez  a  jelleg  nem  tart  rokonságot  az  alakok 
inkarnációjával,  amely  a  többihez  képest  még  élénk, 
még  közvetlen,  sőt  eleven  szenzualitású.  Klimt  két 
ségtelenül  hatott  más  technikákkal  dolgozó  meste¬ 
rekre  s  éppen  ezen  a  kiállításon  látható,  mily 
harmonikus  az  ő  stilizálása,  mihelyt  elhagyja  a 
vásznat  és  —  például  —  majolikán  érvényesül. 
Nem  egy  képénél  azt  is  érezzük,  hogy  alakjainak 
ruhái  még  szebbek  volnának,  ha  szövet  alakjában 
kezünkbe  vehetnők  és  végigsimogathatnók. 

Metzner  is,  a  másik  uralkodó  művésze  a  kiállí¬ 
tásnak,  stilizáló  szobrász.  Elsőrangú  mestere  a  mintá¬ 
zásnak.  Épp  oly  tudatos,  de  talán  makrancosabb 
erejű,  mint  Klimt.  A  báj,  amely  Klimt  némely 
művének  még  velejárója,  nem  tartozik  Metznei 
erényei  közé.  Annyira  nem,  hogy  néha,  mi  nem¬ 
németek,  talán  kissé  vaskosnak  is  érezzük.  De  hisz 
szobrászról  van  szó,  aki  mázsás  anyaggal  birkózik. 
Szikla,  acélvéső,  pöröly  helyettesíti  az  ő  műhelyé¬ 
ben  a  festő  ecsetjét,  omlós  festékét,  türelmes  vász¬ 
nát.  A  stilizáló  szobrásznak  éppen  ez  a  vaskos 
anyag  bizonyos  előnyöket  biztosít  a  festő  felett. 
Neki  már  a  kemény  és  merev  kő  sugallja  a  stili¬ 
zálás  módjait.  Csakugyan,  a  nagy  naturalista  szob¬ 
rászok  nem  voltak  elsősorban  kőszobrászok.  Gon¬ 
doljunk  Donatellóra  vagy  arra  a  különbségre,  amely 
az  egyiptomi  monumentális  kőszobrászatot  elválasztja 
a  Nilus-vidéki  faszobrászattól. 

Metzner  is  egyszerűsítésre  törekszik.  Lefokozza 
az  előadás  részletességét,  elveti  a  technika  kör¬ 
mönfont  bravúrjait.  Mintázása  minden  ízében  szin¬ 
tetikus.  Egy  mozdulatot  mindössze  néhány  formá¬ 


val,  néhány  nagy  vonallal  fejez  ki.  Semmi  sem 
áll  távolabb  tőle,  mint  a  közvetlenség.  Az  impresszió 
helyét  a  harmónia  foglalja  el.  A  tömeghatásra  nem 
látszik  nagy  súlyt  vetni.  A  tömegek  modellaturája 
helyét  sokszor  szinte  a  formák  diszkrét,  majdnem 
grafikai  ízű  éreztetése  foglalja  el.  Talán  inkább 
rajzol  a  vésővel,  semmint  hasogat.  De  ez  a  rajz 
szélesvonalú,  tömör.  Kétségtelen,  hogy  amit  e  fel¬ 
fogással  elért,  meszsze  felette  áll  a  berlini  szobrá¬ 
szat  termékeinek. 

E  két  mester  adja  a  kiállítás  szeszét.  A  har¬ 
madik,  Hoffmann,  finom  érzésű,  kedves  kiállítási 
architektúrával  alkotott  számukra  ideiglenes  otthont. 

L—  a. 


MŰVÉSZETI  IRODALOM 

/^n  LLGEMEINES  LEXIKON  DÉR  BILDENDEN  KÜNST- 
/ni  LER  VON  DÉR  ANTIKÉ  BIS  ZŰR  GEGENWART. 
320  bel-  és  külföldi  szakiró  közreműködésével  szer¬ 
kesztik  dr.  Ulrich  Thieme  és  dr.  Félix  Becker.  II.  kötet, 
Antonio  da  Monza — Bassan.  Lipcse,  1908,  Wilhelm  Engel- 
mann  kiadása.  600  1.,  32  márka.  —  Ennek  az  impo¬ 
záns  vállalatnak  második  kötete  az  imént  hagyta  el  a 
sajtót  s  lexikális  feldolgozásban  hozzávetőleg  öt-hatezer 
művész  életéről  és  munkálkodásáról  ad  a  mai  kutatás 
eredményeit  összefoglaló  felvilágosítást  s  közli  mind¬ 
egyiknél  az  irodalmat,  amelynek  révén  az  érdeklődő 
aztán  a  kisebb  jelentőségű  részletkérdésekre  megtalál¬ 
hatja  a  feleletet.  Bár  a  mű  húsz  hatszázoldalas  nagyrétű 
kötetre  van  tervezve,  még  sem  lehetséges  minden  cím¬ 
szó  alatt  egészen  kimeríteni  a  tárgyat.  Ez  lexikális  mun¬ 
kában  sohasem  lesz  megcsinálható,  mert  akkor  nem 
egy  mű,  hanem  igen  respektábilis  könyvtár  lenne  belőle. 
De  nem  volna  hasznos  sem,  mert  senki  sem  tudna  benne 
könnyen  eligazodni.  Ami  lényeges  adat  az  egyes  mes¬ 
terekről  ki  volt  ezideig  deríthető,  azt  tömör  előadásban 
megkapja  itt  az  érdeklődő.  Ebben  a  második  kötetben 
például  a  Fra  Bartolommeo-ról  szóló  cikk  öt  oldalra 
terjed.  De  azt  ennek  a  mesternek  legújabb  monografusa, 
Knapp  írta  s  így  összegezve  kapjuk  mindazokat  az  ada¬ 
tokat,  amelyek  a  nagy  monográfiának  lényegét  teszik. 
Emellett  megkapjuk  e  mester  pontos  oeuvre-lajstromál 
és  a  rá  vonatkozó  irodalom  jegyzékét.  Természetes, 
hogy  nem  minden  művész  részesülhet  ily,  aránylag  bő 
feldolgozásban  ;  a  szerkesztők  itt  kellő  tapintattal  külön¬ 
böztették  meg  a  fontost  a  közepestől,  a  biztost  a  bizony¬ 
talantól.  Az  oeuvre-lajstrom  sem  volna  mindegyiknél 
helyén.  Megvan  azonban  a  másodrangú  mestereknél  is 
oly  esetben,  ha  az  illetőről  még  nem  jelent  meg  kimerítő 
monográfia.  Mint  az  első  kötetben,  itt  is  bőven  akadunk 
oly  mesterekre,  akiket  csak  okmányok  említenek. 

Az  a  gyakran  csak  néhány  sorra  terjedő  adat  és 
utalás  hasznos  ujjmutatás  arra,  hogy  a  részletkutatásra 
mily  nagy  terület  vár  még,  de  egyúttal  az  a  haszna  is 
van,  hogy  összegyűjti  az  elejtett  szálakat,  s  ezzel  a 
további  keresésre  ad  figyelmeztető  anyagot.  Egészen  új 

421 


Művészeti  irodalom 


s  most  először  kerül  beható  lexikális  méltatásra  a  szélső 
Kelet  művészete.  Japán  és  Khina  művészei  közt  maguk 
a  részletkutatók  is  csak  ügygyel-bajjal  tudtak  eligazodni. 
Mert  e  mesterek  felette  sűrűn,  néha  évenkint  változtat¬ 
ták  a  nevüket,  azonkívül  e  neveket  mi  Európában  csak 
angolos  és  meglehetősen  önkényes  átírásból  ösmerjük. 
Most  e  lexikon  e  tárgyban  is  jól  használható  zsinór- 
mértékkel  szolgál.  Nemcsak,  hogy  ezeket  a  művészeket 
is  magában  foglalja,  hanem  tévedések  elkerülésére  még 
khinai  írásjegyben  is  közli  szignumukat.  Lásd  például 
az  Arihisa,  Ariié  stb.  címszókat.  A  szélső  Kelet  mű¬ 
tárgyainak  gyűjtői  bizonyára  nagy  örömmel  fogadják  e 
gyakorlati  hasznú  újítást,  amely  sok  tévedéstől  óvhatja 
meg  őket. 

A  magyar  közönséget  bizonyára  érdekelni  fogja,  hogy 
ez  az  első  lexikon,  amely  a  magyar  művészeket  illő 
mértekben  dolgozza  fel.  A  második  kötet  is  egész  sor 
oly  magyar  művészről  közli  a  lexikális  érdekű  adatokat, 
akiket  a  mi  lexikonaink  vagy  kifelejtettek,  vagy  akik  a 
mi  aránylag  régi  keletű  lexikonaink  közrebocsátása  ide¬ 
jén  még  nem  látszottak  feldolgozásra  valóknak.  Jól  esik 
látnunk  azt  is,  hogy  ott,  ahol  helyén  van,  a  magyar 
műtörténeti  irodalmat  is  idézik  külföldi  mestereknél  is. 
Példa  rá  az  Attavante  címszó. 

A  második  kötet  áttekintése  után  ismételhetjük  azt,  amit 
az  első  kötet  méltatásakor  mondottunk  :  nélkülözhetetlen 
alkatrésze  a  művészet  iránt  érdeklődők  könyvtárának. 

SIENAI  EREDETŰ  GALLICUS-CSALÁD  ÉS  MŰ- 
án.1  VESZETE.  Adatok  az  anjoukorbeli  magyar  kézmű¬ 
vesség  történetéhez.  írta  Berwaldszky  Kálmán.  Igló,  1908, 
Szepesi  Lapok  nyom.  30  1.,  1 1  képpel.  —  A  sienai 
Gallicus-család  1303  körül  költözött  hazánkba.  Simon,  a 
családfő,  azután  fiai,  Péter  és  Miklós,  ötvösök  voltak; 
Pétertől  való  Róbert  Károly  király  harmadik  pecsétnyo- 
mója,  még  pedig  1331  tájáról,  lenyomatát  több  levéltár 
őrzi.  Eleganciája,  stílusa  teszi  e  művet  kiválóvá.  A  szerző 
az  erre  s  az  egész  művészcsaládra  vonatkozó  adatokat 
minden  hozzáférhető  helyen  felkutatta,  elmondja  e  csa¬ 
lád  történetét,  összeállítja  családfáját  s  felveti  azt  a 
kérdést,  nem  kell-e  e  mesterek  körében  keresnünk  több 
XI\  .  századbeli  kiváló  magyar  ötvösmű  szerzőit.  Szerző 
is  csatlakozik  ahhoz  a  véleményhez,  hogy  a  híres  iglói 
zománcos  díszű  ereklyetartó  keresztet  Gallicus  Miklósnak 
lehet  tulajdonítani.  Ezzel  a  mesterrel  vagy  annak  köré¬ 
vel  szeretné  a  szerző  esetleg  vonatkozásba  hozni  a 
kőszegi  és  a  felsőszalóki  kelyhet,  a  szepesbélai  réz- 
oltárkeresztet,  a  körtvélyesi  réz-cibóriumot,  a  lőcsei  ág. 
ev.  egyház  aranyozott  ezüstkelyhét.  A  kútfők  bő  fel¬ 
sorolása  zárja  be  a  szorgalmasan  összeállított  munkát. 

/£]!  VÖRÖSMARTY-SZOBOR.  A  budapesti  VöröSmarty- 
fnl  szobor  története.  Irta  Sajó  Aladár.  Kiadta  a  szobor- 
bizottság.  Budapest,  1908,  Budapesti  Hírlap  nyomdája. 
161  1.,  számos  műmelléklettel.  —  Azt  hisszük,  hogy 
még  sehol  és  sohasem  jelent  meg  oly  hiánytalan  tudó¬ 
sítás  egy  szobor  történetéről,  mint  amilyent  e  díszes 
könyvben  Sajó  Aladár  ad.  Tíz  nagyrétű  ív !  Pedig  a 
szobor  története  egy  évtizedre  sem  terjed.  Azt  hihetnők 

tehát,  hogy  e  sok  és  sűrűn  nyomatott  oldalt  hosszú 
elmefuttatások,  esztétikai  töprengések  foglalják  el.  Pedig 
nincs  ott  belőlük  egy  sornyi  sem.  Mi  eshetett  meg  ezzel 
a  szoborral,  hogy  ekkora  a  története  ?  —  kérdheti  a 
közönség.  Nos,  semmi.  Minden  a  legrendesebben  folyt 
le.  Sőt  azt  mondhatjuk  :  mintaszerűen.  A  szerző  ezt  a 
rendes,  ezt  a  mintaszerű  lefolyást  adja  elő.  De  a  leg¬ 
apróbb  részletekig.  Ott  vannak  az  ülések  „jelenvoltjai", 
a  szavazások  táblázati  kimutatásai,  a  bizottságok  tagjai¬ 
nak  felszólalásai,  megjegyzései,  a  szerződések,  az  összes 
számlák,  jegyzőkönyvek  stb.  stb.  Ennélfogva  végtelenül 
unalmas  olvasmány  —  vélhetné  valaki.  De  mihelyst 
lapozgatni  kezd  a  könyvben,  önkéntelenül  követi  a  sorokat, 
forgat,  fejezetről  fejezetre  jut.  Mert  éppen  azzal,  hogy 
minden  részletecske  pontosan  egymás  mellé  sorakozik 
e  könyvben,  az  évekre  terjedő  történet  szinte  drámai 
elevenséggel  áll  előttünk.  A  szerző  elbújt  s  magukat  a 
tárgyalásokat,  a  vitákat,  a  munka  fázisait  éljük  át.  Végre 
alkalma  van  a  közönségnek  épp  e  könyv  révén  meg¬ 
ismerkednie  azzal,  miképpen  születik  meg  egy  ily  mo¬ 
numentum.  Köszönettel  tartozunk  a  szerzőnek,  hogy  e 
rendkívül  fáradságos  munkájával  becses  kútforráshoz  is 
juttatott  minket.  A  szépen  reprodukált  képek  pedig 
becsületére  válnak  a  nyomdának. 

EMLÉKKÖNYV  Beöthy  Zsolt  születésének  hatvanadik 
fordulójára.  írták  tanítványai,  barátai,  tisztelői.  Buda¬ 
pest  1908.  Az  Athenaeum  irod.  és  nyomdai  részvény¬ 
társulat  nyomása.  Tartalmából  részint  egészben,  részint 
egyes  vonatkozásokban  a  művészettel  foglalkoznak 
következő  dolgozatok  :  Jegyzetek  egy  «Tapasztalati 
Aesthetika»  kísérletéhez.  Irta  Dóczy  Lajos.  Gondolatok 
az  esztétikai  szemlélet  problémájához.  Irta  Dénes  Lajos. 
A  vonalról.  (Adalék  az  esztétikai  lélektanhoz.)  Irta 
Alexander  Bernát.  Szépérzelmeink  nemzeti  elemei.  Irta 
Mitrovics  Gyula.  A  Heliodorról  nevezett  szoba.  Irta 
Berzeviczy  Albert.  Képes  levelező-lapok.  Irta  Thótt 
Rezső.  Byzantiumi  írók  az  Athéna  Promachosnak  sorsá¬ 
ról.  Irta  Bódiss  Jusztin.  Az  olympiai  Zeus-templom  nyugoti 
szoborcsoportjának  rekonstrukcio-kísérletei.  Irta  Láng 
Margit.  Ó-Egyiptom  művészete.  Irta  Platz  Bonifác.  Régi 
magyar  művésziskolák.  Irta  Divald  Kornél. 

FESTÉSZET. 

A  Nemzeti  Szalon  őszi  tárlatát  ismertették  napilapok 
szept.  20,  hetilapok  szept.  27. 

Emlékezés  Munkácsy  Mihályra.  Irta  Odry  Lehel. 
Vasárnapi  Újság  szept.  20. 

Megint  egy  felfedezett.  (Kunvald  Cézár.)  Irta  L.  A 
Budapesti  Napló  szept.  23. 

A  Nemzeti  Szalon  őszi  tárlatáról.  Irta  Janus.  Magyar 
Állam  szept.  23. 

Balatoni  és  egyéb  képek.  (Balatoni  festőiskola  és  a 
Nemzeti  Szalon.)  Irta  Tövis.  A  Hét  szept.  27. 

Józsa  Károly  kiállítását  ismertették  napilapok  szept. 
27.,  hetilapok  szept.  4. 

Monticelli.  Iita  L.  A.  Budapesti  Napló  szept.  27. 
Szlányi  Lajos  kiállítása  a  Műcsarnokban.  Ösmertették 
a  napilapok  okt.  2.  és  okt.  3. 


Művészeti  irodalom 


Nagy  Vilmos,  Frecskay  Endre,  Halász  Lajos  és  Kis¬ 
faludy  Stróbl  Zsigmond  kiállítása  az  Uránia-műkereske- 
désben.  Ismertették  a  napilapok  okt.  3. 

A  vonalról.  (A  Beöthy- emlékkönyvből.)  Irta  Alexander 
Bernát.  Budapesti  Hírlap  okt.  3. 

Képvegyeskereskedés.  (A  Nemzeti  Szalon  kiállítása.) 
Irta  Lengyel  Géza.  Nyugat  okt.  1. 

A  Nemzeti  Szalon  kiállítása.  Irta  — bán.  Ország  Világ 
okt.  4. 

Szlányi  Lajos  kiállítása.  Irta  Tövis.  A  Hét  okt.  4. 

A  Nemzeti  Szalon  őszi  tárlata.  Jeltelen  cikk.  Vasár¬ 
napi  Újság  okt.  4. 

A  budapesti  Velazquez.  Irta  Nécsey  László.  Az  Újság 
okt.  8. 

A  bécsi  K unstscha  u  Irta  Ezrey.  Vállalkozók  Lapja  okt.  4. 

Pállik  Béla  hagyatékának  kiállítása  a  Műcsarnokban. 
Ösmertették  a  napilapok  okt.  5. 

A  modern  vallásos  művészet.  (Il-ik  cikk  )  Irta  :  Fieber 
Henrik.  Magyar  Iparművészet  XI.  6. 

Egyházművészeti  kiállítás.  Irta  Lukács  Zsolt.  U.  o. 

A  szolnoki  művésztelep.  Irta  ifj.  Gonda  Béla.  Buda¬ 
pest,  okt.  11. 

Gondolatok  a  hétről.  (Pállik  Béla  műveiről.)  Irta  — ml — 
Magyar  Hírlap  okt.  11. 

Művészi  dolgok.  (Uránia-kiállítás.  Szlányi  Lajos, 
Pállik  Béla.)  Irta  Bányász  László.  Ország  Világ  okt.  11. 

Szlányi  Lajos  képei.  Jeltelen  cikk.  Vasárnapi  Újság 
okt.  1 1 . 

Uj  képek.  Irta  Lyka  Károly.  Uj  Idők  okt.  11. 

A  szolnoki  művésztelep  kiállítása.  Irta  ifj.  Gonda 
Béla.  Jásznagykúnszolnokmegyei  Lapok  okt.  11. 

Sálon  d’Automne.  (A  párisi  Grand  Palais  kiállítása.) 
Irta  G.  Független  Magyarország  okt.  17. 

Egy  képkiállításról.  (Birnbacher  Helén  képei.)  Jeltelen 
cikk.  Arad  és  Vidéke  okt.  17. 

Pállik  Béla  öröksége.  Irta  Lyka  Károly.  Uj  Idők  okt.  18. 

Velazquez  a  szépművészeti  múzeumban.  Irta  Nécsey 
László  dr.  Budapesti  Hirlap  okt.  21. 

Egyház  művészeti  kiállítás.  Irta  Haraszthy  Lajos. 
Magyar  Közélet  okt.  15. 

Az  impresszionizmus  kritikája.  Irta  Feleki  Béla.  A 
Város  okt.  21. 

Párisi  levél.  (Az  őszi  szalon  kiállítása.  Magyar  Mű¬ 
vészek.)  Jeltelen  cikk.  Budapesti  Hirlap  okt.  22. 

A  szolnokiak.  (A  szolnoki  kiállítás.)  Irta  Bé.  Ország 
Világ  okt.  25. 

SZOBRÁSZAT. 

A  poéta  szobra  (Vajda  János  szobra.)  Jeltelen  cikk. 
A  Polgár  szept.  2. 

Max  Klein.  Irta  Nyári  Sándor.  Pester  Lloyd  szept.  9. 

Klein  Miksa.  Irta  L.  A.  Budapesti  Napló  szept.  9. 

Simay  Imre.  Irta  V.  H.  Stúdió  szeptemberi  füzet,  1908. 

Euridike  feltámadása.  (Ferenczy  István.)  Irta  Tövis. 
A  Hét  szept.  20. 

Vajda  János  szobra.  Jeltelen  cikk.  Vasárnapi  Újság 
szept.  27. 

A  Rudolf-szobor.  Beszélgetés  Molnár  Viktor  állam¬ 
titkárral.  Jeltelen  cikk.  Egyetértés  okt.  4. 


A  reformáció  emlékszobra  Genfben.  (Horvai  János 
pályanyertes  műve.  Egy  képpel.)  Jeltelen  cikk.  Buda¬ 
pest,  okt.  6. 

Glosszák  egy  Krisztus-szoborhoz.  (A  magyarkanizsai 
Krisztus-szoborhoz.  Kolozsvári-Szeszák  Ferenc  műve.) 
Irta  K.  F.  Magyarország  okt.  8. 

Művészi  dolgok.  (Horvai  János.)  Irta  Bányay  László. 
Ország  Világ  okt.  11. 

A  pozsonyi  diszkót.  (Lutringer  András  műve.)  Irta 
Myskovszky  Viktor.  Vasárnapi  Újság  okt.  11. 

A  budapesti  Rudolf  szobor.  (Leleplezése  okt.  12.) 
Ösmertették  a  napilapok  okt.  13.  és  a  hetilapok  okt.  18. 

A  temető  művészete.  (Füredi  Richárd  és  Lechner  Jenő. 
A  Kulatár  kiállítása.)  Irta  Md.  Budapesti  Hirlap  okt.  16. 

A  gót  stíl.  Irta  Sepsi  István.  (Kincses  Kalendárium. 
1909.) 

A  rákospalotai  Kossuth  Lajos  szobor.  Barcza  Lajos 
műve.)  Leleplezték  okt.  18.  Ösmertették  a  napilapok  okt.  20. 

Szilágyi  Dezső  síremléke.  (Stróbl  Alajos  műve.)  Le¬ 
leplezték  okt.  18.  Ösmertették  a  napilapok  okt.  20. 

A  Munkácsy-szoborpályázat.  Eredményét  ösmertet¬ 
ték  a  napilapok  okt.  20.,  a  hetilapok  okt.  25. 

Gróf  Károlyi  Sándor  szobra.  (Stróbl  Alajos  műve.) 
Leleplezték  okt.  21.  Ösmertették  a  napilapok  okt.  21. 
és  22.,  a  hetilapok  okt.  25. 

ÉPÍTÉSZET. 

Városcsinosítás.  Irta  Lyka  Károly.  Uj  Idők  szept.  6. 
A  modern  otthon.  Irta  LK.  Vállalkozók  Közlönye. 
XIV.  37. 

Az  újpesti  máv.  internátus  pályatervei.  Magyar  Építő¬ 
művészet  VI.  8.  sz. 

Veszprém  új  színháza.  Jeltelen  cikk.  Budapesti  Hír¬ 
lap  szept.  15. 

Levelek  nyugatról,  (Német  építészet.)  Irta  Ezrey. 
Vállalkozók  Lapja,  XXIX.  38.  sz. 

Az  örökimádás  temploma.  Jeltelen  cikk.  Vasárnapi 
Újság  szept.  20. 

Levél  nyugatról.  (Biliing.)  Irta  Ezrey.  Vállalkozók 
Lapja,  XXIX.  39. 

Építőstíl  ma  és  száz  év  előtt.  Irta  V.  S.  U.  o. 
Maróti  Géza.  Irta  Czakó  Elemér.  A  ház.  I.  5.  sz. 
Olbrich  M.  József.  Irta  Bálint  Aladár.  U.  o. 

A  régi  és  az  új  királyi  palota.  Jeltelen  cikk.  Pesti 
Hirlap  szept.  20. 

A  városok  építése.  Irta  Rerrich  Béla. Városi  szemle  okt. 4. 
Egy  körút  körül.  Irta  k.  p.  Pesti  Napló  okt.  4. 
Berlin.  (Színházi  építések.)  Irta  Ezrey.  Vállalkozók 
Lapja  szept.  30. 

A  műemlékek  gondozásáról.  (Jeltelen  cikk.)  Vállal¬ 
kozók  közlönye  szept.  30. 

Egy  Szt.  Gellérthegyi  úriház.  (Höepfner  Guido  és 
Györgyi  Géza  műve.)  Irta  Sz.  Magyar  Iparművészet,  XI.  6. 

A  pénzügyminisztérium  palotája.  Fellner  Sándor  műve. 
Jeltelen  cikk.  Vállalkozók  Közlönye  okt.  7. 

A  budapesti  állami  gyermekmenhely.  (Ybl  Lajos  műve.) 
Jeltelen  cikk.  U.  o. 

Wigand  Ede  művei.  Irta  Margitay  Ernő.  A  Ház,  I.  6. 
Nagyvárosok  terei.  Irta  Dallos  József.  U.  o. 

Nyaralók  és  más  egyebek.  Irta  Szigma.  U.  o. 

A  munkástelepek  építéséről.  Jeltelen  cikk.  Vállalkozók 
közlönye  okt.  14. 

Az  uj  dunai  híd.  Irta  B.  B.  Pesti  Hirlap  okt.  21. 

A  lakáskérdés  reformja.  Dr.  Forbáth  Imre  előadása 
a  .Vlagy.  Társadalomtud.  Egyl.  ülésén.  Az  Újság  okt  21. 

Az  Orczy-ház.  Irta  Relle.  Egyetértés  okt.  22. 

A  veszprémi  új  színház.  (Medgyaszay  Benkó  István 
műve.)  Jeltelen  cikk.  Vállalkozók  Közlönye  okt.  21. 

Városok  és  közutak.  (A  Szalanne-féle  útelmélet.)  Irta 
V.  Vállalkozók  Lapja  okt.  21. 

IPARMŰVÉSZET. 

Gödöllői  szőnyegek  és  Dékáni  csipkéi.  (Az  Earl’s 
Courti  magyar  kiállításból.)  Irta  T.  R.  The  Stúdió. 
1908.  szeptemberi  füzet. 

Háziipar.  Jeltelen  cikk.  Szegedi  Napló  szept.  80. 

Műszaki  tudományok  népszerűsítése.  Irta  Ödönfi 
László.  Vállalkozók  Lapja  szept.  30. 

A  magyar  asztrakán.  Irta  Réthy  Gyula  dr.  Buda¬ 
pesti  Hirlap  okt.  4. 

Külföldi  Iparművészeti  kiállítások.  Irta  Gy.  K  Magyar 
Iparművészet  XI.  6. 

Régi  bakacsin  szövetek.  Irta  Divald  Kornél.  U.  o. 

Üvegtárgyaknak  fényképekkel  való  díszítése.  Irta  M. 
Lenz  Drezda.  Az  Amatőr  V.  15. 

Művészi  gobelinek.  Kincses  Kalendárium  1909. 

Műkedvelők  a  háziiparban.  Irta  Griinbaum  Arnold. 
Magyar  Ipar  okt.  18. 

A  bábú.  (Gyerekjátékok  a  berlini  játékkiállításon.) 
Irta  B.  Az  Újság  okt.  22. 

VEGYES. 

A  Szepesmegyei  Történelmi  Társulat  évkönyve.  XI. 
évfolyam.  1908-ik  évi  tagilleték.  A  társulat  határozata 
szerint  és  a  szerkesztő-bizottság  közreműködésével  szer¬ 
kesztette  Kalmár  Elek  főgymn.  igazgató,  ezidei  titkár. 
Lőcse,  1908.  III.  pótlék  Wagner:  Szepesmegye  okirat¬ 
tárához.  Magyar  és  lengyel  királyok  okiratai,  Lublóvár 
kapitányságának  rendeletéi,  a  szepesi  kerületi  úgyneve¬ 
zett  „Landgraffok“  határozatai,  bírák  és  tanácsosok 
bizonyítványai  és  döntvényei,  városok  határ-,  oltalmazó- 
és  kiváltság-levelei,  valamint  bűnügyi  ítéletei,  céhsza¬ 
bályai  és  más,  főként  a  Szepesség  történetéhez  tartozó 
okiratok,  eredeti  források,  vagy  hiteles  másolatok  után 
összegyűjtötte  Weber  Samu  lelkész  és  a  szepesi  városi 
ev.  egyházmegye  főesperese.  A  magyar  tudományos 
akadémia  támogatásával  kiadja  a  Szepesmegyei  Törté¬ 
nelmi  Társulat.  370  1. 

Ausstellung  München  1908.  Irta  Cári  Conte  Scapi- 
nelli.  Pester  Lloyd  szept.  5. 

Magyar  '  onatkozású  műemlékek  Nápolyban  írta 
dr.  Szentpéteri  Sámuel.  Uránia  IX.  9.  sz. 

Az  egyházművészeti  kiállítást  ismertették  napilapok 
szept.  8.,  hetilapok  szept.  13. 

A  stílusról.  Irta  Kosa  Miklós  Szalon  Újság,  XIII.  13.  sz. 

Iskolai  képeskönyvek.  Irta  Lukács  Gyula.  Népmive- 
lés  III.  6.  sz. 

Vidéki  tárlatok.  Irta  Bayard.  Egyetértés,  szept  13. 

424 


Ausstellung  für  kirchliche  Kunst.  Irta  Gróh  István 
Pester  Lloyd,  szept.  12. 

Templomi  művészet.  Irta  Tövis.  A  hét,  szept.  13. 

Egyházi  művészet.  Irta  Quintus.  Az  Újság,  szept.  13. 

A  „Kéve“  berlini  kiállítását  ismertették  :  Frankfurter 
Zeitung,  Berliner  Localanzeiger,  Die  Kunst,  Deutsche 
Tageszeitung  (Oskar  Anwand),  Berliner  Zeitung  am  Mittag. 

Egyházművészet.  Jeltelen  cikk.  Vállalkozók  Közlönye. 
XIV.  38. 

Egyházművészet.  Irta  Lengyel  Géza.  Nyugat,  I.  18. 

A  III.  nemzetközi  rajzoktatásügyi  kongresszus  Lon¬ 
donban.  Irta  Szerémi  Lajos.  Rajzoktatás,  XI.  7.  sz. 

Eredeti  műalkotások  az  iskolában,  Irta  Lovas  Sá¬ 
muel.  U.  o. 

A  középiskolai  rajzoktatásról.  Irta  Bokor  László.  U.  o. 

Használati  tárgyakról.  (Személtető  rajzolás.)  Irta 
Zsitvay  János.  U.  o. 

A  jó  ízlés  városa.  (München.)  Irta  Fabula  János. 
Pesti  Napló  szept.  27. 

Művészet  és  tömegízlés.  Irta  Lukácsi  Jenő.  Pécsi 
Napló,  szept.  27. 

Die  Kunst  und  die  Schule  dér  Gegenwart.  (L.  Gurlitt 
előadása.)  Pester  Journal,  szept.  29. 

Zűr  Psychologie  dér  Kunst.  (A  heidelbergi  3-ik  inter- 
nacionális  filozófiai  kongresszuson  megtartott  felolvasás 
szövege.)  Irta  dr.  Alexander  Bernát.  Pester  Lloyd  okt.  11. 

A  magyar  karikatúráról.  (Művészeti  jegyzetek.)  Irta 
Pogány  György.  Pesti  Hirlap  okt.  11. 

Uj  képek  és  szobrok.  Irta  Tövis.  A  Hét  okt.  11. 

Fővárosi  muzeum.  Irta  Zuboly.  Pesti  Napló  okt.  11. 

A  Bisleri  család  műkincsei.  (Remekművek  gyűjte¬ 
ménye  Milanóban.)  IrtaKiss  Ignác.  Család  és  világ  1908.  IX. 

Gyűjteményes  tárlatok.  (Nagy  Vilmos,  Frecskay  Endre, 
Halász  Elemér,  Kisfaludy  Zsigmond,  Pállik  Béla  művei¬ 
ről.)  Irta  Lengyel  Géza.  A  Nyugat  I.  20. 

Római  levél.  (Művészeti  benyomások.)  Irta  dr.  Ber¬ 
nát  Ottó.  Egyetértés  okt.  18. 

A  kairói  muzeum  Irtadr.Török  Aladár.  Uj  Szemle  okt.  18. 

Fényűzés  a  XVII.  és  XVIII.  században.  Jeltelen  cikk. 
Magyarország  okt.  18 

Az  eltemetett  város.  (Pompeji  művészetéről.)  Ellenzék 
Kolozsvárt,  okt.  16.  és  17. 

Közönség,  művészet.  (Képeladásról  stb.)  Irta  b.  b. 
Szeged  és  Vidéke  okt.  21. 

Uj  művész-csoportosulás,  i  Rákospalota  körül.)  Irta 
L.  M.  Budapesti  Napló  okt.  25. 

A  művészet  értékéről.  (Alexander  Bernát  könyve.) 
Irta  S — i  A — 1.  Egyetértés  okt.  25. 

A  művészi  akt  anatómiája.  Irta  dr.  Tellyesniczky 
Kálmán  A  fény  10.  sz. 

Az  olajnyomás.  Irta  Magyar  Rosenberg  Emil.  A  fény 
okt.  száma. 

Felelős  szerkesztő  :  LYKA  KÁROLY 

Kiadótulajdonos:  S1NGER  és  WOLFNER 
Budapest,  Andrássy-út  10. 

Hornyánszky  Viktor  cs.  és  kir.  udvari  könyvnyomdája. 

A  Művészet  kliséit  Kurcz  Lipót  és  társa  fotocinkografiai  műinté¬ 
zete  készíti  Budapesten.  Vili.,  Szentkirályi-utca  13. 


KEPEK  LA)STROMA 


MUMELLEKLETEK 

Oldal 

Paczka  Kornélia  :  Nadine  von  Radowitz 

.  .  17 

Maltzan  grófné  . 

.  .  19 

»  » 

Tanulmány 

.  .  21 

» 

Paczka  Margit  arcképe 

23.,  25 

Vázlat  . 

.  .  27 

Pückler  grófné 

.  .  29 

» 

Önarckép  . 

.  .  31 

Fényes  Adolf : 

Útban 

.  .  73 

Brocky  Károly 

Férfi  feje 

.  145 

Tornyai  János 

Egyedül  .... 

Ujváry  Ignác  : 

Téli  táj 

.  .  281 

Csók  István  :  A  kertben  . 

.  .  353 

RAJZOK 


Paczka  Ferenc  :  Alvó  leány  ...  ....  12 

Paczka  Kornélia:  Arckép .  16 

Plakett .  16 

Akttanulmány . 33 

Vázlat . 43 

Löschinger  Hugó  :  Vázlat  . 50 

Székely  Andor  :  Utcasarok  a  Cluny  mögött  .  .  61 

Vesztróczy  Manó  :  Bányászok . 64 

Vadász  Miklós  :  Vázlat . 95 

Baditz  Ottó  :  Vázlat .  97 

Levy  Róbert  :  Tanulmány . 100 

Máté  Ilona  :  A  jövendőmondó . 101 

Belányi  Viktor  :  Nina .  .104 

Nagy  Sándor:  Erdó'részlet . 105 

Honti  Nándor  :  Párisi  motívum . 108 

Rudnay  Gyula:  Faluvégén . 109 

Ferenczy  Károly:  Arckép . 112 

Glatz  Oszkár  :  Vázlat .  123 


Oldal 

Brocky  Károly :  Szakállas  férfi  ....  .  .  148 

»  »  Kéz-tanulmányok . 152 

Greguss  Imre  :  Vázlat  .  .  .  .  .  .151.,  188 

Deák-Ebner  Lajos  :  Tanulmány  .  161 

Gyenis  János  :  A  grafikus .  .  .  164 

Vajda  Zsigmond :  Tanulmány . 165 

Székely  Andor:  Az  ablakfülkében . 168 

Fantin-Latour  :  Éva . 180 

»  Istenek  alkonya  .  .  .  181 

x  »  Kundry  megjelenése . 184 

Kozma  Lajos  :  Rajzok . 217 — 232 

Baranski  E.  László  :  Félhomályban . 249 

Nagy  Vilmos  :  Tanulmány . 253 

Conrad  Gyula  :  A  Margithídnál . 256 

Hajógyárban  . 257 

Büttner  Helén  :  Kecskék .  .  .  260 

Göröncsér-Gundel  János :  Önarckép . 261 

Olgyai  Viktor :  Falucska .  ...  264 

Könyvjegyek  .  .  270.,  271 

Munkácsy  Mihály  :  Rökk  bácsi  arcképe  ....  282 

Szamosi  Elek  :  László  József . 297 

Pogány  Vilmos  :  Az  idegenbe  tévedt  csorda  .  .  300 

»  »  A  kalandor  . 301 

Zichy  István  gr.  :  Tájképtanulmány  .....  304 

Chabada  Béla :  Arcképtanulmány  ...  .  .  305 

Károlyi  Lajos :  Tanulmány . 308 

Ferenczy  Károly  vázlatkönyvéből . 312 

Utamaro  műveiből .  323  -  328 

Köbér  Leó  rajzai .  329—333 

Garay  Ákos  :  Vázlat . 330 

Doby  Jenő  önarcképe  . 355 

Keményffi  Jenő:  Tanulmány . 357 

Glatz  Oszkár  vázlatkönyvéből . 360 

Baditz  Ottó:  Tanulmány  . . 361 


425 


Képek  lajstroma 


Oldal 

Márton  Ferenc:  Solo . 364 

Juhász  Árpád  :  Tanulmány . 365 

Székely  Andor :  »  368 

Tichy  Gyula  :  Rokoko . 369 

Vajda  Zsigmond  vázlatkönyvéből . 371 

Juszkó  Béla  :  Esteli  harangszó . 372 


FEJLECEK  ÉS  ZÁRODÍSZEK 


Oldal 

»  »  Alvó  nő . 157 

»  »  Alvó  bacchánsnő . 160 

Kacziány  Ödön  :  A  Gellérthegy  éjjel . 185 

Löschingcr  Hugó:  Szent  László . 189 

Penteleí  Molnár  János  :  Finis . 192 

Glatter  Gyula  :  Öreg  asszony  és  fiatal  leány  .  .  193 
Ismeretlen  :  Részlet  a  tékozló  fiú  képsorából  .  .  236 

»  Sz.  György  Rovnóról . 239 

»  A  mergestai  templomból . 240 

Góth  Móric  :  Krumplihámozó . 241 

Bruck  Miksa :  Fehér  intérieur  .  244 


Vágó  Dezső  .  .  .  . 

.  .  .  1  , 

34., 

281., 

306 

Bosznay  István  :  Nyári  nap  .  . 

248 

Kedvek  János .  .  .  . 

40 

Tolnay  Ákos  :  A  Grassalkovics-fasor . 

252 

Pap  Géza . 

51, 

334 

László  Fülöp  :  Arckép . 

265 

Lakatos  Artúr 

58, 

333 

Munkácsy  Mihály :  Regélő  honvéd . 

284 

Gyöngyössy  Elemér 

60, 

322 

»  »  Felolvasás . 

285 

Meyer  Antal  73.,  83., 

90., 

96.,  107., 

114., 

1 19, 

124 

»  »  Arckép  . 

288 

Juszkó  Béla  .  .  .  . 

87 

»  »  Árvíz  . . 

288 

Harmos  Károly  . 

106, 

198 

Szinnyei-Merse  Pál :  Guillotine . 

292 

Unghváry  Sándor  .  . 

111 

»  »  Esthajnali  csillag  .... 

293 

Nagy  Sándor  .  .  .  . 

147, 

162 

»  »  Rabló  faun . 

295 

Dános  Dávid  .  .  .  . 

154 

»  »  A  faun  és  a  nimfa  .... 

296 

Zsigmond  László 

169 

Wilhelm  Leibl :  Tanulmány . 

292 

Szabó  Jenő  .  .  .  . 

178 

Rákosi  Nándor  :  A  szegedi  boszorkánysziget  . 

344 

Sassy  Attila  .  .  .  . 

190 

»  »  Arckép .  345, 

347 

Jávor  Pál 

194 

»  »  A  Blaas-fiúk . 

348 

Cserna  Rezső 

199 

Szlányi  Lajos  :  Tavasz  a  szolnoki  ligetben  .  . 

376 

Muhits  Sándor 

201 

»  »  Zuzmarás  reggel . 

377 

Juhász  Árpád  .  .  . 

299 

»  »  Serpentin-River . 

380 

Medvey  Lajos 

318 

»  »  Külvárosi  házak . 

381 

Sarkadi  Emil  ... 

331 

>-  »  Ezüstös  párák  a  Temzén  .  .  . 

383 

Pogány  Vilmos 

309 

Pállik  Béla  :  Anya  bárányokkal . 

385 

Tóth  Zoltán  :  355, 

366, 

373,  378 

,  384,  390, 

418 

*  »  Birkafejek . 

387 

FESTMÉNYEK 


»  »  Az  atyási  szárazmalom  . 

»  »  Birkák . 

Gustave  Courbet :  Temetés  Ornansban 
Munkácsy  Mihály  :  Ásító  inas  . 


388 

389 
393 
397 


Paczka  Ferenc  :  Koponyák .  2 

»  »  Koldusok .  4 

»  »  Tánclegenda .  5 

»  »  Guggoló  asszony .  8 

»  »  Komámasszony  látogatása  ...  9 

»  »  Görgey  Artúr .  10 

»  »  Parasztlányok .  11 

»  »  Útban  Emausz  felé .  13 

»  »  Kosnyírás .  14 

»  »  v.  Waldow-Reitzenstein  Erzsébet  15 

Paczka  Kornélia  :  Zene . 36 

»  »  Tánc  .........  37 

»  »  Vita  beata . 40 

Nyilassy  Sándor  :  Vasárnap  .  .  . 56 

Garzó  Bertold  :  Esti  munka . 57 

Boruth  Andor:  Férfi  kutyával . 59 

Kardos  Gyula:  Mézeshetek . 125 

Brocky  Károly:  Sir  Dominic  Colnaghi  .  .  .  .  149 

»  »  Miss  Georgina  Liddel  .  .  .  .  153 

»  »  Olvasó  nő . 156 


»  »  Tanulmány  a  siralomházhoz  400,  401. 


Leibl  Vilmos  :  Szinnyei-Merse  Pál  araképe  .  .  .  405 

»  »  Két  dachaui  nő . 408 

Szinyei-Merse  Pál :  Ruhaszárító  leány  ....  409 

»  »  »  Idill . 412 

»  »  »  Séta . 413 


SZOBRÁSZATI  MŰVEK 


Paczka  Kornélia :  Khaosz . 41 

»  »  Kútrészlet  . 42 

Simay  Imre  :  Mama  meg  a  fia . 45 

Zala  György :  A  tudás  és  dicsőség . 48 

»  »  A  munka  és  jólét . 49 

Damkó  József:  Definitor . 52 

»  »  II.  Szilveszter  pápa . 53 

Kallós  Ede  :  Női  fej .  74 

»  »  Férfi  fej  .  74 

»  »  Kölcsey  szobra . 76 

»  »  Ybl  Miklós . 77 


426 


Képek  lajstroma 


Oldal 

Oldal 

Kallós  Ede  : 

Bessenyei  . 

.  80.,  81 

Simay  Imre  :  Oroszlánpár  .... 

....  245 

» 

Munkácsy  ...  . 

...  82 

Huszár  Adolf:  Emlékérem  .... 

....  273 

»  » 

Irányi  síremléke  .... 

.  84.,  85 

Dunaiszky  Ló'rinc  :  Síremlék  .... 

....  341 

»  » 

Vadnay  Andor  síremléke 

...  88 

»  » 

Bartha  Miklós  síremléke 

...  89 

Stuckhart . 
Boehm 
Wiener 
Loránffi  . 
Szárnovszky 
Beck  . 
Teles  . 
Berán  . 
Reményi  . 
Csillag 
Vágó  . 
Juhász 
Murányi  . 


érmei  és  plakettjei  170 — 177 


ÉPÍTÉSZETI  MŰVEK 

Bálint  és  Jámbor:  A  Lederer-palota  113.,  116.,  117., 

120—122 

A  belovezsai  templom . 233 

A  rutkai  fatemplom . 235 

A  kisolysói  fatemplom  . 237 

Kaufmann  Oszkár:  A  berlini  Hebbel-szinház  313  —  321 
Palóczi  Antal :  A  kispesti  munkáslakóház-telep  .  375 


IPARMŰVÉSZETI  MŰVEK 
Erdélyi  fatemplomok  dísze 


92.,  94 


30* 


427 


MŰVÉSZEK  NÉVMUTATÓJA 

A  dűlt  szám  képet,  az  álló  szám  szöveget,  m  műmellékletet  jelent. 


Abt  Sándor  64. 

Ács  Lipót  64. 

Amerling  62. 

Ágotha  Imre  133. 

Alexy  348. 

Alt  Rudolf  351. 

Anschütz  290. 

Antonio  da  Sangallo  1.  Sangallo. 
Aranyossy  Ákos  133. 

Árkay  Aladár  420. 

Assner  J.  134. 

Avenarius  134,  209. 

Baditz  Ottó  361,  97. 

Baisch  Hermann  382. 

Balassa  Ferenc  66. 

Bálint  József  64. 

Bálint  Lajos  271,  271. 

Bálint  Zoltán  64,  113 — 122.  114 — 
118,  204,  336,  419. 

Balkay  Pál  131,  137. 

Balló  Ede  335. 

Balog  Lipót  27 1 . 

Balogh  Zoltán  68. 

Baranszky  E.  László  249. 

Barger  341. 

Bartholomé  Albert  71,  73. 

Barcza  Lajos  423. 

Bauer  Emil  64. 

Bauer  János  György  134. 
Baumgartner  Norbert  302,  303. 
Baumhorn  Lipót  144,  204. 

Beck  Ö.  Fülöp  63,  64,  128.  144, 
173,  174,  174,  175,  216. 

Becker  Hermann  290. 

Belányi  Viktor  104. 

428 


Bellaágh  József  133. 

Benczúr  Gyula  133,  363,  386. 
Benkert  Mária  Imre  67 — 69. 

Benkó  István  =  Medgyaszay. 
Berán  Lajos  64,  176,  176,  177. 
Berceller  Lipót  64. 

Berres  274,  275. 

Biczó  Géza  63,  70. 

Bierbauer  István  420. 

Bikfalvi  Koréh  Zs.  1.  Koréh. 

Biliing  423. 

Birnbacher  Helén  423. 

Blaas  346,  348. 

Bobula  János  339. 

Bockelmann  382. 

Böcklin  Arnold  294,  404 — 417. 
Böhm  Farkas  358. 

Böhm  József  Dániel  170,  170. 
Boros  Artúr  64. 

Boruth  Andor  59. 

Bory  Jenő  271. 

Bossányi  József  64. 

Bosznav  István  143,  215,  243. 
Brandl  Gusztáv  =  Kőszegi. 

Braun  Norbert  302. 

Brestyánszky  Béla  347,  348. 
Brocky  Károly  143,  145 — 160,  1 47  — 
151,  350,  351. 

Bruck  Miksa  244. 

Bubics  Zsigmond  133. 

Burszky  István  207,  208. 

Busch  Wilhelm  143,  277. 

Buthy  János  271. 

Büttner  Helén  260. 

Capolino  348. 


Casagrande  Marco  348. 

Cézanne  71,  143. 

Chabada  Béla  305. 

Chapu  75. 

Conrád  Gyula  256,  257 ,  271. 
Crane  YValter  71. 

Courbet,  Gustave  391 — 417,  393. 
Csányi  Gizella  133. 

Csécsy  271. 

Csillag  István  177,  176. 

Csordák  Lajos  133. 

Csordás  József  128. 

Csók  István  353. 

Csűrik  János  271. 

Damkó  József  52  53,  65,  173. 
Dániel  Constantin  299 — 302. 

Dános  Dávid  154,  250,  254,  267. 
Darázs  János  278,  335. 

Darilek  Harry  64. 

Daumier  215. 

Deák-Ebner  Lajos  161. 

Dékáni  Árpád  424. 

Dénes  István  204. 

Déri  Kálmán  204,  215. 

Deutsch  Dávid  —  Dános. 

Dietz  Wilhelm  2,  387. 

Dobovszky  József  204. 

Doby  Jenő  71,  133,  355—363,  356. 
Donát  János  134,  136,  274. 
Donatello  212. 

Donner  Rafael  279,  343. 

Dozsnyay  Károly  208. 

Dunaiszky  László  343,  346. 
Dunaiszky  Lőrinc  341,  341 — 345. 
Ebner  Lajos  lásd  Deák-Ebner. 


Mii  vészek  névmutatója 


Eberling  Béla  420. 

Éder  Gyula  133. 

Ehn  Bernát  338. 

Eisenhut  Ferenc  363. 

Engert  Edward  362,  386. 

Engerth  Vilmos  212. 

Erisztoff  129. 

Exner  341. 

Fadrusz  János  267. 

Fadrusz  Jánosné  267. 

Falb  Sándor  65. 

Fancsali  Nagy  János  1.  Nagy. 
Fantin-Latour  178 — 188,  180,  181. 
184. 

Faragó  Géza  271. 

Faragó  József  133. 

Fáy  Albert  132,  133. 

Feichtinger  József  63. 

Feiks  Alfréd  277. 

Feiks  Jenő  277. 

Fejérvári  képíró  Pál  1.  Pál  deák. 
Fellner  Sándor  423. 

Fényes  Adolf  73  m. 

Ferenczy  István  172,  216,  274, 
339,  342,  423. 

Ferenczy  Károly  112,  312,  349. 
Feszi  339. 

Fischer  Martin  273,  341,  342. 
Fleischl  Róbert  271,  419,  420. 
Fodor  64. 

Földes  64. 

Földes  Imre  128. 

Forbáth  Imre  204. 

Forster  Gusztáv  340. 

Francsek  Imre  64. 

Franges  Róbert  63 
Frecskay  Endre  271,  423. 

Frecskay  László  386. 

Freund  Dezső  204. 

Fruman  172. 

Füger  Heinrich  341,  342. 

Füredi  Richárd  128,  204. 
Fuchsthaler  Alajos  358. 
Gallén-Kalela  Axeli  129,  143,  190  — 
193,  215. 

Gallicus  422. 

Garay  Ákos  330. 

Garzó  Bérlőid  57,  65. 

Gauguin  34—43,  143,  280. 

Geiger  Rikárd  335. 

Gergely  Imre  128. 

Gerster  Mária  133. 

Giergl  Alajos  204. 

Glatter  Gyula  193,  201.  204.  271. 
Glatz  Oszkár  123,  360. 

Gleyre  Charles  307,  359. 

Gogh,  Vincent  van  129,  142,  143, 
215,  278,  351. 

Gondos  Imre  271. 


Göröncsér  Gundel  János  261,  267. 
419. 

Góth  Móric  241,  271. 

Goya,  Francisco  215,  277,  278,  351. 
Grabetz  Mátyás  65. 

Greguss  Imre  133,  151,  188. 
Greguss  János  382. 

Greux,  du  134. 

Gulácsy  Lajos  272. 

Gundel  =  Göröncsér. 

Guóth  Béla  420. 

Gyalus  László  279. 

Gyenis  János  164. 

Gyöngyössy  Elemér  60,  322. 
Györgyi  Dénes  204. 

Györgyi  Géza  423. 

Gyulafehérvári  Pál  1.  Pál  deák. 
Gyurkovich  Károly  66,  67. 

Hackl  Gábriel  268. 

Halász  (Hradil)  Elemér  133,  423. 
Harmos  Károly  106,  198. 

Hazay  Aladár  242,  246. 

Hegedűs  István  133. 

Heidlberg  Sándor  419. 

Hendrich  Antal  65,  27 1 . 

Herold  Boldizsár  216. 

Herpka  Károly  64. 

Herterich  335. 

Hesz  Mihály  131,  138,  349. 
Hikisch  Rezső  128. 

Himler  Dezső  204,  271. 

Himmler  Miksa  144. 

Hoepfner  Guidó  423. 

Höfel  Balázs  134. 

Hofinger  Ernő  271. 

Holló  Barnabás  128,  204,  271. 
Hollósy  Simon  277,  278,  335,  419. 
Hönigschmid  Oszkár  64. 

Honthorst  286. 

Ilonti  Nándor  108. 

Hoppéi  =  Horvai. 

Horovitz  Lipót  133,  362. 

Horti  Pál  71,  107—111,  280. 
Horvai  János  204,  272,419,  423. 
Horváth  Géza  271. 

Hradil  =  Halász. 

Hiibner  Jenő  64,  204. 

Huszár  Adolf  203,  273,  273,  420. 
Huszka  József  144. 

Illyés  János  69. 

Istók  János  271. 

Izsó  Miklós  339,  348. 

Jablonszky  Ferenc  204. 

Jacoby  Ludwig  362. 

Jakab  Dezső  204,  271,  336,  420. 
Jakowetz  Antal  339. 

Jámbor  Lajos  64,  113—122,  1 14— 
118,  204,  336,  419. 

Jaresch  János  134. 


Jávor  Pál  194. 

Jendrássik  Alfréd  204. 

Jesze  Kálmán  271,  271. 

Józsa  Károly  422. 

Juhász  Árpád  299,  365. 

Juhász  Gyula  177,  177. 

Juszkó  Béla  87,  372. 

Kacziány  Ödön  185,  201,  204 
Kallós  Ede  73 — 82,  73—89,  204. 

271,  272. 

Kalina  Géza  420. 

Kalivoda  Kata  419. 

Karats  Ferenc  134, 

Kardos  Gyula  125,  127,  128.  143. 
Kárgling  134,  274. 

Károly  Lajos  64. 

Károlyi  Lajos  308. 

Katona  Nándor  277. 

Kaufmann  Oszkár  313  -321,  318 — 
321. 

Kaulbach  W.  von  289. 

Kedvek  János  40. 

Kelety  Gusztáv  206. 

Keményíti  Jenő  357. 

Kertbeny  lásd  Benkert. 

Kis  Sámuel  13 1. 

Kisfaludy  Stróbl  Zsigmond  423. 
Kitagawa  Utamaro  lásd  ütamaro. 
Kiette  Károly  206,  207. 

Klein  Miksa  423. 

Klimt  Gustav  420,  421. 

Klimkovics  Béla  132.  133. 

Knaus  Ludwig  287. 

Knirr  Henrik  64. 

Köbér  Leó  277,  329,  333. 

Kohn  János  128. 

Kollator  Henrik  64. 

Kollwitz  Kathe  9. 
Kolozsvári-Szeszák  Ferenc  423. 
Kommer  József  64. 

Komor  Marcel  204,  271,  336,  420. 
Kopeczek  György  64. 

Korb  Flóris  204. 

Koréh  Zsigmond.  bikfalvi  242,  243. 
Kotál  Henrik  271,  419. 

Kovács  Károly  204. 

Kovács  Sámuel  65. 

Kozina  Sándor  138. 

Kozma  Lajos  213 — 215 ,217—231, 
217—224. 

Köves  Tivadar  64. 

Kövér  János  133. 

Kőszegi  Brandl  Gusztáv  268. 
Kracker  János  Lukács  209 — 211. 
Krakker  1.  Kracker. 

Krausz  József  134,  135. 

Kruzslicz  Károly  128. 

Kubin  277. 

Kunwald  Cézár  422. 

Kuszka  Jenő  129,  143. 
Lakatos  Artúr  58,  305. 

Lalique  246 — 248. 

Lampi  273. 

Lamping  271. 

Landau  386. 

László  Fiilöp  64,  265,  363. 
Latkóczy  Imre  133. 

Lechner  Jenő  128,  279,  420. 
Lechner  Ödön  204,  279. 
Lechner  Lóránt  420. 

Leibl  Wilhelm  290,  291,  292. 

395—417,  405,  408. 

Lenhardt  Sámuel  273,  274. 
Lévy  Róbert  100. 

Leypoldt  67. 

Lieder  275. 

Ligeti  Antal  286,  287. 

Ligeti  Miklós  279. 
Lindenschmidt  268. 

Linek  Lajos  143. 

Lionardo  351. 

Lippi  Filippino  51. 

Löllbach  Kálmán  128. 

Loránfi  Antal  171,  172,  173. 
Löschinger  Hugó  50,  189 ,  201, 
Lotz  Károly  215,  382. 
Lukácsy  Lajos  128. 

Lutringer  András  423. 

Lux  Kálmán  128. 
Magyar-Mannheimcr  G.  215. 
Makart  Hans  275. 

Málnai  Béla  204. 

Manet  F.douard  310. 
Mannheimer  G.  1.  Magyar 
Mansfeld  J  E.  134. 

Mányoki  Ádám  71,  254  —  266. 
Marczinsky  Elek  131. 

Margó  Ede  204. 

Margittay  Tihamér  363. 

Márk  Lajos  70. 

Markó  Ernő  128. 

Markup  Béla  128. 

Márkus  Géza  73,  271,  272. 
Maróti  Géza  64,  144,  423. 
Marsaiké  348. 

Márton  Ferenc  64,  364. 

Máté  Ilona  101,  419. 
Maulpertsch  210. 

Maurer  Hubert  131,  302,  303. 
Mayer  Ede  203,  216,  347. 
Medgyaszay  István  216,  424. 
Medvey  Lajos  318. 

Memling  52. 

Mende  Valér  204. 

Messingcr  Alajos  336. 

Meszner  Sebestyén  64,  204. 
Meyer  Antal  64,  73,  83,  90, 
107,  114,  119,  124,  419. 

Mezey  Lajos  291. 

Michelangelo  144,  194 — 198. 
Mihailich  Győző  128. 

Mihály  208. 

Miks  Ferenc  338 — 339. 

Miks  Henrik  338. 

Misenka  Nándor  271. 

Moldován  Béla  64. 

Molnár  János,  pentelei  192,  201, 
204,  336. 

Monet  Claude  278,  306 — 316. 
Monticelli  422. 

Morbiczer  Sándor  64. 

Morunobu  322,  323,  324. 

Müller  Frigyes  133. 

Munkácsy  Mihály  2,  274,  275,  278, 
281—295,  282,  284,  285  ,  288, 
289,  390-417,  397,  400,  401, 
422. 

Murányi  Gyula  177,  177. 
Myskovszky  Ernő  65. 

Myskovszky  Viktor  1 33. 

Nádler  Róbert  64. 

Nagy  János,  fancsali  335. 

Nagy  Károly  ifj.  204. 

204.  Nagy  Lázár  64. 

Nagy  Sámuel  131,  137,  138. 

Nagy  Sándor  105,  147,  162. 

Nagy  Sándorné  271. 

Nagy  Vilmos  253,  271,  423. 

Nagy  Zsigmond  65,  70. 

Nauen,  Paul  268 
Neidl  134,  136. 

Novák  Andor  71. 

Nyilassy  Sándor  56,  419. 

Ocsváry  Rezső  64. 

Olbrich  József  352,  423. 

Olgyai  Viktor  264. 

Örkényi  István  65. 

Orth  Ambrus  204. 

Paczka  Ferenc  1  -  43,  1  — 15,  204, 
215. 

Paczka  Kornéliái — 43,  1  — 15,204, 
215. 

Pál  deák,  Gyulafehérvári  208. 
Pálinkás  Béla  64. 

Pállik  Béla  384—389,  385,  389,  423. 
Palissy  350. 

Palóczi  Antal  64, 216, 279, 373—376, 
375,  419,420. 

Pap  Géza  51,  334. 

Pap  64. 

Parajdi  Illyés  lásd  Illés. 

Parlaghy  Vilma  143. 

Pascin  277. 

Pataky  László  363. 

Payer  Gizella  64,  271,  271. 

96,  Pentelei  Molnár  lásd  Molnár. 
Perlasca  274. 


Peschky  József  138. 

Pettenkofen  3,  7,  274. 

Piloty  288,  290,  292,  294,  385—387. 
Pintér  Gyula  65. 

Pirovits  Aladár  271,  420. 

Pisano  Vittore  144. 

Pissarro  35,  36. 

Plath  Nándor  133. 

Pogány  Móric  204. 

Pogány  Vilmos  300,  301,  309,  336. 
Pollák  Manó  419. 

Pollák  Mihály  71. 

Porges  336. 

Raffaelli  278. 

Rahl  Kari  283.  287. 

Rákosi  Nándor  344,  346 — 348, 
345—347. 

Rauscher  Lajos  271. 

Reich  József  144. 

Reisinger  64. 

Reményi  József  176,  177,  271. 
Révai  Miklós  72. 

Révész  György  133. 

Rintel  Géza  lásd  Maróti. 

Robbia,  della  350 
Rodin  Auguste  71,  216,  278,  310, 
352. 

Román  Ernő  204. 

Rombauer  János  130,  131. 

Róna  József  204,  278. 

Rostagni  Luigi  345. 

Roth  Imre  132,  133. 

Rudnay  Gyula  109. 

Sangallo,  Antonio  da  194 — 198. 
Santhó  István  351. 

Sargent  307. 

Sarkadi  Emil  331,  335,  336. 

Sassy  Attila  190. 

Scharff  172. 

Schauff  János  349. 

Scheiber  64. 

Schiller  Jenő  128. 

Schlotthauer  József  62. 

Schmutzer  132. 

Schoditsch  Lajos  64.  420. 

Schön  Alois  274. 

Schön  József  419. 

Schönbauer  66. 

Schrödl  Ágoston  67. 

Schrött  Erazmus  132. 

Schuldner  64. 

Sebestyén  Artúr  204,  271,  279. 
Segantini  Giovanni  71,  215. 

Seitz  2. 

Sidlo  Ferenc  271,  271. 

Sigrist  210. 

Siklódy  Ferenc  271. 

Simay  Imre  45,  65,  245,  271, 
423. 

Simay  Kristóf  132. 

Simon  275,  276. 

Sisley  129. 

Sobozy  64. 

Somló  Emil  204. 

Sós  Géza  271. 

Sovánka  István  64. 

Soudain  Alexandre  359,  360. 
Stadler  Antal  133. 

Stauffer-Bern  Kari  9. 

Stegmüllerné  Gerster  Mária  133. 
Storno  Ferenc  id.  60,  62. 

Storno  Ferenc  ifj  62. 

Storno  Kálmán  62. 

Stráhuber  1,  290. 
Strassgschwandtner  A.  274. 
Strázsay  János  274. 

Stróbl  Alajos  203,  423. 

Strohmayer  Máté  1. 

Stuckhart  Ferenc  169,  170,  170. 
Sugár  336. 

Szablya-Frischauf  267,  419. 

Szabó  Jenő  178. 

Szabolcs  64. 

Szakáts  J.  134. 

Szamosi  Elek  282,  283,  284.  285, 

297. 

Szárnovszky  Ferenc  172,  173. 
Szász  Gyula  386. 

Szathmáry  147. 

Széchy  Antal  203. 

Székely  Andor  61,  168,  368. 
Székely  Károly  204. 

Székely  Bertalan  382. 

Szekeres  138. 

Szemléi-  Mihály  349. 

Szendrői  Dezső  65. 

Szenes  Fiilöp  65. 

Szeszák  Ferenc  204,  271. 

Szikszay  Ferenc  269,  270,  278. 
Szilasy  József  64,  270,  271. 


Szinnyei-Merse  Pál  291 — 295,  292, 
293,  295,  296,  390—417,  409, 
412,  413. 

Szirontai  Lihotka  István  270,  270, 

271,  271. 

Szlányi  Lajos  376—383,  378 — 383, 
422,  423. 

Sztchlo  Ottó  128. 

Tary  Lajos  270,  271,  270,  271. 
Teles  Ede  174,  175,  175,  176,  271, 

272. 

Telepy  Károly  286. 

Thán  Mór  283,  362. 
Thoroczkai-Wiegand  Ede  423. 
Thorwaldsen  144,  273,  420. 

Tichtl  György  420. 

Tichy  Gyula  271.  271,  369. 

Tipáry  Dezső  271. 

Tolnay  Ákos  252. 

Tornai  G}'ula  71.  142. 

Tornyai  János  217  m.,  271. 

Tóth  István  128,  204,  271. 

Tóth  Róbert  128. 

Tóth  Zoltán  355,  366,  373,  378, 
384,  390,  418. 

Uhde  Fritz  von  278. 

Ujváry  Ignác  65,  71,  281  m. 

Unger  Lajos  144. 

Unghváry  Sándor  111. 

Utamaro  322 — 330,  323—328. 
Vadász  Miklós  95,  271. 

Vágó  Dezső  1,  34,  177,  177,  281, 
306. 

Vágó  József  144,  336,  419. 

Vágó  László  144,  336,419. 

Vajda  Zsigmond  165,  371. 

Vándza  Mihály  131. 

Vas  Viktor  204. 

Vásári  Giorgio  194,  195. 

Valentiny  János  386. 

Varga  László  420. 


Vastagh  Géza  363. 

Vastagh  György  271. 

Vecsey  Gyula  271,  271. 
Velazquez  278,  423. 

Venne,  van  dér  386. 

Veszély  Vilmos  271,  419. 
Vesztróczy  Manó  64. 

Vida  Artúr  204. 

Vidovszky  Béla  271. 

Villányi  Ármin  204. 

Vogel  Jenő  204. 

Vögerl  Rezső  64. 

Voit  Ervin  64 
Wagner  Géza  271. 

Wagner  Ottó  71. 

Wagner  Sándor  288. 

Wálder  József  64,  271,  420. 
Wálder  Gyula  420. 

Waldmüller  363. 

Wannenmacher  Fábián  64,  204. 
Weber  Antal  71. 

Weinstein  Simon  64 
Wellmann  Róbert  271. 

Wiener  Jakab  170,  171,  172. 
Wiener  Károly  171. 

Wiener  Lipót  171,  171. 
Wisinger  Mór  64. 

Wolf  Erzsiké  143. 

Ybl  Lajos  4  23. 

Zádor  István  271. 

Zala  G3’örgy  48,  49,  65. 

Zauner  341. 

Zemplényi  Tivadar  129,  143. 
Zichy  István  gr.  304. 

Zichy  Mihály  2,  3,  129. 
Zitterbarth  338. 

Zollner  Lajos  274. 

Zombory  Lajos  65,  142. 
Zsigmond  László  169,  271,  271. 
Zsolnay  Vilmos  216,  279. 
Zumbusch  335. 

